
AF 

A.  THISET. 


Naar  Ordet  Heraldik  nævnes,  vækker  det  sikkert  hos 
de  Fleste  uvilkaarlig  Forestillingen  om  Sigiller  og  Signeter, 
og  det  ikke  uden  Grund,  thi  Heraldik  —  Læren  om  Vaaben- 
skjoldene  —  og  Sphragistik  —  Læren  om  Sigillerne  —  gribe 
paa  mange  Maader  ind  i  hinanden,  ere  to  Søster -Viden- 
skaber, men  rigtignok  Søstre  af  høist  ulige  Alder.  I  en  for 
faa  Aar  siden  udkommen  »Geschichte  der  Siegel«  af  Gustav 
A.  Seyler  har  det  første  Kapitel  til  Overskrift:  »Die  Volker 
Vorderasiens  (2500 — 450  vor  Christi)«  \  —  altsaa  omfatter 
Sphragistikens  Historie  til  vore  Dage  et  Tidsrum  af  ikke 
mindre  end  halvfemte  Tusind  Aar;  ganske  vist  er  det  ikke 
stort  bevendt  med  de  første  to  Tusinde  Aars  Historie,  siden 
den  kan  behandles  i  et  eneste  Capitel.  Hvor  paalidelig  den 
sagkyndige  Forfatters  Tidsregning  er  i  sine  Enkeltheder,  faaer 
naturligvis  staae  hen;  men  da  den  hellige  Skrift  beretter,  at 
Profeten  Jeremias,  da  han  kjøbte  en  Ager  af  sin  Fætter 
Hanamael,  opsatte  et  Skjøde  og  beseglede  det,  ja,  der  alt  i 
1.  Mosebog  fortælles,  at  Thamar  som  Sikkerhed  for  visse 
Forpligtelsers  Opfyldelse  af  Juda  udbad  sig  hans  Signet, 
hans  Baand  og  hans  Stav,  er  Signeters  og  Sigillers  høie 
Ælde  ialtfald  uangribelig.   Anderledes  med  Heraldiken!    Man 


1   Gustav  A.  Seyler:    Geschichte   der   Siegel.    Leipzig  1894. 

Aarb.  f.  aord.  Oldk.  og  Hist.  1902.  J 


Z  NOGLE  BEMÆRKNINGER   OM  DANSK   HERALDIK  I  FORTID   OG  NUTID. 

er  nemlig  nuomstunder  saa  temmelig  enig  om,  at  den  Skik 
at  pryde  Skjold  og  Hjelm  med  visse  bestemte  Figurer,  paa- 
malede eller  paaheftede,  og  siden  i  sit  Signet  eller  paa  anden 
Maade  at  benytte  en  Fremstilling  af  de  saaledes  prydede 
Skjolde  og  Hjelme  til  dermed  at  angive  sin  Slægt  og  Byrd 
først  opstod,  eller  ialtfald  først  blev  sat  i  System  efter  Ind- 
førelsen af  den  fuldstændig  lukkede  Hjelm  og  Jernklædning, 
som  skjulte  Krigerens  Aasyn  og  formummede  hans  Skikkelse, 
altsaa  i  Løbet  af  det  12.  Aarhundrede,  som  en  af  Kors- 
togenes mange  Eftervirkninger.  Det  rimer  godt  hermed,  at 
der  paa  den  ene  Side  ikke  findes  mindste  Antydning  af  he- 
raldisk Udstyr  hos  de  mange  Krigerskikkelser  paa  det  be- 
rømte Bayeux-Tapet ,  medens  paa  den  anden  Side  selv  i  de 
Lande,  hvor  Heraldikens  Vugge  antages  at  have  staaet, 
Frankrig  og  Tydskland,  heraldisk  udstyrede  Sigiller  eller  blot 
Sigiller  i  Skjoldform  ikke  kjendes  ældre  end  omtrent  11701. 
Naar  Heraldiken  selv  i  disse  Lande  ikke  naaer  længere  til- 
bage end  til  ca.  1150,  bliver  det  al  Ære  værd,  at  vi  Danske 
kunne  føre  vort  Rigsvaaben  tilbage  til  Kong  Knud  VI,  hvis 
endnu  bevarede  Sigil  i  Arkivet  i  Schwerin  fra  Tiden  ved 
1190  alt  viser  de  tre  Løver  i  et  med  Hjerter  bestrøet  Skjold. 3 
Ja,  da  ganske  samme  Vaaben  føres  af  hans  Broder  Kong 
Valdemar  Seir,  medens  disse  Kongers  Søstersønner,  Grev 
Albert  af  Oiiamunde  og  Hertug  Otto  af  Brunsvig  og  Lyne- 
borg, førte  delvis  det  samme  Vaaben,  nemlig  ligeledes  Hjerter 
i  Forbindelse  med  henholdsvis  to  og  een  Løve,  sikkert  som 
Tegn  paa  deres  mødrene  Herkomst  af  kongeligt  Blod,  ligger 
det  nær  at  formode,  at  Vaabenet  med  de  tre  Løver  og 
Hjerterne  alt  har  været  ført  af  alle  disse  Fyrsters  fælles 
Ophav,  Kong  Valdemar  den  Store. 

Med  en  i  Betragtning  af  Datidens  lidet  udviklede  Sam- 


1  Jvf.  Demay :   Le  costume  au  moyen  åge  d'aprés  les  sceaux. 
Paris   1880  S.  18«  ff.     Geschichte   der   Siegel  S.  77  ff. 

2  Afbildet  i  Aarb.  f.   nord.   Oldk.  1882   S.  27. 

færdselsmidler  forbausende  Hurtighed  har  altsaa  Heraldiken 
bredt  sig  over  den  da  civiliserede  Verden  og  faaet  Fodfæste 
ogsaa  i  Danmark.  Mange  mene  da  og,  at  den  egentlige 
Heraldik  selv  hos  os  har  havt  Forløbere  helt  tilbage  til 
Hedenskabets  Dage,  og  henpege  blandt  Andet  til  det  Ravne- 
banner, som  Vikingerne  siges  at  have  ført.  Ja,  stod  den 
berømte  gamle  Vise  om  de  Syv  og  Syvsindstyve  til  troende, 
skulde  man  endda  have  havt  en  virkelig  Heraldik  af  en 
endnu  langt  ældre  Dato ;  thi  i  denne  Vise  beskrives,  om  end  ikke 
syv  og  syvsindstyve,  saa  dog  syv  og  tyve  forskjellige  Skjolde- 
mærker, der  skulle  have  været  førte  af  Kong  Diderik  af 
Bern  og  hans  Hofmænd,  med  Kongens  eget  i  Spidsen: 

Der   stander  i  det  første   Skjold 
En   Løve,   vel   saa  bert, 
Med   Kronen   ud   af  røden   Guld, 
Det  er  Kong  Dideriks   Mærk. 

Der  skinner  i   det  andet   Skjold 
En  Hammer  og  en   Tange, 
Den   fører   Vidrik   Verlandsen, 
Han  slaaer,  griber  Ingen  til  Fange. 

Der  skinner  i  det  tredie   Skjold 
En  Garn,   saa  rød   som   Guld, 
Den  fører  Helled   Hogen, 
Han   er  en  Kæmpe  tilfuld. 

Der   skinner  i  det  fjerde   Skjold 
En   Ørn,   og  han   er  rød, 
Den  fører  han   Olger  Danske, 
Han  hugger  de  Kæmper  død. 

Der  skinner  i   det  femte   Skjold 
Siddendes   Høg  paa  Hald, 
Den  fører  Mester   Hildebrand, 
Han   voved  med   Kæmper  et  Fald. 

Der  skinner  i  det   sjette   Skjold 
Linden,   den  er  grøn, 
Den   fører  unge  Hr.   Humble, 
Dronning  Elines   ældste   Søn. 

1* 

Der   stander  i   det   syvende   Skjold 

En   skjøn   forgylden   Spore, 

Den   fører  han   Hr.   Hogen, 

For  han  vil  vildere  vorde   osv.   osv. 

Kong  Diderik  at  Bern,  alias  Theoderik  den  Store,  døde 
Aar  526  efter  Christi  Fødsel,  og  saa  skulde  han  og  hans 
Kæmper  have  siddet  inde  med  en  saa  righoldig  og  udviklet 
Heraldik,  som  disse  prægtige  gamle  Vers  vise!  Tro  det, 
hvem  der  vil!  Desværre  ligger  det  langt  nærmere  at  slutte, 
at  netop  fordi  Heraldiken  er  saa  rig,  saa  kan  Visen  selv, 
eller  ialtfald  dens  heraldiske  Vers,  først  være  bleven  til 
mange  Tider,  ja  vel  hen  ved  et  Aartusinde  efter  Kong  Dide- 
riks  og  hans  Mænds  egen  Levetid,  og  Visens  Heraldik  har 
naturligvis  kun  Værd  som  Vidnesbyrd  om  Heraldikens  Stand- 
punkt paa  Versenes  egen  Tilblivelsestid.  Nei,  vil  man  holde 
sig  paa  fast  Grund,  maa  man  vende  tilbage  til  Kong  Knud 
VFs  Sigil  fra  1190  og  saa  nogle  danske  Adelssigiller  fra 
1224;  de  ere  de  ældste  tilforladelige  Vidnesbyrd  om  He- 
raldikens Forekomst  i  Danmark.  Men  i  hvert  Fald,  hvilket 
Spring  fra  Sphragistikens  Aar  2500  før  Christi  til  Heral- 
dikens Aar  1150  efter  Christi  Fødsel! 

Man  har  ment,  at  Vaabenmærkernes  Brug  oprindelig 
var  rent  personlig,  og  at  de  først  i  Tidens  Løb  udviklede 
sig  til  arvelige  Slægtmærker,  først  i  de  høieste  Samfunds- 
lag, senere  hos  de  lavere.  Dette  klinger  høist  sandsynlig, 
men  lader  sig  slet  ikke  bevise,  langt  snarere  tvertimod  mod- 
bevise. Af  hvad  før  blev  anført  om  vort  Kongevaaben  frem- 
gaaer  noksom,  at  dette  strax  fra  Begyndelsen  af  var  et 
arveligt  Slægtvaaben,  som  først  i  denne  Egenskab,  siden  som 
Rigsvaaben  har  holdt  sig  uforandret  i  de  forløbne  700  Aar, 
saavel  hvad  Figurer  som  Farver  angaaer.  At  Løverne  i 
Tidens  Løb  fik  Kroner  og  ændredes  til  Leoparder,  det  vil 
i  Heraldiken  sige :  afbildedes  med  Hovedet  en  face  istedetfor 
en  profil,  og  at  Hjerternes  Antal  efterhaanden  fæstnede  sig 
til  ni,  har  kun  rent  underordnet  Betydning.     Og   hvad  Far- 

verne  angaaer,  saa  viser  ikke  blot  den  bekjendte,  gamle 
Fane  i  Marie  Kirken  i  Lybæk,  at  de  alt  i  Kong  Erik  af 
Pommerns  Dage  vare  blaa  Løver  i  Æw/d-Felt1;  men  endnu 
ældre  Vidnesbyrd  i  samme  Retning  afgiver  den  Afbildning 
af  det  danske  Kongevaaben,  som  findes  i  den  saakaldte 
Zuricker-Wappenrolle,  hvis  Tilblivelse  sættes  til  Aarene 
mellem  1336  og  1347 2  (Jvf.  Tavlens  Fig.  2),  og  den  af  Dr. 
W.  Mollerup  her  i  Aarbøgerne3  meddelte  gamle  Frem- 
stilling af  Slaget  ved  Bornhøved,  hentet  fra  en  Afskrift  fra 
sidste  Halvdel  af  det  13.  Aarhundrede  af  den  sachsiske 
Verdenskrøniske.  Her  kæmpe  de  danske  Krigere  under  et 
gyldent  Banner,  hvori  tre  blaa  Leoparder.  Ja,  lige  tilbage 
til  Vaabnets  allerførste  Oprindelse  lade  Farverne  sig  følge 
ad  indirecte  Vei;  thi  den  Dag  i  Dag  viser  det  lyneborgske 
Vaaben,  der  just  er  det  af  Hertug  Otto  efter  Morfaderens, 
Valdemar  den  Stores  Vaaben  optagne  Felt,  ganske  samme 
Farver  som  det  danske  Vaaben,  blaa  Løve,  røde  Hjerter  i 
Guld-Felt. 

Som  Kongevaabnet  saaledes  vare  ogsaa,  saavidt  nu 
skjønnes  kan,  Adelens  Skjoldemærker  lige  fra  første  Færd 
af  arvelige,  thi  blandt  vore  allerældste  Adelssigiller  —  de 
findes  ligeledes  i  Arkivet  i  Schwerin,  under  Aktstykker  fra 
Aarene  1224 — 30  —  møde  vi  alt  nogle  af  vore  bekjendteste 
adelige  Slægtsvaaben ,  som  Krumpen,  Galen,  Thott,  Ulfeld  og 
Udsen*.  Ogsaa  i  Sverige  mener  man  at  kunne  føre  arvelige 
Slægtsvaaben  tilbage  til  denne  Tid,  til  1219 5.  Intet  Under 
derfor,    at  Vaabnet,    der    saa    at    sige   uden  Undtagelse  gik 


1  Henry  Petersen:  Et  dansk  Flag"  fra  Middelalderen.  (Aarb. 
f.  n.  O.  1882). 

2  Die  Wappenrolle  von  Ziirich,  ein  heraldisches  Denkraal  des 
vierzehnten  Jahrhunderts.  Herausgegeben  von  der  antiquarischen 
Gesellschaft   in  Ziirich.    1860. 

3  Aarb.  f.  n.  O.  og  H.  2.   III.   233  f. 

4  D.   Adelige  Sig.  før  1400.    Nr.  1—9. 

5  Jvf.  Hans  Hildebrand:  Heraldiska  Studier  S.  8  (Antiqv. 
Tidskr.    for   Sverige   VII). 

uforandret  i  Arv  fra  Fader  til  Søn,  for  den  danske  Adels 
Vedkommende  i  langt  høiere  Grad  end  Slægtnavnet  blev 
det  egentlige  Slægtmærke.  Endog  til  den  fra  andre  Lande, 
ja  selv  hos  vore  nærmeste  Naboer,  de  Svenske,  velkjendte 
Skik,  at  Børnene  istedetfor  deres  Faders  Vaaben  optog  deres 
Moders,  naar  hun  var  af  ædlere  Byrd  end  han,  findes  der 
kun  yderst  faa  og  usikkre  Antydninger  hos  den  danske  Adel. 
I  det  rige  heraldiske  Materiale,  som  er  samlet  i  Henry 
Petersens  » Danske  Adelige  Sigiller  før  Aar  1400« ,  vil  man 
kun  finde  en  eneste  Antydning  i  denne  Retning,  eller  om 
man  hellere  vil,  i  Retning  af  en  rent  personlig  Brug  af 
Vaabenmærkerne.  Det  er  de  to  Brødre  Absalon  Andersen  og 
Strange  Andersen,  der  1264  besegle  hver  med  sit  forskjellige 
Skjoldemærke,  den  første  med  et  Skjold,  hvori  Sparrer, 
Kugler  og  Roser,  den  sidste  med  Slægten  Ulfeids  velkjendte 
Skjoldemærke,  Ulven  i  Fjerhammen,  den  saakaldte  Valravn 
(egentlig  Vargravn)1. 

Men  een  Undtagelse  bekræfter  jo  kun  Regelen,  siger 
man,  og  her  er  desuden  den  Mulighed  slet  ikke  udelukket, 
at  disse  to  Mænd,  skjøndt  de  kaldes  Brødre  og  begge  hedde 
Andersen ,  alligevel  kun  ere  Halvbrødre  paa  fædrene  Side, 
altsaa  hver  med  sit  fædrene  Vaaben,  idet  deres  ubekjendte 
Moder  godt  kan  have  været  gift  med  to  Mænd  efter  hin- 
anden, begge  af  Fornavnet  Anders.  Mere  utvivlsomt  er  et 
langt  nyere  Tilfælde.  I  Nim  Herred  i  Jylland  levede  ved 
Aar  1500  to  Brødre  Søren  Gjødesen  og  Erik  G  jødesen.  At 
de  vare  Faldbrødre  paa  fædrene  Side  lader  sig  næppe  be- 
tvivle, dertil  var  Navnet  Gjøde  alt  for  sjeldent;  men  des- 
uagtet førte  den  første  i  sit  Skjold  en  Stjerne,  den  sidste  i 
sit  derimod  fire  Lynstraaler.  Men  Betydningen  af  dette  Til- 
fælde forringes  i  høi  Grad  derved,  at  her  neppe  er  Tale  om 
nedarvede  Vaabenmærker,  idet  de  to  Brødre  vare  af  ufri 
Herkomst,  om  end  paa  Veie  til  at  arbeide  sig  op  i  Adelen. 


D.   Adelige   Sig.   før  1400  Nr.  25— 2G. 

De  Vaaben,  de  førte,  havde  de  altsaa  selv  antaget,  og  da 
hver  sit  Mærke.  Forsøget  paa  at  blive  adelig  lykkedes  kun 
for  Søren  Gjødesen,  idet  han  gjorde  et  adeligt  Giftermaal, 
hvorimod  Erik  Gjødesen  og  hans  Afkom  sank  tilbage  i 
Bondestand.  Men  ogsaa  for  Søren  Gjødesens  Slægt  blev 
Adelskabet  kun  af  kort  Varighed,  da  hans  eneste  Søn  døde 
uden  Børn.  Det  varede  da  ei  heller  længe  nok,  til  at  et 
Slægtvaaben  naaede  at  fæstne  sig;  thi  1530  havde  Søren 
Gjødesen  faaet  tre  Bølger  under  Stjernen  i  sit  Skjold,  altsaa 
ganske  samme  Vaaben  som  sin  adelige  Hustru,  Fru  Karen 
Rekhals;  men  paa  deres  Dattersøn  Claus  Glambeks  Ligsten 
staaer  som  dennes  modrene  Vaaben  et  helt  nyt,  nemlig  et 
Skjold  hvori  en  paa  Skraa  løbende  Strøm1. 

Vaabnet  bestaaer  som  bekjendt  af  to  Hovedstykker, 
Skjoldet  og  Hjelmen,  af  hvilke  Skjoldet  afgjort  er  det  vig- 
tigste. Det  afbildedes  oprindelig  i  opret  Stilling,  men  fra 
det  14.  Aarh.  af  dog  ogsaa  heldende  og  det  stedse  hyppigere 
og  hyppigere,  sikkert  under  Paavirkning  af,  at  det  virkelige 
Skjold  paa  Rytterens  Arm  oftest  kom  til  at  indtage  denne 
Stilling.  Da  det  virkelige  Skjold  var  gaaet  af  Brug,  vendte 
man  omtrent  Aar  1500  i  Heraldiken  ret  forklarlig  tilbage  til 
opretstaaende  Skjolde.  En  ganske  enestaaende  Stilling  ind- 
tager Skjoldet  i  Grev  Albert  af  Orlamundes  Sigil  1224 
(Fig.  1),  idet  det  staaer  ganske  omvendt,  med  Spidsen  i 
Veiret  og  Skjoldmærket  altsaa  staaende  paa  Hovedet.  Denne 
Stilling  er  sikkerl  forsætlig  valgt  —  man  har  antaget  som 
Udtryk  for  en  stor  Landesorg,  her  Kong  Valdemars  Fangen- 
skab — ,  thi  Hjelmen,  som  hviler  paa  Skjoldets  Spids,  og 
den  ved  dette  staaende  Vaabenfane  indtage  den  sædvanlige 
oprette  Stilling.  Den  om  Anledningen  opstillede  Formodning 
holder  dog  ikke  ganske  Stik,  thi  Skjoldet  har  nøjagtig  samme 


1  Jvf.  D.  Adelige  Sig.  i  det  15.,   16.  og  17.  Aarh.  G.  I.  1,   XVII. 
37  og  38. 

Stilling  i  et  andet  af  Grev  Albert  1221,  altsaa  før  Kongens 
Fangenskab,  benyttet  Sigil1. 

Selve  det  heraldiske  Skjolds  Form  rettede  sig  efter  det 
virkelige  Skjolds.  Det  var  først  tresidet  med  afrundede 
Hjørner,  det  saakaldte  normanniske  Skjold,  fra  Midten  af 
det  13.  Aarh.  trekantet,  meget  langt  og  smalt  og  altsaa 
meget  spidst  forneden;   men   i  Løbet  af  det  14.  Aarh.  blev 


Fig.  1. 

det  kortere,  Siderne  buedes  mere  og  mere  ud,  saa  at  det  i 
det  15.  Aarh.  næsten  var  firkantet,  kun  med  en  svag  Af- 
runding forneden.  At  man  forlod  denne  simple  og  for  An- 
bringelsen af  Skjoldemærket  yderst  praktiske  Skjoldform  skyldes 
Turneringerne,  der  nemlig  gav  Anledning  til,  at  der  i  det 
virkelige  Skjolds  højre  Side  anbragtes  et  Indsnit  til  Anlæg 
af  Landsen  i  fældet  Stilling,  hvilket  Indsnit  saa  strax  over- 


1   Gottorpske  Membr.  10.  Jan.  1221  i  Rigsarkivet. 

førtes  i  de  heraldiske  Skjolde.  Da  saa  Anvendelsen  af  de 
virkelige  Skjolde  mere  og  mere  tabte  sig,  først  paa  Grund 
af  den  egentlige  Jernrustnings  større  Fuldkommenhed,  saa 
paa  Grund  af  Ildvaabnenes  Indførelse,  tog  Renaissance- 
Kunstnernes  frodige  Indbildningskraft  sig  fri  Raadighed  over 
de  heraldiske  Skjoldes  Form  og  kastede  sig  med  særlig  For- 
kjærlighed  over  Indsnittet,    der  først   for  Symmetriens  Skyld 


Fig.  2. 


overførtes  ogsaa  til  den  anden  Side  af  de  nu  opret  staaende 
Skjolde;  derefter  øgedes  Indsnittenes  Antal  og  varieredes 
deres  Form,  saa  Skjoldene  tungedes  ud  i  lange  Strimler,  der 
rulledes  sammen,  snart  forom,  snart  bagom,  kort  sagt  endte 
i  Former,  som  det  virkelige  Skjold  aldrig  havde  havt  eller 
kunde  have  faaet  (jvf.  det  omstaaende  Skjold  fra  Kong 
Frederik  ll's  Sigil  Fig.  3).  Endelig  blev  i  det  18.  Aarh.  den 
heraldiske  Skjoldform  yderligere  fordreiet  og  forvrænget  for  at 
gaa  i  Spænd  med  Tidens  øvrige  barokke  Kunstværker;  men 

om  alle  disse  efter  de  virkelige  Skjoldes  Afskaffelse  opstaaede 
Former  gjælder  det,  at  de  i  Virkeligheden  kun  ere  Vidnes- 
byrd om  en  Heraldik  i  Forfald  og  derfor,  hvor  decorative 
og  bestikkende  de  end  i  passende  Omgivelser  kunne  være, 
ene  bør  anvendes,  hvor  den  i  det  Hele  valgte  Stilart  absolut 
kræver  det. 

Det  ligger  nemlig  i  Sagens  Natur,  at  da  Heraldikens 
Skjolde  kun  vare  Gengivelser  af  de  virkelige  Forsvarsvaaben, 
saa  burde  ogsaa  Udviklingen  af  de 
førstes  Former  ret  selvfølgelig  være 
standset  fra  det  Øjeblik  af,  da  det  virke- 
lige Skjold  gik  af  Brug,  efterdi  ingen  kan 
sige,  hvilke  Former  dette  sidste  vilde 
have  antaget  i  det  17.,  18.  og  19.  Aarh., 
om  Udviklingen  havde  gaaet  i  Retning 
af  Skjoldets  vedblivende  Anvendelse 
pi(T  o  som  Forsvarsvaaben.     Denne  Betragt- 

nings Rigtighed  er  saa  nærliggende, 
saa  selvindlysende,  at  kun  et  meget  overfladisk  Kjendskab 
til  Heraldiken  og  dens  Oprindelse  kan  falde  paa  at  bestride 
den.  Men  Lægfolk,  ikke  mindst  adskillige  af  vore  Dages 
Architecter,  gjøre  sig  stundom  skyldig  i  Misgreb  just  paa 
dette  Punkt,  idet  de  bruge  den  Opfindsomhed,  som  vilde 
have  været  bedre  anvendt  til  andre,  dem  nærmere  liggende 
Opgaver,  til  at  udfinde  nye,  i  tidligere  Aarhundreder  ganske 
ukj endte  Skjoldformer.  End  ikke  en  saa  selvfølgelig  Regel 
iagttages,  at  hvor  flere  Skjolde  ere  samlede  i  eet  Vaaben, 
f.  Ex.  de  tre,  der  udgjøre  vort  nuværende  Rigsvaaben  i  sin 
fuldstændige  Skikkelse,  der  maa  disse  Skjolde  være  af  een 
og  samme  Form,  eller  ialtfald  af  en  indbyrdes  samtidig  Form. 
I  et  saadant  til  Opsætning  paa  en  offentlig  Bygning  bestemt 
dansk  Vaaben  viste  Tegningen  det  midterste  Skjold,  med  de 
to  Greve -Vaaben,  Oldenborg  og  Delmenhorst,  af  ren  middel- 
alderlig Form,  det  større  Skjold  med  de  fire  hertugelige 
Vaaben  Renaissance,   medens  det   store  Hovedskjold  var  en 

aldeles  moderne  Tillavning,  nærmest  en  stilfuld  Kakkelovns- 
skjærm.  Da  der  blev  givet  nærværende  Forfatter  Anledning 
til  at  udtale  sig  derom,  gjorde  jeg  vedkommende  Architect 
opmærksom  paa,  at  en  saadan  Sammenstilling  af  uensartede 
Skjoldformer  i  eet  Vaaben  ikke  lod  sig  forsvare;  men  jeg 
blev  ganske  afvist:  naar  blot  Figurerne  i  Skjoldene  vare 
rigtige,  saa  var  Skjoldenes  Form  ganske  ligegyldig,  thi  de 
vare  kun  Tallerkener,  hvorpaa  Maden  serveredes,  og  havde 
som  saadanne  ingensomhelst  Indflydelse  paa  Madens  Qvalitet. 
Ja  visselig  smager  Maden  lige  godt,  hvad  enten  den  serveres 
paa  et  Sølvfad  eller  paa  en  Fajancetallerken,  men  neppe 
derimod,  om  den  bydes  i  et  Vaskefad,  skjøndt  Maden  i  og 
for  sig  kan  være  lige  god  for  det,  helt  modsat  de  heraldiske 
Figurer,  der  kun  altfor  ofte  ganske  tabe  deres  heraldiske 
Betydning,  naar  de  fjernes  fra  Skjoldet.  Medens  et  Skjold 
delt  i  et  rødt  og  et  hvidt  Felt  er  Slægten  Rantzaus  Vaaben, 
saa  er  et  Plankeværk  malet  paa  samme  Maade  rødt  og  hvidt 
ikke  af  den  Grund  Heraldik,  men  er  og  bliver  et  Plankeværk. 
Følgelig  er  Skjoldet  ganske  anderledes  knyttet  til  Figurerne 
deri  end  Tallerkenen  til  Maden.  Fjernes  nemlig  Figurerne 
fra  Skjoldet,  ophøre  de  at  være  de  heraldiske  Regler  under- 
givne. Da  i  sin  Tid  Danmarks -Monumentet  i  Kjøbenhavn 
var  under  Udarbeidelse,  blev  der  ad  Omveie  rettet  en  Fore- 
spørgsel til  nærv.  Forf.  om,  hvorvidt  de  tre  om  Hovedfiguren 
frit  siddende  Løver,  der  naturligvis  skulde  forestille  de 
danske  Løver,  skulde  have  gammeldags  aabne  Kroner  paa 
Hovedet  som  dem,  de  fremstilles  med  i  Skjoldet,  eller  luk- 
kede Bøilekroner  som  den  moderne  danske  Kongekrone.  Jeg 
hævdede  da,  at  naar  Løverne  skulde  sidde  frit,  saa  vare  de 
almindelige  og  ikke  heraldiske  Løver,  skulde  følgelig  frem- 
stilles saa  naturtro  som  mulig  og  altsaa  slet  ikke  have 
Kroner.  Men  herpaa  vilde  vedkommende  Forespørger  ikke 
gaae  ind;  han  holdt  tvertimod  paa,  at  da  Løverne  skulde 
være  de  danske  Løver,  saa  skulde  de  ogsaa  være  kronede. 
»Skulle   de   da   ogsaa   være   blaa?«    spurgte   jeg.     Nei,    det 

kunde  der  fornuftigvis  ikke  være  Tale  om.  »Ja,  saa  ere  de 
heller  ikke  de  danske  Løver;  thi  disses  specielle  Kj  endetegn 
er  netop  deres  blaa  Farve  i  Modsætning  til  andre  Landes 
Løver,  f.  Ex.  de  tre  engelske,  der  ere  gule.«  Da  dette, 
ganske  vist  noget  haltende  Argument  fra  min  Side1  ikke 
hjalp,  paaberaabte  jeg  mig  de  tre  bekjendte  Sølvløver  paa 
Rosenborg  fra  Kong  PYederik  III. s  Tid,  der  antagelig  ogsaa 
skulle  forestille  de  danske  Løver,  men  dog  hverken  have 
Kroner  eller  overhovedet  noget  heraldisk  Præg.  Alt  for- 
gjæves!  Vedkommende  Forespørger  vedblev  at  holde  paa 
Kronerne,  idet  han  nu  rykkede  frem  med  en  hel  ny  Bevæg- 
grund hertil,  den  nemlig,  at  kunstneriske  Hensyn  krævede  en 
slig  Afslutning  foroven  paa  Løvernes  overfor  de  spinkle 
Kroppe  uforholdsmæssig  store,  mankede  Hoveder.  Saa  opgav 
jeg  at  tage  den  hele  Forhandling  alvorlig,  idet  jeg  hen- 
stillede, om  disse  kunstneriske  Hensyn  ikke  bedre  vilde  ske 
Fyldest  ved  at  give  hver  Løve  en  høi  Silkehat  paa,  da  de 
smaa  Kroner  dog  let  vilde  blive  borte  i  den  buskede  Manke. 
Om  denne  Henstilling  gjorde  Udslaget  eller  andre  kunst- 
neriske Hensyn,  vides  ikke,  men  Løverne  fik  heldigvis  ikke 
Kroner  paa.  Disse  Løver  have  forøvrig  faaet  et  vist  sluk- 
øret Udseende,  og  navnlig  naar  de  tegne  sig  som  sorte  Sil— 
houetter  paa  en  lys  Aftenhimmel,  har  deres  Manke  en  afgjort 
Lighed  med  en  Natkappe,  men  det  er  ingen  Anke  mod 
dem,  —  tvertimod!  Just  saadan  præsenterer  nemlig  en 
virkelig  Løve  sig  og  sin  Manke,  naar  den  som  her  paa 
Monumentet  tager  sig  en  lille  Hvil,  siddende  paa  sin  Hale. 
Men  hvem  har  nogensinde  seet  de  danske  Løver  sidde  paa 
Halen!  Heraldiske  Løver  kunne  i  deres  Skjolde  tillade  sig 
mange  Udskeielser,  som  række  Tunge,  dandse  paa  Kløerne, 
staae  paa  Bagbenene,  have  Manken  friseret  i  de  dristigste 
Krøller   og  vifte   sig  med   Halen  i  de   kaadeste   Slyngninger, 


1  Et    Vaaben    kan   selvfølgelig    godt    afbildes    uden    Farver, 
selv   om   det   saa   ogsaa  lettere  giver  Anledning  til  Forvexling. 

ja,  tillade  sig  den  Luxus  at  have  to  Haler;  de  kunne  bære 
Sværd,  Øxe,  Hellebard,  være  blaa,  røde,  sorte,  ja  spættede 
som  en  Harlekin,  —  altsammen  Kunststykker  en  ærbar 
Sudanløve  nødig  skal  indlade  sig  paa;  men  til  Gjengjæld  er 
der  et,  den  heraldiske  Løve  ikke  kan,  —  den  kan  ikke  sidde 
paa  Halen! 

Vaabnets  andet  Hovedstykke  er  Hjelmen,  hvis  Anvendelse 
i  Heraldiken  sikkert  er  lige  saa  gammel  som  Skjoldets.  Alt 
i  Grev  Albert  af  Orlamundes  Sigil  fra  1221  sees  en  Hjelm 
over  Skjoldet;  i  et  dansk  Adelssigil  findes  den  anvendt  1251 1. 
En  saa  uundværlig  Bestanddel  af  Vaabnet  som  Skjoldet  blev 
Hjelmen  dog  aldrig.  Ligesom  man  den  Dag  i  Dag  ofte  fører 
sit  Vaabenskjold  alene,  uden  Hjelm,  høist  med  en  paasat 
Rangkrone,  saaledes  brugtes  alt  i  Middelalderen  saare  ofte 
Skjoldet  alene,  sjeldnere  Skjold  og  Hjelm  i  Forening,  aller- 
sjeldnest  Hjelmen  alene.  Det  gamle  Kongevaabens  Hjelm 
og  Hjelmtegn  er  saaledes  stundom  bleven  brugt  alene,  bl.  A. 
i  Retterthingssigillet,  som  den  omstaaende  Afbildning  (Fig.  4) 
viser,  i  Modsætning  til  det  egentlige  Kongesigil,  der  indeholdt 
Skjold  og  Skjoldemærke  uden  Hjelm.  I  det  16.  og  17.  Aar- 
hundrede  førte  Adelen  dog  oftest  baade  Skjold  og  Hjelm  i 
Forening. 

Den  heraldiske  Hjelm  tog  ligesom  Skjoldet  sin  Form 
efter  det  virkelige  Forsvarsvaaben.  Den  ældste  i  Heraldiken 
anvendte  Form  var  den  saakaldte  Tøndehjelm,  i  det  virkelige 
Liv  en  stor  tung  Kasserolle,  som  da  den  ingen  Indsnev- 
ring  havde  ved  Halsen,  hvilede  paa  Skuldrene,  hvor  den 
ved  Baand,  Remme  t)g  Spænder  var  fastgjort  til  Bryst- 
harnisket. Smalle  Ridser  og  smaa  Huller  for  Øre,  Næse  og 
Mund  gav  sparsom  Adgang  for  Lys  og  Luft.  En  saadan 
Tøndehjelm  var  naturligvis  en  yderst  tung  og  ubekvem 
Hovedbedækning,  hvorfor  Ridderen  oftest  overlod  den  til  en 
ledsagende   Svends   Omsorg   og   nøiedes   med   en  lettere  Hue 


D.  Adelige  Sig.  før  1400  Nr.  11. 

eller  Kalot,  som  først  bedækkedes  med  Tøndehjelmen  i  det 
allersidste  Øjeblik,  før  en  Kamp  begyndte.  Under  denne 
kunde  en  saadan  svær  Hjelm  naturligvis  uskadeliggjøre 
mangt  et  Sværdhug,  men  rigtignok  ogsaa  spille  sin  Eiermand 
slemme  Puds.  Der  haves  Exempler  paa,  at  et  velrettet 
Landsestød  har  sprængt  Remmene,  som  fastholdt  Tønde- 
hjelmen,  og  snurret  denne  rundt  paa  Mandens  Skuldre,    saa 


Fig.  4. 

Lys-  og  Lufthullerne  kom  til  at  sidde  i  Nakken.  I  Blinde 
maatte  da  den  Ulykkelige  hugge  vildt  om  sig,  til  han  ud- 
mattet og  halvkvalt  segnede  om  og  enten  blev  overmandet 
af  sine  Fjender  eller  befriet  af  sine  Venner. 

I  Heraldiken  afbildedes  Tøndehjelmen  snart  en  face, 
snart  en  profil.  Den  er  den  eneste  heraldiske  Hjelmform, 
som  er  hentet  fra  de  egentlige  Krigs vaaben;  thi  de  to  senere 
i  Heraldiken  anvendte  Hjelme,  Stikhjelmen  og  Trallehjelmen, 
hørte  begge  nærmest  Turneringerne  til. 


NOGLE   BEMÆRKNINGER   OM  DANSK   HERALDIK  I  FORTID    OG  NUTID.       15 

Stikhjelmen  blev  i  sin  virkelige  Skikkelse  anvendt  til 
Dystridt  med  Landser  og  var  egentlig  kun  en  lettere  og  ele- 
gantere Udgave  af  Tøndehjelmen.  Den  havde  en  kjendelig 
Indsnevring  ved  Halsen ,  men  var  forøvrig  ogsaa  en  fuld- 
stændig lukket  Hjelm,  der  kun  gav  Lys  og  Luft  gjennem  en 
smal  Aabning,  der  adskilte  den  Del  af  Hjelmen,  der  be- 
dækkede Issen,  fra  den,  som  beskyttede  Underansigtet.  Den 
sidste  Del,  der  ofte  var  bevægelig,  for  at  kunne  give  større 
eller  mindre  Lys-  og  Luftaabning,  var  tidt  trukket  ud  i  en 
hel  Snabel.  Stikhjelmen,  der  i  Heraldiken  omtrent  Aar  1400 
afløste  Tøndehjelmen,  afbildedes  her 
som  oftest  i  ældre  Tid  en  profil. 

Endelig  trænger  saa  i  sidste 
Halvdel  af  det  15.  Aarhundrede 
den  siden  anvendte  Trallehjelm,  frem, 
saaledes  kaldet  paa  Grund  af  de 
Bøiler  eller  Traller,  der  beskyttede 
Ansigtet.  Den  var  Tourneerhjelmen 
par   excellence    og   anvendtes   i  Tve-  Fig.  5. 

kampe  med  Sværd   eller  andre  Hug- 

vaaben.  Den  heraldiske  Trallehjelm  afbildes  snart  en  profil, 
snart  en  face,  det  første  særlig  saalænge  de  heldende  Skjolde 
vare  i  Brug,  og  Hjelmen  da  anbragtes  paa  Skjoldets  ene, 
opadvendte  Hjørne;  efter  at  Skjoldene  atter  vare  blevne  op- 
retstaaende  og  Hjelmen  flyttedes  ind  midt  paa  Skjoldets 
øverste  Rand,  afbildedes  den  oftest  en  face.  Den  bekj endte 
Adelshistoriker  Klevenfeldt  vil  have  iagttaget,  at  Jørgen  Pars- 
bergs  ovenstaaende  Sigil  fra  Aar  1505  (Fig.  5)  er  det  ældste 
danskeAdelssigil,  som  viser  et  Vaaben  af  denne  Type.  I  en 
forholdsvis  meget  ny  Tid  har  man  i  Danmark  opstillet  visse 
Regler  for  Trallernes  Antal  for  derved  at  tilkjendegive  Ved- 
kommendes Rang.  Disse  Regler  skyldes  Kong  Christian  V., 
der  i  de  Grever  og  Friherrer  givne  Privilegier  fastsætter  11 
Traller  for  Grevernes  og  7  for  Friherrernes  Hjelme,  medens 
ingensinde  noget  bestemt  Antal  er  fastslaaet  for  den  menige 

Adels;  5  ansaaes  for  det  almindelige.  Derimod  bestemme 
Privilegierne  for  de  kongelige  Betjente  af  den  borgerlige 
Stand,  at  disse  paa  deres  Vaaben  skulde  have  Hjelme  med 
kun  fire  Traller;  men  da  det  samtidig  fastsloges,  at  disse 
Hjelme  skulde  staae  paa  Skak,  det  vil  sige,  skulde  være 
dreiede  lidt  til  Siden,  blev  deres  Hjelme  i  Virkeligheden 
ganske  lig  Adelens,  kun  at  den  femte  Tralle  ikke  saaes  paa 
Grund  af  den  sidevendte  Stilling.  løvrigt  bleve  disse  Regler 
slet  ikke  overholdte,  end  ikke  i  Regjeringens  egne  Patenter; 
de  i  det  følgende  hundrede  Aar  udstedte  Adelspatenter  vise 
f.  Ex.  oftest  den  paa  Skak  staaende,  firtrallede,  altsaa  borger- 
lige Hjelm.  I  det  17.  Aarhundrede  fik  forøvrigt  den  gamle 
Stikhjelm  en  ny  og  udstrakt  Anvendelse  paa  de  af  den  al- 
mindelige Borgerstand  brugte  Vaabenskjolde.  Den  afbildedes 
her  mest  en  face  og  kaldtes  en  lukket  Hjelm  i  Modsætning 
til  Trallehjelmen,  der  betegnedes  som  aaben. 

Til  disse  Vaabnets  Hovedstykker,  Skjold  og  Hjelm, 
knyttedes  i  Tidens  Løb  forskjelligt  Vedhæng  af  mindre  Be- 
tydning. Der  er  først  det  saakaldte  Hje/mdække,  de  Skjoldet 
omgivende,  fra  Hjelmen  nedhængende  Ornamenter.  Ogsaa 
dette  Dække  var  laant  fra  det  virkelige  Liv.  Man  havde 
gjort  Begyndelsen  ved  i  Vaabnet  at 
medoptage  de  til  den  virkelige  Tønde- 
hjelm hørende  Baand  og  Remme,  dem 
man  anbragte  i  mere  eller  mindre  deco- 
rative  Slyngninger  om  Vaabnet  (jvf. 
Fig.  6,  Gjengivelse  af  et  Sigil  fra  1339). 
Saa  gik  man  et  Skridt  videre  og  med- 
Fi    6  optog   det  Klæde,    hvormed   den   virke- 

lige Hjelm  til  Beskyttelse  mod  Hede, 
Kulde,  Støv  og  Regn  var  behængt.  Dette  Klæde  var  ofte 
udskaaret  og  udtunget  i  forskjellige  Mønstre  og  fik  derfor 
efterhaanden  i  Heraldiken  en  udpræget  stiliseret  og  ornament- 
lignende  Skikkelse,  hvorfor  ogsaa  hurtig  Erindringen  om  dets 
Oprindelse   og  sande   Natur  gik   tabt.     Alt  i  Vaabenafbild- 

ninger  fra  det  16.  A århundrede,  f.  Ex.  i  et  af  den  bekjendte 
Rigshofmester  Peder  Oxes  Sigiller1,  kan  man  finde  Hjelm- 
dækket gjengivet  som  almindeligt  Vinløv.  Intet  Under  derfor, 
at  Hjelmdækket  siden  fik  Navn  af  Løvværk  og  i  Slutningen 
af  det  18.  og  Begyndelsen  af  det  19.  Aarhundrede  afbildedes 
—  det  endog  i  selve  Adelspatenterne  —  som  Rosenguirlander 
og  grønne  Krandse,  der  hængtes  omkring  Skjoldet  uden 
nogensomhelst  Forbindelse  med  Hjelmen,  ja  endog  stundom 
brugtes,  selv  om  der  slet  ingen  Hjelm  var  paa  Skjoldet. 
Nu  helt  at  forlade  Hjelmdækkets  ornamentmæssige  Behand- 
ling er  der  ingen  Grund  til;  dertil  har  den  altfor  gammel 
Hævd  i  Heraldiken;  kun  maa  dets  Oprindelse  af  et  om 
Hjelmen  hængt  Klæde  ikke  tabes  af  Syne.  Det  maa  altsaa 
altid  fremstilles  som  hængende  ned  fra  Hjelmens  Isse  og  ikke, 
som  det  nu  ofte  sees,  kravlende  frem  af  Hjelmens  Ærmegab. 

Saa  er  der  Hjelmpuden  og  Hjelmkronen,  ogsaa  uden 
væsentlig  Betydning  i  Heraldiken,  men  kun  en  Gjengivelse 
af  de  Puder  eller  Kroner,  hvormed  man  paa  den  virkelige 
Hjelm  skjulte  Forbindelsen  mellem  denne  og  den  paa  Hjelmen 
anbragte  Prydelse.  Slige  Kroner  have  altsaa  Intet  at  skaffe 
med  senere  Tiders  Rangkroner.  Den  Slægt,  der  i  Middel- 
alderen har  en  Krone  paa  sin  Hjelm,  var  ikke  en  Smule 
finere  for  det  end  den,  der  kun  havde  en  Pude.  I  de  ældste 
Vaabenafbildninger  brugtes  de  oftest  slet  ikke,  idet  man  lod 
selve  den  paa  Hjelmen  staaende  Figur  løbe  i  Eet  med 
Hjelm  dækket.  Enkelte  Slægter  brugte  andre  Fremstillinger 
istedetfor  Puder  og  Kroner,  saaledes  af  Danske:  Brocken- 
huus er  og  Rosenkrantz'er,  der  havde  en  Rosenkrands,  som 
saa  nød  den  ufortjente  Ære,  at  den  sidstnævnte  Slægt  tog 
Navn  efter  den,  som  om  den  havde  været  et  Hovedstykke 
i  Vaabnet. 

Endvidere  høre  stundom  til  et  Vaaben  Skjoldholdere, 
oftest  to,  een  paa  hver  Side,  sjeldnere  kun  en  enkelt.  Disse 


1   D.  Adelige   Sig.  i  det  15.,  16.,   17.  Aarh.     C.XLVII.   13. 

Aarb.  f.  nord.  Oldk.  og  Hist,  1902.  2 

Skjoldholdere,  der,  som  Benævnelsen  viser,  holde  eller  støtte 
Skjoldet,  kunne  være  eensartede,  som  f.  Ex.  de  to  Vildmænd, 
der  holde  det  danske  Rigsvaaben,  eller  høist  ueensartede, 
som  i  det  grevelige  Raben'ske  Vaaben  en  Tyr  paa  den  ene 
og  en  Ravn  paa  den  anden  Side.  Selvfølgelig  maa  i  et 
Tilfælde  som  det  sidste  ethvert  Hensyn  til  de  to  Skjold- 
holderes indbyrdes  høist  forskjellige  Størrelse  i  naturlig  Til- 
stand ganske  opgives.  Brugen  af  Skjoldholdere  kan  i  dansk 
Heraldik  forfølges  helt  tilbage  til  det  14.  Aarhundrede,  men 
var  oprindelig  ganske  personlig  og  prisgiven  den  Enkeltes 
Forgodtbefindende.  I  visse  Slægter  brugtes  de  hyppig,  i 
andre  aldrig;  men  medens  Hr.  Axel  Pedersen  Thott,  der 
levede  i  Kong  Erik  af  Pommerns  Dage,  førte  en  Vildmand 
paa  den  ene  og  en  Jomfru  paa  den  anden  Side  af  sit  Skjold, 
saa  havde  hans  Søn  Hr.  Oluf  Axelsen  to  Ørne,  dennes  Broder 
Hr.  Aage  Axelsen  derimod  kun  en  enkelt  Skjoldholder,  en 
Jomfru,  hans  Broder  Hr.  Erik  Axelsen  en  Helgen.  Hr.  Henrik 
Knudsen  Gyldenstierne  førte  i  et  Sigil  sit  Skjold  holdt,  af  en 
Bjørn,  medens  Sønnen  Hr.  Knud  Henriksen  til  Skjoldholder 
havde  en  Jomfru.  Siden  gik  Brugen  af  Skjoldholdere  af 
Mode,  og  de  førtes  kun  undtagelsesvis,  selv  i  et  Par  Slægter, 
Biller  og  Bryske  r,  i  hvilke  de  havde  faaet  et  vist  arveligt 
Præg;  men  denne  Mode  blev  atter  gjenoptaget  og  fæstnet 
som  arvelig  i  Slutningen  af  det  17.  Aarhundrede,  særlig  for 
grevelige  og  friherrelige  Slægter.  Uundværlige  Bestanddele  af 
et  Vaaben  ere  Skjoldholderne  dog  aldrig  blevne.  Vort  Rigs- 
vaaben, der  havde  fulgt  den  almindelige  Udvikling,  —  i  det 
15.  Aarhundrede  havde  havt  Skjoldholdere  af  tilfældig  Art, 
Riddere,  Jomfruer,  Vildmænd,  Løver  og  Marekatte,  men 
siden  atter  havde  bortkastet  dem,  til  i  det  17.  Aarhundrede 
de  to  Vildmænd  fastsloges,  —  er  lige  talende,  hvad  enten  det 
afbildes  med  de  to  Vildmænd  eller  uden  dem.  Noget  Andet 
er  det,  at  man  ikke,  hvor  bestemte  Skjoldholdere  ere  enten 
fastslaaede  ved  et  kongeligt  Patent  eller  fæstnede  igjennem 
langvarig  Brug,    nu  vilkaarlig  kan  ombytte  dem  med  andre. 

At  fremstille  det  danske  Rigsvaaben  i  sin  nuværende  Skik- 
kelse holdt  af  to  Lever,  som  i  et  af  Kong  Christiern  I's 
Sigiller,  eller  af  en  Landsknægt,  som  i  Christiern  II's  Junker- 
secret,  vilde  f.  Ex.  vække  begrundet  Anstød.  Det  vidnede 
da  ogsaa  om  ringe  heraldisk  Kjendskab  saavel  hos  den 
grevelige  Bygherre  som  hos  hans  Architect,  at  ved  en  for 
en  Del  Aar  siden  stedfunden  Restauration  af  det  Moltke'ske 
Palais  i  Kjøbenhavn  Bygherrens  Vaaben  blev  opsat  over 
Indkjørselen  med  to  bevingede  Mandfolk  som  Skjoldholdere, 
da  dog  det  vedkommende  Grevepatent  foreskriver  to  Ørne. 
Men  Fremstillingen  af  dette  Vaaben  er  i  det  Hele  taget  alt 
for  uheldig  til  at  kunne  regnes  for  en  Pryd  for  Palaiset. 

Endelig  kan  til  det  heraldiske  Vaaben  høre  et  Vaaben- 
telt,  det  vil  sige:  en  om  det  hele  Vaaben  hængt  Hermelins- 
kaabe,  som  f.  Ex.  stundom  om  det  danske  Rigsvaaben, 
Vaabenfaner,  som  i  Grev  Albert  af  Orlamundes  Sigil,  og 
Vaabendeviser ,  personlige  eller  arvelige  Valgsprog,  der  an- 
bragtes i  et  Baand  over  eller  under  Vaabnet;  men  da  disse 
Ting  kun  have  fundet  sparsom  Anvendelse  i  dansk  Heraldik, 
behøve  de  her  blot  lige  at  nævnes. 

Men  Skjold,  Hjelm  og  dertil  hørende  Vedhæng,  som  nys 
nævnt,  var  kun  den  for  alle  Vaaben  fælles  Skabelon,  som 
først  fik  sin  Betydning  som  Slægtmærke  ved  de  specielle  Figurer 
og  Mærker,  som  anbragtes  i  Skjoldene  og  paa  Hjelmene,  de 
saakaldte  Skjoldemærker  og  Hjelmtegn.  De  første  kunne  deles 
i  to  Hovedafdelinger:  de  heraldiske  Figurer  i  snævreste  For- 
stand, saadanne,  der  kun  bestod  af  forskjellig  farvede  Ind- 
delinger af  Skjoldet,  hvilke  dog  ofte  have  selvstændige  Navne : 
Bjelker,  Pæle,  Sparrer,  Ruder  osv.,  og  saa  de  egentlige,  fra 
den  ydre  levende  eller  døde  Verden  laante  Figurer.  Her  er 
dog  ikke  Tale  om  et  Enten — Eller;  thi  ofte  var  et  Vaaben 
sammensat  af  Figurer  af  begge  Arter,  f.  Ex.  Fn'/fe-Vaabnet 
(Tavlens  Fig.  3),  der  var  tverdelt  af  Sølv  og  Rødt,  hvorover  saa 
var  lagt  en  grøn  Plante,  eller  Ahlefeldt  -Vaabnet,  hvis  ene  Felt 
viser  en  Vinge,  andet  Felt  kun  tre  Tverdelinger.   I  ældre  dansk 

2* 

Heraldik  spillede  Skjolddelingerne  langt  den  største  Rolle, 
sikkert  ene  af  den  saare  nærliggende  Grund,  at  de  vare  de 
letteste  at  fremstille.  Vaaben  som  Thott'ernes  firdelte  Skjold 
eller  Huitfeldt' ernes  Skraabjelke  kunde  hvert  Barn  i  Slægten 
udføre;  dertil  behøvedes  ingen  særlig  Kunstfærdighed  eller 
Faguddannelse.  En  stor  Del  af  vore  ældste  og  berømteste 
Slægter  førte  og  føre  da  ogsaa  Vaaben  af  denne  kunstløse 
Art,  som  Bielke,  Bille,  Brahe,  Galen,  Galt,  Grubbe,  Huitfeldt, 
Kaas,  Krabbe,  Munk,  Rantzow,  Skeel,  Thott,  Vlfstand  osv.  osv. 
For  de  egentlige  Figurers  Vedkommende  var  der  i  For- 
tiden ingen  Grændser  for,  hvad  der  lod  sig  anvende  i  Heral- 
diken  og  hvad  ikke;  men  medens  visse  Fremstillinger  vare 
yndede  og  gik  atter  og  atter  igjen,  saa  forekom  andre  kun 
yderst  sjelden.  Af  Dyreverdenen  benyttedes  særlig  de  vilde 
Dyr:  Løver,  Bjørne,  Ulve,  Hjorte,  Stenbukke  og  Vildsvin, 
dog  ogsaa  Heste  og  Oxer ;  af  Fuglene  hyppigst  Ørnen,  Hanen 
og  Svanen;  hvorimod  man  sjeldnere  brugte  Mennesker  eller 
menneskelige  Legemsdele,  endnu  sjeldnere  de  lavere  Dyr, 
ene  med  Undtagelse  af  Fisk,  navnlig  Støren,  der  ofte  fore- 
kommer, og  saa  de  saakaldte  Ibskaller,  Muslingskaller,  der 
benævnedes  efter  deres  Anvendelse  som  Kjendemærke  for 
Pilegrimmene  til  Apostelen  Jakobs  Grav  i  St.  Jago  de  Com- 
postella.  Blandt  Planterigets  Frembringelse  spille  Rosen  og 
Lillien  en  alle  andre  Planter  overskyggende  Rolle;  dog  an- 
vendtes ogsaa  Eg  og  Lind  hyppig  saavelsom  de  saakaldte 
Søblade,  antagelig  en  stiliseret  Gjengivelse  af  Aakandebladet. 
Stjerner,  Maaner  og  Bølger  ere  yndede  Figurer,  Sol  og  Regn- 
bue forekomme.  Endelig  Forsvars-  og  Angrebsvaaben  af 
enhver  Art,  alskens  Husgeraad,  Bygningsdele,  Baade,  Ank  ere 
osv.  Ogsaa  fra  den  overnaturlige  Verden  hentedes  Figurer: 
Vildmænd,  Trolde,  Jomfruen  i  Fjerhammen,  Valravnen,  Griffer, 
Drager,  Lindorme,  Enhjørninger,  ja,  Løver  med  Fiskehaler 
og  lignende  Uhyrer.  I  vore  Dage  er  Udvalget  ikke  til- 
svarende ubegrændset.  God  Smag  vil  betegne  alle  en  nyere 
Tids    Opfindelser    som     ganske     uanvendelige    i    Heraldiken. 

Kanoner,  Geværer,  for  ikke  at  tale  om  Dampmaskiner, 
Locomotiver,  Dampskibe,  Telegrapher  osv.  ere  til  det  Brug 
komne  for  sent  til  Verden.  Dermed  skal  ikke  være  sagt, 
at  disse  Ting  ikke  bruges  heraldisk.  Byen  Esbjerg  er  for 
Tiden  stærkt  opsat  paa  at  faae  et  Dampskib  i  sit  Vaaben, 
og  hvis  det  er  Opgaven  i  Byvaabnet  at  bevare  Erindringen 
om,  at  Byen  er  Parvenuen  blandt  de  danske  Kjøbstæder,  er 
Valget  ikke  ilde.  I  Ordenscapitulets  Vaabenbøger  vil  man 
finde  et  Vaabenskjold,  der  foruden  en  hel  Del  andre  Ting 
rummer  to  moderne  Orlogsmænd ,  der  sikkert  af  deres  Eier- 
mand  —  heldigvis  en  fremmed  Officer  —  holdes  å  jour  med 
de  nyeste  Opfindelser  i  det  maritime  Forsvarsvæsen ,  Dreie- 
taarne,  Torpedonæt,  electriske  Lyskastere  osv.  osv.  Sligt 
tager  sig  ud  til  Skjold  og  Tournerhjelm! 

Ligesom  Skjoldet  forsynedes  Hjelmen  med  Figurer,  der 
ofte  vare  de  samme  som  eller  stode  i  et  vist  Forhold  til 
Skjoldets.  Viste  dette  f.  Ex.  en  Løve,  havde  Hjelmen  ofte 
en  halv  opspringende  Løve,  havde  Skjoldet  en  Ørn,  bar 
Hjelmen  to  Ørnevinger  o.  s.  fr.  En  saadan  Forbindelse 
mellem  Skjold-  og  Hjelmfigur  var  dog  ingenlunde  altid  paa- 
viselig.  Den  gamle  Slægt  Basse  førte  f.  Ex.  i  Skjoldet  et 
Vildbassehoved,  men  paa  Hjelmen  et  Træ  mellem  to  Egern. 
Indeholdt  Skjoldet  kun  Farvedelinger,  havde  Hjelmen  i  Al- 
mindelighed en  Fjerbusk  eller  to  Bøffelhorn  delt  af  de 
samme  Farver,  saaledes  Slægten  Bielke  i  Skjoldet  to  blaa 
Bjelker  i  Sølv-Felt,  paa  Hjelmen  to  Sølv-Bøffelhorn,  hvert 
med  to  blaa  Bjelker.  Disse  Horn,  i  Heraldiken  kaldet 
Vesselhorn,  egentlig  Vesenehorn,  af  et  gammeltydsk  Ord  Vesent, 
der  er  identisk  med  Bison,  var  det  almindeligste  Hjelmudstyr 
hos  den  danske  Adel;  mindst  Halvdelen  af  vore  gamle 
Slægter  førte  dem ,  selvfølgelig  afvigende  i  Farver  og  ofte  i 
Forbindelse  med  andre  Figurer,  anbragte  imellem  Hornene 
eller  udvendig  paa  dem. 

I  Sammenligning  med  Skjoldemærket  spillede  Hjelmtegnet 
kun   en   underordnet   Rolle.     Som   alt   nævnt   førtes   fra  den 

ældste  Tid  og  til.  vore  Dage  ofte  Skjold  og  Skjoldemærke 
alene,  uden  Hjelm  og  Hjelmtegn,  derimod  kun  undtagelsesvis 
Hjelmtegn  uden  Skjold.  I  visse  Klasser  af  Vaaben,  f.  Ex.  i 
de  rigtignok  ofte  kun  i  forsvindende  Grad  heraldiske  By- 
og  Herredsvaaben,  brugtes  saa  at  sige  aldrig  Hjelm  og  Hjelm- 
tegn. Af  vort  Rigsvaaben  forsvandt 
Hjelmen  med  det  til  de  tre  Løver 
svarende  Hjelmtegn,  to,  sagtens  af 
Guld  og  Blaat  delte  Vesselhorn  hvert 
besat  med  to  Vifter  af  Paafuglefjer 
(jvf.  Fig.  4  og  den  hosstaaende 
Gjengivelse  af  et  udskaaret  Konge- 
vaaben  fra  Dalby  Kirke  i  Skaane, 
meddelt  af  Prof.  J.  Kornerup),  alt 
ved  det  15.  Aarhundredes  Be- 
gyndelse, samtidig  med  at  Vaabnet 
fra  at  være  Slægtvaaben  for  Valde- 
marernes  nu  uddøde  Slægt  gik  over 
til  at  blive  Rigsvaaben.  Derimod 
føres  det  til  de  to  slesvigske  Løver 
hørende  Hjelmtegn:  syv  Guld -Ba- 
suner eller  Sceptere,  hver  endende 
i  en  Busk  Paafuglefjer,  og  det  hol- 
stenske Neldeblads  Hjelmtegn,  elleve 
røde  Faner,  hver  med  Neldebladet  i  Dugen,  endnu  den  Dag 
i  Dag  af  det  oldenborgske  Kongehuses  hertugelige  Linier. 
Hjelmtegnenes  underordnede  Betydning  fremgik  forøvrigt  ogsaa 
af  den  Vaklen,  der  ofte  fremtraadte  i  deres  Brug.  Saaledes 
førte  den  bekjendte  Rigshofmester  Hr.  Mogens  Gøye  til  Hjelm- 
tegn en  Paafuglehale ,  hvorimod  hans  ikke  mindre  bekjendte 
Broder  Hr.  Henrik  Gøye  oftest  kun  paa  Hjelmen  brugte  to 
Vesselhorn1.  Af  den  fyenske  Slægt  Kruckows  Vaaben  er 
der  kun  bevaret  Aftryk  af  4  Signeter,  alle  have  de  Slægtens 


Fig.  7. 


1  D.  Ad.  Sig.  i  det  15.,   16.,   17.   Aarh.  E.  XIX.  28—31. 

Skjoldemærke,  to  Hummerkløer;  men  det  ene  har  paa  Hjelmen 
11  Faner,  det  andet  7  Faner,  det  tredie  to  Arme  holdende 
et  Spejl,  det  fjerde  to  Vesselhorn1.  Overhovedet  er  det 
sjeldent  at  træffe  en  gammel  Slægt,  af  hvilken  ikke  et  eller 
andet  Medlem  paa  sin  Hjelm  har  ført  to  Vesselhorn,  hvor- 
ledes Slægtens  Hjelmtegn  saa  iøvrig  var. 

Oprindelig  var  Hjelm  og  Hjelmtegns  Stilling  en  face 
eller  en  profil,  nøie  afhængig  af  hinanden;  en  nødvendig 
Følge  af,  at  Heraldikens  Figurer  da  kun  vare  Gjengivelser 
af  det  virkelige  Livs;  thi  paa  den  virkelige  Hjelm  var  det 
jo  utænkeligt,  at  en  Figur,  f.  Ex.  en  opspringende  Løve, 
kunde  anbringes  vendende  anden  Vei  end  Hjelmen.  Men 
i  en  nyere  Tids  Vaaben,  der  ingen  Forbilleder  have  havt  i 
det  virkelige  Liv,  træffer  man  ofte  Hjelmen  stillet  en  face, 
medens  Hjelmtegnet  sees  i  Profil,  skjøndt  sligt  Arrangement 
kun  skulde  synes  anvendeligt  paa  en  Narrehue.  I  den  ældre 
Heraldik  var  det  iøvrig  uden  al  Betydning,  om  Skjolde- 
mærker og  Hjelmtegn  vendte  den  ene  eller  den  anden  Vei. 
Endog  hvor  et  Skjold  bestod  af  to  Felter,  var  det  ganske 
vilkaarligt,  i  hvilken  Orden  de  anbragtes.  For  Ahlefeldt" 'ernes 
Vedkommende  var  til  Ex.  nok  oftest  Vingen  tilhøire,  Bjelkerne 
tilvenstre,  men  ogsaa  omvendt.  Kun  overholdtes  den  Regel, 
at  naar  to  eller  flere  Vaaben  corresponderede  indbyrdes, 
f.  Ex.  et  Ægtepars  Vaaben,  eller  de  fædrene  og  de  mødrene 
Vaaben  langs  Siderne  af  en  Gravsten,  skulde  saavidt  mulig 
de  respective  Skjoldfigurer  gjøre  Front  indefter,  imod  hin- 
anden, altsaa  Mandens  see  tilvenstre,  Hustruens  see  tilhøire  — 
i  Heraldiken  menes  altid  med  Høire  og  Venstre  Skjoldets 
egen  høire  og  venstre  Side,  ikke  Beskuerens.  Men  denne 
Regel,  der  let  lod  sig  gjennemføre  ved  Fortidens  simple, 
oftest  af  et  enkelt  Felt  bestaaende  Vaaben,  lader  sig  natur- 
ligvis ikke  uden  videre  overføre  paa  Nutidens,  tidt  af  mange 
Felter  sammensatte  Vaaben.    For  en  Del  Aar  tilbage  havde 


1  D.  Ad.  Sig.  i  det  15.,  16.,  17.  Aarh.   E.   XIV.  2—5. 

det  kongelige  Ordenscapitul  til  kongelig  Vaabenmaler  faaet 
antaget  en  Mand,  der  var  heraldisk  anlagt;  det  vil  sige,  han 
kjendte  ved  sin  Ansættelse  ikke  det  Fjerneste  til  Heraldik, 
men  søgte  bagefter  efter  bedste  Evne  at  skaffe  sig  et  Ind- 
blik i  denne  Videnskabs  Hemmeligheder.  I  et  eller  andet 
heraldisk  Værk  fandt  han  saa  bl.  A.  den  før  nævnte  Regel 
om  Ægtefællers  Vaaben,  og  den  tiltrak  sig  uheldigvis  særlig 
hans  Opmærksomhed.  Uheldigvis!  Jo,  for  det  første  større 
Arbeide,  der  blev  ham  overdraget,  blev  at  udføre  et  Alliance- 
vaaben  til  Anbringelse  paa  et  af  Hds.  Maj.  Dronningen  be- 
stilt Guldsmedearbeide,  altsaa  det  danske  og  det  hessiske 
Vaaben.  Her  var  en  sikkert  kjærkommen  Leilighed  til  at 
lægge  et  nøie  Kjendskab  til  Heraldikens  Finesser  for  Dagen, 
og  uden  Betænkning  tegnede  Vaabenmaleren  det  danske 
Rigsvaaben,  der  jo  ,skulde  staae  ved  det  hessiske  Vaabens 
høire  Side,  saaledes,  at  hele  dets  heraldiske  Menagerie  blev 
vendt  om ;  Løver,  Lindorm,  Svane,  Rytter,  Bjørn  og  Vædder 
fik  alle  Hovedet  den  Vei,  hvor  de  ellers  havde  Halen;  de 
skalde  jo  galant  see  ind  til  de  tilsvarende  Figurer  i  det  hes- 
siske Vaaben;  men  Resultatet  virkede  saa  overraskende,  at 
det  vakte  Betænkelighed  paa  allerhøieste  Sted,  hvorfor  nærv. 
Forf.  blev  afæsket  et  Skjøn  over  den  paagjældende  Tegning. 
Naturligvis  gik  dette  Skjøn  Vaabenmaleren  imod,  idet  det 
blev  en  Opfordring  til  at  afbilde  det  danske  Vaaben  ganske 
som  sædvanlig,  efterdi  de  enkelte  Felter  i  et  saa  sammensat 
Vaaben  som  det  nuværende  danske  Rigsvaaben  først  og 
fremmest  staae  i  Forhold  til  hinanden  indbyrdes,  paa  hvilket 
Forhold  intet  udenfor  staaende  Vaaben  kan  virke  ind. 

Det  er  en  bekjendt  Sag,  at  Heraldiken  alle  Dage  har 
havt  en  udpræget  Tilbøielighed  til  Stilisering  i  Fremstil- 
lingen af  sine  Figurer;  særlig  dens  Ørne  og  Lillier  have  kun 
ringe  Lighed  med  de  naturlige  Forbilleder.  Stiliseringen 
yttrer  sig  dog  mest  deri,  at  de  for  vedkommende  Figur  be- 
tegnende Egenskaber  fremhæves,   Løvens  Tænder   og  Kløer, 

Hjortens  Gevier,   Bukkens  Horn  og  Klove,    Ørnens   Næb  og 
Kløer,  Fiskens  Finner,  Egens  Agern  osv.  osv. 

I  Heraldiken  spille  Farverne  en  overordentlig  stor 
Rolle;  en  blaa  Løve  i  Guld- Felt  regnes  for  et  helt  andet 
Vaaben  end  en  Guld -Løve  i  blaat  Felt.  Ikke  alle  Farver 
ere  anvendelige  i  god  Heraldik,  men  kun  de  rene  Farver: 
Metalfarverne  Hvidt  eller  Sølv  og  Gult  eller  Guld  og  saa 
Rødt,  Blaat,  Grønt  og  Sort,  og  selv  Brugen  af  disse  Farver 
begrænses  af  den  i  al  god  Heraldik  fra  den  ældste  Tid  ufra- 
vigelige Regel,  at  Farve  ikke  maa  anbringes  paa  Farve  og 
Metal  ikke  paa  Metal,  men  altid  Farve  paa  Metal  eller 
Metal  paa  Farve.  Denne  Regel  skylder  sin  Oprindelse  en 
udviklet  Farvesands,  som  i  det  Hele  taget  i  høi  Grad  gjorde 
sig  gjældende  i  de  gamle  Vaaben.  Oftest  overholdtes  en  vis 
Forbindelse  mellem  den  heraldiske  og  den  naturlige  Farve; 
man  malede  f.  Ex.  en  rød  Hjort  gaaende  paa  grøn  Jord, 
ikke  en  grøn  Hjort  gaaende  paa  rød  Jord;  men  de  gode 
gamle  Regler  overholdes  ikke  af  en  nyere  Tid,  der  ofte  an- 
vender ikke  heraldiske  Farver,  som  f.  Ex.  Brunt,  og  navnlig 
ynder  de  paagjældende  naturlige  Farver,  som  man  saa  holder 
uden  for  de  heraldiske  Farveregler.  En  kjødfarvet  Menneske- 
arm kan  saaledes  ligesaa  vel  staae  i  blaat  Felt  som  i  Guld- 
Felt.  Noget  lignende  synes  dog  alt  i  gamle  Dage  at  have 
været  Tilfældet  med  Planternes  grønne  Farve:  saaledes  stod 
Frillernes  grønne  Søbladplante  halvt  i  Sølv-Felt,  halvt  i  rødt 
Felt  (jvf.  Tavlens  Fig.  3).  Det  Vaabnet  omgivende  Hjelm- 
dække, der,  efter  hvad  Ridderromanerne  lære  os,  i  det  virke- 
lige Liv  havde  baaret  vedkommende  Ridders  udkaarne 
Dames  Yndlingsfarve,  tog  i  Heraldiken  sine  Farver  efter 
Skjoldemærket.  Dog  viser  den  interessante  Afbildning  af 
et  Vaaben  for  Slægten  Basse,  hvilket  Professor  /.  Kornerup 
har  fremdraget  i  Tybjerg  Kirke  (jvf.  Tavlens  Fig.  1),  at 
i  Tilfælde,  hvor  Hjelmtegnet  afveg  i  Farve  fra  Skjolde- 
mærket, blev  det  første,  som  rimeligt  er,  og  ikke  det 
sidste,    bestemmende    for   Hjelmklædets   Farve.     Det   er  her 

rødt  og  grønt  efter  Egernerne  og  Træet  paa  Hjelmen,  ikke 
sort  og  hvidt  efter  Vildbasseho vedet  og  Skjoldet.  Dette 
Vaaben  skriver  sig  fra  det  15.  Aarh.  I  Modsætning  til  hvad 
her  er  Tilfældet,  vil  Hjelmklædet  oftest  fremvise  en  Sammen- 
stilling af  Metal  og  Farve,  det  første  i  Reglen  paa  Hjelm- 
dækkets indre,  den  sidste  paa  dets  ydre  Side.  I  tydsk  He- 
raldik  hævdes,  at  Hjelmdækket  ikke  paa  samme  Side  af 
Hjelmen  maa  indeholde  mere  end  to  Farver,  saa  at  fire 
Farver  er  det  højeste  Tal,  der  kan  repræsenteres  i  Hjelm- 
dækket. Dansk  Heraldik  kjender  ikke  denne  Regel,  der 
først  har  faaet  Betydning  for  en  nyere  Tids  brogede,  ofte 
af  mange  Felter  sammensatte  Vaaben.  Hvor  mange  Farver 
et  saadan  Vaaben  end  indeholdt,  søgte  man  dog,  som  Lehns- 
contoirets  officielle  Protocoller  udvise,  at  faae  dem  alle  re- 
præsenterede i  Hjelmdækket.  Til  Gjengjæld  opgav  man  at 
give  Dækkets  udvendige  Side  en  anden  Farve  end  dets  ind- 
vendige. Forøvrigt  har  der  i  den  nyeste  Tid  hersket  Anarchie 
paa  dette  som  paa  saa  mange  andre  Omraader.  I  Slægten 
Ankers  Adelsbrev  fra  Slutningen  af  18.  Aarh.  foreskrives 
f.  Ex.  et  Hjelmdække  helt  af  Sølv,  skjøndt  Sølv  slet  ikke 
er  anvendt  i  Skjoldet  og  kun  meget  lidt  i  Hjelmtegnet.  I  de 
af  Kong  Christian  VIII.  givne  iidelspatenter  er  Hjelmdækket 
oftest  malet  helt  grønt,  hvilke  Vaabnets  egne  Farver  saa 
end  ere. 

I  de  heraldiske  Figurer  antydedes  alt  i  Middelalderen 
i  ufarvede  Fremstillinger,  f.  Ex.  i  Signeterne,  Felternes 
forskjellige  Farver  ved  en  Skravering  med  Punkter  eller 
Streger,  der  dog  da  var  ganske  vilkaarlig.  Det  nu  overalt 
fastslaaede  System,  hvorefter  lodret  Skravering  betyder  Rødt, 
vandret  Blaat,  skraa  Grønt,  paa  Kryds  og  Tværs  Sort, 
Prikker  Guld  osv.  osv.  er  ikke  ældre  end  fra  sidste  Halvdel 
af  det  17.  Aarh.  Kort  forinden  havde  man,  mest  dog  i  Ud- 
landet, brugt  de  astronomiske  Tegn  for  Sol,  Maane  og  Planet- 
systemets øvrige  Kloder  til  dermed  at  betegne  de  heraldiske 
Farver. 

Anvendelsen  af  disse  astronomiske  Tegn  stod  mulig  i 
i  Forbindelse  med  den  Symbolik,  man  til  Tider  har  ment 
at  finde  i  Heraldiken.  Endog  en  saa  fremragende  Historiker 
som  A.  D.  Jørgensen  har  i  den  nyeste  Tid  gjort  sig  til  Tals- 
mand for  den  Tradition,  at  de  tre  Løver  i  vort  Rigsvaaben 
betød  Sundet  og  de  to  Belter,  og  i  en  vis  Overensstemmelse 
dermed  hævdet,  at  Hjerterne  vare  Søblade,  Aakandeblade x, 
men  ogsaa  kun  en  vis  Overensstemmelse,  thi  der  voxer  jo 
ikke  Aakander  i  Sundet  og  Belterne.  Hvad  først  Løverne 
angaaer,  saa  er  den  Anskuelse  oftere  fremsat  i  ældre  Tid, 
bl.  A.  i  en  i  Rigsarkivet  bevaret  Optegnelse  fra  Midten  af 
det  17.  Aarh.,  skrevet  med  Oversecretair  Erik  Krags  Haand; 
en  tilsvarende  Optegnelse,  gaaende  ud  paa,  at  de  to  sles- 
vigske Løver  betegne  Slien  og  Eideren,  findes  i  de  Lange- 
bekske  Samlinger.  Disse  Optegnelser  har  dog  A.  D.  Jørgensen 
neppe  kjendt;  men  de  vilde  vist  heller  ikke  have  styrket 
hans  Tro  paa  den  i  det  danske  Vaaben  nedlagte  Symbolik; 
thi  Erik  Krag  vil  ogsaa  vide,  at  Løven  over  de  ni  Hjerter, 
der  jo  factisk  svarer  til  den  af  Valdemar  Atterdag,  vel  at 
mærke  i  Anledning  af  Gullands  Erobring  1361  antagne  Titel 
»de  Gothers  Konge«,  symboliserer  Limfjorden  og  de  ni  jydske 
Sysler,  medens  Lindormen,  der  svarer  til  Titlen  »de  Venders 
Konge «,  efter  Erik  Krags  Mening  skulde  betegne  Sjælland, 
Møen,  Laaland,  Falster,  Langeland,  Fyen  og  de  andre  smaa 
Øer2.  Selv  om  dette  Paafund  ikke  er  Erik  Krags  eget,  — 
han  har,   som  det   synes,  sin  Visdom   fra  Niels  Helvad8,  — 


1  A.  D.  Jørgensen:  Det  gamle  danske  Kongevaaben  (Aarb. 
f.  n.  O.  og  H.  1879   S.  28  ff.). 

2  »Wdtyding  paa  Danmarcks  waaben.  De  iij  løffuer  er 
Belt,  Øresund  och  Med  elf ars  und.  Løffuen  med  hellebarden  er 
Norge.  Løffuen  offuer  de  ix  hierter  er  Lemfiord.  De  ix  hierter 
er  et  fyrstendom  i  Jylland,  som  er  Wendsysszell ,  Hemersysszell. 
Loersysszell,  Opsysszell,  Omersysszell,  Wardsysszell,  Almindsysszell, 
Jellingsysszell,  Harsysszell.  Lindormen  er  Sæland,  Møen,  Laaland, 
Falster ,  Langeland ,  Fyen  og  de  andre  smaa  øer.  De  3  Croner 
er  Danmarck,  Sverrige  och  Norge  osv.  osv.   (D.  Canc.  Arkiv  V,  219  c). 

8  Jvf.  Geneal.  Herald.  Arkivs   Generalia  in  4 o  Nr.  70. 

saa  tør  det  nok  dristig  paastaaes,  at  den  hele  Symbolik  er 
af  langt  yngre  Oprindelse  end  vort  Vaaben  selv  og  altsaa 
ikke  kan  have  foresvævet  Kong  Valdemar  den  Store,  da 
han  dannede  det;  thi  ikke  blot  har  Sund  og  Belter  neppe 
staaet  saa  levende  for  hans  Bevidsthed  som  for  vor,  han 
havde  jo  aldrig  seet  et  Danmarkskort;  men  det  laa  desuden 
den  middelalderlige  Heraldik  fjernt  at  symbolisere  Hav  eller 
Vand  ved  et  Dyr,  der  havde  saa  lidet  med  Vand  at  skaffe 
som  en  Løve.  Vilde  den  ikke  tage  det  allernærmest  liggende 
Sindbillede,  tre  Sølv-  eller  blaa  Bølger,  vilde  den  sikkert 
have  holdt  sig  til  tre  Fisk  eller  maaske  tre  Skibe.  Havde 
vore  Løver  ikke  tilfældigvis  været  blaa,  vilde  sikkert  neppe 
nogen  være  faldet  paa  at  sætte  dem  i  Forbindelse  med  vore 
Farvande,  saa  vist  som  aldrig  Nogen  ved  de  tre  gule 
engelske  Løver  tænker  paa  Nordsøen,  Canalen  og  den  irske 
Canal.  Vore  Løver  have  vi  utvivlsomt  faaet  uden  nogen- 
somhelst  symbolsk  Bihensigt  ved  en  ligefrem  Paavirkning 
udefra.  Det  er  oftere  bleven  fremhævet,  at  alle  Riger  i  det 
nordvestlige  Europa:  Skotland,  England,  Belgien,  Holland, 
Nassau,  Hessen,  Brunsvig,  Danmark,  Norge  og  Sverig  have 
Løver  i  deres  Vaaben,  hvorimod  de  østeuropæiske  Lande: 
Rusland,  Polen,  Preussen  og  Østerrig,  have  Ørne.  Ogsaa 
er  det  sikkert  mere  end  en  blot  Tilfældighed,  at  England  og 
Danmark,  der  i  de  ældste  Valdemarers  Tid  endnu  havde 
saa  levende  Forbindelser  indbyrdes,  ganske  samtidig  antog 
et  og  samme  Vaabenmærke,  de  tre  Løver,  kun  forskjelligt  i 
de  anvendte  Farver. 

Ogsaa  mod  Theorien  om,  at  Hjerterne  ere  Søblade,  lader 
sig  vægtige  Indvendinger  anføre.  A.  D.  Jørgensen  paaberaaber 
sig  forskjellige  gamle  Citater;  men  det  vilde  ikke  være  vanske- 
ligt at  møde  med  lige  saa  gode  Citater  for,  at  de  ere  Hjerter. 
Baade  Erik  Krag  og  Niels  Helvad  betegne  dem  saaledes, 
ja  alt  i  den  saakaldte  Odensebog,  et  i  Upsala  Universitets- 
bibliothek  bevaret  Manuscript  fra  Slutningen  af  det  15.  Aarh., 
hedder    det    i    en    Beskrivelse    af    Kong    Erik    Plovpennings 


rø 

Sigil :  ...  et  inter  leopardos  fuerint  posita  multa  corda *  .  .  . ; 

men  Citater  ere  overflødige,  disse  Figurers  egen  røde  Farve, 

der    som    paavist    kan    føres    tilbage    til 

Vaabnets    ældste    Oprindelse,    vidner    lige 

saa    afgjort    for,    at    de   altid   have   været 

Hjerter,   som  mod,  at  de  nogensinde  have 

været  Søblade,  der  altid  i  dansk  Heraldik         ^X^^      >^ 

ere    Sølv    eller    grønne.      Forøvrigt    findes  ^ 

Hjerterne   i    det    danske   Vaaben,    saavidt  Fig.  8. 

bekjendt    heller    aldrig,    end    ikke    i    den 

ældste   Tid,    afbildet   med   de   for   Søbladene    ejendommelige 

kløverbladformede  Indsnit  (jvf.  Fig.  8),  der  i  tydsk  Heraldik 

have  skaffet  dem  Navnet  »Schroterhorner«   (Eghjortekjæber). 

Det  bør  dog  tilføjes,  at  A.  D.  Jørgensen  siden,  efter  en 
fra  Dr.  Henry  Petersens  Side  fremsat  Protest,  modificerede 
sin  Opfattelse  noget,  men  dog  fastholdt,  at  de  Konger,  der 
havde  valgt  Løverne  og  Hjerterne  til  Skjoldemærke,  med 
dette  Dobbeltmærke  uden  Tvivl  havde  villet  betegne  deres 
Rige  »som  en  Havets  Datter  og  en  Havets  Dronning« 2. 
Skjønne  Ord,  der  dog  ret  beseet  kun  bevise,  at  der  i  Hi- 
storikeren var  gaaet  en  Digter  tabt. 

Vore  gamle  Vaaben  have  overhovedet  uendelig  lidt  med 
Symbolik  at  skaffe,  dertil  vare  de  oftest  alt  for  indholdsløse. 
Kun  yderst  sjelden  ere  vi  belemrede  med  de  »Wappen- 
sagen«,  der  ere  saa  hyppige  hos  vore  Naboer  mod  Syd.  Noget 
andet  er  det,  at  der  i  en  nyere  Tids  Vaaben  ofte  er  nedlagt 
en  Symbolik,  som  ikke  altid  er  saa  lige  at  faae  fat  paa. 
En  afdød  Minister  indsendte  f.  Ex.  som  Storkorsridder  i 
Mangel  af  et  Slægtvaaben  et  Skjold  med  en  ved  en  Strand- 
bred enligstaaende  lille  Fugl,  der  nok  forestiller  en  Regnspove. 
For  at  samme  Regnspoves  symbolske  Betydning  ikke  skal 
blive    Efterverdenen   forholdt,    meddeles   den   her.     Bemeldte 


1  Erslevs   Repertorium   Dipl.  Regni  Dan.  Mediær.  I.   28. 

2  A.  D.    Jørgensen:     »Undersøgelser    om    Dannebrog    og    det 
danske  Kongevaaben«    (Hist.  Tidsskr.  6,   I.   191). 

Excellence  var  en  vældig  Jæger.  Han  havde  engang  i  hele  to 
Dage  forfulgt  en  saadan  Regnspove,  før  det  lykkedes  ham 
at  undlive  den.  Fra  den  Dag  var  Regnspoven  for  ham,  men 
rigtignok  ogsaa  kun  for  ham,  Symbolet  paa  Udholdenhed, 
og  derfor  kom  den  i  Vaabenskjoldet.  Men  end  ikke  til  en 
saa  fjerntliggende  Symbolik  give  vore  gamle  Slægtvaaben,  de 
BielkeWs,  de  Brahe  rs,  de  Brock' ers,  de  Galt'ers  osv.  osv.,  den 
ringeste  Anledning. 

Spørges  der  nu,  hvor  anvendtes  i  Middelalderen 
al  denne  Heraldik,  maa  Svaret  for  Danmarks  Vedkom- 
mende blive:  Saa  omtrent  allevegne.  Først  og  fremmest  i 
Sigillerne,  der  i  Fortiden,  da  Skrivefærdighed  var  en  sjelden 
Vare,  erstattede  Underskriften  og  derfor  spillede  en  stor  Rolle. 
Dernæst  prydede  man  sine  Klæder  og  Vaaben,  sin  Hustrus 
og  sine  Døtres  Klæder  og  Smykker,  sin  Stridshests  Udstyr 
med  Slægtvaabnet.  De  fyrstelige  Ryttersigiller  vidne  herom 
(jvf.  Fig.  2),  ellers  ere  vi  jo  hertillands  yderst  fattige  paa 
Fortidslevninger  eller  paalidelige  gamle  Afbildninger  i  saa 
Henseende.  En  enkelt  Dolk  fra  det  14.  Aarh. ,  prydet  med 
Slægtvaaben,  og  et  Par  med  udsyede  Vaaben  prydede  catholske 
Bispekaaber  i  vore  Museer  og  hist  og  her  maaske  en  gammel 
Dug  med  indvævede  Ahnevaaben  turde  vel  omtrent  være 
Alt.  Særlig  paa  Rustningen,  først  og  fremmest  paa  de  virke- 
lige Skjolde  og  Hjelme,  prangede  Skjoldemærke  og  Hjelm- 
tegn; men  hvor  pege  hen  for  at  vise  Exempler!  Der  er  jo 
ikke  bevaret  en  eneste  dansk  Ridderrustning  fra  Middel- 
alderen1. Da  først  Rustningerne  vare  gaaede  af  Brug,  blev 
Indholdet  af  de  Rustkamre,  som  fordum  fandtes  paa  hver 
større  Gaard,  hurtig  omsmedet  til  andet,  nyttigere  Husgeraad, 
hvad  der  leilighedsvis  kommer  til  Orde  i  gamle  Regnskaber2. 


1  I  Roskilde  Domkirke  hænger  et  Skjold  fra  det  15.  Aarh., 
hvorpaa  Skare  Slægtens   Vaaben  er  malet. 

2  F.  Ex. :  Gitfuen  Jenns  Jegindboe  i  Nyekiøbingh  for  it  røg- 
støck  och  forstøen  aff  it  gammell  harnisch ,  forbrugt  till  j  røg- 
døer  paa  skorstienenn,  pendinge  j  rdr.  (Lehnsregnsk.  for  Due- 
holm Kloster  1630—  31). 

Endvidere  anbragtes  Slægtvaabnet  i  Udskjæring  paa  Skabe 
og  Kister,  hvoraf  mange,  om  end  ikke  middelalderlige  Prøver 
ere  bevarede,  udhugget  i  Sten  over  Borgporten,  malet  med 
Farver  i  de  smaa  kostbare  Glasruder.  Men  navnlig  fulgte 
Vaabnet  sin  Eiermand  til  Graven ,  som  Beslag  paa  hans 
Kiste,  udhugget  paa  hans  Gravsten,  malet  paa  Epitaphiet 
og  baldyret  paa  den  ved  Graven  ophængte  Fane.  Var  han 
sidste  Mand  af  sin  Slægt,  tog  han  rent  bogstavelig  sit  Slægt- 
vaaben  med  sig  i  Graven.  Denne  gamle,  stemningsfulde  Skik 
blev  endnu  stundom  overholdt  i  det  18.  Aarhundrede,  f.  Ex. 
1738,  da  den  sidste  Lindenov  blev  jordfæstet  i  Aarhus  Dom- 
kirke. Alt  i  Middelalderen  var  det  almindeligt  at  lade  sit 
Vaaben  male  paa  Hvælvingen  i  sin  Sognekirke.  Paa  en 
Gravsten  forekommer  et  adeligt  Vaaben  ifl.  J.  B.  Løfflers  for- 
træffelige Værk :  »Danske  Gravstene  fra  Middelalderen« 
første  Gang  alt  i  det  13.  Aarh.  Det  er  paa  en  Sten  i  Hil- 
lerslev Kirke  i  Thy,  lagt  over  en  vis  Thorkil  og  hans  Hustru 
Margrethe,  hvor  der  sees  et  Skjold  med  to  Roser.  Her  i 
Sjælland  findes  i  Skiby  Kirke  Man  der  up-  Slægtens  Vaaben 
paa  Gravstenen  over  den  1305  afdøde  Niels  Manderup. 
Senere  hen  i  Tiden  gik  man  videre,  idet  man  paa  Grav- 
stenen anbragte  saavel  den  Afdødes  mødrene  som  fædrene 
Vaaben ,  saa  et  stedse  større  og  større  Antal  Ahnevaaben 
4,  8,  16,  ja  stundom  32,  og  ligeledes  malet  paa  Epitaphierne. 
Man  laste,  saa  meget  man  vil,  den  forfængelige  Stolthed, 
som  disse  ofte  med  Guld,  Sølv  og  brogede  Farver  malede 
Ahnetavler  lægge  for  Dagen,  saa  lidet  passende  til  Gravens 
mørke  Stilhed,  til  Døden,  som  gjør  Alle  lige;  de  gav  dog 
Anledning  til  et  vidtløftigt  genealogisk  og  heraldisk  Studium, 
der  i  høi  Grad  er  kommet  Efterverdenen  tilgode.  Det  var 
nemlig  først  og  fremmest  for  at  have  Materialet  rede  til 
disse  Ahnetavler,  at  den  gamle  Adels  Fruer  og  Jomfruer 
saa  flittig  syslede  med  Genealogie  og  Heraldik,  nedskrev  de 
Slægtebøger  og  tegnede  og  malede  de  Vaabenbøger,  hvoraf 
vi  øse  vor  Kjendskab  til  disse  Videnskaber  herhjemme.     En 

særegen  Anvendelse  fik  Ahnevaabnene  i  det  17.  Aarh.  som 
Prydelse  for  de  trykte  Ligprædikener,  i  hvilke  Ahnerne  selv 
opregnedes.  Oftest  udgjorde  de  her  en  pyntelig  Ramme  om 
den  Afdødes  kobberstukne  Portrait  eller  et  eller  andet  bibelsk 
Billede.  Havde  man  ikke  Raad  til  saa  meget,  indskrænkede 
man  sig  til  at  medgive  Ligprædikenen  et  tarveligt  Træsnit 
af  den  Afdødes  fædrene  eller  fædrene  og  mødrene  Vaaben. 
Om  Ahnetavlens  Natur  hersker  der  i  vore  Dage  ofte 
meget  forvirrede  Begreber,  og  det  endog  hos  Adelen  selv, 
idet  den  snart  forvexles  med  Ætled  i  almindelig  Forstand, 
snart  med  sin  Modsætning  Stamtavlen  eller  Slægttavlen. 
Medens  Stamtavlen  begynder  tilbage  i  Tiden  og  giver  alle 
en  Persons  Efterkommere,  saa  gaaer  Ahnetavlen  den  mod- 
satte Vei,  idet  den  giver  alle  en  vis  Persons  directe  For- 
fædre  saavel  paa  mødrene  som  paa  fædrene  Side,  men  ogsaa 
kun  de  directe  Forfædre.  Selvfølgelig  er  Adelen  ikke  ene 
om  at  kunne  opstille  Ahnetavler ;  tvertimod,  hvert  Menneske 
er  saa  rigelig  forsynet  med  Ahner,  at  hvis  han  kunde  op- 
stille sin  Ahnetavle  blot  600  Aar  tilbage  i  Tiden,  vilde  den 
omfatte  over  to  Millioner  Navne  (nøiagtig  2,097,150,  beregnet 
efter  20  Led,  2,  4,  8,  16  osv.  osv.);  de  Allerfleste  kjende 
imidlertid  kun  de  6  første  Ahner,  Forældre  og  Bedsteforældre. 
Men  derhos  er  der  den  Forskjel,  at  Adelens  Ahnetavler 
kræves  bilagt  med  Ahnevaaben,  er  altsaa  betinget  af  stands- 
mæssige Ægteskaber.  Et  borgerligt  Ægteskab  ødelægger  den 
skjønneste  Ahnetavle  for  lange  Tider,  idet  alle  forudgaaende 
Ahner  saa  blive  værdiløse;  thi  der  maa  ingen  Huller  være 
i  Ahnevaabnenes  Række.  Derfor  kan  Repræsentanten  for 
en  Slægt,  hvis  Adel  gaaer  tilbage  til  Korstogenes  Tid,  godt, 
hvad  Ahnevaaben  angaaer,  staae  tilbage  for  en  ny  Slægt, 
hvis  Adel  skriver  sig  fra  vore  Bedsteforældres  Tid,  thi  hvis 
den  førstes  Moder  er  af  borgerlig  Stand,  vil  han  slet 
ikke  kunne  opstille  nogen  Ahnerække,  hvor  gammel  Adel 
han  end  selv  er  af,  hvorimod  Manden  af  den  ny  Adel,  saa- 
fremt  hans    Fader  og  Bedstefædre    have  været    adelig    gifte, 

vil  kunne  opvise  fire  Ahnevaaben.  Selv  det  ældste  Adels- 
skab giver  jo  i  sig  selv  kun  et  eneste  Vaaben  og  til  16 
Ahner  skulle  altsaa  de  15  andre  hentes  fra  indgiftede  Slægter, 
lutter  mødrene  Vaaben,  Moderens,  Farmoderens,  Mormoderens, 
Farfaders  Moder,  Morfaders  Moder,  Farmoders  Moder,  Mor- 
moders Moder  osv.  osv.  Intet  betegner  mere  den  store  For- 
skjel,  der  er  paa  Adelens  Stilling  i  Samfundet  i  Tiden 
før  1660  og  saa  i  Nutiden,  end  dette,  at  den  Gang 
kunde  saa  at  sige  hver  eneste  Adelsmand,  selv  den  usleste 
og  fattigste,  fremvise  sine  16  Ahnevaaben,  men  nu  kan  saa 
at  sige  ikke  en  eneste  dansk  Adelsmand  gjøre  det,  end  ikke 
den  fornemste  og  rigeste.  Hvis  Vallø  Stift  havde  bevaret 
sin  oprindelige  Fundats  uforandret,  der  i  sin  sjette  Artikel 
krævede  16  Ahner  som  Betingelse  for  Indskrivning,  havde 
Stiftet  forlængst   ophørt  at   existere   af  Mangel   paa  Tilgang. 

Idealet  af  en  Ahnerække  var  forøvrigt,  at  de  16  Vaaben 
vare  indbyrdes  forskjellige,  altsaa  repræsenterede  16  for- 
skjellige  Slægter,  men  i  et  saa  lille  Samfund  som  den  danske 
Adel  vilde  naturligvis  i  Regelen  et  eller  flere  Vaaben  gaae 
igjen  i  den  samme  Ahnetavle,  ja  uagtet  de  fordum  bestaaende 
Forbud  mod  Ægteskab  mellem  Beslægtede  indenfor  tredie 
Led  var  det  ofte  endog  de  samme  Personer,  der  forekom 
flere  Gange  i  een  Ahnetavle. 

Sluttelig  skal  kun  kortelig  berøres  Retten  til  at  føre 
Skjold  og  Hjelm  i  Fortid  og  Nutid,  da  dette  Emne  for- 
nylig er  bleven  udførligere  behandlet  andetsteds1.  Om  der 
overhovedet  nogensinde  har  bestaaet  nogen  Særret  i  saa 
Henseende!  For  Middelalderens  Vedkommende  synes  det 
ialtfald  ikke  saa;  thi  selv  om  Skjold  og  Hjelm  fortrinsvis 
førtes  af  Adelen,  saa  besegle  de  ufri  Stænder,  Borger-  og 
Bondestanden  saa  ofte  med  de  samme  Emblemer  og  det 
endog,  naar  de  optræde  sammen  med  Adelen,  at  der  absolut 
ikke   kan    være    Tale    om,    at    en    saadan    Brug    kan    have 


1  Jvf.  Hist.  Tidsskr.  7.  II.  305  ff. 

Aarb.  f.  nord.  Oldk.  og  Hist.  1902. 

været  et  Indgreb  i  en  Forret,  der  alene  tilkom  Adelen.  Et 
særlig  betegnende  Exempel  fortjener  at  anføres.  I  Documenter 
fra  Aarene  1398  og  1400  nævnes  i  Hvidding  Herred  en  Mand 
ved  Navn  Laurens  Jonsen,  der  i  begge  Breve  udtrykkelig  be- 
tegnes som  Bonde.  1398  optræder  han  sammen  med  to 
Væbnere  Lage  Laurensen  og  Lage  Degn, 
1400  sammen  med  en  Ridder  Jon  Jonsen 
Lille  og  samme  Væbner  Lage  Laurensen, 
der  her  kaldes  Lage  Laurensen  Lille1.  Alle 
disse  fire  Mænd,  fra  Ridderen  til  Bonden, 
føre  nøiagtig  det  samme  Vaaben,  den  halve 
Enhjørning,  som  er  Skram- Slægtens  ade- 
lige Vaaben,  og  af  Sigillerne  alene  vil  Ingen  være  istand  til 
at  afgjøre,  hvilket  af  dem  der  er  Ridderens,  hvilke  Væbnernes 
og  hvilket  Bondens.  Oftest  førte  dog  Borger  og  Bonde,  ja 
stundom  Adelen  selv,  ikke  Skjold  og  Hjelm,  men  Bomærker, 
runelignende  Figurer,  der  efter  Navnet  at  dømme  mere  vare 
knyttede  til  Bostedet  end  til  Personen.  Arvelige  vare  de 
ialtfald  ikke.  Fader  og  Søn,  Broder  og  Broder  førte  hver 
sit  Bomærke.  Det  er  overhovedet  ikke  lykkedes  hidtil  at 
udfinde  noget  System  i  deres  Brug.  Navnlig  i  det  16.  Aarh. 
florerede  Bomærkerne  hos  de  ufri  Stænder  paa  Skjold  og 
og  Hjelms  Bekostning;  men  i  det  17.  Aarh.  gjenoplives  disse 
sidste  og  det  mere  end  nogensinde.  Navnlig  omtrent  1660 
førte  enhver  nogenlunde  vel  situeret  Borgermand  Vaaben  i 
i  sit  Sigil,  og  denne  Brug  legaliseredes  paa  en  Maade  af 
Kong  Christiani  V.,  det  han  i  Privilegierne  for  de  kongelige 
Betjente  af  den  borgerlige  Stand  gaaer  ud  fra  som  en  given 
Sag,  at  disse  borgerlige  Betjente  førte  Vaaben.  Ellers  havde 
Indførelsen  af  den  nye  Adel  væsentlig  kun  de  heraldiske 
Følger,  at  Brugen  af  Rangkroner  kom  op,  og  at  de  før  saa 


1  Repert.  Dipl.  II.  452,  486,  jvf.  D.  Ad.  Sig.  før  1400  Nr.  793, 
995,  1125,  1148;  Bonden  Laurens  Jonsens  Sigil  er  desværre  ikke 
afbildet  i  dette  Værk,  netop  fordi  han  kun  var  Bonde ;  det  gjen- 
gives   derfor  her  (Fig.  9). 

usammensatte  Vaaben  overfyldtes  med  Felter,  Figurer  og 
Farver.  Til  dette  Sidste  havde  den  gamle  Adel  dog  selv 
givet  Stødet,  idet  den  havde  begyndt  i  sine  Ahnetavler  at 
sammenstille  Vaabnene,  4  i  hvert  Skjold,  med  de  tilhørende 
4  Hjelme  ovenpaa  Skjoldet.  Derved  fik  man  Smag  for  de 
mange  Felter  og  Hjelme.  I  Sverig  er  man  endt  med  en  fast 
Brug:  tre  Hjelme  paa  grevelige,  to  paa  friherrelige  og  kun 
een  paa  adelige  Vaaben;  men  i  Danmark  har  man  kun  gjort 
Tilløb  til  en  saadan  Regel. 

I  Grundloven  er  vel  ikke  Adelen  selv  ophævet,  hvad 
der  jo  ogsaa  kun  vilde  være  et  tomt  Mundsveir,  men  der- 
imod enhver  til  Adel,  Titel  og  Rang  knyttet  Forret.  Selv 
om  Adelen  havde  havt  en  Eneret  til  Brugen  af  Skjold  og 
Hjelm,  vilde  den  nu  være  bortfaldet;  men  det  har  Adelen 
saa  langt  fra  havt,  at  den  end  ikke  har  nogen  lovbeskyttet 
Eneret  til  den  Enkeltes  specielle  Slægtvaaben.  Adelspaten- 
ternes Ordlyd  forbyder  nok  Alle  og  Enhver  at  hindre  den 
adlede  Slægt  i  at  bruge  det  den  forlehnede  Vaaben;  men 
noget  ligefremt  Forbud  mod,  at  Andre  føre  samme  Skjolde- 
mærke og  Hjelmtegn,  indeholde  Patenterne  aldrig.  En 
Adelsmand,  der  i  den  Henseende  vilde  sikkre  sig,  vilde  ikke 
have  anden  Udvei  end  at  lade  sit  Vaaben  indregistrere  som 
Varemærke,  en  Udvei  man  ikke  engang  havde  i  Fortiden. 
Der  er  altsaa  intet  til  Hinder  for,  at  uadelige  Slægter  lige 
saa  fuldt  som  de  adelige  føre  Slægtvaaben,  ja  de  føromtalte 
Privilegier  for  de  kongelige  Betjente  af  den  borgerlige  Stand, 
hvis  Retsvirkning  i  vore  Dage  vel  maa  være  nøiagtig  lige- 
stillet de  Grever  og  Friherrer  omtrent  samtidig  givne  Privi- 
legier, indeholde  jo  endog  en  Art  kongelig  Opfordring  til 
Embedsstanden  om  at  føre  slige  Slægtvaaben.  Hvorvidt 
Hans  Majestæt  den  nu  regjerende  Konge  vil  føle  sig  for- 
pligtet ved  det  Tilsagn,  Kong  Christian  V.  gav  Embedsstanden, 
at  han  vilde  give  de  kongelige  Betjente,  der  bad  ham  derom, 
et  kongeligt  Patent  paa  deres  Vaaben,  staaer  hen  i  det 
Uvisse,    eftersom    ingen   Embedsmand   i   de   sidste   200    Aar 

3* 

vides  at  have  fremsat  en  saadan  allerunderdanigst  Anmod- 
ning. Nu  mere  end  nogensinde  er  der  dog  visselig  Anledning 
til,  at  ikke  adelige  Slægter  antage  og  føre  Slægtvaaben.  Vei- 
viseren  for  Kjøbenhavn  og  Omegn  oplyser,  at  der  her  alene 
findes  henved  4000  skatteydende  Borgere  af  Navnet  Hansen; 
altsaa  findes  her  mindst  800  forskjellige  Slægter  af  dette 
samme  Navn.  Antog  nu  hver  af  disse  800  Slægter  sit  sær- 
egne Vaaben,  skulde  det  nok  vise  sig,  at  disse  Vaaben  i 
Løbet  af  de  næste  10  Aar  vilde  døbe  saa  godt  som  alle 
disse  Slægter  om,  med  eller  mod  deres  Villie,  med  helt  nye 
og  ganske  anderledes  fortrinlige  og  praetiske  Slægtnavne  end 
Hansen.  Heraldiken  har  før  lagt  gode  Evner  for  Dagen  i 
den  Retning.  Og  saa  vilde  disse  Vaaben  afgive  et  ypperligt 
Element  af  stor  decorativ  Virkning  til  Pryd  for  vore  Hjem 
og  Omgivelser.  I  det  Hele  taget  vil  Heraldiken  ogsaa  for 
Fremtiden  have  mere  end  blot  historisk  Betydning,  om  man 
da  ved  dens  Anvendelse  holder  sig  de  gamle  Regler  efter- 
rettelig, som  fordum  affødtes  af  en  ved  dens  udstrakte  Brug 
i  det  daglige  Liv  skolet  Smag  og  Farvesands.  Skal  der 
derimod  fortsættes  med  den  lidet  sagkyndige  Bessermachen, 
hvorpaa  det  heraldiske  Udstyr  af  Kjøbenhavns  nye  Raadhus 
afgiver  et  ligesaa  iøinefaldende,  som  i  de  imponerende  Om- 
givelser dobbelt  bedrøveligt  Exempel,  ja  saa  maa  vi  sandelig 
hellere  snarest  kaste  vort  700  Aar  gamle  Rigsvaaben  med 
de  øvrige  By-,  Herreds-  og  Slægtvaaben,  gamle  og  unge, 
paa  Loftet  som  forældet  og  overgjemt  Skrammel  og  redu- 
cere den  hele  Heraldik  til  en  død  Videnskab,  der  vel  i  Ny 
og  Næ  af  historiske  Hensyn  studeres  i  Archiver  og  paa 
Bibliotheker,  men  ellers  hverken  har  Forbindelse  med  eller 
Betydning  for  Nutidens  rastløse,  af  ganske  andre  Interesser 
optagne  Liv. 


2. 

Aarb.  f.  nord.  Oldkynd.  1902. 


Pacht  &  Crone. 


HAR  KALUNDBORG  KIRKE  HAFT  MURKRONE  OG 
SKYTTEGANG? 

AF 

J.  B.  LØFFLER  og  M.  MACKEPRANG. 


Der  har  ofte  i  den  arkæologiske  Litteratur  været  frem- 
sat en  Formodning  om,  at  adskillige  af  vore  Kirker  fra  første 
Færd  skulde  have  været  opførte  med  den  Bihensigt  at  tjene 
som  befæstede  Anlæg,  hvor  Befolkningen  kunde  søge  Værn 
under  Ufredstider.  Man  har  dog  tidligere  hyppigst  ladet  sig 
nøje  med  mer  eller  mindre  løst  henkastede  Gisninger  og 
Postulater  uden  logisk  at  have  gennemtænkt  Problemet,  og 
først  i  de  senere  Aar  er  Spørgsmaalet  bleven  taget  op  til 
mere  grundig  og  alsidig  Drøftelse.  I  »Aarbøgerne«  for  1895 
offentliggjorde  Oberst  O.  Blom  en  Afhandling:  »Befæstede 
Kirker  i  Danmark  fra  den  ældre  Middelalder «,  hvor  han, 
efter  ud  fra  fortifikatoriske  Synspunkter  at  have  gennemgaaet 
en  Række  af  de  Kirker,  om  hvilke  man  havde  formodet,  at 
de  ej  blot  var  bleven  byggede  med  Gudstjenestens  Tarv  for 
Øje,  erklærer,  at  det  ikke  har  været  ham  muligt  at  finde 
Kendetegn  paa,  at  de  skulde  »være  opførte  med  et  krigersk 
Biøjemed«.  Thi  ingen  af  dem  viser  Spor  af,  »at  der  ved 
Opførelsen  har  været  taget  Hensyn  til  det,  som  ved  en  iso- 
leret Forsvarsbygning  i  Middelalderen  uden  Sammenligning 
var  det  vigtigste  af  alt  nemlig  Forsvaret  af  Murens  Fod  og 
især  af  Indgangen.«  (Anf.  St.  S.  81).  Det  er  imidlertid  netop 
Forsvarsforanstaltninger  af  denne  Art,  »hængende  Gallerier 
eller  Skyttegange  uden  paa  Murene  samt  aabne  Murkroner 
med   eller  uden  Tinder«,    den    svenske   Arkeolog  Dr.  Ekhoff 

senere  har  ment  at  kunne  paavise  ved  adskillige  Kirker  i 
Sverige  og  Danmark,  og  ret  naturlig  kommer  han  derfor  i 
sin  i  samme  Tidsskrifts  Aarg.  1899  trykte  Afhandling:  »Om 
kyrkornas  forna  egenskap  af  forsvarsverk «  til  det  stik  mod- 
satte Resultat. 

Bortset  fra  de  bornholmske  Rundkirker  er  der  næppe 
nogen  anden  dansk  Kirke,  der  rent  umiddelbart  gør  et  saa 
fæstningsagtigt  Indtryk  som  Vor  Frue  i  Kalundborg.  Begge 
de  nævnte  Forfattere  har  da  ogsaa  skænket  den  en  særlig 
Behandling1,  men  medens  Oberst  Blom  fremhæver,  at  Por- 
talerne, der  findes  i  nordre  og  vestre  Korsarm,  er  anbragt 
saa  uhensigtsmæssig,  at  de  ej  kunde  forsvares  vertikalt  fra 
Taarnene  og  derfor  var  lette  at  forcere,  hævder  Dr.  Ekhotf, 
at  Taarnene  har  haft  de  for  Middelalderens  Befæstningskunst 
saa  karakteristiske  Tinder  og  ydre  Gallerier.  Et  Minde  om 
Gallerierne  skulde  endnu  være  bevaret  i  de  to  og  to  skraat- 
stillede  firkantede  Huller ,  der  findes  lige  under  hver  af 
Hjørnetaarnenes  otte  Smaagavle;  og  disses  store,  svagt  spids- 
buede Murblinding  skulde  være  fremkommen  ved,  at  man, 
efter  at  Bygningen  ikke  mere  brugtes  som  Fæstningsværk, 
slog  Spidsbuer  mellem  de  Tinder,  med  hvilke  Taarnmurene 
tidligere  havde  været  afsluttede,  og  derefter  tilmurede  de 
mellemliggende  Skydeskaar. 

Forudsat  at  disse  Iagttagelser  var  rigtige,  maatte  det 
indrømmes,  at  den  ved  sit  Anlæg  saa  enestaaende  Kirke 
utvivlsomt  af  sin  Bygherre  var  tænkt  ikke  blot  som  Guds- 
hus,  men  tillige  som  Borg.  I  Betragtning  af  den  store  Inter- 
esse, det  vilde  have  at  faa  dette  konstateret,  anmodede 
Museumsdirektør  Mollerup  undertegnede  Løffler  om  at  fore- 
tage en  omhyggelig  Undersøgelse  og  Opmaaling  af  Hjørne- 
taarnenes Gavle,  bl.  a.  fordi  den  i  Dr.  Ekhoffs  Afhandling 
værende  Gengivelse  af  en  rekonstrueret  Taarnside  (Fig.  8, 
S.  47)    udtrykkelig    betegner  sig  som   et  skematisk    Billede. 


1  Henholdsvis  i  Aarb.  1895  S.  71— .74  og  1899  S.  46— 51. 

Sammen  med  Museumsassistent  Mackeprang  foretog  jeg  denne 
Undersøgelse  i  Efteraaret  1899,  og  i  Fællesskab  har  vi  der- 
næst senere  ad  anden  Vej  søgt  at  indhente  Oplysninger  om 
det  foreliggende  Spørgsmaal. 

Indtil  den  i  Aarene  1870—71  af  Arkitekt  Tvede  fore- 
tagne Restauration  af  Kalundborg  Kirke  stod  Øst-  og  Vest- 
taarnet  med  en  ottesidet  Gavlkrands,  medens  denne  var  til- 
intetgjort paa  Nord-  og  Sydtaarnet.  De  bevarede  Gavle 
viste  efter  en  af  nævnte  Arkitekt  før  Restaurationen  udført 
Tegning,  der  tilligemed  en  Samling  Indberetninger  og  Over- 
slag godhedsfuldt  har  været  os  overladte  til  Benyttelse  af 
hans  Søn  Arkitekt  G.  Tvede,  rundbuede  Murblindinger. 
I  en  af  den  ældre  Arkitekt  Tvede  i  1860  affattet  Beskrivelse 
hedder  det:  »de  paa  det  østre  og  vestre  Taarn  værende 
murede  Spidsgavle  og  blytækkede  Klokkeporte  ere  tildels  i 
maadelige  Forfatning,  flere  af  dem  ere  ommurede  og  for- 
andrede ved  tidligere  Restaurationer,  hvorved  de  afgive  et 
uharmonisk  Ydre.« 

Ved  Istandsættelsen  blev  da  ogsaa  efter  Tvedes  Overslag 
i  begge  de  nævnte  Taarne  »at  nedtage  den  øverste  Etage  og 
derefter  aftrappe  den  næste  Etage  til  to  Bjælkelag.«  Gavlene 
paa  alle  fire  Taarne  blev,  som  ogsaa  Mørtlen  viser,  altsaa 
opmurede  af  nyt,  efter  Overslaget  dog  med  rigelig  Benyttelse 
af  det  ældre  Materiale,  saaledes  som  ogsaa  vor  Undersøgelse 
af  Forholdene  gjorde  det  klart.  I  hver  enkelt  Gavl  anbragtes 
en  svagt  tilspidset,  med  Mønstermurværk  udfyldt  Blinding,  hvis 
Form  og  Udstyrelse  sikkert  skyldes  en  af  Høyen  i  1832  gjort 
Notits,  der  lyder:  »Disse  flade,  fladspidsbuede  Nischer  blot 
dekorerede  med«  (her  følger  et  Stykke  skizzeret  Mønstermur- 
værk) finder  vi  i  Vesttaarnet« x. 

Betragter  vi  Indersiden  af  en  af  de  omhandlede  Taarn- 


1  Høyens  Notebøger  i  Nationalmuseets  Arkiv.  Nr.  12.  S.  6. 
Vi  bemærker,  at  den  lave  Spidsbue  lader  sig  paavise  som  oprinde- 
lig Form  i  de  med  Kalundborg  samtidige  Kirker  i  Ringsted  og 
Bjernede. 

gavle,  der  alle  er  ens  og,  som  allerede  anført,  alle  byggede 
af  nyt,  fremtræder  den  som  vist  i  hosstaaende  Afbildning 
(Fig.  1).  Blindingen  med  det  overliggende  Murværk  er  af 
praktiske  og  økonomiske  Hensyn  gjort  en  halv  Sten  spinklere 
end  Sidepartierne,  og  derved  er  de  af  Dr.  Ekhoff  som  Tinder 
og  tilmurede  Skydeskaar  tydede  Former  fremkomne.  Men 
selv  om  vi  ikke  stod  overfor  Murværk,  der  kun  var  en 
Menneskealder  gammelt,  og  hvis  Brugbarhed  som  arkæologisk 

Fig.  1.    Vestre  Taarns  sydøstl.  Gavl. 


Materiale  altsaa  er  ganske  afhængig  af  den  større  eller 
mindre  Omhu,  hvormed  den  Restaurationen  ledende  Arkitekt 
har  gengivet  de  oprindelige  Former,  maatte  den  af  Doktoren 
fremsatte  Paastand  blive  af  meget  tvivlsom  Værd.  Alle 
»Skydeskaarene«  mangler  nemlig  ganske  Brystning,  en  Om- 
stændighed, der  uheldigvis  ikke  fremgaar  af  den  skematiske 
Tegning,  som  ledsager  hans  Afhandling  (Fig.  2),  men  som 
naturligvis  maatte  gøre  dem  fuldstændig  uanvendelige  til 
Krigsbrug.  Saafremt  Taarnene  har  haft  Bjælkelag  ved  Gavlenes 
Fod,    maa   dette    have   ligget   som  punkteret  paa  vor  Profil 

og  altsaa  snarest  løftet  sig  lidt  op  over  de  formodede  Skyde- 
skaars  Underside. 

Hvad  angaar  de  under  Gavlen  anbragte  Kanaler,  der 
fandtes  før  Restaurationen,  da  vil  det  selv  ved  en  flygtig 
Betragtning  vise  sig  som  afgjort,  at  de  ikke  —  som  af 
Dr.  Ekhoff  formodet  —  er  murede  for  gennem  dem  at  ud- 
stikke Strækbjælker  til  Løbebroer  eller  Gallerier,  thi  dels 
vilde  det  jo  røbe  en  ganske  utrolig  Mangel  paa  praktisk 
Sands  at  fastsømme  et  Plankedække  til  den  skarpe  Ryg  paa 
nogle  efter  Diagonalen  lagte  Tømmerstykker,  dels  er  Kanal- 


Fig.  2.    Dr.  Ekhoffs  skematiske  Tegning  af  en  Taarngavl 
(saa  vidt  gørligt  sat  ned  til  Fig.  l's  Bredde). 

hullerne  murede  i  forskællig  Højde  ikke  blot  i  det  enkelte 
Taarn,  men  delvis  endogsaa  i  den  enkelte  Taarnside,  hvorved 
altsaa  den  tænkte  Løbebro  i  paafaldende  Grad  maatte  komme 
til  at  minde  om  en  Rutschbane.  Dr.  Ekhoff  synes  selv  at 
have  næret  nogen  Tvivl  om  sin  Tydnings  Rigtighed,  naar 
han  siger,  at  Kanalerne  »emot  bruket«  er  diagonalt  stillede, 
og  søger  at  forklare  det  paafaldende  heri  ved,  at  det  skulde 
skyldes  Skønhedshensyn.  Men  tør  man  virkelig  tro,  at  saa- 
danne  med  Tilsidesættelse  af  praktiske  Forhold  er  tagne  ved 
Muringen  af  Bjælkehuller,  og  maatte  disse  ikke  blive  til 
overvættes  ringe  Prydelse  for  Bygningen,  naar  Tømmeret  var 
stukket  igennem  dem,  og  et  Plankedække  yderligere  strakte 
sig  hen  over  dette? 

Rent  bortset  fra  den  for  en  Fæstning  lidet  heldige 
Konstruktion  af  Centraltaarnet,  paa  hvilken  Oberst  Blom  alt 
har  gjort  opmærksom  (Aarb.  1895,  S.  72 — 73),  kan  vi  efter 
det  forud  omtalte  derfor  ikke  i  de  af  Dr.  Ekhoff  paapegede 
Forhold  se  nogetsomhelst  Vidnesbyrd  om ,  at  Kalundborg 
Kirke  af  sin  Grundlægger  har  været  tænkt  som  Borg1. 

Overhovedet  tvivler  vi  meget  paa,  at  de  ikke  blot  i 
Kalundborg,  men  ogsaa  paa  mangfoldige  andre  Kirketaarne 
her  i  Landet  forekommende  Murkanaler,  som  Dr.  Ekhoff  har 
Æren  af  først  at  have  gjort  opmærksom  paa  i  Litteraturen,  er 
anbragte  med  fortifikatoriske  Formaal  for  Øje.  Dertil  er  der 
saa  at  sige  altfor  mange  af  dem,  og  de  talrige  »Bondeborge«, 
hvormed  man  efter  dem  at  dømme  maatte  tænke  sig  Landet  be- 
dækket, staar  i  et  ret  grelt  Forhold  til  denne  Stands  afhængige 
sociale  Stilling.  For  blot  at  nævne  Sokkelund  og  Smørum 
Herreder  i  Københavns  Amt,  som  vi  i  Fællesskab  for  største 
Delen  har  undersøgt  for  Nationalmuseet,  er  der  her  bevaret 
ca.  20  sent- middelalderlige  Kirketaarne;  af  disse  er  de  12 
undersøgte,  og  heraf  har  ikke  færre  end  7  de  ovenomtalte 
store  Bjælkespor,  der  naturligvis  ikke  maa  forvexles  med  de 
langt  mindre  Bomhuller,  som  findes  paa  vel  omtrent  hver 
eneste  middelalderlig  Bygning2. 

Af  disse  Kirker  frembyder  Herlev  særlig  Interesse  derved, 
at  dens  Opførelsestid  er  nogenlunde  givet.  Den  er  nemlig 
grundlagt  af  en   Mand   ved    Navn    Matthias    Johannis,    som 


1  Det  kan  bemærkes,  at  Dr.  E.s  Tanke  med  Hensyn  til  Kirkens 
oprindelige  Udseende  ogsaa  er  bleven  fremsat  af  Fr.  SeesseJberg 
i  »Die  fruh  mittelalterliche  Kunst  der  germanischen  Volker«  (1897), 
men  denne  Forf.  har  dog  været  klar  over,  at  Taarnenes  øvre  Mur- 
værk var  nyt,  og  Kanalerne  tyder  han  som  Vandafløb.  En  saadan 
Antagelse  (16  store  Vandafløb  i  hvert  Taarn!)  kan  vi  dog  ikke 
tiltræde ,  saa  meget  mindre  som  Hullerne  ikke  har  Fald  udefter, 
hvad   en   Vandrende   dog"  maatte  have. 

2  Bjælkesporene  findes  paa  Brøndshøj ,  Herlev,  Lyngby  og 
Taarnby  Kirker  i  Sokkelund  Herred  samt  paa  Glostrup ,  Høje- 
Taastrup   og  Herstedøster  Kirker  i   Smørum   Herred. 

døde  1480  \  og  en  Undersøgelse  af  Bygningen  viser  paa 
det  mest  afgørende,  at  Taarnet  —  om  end  rejst  i  den  gotiske 
Periode  —  er  en  senere  Tilbygning;  dets  østre  Mur  hviler 
nemlig  paa  Skibets  vestre  med  Blindingsdekorationer  smyk- 
kede Gavl,  og  som  Hovedmassen  af  vore  Taarne  skriver  det 
sig  antagelig  fra  Aarene  omkring  1500.  Man  kan  ikke  ret 
forstaa,  mod  hvem  alle  disse  Smaafæstninger  i  Hovedstadens 
Nærhed  paa  denne  Tid  skulde  anvendes.  Ydre  Fjender  havde 
ej  betraadt  Sjælland  siden  Valdemar  Atterdags  Dage  og 
indre?  Ja,  det  maatte  vel  altsaa  være  Herremændene.  Men 
i  15.  A århundrede  fandtes  der,  saa  vidt  vides,  kun  faa  og 
smaa  Adelsmænd  i  disse  Sogne,  hvor  Roskildebispen  og 
Kronen  var  de  alt  dominerende,  og  det  er  lidet  sandsynligt, 
at  de  vornede  Bønder  skulde  have  befæstet  deres  Kirker 
mod  disse  Stormagter. 

Lad  denne  rent  theoretiske  Betragtning  nu  være,  hvad 
den  er,  flere  praktiske  Forhold  taler  ogsaa  stærkt  og  tydeligt 
mod,  at  de  gotiske  Taarne  skulde  have  været  byggede  med 
Forsvaret  for  Øje.  I  Sammenligning  med  Fæstningstaarnene 
har  de  saaledes  en  forholdsvis  ringe  Tykkelse,  vistnok 
sjældent  over  4 — 5  Fod,  medens  f.  Ex.  Gaasetaarnet  har  en 
Murtykkelse  af  10  å  12  Fod,  Taarnet  i  Korsør  ca.  8  Fod,  ja 
Kårnan  endog  af  ca.  14  Fod,  og  for  at  tage  en  yngre  Borg 
Glimmingehus  ca.  9  Fod,  alt  i  nederste  Stokværk.  Som  Oberst 
Blom  har  bemærket,  maatte  allerede  dette  for  en  ældre  Tid 
gøre  dem  mindre  egnede  til  Forsvar,  og  det  blev  sikkert 
ikke  bedre,  efter  at  Ildvaabnene  blev  mere  og  mere  al- 
mindelige. Indvender  man  herimod,  at  Taarnene  kun  var 
mente  som  et  første  Tilflugtssted,  der  ikke  skulde  kunne  ud- 
holde en  regulær  Belejring,  klæber  der  en  meget  følelig 
Mangel  ved  de  hypothetiske  Skyttegange,   hvorfra  Hovedfor- 


1  Se  Burman -Beckers  Notits  om  Kirken  i  Ny  Kirkehist. 
Saml.  III,  448  og  Magnus  Petersen,  Kalkmalerier  S.  91.  Jfr.  Løffler, 
Danske   Gravstene  fra   Middelalderen    S.   40. 

svaret  jo  maatte  føres.  Ganske  vist  kunde  man  fra  dem  be- 
stryge Indgangene,  men  derimod  var  det  fuldstændig  umuligt 
at  hindre  en  Fjende,  der  var  naaet  frem  til  Kormuren,  i  i  al 
Ro  og  Mag  at  krybe  ind  af  Vinduerne  eller  skaffe  sig  Ad- 
gang til  Kirkens  Indre  ved  at  bryde  Hul  paa  Muren. 

Hvad  vi  endvidere  med  Eftertryk  maa  anføre  mod  den 
fremsatte  Tydning  af  Kanalerne,  er,  at  der  ingensteds  blandt 
de  af  os  kendte  Taarne  findes  Spor  af  direkte  Udgang  til 
den  formodede  Skyttegang.  Denne  har  saaledes  kun  ladet 
sig  betræde  gennem  Lydhullerne,  der  imidlertid  ofte  sidde 
saa  højt  over  Kanalerne,  at  de  kun  kan  naas  ved  Hjælp  af 
en  Stige.  En  saadan  Fremgangsmaade ,  der  altsaa  i  mange 
Tilfælde  krævede  én  Stige  for  at  komme  op  til  Hullerne  og 
en  anden  for  fra  dem  igen  at  gaa  ned  paa  Skyttegangen, 
forekommer  os  dog  at  ligge  ganske  udenfor  det  sandsynliges 
Omraade,  da  intet  jo  havde  været  lettere  end  at  anbringe 
en  lille  Dør  i  Højde  med  den  udvendige  Omgang.  Endnu 
mere  barokt  bliver  naturligvis  Forholdet,  naar  Kanalerne, 
som  ved  Herstedøster  Kirke,  sidder  et  Par  Alen  over  Lyd- 
hullerne ! 

Saavidt  vi  kan  skønne  af  det  hidtil  foreliggende  Ma- 
teriale, synes  Kanalerne  nærmest  at  være  murede  af  prak- 
tiske Grunde,  af  Hensyn  til  Istandsættelser  af  Taarnenes 
Ydre.  I  mangfoldige  Tilfælde  vilde  det  jo  nemlig  være  langt 
lettere  at  faa  en  Mur  efterset  ved  at  stikke  nogle  Bomme 
ud  foroven  fremfor  at  bygge  et  Stillads,  der  maatte  rejses 
lige  nede  fra  Jorden.  Denne  vor  Formodning  har  forsaavidt 
fundet  en  værdifuld  Støtte,  som  det  i  Kalundborg  meddeltes 
os  af  et  fuldt  paalideligt  Øjenvidne,  at  de  ovenfor  omtalte 
Kanaler  i  Hjørnetaarnene  er  blevne  brugte  til  Udlægning  af 
Stilladsbomme. 


OPLYSNINGER 
OM  MIDDELALDERLIGE  FÆSTN INGSTA ARNE 

(KORSØR,  TRANEBJERG  OG  VORDINGBORG  GAASETAARn). 
AF 

Architekt  AAGE  MATHIESEN. 


De  Meddelelser  om  vore  Fæstningstaarne  fra  Middel- 
alderen, som  skulle  gives  i  det  følgende,  skyldes  i  det  væsent- 
lige Opmaalinger  og  Undersøgelser,  som  Forfatteren  siden 
1893  har  udfølt  for  Nationalmuseets  2.  Afdeling. 

I.    Korsørtaarnet. 

Allerede  fra  ældgammel  Tid  har  Overfartsstedet  paa 
Storebælts  Østside  udfor  Sprogø  været  befæstet.  Vel  ved  vi 
intet  om  Beliggenheden  af  den  Borg,  som  Svend  Grathe  i 
Følge  Saxos  Beretning  skal  have  anlagt  ved  Bæltet,  men  alle- 
rede i  Valdemars  Jordebog  (Kongelevlisten)  nævnes  Taarnborg, 
den  Fæstning,  som  laa  inde  ved  Korsør  Nor,  og  hvis  Ruiner 
ere  fremgravede  i  vore  Dage.  Den  forekommer  ofte  i  Aarene 
omkring  1300;  Nordmændene  og  de  Fredløse  under  Marsk 
Stigs  Ledelse  indtog  1289  »Taarnborg  med  Kirken«,  og  1326, 
da   Stormændene   i  Forbund   med   Holstenerne   gjorde   Oprør 

mod  Kong  Kristoffer  den  Anden,  søgte  Kongesønnen  Erik 
forgjæves  at  forsvare  den;  Borgen  blev  indtagen  og  vistnok 
ødelagt;  thi  fra  dette  Aar  forsvinder  Taarnborg  som  Fæstning 
af  Historien;  i  vor  Tid  har  man  i  dens  Tomt  fundet  ca.  70 
Mønter  fra  Kristoffer  den  Andens  Tid,  og  en  forkullet  Træ- 
bjælke kan  tyde  påa,  at  Borgen  er  bleven  ødelagt  ved  Ild1. 
Af  et  nedenfor  nævnt  Brev  ses,  at  Korsør  Borgere  paa  Erik 
af  Pommerns  Tid  brød  Taarnborg  op. 

Naar  man  allerede  tidligere  har  antaget,  at  der  før 
Taarnborgs  sidste  Ødelæggelse  har  ligget  et  mindre  Fæstnings- 
taarn  ved  Korsør,  bekræftes  dette,  som  nedenfor  skal  efter- 
vises, ved  arkæologiske  Vidnesbyrd.  Ad  historisk  Vej  synes 
Spørgsmaalet  ikke  at  kunne  afgjøres.  Korsør  er  en  af  Sjæl- 
lands yngste  Kjøbstæder,  og  Byens  Borg  har  neppe  faaet 
nogen  Betydning  før  i  Holstenervældens  Tid;  først  efter  1340, 
da  den  var  i  Tyskernes  Magt,  nævnes  den  udtrykkeligt  som 
Fæstning.  1346  blev  den  erobret  af  Valdemar  Atterdag,  og 
derefter  forekommer  den  ofte2.  1425  udstedte  Kong  Erik  af 
Pommern  Privilegier  for  Korsør  By  »paa  vort  Slot  Korsør«; 
det  har  dengang  altsaa  været  beboeligt,  selv  om  det  af  et 
Brev  fra  1441  fremgaar,  at  der  endnu  dengang  byggedes  paa 
Korsør:  Borgemestre,  Byfoged,  Raadmænd  og  hele  Menigheden 
i  Korsør  kundgjør  den  20.  Juli  1441,  at  Kong  Erik  af  Pom- 
mern, som  var  Konge  i  Danmark  den  Tid,  de  brød  Taarn- 
borg op  og  skulde  bygge  Korsør,  som  de  gjorde  og  endnu 
gjør,  gav  dem  Privilegier3. 

Alle  kende  fra  Gennemrejse  i  Korsør  det  høje,  noget 
tungt  udseende  Taarn  (se  Fig.  1)  ved  Havnen,  som  nu  er 
den  eneste  synlige  Levning  af  Korsør  Slot.  Taarn  et  ligger 
omtrent  midt  paa  Korsør  Søbatteri  og  er  med  Undtagelse  af 
Taget  bevaret  fra  øverst  til  nederst.    Hvorvidt  Hovedtaarnet 


1  Valdemars  Jordebog,   O.  Nielsens  Udgave.   S.  47.    Scriptores 
Rerum   Danicarum  I  248,   VI  522. 

2  S.  R.  D.  I  134,  VI  227,  524-5. 

3  Erslev   Repertorium  III,   S.  574. 

oprindelig  har  ligget  frit  indenfor  i  Fæstningens  Midtpunkt, 
eller  det  har  været  sammenbygget  med  Ringmuren,  lader  sig 
endnu  ikke  afgjøre;  store  Partier  af  Taarnets  Ydersider  ere 
skalmurede,  og  nogle  Fundamenter  ved  det  nordre  Hjørne 
kan  baade  være  Levninger  af  en  Støttepille  og  af  en  be- 
gyndende Ringmur. 

Taarnet  er  kvadratisk,  9  Meter  bredt,  dets  Højde  er 
23  Meter,  og  det  har  ikke  mindre  end  9  Stokværk  (se  Fig  2), 
dets  Mure  ere  af  røde  Munkesten,  hvis  Størrelse  er  0,275 
X  0,i4  X  0,093  Meter,  henmurede  med  slaaet  Kalkmørtel  i 
Munkeforbandt,  d.  v.  s.  2  Løbere  og  1  Kop.  Man  ser  tyde- 
ligt, at  Taarnet  er  opført  paa  to  forskjellige  Tidspunkter;  i 
de  fire  nedre  Stokværk  bestaar  Murene  nemlig  dels  af  en  ydre 
Del,  som  i  3die  og  4de  Stokværk  har  rundbuede  Døre  (se 
Fig.  2)  og  derfor  antagelig  maa  være  opført  i  det  13de  Aar- 
hundredes  Slutning,  dels  af  en  indre  Forstærkning  (se  Fig.  3 
og  4).  Hvad  enten  det  har  været  Holstenerne  eller  en  dansk 
Konge,  der  har  foretaget  Ombygningen,  er  det  uomtvisteligt, 
at  Hovedtaarnet  efter  omtrent  et  Aarhundredes  Forløb  ikke  har 
været  tidssvarende,  og  at  Murene  derfor  forstærkedes  med  en 
indre  Kjærne,  samtidig  med  at  Taarnets  5  øvre  Stokværk 
tilbyggedes.  Derefter  fremtraadte  Taarnet  i  sit  anseelige  Ud- 
seende med  sin  højtsiddende  Indgangsdør,  sine  Skydehuller, 
sin  krenelerede  Murkrone  og  den  aabne  Platform  foroven. 
Hvorvidt  Ombygningen  er  foretagen  under  Valdemar  Atter- 
dag eller  saa  sent  som  under  Erik  af  Pommern,  skal  jeg 
her  ikke  drøfte;  for  Kortheds  Skyld  betegnes  Taarnets  anden 
Byggeperiode  i  det  følgende  ofte  ved  det  meget  rummelige 
Udtryk  ca.  1400. 

Ved  den  i  1896  foretagne  Gravning  i  Taarnets  Indre, 
hvorved  man  dog  kun  blottede  et  Stykke  af  Fundamenterne 
af  det  nordøstre  Hjørne  i  det  nederste  Stokværk,  fremkom 
tydelige  Spor  af  Vederlag  for  Hvælvingskapper,  saa  at  det 
deraf  kan  sluttes,  at  det  underste  Rum  har  været  hvælvet. 
Uden  Lysaabninger  og  uden  anden  Adgang  end  gjennem  det 

Hul,  der  sikkert  har 
været  i  Hvælvingen, 
har  Kjælderen,  hvis 
Gulv  er  belagt  med 
store  Granitsten,  kun 
kunnet  tjene  som 
Æ  X.  Oplagsrum  eller  som 

Fængsel;  denne  Ind- 
retning gjenfindes  i 
flere  nordtyske  Fæst- 
ningstaarne,  f.  Eks. 
Lagebusch  -  Taarnet 
i  Rostock. 

I  2det  Stokværk 
findesiden  nordøstre 
Side  en  nyere  Dør 
paa  den  oprindelige 
Lysaabnings  Sted, 
til  de  tre  andre  Sider 
smalle  opgaaende 
Lysaabninger ,  af 
hvilke  de  to  ere 
førte  lige  gjennem 
Muren,  medens  den 
3die,  idet  den  gaar 
ud  gjennem  Muren, 
danner  en  svungen 
Linie.  Under  denne 
Lysaabning  findes 
en  indmuret  Bjælke, 
der  ikke  gaar  ud 
til  Taarnets  Yder- 
sider, hvorfor  det 
maa  antages,  at  den  kun  har  været  indsat  for  at  danne  en  For- 
ankring af  Murene,    ildgangen  til  dette  Stokværk  er  ligeledes 


/  I  i,i  ■  |  ■  i  ■  |  ■  i  ■  1 1 1" ■  |  ■  t=c4= 


Fig.  1.  Taarnets  Nordvestside. 

fra  det  oven  over 
værende  Stokværk. 
Til  dette,  Taar- 
nets  3die  Stokværk 
(se  Fig.  3),  har  den 
oprindelige  ydre  Ad- 
gang ført.  Der  findes 
her  to  Døraabninger 
fra  Ta  ar  nets  to  for- 
skjellige  Byggeperi- 
oder. Den  rund- 
buede Dør  mod  Syd- 
øst, hvis  oprindelige 
Jernstabler  endnu 
ere  bevarede,  er  nem- 
lig bleven  tilmuret 
allerede  samtidig 
med,  at  Taarnet  for- 
højedes, og  paa  dette 
Tidspunkt  er  der  i 
Stedet  paa  den  mod- 
satte Side  bleven 
anbragt  en  fladbuet 
Dør.  Ogsaa  en  aaben 
Kamin  (se  Fig.  6)  i 
det  søndre  Hjørne 
med  en  fladbuet  Sid- 
deplads (maaske  en 
Alternische?)  paa 
hver  Side,  stammer  /Hk 
fra  Indbygningens 
Tid.      Mod  Nordøst  FiS- 2-    Rekonstrueret  Snit. 

findes  Levninger  af  et  Skydehul. 

4de  Stokværk  (se  Fig.  4)  har  paa  de  tre  Sider  Skyde- 
huller (se  Fig.  7)   og  i  det   ældste  Taarns   nordøstre    Hjørne 

Aarb.  f.  nord.  Oldk.  og  Hist.  1902.  4 


% 


ninii'i'i'i4 


i^7 


50 


OPLYSNINGER    OM    MIDDELALDERLIGE    FÆSTNINGSTAARNE. 


Fig.  3.    3die  Stokværk. 


Fig.  4.    4de  Stokværk. 


Fie.  5.   7de  Stokværk. 


MåvrJ        4         }         2.         I        'o 

en  oprindelig,  med 
en  noget  fladtrykt 
Rundbue  forsynet 
Døraabning,  i  hvis 
venstre  Side  der 
findes  en  lille  Nische 
med  »Vinkeltag«. 
Denne  Dør  er  bleven 
tilmuret l,  samtidig 
med  at  Taarnet  for- 
højedes, og  hvortil 
den  oprindelig  har 
tjent,  kan  endnu  ikke 
afgjøres,  men  meget 
taler  for,  at  den  har 
dannet  Udgangen  til 
en  Ringmur,  og  her- 
efter kunde  man 
altsaa  tænke  sig,  at 
Taarnet  har  ligget 
i  Fæstningens  Yder- 
kreds. I  det  ældste 
Taarn  har  dette 
Stokværk ,  ligesom 
nu,  haft  Bjælkeloft; 
bag  den  indre  For- 
stærkning  fandtes  i 


1  I  den  forstærkede 
indre  Mur,  altsaa  i  det 
forhøjede  Taarn  fra 
ca.  1400  fandtes  ved 
Undersøgelsen  i  189G 
en  Kalksløv  af  Fyrre- 
træ. Skeen  opbevares 
nu   i  Nationalmuseets 


-|—  /   Samlinger. 

de  ældre  Mure  Rester   af  Egetræsbjælker,    som  hvilede   paa 
en  Rem  ligeledes  af  Egetræ. 

Ogsaa  af  de  ca.  1400  paaførte  5  Stokværk  frembyde  flere 
betydelig  Interesse.  Vinduesaabningerne  i  Taarnets  5te  Stok- 


Fig.  6.   Fra  3die  Stokværk.    Kaminkappen  tilføjet  i  Tegningen. 


værk  har  man  kunnet  benytte  som  Skydehuller,  om  end  med 
stor  Vanskelighed;  ved  en  Sammenligning  med  Skydehullerne 
i  4de  Stokværk,  hvor  Skytten  med  Armbrøsten  uden  at  hindres 
af  Murtykkelsen  kan  staa  frit  ved  Aabningens  skraa  Sider, 
ses,  at  Skydehullerne  i  5te  Stokværk  kun  tillade  Skytten  at 
benytte  Skydehullet  i  knælende  Stilling.   I  de  øvre  Stokværk 

4* 

Fig.  7.     Fra  5te  Stokværk. 

(6te]  og  7de)  ere  Aabningerne  af  en  anden  Form  (se  Fig.  8) 
med  dybe   Blændinger   og  smalle,   parallele   Sider  i  Lysaab- 


Fig.  8.     Fra  7de  Stokværk. 


ningerne,   hvorved  Sigtet  til  Siderne   forhindres;    disse    Rum 
have   da  neppe  kunnet  benyttes  til  Forsvarsbrug,   men  have 

antagelig  været  brugte  til  Opholdsrum.  Særlig  Opmærksom- 
hed fortjene  nogle  meget  mærkelige  Huller,  —  Kanaler  vil 
jeg  kalde  dem  — ,  som  findes  i  7de  Stokværks  Mure  undtagen 
i  det  søndre  Hjørne.  Disse  straaleformigt  udgaaende  Kanaler 
ere  anbragte  i  uregelmæssig  Højde  ca.  3/*  Meter  over  Gulvet 
og  skraane  svagt  udad  (se  Fig.  2);  Hullerne  ere  runde,  noget 
uregelmæssige  i  Formen  (se  Fig.  8),  og  maale  ca.  JO  Centi- 
meter (4")  i  Diameter.  I  3  af  de  19  Huller  fandtes  i  den 
indvendige  Aabning  en  Træ- 
prop. Hvortil  disse  »Kana- 
ler« have  tjent,  kan  jeg  ikke 
afgjøre;  kun  ere  de  for  smaa 
til  at  give  Plads  for  Bjælker 
til  en  udvendig  Svale,  idet 
en  indspændt  4"  Egetræs- 
bjælkeudligger  i  3  Fods  Af- 
stand fra  Muren  kun  kan  bære 
194  Pd.  8de  Stokværk,  der 
ogsaa  har  været  anvendt  som 
Opholdsrum,  har  2  Lysaab- 
aabninger  og  1  Siddeplads 
samt  et  stort  Bomhul,  16  cm. 
bredt,  22  cm.  højt,  hvori  der  har  været  anbragt  et  Stykke 
Tømmer1.  8de  Stokværk  er  indvendig  skalmuret,  hvilket  an- 
tagelig er  sket  samtidig  med  Ændringerne  i  øverste  Stokværk. 
Af  Resens  Tegning  fra  1677  (se  Fig.  9)  fremgaar  det,  at 
Taarnet  dengang  foroven  afsluttedes  af  en  aaben  Platform 
med  Tinder  og  Skydeskaar,  og  denne  oprindelige  Afslutning 
beholdt  Bygningen  indtil  Midten  af  det  18.  Aarhundrede, 
da  der  anbragtes  et  pyramideformet  Tag,  saaledes  som  det 
ses  paa  et  Maleri  (se  Frisen  over  denne  Art.),  der  1749  er 
udført  af  Marineløjtnant  Paul  Grønvold,  og  som  velvilligst 
er  udlaant  mig  af  Ejeren,  Hr.  Provinsarchivar  Wad  i  Odense. 


Fig.  9.    Korsør  Slot  1677. 


1  Sml.  Violet  le  Duc,  Dictionaire  de  rArchitecture,  IX,   passim. 

Først  i  Begyndelsen  af  vort  A århundrede  forsynedes  Taarnet 
med  dets  nuværende  grimme  Vinkeltag.  I  vor  Tid  er  der 
intet  bevaret  af  Taarnets  oprindelige  Tinder,  men  talrige 
Kragsten  tyde  paa,  at  Murkronen  har  været  udkraget. 


II.    Tranebjergtaarnet. 

Vore  historiske  Kilders  Oplysninger  om  Borge  paa 
Samsø  ere  saare  tarvelige.  Til  Gammel  Brattingsborg  og 
Hjortholm  knytte  sig  kun  Sagn  om  Marsk  Stig,  angaaende 
Barfredsholm  og  Vestborg  vide  vi  lidet  eller  intet.  Hvor  den 
Kongeborg,  som  Marsk  Stig  indtog  og  nedbrød  1289 \  laa, 
vides  ikke,  og  der  kan  neppe  fremdrages  en  eneste  historisk 
Oplysning  om  en  Borg  i  Tranebjerg  By. 

Allerede  i  det  18.  Aarhundrede  har  man  dog  bemærket, 
at  Tranebjerg  Kirketaarn  (se  Fig.  12)  saa  ud  som  et  Fæstnings- 
taarn;  Thurah  fortæller  i  sin  Beskrivelse  af  Samsø  1758, 
at  der  i  Sørenden,  som  fra  Stavnsfjorcl  gaar  mod  Syd  ind 
til  Tranebjerg,  hvor  Kirken  ligger  paa  en  høj  Banke,  tidligere 
har  været  Søfart  og  Sejlads  til  helt  forbi  Byen,  og  at  der 
for  faa  Aar  siden  fandtes  et  Skibsanker  i  en  Mose  nær  ved 
Tranebjerg.  Endvidere  skriver  Thurah  om  Tranebjerg  Kirke: 
»Dens  Taarn  er  bredt  og  stort  med  mangfoldige  Skraa- 
Huller  paa,  som  siges  at  have  været  Skydehuller  til  De- 
fension  for  gammel  Brattingborg  Slot,  som  ligger  strax  derved.« 

Paa  en  Pintsetur  til  Samsø  i  Aaret  1899  tvang  et 
vedholdende  Regnvejr  mig  til  at  søge  Ophold  i  Tranebjerg 
Kirke,  og  ved  dette  heldige  Tilfælde  lededes  jeg  ind  paa  en 
Undersøgelse  af  Bygningens  store,  kraftige  Taarn  og  kom  til 
det  Resultat,  at  det  nuværende  Kirketaarn  er  et  middelalder- 
ligt Hovedtaarn,  en  Donjon,  og  at  Kirken  er  senere  tilføjet, 
antagelig  omkring  Midten  af  det  15.  Aarhundrede. 

Dette  Resultat  afviger  adskilligt  fra  Doktor  E.  EkhofFs, 


1   S.  R.  D.  I  248. 

som  tidligere  i  dette  Tidsskrift  (II.  Række,  14.  Bind  1899) 
har  søgt  at  forklare  Tranebjergtaarnet  som  et  befæstet  Kirke- 
taarn,  bygget  samtidigt  med  selve  Kirken,  Historisk  set 
kan  Doktorens  Opfattelse  neppe  modbevises,  men  en  nøjere 
Betragtning  af  selve  Monumentet  viser,  at  Taarnet  er  ældre 
end  Kirkebygningen.  Skønt  begge  disse  Bygningsdele  ere 
opførte  af  røde  Munkesten  i  Munkeforbandt  og  med  slaaet 
Kalkmørtel,  ses  det  tydeligt,  at   Kirkemurene  ikke    ere    op- 


Fig.  10.   Tranebjerg  Kirke. 


førte  i  Forbandt  med  Taarnet,  og  at  Strukturen  i  Skibets 
Murværk  er  senere  end  Taarnets.  I  Skib  og  Kor  ere 
Stenenes  Størrelse  0,27  X  0,i3  X  0,096  Meter,  medens  Taarnets 
Sten  ere  0,285  X  0,i28  X  0,os  Meter.  I  Skib  og  Kor  er  den 
anvendte  Kalkmørtel  meget  stærkt  lerblandet,  medens  den  i 
Taarnet  er  af  den  sædvanlige,  rene  Kvalitet. 

Taarnmurene  ere  betydeligt  tykkere  end  Kirkens,  de 
maale  l,so  Meter,  medens  Skibets  Ydermure  forneden  ere 
l,3o,  foroven  (i  de  store  Vinduesnischer,  som  indtage  hele 
Hvælvingsfagenes  Bredde)  kun  0,so. 

Medens  Korsørtaarnets  Side  maaler  9  Meter,  og  Gaase- 

taarnets    Diameter  er  11  Meter,    er  Tranebjergtaarnet    imod 
Øst -Vest  10  Meter   og  mod    Nord -Syd  HV2    Meter.     Der- 


j?      4     ?       2 

Fig.  11.    Snit  af  Taarnet,  set  mod  Vest. 

imod  er  det   nu   lavere   end   de  to   andre  Taarne,    18  Meter 
fra  Jord  til  Tagskæg,  og  har  kun  5  Etager. 

Om  Taarnet   oprindeligt  har  haft  Kælder,   kan  først  af- 
gjøres  ved  en   nøjere  Undersøgelse  og  Udgravning.    Den  nu- 


■    1 

Fig.  12.  Taarnets  Nordside. 

værende  underste  Etage  (se  Fig.  11)  der  tidligere  maa  have 
været  delt  i  2,  er  nu  sat  i  Forbindelse  med  Skibet   ved   en 

stor  spidsbuet  Aabning.  I  Taarnets  nordøstre  Hjørne  findes 
en  oprindelig,  indvendig  Murvindeltrappe,  som  fra  det  nu- 
værende Gulv  (i  Højde  med  Jordoverfladen)  fører  gennem 
Muren  op  til  4de  Stokværk1;  desuden  har  denne  Trappe  en 
Indgang  til  3die  Stokværk  (se  Fig.  13).  I  dette  Stokværk 
findes  paa  hver  af  Taarnets  fire  Sider  (se  Fig.  14)  to  Huller 
med    stejlt    nedadskraanende    Bund,     »Skoldehuller«,   der  er 


Fig.  13.    3die  Stokværk,  Dør  til  Trappen. 


afdækket  med  Munkesten,  som  ere  lagte  paa  Fladen  (se  Fig.  16). 
Mellem  Skoldehullerne  findes  mod  Nord,  Vest  og  Syd  midt  paa 
Mursiden  et  Skydehul,  hvori  der  er  Mærker  af  Reculbjælker. 
Paa  Østsiden  findes  paa  Skydehullets  Plads  en  Dør  (se 
Fig.  16),  Taarnets  oprindelige  Indgangsdør,  hvortil  en  ydre 
Trætrappe  maa  have  ført  op.  8  Skifter  under  Skydeskaarenes 
Underside  findes  i  Muren  (dog  ikke  paa  Østvæggen)  en  Afsats 


1  Lignende  indvendige  Trapper  i  middelalderlige  Fæstnings- 
taarne  findes  bl.  a.  i  Kårnan  og  mange  Steder  i  Tyskland,  navnlig 
i  Rhinegnene. 

Fig.  14.    3die  Stokværk. 

Fig.  15.    4de  Stokværk. 


4=/ 


paa  en  Stens  Bredde,  som  angiver  Gulvbjælkelagets  oprinde- 
lige Højde,  og  som  viser,  at  Hvælvingen  maa  være  senere 
indbygget. 

Vindeltrappen  fører  videre  op  til  det  næste  Stokværk 
(se  Fig.  15),  hvis  østre  Side  har  3  store  fladbuede  Blendinger 
(Siddepladser).  Mod  Nord  og  Vest  findes  paa  hver  Side 
2  Blendinger  og  et  Skoldehul  paa  Midten;  i  Vestsiden  er 
dog  en  af  Blendingerne  indrettet  til  Skydeskaar.  Mod  Syd 
findes  der  paa  Skoldehullets  ene  Side  en  Blending  og  paa 
den  anden  en  tilmuret  Dør;  senere  Undersøgelser  maa  af- 
gjøre,  om  denne  har  ført  ud  til  en  udvendig  Træsvale,  eller 
om   der  fra   den   har  ført   en   Trappe  videre    opad    gjennem 


*-/f.-«WL 


Fig.  16     Oprindelig  Indgangsdør. 

(Taamets  østside  over  Skibets  Hvælving). 


Muren.  I  Hjørnet  modsat  Vindeltrappen  findes  en  Kamin 
bevaret,  med  en  Siddeplads  (eller  Alterniche?)  til  hver  Side, 
fuldstændig  i  Lighed  med  Anordningen  i  Korsørtaarnet. 

Den  øverste  Etage  har  Lysaabninger,  hvis  Underkanter 
ligge  i  Højde  med  eller  et  Par  Skifter  over  Gulvfladen, 
hvorfor  de  maa  antages  at  have  været  benyttede  enten  som 
Skydehuller  eller  som  Udgange  til  et  ydre  Galleri.  Under- 
søgelsen af  Taarnets  Ydersider  vanskeliggjøres  ved,  at  de 
overalt  ere  stænkpudsede  og  hvidtede,  saa  at  mange  Enkelt- 
heder skjules. 

Mod  Øst  og  Vest  er  senere  paaført  Gavle,  ligesom 
Taarnet  er  bleven  forsynet  med  Vinkeltag.     I  øverste  Etage 

hænge   Kirkeklokkerne,   hvoraf  den  ene  (efter  velvillig  Med- 
delelse fra  Hr.  Architekt  Uldall  i  Randers)  er  støbt  ca.  1450; 
der  er  herefter  Sandsynlighed  for,    at 
Kirken  er  bleven  tilbygget  paa  denne  Tid. 

Taarnets  Opførelsestid  er  antage- 
lig det  14de  Aarhundrede. 

Paa  Kirkegaarden  findes  ved  Ski- 
bets østre  Gavl  en  Granitsten,  der  er 
en  gammel  Falssten  (se  Fig.  17)  for  en 
udvendig  Faldport  eller  et  Faldgitter. 
Lignende  Granitfalssten  for  Faldporte 
og  Faldgittere  findes  paa  Steinthor  i 
Rostock,  Kaiserburg  i  Niirnberg,  Breitethor 
flere  Steder. 


Fig.  17.    Falssten. 


Goslar    og 


III.   Gaasetaarnet. 

I  Modsætning  til  de  to  forud  omtalte  Fæstningstaarne, 
som  kun  have  været  lidet  paaagtede  eller  undersøgte,  har  det 
eneste  fuldt  bevarede  Taarn  paa  Vordingborg  stedse  kunnet 
glæde  sig  ved  stor  Folkeyndest.  Den  mærkelige  Fortælling 
om  dets  Opførelse  under  Valdemar  Atterdag  er  atter  og 
atter  gjengiven  af  Historikerne,  og  gjentagne  Gange  er  det 
undersøgt  og  opmaalt.  1872  og  1899  blev  det  restaureret 
paa  Foranstaltning  af  Nationalmuseets  2den  Afdeling. 

Det  er  ikke  Hensigten  her  at  levere  en  nøje  arkæologisk 
Beskrivelse  af  Bygningen,  men  blot  at  fremdrage  et  Par 
Træk,  som  supplere  og  fuldstændiggjøre  vor  Opfattelse  af  de 
to  andre  Fæstningstaarne.  Thi  ikke  blot  kjende  vi  nøjere 
Taarnets  Opførelsestid,  da  man  synes  at  kunne  stole  paa 
den  lybske  Tradition,  at  Kongen  lod  Taarnet  bygge  efter 
1362  for  hanseatiske  Fangers  Løsepenge  og  prydede  det  med 
en  Vindfløj,  der  var  formet  som  en  gylden  Gaas;  men  ogsaa 
arkæologisk  set  frembyder  det  adskillige  interessante  Enkelt- 
heder. 

Først  og  fremmest  kjende  vi  dets  Plads  indenfor  Fæst- 

ningen,  —  det  ligger  jo  i  selve  Ringmuren  —  (se  Fig.  18) 
og  følgelig  kunne  vi  nøjere  bestemme,  hvortil  dets  forskellige 
Døre  have  tjent.  Den  nuværende  Indgangsdør  er  neppe  ældre 
end  det  17de  Aarhundrede.  og  til  den  oprindelige  Indgangsdør 
(se  Fig.  18  og  21),  der  findes  paa  Taarnets  Sydside  i  3die  Stok- 


Fig.  18     Gaasetaarnet. 


værk,  dækket  af  Ringmuren,  maa  der  tidligere  have  været 
Adgang  ad  en  ydre  Trætrappe,  af  hvis  Bjælkehuller  dog  kun 
et  eneste  er  tilovers.  Fra  denne  Indgangsdør  har  en  træ- 
bygget  Svale  ført  fra  den  ene  Ringmur  til  den  anden,  og  da 
Fæstningsmuren  paa  Grund  af  Terrainforholdene  er  højere 
paa  Taarnets  Nordside   end  paa  Sydsiden,  er  Svalen  bleven 

formet  i  Overensstemmelse  hermed;  Bjælkehullerne  paa  Nord- 
siden, af  hvilke  de  tre  endnu  indeholde  Rester  af  Egebjælker, 
ligge  0,75  Meter  højere  end  Indgandsdørens  Underkant,  og 
hertil  svarer  Mønstermurværket  (Zigzaglinier  af  sortbrændte 
Sten),  hvis  Underkant  begynder  i  Højde  med  Svalens  Gulv 
(se  Fig.  21). 


Balke 


l-i  i.i  1 1 


4 


L 


Meter 


Fig.  19.   4de  Stokværk. 


I  4de  Stokværk  findes  lidt  udenfor  den  sydlige  Ringmur 
en  nu  tilmuret,  men  oprindelig  Dør  (se  Fig.  20)  hvori  der  i 
Aaret  1739  indrettedes  en  »Hemmelighed«,  som  Cand.  Fr. 
Schiøtt  har  omtalt  i  »Fra  Archiv  og  Museum«  I,  98,  uden 
dog  at  nævne,  at  Døraabningen  er  ældre.  Selve  Regnskaberne 
vise  dette.  Der  udhuggedes  1738—39  1750  Sten  af  Døren, 
hvis  Størrelse  netop  svarer  til  en  Murklump  paa  1750  Flens- 

borgsten,  medens  det  samme  Antal  Munkesten  vil  fylde  et 
betydeligt  større  Rum.  Hertil  kommer,  at  Dørkarmens  middel- 
alderlige Form  endnu  er  uomtvistelig  (se  Fig.  20).  Høyen 
skriver  i  sin  Notitsbog  1830:  »smal  Gang  i  Muren,  1°9" 
bred  og  saa  høj,  at  en  middelhøj  Mand  kan  staa  oprejst; 
hvortil  har  den  været?«  Ja  netop  dette  Spørgsmaal  maa 
rejses  paany,  efter  at  det  har  vist  sig,  at  »Hemmeligheden« 
er  en  ældre  Dør. 


Fig.  20.    Den  smalle  Gang  med  Døren  til  »Hemmeligheden' 
og  Blokvæggen. 


For  at  give  Svar  herpaa  er  det  nødvendigt  at  under- 
søge baade  Murene  udenfor  Døren  og  Forholdene  i  4de  Stok- 
værks Indre.  Det  viser  sig  da,  at  der  under  Døren  findes 
Spor  af  Bjælkehuller,  som  kun  kan  have  tjent  til  Støtte 
for  et  udvendigt  Galleri  (se  Fig.  21).  Bag  den  smalle  Gang 
med  dens  to  Fløje  findes  en  svær  Blokvæg,  der  deler  Taarn- 
rummet  i  to  Dele,  en  større  indre,  og  en  mindre  ydre  (se 
Fig.  19).  I  dette  Tidsskrifts  [I  Række,  14.  Bind,  Side  146 
har  Sune  Ambrosiani  udførlig  skildret  denne  Væg,  og  det  er 

paavist,  at  dens  Tømmer  stammer  fra  en  ældre  Stavbygning. 
Men  en  Forklaring  af,  hvortil  dette  »Blokhus«  har  tjent,  kan 
først  gives,  naar  det  ses  i  Sammenhæng  med  Døren.  Fra 
det  ydre  Galleri  har  man  kunnet  føre  et  kraftigt  Forsvar 
mod  en  stormende  Fjende,  og  tænker  man  sig,  at  Belejrerne 
vare  trængte  herop  og  saa  sig  som  Erobrere  af  Taarnet,  mødte 
de  ved  Forsøg  paa  at  trænge  videre  frem  ad  »Hemmelig- 
heden« en  pludselig  Forhindring,  nemlig  Blokvæggen  —  og 
med  dette  Formaal  maa  Blokvæggen  være  anbragt,  se  Fig.  19 
og  20.  Man  kan  ikke  godt  tænke  sig,  at  Blokvæggen  skulde 
være  anbragt  for  at  afdele  et  større  Rum  til  Arrest  eller 
lignende,  thi  det  smalle  Rum  mellem  Blokvæggen  og  Taarn- 
muren  kan  ikke  afgive  Plads  for  en  Trappe,  samtidig  med 
at  der  baade  skal  være  Adgang  til  »Hemmeligheden«  og  til 
Døren  i  Blokvæggen.  Den  Maade,  hvorpaa  Trappen  for 
Tiden  er  anbragt  i  det  smalle  Rum,  viser  tilfulde  Umulig- 
heden af  en  saadan  Antagelse,  da  Trappen  spærrer  det  halve 
af  Døren  i  Blokvæggen,  og  da  man  for  at  faa  Adgang  til 
»Hemmeligheden«  maa  balancere  hen  ad  en  Bjælke  langs 
Muren.  Endvidere  bemærkes,  at  Væggens  Yderside  vender 
ud  imod  det  smalle  Rum,  og  at  denne  Side  bærer  Mærker 
af  Fjendevold  i  Form  af  Hug  og  Stød. 

Selv  om  denne  nye  Forklaring  ikke  kan  betragtes  som 
andet  end  en  sandsynlig  Hypothese,  vise  dog  Gaasetaarnets 
Bjælkehuller,  at  ydre  Træsvaler  have  dannet  et  vigtigt  Led  i 
Forsvaret,  og  naar  der  ikke  fandtes  Spor  efter  saadanne  i 
de  andre  Taarne,  har  det  sin  Grund  i,  at  Tranebjergtaarnets 
Mure  ere  helt  overkalkede,  og  Korsørtaarnets  skalmurede. 

Efter  min  Formening  har  Gaasens  6te  Stokværk  oprinde- 
lig været  hvælvet.  At  en  Hvælving  har  været  paatænkt  ved 
Taarnets  Opførelse,  ere  alle  enige  om,  men  derimod  ikke,  om 
Hvælvingen  har  været  fuldført.  Høyen  tegner  i  sin  Skitze- 
bog  Hvælvingerne,  ligesom  han  skriver:  »det  øverste  Stok- 
værk hvælvet« ;  men  andre  end  Høyen  tror  jeg  ikke  at  kunne 
paaberaabe   mig   som  Meningsfæller.     Min   Opfattelse  støtter 


OPLYSNINGER    OM    MIDDELALDERLIGE    FÆSTNINGSTAARNE.  67 

jeg  paa  den  Iagttagelse,  at  Murværket  under  Vederlaget  for 
Hvælvingerne  er  i  Munkeforbandt,  hvorimod  det  over  Veder- 
laget i  den  noget  tilbageliggende  Mur  er  skalmuret  (efter  at 
Hvælvingerne  ere  nedtagne),  da  det  her  fremtræder  i  uregel- 
mæssig Forbandt,  enkelte  Steder  dog  Munkeforbandt,  og  med 
glat  Murflade.  En  Rende  i  Ydermurens  Overside  bag  Tin- 
derne, hvilken  ses  paa  Architekt  V.  Tvedes  Opmaalingsteg- 
ning  af  1871,  kan  forklares  som  en  Afløbsrende  for  Hvæl- 
vingens Overflade. 

En  i  Muren  værende  Trappe  fører  fra  Taarnets  6te  til 
dets  7de  og  øverste  Stokværk,  hvorfra  det  væsentlige  Forsvar 
skulde  ydes.  Her  maatte  der  følgelig  være  rigelig  Plads,  for 
at  det  kunde  være  muligt  at  anvende  Datidens  Forsvars- 
vaaben,  som  f.  Eks.  » Pindsvinet« ,  en  svær  Tømmerstok  med 
Træpigge,  der  blev  hejset  ned  ad  Muren,  eller  »Slagbranden«, 
en  Tømmerstok  med  haarde  Tænder,  der  blev  stillet  paa 
Enden  op  ad  Brystmuren  og  derpaa  vippet  ud  over  Muren. 
Da  Gaasen  desuden  har  sine  11  Tinder  med  Skydeskaar 
imellem  bevarede,  kan  det  —  i  Analogi  med  Korsør- 
taarnet  —  oprindelig  ikke  have  været  forsynet  med  Tag,  og 
saafremt  Kong  Valdemar  virkelig  har  smykket  Taarnet  med 
en  Vindfløj  i  Form  af  en  gylden  Gaas,  maa  man  antage,  at 
den  har  været  anbragt  paa  en  af  Tinderne  saaledes  som  paa 
Torre  del  Gallo  i  Florents  og  Belvedere  i  Nijmegen  (Holland). 

Først  senere,  dog  maaske  allerede  i  Middelalderen,  har 
man  nedtaget  Hvælvingen  og  afdækket  Taarnet  med  et  Tag. 
Et  saadant  ses  paa  Resens  —  meget  unøjagtige  —  Billede 
og  derefter  paa  Tegninger  fra  18de  Aarhundrede,  og  endnu 
paa  en  Opmaaling  fra  1859  har  Taarnet  et  Spir,  som  dækker 
Tinderne.  Først  1872  fik  det  sit  nuværende  Spir  med  den 
moderne  Guldgaas.  I  en  af  Tindernes  Sider,  mod  Nordøst, 
fandtes  1897  en  Munkesten  med  et  4  Gange  indtrykt  Stempel 
(se  Fig.  22).  Lignende  Stempler  findes  i  Kapellet  ved  Udby 
Kirke  og  Sacristiet  ved  Vordingborg  Kirke. 

Alle   tre   her   omhandlede   Taarne   ere    opførte    af   røde 

Munkesten;    men   i    fire    væsentlige    Forhold    skiller    Gaase- 
taarnet  sig  fra  de  to  andre  omtalte: 

1)  ved  at  Munkestenene  i  Størstedelen  af  Gaasetaarnets 
Indre  ligge  i  Blokskifte  (1  Løber  1  Kop),  medens 
Korsør  og  Tranebjerg  have  Munkeskifte  (2  Løbere  og 
1  Kop), 

2)  ved  Muraabningernes  Form,  idet  Gaasen  ikke  har 
haft  Skydeskaar,  men  kun  lange,  smalle  Lysaabninger 
(i  Blokskifte),  i  hvilke  det  var  umuligt  at  haandtere 
en  Armbrøst,  medens  flere  af  Stokværkene  i  Korsør 
og  Tranebjerg  have  bestemt  formede  Skydehuller  (i 
Munkeskifte),  byggede  til  Forsvarsbrug, 

3)  ved  Zigzagmønstret  paa  de  ydre  Murflader,  hvilket 
Korsør  og  Tranebjerg  mangler1, 

og  4)  ved  at  Gaasetaarnet  ikke  har  tjent  til  daglig  Beboelse; 
her  mangler  saaledes  Kaminen  (Ildstedet),  der  findes 
saavel  i  Korsør  som  i  Tranebjerg. 

Baade  Korsørtaarnet  og  Tran ebjergtaar net 

fortjene  en  grundig  og  indgaaende  Undersøgelse. 

Først  ved  Udgravninger  nær  deres  Fundamenter 

og   videre   Udhugninger   i   Murværket   kan    en 

Række   Enkeltspørgsmaal,    som   her   ere   paa- 

-    ,1§"     '  .       pegede  og  ikke  endeligt  løste,  finde  deres  Af- 
Teglstempel.       r  &  6  &  ' 

gjørelse,   saa   at   man    kunde  opnaa  et  sikkert 

Grundlag  for  en  fremtidig  Istandsættelse  og  uddybe  vor  For- 

staaelse  af  dansk  Befæstningskunst  i  det  14de  og  Begyndelsen 

af  det   15de  Aarhundrede,    den  Tid,  da  »Taarnene«   spillede 

den   største  Rolle  i  vort  Lands  Historie,  enten  de  nu  vare  i 

Kongernes,   Adelens   eller  de  tydske  Panthaveres  Besiddelse. 

1  Lignende  Zigzagmønster  findes  paa  det  11  Meter  tykke,  runde 
Taarn  i  Borgen  Neustadt  i  Meklenburg-Schwerin  og  fandtes  paa  det 
1878  nedrevne,  91/2  Meter  tykke,  runde  Hanetaarn  i  Kjøbenhavn. 
Begge  disse  Taarne  have  ogsaa  Blokskifte  (1  Løber  1  Kop). 


OM  ST.  IBS  KIRKE  I  ROSKILDE  OG  DENS 
VÆGMALERIER. 


AF 

J.  KORNERUP. 


Det  er  bekendt,  at  der  i  Danmark  findes  en  Række 
Kirker  baade  i  Jylland1  og  Fyen2  og  i  Sjælland  omkring 
Roskilde  og  Holbæks  Fjord,  som  efter  deres  Stil  og  male- 
riske Udsmykning  maa  henføres  til  det  tolvte  Aarhundrede 
og  utvivlsomt,  naar  vi  ikke  ville  regne  Jættestuerne  med, 
høre  til  de  ældste  Bygninger,  som  endnu  staa  tilbage  fra  en 
saa  fjern  Tid.  Som  nogle  af  de  vigtigste,  i  hvilke  der  er 
fremdraget  Dele  af  en  smuk  malet  Udsmykning,  der  er  sam- 
tidig med  Bygningen,  vil  jeg  kun  henpege  paa  Kirkerne  i 
Skibby,  Hjørlunde,  Gundsømagle,  Kirkerup,  Tveje -Merløse 
og  Hagested. 

Disse  Kirker  ere  opførte  af  Fraadsten,  Kildekalk,  som 
er  gravet  op  af  Jorden  i  Nærheden  af  Kilder  og  derpaa  til- 
dannede til  Bygningssten.  Om  slige  Kirker  melder  et  Folke- 
sagn3, at  da  Hellig  Knud  Konge  vilde  bygge  Stenkirker  i 
Stedet  for  de  gamle  Trækirker,  bad  han  Gud,  om  han  vilde 
oplyse  ham  om,  hvordan  han  skulde  bære  sig  ad  dermed. 
Derefter  gik  Kongen  med  Arbejderne  ned  til  Stranden,  hvor 
Stormen  drev  de  skummende  Bølger  mod  Land,  og  befalede 


1  F.  Ex.  Jelling  K.  med  Freskomalerier  fra  omtr.  1100. 

2  F.  Ex.  Sønder  Næraa,  se  J.Kornerup :  »Middelalderens  Fresko- 
og  Kalkmalerier« ,  i  »Kunst« ,  1ste  Hefte,  16 — 18. 

3  Thiele:  »Danmarks  Folkesagn«,  I,  183. 


70  OM  ST.  IBS  KIRKE  I  ROSKILDE  OG  DENS  VÆGMALERIER. 

da  Murerne  at  samle  dette  Skum,  denne  Fraade,  som  da 
ved  hans  Hellighed  blev  til  Sten;  og  alle  de  Kirker,  som 
have  slige  Mure,  kunne  aldrig  forgaa. 

Ja,  det  er  jo  kun  en  Helgenlegende,  men  der  er  det 
mærkelige  ved  den,  at  det  kan  bevises,  at  den  ældste  Sten- 
kirke, om  hvilken  vi  have  historiske  Efterretninger,  den  tid- 
ligere Domkirke  i  Roskilde,  Trefoldighedskirken,  er 
bleven  bygget  i  Knud  den  Helliges  Dage  af  Fra  ad- 
sten og  har  uden  Tvivl  været  det  Midtpunkt,  hvor- 
fra denne  Bygningsmaade  har  udbredt  sig  over 
Sjælland. 

Ikke  mindre  end  tre  af  vore  bedste  Kildeskrifter  melde 
om  hin  Domkirke.  Ælnoth1  skriver,  at  Biskop  Sven  af  Ros- 
kilde (1076,  f  1088)  byggede  den  op  af  udmærkede  Sten, 
(»insigni  lapideo  tabulatu«).  Roskildekrøniken2  siger,  at 
samme  Biskop  opførte  den  omtrent  fra  Grunden  af  og  byg- 
gede et  Stenkloster  (»claustrum  lapideum«)  for  Munkene  ved 
Domkirken.  Om  Svens  Eftermand,  Biskop  Arnold  (f  1128) 
fortæller  han,  at  han  lod  Malerierne  i  »Mønsteren«  (o:  Dom- 
kirken) istandsætte.  Vi  erfare  heraf,  at  hin  ældre  Kirke  har 
været  prydet  med  Vægmalerier,  som  maa  have  været  i  samme 
Stil,  som  dem  i  de  omtalte  Landsbykirker.  Endvidere  for- 
tæller den  navnløse  Forfatter  af  samme  Krønike,  at  Arnold 
byggede  en  Ringmur  af  Sten  omkring  Kirken3.  Ogsaa  Saxe 
fortæller,  at  Biskop  Svend  Nordmand,  eller  Norbagge,  som 
Anders  Sørensen  Vedel  kalder  ham,  fuldførte  Domkirken  af 
huggen  Sten  og  byggede  dens  Klosteromgang  (»ambitus«) 
ved  den  fromme  Kong  Knuds  Hjælp. 

Lige  til  for  nogle  og  fyrretyve  Aar  siden  troede  man 
jo,  at  den  nuværende  Domkirke  i  Roskilde  var  Biskop  Sven 


1  Script,  rer.  Dan.  III,  338. 

2  Script,  rer.  Dan.  I,  378. 

3  Dybt  under  den  nuværende  Ringmur,  Nord  for  Domkirken,  er 
der  i  de  sidste  Aar  fundet  lange  Strækninger  af  en  Fraadstensmur.  sik- 
kert Arnolds  Mur. 

Nordmands  Værk,  altsaa  en  Kirke  fra  Slutningen  af  det 
Ilte  Aarhundrede,  indtil  endelig  Prof.  Høyen1  førte  et  viden- 
skabeligt Bevis  for,  at  den  nu  staaende  Domkirke  ikke  kunde 
være  opført  før  noget  ind  i  det  13de  Aarhundrede.  Hvad 
den  tidligere  Domkirke  angaar,  da  fæstede  Høyen  en  særdeles 
Opmærksomhed  paa  Ælnoths  Ord,  at  den  var  bygget  af  »>in- 
signi  lapideo  tabulatu«,  som  han  oversætter  ved  Sten-Tavle- 
værk, idet  han  mente,  at  Udtrykket  var  laant  fra  Brædt- 
spillet  og  sigtede  til  smukt  tilhuggede  Kvadersten  af  forskel- 
lige Farver.  Han  tænkte  vel  nærmest  paa  Granitkvadre. 
Allerede  i  1877  har  jeg  i  min  Roskilde  Domkirkes  Bygnings- 
historie2  udtalt  som  min  Mening,  at  hin  Kirke  har  været 
bygget  af  Fraadstenskvadre,  og  at  Udtrykket  »insignis«  kun 
sigter  til,  at  det  paa  hin  Tid  var  noget  udmærket  at  bygge 
med  Sten  fremfor  med  Træ. 

Denne  Mening  er  bleven  fuldstændig  bekræftet  ved  de 
omfattende  Udgravninger  i  Roskilde  Domkirkes  Gulv,  som 
Prof.  Storck  for  nogle  Aar  siden  foretog.  Grundmurene  fra 
den  gamle  Kirke  kom  for  en  stor  Del  for  Dagen  og  viste, 
at  der  paa  samme  Sted  har  staaet  en  treskibet  Kirke,  der 
har  havt  smallere  Sideskibe  end  de  nuværende  og  været  lidt 
kortere  end  denne.  Desværre  tabte  Resterne  af  Murene  sig 
mod  Øst;  men  derimod  gjorde  Prof.  Storck  en  mærkelig  Op- 
dagelse paa  Domkirkens  Nordside.  Sluttende  sig  til  det 
gamle  nordre  Sideskib  strakte  sig  helt  ud  paa  Kirkegaarden 
vest  for  Kristian  den  4des  Kapel  Grundmurene  af  en  fir- 
kantet Gaard  omtrent  40  Alen  i  Kvadrat.  Indvendig  gik 
helt  rundt  en  smal  Omgang.  Hvad  kunde  dette  være  andet 
end  Biskop  Svens  Stenkloster  for  Brødrene  med  dets  »am- 
bitus«?  Men  alle  disse  Mure  vare  opførte  af  hugne 
Fraadsten. 

Ifølge    Biskop    Robert    af  Elgins   Beretning3   var   det   i 

1  Ny  kirkehist.  Samlinger  1860,  2det  Bind,  S.  340. 

2  >•  Danske  Mindesmærker«  II,  S.  12. 

3  Script,  rer.  Dan.  IV,  259. 

denne  Omgang  (.»in  ambitu  monasterii,  in  circnitu«),  at  Magnus 
Nielson  søgte  at  overfalde  Knud  Lavard,  idet  han  her  spad- 
serede rundt  med  ham  alene.  Han  fik  dog  den  Gang  ikke 
Lejlighed  til  at  rydde  ham  af  Vejen  men  fik  ham  til  at  love, 
at  han  vilde  møde  ham  kun  ledsaget  af  tre  Mand. 

Den  gamle  Trefoldighedskirke  fra  Knud  den  Helliges 
Tid  var  saaledes  uden  al  Tvivl  den  ældste  og  første  Sten- 
bygning i  Roskilde;  men  lige  til  langt  ind  i  det  tolvte  Aar- 
hundrede  brugte  man  endnu  som  oftest  den  gamle  nordiske 
Bygningsmaade :  Træbygninger,  Bulhuse,  saa  at  selv  Kongs- 
gaarden  i  Roskilde,  der  laa  tæt  vest  for  Domkirken x,  har 
været  en  Samling  af  Træbygninger,  en  stor  Kongshal  med 
omliggende  Huse.  Den  gamle  By,  der  har  spillet  en  saa 
vigtig  Rolle  i  vor  Historie,  har  endnu  igennem  hele  det  12te 
Aarhundrede  set  ret  tarvelig  ud:  en  Samling  lave  uanselige 
Bulhuse,  over  hvilke  Domkirken  og  de  andre  Fraadstenskirker 
hævede  sig  op  med  deres  med  Træspaan  tækkede  Tage.  For- 
uden Domkirken  vare  Vor  Frue  K.,  St.  Ibs,  St.  Laurentii  K. 
og  St.  Jørgens  opførte  af  Fraadsten  og  rimeligvis  alle  de 
andre  ældste  Kirker,  som  ifølge  Gadernes  Beliggenhed  kun 
have  været  smaa,  navnlig  Allehelgens  K.,  St.  Olafs  K.,  St.  Hans, 
St.  Nikolai,  St.  Peder  m.  fl. 

Det  var  først  i  Roskildes  Storhedstid,  det  13de  Aar- 
hundrede, da  Domkirken,  Graabrødre,  Sortebrødre,  St.  Agnes 
og  St.  Klaras  Kloster  opførtes  af  røde  Mursten,  at  Byen  for- 
andrede Udseende,  saa  at  den  efter  Tidens  Forhold  maa 
have  gjort  et  prægtigt  og  malerisk  Indtryk  med  sine  Taarne, 
takkede  Gavle  og  Prælaternes  Stenhuse.  Men  i  den  senere 
Middelalder  gik  Byen  meget  tilbage  og  hærgedes  af  svære 
Ildebrande.  Den  roskildske  Graabrødremunk  Petrus  Olai 
meddeler,  at  1310  brændte  den  bedste  og  rigeste  Del  af 
Roskilde   tilligemed   5   Kirker  og   Graabrødrenes   Kloster.     I 


1  Dr.HenryPetersen:  » Hvor  laa  Kongsgaarden  i  Roskilde  ? « . 
Hist.  Tidsskrift  6te  Række,  II,  319. 

Aarene  1443  og  1523  led  Byen  paany  af  store  Ildebrande, 
men  Trosskiftet  1536  gav  den  Dødsstødet,  da  det  ældgamle 
Bispesæde  ophævedes  og  Kirkerne,  med  Undtagelse  af  Dom- 
kirken, nedlagdes.  Over  Domkirken  holdt  Kristian  den  3die 
sin  Haand,  idet  han  ved  Brev  1538 1  befalede,  at  Ingen 
maatte  driste  sig  til  at  røre  Domkirken:  »paa  det,  at  for- 
nævnte Roskilde  Domkirke,  som  vore  Forfædre,  fremfarne 
Konninger  udi  Dannemark,  med  stor  Flid  og  Besindelse  bygt 
og  forbedret  have,  ej  skal  med  nogen  uskikkelig  Bygning  for- 
styrres og  forvandles«  .  .  .Men  under  hans  Søn,  Frederik  den 
2den,  blev  næsten  alle  de  andre  Kirker  nedbrudte.  Byen 
blev  et  Offer  for  en  voldsom  Nedbrydelseslyst  og  Griskhed 
efter  at  komme  i  Besiddelse  af  de  gode  Bygningssten.  I 
kort  Tid  blev  Roskilde  saa  at  sige  afklædt  sin  gamle  Pragt. 
Ældre  Forfattere,  som  Wolf2  omtaler  i  sin  Danmarksbeskri- 
velse  fra  1654  de  gamle  Mure,  som  endnu  i  hans  Tid  vare 
tilbage  i  Roskilde  af  Kirker  og  Klostre,  og  tilføjer,  at  Ste- 
nene paa  Kristian  den  4des  Befaling  blev  førte  til  Kjøben- 
havn  for  at  formales  til  Cement.  Fra  Kristian  den  5tes  Tid 
haves  en  Ordre  til  Borgmester  og  Raad  i  Roskilde  om  at 
sende  500  Læs  Fraadsten  til  Kjøbenhavn  »til  kgl.  Majestæts 
Tjeneste  til  at  brænde  Kalk«.  Endnu  i  min  Ungdom  vrim- 
lede Stengærderne  omkring  Byen  af  Fraadstenskvadre,  men 
nu  ere  de  blevne  sjældnere.  En  Del  af  dem  ere  brugte  1901 
til  Istandsættelsen  af  Bispebuen  imellem  Palæet  og  Dom- 
kirken. 

Foruden  Vor  Frue  Kirke  var  der  kun  en  eneste  af  de 
gamle  Kirker,  der  fik  Lov  til  at  blive  staaende,  nemlig  St. 
Ibs  eller  Jakobs  Kirke  nede  ved  Stranden  i  Byens  nordlige 
Udkant.  Rigtignok  havde  Frederik  den  2den  1574  befalet3, 
at   den   skulde   nedbrydes,   men   Sognemændene   ansøgte   om, 


1  Dr.  H.  Rørdam:  »Danske  Kirkelove«  I,  24. 

2  Wolf:  »Encomion  regni  Daniæ«  1654,  S.  475. 

3  Rigsarkivet  »Sjællandske  Register«. 

at  den  maatte  blive  staaende,  hvad  Kongen  tillod  1580 l. 
Den  blev  brugt  til  Gudstjeneste  lige  til  Aaret  1808,  hvorpaa 
Kirken  blev  nedlagt  og  Alteret  nedbrudt2.  I  1815  blev  Byg- 
ningen solgt  til  en  Købmand,  der  lod  Koret,  Taarnet  og  de 
i  den  senere  Middelalder  indbyggede  Hvælvinger  nedbryde. 
Nu  tilhører  den  Stiftet  og  vil  derfor  forhaabentlig  blive 
staaende.  I  Efteraaret  1900  overdrog  Kultusministeriet  Prof. 
Hans  Holm  at  foretage  en  Undersøgelse  af  Bygningen,  hvor- 
ved der  gaves  mig  Lejlighed  til  at  foretage  en  nærmere 
Undersøgelse  og  fuldstændigere  Afdækning  af  Vægmalerierne, 
hvilke  jeg  allerede  i  1861  havde  beskrevet3. 

St.  Ibs  Kirkes  gamle  Langhus,  hvis  Ydre  er  noget  uan- 
seligt men  ved  nærmere  Betragtning  interessant  i  antikvarisk 
Henseende,  er  bygget  af  store  Fraadsten skvadre.  Ind- 
vendig er  Rummet  25  Alen  langt,  12  Alen  bredt  og  d1/2 
Alen  højt.  Bygningsæmnet  saavel  som  Stilen,  de  oprindelig 
smaa,  højtsiddende,  skraat  indskaarne  Vinduer  og  den  smalle 
halvrunde  Korbue,  peger  hen  til  Midten  af  det  tolvte  Aar- 
hundrede.  Fra  først  af  har  Rummet  været  meget  mørkt, 
kun  oplyst  af  de  omtalte  fire  smaa  Vinduer  under  et  Bjælke- 
loft; men  som  det  synes  i  Begyndelsen  af  det  trettende  Aar- 
hundrede  er  Vinduernes  Antal  blevet  forøget  med  6  nye 
længere  Vinduer,  som  ere  smalle  og  rundbuede. 

Det  mærkeligste  ved  St.  Ibs  er  dog  de  betydelige  Rester 
af  en  i  vaad  Kalk  malet  Udsmykning,  der  spænder  over  hele 
den  12  Alen  brede  østre  Væg  ovenover  og  omkring  Kor- 
buen. Malerierne  antages  at  være  samtidige  med  Kirken. 
Væggen  er  delt  i  to  vandrette  Bælter,  og  under  Loftet  løber 
en  bred,  prægtig  græsk  Bordt,  hvori  er  indfattet  fem  Medail- 
lons   med   Martyrer,  der  holde  Palmegrene  og  Bøger  i  Hæn- 


1  Rigsarkivet.  »Sjællandske  Tegneiser« . 

2  Om  dens  Anvendelse  til  Lazareth  for  de  spanske  Soldater,  som 
i  1808  laa  i  Kantonnement  i  Roskilde,  se  J.  Kornerup:  »»Roskilde  i 
gamle  Dage«,  S.  164. 

3  Ny  Kirkehist.  Samlinger  IJ,  1861,  585  Anm. 

derne.  Ogsaa  forneden  afsluttes  Malerierne  med  en  lidt  smal- 
lere græsk  Bordt  med  brogede  Farver. 

Mæander  eller  »å  la  gréque«  Bordten  er  meget  alminde- 
lig i  gamle  franske  Kirker.  Den  findes  saaledes  i  Baptisteriet 
St.  Jean  i  Poitiers  og  i  Benediktinerkirken  i  St.  Savin J  i 
Nærheden  af  samme  By,  hvor  man  har  formodet,  at  græske 
Kunstnere  have  malet  i  det  Ilte  Aarhundrede2.  Det  kunde 
se  ud,  som  den  udmærkede  Skole  i  Kirkedekoration,  der  har 
blomstret  i  Danmark  i  det  tolvte  Aarhundrede,  havde  mod- 
taget sine  Motiver  fra  Frankrig,  hvorfra  der  jg  kom  Munke 
herind.  Saaledes  minder  f.  Ex.  Korbuen  i  Kirkerup  Kirke 
ved  Roskilde  med  sine  Medaillons  af  Tro,  Haab  og  Kjærlig- 
hed, de  krusede  gyldne  Glorier,  de  røde  og  gule  Kantlister, 
og  især  de  hvide  Prikker,  om  franske  Kirkemalinger  fra  det 
tolvte  Aarhundrede3. 

Denne  i  Forhold  til  Tiden  dygtige  Skole  holder  pludse- 
lig op  i  Begyndelsen  af  det  trettende  Aarhundrede,  efterat 
Teglstenen  er  kommen  i  Brug.  De  senere  Malinger  synes  at 
vise  Indflydelse  fra  Tyskland. 

I  St.  Ibs  Kirke  har  den  gamle  Maler  villet  give  en  im- 
ponerende Skildring  af  Kristus  som  Verdensdommer  paa  den 
yderste  Dag,  da  de  Døde  stige  op  af  Gravene.  Det  er  uden 
Tvivl  det  ældste  Billede  af  Dommedag  her  i  Landet;  men 
desværre  er  den  oprindelige  Komposition  allerede  omkring 
1200,  eller  i  al  Fald  lidet  senere,  bleven  forstyrret  af  en 
anden  Maler,  der  har  omarbejdet  den  høire  Side,  hvorom 
nærmere. 

Midt  over  Korbuen  sidder  Kristus  i  sit  Dommersæde, 
omgiven  af  den  mandelformede  Glorie  og  udstrækkende  sin 
høire   Haand   til  Velsignelse   over  de  salige,  som  skulle  bo  i 


1  Gelis  et  Lafillé:  »Peinture  decorative  en  France«  in  folio. 

2  P.  Merimée:    »Etudes    sur  les  arts  au  moyen  age«,  1875, 
p.  175, 

3  J.  Kornerup:    »Middelalderens  Fresko-  og  Kalkmalerier«, 
1.  Hefte  i  Værket  »Kunst«,  Side  15. 

Himlen.  I  venstre  Haand  holdt  han,  da  jeg  i  sin  Tid  be- 
skrev Billedet,  en  Kugle,  Jordkloden,  som  desværre  nu  er 
forsvunden  med  et  Stykke  Kalkpuds.  Paa  samtidige  Billeder, 
f.  Ex.  paa  et  Reliqvieskrin  fra  Metzlach,  ser  man  en  lignende 
Fremstilling,  hvor  Kristus  holder  en  Kugle  i  venstre  Haand. 
Til  venstre  skride  tre  Engle  frem,  bærende  Lidelsens  Kors. 
Til  højre  bærer  en  Engel  en  stor  Fisk,  som  enten  kan  være 
en  Hentydning  til  de  5000  Fisk,  hvormed  Herren  bespiste 
Folket,  eller  til  Tobias's  Fisk  eller  ogsaa  til  det  bekendte 
Ordspil,  hvoryed  Fiskens  græske  Navn,  ix&vg,  skulde  betegne 
Frelseren.  Efter  denne  Engel  følger  endnu  en  anden,  som 
er  halvt  overskaaren,  et  Bevis  paa,  at  Kompositionen  her  er 
afbrudt. 

I  underste  Bælte  til  venstre  ses  de  Døde,  baade  Mænd 
og  Kvinder,  staaende  op  af  Gravene,  der  her  ere  fremstillede 
som  Stenligkister,  af  hvilke  de  løfte  Laagene.  Det  er  de 
salige,  som  komme  i  Himlen;  thi  ovenover  dem  i  Krogen 
sidder  en  hvidhaaret  Olding  og  holder  en  liden  nøgen  Skik- 
kelse foran  sig  i  et  Klæde.  Det  er  Fader  Abraham,  der 
holder  Lazarus  i  sit  Skød. 

Den  bedste  Forestilling  om,  hvorledes  Vægmaleriet  i  St.Ibs 
har  set  ud  fra  først  af,  faa  vi  af  et  meget  interessant  Fresko- 
maleri fra  Midten  af  det  Ilte  Aarhundrede  i  S t.  Michaels- 
kirken  i  Burgfelden  i  Wiirtemberg1.  Her  er  nemlig  det 
samme  Æmne  behandlet.  Kristus  sidder  som  Dommer,  og 
Engle  bære  Lidelsens  Kors  frem  foran  ham.  Forneden  svæve 
Engle  ned  og  blæse  paa  Horn  efter  Bibelens  Ord:  »Basunen 
skal  lyde,  og  de  Døde  skal  opstaa!«  De  salige  staa  op  af 
deres  Ligkister  til  venstre  og  de  fordømte  til  høire.  En 
Engel    med  et  Spyd  driver  dem  med  Kraft  bort  fra  Himlen, 


1  Bormann:  »Wand-  und  Deckmalereien  in  Deutschland « ,  Ber- 
lin 1897,  in  folio.  I  samme  Værk  er  der  ogsaa  afbildet  et  Freskomaleri 
fra  Ilte  Aarhundrede  i  Oberzel  Kirke  paa  den  berømte  0  Reichenau 
i  Bodensøen.  En  Engel  bærer  ligesom  i  St.  Ibs  Korset  frem  ved  Siden 
af  den  tronende  Kristus. 

og  Djævelen  griber  dem.  Der  er  noget  stort  og  djærvt  i  denne 
Komposition,  der  i  al  sin  Simpelhed  staar  langt  over  den 
senere  Middelalders  Dommedagsbilleder,  som  altid  hengive 
sig  til  de  vildeste  Fantasier  ved  Udmalingen  af  Helvede  og 
de  fordømtes  Kvaler. 

Som  allerede  bemærket  er  højre  Side  af  Maleriet  i  St.  Ibs 
omarbejdet  kort  efter  Aar  1200,  hvorved  saavel  Kompo- 
sitionen som  Væggens  Inddeling  i  to  Bælter  er  brudt.  Det 
er  vanskeligt  at  sige  af  hvilken  Grund;  maaske  har  man  villet 
være  af  med  Skildringen  af  Helvede  og  malede  da  to  bredere 
Billeder,  hvilke  desværre  have  lidt  meget,  siden  jeg  mange 
Aar  tilbage  beskrev  dem. 

Det  ene  Billede  forestiller  Kristus  paa  Korset,  Maria  og 
Johannes.  Efter  den  ældre  Skik  har  Frelseren  adskilte  Fød- 
der ligesom  paa  Billedet  i  Hjørlunde  Kirke1.  Glorierne  om- 
kring Hovederne  paa  de  tre  Figurer  ere  modelerede  i  Stuk 
og  krusede,  for  at  Forgyldningen  kunde  fange  Lys.  Længst 
til  høire  sidder  Kristus  i  en  firkløverdannet  Indfatning  lige- 
som paa  Antemensalet  fra  Tvenstrup  Kirke  i  Nationalmuseet. 
I  Hjørnerne  udenfor  Rammen:  de  fire  Evangelisters  Symboler. 

Endnu  bør  det  bemærkes,  at  der  paa  Underfladen  af 
Korbuen,  der  desværre  er  udvidet  til  den  ene  Side,  er  malet 
en  Konge  i  lang  gul  Underklædning  og  derover  en  rød- 
brun Kappe,  der  er  hæftet  paa  høire  Skulder  med  et  blaat 
Spænde.  I  høire  Haand  holder  han  et  lilieprydet  Scepter  og 
har  paa  Hovedet  en  lav  Krone,  som  ligner  dem  paa  Mønter 
fra  det  tolvte  Aarhundrede.  I  venstre  Haand,  der  tildels 
endnu  er  dækket  af  Kalk,  har  han  uden  Tvivl  Rigsæblet.  I 
en  Medaillon  midt  i  Buen  sidder  Kristus  og  velsigner  Kongen. 
Hvem  forestiller  denne  Konge?  Med  Sikkerhed  kan  det  ikke 
siges;   men   det  ligger   nær  at  gætte  paa  Knud  den  Hellige. 

St.  Ibs   er   omtrent  det  ældste  Stykke,  der  er  tilbage  af 


1  J.  Kornerup:   Om  Kalkmalerier  osv.,  Aarb.  for  nord.  Oldk,  og 
Hist.  1868,  47. 

den  gamle  Konge-  og  Bispestad  Roskilde.  Det  er,  som  vi 
have  set,  et  Held,  at  den  er  bleven  staaende  i  halvottende 
hundred  Aar.  Men  denne  anselige  Alder  giver  den  et  ikke 
ringe  Værd  som  Antikvitet.  Dens  Mure  oplyse  os  om,  hvor- 
ledes de  ældste  Kirker  i  Roskilde  have  været  byggede,  og 
dens  Malerier  om,  hvorledes  den  ældre  Domkirke  og  de 
andre  Kirker  have  været  udsmykkede  indvendig.  Man  maa 
derfor  levende  ønske,  at  denne  gamle  Kirke  maa  blive  be- 
varet, om  end  man  ved  en  mulig  Istandsættelse  indskrænkede 
sig  til  det  nødvendigste,  afdækkede  Ydermurene,  aabnede  de 
gamle  Vinduer,  lagde  nyt  Bjælkeloft  ind  og  med  varsom 
Haand  restavrerede  Vægmalerierne,  som  ellers  gaa  deres 
Undergang  imøde. 


NOGLE  BEMÆRKNINGER  OM  BRONZELURERNE  I 
NATIONALMUSÆET  I  KØBENHAVN. 


AF 

K.  KROMAN. 


I. 

Vort  Nation almusæum  ejer  i  de  gamle  Lurer  fra  vor 
Bronzealder  en  enestaaende  Skat,  som  ikke  blot  i  arkæologisk, 
men  ogsaa  i  forskellige  andre  Henseender  frembyder  den  største 
Interesse.  Takket  være  Mosevandets  bevarende  Indflydelse  ere 
flere  af  disse  gamle  Instrumenter  endnu  den  Dag  i  Dag  i 
samme  Stand,  som  da  de  for  heniniod  3000  Aar  siden  for- 
lod Fabrikantens  Værksted,  og  ikke  mindre  end  9  af  de  19, 
der  findes  paa  Musæet,  have  i  alt  væsentligt  endnu  deres 
oprindelige  Brugbarhed  tilbage.  Dette  er,  som  Dr.  A.  Ham- 
merich har  paavist  i  sin  Afhandling  her  i  Tidsskriftet  (1873) 
noget  ganske  enestaaende.  Hvad  vi  ellers  have  tilbage  af 
saa  ærværdige  Musikinstrumenter,  indskrænker  sig  til  ubruge- 
lige Rester  og  ufuldkomne  Billeder  og  Beskrivelser.  Det  maa 
da  være  os  af  dobbelt  Interesse  at  faa  undersøgt  disse  sjeldne 
Oltidslevninger  fra  saa  mange  Sider  som  muligt,  og  et  lille 
Bidrag  til  en  saadan  Undersøgelse  skulle  de  følgende  Blade 
søge  at  give. 

Det  var  ikke  arkæologisk  eller  musikhistorisk,  men  nær- 
mest musikteoretisk  eller  akustisk  Interesse,  der  førte  mig  i 
nærmere  Berøring  med  Bronzelurerne.  Medens  Musikken  med 
Rette  staar  for  den  almindelige  Bevidsthed  som  den  mest 
lyriske  og   mindst   begrebsmæssige   af  alle  Kunstformer,   kan 

Aarb.  f.  nord.  Oldk.  og  Hist.  1902.  6 

man  jo  mærkværdig  nok  paa  den  anden  Side  med  Rette 
hævde,  at  ingen  af  de  skønne  Kunster  har  en  saa  solidt 
underbygget  Teori  som  Tonekunsten.  Hvor  man  paa  Poesiens 
og  Billedkunstens  Omraade  maa  nøjes  med  subjektive  Paa- 
stande og  individuelle  Skøn,  kan  man  ofte  paa  Musikkens 
Omraade  give  afgørende  objektive  Grunde,  ja  matematisk 
Udledelse  af  Resultaterne.  Paa  intet  andet  Omraade  nærme 
vi  os  saa  meget  som  her  til  den  saa  stærkt  attraaede  Æstetik 
»von  unten«,  som  Fechner  kaldte  den.  Et  vægtigt  Bidrag 
til  en  saadan  Æstetik  har  f.  Ex.  Helmholtz  givet  i  sit 
Skrift:  Die  Lehre  von  den  Tonempfindungen.  Men  trods  alle 
Fremskridt  er  der  dog  ikke  faa  uopklarede  Punkter  tilbage 
endog  paa  de  første  Skridts  Omraade,  og  et  saadant  Punkt 
er  netop  Tonedannelsen  i  cylindriske,  koniske  og  andre  Rør, 
der  benyttes  som  Trompet,  d.  v.  s.  saa  at  Tonerne  fremkaldes 
ved  Læbernes  Svingninger.  Ogsaa  paa  dette  særlige  Omraade 
har  Helmholtz  allerede  brudt  Vej;  men  adskillige  nøjere 
Resultater  mangle  dog  endnu.  Det  var  under  Bestræbelsen 
for  at  finde  nogle  af  disse,  at  min  Tanke  førtes  til  Lurerne. 
Til  at  anstille  Grundforsøg  med  egne  de  moderne  Instru- 
menter med  deres  indviklede  Former  sig  nemlig  mindre  godt. 
Bronzeluren  er  hertil  langt  fortræffeligere,  idet  den  væsentlig 
blot  er  et  regelret  konisk  Rør. 


II. 

Rimeligvis  have  Bronzealderfolkene  ligesom  saa  mange 
andre  primitive  Folk  først  benyttet  virkelige  Dyrehorn  som 
f.  Ex.  af  Oksen  til  deres  musikalske  Instrumenter.  De  have 
saa  opdaget,  at  de  i  Grunden  selv  kunde  forme  saadanne 
Horn  fuldt  saa  velklingende  og  fuldt  saa  store  og  skønne 
af  deres  sædvanlige  Materiale,  Bronzen,  og  dermed  var  i  alt 
væsentligt  Lurerne  givne,  først  rimeligvis  de  tykkere  og  kortere 
Former,  der  ikke  afvige  stærkt  fra  Forbilledet,  og  senere  de 
nordiske  store  slanke,  mere  stiliserede  Former,  hvortil  bl.  a. 

de  9  tonegivende  Exemplarer  paa  Nationalmusæet  høre.  Det 
koniske  Rør  har  her  en  Længde  af  1V2 — 2XA  m.  med  et 
indre  Tvermaal  af  5 — 8  mm.  i  Spidsen  og  5 — 6  cm.  ved 
Foden.  Rørvæggen  har  en  Tykkelse  af  1 — P/2  mm.  Toppen 
af  Røret  er  forsynet  med  en  fast  Mundkedel  til  Optagelse  af 
Blæserens  Læber,  og  Foden  er  omgivet  af  en  væsentlig  plan 
cirkelrund  Plade  af  indtil  1/i  m.s  Diameter.  Selve  Røret  er 
dristig  svunget,  i  en  dobbelt  Krumning.  Holdes  det  i  Blæse- 
stilling,  gaar  det  fra  Mnndkedlen  omtrent  vandret  fremad, 
derpaa  til  venstre  eller  højre  og  atter  bagud  over  Blæserens 
venstre  eller  højre  Skulder,  derfra  i  en  omtrent  dobbelt  saa 
stor  Bue  skraat  opad  og  endelig  atter  fremad,  saa  at  Lyd- 
mundingen og  Fodpladen  med  Front  som  Blæseren  befinde 
sig  oppe  over  hans  Hoved.  Omtrent  1/s  Rørlængde  fra 
Spidsen  kan  Instrumentet  skilles  i  to  Dele,  idet  Topstykket 
her  paa  en  Længde  af  4 — 5  cm.  er  passet  ind  i  Fodstykket, 
medens  et  Par  Øskener  og  en  Split  danne  en  Art  Laas  til 
Forhindring  af  den  Drejning,  som  ellers  let  vilde  indtræde, 
naar  Instrumentet  holdes  i  Blæsestilling.  Som  hermed  an- 
tydet, optræde  Lurerne  i  to  symmetriske  Former,  og  det  kan 
fremhæves,  at  man  i  Reglen  allerede  af  Topstykket  eller 
Fodstykket  alene  vil  kunne  afgøre,  om  det  er  en  Venstrelur 
eller  en  Højrelur,  det  er  Del  af.  Rimeligvis  have  Instru- 
menterne da  i  Almindelighed  ogsaa  været  brugte  parvis. 
Saaledes  ere  de  som  bekendt  i  de  allerfleste  Tilfælde  fundne 
i  vore  Moser.  At  særlig  alle  de  større  Horn  bære  Vidnes- 
byrd om  en  ualmindelig  teknisk  Dygtighed  og  en  udpræget 
Skønhedssans  hos  det  Folk,  der  frembragte  dem,  turde  lige- 
ledes være  vel  bekendt1. 

Hvad  kan  man  nu  allerede  paa  Forhaand  udlede  an- 
gaaende  saadanne  Instrumenter? 

Vore  Lydfornemmelser  fremkaldes  som  bekendt  i  Al- 
mindelighed   ved    en   Række  Luftsvingninger   eller   paa  hin- 


Se   i   øvrigt  Dr.  H.s   Afhandling. 

anden  følgende  Fortætninger  og  Fortyndinger,  som  sætte  vor 
Trommehinde  i  tilsvarende  Bevægelse.  Have  Luftsvingningerne 
en  konstant,  kortere  eller  længere  Periode,  faa  vi  en  Lyd- 
fornemmelse af  konstant,  større  eller  ringere  Højde  eller  en 
Tone.  Paa  Luftsvingningernes  Styrke  beror  dennes  Styrke 
og  paa  Svingeformen  dens  Klang  eller  Klangfarve. 

I  Lurerne  som  i  ethvert  trompetagtigt  Instrument  frem- 
kaldes Tonerne  ved,  at  den  blæsende  presser  en  Portion  Luft 
ud  mellem  de  samlede  Læber.  Disse  rives  derved  et  kort 
Øjeblik  fra  hinanden  for  atter  hurtigt  at  samles,  saa  snart 
Trykket  paa  Grund  af  den  undslupne  Luftmængde  er  blevet 
mindre.  I  næste  Nu  presses  de  imidlertid  atter  fra  hinanden, 
og  passer  den  Takt,  hvori  de  saaledes  komme  til  at  svinge, 
nu  med  en  eller  anden  af  de  Takter,  som  Instrumentet  for- 
maar  at  underholde,  høre  vi  dets  tilsvarende  Tone.  Det 
gælder  altsaa  for  Blæseren  om  at  finde  den  rette  Svinge- 
hastighed for  Læberne.  Jo  større  en  Del  af  disse,  han  be- 
nytter, og  jo  slappere  han  holder  dem,  desto  langsommere 
blive  Svingningerne  og  desto  dybere  den  fremkaldte  Tone. 
Jo  mindre  en  Del  af  dem,  han  benytter,  og  jo  strammere 
han  holder  dem,  desto  større  bliver  Svingehastigheden  og  desto 
højere  den  fremkaldte  Tone. 

Her  kommer  Instrumentets  Mundkedel  saaledes  til  at 
spille  en  Rolle  ved  sin  forskellige  Størrelse.  Jo  større  dens 
øverste  Diameter  er,  desto  større  en  Del  af  Læberne  vil  den 
kunne  optage,  og  desto  lettere  bliver  det  at  fremlokke  In- 
strumentets dybere  Toner;  jo  mindre  den  er,  desto  lettere 
faar  man  de  højere  frem.  Maalte  paa  sædvanlige  Menneske- 
læber ere  Lurernes  Mundkedler  ret  store  og  saaledes  nærmest 
svarende  til  Rørets  dybere  Toner. 

Af  det  benyttede  Materiale,  det  fortræffelige  Arbejde, 
den  regelrette,  noget  svære  Væg  kunne  vi  vente  en  Klang- 
farve omtrent  som  vore  større  Metalinstrumenters,  dog  noget 
dumpere,  mindre  smældende.  De  betydelige  Dimensioner  maa 
give  Tonen  en  vis  Mægtighed. 

Ogsaa  den  i  Reglen  store  Fodplade  maa  sikkert  spille 
en  Rolle  ved  at  virke  som  en  Art  Sangbund,  der  bidrager 
til   at   overføre  Instrumentets  Svingninger   til   den  ydre  Luft. 

Tilbage  haves  saa  selve  Røret,  der  aabenbart  er  den 
væsentligste,  den  mest  afgørende  Del  af  Instrumentet. 

Dets  forskellige  Krumninger  betyde  i  og  for  sig  intet. 
De  moderne  Blæseinstrumenter  kunne  som  bekendt  være 
svungne  i  alle  mulige  Former,  uden  at  dette  medbestemmer 
deres  Toneindhold.  Det  vil  derfor  være  tilstrækkeligt  at 
undersøge,  hvad  der  gaar  for  sig  i  et  retlinet  kegledannet 
Rør,  naar  det  benyttes  som  Trompet. 


III. 

Gennemstrømmes  Luften  af  en  Række  elementære  Kugle- 
bølger, d.  v.  s.  afvexlende  Fortætninger  og  Fortyndinger  for- 
mede efter  en  Sinuskurve  og  bredende  sig  med  konstant 
Hastighed  som  voxende  Kugleskaller  fra  et  fælles  Centrum, 
kan  man  udtrykke  det  positive  eller  negative  Tæthedsover- 
skud  i«  i  Afstand  r  fra  Centret  og  ved  Tiden  t  ved 


A     .     fint        2nr\       A     .  s 

-  sm  ^— r)  =  v  sin  (at  ~  ^'      h 


Konstanten  A   er   det   maximale  Tæthedsoverskud  i  Af- 

stand  1  fra  Centret,  —  det  maximale  Overskud  i  Afstand  r, 
r 

hvor  Bevægelsens  Energi,  der  er  proportional  med  A2,  har 
bredt  sig  over  en  r2  Gange  saa  stor  Kugleskal.  Ved  Tiden  0 
udgaar  der  fra  Centret  en  begyndende  Fortætning.  Efter  For- 
løbet af  Tiden  T  er  denne  skredet  Strækningen  l  fremad,  og 
der  udgaar  fra  Centret   en  ny  Fortætning.     Bølgelængden  er 

altsaa  X,    T  er  Perioden    eller  Svingetiden   og  —  =  a  Frem- 

skridtshastigheden.  Gaar  der  i  Tidsenheden  n  Bølger  ud  fra 
Centret,  bliver  a  =  *i  og  h  ==  ■=,  =  Svingetallet.  I  det  sidste 
Udtryk  for  \i  er  der  for  Nemheds  Skyld  indført  Forkortelserne 

a  =  -=r  =  2nn  p  =  -y-,  2. 

Gaar  der  samtidig  en  Række  lignende  Kuglebølger  fra 
det  fjerne  ind  mod  Centret,  saaledes  at  der  ved  Tiden  0  er 
en  indadgaaende  begyndende  Fortætning  i  Afstanden  r19  faas 
for  det  samlede  Tæthedsoverskud  i  Afstanden  r  ved  Tiden  t 

A  A 

fi  =  —  sin  (at  —  §r)  H sin  (at  —  P(rx  — r)). 

Ved  den  bekendte  Formel 

,     •  o    •     P  +  9        P  —  Q 

sin  p  +  sin  q  =  2  sin  cos  — ^-^ 


kan  dette  Udtryk  omformes  til 


2A 
(i  = sin 


Sætte  vi  2A  =  2?,  og  vælge  vi  Udgangspunktet  for  Tiden 
lidt  anderledes,  kan  første  Klamme  reduceres  til  at,  medens 

T 

den  sidste  Faktor,  idet  vi  sætte  -~  =  r0,  som  bekendt  ogsaa 

tå 

kan  skrives  cos  (pr  —  Ør0).    Vi  faa  derved 

fi  =  —  cos  (Pr  —  pr0)  sin  at 

eller,  idet  vi  vælge  et  dertil  svarende  nyt  r0, 

(jl  =  —  sin  (pr  —  pr0)  sin  a^.  3. 

Man  ser  heraf,  at  Tæthedsoverskuddet  fi  nu  vexler  som 
en  for  hvert  enkelt  Sted  konstant  Størrelse  multipliceret  med 

Sinus  af  en   med  Tiden   voxende  Vinkel.     Paa  visse  Steder 
er  Tæthedsvexlingen  0,    paa   andre    maximal.     Det   er   saa- 
danne  Bølger,  man  kalder  staaende. 
Har  man   nu   et  i  begge  Ender 

aabent  konisk  Rør,  rx  r2,  der  f.  Ex.  m _— — — """" 

ved  rx  benyttes  som  Trompet,   vil  g" - 

der  altsaa  herfra  sendes  en  Række 

Fortætninger  og  Fortyndinger  ind  i  Røret,  og  disse  ville,  idet 
vi  foreløbig  se  bort  fra  Væggenes  Indflydelse,  gennemstrømme 
det  som  Kuglebølger.  Ved  r2  kastes  de  tilbage  af  den  frie 
Luft,  og  er  Røret  ikke  for  vidt,  vil  dette,  som  man  ved,  ske, 
uden  at  de  lide  noget  væsentligt  Tab.  Der  vil  for  saa  vidt 
et  Øjeblik  fremkomme  staaende  Bølger  i  Røret.  Ved  rx  vil 
den  tilbagevendte  Bølgerække  atter  kastes  tilbage,  og  udgaa 
de  fra  Blæseren  kommende  Impulser  nu  i  en  saadan  Takt, 
at  de  ikke  modvirke,  men  understøtte  den  frem-  og  tilbage- 
løbende Bølgerække  og  vedblivende  tilføre  den,  hvad  den 
paa  sin  Vej  maatte  have  tabt  af  Energi,  faa  vi  vedvarende 
staaende  Bølger.  Røret  giver,  som  det  hedder,  Resonans; 
vi  høre  en  af  dets  Toner. 

Højst  sandsynligt  vil  det  aldrig  blive  simple  Sinusbølger, 
der  gennemstrømme  Røret.  Men  da  enhver  til  en  musikalsk 
Tone  svarende  Svingeform  kan  tænkes  sammensat  af  en  Fler- 
hed af  Sinussvingninger,  af  hvilke  den  langsomste  og  kraf- 
tigste bestemmer  Tonens  Højde,  medens  de  øvrige  blot  med- 
bestemme  dens  Klangfarve,  ville  de  udviklede  Formler  fore- 
løbig være  os  tilstrækkelige. 

Hvilke  Toner  kan  der  nu  fremkaldes  i  Keglerøret? 

Dette  bestemmes  ved  Formel  3,  idet  vi  indføre  de  nærmere 
Betingelser  for  Vedligeholdelsen  af  de  staaende  Bølger  i  Røret. 

For  det  første  er  det  klart,  at  Tæthedsoverskuddet  (x 
ved  r2,  hvor  Røret  aabner  sig  i  den  frie  Luft,  bestandig  maa 
være  0  eller  dog  meget  nær  derved.  Vi  kunne  derfor  her 
med  Tilnærmelse  sætte 

fi2  =  —  sin  (Ør2  —  Ør0)  sin  at  —  0, 

og  denne  Betingelse  vil  være  opfyldt,  naar  vi  sætte  r0  =  r2, 
hvorved  den  almene  Formel  bliver 

i^  =  —  sin  (Ør  —  Ør,)  sin  a£. 

For  det  andet  er  det  klart,  at  vi  ved  rl5  hvor  den  ak- 
tive Tonefremkaldelse  foregaar,  maa  have  Tæthedsvexlingen 
maximal.  Der  maa  her  dannes  en  saakaldet  Svingningsknude. 
For  at  faa  denne  Betingelse   indført  behøve  vi  som  bekendt 

blot  at  differentiere  (i   med  Hensyn   til  r  og  sætte  -~-  =  0 

for  r  =  rtt     Men 

%  =  [^T  cos  (Ør  — Ør,)- J  sin  (Ør -Ør,)]  sin  at, 

og  vi  faa  følgelig 

r>i  =  ty  tf^-Ør.)  4  a. 

eller,  idet  vi  sætte  Afstanden  fra  Keglens  Toppunkt  til  rt  =  m 
og  Rørets  Sidelinies  Længde  =  /,  medens  A;  betegner  et  vil- 
kaarligt  helt  Tal, 

Øm  =  tg  (—  0/)  =  tg  (kn  —  0/).  4  b. 

Ved  denne  Formel  maa  samtlige  Rørtoner  være  be- 
stemte 1. 


1  Den  nævnte  Formel,  der  for  øvrigt  ad  to  forskellige  andre 
Veje  allerede  er  udledt  af  Helmholtz,  har  en  ret  betydelig  Række- 
vidde.    Ombyttes  i  4  a  Mærkerne  1  og  2,  faas  Formlen  for  et  om- 

R 

vendt  Keglerør.     Sættes  i  4b  m  —  oo,   altsaa  kn  —  fil  =  z  — ,  idet 

B 

z  er  et  ulige  Tal,  faas  Formlen  for  et  cylindrisk  Rør  brugt  som 
Trompet.  Endvidere  fremgaar  det  af  Udviklingen,  at  Formlen  inden- 
for visse  Grænser  maa  gælde  for  ethvert  Rør,  der  blot  er  konisk 
i   Omegnen  af  r,. 


NOGLE  BEMÆRKNINGER  OM  BRONZELURERNE  I  NATIONALMUSÆET.         87 

IV. 

Formel  4  er  en  transcendent  Ligning.  Den  kan  imidler- 
tid let  løses  med  al  ønskelig  Tilnærmelse.  Først  kunne  vi 
skaffe  os  et  grovere  Overblik  over  Forholdene  paa  følgende 
Maade. 

I  Udtrykket  pm  =  tg  (kn  —  pi)  vil  §m  -=—m  i  Al- 
mindelighed være  en  lille  Størrelse,  særlig  saa  længe  vi  holde 
os  til  de  dybere  Toner,  der  jo  have  størst  X.  Vinkel  k<n  —  §1 
kan  da  betragtes  som  en  lille  Vinkel,  vi  med  Tilnærmelse 
kunne  sætte  —  dens  Tangens,  hvorved  vi  faa 

fim  =  kn  —  fil. 

2<n 
0  (m  +  l)  =  -y-  (m  +  l)  =  kn. 

I  =  2  <£±$.  5. 

k 

Da  k  betegner  enhver  af  Værdierne  1,2,3  osv.,  faa 
vi  altsaa,  at  Kegle  rørets  Toner  have  Bølgelængder 
=  Vi?  V*j  1/s  osv.  af  det  dobbelte  af  Sidelinien  i  den 
til  Røret  svarende  Kegle.  Ere  d  og  D  Rørets  mindste 
og  største  indvendige  Diameter,  har  man  endvidere 

m  _        d 

T  =  D  —  d* 

altsaa 

Id 

m  ~  Z>37  6- 

saa  at  Længden  af  den  manglende  Spids  let  kan  findes. 

Da  Tonernes  Bølgelængder  ere  omvendt  proportionale  med 
deres  Svingetal,  kan  den  nys  fundne  Lov  ogsaa  udtrykkes 
saaledes:  Har  Keglerørets  Grundtone,  o:  første  eller 
dybeste  Tone,    Svingetallet  %,   ville   dets  følgende 

Toner  have  Svingetallene  2n,  3n  osv.  indtil  en  vis 
Overgrænse,  hvorom  senere.  Og  da  Tonerne  i  den  sædvan- 
lige Skala1 

C    D    E    F    G    A    (B)    H    c    d . ,:. .  et  dx . . .  c%  dt  . . .. 

1   9/8   5/4   4/3   3/2   5/S   (9/6)   15/8   2   9/4  .  .  .   4    9/2  .  .  .  .   8    9  .  .  .  . 

have  Svingetal,  der  forholde  sig  som  her  antydet,  finder  man 
let,  hvad  Loven  betyder.  Er  et  Rørs  første  Tone  f.  Ex.  C, 
vil  anden  Tone,  der  jo  skal  have  et  dobbelt  saa  stort  Svinge- 
tal, være  c,  tredie  g,  osv.  Som  de  15  første  Toner  findes  ad 
denne  Vej 

12  3  4  5  6  7  8  9  10  11  12  13  14  15. 
C    c    g     c±    e1    g1     bx     c2    d2    e2     f2     g2     a2     b2    h2. 

Som  man  ser,  ligge  de  allerfleste  nøjagtig  i  Skalaen. 
Kun  ere  syvende  og  trettende  Tone  en  Smule  dybere  end  de 
tilsvarende  Skalatoner,  idet  Skalaens  b1  ikke  gør  7,  men  36/s 
og  Skalaens  a2  ikke  13,  men  4%  Svingninger,  medens  C  gør  1. 
Ligesaa  er  11.  Tone  en  Smule  for  høj,  idet  Skalaens  f2  ikke 
gør  11,  men  kun  32/s  Svingninger,  mens  C  gør  1.  Hvad  der 
er  sagt  om  b1  gælder  naturligvis  paa  tilsvarende  Maade  om  b2. 

Se  vi  imidlertid  bort  fra  disse  Smaaunøjagtigheder  og 
dele  de  vedkommende  Toner  efter  Oktaver: 


1  Man  inddeler  som  bekendt  denne  i  forskellige  »Oktaver«  fra 
C  til  S:  Subkontraoktav,  Kontraoktav,  store,  lille,  enstregede,  to- 
stregede osv.  Første  Tone  i  enhver  af  disse  betegnes  som  oftest 
henholdsvis  C2,  Ox,  C,  c,  c1,  c2  osv.  og  de  øvrige  paa  tilsvarende 
Maade,  en  Betegnelse,  der  ogsaa  vil  blive  brugt  i  det  følgende. 
Da  a1  er  fastsat  til>  435  Svingninger  i  Sekundet,  faas  af  det  oven- 
staaende  let  enhver  af  de  andre  Toners  absolutte  Svingetal.  For- 
uden disse  benyttes  som  bekendt  endnu  Cis  og  Ces  med  henholdsvis 
26/s4  og  24/a6  Gange  C's  Svingetal,  Dis  og  Des,  der  staa  i  lignende 
Forhold  til  D,  osv.  (kun  kaldes  det  sænkede  UB).  At  Instru- 
menter med  fast  Stemning  sædvanlig  paa  Renhedens  Bekostning 
nøjes  med  12  lige   store  Trin  i  Oktaven,  er  jo  ligeledes   bekendt. 

C 

c   g 

ci  «i  9i  &i 

C2    «2    ^2    12    9l    a2     *2    ^2> 

kunne  vi  med  Benyttelse  af  bekendte  musikalske  Udtryk  opstille 
følgende  almene  Lov:  Keglerøret  giver  i  sin  dybeste 
Oktav  Primen,  i  anden  Oktav  Prim  og  Kvint,  i 
tredie  Prim,  store  Ters,  Kvint  og  lille  Septim  og  i 
fjerde  samtlige  Toner  i  den  diatoniske  Skala  og 
desuden  den  lille  Septim.  Tillige  kunne  vi  allerede  her 
fremhæve,  at  da  det  kræver  større  og  større  Anstrengelse  at 
faa  Tonerne  frem,  jo  højere  de  blive,  idet  Svingningsenergien 
er  proportional  med  Svingetallets  Kvadrat,  vil  der  for  saa 
vidt  ikke  være  nogen  skarp  eller  absolut  Overgrænse  for 
Keglerørets  Toneindhold.  Holde  vi  os  imidlertid  alene  til  de 
Toner,  der  med  rimelig  Kraftanvendelse  sikkert  og  villigt  lade 
sig  fremkalde,  faa  vi  en  »praktisk«  Overgrænse,  og  denne  vil 
for  saadanne  Rør,  som  vi  her  skulle  betragte,  nærmest  falde 
allerede  i  Begyndelsen  af  fjerde  Oktav1. 

V. 

De  vundne  Resultater  kunne  imidlertid  gøres  nøjagtigere, 
idet  vi  løse  Ligning  4  paa  en  nøjagtigere  Maade.    Vi  skrive 

(im  =  piT  =  tg  (kn  —  jSl) 
l         D—d  §1  æfll 


m  d  tg(kn  —  (il)       æ  tg  (k  •  180°  —  m§l) 

v 


co  tg  (k-  180°  —v)' 


7. 


1  Derimod  have  vi  i  Rørets  Grundtone  en  ret  skarp  Under- 
grænse. De  i  Dr.  Hammerichs  Afhandling  anførte  »Undertoner« 
ere  ikke  egentlige  Rørtoner.  Blæseren  kan  i  Egnen  under  (og  noget 
ovenover)  Rørets  Grundtone  med  lige  Lethed  blæse  kromatiske 
Skalaer  og  alt  muligt  andet.  Røret  »svarer«  her  omtrent  lige  let, 
men  ogsaa  lige  slet  paa  alt. 

180 

Her  er  co  den  bekendte  Koefficient =  57,29578,  der 

angiver  Radiens  Antal  Grader,  og  mpl  =  v  altsaa  en  Vinkel- 
størrelse angivet  i  Grader,  medens  0/  er  samme  Vinkel  ud- 
trykt i  Radier  eller  »Buemaal«.  Vælge  vi  nu  en  Række 
Værdier  for  v  med  f.  Ex.  1  Grads  Mellemrum,  og  beregne 
vi  for  hver  Værdi  det  sidste  Udtryk  i  Ligning  7,  idet  vi 
efterhaanden  sætte  k  =  1,  2,  3  osv.  og  samtidig  v  =  vu 
v2i  v.å,  ...,   faa  vi  en  Række  Tavler,   af  hvilke  vi  hidsætte 


et  Par  Brudstykker. 


»1 

l/m 

»i 

l/m 

»i 

l/m 

*>8 

l/m 

»8 

l/m 

»• 

l/m 

90 

0,000 

155 

5,802 

162 

8,702 

1350 

0,000 

1365 

6,384 

1372 

9,675 

120 

1,209 

156 

6,115 

163 

9,305 

1355 

2,069 

1366 

6,836 

1373 

10,172 

150 

4,535 

157 

6,456 

164 

9,982 

1360 

4,185 

1367 

7,294 

1374 

10,677 

151 

4,755 

158 

6,825 

165 

10,748 

1361 

4,617 

1368 

7,758 

1375 

11,191 

152 

4,989 

159 

7,229 

170 

16,827 

1362 

5,053 

1369 

8,227 

1380 

13,906 

153  5,241 

160 

7,672 

175 

34,912 

1363 

5,492 

1370 

8,703 

1400 

29,121 

154 

5,511 

161 

8,161 

180 

oo 

1364 

5,936 

1371 

9,185 

1440 

oo 

ru 


Men  vi  kunne  nu  omvendt  af  Tavlerne  til  ethvert  givet 
finde  det  tilsvarende  vl9  v2  osv.,   idet  vi  interpolere.    Af 


v  faas  atter  X,  idet  man  har 


OM       180  ot      180  2iz  .      360/ 
v  =  (o8l  = pi  = =- 1  =  — i—, 


altsaa 


og  naturligvis  særlig 


h  = 


l 

360/ 

v    ' 

360/ 

360/ 

La     

OSV. 


Jo  nøjagtigere  vi  indrette  Tavlerne,  desto  nøjagtigere  faa 
vi  naturligvis  Bølgelængderne  for  Rørets  forskellige  Toner,  og 
gennemføre  vi  Beregningen  for  en  Del  Tilfælde,  ville  vi  finde 

den  nye  Lov,  at  Keglerørets  Toner  i  Virkeligheden 
voxe  noget  stærkere  i  Højde,  end  Tallene  i  den 
naturlige  Talrække  angive. 

Har  et  Rør  f.  Ex.  —  =  8,702 ,  giver  den  ovenstaaende 
Tavle  os  overordenlig  nær 

.        360/        .         360/     u        X,      1370      ... 
*«  =  T62    °g  h  =  1370'  altSaa  t  =  -m  "  8'46- 

Rørets  ottende  Tone  har  altsaa  en  omtrent  8V2  Gange 
saa  kort  Bølgelængde  som  Grundtonen  og  altsaa  et  omtrent 
8V2  Gange  saa  stort  Svingetal.  Er  Grundtonen  C,  bliver 
ottende  Tone  følgelig  ikke  c2,  men  en  Mellemting  mellem  c2 
og  d2-  En  nærmere  Undersøgelse  viser,  at  dette  Højde- 
overskud gør  sig  gældende  over  det  hele;  allerede  anden 
Tones  Svingetal  er  lidt  mere  end  2  Gange  den  førstes,  og 
saaledes  videre.    Stærkest  fremtræder  Ejendommeligheden  hos 

Rør,  hvor  —  er  lille.     Er  denne  Størrelse  f.  Ex.  kun  5,  faas 
m 

X  1  ^fi9 

med  Tilnærmelse  af  Tavlen  ~  —   ,  r.   =  9.    Oktaven  er  her 

A8         152 

altsaa  ligefrem  bleven  til  Nonen. 

Man  kan  dog  ogsaa  finde  en  vis  Lov  og  Orden  bag  dette 
tilsyneladende  Lune  af  Naturen.  En  Sammenligning  mellem 
Keglerøret  og  det  cylindriske  Rør  vil  hjælpe  os,  og  vi  kunne 
til  denne  Sammenligning  endnu  benytte  Formel  4 

§m  =  tg  (k«  —  fll), 

idet  vi  blot  tænke  os  Keglens  Spids  rykket  uendelig  langt 
bort  fra  Rørets  Topflade.  Dette  bliver  da  cylindrisk,  og  da 
§m  nu  er  00,  maa  Udtrykket  bag  Lighedstegnet  ogsaa  være 
det.  Vinkelen  her  maa  da  være  et  ulige  Antal  Kvartomgange 
stor,  og  er  z  et  vilkaarligt  ulige  helt  Tal,  kunne  vi  alt- 
saa skrive 

ku pi  =  £  — 


(il  =  —-  l  =z  kit  —  s  — 
2/      2Æ  —  s 


A  2 


2*rr* 

Giver  man  nu  efterhaanden  k  alle  sine  Værdier  og  z 
sine,  vil  Nævneren  i  sidste  Brøk  efterhaanden  faa  Værdierne 
1,  3,  5,  . .  . ,  og  man  faar  altsaa  for  Tonerne  i  Cylinderrøret 


*1 

4:1 
1 

h 

4:1 

~"  3 

h 

4:1 

'  5 

4/ 

h 

~  15 

Antage  vi  Grundtonen  =  C,  finde  vi,  at  Røret  af  den 
før  opstillede  Tonerække 

C 

c  g 

c1  et  gx  bx 

c2     ™2    ^2   J2    9 f2     ^2     ^2     *^2 

netop  vil  indeholde  hver  anden  Tone,  nemlig  alle  de  frem- 
hævede ulige  Numre.  Dette  er  ganske  den  samme  Lov,  som 
med  Tilnærmelse  gælder  for  en  lukket  Orgelpibe.  De  lige 
Numre  ere   »forsvundne*. 

Man  kunde  fristes  til  at  spørge:  Hvor  ere  de  blevne  af? 
Naar  forsvandt  de?  Var  det  netop,  da  Røret  blev  rent 
cylindrisk  ? 

Vore  Tavler  give  os  Svar  paa  disse  Spørgsmaal  og 
skaffe  os  atter  den  tilsyneladende  brudte  Kontinuitet  tilbage, 
idet  de  vise  os  følgende: 

Jo   mindre  Keglerørets   —   bliver,   desto   mere   spredes 

Rørets  Toner.    Er  —  =  8,7,  bliver  ottende  Tone,  som  vi  saa 
m 

omtrent  8V2  Gange   »saa  høj«   som  første;  er  —  =  5,  bliver 

den  omtrent  9  Gange  saa  høj,  og  er  endelig  —  =  0,  bliver  den, 

som  Tavlen  viser,  135%o  eller  15  Gange  saa  høj  som  Grund- 
tonen. Men  Røret  er  da  cylindrisk,  og  vort  Resultat  fra  før  kan 
altsaa  ogsaa  udtrykkes  saaledes:  Ogsaa  det  cylindriske 
Rør  rummer  paa  sin  Maade  samtlige  Toner  i  Ræk- 
ken; men  de  ere  nu  saa  stærkt  spredte,  at  anden 
har  faaet  Højden  3  i  Stedet  for  2,  tredie  Højden  5 
i  Stedet  for3,  ...,  ottende  Højden  15  i  Stedet  for  8 
og  saaledes  videre,  alt  i  Forhold  til  Grundtonen. 
Gaavi  den  modsatte  Vej,  komme  vi  til  følgende  Resultat : 

Jo  større -bliver,  desto  mere  nærme  Keglerørets 
m 

Toner  sig  til  det  nøjagtige  Højdeforhold  1:2:3..., 

og  bliver   —  =  00  (hvad  der  finder  Sted,  naar  Røret  naaer 

helt  ud  til  Keglens  Spids,  saa  at  m  er  0),  indtræder  sam- 
tidig det  nøjagtige  Forhold.  Ottende  Tone  bliver,  som 
Tavlen  viser,  U4%80  eller  netop  8  Gange  saa  høj  som  Grund- 
tonen1. 

For  selve  Grundtonen  faa  vi  ifølge  Tavlen  her  (ligesom 
vi  med  Tilnærmelse  faa  for  den  aabne  Orgelpibe) 

360  /  _ 


1  Røret  bliver  ganske  vist  samtidig  lukket  i  Toppen  og  kan 
for  saa  vidt  ikke  her  benyttes  som  Trompet.  Men  det  kan  (inden- 
for visse  Grænser)  bruges  som  Panfløjte  i  den  aabne  Ende,  hvad 
der  i   alle  væsentlige   Henseender  bliver  det  samme. 

medens  vi  for  Cylinderrørets  fik  4/.  Vi  kunne  da  sammen- 
fatte vore  Resultater  i  følgende  Sætning: 

Har  et  Keglerør  Længden,  /,  og  den  store  Dia- 
meter, Z),  konstante,  medens  den  lille  Diameter,  d, 
tænkes  voxende  fra  0  til  D,  vil  første  Rørtones 
Bølgelængde  samtidig  voxe  fra  21  til  4/,  medens 
de  følgende  Toners  Bølgelængder  ville  aftage  hen- 
holdsvis fra  Vi  til  V«,  fra  l/i  til  V«,  fra  V*  til  tyr, 
fra  1/s  til  Vi5,  ...  af  den  samtidige  Grundtones. 

Samtlige  Bølgelængder  voxe  altsaa,  medens  Røret  gaar 
over  fra  lukket  konisk  til  cylindrisk.  Men  medens  Grund- 
tonens voxer  til  det  dobbelte,  saa  at  Grundtonen  bliver  en  hel 
Oktav  dybere,  voxer  f.  Ex.  ottende  Tones  Bølgelængde  kun  fra 
Vs  til  2/i5  af  den  oprindelige  Grundtones.  Denne  Tone  sænkes 
derfor  blot  en  »Halvtone«.  Kaldes  den  oprindelige  Grund- 
tones Svingetal  2,  kan  det  hele  ogsaa  fremstilles  saaledes: 

d  =  0;  n  =  2,     4,     6,     8,     10,     12,     14,     16,  ... 
d  =  D;  n=l,     3,     5,     7,      9,      11,     13,     15,  ... 

Man  ser  her  Parallellismen  med  den  aabne  og  den  lukkede 
Orgelpibe.  Disse  svare  til  de  to  Ydertilfælde,  medens  de 
forskellige  Former  af  Keglerør  give  os  samtlige  mellemliggende 
Tilfælde. 


VI. 

Vi  have  hidtil  nærmest  kun  beskæftiget  os  med  Bølge- 
længder   og  fundet  Keglerørets  Bølgelængder  l  = ,    idet 

ethvert  v   atter  var    fuldstændig   bestemt   ved   —  og   denne 

Brøk  =  — ——.    Enhver  Bølgelængde  er  saaledes  fuldstændig 

d 
bestemt  ved   det  vedkommende  Rørs  Længde   og  Diametre, 

og  saa  længe  Røret  forbliver  uforandret,   gælder   det  samme 

derfor  dets  Bølgelængder. 

Vi  gaa  herfra  over  til  en  nærmere  Betragtning  af  S  vinge  - 
tallene.  Er  der  opgivet  os  et  saadant,  kunne  vi  nemlig 
ikke  blot  i  Henhold  til  det  foregaaende  skarpt  bestemme  den 
tilsvarende  Tones  Navn  og  Plads  i  Systemet;  men  vi  kunne 
ogsaa  let  nøjagtig  frembringe  den  f.  Ex.  ved  Hjælp  af  en 
paalidelig  Normalgaffel  og  en  Monokord,  d.  v.  s.  en  udspændt, 
ikke  for  stiv  Metalstræng,  som  ved  en  forskydelig  Stol  kan 
bringes  til  at  svinge  i  forskellig  Længde.  Giver  Strængen 
for  en  vis  Længde  samme  Tone  som  Gaffelen,  vil  den  nemlig 
ved  at  gøres  p  Gange  saa  kort  give  en  Tone  med  et  p  Gange 
saa  stort  Svingetal.  Man  kan  altsaa  af  Stolens  Stilling  finde 
Svingetallet  og  omvendt  af  Svingetallet  beregne  Stolens  til- 
svarende Stilling. 

Er  Bølgelængden  X  og  Bølgernes  Fremskridtshastighed 
a  =  nX,  løber  der  altsaa  n  Bølger  forbi  et  givet  Punkt  i 
Tidsenheden,  og  Svingetallet  bliver 


n  =  T.  11. 


Man  kan  saaledes  let  finde  det  til  en  vis  Bølgelængde 
svarende  Svingetal,  blot  man  kender  Fremskridts-  eller  For- 
plantelseshastigheden  a.  Men  denne  sidste  Størrelse  er  uhel- 
digvis særdeles  vexlende. 

I  fri  atmosfærisk  Luft  ved  0°  Celsius  er  den  omtrent 
332  m.,  og  for  hver  Grad,  Temperaturen  stiger,  bliver  den 
omtrent  0,6  m.  større,  saa  at  den  ved  20°  Celsius  er  om- 
trent 344  m.  Allerede  heraf  ses,  at  der  til  samme  Bølge- 
længde kan  svare  forskellige  Svingetal  og  dermed  forskellige 
Toner.  Et  og  samme  Rør  maa  give  lidt  højere  Toner  i 
Varme  end  i  Kulde.  Hvad  der  ved  0°  er  C,  vil  ifølge  det 
fremhævede  ved  omtr.  23°  blive  til  Cis. 

Men  Forholdene  ere  endnu  mere  sammensatte.  Frem- 
skridtshastigheden  er  i  Rør  noget  ringere  end  i  fri  Luft,  dels 
paa  Grund  af  Gnidningsmodstanden  og  dels,    fordi   der  sker 

Aarb.  f.  nord.  Oldk.  og  Hist.    1902.  7 

visse  ejendommelige  Varmeudvexlinger  mellem  den  svingende 
Luft  og  Rørvæggen.  Ikke  blot  Rørets  vexlende  Vidde,  men 
ogsaa  dets  Glathed,  dets  Materiale  og  Vægtykkelse  spille  her 
med  og  gøre  det  vanskeligt  at  forudberegne  Resultater. 

Og  endnu  betydelig  mere  indviklet  bliver  Sagen,  naar 
det  som  i  nærværende  Tilfælde  slet  ikke  er  sædvanlig  atmo- 
sfærisk Luft,  men  væsentlig  Udaandingsluft,  vi  have  at 
gøre  med,  d.  v.  s.  varm  kulsyrerig  dampmættet  Luft,  der  for- 
lader Blæserens  Mund  flere  og  tredve  Grader  varm  for  hurtig 
at  afkøles  i  Instrumentet  under  Fortætning  og  Nedslag  af 
Vanddampen.  En  nøjagtig  og  almen  Lov  (ogsaa  omfattende 
koniske  Rør)  for  disse  stærkt  sammensatte  Forhold  vil  det 
næppe  for  det  første  lykkes  Videnskaben  at  opstille  ad  den 
rene  Beregnings  Vej;  i  ethvert  Tilfælde  findes  den  endnu 
ikke,  og  der  bliver  derfor  her  særlig  Brug  for  empiriske 
Undersøgelser. 

Og  ikke  blot  for  at  vi  kunne  fuldføre  den  paabegyndte 
Teori,  blive  disse  nødvendige,  men  ogsaa  for  at  vi  kunne 
komme  til  at  sammenligne  de  allerede  opstillede  Resultater 
med  Virkeligheden.  Disse  ere  jo  nemlig  vundne  paa  Grundlag 
af  forskellige  Tilnærmelser:  Bølgerne  løbe  ikke  gennem  Røret 
ganske  uden  Tab  af  Energi;  Tilbagekastningen  ved  Mun- 
dingen af  Røret  foregaar  heller  ikke  ganske  uden  Tab,  og 
Tætheds vexlin gen  her  er  heller  ikke  nøjagtig  =  0.  Betingelsen 
for,  at  der  kan  dannes  staaende  Bølger  i  Røret,  er  derfor 
kun  til  Stede  med  en  vis  Tilnærmelse,  og  Hjælpen  fra  Blæ- 
serens Side  formaar  ikke  fuldstændig  at  raade  Bod  paa 
Ulempen.  Vi  kunne  derfor  ikke  vente,  at  de  opstillede 
Sætninger  ville  finde  fuldendt  Bekræftelse  ved  Experimentet. 
Kun  en  vis  tilnærmet  Overensstemmelse  maa  der  være.  Men 
hvor  stor  er  denne?  For  at  faa  Oplysning  herom  maa  vi 
gaa  til  Iagttagelse  og  Experiment,  og  det  er  her,  Bronze- 
lurerne frembyde  sig  som  et  fortræffeligt  Materiale. 

VII. 

Da  Musæets  9  tonegivende  Lurer  alle  i  Henseende  til 
Materiale,  Vægtykkelse,  Rørvidde  og  indre  Glathed  maa  anses 
for  temmelig  overensstemmende,  kunne  vi  med  Rimelighed 
gaa  ud  fra,  at  ogsaa  Lydhastigheden  under  ens  Omstændig- 
heder maa  være  temmelig  ens  i  dem  alle.  Beregne  vi  da 
ved  Hjælp  af  det  foregaaende  Grundtonens  Bølgelængde,  og 
bestemme  vi  derefter  ved  Normalgaffel  og  Monokord  den  til 
den  givne  Temperatur  svarende  faktiske  Grundtones  Svinge- 
tal for  ethvert  af  Rørene,  faa  vi  en  Række  Produkter  In  =  a, 
hvis  Værdier  —  om  vore  Forudsætninger  have  været  rigtige  — 
ikke  maa  afvige  stort  fra  hverandre  og  hvis  Middelværdi  for 
saa  vidt  kan  regnes  for  Lydhastigheden  i  vedkommende  Art 
Rør  under  de  givne  Omstændigheder.  Gaa  vi  omvendt  ud 
fra  denne  Lydhastighed  og  beregne  ved  dens  Hjælp  de  for- 
skellige Grundtoner,  vil  den  større  eller  mindre  Overens- 
stemmelse, vi  faa  med  de  faktiske  Grundtoner,  kunne  give 
os  en  vis  Maalestok  for  Teoriens  Nøjagtighed.  Det  følgende 
skal  oplyse  dette  yderligere;  først  skal  jeg  imidlertid  gøre  et 
Par  Bemærkninger  om  de  foretagne  Maalinger. 

Da  Lurerne  ere  stærkt  dobbeltkrummede,  maa  man  for 
at  faa  den  rette  Rørlængde,  l,  maale  f.  Ex.  den  Sidelinie, 
der  er  øverst,  medens  den  tilsvarende  Krumnings  Plan  holdes 
vandret,  og  dette  maa  vedblivende  overholdes,  medens  Krum- 
ningens Plan  skifter.  Maalingen  blev  derfor  foretaget  dels 
med  en  tynd  Snor,  dels  med  en  Metaltraad,  som  paa  den 
beskrevne  Maade  saa  nøjagtig  som  muligt  lagdes  paa  Røret 
og  derefter  maaltes  paa  en  paalidelig  Maalestok.  /  er  Længden 
af  denne  Sidelinie  fra  Mundkedlens  Bund  til  Fodpladens 
Yderside1. 


1  Da  Dr.  Hammerichs  Længdeangivelser  alle  ere  10 — 15  cm. 
større  end  mine,  har  han  rimeligvis  bestandig  niaalt  langs  Krum- 
ningernes Yderside.  En  Ytring  i  hans  Afhandling  Side  163  synes, 
ogsaa  at  pege   i   denne  Retning. 

7* 

Den  lille  Diameter  —  af  Hullet  i  Mundkedlens  Bund  — 
blev  maalt  med  et  Stykke  Karton  formet  som  en  ligebenet 
Trekant  med  1  cm. s  Grundlinie  og  20  cm.s  Højde  og  inddelt 
ved  Tverstreger  paa  Siderne.  For  hver  Centimeter,  det  gik 
ind,  var  Hullet  altsaa  V20  cm.  bredt.  Naar  det  ikke  altid 
var  ganske  cirkulært,  toges  Middeltallet  af  flere  Diametre. 

Den  store  Diameter  maaltes  med  en  tynd  trapezformet 
Træplade  paa  samme  Maade  som  den  lille. 

Hvorvidt  Rørets  indre  Hulrum  var  ganske  nøjagtig  ko- 
nisk, kunde  naturligvis  ikke  afgøres.  Efter  det  ydre  at 
dømme  var  dette  vel  i  Almindelighed  temmelig  nær  Tilfældet; 
dog  var  der  flere  Afvigelser.  De  to  Lurer  Nr.  8116  ere 
aabenbart  forsætlig  formede,  saa  at  de  ligesom  visse  Dyre- 
horn ikke  have  deres  største  Omfang  lige  ved  Roden,  men 
noget  højere  oppe.  Udvidelsen  er  dog  ikke  betydelig;  det 
ydre  Omfang  steg  omtrent  fra  16  til  17,5  cm.  Endvidere 
have  de  to  Nr.  21246  et  Sted  en  noget  for  brat  Spredning, 
vistnok  fremkommet  ved,  at  et  nyt,  vel  kort  Rørstykke  er 
indsat  i  Stedet  for  et  noget  længere  ældre.  Noget  lignende 
gælder  den  ene  (den  aabne)  Nr.  22302.  Begge  disse  sidste 
Lurer  have  endvidere  været  overhuggede  eller  brækkede  og 
ere  atter  sammenloddede.  Sagtens  er  det  ved  denne  Proces, 
at  den  ene  er  bleven  fuldstændig  tilstoppet. 

Tonehøjden  maaltes  som  alt  antydet  ved  en  Monokord 
og  en  Normalstemmegaffel  fra  Universitetets  psykofysiske  La- 
boratorium. Enhver  af  de  9  Lurer  har  sin  Grundtone  i  den 
store  Oktav,  og  paa  Grund  af  Mundkedlens  Størrelse  er  den 
hos  enhver  af  dem  let  at  fremkalde.  Som  paa  alle  lignende 
Blæseinstrumenter,  saaledes  kan  man  ogsaa  paa  Lurerne  ved 
at  blæse  svagere  eller  stærkere  til  faa  sænket  eller  hævet 
Tonen  lidt,  særlig  de  dybere.  Med  nogen  Opmærksomhed 
vil  man  imidlertid  temmelig  nøje  kunne  afgøre,  naar  Reso- 
nansen netop  er  bedst  eller  naar  Tonen  netop  er  den  for 
Røret  naturlige.     Paa  denne  Tone   (i  en  højere  Oktav)  blev 

Monokorden  samtidig  indstillet  med  størst  mulig  Omhu1  og 
Svingetallet  derefter  beregnet. 

Stuetemperaturen  var  ved  samtlige  Forsøg  omtr.  18,3°  C. 
svarende  til  en  Lydhastighed  i  Luften  af  343  m. 

Nedenstaaende  Tavle  giver  de  væsentligste  Resultater  af 
Undersøgelsen. 


Musæums- 
nummer 

l 

d 

D 

D-d 

d 

vi 

4, 

fii 

^n,        n1 

n8 
»i 

N 

8116  . . . 
8116  . . . 

m.  Støbef. 

224 
223 

0,64 
0,65 

4,90 

4,80 

6,656 
6,385 

157,54 
156,79 

511,87 
512,02 

65,9 
65,9 

33732 
33742 

65,66 
65,64 

8,67 
8,71 

1 C =65,25 

378  ... . 

206 

0,56 

5,85 

9,446 

163,21 

454,38 

73,3 

33306 

73,97 

8,40 

D= 73,41 

8114  . . . 

8115  . . . 

197 
196 

0,60 
0,60 

5,40 
5,30 

8,000 
7,833 

160,67 
160,33 

441,40 
440,09 

75,9 
75,9 

33502 
33403 

76,14 
76,36 

8,52 
8,53 

l  Dis =76,45 

8117  . . . 

192 

0,69 

5,20 

6,536 

157,22 

439,64 

76,6 

33676 

76,44 

8,68 

Dis =76,45 

21246  . . 

m.  Kæde 

188 

0,76 

4,90 

5,447 

153,76 

440,17 

77,0 

33893 

76,35 

8,86 

|  Dis =76,45 

21246  . . 

uden  K. 

188 

0,76 

4,95 

5,513 

154,01 

439,45 

77,1 

33882 

76,48 

8,85 

JEs  =78,30 

22302  . . 

aaben 

22302  . . 

tilstoppet 

149 
149 

0,68 

0,78 

4,90 
4,90 

6,206 

5,282 

156,27 
153,15 

343,25 
350,24 

97,1 

33330 

■ 

97,91 
95,95 

8,73 
8,90 

U=97,88 

De  10  undersøgte  Instrumenter  —  4  Par  og  2  upar- 
rede —  ere  ordnede  efter  deres  Længder,  og  Tavlens  første 
Søjle  giver  deres  Musæumsnumre.  Da  to  sammenhørende 
Lurer  som  oftest  have  et  fælles  Nummer,  har  jeg  i  saa  Til- 
fælde søgt  at  betegne  hver  enkelt  ved  et  afgørende  Mærke. 
Den  ene  Nr.  8116  adskiller  sig  fra  den  anden  ved  en  ud- 
bedret Støbefejl.  Den  ene  Nr.  21246  er  forsynet  med  en 
Bærekæde,  den  anden  ikke.  Og  endelig  er  den  ene  Nr.  22302 
som  allerede  bemærket  tilstoppet.    De  tre  næste  Søjler  inde- 


1  Jeg   havde  flere  fint  musikalske   Ører  til  min  Raadighed. 

holde   de   fundne   Maal   for   Længde   og   Diametre.     Maalene 

er  over  alt  cm.     Af  disse  Maal   er  —  = beregnet   og 

m  cl  &  & 

den   tilsvarende   Yærdi   af  vx    fundet    ved   Hjælp   af  Tavlen 

Side  90.     Af  /   og  vx  er   atter   Xt    beregnet  ved  Formel  8. 

Ottende  Søjle  indeholder  de  ved  Monokorden  fundne  Svingetal 

for  de  iagttagne  Grundtoner   og  niende   den  deraf  beregnede 

Lydhastighed  i  Rørene.    Denne  er  gennemsnitlig  omtr.  336  m., 

og  ud  fra  Forudsætningen  om,  at  denne  Størrelse  er  Rørenes 

faktiske  Lydhastighed  ved  Temperaturen  18,3°  er  saa  i  den 

følgende   Søjle    de    teoretiske   Grundtonesvingetal    beregnede. 

Næste  Søjle  giver  de  ved  Teorien  fundne  Højdeforhold  mellem 

ottende   og  første  Rørtone   og   sidste  Søjle   endelig  Navn   og 

Svingetal   for  de  Toner  i  det  nugældende  System,   der  ligge 

Lurernes  Grundtoner  nærmest. 

Som  man  ser,  viser  Tavlen  særdeles  tilfredsstillende 
Overensstemmelse  mellem  Teori  og  Virkelighed.  Ved  Hjælp 
af  de  iagttagne  Grundtoner  finde  vi  en  gennemsnitlig  Lyd- 
hastighed i  Rørene  af  336  m.,  medens  den  tilsvarende  i 
Luften  er  343  m.  Noget  omtrent  saadant  maatte  vi  sikkert 
vente.  Tallene  synke  til  henimod  333  og  stige  til  henimod 
339.  Der  er  altsaa  en  Afvigelse  af  omtrent  1  Procent  til 
hver  Side.  '  Dette  kan  skyldes  Teoriens  Ufuldkommenhed. 
Men  det  kan  ogsaa  skrive  sig  fra  Maalingernes  Unøjagtighed. 
Hverken  Længden  eller  den  lille  Diameter  vare  særlig  lette 
at  bestemme  med  Skarphed.  Og  endelig  er  det  særdeles 
sandsynligt,  at  der  virkelig  har  været  nogen  Forskel  paa 
Hastigheden  i  de  forskellige  Rør.  Hverken  i  Vidde,  Glathed 
eller  Vægtykkelse  vare  disse  fuldstændig  ens,  og  tilmed  var 
der  jo  hos  nogle  en  vis  Afvigelse  fra  den  rene  Kegleform. 
Som  Tavlen  viser,  stiger  og  daler  Lydhastigheden  nogenlunde 
med  den  lille  Diameters  Størrelse  for  de  første  8  Rørs  Ved- 
kommende, og  den  ringere  Hastighed  i  det  niende  Rør  lader 
sig  vistnok  forklare  af  dette  Rørs  mindre  fuldkomne  Tilstand. 

I  Overensstemmelsen  mellem  Søjlerne  8  og  10  have   vi 

en  Art  anskueligt  Maal  for  Teoriens  Nøjagtighed.  De  ud 
fra  Forudsætningen  om  den  fælles  Lydhastighed  336  m.  be- 
regnede Svingetal,  nx,  falde,  som  man  ser,  saa  nær  sammen 
med  de  direkte  fundne,  fi^  at  kun  et  opmærksomt  Øre  vil 
høre  den  tilsvarende  Toneforskel.  Dog  maa  man  vogte  sig 
for  at  se  for  meget  heri.  Strengt  taget  beviser  det  kun,  at 
den  benyttede  Middelværdi,  336  m.,  akustisk  set  uden  kendelig 
Skade  kan  træde  i  Stedet  for  de  forskellige  Enkeltværdier; 
men  hvor  nøje  disse  svare  til  Virkeligheden,  siger  det  os 
endnu  ikke.  En  fuldt  tilfredsstillende  Teori  faa  vi  derfor 
først,  naar  vi  ad  en  ny  selvstændig  Vej  kunne  opstille  et 
alment  Udtryk  for  Lydhastigheden  under  de  vedkommende 
Betingelser. 

Foreløbig  maa  vi  imidlertid  arbejde  med,  hvad  vi  have, 
og  det  kan  da  dernæst  fremhæves,  at  ogsaa  de  øvrige  Toner 
viste  sig  i  god  Overensstemmelse  med  Teorien.  Enhver  at 
de  9  Lurer  gav  virkelig  Tonerækken 

C    cg    et  et  gx  bx     c2  d2  e2  . . . . 

modificeret  efter  Grundtonen  og  indeholdende  de  førnævnte 
Højdeoverskud,  som  for  øvrigt  Cgsaa  ere  velbekendte  fra  vore 
moderne  Blæseinstrumenter.  De  10 — 12  første  Toner  lod  sig 
alle  uden  særlig  Vanskelighed  fremkalde  enkeltvis;  dog  tror 
jeg  ikke,  nogen  Blæser  praktisk  vilde  regne  med  stort  mere 
end  8.  Man  maatte  for  at  komme  frem  i  fjerde  Oktav  be- 
standig »køre  med  fire«,  som  en  af  mine  musikalske  Med- 
hjælpere udtrykte  sig. 

Det  fremgaar  da  heraf,  at  samtlige  9  tonegivende  Lurer 
falde  saa  godt  ind  under  den  almene  Lov,  at  der  ikke  er 
Grund  til  at  omtale  hver  enkelt  yderligere  for  sig.  Kun  om 
Nr.  21246  uden  Kæde  skal  jeg  gøre  et  Par  nærmere  Be- 
mærkninger, da  Dr.  Hammerich  hos  den  har  ment  at  finde 
højst  ejendommelige  Forhold.  Den  »stemmer  i  E,  nærmest 
i  Æ'-mols  siger  han,  og  han  begrunder  denne  Ytring  med, 
at  Instrumentet  har   en   større  Tilbøjelighed  til   at  give   den 

lille  Ters,  yu  end  den  store,  gisu  som  den  i  Analogi  med 
alle  de  andre  Lurer  skulde  give1.  Med  Rette  undrer  Dr.  H. 
sig  højlig  over  dette  usædvanlige  Fænomen  og  antyder,  at 
Forklaringen  vel  maa  ligge  i,  at  Lurens  oprindelige  Ejer 
enten  saa  vedholdende  har  blæst  falsk,  at  Tonen  har  holdt 
sig  i  Mosevandet  gennem  Tusinder  af  Aar,  eller  at  Bronze- 
alderens Tonesystem  mulig  har  omfattet  baade  Mol  og  Dur, 
saa  at  Tonen  har  været  berettiget  (Side  169—70;  183). 

Begge  Forklaringer  ere  dog,  som  Dr.  H.  ogsaa  selv  har 
følt,  yderst  vovede.  For  at  et  Rør  skulde  faa  Tilbøjelighed 
til  at  give  fremmede  Toner,  maatte  det  være  mishandlet  i  en 
ganske  anderledes  høj  Grad,  end  der  her  kan  være  Tale  om,  og 
det  i  lige  Maade,  hvad  enten  Bronzealderen  har  kendt  baade 
Dur  og  Mol  eller  ej.  At  faa  selve  Røret  »falsk«,  er  vist- 
nok endog  over  for  vore  moderne  Blæseinstrumenter  med  deres 
langt  spinklere  Vægge  en  ret  vanskelig  Opgave.  Derimod  er 
det  ingenlunde  usædvanligt,  at  en  Blæser  ved  en  Art  Selv- 
suggestion eller  Suggestion  fra  andre  kan  føres  til  mere  eller 
mindre  vedholdende  at  blæse  falsk  paa  et  bestemt  Sted  i 
Tonerækken,  idet  han  samtidig  danner  sig  en  fast  Tro  paa, 
at  Fejlen  ligger  hos  Instrumentet.  Forbigaaende  eller  varigere 
Selvskuffelser  af  denne  Art  ere  jo  hyppige  nok  ogsaa  paa 
andre  Omraader. 

Men  noget  lignende  maa  sikkert  have  fundet  Sted  ogsaa 
i  nærværende  Tilfælde.  Trods  den  omhyggeligste  Undersøgelse 
røbede  Luren  for  mig  ikke  den  ringeste  Afvigelse  fra  det 
sædvanlige.  Jeg  havde  den  Dag  ikke  mindre  end  tre  Med- 
hjælpere, bl.  a.  Komponisten  Hr.  Kapelmusikus  Carl  Nielsen. 
Vi  kendte  alle  Dr.  H.s  Udtalelse  om  det  vedkommende  In- 
strument. Men  trods  al  Iver  var  det  os  ikke  muligt  at  finde 
den  svageste  Forkærlighed   hos   det   for   den  lille  Ters.     Det 


1  Den  lille  Ters  har  Svingetallet  6/6,  den  store  Svingetallet  hU 
i  Forhold  til  sin  Grundtone.  G  er  altsaa  lille  Ters  til  E  og  E 
store  Ters  til  C,  medens   store  Ters  til  E  bliver  Gis.     Sml.  S.  88. 

gav  den  store  ganske  med  samme  Lethed  og  Naturlighed 
som  alle  de  andre  Lurer.  Det  gav  gisx  og  ikke  gx.  Dr.  H. 
siger,  at  det  stemmer  i  E.  Strengt  taget  kan  et  saadant 
Udtryk  ikke  anvendes  overfor  Lurerne,  da  disse  jo  paa  Grund 
af  det  tidligere  omtalte  Højdeoverskud  stemme  paa  lige  saa 
mange  Maader,  som  de  have  Toner.  Man  maa  derfor  an- 
give Højden  af  en  enkelt  bestemt  af  Rørtonerne.  1  det 
væsentlige  har  Dr.  H.  imidlertid  her  Ret.  Beregner  man  af 
Formlerne  7  og  8  Højdeforholdene  for  det  vedkommende  In- 
strument, faar  man  for  de  første  8  Toner  Stigningstallene 
1,00    2,05    3,14    4,26    5,39    6,54    7,69    8,85 

og  ved  Hjælp  af  den  iagttagne  Grundtone  faar  man  heraf 
en  Tonerække,  som  virkelig  nærmest  og  nogenlunde  svarer 
til  den   »normale«  Række  ud  fra  E: 

81,56    163,13    244,69    326,25    407,81    489,38    587,25    652,50 

E         e  h  ex        gis1        hx         d2         e2 

77,10    158,06    242,09    328,45    415,57    504,23    592,90    682,34 

Tallene  ovenover  de  optegnede  Toner  ere  disses  rette  Svinge- 
tal, Tallene  nedenunder  ere  de  beregnede  Lurtoners.  Som 
man  ser,  ligger  Grundtonen  betydeligt  under  E,  ja  endog 
under  Es,  der  har  Svingetallet  78,30,  medens  Instrumentets 
højere  Toner  efterhaanden  blive  højere  end  Normalrækkens. 
Saaledes  er  ottende  Rørtone  oppe  i  Nærheden  af  /2,  der  har 
Svingetallet  696.  Selv  syvende  Rørtone,  der  jo,  som  man 
erindrer,  ifølge  den  tilnærmede  Stigningslov  (Side  87  —  88) 
vilde  blive  for  lav,  er  i  Kraft  af  Højdeoverskuddet  kommet 
lidt  op  over  den  tilsvarende  Skalatone.  Med  relativ  Ret 
kan  man  altsaa  nok  sige,  at  Instrumentet  stemmer  i  E\  paa 
tredie  og  fjerde  Tone  passer  dette  særdeles  godt.  Men  ganske 
ligesom  Iagttagelsen  giver  ogsaa  Teorien  som  femte  Tone  gis1 
og  ikke  glt  altsaa  en  stor  og  ikke  en  lille  Ters  fra  e1.  Ja 
Forholdet  415'57/328,45  er  endog  overordentlig  nær  ved  en  saa- 
kaldet  pytagoræisk  Ters,  d.  v.  s.  Svingeforholdet  81/64>  der  er 
81/8o  Gange  det  sædvanlige  Stortersforhold  5/4. 

Jeg  tror  derfor  ikke,  der  er  nogen  anden  Udvej  end  at 
forklare  »den  lille  Ters«  som  et  Udslag  af  en  vis  Indis- 
position hos  Dr.  H.  eller  hans  Medhjælpere,  da  han  under- 
søgte den  omtalte  Lur.  Og  at  en  saadan  Indisposition  har 
været  til  Stede,  synes  da  ogsaa  at  fremgaa  af  den  Om- 
stændighed, at  Dr.  H.  heller  ikke  har  faaet  denne  Lurs 
Grundtone  med,  skønt  den  kan  fremkaldes  med  samme  Let- 
hed som  alle  de  andres.  Ogsaa  hos  Søsterluren,  Nr.  21246 
med  Kæde,  der  vel  er  undersøgt  samtidig,  er  Grundtonen 
oversprungen.  Dr.  H.  lader  begge  Instrumenter  begynde 
med  e  og  ikke  med  E.1 


VIII. 

Det  vilde  have  været  af  Interesse  for  Teorien,  om  Musæet 
ogsaa  havde  haft  tonegivende  Lurer  af  den  ældre,  kortere  og 
tykkere  Form.  Det  kunde  da  mulig  have  vist  sig,  hvorledes 
Lydhastigheden  varierer  med  Rørets  nærmere  Beskaffenhed, 
hvorved  Teorien  vilde  være  ført  et  Skridt  videre.  Et  enkelt 
tonende  Exemplar  af  den  nævnte  Art  Lurer  findes  imidlertid 
i  Musæet  i  Lund;  men  jeg  har  ikke  haft  Lejlighed  til  selv 
at  undersøge  det,  og  paa  en  Forespørgsel  fik  jeg  vel  de  tre 
Dimensioner  /,  d  og  D  opgivne,  men  ikke  Instrumentets  Tone- 
indhold. Rørlængden  er  —  maalt  paa  den  tidligere  nævnte 
Maade  —  115,5  cm.,  Diametrene  2  og  9,3  cm.2.  Røret  er 
altsaa  betydelig  videre  end  de  store  Lurers,  og  da  man  i  et 
saa  kort  og  vidt  Rør  vanskelig  vil  kunne  frembringe  en  større 
Spænding  eller  Fortætning,  maa  adskillige  af  de  højere  Rør- 
toner bortfalde.     Dr.  Hammerich,   som   omtaler  denne  Lur  i 


1  Omvendt  har  Dr.  H.  ved  Nr.  22302  faaet  et  Par  af  de  vil- 
kaarlige  »Undertoner«  med.  I  øvrigt  stemme  hans  Toneangivelser 
i  alt  væsentligt  med  det  her  udtalte;  kun  nævner  han  ikke  Højde- 
overskuddet  ved   nogen   af  de  store  Lurer. 

2  Ifølge  Opgivelse  fra  Amanuensis  ved  Musæet,  Hr.  Nils 
Wimarson. 

Slutningen  af  sin  Afhandling,  nævner  de  5  Toner  H  fis  h 
fis1  hxl  og  finder  dem  i  Modsætning  til  de  store  Lurers  »raa«, 
»svære  at  træffe«   og   »ikke  rigtig  rene«. 

Hermed  have  vi  vel  ikke  tilstrækkelig  skarpe  Betingelser 
for  at  kunne  foretage  en  egentlig  kritisk  Prøve;  men  en 
flygtig  Sammenligning  mellem  Teori  og  Iagttagelse  vil  dog 
kunne  gøres. 

Af  de  to  Diametre  findes  l/m  —  3,65.  Ved  Formel  7 
faas  heraf 

v1  =-  145,22     v2  =  304,48     v3  =  473,82     v4  =  647,89, 

der  atter  give  Højdeforholdene  eller  Stigningstallene 

1     2,10     3,26     4,46. 

Ved  Formel  8  faas  X,  =  286,32  cm.,  og  beholde  vi  fore- 
løbig den  tidligere  nævnte  Temperatur  og  Lydhastighed,  faas 
heraf  ved  Formel  11  :  n1  =  117,35.  Af  denne  Grundtone- 
højde og  de  nysfundne  Stigningstal  faas  endelig  Svingetallene 
for  Instrumentets  4  første  Toner.  Fremstillet  som  før  ser  det 
hele  saaledes  ud 

122.34  244,69    362,50    489,38 
H  h         fis1        h1 

117.35  246,43    382,56    523,38 

idet  øverste  Talrække  giver  de  anførte  Toners  rette  Svingetal, 
medens  nederste  er  Lurtonernes. 

Med  allerhøjeste  Ret  kalder  Dr.  H.  disse  Toner  mindre 
rene.  Thi  medens  anden  Tone  temmelig  nøje  svarer  til  h,  er 
Grundtonen  helt  nede  ved  B  (—  117,45),  tredie  oppe  i  Nær- 
heden af  gx  (=  391,50)  og  fjerde  endog  en  Ubetydelighed 
højere  end  c2  (—  522).  Blæser  man  paa  et  saadant  Instru- 
ment,  vil  man  i  Almindelighed   ikke  mærke  disse  Afvigelser 


1  Af  disse  kan  den  anden  dog  kun  være  en  af  de  tidligere 
omtalte  uægte  Rørtoner,  for  saa  vidt  S  virkelig  er  » Grundtonen « , 
hvad   den,   som   vi   skulle   se,   maa  være. 


106      NOGLE  BEMÆRKNINGER  OM  BRONZELURERNE  I  NATIONALMUSÆET. 

i  deres  fulde  Udstrækning;  thi  ganske  uvilkaarlig  søger  man 
at  faa  Tonerne  i  indbyrdes  Overensstemmelse.  Man  presser 
derfor  de  dybere  til  Vejrs  ved  at  blæse  til  og  trykker  de 
højere  ned  ved  at  blæse  svagt.  Men  derved  kommer  man 
til  Højder,  hvor  Røret  ikke  giver  sin  egentlige  eller  bedste 
Resonans;  Klangen  bliver  slet;  de  højnede  Toner  true  be- 
standig med  at  »slaa  over«,  de  trykkede  komme  ikke  ordentlig 
frem;  fuld  Harmoni  naas  selvfølgelig  ikke,  enhver  Højde  bliver 
vaklende,  kort  sagt  alt  bliver  usikkert  og  uskønt.  Om  Rør- 
væggen i  vedkommende  Lur  mulig  spiller  en  Rolle  med  i  alt 
dette,  kan  i  Kraft  af  de  utilstrækkelige  Forudsætninger  ikke 
afgøres;  men  allerede  de  givne  Betingelser  forklare  os  det 
allermeste,  og  det  er,  som  man  af  det  foregaaende  vil  kunne 
forstaa,  det  lille  l/m  =.  3,65,  der  væsentlig  giver  denne  Lur 
dens  mindre  tiltalende  Toneforhold.  Hos  de  store  Lurer  var 
l/m  bestandig  over  5  og  Urenheden  derfor  betydelig  mindre. 
Thi  jo  større  l/m,  desto  større  Renhed. 

I  Tilknytning  til  de  sidste  Beregninger  maa  jeg  dog  endnu 
gøre  et  Par  kritiske  Bemærkninger. 

Da  Dr.  Hammerichs  Højdeangivelser  i  Reglen  passe  bedst 
paa  Lurernes  anden  eller  fjerde  Tone,  o:  paa  Grundtonens 
første  eller  anden  Oktav,  og  da  han  i  nærværende  Tilfælde 
sikkert  har  holdt  sig  nærmest  til  Instrumentets  anden  Tone, 
den  efter  hans  Opstilling  midterste,  ser  det  ud,  som  om  vi 
uden  at  forandre  Lydhastighedstallet  fra  før  ret  nøjagtigt 
have  faaet  de  virkelige  Tonehøjder  frem.  Thi  at  Højdefor- 
holdene mellem  h  og  de  øvrige  Toner  ere  temmelig  rigtige, 
derom  er  der  næppe  Grund  til  at  nære  Tvivl. 

Naturligvis  kan  dette  dog  ogsaa  være  en  Fejltagelse. 
Maaske  har  Dr.  H.  ikke  særlig  holdt  sig  til  anden  Tone. 
Maaske  har  han  blot  nævnt  Højden  h  som  den  i  det  nu- 
gældende System,  der  nærmest,  men  langtfra  nøjagtigt  svarede 
til  vedkommende  Lurtone.  Men  —  lad  os  et  Øjeblik  gaa 
ud  fra,  at  vi  virkelig  have  fundet  de  rigtige  Højder. 

Deraf   tør    da    endnu    ikke    sluttes,    at  Lydhastigheden 

33600  cm.  uden  videre  gælder  nøjagtigt  for  samtlige  Lurer, 
tykke  som  tynde.  Tværtimod  kan  der  næppe  være  ringeste 
Tvivl  om,  at  Lydhastigheden  i  den  skaanske  Lur  er  større 
end  Lydhastigheden  i  de  store  slanke  danske  under  de  samme 
Omstændigheder;  kun  vide  vi  ikke,  hvor  meget.  Og  have  vi 
faaet  et  særlig  nøjagtigt  Resultat,  maa  dette  derfor  bero  paa, 
at  vi  ved  Bestemmelsen  af  Svingetallet 


a 


have  begaaet  to  hinanden  modvirkende  Unøjagtigheder,  der 
netop  have  hævet  hinanden.  Er  n  blevet  rigtigt,  skønt  vi 
have  regnet  med  et  vel  lille  «,  maa  vi  ogsaa  have  regnet 
med  et  vel  lille  l. 

Og  dette  have  vi  i  Virkeligheden  ogsaa  gjort.  Som  alle- 
rede fremhævet  er  det  nemlig  kun  med  Tilnærmelse,  at  Tilbage- 
kastningen i  Rørmundingen  foregaar  uden  Tab,  og  denne 
Tilnærmelse  bliver  ufuldkomnere  og  ufuldkomnere,  jo  videre 
Rørmundingen  er.  Unøjagtigheden  kan  —  atter  med  Til- 
nærmelse —  fjernes  ved,  at  man  giver  Rørlængden  en  Til- 
gift bestemt  ved  en  ret  indviklet  Regning,  og  denne  Tilgift, 
der  ved  tyndere  Rør  uden  kendelig  Fejl  kan  forbigaas1,  bliver 
ved  de  tykkere  af  en  vis  Betydning.  Men  bliver  Rørlængden 
saaledes  forøget,  vil  ifølge  Formel  8  ogsaa  Bølgelængden  blive 
forøget.  Og  det  Tilfælde  vil  naturligvis  da  kunne  indtræde, 
at  Forøgelsen  af  a  og  Forøgelsen  af  X  netop  komme  til  at 
staa  i  et  saadant  Forhold  til  hinanden,  at  begge  kunne  ude- 
lades, uden  at  Kvotienten  n  derved  forandres. 

Om  et  saadant  Forhold  skulde  være  almindeligt  gældende 
indenfor  Lurdimensionernes  Omraade,  kan  naturligvis  ikke  af- 
gøres ved  en  enkelt  ufuldkommen  Undersøgelse. 


1   Særlig  naar  vi   som  her  regne  med  Rørets  Sidelinie  og  ikke 
med   dets   Axe. 

IX. 

Lad  os  imidlertid  vende  tilbage  til  de  store  Lurer  og 
søge  at  danne  os  en  almindelig  Opfattelse  af  dem  som  mu- 
sikalske Instrumenter! 

Den,  der  første  Gang  med  Opmærksomhed  betragter  disse 
store  elegante,  saa  ypperligt  udførte  Redskaber,  gribes  uvil- 
kaarlig  af  Beundring,  og  erfarer  man,  hvor  let  det  er  at  af- 
lokke dem  deres  velklingende,  imponerende  Toner,  fristes  man 
unægtelig  til  at  udbryde:  Her  er  intet  at  kritisere;  alt  er 
fuldkomment!  Ja,  man  føres  maaske  endog  et  Skridt  videre 
og  hævder,  at  alt  det  ypperlige  her  er  Frugten  af  bevidst 
Indsigt  og  Villen,  at  de  nordiske  Bronzealderfolk  maa  have 
staaet  paa  et  forbavsende  højt  Trin  af  musikalsk  Kultur 
baade  i  Retning  af  Viden  og  Virken. 

Det  er  nærmest  saaledes,  Dr.  H.  har  set  paa  Forholdene. 
Vel  er  han  for  besindig  til  gennemgaaende  at  opstille  ube- 
tingede Paastande;  men  man  mærker,  hvorhen  hans  Hu  drager 
ham.  Hans  Forstand  siger  ham,  at  intet  som  helst  endnu  kan 
fastslaas.  Men  han  vilde  aabenbart  hverken  blive  overrasket 
eller  forundret,  om  der  i  Morgen  eller  i  Overmorgen  skulde 
foreligge  fuldgyldige  Beviser  for,  at  Bronzealderfolkene  her  i 
Norden  havde  kendt  baade  til  Dur  og  Mol  og  havde  blæst 
tostemmige  og  firstemmige  Melodier  paa  deres  uforlignelige 
Instrumenter.  Den  lille  Ters  i  Mosevandet  har  overtydet 
ham  om,  at  alt  saadant  kunde  ventes. 

Jeg  tror  dog,  en  nærmere  Betragtning  af  de  foreliggende 
Kendsgerninger  vil  nøde  os  til  at  opgive  dette  saa  tiltalende 
Syn  paa  Sagen. 

Tager  man  i  Betragtning,  at  hint  Folk  ikke  havde  Ma- 
skiner, ikke  kendte  til  vor  sædvanlige  Lodning,  ja  vel  endnu 
ikke  havde  et  eneste  Arbejdsredskab  af  Jern  eller  Staal,  og 
erindrer  man,  at  Lurerne  ere  støbte,  Led  for  Led,  og  der- 
efter møjsommeligt  samlede  og  sammensmeltede,  maa  selve 
Arbejdet  vække  vor  allerhøjeste  Beundring.  Baade  i  teknisk 
og   i   æstetisk   Henseende   maa  Instrumenterne   for    saa  vidt 

sikkert  kaldes  Mesterværker.  Men  derom  er  der  jo  ogsaa 
fuld  Enighed:  at  de  nordiske  Bronzealderfolk  have  været  for- 
træffelige Metalarbejdere  og  været  i  Besiddelse  af  en  udviklet 
æstetisk  Sans  —  paa  Øjets  Omraade. 

Ogsaa  i  musikalsk  Henseende  ere  Hornene  al  Ære 
værd.  Med  Rette  kan  man  rose  deres  kraftige,  velklingende, 
let  fremkaldte  Toner.  Men  rent  objektivt  set  er  der  dog  her 
ogsaa  adskillige  Ufuldkommenheder  at  fremhæve,  og  det  er 
værd  at  lægge  Mærke  til,  at  alle  de  gode  Egenskaber  hos 
Hornene  lettest  og  naturligt  lade  sig  forklare  som  uvilkaar- 
lige  Følger  af  den  Dygtighed  hos  deres  Frembringere,  alle 
indrømme  dem,  medens  det  gode,  der  ikke  kan  udledes  af 
denne  Kilde,  heller  ikke  findes  hos  Instrumenterne1.  Jeg  skal 
paavise  dette  lidt  nøjere. 

Som  allerede  bemærket  maa  vi  sikkert  antage  Lurerne 
for  Efterligninger  af  Dyrehorn,  først  mere  slaviske,  siden  friere, 
dristigere,  æstetisk  mere  tiltalende,  udførte  i  det  for  Tids- 
alderen særegne  Materiale  og  med  dens  bekendte  Dygtighed, 
to  og  to  samsvarende  ligesom  Hornene  hos  selve  Dyret. 

Men  allerede  hermed  ere  alle  Redskabernes  gode  Egen- 
skaber givne.  Af  Keglerøret  følge  Keglerørstonerne,  af  Mate- 
rialet og  den  dygtige  Udformning  følger  den  gode  Klangfarve 
og  den  lette  Fremkaldelse.  Med  Rørets  større  Længde  og 
Slankhed  følger  den  forøgede  Tonerække.  Rimeligvis  have 
Instrumenternes  Frembringere  ikke  kunnet  undgaa  at  lægge 
Mærke  til,  at  forøget  Rørlængde  og  Slankhed  giver  forøget 
Tonerigdom;  men,  som  vi  skulle  se,  har  denne  Opdagelse 
næppe  interesseret  dem  stort.  De  have  i  alt  Fald  ikke  for- 
fulgt den  videre,  men  foretrukket  at  blive  nogenlunde  i  Nær- 
heden af  det  oprindelige  Forbillede  og  det  for  Øjet  mere  til- 
talende Forhold  mellem  Længde  og  Tykkelse,  som  Luren 
unægtelig  har  fremfor  f.  Ex.  Valdhornet  og  andre  moderne 
Instrumenter. 


Om   en   Slags   Undtagelse   dog  siden ! 

Mod  Dr.  H.s  Udtalelser  om  Mundkedlens  akustiske  Be- 
tydning kunde  der  rejses  adskillige  Indvendinger;  men  dette 
er  for  saa  vidt  overflødigt,  som  det  ogsaa  af  Dr.  H.s  egne 
Undersøgelser  med  tilstrækkelig  Tydelighed  fremgaar,  at  der 
med  Hensyn  til  Lurernes  Mundkedler  aabenbart  ikke  gør  sig 
nogen  som  helt  fast  Plan  gældende.  I  det  højeste  kan  man 
sige,  at  de  gennemgaaende  ere  ret  store,  i  adskillige  Tilfælde 
saa  store,  at  vedkommende  Rør  ved  Hjælp  af  en  mindre 
Mundkedel  sikkert  vilde  have  faaet  endnu  et  Par  Toner  prak- 
tisk brugbare.  At  Folket  ved  Valg  af  Mundkedelformen  be- 
vidst skulde  have  stræbt  henimod  at  faa  blødere  Toner  frem 
eller  deslige  (Side  155),  turde  derfor  være  en  alt  for  dristig 
Paastand1.  Egentlig  bløde  ere  da  Lurtonerne  heller  ikke; 
men  dels  paa  Grund  af  Rørets  Vidde  og  den  store  Væg- 
tykkelse og  vel  for  en  Del  ogsaa  paa  Grund  af  Materialets 
Særegenhed  ere  de  fuldere  og  mindre  smældende  end  de 
moderne  Trompeters  og  Signalhorns. 

Dr.  H.  mener  ogsaa,  at  Lurtonerne  maa  sættes  højt  over 
de  forskellige  sydlandske  Instrumenters  af  lignende  Beskaffen- 
hed, og  han  beraaber  sig  til  Bevis  herfor  paa  de  mange 
græsk-romerske  Udtalelser  om  Trompetens  skrækindgydende 
Klang  og  deslige  (Side  180 — 181).  Jeg  tror  dog,  man  maa 
være  lidt  varsom  med  den  Art  Beviser.  For  det  første  maa 
man  ikke  glemme,  at  de  vedkommende  sydlandske  Folk  havde 
Fløjter,  Lyrer  og  forskellige  andre  blide  Instrumenter  at 
sammenligne  deres  Horn  og  Trompeter  med,  medens  Bronze- 
alderen i  Norden,  saa  vidt  vi  vide,  ikke  havde  noget  andet 
Musikredskab  end  Luren.  Og  for  det  andet  maa  vist  ad- 
skillige slige  Udtalelser  forstaas   som    en  Ros,    en  Tilkende- 


1  Det  er  ikke  Valdhornets  Mundkedel,  men  hele  dets  i  alle 
Henseender  ejendommelige  Mundstykke ,  der  bidrager  til  at  gøre 
dette  Instruments  Toner  forholdsvis  bløde.  Mundstykkerne  hos 
Signalhorn ,  Trompet ,  Basun  osv.  spille  væsentlig  én  og  samme 
Rolle,  og  Tonerne  hos  de  nævnte  Instrumenter  faa  deres  Forskel 
væsentlig  fra  Rørene. 

givelse  af,  hvor  udmærket  disse  Krigsinstrumenter  kunde  faa 
Fjenderne  til  at  skælve.  Saa  længe  intet  andet  er  bestemt 
paavist,  er  det  sikkert  rimeligst  at  gaa  ud  fra,  at  f.  Ex. 
Grækere  og  Romere  have  haft  lige  saa  velformede  Metalrør 
af  lige  saa  heldige  Materialer  som  vore  Bronzelurer.  Men 
da  maa  ogsaa  Tonerne  væsentlig  have  været  ens.  For  øvrigt 
maa  det  ved  hele  denne  Sammenligning  ikke  overses,  at 
Lurerne  jo  ere  betydeligt  ældre  end  de  sydlandske  Instru- 
menter, hvorpaa  der  her  nærmest  er  tænkt,  og  at  det  jo 
allerede  maa  være  tilstrækkelig  forbavsende,  at  de  sikkert 
kunne  stilles  paa  Højde  med  langt  yngre  Instrumenter  hos 
Oldtidens  fineste  Kulturfolk. 

At  netop  de  nordiske  Lurer  vare  de  ypperste  af  alle, 
er  jo  ligeledes  vedblivende  en  uomtvistet  Sag.  Vort  Spørgs- 
maal  her  er  alene  dette,  om  disse  Horn  føre  os  til  at  antage 
en  usædvanlig  musikalsk  Kultur  hos  deres  Frembringere,  eller 
de  lade  sig  forklare  allerede  ud  fra  disse  Folks  kendte  Egen- 
skaber alene.  Og  at  den  førstnævnte  Hypotese  er  uberettiget 
og  overflødig,  gaa  vi  nu  over  til  at  paavise,  idet  vi  nu  skulle 
fremhæve   det  musikalsk  set  mindre  fuldkomne  ved  Lurerne. 

Musikalsk  set  er  det  for  det  første  en  Ulempe,  at  Lur- 
tonerne ere  indbyrdes  falske,  og  dernæst  er  det  uheldigt,  at 
de  brugbare  ligge  saa  spredte.  Først  i  fjerde  Oktav  dannes 
der  Skala;  men  denne  Oktav  er  praktisk  omtrent  utilgængelig. 

Paa  den  første  Mislighed  kan  der  til  en  vis  Grad  raades 
Bod,  idet  man  ved  at  blæse  stærkt  eller  svagt  flytter  Tonen 
lidt  op  eller  ned.  Men  denne  Udvej  klarer  ikke  Sagen  helt. 
Dels  kommer  man  derved  til  ringere  Resonansgodhed,  og  dels 
er  det,  som  flere  af  mine  musikalske  Medhjælpere  udtalte, 
sværere  at  hæve  og  sænke  Tonerne  i  Luren  end  i  de  mere 
tyndvæggede  moderne  Instrumenter.  Ogsaa  de  moderne  Kegle- 
rør have  selvfølgelig  den  omtalte,  noget  for  raske  Tonestigning. 
Men  i. den  nyeste  Tid  er  den  ved  Opfindelsen  af  Ventilerne 
gjort  nogenlunde  uskadelig;  i  tidligere  Tid  benyttede  Vald- 
hornisterne  med  Held  den  Fremgangsmaade  at  sænke  Tonerne 

Aarb.  f.  nord.  Oldk.  og  Hist.    1902.  8 

ved  at  stikke  Haanden  mere  eller  mindre  langt  ind  i  Rør- 
mundingen. Denne  Udvej  er  jo  imidlertid  spærret  for  Lur- 
blæseren. 

Alvorligere  er  imidlertid  den  anden  Ulempe:  de  faa 
spredte  Toner,  Mangelen  af  en  samlet  Skala.  Thi  vi  lære 
deraf,  at  Lurerne  kun  have  været  Signalhorn  og  intet  videre. 
Deres  musikalske  Omraade  svarer  omtrent  til  vore  Felttrom- 
peters og  Posthorns.  Man  kan  blæse  Signaler  paa  dem,  men 
ikke  egentlige  Melodier.  Selv  en  simpel  lille,  halvt  signalagtig 
Melodi  som  »Herlig  en  Sommernat«  lader  sig  ikke  udføre 
paa  dem;  thi  den  kræver  de  fire  Toner  Prim,  Sekund,  Ters 
og  Kvint,  og  Sekunden  har  Luren  først  i  den  vanskelige 
eller  ubrugelige  fjerde  Oktav,  der  her  altsaa  maatte  be- 
nyttes lige  op  til  Kvinten1. 

Det  falder  imidlertid  vanskeligt  at  tro,  at  vore  Bronze- 
alderfolk have  følt  noget  alvorligt  Savn  her.  Havde  de 
sukket  efter  at  faa  en  brugbar  Skala,  vilde  de  sikkert  have 
forfulgt  den  Erfaring,  de  maa  have  gjort:  at  Tonernes  Antal 
voxer  med  Rørets  Længde  og  Slankhed.  Deres  tekniske  Dyg- 
tighed vilde  have  gjort  dem  det  let  nok  at  bygge  et  Rør  af 
den  dobbelte  Længde.  At  vinde  det  op  i  en  eller  anden 
praktisk  Form,  lidt  mere  forskellig  fra  Dyrehornets,  havde 
de  sikkert  ogsaa  fundet  paa,  og  dermed  vilde  »Valdhornet« 
i  alt  væsenligt  være  givet,  og  en  samlet  Skala  gennem  en 
hel  Oktav  havde  staaet  til  Raadighed.  Havde  de  anet  Be- 
tydningen af  de  forskellige  Slags  Mundkedler  og  løse  Mund- 
stykker, havde  endnu  flere  Fordele  været  at  vinde.  Paa  dette 
sidste,  noget  vanskeligere  Spørgsmaal  skal  jeg  imidlertid  ikke 
indlade  mig  nærmere. 

Men  det  forekommer  mig  unægtelig  heraf  tilstrækkelig 
tydeligt  at  fremgaa,  at  det  er  Øjet  og  ikke  Øret,  der  her  har 


1  Derimod  kan  man  i  tredie  Oktav,  der  jo  har  baade  Prim, 
Ters  og  Kvint,  godt  blæse  noget,  der  ligner  den  nævnte  Melodi, 
idet   man  bestandig  omgaar   Sekunden. 

været  den  raadende  Magt.  Luren  er  det  for  Øjet  idea- 
liserede Dyrehorn.  Ud  over  dette  Standpunkt  har  man 
ikke  haft  Lyst  til  at  gaa.  Selv  de  store  Lurer  have  derfor 
ogsaa  væsentlig  beholdt  Dyrehornets  Krumning,  der  ganske 
vist  for  Øjet  er  særdeles  tiltalende,  men  i  praktisk  Hen- 
seende lidet  heldig,  idet  Blæseren  bestandig  maa  bære  In- 
strumentet med  begge  Hænder  og  endda  balancere  med  det, 
saa  at  dets  højt  løftede  Tyngdepunkt  holdes  indenfor  Under- 
støtningsfladen.  Har  Lurblæserens  Person  ikke  været  fred- 
hellig, kunde  man  næsten  fristes  til  at  tro,  at  de  store  Lurer 
kun  have  været  anvendte  ved  fredelige  Lejligheder  og  ikke 
været  Krigstrompeter.  Langt  heldigere  har  i  alt  Fald  den 
romerske  Buccinator  været  stillet.  Ogsaa  Buccinaen  er  et 
langt  Keglerør.  Men  det  er  vundet  op  i  en  Spiral,  saa  at 
det  fra  Blæserens  Mund  svinger  fremad,  ned  forbi  hans  Hofte 
og  atter  op  og  frem  over  hans  Hoved.  Tvers  over  Spiralen 
gaar  en  Bærestok,  der  hviler  paa  hans  Skulder.  Han  kan 
saaledes  selv  under  Blæsningen  let  styre  Hornet  med  den  ene 
Haand,  medens  den  anden  fører  Skjoldet  eller  Sværdet. 

Lad  os  da  antage,  at  de  store  Lurer  fortrinsvis  have 
været  benyttede  ved  fredeligere  Lejligheder  som  f.  Ex.  ved  store 
Offerfester  o.  1.  Og  sikkert  have  de  gennemgaaende  været 
benyttede  parvis,  ligesom  de  jo  gennemgaaende  ere  formede 
parvis  og  fundne  parvis.  Baade  Tanken  om  deres  Oprindelse 
og  Øjets  Krav  paa  Symmetri  forklarer  allerede  dette  til- 
strækkeligt. De  have  endvidere  været  benyttede  til  mere  eller 
mindre  velformede  Signaler.  Egentlige  Melodier  vare  ude- 
lukkede allerede  ved  Ton^forraadets  Ringhed.  Og  højst  rime- 
ligt har  snart  den  ene,  snart  den  anden  Lur  haft  Ordet,  og 
snart  have  de  samtidig  blæst  samme  Signal.  Men  Tostem- 
mighed i  moderne  Forstand  har  sikkert  ligget  milevidt  fra 
Tidsalderens  Tanke.  At  Tostemmigheden  skulde  være  op- 
dukket her,  hos  et  Folk  med  musikalsk  set  saa  primitive 
Instrumenter,  for  atter  at  forsvinde  fra  Klodens  Overflade 
og  først  et  Par  Tusind  Aar  senere  vise  sig  paany,  det  vilde 

jo  omtrent  være  lige  saa  mærkværdigt,  som  om  Differential- 
regningen havde  haft  en  første  Blomstringsperiode  her,  før  den 
et  Par  Tusind  Aar  senere  paa  ny  blev  opfunden.  At  antage 
noget  saa  utroligt  uden  at  have  de  mest  haandfaste  Grunde  at 
støtte  sig  til,  gaar  dog  aldeles  ikke  an,  og  alle  Grunde  her  ere 
jo  nærmest  negative.  Naar  et  Folk  med  saa  stor  teknisk  Dyg- 
tighed ikke  har  efterladt  sig  den  ringeste  Panfløjte,  ikke  en  Hul- 
fløjte, ikke  en  Rest,  der  kunde  tyde  paa  et  simpelt  Strænge- 
instrument,  skønt  Bronzen  sikkert  ogsaa  her  vilde  have  været  et 
saare  nærliggende  Materiale  og  Moserne  vel  havde  faaet  deres 
Part  af  disse  Instrumenter  saa  vel  som  af  de  mange  andre  Sager, 
saa  er  den  Slutning,  som  først  og  fremmest  maa  drages,  den, 
at  hint  Folk  næppe  i  musikalsk  Kultur  har  staaet  saa  højt 
som  i  adskillige  andre  Henseender.  Men  den  Civilisationens 
sjældne  Frugt,  der  kaldes  Sans  for  Flerstemmighed,  modnes, 
som  Historien  lærer  os,  kun  yderst  langsomt,  maaske  kun 
under  en  Række  særlig  gunstige  Omstændigheder,  der  ikke 
ofte  indtræde,  men  som  synes  nødvendige  for  at  føre  Udvik- 
lingen frem  over  forskellige  Klipper  og  Skær,  der  i  Begyn- 
delsen true  den  paa  alle  Kanter.  Det  er  jo  vel  bekendt,  at 
alle  primitive  Folk  fra  først  af  nærmest  hade  Flerstemmighed. 
Mangfoldigheden  gør  dem  urolige.  Deres  Trang  til  at  sanse 
skarpt  og  udtømmende  ser  i  den  sammensmeltede  Lydmasse 
en  Slags  Fjende,  der  ikke  helt  kan  gennemskues  og  derfor 
vækker  Frygt  og  Mishag.  Selv  om  en  eller  anden  Lurblæser 
fra  vor  Bronzealder  en  skønne  Dag  skulde  have  faaet  den 
mærkelige  Indskydelse  at  blæse  en  Slags  »anden  Stemme« 
til  sin  Kollegas  Signaler,  tror  jeg  derfor  ikke,  han  vilde  have 
haft  Held  med  sin  Ide.  Baade  de  menige  Tilhørere  og  Myn- 
dighederne havde  sikkert  fundet  det  frygteligt  og  indtrængende 
bedt  ham  om  at  holde  op  med  saadanne  usømmelige  Kunster. 
Og  hvad  der  gælder  Tostemmighed,  gælder  naturligvis  i 
endnu  højere  Grad  om  Flerstemmighed  og  tilmed  Flerstem- 
mighed ved  Hjælp  af  Lurer  med  forskellig  Grundtone.  Det 
moderne,  af  Civilisationen  mere  eller  mindre  sløvede  Øre  har 

vænnet  sig  saaledes  til  Tonerigdommen,  at  det  nødig  und- 
værer den  og  gerne  køber  den  paa  den  finere  Tonerenheds 
Bekostning.  Vi  ere  omtrent  alle  vel  fornøjede  med  vor  tolv- 
delte Oktav  med  dens  falske  Intervaller;  vi  høre  næppe  Falsk- 
heden, og  den  piner  os  i  alt  Fald  ikke.  Men  ogsaa  her  for- 
holde de  mere  primitive  Folk  sig  paa  en  noget  anden  Maade. 
Ligesom  Børn  føle  Mishag  ved  en  Tegning,  hvor  Kunstneren 
hist  og  her  kun  har  antydet  det  enkelte  eller  endog  i  Kunstner- 
flothed forsætlig  har  tegnet  unøjagtigt,  saaledes  ogsaa  det 
primitive  Folk  paa  musikalsk  Omraade.  Det  forlanger  først 
og  fremmest  stræng  Nøjagtighed  i  det  enkelte.  Adskillige  ikke- 
europæiske  Folkeslag  have  af  den  Grund  dannet  sig  Tone- 
systemer, der  ikke  nøjes  med  en  tolvdelt  Oktav,  som  lader 
Cis  og  Des  falde  sammen  osv.,  og  der  er  Tegn,  som  tyde  paa, 
at  de  nordiske  Bronzealderfolk  have  været  i  Besiddelse  af  en 
lignende  udpræget  Nøjagtighedssans,  selv  om  de  ganske  sik- 
kert ikke  have  dyrket  Musikfilosofi  eller  bygget  Tonesystemer. 
Vilde  man  uden  kritisk  Betænkelighed  uden  videre  regne  med 
Tostemmighed  og  Flerstemmighed  som  Muligheder  for  Tids- 
alderen, saa  gik  det  derfor  dog  ikke  an  i  det  store  Lurfund  i 
Brudevæltemosen,  ved  hvilket  de  6  Lurer:  8114  og  8115,  de 
to  8116  og  8117  tilligemed  en  Mage  bleve  fundne  sammen, 
at  se  Tegn  paa,  at  Muligheden  her  har  været  realiseret  i  Form 
af  Sexstemmighed  (Side  186).  Thi,  som  Tavlen  Side  99  ud- 
viser, stemme  disse  Lurer  saa  slet  sammen,  at  end  ikke  Nu- 
tiden vilde  sætte  Pris  paa  en  Sextet  af  dem,  og  hin  fjerne 
Tid  har,  som  jeg  nu  skal  søge  at  vise,  sikkert  stillet  ganske 
anderledes  strenge  Fordringer  til  de  Instrumenter,  der  skulde 
benyttes  sammen,  end  de  her  fyldestgjorte. 

Det  er  nemlig  overordentlig  paafaldende  at  se,  hvor  nøj- 
agtig de  Lurer  ere  stemte  ens,  som  ifølge  deres  hele  Bygning 
udgøre  et  Par.  Det  fremgaar  af  Tavlens  ottende  Søjle,  at 
der  kun  i  et  eneste  Tilfælde  er  fundet  en  ubetydelig  lille 
Forskel  mellem  de  to  Grundtoners  Svingetal,  og  dette  er  sket 
hos  en  Lur,  som  har  været  underkastet  en  mindre  omhyggelig 

Istandsættelse.  Beregner  man  Grundtonen  for  den  tilstoppede 
Nr.  22302,  kommer  man  ganske  vist  til  et  Svingetal,  der  er 
omtrent  to  Procent  under  dens  Mages;  men  dette  hidrører 
simpelthen  fra,  at  der,  som  Tavlen  udviser,  er  øvet  Vold 
mod  dette  Instrument  ved  den  lille  Diameter,  der  er  gjort 
betydelig  større,  end  den  oprindelig  maa  have  været.  Rime- 
ligvis er  dette  sket  under  Forsøgene  paa  at  fjerne  Tilstop- 
ningen. Men  Regningen  har  derved  faaet  et  galt  Udgangs- 
punkt og  er  kun  gennemført  for  at  afgive  et  Exempel  paa 
Betydningen  af  en  saadan  Forskel.  Giver  man  vedkommende 
Lur  det  samme  d  som  Søsterluren,  ville  ogsaa  deres  Grund- 
toner blive  ganske  ens. 

Denne  store  Nøjagtighed  kunde  ved  første  Øjekast  synes 
at  staa  i  Strid  med,  hvad  der  ovenfor  er  søgt  hævdet  an- 
gaaende  Folkets  musikalske  Standpunkt.  Men  i  Virkelig- 
heden er  det  ikke  saa.  At  Tidsalderen  næppe  har  haft  nogen 
usædvanlig  musikalsk  Kultur  med  Bevidsthed  om  Dur  og  Mol, 
Sans  for  P'lerstemmighed  og  deslige,  betyder  nemlig  paa  ingen 
Maade,  at  Folket  har  haft  en  sløv  eller  ringe  Høresans. 
Tvertimod!  I  Overensstemmelse  med  al  Folkepsykologi  maa 
vi  antage,  at  et  saadant  primitivt  Folks  Sanser  have  været 
ypperlige,  baade  skarpe  og  fine  i  alle  de  Henseender,  i  hvilke 
Livet  maa  have  givet  dem  rig  Lejlighed  til  Øvelse  og  Ud- 
vikling. For  Jægeren  gjaldt  det  jo  daglig  om  at  lytte  til 
Naturens  mange  Slags  Stemmer,  til  Dyrenes  Brøl  og  Fuglenes 
Skrig.  Han  maatte  lære  at  skelne  dem  nøjagtigt  fra  hver- 
andre, ja  indøve  sig  i  at  efterligne  dem  saa  skuffende  som 
muligt.  Dette  medfører  en  skarp  Opfattelse  af  ens  og  for- 
skelligt, og  en  saadan  har  Folket  uomtvistelig  været  i  Be- 
siddelse af.  Men  egentlig  musikalsk  Sans  og  musikalsk  Kul- 
tur er  endnu  noget  ganske  andet,  noget  rent  specielt,  som 
samtidig  godt  kan  ligge  hen  uden  endnu  at  være  vakt  til 
Live.  De  faa  Exempler  vi  raade  over,  bevise  selvfølgelig 
intet;  men  det  er  dog  værd  at  lægge  Mærke  til,  at  medens 
Lurerne  to  og  to  stemme   saa  fint  sammen,    er  der   mellem 


NOGLE  BEMÆRKNINGER  OM  BRONZELURERNE  I  NATIONALMUSÆET.      117 

det  ene  og  det  andet  Par  intet  som  helst  lignende  fint  ra- 
tionelt eller  harmonisk  Forhold  til  Stede. 

Men  selv  om  vi  holde  os  til  de  Fuldkommenheder,  der 
virkelig  findes,  er  dette  da  heller  ikke  saa  ganske  lidt.  Til 
den  fine  Samstemning  mellem  de  to  og  to  Lurer  kan  Tids- 
alderen nemlig  ikke  være  kommet  ved  et  Lykketræf  eller 
gennem  Øjet  alene.  De  to  sammenhørende  Lurer  ere  ganske 
vist  bestandig  med  stor  Tilnærmelse  byggede  symmetrisk  ens. 
Men  allerede  af  den  tidligere  (Side  81)  berørte  Omstændighed, 
at  man  ikke  ved  at  dreje  Topstykket  en  halv  Omgang  af  en 
Venstrelur  kan  danne  en  Højrelur  eller  omvendt,  følger,  at 
hvert  Exemplar  maa  være  støbt  i  sin  særlige  Række  Former, 
noget,  som  sikkert  ogsaa  lader  sig  godtgøre  ad  andre  Veje. 
Og  heraf  følger  atter,  at  Ligheden  mellem  de  to  Rør  i  Reglen 
ikke  har  kunnet  blive  saa  fuldendt,  at  den  fine  Samstem- 
mighed har  indfundet  sig  af  sig  selv.  Den  maa  bagefter  være 
forsætlig  tilvejebragt. 

Nemmest  vilde  det  da  være  ved  lidt  Extrabevikling  paa 
Laasetappen  at  forlænge  Røret  med  den  højeste  Tone  lidt 
og  saaledes  sænke  dets  Stemning;  men  dels  er  det  kun  ganske 
ubetydeligt,  man  paa  denne  Maade  kan  indvinde;  skulde 
Grundtonen  hos  den  ene  eller  den  anden  8116  sænkes  fra 
Svingetallet  65,9  til  Normalhøjden  65,25,  maatte  man  f.  Ex. 
forlænge  Røret  omtr.  21/*  cm.,  altsaa  svække  Sammenføj- 
ningen mere  end  heldigt;  og  dels  er  det  vel  lidet  rimeligt, 
at  man  allerede  ved  Instrumentets  Bygning  har  grebet  til 
dette  Middel,  der  sikkert  næppe  har  været  Tidsalderen  æste- 
tisk tiltalende.  Dernæst  vilde  det  have  været  lettest  at  skære 
af  Spidsen  af  Røret.  Men  heller  ikke  denne  Udvej  har  været 
brugbar.  Thi  af  Formel  5  følger  (med  Tilnærmelse)  den 
ejendommelige  Lov,  at  Luren  ikke  skifter  Tone,  fordi  man 
skærer  et  Stykke  af  Spidsen;  Forøgelsen  af  den  lille  Diameter 
vil  sænke  Tonen  netop  lige  saa  meget,  som  Rørforkortelsen 
vil  hæve  den.  Afstemningen  maa  derfor  utvivlsomt  fra  først 
af  være   foregaaet   paa   den  Maade,    at   man  har  skaaret  et 

Stykke  af  Røret  paa  det  dybeste  Instrument  for  neden,  før 
Fodpladen  blev  paasat. 

Men  i  denne  Operation  og  særlig  i  den  Sikkerhed  og 
Nøjagtighed,  hvormed  den  er  foretaget,  tror  jeg  foreløbig, 
man  maa  se  de  nordiske  Bronzealderfolks  eneste  uomtviste- 
lige musikalske  Stordaad. 

Heldigvis  bliver  der  jo  Storhed  nok  tilbage  paa  mange 
andre  Omraader  for  disse  vore  fjerne  Fædre.  Og  heldigvis 
beholder  ogsaa  Dr.  Hammerichs  lille  Afhandling  alle  sine  bedste 
Egenskaber  ubeskaarne,  selv  om  jeg  har  tilladt  mig  at  rejse 
Tvivl  angaaende  en  enkelt  af  dens  Sider. 

VED 

CARL  NEERGAARD. 


Trods  de  mange  Ildebrande,  som  navnlig  i  18.  Aarh. 
ere  overgaaede  Nyborg1,  har  Byen  ikke  fuldstændig  mistet 
det  gammeldags  Præg.  Af  offentlige  Bygninger  staa  endna 
den  gotiske  Vor  Frue  Kirke,  fremdeles  større  Partier  af 
Slottet,  som  i  den  foreliggende  Skikkelse  væsentlig  er  Chr.  III's 
Værk,  og  de  fra  Midten  af  det  17.  Aarh.  hidrørende  tre  Byg- 
ninger, Landporten,  Jomfrutaarnet  og  Hovedvagten.  Ogsaa 
ældre  Privathuse  træffes  hist  og  her.  Ligeoverfor  Vor  Frue 
Kirke  ligger  Præstegaarden ,  hvis  hvælvede  Kjælder  og  to 
Stokværk  høie  Munkestens-Mure  med  Spor  af  gamle  Vindues- 
aabninger  angive  den  opført  i  den  senere  Middelalder.  Fra 
samme  Tid  hidrører  den  med  4  spidsbuede  Krydshvælvinger 
overdækkede  Kjælder  i  det  nymodens  Hus  paa  Hjørnet  af 
Korsgade  og  Torvet.  Mulig  har  det  »Stenhus«,  hvortil 
Kjælderen  engang  har  hørt,  været  en  af  Byens  gamle  Gilde- 
gaarde2. Et  Stykke  derfra  træffer  man  i  Korsgade  et  lille, 
to  Stokværk  høit  Bindingsværkshus  med  knægtbygget  Facade; 
i  Slotsgade  er  et  andet  lignende,  men  større  og  rigere  ud- 
styret (Borgmester  Mads  Lerches  Gaard),  fra  1601 3,  og  ved 


1  Foruden  den  store  Brand  1112/9  1797,  da  den  halve  By  gik 
op  i  Luerne,  omtales  i  18.  Aarh.  Ildebrande  4~?/l2  1740,  Febr.  1755, 
4"5/2  1756  (Skaden  ansloges  til  24,000  Rdlr.),  7/s  1776,  16/9  1791 
og  2/8   1796. 

2  Senere  rummede  denne  Gaard  Byens  Apotek,  kjøbt  hertil 
af  Abraham  Ridiger,  efter  at  han  2%  1670  havde  faaet  Privilegium 
paa  »at  anrette  og  holde  et  Apotek  i  Nyborg«  (H.Rørdam:  Apo- 
thekervæsenets   Oprindelse   og  Udvikling  [1899],   S.  100). 

3  Personalhist.  Tidsskr.  IV  S.  36  og  Trap  :  Danmark,  3.  Udg. 
III  S.  603. 

Huset  Kongegade  Nr.  4  dannes  Bagsiden  endnu  af  det  op- 
rindelige Bindingsværk,  bygget  Aar  1633.  Her  er  det  Re- 
næssancen, der  træder  en  i  Møde.  Endelig  staa  som  Prøve 
paa  det  18.  Aarh.'s  og  Begyndelsen  af  det  19.  Aarh.'s  solide, 
men  stilfattige  Bindingsværksgaarde  nogle  Eiendomme  i  Skipper- 
gade, Vægtergade,  Mellemgade  o.  a.  St. 

Mærkeligere  end  alle  disse  Privathuse,  som  hvert  kun 
bære  Vidne  om  en  enkelt  Stilperiode,  er  dog  den  store  Eien- 
dom  paa  Hjørnet  af  Adelgade  og  Korsbrødregade  (Matr.  Nr. 
296).  Den  fortæller  om  vidt  forskjellige  Tiders  Bygningsskikke. 

Stiller  man  sig  som  Kunstneren,  der  har  tegnet  det  her 
gjengivne  Billede  af  Hjørnegaarden  (Fig.  1),  har  man  midt 
foran  sig  et  middelalderligt,  af  Munketegl  opført  »Stenhus« 
(nu  overkalket),  med  Gavl  ud  mod  Adelgade  og  med  den 
ene  Side  løbende  langs  Korsbrødregade  parallelt  med  Vor 
Frue  Kirke  —  Kamgavlen  paa  Kirkens  sydlige  Sideskib 
sees  længst  tilvenstre  i  Billedet.  Men  dette  Stenhus's  Gavl- 
trekant ud  mod  Adelgade  er  i  Chr.  IV's  Stil.  Fra  Stenhuset 
udgaaer  tilhøire  (ud  mod  Adelgade)  under  en  ret  Vinkel  en 
to-etages  Fløi  med  grundmuret  Facade  og  svungen  Renæs- 
sancegavl. Dette  Parti  er  opført  af  smaa  Mursten,  og  over 
Porten  læses  Aarst.  1614.  Til  venstre  seer  man  i  Forlængelse 
af  Stenhuset  et  kort  Bygningsparti  med  samme  Ydermurs- 
høide  og  Tagreisning  som  Stenhuset,  men  ogsaa  opført  af 
smaa  Mursten;  mellem  de  to  Stokværks  Vinduer  er  anbragt 
en  Inscription  og  Aarst.  1650,  der  spænder  over  hele  Facaden. 
Ind  mod  Naboeiendommen  —  den  middelalderlige  Præste- 
gaard,  som  sees  bagest  i  Billedet  —  er  dette  Stykke  Hus 
afsluttet  med  en  kamtakket  Gavl. 

Denne  store  Tidsforskjel  mellem  ældste  og  yngste  Led  af 
Hjørneeiendommen  har  særligt  Krav  paa  Opmærksomhed.  Thi 
noget  lignende  gjenfindes  ikke  ved  ret  mange  gamle  Kjøb- 
stadhuse  i  Landet.  Ogsaa  Gaardens  Historie  er  heller  ikke 
almindelig.  En  nærmere  Redegjørelse  for  den  skal  da  i  det 
følgende  gives.    Dog  standses  Beskrivelsen  ved  Midten  af  det 


OD 

17.  Aarh. ,    da   Bygningen   i   det   væsentlige   havde   faaet   sin 
nuværende  Skikkelse1. 

/.    Stenhuset.    Undersøgelse  af  Traditionen. 

For  at  udfinde  Stenhusets  Oprindelse  og  ældste  Bestem- 
melse maa  der  søges  ad  lange  Veie. 

Nyborg  indtog  i  Middelalderen  en  noget  mere  frem- 
trædende Plads  end  nu  til  Dags.  Som  Midtpunktet  i  det 
gamle  danske  Rige  var  den  det  Sted,  hvor  Danehoffet,  Mid- 
delalderens Rigsforsamling,  afholdtes.  Slottet  stod  dengang  i 
fuldt  Flor.  Af  Kirker  fandtes  foruden  Vor  Frue  Kirke,  der 
som  forannævnt  er  opført  i  den  gotiske  Periode,  mindst  to. 
I  Helgetofte  stod  den  ved  Aar  1175  byggede  Gammel  Kirke, 
der  afbrændtes  i  Grevens  Feide  1534 2,  og  af  lignende  Alder 
var  Kirken  i  Hjulby,  der  nedlagt  1555  først  i  Aaret  1883 
har  faaet  sin  Afløser.  Til  Slottet  har  der  mulig  hørt  et 
Kapel  —  ved  Slottets  Udvidelse  under  Chr.  III  fik  det  i 
hvert  Fald  en  Kirke.  Endelig  havde  Byen  flere  Gilder,  saa- 
ledes  et  St.  Knuds  Gilde3,  et  St.  Gjertruds  Gilde4  og  et 
Kalente  Gilde5. 


1  Hovedresultatet  af  nærværende  Artikel  er  med  faa  Linier  af 
mig  meddelt  i  Trap :  Danmark,  3.  Udg.  III. 

2  Navnet  Helge  Kirke,  under  hvilket  denne  Kirke  ofte  anføres 
i  topografiske  Skrifter,  synes  ikke  at  være  gammelt.  I  ældre 
Dokumenter  hedder  den  »den  gamble  kircke«  (saaledes  1451  og- 
1521,  i  Ældste  danske  Archivreg.  IV  S.  205)  eller  » Gammelkirke » 
(1528,  i  Hofman:  Fundationer  V  S.  432  og  535). 

3  St.  Knuds  Gildet  kjendes  kun  af  dets  Segl,  hvoraf  Aftryk 
findes  støbt  paa  Klokken  i  Stenstrup  Kirke  (Sunds  Hrd.),  fra  1504 
(se  Aarb.  f.  nord.  Oldk.  1885,  S.  27  og  C.  Nyrop :  Danske  middel- 
alderlige  Gildesegl  [1899],   S.  12  og  14). 

4  St.  Gjertruds  Gildet  nævnes  bl.  a.  i  et  Brev  af  15/e  1572, 
hvorved  Fr.  II  henlagde  Gods,  som  havde  hørt  til  Gildet,  til  Vor 
Frue  Kirke  i   Nyborg   (Hofman:   Fundat.  og  Gavebreve  V   S.  471). 

5  8/é  1555  bestemte  Chr.  III,  at  det  Gods,  som  tidligere  var 
givet  til  Kalentegildet  i  Nyborg  for  Messer  og  anden  Gudstjeneste, 
der  nu  var  nedlagt,    fremtidig    skulde    bestyres   af  Kirkeværgerne 

Ogsaa  med  et  Kloster  har  man  i  Regelen  udstyret  Ny- 
borg. Da  dette  enstemmig  angives  at  have  staaet  i  Kvar- 
teret syd  for  Vor  Frue  Kirke  —  altsaa  just  dér,  hvor  Sten- 
huset ligger  — ,  skal  Sagen  her  nærmere  undersøges. 

Hovedkilden  vedrørende  dette  formentlige  Kloster  er  en 
kortfattet  Indberetning  om  Nyborg  i  ældre  Tid,  afgivet  af 
Sognepræsten  Aar  1623  til  Ole  Worm1.  Heri  hedder  det 
bl.  a.,  at  foruden  Vor  Frue  Kirke,  en  Skole  og  et  Klokke- 
taarn  lod  Dronning  Margrethe  »sønden  for  Vor  Frue  Kirke 
bygge  et  Kloster,  kaldet  Korsbrødre-Gaard;  thi  de  derværende 
Brødre  bare  et  blaat  Kors  paa  deres  venstre  Bryst.  De  tre 
grundmurede  Huse,  som  dette  Kloster  bestod  af,  ere  endnu 
til;  det  ene  gav  Kong  Christian  den  Tredie  Cantzler  Johan 
Friis,  det  mellemste  gav  han  til  en  Toldergaard,  og  i  det 
tredie  boer  Sognepræsten.« 

Præsten,  som  har  nedskrevet  dette,  navngiver  sig  ikke, 
men  formentlig  har  det  været  Hr.  Jesper  Hansen  Stampe. 
Han  blev  1597  kaldet  til  Kapellan  i  Nyborg  og  1623  til 
Sognepræst;  som  saadan  virkede  han  indtil  sin  Død  1641 2. 
Formanden  i  Embedet,  Hans  Sørensen  Veile,  kan  det  ikke 
have  været,  da  han  allerede  døde  1622 3.  Jesper  Stampe 
synes  at  være  født  i  Nyborg.  Men  i  hvert  Fald  ligger  der 
mellem  hans  Udnævnelse  til  Kapellan  i  Byen  og  Katholicis- 
mens  Ophør  ikke  to  Menneskealdre.  Man  skulde  derfor  paa 
Forhaand  være  ret  tilbøielig   til   at  skænke  hans  Ord  Tiltro, 


sinstds.,  som  skulde  anvende  den  aarlige  Rente  deraf  til  Kirkens 
og  Skolens  Behov  (Rørdam :  Kirkelove  I  S.  423).  Gildegaarden 
laa  i  Nørregade.  1546  nævnes  en  Jord  i  Nyborg,  »som  ligger  i 
den  nørre  Gade  østen  næst  Calentehuset«  (Erslev-Mollerup:  Danske 
Kancelliregistr.  1535—50.  S.  312) ;  21/6  1551  overlod  Kongen  »en 
Gaard  i  Nørregade  i  Nyborg,  kaldet  den  store  Calentegaard«  til 
Mikkel   Brockenhuus   (Kancelliets   Brevbøger  1551—55,   S.  48). 

1  Suhms   Saml.  til   den  danske  Hist.  I  Bd.   1.  H.   S.  73. 

2  Wiberg :   Præstehist.   II  S.  465  og  468.     Jvfr.   Personalhist. 
Tidsskr.  V  S.  324. 

3  Personalhist.   Tidsskr.  V  S.  323. 


124  EN    GAMMEL    GAARD    I    NYBORG. 

hvad  da  ogsaa  forhen  almindelig  er  skeet1.  Saaledes  har 
Resen  i  sit  haandskrevne  Atlas  fra  ca.  1677  følgende  kort- 
fattede Notits:  »Sogne-Præstens  Residentz  har  fordum  Tid 
været  et  Closter.«  1774  skriver  H.  de  Hofman  i  Danske 
Atlas  VI  Bd.  (S.  764):  »Om  Catholske  Clostere  i  Nyborg 
findes  intet  i  Donationer  og  Gave-Breve,  som  ere  fra  Under- 
gang conserverede,  dog  skal  Sogne-Præstens  Residenze  paa 
Kirke-Gaarden  dertil  fordum  have  været  bygt,  da  den  og 
endnu  har  Navn  af  Brødrene,  som  der  vare,  og  efter  gamle 
Folks  Sigelse  har  der  været  en  Gang  under  Jorden  mellem 
Etatz-Raad  Schmidts2  og  Post-Stations  Gaarden3,  som  Raad- 
mand  og  Postmester  Faber  for  ungefær  80  Aar  siden  har 
ladet  opfylde«4.  Fyldigere  lyder  det  hos  Daugaard,  som  i 
sit  Værk  om  de  danske  Klostre,  fra  1830  (S.  310),  anfører, 
at  »Dronning  Margrethe  skal,  efter  at  have  overvundet  Kong 
Albrecht,  have  bygget  et  Kloster  S.  for  Kirken  (o:  Vor  Frue 
Kirke).  Det  kaldtes  Korsbrødregaard;  thi  Munkene  bare  et 
blaat  Kors  paa  deres  venstre  Bryst.«  Omtrent  under  denne 
Form  fremtræder  saa  Beretningen  om  Nyborg-Klosteret  hos 
de  følgende  Tiders  Topografer.  Her  skal  navnlig  henvises 
til  en  større  Avisartikel  af  Fr.  Crone5  og  til  den  af*  O.  Stagge- 

1  Se  dog  Kr.  Erslev :  Dronning  Margrethe  og  Kalmarunionens 
Grundlæggelse  [1882],   S.  495. 

2  Etatsraad  Schmidts  Gaard  er  den  her  omhandlede  Hjørne- 
gaard.  Denne  solgtes  nemlig  1748  til  daværende  Kancelliraad, 
Postmester  og  Tolder  Chrf.  O.  Schmidt,  f  1779  som  Etatsraad  og 
Eier  af  Herregaarden  Hellerup   i  Vindinge    Hrd. 

3  Post-Stations  Gaarden  er  det  skraaes  over  for  Hjørnegaarden 
liggende  nuv.  Hotel  Postgaarden ,  paa  Hjørnet  af  Kongegade  og 
Kirkestræde.  Paa  Hotellets  Facade  læses:  »Kongelig  Post-Stations 
Gaard   A°.    1800«    (Gaarden   brændte  nemlig  1797). 

4  Sagnet  om  denne  underjordiske  Gang  lever  endnu.  Kun 
hedder  det  nu,  at  den  gik  fra  Hjørnegaarden  over  til  Herregaarden 
Holckenhavn. 

5  »En  gammel  Bygning« ,  i  Nationaltidende  12/n  1884  (Morgen), 
ogsaa  trykt  i  Nyborg  Avis  19/n  og  20/n  1884.  Jvfr.  Fr.  Crone: 
Saml.  til  Nyborg  Kjøbstads ,  Fæstnings ,  Slots  og  Lehns  Hist. 
(3  haandskrevne  Folioprotokoller  i  Nyborg  Bys  Arkiv,    fra   1887). 

meier  udgivne  Beskrivelse  af  Byen1.  Begge  disse  Forfattere 
henføre  Klosteret  til  Johanniterordenen  og  give  den  det  noget 
besynderlige  Navn  »Korsbrødregaards  Kloster«.  Staggemeier 
tilføier,  at  Nyborg-Klosteret  rimeligvis  har  været  en  Aflægger 
af  Johanniterklosteret  St.  Hans  i  Odense. 

Om  man  nu  virkelig  saa  trygt  som  disse  Forfattere 
kunde  stole  paa  Jesper  Stampes  Beretning,  vilde  Nyborg- 
Stenhusets  ældste  Historie  være  let  at  give.  Thi  Stenhuset 
er,  som  det  længere  fremme  skal  sees,  identisk  med  den 
mellemste  af  de  3  af  Jesper  Stampe  omtalte  »Klosterbygninger«, 
den  som  senere  blev  Toldergaard.  Indberetningens  Rigtighed 
forudsat,  vilde  man  altsaa  her  paa  eengang  faa  Oplysning 
om,  hvem  der  har  ladet  Huset  opføre,  naar  det  er  skeet  og 
i  hvilket  Øiemed. 

En  kritisk  Betragtning  af  Præsteberetningen  vil  imidler- 
tid meget  hurtig  vise  dennes  Upaalidelighed.  Noget  er  ganske 
urigtigt,  andet  kun  halvt  sandt.  Det  er  navnlig  gjennem  et 
kort  Udsyn  over  de  danske  Johanniterklostre  (Korsbrødre- 
klostre)  og  deres  Forhold  til  Kongemagten,  at  man  vinder 
frem  til  denne  Erkj endelse. 

Spørgsmaalet  om,  hvem  der  har  skaffet  Johanniterne 
Indpas  i  Danmark,  er  endnu  ikke  fuldt  løst.  Almindelig  an- 
tages dog,  at  de  ere  sendte  herop  fra  Frankrig  af  den  land- 
flygtige Ærkebiskop  Eskil.  De  tidligste  Spor  af  dem  vise  sig 
omkring  Aar  1164.  Kort  efter  fik  de  fast  Fodfæste  i  Landet, 
idet  Valdemar  den  Store  af  en  Del  af  sit  Arvegods  grund- 
lagde Antvorskov  Kloster.  Dette  senere  saa  berømte  Kloster 
turde  saaledes  være  det  ældste  Johanniterbo  i  Norden2.  Efter- 
haanden  kom  der  andre  Korsbrødreklostre  til,  men  hvem  der 
er  disses  Stiftere,  er  ukjendt.  Kun  om  Dueholm  vides,  at 
det  skyldte  Børglumbispen  Svend   sin  Tilblivelse   (omtr.  Aar 


1  O.    Staggemeier :     Jordebog    for    Nyborg    Købstad ,    2.   Del 
[1893]   S.  8. 

2  Hans   Olrik:    Valdeniarstidens   Kirkemagt    og    Kongedømme 
[1895].   S.  75  og  201. 

1370) 1.  Dueholm  var  det  sidste  virkelige,  danske  Johanniter- 
kloster.  Medens  Stifteren  af  det  ældste  Korsbrødrekloster 
her  i  Landet  altsaa  er  en  Konge,  grunder  200  Aar  senere 
en  Biskop  det  yngste  Kloster. 

Dette  er  et  Forhold,  som  sikkert  fortjener  Opmærksomhed. 
Thi  det  svarer  ret  nøie  til,  hvad  man  ved  en  almindelig 
Betragtning  af  de  danske  Klostre  og  deres  Grundlæggere  ofte 
vil  iagttage:  at  naar  en  ny  Munkeorden  dukker  op,  er  det 
hyppigst  Kongemagten,  som  tager  den  under  sin  Beskyttelse 
og  skænker  den  dens  første  eller  et  af  dens  første  Klostre, 
medens  Æren  for  den  paagjældende  Munkeordens  videre  Ud- 
bredelse særlig  tilkommer  Adel  eller  Geistlighed.  For  at 
nævne  Exempler  er  det  Dronning  Margrethe,  der  paatænker, 
og  Erik  af  Pommern,  der  grundlægger  det  første  Birgittiner- 
kloster (Maribo)  i  Danmark2,  hvorimod  Adelsmænd  ca.  1420 
stifte  det  andet  og  sidste  (Mariager)3.  Erik  af  Pommern 
bragte  Karmeliterordenen  til  Danmark  og  oprettede  Aar  1410 
dens  første  Kloster,  i  Landskrona,  og  1430  et  Kloster  i 
Helsingør4.  Det  er  derimod  en  Ridder,  som  senest  ca.  1420 
testamenterer  Karmeliterordenen  en  Grund  i  Skjelskør  til  et 
Kloster5,  en  Ridder,  som  1464  skænker  Grunde  til  (den 
senere    opgivne)    Indretning    af   et  Karmeliterkloster    i    Ny- 


1  Denne  Angivelse  findes  i  en  Supplik  fra  Klosteret  med 
pavelig  Resolution  af  3/4  1445.     I    Vatikaner-Arkivet. 

2  Aarb.  f.  nord.  Oldkynd.  1890,  S. 267  flg. ;  se  ogsaa  Kr.  Erslev: 
Erik  af  Pommern   [1901],   S.  141. 

3  Aarb.  f.  nord.  Oldkynd.  1890,  S.  284  flg. ;  se  ogsaa  Trap: 
Danmark,  3.  Udg.  IV   S.  850. 

4  Kr.  Erslev:   Erik  af  Pommern,   S.  143. 

5  Den  paagjældende  Ridder  var  ifl.  en  Pavebulle  af  19/s  1423  (i 
Vatikaner-Arkivet)  Anders  Olufsen  Saltensee  af  Tystofte  (V.  Flakke- 
bjærg  Hrd.).  Han  levede  endnu  1401  (Trap:  Danmark,  3.  Udg.  II 
S.  722),  men  1423  var  han  død.  Pave  Martin  V  befalede  ved  nævnte 
Bulle  Roskildebispen  at  stadfæste  Skjelskør  Karmeliterkloster.  Saa- 
ledes  maa  den  gængse  Angivelse  (hentet  fra  Chr.  Pedersens  danske 
Skrifter,  udg.  ved  C.  Brandt,  V  S.  486),  at  Erik  af  Pommern  har 
grundlagt  dette  Kloster  Aar  1418,  være  urigtig. 

borg1,  og  Biskopper,  som  overlade  en  Kirke  i  Sæby  og  et 
Kapel  i  Aarhus  til  Karmeliterordenen  til  derved  at  grunde 
Klostre2.  Ved  Benediktiner-  og  Cistercienserklostrene  synes 
lignende  Forhold  at  gjøre  sig  gjældende.  Selvfølgelig  er  der 
Undtagelser  fra  denne  Regel  (saaledes  navnlig  indenfor  Do- 
minikaner- og  Franciskanerordenen)  som  fra  enhver  Regel. 
Men  om  man  ogsaa  af  den  Grund  ikke  vilde  tillægge  den 
sønderlig  Vægt,  bestyrke  Fortællingen  om  Dronning  Mar- 
grethes Kloster-Grundlæggelse  gjør  den  i  hvert  Fald  ikke. 

Heller  ikke  erholder  Traditionen  nogen  Støtte,  naar  man 
undersøger,  hvilken  Yndest  de  danske  Konger  og  Dronninger 
—  fraregnet  Antvorskov  Klosters  Grundlægger,  Valdemar 
den  Store  —  iøvrigt  have  vist  Johanniterordenen.  Den  er 
yderlig  ringe.  Ingen  Konge  eller  Dronning  har  valgt  sit 
sidste  Hvilested  i  en  Johanniterkirke,  medens  de  fleste  andre 
Munkeordeners  Kirker  have  optaget  et  eller  flere  kongelige 
Lig  indenfor  deres  Mure.  Og  dog  vare  i  alt  Fald  to  af 
Johanniterkirkerne,  Antvorskov  og  St.  Hans  i  Odense,  meget 
anselige.  Fremdeles  have  danske  Konger  og  Dronninger  — 
atter  Vald.  den  Store  fraregnet  —  saa  godt  som  aldrig  skænket 
Johanniterklostrene  Jordegods,  Penge  eller  andre  Herligheder, 
hvad  Tilfældet  derimod  er  ved  næsten  samtlige  andre  Munke- 
ordener. Dette  kan  udtales  med  en  ikke  ringe  Grad  af 
Sikkerhed.  Thi  der  foreligger  et  omfattende  Arkivmateriale 
vedrørende  i  hvert  Fald   fire   af  Landets  Korsbrødreklostre 3. 


1  W.  Mollerup:  Bille-Ættens  Historie  [1888],  S.  183  (hvor  1465 
maa  være  en  Trykfeil  for  1464). 

2  En  Supplik  med  pavelig  Resolution  af  24/io  1475  nævner, 
at  Børglumbispen  Jep  Friis  (1453 — 86)  har  skænket  St.  Marie  Kirke 
i  »Steby«  til  derved  at  grunde  et  Karmeliterkloster.  Ifl.  en  Sup- 
plik med  pavelig  Resolution  af  3/g  1482  var  det  Aarhusbispen  Jens 
Iversen  (1449 —  82),  der  oprettede  et  Karmeliterkloster  ved  St.  Jørgens 
Kapel  i  Aarhus.      Begge   i   Vatikaner-Arkivet. 

3  Antvorskov:  Mange  Originaldokumenter  og  en  vistnok  i 
2.  Halvdel  af  16.  Aarh.  nedskreven  Registrant  over  Hovedmassen  af 
Klosterets  Arkiv  (Ældste  d.  Archivreg.  IV  S.  57—274).   Dueholm: 

Aarb.  f.  nord.  Oldk.  og  Hist.    1902.  9 

Naar  Regenter  nævnes  i  Forbindelse  med  disse  Johanniter- 
stiftelser, er  det  næsten  uden  Undtagelse  i  Dombreve,  Mage- 
skiftebreve eller  i  Dokumenter,  hvorved  de  stadfæste  Klo- 
strenes Privilegier.  End  ikke  dette  sidste  kan  imidlertid 
opfattes  som  Tegn  paa  særlig  kongelig  Naade.  Munkene 
maatte  ved  Tronskifterne  have  deres  Rettigheder  confirmerede, 
men  denne  Akt  kostede  sikkert  Penge  —  ganske  som  naar 
Paverne  stadfæstede  Klostrenes  Privilegier. 

Skulde  man  specielt  udtale  sig  om  Kongemagtens  Op- 
træden overfor  Johanniterordenen  i  det  14.  Aarh.,  da  det 
foregivne  Nyborg-Kloster  skulde  være  grundlagt,  maatte  det 
snarest  hedde,  at  der  imellem  dem  har  bestaaet  et  til  Tider 
ret  spændt  Forhold.  Under  Erik  Menved  fandt  Johanniterne 
sig  endog  befeiede  til  at  klage  til  Paven,  fordi  Kongen  havde 
sækulariseret  deres  Gods,  undertiden  ligefrem  inddraget  af  det 
og  befalet  Klostrene  at  svare  Afgifter  som  kongelige  Lens- 
mænd. Med  Vald.  Atterdag  oprandt  vel  noget  lysere  Tider 
for  Korsbrødrene,  idet  Kongen  stadfæstede  deres  gamle  Pri- 
vilegier. Men  Ordenen  var  vedblivende  i  Pengenød.  Den 
havde  faaet  et  Knæk,  som  den  aldrig  ret  forvandt.  Med  det 
14.  Aarh.'s  Slutning  var  dens  egentlige  Betydning  imidlertid 
ogsaa  væsentligst  forbi1. 

Efter  det  her  udviklede  vilde  det  da  kun  daarlig  passe 
ind  i  Billedet  af  Johanniterordenen,  om  Dron.  Margrethe 
virkelig    havde    skænket    den    et    nyt    Kloster.      Der    synes 


Brevbog,  udg.  af  O.  Nielsen  [1872J  og  en  Registrant  fra  1591  (Ældste 
d.  Archivreg.  III  S.  171—206).  Viborg  St.  Hans  Kloster: 
Registrant  fra  1574   (Æld.   d.  Archivreg.  II  S.  361—92;    se  ogsaa 

IV  S.  268—74).  Odense  S  t.  Hans  Kloster:  Register  over 
Klosterets  Breve,  fra  1558,  trykt  i  Vedel  Simonsen:  Bidrag  til 
Odense  Bys  Hist.  II  Bd.  2.  H.  S.  98—113.  Excerpter  af  nu  tabte 
Arkivsager,  ved  Vedel  Simonsen,  benyttede  af  C.  Paludan-Muller 
i  Bogen    »Om  St.   Hans  Kloster  i   Odense«    [1831]. 

1   Se    nærmere  L.  Moltesen :    De    avignonske    Pavers   Forhold 
til  Danmark  [1896],    S.  131  flg.      Jvfr.   ogsaa  Hist.   Tidsskr.   4.  R. 

V  S.  428  flg. 

imidlertid  af  anden  Grund  heller  ikke  at  blive  Plads  til  et 
saadant  i  Nyborg.  Det  nuværende  Danmark  har  i  sine  6  Stifter 
kun  haft  ialt  6  virkelige  Johanniterklostre,  eet  i  hvert  Stift. 
Dette  er  næppe  en  Tilfældighed.  Det  betyder  vistnok  noget 
i  Retning  af,  at  disse  Klostre  stiftsvis  foretoge  Indsamlinger 
og  stiftsvis  tillige  virkede  som  Hospitaler  —  altsaa  omtrent 
som  Forholdet  var  ved  Helligaandsklcstrene.  Et  Johanniter- 
kloster Nr.  2  i  Fyens  Stift,  tilmed  paa  Fyens  Land,  hvor  der 
i  Forveien,  i  Odense,  bestod  et  Kloster,  var  derfor  overflødigt. 
Endelig  vilde  heller  ikke  de  tre  Bygninger,  Jesper  Stampe  ud- 
peger som  Klosteret,  kunne  repræsentere  en  saadan  selv- 
stændig Johanniterstiftelse.  Blandt  meget  andet  manglede 
her   to   saa   væsentlige  Led  som  Klosterkirken  og  Sygehuset. 

Saaledes  maa  der  da  søges  en  anden  Forklaring  for 
Nyborg-Stenhuset.  Løsningen  vil  findes  i  den  vistnok  i  2.  Halv- 
del af  16.  Aarh.  nedskrevne  Registrant  over  Antvorskov  Klo- 
sters Breve.  Her  er  der  nemlig  meddelt  det  hidtil  upaaagtede 
Indhold  af  nogle  Dokumenter  vedrørende  een  eller  maaske 
to  Gaarde  og  Grunde  i  Nyborg,  der  angives  at  ligge  »vesten 
for  Præstegaarden  og  sønden  Vor  Frue  Kirke«  —  altsaa  just 
dér,  hvor  Stenhuset  staaer1.  Disse  Eiendomme  vare  en  Tid 
lang  paa  Privathænder,  men  kom  ved  Midten  af  15.  Aarh.  til 
Antvorskov  Kloster.  Og  dette  havde  saa  stedse  nogle  Munke 
boende  i  Nyborg. 

Hertil  reducerer  i  Virkeligheden  Sagen  om  et  Kloster  i 
Nyborg  sig.  Det  er  denne  lille  Kjærne,  som  Traditionen  efter- 
haanden  lod  voxe  til,  at  Byen  havde  haft  en  selvstændig  Jo- 
hanniterstiftelse —  ganske  paa  samme  Maade,  som  Grangier 
eller  andre  Gaarde  rundt  om  i  Landet,  der  beboedes  af  en 
fra  et  nærliggende  Kloster  udsendt  Munk,  i  Folkemunde  senere 
udpegedes  som  virkelige  Klostre. 

Det  nærmere  om  Eiendommene  i  Nyborg  er  ifølge  Ant- 


1  Ældste  danske  Archivreg.  IV  S.  206.   Jvfr.  Nye  dsk.  Mag.  VI 
S.  266—67. 

vorskov-Registranten  dette:  I  Aaret  1405  solgte  Provsten  i 
Assens  Jens  Findsen  (Ulfeld)  til  Hr.  Sten  Basse,  der  mulig 
allerede  dengang  var  Lensmand  i  Nyborg,  en  Gaard  i  Ny- 
borg, som  paa  dette  Tidspunkt  en  Oluf  Orm  iboede,  og  som 
laa  i  Søndergade  mellem  Præstegaarden  og  Jens  Pedersen 
Lavindsfars  Gaard.  Samme  Jens  Lavindsfar  skjødede  1421 
sin  Gaard  til  en  Henrik  Hincesen,  og  han  overlod  den  Aaret 
efter  til  Sten  Basse,  der  strax  lod  tage  kglt.  Dombrev  paa 
den.  Jens  Lavindsfars  Gaard  siges  at  ligge  »mod  det  vestre 
søndre  Hjørne  hos  Frue  Kirke«.  1427  stiftede  Sten  Basse 
»Gud  til  Lov  og  alle  Sjæle  til  Salighed  et  evigt  Vikarie  i 
det  søndre  Kapel  i  Vor  Frue  Kirke  i  Nyborg,  hvilket  han 
selv  lod  bygge«.  Til  dette  Kapel  og  Vikarie  henlagde  han 
de  to  Hovedgaarde  i  Skam  Herred  Rosendorp  og  Jersore, 
endvidere  flere  Bøndergaarde  samt  »en  sin  Gaard  i  Nyborg 
sønden  hos  fornævnte  Kapel«.  4  Aar  efter  overlod  Nyborg 
By  Hr.  Sten  Basse  en  Gaard  og  Grund  »liggende  sønden  hos 
Vor  Frue  Kirke  fra  Præstegaarden,  og  som  strækker  sig  ret 
i  Vester  55  Alen  langt« *,  og  samme  Aar  gav  Byen  ham 
Stadfæstelse  paa  nævnte  Gaard  og  paa  »Halvdelen  af  den 
Jord,  som  Byen  selv  kjøbte  af  Jes  Ipsen  med  Fortov,  Ind- 
gang og  fri  Udgang  fra  Præstegaarden  og  ind  til  Strædet.«  — 
For  vedblivende  at  læse  Brevene  eller  Brevuddragene  om  disse 
Grunde  i  Nyborg  i  kronologisk  Orden  maa  man  et  Øieblik 
vende  sig  til  Rigsarkivets  Pergaments-Fascikel  »Nyborg«.  Heri 
opbevares  to  Breve,  det  ene  fra  1432,  hvorved  efter  middel- 
alderlig Skik  Kong  Erik  tildømte  Sten  Basse  hans  4  Eien- 
domme  i  Nyborg,  deriblandt  »en  Gaard  sønden  Vor  Frue 
Kirkegaard,  som  Hr.  Sten  af  Henrik  Hincesen  kjøbte«  2,  det 


1  Fra  Præstegaarden  hen  til  Hjørnet  af  Adelgade  er  nu  45  Alen. 
Længdeforskjellen  beroer  væsentlig  paa,  at  Adelgade  i  nyere  Tid 
er  bleven  gjort  bredere   (se   S.  141). 

2  De  3  andre  Gaarde  i  Nyborg,  som  nævnes  i  dette  Brev, 
vare  blandt  det  Kjøbe-  og  Pantegods  i  Sjælland  og  Fyen,  som 
Hr.  Sten  Basse  1446  tilskjødede  Hr.  Torben  Bille.  Det  var  disse 
3  Gaarde ,  som  Hr.  Torben  1464  skænkede  Karmeliterordenen  til 
Oprettelsen  af  et   Kloster  i  Nyborg  (jvfr.  S.  126—27). 


EN  GAMMEL  GAARD  I  NYBORG.  131 

andet  fra  1436,  hvorved  Kongen  paany  og  for  sidste  Gang 
tildømte  Hr.  Sten  Eiendommene  i  Nyborg,  deribl.  den  foran- 
nævnte Gaard  »sønden  næst  Vor  Frue  Kirkegaard  og  vesten 
næst  Præstegaarden ,  som  Ran  kjøbte  af  Henrik  Hincesen, 
og  som  Jess  Pedersen  (Lavindsfar)  og  Oluf  Orm  fordum 
iboede1,  og  den  halve  Jord  med,  som  han  kjøbte  af  Nyborg 
Borgere,  og  de  havde  kjøbt  af  Niss  Jepsen2,  fra  Præstegaarden 
og  ned  til  Skibsbroen«8.  Endelig  kommer,  i  Antvorskov- 
Registranten,  et  Uddrag  af  et  Brev  fra  1441,  ved  hvilket 
Sten  Basse  foruden  alt  sit  Kjøbe-  og  Pantegods  paa  Fyen 
skænkede  til  Antvorskov  Kloster  »et  Vikarie,  som  han  havde 
stiftet  til  et  Kapel  i  Vor  Frue  Kirke  i  Nyborg  med  en  Gaard 
og  Stenhus  der  sammesteds«4.  Om  denne  Gave  bevidnede 
Aar  1448  hans  Enke,  Fru  Helene  Bjørn,  at  den  var  ydet 
med  hendes  Samtykke5. 

Som  det  vil  sees,  er  i  det  kortfattede  Brevuddrag  fra 
1441  ikke  nærmere  angivet,  hvor  i  Nyborg  det  Stenhus  laa, 
som  Antvorskov  Kloster  fik.  Men  hele  Sammenhængen  mellem 
dette  Dokument  og  de  foran  anførte  giver  Vished  for,  at 
Talen  er  om  Gaarden  »sønden  næst  Vor  Frue  Kirke  og  vesten 
næst  Præstegaarden«  (Gaarden  var  jo  indbefattet  i  det  Vikarie- 
gods,  som  Sten  Basse  1427  oprettede;  og  dette  skænkede  han 
1441  til  Antvorskov).  Under  Udtrykket  i  Brevet  fra  1441 
»en  Gaard  og  Stenhus«  skjuler  sig  utvivlsomt  ogsaa  »den 
halve  Jord  fra  Præstegaarden  ned  til  Skibsbroen«,  som  nævnes 
1431  og  1436.  Et  andet  Punkt  kan  derimod  ikke  ligesaa 
sikkert  opklares,  nemlig  hvorvidt  Stenhuset,  som  Antvorskov 
Kloster  fik,  var  det  samme  som  det  Hus  eller  de  to  sammen- 


1  Brevene  fra  1405  og  1421  lade  Jens  Lavindsfar  og  Oluf  Orm 
bebo  hver  sit  Hus.  Mulig  har  Forholdet  været  det,  at  deres 
Huse   have  ligget  i  umiddelbar  Fortsættelse   af  hinanden. 

2  Naar  Niss  Jepsen  i  Uddraget  af  Brevet  fra  1431  kaldes  Jes 
Ipsen,   maa  det  vel  bero  paa  en  Feilskrift  af  Registrantens  Affatter. 

3  Kr.  Erslev:   Repertorium  diplom.   Nr.  6546  og  6813. 

4  Ældste  danske  Archivregistr.   IV   S.  216. 

5  Ældste  danske   Archivregistr.   IV   S.  217. 

stødende  Huse,  hvori  Oluf  Orm  og  Jens  Lavindsfar  havde 
boet,  eller  det  var  et  i  Tiden  mellem  1421  og  1441  paa  dets 
eller  disses  Tomt  nyopført  Hus. 

løvrigt  indeholde  de  her  nævnte  Dokumenter  et  Par 
topografiske  Oplysninger  af  Interesse  just  i  denne  Sammen- 
hæng. For  det  første,  at  den  nuværende  Præstegaard  har 
været  Præstegaard  allerede  i  det  15.  Aarhundrede.  Hvad 
Jesper  Stampe  fortæller  Ole  Worm,  at  den  oprindelig  har 
været  en  af  Johanniterklosterets  tre  Bygninger,  er  saaledes 
ogsaa  af  denne  Grund  urigtigt1.  Huset  er  utvivlsomt  bygget 
samtidig  med  Vor  Frue  Kirke,  o:  ved  Midten  eller  i  Slut- 
ningen af  14.  Aarh.2,  og  ene  med  det  Formaal  at  være 
Embedsbolig  for  Sognepræsten.  Dernæst  fremgaaer  det  af 
Brevet  fra  1405,  at  det  lille  Stykke  Stræde  (nu  kaldet  Kors- 
brødregade),  der  fører  mellem  Vor  Frue  Kirke  og  Stenhuset 
med  dets  Fortsættelse,  Præstegaarden ,  i  Middelalderen  kun 
betragtedes  som  yderste  Ende  af  Søndergade  (hvilket  Navn 
nuv.  Kongegade  bar  indtil  Tiden  omkring  Aar  1600;  se  S.  142). 

77.    Stenhuset  i  Kloster-Eie.    Beskrivelse  af  Bygningen. 

Takket  være  Hr.  Sten  Basse  kom  Antvorskov  altsaa  1441 
i  Besiddelse  af  et  Stenhus  i  Nyborg,  sandsynligvis  selve  den 


1  I  en  19/8  1741  afholdt  Taxationsforretning  over  Præstegaarden 
kaldes  denne  endnu  »Korsbrødregaard« .  (Crone:  Saml.  til  Nyborgs 
Hist.,  Prot.  B  S.  179). 

2  Af  arkitektoniske  Grunde  er  der  saaledes  næppe  noget  til 
Hinder  for,  at  Vor  Frue  Kirke  kan  være  opført  paa  Dron.  Mar- 
grethes Tid.  Et  andet  er,  om  Jesper  Stampe  har  Ret,  naar  han 
(1623)  siger,  at  Kirken  »blev  efter  Løfte  bygget  af  Dron.  Mar- 
grethe, da  hun  havde  overvundet  Kong  Albert«  (Suhms  Saml.  I  Bd. 
1.  H.  S.  72).  Den  Omstændighed,  at  Kirken  var  indviet  til  Jomfru 
Maria .  kunde  dog  nok  tyde  paa ,  at  Dronningen  havde  vist  den 
sin  Interesse ,  idet  det  navnlig  var  Vor  Frue  Kirkerne ,  hun  be- 
tænkte (se  Kr.  Erslev:  Dron.  Margrethe,  S.  335).  Ogsaa  Dron- 
ningens Pilegrimsreise  til  Aachen  (Hist.  Tidsskr.  7.  R.  III  S.  190  flg.) 
kunde  tyde  paa,  at  hun  ikke  har  undladt  at  give  sin  Taknemme- 
lighed mod  Forsynet  for  mindeværdige  Begivenheder  et  synligt  Udtryk. 

Bygning,  der  her  er  Gjenstand  for  Omtale.  Formentlig  har 
dette  Stenhus  saavel  som  det  Jordegods  paa  Fyen,  Hr.  Sten 
skænkede  Klosteret,  skullet  være  et  Slags  Vederlag,  fordi  han 
havde  udseet  Antvorskov  Kirke  til  sit  sidste  Hvilested1. 

Lange  Tider  er  der  næppe  hengaaet,  før  Antvorskov 
sendte  en  eller  et  Par  Munke  herover.  Men  første  Gang  der 
høres  om  dem,  er  Aar  1457,  da  en  »Pæder  Hwith,  Korssebrodher 
i  Nyborgh«   nævnes  som  Medudsteder  af  et  Thingsvidne2. 

Sandsynligvis  har  der  været  dybereliggende  Aarsager  til 
Oprettelsen  af  denne  fyenske  Udliggerpost.  Antvorskov  havde 
Besiddelser  i  mange  andre  Kjøbstæder3;  men  dette  medførte, 
saavidt  vides,  kun  rent  undtagelsesvis  Indretning  af  lignende 
faste  Stationer4.  Det  kan  derfor  heller  ikke  med  fuld  Sikker- 
hed angives,  hvilken  Opgave  Munkene  i  Nyborg-Stenhuset 
havde.  Snarest  have  de  vel  forvaltet  en  større  eller  mindre 
Del  af  Antvorskovs  Ejendomme  paa  Fyen,  mulig  dog  tillige 
gaaet  Tiggergang  (termineret).  Paa  en  Virksomhed  som  Gods- 
bestyrere kunde  det  bl.  a.  tyde,  at  Hr.  Oluf,  [Kors-]Broder  i 
Nyborg,  i  Aaret  1463  handlede  med  en  Dominikaner  fra 
Odense  om  Jord  ved  Hundslev -Skovgaard  i  Bjærge  Hrd.5 
Thi  denne  Eiendom  tilhørte  Antvorskov,  skænket  det  af  Hr. 
Sten  Basse.  Fremdeles  har  en  af  Nyborg -Munkene  været 
tituleret  Forstander  (eller  efter  Reformationen:  Foged),  hvad 
der  turde  vise,  at  vedkommende  har  indtaget  en  noget  over- 
ordnet Stilling.  Brevet,  hvori  denne  Forstander  nævnes,  er 
fra   1530.     Han  hed   Hans  Lydriksen   (eller  Lydiksen),    og 


1  Endnu  i  2.  Halvd.  af  18.  Aarh.  fandtes  Sten  Basses  Ligsten 
i  Klosterkirken:  tegnet  af  Søren  Abildgaard  (A.Petersen:  Mindes- 
mærker fra  Antvorskov  Klosterkirke  [1859].  Jvfr.  Kirkehist.  Saml. 
4.  R.  IV  S.  40).  Ved  Kirkens  Nedbrydning  i  Slutn.  af  18  Aarh. 
er  den   formentlig  blevet  ødelagt. 

2  Rigsarkivet,  Voss.  Saml.  Perg.,  Vindinge  Hrd.  Nr.  15.  Hans 
vedhængende   Segl   er  senere  gaaet  tabt. 

3  Se  navnlig  Ældste  d.  Archivreg.  IV   S.  221,  234  og  236. 

4  Se   S.  134  Anm.  3. 

5  Ældste  d.  Archivreg.  IV   S.  190. 

Dokumentet,  som  han  tilligemed  Provst,  Sognepræst  og  Vikarie- 
præst  i  Nyborg  o.  a.  udfærdigede,  var  en  Vidisse  paa  to  Pri- 
vilegiebreve  udstedte  af  Erik  Menved  og  Christoffer  II  for 
Nyborg  By1.  Endelig  skal  det  i  denne  Sammenhæng  anføres, 
at  i  en  Liste  over  Udrustningen,  som  den  fyenske  x\del  Aar 
1535  havde  paataget  sig,  sattes  »sancti  Hans  Gaard  udi  Ny- 
borg og  andet  Gods,  som  ligger  i  Fyen«,  til  at  stille  2  Heste 
(St.  Hans  Kloster  i  Odense  skulde  stille  4)2.  Hvad  dette 
»andet  Gods  i  Fyen«  er,  nævnes  ikke;  men  det  ligger  nær 
at  formode,  at  dermed  just  menes  det  Gods,  som  hørte  under 
Nyborg  Korsbrødregaard  og  bestyredes  derfra3. 


1  Resens  Atl.,  IV  fol.  310.  Jvfr.  Erslev:  Repertorium  diplom., 
under  Nr.  606.  Hans  Lydriksen  nævnes  efter  Provst,  Sognepræst 
og  Vikariepræst.  En  Forstander  for  et  virkeligt  Johanniterkloster 
indtager  derimod  altid  Rang  langt  foran   Sognegeistligheden. 

2  Erslev-Mollerup  :   Danske  Kancelliregistranter,   S.  13. 

3  Forholdene  ved  Nyborg  Korsbrødregaard  kunne  da  sikkert 
sammenstilles  med,  hvad  der  kjendes  fra  den  nuværende  Herregaard 
Svenstrup  (Ramsø  Hrd.).  Den  tilhørte  indtil  1454,  da  den  mage- 
skiftedes til  Roskildebispen  ,  Antvorskov  Kloster  og  styredes  ved 
Munke  udsendte  fra  Klosteret.  1311  nævnes  »Gotsvinus  comen- 
dator  Svenstorp «  (Pontoppidan:  Annales  ecclesiæ  danicæ,  II  S.  104), 
1339  »frater  Jacobus  previsor  curie  Swenstorp  ordinis  cruciferorum 
sancti  Johannis«  (Erslev:  Repertorium  diplom.,  Nr.  1839).  — End- 
videre skal  det  nævnes ,  at  der  i  Fr.  Ts  Registranter  (udg.  af 
Erslev- Mollerup)  S.  120  findes  følgende  Brevuddrag  fra  Aaretl526: 
»Mats  Bertellsszenn,  Borger  i  Vedtle,  fik  Livsbrev  paa  en  Fiske- 
gaard  ved  hans  Gaard  i  Vedtle ,  som  Borgemester  les  Ollsszenn 
havde  i  Værge,  og  paa  en  øde  Jord,  kaldet  Korsbrødregaard,  uden 
al  Afgift«.  Efter  hele  Sammenhængen  maa  det  antages,  at  Kors- 
brødregaarden  laa  i  Veile.  Brevuddraget  siger  vel ,  at  det  kun 
var  en  Jord,  som  hed  saaledes,  men  Navnet  synes  at  vise,  at  der 
paa  den  paagjældende  Grund  oprindelig  har  staaet  en  Gaard.  For- 
holdet er  da  rimeligvis  det,  at  efter  Gaardens  Nedriveise  er  Be- 
tegnelsen Korsbrødregaard  blevet  overført  paa  Grunden.  Om  en 
Johannitergaard  i  Veile  kjendes  iøvrigt  intet.  Maaske  har  den  til- 
hørt Antvorskov.  Endelig  synes  den  som  et'  virkeligt  Johanniter- 
kloster  stedse  udpegede  Korsbrødregaard  i  Lund  ogsaa  kun  at  have 
været  en  lignende  skaansk  Udliggerpost  fra  Antvorskov  som  Ny- 
borg-Stenhuset for  Fyens  Vedkommende.   Jeg  opfatter  nemlig  denne 

De  her  nævnte  4 — 5  Notitser  om  Nyborgs  Johanniter- 
munke repræsentere  iøvrigt  al  vor  direkte  Viden  om  Kors- 
brødregaarden  i  den  katolske  Tid1.  Det  ligger  imidlertid  i 
hele  Forholdets  Natur,  at  der  heller  ikke  kunde  ventes  at 
være  sønderligt  historisk  Stof.  En  saa  ubetydelig  og  uselv- 
stændig Stiftelse  blev  bl.  a.  ikke  eller  kun  sjældent  betænkt 
med  Jordegods  eller  Penge,  men  just  Skjøde-  og  Gavebreve 
ere  ellers  en  af  de  væsentligste  Kilder  til  Oplysning  om 
Munkeboligerne. 

Hvor  ringe  Nyborg  Korsbrødregaard  har  været  i  Sam- 
menligning med  de  af  et  firfløiet  Bygningskomplex  og  frit- 
liggende Huse  bestaaende  Korsbrødreklostre,  fremgaaer  ikke 
mindre  tydelig  ved  en  Betragtning  af  selve  Stenhuset. 

Som  nævnt  er  Huset  endnu  i  de  store  Træk  bevaret. 
Dets  ydre  Længde  udgjør  18  M.,  Bredden  knapt  8  M. ,  og 
Murhøiden  indtil  Tagskjægget  er  ca.  8  M.  Materialet  er 
røde  Munkesten  lagte  i  Munkeskifte.  Murtykkelsen  er  for- 
neden 1  M. ,  men  aftager  noget  opefter,  indtil  omtrent  det 
halve.  Det  bedst  bevarede  Parti  er  Kjælderen.  Den  stræk- 
ker sig  under  hele  Huset,  dækket  af  ialt  12  Fag  spidsbuede 
Krydshvælvinger,  der  ere  ordnede  i  to  Rækker  og  i  Rummets 
Midte  hvile  paa  5  firkantede,  murede  Piller2.    Hvælvingerne 


Korsbrødregaard  som  identisk  med  den  »commendere  gaard  i  Lund«, 
som  Antvorskov  Kloster  eiede  og  tilligemed  andet  skaansk  Gods  1496 
mageskiftede  til  Povl  Laxmand  (Ældste  d.  Archivreg.  IV  S.  101).  — 
Se  iøvrigt  J.  v.  Pflugk-Harttung:  Die  Anfånge  des  Johanniter  Ordens 
in  Deutschland  [1899],  S.  26  flg.  og  S.  59  flg.,  og  samme  Forf.  i  Zeit- 
schrift  fiir  Kirchengeschichte,   XX   S.  1  flg.  og   S.  132  flg. 

1  I  Ældste  danske  Archivregistraturer,  IV  S.  205,  er  der  an- 
ført følgende  Brevuddrag  fra  1486:  »Lauritz  Friisz  gaff  sinn  moder 
Jordhed  Perszdatter  thennd  jord  wdenn  for  Nyeborg,  som  hans 
morfader  Mattis  Jennsøn  thill  forn  gaff  hannem:  och  forne  Lauritz 
Friisz  haffde  sinn  kost  aff  korszbrødre  ibidem  paa  nogenn  tiid 
lanngh  for  forne  jord. «  Egentlig  skulde  dette  vel  betyde,  at  Lauritz 
Friis  havde  indgivet  sig  i  Nyborg  Korsbrødregaard ,  og  maaske 
skal  det  virkelig  opfattes  saaledes.  Men  den  Mulighed  er  ikke 
udelukket,   at   der  er  ment  Antvorskov  Kloster. 

2  Paa    omstaaende  Fig.  2 — 3    (Grundplan    og    Længdesnit    af 

ere  byggede  i  een  Støbning  med  Sidemurene.  Ved  Hvælvings- 
ribberne  er  der  den  Eiendommelighed,  at  i  det  østligste  Hvæl- 
vingspar er  der  kun  en  simpel  firsidet  Ribbe  dannet  af  al- 
mindelige Munkesten.  Derimod  er  der  ved  samtlige  10  andre 
Hvælvingsfag  til  Ribberne  anvendt  Profilsten  med  en  frem- 
skydende  let  tilspidset  Staf  (»Pærestaf«).  Denne  Vexlen  i 
Ribbeformerne  kunde  betyde,  at  Forraadet  af  Profilsten  er 
sluppet  for  tidlig  op,  mulig  ogsaa,  at  det  østligste  Hvælvings- 
par noget  senere  er  ommuret  —  thi  den  simple  firsidede  Ribbe 
turde  gjennemgaaende  være  noget  yngre  end  »Pærestafen«. 
At  Stenhuset  derimod  først  paa  et  senere  Tidspunkt  skulde 
være  forlænget  med  nævnte  Hvælvingspar,  synes  Sidemurene 
bestemt  at  modsige.  løvrigt  er  en  saadan  Vexlen  indenfor 
Ribbeformerne  i  en  og  samme  Bygning  heller  ikke  ganske 
ualmindelig. 

Kj ælderens  Gulv  har  rimeligvis  fra  først  af  kun  været 
simpelt  brolagt.  Nu  er  Gulvet  for  Størstedelen  af  Beton; 
kun  længst  mod  0.  er  der  en  uregelmæssig  Brolægning  af 
toppede  Granitsten.  Formentlig  paa  Grund  af  Terrænfor- 
holdene har  Gulvet  en  ringe  Stigning  fra  V.  mod  0.,  hvorfor 
Kjælderhøiden  varierer  noget,  fra  ca.  2,90  M.  mod  V.  (maalt 
til  Ribbernes  Skjæringspunkt)  til  ca.  2,45  M.  mod  0. 

Dagslyset  er  kun  faldet  sparsomt  ind  i  Kjælderen  gjen- 
nem  smaa  Aabninger.  Fra  hvilken  Kant  Adgangen  udefra 
har  været  til  Kjælderen,  sees  ikke.  Mulig  har  man  endog 
kun  indefra  kunnet  komme  ned  i  den.  1  Stenhusets  syd- 
østre Hjørne  skal  der  nemlig  ved  en  nylig  Omlægning  af 
Stueetagens  Gulv  være  truffet  en  af  store  Tegl  muret,  kort 
Vindeltrappe,   der  i  selve  Murtykkelsen  fører  fra  Stueetagen 


Hjørnegaardens  Kjælder,  efter  Opmaalinger  af  Arkitekt  E.  Schiødte) 
er  Stenhusets  Kjælder  betegnet  ved  mørk  Skraffering.  Den  lysere 
Skraffering  angiver  Kjælderen  under  den  Aar  1650  opførte  Tilbyg- 
ning til  Stenhusets  Østende,  den  lyseste  moderne  Tilføielser.  — 
En  Tegning  af  Stenhusets  Kjælder  findes  i  Trap :  Danmark,  3.  Udg. 
III  S.  608. 

ned  til  Kjælderens  Bund.  En  nærmere  Undersøgelse  af  den 
er  paa  Grund  af  Forholdene  for  Tiden  ikke  mulig.  Sikkert 
er  den  dog  oprindelig.  Deraf  forklares  maaske  ogsaa,  at 
den  østlige  Endemur,  hvori  Vindeltrappen  gaaer,  er  noget 
tykkere  end  de  tre  andre  Ydermure.  Hvor  Trappen  har  ud- 
mundet i  Kjælderen,  er  der  senere  anbragt  en  tynd  Skille- 
mur. For  hver  Ende  af  denne  sees  et  Murfremspring  ind  i 
Kjælderen,  og  i  det  ene  sidde  endnu  Dørstabler. 

De  Nedgange  til  Kjælderen,  som  nu  findes  dels  fra  Adel- 
gade gjennem  den  vestlige  Endemur,  dels  fra  Gaardspladsen 
gjennem  den  sydlige  Sidemur,  ere  brudte  senere.  I  det  Hele 
har  Tiden  medført  visse  Forandringer  i  Kjælderen.  De  to 
østligste  Hvælvingspar  ere  for  knapt  20  Aar  siden  ved  en 
tynd  Mur  afskildrede  fra  de  fire  vestligste,  og  om  den  midterste 
Hvælvingspil  le  er  der  ført  en  Skorsten  ned.  Ligeledes  er 
eller  har  der  været  brudt  forskjellige  Lys-  og  Døraabninger, 
hvis  Spor  endnu  sees  paa  Murenes  Udside.  Endelig  ere 
samtlige  Murflader  blevne  dækkede  med  et  Lag  Kalkpuds. 

Over  Kjælderen  rummer  Stenhuset  to  Stokværk.  Begge 
disse  maa  have  haft  fladt  Loftsdække,  men  iøvrigt  kan  intet 
udtales  om  dem  eller  om  Rum -Fordelingen.  Det  Hele  er 
ændret  i  senere  Tider.  Af  de  oprindelige,  spids-  eller  flad- 
buede  Vinduesaabninger  er  der  heller  ikke  tydelige  Spor.  Som 
det  i  det  følgende  skal  sees,  er  Stenhuset  ogsaa  i  Tidens  Løb 
undergaaet  Ommuringer  og  Reparationer,  hvorved  Ydermurenes 
oprindelig  regelrette  Munkeskifte  flere  Steder  er  blevet  noget 
forstyrret.  Men  i  Hovedsagen  ere  Murene  endnu  lige  op  til 
Tagskjægget  de  middelalderlige. 

Endog  Stenhusets  vestlige  Gavltrekant  har  mulig  i  Midten 
oprindeligt  Murværk.  Er  den  bleven  ommuret  i  Renæssance- 
tiden, da  Kamtakkerne,  hvormed  Gavlen  formentlig  fra  først 
af  efter  Tidens  Stil  har  været  afsluttet,  bleve  nedtagne  og 
erstattede  med  en  svungen  Gavlkontur,  saa  har  man  i  alt 
Fald   delvis   benyttet   det   gamle   Materiale.     Af   den    østlige 

Gavl  er  derimod  intet  bevaret.  Den  borthuggedes,  da  Sten- 
huset ved  Midten  af  det  17.  Aarh.  forlængedes  mod  Øst. 

Hvad  sluttelig  Stenhusets  Tagstol  angaaer,  gjøre  de  af 
Tiden  mærkede  Egetræs  Spær  med  de  dobbelte  Sæt  af  Hane- 
bjælker et  særdeles  gammelt  Indtryk.  Om  ikke  oprindelige 
hidrøre  de  i  hvert  Fald  fra  Renæssancetiden.  Tagdækkets 
ældste,  halvcirkeldannede  Munketegl  ere  senere  afløste  af  en 
yngre  Form,  fladere  i  Buen. 

Til  en  nøie  Datering  af  Stenhuset  foreligger  der,  som 
det  vil  sees,  ikke  mange  arkitektoniske  Enkeltheder.  Kj ælde- 
rens spidsbuede  Krydshvælvinger  og  Ribbestenene  med  den 
tilspidsede  Staf  ere  de  eneste  Holdepunkter.  Som  finere 
Tidsmaalere  due  de  dog  ikke  meget.  De  vise  formentlig  kun 
Bygningen  opført  i  en  ikke  altfor  sen  Del  af  den  gotiske 
Periode.  Om  Antvorskov  Kloster  strax  efter  1441  har  ny- 
opført Stenhuset,  eller  —  hvad  der  dog  er  det  sandsyn- 
ligste —  det  har  benyttet  det  alt  staaende  Hus,  og  hvor  meget 
ældre  end  1441  dette  i  saa  Fald  er,  det  kan  derfor  ikke  med 
Sikkerhed  læses  ud  af  Bygningen  —  ligesaa  lidt  som  af 
Arkivalier. 

Derimod  fortælle  Dokumenter,  hvorledes  Stenhusets  umid- 
delbare Omgivelser  have  været  i  det  16.  Aarh.  I  et  strax 
nedenfor  meddelt  Brev  fra  1551  tales  om  et  »Træhus«,  der 
stod  op  til  Stenhuset,  springende  noget  frem  for  det,  og  om 
en  Have,  der  ligesom  Træhuset  hørte  med  til  Korsbrødre- 
gaarden.  Efter  Forholdene  er  det  utvivlsomt,  at  baade  Træ- 
hus og  Have  laa  ved  Stenhusets  Sydside  —  altsaa  dér  hvor 
senere  Fløien  fra  1614  opførtes.  Det  maa  endvidere  antages, 
at  Haven  eller  en  aaben  Plads  har  strakt  sig  mellem  Sten- 
huset og  den  middelalderlige  Præstegaard.  I  det  Hele  har 
den  nuværende  tætte  Bebyggelse  af  Kvarteret  her  ikke  exi- 
steret  i  det  16.  Aarh.,  ligesom  ogsaa  dets  Udseende  paa  anden 
Maade  har  været  forskjelligt.  Adelgade,  som  nu  er  en  af 
Nyborgs  bredeste  Gader,  var  i  1.  Halvdel  af  det  16.  Aarh. 
et  smalt  Stræde  —  under  Navn   af  Færgestræde  —  og   til- 

lige  kortere,  idet  Fjorden  skjød  sig  op  omtrent  til  nuværende 
Skippergades  Udløb  i  Adelgade.  Hvor  Færgestrædet  endte 
mod  Syd,  begyndte  Skibsbroen,  der  strakte  sig  i  sydsydvestlig 
Retning  mindst  ned  til  Hovedvagten1.  Færgestrædets  Vest- 
side dannedes  for  største  Delen  af  Johan  Friis's  Eiendom. 
Dette  fremgaaer  af  et  Laasebrev,  som  Kantsleren  Aar  1548 
lod  tage  over  sit  Jordegods  paa  Fyen;  heri  nævnes  bl.  a. 
»en  Gaard  i  Nyborg,  som  rækker  langs  vester  ud  med  Færge- 
strædet fra  Adelgade  (o:  nuværende  Kongegade)  og  til  Gravene 
(Bygraven  laa  her  i  tænkt  Fortsættelse  mod  V.  af  Skippergade) 
med  to  Stenhuse  og  Mure,  som  der  paa  stander« 2.  Mod  0.  i 
Færgestrædet  stod  nærmest  Kirken  Korsbrødregaarden  med 
dens  Træhus  og  Have.  Syd  derfor  har  efter  samtlige  Topo- 
grafers Udsagn  ligget  en  Barfred  (»to  Loft  høi,  med  en  skjøn 
Kjælder  under«),  nævnt  i  et  Dokument  fra  1533 8. 

Denne  Adelgadens  (Færgestrædets)  oprindelige  Snæverhed 
maa  man  erindre  for  at  forstaa  Brevet  fra  1551  vedrørende 
Korsbrødregaarden.  Det  var  kort  før  Midten  af  det  16.  Aarh., 
at  Chr.  III  tog  fat  paa  Ombygningen  og  Udvidelsen  af  Ny- 
borg Slot.    Al  Passage  over  Bæltet  hertil  foregik  fra  Skibs- 


1  1  1872  fandtes  her  tydelige  Spor  af  Bolværkspæle,  Risflet- 
ninger og  hele  Rækker  af  store  Sten.  Ligeledes  fremkom  ved 
Gravning  til  en  Kjælder  under  Gaarden  paa  Hjørnet  af  Adelgade 
og  Østerboulevard  en  Del  velbevarede  Bolværkspæle  (Fr.  Crone : 
Saml.  til  Nyborg  Kjøbstads .  Fæstnings,  Slots  og  Lehns  Hist., 
Protokol  A  S.  19—20). 

2  Aktstykker  til  Oplysn.  af  Danm.  indre  Forhold  i  ældre  Tid, 
udg.  af  Fyens  Stifts  lit.  Selskab,  2.  Del  S.  165.  —  Denne  Johan 
Friis'  Eiendom  i  Nyborg  er  et  meget  karakteristisk  Vidnesbyrd 
om  Halv-Sandhederne  i  Jesper  Stampes  Beretning  fra  1623.  Han 
siger,  at  Johanniterklosteret  har  bestaaet  af  3  Huse,  Korsbrødre- 
gaarden i  Midten  og  for  Enderne  Præstegaarden  og  Johan  Friis's 
Eiendom.  De  3  Gaarde  ligge  ganske  rigtig  i  denne  indbyrdes 
Stilling.  Men  at  et  Stræde  skilte  de  to  af  dem,  fortæller  Præsten 
ikke,   og  i  Johan  Friis's  Eiendom  har  der  aldrig  boet  Munke. 

3  Saml.  til  Fyens  Hist.  og  Top.  VII  S.  306.  —  Om  Begrebet 
Barfred  se  Danske  Saml.  II  S.  55  flg.  og  Saml.  til  jydsk  Hist.  og 
Top.  II  S.  201  flg. 

broen  op  gjennem  Færgestrædet  og  mod  Vest  ud  ad  Sønder- 
gade. Denne  sidste  Gade  har  øiensynlig  allerede  i  16.  Aarh. 
været  ganske  bred.  Betegnelsen  Adelgade  (o:  Hovedgade), 
som  den  undertiden  bar,  saaledes  i  ovennævnte  Laasebrev  fra 
1548  og  i  etDokum.  fra  1454 *,  tyder  i  alt  Fald  derpaa.  Hvad 
det  derfor  særlig  gjaldt  om  af  Hensyn  til  Trafikken,  var  at  faa 
Færgestrædet  gjort  bredere.  Et  Paabud  herom  foreligger  i  et 
Brev,  som  Kongen  Aar  1548  tilskrev  sin  Lensmand  paa  Ny- 
borg Slot,  Frands  Brockenhuus: 

»Sammeledes  give  Vi  Dig  tilkjende,  hvorledes  at  Borgemester 
her  udi  Byen  (Nyborg)  skal  have  ladet  bygge  et  Hus  op  udi  det 
Stræde,  som  løber  ned  til  Færgebroen,  og  der  samme  Stræde 
skulde  saa  bygges  paa  begge  Sider,  da  blev  det  ikke  vidt  nok. 
Thi  bede  Vi  Dig  og  ville,  at  Du  handler  med  Borgemester,  at 
samme  Hus  bliver  nedbrudt,  og  at  Du  haver  Tilsyn,  at  samme 
Stræde  bliver  saa  vidt,  at  naar  Vor  Vei  falder  der  frem  med 
100  Heste,  200  eller  300,  at  de  da  kunne  have  Rum  der  udi, 
naar  de  skulle  skibes  der  for  Byen.  Og  dersom  Borge  mester 
skal  miste  nogen  af  hans  Jord  og  fanger  der  Skade  af,  da 
maatte  Du  paa  Vore  Vegne  udlægge  hannem  nogen  anden  Jord 
i  det  Sted  ved  Avernakke  Port  og  andetsteds,  hvor  vi  den  bedst 
ombære  kunde.  Og  dersom  samme  Hus  kan  flyttes  ind  mod 
det  Hus,  som  Sognepræsten  haver  bygt,  saa  at  samme  Stræde 
bliver  vidt  nok,  da  ere  Vi  dermed  og  tilfreds«  2. 

Det  næste  kjendte  Skridt  til  en  Forbedring  af  Færge- 
strædets Udseende  var  Udfærdigelsen  af  foran  berørte  Brev 
fra  1551.     Dette  er  bevaret  i  følgende  Afskrift: 

»Prior  af  Antvorskov  fik  Brev,  som  her  efter  følger. 
Ghristianus  3. 

»Vor  Gunst  tilforn.  Vider,  at  Vi  nu  haver  været  her  udi 
Vor  Kjøbstad  Nyborg  og  beseet  den  Befæstning,  som  her  er 
gjort,  saa  forfare  Vi,  at  den  Gade,  som  gaaer  ned  til  Skibsbroen, 
er  for  meget  smal,  saa  at  Vore  Heste  og  hvis  Vogne,  som  Vi 
have  Behov  til  at  føre  Vort  Gods  op  og  ned  til  Skibsbroen  med, 
naar  Vor  Vei  falder  her  frem,  ikke  kunne  vel  komme  omkring 
hverandre.  Thi  bede  Vi  Eder  og  ville,  at  I  med  det  første  lader 
afbryde  det  Træhus,  staaer  hos  Eders  Gaard  ved  samme  Gade, 


1  Rigsarkivet,  Voss.  Saml.  Perg.,  Nyborg  Nr.  21 

2  Danske   Magazin,  4.  R.  II   S.  85. 

og  lader  det  indflytte  udi  Gaarden,  beder  saa,  at  det  ikke  kom- 
mer ydermere  at  staa,  end  som  Stenhuset  det  staaer,  og  at  I 
desligeste  indrømmer  saa  meget  af  Haven  der  hos  Gaarden,  saa 
at  den  ikke  kommer  heller  ydermere  at  staa  end  lige  ved  Husene, 
paa  det  at  Gaden  kan  blive  bred  nok.  Her  vider  at  rette  Eder 
efter  og  lader  det  ingenlunde.  Datum  Nyborg  alle  Helgenes  Dag 
Anno   1551 «*. 

Kongebudet  var  altsaa  stilet  til  Prioren  i  Antvorskov 
Kloster  som  Nyborg  Korsbrødregaards  rette  Eier.  Deri  ligger 
et  Hovedbevis  for,  at  den  her  fremsatte  Opfattelse  af  Sten- 
husets ældste  Historie  er  rigtig.  Som  Antvorskov  Kloster 
selv  havde  overlevet  Reformationen  og  beholdt  sin  geistlige 
Styrelse  —  det  sækulariseredes  først  Aar  1580  —  saaledes 
vedbleve  ogsaa  dets  i  den  katolske  Tid  erhvervede  Eiendomme 
rundt  om  i  Landet  væsentligst  at  høre  under  det.  Nu  som 
tidligere  havde  det  derfor  en  eller  et  Par  Klosterfolk  boende 
i  Nyborg.  I  et  Dokument  fra  1560  nævnes  dets  Foged  paa 
Korsbrødregaarden  (se  S.  144). 


1  Tegneiser  over  alle  Lande,  Bd.  3  fol.  442  b.  —  I  Forbindelse 
med  dette  Brev  maa  nævnes  følgende  udaterede  Brevuddrag  i  Ant- 
vorskov Kloster-Registrant  (Ældste  danske  Archivreg.  IV  S.  227) : 
»Itt  widnne  aff  Nyborg  bytinngh  indhollendisz  enn  deell  aff  Korsør 
brødre  dierisz  gaardtz  forthe  war  bleffuen  vdlagdt  thill  att  foruie 
Kongenns  gade  der  vdj  byenn  med.«  Brevet  er  i  Registranten  op- 
ført under  Antvorskov  Klosters  Besiddelser  i  Korsør  paa  Grund  af 
Navnet  »Korsør  brødre«.  Men  dette  maa,  som  Registrantens  Ud- 
giver rigtig  har  formodet,  betegne  »Korsbrødre«  og  Talen  være 
om  Nyborg  Korsbrødregaard.  En  Kongensgade  kjendes  iøvrigt 
ikke  i  Korsør,  og  Dokumentets  Udstedelse  paa  Nyborg  Thing  vilde 
ogsaa  ellers  være  meningsløs.  Udvidelsen  af  Nyborg  Kongegade 
ved  Hjælp  af  Korsbrødregaardens  Fortov  maa  være  foregaaet  i 
2.  Halvdel  af  16.  Aarh.  Derpaa  tyder  bl.  a.  Navnet  Kongegade. 
Betegnelsen  Søndergade  forekommer  bl.  a.  i  Breve  fra  28/io  1551 
og  7/i2  1564  (Kancelliets  Brevbøger)  og  i  en  Fortegnelse  fra  1582 
over  Nyborg  Kirkes  Jordskyld  og  Gaarde  i  Nyborg  (afskrevet  i 
Fr.  Crone:  Saml.  til  Nyborg  Kjøbstads  Hist.,  Prot.  A  S.  409— 12). 
1669  kaldes  Gaden  Kongegade  (Crone:  Op.  cit.,  Prot.  A  S.  50), 
ligesaa  i  Resens  Atlas  fra  ca.  1677.  Samtidig  bruges  dog  i  Ny- 
borgs Skjøde-  og  Pantebog  for  Aaret  1677  (i  Nyborg  Bys  Arkiv) 
Betegnelsen  Søndergade. 

III.    Stenhuset  som  Toldergaard. 

I  Aaret  1560  indtraadte  der  en  Forandring  med  Kors- 
brødregaarden. 

Det  var  gjennemgaaende  for  alle  de  Klostre,  som  efter 
Reformationen  bevarede  deres  geistlige  Styrelse,  at  Abbederne 
eller  Priorerne  nu  ved  deres  Udnævnelse  maatte  forpligte  sig 
til  at  tjene  Kongen  og  Riget  efter  yderste  Evne.  Dette  vilde 
sige,  at  hver  Gang  lidt  vanskelige  eller  extraordinære  For- 
hold indtraf  for  Kronen,  Pengemangel,  Byggearbeider  paa 
kongelige  Slotte,  Ankomst  af  fremmede  Gesandtskaber  osv., 
maatte  Klostrene  træde  hjælpende  til.  Et  saadant  Tilfælde 
forelaa  i  Nyborg  i  Aaret  1560.  Det  var  Ordningen  af 
Toldvæsenet. 

Tidligere  havde  Byfogeden  ved  Siden  af  sine  andre  For- 
retninger ogsaa  passet  Toldvæsenet  —  ganske  som  dette 
iøvrigt  dengang  var  Tilfældet  i  næsten  alle  danske  Kjøb- 
stæder1.  Men  efterhaanden  som  Storebælt  blev  mere  al- 
mindelig Passage  og  Trafikken  paa  Nyborg  tiltog,  maatte 
Tilsynet  med,  at  Tolden  virkelig  betaltes,  skærpes.  16/5  1560 
tilskrev  Kongen  sin  Lensmand  paa  Nyborg  Slot  et  Brev, 
hvori  det  bl.  a.  hedder:  » Efterdi  Vi  forfare,  at  Byfogeden 
der  udi  Vor  Kjøbstad  Nyborg  her  til  Dags  haver  oppebaaret 
Tolden  af  de  Skibe,  som  løbe  gjennem  Bælt,  og  ikke  haver 
sønderlig  Forstand  derpaa,  da  have  Vi  nu  tilskikket  os  elske- 
lige Jørgen  Vale  at  skulle  paa  Vore  Vegne  her  efter  oppe- 
bære Vor  og  Kronens  Rettighed,  som  Os  tilkommer  af  samme 
Skibe,  som  løbe  gjennem  Bælt« 2. 

Jørgen  Vale  havde  hidtil  været  Toldskriver  i  Helsingør. 
Det  gjaldt  nu  om  at  finde  en  passende  Bolig  i  Nyborg  til 
ham,  helst  i  Nærheden  af  Skibsbroen.  Dér  laa  imidlertid 
Korsbrødregaarden  —  Munkehuset,  som  Kongen  til  en  vis 
Grad  kunde  disponere  over.  8/6  1560  udgik  saa  følgende  Brev : 


1  M.  Mackeprang:   Dansk  Købstadstyrelse  [1900],   S.  240. 

2  Tegneiser  over  alle  Lande,  Bd.  6  fol.  270  b. 

Aarb.  f.  nord.  Oldk.  og  Hist.  1902.  10 

»Prior  udi  Antvorskov  Kloster  fik  kgl.  Mai. 's  Brev,  som  her 
efter  følger. 

Frederik. 

»Vor  Gunst  tilforn.  Vider,  at  Vi  haver  forordineret  og  til- 
skikket en  Tolder  at  skulle  bo  udi  Vor  Kjøbstad  Nyborg  og  der 
paa  Vore  Vegne  oppebære  Vor  og  Kronens  Told  og  Rettighed 
af  de  fremmede  Skibe,  som  løbe  gjennem  Bælt,  og  forfare,  at 
der  ikke  skal  være  nogen  beleilig  Vaaning  der  udi  Byen  for  Vor 
Tolder,  som  Vi  hannem  kunne  udlægge,  uden  i  Korsbrødregaard, 
som  hører  til  Klosteret.  Thi  bede  Vi  Eder  og  ville,  at  I  med 
det  første  tilskriver  Eders  Foged  der  udi  Gaarden  og  hannem 
befaler,  at  han  tilsteder  fornævnte  Vor  Tolder  der  at  have  sin 
Værelse,  efter  som  Vi  ydermere  have  befalet  Os  elskelige  Frants 
Brockenhuus,  Vor  Mand,  Tjener  og  Embedsmand  paa  Vort  Slot 
Nyborg,  al  Ting  der  om  at  skulle  bestille.  Her  vider  Eder  efter 
at  rette  og  lader  det  ingenlunde.  Datum  Favrholm  den  8.  Dag 
Juni  Anno   1560«  *. 

Brevets  Ordlyd  synes  at  vise,  at  Antvorskov  Kloster 
ikke  fuldstændig  har  maattet  give  Afkald  paa  Korsbrødre- 
gaarden,  men  at  Toldembedsmand  og  Klosterfoged  ere  komne 
til  at  bo  under  fælles  Tag.  Et  enkelt  Forhold  kunde  imidler- 
tid tyde  i  modsat  Retning,  nemlig  en  kgl.  Ordre  af  3/i  1578. 
Heri  kaldes  Gaarden  »Toldergaarden  udi  Nyborg«,  og  i  An- 
ledning af,  at  denne  da  var  noget  forfalden,  befalede  Kongen 
sin  Lensmand  paa  Nyborg  Slot,  at  han  »med  det  første  lader 
bygge  og  forbedre  Toldergaarden  og  den  færdig  gjøre  med 
Tegl,  Loft  og  Plankeværk  og  i  andre  Maade,  efter  som  Be- 
hov gjøres og  hvis  I  udi  saa  Maade  paa  fornævnte 

Gaard  lader  forbygge,  at  I  det  siden  indskriver  udi  Eders 
Regnskab«2.  Havde  Antvorskov  Kloster  paa  det  Tidspunkt 
været  den  rette  Eier  af  Korsbrødregaarden ,  vilde  Vedlige- 
holdelsespligten  naturligst  have  paahvilet  det.  Men  maaske 
Kronen  overtog  Udgiften,  fordi  den  havde  en  væsentlig  Nytte 
af  Stenhuset. 


1  Tegneiser  over  alle  Lande,  Bd.  6  fol.  281.  —  Man  erindre 
her  Jesper  Stampes  Beretning  fra  1623:  »det  mellemste  af  Nyborgs 
3  Klosterhuse  gav  Chr.  III  til  en  Toldergaard  « .   Det  var  altsaa  Fr.  II. 

2  Fyenske   Tegneiser. 

Tilfældigvis  ere  Nyborg  Lensregnskaber  just  bevarede  for 
Aaret  1578/79,  saa  at  Korsbrødregaardens  Reparation  regn- 
skabsmæssig kan  dokumenteres.  Blandt  Udgiftsposter  an- 
føres følgende: 

»Pending  udgivet  og  bekostet  paa  Toldergaarden  udi  Nyborg, 
som  var  bygfalden,  og  efter  kongl.  Mai. 's  Brev  og  Befaling  er 
kjøbt  til  at  forbedre  den  med  Skjelning1  paa  Taget,  Loftet  at 
lade  forbedre  og  andetsteds,  hvor  Behov  gjordes,  er  bekostet  der 
paa  i  dette  Aar  efter  Regnskabs  Lydelse: 

Pending 14672  Dir.  141/2  >3 

Formuret  og  overhængt  med  Tag,  er  kommet  der  til: 

Mursten 2500 

Tagsten 1500 

Kalk IV2  Læster. 

Item  hvis  som  er  beholdendes  af  Tømmer,  Deller,  Kalk,  Mursten 
og  Tagsten,  som  er  indkjøbt  for  forskrevne  Pending  og  ikke  er 
forbygget  dette  Aar  efter  Regnskabs  Lydelse,  skal  Laurids  Skriver, 
Toldskriver  udi  Nyborg,  fremdeles  gjøre  kongl.  Mai.  Regnskab  for 
efter  hans  Kvittants's  Lydelse«  2. 

Det  er  bl.  a.  denne  ikke  ubetydelige  Reparation,  som  maa 
haves  i  Erindring,  naar  man  seer,  at  det  oprindelig  regelrette 
Munkeskifte  i  Stenhuset  hist  og  her  er  forstyrret,  og  at  Tagets 
gamle  Hulsten  ere  forsvundne.  Ikke  usandsynligt  stammer 
Egetræs  Spærværket  just  fra  denne  Leilighed. 

Navnet  »Toldergaard«,  som  Stenhuset  bærer  baade  i  den 
kgl.  Ordre  af  1578  og  i  Lensmandens  Regnskab,  var  imidler- 
tid nu  ikke  den  eneste  officielle  Betegnelse  for  det.  I  Be- 
stallinger for  Nyborgs  Toldskrivere  kaldes  Stenhuset  frem- 
deles Korsbrødregaarden.  Og  dette  Navn  træffes  ikke  een, 
men  flere  Gange,  idet  Byens  Toldpersonale  vexlede  temme- 
lig hurtig. 

Jørgen  Vale  er  rimeligvis  død  1570.  28/i2  d.  A.  blev 
Borgmester  Peder  Holst  udnævnt  til  Tolder,  men  10/2  1571 
fik  han  Zorobabel  Milich  til  Medhjælper  (0:  Toldskriver).   Af 


1  Ved   Skjelning  forstaaes  Tagets   udvendige  Understrygning. 

2  Nyborg  Lensregnskab  fra  Philippi-Jacobi  Dag  1578  til  Phi- 
lippi-Jacobi  Dag  1579.      I  Rigsarkivet. 

10* 

disse  to  Toldere  boede  dog  sikkert  kun  Milich  i  Korsbrødre- 
gaarden1.  Faa  Aar  efter  fandt  imidlertid  Kongen,  at  »Tolde- 
riet i  Nyborg  ikke  er  saa  stort,  at  det  er  fornødent  at  gjøre 
nogen  Bekostning  paa  2  Toldere  at  holde«,  og  n/s  1575  af- 
skedigedes Zorobabel  Milich.  Men  allerede  1577  gjenopret- 
tedes  Toldskriverembedet.  I  Bestallingen  for  Laurids  Skriver 
(af  27/9  1577)  hedder  det,  at  han  i  Forening  med  Tolderen 
(Peder  Holst)  skulde  varetage  Toldregisteret,  have  100  gamle 
Daler  i  aarlig  Løn  »og  Bolig  i  Korsbrødregaarden  i  Nyborg, 
efter  som  andre  Toldskrivere  før  ham  haft  haver«  2.  Knapt 
3  Aar  senere  afløstes  Laurids  Skriver  af  Peder  Skriver,  i 
hvis  Udnævnelse  (dat.  Vs  1580)  Bestemmelsen  om  de  100  Daler 
og  Bolig  i  Korsbrødregaarden  gjenfindes3. 

Vi  standse  et  Øieblik  her  ved  1580.  I  dette  Aar  blev 
Antvorskov  Kloster  sækulariseret  og  7/s  forlenet  til  Fred.  II's 
Staldmester  Peder  Reedtz.  For  Nyborg  Korsbrødregaard  kom 
dette  til  at  betyde,  at  den  nu  helt  og  holdent  gik  over  i 
Kronens  Eie.  Det  synes  imidlertid  ikke,  at  man  har  skjøttet 
videre  om  det  gamle  Stenhus;  thi  endnu  samme  Aar  be- 
sluttede man  foreløbig  at  overlade  det  til  en  velmeriteret 
Nyborgenser.  u/i  1580  udfærdigede  Fred.  II  fra  Antvorskov 
et  Brev,  hvorefter  Willum  Ortmand  »maa  bekomme,  nyde, 
bruge  og  besidde  Toldergaarden  i  Nyborg  kvit  og  fri  uden 
al  Husleie  udi  10  samfulde  Aar  efter  dette  Brevs  Dato  at 
regne;  dog  saa,  at  han  skal  opholde  og  gjøre  deraf  Skat  og 
anden  baade  kongelig  og  borgerlig  Tynge  lige  med  andre  be- 
siddende Borgere  der  smstds.  Sammeledes  skal  han  bygge 
og  forbedre  Gaarden  og  holde  den  ved  god  Hævd«3. 

1  Se  Kancelliets  Brevbøger  under  nævnte  Datoer.  14/4  1571 
udfærdigedes  et  Gavebrev  til  Milich  paa  alle  de  Tinfade ,  Tin- 
tallerkener, Bækkener,  Lysestager  og  andet  Messingtøi,  Kjedler, 
Gryder  og  andet  Kjøkkentøi,  Dyner,  Hoveddyner,  Lagner  og  Seng- 
klæder, Stole,  Bænkedyner  og  Hynder  samt  de  3  Køer,  1  Oxe  og 
23  Sider  Flæsk,  som  Jørgen  Vale  havde  efterladt  sig  (Kancelliets 
Brevbøger).  2  Kancelliets  Brevbøger  under  nævnte  Datoer. 

3  Fyenske  Registre. 

Willum  Ortmand  er  rimeligvis  død,  før  de  10  Aar  vare 
gaaede.  Thi  1588  overdroges  Toldergaarden  paa  ganske 
samme  Vilkaar  til   Vintapperen  Henrik  de  Ricke1. 

Ved  ingen  af  disse  Leiligheder  forbeholdt  Kronen  sig 
udtrykkelig  Ret  til,  at  Nyborgs  Toldskrivere  fremdeles  skulde 
have  Bolig  i  Korsbrødregaarden.  De  faktiske  Forhold  vise 
imidlertid,  at  dette  i  alt  Fald  i  de  nærmeste  Aar  efter  1580 
har  været  en  stiltiende  Overenskomst.  30/n  1580,  da  foran- 
nævnte Toldskriver  Peder  Skriver  avancerede  til  Tolder,  fik 
Stedfortræderen,  Hans  Skriver,  efter  Sædvane  anvist  »Vaaning 
udi  Korsbrødregaard« 2.  Det  samme  staaer  i  Brevet,  hvorved 
Christian  Skriver  5/s  1583  udnævntes  til  Toldskriver3.  Der- 
med forsvinder  imidlertid  Bestemmelsen  om  Fribolig  i  Kors- 
brødregaarden. I  de  følgende  Toldskriver-Bestallinger  (saa- 
ledes  for  Jens  Wiborg  25/3  1589 4,  Hans  Jørgensen  3/s  1604, 
Berendt  Pedersen  15/s  1610  og  Bjørn  Markussen  28/6  16125) 
hedder  det  kun,  at  Lønnen  er  50  gamle  Daler  om  Aaret 
samt  nogen  Agerjord.  Mulig  betyder  dette  en  stedfunden 
Forandring  —  Agerjorden  nævnes  ikke  i  Toldskriver-Bestal- 
lingerne indtil  1583  incl.  Paa  den  anden  Side  maa  det  dog 
erindres,  at  Stenhuset  endnu  i  Begyndelsen  af  det  17.  Aarh. 
i  officielle  Dokumenter  kaldtes  Toldergaarden. 

Ifl.  Eiler  Brockenhuus'  historiske  Kalender -Antegnelser 
døde  Henrik  Vintapper  (Henrik  de  Ricke)  den  17.  Mai  1600 6. 
Dermed  passer  vel,  at  Nyborgs  Borgmester  3  Ugersdagen 
efter  fik  kgl.  Ordre  om  »at  skulle  lade  tage  Syn  paa  Tolder- 
gaarden der  sammesteds,  om  den  findes  med  Bygning  og  udi 
andre  Maade  saa  noksom  ved  Magt  holden,  som  det  sig  bør, 


1  Fyenske  Registre,  22/n  1588.  I  Præsten  Christiern  Bruns 
Optegnelser  for  Aarene  1572 — 91  nævnes  1584  »Henrik  de  Ricke, 
den  Vintapper  til  Peder  Skrivers  Borgmesters«  (Saml.  til  Fyens 
Hist.   og  Top.  VII   S.  274).  2"3  Fyenske  Registre. 

4  Bestallingen   er  trykt  i  Personalhist.  Tidsskr.  V  S.  322. 

5  Se  Fyenske  Registre  under  nævnte  Datoer.  Disse  Bestal- 
linger ere  næsten  ligelydende  med   Jens   Wiborgs  fra  1589. 

6  Saml.   til  Fyens  Hist,   og  Top.  VI   S.  439. 

og  sig  med  det  førderligste  (snareste)  derom  imod  Hans  Maiestæt 
erklære  c 1.  Thi  Kronen  maatte  jo  nu  efter  Henrik  Vintappers 
Død  overtage  det  ledige  Stenhus.  Hvem  dette  i  de  nærmest 
følgende  Aar  har  huset,  om  Toldskrivere  eller  andre,  kan 
næppe  oplyses.  Først  fra  1613  foreligger  et  nyt  Dokument  om 
Toldergaarden;  og  dette  Aar  blev  ved  Siden  af  1441  og  1560 
et  Mærkeaar  i  Stenhusets  Historie.  Kronen  solgte  det  da  til 
.Privateie.    Siden  1613  har  det  stedse  været  i  Privateie. 

Skjødet,  som  er  indført  i  Fyenske  Registre,  lyder  saaledes: 
»Anders  Hansen,   Rigens  Skriver,  fik  Skjøde  paa  en  Gaard 
udi  Nyborg. 

Ghristianus  4tus. 
»Gjøre  alle  vitterligt,  at  Vi  naadigst  haver  solgt,  skjødet  og 
afhændet  og  nu  med  dette  Vort  aabne  Brev  sælger,  skjøder  og 
afhænder  fra  Os  og  Vore  Efterkommere  Konninger  udi  Danmark 
og  Kronen  og  til  Os  elskelige  Anders  Hansen,  Rigens  Skriver,  og 
hans  Arvinger  til  evindelig  Eiendom  en  Vor  og  Kronens  Gaard 
og  Grund,  kaldes  Toldergaarden,  udi  Vor  Kjøbstad  Nyborg  lig- 
gende, med  Huse,  Bygning,  Have  og  Gaardsrum  udi  sin  Længeise 
og  Bredelse,  som  den  nu  begreben  og  forefunden  er,  med  samt 
trende  Agre  udi  Nørremark  og  en  liden  øde  Have  udi  Byen. 
Thi  bepligter  Vi  Os  og  Vore  Efterkommere  Konninger  udi  Dan- 
mark og  Kronen  at  fri.  hjemle  og  fuldkommelig  tilstaa  fornævnte 
Anders  Hansen  og  hans  Arvinger  fornævnte  Gaard,  Grund,  Have 
og  Agerjord  med  al  dets  rette  Tilliggelse,  som  det  nu  forefindes, 
aldeles  intet  undtaget  udi  nogen  Maade,  for  hver  Mands  Tiltale, 
som  derpaa  kan  tale  med  Rette,  og  kjendes  Vi  og  Vore  Efter- 
kommere Konninger  udi  Danmark  og  Kronen  aldeles  ingen  yder- 
mere Lod,  Del,  Ret  eller  Rettighed  at  have  til  eller  udi  fornævnte 
Gaard,  Grund,  Have  og  Agerjord  eller  nogen  dets  rette  Tilliggelse 
efter  denne  Dag  udi  nogen  Maade.  Og  dersom  saa  skete,  at 
fornævnte  Gaard,  Grund,  Have  eller  Agerjord  eller  nogen  dets 
rette  Tilliggelse  blev  fornævnte  Anders  Hansen  eller  hans  Arvinger 
afvunden  udi  nogen  Rettergang  for  stor  Vanhjemmels  Brøst  Skyld, 
da  bepligte  Vi  Os,  Vore  Efterkommere  Konninger  udi  Danmark  og 
Kronen  at  vederlægge  fornævnte  Anders  Hansen  eller  hans  Ar- 
vinger saa  god  en  Gaard,  Grund,  Have  og  Agerjord  igjen  og 
saa  vel  beleiligt  inden  sex  samfulde  Uger  der  næst  efter  og 
holde  det  hannem  og  hans  Arvinger  skadesløst  udi  alle  Maade. 
Givet  Frederiksborg  den  27.  Mai  Anno   1613«. 


1  Fyenske  Registre. 

IV.    Stenhuset  i  Privateie.    Tilbygningerne  fra  1614  og  1650. 

»Rigens  Skriver«  Anders  Hansen  med  Tilnavn  Scheffer 
tilhørte  baade  ved  Fødsel  og  Giftermaal  Magistratsfamilier. 
Faderen  var  »høi  fornemme  Mand«  Hans  Scheffer,  Borg- 
mester i  Tønder.  Hustruen,  »den  ædle  og  dydzirede  Ma- 
trone« Kirsten  Eriksdatter,  var  Datter  af  Raadmand  i  Ny- 
borg Erik  Engelbretsøn1.  Selv  beklædte  Anders  Hansen  ogsaa 
indtil  sin  Død  et  Raadmandsembede.  Af  hans  Børn  blev  en  Søn, 
Jakob,  Rektor  ved  Byens  Latinskole  og  senere  Raadmand, 
medens  Datteren  Elisabeth  ægtede  Sognepræsten  Mads  Lerche 
og  efter  hans  Død  den  bekjendte  Eier  af  Raschenberg  (Juels- 
berg)  Claus  Rasch,  siden  Politimester  i  Kjøbenhavn. 

Det  tør  saaledes  formodes,  at  Anders  Hansen  har  været 
en  velsitueret  Mand.  Et  bestemt  Vidnesbyrd  i  den  Retning 
afgive  i  hvert  Fald  de  store  Byggeforetagender,  han  lod 
sætte  i  Gang  strax  efter  at  have  erhvervet  Korsbrødregaarden. 
Det  er  Anders  Hansen,  som  reiste  den  to  Stokværk  høie  Side- 
fløi  langs  med  Adelgade  i  Aaret  1614. 

I  det  17.  Aarh.  gjaldt  grundmurede  Huse  vel  for  at  være 
de  fornemste;  men  almindelig  nøiedes  endnu  selv  Folk  af  de 
høiere  Stænder  med  de  billigere  Bindingsværkshuse.  I  Ny- 
borg opførte  saaledes  baade  Raadmand  Gert  tor  Borch  ved 
Aar  1600,  Borgmester  Mads  Lerche  1601  og  Raadmand  Niels 
Boesen  1633  tømrede  Bygninger.  Anders  Hansen  vilde  sikkert 
ogsaa  have  fulgt  denne  jævne  Skik,  om  han  ikke  ved  Kors- 
brødregaardens  Teglstens- Ydermure  havde  følt  sig  bundet  til 
Grundmur,  for  at  nyt  og  gammelt  udadtil  kunde  danne  en 
harmonisk  Enhed.  Saa  gik  han  da  den  i  hine  Tider  ret 
usædvanlige  Mellemvei,  at  gjøre  den  nye  Fløis  Facade  og 
Endegavl  af  Grundmur,  men  Gaardsiden  af  Bindingsværk. 

Paa  den  grundmurede  Forside  anvendtes  der  næppe  videre 
Dekoration.  Det  var  Gavlene,  som  særlig  vare  Renæssancens 
Glansnumre.    Derfor  pyntede  Anders  Hansen  dette  Parti  ved 


1  H.  Mule  Clausen:  Ligprædiken  overElseb.  Scheffer  [1693],  S.  12. 

efter  Tidens  Skik  at  danne  Gavlkonturen  med  ud-  og  indad- 
svungne  Baand  adskilte  ved  Gesimser  og  Horisontalbaand. 
Paa  Gesimsernes  Hjørner  satte  han  korte,  støtteagtig  op- 
staaende  Led,   hvert  med  en  Kugle  paa  Toppen,  og  Gavlen 


Fig.41. 


kronedes  med  en  (senere  nedtagen)  lille  Fronton,  Høirenæs- 
sancens  klassiske  Motiv. 

Ved  Opførelsen  af  Bindingsværks-Bagsiden  havde  Anders 
Hansen  to  Veie  at  vælge  imellem.  Perioden  nærmest  om- 
kring Aar  1600  betegner  paa  dette  Punkt  en  Brydningstid  i 
Konstruktionen.  Oprindelig  anvendte  man  til  Bindingsværks- 
huses Bagsider  lodrette  Stolper  af  saa  store  Længder,  at  de 
naaede  helt  gjennem,  fra  Fod  til  Tag;  og  til  disse  Tømmer- 
stokke  fastgjorde   man   ved   Kam   og  Nagler  de    forskjellige 


1  Fig.  4  viser  Bagsiden  af  Fløien  fra  1614.    Til  høire  i  Billedet 
sees   Stenhuset.      Stentrappen  hører  til  Tilbygningen  fra  1650. 

Etagers  Loftsbjælker.  Senere,  da  det  bl.  a.  paa  Grund  af 
Skovenes  Ødelæggelse  frembød  Vanskeligheder  at  skaffe  saa 
lange  Træer,  nøiedes  man  med  korte  Stolper,  for  hvert  Stok- 
værk. Underste  Stokværks  Stolper  indtappedes  foroven  i  den 
vandrette  Rem,  medens  andet  Stokværks  Stolper  forneden 
indtappedes  i  Overgangsfoden ;  og  de  to  Stokværks  lodrette 
Stolper  stilledes  lige  over  hinanden,  saa  at  der  ikke  frem- 
kom nogen  Udkragning  af  andet  Stokværk.  Ved  sidstnævnte 
Metode  opnaaede  man  tillige  at  kunne  lade  Stueetagens 
Loftsbjælker  fortsætte  sig  ud  fra  Muren,  til  Støtte  for  en 
Svale1. 

Anders  Hansen  valgte  til  sin  Fløi  en  Bindingsværks- 
Bagside  af  den  yngre  Konstruktion.  Dog  stillede  han  ikke 
de  to  Stokværks  Stolper  lige  over  hinanden,  men  gav  andet 
Stokværk  stolpetykt  Fremspring,  og  under  Taget  fæstedes 
udskaarne  Knægte.  Bagsiden  blev  saaledes  ikke  ulig  en  For- 
side paa  Datidens  Bindingsværkshuse.  Men  Raadmanden 
udnyttede  endvidere  Konstruktionen  til  Anbringelse  af  en 
Svale. 

Hvorledes  denne  oprindelig  har  seet  ud,  giver  den  nu- 
værende korte,  lukkede  Svale  kun  et  ringe  Billede  af.  Yder- 
væggen er  i  18.  Aarh.  eller  maaske  endog  noget  senere  helt 
omdannet,  Enderne  til  begge  Sider  nedbrudte  og  Trappen 
indrettet.  Som  Svalen  nu  staaer,  skiller  den  sig  ikke  meget  fra 
de  Svaler,  der  findes  ved  Bindingsværkshuse  i  Nyborg  fra 
Tiden  omkring  Aar  1800.  Anders  Hansens  Svale  strakte 
sig  derimod  langs  hele  det  øvre  Stokværk.  Som  formentligt 
Vidnesbyrd  derom  seer  man  dels  paa  Stenhusets  Gaardside, 
hvor  Øuset  støder  sammen  med  Fløien  fra  1614,  omtrent  i 
Fortsættelse  af  Svaletaget  en  lodret  nedgaaende  Tilbygnings- 
linie  i  Kalkpuds.  Dels  findes  ved  Anders  Hansens  Fløi  i  alle 
underste  Stokværks  Stolper  Noter  til  Svalestivere  (»Bjørne«) 


1   Se  nærmere   Chr.  Axel  Jensen,   i  Fra   Arkiv  og  Museum,   I 
S.  211  flg. ;  navnlig  de  to  Figurer  paa  S.  212  og  213. 

svarende  til  den  svære,  profilerede  Bjørn,  som  endnu  er  be- 
varet ved  Siden  af  Porten1. 

Ved  Opførelsen  af  denne  nye  Fløj  havde  Anders  Hansen 
givet  sin  Gaard  den  dobbelte  Udstrækning.  Man  forstaaer 
derfor,  at  han  har  ønsket  Erindringen  herom  bevaret  og  i 
den  Anledning  anbragt  Indskrifttavler.  Paa  Forsiden  af  Huset 
sidder  over  Porten  en  firkantet  Stenplade,  hvorpaa  sees  gjen- 
givet  et  Skibsanker,  Solen,  Maanen,  Anno  1614  og  Navnet 
Anders  Hanssøndt;  foroven  læses:  »Dante  deo  invidiæ  non  est 
vis  illa  nec  viæ«,  nederst  Bogstaverne  W.  A.  G.  M.  G.  F.  S. 
Porthammeren  mod  Gaardsiden  bærer  Jesu  Monogram,  der- 
under:  »Christvs  porta  salvtis«   og  nederst:  1614. 

Disse  Inscriptioner  gjælde  vel  egentlig  kun  Fløien  ud  mod 
Adelgade.  Men  der  er  andre  Træk  ved  Hjørnegaarden,  som 
sikkert  ogsaa  skylde  Anders  Hansen  deres  Tilblivelse. 

Som  tidligere  nævnt  var  det  formentlig  Hensynet  til  Sten- 
huset, der  lod  ham  bygge  det  nye  Hus'  Forside  af  Grund- 
mur. Skulde  Harmonien  imidlertid  gjennemføres,  maatte  eet 
iøinefaldende  Forhold  ændres:  Stenhusets  gotiske  Gavl  ud 
mod  Adelgade.  Der  er  næppe  Tvivl  om,  at  det  er  Anders 
Hansen,  som  har  ombygget  denne  Stenhusets  Gavl  i  Renæs- 
sancestil, saa  meget  mindre  som  den  paa  det  nøieste  svarer 
til  Gavlen  paa  Fløien  fra  1614.  Konturen  er  den  samme. 
Her  gjenfindes  Gesimserne  og  Horisontalbaandene,  Frontonen 
og  de  støtteagtig  opskydende  Led;  kun  disses  Kugler  mangle 
nu.  Om  Raadmanden  ogsaa  har  ændret  Stenhusets  østlige 
Gavl,  kan  ikke  siges.  Den  nedbrødes  1650,  da  Stenhuset 
forlængedes.  Endvidere  hidrøre  Rester  af  nogle  fladbuede 
Vinduesaabninger,  som  sees  paa  Stenhusets  Sydside  og  Vest- 
gavl i  Stueetagen,  ogsaa  fra  Beg.  af  17.  Aarh. 

Mindre  Sikkerhed  er  der  derimod  for,  at  det  var  Anders 
Hansen,  som  har  paabygget  Eiendommen  et  nu  forsvundet  Kar- 
naptaarn.   Dette  stod  paa  Stenhusets  Nordside,  tæt  ved  Vest- 


Jeg  skylder  cand.  Chr.  Axel  Jensen  Tak  for  denne  Oplysning. 

enden.  Som  en  firkantet  Udbygning  strakte  det  sig  op  forbi 
begge  Husets  Stokværk,  afsluttet  foroven  i  et  spiralformet 
Spir.  Om  dets  Sider  løb  en  Altan1.  Taarnet  forsvandt  i 
1850  af  den  høist  mærkelige  Grund,  at  det  befandtes  at  være 
brandfarligt  for  Kirken,  idet  det  ikke  stod  Sideskibets  da- 
værende sydvestlige  Mur  tilstrækkelig  fjærnt.  Eieren  erholdt 
i  Godtgjørelse  for  Nedbrydningen  600  Rdlr.  af  Kirken2. 

Hjørnegaardens  indre  Udstyrelse  tør  formodes  at  have 
svaret  til  dens  Ydre.  Men  herom  vidstes  intet  nærmere,  før 
et  lille  Fund  1899  tilfældig  gjordes  i  Stenhuset.  Ved  Om- 
lægning af  1.  Sals  Gulv  i  Husets  vestlige  Ende  saaes  det,  at 
Bjælkerne,  hvorpaa  Gulvbrædderne  her  hvilede,  bare  malede 
Dekorationer  (Fig.  5  —  6).  En  Undersøgelse,  Nationalmuseet 
lod  foretage  ved  Kunstmaler  Alfr.  Larsen,  gav  følgende  Re- 
sultat. De  dekorerede  Bjælker,  som  hidtil  havde  ligget  skjulte 
mellem  1.  Sals  Gulv  og  Stueetagens  gibsede  Loft,  have  op- 
rindelig været  synlige  nedenfra,  idet  Gibsloftet  først  i  en  senere 
Tid  var  indskudt.  Bjælkerne  have  baaret  Loftet  i  Stueetagen  over 
en  Sal  med  hele  Husets  Bredde  og  med  en  Længde  af  mindst 
8  M.  —  kun  over  en  saa  lang  Strækning  blev  Gulvet  nemlig 
opbrudt.  Men  dette  Gulv  repræsenterede  ikke  de  oprindelige 
Loftsbrædder;  de  have  sikkert  været  malede  paa  Undersiden. 

De  dekorerede  Bjælker,  10  i  Tal,  ligge  med  en  indbyrdes 
Afstand  af  ca.  0,60  M.  paa  tværs  gjennem  Huset.  Med  Und- 
tagelse af  den  yderste  mod  V.,  der  støtter  sig  til  Husets 
Gavlmur  og  saaledes  kun  har  een  Side  fri  til  Dekoration,  og 


1  Ifl.  Personalhist.  Tidsskr.  IV  S.  37  foreligger  der  en  Tegning 
af  Hjørnegaarden  fra  Aar  1749.    paa   hvilken   Karnaptaarnet  sees. 

2  Fr.  Crone:  Saml.  til  Nyborgs  Hist.,  Protokol  A  S.  431.  Aar 
1655  nævnes,  saavidt  vides  første  Gang,  en  Mur  om  Vor  Frue 
Kirkegaard.  Et  Stykke  af  denne  Mur  gik  mellem  Kirketaarnets 
sydvestl.  Hjørne  og  Stenhuset ;  tæt  op  til  dette  var  der  i  Muren 
en  Indgang  fra  Gaden  til  Kirken  og  Præstegaarden.  Murpartiet 
mellem  Taarnet  og  Stenhuset  forsvandt  1805,  bortliciteret  1G/^  d.  A. 
til  Nedbrydning  og  Bortførsel  for  24  Rdlr.  (Crone :  Saml.  til  Ny- 
borgs Hist.,  Prot.  B   S.  109  og   112). 

maaske  ogsaa  den  yderste  mod  0.,  bære  de  Maling  paa  begge 
Sider.  Desuden  maa  samtlige  Bjælker  antages  at  være  deko- 
rerede paa  Undersiden.  Da  Stueetagens  Gibsloft  imidlertid 
ikke  turde  fjernes,  kunde  Undersøgelsen  ikke  strækkes  hertil. 
Bjælkerne  ere  af  Fyr.  Herpaa  ere  Dekorationerne  ud- 
førte med  Oliefarve.  Hvor  der  i  Forveien  har  været  Revner 
i  Træet,  har  man  paalimet  lange,  i  Kanterne  udflossede  Lær- 
redsstrimler,  som  ere  lagte  over  med  Spartelfarve  til  lidt  ned 
ad   Træet   for    at   frembringe   den   glattest   mulige  Overflade. 


Fig.  5—6. 


Dekorationerne  bestaa  af  langstrakte  Felter  adskilte  ved 
korte  kvadratiske.  Disse  sidste  vise  i  gul  og  brun  Farve 
forskjelligartede  Hoveder,  af  Engle,  Kvinder  med  fyldige 
Kinder  eller  Øreflipper,  Løver  osv.  I  de  lange  Felter  er  der 
paa  lys  blaalig  Grund  malet  kækt  svungne  Plantemotiver, 
hvorimellem  Englehoveder,  Fugle,  Blomster  og  Frugter  i  broget 
Blanding.  Den  hele  Dekoration  er  rig  paa  Afvexling;  Far- 
verne staa,  fordi  de  saa  længe  have  været  skærmede  mod 
Lys  og  Støv,  særdeles  friskt1.  Efter  Stilen  at  dømme  ere 
Dekorationerne  udførte  i  Begyndelsen  af  17.  Aarh.  Der  er 
saaledes  næppe  Tvivl  om,  at  vi  atter  her  møde  et  Værk  af 
Raadmand    Anders    Hansen.       Salen     med     dette    pyntelige 

1   Se    Indberetning  af  Alfr.  Larsen,  i  Nationalmuseets   Arkiv, 
og  Nyborg   Aris   23/i2   1899. 

Loftsdække  og  med  Karnaptaarnet  mod  Kirkesiden  har  da 
utvivlsomt  været  Husets  »øverste  Stue«1.  Paa  en  af  Væg- 
gene her  er  der  iøvrigt  fremdraget  Maling  vistnok  som  Rest 
af  en  med  Loftet  samtidig  Vægdekoration2. 

Desværre  have  Loftsbjælkerne  efter  endt  Undersøgelse 
igjen  maattet  tildækkes.  Derved  ere  de  dog  beskyttede  mod 
Undergang.  Opdagelsen  af  disse  Bjælker  var  iøvrigt  saa 
meget  interessantere,  som  der  fra  Renæssancetiden  i  Forveien 
kun  kj endtes  eet  dekoreret  Bjælkeloft  af  tilsvarende  Art  i 
Danmark,  nemlig  i  den  nu  saa  heldig  rekonstruerede  Panel- 
stue fra  Aar  1602,  i  Aalborgs  historiske  Museum3. 

Raadmand  Anders  Hansen  døde  i  Aaret  1626.  Hjørne- 
gaarden  stod  imidlertid  da  i  en  saadan  Skikkelse,  at  den 
Menneskealdre  igjennem  kunde  afgive  passende  Bolig  for 
Byens  Magistratspersoner  og  høiere  Borgerstand.  Eet  Punkt 
var  der  kun,  som  Raadmanden  ikke  havde  naaet  eller  ikke 
havde  skjøttet  om:  at  bebygge  den  aabne  Plads  mellem 
Stenhusets  Ostende  og  Præstegaarden.  Dette  blev  en  senere 
Eier,  Borgmester  Jens  Madsen,  forbeholdt. 

Jens  Madsen  kom  i  Besiddelse  af  Hjørnegaarden  16474. 
Tre  Aar  efter  tog  han  fat  paa  Byggeriet.  Den  Opgave,  der 
her  var  stillet  ham,  frembød  ikke  meget  af  Interesse,  idet 
det  kun  dreiede  sig  om  et  lille  Stykke  Hus  paa  en  ikke 
meget  iøinefaldende  Plads.  Som  Anders  Hansen  følte  han 
sig   dog   forpligtet   til    at    lade   Nybygningens   Forside    bedst 


1  Det  er  til  denne  Stue ,  at  Traditionen  henlægger  Karl  X 
Gustavs  Raadslagning  med  Erik  Dahlberg  og  Generalerne  om  Troppe- 
overførelsen  til  Laaland  over  Isen. 

2  Gjennem  Skiftedokumenter  kunde  der  mulig  erholdes  Op- 
lysning om  Fordelingen  og  den  indre  Udstyrelse  af  Værelserne  i 
Hjørnegaarden.  Nyborg  Skifbevæsenssager  fra  1664 — 184 L  op- 
bevares, i  Provinsarkivet  for  Fyen.  i  Odense.  Forskjellige  Forsøg 
paa  at  erholde  en  efter  Forholdene  nogenlunde  bekvem  Adgang 
til  disse  have  dog  ikke  ført  til  noget  Resultat. 

3  Chr.  Axel  Jensen:  Haandværkerforeningens  Panelstuer  i  Aal- 
borg Museum,  i  Saml.  til  jydsk  Hist.  og  Top.,  3.  R.  III  S.  39  flg. 

4  Fr.  Crone,  i  Nationaltidende  12/n  1884  (Morgen). 

mulig  falde  i  Stil  med  Stenhuset.  Derfor  anvendte  han 
Grundmur  —  selvfølgelig  smaa  Sten  —  og  gav  det  nye  Parti 
samme  Murhøide  og  Tagreisning  som  Stenhuset.  Da  Forsiden 
skulde  gaa  fra  Hjørne  af  Stenhus  til  Hjørne  af  Præstegaard, 
men  da  disse  ikke  laa  i  Høide  med  hinanden,  kom  den  nye 
Mur  til  at  danne  en  stump  Vinkel  med  Stenhusets  Nordside. 
Mellem  1.  og  2.  Stokværks  Vinduer  anbragte  Borgmesteren  i 
store  Bogstaver  og  Tal  af  Jærn  sit  Navn  og  Aarst.  1650. 

Ogsaa  ved  Tilbygningens  Gaardside  fulgte  han  For- 
gængerens Exempel.  Den  reistes  altsaa  af  Bindingsværk, 
men  glat,  lige  op  og  ned,  uden  nogensomhelst  Forsiring,  ret 
et  Udtryk  for  den  just  nu  begyndende  Dekadence  i  Bindings- 
værket. Ogsaa  Tagstolen  gjordes  simplere,  Fyrretræs  Spær 
med  et  enkelt  Sæt  Hanebjælker.  Det  eneste,  som  gav  Til- 
bygningen et  vist  Præg  af  Velstand,  var  Kjælderen,  som  dog 
kun  anbragtes  under  den  vestlige  Halvdel,  umiddelbart  op  til 
Stenhusets.  Den  har  til  Overdække  een  stor,  lavspændt  Kryds- 
hvælving (se  Plan  og  Længdesnit  Fig.  2-3).  Gjennem  den 
tykke  Munkestensmur,  der  skilte  de  to  Kjældre,  brødes  en 
Døraabning,  ligesom  ogsaa  1.  og  2.  Stokværk  i  Stenhus  og 
Tilbygning  sattes  i  indbyrdes  Forbindelse.  Derimod  borthug- 
gedes  Stenhusets  Gavltrekant  helt.  Skulde  det  være  til  Minde 
om  den,  at  Tilbygningens  Gavl  ind  mod  Præstegaarden  er 
prydet  med  Kamtakker,  ret  som  tilhørte  den  Gotikken? 

Jens  Madsen  blev  1666  forflyttet  til  Odense.  Efter  ham 
eiedes  Hjørnegaarden  indtil  1703  ligeledes  af  Borgmestre,  først 
Laurids  Jørgensen,  senere  Tønne  Madsen  og  Mads  Rosenberg. 
Af  de  følgende  Besiddere  ere  kun  faa  mere  kjendte.  Gaarden 
selv  regnedes  længe  til  de  herskabeligste  i  Nyborg.  I  et 
Taxationsdokument  fra  1682  over  Eiendommene  i  Byen1  er 
Hjørnegaarden  sat  til  720  Rd.  (deraf  Bygningen  630,  Grun- 
den 90).  Paa  dette  Tidspunkt  vare  kun  6  Steder  smstds. 
høiere  taxerede,  det  høiest  taxerede  til  1100  Rd. 


1  Det  opbevares  i  Rigsarkivet. 


OM  RAGNAROK, 

AF 

AXEL  OLRIK. 


I.    Opgaven  og  kilderne. 
1.    Undersøgelsens  mål. 

Nordboernes  forestillinger  om  ragnarok,  om  menneske- 
verdenens og  gudernes  undergang,  hører  til  de  mest  omstridte 
sporsmål  i  den  sidste  menneskealders  myteforskning.  På  den 
ene  side  står  en  flok  af  forskere,  der  regner  dem  for  opståede 
i  vikingetiden  under  kristen  påvirkning.  På  den  anden  side 
står  den  flok  af  forskere,  der  hævder  den  ældre  opfattelse: 
ragnarok  som  en  ældgammel  og  national  forestilling.  Men 
blandt  alle  disse  forskere  findes  der  ingen,  som  har  taget 
ragnarok  for  til  sammenhængende  behandling;  det  er  kun  i 
småafhandlinger  eller  i  afsnit  af  et  storre  skrift,  de  har  ind- 
ladt sig  med  enkelte  af  de  herhenhørende  sporsmål.  Det,  jeg 
her  vil  forsøge,  er  at  bringe  sporsmålet  om  oprindelsen  et 
stykke  nærmere  imod  sin  løsning,  ved  at  fæste  opmærksom- 
heden på  alle  de  forskellige  sider  af  ragnaroktanken. 

Også  fra  en  anden  side  set  trænger  ragnarok  til  en  ny 
og  samlet  undersøgelse. 

Kun  en  eneste  kilde  giver  en  ligefrem  fortællende  rede- 
gørelse for,  hvad  der  sker  i  verdens  sidste  tid.  Det  er 
Voluspå,  det  beromte  digt,  der  ikke  uden  grund  har  fået 
hæderspladsen  forrest  blandt  den  ældre  Eddas  kvad.  Alle, 
der  har  skrevet  om  den  nordiske  mytologi  —  fra  Snorre 
Sturleson  indtil  vore  dage  —  har  lagt  dette  kvads  skildring 
af  ragnarok  til  grund;  de  har  kun  benyttet   andre   kilder  til 

Aarb.  f.  nord.  Oldk.  og  Hist.  1902.  \\ 

at  udfylde  eller  bekræfte  dets  skildring.  Dette  er  den  korteste 
vej  til  at  få  et  billede  af  ragnarok;  og  det  er  naturligt  nok, 
at  man  gik  den  vej  forst.  Men  det  bor  ikke  være  den  eneste, 
og  det  kan  ikke  være  den  sikreste.  Tager  vi  en  enkelt  kilde 
til  rettesnor,  binder  vi  os  med  det  samme  til  en  enkelt 
mands  opfattelse.  I  heldigste  tilfælde  meddeler  den  os  ragna- 
roks-troen, således  som  den  var  til  given  tid  indenfor  en 
enkelt  kres.  Men  der  er  på  forhånd  sandsynlighed  for,  at 
Voluspå  ikke  engang  giver  så  meget.  Kvadet  indeholder 
en  enkelt  digters  systematiske  fremstilling  af  hele  verdens- 
løbet  i  dets  sammenhæng.  Oven  i  købet  var  denne  digter  en 
mægtig  poetisk  begavelse.  Netop  fordi  Voluspå  er  saa  stor- 
slået, så  fyldig,  så  overskuende,  må  den  lide  af  det  sub- 
jektives  begrænsning.  I  virkeligheden  véd  vi  ikke,  om 
ragnarok  for  de  andre  Nordboers  bevidsthed  udgjorde  noget 
system,  en  samlet  fremadskridende  række  af  begivenheder, 
eller  om  det  kun  var  en  del  løse  motiver,  hvis  mængde  og 
rækkefølge  var  ret  uregelmæssig. 

Alt  dette  kan  vi  ikke  lære  af  én  kilde.  Vi  må  have 
vidnesbyrd  fra  mange  sider,  for  at  nå  til  datidens  alminde- 
lige opfattelse.  Og  i  virkeligheden  findes  der  et  glimrende 
materiale  til  at  oplyse  herom;  mærkeligt  er  det,  at  ingen 
hidtil  har  taget  fat  på  at  udnytte  det.  I  gudekvadene 
vrimler  det  af  antydninger,  selv  i  heltekvadene  træffes  lignende; 
skjaldenes  historiske  digte  øger  bevisstedernes  mængde  på 
ikke  så  få  punkter;  yderligere  vidnesbyrd  kan  fremdrages 
fra  den  gryende  middelalders  billedkunst,  og  fra  senere 
skrifter. 

Når  der  således  er  samlet  et  nyt  kildemateriale,  må  der 
findes  —  om  muligt  —  en  ny  og  mere  indtrængende,  mere 
overskuende  forskningsmåde.  Opmærksomheden  må  samles 
om  alle  de  optrin  eller  handlingsled,  som  er  af  afgorende 
betydning  for  ragnarok,  nemlig  dem  der  i  væsenlig  grad  hid- 
fører enten  menneskeverdenens  eller  gudernes  ødelæggelse 
(og  deres  fornyelse).     Ved  hvert  hovedmotiv  må  det  under- 

søges,  hvilke  forudsætninger  det  har  i  nordisk  myteverden 
og  i  nordisk  natur,  dernæst  om  det  genfindes  hos  andre 
folkeslag,  og  hvorvidt  der  kan  fastslås  noget  slægtskabsfor- 
hold imellem  det  nordiske  og  det  fremmede. 

2.    Kilderne. 

Blandt  eddakvadene  indtager  Vafpriidnismdl  en  mærkelig 
plads  ved  de  talrige  oplysninger  om  ragnarok :  sletten  Vigrid 
hvor  Surt  og  aserne  skal  kæmpe  (v.  17),  fimbulvinteren,  solen 
sluges,  asernes  ny  boliger,  Odins  død  og  Vidars  hævn  (v.  44 
— 53;  hertil  måske  også  v.  54— 55,  om  hvad  Odin  hviskede 
Balder  i  øret,  og  39,  at  Njord  »i  aldar  røk«  skal  vende  hjem 
til  Vanerne).  I  virkeligheden  udgor  dette  en  hel  skildring 
af  ragnarok,  ganske  vist  ikke  på  alle  punkter  stemmende 
med  Voluspås  billed,  men  —  som  vi  snart  skal  se  —  en  i 
sig  selv  klar  og  udtømmende  redegørelse  for,  hvorledes 
guderne  og  menneskeslægten  går  til  grunde  og  atter  genfødes. 

De  andre  eddakvad  giver  en  lang  række  spredte  glimt 
fra  guders  og  jætters  sidste  strid.  Grimnismål  v.  17  Vidar 
sysler  med  sin  faderhævn,  23  einherjerne  går  at  stride  med 
ulven.  Lokasenna  39  og  41  ulven  bier  i  bånd  på  ragnarok, 
42  »Miispells  synir«  rider  over  morkskoven,  44  Odin  sluges 
af  ulven.  Vegtamskviåa  14  Loke  kommer  løs  af  sine  bånd. 
Fdfnismdl  14 — 15  Surts  og  asernes  kamp  på  holmen  Oskopnir. 
Kun  den  sent  digtede  Vqluspå  in  skamma  spænder  over  større 
område,  men  går  ganske  i  den  ældre  Voluspås  spor;  v.  42 
naturens  forstyrrelse,  44  Odins  kamp  med  ulven,  og  den 
mægtiges  komme. 

Skjaldekvadene  indeholder  et  par  bestemte  ragnaroks- 
motiver,  der  til  dels  går  i  arv  fra  den  ene  digter  til  den 
anden.  Eiriksmål  (o.  950)  lader  Odin  samle  kæmper  i  Valhal 
til  den  fremtidige  strid  med  ulven,  og  digteren  synes  også 
at  kende  Balders  genkomst.  Egil  Skallegrimssons  »Sonnetab« 
{Sonartorrek)    hentyder    i    sine    slutningsvers    to    gange    til 

11* 

Odins  kamp  med  ulven  (24  ulfs  bagi;  25  Tveggja  båga 
njprvanipt);  Eyvind  skaldaspiller  peger  i  slutningsverset  af 
Hdkonarmål  mod  den  tid,  da  Fenresulven  slipper  løs  og  farer 
hen  over  de  øde  menneskeboliger.  Kormak,  Arnor  jarleskjald 
o.  fl.  véd  om,  at  jorden  en  gang  skal  synke  i  hav. 

Snorres  fremstilling  af  ragnarok  i  hans  Gylfaginning 
(Snorra  Edda  I  186 — 204)  grunder  sig  væsenlig  påVoluspå; 
tillige  har  han  indflettet  træk  fra  de  andre  kendte  kilder. 
På  enkelte  punkter  giver  han  en  fyldigere  udmaling,  uden 
at  han  dog  tilfojer  nogen  ny  kendsgerning;  intet  tyder  her 
på,  at  han  har  haft  et  ukendt  kvad  til  sin  rådighed,  tvært- 
imod er  han  meget  nøjagtig  med  at  anføre  sine  poetiske 
kilder  —  de  samme  eddakvad,  som  vi  kender.  På  den 
anden  side  kan  det  ikke  nægtes,  at  han  på  enkelte  punkter 
har  en  viden,  som  er  ejendommelig  for  ham.  Når  Voluspå 
fortæller,  at  »Naglfar  kommer  løs«,  tilfojer  han:  »Dette  skib 
er  gjort  af  døde  mænds  negle;  derfor  skal  man  tage  sig  i 
agt  for,  at  om  en  mand  dør  med  uskårne  negle,  øger  han 
meget  æmnet  til  skibet  Naglfar«.  Denne  bemærkning  har 
han  øjensynlig  hentet  fra  sine  landsmænds  folketro.  Også 
om  Fenresulven  har  han  bestemtere  oplysninger.  » Fenres- 
ulven løber  frem  med  opspærret  gab,  den  øvre  kæbe  når 
himmelen,  medens  underkæben  er  nede  ved  jorden«.  Og 
videre,  da  ulven  har  slugt  Odin:  »Da  går  Vidar  frem;  han 
træder  med  den  ene  fod  på  ulvens  underkæbe;  på  foden  har 
han  den  sko,  som  der  har  været  samlet  til  gennem  alle  tider, 
nemlig  de  skindstrimler,  som  man  skærer  af  skolæderet  ved 
tå  og  ved  hæl;  derfor  skal  man  kaste  strimlerne  bort,  om 
man  vil  hjælpe  aserne;  —  med  sin  ene  hånd  tager  han  i 
ulvens  overkæbe,  og  således  sønderriver  han  dens  gab;  det 
bliver  ulvens  bane.«  Også  denne  skildring  af  ulvekampen 
støtter  sig  på  en  folketro  og  indeholder  den  mytiske  for- 
klaring af  en  religiøs  skik.  Endvidere  har  Snorre  en  nærmere 
redegørelse  for,  hvilke  guder  og  jætter  der  kæmper  sammen 
i  ragnarokkampen.     Om   dette   går   tilbage   til    gammel  tra- 

dition,  eller  om  det  blot  er  en  udregning  af  de  naturlig 
sammenhørende  modstandere,  kan  vi  senere  drøfte.  Hvad 
der  er  det  sikre,  er,  at  Snorre  i  de  allerfleste  tilfælde  ikke 
er  en  kilde,  men  er  en  bearbejder  af  de  kendte  kilder,  og 
at  han  på  nogle  enkelte  punkter  har  en  særlig  viden,  nemlig 
prosatraditioner  der  grupperer  sig  om  overtroiske  sædvaner. 
Desuden  må  der  til  kilderne  henregnes  enkelte  syn- 
lige mindesmærker  fra  vikingetiden  eller  den  tidlige 
middelalder.  Det  mærkeligste  af  dem  er  stenkorset  på  Gos- 
forth    kirkegård  i  Nordengland,    som   måske    går  tilbage   til 


Fig.  1.    Manden  kæmper  med  uhyret, 
Gosforth-korset  i  Gumberland  (Årb.  1884,  s.  16). 

9de  årh.  Fra  Ilte  årh.,  snarest  den  sidste  del,  stammer  de 
nordiske  gravstene,  med  eller  uden  runeindskrift,  på  øen 
Man.  Et  mindesmærke  i  Normandiet  er  fra  midten  af 
Ilte  årh.1. 

På    Gosforth-korset    ses    én    fremstilling    af    utvivlsom 


1  Om  Gosforth-korsene  se  Stephens  i  Årb.  1884,  s.  12—39.  Om 
det  store  korses  alder  udtaler  Bugge  (Eddie  poems,  s.  lxiv) ,  at  han 
efter  sammenligning  med  de  daterede  irske  og  skotske  mindesmærker 
finder  naturligst  at  henføre  det  til  9de  årh.  Sophus  Muller  (Vor  old- 
tid, s.  677)  opfatter  det  som  yngre;  jf.  hans  kendetegn  på  den  med 
år  900  begyndende  yngre  stilperiode  (Årb.  1880,  282).  Om  mindes- 
mærkerne -på  Man  se  Bugge  i  Årb.  1899,  250 — 58,  samt  afbildningerne 
hos  Kermode,  Catalogue  of  the  Manx  Crosses,  1892  (s.  33  ulven)  og 
Sagabook  of  the  Wiking-Club  I  (3.  h.  1897;  s.  363  Heimdal). 

kristen  oprindelse:  Kristus  på  korset  og  stridsmanden,  der 
støder  spyddet  i  hans  side;  de  andre  billeder  på  stenen 
svarer  til  kendte  nordiske  myter,  eller  det  synes  dog,  som 
de  naturligst  må  tolkes  i  den  retning.  Hojere  op  på  sten- 
pillen, et  stykke  over  korsfæstelsen,  ses  et  vilddyrhoved,  der 
åbner  sit  mægtige  gab  imod  en  menneskeskikkelse;  han  træder 

med  sin  ene  fod  i  dyrets  under- 
kæbe, med  sin  ene  hånd  griber 
han  i  overkæben,  medens  han  i 
den  anden  hånd  fører  en  stav  eller 
et  spyd;  udyrets  krop  findes  ikke 
fremstillet,  men  antydes  kun  ved 
en  række  ornamentale  båndslyng- 
ninger (se  fig.  1). 

Fra  Man  kendes  en  kristen 
ligsten,  rejst  af  en  Nordbo,  der 
hed  Torvald;  den  bærer  en  lignende 
fremstilling.  På  hojre  side  af  det 
i  stenen  udhugne  kors  ses  »en 
mand,  hvis  ene  fod  stikker  ned  i 
gabet  på  en  ulv;  i  dennes  over- 
kæbe griber  han  med  sin  venstre 
hånd.  Foran  mandens  ansigt  og 
til  dels  over  hans  hoved  ses  vendt 
mod  ham  en  stor  fugl,  en  ravn 
eller  ørn,  som  synes  at  sidde  på 
hans  hojre  skulder.  Manden  holder 
i  sin  hojre  hånd  et  spyd,  som  han 
stikker  ned  mod  ulvens  forben«   (Bugge  i  Arb.  1899,  250). 

Dette  sidste  billede  opfattes  af  forskerne  som  Odin,  der 
i  ragnarok  sluges  af  Fenresulven;  derimod  opfattes  Gosforth- 
korset  som  en  fremstilling  af  Vidar,  der  sønderriver  ulvens 
gab.  I  virkeligheden  må  de  to  billeder  betegne  et  og  det 
samme.  Stillingen  med  den  ene  fod  i  dyrets  gab  og  med 
den  ene  hånd  i  dets    overkæbe  er   så  ejendommelig,    at   den 


Fig.  2.  Manden  kæmper  med 
ulven,  runekors  fra  Kirk-An- 
dreas på  Man  (Proceedings  of 
the  Society  of  Antiquaries  of 
Scotland,  XXIII,  s.  336). 

ikke  tilfældig  frembringes  ved  flere  lejligheder;  hertil  kommer 
oven  i  købet  et  spyd  (eller  stav),  der  føres  med  den  anden 
hånd  uden  at  spille  nogen  afgørende  rolle.  Ligheden  er  så 
stor,  at  begge  billeder  ikke  blot  er  fremstillinger  af  samme 
sagn,  men  at  der  formodenlig  er  et  slags  kunstnerisk  slægt- 
skab imellem  dem1.  Billedet  må  i  begge  tilfælde  fremstille 
Vidar,  der  sønderriver  ulvens  gab.  Spyddet  skal  altså  ikke 
være  et  Odins-attribut,  men  blot  i  almindelighed  betegne  ham 
som  kriger2.  Rovfuglen  ved  hans  hoved  på  det  yngre  billede 
skal  måske  betegne  Odins  ravn,  der  her  —  straks  efter  sin 
herres  fald  —  følger  hans  unge  hævner;  eller  den  er  måske 
blot  et  symbolsk  udtryk  for  sejren3. 

I  Normandiet ,  i  klosterkirken  S.  Georges  i  Bocherville, 
der  er  opført  o.  1050  findes  et  søjlehoved,  hvor  man  ser  en 
mandsskikkelse  i  kamp  med  en  drage,  han  er  nøgen,  stærkt 
skægget  og  fører  som  våben  en  hammer  i  sin  hojre  hånd 
(se  Arb.  1884,  s.  42).  Billedet  lader  sig  —  hvis  tegningen 
er  rigtig  —  ikke  opfatte  anderledes  end  som  Thor,  der 
kæmper  med  Midgårdsormen.  Og  da  billedet  på  intet  punkt 
viser    hen    til    myten    om   Thors    fiskefangst,    må    det    være 


1  Selvfølgelig  er  der  ikke  tale  om  nogen  umiddelbar  efterligning 
mellem  disse  i  sted  og  i  alder  ulige  mindesmærker.  Dog  er  forskellen 
tilsyneladende  storre.  end  den  ved  nærmere  eftersyn  viser  sig  at  være. 
Hver  af  dem  har  på  sin  måde  løst  den  opgave  at  få  billedet  til  at 
fylde  i  et  langstrakt  rum,  der  står  på  hojkant.  Gosforth-korset  har 
vendt  gruppen  vandret  og  derved  fået  en  hensigtsmæssig  billedflade ; 
Man-korset  har  fastholdt  den  for  ojet  naturlige  lodrette  stilling  af 
figurerne,  men  har  derved  fået  dem  anbragt  over  hinanden. 

2  Der  kan  ikke  lægges  vægt  på,  at  Voluspå  lader  Vidar  kæmpe 
med  sværd ;  ti  dette  digt  kender  ikke  engang  forestillingen  om ,  at 
han  flænger  ulvens  gab. 

3  En  tredje  fremstilling  af  det  samme  motiv  (»Vidar,  Odins  son, 
rending  the  jaws  of  the  Volf« )  skal  findes  i  Drainie  i  Lancashire. 
Men  den  pågældende  afhandling  (af  dr.  H.  C.  March  i  Transactions  of 
the  Lane.  and  Cheshire  Ant.  Society,  XI)  har  ikke  været  tilgængelig 
for  mig,  men  kun  en  kort  henvisning  i  Sagabook  of  the  Wiking- Club, 
1897,  s.  363. 

ragnarokskampen,  det  forestiller.  Mindre  sikkert  er  det,  om 
et  kors  fra  Man,  hvor  en  nøgen  kortskægget  mand  med  bælte 
kæmper  imod  en  slange,  skal  fremstille  Thors  og  Midgårds- 
ormens  kamp.  Ganske  vist  er  det  forklarligt  nok,  at  Thor, 
efter  at  have  udslynget  sim  hammer  imod  uhyret,  »løfter  sin 
arm  op  mod  slangens  hoved,  ligesom  for  at  slå  den  eller 
trykke  den  tilbage« ;  men  vi  mangler  det  afgorende  kende- 
tegn på  den  nordiske  gud:  hammeren1.  På  en  runesten  fra 
Jurby  på  Man  ses  en  hornblæsende  kæmpe  med  sværd,  der 
vist  med  rette  opfattes  som  Heimdal;  måske  har  fortolkerne 
også  ret  i  at  tænke  sig  ham  som  blæsende  til  ragnaroks  be- 
gyndelse 2. 

På  Gos forth  -  stenen  ses  tillige  nogle  billeder,  der  står  i 
fjærnere  forhold  til  ragnarok.  På  den  vestlige  side  af  korset 
(altså  som  modstykke  til  korsfæstelsen)  ses  flere  scener  med 
mere  nordisk  karakter.  Om  den  nederste  af  dem  hersker 
der  ingen  tvivl.  Den  tredobbelt  bundne  skikkelse  er  Loke; 
den  kvinde,  der  står  hos  ham  og  rækker  skålen  op,  er  Sigyn ; 
en  slange  slynger  sig  over  dem.  Den  øverste  scene  har  forst 
nylig  fået  sin  tolkning  ved  Bugge  (Eddie  poems,  s.  lxv). 
Her  ses  det  samme  uhyre,  som  på  stenens  anden  side  kæmper 
med  Vidar:  rovdyrhovedet  med  opspærret  gab  og  bagved 
de  ornamentale  båndslyngninger,  der  tjæner  som  dets  krop; 
foran  uhyret  står  en  mand,  der  stiller  sit  spyd  i  dyrets  op- 
spærrede gab,  så  at  den  ene  spids  står  i  overkæben,  den 
anden  i  underkæben;  med  den  anden  (bortvendte)  hånd 
holder  han  et  drikkehorn.  Skont  billedet  er  blevet  noget 
uklart,  fordi  stenhuggeren  af  dekorative  hensyn  har  frem- 
stillet uhyret  dobbelt,  kan  det  næppe  forestille  anden  scene 
end  den,  der  i  nordisk  fortælles  om  aserne,  at  de  satte 
et  sværd  i  Fenresulvens   gab   for  at  gore   den  uskadelig,  og 


1  Jf.  Bugge  i  Årb.  1899,  257.    Dette  mindesmærke  kender  jeg 
kun  af  beskrivelse,  ikke  af  afbildning. 

2  Bugge  i  Årb.  1899,  250— 51;  jf.  ndfor  §  15. 

i  en  serbisk  legende  fortælles  om  Kristus,  at  han  plantede 
sit  spyd  i  djævelens  gab  med  odden  imod  overkæben  og 
nederenden  imod  underkæben1. 


1  Flere  sagnfortællinger  af  samme  art  vil  blive  nævnte  i  §  12.  — 
Der  synes  mig  at  være  så  megen  mere  grund  til  at  tiltræde  S.  Bugges 
opfattelse  af  Gosforth  -  billedet,  fordi  en  barnlig  kunst  ofte  gentager 
figurer  for  at  få  rummet  udfyldt.  Jeg  kan  således  nævne  en  keltisk 
ligsten  fra  Skotland  med  fremstilling  af  syndefaldet:  af  hensyn  til 
symmetrien  er  slangen  her  afbildet  to  gange  (Joseph  Anderson,  Scot- 
land  in  early  christian  times,  2d  series,  1881,  s.  160 — 61).  For  øvrigt 
kan  man  med  nogen  grund  sporge ,  om  det  virkelig  har  været  sten- 
huggerens mening,  at  uhyregabene  og  manden  skulde  udgore  én  frem- 
stilling; det  kunde  måske  være  tilfældigt  (af  pladsmangel),  at  hans 
spyd  et  kommet  ind  i  dyrets  kæbe.  Men  denne  formodning  fore- 
kommer mig  usandsynlig.  Alle  de  andre  figurgrupper  er  af  episk  ind- 
hold (Loke  og  Sigyn,  Vidar,  korsfæstelsen).  Typen  af  uhyret  er 
ganske  den  samme  som  Vidars  fjende  på  den  anden  side  af  stenpillen ; 
dette  taler  imod ,  at  vi  har  en  almindelig  ornamental  dyrefigur.  At 
manden  ikke  ser  imod  uhyret  gab  (således  som  »Vidar«  gor) ,  har 
vel  sin  forklaring  i,  at  billedet  ikke  skal  forestille  det  ojeblik,  hvor 
gudehelten  støder  sit  spyd  ind,  men  skal  vise,  at  han  har  spyddet 


Fig.  3.    Gosforth-korset.     (Årb.  1884,  s.  22). 

Alle  disse  billedlige  fremstillinger  af  ragnarok  udgor  en 
gruppe  for  sig  selv.  De  tilhører  de  nylig  kristnede  folkefærd, 
men  aldrig  selve  hedningerne.  Når  disse  ikke  fremstiller 
gudernes  undergang,  men  myter  fra  deres  liv  (f.  eks.  billederne 
fra  Olaf  Pås  storstue  og  på  Brage  den  gamles  skjold),  skyldes 
det  vel  en  religiøs  sky  for  at  bringe  den  store  katastrofe  på 
scenen  indenfor  dagliglivets  omgivelser.  De  kristne  mindes- 
mærker ynder  derimod  alle  scener,  hvor  guderne  står  som 
sejrherrer  over  de  farligste  uhyrer:  Thors  kamp  imod  Mid- 
gårdsormen,  Loke  som  bunden,  Fenresulven  med  spyd  i  gabet 
eller  opflænget  af  den  sejrrige  Vidar.  Det  fælles  bindeled 
imellem  dem  —  måske  med  undtagelse  af  nogle  af  de  yngste, 
mindesmærkerne  på  Man,  —  synes  at  være  det,  at  de  kan 
tjæne  som  symboler  på  Kristus  sejr  over  den  onde1. 

Billederne  tilfører  os  ikke  nogen  ny  viden  —  med 
mindre  det  skulde  være  sådanne  småting  som,  hvorvidt  Fenres- 
ulven ligger  bunden  med  et  sværd  eller  med  et  spyd  i  gabet, 
—  og  min  efterfølgende  undersøgelse  vilde  næppe  på  et  eneste 
punkt  føre  til  andre  resultater,  hvis  vi  ikke  havde  disse  kilder. 


stående  i  dets  gab.  Hornet  i  hans  hånd  er  vel  et  person- attribut ; 
den  stilling,  hvori  han  holder  det,  vil  i  praktisk  henseende  være  lige 
urimelig,  enten  han  har  med  dyret  at  gore  eller  ikke. 

1  En  anden  opfattelse  findes  hos  Sophus  Muller  (Vor  oldtid, 
s.  677):  de  kirkelige  billeder  af  helte-  og  gudesagn  indeholder  intet 
religiøst,  men  kun  »tiltrækkende  og  kære  gamle  fortællinger«  om 
gude-  og  heltelivet.  I  så  fald  måtte  man  dog  vente  at  træffe  helte- 
sagnene tidligst,  som  de  mindst  forargelige.  Men  det  er  gudemyterne, 
der  forst  får  adgang  til  gravkors  (og  kirker),  tilmed  en  bestemt  lille 
kres  afgudemyter;  kun  på  de  sene  man'ske  runesten  findes  heltesagn 
blandede  med  ind.  Denne  unge  og  stedlig  begrænsede  gruppe  inde- 
holder ganske  vist  de  »kære  gamle  fortællinger«  i  en  broget  blanding, 
der  nu  ofte  er  vanskelig  at  tyde.  (Muligvis  kan  den  endogså  nærme 
sig  lidt  til  en  »sammensmæltning«  af  hedenske  og  kristne  forestil- 
linger; Bugge  i  Årb.  1899,  260  —  61).  For  nærværende  arbejde  bliver 
dog  denne  strid  om  helhedsopfattelsen  uden  betydning,  da  det  er  som 
vidnesbyrd  om  de  enkelte  fortællingers  tilværelse,  disse  mindesmærker 
skal  benyttes. 

Men  de  har  dog  værdi  ved  at  oplyse  udbredelsen  og  hyppig- 
heden af  visse  typiske  optrin. 

Endnu  en  gruppe  af  kilder  har  vi  i  den  nyere  folketro 
fra  de  nordiske  lande.  Den  indeholder  ikke  optrin  fra  gude- 
kampen, men  rige  bidrag  til  naturmotivernes  historie,  tillige- 
med mange  træk,  der  fra  en  eller  anden  side  kaster  lys  over 
de  mytiske  forestillinger.  Den  nærmere  redegørelse  herfor 
skal  dog  forst  gives  efterhånden,  når  vi  har  gennemgået 
motiverne  efter  de  ældre  og  klarere  overleveringer. 

Imod  et  enkelt  af  de  nævnte  mindesmærker  er  der  rejst  ind- 
vendinger af  Sophus  Bugge  (Home  of  the  Eddie  poems,  s.  lxv).  To 
afbillederne  på  Gosforth  -  korset  skal  ikke  fremstille  Vidar  og  Odin 
overfor  Fenresul ven,  men  Kristus  som  sejrende  over  djævlen.  Jeg  kan 
ikke  se  andet,  end  at  denne  opfattelse  mangler  tilstrækkelige  støtte- 
punkter. Vi  kender  ikke  nogensomhelst  billedlig  eller  skriftlig  frem- 
stilling, hvorefter  Kristus  skulde  have  trådt  i  djævlens  opspærrede 
gab  og  grebet  i  hans  øvre  kæbe :  derimod  svarer  denne  stilling  med 
slående  rigtighed  til  den  nordiske  mytes  fortælling.  For  den  anden 
fremstilling  (spyddet  i  uhyrets  gab)  kendes  heller  ingen  billedlig 
hjemmel  på  noget  kristent  mindesmærke ;  og  den  literære  kilde,  der 
påberåbes ,  —  en  serbisk  folkelegende  —  er  af  tvivlsom  alder  og 
autoritet  (jf.  nedenfor  §  12  om  de  med  Fenresulven  beslægtede  myte- 
forestillinger). Hertil  kommer  skikkelsens  udstyr  med  spyd  i  den  ene 
hånd  og  drikkehorn  i  den  anden,  der  langt  snarere  tyder  på  hedensk 
end  på  kristen  oprindelse.  Tillige  må  det  erindres ,  at  vi  på  selve 
Gosforth-korsene  har  fremstillinger,  om  hvis  hedenske  oprindelse  der 
ikke  er  rejst  tvivl:  Loke  og  Sigyn  på  det  storre  kors,  Thors  fiske- 
fangst på  det  mindre  (S.  Muller,  Vor  oldtid,  s.  677;  Bugge  s.  lxxvii ; 
Årb.  1899,  262).  Der  kan  heller  ikke  lægges  nogen  vægt  på  den  ind- 
vending, at  en  kristen  mand  ikke  vilde  fremstille  en  hedensk  gud  som 
sejrende.  Alle  billederne  på  Gosforth-korsene  fremstiller  jo  guderne 
som  sejrende  over  jætterne ;  og  netop  derfor  lod  de  sig  anvende  alle- 
gorisk på  et  kristent  mindesmærke. 

II.    Ragnaroks  naturmotiver. 
3.    Fimbulvinteren. 

Det  er  den  forste  nordiske  mytologi,  Snorre  Sturlesons 
»Gylfaginning«,  der  lader  jorden  hjemsøges  af  en  række  efter 
hinanden   følgende   naturødelæggelser,   og   som    den   forste  af 

dem  nævner  fimbulvinteren  (storvinteren),  »»tre  vintre  på  rad 
uden  somre  imellem«  —  forklarer  Snorre.  Denne  opfattelse 
genfindes  hos  senere  mytologer,  også  de  nyeste;  men  den 
har  ingen  hjemmel  i  kilderne. 

Den  eneste  kildeoplysning,  der  haves,  er  stedet  i  Vaf- 
f)rii5nismål  44 — 45.  Her  sporges  der:  »Hvilke  mennesker 
lever,  når  den  mægtige  fimbulvinter  når  til  ende  blandt 
menneskene?«  Og  svaret  lyder:  »Liv  og  Leivthrase  skjules  i 
Hoddmimes  skov,  morgendugg  har  de  til  mad,  ved  dem  fødes 
[nye]  slægter.«  Her  er  fimbulvinteren  opfattet  på  en  ganske 
anden  måde;  den  er  selve  menneskeslægtens  tilintet- 
gørelse, idet  kun  et  enkelt  menneskepar,  særlig  udtaget,  og 
gemt  på  overnaturlig  måde,  bliver  frelst  som  en  kim,  hvoraf 
nye  slægter  fødes. 

Det  forsøg,  som  mytologerne  gor,  på  at  indpasse  fimbul- 
vinteren i  Voluspås  skildring  af  ragnarok  er  i  virkeligheden 
en  forstyrrelse  af  hele  naturfremstillingen  i  dette  digt.  Det 
kender  »vindtid  og  vargtid« ;  der  er  somre  med  morke  og 
med  uvejr;  havet  bærer  troldeskibet  mod  land,  ormen  vælter 
sig  gennem  bølgerne,  og  endelig  sluger  havet  den  hærjede  og 
ildskørnede  jord,  —  alt  det  er  malet  med  en  anskuelighed, 
som  den  kan,  der  er  fortrolig  med  havet  og  stormen.  Men 
forestillingerne  om  vinter,  sne  eller  kulde  blander  sig  aldrig 
i  billederne  af  verdens  undergang.  Digterens  hele  natursyn 
er  bundet  til  et  ø-  eller  kystvejrlig  i  det  nordvestlige  Europa. 

Lige  så  lidt  lader  det  sig  gore  at  indfoje  hovedtrækkene 
af  Voluspås  ragnarok  indenfor  Vaffr.s  rammer.  Menneske- 
parret i  Hoddmimes  skov  er  i  læ  for  vinteren;  men  for  en 
verdensbrand  eller  en  verdensdrukning  vil  skoven  jo  være 
til  liden  nytte.  Det  er  åbenbart,  at  digteren  af  Vaff>r.  heller 
ikke  har  tænkt  sig  noget  sådant.  Menneskeparret  Liv  og 
Leivthrase  fremstilles  jo  som  grundlæggerne  af  nye  slægter 
ganske  jævnsides  med  solens  datter,  som  »efter  gudernes 
død«  rider  sin  moders  veje,  og  med  gudebørnene  —  Vidar 
og  Våle,   Mode   og  Magne  —  der  efter  undergangen   bygger 

gudernes  boliger  op  igen.  Altså  er  fimbulvinteren  selve  øde- 
læggelsens toppunkt,  for  så  vidt  den  vedkommer  menneske- 
verdenen; udtrykket  »når  fimbulvinteren  svinder«  bruges  om 
menneskeverdenen  på  ganske  samme  måde,  som  det  hedder 
»når  Surts  lue  slukner«  om  gudeverdenens  fornyelse.  Fim- 
bulvinteren er  ikke  en  indledning  eller  et  underordnet  led; 
den  er  selve  ragnarok,  selve  afslutningen,  for  menneske- 
slægten. 

Vi  må  derfor  bryde  med  den  tilvante  forestilling  om  en 
fælles  nordisk  ragnarokslære,  hvor  hvert  træk  har  sin  visse 
plads.  I  stedet  derfor  møder  vi  i  kilderne  to  modsatte  frem- 
stillinger; den  ene  er  bunden  til  havet  og  frygter  dets  vælde 
(Vspå  og  andre;  den  knyttes  undertiden  sammen  med  en 
verdensbrand);  den  anden  lader  jorden  ødes  i  en  uhyre  vinter. 

Det  er  i  sig  selv  klart,  at  myten  om  fimbulvinteren  er 
bunden  til  egne  med  en  hård  vinter,  der  truer  menneskenes 
tilværelse.  Men  også  digteren  af  Vafj3r.  giver  et  mærkeligt 
eksempel  på,  at  han  hører  hjemme  i  en  sådan  natur;  han 
kender  det  som  den  storste  sjældenhed,  at  en  å  ikke  fryser 
til  (v.  16),  og  han  sætter  endogså  frosten  som  begyndelse  til 
al  verdensdannelse:  da  de  iskolde  stænk  fra  Elivåge -havet 
stivnede  i  kulden,  formedes  den  forste  skikkelse,  stamfaderen 
Aurgelme. 

Tanken  om  livets  undergang  i  kulde  findes  ellers  ikke 
i  den  nordiske  oldliteratur,  der  er  bevaret;  og  for  Islændinge 
var  der  jo  heller  ikke  grund  til  at  dvæle  særlig  stærkt  ved 
dette  motiv.  Derimod  kendes  andensteds  i  Norden  en  urtid, 
hvor  kulden  herskede.  Danske  krøniker  nævner  kong  Snjo 
som  en  fordums  hersker  i  Danmark,  der  førte  vold  og  nød 
over  folket.  Sagnet  er  ganske  vist  blevet  rationaliseret  i 
historisk  retning;  men  selve  navnet  på  kong  Snjo  (o:  sneen) 
og  mangelen  på  indre  forbindelse  med  heltesagnene  røber 
hans  mytiske  byrd1.    Der  er  en  indre   harmoni  mellem  disse 


1  Jf.  min  Sakses  oldhistorie,  JI  261. 

sagn,  det  der  lader  ragnarok  efter  jætternes  sejr  ruge  som 
en  fimbulvinter  over  jorden,  og  det  der  i  en  fjærn  old  lader 
snekongen  kue  folket.  Og  dette  er  intet  under;  sagnene  om 
den  fjærne  udspringstid  og  den  fjærne  fremtid  fødes  jo  så 
hyppig  ud  af  samme  længsler  og  samme  frygt. 

Vinteren  lå  til  tider  knugende  hård  over  de  gamle  Nord- 
boer. Den  ældste  fortælling  om  et  uår  er  Eyvind  skalda- 
spillers  digt  om,  hvorledes  sneen  ligger  over  jorden  og  kvæget 
er  bundet  inde  ved  midsommertid1.  Fra  endnu  tidligere  tid 
har  man  historieskriveren  Prokops  beretning  om  Thule-boernes 
mid vintersfest :  i  40  dage  var  solen  ikke  synlig,  men  når  de 
35  var  gåede,  sendte  de  spejdere  op  på  bjærgtoppene  for  at 
se  solen,  og  når  de  havde  set  den,  begyndte  der  en  jubel 
og  en  fejren  af  gæstebud.  Man  aner  igennem  beretningen, 
med  hvilken  længsel  solen  og  våren  er  bleven  set  i  møde. 
Når  man  med  så  stor  iver  søgte  efter  spor  af  lysets  og 
varmens  sejr,  selv  til  de  ganske  vanlige  tider,  med  hvor 
meget  storre  uro  måtte  man  da  ikke  spejde  derefter,  når 
kulden  knugede  landet  længere  end  ellers,  når  fædød  og 
folkedød  stod  som  uhyggelige  udsigter,  stærkere  og  stærkere 
for  hver  dag,  der  gik.  Angsten  for  en  evig,  en  altslukkende 
vinter  kom  da  op.  Man  må  ikke  måle  den  tids  tankegang 
med  vore  tiders  vilkår  i  strænge  vintre.  At  skaffe  livsmidler 
til  de  nødlidende  er  blevet  nemmere;  den  hyppigere  sam- 
færdsel letter  på  sindet,  borttager  ensomhedens  gru;  men 
allermest  har  vi  en  fortrolighed  med  naturens  ensartede 
gang,  som  mennesker  på  et  ældre  udviklingstrin  ikke  kender. 
Ligesom  den  oldindiske  præst  i  sin  hymne  for  solopgangen 
sporger:  »Mon  også  idag  solen  vil  oprinde«,  må  den  over- 
strænge  vinter  fremkalde  sporsmålet:  vil  også  denne  gang 
vinteren  vige  for  den  varme  sommer,  eller  skulde  det  være 
vinteren,  der  har  taget  magten?     Således  har  også  Prokop 


1  Heimskringla ,    Harald  gråfelds  saga  k.   17  (fra  det  sydlige 
Helgeland  o.  år  070). 

rigtig  opfattet  sagen:  »Efter  min  mening  kommer  det  af,  at 
disse  øboer,  selv  om  det  sker  hvert  år,  dog  frygter,  at  solen 
en  gang  helt  vil  udeblive«1. 

Troen  på  en  fimbulvinter  kan  ikke  være  ført  til  Norden 
ad  de  almindelige  kulturveje  fra  syd,  fra  middelhavslandene. 
Den  hverken  findes  i  disse  landes  kristne  eller  deres  ikke- 
kristne  traditioner;  og  den  kunde  efter  sin  natur  ikke  findes 
der.  Dette  forhold  var  af  underordnet  betydning,  så  længe 
man  —  med  Snorre  Sturleson  —  betragtede  fimbulvinteren 
som  et  forbigående  optrin  i  det  store  verdensdrama;  men 
efter  at  kilderne  har  lært  os,  at  den  er  selve  menneske- 
slægtens udslettelse,  selve  menneske -ragnarok,  får  det  en 
dybere  betydning.  Vi  står  overfor  en  tankegang,  som  er  født 
under  barske  nordlige  himmelstrog,  som  kun  bevares,  hvor 
naturen  byder  samme  baggrund  (Vaf])r.s  sceneri),  og  som 
står  alene,  afsluttet  i  sig  selv,  uden  at  blandes  med  natur- 
forestillinger eller  mytetræk,  der  hører  andensteds  hen. 

Denne  naturbundethed  betegner  den  dog  ingenlunde 
som  skabt  i  Norden.  Hos  et  så  fjærnt  folk  som  de  gamle 
Persere  i  Avesta-tiden  optræder  en  myte,  der  i  påfaldende 
grad  svarer  til  vor  nordiske.  Skaberen  Ahuramazda  taler 
til  hyrdeguden  Yima  om  den  frygtelige  vinter,  der  skal  komme 
over  den  hele  legemlige  verden,  med  gruelig  frost  og  med 
sne  der  lægger  sig  en  mil  over  de  hojeste  bjærge,  og  hvor 
alt  levende,  både  vildt  og  tamt,  må  uddø;  og  han  beder 
ham  at  bygge  en  vara  (en  borg  eller  kvægfold)  til  ly  for 
mennesker  og  til  hegn  for  kvægflokke,  og  der  at  gemme  sæd 
af  alle  levende.  Og  Yima  bygger  varaen,  ligesom  en  potte- 
mager former  leret  med  sin  hånd,  og  han  bringer  derind  sæd 
af  får  og  af  øksne,  af  mennesker,  af  hunde  og  af  fugle,  sæd 
til  to  væsner  af  hver  af  disse  arter,  de  storste  og  smukkeste, 
der  findes,  og  ligeså  sæd  af  træer  og  frugter  og  ild,  for  at 
det  alt  skulde  bevares  uforgængelig  der,  så  længe  som  men- 


1  Prokop,  Gotekrig,  II  k.  15. 


172  OM    RAGNAROK. 

neskene  blev  i  varaen.  Træk  for  træk  minder  her  om  den 
nordiske  myte:  den  uhyre  vinter,  menneskeparret  som  stam- 
forældre  til  en  ny  menneslægt;  i  stedet  for  skoven  som 
gemmested  træder  en  borg  eller  indhegning,  en  art  have  om- 
given med  jordvolde  eller  jordvægge;  herinde  holder  et  gud- 
dommeligt væsen  dem  skjult  for  vintrens  dødskulde1. 

Også  i  langt  nærmere  egne  kan  der  findes  lævning  af, 
eller  spiren  til,  en  sådan  storvinter.  I  Tyskland  træffes  den 
i  Øvrepfaltz,  o :  Bayerns  nordøstlige  del,  fjældbygderne  imellem 
udløbere  af  Fichtelgebirge  og  Bohmerwald2.  I  disse  egnes 
folketro  er  naturligvis  den  kristne  lære  om  verdensbrand  det 
væsenlige  motiv,  og  læren  om  den  tilstundende  kuldealder 
er  flyttet  ned  på  anden  plads;  den  betragtes  som  en  indled- 
ning til  den  egenlige  verdensundergang  og  blandes  med  træk 
af  sædelig  opløsning  og  deslige.  På  underlig  måde  lever  de 
to  modsatte  opfattelser  —  den  kristne  og  den  ikke-kristne  — 
imellem  hinanden.  På  den  ene  side  hedder  det,  at  ilden 
i  jordens  indre  nærmer  sig  mere  og  mere  til  dens  overflade, 
at  det  varsler  undergangens  nærhed,  når  kornet  modnes  fire- 
seks  uger  tidligere  end  ellers,  når  vandet  i  søer  mindskes,  og 
skovbrande  er  hyppige.  På  den  anden  side  kommer  verdens 
ende,  »når  der  i  stedet  for  sommer  er  lutter  vinter«, 
»når  lange  vintre  og  korte  somre  følger  efter  hinanden« ;  »wenn 


1  Jf.  nu  Soderblom ,  La  vie  future  (Tapres  le  mazdéisme  (Paris 
1901),  s.  169—96. 

2  Schonwerth,  Aus  der  Oberpfaltz,  sitten  und  sagen,  III  (1859) 
329 — 333  og  om  »det  kolde  træ«  s.  339  ff.  Der  findes  ganske  vist  i 
Schonwerths  samlinger  tvivlsomme  overleveringer,  en  enkelt  gudemyte 
af  literær  oprindelse  og  nogle  æventyrlige  fortællinger,  der  måske  er 
folkelige,  men  i  alt  fald  ikke  gamle.  På  den  anden  side  må  den  langt 
overvejende  del  af  samlingen  være  ægte.  Den  er  omhyggeligere  end 
mange  samtidige  værker  i  at  betegne  sagnenes  hjemsted  ;  og  adskil- 
lige af  de  sjældneste  overleveringer  har  jeg  fundet  bekræftede  ved 
hjælp  af  andre  fjærnere  kilder.  For  forsigtigheds  skyld  har  jeg  dog 
kun  benyttet  Schonwerths  samlinger  som  tillæg  til  det  bevis,  jeg  efter 
andre  kilder  har  ført,  for  et  motivs  udbredelse  (jf.  slutn.  af  næste  §). 

die  welt  wird  alt,  werden  die  sommer  kalt,«  sagde  en  gammel 
bondekone,  »es  werden  keine  sommer  mehr,  nur  sommerln.« 
Dette  er  forestillinger  om  verdens  sidste  tid,  ganske 
passende  for  et  bjærgland  med  strængt  indlandsklima,  —  og 
stående  i  mærkelig  modsætning  til  al  kristen  forkyndelse. 
Men  fra  samme  landsdel  har  vi  endnu  en  anden  overlevering, 
der  måske  står  endnu  nærmere  ved  den  nordiske  myte.  Der 
hvor  landevejen  fra  Vohenstrauss  til  Wernberg  løber  langs 
ad  bjærgryggen  med  stejlt  affald  til  begge  sider,  står  der  et 
enligt  træ  lige  til  venstre  for  vejen.  Det  er  en  »stenlind«,  80  fod 
hoj;  dens  krone  bojer  sig  ud  over  et  vandhul,  som  giver 
træet  næring;  af  dens  stamme  er  smuldret  så  meget  bort, 
at  flere  mennesker  kan  stå  inde  i  hulningen.  Dag  og  nat, 
både  sommer  og  vinter,  suser  der  en  skarp  blæst  omkring 
det,  og  derfor  kaldes  stedet  beim  kaiten  baum.  Det  hedder, 
at  dette  »kolde  træ«  eller  »træet  som  ingen  kender«  (der 
baum  den  niemand  kennt)  er  plantet  af  Sibylla,  og  hun  har 
spået,  at  når  dets  gren  er  stærk  nok  til  at  bære  en  jærn- 
klædt  mand  og  hans  hest,  skal  to  hære  fra  øst  og  fra  vest 
mødes  her  og  blive  ved  at  kæmpe  lige  til  midnat;  der  skal 
stromme  så  meget  blod  ud,  at  vandmøllen  nede  i  dalen  kan 
drives  af  det;  men  af  Tyskernes  heste,  som  ligger  og  rådner, 
skal  der  komme  sådan  stank,  at  alle,  mennesker  og  kvæg, 
dør  bort.  Da  skal  en  hyrde  komme  dragende  langvejsfra  og 
tage  bolig  i  træet;  hans  efterkommere  skal  igen  befolke 
landet  og  leve  i  fred  og  velstand.  Dette  sagn  indeholder  to 
helt  forskellige  motiver,  slaget  imod  Tyrkerne  og  hyrdens 
ophold  i  træet.  Det  ene  af  dem,  det  sidste  slag  tor  verdens 
ende,  er  et  vidt  udbredt  sagnmotiv,  og  man  kan  følge  dets 
stærke  fremvækst  i  den  sidste  del  af  middelalderen.  Hyrden 
i  træet  optræder  ellers  aldrig  sammen  med  det  sidste  slag 
og  må  som  sagnmotiv  have  en  anden  oprindelse.  Også  som 
handling  hænger  de  dårlig  sammen.  Fortællingen  om  hyrden 
er  tillæmpet  efter  de  almindelige  sagn  om  den  sorte  død: 
en    fremmed    ungersvend    kommer  vandrende   og   finder   den 

Aarb.  f.  nord.  Oldk.  og  Hist.  1902.  12 

eneste  overlevende  kvinde,  han  gifter  sig  med  hende,  og  de 
bliver  stamforældre  til  bygdens  nuværende  befolkning.  Men 
under  dette  bliver  det  ganske  uforklarligt,  hvorfor  hyrden 
tager  bolig  i  træet;  thi  folkeoverleveringen  har  vel  ikke  tænkt 
dette  som  et  luftsanatorium  imod  bacillerne.  Sagnet  har 
øjensynlig  glemt  den  rette  grund  til,  at  han  holder  sig  skjult 
i  træet.  Også  den  tanke,  at  befolkningen  udryddes  ikke  ved 
slaget,  men  ved  den  af  ligene  fremkaldte  pest,  er  en  for- 
holdsvis moderne  tanke.  Fra  flere  sider  kommer  man  således 
til  det  resultat,  at  hyrden  i  træet  ikke  oprindelig  hører 
sammen  med  det  sidste  slag,  men  er  en  egen  spådom  om, 
hvorledes  menneskeslægten  ved  verdens  ende  uddør  og  en 
ny  slægt  fremstår  af  den  lævnede  spire.  Vi  mangler  kun 
dette  sagns  begyndelse;  hvilken  ødelæggelse  knyttedes  til 
spådommen  på  et  tidspunkt,  hvor  den  endnu  ikke  havde  at 
gore  med  det  sidste  slag?  Svaret  herpå  kan  vi  finde  i 
egnens  eget  sagnstof:  det  er  den  vedholdende  vinter  ved 
verdens  ende,  der  affolker  landet. 

Den  sagnform,  vi  da  får  som  den  øvrepfaltsiske ,  er 
følgende:  Alt  som  verden  bliver  gammel,  bliver  vintrene 
koldere,  og  somrene  kortvarigere,  til  sidst  er  der  lutter  vinter 
i  stedet  for  sommer,  og  hele  befolkningen  dør  ud;  formodenlig 
skal  man  også  tænke  sig,  at  alle  dale  og  bygder  begraves  i 
sne.  Kun  en  hyrde  holder  sig  skjult  i  hulningen  inde  i  »det 
kolde  træ«  oppe  på  bjærgryggen,  og  da  modgangstiden  er  til 
ende,  bliver  han  stamfader  til  en  ny  menneskeslægt1.  Man 
genkender  da  led  for -led  den  nordiske  myte:  fimbulvinteren, 
det  gemte  menneskepar  Liv  og  Leivthrase,  og  »Hoddmimes 
skov« ,  hvortil  her  hulningen  i  træet  svarer.  Det  var  intet 
under,  at  »det  kolde  træ«  drog  en  sådan  myteforestilling  til 
sig;   her  fandtes  jo  midt  i  den  barske   og  hærjende  vind  et 


1  Selvfølgelig  må  hyrden  også  have  haft  sin  hustru,  der  skulde 
blive  stammoder  til  den  nye  slægt.  Det  skyldes  formodenlig  påvirk- 
ning fra  de  gængse  sagn  om  den  sorte  død ,  når  det  blot  hedder,  at 
hyrden  kom  langvejsfra. 

lunt  fristed.  Tillige  tænkes  træet  at  være  af  overnaturlig 
art;  således  som  det  står  der,  ene  på  den  vilde  bjærgryg, 
må  det  eje  en  overnaturlig  livskraft,  og  denne  livskraft  må 
det  på  sælsom  måde  kunne  meddele  til  den,  som  det  skænker 
ly,  ligesom  morgenduggen  i  Hoddmimes  skov,  hvoraf  men- 
neskeparret holdes  i  live. 


4.    Jorden  synker  i  hav. 

Jordens  ødelæggelse  ved  at  synke  i  havet  er  ikke,  således 
som  fimbulvinteren,  indskrænket  til  en  enkelt  kilde.  Det  er 
tværtimod  den  bedst  kendte  form  for  verdens  undergang 
indenfor  de  på  Island  bevarede  kilder. 

Voluspå  udmaler  dette  i  det  allersidste  vers  af  sin 
ragnaroksskildring:  »Solen  sortner,  jorden  synker  i  hav,  de 
klare  stjærner  styrter  af  himlen;  ild  og  røg  raser  sammen, 
og  luen  spiller  mod  himlen.«  Her  er  jordens  synken  i  hav 
nær  ved  at  træde  i  skygge  for  den  pragtfulde  skildring  af 
verdensbranden ;  men  i  Voluspås  opfattelse  af  hele  verdens- 
løbet  har  den  en  væsenlig  plads.  Digtet  fremstiller  i  en  af 
sine  forste  strofer,  hvorledes  menneskeverdenen  skabes,  da 
de  tidligstfødte  aser,  Burssonnerne,  løfter  landene  op  af  hav; 
dertil  svarer  det  da,  at  jorden,  når  guderne  ikke  mere  holder 
den  på  sin  plads,  synker  i  havet;  og  atter  kommer  fornyelsen, 
da  jorden  dukker  op  af  havet  »for  anden  gang,  gronnende 
på  ny.«  Her  er  —  ganske  anderledes  stærkt  end  ved  fim- 
bulvinteren —  en  gennemført  lære  om  verdens  tilblivelse  og 
dens  undergang,  bygget  på  en  naturopfattelse  af  havet  som 
det  evig  vældige  og  jorden  som  den  svage  og  forgængelige. 

Ikke  mindre  mærkeligt  er  det,  at  denne  lære  møder  os 
i  en  række  skjaldedigte,  som  ikke  er  af  mytisk  indhold,  men 
griber  det  virkelige  livs  flygtige  tanker.  Midt  i  10de  årh. 
kvad  Islændingen  Kormak  et  vers  om  sin  kærlighed  til 
Steingerd : 

12* 

heitask  (heitar?)  hellur  fljota 
hvatt  sem  korn  å  vatni 
(enn  emk  audsppng  ungri 
6j)ekkr),  en  bjpd  sekkyisk, 
færask  fjoll  in  stori 
fræg  i  djiipan  ægi, 
åår  jafnfogr  troåa 
alin  verdi  Steingeråi- 

»Stene  skal  flyde  så  let  som  korn  på  vandet,  jorden  skal 
synke,  de  herlige  store  fjælde  skyde  sig  ud  i  den 
dybe  sø,  —  for  der  fødes  en  mø  så  fager  som  Stein- 
gerd« 1.  Foruden  jordens  synken  indeholder  verset  et  selv- 
stændigt motiv  i  de  flydende  klippestykker,  hvorom  mere 
siden. 

Da  Orkenøernes  mægtige  jarl  Torfinn  var  død  (1064) 
hædredes  han  af  Arnor  jarleskjald  med  en  mindedrapa,  der 
har  det  pragtfulde  slutningsvers ,  en  genklang  af  Voluspås 
skildring: 

Bjprt  veror'sol  at  sortna, 

søkkr  fold  i  l^g  døkkvan, 

brestr  erfifli  Eystra, 

allr  brunar  sjår  med  fjpllum. 

»Den  klare  sol  skal  sortne,  jorden  synke  i  det  morke  hav, 
Østres  tunge  byrde  (himlen)  vil  briste,  hele  havet  skylle  hen 
ad  fjældene,  —  for  slig  en  jarl  vil  fødes  på  øerne«  2.  Den 
samme  tanke  har  en  simplere  form  i  slutningen  af  Snorre 
Sturlesons  Håttatal  (1222):  »for  skal  den  klippestøttede  jord 
falde  i  havet,  for  kongens  ros  svinder«  (falli  fyrr  fold  i  ægi 
steini  studd  en  stillis  lof). 

Tilsyneladende  er  disse  skjaldekvad  af  mindre  interesse. 
De  er  måske  alle  yngre  end  Voluspå;  Arnors  digt  er  blot  en 
gentagelse   af  dette  digts  udtryk,   og   K ormaks   måske   også. 


1  Kormakssaga  udg.  Mdbius,  s.  61 ;  Bugge  i  Årb.  1889,  6.  1  stedet 
for  hskr.s  heitaz  læser  Bugge  heitar  (hellur)  o :  de  ved  verdensbranden 
gennemglødede  klippestykker. 

2  Flateyjarbok  II  422 ;  jf.  F.  Jonsson,  Oldn.  lit.  hist,  I  624. 

Men  netop  derfor  er  det  af  stor  betydning,  at  Voluspås  bil- 
lede af  undergangen  er  ændret  i  dem;  verdensbranden,  der 
optager  volvedigteren  stærkest,  træder  ganske  tilbage  (kun 
Kormak  har  måske  en  svag  antydning),  og  forestillingen  om 
verdens  ødelæggelse  samler  sig  i  den  ene  tanke,  at  jorden 
synker  i  hav. 

Denne  tanke  kan  også  følges  udover  Norden  udenfor  den 
gamle  norrone  literatur.  Her  må  fremdrages  nogle  danske 
folkesagn  fra  vore  dage.  Bonden  Nis  Callesen  på  Lerskov 
ved  Åbenrå  har  i  1850erne  gjort  en  mærkelig  samling  af  sin 
hjemstavns  overleveringer;  et  af  sagnene  lyder:  »Man  vil  sige, 
at  hele  verden  skal  forgå  ved  ild  undtagen  vort  land,  som 
skal  forgå  med  vand.  Da  skal  der  komme  en  okse  svøm- 
mende ind  ad  et  af  glamhullerne  på  Hellevad  kirketårn,  og 
så  er  al  verden  ødelagt«.  Her  er  forestillingen  om  en  under- 
gang ved  vand  holdt  fast  med  en  mærkelig  trods  overfor  den 
kristne  lære,  der  gennem  tusend  år  har  forkyndt  tilintet- 
gørelsen ved  ild;  alt  hvad  man  her  indrommer  den,  er,  at 
dens  udsagn  passer  på  andre  lande,  men  ikke  på  vort  land. 
For  resten  er  det  almindeligt  i  al  verdens  sagn  om  domme- 
dag, at  det  enkelte  land  og  hele  jorden  sammenblandes;  en 
jysk  spådom  udtaler  således,  at  når  det  eller  det  tegn  sker, 
»skal  verden  eller  i  alt  fald  Danmark  forgå«.  Vort  sagns 
sammenhæng  med  verdens  undergang  fremtræder  også  i  en 
anden  opskrift,  som  præstekonen  Anna  Ludvigsen  har  gjort 
på  Sønderjyllands  vestkyst  i  egnen  nord  for  Tønder:  »Når 
en  rød  stud  kommer  svømmende  og  ser  ind  ad  glamhullerne 
på  Norrelygum  kirketårn,  da  skal  verden  forgå«  *.  En  tredje 
opskrift  har  E.  T.  Kristensen  senere  fået  fra   hojskolelærlinge 


1  Også  E.  T.  Kristensens  utrykte  Danske  Sagn  har  Sybilles  spå- 
dom om  en  stor  springflod,  hvor  en  »rød  druknet  stud«  skylles  ind  ad 
klanghullerne  i  Sogn  sogns  [=  Norrelygum]  kirke.  I  Toftlund  sogn 
har  jeg  hørt  Sibylles  spådom  ,  at  der  skal  komme  en  hest  (?)  ind  ad 
Toftlund  kirkes  lydhuller;  andre  sagde  dog,  at  det  var  til  (den  højt- 
liggende) Hojerup  kirke,  havet  skulde  nå  op. 

i  Limfjordsegnene:  »Der  skal  komme  en  tid,  da  vandet  står  så 
hojt,  at  en  ko  kommer  sejlende  ind  ad  et  glamhul  på  Håsum 
kirketårn«.  Her  indeholder  overleveringen  slet  intet  om  denne 
fremtids  art  uden  det,  som  ligger  i  selve  begivenheden:  når 
den  hojtliggende  Håsum  kirke  på  Sallings  vestlige  kyst  er 
overskyllet  af  havet,  er  der  næppe  meget  menneskeligt  liv 
tilbage  indenfor  den  del  af  verden,  som  sagnfortælleren  ken- 
der. Vi  har  andre  tilfælde,  hvor  sammenhængen  med  ver- 
dens undergang  er  klart  bevidst.  I  det  sydlige  Vendsyssel 
fortælles  det  om  Birsted  kirke,  at  der  skal  gro  en  tjørne- 
busk på  kirkegården,  og  når  den  er  så  stor,  at  en  skade 
kommer  og  bygger  sin  rede  i  den,  »da  skal  Vesterhavet  med 
voldsom  magt  trænge  ind  og  gå  lige  til  lydhullerne  i  Birsted 
kirke;  når  det  er  sket,  skal  verden  forgå«.  Birsted  kirke 
ligger  på  en  bakke,  der  rager  op  over  det  omgivende  flade 
land  (105  fod  hoj),  så  at  det  i  mange  miles  omkres  er  det 
hojeste  og  kendeligste  punkt;  skont  liggende  to  mil  fra  havet, 
er  den  sømærke.  »Når  vandet  går  ind  ad  lydhullerne«,  vil 
da  som  sædvanlig  sige,  at  verdens  ende  kommer,  når  landet 
er  sunket  i  hav.  Også  om  Lyngby  kirke  midt  på  Vendsys- 
sels vestlige  kyst,  hedder  det,  at  når  den  »går  i  havet«,  skal 
verden  forgå1. 

Dette  danske  sagn  giver  os  tanken  om,  at  »jorden  synker 
i  hav«,  ikke  i  abstrakt  form,  men  tillæmpet  efter  almuens  fore- 
stillingskres :  man  nævneret  enkelt  hojtliggende  punkt,  der  vil 
sluges  af  havet;  og  for  at  udtrykke  alt  i  klare  træk  om- 
byttes selve  havet  med  det  dyr,  der  kommer  sejlende  over 
det  til  kirketårnets  glamhul.  Denne  okse  eller  »røde  stud« 
synes  ikke  at  være  noget  sædvanligt  dyr,  siden  det  kommer 
svømmende  over  den  uhyre  havflade;  det  må  høre  selve 
havet  til.     Altså  en  gammel  mytisk   forestilling;   man   sam- 


1  Jens  Kamps  håndskrift  »Folketro«,  nu  på  universitetsbiblio- 
teket. Om  Birsted  kirke :  Grundtvig,  GI.  minder,  I  134  (jf.  E.  T.  Kri- 
stensen, Danske  sagn  III  380  nr.  1926  (1925) ;  Jyske  folkeminder 
VIII  386  nr.  701). 

menligne  sagnet  om  den  tyr,  der  kom  af  havet  og  stangede 
sandflugten  frem.  Dette  mytiske  træk  og  selve  sagnets  pla- 
stiske form  tyder  på  hoj  alder,  selv  om  det  intet  oplyser  os 
om  ragnarok  ud  over  selve  den  tanke,  at  landet  synker  i  hav. 

Alle  disse  kilder,  nye  og  gamle,  er  af  interesse  som 
stedlige  vidnesbyrd.  De  tre  skjaldedigte  er  forfattede  af  Is- 
lændinge, Arnors  er  vel  nærmest  beregnet  på  en  tilhørerkres 
af  Orkenøernes  beboere.  Voluspå  er  digtet  på  en  ø  eller 
strand  indenfor  golfstrømmens  milde  klima.  De  danske  sagn 
tilhører  Jylland,  særlig  de  egne,  der  ikke  har  langt  til  Vester- 
havet. Forestillingen  om,  at  landet  synker  i  hav, 
optræder  på  det  nordeuropæiske  storhavs  kyster, 
ligesom  fimbulvinteren  alene  forekom  indenfor  Vaf{)r.s  barske 
vejrlig.  Denne  sammenhæng  med  havet  er  naturnødvendig. 
Kun  hos  et  folk,  der  kender  og  skælver  for  dets  vælde,  vil 
det  være  rimeligt  at  fastholde  dette  motiv  som  det  afgorende 
i  verdens  undergang. 

Det  er  klart,  at  når  sådan  en  natur  er  et  stadigt  vil- 
kår for  denne  tros  bevarelse,  må  den  i  endnu  langt  hojere 
grad  være  en  betingelse  for  dens  fødsel.  Og  det  er  ligeledes 
klart,  at  ikke  alle  Nordens  kystegne  i  lige  stærk  grad  giver 
anelse  om  en  fremtidig  undergang.  For  den  der  bor  i  bjærg- 
landet,  på  »den  klippestøttede  jord«  for  at  bruge  Snorre 
Sturlesons  udtryk,  bringer  havet  ikke  den  stadige  mindelse 
og  anelse  om  undergang.  Men  på  den  åbne  kyst,  hvor  storm- 
flod kan  vælte  ind,  og  hvor  havet  ofte  æder  sig  frem  år  for 
år,  der  vækkes  sporsmålet  altid,  om  hvad  der  bliver  det 
endelige  resultat  af  denne  frygtelige  kraft. 

Her  byder  folkesagnene  fra  alle  egne  af  Norden  et 
mærkeligt  stof  til  granskning. 

Ti  alle  disse  stedlige  udsagn  om  en  fremtidig  ødelæg- 
gelse er  de  umiddelbare  udslag  af  frygten  og  anelsen  om,  at 
disse  menneskers  hjemstavn  en  gang  skal  gå  under  i  havet. 
Ud  af  disse  enkeltindtryk  må  der  senere,  gennem  eftertanke, 

have  dannet  sig  forestillingen  om  en  verdensundergang  i 
vandflod. 

Den  del  af  Norden,  hvor  de  stedlige  spådomme  fore- 
kommer rigest,  er  —  som  man  kan  vente  efter  naturfor- 
holdene —  Danmark.  De  fordeler  sig  over  hele  kysten  af 
Jylland  langs  med  Vesterhavet,  lige  fra  Vendsyssel  og  Ty 
og  til  Sønderjylland,  samt  ind  langs  Limfjorden.  På  enkelte 
småøer  har  man  lignende  spådomme:  Sejrø  skal  synke  på 
en  juleaften,  og  Glænø  skal  forgå  i  vandet  og  blive  efter- 
fulgt af  Ødsted  kirke  (o:  af  den  nærmeste  del  af  Sælland). 
Om  København  og  mange  andre  købsteder  ved  vandet  hed- 
der det,  at  de  en  gang  synker;  men  denne  forestilling  hører 
måske  mindre  herhen,  fordi  det  oftere  fortælles,  at  en  so 
skal  komme  og  rode  en  vandåre  frem,  så  at  byen  skylles 
bort1.  Men  mærkeligst  er  den  jyske  sagnrække;  her  kan 
man  lære,  hvorledes  naturindtrykket  former  sig  i  sagn.  Tæt- 
test findes  de  på  vestsiden  af  Ty;  her  ved  Limfjordsmun- 
dingen  er  jo  havets  ødelæggelser  storst.  Det  er  vidt  og 
bredt  kendt,  at  man  en  gang  skal  kunne  fiske  torsk  på 
St.  Tøgers   kirkegård  i   Vestervig,    alt  landet  vest  og  nord 

o 

herfor  skal  blive  oversvømmet,  og  Asebakken  skal  blive 
strandbakke;    men    næsten    hvert    sogn    deromkring   har  sin 

o 

særlige  spadom:  i  Norhå  hedder  det,  at  Arup  møllers  vugge 
en  gang  skal  strande  ved  Lægind;  i  Hurup  skal  Ashoje  en 
gang  blive  havbakker;  i  Gettrup  sogn  skal  orlogsskibe  kunne 
sejle  ind  i  Gykær;  Agger  skal  forsvinde  og  vandet  bryde 
ind  i  Tabel  sø;  på  Tyholm  hedder  det,  at  man  skal  kunne 
fiske  torsk  på  Flovlev  gade2.  Af  egnene  videre  sydpå,  langs 
med  Jyllands  vestkyst,  er  det  kun  den  ved  Limfjordens  mun- 


1  Øerne:  E.  T.  Kristensen,  Danske  sagn  III  373  (93—94); 
Thiele,  Folkesagn,  II  21:  byerne:  Kristensen  III  295  (1448—1450); 
Thiele  I  163. 

2  Spådommene  fra  Ty:  Danske  sagn  II  341—44  (nr.  370,  373, 
374,  380,  393);  Kristensen,  Efterslæt,  201  (4,  6,  8);  J.  Kamp,  Folke- 
minder, 34  (46). 

ding,  der  er  rig  på  de  stedlig  begrænsede  småsagn:  der  skal 
fiskes  torsk  på  Lemvigs  torv  og  ligeså  i  Romme  dover  (lands- 
byen Roms  bakker),  Toftum  bjærge  skal  blive  havbakker. 
Men  bedst  kendt  er  dog  »Sebælles«  spådom  om  at  man  skal 
fiske  torsk  mellem  de  hoje  Sir  Lyngbjærge  eller  i  Krunde- 
rup  bjærge,  henved  tre  mil  fra  Vesterhavet.  Lidt  længere 
sydpå  hedder  det  almindeligt,  at  der  skal  fiskes  torsk  i  Tor- 
sted sande,  et  bakkedrag  på  skellet  af  indlandsheden.  Om 
Lyne  kirke  hedder  det,  at  den  en  gang  skal  blive  strand- 
kirke, og  det  samme  siges  om  Horne  kirke  og  om  Skads 
kirke.  Altså  alt  imellem  Ringkøbing  fjord  og  Ribe  skal  gå 
under  i  havet.  På  Sønderjyllands  vestkyst  hedder  det,  at 
flojen  af  Brons  kirke  en  gang  skal  strande  ved  Drøver  skov. 
Fra  den  frisiske  befolkning  lidt  længere  sydpå  på  samme 
kyst  haves  lignende  sagn.  Midt  i  det  16de  årh.  har  en 
præst  Meyer  i  Lindholm  optegnet  de  på  egnen  gængse  spå- 
domme der  gik  under  fru  Hertjes  navn.  »Anno  1400  is  een 
frauwens  persohn  in  Wiedingharde  gewesen,  mit  nahmen 
Hertje«.  Allersidst  blandt  hendes  spådomme  —  de  fleste  af 
dem  handler  om  den  fremtidige  fordærvelse  og  forarmelse  — 
findes  disse  to:  »Desbiill  og  Risum  skal  forgå  i  det  salte 
vand,  og  én  præst  være  nok  til  at  lede  hele  Marsken;  lige- 
som Lindholm  kirke  har  været  den  forste,  skal  den  også 
blive  den  sidste«  og  »Til  sidst  skal  alle  disse  lande  forgå  i 
vandet,  og  skipperen  vil  sige  til  sin  styrmand :  vogt  dig  for 
Holme-sand  [o:  for  grunden  ved  Lindholm]'«1. 

Man  vil  se,  hvor  stærkt  sagnmængden  fordeler  sig  over 
hele  den  kyststrækning,  der  er  udsat  for  Vesterhavets  an- 
greb. Man  vil  også  lægge  mærke  til,  at  de  mest  vidtræk- 
kende forestillinger  om  fremtidig  ødelæggelse  ikke  findes  på 
de  strog,  der  er  mest  hjemsøgte;  her  holder  den  nære  fare 
opmærksomheden   fæstet   ved   den   nærmeste   fremtid.     Langt 

1  Hertjes  profetier  er  trykte  i  Heimreich,  Nordfresische  chronik, 
herausg.  von  Falck,  II  (1819)  s.  341—  42;  udtog  hos  Miillenhoff,  Sagen 
aus  Schleswig  Holstein,  s.  248. 

hen  ved  Limfjorden  og  ind  i  landet  i  Sønderjylland,  helt 
over  mod  østsiden,  træffes  derimod  de  fuldt  udviklede  sagn 
om,  at  hele  landet  ved  verdens  ende  skal  synke  i  hav.  Det 
synes,  som  om  der  skal  forst  stærke  naturindtryk  og  siden 
en  lidt  fjærnere  stående  kres  af  mennesker,  der  kan  bearbejde 
dem,  til,  for  at  den  almene  tanke  om  verdens-ødelæggelse 
ret  kan  udfolde  sig.  —  Pludselige  naturulykker  kan  blæse 
nyt  liv  i  de  gamle  overleveringer.  Når  Sønderjyllands  sagn 
har  den  klareste  bevidsthed  om  en  lands-  eller  verdens- 
undergang,  skyldes  det  måske  den  store  stormflod  i  1634  og 
de  andre  strænge  oversvømmelser. 

Af  de  andre  nordiske  lande  har  kun  Island  en  lignende 
folketro.  Den  optræder  tidligst  iblandt  de  såkaldte  Jon 
Krukks  spådomme.  Rundt  omkring  i  Europa  har  man  jo 
spådomme  om  en  mork  fremtid,  henførte  til  personer  fra 
slutningen  af  middelalderen;  f.  eks.  den  nysnævnte  frisiske 
fru  Hertje.  På  Island  bærer  sådanne  udsagn  Jon  Krukks 
navn.  Hans  forudsigelser  skal  være  fremkomne  i  årene 
1514—23,  de  blev  nedskrevne  o.  1640.  Foruden  de  mange 
stedlige  ulykker  træffes  her  den  spådom,  at  sønderlandet  skal 
synke  i  hav,  men  nordlandet  hæve  sig  altid  hojere;  og  denne 
spådom  har  holdt  sig  under  hans  navn  ind  i  det  19de  årh. 1. 
I  den  allernyeste  tid,  siden  den  store  j ordskæl vsulykke  i  1896, 
har  denne  spådom  bredt  sig  med  fornyet  kraft.  Fra  bygd 
til  bygd  i  alle  de  hjemsøgte  egne  løb  det  rygte,  at  en  spå- 
kvinde ved  Ørebakke  skulde  have  nævnt  en  hel  række  af 
egne,  som  til  næste  nytårsnat  eller  helligtrekonger  skulde 
synke  i  havet;  og  rygtet  mødtes  med  et  andet  lignende,  som 
kom  østfra,  at  en  mand,  der  kunde  mere  end  sit  fadervor, 
havde  sagt,  at  hele  landet  skulde  synke  til  næste  nyt- 
årsnat. Selv  om  man  ikke  rent  ud  troede  på  disse  sagn, 
øgede    det    dog    uroen    og    pinen    hos   alle   disse   opskræmte 


1  Årnason,  Isl.  J>j6osogiir  I  438;  Krukksspå  utg\  Jon  Borgfir- 
dingur,  Reykjavik  1884,  s.  29. 

mennesker;  utallige  fik  ikke  sovn  i  den  frygtede  nat,  men 
alle  var  de  i  hele  denne  tid  mere  skrækslagne  og  mork- 
rædde  end  ellers.  Således  lyder  den  mærkelige  øjenvidne- 
skildring, som  geologen  dr.  Thoroddsen  har  modtaget  (Jar5- 
skjålftar  å  Islandi,  1899,  s.  155 — 56).  Vi  ser  her  —  under 
en  lidt  anden  form  —  hvor  stærkt  naturforhold  er  betingelse 
for  disse  forestillingers  vækst. 

Vi  går  nu  fra  Nordboerne  til  den  mærkeligste  af  Vest- 
europas gamle  befolkninger,  til  Kelterne.  Det  er  forst  i 
de  sidste  år,  at  man  er  bleven  opmærksom  på,  at  denne 
folkestamme  har  haft  forestillinger  om  verdens  undergang, 
der  i  mærkelig  grad  minder  om  de  gamle  Nordboers.  Den 
efterfølgende  redegørelse  grunder  sig  til  dels  på  en  lille  af- 
handling af  H.  Gaidoz  »La  cosmologie  celtique«  i  Zeitschrift 
fur  celtische  philologie  I  (1897)  27. 

Det  allerældste  vidnesbyrd  om  disse  forestillinger  skyl- 
des hærføreren  Ptolemæos  Lagos'  son,  der  skrev  erindringer 
om  sin  herre  Aleksander  den  stores  krigstog;  selve  skriftet 
er  tabt,  men  geografen  Strabon  har  derfra  bevaret  os  følgende 
lille  fortælling  som  et  eksempel  på  barbarernes  fyndige  en- 
fold i  talen.  Den  unge  konge  Aleksander  var  sejrrig  nået 
frem  i  Donauegnene,  da  der  kom  udsendinge  fra  Kelterne 
ved  Adriaterhavet  og  bad  ham  om  hans  venskab.  Om 
aftenen  ved  gildet  tog  Aleksander  rigelig  til  sig  af  vinen, 
og  han  spurgte  pralende,  hvem  af  alle  de  var  mest  bange 
for.  Da  svarede  Kelterne,  at  de  intet  frygtede,  uden 
at  himmelen  skulde  styrte  ned1. 

Fra  de  vestlige  Kelter,  Gallerne  i  Frankrig,  kendes 
verdensundergangen  i  endnu  bestemtere  form.  Også  her  er 
Strabon  vor  hjemmelsmand;  og  jeg  skal  gengive  hans  med- 
delelse i  sammenhæng.  »Hos  alle  Gallerne«,  siger  han, 
»gives  der  tre  stænder,  som  særlig  æres:  barder,  vatis  og 
druider.     Barderne    er    sangere    og    digtere,    vatis    er   offer- 


Strabon,  Geografika,  7de  bog  3,  8. 

præster  og  naturkyndige,  men  druiderne  driver  ved  siden  af 
naturvidenskaben  også  sædelæren.  Gallerne  betragter  dem 
som  de  mest  retfærdige  mennesker  og  overdrager  dem  af- 
gørelsen i  offenlig  eller  privat  tvist .  .  .  Når  folkets  gavmild- 
hed imod  dem  har  sikret  dem  stor  indkomst,  tror  man,  at 
høsten  skal  blive  rig  i  tilsvarende  grad.  Men  både  disse  og 
de  andre  [spåmændene]  tror  på  sjælens  og  verdens  ufor- 
gængelighed, dog  at  ilden  og  vandet  en  gang  skal 
tage  overmagten«.  Således  skriver  Strabon  år  19  e.  Kr. 
endnu  i  den  galliske  præstestands  glanstid;  få  år  efter  fik 
den  jo  sit  knæk  ved  kejser  Tiberms'  forfølgelse1. 

I  den  oldirske  literatur  findes  der  et  mærkeligt  værk, 
hvis  spådomme  hidtil  næppe  har  fundet  den  fortjænte  op- 
mærksomhed. Det  er  den  såkaldte  »Samtale  mellem  de 
to  lærde«  (Agallam  in  da  mad);  den  er  for  Irernes  lite- 
ratur noget  lignende  som  Snorres  »Edda«  indenfor  den  is- 
landske. I  form  af  en  kappestrid  i  lærdom,  mellem  to  dig- 
tere i  den  gamle  heltetid,  giver  den  en  mængde  oplysninger 
om  gammel  digtekunst,  trolddomskunst,  og  endelig  også  op- 
lysninger om,  hvad  der  i  fremtiden  skal  hænde  Irland.  Det 
ældste  håndskrift  af  værket  er  Leinsterbogen  fra  o.  1150. 
Tillige  citeres  det  i  Kormaks  glossar,  der  udgiver  sig  for  at 
være  fra  o.  900,  men  i  alt  fald  indeholder  enkelte  lidt  senere 
partier.  Selve  spådommene  har  øjensynlig  fået  deres  skik- 
kelse i  vikingetiden:  Nær  mod  tidernes  ende  vil  der  være 
kvægdød  over  al  verden;  hedningerne  vil  hærje  Erin,  sådan 
at  fødsel  og  rigdom  ikke  mere  vil  hjælpe  nogen;  konger  vil 
blive  til  vandringsmænd,  ædling  vil  blive  nedtrykt,  og  van- 
byrding  hæves,   tonemestrene   vil  blive  til   goglere;    kirkerne 


1  Strabon,  Geografika,  4de  bog,  4,  4:  'ay&aQTOvg  ds  Xsyovai 
xcu  ovtoi  nat  [ol]  aXXoi  tag  ipv%åg  xal  tov  xoafiov,  inixgarijaeiv 
ds  <kois  xal  7ZVQ  xal  vdcog.  Jeg  læser  Ol  aXXoi,  da  det  vilde  stride 
mod  Strabons  fremstilling,  og  mod  alt  hvad  vi  andensteds  véd  om  de 
keltiske  spåmænd,  hvis  det  var  druiderne  alene,  der  havde  denne 
naturkundskab. 

vil  komme  under  herremænd,  og  børn  vil  ikke  understøtte 
deres  gamle  forældre.  Der  vil  komme  manddød,  uvejr  og 
uregelmæssige  årstider;  den  store  ildhjemsøgelse  vil  komme 
på  en  S.  Johannes-fest,  den  vil  dræbe  2/3  af  hele  verdens 
mennesker,  resten  vil  frelses  ved  at  den  ene  tredjedel  af 
ilden  falder  i  skoven  eller  i  havet.  Da  skal  de  fremmede 
komme  til  Dublinbugten,  og  det  uhyre  skib  Roth-Råmhach 
(»det  roende  hjul«)  skal  strande  på  klippen  Cnåmhchoill; 
da  skal  de  fremmede  blive  dræbte  samt  deres  saksiske  kvin- 
der, som  får  børn  med  deres  egen  fader.  Da  vil  Erins  syv 
hovedstæder  blive  øde,  og  endelig  vil  —  syv  år  for 
dommedag  —  havet  opsluge  hele  Erin1. 

Denne  sidste  tanke  om  landets  og  folkets  sluttelige 
undergang  i  hav  er  ganske  fremmed  for  kristendommen.  Det 
er  en  folkelig  hedensk  tanke,  om  man  vil  druidernes  gamle 
lære;  den  form,  hvorunder  den  fremtræder  i  kristen  tid,  er 
den  samme,  som  vi  allerede  kender  fra  dansk  folketro,  at 
den  øvrige  verden  skal  forgå  ved  ild,  men  »vort  land  skal 
forgå  ved  vand«.  Den  gamle  tanke  er  sat  på  aftægt  ved  at 
nyttes  hen  til  »syv  år«  for  dommedag,  ligesom  fimbulvinteren  i 
Snorres  fremstilling  sank  ned  til  at  blive  en  indledende  ødelæg- 
gelse, og  ligesom  man  overalt  i  verden  —  fra  Indien  og  Mongoliet 
indtil  Stoikerne  og  alskens  nyere  folketro  —  forsoner  de  for- 
skellige naturprinciper  for  ødelæggelsen  ved  at  gore  nogle  til 
de  mere  underordnede.  Et  yderligere  vidnesbyrd  om  tankens 
hedenske  udspring  har  vi  også  deri,  at  den  aldrig  findes  igen 
i  de  senere  irske  kilder,  hvor  derimod  de  andre  motiver  fra 
verdens  sidste  tid  er  blevet  flittig  udnyttede. 

Det  vilde  være  af  interesse  at  vide,  om  også  andre  træk 
i  den  irske  skildring  går  tilbage  til  gamle  druidiske  forestil- 


1  O'Curry,  Lectures  on  the  MS.  materials  of  ancient  irish  hi- 
story,  s.  384 — 85;  Atkinson,  Livre  of  Leinster,  contents,  47 — 48; 
D'Arbois  de  Jubainville,  Catalogue  de  la  littérature  épique  de  l'Ir- 
lande,  5—6. 


186  OM    RAGN4ROK. 

linger  om  et  ragnarok.  En  ødelæggelse  ved  ild  omtales  hos 
Strabon ;  i  »De  to  lærdes  samtale <■  kommer  der  ild  over 
landet,  så  at  de  to  tredjedele  af  verdens  befolkning  omkom- 
mer, og  de  andre  er  nær  ved  det  samme.  Den  nærmere 
prøvelse  af  dette  sporsmål  må  jeg  dog  opsætte  til  en  speciel 
granskning  af  verdensbranden  i  alle  dens  forskellige  former; 
de  senere  irske  kilder  —  hvor  denne  ildhjemsøgelse  er  bleven 
et  truselmiddel  i  præsternes  hånd  —  oplyser  næppe  sagen  i 
nævneværdig  grad. 

Henry  Gaidoz  har,  uden  at  kende  denne  mærkelige  kilde, 
fremdraget  spredte  vidnesbyrd  fra  oldirsk  literatur  om  det 
gamle  keltiske  verdensbillede,  og  hvorledes  det  står  i  sam- 
klang med  havets  endelige  sejr.  De  gamle  irske  helgen- 
hymner og  tolkninger  antyder  flere  gange,  at  »hele  riget« 
eller  »hele  verden«  er  båret  oppe  af  fire  stenpiller,  altså  så- 
ledes at  landene  vilde  synke  i  havet,  hvis  pillerne  ikke  holdt 
det  op1.  I  nyere  folketro  fra  Bretagne  findes  den  samme 
folketro  i  mindre  målestok.  Det  hedder,  at  kirken  i  Kerni- 
tron  hviler  på  fire  stenpiller,  som  står  på  et  stivnet  hav; 
men  den  tid  skal  Jtomme,  da  havet  atter  bliver  flydende, 
og  da  stormen  bringer  det  til  at  vælte  op  og  sluge  kirken; 
dette  skal  ske  på  en  trinitatis  sondag  under  hojmessen. 

Altså  findes  forestillingen  om  en  verdensundergang  ved 
hav  både  hos  Kelterne  og  hos  Nordboer,  hos  begge  de  be- 
tydeligste folkestammer  på  Europas  vestkyst.  Det  er  lidet 
tænkeligt,  at  disse  nabofolk  med  nær  sammenhængende  kul- 
tur uafhængig  af  hinanden  er  komne  til  denne  opfattelse; 
det  ene  må  have  lånt  fra  det  andet.  Det  er  i  tiden  om- 
kring Kristi  fødsel,  vi  kender  denne  verdensundergang  som 
de  galliske  druiders  lære,  altså  netop  det  tidsrum,  hvor  den 
keltiske  indflydelse  på  Norden  var  stærkest,  navnlig  i  religiøs 
henseende    (figurerne   på   Gundestrup-sølvkarret).     Det    er   i 


1  Også  udødelighedslandet  omtales  i  lighed  hermed  som  båret 
af  fire  støtter  (Voyage  of  Bran,  ed.  Meyer,  s.  4). 

højeste  grad  sandsynligt,  at  læren  om  en  verdensundergang 
er  nat  fra  Kelterne  til  Norden,  ikke  omvendt.  Men  ganske 
vist  kunde  den  i  Norden  meget  let  slå  rod,  ti  her  fandtes 
allerede  hele  den  underbygning  af  naturindtryk  og  anelser 
om  havets  ødelæggelser,  hvortil  denne  ragnarokslære  let 
kunde  foje  sig  som  teoretisk  overbygning  fra  en  mere  tæn- 
kende tidsalder. 

Også  i  en  enkelt  indlandsegn,  i  Sydtyskland,  har 
man  en  sådan  forestilling.  I  en  af  Øvre-Pfaltz's  landsbyer 
fortælles  der,  at  når  Antikrist  er  dræbt  af  lynet  fra  himlen, 
da  skal  jorden  blive  til  lutter  vand.  I  andre  bygder 
tror  man  derimod,  at  hans  sønderknuste  lemmer  skal  ned- 
slænges på  jorden  og  fremkalde  verdensbranden 1.  Man  ser, 
at  denne  tilknytning  til  kristne  forestillinger  intet  har  med 
sagnets  handling  at  gore,  men  kun  er  en  datering:  den  inde- 
holder den  tydelige  betegnelse  af,  at  det  er  ved  selve  verdens 
ende,  dommedag,  at  jorden  drukner  i  hav2. 

Troen  på  havets  overmagt  er  altså  ikke  indskrænket  til 
de  keltiske  og  nordiske  kystegne.  Den  trænger  ind  til  de 
nordiske  og  endogså  tyske  indlandsfolk,  hvor  den  mødes 
med,  eller  brydes  med,  troen  på  en  fimbulvinter. 

Det  må  endnu  nævnes,  at  også  andre  folkeslag  kender 
forestillinger,  der  mer  eller  mindre  svarer  til  Nordboernes 
om  at  jorden  synker  i  hav.  Inderne  lærer  at  jordkloden  fra 
forst  af  svømmede  i  et  uhyre  hav,  indtil  guddommen,  Brahmå, 
i  skikkelse  af  en  bjørn  dukkede  ned  og  hentede  den  op  til  havets 
overflade.     Når  efter   mange   tusender  af  år  verden  er  ældet 


1  Wenn  der  katholiken  nur  mehr  sieben  sind,  fallt  feuer  vom 
himmel  und  schlågt  ihn  dreyssig  ellen  tief  in  die  erde  hinein.  Diese 
aber  wird  dann  lauter  wasser  vom  schwarzen  meere  her,  das  nicht 
ablåuft  und  nicht  voll  wird,  so  viel  auch  wasser  hineinlåuft  (Schon- 
werth.  Aus  der  Oberpfaltz,  III,  337.  jf.  336). 

2  Til  mere  begrænsede  spådomme  om  »vort  eget  lands  druk- 
ning« kan  man  måske  regne  sagnet  om,  at  Rhinlandet  skal  sættes 
under  vand,  når  den  skjulte  fisk  rører  sig  (Grimm,  Myth.  III,  4,  udg. 
s.  291). 

og  til  sidst  opbrændt,  ånder  skaberen  tunge  skyer  frem;  det 
regner  i  100  år,  indtil  alt  er  skjult  i  vand,  og  selve  skabe- 
ren sover  i  dybet  i  lige  så  mange  årtusender,  som  han  for 
virkede,  —  indtil  han  atter  vågner  og  løfter  jorden  af  dybet. 
—  Tilsyneladende  minder  denne  gang  i  verdensløbet  om 
Voluspå;  men  der  er  sikkert  ikke  umiddelbar  forbindelse. 
Formodenlig  er  den  bleven  til  for  at  forsone  en  vand-kos- 
mogoni  med  en  ild-tilintetgorelse ;  og  den  umådelige  regn  er 
et  sydlandsk,  for  Nordeuropæerne  ganske  fremmed  motiv.  — 
Også  de  græske  Stoikere  kender  som  bimotiv  til  verdens- 
branden  en  jorddrukning  i  regn  eller  hav;  men  motivet  synes 
at  være  meget  spædt  og  uden  videre  betydning.  Sikkert  er 
det,  at  forst  hos  kystfolkene  ud  mod  det  store  vestlige  hav 
hæver  frygten  for  at  opsluges  af  søen  sig  til  at  være  et  al- 
ment og  afgorende  motiv  i  ragnarok. 

Endnu  har  vi  dog  et  sporsmål  at  løse.  Hvad  forbindelse 
er  der  i  Nordboernes  tro  mellem  jordens  synken  i  hav  og 
så  de  andre  forestillinger  om  ragnarok  eller  den  øvrige 
myteverden  ? 

Det  er  klart,  at  jordens  synken  i  hav  står  mærkelig 
ene.  Den  optræder  i  vore  kilder  som  et  rent  og  skært  natur- 
fænomen, som  fysik.  Intet  mytisk  væsen  fremkalder  eller 
hindrer  den;  mindst  af  alt  noget  til  havet  knyttet  væsen, 
f.  eks.  Midgårdsormen.  Hverken  fimbulvinter,  uhyrernes  løs- 
brud eller  gudernes  fald  træder  i  forbindelse  dermed  enten 
som  dens  årsag  eller  dens  virkning1.  Verdensbranden  op- 
træder ganske  vist  som  samtidig  med  den  i  Voluspå,  men 
mere  som  pragtfuld  poetisk  maling,   end  i  kraft  af  en  indre 

1  Man  vil  måske  indvende,  at  Voluspå  indeholder  en  sammen- 
hæng: den  lader  Thor  »Midgårds  værge«  segne  død  efter  kampen 
med  ormen,  og  straks  i  næste  vers  sker  verdens  undergang.  Denne 
tanke  kan  vel  være  rigtig  nok;  men  kvadet  oplyser  os  hverken  om, 
at  netop  denne  ulykke  truede  jorden,  eller  om  hvorledes  Thor  hidtil 
havde  hindret  den.  Thors  fald  har  kun  umiddelbar  betydning  for 
verdensbranden:  nu  kan  intet  hindre  Surt  og  hans  fæller  i  at  hærje 
verden  med  ild. 

nødvendighed;  og  i  sin  opfattelse  af  verdensbranden  står 
Voluspå  jo  ret  ene.  Den  eneste  myteforestilling,  der  virke- 
lig svarer  til  jordens  synken  i  hav,  er  skildringen  af  aserne, 
der  i  tidens  begyndelse  løftede  landene  op  af  hav  og  dan- 
nede Midgård;  men  vor  eneste  kilde,  Voluspå,  har  netop 
ikke  benyttet  denne  tilknytning;  den  lader  jorden  uden  nogens 
indgriben  synke  i  hav,  og  lader  den  atter  af  indre  livskraft 
hæve  sig  over  vandene  til  et  nyt  verdensliv. 

Jordens  synken  i  hav  står  altså  ene.  Den  kæder  sig 
ikke  ind  i  rækken  af  de  almindelige  r agn aroksforestil linger, 
og  den  har  overhoved  aldrig  nået  det  egenlig  mytiske  ud- 
tryk, hvor  hver  kraft  og  gerning  er  et  levende  væsens 
værk.  Det  er  ikke  som  mytisk  væsen,  men  slet  og  ret  som 
element,  at  havet  opsluger  jorden.  Den  samme  frygt  for 
havets  vælde  og  anelse  om  dets  ulykker,  der  skaber  de  sted- 
bundne sagn  om  undergang,  har  holdt  ragnaroksskildringen 
fast  i  naturmotivet.  Tanken  om,  at  jorden  synker  i  hav, 
indtager  således  en  særstilling  indenfor  de  nordisk-hedenske 
forestillinger  om  verdens  tilintetgørelse. 

5.    Solen  sluges. 

Medens  væsenlige  naturmotiver  er  ganske  forskellige  i 
vore  to  vigtigste  kilder,  Voluspå  og  Vaf|)r.,  mødes  disse  to 
i  en  enkelt  forestilling,  at  solen  bliver  slugt  af  et  uhyre.  I 
VafjDr.  46 — 47  lyder  sporsmål:  »Hvorledes  kommer  der  sol 
på  den  jævne  himmel,  når  ulven  har  ødt  den  vi  nu  har?« 
Og  der  svares:  »Solen  føder  en  datter,  forend  ulven  øder 
hende;  den  mø  skal  efter  gudernes  død  ride  ad  sin  moders 
veje«  *.  Voluspå  taler  om,  hvorledes  den  gamle  jættekvinde 
sidder  østpå  i  jærnskoven  og  fostrer  ulveyngelen;  »en  af  dem 
bliver  solens  ransmand  i  troldeskikkelse« 2. 


1  Her  skal  naturligvis  —  med  F.  Jonsson  —  læses  fenrir.  De 
fleste  udgivere  har  Fenrir;  men  det  vilde  stride  mod  alle  andre  kilder 
at  antage  Fenresulven  for  solens  opsluger. 

2  Udtrykket  tungis  tjugari  kan  i  og  for  sig  også  betyde  »må- 

Aarb.  f.  nord.  Oldk.  og  Hist.  1902.  13 

Intet  af  vore  to  egenlige  ragnarokskvad  meddeler,  hvor- 
ledes ulven  kommer  til  at  optræde  på  himmelstien  og  sluge 
solen.  Alle  forskere  er  dog  enige  om,  at  forklaringen  fin- 
des i  et  vers  i  Grimnesmål;  det  hedder  der  ved  skildringen 
af  solens  daglige  kørsel  over  himlen:  »Skoll  hedder  en  ulv, 
som  følger  efter  den  lyse  guddom,  indtil  skoven  værner  hende; 
men  den  anden  er  Hate,  son  af  Hrodvitne  (storuhyret,  Fen- 
resulven),  han  skal  løbe  foran  den  lyse  himmelmø«. 

SkpU  heitir  ulfr 

es  fylgir  ski'rleitu  gooi 

til  varna  vidar, 

en  annarr  Hati, 

hann  es  Hrodvitnis  sonr, 

så  skal  fyr  heida  bnidi  himins. 

At  ulven  løber  efter  solen  »indtil  skoven  værner  hende«, 
vil  jo  sige:  indtil  den  går  ned;  udtrykket  ganga  til  vid  ar 
bruger  man  jo  på  Island  og  på  Færøerne  endnu  den  dag 
idag  om  solnedgangen  (selv  om  man  står  og  ser  solen  synke 
i  havet),  og  den  svenske  bonde  taler  på  samme  måde  om, 
at  solen  går  i  skog1.  Verset  antyder  jo  tillige,  at  ulven  ikke 
blot  »følger«  solen,  men  at  han  også  »forfølger«  hende;  forst 
ved  solnedgangen  er  hun  i  værn.  Alt  dette  er  velkendt  for 
tekstudlæggerne,  og  desuden  stadfæstet  ved  nyere  folketro 
om  »solulve«;  men  for  den  mytologiske  bestemmelses  skyld 
er  det  godt  at  minde  om  det  her. 

Tillige  må  her  gores  opmærksom  på,  at  verset  i  Grim- 
nesmål er  blevet  misforstået  af  Snorre  og  mangfoldige  senere, 
som  om  det  handlede  om  en  solulv,  Skoll,  og  en  måneulv, 
Hate.  Men  verset  selv  betegner  med  tydelige  ord  Hate  som 
den  der  løber  »foran«   solen,   hvad   der  ikke   er  det  samme 


nens  ransmand«,  og  således  har  også  Snorre  opfattet  det.    Men  de 
fleste  nyere  (med  Miillenhoff,  D.  Alt.  V  125)  opfatter  tungl  (»himmel- 
kloden«) som  solen;  en  yderligere  og  meget  væsenlig  grund  dertil  vil 
fremgå  af  det  nærmest  følgende. 
1  Cavallius,  Warend  I  286. 

som  at  løbe  efter  månen.  Endvidere  findes  der  i  nordisk 
folketro  ikke  spor  af  nogen  måneslugende  ulv;  derimod  er 
forestillingen  om  solulve,  sædvanlig  netop  to  i  tal,  over- 
ordenlig udbredt  og  fast  knyttet  til  et  bestemt  naturfænomen. 
Måneulven  eller  »Månegarm«  hidrører  alene  fra  Snorres  mis- 
forståelse af  eddastederne,  og  det  er  alene  af  gammel  slen- 
drian, at  de  lærde  endnu  fører  dette  dyr  med  sig. 

Det  er  et  ret  almindeligt  fænomen  i  alle  de  nordiske 
lande,  at  der  nær  ved  solen  viser  sig  brogede  lyspletter, 
fremkaldte  ved  solstrålernes  brydning  igennem  skyerne.  Deres 
mere  videnskabelige  navn  er  bisole;  men  den  folkelige  be- 
tegnelse er  »solulve«,  både  i  Danmark  og  Norge;  Svenskerne 
bruger  ved  siden  af  »solulf«  det  tilsvarende  »solvarg«;  og 
den  islandske  bonde  siger,  at  solen  er  »i  ulfakreppu«  (i 
ulveklemme)  o:  angreben  af  ulve  fra  begge  sider.  Er  denne 
sidste  betegnelse  mere  end  tydelig  nok,  så  kan  der  heller 
ikke  godt  tvistes  om  de  andre:  ulve  er  selvfølgelig  et  fjendt- 
ligt væsen. 

Udenfor  Norden  træffes  tilsvarende  navne  hos  Eng- 
lændere og  Amerikanere:  the  sun-dogs,  sin-dogs,  weather- 
dogs  opgives  som  navn  på  regnbuefarvede  lyspiller  i  luften; 
den  skotske  fisker  tror,  at  det  er  en  falk  som  jager  efter 
solen.  I  England  kendes  også  moon-dogs,  tætte  skyer  om- 
kring månen1. 


1  Molbech,  Dansk  dialektleksikon,  s.  533  (fra  Sælland  o.  1720); 
E.  T.  Kristensen,  Jyske  folkeminder,  IV  365  (191),  369  (242),  IX  23 
(224);  sa.  Skattegraveren  VII  143  (707—8);  Cavallius,  Wårend  I 
286;  Åsen,  Norsk  ordbog  (solulv);  Rietz ,  Sv.  dialektleks.  652  (op- 
fattet som  »den  ring  som  stundom  omgifver  solen«);  Årnason,  tal. 
jy'oosogur  I  658  (Maurer,  Isl.  sagen  185;  Liebrecht,  Zur  volkskunde, 
368)  ;  Folklore  journal  V  191  (Cornwall) ;  Folklore  II  470  (a  falcon 
hunting  the  sun) ;  American  folklore  IV  122;  Gutch,  County  Folklore 
]J  43  (the  moon  dogs  are  about) ;  jf.  Feilberg,  Jysk  ordbog  (»galle« 
og  »solulv«).  I  Schwaben  tror  man,  at  »drei  sonnen  zur  gleicher 
zeit  am  himmel«  varsler  krig  (Busch,  Dtsch.  volksglaube,  254),  men 
man  kender  intet  til,  at  det  er  vilddyr. 

13* 

Så  vidt  når  vore  nordiske  kilders  vidnesbyrd;  vi  skal 
nu  vurdere  deres  betydning  for  opfattelsen  af  ragnarok. 
Både  efter  Grimnesmål  og  efter  den  nyere  folketro  i  Nordens 
forskellige  lande  er  ulvene  ved  solen  ikke  en  art  af  væsner, 
der  forst  kommer  til  stede  ved  ragnarok;  tværtimod  følger 
de  hver  dag  med  solen,  og  det  er  altså  på  denne  deres  dag- 
lige vej,  at  de  en  gang  når  at  sønderrive  den.  Hermed  er 
det  klart,  at  deres  gerning  udelukkende  er  at  sønderrive 
solen;  den  opgave  er  de  i  egenligste  betydning  naturbundne 
til  at  udføre.  De  er  ikke  identiske  med  noget  af  uhyrerne 
i  den  store  gudekamp,  og  det  vil  være  i  strid  med  deres 
mytiske  livskald  at  tænke  dem  indlemmede  i  jættehæren  på 
Vigridsletten.  De  står  altså  med  en  vis  grad  af  uafhængig- 
hed overfor  de  andre  ragnarokforestillinger.  Hvis  de  var 
skabte  ud  fra  forestillingen  om  et  sidste  slag  mellem  guder 
og  jætter,  havde  myten  om  dem  nødvendig  fået  en  anden 
skikkelse. 

På  den  anden  side  er  natursammenhængen  ikke  til- 
strækkelig til  at  forklare  solulvenes  mytiske  betydning.  Når 
man  ser  et  lysvæsen  i  nærheden  af  solen,  er  det  ikke  der- 
med givet,  at  det  er  fjendtligt,  og  selv  om  man  i  kraft  af 
en  udpræget  dualistisk  verdensopfattelse  antager  dette,  er  der 
endnu  langt  til  at  vente  solens  undergang  og  at  gore  dette 
til  et  af  de  vigtigste  motiver.  Hverken  i  mytesystemet  eller 
i  naturopfattelsen  er  der  tilfredsstillende  forklaring  på  de 
nordiske  solulves  rolle  i  ragnarok. 

Derimod  kan  man  umulig  unddrage  sig  fra  deres  sam- 
menhæng med  mytiske  forestillinger  hos  de  nærmere  og 
fjærnere  beslægtede  folkeslag.  Det  er  en  ganske  almindelig 
tro,  at  månens  og  solens  formørkelser  skyldes  overfald  fra 
et  eller  andet  uhyre,  som  sårer  eller  opsluger  himmellegemet1. 


1  Den  efterfølgende  redegørelse  er  bygget  på  en  grundig  af- 
handling af  dr.  Rich.  Lasch  »Die  finsternisse  in  der  mythologie  und 
im  religiosen  brauch  der  volker«  (Archiv  fur  religionswissenschaft, 
III,  1900,  s.  97),  hvortil  kommer  meddelelser  om  europæisk  folketro 
fra  dr.  H.  F.  Feilberg. 

Denne  tanke  møder  hos  de  fleste  af  Europas  og  Asiens  folk, 
samt  hos  adskillige  stammer  blandt  Negere  og  Indianere.  I 
mange  overleveringer  og  optegnelser  (saaledes  fra  Irer,  Wal- 
liser,  Littuer,  hos  Norditalienere  i  5te  årh.,  hos  de  nylig 
kristnede  Tyskere  osv.)  betegnes  himmelvæsnernes  fjende  blot 
som  uhyre  eller  trold  i  almindelighed.  Efter  et  fransk  (tysk, 
rumænsk)  ordsprog  er  det  ulven  eller  ulvene,  som  en  gang 
vil  æde  månen.  Hos  Sydslaver  og  Madjarer  kender  man 
en  drage,  der  fremkalder  sol-  og  måneformørkelser;  men 
dens  navn  vrkolak  (o:  varulv)  viser,  at  den  egenlig  er  en 
ulv,  og  således  er  den  endnu  i  rumænsk  (Am  urquell,  VI 
91).  I  øvrigt  varierer  betegnelsen  af  uhyret  alt  efter  de 
stedlige  naturforhold  eller  smagsretninger:  i  Indien  en  drage 
eller  en  trold  som  rider  på  en  løve,  i  de  buddhistiske  lande 
en  drage,  på  alle  de  sydasiatiske  øer  en  uhyre  slange;  syd- 
amerikanske Indianere  tror  derimod,  at  det  er  kæmpestore 
hunde,  der  forfølger  månen  og  sønderriver  den,  eller  at  »ja- 
guaren har  ædt  solen«.  Formorkelses-uhyrets  særlige  skik- 
kelse af  ulv  er  begrænset  til  Mellemeuropa  (tysk,  rumænsk, 
sydslavisk);  jævnsides  med  den  optræder  i  alle  de  østlige 
lande  dragen,  et  dyr  der  dog  kendelig  er  yngre  i  folketroen. 

Hos  alle  disse  folkestammer  og  hos  endnu  flere  kommer 
menneskene  i  stærkeste  sindsbevægelse  ved  at  se  formørkelsen; 
de  råber  og  larmer  for  at  drive  det  onde  bort,  og  de  venter 
sig  den  værste  ulykke  eller  undergang,  om  det  ikke  skulde 
lykkes  dem  at  befri  sol  og  måne. 

Den  nordiske  forestilling  om  solulve  er  ganske  vist  knyttet 
til  et  andet  naturfænomen  end  formørkelsen;  men  den  må 
hænge  sammen  med  det  almindelige  sol-  og  måneuhyre.  Her- 
om er  forskerne  enige;  og  om  det  tiltrænges,  vil  yderligere 
støtte    for   denne   sammenhæng   kunne    fremføres1.     Derimod 


1  Jeg  henleder  opmærksomheden  på  følgende  glosse  i  et  gam- 
melt kroatisk  skrift:  »Jagende  skyer  kaldes  af  bønderne  vlkodlak, 
og  når  solen  eller  månen  formorkes,  siger  de,  at  vlkodlak'erne  har 
ædt  dem«    (Archir  fiir  slav.  philol.  V  91).    Skont  det  ikke  er  mig 

synes  man  ikke  i  samme  grad  at  være  klar  over,  at  verdens 
ødelæggelse  ved  et  fjendtligt  uhyre  —  selve  ragnarok-fore- 
stillingen —  hænger  sammen  med  denne  tro.  Frygten  for 
hele  verdens  undergang  er  —  efter  de  rejsendes  sigende  — 
grunden  til  de  mange  vilde  folkeslags  sindsbevægelse  og 
larmen  ved  formorkelserne;  i  enkelte  af  meddelelserne  findes 
det  meget  tydeligt  udtalt.  Arhuaco-stammen  på  Nevada- 
bjærgene  i  Nordamerika  tror,  at  hvis  det  lykkes  trolden  at 
opæde  månen,  »da  vil  hele  verden  gå  tilgrunde«.  Cakchi- 
quel-indianerne  i  Guatemala  opfatter  formorkelserne  som  solens 
og  månens  kamp  med  hinanden;  morgenstjærnen  søger  altid 
at  adskille  de  kæmpende,  men  hvis  det  ikke  lykkes  for  ham, 
»da  vil  verden  gå  til  grunde  og  alle  mennesker  uddø«. 
Overgangen  fra  dette  »hvis«  til  en  bestemt  spådom  om  at 
ulykken  vil  indtræde,  er  derimod  fuldbyrdet  hos  de  mellem- 
europæiske folkeslag.  Littuerne  tror,  at  formørkelsen  skyldes 
en  trold,  Tiknis  eller  Tiklis,  der  angriber  solens  vogn;  derfor 
skælver  menneskene  for,  at  solen  skal  gå  til  grunde;  det  er 
længe  blevet  hindret,  men  ved  verdens  ende  må  det  dog 
ske.  Tyskerne  i  Karnten  forklarer  på  samme  måde  solfor- 
mørkelsen som  en  drages  kamp  med  solen;  og  når  det  en 
gang  lykkes  dyret  at  overvinde  den,  da  indtræder  verdens  ende 1. 


helt  klart,  hvad  der  menes  med  »jagende  skyer«,  kan  der  i  alt  fald 
ikke  være  tvivl  om  at  formorkelsesulvene  er  blevne  knyttede  sammen 
med  et  dagligdags  og  synligt  fænomen  på  himlen.  (Skulde  det  mu- 
ligvis være  det  samme  fænomen  som  de  stormvarslende  nordiske  lys- 
pletter  i  skyerne,  »solulvene«,  som  den  kroatiske  forfatter  ikke  har 
opfattet  tydelig  nok?) 

1  Zeitschrift  fur  mythologie.  IV  (1859)  411  nr.  9  (ikke  omtalt  i 
Laschs  afhandling).  Den  littuiske  tro  kendes  af  Narbutts  store  værk 
over  Littuernes  gamle  kultur,  citeret  hos  Grimm.  Myth  III  207;  det 
er  forøvrigt  en  kilde  af  meget  tvivlsom  pålidelighed  (selv  om  nærv. 
efterretning  om  soltrolden  synes  ægte),  Tiklis  er  i  ældre  kilder  navn 
på  en  guddom  for  kornets  trivsel  (Usener,  Gotternamen,  s.  103).  De 
tilsvarende  indianske  forestillinger  hos  Lasch  s.  106 — 7,  jf,  113.  Når 
Lasch  s.  137  tillægger  oldtidens  Kelter  den  samme  lære,  beror  det 
på,  at  hans  hjemmelsmand  (Eckermann,  Religionsgeschichte  III  1 ,  58) 
lægger  mere  ind  i  sine  kilder,  end  der  strængt  taget  står  i  dem. 

Disse  mellemeuropæiske  forestillinger  ligger  så  nær  som 
tænkeligt  ved  de  nordiske  solulve  i  ragnarok;  forskellen  er 
kun,  at  Nordboerne  ikke  knytter  dette  mytemotiv  sammen 
med  formorkelsen.  Måske  er  grunden  dertil  den,  at  man 
har  henført  solulvene  til  et  andet  og  i  Norden  langt  hyp- 
pigere fænomen.  Måske  er  det  sket  ud  fra  eddamytologiens 
tilbøjelighed  til  at  udskille  sine  skikkelser  fra  den  synlige 
natur1. 

Sporger  vi  atter,  om  solens  opslugning  her  hos  Nord- 
boerne hører  med  til  noget  mytologisk  system,  da  kan  Vaffr. 
give  os  svaret.  Her  forekommer  side  om  side  menneske- 
parret, som  overlever  fimbulvinteren  og  føder  nye  slægter,  og 
solens  datter,  der  giver  sig  til  at  vandre  sin  moders  veje. 
Den  indre  sammenhæng  imellem  dem  er  let  at  fatte:  fim- 
bulvinteren indtræder,  fordi  solen  er  opslugt  af 
ulven,  og  den  svinder  atter,  fordi  solens  datter  er  vokset 
til  og  overtager  sin  moders  varmende  og  velgorende  virk- 
somhed. Således  bliver  solens  opslugning  årsagen  til  ragna- 
rok, og  dens  fornyelse  bliver  indledning  til  det  nye  verdensliv. 

6.    Verdensbr anden. 

Verdensbranden  er  af  alle  forskere  siden  Snorres  dage 
betragtet  som  væsenligt  handlingsled  i  ragnarok,  ja  som  den 


1  Man  må  da  sammenligne  dette  tab  af  naturbetydning  med  et 
ganske  lignende  forhold.  Det  er  en  ret  udbredt  forestilling,  også 
forekommende  i  Danmark  (DgF.  II  417  og  Feilberg,  Ordbog  II  659b, 
1.  46),  at  hekse  kan  hente  månen  ned  ved  deres  trolddom.  Denne 
forestilling  synes  at  stride  mod  al  erfaring;  men  hos  oldtidens  Græ- 
kere finder  ri  ikke  blot  denne  forestilling,  men  også  dens  årsag  i  na- 
turen :  formorkelsen  tros  fremkaldt  ved ,  at  nogen  har  taget  månen 
bort  til  egen  brug.  Den  samme  tanke  genfindes  hos  jordens  lavest 
stående  folkestamme.  En  gammel  Australneger  gav  den  oplysning 
om  solformørkelsen,  at  hans  son  havde  gemt  solen  for  at  drille  en  af 
sine  stammefæller.  Hos  de  Danskes  nærmestes  naboer  i  syd,  Sak- 
serne, fandtes  den  samme  tro;  i  anledning  af  solformørkelsen  989 
søger  biskop  Thitmar  af  Merseburg  at  »overbevise  alle  kristne  om, 
at  det  ikke  var  sket  ved  onde  kvinders  forgorelse«  (Lasch,  s.  136.  99. 
138  jf.  144). 

egenlige  tilintetgørelse  af  verden.  Denne  opfattelse  hviler 
alene  på  Voluspås  autoritet;  og  imod  den  står  ikke  mindre 
vægtige  vidnesbyrd.  VafJ)r.  lader  sin  menneskeslægt  lægges 
øde  af  fimbulvinteren  og  atter  trives,  da  den  er  omme  og  en 
ny  sol  skinner;  »Surts  lue«  hjemsøger  kun  gudernes  boliger. 
Lignende  gælder  om  Arnor  jarleskjalds  skildring  af  ragnarok; 
ganske  vist  er  hvert  enkelt  træk  kendelig  lånt  fra  Voluspå, 
men  det  vigtigste,  ilden,  er  ikke  medtaget:  han  har  oversat 
volvespådommens  farverige  billeder  til  en  mere  nordisk  under- 
gang i  hav  og  morke. 

Voluspå  står  ene  med  den  modsatte  opfattelse.  I  Kor- 
maks  elskovsvers  findes  dog  en  flygtig  hentydning  (»de  hede 
klipper«)  vel  at  mærke  indbragt  ved  en  tekstrettelse  af 
S.  Bugge;  i  den  overleverede  tekst  står  der:  heitask  hellur 
fljota,  klipperne  truer  med  at  flyde,  klipperne  skal  flyde. 

For  den  fuldstændige  verdensbrand  må  da  Voluspå  bære 
ansvaret.  Og  når  vi  ser  tilbage  til  den  række  af  skjalde- 
kvad og  vidnesbyrd  fra  folketroen,  der  opfatter  verdens 
undergang  som  en  vandflod,  må  vi  betegne  Voluspås  lære 
som  en  særmening  af  yderst  begrænset  udbredelse.  Den 
gængse  tro  kender  ingen  brand  af  jorden,  men  vel  en  Surts 
lue  i  gudeverdenen.  Det  er  denne  gængse  form,  Surtsluen, 
der  forst  må  sysselsætte  os. 

Man  vil  lægge  mærke  til,  at  verdensbranden  ganske 
savner  den  underbygning  af  naturindtryk,  som  støttede  både 
fimbulvinteren,  jordens  synken  i  hav,  og  solulvene.  De  nor- 
diske lande  —  fraregnet  det  sent  bebyggede  Island  —  bærer 
ikke  vidnesbyrd  om  en  ildmasse,  der  truer  den  menneske- 
boede  jord  med  fortærelse,  og  ingen  ildjætter  i  den  nordiske 
mytologi  ligger  daglig  på  lur  efter  guder  og  mennesker. 

Derimod  optræder  verdensbranden  i  de  religiøse  fore- 
stillinger hos  en  mængde  andre  af  jordklodens  folkeslag;  hos 
Kelter,  Hinduer,  Perser,  til  en  vis  tid  også  hos  Jøderne, 
og  endelig  hos  de  kristne.  Efter  Persernes  lære  tændes  jorden 
i  brand,   da  en  stjærne  —  en  komet  —  falder  ned  på  den, 

og  i  denne  mægtige  renselsesild  udbrændes  alt  det  onde,  og 
kun  de  gode  overlever  den.  Verdensbranden  optræder  lige- 
ledes i  den  sene  jødedom,  og  den  ledsager  kristendommen 
omtrent  lige  fra  dens  begyndelse  af.  Snart  er  det  Herrens 
engle,  snart  er  det  Kristus,  der  bringer  ild  til  jordens  øde- 
læggelse eller  dens  lutring.  Hos  Hinduerne  er  den  gjort  til 
led  i  det  store  drama,  hvor  skaberen  opløser  sit  eget  værk, 
for  at  kunne  synke  hen  i  sin  drommende  dvale;  men  de  en- 
kelte træk  er  kraftige  nok  og  i  virkeligheden  ganske  selv- 
stændige. Når  jorden  ældes  og  det  levende  aftager  i  kraft, 
visner  det  hen  for  solens  stråler,  den  bortdamper  alt  vand, 
og  til  sidst  tænder  den,  hjulpen  af  planeternes  hede,  jord- 
kloden i  brand.  Eller  det  hedder:  under  verdensbygningen 
ligger  slangen  Sesha,  jorden  eller  underverdenen  støttes  på 
dens  tusende  hoveder;  når  den  løfter  et  af  dem,  bliver  der 
jordskælv.  Når  verdensløbet  er  til  ende,  ånder  den  ild  og 
opbrænder  underverdenen,  jorden  og  de  nedre  himle  med  den 
egenlige  gudekres.  Endelig  møder  vi  hos  druiderne  i  Frankrig 
den  lære,  at  verden  skal  forgå  »ved  ild  og  ved  vand« ;  og  i 
de  ældste  irske  spådomme  møder  samme  motiver  (ovenfor 
s.  184  ff.).  Sandelig,  den  gamle  danske  sagnfortæller  havde  ret 
—  også  på  anden  måde  end  han  mente  — ,  da  han  sagde 
at  alle  andre  lande  skulde  tilintetgøres  ved  ild  og  kun  vort 
land  ved  vand. 

Det  kan  indrommes,  at  flere  af  disse  lærdomme  er  be- 
tingede af  en  hoj  religiøs  udvikling,  eller  endog  af  teologisk 
spekulation;  men  i  andre  af  dem  vil  vi  dog  kende  simple 
natur-  eller  mytemotiver.  Desværre  kender  vi  ikke  sikre 
enkeltheder  ved  den  keltiske  verdensbrand.  Hvis  de  middel- 
alderlige irske  traditioner  står  til  troende,  er  det  en  ild,  der 
regner  ned  fra  himlen  og  som  en  løbeild  farer  tværs  over 
landet  —  altså  mindende  om  »Surts  lue«,  der  afsved  aser- 
nes boliger.  Men  vor  faste  viden  er  indskrænket  til  det 
blotte  faktum,  at  en  sådan  tro  på  verdensbranden  forekom  i 

Mellemeuropa  på  den  tid,  da  den  keltiske  stamme  øvede 
stærkest  indflydelse  på  Nordens  kultur. 

Med  denne  baggrund  er  Nordboernes  lære  om  Surt  mere 
forståelig.  For  den  bedst  hjemlede  forestilling  i  vor  oldtid 
eksisterer  storbranden  ikke  som  naturmotiv;  man  venter  ikke 
at  ilden  vil  ramme  jordkloden,  ligesom  man  heller  ikke  møder 
naturfænomener,  der  fremkalder  sådan  forestilling.  På  den 
anden  side  lader  Surts  skikkelse  som  den  store  opbrænder 
sig  ikke  løsrive  fra  den  vidt  udbredte  forestilling  om  en 
verdensbrand.  I  stedet  for  naturindtryk  viser  han  os  tanken 
som  plastisk  udformet.  Ikke  den  umiddelbare  frygt  for  stor- 
ilden har  bevaret  Surt  i  den  nordiske  overlevering,  men  den 
omstændighed  at  han  var  fast  indlemmet  i  en  betydningsfuld 
og  vældig  myte  om  asernes  sidste  store  strid  mod  jættehæren. 
Man  kan  se  i  vore  kilder,  hvor  lidt  naturindtryk  der  er 
blevet  tilbage.  I  Vaf[)r.  afbrænder  Surts  lue  ikke  hele  ver- 
den, ikke  engang  hele  guderiget,  men  kun  boligerne,  ligesom 
en  jordisk  modstander  efter  sejren  hærjer  i  det  fremmede 
land;  derfor  er  det  også  en  let  sag  for  de  unge  guder  at 
bygge  deres  fædres  »helligdomme«  på  ny.  Ødelæggelsen  ved 
ild,  der  efter  sit  væsen  er  et  naturmotiv,  er  på  nordisk  grund 
bleven  indskrænket  til  gudesagnene;  den  er  bleven  indkapslet 
i  mytologi.  Mytens  oprindelige  spire  skal  da  næppe  søges  i 
Norden;  og  dermed  må  vi  foreløbig  standse  vor  undersøgelse. 
Verdensbranden  er  en  forestilling,  der  er  fælles  for  en  ikke 
lille  gruppe  af  Asiens  og  Europas  gamle  kulturfolk;  men  ud- 
formningen er  så  forskellig,  at  det  står  som  uvist,  om  vi 
kan  forfølge  en  historisk  sammenhæng  igennem  hele  rækken. 

Vi  skal  derimod  prøve,  om  man  kan  komme  nærmere 
til  oprindelsen  af  »Surts  lue«  ved  at  granske  hans  plads 
indenfor  ragnaroks  andre  gudemotiver.  Også  til  den  mere 
fysiske  verdensbrand  i  Voluspå  vil  vi  komme  tilbage,  men  i 
forbindelse  med  andre  motiver,  der  er  ejendommelige  for 
dette  digt. 

7.   Andre  naturmotiver. 

I  det  vers,  hvori  skjalden  Kormak  udtaler  sin  elskov  til 
Steingerd  (ovenfor  s.  176),  er  der  et  udtryk,  som  trænger  til 
nærmere  forklaring:  »Stenene  skal  flyde  på  vandet  så 
let  som  korn,  jorden  skal  synke  osv.,  forend  der  fødes  en 
mø  så  fager  som  Steingerd«.  Ved  siden  af  det  kendte  motiv, 
at  jorden  synker  i  hav,  optræder  her  et  nyt,  at  naturens 
sædvanlige  orden  og  love  ophæves. 

1  Nestors  russiske  krønike  fortælles  der  om  den  fred, 
som  den  nordisk*  fødte  kong  Vladimir  af  Kijev  skal  have 
sluttet  med  Bulgarerne  »indtil  sten  begynder  at  svømme 
ovenpå  vand,  og  humle  begynder  at  synke  til  bunds«.  I  et 
par  danske  folkeviser,  om  Svend  Vonved  og  om  Svend  i 
Rosensgård,  sporger  moderen  sin  son  om,  når  hun  skal  vente 
ham  tilbage,  og  han  svarer  »når  stenen  tager  til  at  flyde,  og 
ravnen  tager  til  at  hvidne«;  og  visen  udtaler,  at  dette  aldrig 
vil  ske. 

Lignende  tanker  træffes  rundt  omkring  i  folkelig  digt- 
ning, dog  i  reglen  ikke  med  så  stærk  bevidsthed  om  et 
ragnarok.  Selve  Kormak  siger  ved  en  anden  lejlighed  til 
sin  elskede,  at  alle  åer  skal  rinde  op  i  landet,  forend  han 
kan  glemme  hende.  I  alskens  folkeviser  —  beslægtede  med 
de  nysnævnte  eller  fjærntstående  —  findes  den  samme  tanke: 
når  sol  og  måne  danser  sammen  på  grønsværen,  når  alle 
vande  mødes,  når  åerne  rinder  op  ad  bjærget,  osv.  Karak- 
teristisk for  den  hele  kres  af  udtryk  er  det,  at  de  aldrig 
henter  deres  æmner  fra  de  pågældende  folkeslags  religiøse 
forestillinger  om  verdens  sidste  tid1.     Derfor   er  det  mærke- 


1  Bugge  i  Årb.  1889,  7;  Danm.  gi.  folkev.  VI  143—44;  Child, 
Popular  ballads ,  II  437 ;  Nestors  russiske  krønike  overs,  af  C.  W. 
Smith,  s.  70.  Som  et  eksempel  på  den  almindelige  utilbøjelighed  til 
at  blande  mytologi  ind  i  denne  situation  kan  jeg  nævne  det  store  in- 
diske heltedigt  Mahabharata,  der  ellers  er  ivrigt  nok  i  at  omtale  den 
fremtidige  verdensbrand  osv. ;  men  da  Krishna  skal  trøste  sin  hustru 
med,  at  han  skal  hævne  hendes  krænkelse,  siger  han  ganske  umyto- 
logisk: »Selv  om  Himalaya  skulde  skifte  plads  og  himlen  falde  ned, 
kan  mine  ord  aldrig  være  forgæves « . 

ligt  at  se  den  lethed,  hvormed  en  Nordbo  i  10de  årh.  kan 
blande  dette  træk  ind  blandt  de  almindelige  ragnarokmotiver. 
Følelsen  for  ragnarok  som  den  almindelige  opløsningstilstand 
er  stærk  nok  til  at  drage  dette  nye,  mere  spekulative  træk 
til  sig. 

Udenfor  Kormaks  digt  har  jeg  kun  truffet  den  bevidste 
overgang  til  ragnarok  i  en  del  opskrifter  af  den  nordiske 
folkevise  »Svend  i  Rosensgård«.  Fremfor  alle  gælder  det 
om  vor  sællandske  overlevering  (DgF.  340A),  som  har  en 
for  den  ejendommelige  række  af  vers;  sonnen  svarer,  at  han 
ikke  vil  komme  tilbage,  forend  alle  kvinder  bliver  enker,  alle 
mænd  er  døde,  huse  og  gårde  står  øde  (her  følger  så  de 
kendte  sætninger:  når  ravnen  er  hvid  og  svanen  sort,  når 
fjeren  synker  og  stenen  flyder,  hvortil  der  yderligere  fojes: 
Når  vi  ser  havet  brænde)  og  endelig  følger  som  afslutning 
på  det  hele:  »Når  vi  ser  verdens  ende«.  Denne  stroferække 
synes  at  være  ret  gammel,  da  der  findes  genklang  af  den  i 
opskrifter  fra  Småland  og  Bleking1.  Et  par  andre  opskrifter, 
svenske  og  finske,  har  den  samme  slutlinje  i  mere  religiøs 
form:   »Nar  som  domen  kommer«   o.  1.  2. 

Der  synes  hos  den  nordiske  eller  danske  almue  at  have 
været  noget  af  den  samme  tilbøjelighed  til  at  se  livet  med 
verdensundergang  som  baggrund,  —  der  er  så  karakteristisk 
for  den  norrøne  digtning  i  vikingetiden.  Derimod  lader  denne 
vise  sig  ikke  føre  som  vidnesbyrd  om,  at  visse  træk  fra  det 
hedenske  ragnarok  er  bevarede  ned  i  tiden;  den  bygger  på 
de  folkelige  forestillinger  om  »verdens  ende«,  hvori  vel  en- 
kelte hedenske  træk  er  sunkne  ned,   men   som   dog  væsenlig 


1  Når  blir  kyrkan  (!)  enka?  Jo  innan  verldens  ånda  (Arvvidson 
87  A  18;  Sv.  landsmålen  VII.  6,  s.  17).  Måske  det  også  er  denne 
tanke,  som  skjuler  sig  i  en  svensk  opskrift  fra  17de  årh. :  Hwart  hahr 
du  åhrnat  lånda?    Diit  yerlden  hahr  ehn  ånda. 

2  En  utrykt  tekst  fra  Småland  har  helt  ombyttet  den  oprindelige 
stroferække  med  sådanne  udtryk :  Når  dagarne  få  ånda,  Når  verlden 
blir  till  intet,  Når  vi  skall  fram  till  domen. 

grunder  sig  på  de  europæiske  folks  fællesgods  af  sagnmate- 
riale (verdens  tilbagegang,  og  det  sidste  slag).  Derimod 
findes  de  kristne  dommedagsforestillinger  slet  ikke  eller  kun 
ganske  svagt  i  folkedigtningen  fra  de  nordeuropæiske  folk. 

Den  måde,  hvorpå  »naturlovenes  ophævelse«  fremtræder 
hos  Kormak  og  i  folkeviserne,  gor,  at  man  ikke  kan  betegne 
dette  motiv  som  et  fast  led  i  den  egenlige  verdensødelæggelse, 
men  kun  som  en  forestilling,  der  lejlighedsvis  nærmer  sig  til 
ragnarok  og  forstærker  bevidstheden  om  den  almindelige 
verdensopløsning. 

Vi  ledes  derved  til  at  sporge,  om  der  overhovedet  gives 
andre  ragnaroksmotiver  for  menneskeverdenen  end  de  tre  eller 
fire,  som  nu  er  drøftede  i  de  foregående  afsnit.  Himmel- 
hvælvets bristning  omtales  kun  i  Voluspå  og  i  dets  gen- 
klange hos  Arnor  og  i  Vpluspå  en  skamma.  Bjærgenes 
sammenstyrtning  kan  snarere  gælde  som  fælles  for  flere 
kilder:  i  Voluspå  »styrter  stenfjælde«  (grjotbjorg  gnata),  hos 
Kormak  »føres  de  store  fjælde  ud  i  det  dybe  hav«.  Men 
Kormak  tænker  sig  det  kun  som  en  nærmere  omstændighed 
ved  jordens  synken  i  hav;  Voluspå  bruger  det  derimod  til 
udmaling  af  jætternes  fremtumlen.  Begge  steder  er  det  altså 
et  bimotiv,  der  blot  tjæner  til  at  forstærke  indtrykket  af  for- 
virring og  opløsning.  Også  den  norske  skjald,  en  mand  fra 
Telemarken,  der  har  forfattet  Bråvallakvadet  ved  år  1066, 
har  haft  en  slags  forestilling  om  ragnarok  som  en  stor  sam- 
menstyrtning, siden  han  ligner  sammenstødet  af  Hrings  og 
Harald  Hildetands  uhyre  hære  med  selve  verdens  undergang. 

Bråvallakvadets  hentydning  til  ragnarok  foreligger  kun  i 
Sakses  ordrige  gengivelse  (8de  bog,  s.  388) :  Crederes  repente  terris 
ingruere  cælum  ,  sylvas  camposque  subsidere,  misceri  omnia,  anti- 
quum  rediise  chaos,  divina  pariter  et  humana  tumultuosa  tempestate 
confundi,  cunctaque  simul  in  perniciem  trahi.  Selve  det  norske  kvad 
kan  umulig  have  indeholdt  så  mange  træk.  Sakses  betydning  svæk- 
kes yderligere  ved  den  stærke  genklang  af  klassiske  motiver  (anti- 
quum  chaos  redire,  repetere;  se  Stephanius,  Notæ  uberiores  175;  jf. 
misceri  omnia,  Salust  2,  4). 

For  øvrigt  må  det  mærkes,  at  de  to  kvad,  der  bruger  ragnarok 
til  billede  på  menneskelige  forhold  (Brav.  og  Atlam.  22),  begge  til- 
hører en  kristen  tid  og  derfor  er  af  så  meget  mindre  kildeværdi.  For 
Brav.  synes  forbilledet  —  her  ligesom  på  flere  steder  —  at  måtte 
søges  i  Helgakvida,  hvor  der  (v.  28)  bliver  et  brag,  som  om  bjærge 
og  brænding  skulde  styrte  sammen.  Der  kan  med  grund  rejses  tvivl 
om,  at  disse  sammenligninger  er  groede  på  rent  nordisk  grund.  I  en 
irsk  heltesaga  bliver  der  et  dron  ved  skibenes  stød  imod  land,  så  at 
folkene  i  borgen  ikke  véd,  om  det  er  et  jordskælv,  eller  om  det  er 
Leviathan ,  der  søger  at  sønderknuse  jorden  med  slag  af  sin  hale, 
eller  om  det  er  fjenden  der  kommer  (Zeitschr.  f.  vergl.  sprachf. 
XXVIII  559 ;  jf.  Bugge,  Norsk  sagafortælling  i  Irland,  s.  90). 

Hvor  lidet  udformede  disse  forestillinger  er,  mærker  man 
også  derpå,  at  de  aldrig  berøres  ved  verdensfornyelsen.  Der 
er  ingen  efterretninger  om,  at  guderne  dannede  en  ny  Mid- 
gård, eller  at  den  bristede  himmelhvælving  erstattes  med 
en  ny. 

Man  kunde  måske  finde  et  nyt  ragnaroks-motiv  i  Helgakv. 
Hund.  II  40,  hvor  tærnen  sporger,  om  det  er  ragnarok,  siden 
de  døde  kommer  ridende.  Men  ved  simpel  eftertanke  kan 
man  sige  sig,  at  de  døde  kæmpers  tilbagevenden  fra  Valhal 
ikke  indgår  i  nogen  traditionsmæssig  handling;  det  er  kun 
et  øjeblikkeligt  udtryk  for  overraskelsen  ved  at  se  brud  på 
verdensordenens  almindelige  gang.  Heller  ikke  vil  man  kunne 
finde  nogen  parallel  hertil  i  Voluspås  »tro5a  halir  helveg« 
(opfattet  med  Sv.  Grundtvig,  Sæm.  Edda  2189,  som:  hel- 
boerne  træder  helvejen  tilbage  til  menneskeverdenen);  ti  her 
tales  jo  om  noget  ganske  andet  end  i  Helgakviåa,  nemlig  at 
dødningerne  sammen  med  de  andre  beboere  af  troldeverdenen 
hjemsøger  Midgård  som  hærjende  fjender. 

Det  negative  resultat  af  vor  søgen  på  disse  punkter 
tjæner  til  yderligere  at  styrke  det  standpunkt,  vi  hidtil  har 
vundet:  at  der  gives  et  lille  tal  af  almen  kendte  og  i  sig 
selv  stærkt  karakteristiske  ragnaroks-motiver,  og  at  der  i  øv- 
rigt kun  findes  en  mere  vag  forestilling  om  alle  tings  frem- 
tidige opløsning  eller  undergang. 

III.    Gudernes  kamp. 

8.    Begrebet  »ragnarok«. 

Hvor  ofte  der  end  hentydes  til  jordens  ødelæggelse,  er 
det  dog  endnu  langt  hyppigere,  at  der  peges  frem  mod  gude- 
verdenens undergang.  Og  mens  jordødelæggelsen  famler  mel- 
lem forskellige  naturmotiver,  er  der  langt  storre  enighed 
mellem    kilderne    om    gudetilintetgorelsen   i   dens   hovedtræk. 

I  begge  disse  henseender  bliver  gudernes  fald  hovedpunktet 
i  ødelæggelsen.  I  overensstemmelse  hermed  bærer  hele  kata- 
strofen navn  efter  dem:  ragna  rok,  »gudernes  sidste  skæbne«., 
»gudernes  afslutning,  endeligt«.  Ordet  anvendes  endogså  om 
den  jordiske   verdens   opløsning   eller  ødelæggelse  (H.  Hund. 

II  39;  Atlam.  22).  Kun  en  eneste  gang  forekommer  aldar 
røk  »verdens  sidste  skæbne«  (Vaffr.),  og  aldar  rof  »verdens 
ødelæggelse«  (H.  Hund.);  dette  sidste  anvendes  kun  til  af- 
veksling med  den  egenlige  betegnelse  ragna  røk. 

Hvis  man  kunde  være  i  tvivl  om,  at  de  gamle  skjalde 
virkelig  har  ment  det  som  gudernes  undergang,  må  denne 
tvivl  forstumme  ved  et  blik  på  de  sætninger,  hvormed  edda- 
kvadene omskriver  dette  begreb: 

»Dår  guderne  dør«,  pas  regin  deyja  (Vaf^r.). 
»indtil  guderne  ødelægges«,  unz  um  rjufask  regin  (Vaf[)r.,  Lokas. 

41,  Fjplsv.  14,  Sigrdr.  19). 
»indtil  ødelæggerne  kommer  i  ragnarok«,   ok  i  ragnarok  rjufendr 

koma  (Vegtkv.). 

Dette  er  det  store  nordiske  ragnaroks-problem:  en  ver- 
densafslutning,  der  forst  og  fremmest  er  gudernes  undergang. 
En  stejl  modsætning  til  den  kristne  lære,  der  samtidig  rådte 
i  de  sydlige  og  vestlige  lande,  og  som  besang  dommedagen 
som  Guds  store  sejr  over  djævel  og  trolde.  En  ting  er  sik- 
ker, at  de,  der  har  forklaret  det  nordiske  ragnarok  som  op- 
stået af  kristne  forestillinger,  ganske  har  undervurderet  grund- 
præget i  alle  vore  mindesmærkers  opfattelse.    Langt  sværere 

er  det  at  sige,  hvorledes  den  nordiske  myteverden  har  skabt 
en  gudekamp  med  modsat  udfald  af  det,  der  findes  hos  andre 
folkeslag.  Vi  giver  os  derfor  i  kast  med  de  enkelte  motivers 
historie,  for  at  se  om  den  ikke  kan  føre  os  nærmere  til  løs- 
ningen af  problemet. 


9.    Den  nordiske  gudekamp. 

Den  store  gudekamp  står  ret  klart  for  os  ved  hjælp  af 
de  mange  overleveringer.  Det  er  den  samlede  flok  af  guder, 
der  holder  hærslag  med  sine  modstandere.  Selve  den 
plads,  hvor  de  skal  mødes,  er  allerede  udset;  i  flere 
mytologiske  digte  rettes  der  sporsmål  om  dens  navn  og  dens 
nærmere  beskaffenhed.  Vaf|)r.  omtaler  den  som  en  stor  slette, 
hundrede  mil  lang  og  lige  så  bred,  og  giver  den  navnet 
VigriSr  (o:  den  hvor  der  rides  til  kamp).  Fåvnesmål  tænker 
sig  pladsen  omflydt  afvand,  som  en  »holm«;  fra  asernes 
bolig  rider  man  til  den  over  broen  Bilrost.  Kvadet  giver 
den  navn  af  Oskopnir  (o:  den  ikke  skabte);  formodenlig 
tænker  digteren  sig,  at  den  forst  dannes  ved  den  tid,  da  der 
er  brug  for  den  til  den  sidste  store  kamp.  Digteren  synes 
at  tænke  sig  den  udenfor  Asgård,  vel  snarest  bygget  ud  i 
luftrummet. 

Her  står  da  hærene  mod  hinanden.  Det  ene  parti  ud- 
gores  af  »aserne«,  »alle  guderne«,  »de  milde  guder«,  som  nu 
skal  lege  spydslegen  med  deres  bitreste  modstandere  (V{)r., 
Fåfn.;  jf.  »når  guddommene  dør«  V{)r.).  Også  einherjernes 
skare  drager  ud  med  til  kampen;  Odin  har  længe  øget  den 
med  de  bedste  kæmper,  fordi  han  havde  mødet  med  ulven 
for  oje  (Eirik smal).  Digterne  maler  i  kraftige  farver,  hvor 
vældige  hobe  der  drager  ud  til  dette  stævne:  Valhals  porte 
er  bygte  så  store,  at  800  kæmper  kan  gå  jævnsides,  når  de 
skal  ud  at  strides  med  ulven,  men  af  sådanne  porte  er  der 
540  (Grimn.).  Eller:  da  asernes  tætte  skarer  rider  over 
broen  Bilrost,  brister  den  under  dem,  men  de  svømmer  frem 

til  striden1.  Odin  må  tænkes  som  hærens  fører;  det  fremgår 
bl.  a.  af  den  rolle,  som  einherjerne  spiller.  Ellers  nævnes 
som  deltagere  i  kampen  Vidar,  Thor  og  Froj. 

Overfor  de  milde  guder  står  den  jættemagt,  der  er 
færdig  til  at  fælde  dem.  Som  fører  af  den  hele  mængde 
nævnes  Surt.  De  løsslupne  uhyrer,  fremfor  alt  Fenre  og 
dernæst  Loke,  har  plads  i  den.  I  øvrigt  står  billedet  af  denne 
hær  ikke  så  klart  i  kilderne  som  det  af  asernes  skare.  Den 
omfattende  betegnelse  for  dem  er  kun  »ødelæggerne«  (rjiifendr, 
Vegtkv.);  »Muspels  svende«  (eller  »sonner«)  forekommer  dog 
også  som  typisk  betegnelse  for  fjendehæren  (»når  Muspels 
sonner  rider  over  morkskoven«,  Lok.).  Om  jættehærens  vej 
til  kamppladsen  har  man  —  ligesom  på  adskillige  andre 
punkter  —  to  modsatte  forestillinger:  en  landopfattelse  og 
en  søopfattelse.  Lokasenna  lader  Muspelsvendene  ride  over 
morkskoven,  altså  drage  til  lands  gennem  de  vidtstrakte  skove, 
der  skiller  jætterne  fra  gudeverdenen.  Voluspå  er  som  sæd- 
vanlig den,  der  har  sømotivet:  »Muspels  mænd  kommer  over 
hav,  Loke  styrer«  2. 

Det  er  altså  kun  ganske  få  og  ret  vage  hovedmotiver, 
der  kan  betegnes  som  den  for  Nordboerne  fælles  opfattelse 
af  ragnaroksmødet.  Voluspå  går  derimod  langt  stærkere  i 
enkeltheder;  den  fordeler  troldehæren  i  tre  skarer,  der 
kommer  hver  fra  sit  verdenshjørne  førte  af  jætten  Hrym,  af 
Loke  og  af  Surt.  Digtets  skildring  lader  sig  dårlig  forene 
med  det  fra  flere  sider  hjemlede  træk,  at  Surt  er  hele  hærens 


1  Dette  vers  (Fåfn.  15)  er  misforstået  af  Snorre  og  hans  mange 
efterfølgere,  som  om  broen  bristede  under  Muspelssdnnerne ;  men 
1)  Muspelssdnnerne  har  ikke  Tæret  nævnte,  og  sproglig  kan  »jjeir« 
ikke  gælde  andre  end  de  nylig  nævnte  »æsir.(  ,  2)  Bilrost ,  asabroen, 
himmelbroen,  bruges  altid  om  den  bro,  der  forbinder  Asgård  med  den 
øvrige  verden ;  det  er  en  ganske  urimelig  tanke ,  at  den  skal  føre  fra 
Muspelsonnernes  bolig  (af  Snorre  tænkt  som  værende  i  himlen)  til 
kamp  van  gen. 

2  Om  ordet  Muspells  se  ndfor  §  11. 

Aarb.  f.  nord.  Oldk.  og  Hist.  1902  14 

fører;  i  hvert  fald  strider  Muspelfolkenes  komme  over  havet 
med  ridtet  gennem  morkskoven. 

Kampen  ender  med  gudernes  fald.  »Guderne  dør,« 
hedder  det  rent  ud  i  Vaf])r.  Kvadet  lader  Surt  som  sejr- 
herre hærje  gudeboligerne;  Voluspå  véd,  at  efter  Thors  fald 
hærjer  dødningerne  menneskeverdenen1.  Alene  de  få  unge 
guder  af  den  fremtidige  generation  omtales  efter  dette  som 
levende. 

Hvorledes  foregår  da  i  sine  enkeltheder  den  store  op- 
gorelse  mellem  de  hjælpende  og  de  ødelæggende  magter? 

Her  møder  det  forhold,  at  et  par  enkelte,  nøjagtigere 
to  optrin  træder  klart  frem,  medens  alt  det  øvrige  bliver 
temmelig  stærkt  i  skygge.  Det  er  Odin,  ulven  og  Vidar,  og 
i  noget  ringere  grad  Thor  og  Midgårdsormen. 

Intet  punkt  i  ragnarok  er  bevidnet  fra  så  mange  sider 
som  det,  at  »Odin  skal  møde  ulven«;  også  einherjerne  følger 
ham  i  denne  strid  (Grimn.,  jf.  Eir.).  Da  er  det,  at  »Friggs 
anden  sorg  kommer,«  •> hendes  husbond  falder«  (Vspå),  »ulven 
sluger  alfader«  (Vpr. ,  Lok.).  »Fenresulven  løber  frem  med 
opspærret  gab«,  siger  Snorre,  »underkæben  langs  med  jorden, 
og  overkæben  ved  himlen«.  Men  Vidar  træder  frem  for  at 
udføre  den  faderhævn,  han  længe  har  kendt  som  sin  opgave 
(Grimn.);  han  flænger  gabet  op  på  uhyret  (Vfr.).  Den  senere 
islandske  tradition  (og  muligvis  også  den  danske  folketro) 
har  udmalt  dette  nærmere  med  sagnet  om  den  tykke  sko, 
der  er  dannet  af  alle  bortkastede  skoflikker,  og  hvormed 
han  træder  i  ulvens  gab.  Vikingetidens  vesterlandske  billed- 
værker fremstiller  dette  optrin,  hvor  guden  sætter  sin  fod  på 
dyrets  kæbe  (ovfor  s.  161 — 63).  Kun  Voluspå  har  et  andet 
billede  —  nok  så  ædelt,  men  mindre  karakteristisk  — ,  at 
han  støder  sit  sværd  i  dyrets  hjærte. 

Thor  strider  mod  Midgårdsormen;  han  dræber  den,  men 
går  kun  ni   skridt   fra  ormen,   for  han   selv  segner  død  om. 


1  halir  opfattet  som  »helboer«  (Grundtvig,  Sæm.  Edda,  s.  189.) 

Således  lyder  den  eneste  virkelige  beretning  om  Thors  op- 
træden i  kampen,  —  den  der  findes  i  Voluspå.  Vaffr.  har 
kun  den  antydning,  at  Thor  bukker  under  efter  hård  kamp 
og  efterlader  Mjølne  som  sin  arv  (Vingnis  at  vigfroti,  »da 
Thors  ævne  til  kamp  er  svundet«).  En  normannisk  kirke- 
kapitæl fra  Ilte  årh.  viser  os  den  skæggede  gud  med  ham- 
meren i  stid  med  en  drage;  billedet  må  sikkert  tolkes  som 
Thor  og  Midgårdsormen  i  ragnarok  (ovfor  s.  163). 

Overfor  denne  fremstilling  står  en  anden,  men  kendelig 
svagere  antydning  af,  at  Thor  kæmper  med  Fenresulven. 
Det  er  Loke,  der  i  Lokasenna  spotter  ham:  »Da  har  du 
lidet  mod,  når  du  skal  stride  med  ulven,  og  han  sluger 
Sejrfader  hel.«  Det  er  ikke  engang  vist,  at  digteren  bygger 
på  en  bestemt  forudsætning  af  kampen  imellem  disse  to; 
måske  nævner  han  kun  ulven  som  asernes  mest  truende 
fjende.  Man  sammenligne  det  ganske  tilsvarende  sted  i 
samme  digt,  hvor  Froj  trues  med  »når  Muspels  sonner  rider 
over  morkskoven«;  intet  af  stederne  forsyner  os  med  en 
ellers  ukendt  detaljeviden,  men  dvæler  alene  ved  ragnaroks 
velkendte  hovedtræk l.  Thors  kamp  med  ulven  må  i  hvert 
fald  være  udelukt  for  alle  dem,  der  kendte  Vidars  sejr  over 
den;  ti  hvis  Thor  har  sejret  over  dyret,  bliver  der  intet  for 
Vidar  at  gore;  og  at  Thor  skulde  falde  uden  at  gore  jætterne 
nogen  nævneværdig  skade,  lader  sig  ikke  forene  med  hele 
hans  plads  og  betydning  i  den  nordiske  mytologi. 

Skont  der  ikke  kan  anføres  andre  sikre  kilder  end 
Voluspå,  bærer  Thors  kamp  med  Midgårdsormen  dog  indre 
præg  af  at  være  en  væsenlig  del  af  det  nordiske  ragnarok. 
Sammen  med  Odin -Vidar -myten  danner  dette  optrin  et  over- 
måde karakteristisk  hele:    Odin  falder  for  Fenresulven,  men 


1  En  anden  hjemmel  derfor  har  man  ganske  vist  i  Voluspå  efter 
læsemåden  i  Codex  Regius  :  »|)å  kømr  inn  mæri  mogr  Hlodynjar,  gengr 
Odiiis  sonr  vid  ulf  vega«  ;  men  i  Snorra- Eddas  tekst  af  samme  kvad 
henføres  ordene  »gengr  Odins  sonr  vid  ulf  vega«  til  Vidar,  og  dette 
er  sikkert  det  rigtige. 

14* 

hævnes  af  den  unge,  hidtil  uforsøgte  gud;  Thor  må  som 
poetisk  modstykke  stride  imod  et  andet  uhyre,  og  han 
må  falde,  idet  han  bliver  sin  fjendes  banemand.  Også  fra 
den  øvrige  myteverdens  standpunkt  er  dette  den  eneste  til- 
fredsstillende løsning.  Thor,  der  er  jætternes  gamle  og  farlige 
fjende,  må  have  en  bestemt  gerning  i  ragnarok;  og  som 
Midgårdsormens  gamle  fjende  må  han  særlig  opsøge  den. 
Endelig  vilde  hans  begreb  som  den  stærke  gud  ophæves, 
hvis  han  bukkede  under  i  kampen;  og  det  vilde  endnu  mere 
ophæves,  hvis  en  anden  var  hans  hævner.  Der  er  da  kun 
én  udvej:  han  må  møde  den  storste  fjende,  »hele  jordens 
omspænder«,  han  må  dræbes  af  ormen,  samtidig  med  at  han 
fælder  den,  og  han  må  —  for  at  understrege  sejren  —  leve 
så  længe,  at  han  ser  ormen  død  for  sine  fødder. 

For  alder  og  folkelig  ægthed  i  Thors  sidste  kamp  med 
Midgårdsormen  taler  endvidere  dens  lighed  med  andet 
sagnstof.  Beovulf  fælder  på  samme  måde  dragen,  og  stående 
foran  det  døde  dyr  udånder  han  selv,  brændt  af  dens  luer. 
I  et  nyere  engelsk  sagn  fra  Herfordshire  er  der  en  dødsdomt 
forbryder,  som  fælder  dragen  ude  i  floden  Lug,  men  selv 
dør  af  dens  giftige  ånde  (Hartland,  Legend  of  Perseus,  III 
54).  Da  en  lindorm  lagde  sig  om  Århus  domkirke,  lod  en 
mand  sig  hejse  ned  til  den  skjult  i  en  glaskiste;  det  lykkedes 
ham  at  stikke  dyret  ihjel,  men  han  blev  kvalt  i  dets  blod, 
eller  —  som  andre  fortæller  —  i  sin  dødskamp  knuste  det 
kisten  med  et  slag  af  sin  hale.  Efter  anden  beretning  var 
det  en  væbner,  der  skød  den  med  pil,  men  da  han  red  til- 
bage forbi  det  døde  dyr,  faldt  han  død  til  jorden1.  Den 
ejendommeligste  form  af  dette  motiv  er  dog  tyrens  kamp 
med  lindormen.  Ved  mange  kirker  rundt  om  i  Danmark 
fortælles  det,  at  en  lindorm  havde  lagt  sig  udenom  eller 
foran  kirken,  og  at  man  forst  fik  bugt  med  den,  da  man  op- 


1  Thiele,  Danm.  folkesagn  II  285;  E.T.  Kristensen,  Jyske  folke- 
minder, III  86.  VIII  62. 

fødte  en  tyrekalv  med  mælk  i  tre  eller  syv  år,  og  så  sendte 
den  imod  udyret.  Den  stangede  lindormen  ihjel,  men  selv 
var  den  »så  oversprøjtet  af  edder,  at  den  døde  straks  efter.« 
Enkelte  opskrifter  fortæller  dette  endnu  mere  i  enkeltheder. 
Ved  Hvalsø  kirke  på  Sælland  gik  tyren  ikke  længere  end 
til  den  gamle  stenkiste,  der  nu  kaldes  Tyrebro,  for  den 
styrtede  død.  Et  sagn  fra  Brande  kirke,  som  siden  skal 
omtales  nærmere,  handler  om  to  tyre,  der  får  livet  taget  af 
lindormen,  men  selv  er  »så  ilde  medhandlede,  at  de  kuns 
kan  gå,  den  ene  syv  og  den  anden  ni  skridt  derfra,  forend 
de  synker  livløse  til  jorden.«  En  mærkelig  lighed  med  Vo- 
luspå,  hvor  Thor  også  går  ni  skridt  fra  den  dræbte  orm,  for 
han  segner!  Der  er  naturligvis  også  fjærnere  stående  vari- 
anter, såsom  at  tyren  styrtede  død,  da  den  kom  til  vandet  og 
drak,  eller  at  den  var  så  rasende  af  sine  sår,  at  de  måtte 
skyde  den  oppe  fra  kirketaget  af  (alm.  på  Sælland).  Sagnet 
er  i  Danmark  meget  almindeligt,  men  det  er  tvivlsomt,  om 
det  hører  til  de  ældste.  Det  er  næsten  altid  knyttet  til 
kirkebygninger;  hyppig  indeholder  det  forklaring  på  et  ud- 
hugget ormebillede  eller  på  en  tilmuret  kirkedor.  Det  findes, 
så  vidt  jeg  véd,  ikke  i  noget  af  de  omliggende  lande;  der- 
imod er  det,  i  en  lidt  afvigende  form,  ret  velkendt  i  Alperne. 
I  Wallis  er  det  en  stor  underjordisk  slange  (ouivra),  som 
den  pansrede  tyr,  opfostret  med  mælk  i  syv  år,  tager  af 
dage,  men  den  dør  straks  efter  af  udmattelse;  i  Tirol  og  i 
Uri  er  der  en  hyrde  som  døber  et  lam,  men  som  følge  deraf 
bliver  det  til  et  frygteligt  uhyre,  der  gor  græsgangene  usikre; 
tyren  opfødes  i  syv  eller  ni  år,  og  de  styrter  begge  døde 
om,  eller  tyren  når  kun  ned  til  bækken  for  at  drikke,  inden 
også  den  styrter  død1.  I  en  sællandsk  tekst  hos  Jens  Kamp 
(Folkeminder,    s.   260)    er    det    en    tjænestepige,    der    føder 


1  Revue  des  tråd.  popul.  VI  (1891)  s.  351,  =a  Zs.  vereins  volksk. 
VII  450 ;  Grimm,  Deutsche  sagen,  I  nr.  143  (s.  3109)  ;  Zingerle,  Sagen 
aus  Tirol  (1891)  s.  2484  og  637  (i  forstnævnte  sejrer  tyren),  —  alle 
meddelte  mig  af  H.  F.  Feilberg.      Jf.  ndfor  §  13,  s.  254. 

ormen  op,  indtil  den  bliver  lindorm;  for  så  vidt  minder 
sagnet  om  den  i  Alperne  udbredte  form;  og  denne  tradition, 
der  ikke  er  knyttet  til  nogen  kirke,  hvad  alpesagnene  heller 
ikke  er,  tor  snarest  betragtes  som  gammel.  Et  andet  træk 
i  disse  sydlandske  opskrifter  genfindes  også  undertiden  i 
dansk,  nemlig  at  en  jomfru  skal  følge  ormen  op  til  kampen1. 

Denne  kamp  mellem  tyren  og  lindormen  gor  et  underligt 
ældgammelt  indtryk;  desværre  mangler  vi  ganske  den  egenlige 
nogle  til  den,  vel  en  heroisk  eller  mytologisk  forestilling,  — 
og  vi  har  vel  næppe  udsigt  til  at  finde  den  nogetsteds.  Med 
Thors  sidste  kamp  har  den,  trods  den  store  lighed,  næppe 
nogen  umiddelbar  sammenhæng;  i  hvert  fald  er  den  ikke  en 
genklang  af  vort  ragnarok.  Men  den  viser  os,  hvor  udbredt 
dette  motiv  —  den  tragiske  slangekamp  til  menneskehedens 
frelse  —  er;  og  den  viser  tillige,  hvor  naturlig  denne  plastiske 
slutning,  at  helten  går  »ni  skridt«  fra  det  faldne  uhyre, 
former  sig  ud  fra  de  givne  episke  grundtræk.  Ja,  naturligvis, 
helt  udelukket  er  det  ikke,  at  denne  ene  form  af  kampen 
ligefrem  har  lånt  fra  Thors  kamp  med  Midgårdsormen;  men 
nødvendigt  er  dette  så  langt  fra.  Hele  gruppen  af  de  tragiske 
drage-  eller  lindormekampe  viser  ikke  lån  fra  Thor,  men 
hører  tværtimod  til  det  brede  episke  materiale,  hvoraf  ragna- 
roksmyten  har  gjort  brug. 

Vi  vender  os  nu  til  de  andre  guder.  Om  Froj  hedder 
det  i  Voluspå,  at  han  strider  mod  Surt;  men  i  Lokasenna 
advarer  Loke  ham  mod  den  tid,  da  Muspels  sonner  rider 
over  morkskoven  og  han  savner  det  sværd,  han  tidligere  har 
givet  bort.  Havde  guden  virkelig  skullet  møde  selve  hovdingen 
for  jættehæren,  havde  dette  været  en  endnu  frygteligere  mod- 
stander end  Muspelsvendene;  men  noget  sådant  forudsætter 
digteren  af  Lokasenna  netop  ikke.  Endnu  mindre  behøver 
vi  ved  hjælp   af  sindrige  kombinationer   at   udfinde,    hvilket 


2  E.  T.  Kristensen,  Danske  sagn,  II  192  (nr.  63)  jf.  194  (nr.  73). 
Jf.  henvisningerne  hos  Feilberg,  Jysk  ordbog:  lindorm,  og:  tyr. 

våben  Froj  da  anvender  i  kampen  mod  Surt,  når  han  ikke 
har  sit  sværd;  tilhørerne,  der  sikkert  kendte  kvadet  om 
Skirne,  har  straks  været  på  det  rene  med,  at  det  var  en 
hentydning  til  det  sted  i  kvadet,  hvor  guden  giver  sende- 
buddet sit  sværd  til  hans  ridt  gennem  jætteverdenen,  og  at  det 
ingenlunde  påkaldte  en  viden  om  ragnarokskampens  detaljer1. 
Fra  kilderne  ved  vi  altså  kun,  at  Froj  tænkes  kæmpende 
snart  med  Surt,  snart  med  Muspelsvendene;  om  kampens 
nærmere  forløb  og  dens  udfald  kan  vi  kun  vide  det  selv- 
følgelige, at  »guderne  dør.« 

Men  Frojs  kamp  er  —  ved  siden  af  Thors  og  Odins  — 
den  eneste,  der  overhovedet  omtales  i  vore  kilder.  Det  er 
kun  den  gamle  mytolog  Snorre,  der  sætter  de  to  velkendte 
modstandere  Loke  og  Heimdal  til  at  stride  sammen  og  »blive 
hinandens  bane.«  Også  hunden  Garm  (som  ifølge  Voluspå 
river  sig  løs  i  ragnarok)  får  hos  Snorre  tildelt  en  jævnbyrdig 
modstander,  krigsguden  Tyr,  »og  den  ene  bliver  den  andens 
bane«  (ligesom  Thor  og  Midgårdsormen).  Intet  tyder  på,  at 
Snorre  har  haft  en  tabt  kilde,  som  indeholdt  de  ægte,  ellers 
ukendte  enkeltheder  i  kampen;  tværtimod  fremgår  hans  de- 
taljemaling  som  det  naturlige  resultat  af  netop  så  megen 
indsigt  i  gudeverdenen,  som  han  selv  viser  sig  at  have. 

Der  er  al  grund  til  at  understrege  det  resultat,  vi  er 
komne  til.  I  fremstillingen  af  gudelivets  sidste  store  tragedie 
står  hver  digter  eller  fortæller  med  en  vis  frihed  til  at  op- 
finde enkeltheder.  Kun  et  lille  antal  af  handlinger  er  af 
traditionen  stemplede  som  faste  led  i  ragnaroksmyten,  1)  gude- 
hærens sammenstød  med  jættehæren  på  den  dertil  bestemte, 
navngivne  slagmark,  2)  gudekongen  (Odin)  sluges  af  ulven 
og  hævnes  af  den  unge  gudehelt  (Vidar),  3)  den  stærkeste 
gud  (Thor)  fælder  ormen  og  dør  så  selv  af  dens  edder.    At 


1  Forholdet  mellem  Lokasenna  og  Skirnisfor  er  i  hovedsagen 
rigtig  påpeget  af  F.  Niedner  (Zeitschr.  f.  dt.  alt.  XXXVI  286—90)  ; 
dog  er  stedet  om  Frojs  sværd  misforstået. 

finde  ragnaroks -kampens  oprindelse  er  da  forst  og  fremmest 
at  finde  disse  motivers  udspring. 


10.    Den  keltiske  gudekamp. 

Den  mytologi,  hvor  vi  fandt  den  nærmeste  tilslutning 
til  ragnaroks  naturforestillinger,  var  de  gamle  druiders  lære 
om  verdens  undergang  i  ild  og  hav  (ovfor  s.  184  ff.).  Det  er 
da  naturligt,  at  man  forst  sporger,  om  den  keltiske  myte- 
digtning også  har  haft  tilsvarende  optrin  til  den  anden  store 
side  at  ragnarok,  den  afgorende  kamp  mellem  guder  og 
jætter. 

SagnstofFet  fra  druidelærens  glanstid  på  Europas  fast- 
land er  nu  ukendt  for  os.  Der  er  kun  ét  sted,  hvor  den 
keltiske  myteverden  er  at  finde:  i  den  ældste  irske  literatur. 
Hos  Irerne  blev  en  mængde  gamle  gude-  og  heltesagn  be- 
varede og  udviklede  videre  i  de  forste  århundreder  efter 
kristendommens  indførelse,  dels  i  mundtlig,  dels  i  skriftlig 
form.  Blant  disse  er  også  sagnet  om  guders  og  jætters 
store  kamp,  om  slaget  på  Tured- sletten,  eller  rettere 
slagene  på  Tured -sletten;  ti  overleveringen  nævner  to  slag, 
et  hvor  guderne  sejrer,  og  et  senere,  hvor  både  jætternes 
konger  og  de  ypperste  af  guderne  falder. 

Sagaen  om  slaget  på  Tured-sletten  synes  at  være  ned- 
skreven senest  i  det  9de  årh.;  ti  i  Kormaks  glossar  fra 
o.  900  eller  ikke  så  meget  senere  anføres  enkelte  stykker  af 
den.  Men  teksten  foreligger  nu  med  flere  yngre  tilføjelser  i 
håndskrift  fra  15de  årh.  En  kortere  fremstilling  findes  i  et 
digt  af  abbed  Fland  Manistrech  (f  1056) ,  og  det  ligger  til 
grund  for  Lebor  na  gabala  (»erobringsbogen« ,  i  hskr.  fra 
o.  1150).  Hos  et  par  digtere  i  10de  årh.  findes  hentydning 
til  enkelte  herhenhørende  optrin.  Se  D'Arbois  de  Jubainville, 
Littérature  Celtique,  V  393—448. 

I  hele  denne  overlevering,  der  er  formet  af  boglærde 
kristne  forfattere,  opfattes  guderne  (De -dannan- folket)  som 

et  historisk  folkefærd,  der  fordriver  et  ældre  folk  Firbolgerne, 
strider  med  jætterne  (Fomorerne,  egl.  »dem  hinsides  havet«) 
om  herredommet,  og  endelig  efter  det  store  mandefald  må 
overlade  landet  til  et  nyt  folk,  de  senere  Irers  stamfædre. 
Trods  den  historiske  iklædning  findes  dog  mange  gamle 
mytiske  træk. 

Fortællingen  begynder  med  at  gudefolket  kommer  sejlende 
til  Irland  på  skyer  og  røg,  —  vel  at  mærke  efter  sagnet; 
ti  sagaskriveren  mener,  at  det  vel  egenlig  er  gået  sådan  til, 
at  de  ved  landstigningen  brændte  deres  skibe,  og  at  røgen 
stammede  derfra.  Med  landets  ældre  indbyggere,  Firbolgerne, 
kæmper  de  i  det  forste  slag  på  Tured-sletten ;  guderne  sejrer, 
men  mister  flere  af  deres  kæmper,  og  deres  konge  Nuadu 
får  sin  hånd  afhugget.  De  overvundne  Firbolger  drager  bort 
over  havet  og  forener  sig  med  jætterne.  Men  Nuadu  kan 
med  sin  legemslyde  ikke  længere  være  gudernes  konge;  de 
vælger  i  hans  sted  Eochaid  Bress  (E.  den  smukke),  hvorved 
de  bliver  venner  med  jætterne;  ti  Bress  er  son  af  Elatha, 
en  af  jætternes  konger,  med  en  gudekvinde,  dog  knæsat  af 
guderne  som  hørende  deres  folk  til.  Men  Bress  bliver,  med 
hjælp  af  de  tre  jættekonger  Indech,  Elatha  og  Tethra,  en 
ond  herre,  der  piner  sit  folk  med  skatter  og  hovværk; 
gudernes  bedste  kæmper  som  Dagdé  og  Ogme  må  trælle  i 
hans  gård.  Da  gudernes  sanger  Coirpre  har  fået  en  ussel 
modtagelse  i  kongsgården,  kvæder  han  forbandelse  over  den 
slette  konge;  hele  gudefolket  samler  sig,  Bress  må  tilstå  at 
han  dårlig  har  overholdt  de  vilkår  han  skulde;  han  drager 
bort  at  søge  hjælp  hos  sine  frænder  jætterne.  Guderne  vælger 
atter  Nuadu  til  konge;  han  har  nu  fået  en  hånd  af  sølv  og 
kaldes  Nuadu  med  sølvhånden.  Til  hans  gård  kommer  den 
unge  kæmpe  Lug;  han  prøves  og  viser  sig  i  hver  kunst  eller 
idræt  jævnsides  med  den  dygtigste,  så  tages  han  i  tjæneste 
til  kampen  imod  jætterne. 

Lug  holder  nu  råd  sammen  med  Dagdé  og  Ogme,  samt 
med  smeden  Goibniu  og  lægen  Diankecht,    om   hvorledes  de 

skal  kunne  møde  jætternes  angreb;  dernæst  går  de  tre  til 
gudefolkets  tre  (over-)guder  (Brian,  Jucharba  og  Juchair), 
der  samtykker  i  at  overgive  Lug  ledelsen  af  gudehæren. 
I  løbet  af  syv  år  ruster  de  sig  nu.  Da  kommer  jætterne 
sejlende  med  en  umådelig  hær  fra  alle  nordlige  egne  af  Eu- 
ropa. —  Et  par  sagn  om  Dagdé  knytter  sig  til  jætternes 
ankomst.  Det  ene  fortæller,  hvorledes  han  vinder  Morrigu's 
elskov  (Irernes  krigsgudindes),  de  hviler  sammen,  og  hun  for- 
udsiger ham  dernæst  fjendernes  komme,  og  lover  at  fælde 
jættekongen  Indech.  Senere  (o:  under  slaget)  —  siger  sa- 
gaen —  stænkede  hun  også  begge  sine  hænder  fulde  af 
Indechs  blod  over  gudernes  hær.  Det  andet  sagn  knytter 
sig  nærmere  til  jætternes  ankomst.  Lug  sender  Dagdé  at 
udspejde  jættehæren;  jætterne  koger  suppe  til  ham  i  deres 
storste  kedel  og  hælder  den  op  i  en  sænkning  i  jorden,  de 
lover  ham  døden,  om  han  ikke  æder  op.  Han  tog  sin  ske 
frem  —  dens  blad  var  så  stort,  at  et  ægtepar  kunde  ligget 
i  hulningen,  —  og  øste  i  sig:  stykker  som  halvparten  af 
grise  eller  fjærdinger  af  svin.  Da  han  havde  tomt  den,  lagde 
han  sig  rolig  til  at  sove,  og  drev  så  hjem  efter,  tung  af  den 
megen  føde;  han  slæbte  sin  kølle  hen  ad  jorden,  så  at  den 
lange  sænkning  fremkom,  der  endnu  kaldes  »sporet  af  Dagdés 
kølle«  *. 

De  to  hære  står  nu  på  sletten  overfor  hinanden.  Lug 
samler  gudernes  ypperste  kæmper  omkring  sig  og  rådsporger 
dem,  hvad  hver  især  vil  gore  for  at  overvinde  jætterne. 
Goibniu  vil  stadig  smede  ny  våben,  selv  om  slaget  varer  i 
syv  år,  og  hvert  af  hans  spyd  skal  blive  en  fjendes  bane, 
når  det  udslynges;  Credne  og  Luchte  vil  sætte  beslag  på 
alle  Goibnius  lanser;  Diankecht  lover  at  helbrede  alle  sårede. 
»Og  du,  Ogme,«    sagde    Lug  til   den   stærke   svend,    »hvad 


1  Et  tredje  sagn  om  Dagdé  findes  tilfojet  sidst  i  sagaen  på  en 
håndgribelig  urigtig  plads.  Det  handler  om,  hvorledes  han  ledsaget 
af  Ogme  og  Lug  henter  sin  ranede  harpe  tilbage  fra  jættekongens  hal. 

dygtighed  viser  du  i  slaget?«  »Jeg  skal  overvinde  deres 
konge,  jeg  skal  overvinde  tre  gange  ni  af  hans  mænd,  tredje- 
delen af  fjendehæren  skal  blive  dræbt  af  mine  krigere.« 
»Og  du,  Morrigu?«  spurgte  han.  »Jeg  skal  indhente  alle 
dem,  jeg  forfølger.«  »Og  du,  Dagdé,«  spurgte  han  til  sidst, 
»hvad  vil  du  gore  mod  jættehæren  i  slaget?«  »Så  mange 
haglkorn  som  der  kommer  under  hestens  fødder  i  en  byge, 
så  mange  jættekroppe  skal  knuses  under  min  kølle,  når 
hærene  mødes  på  Tureds  slette.« 

Slaget  begyndte,  og  rasede  dag  for  dag;  Goibniu  smedede 
ny  våben,  Diankecht  dukkede  de  sårede  ned  i  livskilden. 
Jætterne  sendte  Bress'  son  Ruadan  at  spejde,  hvorfor  guderne 
var  så  uovervindelige;  og  dernæst  sendte  de  ham  ud  at  dræbe 
våbensmeden.  Han  kom  og  bad  om  et  spyd,  han  fik  det  og 
slyngede  det  straks  på  smeden;  men  Goibniu  drog  det  ud 
af  sit  sår  og  gennemborede  fjenden;  dødelig  såret  kom 
Ruadan  tilbage  til  jættehæren  og  udåndede  foran  sin  fader, 
men  smeden  helbredtes  i  lægedomskilden.  Da  kastede  jætterne 
hver  en  sten  i  kilden,  indtil  den  blev  helt  fyldt.  —  Nu 
styrtede  jætterne  sig  endnu  voldsommere  end  for  over  guderne. 
Lug,  som  hidtil  havde  været  holdt  udenfor  slaget,  sammen 
med  ni  krigere,  der  vogtede  på  at  han  ikke  styrtede  sig  i 
kamp  (så  stor  pris  satte  guderne  på  den  kunstfærdige  mester), 
rev  sig  løs  fra  vogterne  og  stormede  forrest  i  striden,  syngende 
hoje  kampsange.  Kampbraget  var  som  torden,  blodet  randt 
i  stromme,  krigerne  snublede  på  den  slibrige  grund  og  kæm- 
pede videre  på  jorden.  Nuadu  med  sølvhånden  faldt 
for  Balar,  jættekongen,  der  dræbte  alt  med  sit  ojekast; 
Macha,  Emmas'  datter,  fandt  samme  død.  Lug  ilede  imod 
ham;  idet  Balar  vilde  åbne  sit  oje  og  se  på  ham,  ramte 
Lug  ham  med  en  slyngesten,  der  rev  ojet  ud  af  hovedet  på 
ham  og  slængte  det  bagved  ham,  så  det  dræbte  tre  gange 
ni  af  jætterne;  deres  hoveder  faldt  mod  Indech's  bryst, 
deres  blod  sprojtede  over  hans  ansigt.  »Opsøg  mig  den 
mand,«    udbrød  Indech,    »der  har   stænkt   stromme   af   blod 

over  mig.«  (Fortsættelsen  af  dette  optrin  synes  at  mangle.) 
Da  viste  Morrigu  (kampgudinden)  sig  blandt  det  kæmpende 
gudefolk,  opildnede  til  strid  og  sang  sit  kampkvad.  Ogme 
mødte  Indech  i  slaget,  og  de  dræbte  hinanden.  Et  senere 
tilfojet  kapitel  i  sagaens  slutning  fortæller,  at  Ogme  finder 
jættekongen  Tethras  sværd  på  slagmarken;  da  ban  tager  det 
op  og  afpudser  det,  taler  sværdet  og  opregner  de  storværker, 
det  har  øvet.  —  Sejren  er  gudefolkets;  jætterne  drives  til- 
bage til  stranden.  Bress  bliver  benådet;  ligeså  sangeren 
Loch,  der  optæller  de  faldne:  af  hojbårne  kæmper  87936, 
af  ringere  folk  og  trælle  700944,  og  af  den  ukrigerske  hob 
så  mange  som  stjærner  på  himlen,  som  snefnug  om  vinteren, 
som  dugdråber  på  vårens  eng,  som  hagl  i  uvejret,  som 
græsstrå  under  stridshestens  hov;  de  er  så  umulige  at  tælle 
som  Manannans,  havsonnens,  heste,  når  de  i  stormen  svømmer 
over  havet.  Morrigu  ilte  ud  over  Erins  bjærge  og  mældte 
sejren  til  elvermøernes  flokke,  og  ved  flodernes  bred.  Når 
de  spurgte,  hvad  bud  hun  bragte,  svarede  hun  med  et  kvad: 
»Freden  stiger  mod  himlen,  himlen  sænker  sig  mod  jord, 
hver  mand  i  sin  styrke  .  .  .«  Og  hun  føjede  dertil  et  spå- 
domskvad  om  fremtidens  ulykker:  »Jeg  ser  en  verden,  der 
er  mig  lidet  kær:  en  sommer  uden  blomster,  køer  uden  mælk, 
kvinder  uden  blyhed,  mænd  uden  mod,  ....  oldinge,  der 
dommer  falsk,  hver  stridsmand  sviger,  son  stiger  i  sin  faders 
ægteseng,  og  fader  i  sonnens,  moder  bliver  svegen  af  datter.« 

Men  efter  Nuadus  død  —  tilfojer  Erobringsbogen  — 
gav  Dedana- folket  kongedømmet  til  Lug,  der  havde  fældet 
Balor,  og  han  herskede  over  Erin  i  40  år. 

Det  er  klart,  at  der  findes  en  mængde  ægte  myteskik- 
kelser og  ægte  mytetræk  i  denne  fortælling.  På  den  anden 
side  er  de  bevarede  igennem  flere  århundreder,  af  kristne 
sagamænd,  i  en  tid  hvor  den  irske  sagadigtning  var  i  sin 
frodigste  vækst.  Fra  disse  fortællere  stammer  nødvendigvis 
en  del  af  det  historiske  arrangement,  hvorefter  hele  gudernes 
og  jætternes  kamp   udstrides  på    Irlands  grund.     De   nyere 

mytologer  vil  gærne  se  bort  fra  denne  faktor  og  betragte 
hele  den  foreliggende  fortælling  som  myte;  men  hellere  end 
at  træde  i  deres  fodspor  bor  vi  se  at  finde  faste  holdepunkter 
for  en  bestemmelse  af  de  senere  sagamænds  behandling  af 
sagnstoffet. 

Denne  menneskeartede  gudesaga  er  i  overensstemmelse 
med  den  irske  heltedigtning,  idet  den  lader  de  guder  og 
jætter  overleve  slaget,  som  senere  optræder  i  helteverdenen 
(kunstnerguden  Lug,  krigsgudinden  Morrigu  og  dødsguden 
Tethra),  og  den  lader  de  guder  og  jætter  falde,  der  ikke 
kendes  i  heltesagn  (Nuadu  med  sølvhånden,  Ogme  osv.). 
Men,  går  vi  tilbage  til  den  keltiske  stammes  hedenske  tid, 
kommer  dette  forhold  ganske  i  uorden.  Ikke  blot  var  Lug 
(af  Romerne  sammenstillet  med  Mercurius)  og  dødsguden 
blandt  de  guddomme,  der  dyrkedes  mest  af  Gallerne;  Nuadu 
tilbades  af  Britannerne  i  et  tempel  ved  floden  Severn,  flere 
indskrifter  bevarer  hans  navn  i  formen  Nodonti  eller  Nodenti 
(D'Arbois  II  155).  Og  den  stærke  kæmpe  Ogme,  gudernes 
stridsmand,  genkendes  i  den  galliske  gud  Ogmios,  der  i  Romer- 
tiden fremstilledes  som  en  langskægget  kæmpe  med  Herkules' 
attributer. 

At  de  hedenske  Irer  skulde  betragte  disse  guddomme, 
endogså  den  af  deres  nærmeste  naboer  dyrkede  Nuadu,  som 
afdøde,  er  vist  utænkeligt.  Når  keltiske  mytologer  vil  over- 
føre hele  sagaen  om  Tured-slaget  til  den  hedenske  mytologi, 
kan  dette  ikke  være  rigtigt;  der  må  være  sket  en  forvansk- 
ning af  myten  ved  dens  overlevering  hos  kristne  sagafor- 
tællere. Enten  er  disse  guder  ikke  faldne  i  slaget,  eller 
slagets  situation  er  galt  opfattet.  Ja,  lad  os  standse  ved 
den  forste  tanke.  Vi  skal  da  udslette  Ogmes,  »den  stærke 
svends«,  fald;  ligeså  Nuadus,  gudekongens  død.  Lugs  vove- 
stykke, da  han  styrter  sig  i  kampen  og  hævner  den  faldne 
hersker  på  den  sejrrige  jætte,  må  dannes  om,  så  at  det  ikke 
bliver  en  hævn,  og  heller  ikke  nogen  redning  fra  den  alle- 
rede nære   ødelæggelse.     Men  hvad  bliver  da  af  alt  det,  der 

gav  kampen  dens  præg?  Var  det  hele  et  slagteri  af  jætter, 
uden  at  det  kostede  gudeverdenen  noget  stort  offer?  Over 
Ogmes  kæmpedød  og  Lugs  hævn  er  kampskildringen  bygget; 
uden  dem  er  slaget  en  tom  formel,  et  intet.  —  Da  må  vi 
gå  en  anden  vej;  vi  må  søge  fejlen  ikke  i  slagskildringen, 
men  i  den  historiserende  forbindelse,  hvori  den  kristne  for- 
fatter sætter  den;  vi  må  løsrive  gudeslaget  fra  dets  for- 
bindelse med  indvandringen  til  Irland  o.  desl.  og  alene  op- 
fatte det  som  den  store  kamp,  hvor  alle  jættemagterne 
samles  til  den  afgorende  strid  med  gudefolket:  den  strid, 
hvor  gudekongen  og  gudernes  ypperste  kæmper  falder  sammen 
med  de  frygteligste  jætter.  Men  for  de  slægter,  der  selv 
tilbad  Nuadu  og  Ogme,  kan  denne  store  strid  ikke 
have  foregået  i  fortiden;  den  må  være  udskudt  til 
fremtiden.     Den  må  være  et  keltisk  ragnarok. 

Vi  véd,  at  Gallernes  druider  lærte  verdens  fremtidige 
tilintetgørelse  ved  vand  og  ved  ild.  En  sådan  katastrofe 
må  også  gribe  mægtig  ind  i  guders  og  jætters  tilværelse;  og 
da  kampen  mellem  guder  og  jætter  spiller  så  stor  en  rolle  i 
den  keltiske  gudeverden,  er  denne  katastrofe  vel  også  led- 
saget af  en  tilintetgorelseskamp  imellem  de  to  folkefærd. 
Set  fra  denne  side  er  der  afgjort  formodning  for,  at  de 
kristne  sagamænds  fremstilling  hviler  på  et  ægte  hedensk 
grundlag. 

Dette  ægte  grundlag  må  vi  naturlig  søge  i  de  hand- 
lingstræk, der  mest  umiddelbart  er  knyttede  til 
kampen,  og  som  ikke  lader  sig  løsne  fra  den  uden  at  for- 
vanske dens  præg.  Forst  er  der  selve  det,  at  gudefolket 
som  samlet  uhyre  hær  står  overfor  jættefolkets  endnu  storre 
masser.  Dernæst  er  der  en  bestemt  slette  som  kampplads. 
For  det  tredje  er  der  visse  af  de  betydeligste  guders  fald: 
gudekongen  Nuadus  død,  med  tilhørende  hævn  af  Lug,  og 
Ogme   »den  stærke  svends«  fald. 

Denne  betragtning  af  slaget  har  i  mærkelig  grad  støtte 
i  den  nordiske  ragnarokskamp;  ti  hvad  vi  der  fandt  som  den 

fælles  faste  mytetradition  om  gudekampen ,  var  netop  disse 
punkter:  at  det  var  hele  gudefolkets  kamp  mod  den  samlede 
troldemængde,  at  den  stod  på  den  bestemte  navngivne  slette, 
at  gudekongen  faldt,  men  blev  hævnet  af  den  unge  gud,  der 
efter  kampen  bliver  hans  efterfølger,  og  at  den  stærke  gud 
falder  uden  at  hævnes  af  andre,  men  samtidig  med  sin  bane- 
mand. 

Der  er  ganske  vist  en  forskel,  som  ikke  kan  henregnes 
under  de  ulige  tiders  forskellige  måde  at  udmale  kampen 
på,  men  som  er  indgribende  nok,  nemlig  at  gudernes  farligste 
fjender  er  de  store  udyr,  Midgårdsormen  og  Fenresulven. 
Men  dette  hindrer  ikke,  at  hele  den  episke  bygning  af  slaget 
er  fælles.  Den  store  kamp,  hvor  gudernes  og  jæt- 
ternes ypperste  finder  døden,  må  betragtes  som 
en  for  Nordboer  og  Kelter  fælles  forestilling. 
Muligvis  skyldes  da  de  nordiske  uhyrer  en  stofpåvirkning 
andenstedsfra;  herom  skal  ret  snart  foretages  undersøgelse. 

Det  vil  have  sin  interesse  at  forfølge  ligheden  mellem 
nordisk  og  keltisk  i  sine  enkeltheder.  Det  væsenlige  binde- 
middel er  jo  gudekongens  fald  med  dertil  hørende  hævn  af 
den  unge  gud.  Her  møder  en  påfaldende  overensstemmelse 
mellem  den  keltiske  gudekonge  Nuadu  »med  sølvhånden«  og 
den  oprindelige  nordiske  gudekonge  Tyr,  der  også  mangler 
en  hånd  og  har  fået  en  jærnhånd  i  dens  sted;  Nuadu  har 
mistet  sin  hojre  hånd  i  kamp  med  Firbolgerne  (et  folk  af 
gudefjender)  i  det  »forste  slag  på  Tured- sletten«,  Tyr  har 
fået  sin  hånd  afrevet  af  Fenresulven,  gudernes  farligste 
fjende  i  ragnarok. 

Ogme  eller  Ogmios  »den  stærke  svend,«  som  Romerne 
kaldte  Herkules,  har  ojensynlig  berøringspunkter  med  Thor. 
(Ellers  er  Dagdé  den  gud,  der  minder  stærkest  om  Thor  ved 
sin  kølle,  kedel  og  bælte,  ved  sin  umådelighed  og  lystighed; 
men  i  Tured-slaget  spiller  han  en  hojst  beskeden  rolle,  de 
forskellige  æventyr  fra  hans  færd  blandt  jætterne  synes  til- 
fældig at  være  satte  i  forbindelse  med  det  store  gudeslag). 

Mindre  lighed  er  der  mellem  Vidar  og  den  virksomme 
og  kuntfærdige  Lug  (af  Romerne  betegnet  som  Mercurius) 
ud  over  selve  handlingens  lighed,  at  den  unge  gud  hævner 
gudekongen  og  efter  striden  indtager  hans  herskerplads.  Det 
er  vel  kun  en  tilfældig  lighed  med  Vidars  tavshed,  at  Lug 
er  son  af  Kian  med  tilnavnet  »den  tavse  helt«,  således  som 
den  ældste  kilde  siger  (D'Arbois  V  400). 

Det  er  vanskeligt  at  identificere  jætterne  i  den  keltiske 
og  den  nordiske  mytekres;  ti  vor  kendskab  til  begge  parter 
er  hojst  ufuldstændig.  Ligheden  er  ret  håndgribelig  imellem 
Nordboernes  Loke  og  Irernes  Eochaid  Bress,  den  fagre  jætte- 
bårne svend,  der  tidlig  er  optagen  i  gudekresen,  men  bringer 
ulykker  og  endelig  henter  jætteskarerne  hid  til  den  store 
kamp.  Et  oprindeligt  lighedspunkt  er  det  måske,  at  både 
nordisk  og  keltisk  har  den  opfattelse,  at  jætterne  kommer 
til  søs  til  kampsletten;  men  her  kan  jo  også  foreligge  nyere 
paralleludvikling.  Overhoved  må  man  være  sig  bevidst,  at 
grundligheden  ikke  beror  på  et  storre  eller  mindre  tal  af 
overensstemmelser,  men  på  om  sagnets  hele  bygning  af  hand- 
lingen kan  identificeres,  om  de  indeholder  den  samme  række 
af  religiøse  og  episke  ideer. 

Heller  ikke  må  man  vente  at  få  klarhed  over  alle  de 
keltiske  myteoptrin  ved  sammenstilling  med  nordisk  ragnarok. 
Hvad  vi  har  fået  forklaring  på,  er  kun  hovedbegivenhederne 
indenfor  det,  som  irske  sagamænd  kalder  »det  andet  slag 
påTured-sletten«.  Jeg  kommerikke  ind  på  andre  momenter 
af  gudernes  og  jætternes  strid;  f.  eks.  indlader  jeg  mig  ikke 
på  at  granske,  om  det  »forste«  slag  påTured-sletten  egenlig 
er  samme  begivenhed  som  »andet  slag«,  eller  om  det  virkelig 
er  en  fortidskamp,  hvorved  guderne  har  fordrevet  deres 
fjender.  Dette  hører  hen  under  en  mere  omfattende  betragt- 
ning af  den  keltiske  mytologi  og  en  sammenligning  med 
andre  ariske  myter.  Også  enkeltheder  i  selve  hovedslaget 
har  intet  sidestykke  i  nordisk,    men    peger  andensteds   hen. 

Jætten   Balor,   der    dræber    med    sit    blik,    minder    om    den 
græske  gigant  Tyfon,  der  dræber  med  ilden  fra  sit  øjekast. 

En  bestemt  forskel  imellem  Nordboers  og  Irers  frem- 
stilling af  det  store  gudeslag  gor  sig  stærkt  gældende.  Til 
det  nordiske  ragnarok  er  uadskillelig  knyttet  tanken  om 
gudernes  undergang;  den  keltiske  tradition  lader  guderne 
vinde  en  rigtignok  dyrekøbt  sejr.  Men  her  møder  det  over- 
raskende, at  i  de  episke  motiver,  som  er  fælles  for  begge 
folk,  ligger  der  egenlig  ingen  gude-tilintetgorelse;  tværtimod 
kunde  man  med  de  nordiske  kvads  kres  af  episke  motiver 
langt  lettere  fremstille  gudernes'  sejr:  Vidar  står  jo  som 
ulvens  overvinder  og  sin  faders  hævner,  Midgårdsormen  ligger 
dræbt  foran  den  døende  Thor;  er  disse  storste  uhyrer  dræbte, 
må  jo  jætternes  magt  være  brudt.  Vi  skal  senere  vende  til- 
bage til  denne  tanke  om  gudernes  mulige  sejr. 


11.    Gvdernes  modstandere. 

Som  gudernes  modstandere  i  det  nordiske  ragnarok 
møder  ikke  blot  deres  sædvanlige  fjender,  jætter  af  alskens 
arter;  men  kampen  særtegnes  ved  visse  væsner,  der 
aldrig  ellers  optræder  overfor  guderne,  men  her 
spiller  en  fremtrædende  rolle.  Det  er  Surt,  og  det  er 
Muspel-mændene.  Kunde  vi  nå  til  bunds  i  disses  væsen, 
vilde  vor  indsigt  i  selve  ragnaroksmyten  være  nået  et  stort 
skridt  fremad. 

Om    Surt  har  vi   de   forholdsvis  tydeligste    oplysninger: 

1)  han    er    den    egenlige    fører    for    gudernes    modstandere, 

2)  han  fører  ild  med  sig  til  at  hærje  verden  eller  i  alt  fald 
gudeboligerne  med. 

Om  Muspelfolkene  har  vi  så  meget  færre  oplysninger. 
»Når  Muspels  sonner  rider  over  morkskoven,  véd  du  da,  du 
stakkel,  hvorledes  du  skal  stride?  {en  er  Miispellz  synir  riåa 
myrkviå  yfir  — )«  hedder  det  i  Lokasenna.  »Muspels  mænd 
kommer   over   havet,   Loke   styrer  deres   skib,«  hedder  det  i 

Aarb.  f.  nord.  Oldk.  og  Hist.  1902.  15 

Voluspå  (koma  munu  Miispellz  um  Iqg  lyåir).  Jo  fattigere 
kilderne  er,  des  bedre  besked  véd  som  sædvanlig  Snorre 
Sturleson.  »Muspels  sonner«  hører  hjemme  i  »Muspel«  eller 
»Muspelheim« ,  en  ildverden  ved  himlens  søndre  ende;  der 
sidder  Surt  som  deres  herre,  og  i  ragnarok  rider  han  — 
gennem  den  bristede  himmelhvælving  —  frem  til  strid  i 
spidsen  for  Muspelsonnerne.  Denne  tankegang  afviger  ganske 
fra  kildernes;  disse  stiller  aldrig  Muspelmændene  i  sammen- 
hæng med  Surt  eller  med  ilden;  Voluspå  sætter  dem  ud- 
trykkelig i  en  anden  skare  end  den  sydfra  kommende  Surt, 
nemlig  sejlende  fra  øst  eller  muligvis  fra  nord1.  Kilderne 
indeholder  intet  om  deres  fysiske  beskaffenhed  eller  deres 
særlige  geografiske  udgangspunkt.  End  ikke  om  arten  af 
deres  fremfærd  er  der  en  fast  tradition.  Lokasenna  lader 
dem  ride  frem  gennem  de  uhyre  skove,  der  skiller  jætte- 
verdenen fra  guderne;  Voluspå  lader  dem  derimod  —  med  sin 
sædvanlige  forkærlighed  for  havet  —  komme  til  søs.  Alt 
hvad  der  står  fast  om  Muspelmændene,  er  det,  at  de  er  de 
for  ragnarok  særlige  modstandere  af  guderne.  Rent 
på  forhånd  kan  det  ikke  nægtes,  at  de  muligvis  har  haft  en 
særlig  fysisk  beskaffenhed,  at  de  muligvis  har  haft  et  mytisk- 


1  Læsemåden  Muspellz  lyåir  findes  som  bekendt  i  alle  hånd- 
skrifter af  Voluspå  (Regius,  Hauksbok  og  SnorraEdda  1 194  jf.  138)  ; 
de  fleste  nyere  udgivere  retter  det  til  Heljar  lyåir,  fordi  Muspelfolkene 
—  efter  Snorres  myte-geografiske  system  —  skal  findes  ikke  i  Lokes 
men  i  Surts  følge.  Jeg  kan  ikke  noksom  udtrykke,  hvor  for- 
kasteligt jeg  finder  det,  Ted  hjælp  af  grove  tekstrettel- 
ser at  bringe  de  gamle  kilder  i  overensstemmelse  med 
langt  yngre  systematiske  fremstillinger.  Her  står  vi  oven 
i  købet  overfor  det  forhold,  at  alle  oldkvadenes  efterretninger  om 
verdenstilblivelsen  og  om  Muspel  strider  mod  Snorres  Muspelheim- 
teori.  I  sammenligning  hermed  siger  det  mindre,  at  den  antagne  for- 
bedring af  teksten  er  en  poetisk  forringelse  af  den :  Hels  blege  død- 
ninger vilde  næppe  være  i  stand  til  at  indgyde  aserne  nogen  særlig 
stor  rædsel  som  første  trop  i  den  ene  ragnarok -skare;  og  for  deres 
skyld  skulde  man  udelukke  Muspelmændene,  der  andenstedsfra  kendes 
som  de  frygteligste  fjender  i  ragnarok ! 

geografisk  hjemsted,  og  at  de  muligvis  har  haft  egne  be- 
drifter i  ragnarokskampen ;  men  sikkert  er  det  kun,  at  disse 
træk  i  intet  tilfælde  har  været  så  kraftige,  at  det  har  været 
nødvendigt  at  medtage  dem,  når  man  vilde  fremmane  billedet 
af  Muspelfolket  som  den  frygtelige  fjendeflok  for  de  lyse 
guder:  i  vore  kilder  optræder  de  kun  som  personifikation  — 
en  ret  abstrakt  personifikation  —  af  de  ødelæggende  kræfter 
i  ragnarok1. 

Det  samme  navn  optræder  også  udenfor  det  nordiske 
hedenskab,  nemlig  i  tyske  digte  fra  9de  årh.,  forfattede  kort 
efter  kristendommens  indførelse.  »Da  drager  en  soningsdag 
gennem  landet,  hjemsøger  menneskene  med  ild;  ingen  frænde 
kan  hjælpe  den  anden  imod  milspilli«  (det  bajerske  Domme- 
dags-digt); »miidspelles  magt  farer  over  menneskene,  enden 
på  denne  verden« ,  »m/titspelli  kommer  som  en  tyv  i  den 
morke  nat«  (den  saksiske  Heliand  2591.  4358).  Om  dette 
ords  egenlige  betydning  har  sprogmændene  fremsat  hojst  for- 
skellige meninger;  og  hverken  i  de  tyske  eller  i  de  nordiske 
kilder  synes  man  at  have  mindste  begreb  om  dets  oprindelse2. 
Men  om  dets  ordværdi  hersker  der  ingen  tvivl;  mutspelli 
betyder  det  samme,  som  ellers  i  disse  digte  betegnes  som 
»soningsdagen« ,  »dommedag«,  »dette  lyses  (denne  verdens) 
sidste  dag«,  »denne  verdens  ende«.  Nojagtigere  bestemt  be- 
tegner det  denne  verdens  undergang  i  sin  pludselighed  og 
sin  rædsel.  Da  verdensbranden  hører  med  til  den  kristne 
undergangslære,  omfatter  det  naturligvis  også  den,  men  mtit- 


1  Selve  ødelæggernes  forhold  til  den  dunkle  Miispell  synes  ikke 
engang  at  være  ret  udformet.  De  optræder  dels  som  hans  mænd 
(Muspellz  lyåir)  dels  som  hans  sdnner  (M.  synir).  En  tredje  beteg- 
nelse M.  megir  bruges  af  Snorre  i  flæng  med  »M.s  sonner«  ;  den  lyder 
i  sig  selv  gammeldags  og  ægte  mytisk  (jf.  åsmegir,  fiflmegir)  og  ligger 
nær  ved  Muspellz  lyoir.  Formodenlig  har  nogen  på  Island  kendt  en 
overlevering,  hvori  Lok.  42  lød :  en  er  Miispellz  megir  riåa  myrkviå 
yfir;  og  dette  er  vel  i  så  fald  kvadets  oprindelige  læsemåde. 

2  Om  de  forskellige  tolkninger  se  Golther,  Germ.myt.  539:  Mogk, 
G.  m.  2382. 

spelli  sættes  aldrig  i  umiddelbar  forbindelse  med  ilden;  det 
stoflige  interesserer  ikke. 

Efter  at  vi  har  flyttet  Muspelmændene  ud  af  det  system, 
hvori  sene  kristne  mytologer  har  anbragt  dem,  og  gengivet 
dem  deres  simple  og  umiddelbare  ragnaroks  -værdi ,  får  ud- 
tryksmåden i  de  tyske  kvad  en  ganske  anden  interesse  for 
os  end  tidligere.  Man  mærker  den  nære  parallel  i  udtrykkene: 
MMspelles  megin  obar  man  ferid  (Hel.),  en  er  Muspellz  synir 
riåa  myrkvid  yfir  (Lok.),  koma  munu  Muspellz  lyåir  (Vsp.). 
Overalt  er  Muspel  knyttet  til  den  fremrykkende,  den  nær- 
mende ødelæggelse.  Forskellen  er,  at  de  tyske  kvad  har 
grundbegrebet  i  renere  skikkelse;  i  de  nordiske  kvad  er  det 
blevet  episk  fortættet  til  enkeltskikkelser,  samstemt  med 
jætternes  angreb  på  guderne;  men  ingen  af  dem  har  skabt 
individuelle  optrin,  der  bærer  Muspels  navn. 

At  Muspelmændene  er  så  uudviklede  i  mytisk  henseende, 
vil  sikkert  sige,  at  de  er  forholdsvis  unge.  De  træder  ikke 
i  forbindelse  med  de  afgorende  skikkelser  fra  ragnaroks- 
kampen,  Surt,  Fenresulven  osv. ;  end  mindre  har  de  bestemte 
modstandere.  Den  store  gudestrid  synes  skabt  så  at  sige 
uden  at  sporge  dem  til  råds.  Forskerne  har  stredes,  om 
begrebet  Mtitspelli  var  hedensk  eller  kristent.  Det  svar,  som 
kilderne  giver,  er,  at  det  lever  på  skellet  mellem  hedenskab 
og  kristendom.  I  Tyskland  er  det  mægtigt  i  det  forste  kristne 
århundrede  og  dør  så  bort;  i  Norden,  der  blev  kristnet 
senere,  møder  det  i  det  sidste  hedenske  århundrede,  men 
uden  at  være  vokset  rigtig  sammen  med  de  andre,  mere 
fast  formede  ragnarok -forestillinger.  Imod  en  rent  hedensk 
oprindelse  taler  den  begrebsmæssige  klarhed,  hvormed  det 
fremtræder  i  oldtysk.  Det  er  da  en  slagskygge  af  de  kristne 
dommedagsforestillinger,  der  vandrer  sammen  med  og  forud 
for  kristendommens  forste  indtrængen.  Det  synes  rimeligt, 
at  ordet  er  vandret  fra  det  ene  folk  til  det  andet  i  digt;  ti 
den  sproglige  formel,  hvori  det  forekommer,  er  så  mærkelig 
ens.    Da  er  også  overgangen  kort  fra  begreb  til  en  personlig 

verdensødelægger.  I  en  sætning  som  den  oldsaksiske  Mild- 
spelles  megin  obar  man  ferid  vil  tilhørere  med  en  hedensk- 
mytisk fantasi  høre  dronet  af  en  kommende  jættemagt.  Kun 
et  lille  skridt  videre,  og  vi  er  i  det  rent  episke:  Miispellz 
megir  (synir,  ly  dir)  rida  myrkvid  yfir. 

I  en  vis  forbindelse  med  Muspelmændene  møder  vi  i 
kilderne  negleskibet.  »Naglfar  (neglefartojet)  kommer 
løs«,  hedder  det  i  Voluspå  »Muspels  mænd  kommer  over 
havet,  Loke  styrer«.  Men  som  vi  véd  fra  anden  side,  er 
forbindelsen  lidet  fast;  et  andet  kvad  lader  Muspelmændene 
drage  landvejs  over  den  store  morkskov.  Negleskibet  er  for 
så  vidt  et  motiv,  der  optræder  med  en  vis  grad  af  selv- 
stændighed. Til  dets  selvstændighed  hører  også,  at  det  fore- 
kommer udenfor  de  poetiske  kilder,  i  folketroen.  Snorre  véd, 
at  Naglfar  er  »»bygget  af  døde  mænds  negle;  derfor  er  det 
værd  at  vogte  sig  for,  at  om  en  mand  dør  med  uskårne 
negle,  da  øger  han  bygningstømmeret  til  Naglfar«. 

Denne  Naglfar -forestilling  har  sin  forudsætning  i  den 
brede  folketro.  Det  er  en  almindelig  tanke  i  menneske- 
heden, at  der  let  øves  skade  med  den  afskårne  negl;  snart 
fremføres  dette  uden  nogen  grund,  snart  med  den  grund  at 
hekse  kan  bruge  neglene  til  trolddom  imod  vedkommende 
person,  eller  at  fugle  kan  skade  vedkommende  derved;  i  en- 
kelte tilfælde  gives  der  mere  særlige  grunde,  som  vedkommer 
os  her.  Midlet  imod  denne  skade  er  sædvanlig  at  tilintet- 
gøre stykkerne:  at  skære  neglene  i  småstykker  eller  at  brænde 
dem  op,  undtagelsesvis  at  gæmme  dem  og  begrave  dem  med 
den  døde.  Efter  nyere  islandsk  folketro  bad  djævlen  Gud 
om  at  måtte  få  alle  afskårne  eller  afklippede  negle,  og  Gud 
gav  ham  lov  dertil,  hvis  menneskene  ikke  skar  dem  i  tre 
stykker;  og  det  gor  mennesker  altid,  ti  ellers  tager  djævlen 
dem  og  øger  sig  sko  sammen  af  dem  (fri.  J)j65sogur  II  3  og 
549).  På  samme  måde  tror  man  i  Danmark,  at  de  afskårne 
negle  skal  skæres  i  så  mange  stumper  som   muligt,    »for   at 

fanden  ikke  skal  have  noget  at  sko  sine  træsko  med«,  eller 
»for  ellers  bruger  heksene  dem  til  at  beslå  deres  træsko 
med«   (Feilberg,  Jysk  ordbog  II  681). 

En  særlig  form  er  troen  på  et  dj ævleskib  eller  dødninge- 
skib af  afskårne  negle.  Efter  islandsk  folketro  skal  hver  af- 
skåren negl  skæres  eller  bides  i  tre  stykker,  »ti  ellers  laver 
djævlen  et  helt  bord  af  dem  i  ligskibet  (nåskipio)«.  Der 
fortælles  et  sagn  om  en  fiskerbåds  mandskab,  som  kom 
senere  end  de  andre  bådlag  og  skyndte  sig  at  sætte  sin  båd 
ud;  men  da  de  var  lidt  fra  land,  sank  båden,  og  de  druk- 
nede alle;  men  de,  der  var  dragne  i  forvejen,  havde  lagt 
mærke  til,  at  den  båd,  der  stod  tilbage,  var  bygget  af  bar 
menneskenegle,  men  for  resten  smuk  nok  at  se  til.  Andre 
kender  det  samme  uden  forbindelse  med  døden;  det  hedder 
da  blot,  at  djævlen  bygger  sig  robåd  af  de  afskårne  negle, 
eller  at  han  bruger  dem  til  at  nagle  sit  fartøj  sammen  med 
(Isl.  {vjodsogur  II  549).  Fra  Danmark,  hvor  det  ellers  er 
den  almindelige  tro,  at  fanden  bruger  de  helt  skårne  eller 
de  om  sondagen  skårne  negle  til  at  »sko  sine  træsko  med«, 
kender  E.T.Kristensen  et  gammelt  rim:  »Fanden  kunde  ikke 
sejle,  forend  han  fik  sondags  negle«  (Jyske  folkeminder,  1X49). 

Heraf  ses  det,  at  den  folketro  om  negleskibet,  som 
møder  i  Voluspå  og  Gylfaginning ,  har  en  videre  udbredelse 
over  de  nordiske  lande.  Dog  fremgår  det  ikke,  om  man  i 
almindelighed  har  tænkt  på  et  troldeskib,  eller  om  man  har 
henført  det  til  verdens  undergang.  Det  sidste  kan  ganske 
vist  synes  rimeligst,  fordi  et  skib  af  negle  (særlig  af  døde 
folks  negle)  kun  meget  sent  kan  blive  færdigt;  men  tvingende 
grunde  derfor  har  vi  ikke.  — 

I  sig  selv  er  dette  negleskib  da  en  episk- fantastisk  udtydning 
af  den  gamle  overtro  om  neglene.  Og  den  står  ikke  alene.  Her 
iNorden  danner  djævlen  sig  sko  af  neglestumper;  hos  Littuer  og 
Ester  danner  han  sig  hat,  usynlighedshat;  i  Frankrig  bæger1. 


1  Mélanges  Russes  IV  154 ;  Mélusine  I  549  (nu  forøget  i  Kohler, 
Kleinere  schriften,  I  578 — 80).    Overtroen  om  negle,  se  Feilberg,  Jysk 


11,      GUDERNES    MODSTANDERE.  227 

Som  ragnaroksmotiv  er  Naglfar  (negleskibet)  intet  fast 
led  i  handlingens  gang.  Det  er  et  motiv,  der  episk  set 
hænger  løst  på,  og  geografisk  har  en  begrænset  udbredelse: 
i  Voluspå  (ligesom  i  dansk  og  islandsk  folketro)  er  det  bundet 
til  kystegne.  Det  er  kystboernes  anelse,  at  det  frygtelige  og 
fremmede  kommer  til  dem  over  havet.  Som  handlingstræk 
i  gudeslaget  svarer  det  til  den  irske  myte,  hvor  jætterne 
kommer  dragende  over  havet  til  den  store  kamp  med  guderne. 
Dog  véd  vi  intet,  om  der  her  skulde  være  et  poetisk  slægt- 
skab mellem  Nordboer  og  Kelter,  eller  om  blot  de  fælles 
naturforhold  har  skabt  den  samme  mytiske  dragt. 

S  urts  skikkelse  frembyder  for  myteforskeren  flest  gåder 
til  løsning;  men  fra  overleveringens  side  står  han  med  både 
fastere  og  klarere  træk  end  de  andre  gudemodstandere.  For 
det  forste  er  hans  optræden  fælles  for  kilderne  og  er  et 
væsenligt  led  i  ragnarok,  både  i  kampen  og  i  tilintetgorelsen. 
For  det  andet  gores  han  flere  gange  til  ét  med  gudefjenderne 
som  helhed:  »Hvad  hedder  den  holm,  hvor  Surt  og  aserne 
blander  blod?«  (Fåvnesmål),  »hvad  hedder  den  vang,  hvor 
til  strid  mødes  Surt  og  de  blide  guder?«  (Vafpr.).  Her- 
med stemmer  det,  at  en  bestemt  kampplads  i  ragnarok  al- 
drig nævnes  uden  i  forbindelse  med  Surt;  og  kilderne  — 
med  undtagelse  af  Voluspå  —  kender  overhoved  ingen  anden 
hovding  over  jættehæren  end  Surt.  Dette  digt  lader  ham  jo 
være  en  af  de  tre  jættehovdinger. 

Lige  så  fast  som  hans  hovdingplads  er,  er  hans  for- 
bindelse med  ilden.  »Surt  drager  sydfra  med  kvistens  øder«, 
hedder  det  i  Voluspå;  VafJ)r.  fortæller,  at  »Surts  lue«  (Surta- 


ordbog  II  680 — 82  med  henvisninger.  En  lignende  udvikling  som  den 
af  mig  givne  vedrørende  Naglfar- skib  et  s  folkelige  forudsætninger  fin- 
des i  Germania  XXVI  204 — 7  af  dr.  M.  Gaster  i  Bukarest.  Nogle 
har  villet  tolke  naglfar  som  »dødningeskib«  (jf.  gr.  véxvg,  vexgog-, 
se  hos  Golther,  Germ.  myth.  534).  Med  det  store  folketros-materiale 
for  oje  må  man  dog  holde  denne  etymologi  for  usikker. 

logi)  opbrænder  gudernes  boliger.  Herhen  horer  måske  også 
det  uklare  udtryk,  at  »Surts  frænde«  (Surtar  sefi,  Vspå  47) 
sluger  Ygdrasil.  På  Island  kaldes  stenkul  for  surtarbrandr 
og  kaldtes  så  allerede  i  middelalderen;  surtarepli  er  de  sorte, 
ligesom  afsvedne  knopspidser  på  padderokken1.  Surt  er  ikke 
blot  føreren  i  slaget,  han  er  også  ødelæggeren  af  Asgård 
eller  —  efter  en  enkelt  kilde  —  af  hele  verden.  Hans  brand 
må  være  et  resultat  af  hans  sejr;  det  er  mytologisk  umuligt, 
at  man  kan  brænde  »gudernes  helligdomme«,  for  man  har 
slået  dem  selv  ihjel2. 

Dette  er  digtningens  hovedtræk.  Med  Surts  skikkelse 
går  den  ikke  i  enkeltheder.  Det  er  kun  Voluspå  med  sin 
hang  til  specialisering,  der  giver  ham  en  bestemt  modstander 
i  kampen  (guden  Froj);  og  dette  svarer  ganske  til  digtets 
stræben  efter  at  nedtrykke  Surt  i  rang  med  andre  jættehov- 
dinger  —  i  strid  med  de  andre  kilders  vidnesbyrd.  Om  hans 
udseende  véd  de  heller  intet,  uden  at  en  dunkel  vending  i 
Voluspå  måske  tillægger  ham  et  sværd3. 

Om  Surts  hjemsted  og  rige  véd  Snorre  og  hans  efter- 
følgere meget  noje  besked:  han  bor  i  syd  i  den  ildfyldte 
»Muspelheim«  og  hersker  over  »Muspelsonner«,  vogtende 
rigets  grænse  med  sit  luende  sværd,  og  der  har  han  haft  sin 
plads  fra  forend  tidernes  begyndelse;  ti  selve  verden,  guders 
og  menneskers  leveplads,  er  opstået  ved  vekselvirkning  mel- 
lem Muspelheims  varme  og  Elivåges  frost.     Denne  opfattelse 


1  Vi'gfiisson,  Icel.  diet.  605;  Jensen-Tusch,  Nordiske  plante- 
navne 79.  (Formen  Surta-logi  er  formodenlig  ikke  dannet  af  et 
*Surti,  men  er  det  sædv.  Surtar-  i  afslidt  skikkelse  (jf.  festar-  og 
festa-).  Mandsnavnet  Sortebrand  (Domesdaybook)  har  naturligvis 
intet  med  Surt  at  gore,  men  er  lig  ags.  Svartbrand. 

2  Måske  dog  Voluspå  har  tænkt  sig,  at  han  straks  ved  sin  forste 
fremtræden  tænder  ild,  og  at  den  som  en  stadig  voksende  skovbrand 
breder  sig;  den  nævner  nemlig  ingen  ildtænding  efter  kampen.  Dette 
er  fysisk  meget  naturligt,  men  er  jo  svagt  i  mytologisk  henseende. 

3  Vspå  52:  skinn  af  sveråi  sol  valtiva.  Jf.  S.  Grundtvig,  Sæ- 
mundar  Edda  (1874)  s.  190. 

er  ganske  fremmed  for  Eddakvadene,  både  med  hensyn  til 
verdens  tilblivelse  og  verdens  undergang.  Vaf{)r.,  som  er 
Snorres  kilde  for  kosmogonien,  kender  kun  en  verdens-op- 
rindelse fra  frost,  og  den  benægter  tilværelsen  af  noget  levende 
væsen  (altså  også  af  Surt)  forend  jætten  Aurgelme  frem- 
kom af  de  stivnende  vanddråber.  Endvidere  er  der  intet  i 
vore  kilder,  der  bærer  navnet  Muspel,  og  som  sættes  i 
umiddelbar  forbindelse  med  Surt,  med  ild  eller  med  syden; 
i  Voluspå  er  de  bestemt  adskilte.  Derfor  lader  vi  begrebet 
Muspelheim  falde,  hvor  talen  er  om  Nordens  oldtid.  —  Der- 
imod har  vi  indenfor  kilderne  den  linje  i  Voluspå,  at  »Surt 
kommer  sydfra« ;  enten  har  digteren  haft  en  overlevering  til 
sin  hjemmel,  eller  også  har  han  på  egen  hånd  henført  den 
lueførende  Surt  til  sydens  hede  egne.  I  hvert  fald  har  denne 
stedlæggelse  ikke  almengyldighed;  ti  vi  har  andre  kilder,  som 
henlægger  gudeverdenen  til  syd,  så  at  her  ingen  plads  bliver 
til  Surt1. 

Også  fra  de  andre  ragnarok skvads  standpunkt  er  denne 
tanke  omtvistelig;  ti  hele  jættehærens  leder  kan  næppe  have 
sit  hjem  så  langt  udenfor  jætternes  verden,  som  ligger  i  øst 
og  nord.  Her,  ligesom  på  flere  andre  punkter,  kan  Voluspås 
skildring  af  de  fremrykkende  jætteskarer  ikke  have  gyldighed 
som  den  landgængse  mytelære. 

Hertil  kommer,  at  vi  indenfor  Eddakvadene  har  en  be- 
retning, der  henfører  Surt  til  et  helt  andet  bosted.  I  det 
dunkelt-mytiske  samtaledigt  Fjolsvinnsmål  nævnes  Surt  i 
forbindelse  med  jættekvinden  Sinmara;  hun  tænkes  boende  i 
verdensdybet,  hun  gemmer  i  jærnkiste  under  ni  låse  det  spyd, 
som  Loke  har  dannet  »neden  for  lig-grinden«;  dermed  kan 
den  strålende  hane  i  Mimetræet  fældes,  når  »den  blege  gyge« 
bringes  til  at  udlåne  det.  Hun  tænkes  at  bo  i  det  for  men- 
nesker mest  utilgængelige  dyb,  —  og  en  sådan  skjult  bopæl 
passer  også  bedst  til  den  overhøvding  over  jætterne,  der  aldrig 
optræder  på  myternes  skueplads  forend  i  den  afgørende  kamp. 


1  på,  vas  lå-  meå  jptnum  -unn  nykomin  sunnan,  Haustlpng. 

I  denne  sammenhæng  har  et  stykke  af  den  lavere  folke- 
tro sin  store  interesse.  Der  findes  på  det  vestlige  Island,  i 
Myre  syssel,  der  hvor  vejen  til  Nordlandet  går  ind  over 
heden,  Islands  storste  hule,  Surtshellir,  »Surts  hule«.  Den 
strækker  sig  ind  gennem  fjældet,  800  favne  lang  efter  nyere 
forskeres  opgivelse,  folkesagnet  regner  den  for  at  strække  sig 
tværs  igennem  hele  landet1.  Dette  navn  og  troen  på  et 
væsen  derinde  går  tilbage  til  Islands  allerførste  bebyggelses 
tid,  o.  år  900.  Den  unge  Torvald  holbark,  son  af  landnams- 
manden Hovde-Tord,  var  en  tid  i  besøg  på  gården  Torvards- 
stad  »og  da  gik  han  op  til  Surts  hule  og  fremsagde  der  en 
drapa,  som  han  havde  digtet  om  jætten  i  hulen«  2.  Det  er 
da  klart,  at  Islændingen  har  opfattet  Surt  som  en  jætte,  lig 
de  andre  jætter  (ikke  hørende  til  i  syden  eller  i  ilden),  kun 
adskillende  sig  fra  dem  ved  at  være  mægtigere  og  mere  skjult 
i  det  utilgængelige  dyb. 

Man  har  et  digt  af  en  skjald,  der  boede  nær  ved  Surts- 
hulen;  det  er  »Sonnetabet«'   af  Egil  Skallegrimsson  på  gården 


1  Kåliind,  Beskrivelse  af  Island,  I  338—43. 

2  Landnåmabok  (1900)  s.  69  og  190.  —  I  denne  sammenhæng 
må  berøres  et  mærkeligt  forhold,  at  navnet  Surt,  betegnelsen  for  den 
frygteligste  jætte  i  ragnarok,  på  Island  bruges  som  et  ligefremt 
mandsnavn.  Ved  nærmere  eftersyn  vil  man  dog  finde  dette  ret  for- 
klarligt. Fra  forst  af  optræder  det  nemlig  ikke  som  fødselsnavn, 
men  som  tilnavn;  Eorsteinn  surtr  (i  Torskefjord,  en  af  Bredefjordens 
sidearme,  sonnesan  af  landnamsmanden  Moster-Skegge)  har  et  til- 
navn af  samme  art  som  de  samtidige  porsteinn  hrungnir  og  porsteinn 
|)urs.  Dernæst  optræder  navnet  som  egenligt  mandsnavn  i  sidste 
halvdel  af  10de  årh. ;  Surtr  Atlason  på  Snefjældsnæs  var  sonneson 
af  en  af  de  alleryngste  landnamsmænd  (Land.  25  jf.  246);  Surtr  Gret- 
tisson  var  sonneson  af  en  landnamsmand  (Landn.  1843,  s.  158) ;  i  Ilte 
årh.  —  efter  indførelsen  af  kristendommen  —  bliver  navnet  noget 
almindeligere.  Disse  data  viser,  at  det  er  jættenavnet,  der  ved  en 
simpel  sproglig  udvikling  er  blevet  til  mandsnavn.  Navnets  stedlige 
begrænsning  til  Bredefjord  og  omliggende  egne  taler  for,  at  det  er 
jætten  i  Surtshellir,  der  på  denne  måde  er  bleven  opnævnt.  Dette 
giver  da  yderligere  støtte  for  jætten  Surts  berømmelse  hos  de  ældste 
Islændinge. 

Borg.  Der  taler  digteren  om  »Surts  dybe  dale«  (Surts  or 
søkkdpjum),  hvorfra  Odin  hentede  skjaldemjøden  op.  Her 
er  tanken  på  én  gang  knyttet  til  Surt  i  hulen,  fordi  han 
tænkes  at  have  sin  bolig  i  fjældets  dybe  gange,  og  samtidig 
hævet  over  den  stedlig  islandske  begrænsning:  hans  hjem  er 
—  ligesom  i  Fjolsvinnsmål  —  selve  det  mytiske  fjælddyb. 

Forestillingen  om  Surt  som  dybets  jætte  må  da  betegnes 
som  den  mere  udbredte,  Voluspås  lære  derimod  som  en  ene- 
stående variant.  Den  gængse  opfattelse  af  ham  som  hele 
jættehærens  fører  må  da  også  forudsætte  en  sådan  plads 
for  ham. 

Det  synes  rimeligt,  at  Surt  har  haft  sin  plads  i  ragna- 
roksmyterne,  forend  han  optrådte  i  anden  forbindelse.  Den 
plads  i  det  vanskeligst  tilgængelige  dyb,  som  Fjolsvinnsmål 
giver  ham,  tyder  snarest  på,  at  han  mangler  forbindelse  med 
naturen  og  tilværelsens  daglige  gang.  Den  gammelislandske 
jætte  i  Surtshulen  må  vi  betragte  som  afledt  af  den  til- 
svarende skikkelse  i  den  hojere  mytologi;  ti  således  kan  vi 
let  forklare  hans  væsen1. 

Navnet  Surtr  endelig  peger  i  samme  retning.  Det  lader 
sig  ikke  adskille  fra  sådanne  ord  som  svartr,  sort;  sorta, 
surta,  sværte,  sort  jærnholdigt  vand;  sorti,  morketåge;  lat. 
surdus,  døv,  mork.  Til  en  dybets  beboer  er  navnet  passende 
nok.  Det  vil  ulige  mindre  egne  sig  for  en  beboer  af  sydens 
ildverden,  med  mindre  man  vil  tænke  ham  som  neger! 

Imod  denne  opfattelse  af  Surt  som  verdensdybets  jætte 
vil  man  indvende,  at  det  passer  dårlig  med  hans  rolle  som 
ildjætte;  ti  for  Nordboerne  —  forend  Islands  bebyggelse  — 
lå  det  ikke  nær  at  tænke  sig  jordens   indre   som  gæmmende 


1  Nogle  vil  måske  opfatte  hulejætten  Surtr  (ejef.  Surts)  som  et 
væsen  forskelligt  fra  ragnaroksj ætten  Surtr  (ejef.  Surtar),  og  støtte 
denne  forskel  på  ordenes  forskellige  bojning.  Men  en  sådan  over- 
gang i  ordenes  bojning  er  ikke  sjælden  i  oldnordisk ;  en  ejeform  Surts 
for  ældre  Surtar  vil  da  blot  støtte  den  ovenfor  udtalte  mening,  at 
hulejætten  er  yngre  end  ragnarokjætten. 

en  skjult  ulykketruende  ildmasse;  få  egne  af  jorden  ligger 
så  fjærnt  fra  stærke  vulkanske  fænomener.  Men  hvem  siger 
også,  at  forestillingerne  om  Surt  skal  være  groede  på  nor- 
disk naturgrund?  vi  har  jo  netop  tidligere  set,  at  verdens- 
branden  ikke  havde  den  umiddelbare  gyldighed  for  menneske- 
livet, som  fimbulvinter  og  jordens  synken  i  hav,  men  at  den, 
forstenet  i  en  fast  plastisk  form  (som  »Surts  lue«),  tilhorte 
gudedramaet. 

Så  vidt  altså  de  nordiske  kilder  om  Surt.  Hvis  vi  vil 
søge  at  udfinde  hans  tilblivelse  ved  en  videregående  myte- 
sammenligning, har  vi  som  holdepunkter  hans  uadskillelige 
forbindelse  med  verdensbranden  og  med  jætteslaget.  Det 
forste  af  disse  motiver  fører  os  vidt  om  land,  men  forst  og 
nærmest  fører  det  os  til  Kelterne.  Det  andet  fører  os  ganske 
udpræget  til  den  keltiske  mytologi:  kun  der  har  vi  det  faste 
feltslag  mellem  gudernes  og  jætternes  hær,  med  bestemte  ikke 
blot  forkæmpere  men  hovdinger  på  hver  side.  Indenfor  den 
keltiske  mytekres  kunde  det  ligge  nær  at  sammenstille  Surt 
med  jætten  Balor,  især  hvis  dennes  dødbringende  ojekast  — 
således  som  nyere  mytologer  vil  —  egenlig  skal  være  ilds- 
luer; men  da  hans  gerning  er  at  fælde  gudekongen  og  selv 
at  falde  for  den  unge  hævners  hånd,  svarer  han  episk  til 
Fenresulven  og  slet  ikke  til  Surt.  Holder  vi  fast  ved  selve 
lighedsmotivet,  feltslaget  og  hovdingerne,  må  Surt  sammen- 
stilles med  førerne  af  »Fomorernes«  hær,  eller  bedre  med  den 
mest  fremtrædende  af  dem,  den  der  i  en  af  de  ældste  kilder 
kaldes  »Fomorernes  konge«,  Tethra.  Fælles  for  dem  begge 
er  lederstillingen  over  de  uhyre  hærmasser  i  jætteslaget,  uden 
at  nogen  enkelt  dåd  tillægges  dem1. 

Her  er  dog  et  enkelt  ejendommeligt  forhold  at  lægge 
mærke  til.    Tethra  var  ikke  blot  en  myteskikkelse,  men  var 


1  Enkelte  mytologer  ril  vel  lægge  mærke  til  den  deltalje-lighed, 
at  de  begge  fører  sværd  (ovenfor  s.  216  og  228). 

også  dyrket  som  gud.  Foran  hans  mægtige  stenbillede  ved 
Cen  Cruaich  i  det  vestlige  Irland  blev  der  ofret  mennesker, 
småbørn1.  Han  synes  at  have  været  en  dødens  gud,  og 
regnes  at  være  identisk  med  den  dødsrigets  gud,  som  ifølge 
Cæsar  spillede  en  stor  rolle  i  de  gamle  druiders  lære.  Men 
hele  dette  forhold  udelukker  jo  ikke  et  nært  forhold  mellem 
Tethra  og  den  nordiske  Surt;  tværtimod  bliver  hans  stilling 
som  dybets  mægtige  hersker  bedre  forståelig,  når  den  til- 
svarende keltiske  myte  handler  om  selve  underjordens  og 
dødsrigets  herre.  Denne  fælles  myte  om  den  store  gudemod- 
stander er  da  rodfast  på  keltisk  grund;  den  er  knyttet  til 
en  religiøs  hovedskikkelse.  Af  Nordboerne  er  han  kun  til- 
egnet som  præstelærdom  og  digtning;  dødsrigets  hersker,  Te- 
thra eller  »Dis  pater«,  går  igen  som  den  morke  Surt,  til  hvem 
hverken  kultus  eller  myte  knytter  sig  uden  ragnarokdigt- 
ningen alene.  Fra  nordisk  standpunkt  var  det  nødvendigt 
at  skabe  en  ny  skikkelse;  ti  en  sådan  guddom,  der  tillige 
var  »Fomorernes«  (jætternes)  konge  og  dermed  gudefjende, 
kendte  Nordboerne  ikke,  deres  religiøse  dualisme  var  af  en 
anden  og  enklere  art. 

Beviset  for  Surts  identitet  med  en  oldkeltisk  underjords- 
gud  kan  efter  tingenes  natur  kun  blive  af  en  noget  flygtigere 
art.  Dertil  er  vor  kendskab  til  gallisk  mytologi  altfor  ufald- 
kommen.  Hovedsagen  er,  at  vi  kan  forklare  skikkelsens 
opkomst  netop  indenfor  det  område,  hvor  det  poetiske  motiv 
—  det  store  gudeslag  og  den  store  jættehovding  —  viste  hen. 
Det  er  i  de  mytologisk  og  episk  set  nye  ideer,  at  vi  må 
søge  vor  ret  til  at  vove  springet  fra  det  nordiske  ragnaroks 
skikkelser  til  en  beslægtet  folkestammes  myteverden  og  dér 
søge  forbilledet  for  den  nordiske  Surt.  Men  selv  for  dem, 
der  viger  tilbage  fra  at  give  formodningen  en  så  bestemt 
adresse,  må  ett  stå  klart:  både  Muspelsvendene  og  Surt  står 
ganske  løsrevne  indenfor  den  nordiske  myteverden;  de  danner 


1  Révue  Celtique  I  260. 

den  stærkeste  modsætning  til  de  på  nordisk  grund  rodvoksne 
naturmotiver  indenfor  ragnarok.  Det  rodløse  ved  disse  og 
andre  gudemotiver  i  ragnarok  tvinger  stadig  det  sporsmål 
frem:  hvor  er  da  forudsætningerne  for  denne  digtning? 


12.    Det  bundne  uhyre. 

Der  er  blandt  forestillingerne  om  ragnarok  en  enkelt, 
som  man  hyppigst  kommer  tilbage  til,  og  som  mest  umiddel- 
bart udtrykker  den  rædsel,  hvormed  man  imødeså  verdens 
tilintetgørelse.  Det  er  tanken  om  en  trold  eller  et  uhyre, 
der  ligger  bundet,  men  som  en  gang  ved  verdens  ende  skal 
slippe  løs. 

Forestillingen  optræder  i  Norden  under  to  hovedformer: 
som  menneske  eller  som  rovdyr,  som  Loke  eller  som  Fen- 
resulven. 

I  det  gamle  Vegtamskvad  spår  den  døde  volve,  at  ingen 
skal  kalde  hende  frem,  »forend  Loke  slipper  løs  af  sine 
bånd  og  ødelæggerne  kommer  i  ragnarok«.  Også  Voluspå 
véd,  at  Loke,  løssluppen  af  sine  bånd,  fører  en  af  jættehærene 
til  ragnarokskampen;  måske  der  udtrykkelig  hentydes  til  ham 
med  ordene  »trolden  slipper  løs«  (jgtunn  losnar).  Endvidere 
støttes  "  disse  kildesteder  ved  adskillige  andre,  som  skildrer, 
hvorledes  han  lægges  i  bånd  og  han  ligger  bunden;  foruden 
Voluspå  og  Lokasenna  blandt  eddakvadene,  har  vi  afbildnin- 
gen deraf  på  det  nordengelske  Gosforth-kors,  og  desuden  den 
folkelige  myte  hos  Snorre,  om  hvorledes  han  bliver  fangen  i 
lakseskikkelse.  Endelig  som  variant  fortællingen  om  den 
bundne  Udgårdsloke. 

Endnu  hyppigere  er  det  bundne  uhyre  dog  ulven  Fenre. 
»Ulven  har  det  ikke  vel,  der  i  bånd  skal  bie  på  ragnarok«,  og 
i  samme  kvad:  »Ulven  ser  jeg  ligge  ud  for  åens  munding, 
indtil  guder  ødes«  (Lokasenna).  Da  Eyvind  skaldaspiller  i 
de  stærkeste  ord  vil  tolke  savnet  af  sin  faldne  drot,  griber 
han  til  dette  billede:   »Fenresulven  skal  løssluppen  fare  over 

menneskenes  boliger,  forend  så  god  en  konge  kommer  på 
den  tomme  vang«.  Denne  forestilling  om  hans  bryden  løs 
leger  da  også  under  antydningen,  at  »den  grå  ulv  ser  mod 
gudernes  bolig«  (Eiriksmål)  og  at  einherjerne  og  Odin  går 
at  stride  imod  den  (Grimn.). 

Omkring  dette  midtpunkt  aflejrer  sig  da  også  myten  om, 
hvorledes  guderne  får  ham  bunden. 

Om  selve  den  bundne  ulv  synes  man  at  have  en  slags 
dobbelt  forestilling.  Den  ene  er  den  almindelige,  den  får  ud- 
tryk i  Lokasennas  ord:  »Ulven  ser  jeg  ligge  ud  for  åens 
munding,  indtil  magterne  ødes«.  Holmen  i  åmundingen  er 
øjensynlig  det  sikreste  sted,  hvor  man  kan  have  en  fange; 
jf.  Vølund  på  holmen. 

For  at  gore  den  uskadelig  er  et  sværd  sat  fast  i  dens 
gab  med  hjaltet  mod  overkæben  og  odden  mod  underkæben, 
som  en  slags  gomsparri  (i  stedet  for  nyere  tids  mundkurv). 
Herom  vidner  allerede  et  vers  fra  10de  årh.  af  Eyvind  skalda- 
spiller.  I  øvrigt  findes  der  en  skjaldetradition  af  tvivlsom 
alder,  som  morer  sig  med  at  give  navn  til  hver  enkelt  ting 
i  Fenres  historie:  den  har  tre  navne  på  hans  lænker,  kalder 
holmen  for  Lyngve  (den  lynggro  ede)  og  søen  for  Amsvartne 
(den  uhyggelig  sorte),  to  åer  (»håb«  og  »fortvivlelse«)  rin- 
der fra  dens  frådende  gab,  osv.  osv.  Meget  dybsindigt  og 
interessant;  men  lidet  oplysende  for  selve  myten  om  den 
bundne  ulv1. 

En  afvigende  skildring  af  det  bundne  uhyre  findes  i 
Voluspå,  i  den  mærkelige  strofe,  der  gentages  som  omkvæd 
til  hele  dets  skildring  af  ragnarok:  »Garm  gør  hojt  foran 
Gnipahulen,  lænken  slides  sønder,  ulven  løber«.  Skont  de 
enkelte   ord  er   tydelige,    har   strofens   tankegang   dog   voldt 


1  Jf.  Bugge,  Home  of  the  eddic  poems,  lviii.  Navnene  Vil  og 
Van  forekommer  dog  ikke  »så  tidlig  som  i  Grimnesmål«,  men  i  de 
senere  remseagtige  udvidelser,  forfattede  i  andet  versemål  end  selve 
digtet;  den  ældste  tidsfæstede  brug  er  hos  skjaldene  i  forste  halvdel 
af  12te  årh.  (Olåfsdråpa  og  Haldor  skvaldre). 

fortolkerne  vanskelighed.  Miillenhoff  (V  139)  vil  have,  at 
den  forste  sætning  gælder  om  helvedes  porthund,  og  de  to 
sidste  om  Fenresulven.  Men  for  en  naturlig  opfattelse  må 
alle  tre  linjer  handle  om  det  samme  dyr.  Der  er  heller  intet 
i  vejen  for,  at  det  i  flæng  betegnes  som  »hund«  (Garm)  og 
»gøende«  og  tillige  som  »ulv«  (freki);  Odin  har  jo  ulve  som 
sine  hunde,  og  Fjolsvinnsmåls  glubske  porthunde  er  ved 
navnene  (Gifr  og  Geri)  betegnede  som  ulve  eller  ulveagtige. 
Den  Garm,  der  gør  foran  Gnipahulen,  er  da  enten  Fenre 
under  andet  navn  og  med  modificeret  opholdssted;  eller  det 
er  snarere  et  sidestykke  til  Fenre,  henlagt  til  jætte  verden  ens 
eller  dødsrigets  morke  huler. 

Sammenligner  man  Lokes  og  Fenresulvens  rolle  i  rag- 
narok, opdager  man  en  væsenlig  forskel.  Fenresulven  ud- 
fører ragnaroks  storste  kampdåd,  Gudekongens  fald.  Loke 
udfører  ingen  dåd,  og  kampens  gang  vilde  have  været  ganske 
den  samme,  hvis  han  ikke  var  bleven  løst,  eller  slet  ikke 
var  bleven  bunden.  Med  andre  ord:  Fenresulven  er  det  all er- 
væsenligste  led  i  ragnarok,  Loke  er  fra  handlingens  stand- 
punkt overflødig.  Han  er  den  svagere  gentagelse  af  den 
tanke,  der  har  fundet  et  kraftigere  og  mere  rammende  udtryk 
i  Fenresulven. 

Samler  vi  alt  mytestof,  der  findes  om  Fenresulven,  for 
derigennem  at  udforske  dens  natur  og  udspring,  viser  det  sig 
snart,  at  der  intet  er,  undtagen  det  der  knytter  sig  til  rag- 
narok. Med  sin  såkaldte  fader  Loke  har  han  ikke  nærmere 
at  gore;  alle  myter  drejer  sig,  om  han  skal  være  bunden 
eller  løs:  aserne  anvender  deres  snedighed  på  at  lægge  ham 
i  bånd,  og  Tyr  mister  sin  hånd  i  dens  gab.  Ligesom  flere 
andre  af  ragnaroks  væsner  har  han  ingen  oplevelser  eller 
daglig  virksomhed,  men  er  alene  til  for  verdens-ødelæggel- 
sens skyld. 

Jeg  vil  da  gå  samme  vej  som  ved  de  tidligere  lejlig- 
heder,   og    se   om   man   i   andre   folkeslags   myteverden   kan 

finde   forklaring  på   det,    hvis   oprindelse   ikke  lader  sig  ud- 
granske indenfor  Norden. 

Forestillingerne  om  det  bundne  uhyre,  der  ved  verdens 
ende  kommer  løs,  er  nu  bedst  kendte  som  led  i  kristne 
dommedagsforestillinger;  men  de  findes  tillige  i  ganske  he- 
densk form  hos  Perser,  Tartarer  og  Finner.  Der  er  i  alt  tre 
hovedformer:  det  bundne  rovdyr,  den  bundne  slange,  og  det 
bundne  menneske.  Af  dem  har  det  bundne  rovdyr  særlig 
interesse  for  vor  Fenresulv,  og  det  bundne  menneske  for 
vor  Loke. 

Forestillingen  om  den  bundne  trold  eller  djævel 
i  menneskeskikkelse,  der  skal  komme  løs  ved  verdens 
undergang,  optræder  alene  indenfor  kristendommen,  og  er 
nærmest  begrænset  til  den  middelalderlige  kristendom.  En 
begyndelse  til  denne  forestilling  findes  i  Nikodemus-evangeliet, 
som  i  5te  årh.  fik  sin  endelige  form:  Efter  sin  død  på  korset 
stiger  Kristus  ned  i  dødsriget  og  sejrer  over  djævlen;  han 
byder  englene  at  binde  ham  og  at  overgive  ham  til  Hades, 
dødsrigets  fyrste,  for  at  han  skal  holdes  i  lænker  indtil 
dommedag.  Endnu  stærkere  kommer  denne  tanke  til  orde 
hos  biskop  Isidor  af  Sevilla  (død  636):  »Når  djævlen«,  siger 
han,  »skont  bunden,  har  udøvet  stor  grumhed  mod  mar- 
tyrerne, vil  han  dog  blive  langt  grummere  på  Antikristens 
tid,  når  han  kommer  løs«.  I  den  tidlige  middelalder  tager 
forestillingen  om  den  bundne  djævel  storre  magt.  I  de  old- 
engelske  digte  fra  7de  årh.,  kendte  under  Kædmons  navn, 
skildres  der,  hvorledes  Satan  ligger  med  jærnbånd  om  hals, 
hænder  og  fødder  og  svies  af  helvedluerne.  En  række  bil- 
ledlige fremstillinger  heraf  haves  i  Kædmon-håndskriftet  fra 
10de  årh.;  også  på  fastlandet  optræder  sådanne  billeder  fra 
9de  årh.  af.  Fra  en  af  de  jyske  granitkirker  kendes  der  en 
lignende  fremstilling. 

Mange  steder,  især  i  Syd-  og  Østeuropa,  knytter  der  sig 
sagn    og  folketro    dertil,    dels    om    hvorledes   Jesus    narrede 

Aarb.  f.  nord.  Oldk.  og  Hist.    1902.  Jg 

djævlen  til  at  få  lænken  på,  dels  om  hvorledes  den  bliver 
tyndslidt  og  stadig  må  fornyes1. 

Den  ældste  kristendom  kender  ikke  den  bundne  Satan, 
og  visse  udtalelser  i  Ny  Testamente  strider  bestemt  imod 
den.  Det  er  dog  let  at  se  dens  udgangspunkt.  I  Johannes 
Åbenbaring  fremstilles  det  onde  som  en  drage,  »den  gamle 
slange«,  der  bliver  overvunden  af  englen  Mikael  og  bunden 
for  tusend  år,  men  ved  verdens  ende  kommer  løs.  Og  denne 
forestilling  om  en  bunden  slange  kan  følges  videre  til 
Persernes  religiøse  skrifter:  helten  Thraetaona  overvinder 
slangen  Dahaka  og  binder  den  inden  i  bjærget  Demavend, 
men  ved  verdens  ende  sønderriver  den  sine  bånd  og  går  ud 
til  ødelæggelser,  indtil  helten  Keresaspa  vågner  op  og  fæl- 
der den. 

Det  er  mindre  kendt,  at  også  forestillingerne  om  det 
bundne  rovdyr  kan  følges  vidt  om  land.  Vi  vil  begynde 
med  et  eksempel  fra  midt  inde  i  Siberien,  med  et  kvad  fra 
de  tartariske  folkestammer,  der  strejfer  om  på  højsletterne 
mellem  Jenesai-floden  og  Altai-bjærgene,  i  egnene  vest  for 
Baikal-søen2. 

I  heltesangen  om  Ala  Kartaga  forekommer  en  spådom 
om  verdens  ende:  »Sådant  rygte  går  i  folket,  at  enden  virke- 
lig er  nær;  der  skal  være  et  land  i  det  fjærne,  langt  fra  vort 
land,  der  hvor  månen  og  solen  går  ned,  ved  det  store  store 
hav  med  det  hoje  jærnbjærg.  Ved  bjærget  bor  Jedai  Khan. 
Syv  hunde  har  Jedai  Khan,  bundne  med  stærke  jærnlænker. 
Kommer  de  syv  hunde  løs,  gør  og  hyler  de  kun  én  gang: 
da  er  enden  på  alt,  på  mennesker,  dyr  og  fugle«.  Fulde 
•af  uro  rider  heltene  til  den  vise  helt  Dsjalaty  og  søger  råd. 
Han  trøster   dem  med,   at  så  længe  Jedai   Khan   er  i  live, 


1  Årb.  1883,  265  (Nikodemus-ev.),  330  (Isidor),  333  (Kædmon), 
341 — 45  og  322  (Kædmon-tegningerne),  331  (nyere  sydtysk  folketro), 
1884,  6  (Vinding  kirke). 

2  Schiefner,  Heldensagen  der  minussischen  Tataren  (Petersburg 
1859)  s.  123—57 ;  også  i  Mélanges  Asiatiques,  III  (1859)  379—81. 

kan  hundene  ikke  sønderrive  deres  lænker.  For  at  sikre 
sig  yderligere  går  han  ud  at  lytte  til  fuglenes  og  dyrenes 
tale,  men  vender  nedslået  tilbage,  ti  alle  skabninger  klagede 
og  græd.  Han  sender  to  falke  op  til  himlen,  en  slange 
ned  i  jorden,  en  gedde  i  havet,  og  en  hermelin  ind  i  bjær- 
gets  gange.  Falkene  kommer  tilbage  med  budskab  om 
Kudai  (gud,  eller  himmelguderne):  han  sad  hensunken  i  sorg 
over,  at  alt  skulde  forgå.  Fra  dybets  herre  hørte  slangen 
det  samme  bud,  fra  havet  gedden,  og  fra  skovguden  herme- 
linen: at  enden  på  alt  var  nær.  Yed  næste  morgengry  ud- 
spørger Dsjalaty  to  sorte  flyvende  ravne,  som  har  bolig  i  de 
himmelhøje  lærketræer  på  jærn bjærget,  der  hvor  solen  og 
månen  går  ned.  De  fortæller  ham,  hvad  der  er  sket:  I 
Jedai  Khans  telt  under  jærnbjærget  er  den  unge  helt  Ala 
Kartaga  bleven  opfostret;  i  tredve  år  har  han  kæmpet  med 
Jedai  Khan ,  og  endelig  har  han  fældet  ham.  Men  i  det 
øjeblik,  da  Jedai  Khan  faldt,  rev  hundene  sig  løs  af  jærn- 
lænken;  dog  Ala  Kartaga  greb  i  lænken  og  bandt  dem  på 
ny,  han  lagde  en  mundkurv  af  kobber  på  dem,  så  at  de 
ikke  kunde  gø.  Da  ravnene  har  talt,  ser  Dsjalaty  sig  atter 
om:  mennesker,  dyr  og  fugle  er  ophørte  med  deres  klager. 

Herefter  går  hundemotivet  helt  ind  i  den  episke  fortæl- 
ling. Heltene  drager,  seks  i. tal,  ud  for  at  opsøge  Ala  Kar- 
taga ved  det  fjærne  jærnbjærg.  De  møder  ham  førende  de 
syv  hunde  med  sig  i  lænke;  ti  den,  som  er  ejer  af  hundene, 
vil  alder  og  død  aldrig  få  magt  over.  Han  skænker  hver  af 
heltene  en  hund  med  pålæg  om  ikke  at  give  den  føde,  men 
kun  at  holde  den  godt  bunden;  ti  hvis  hunden  blot  når  at 
rive  sig  løs,,  stryge  mundkurven  af  og  gø  en  eneste  gang,  da 
er  enden  på  alt  ganske  nær.  Den  unge  helt  Ala  Kartaga 
rider  nu  i  syv  år,  indtil  han  finder  sin  hjemstavn  og  sine 
forældre.  Men  pludselig  afbrydes  han  ved,  at  hundene  har 
revet  sig  løs  for  de  andre.  Han  farer  som  en  pil  på  sin 
blåhvide  hest  gennem  verdens  ni  lande,  indtil  han  kommer 
til   stedet,   hvor  måne   og   sol   synker.     Heltene  står  skræk- 

16* 

slagne,  men  han  indespærrer  hundene  bagved  bjærgets  klippe- 
dore,  og  han  byder  dem  at  komme  hvert  eller  hvert  andet  år 
og  se  om  hundene  har  skrabet  dorene  i  stykker  med  deres 
skarpe  jærnkløer.  Tiden  går,  og  atter  har  hundene  revet  sig 
løs;  heltene  har  nemlig  regnet  det  tilstrækkeligt  at  vælte  en 
klippe  for  bjærgets  indgang.  Ala  Kartaga  iler  på  sin  hest 
til  stedet  og  afhugger  med  ett  hug  alle  hundenes  hoveder: 
»Også  uden  jer  kan  jeg  leve«,  siger  han  »hvis  gud  vil  unde 
mig  alder«.  Dernæst  afhugger  han  på  samme  måde  hove- 
derne af  de  fem  helte  med  et  eneste  hug.  Også  de  sidste 
to  hunde,  som  heltene  ikke  har  hindret  i  at  skrabe  sig  ud  af 
hulen,  dræber  han:  »Også  uden  jer  kan  jeg  leve,  om  gud 
vil  give  mig  alder«. 

Det  er  hos  et  hedensk  Tartarfolk,  at  denne  forestilling 
om  de  bundne  uhyrer  og  verdens  undergang  møder  os.  De 
enkelte  træk  er  stærkt  forskellige  fra,  hvad  vi  ellers  kender, 
og  tankegangen  er  helt  hedensk  eller  primitiv;  de  bundne 
vilddyr  repræsenterer  kun  deres  egen  frygtelige  ødelæggelses- 
lyst,  de  har  intet  med  godt  og  ondt  eller  med  de  andre 
menneskefjendske  magter  at  gore.  Myten  er  bleven  ind- 
vævet i  heltesagn;  men  vi  iagttager  let,  at  den  indeholder 
en  af  heltesagnet  uafhængig  tilværelse;  hundene  har  plads 
ved  tilværelsens  yderkant,  og  de  har  en  guddommelig  vogter 
Jedai  Khan,  boende  »der  hvor  solen  og  månen  synker«  som 
en  slags  styrer  af  himmellegemernes  gang.  Intet  under,  at 
myten  om  uhyrerne  drages  over  i  heltesagn;  ti  han  er  en 
yndet  bifigur  i  de  tartariske  heltekvad1. 

En  ganske  lignende  myteforestilling  findes  i  et  estnisk 
æventyr,  optegnet  nærved  Østersøens  kyst.  En  fattig  mis- 
handlet hyrdedreng  vandrer  ene  ud  i  verden.  En  gammel 
mand  råder  ham  til  at  vandre  mod  øst  og  blive  ved  at  gå  i  syv 
år,    da  skal  han    nå  til   et  skyhojt  bjærg,   og  der  skal  han 


1  Schiefner,  Heldensagen   der  min.  Tataren,  s.  349  ff.  382.    En 
anden  berøring  er  heltens  kamp  med  vild  hund,  sstds.  s.  221  ff. 

finde  sin  lykke.  Drengen  følger  rådet.  Efter  syv  års  van- 
dring når  han  et  bjærg,  hvis  top  er  skjult  i  skyerne,  og  ved 
fem  dages  vandring  når  han  over  det.  Der  træffer  han  en 
stor  mand,  som  tager  ham  i  sin  tjæneste,  og  fører  ham  hen 
til  en  hule  med  tredobbelte  jærndore.  »I  hulen«,  sagde  han 
»står  mine  glubske  hunde  lænkede;  du  må  passe  på,  at  de 
ikke  graver  sig  ud  under  doren.  Ti  hvis  en  af  dem  slipper 
ud,  er  de  andre  ikke  længer  til  at  holde,  de  vil  følge  efter 
ham  og  tilintetgøre  alt  levende  i  verden.  Og  når  den  sidste 
hund  kommer  løs,  da  er  det  verdens  ende,  og  solen  har 
skinnet  sidste  gang«.  Han  viser  drengen  et  bjærg  af  op- 
stablede granitblokke;  de  er  slæbte  sammen,  for  at  man  al- 
tid kan  vælte  en  ny  sten  for,  når  hundene  får  en  af  de 
gamle  kradset  bort.  Han  passer  nu  sin  nye  gerning.  I  løbet 
af  to  eller  tre  måneder  får  hundene  gravet  et  hul,  men  han 
vælter  en  ny  sten  for;  han  får  hver  dag  god  kost  og  hvert 
år  en  god  Ion;  men  han  keder  sig  dog,  når  hans  husbond 
sover,  ti  det  varer  syv  .uger  ad  gangen.  En  gang  imens 
hans  husbond  havde  sin  sovetid,  kom  en  stor  ørn  flyvende 
og  satte  sig  hos  ham.  »Du  er  en  tåbe«  sagde  den  »at  du 
lever  dit  liv  hen  med  mad  og  drikke  og  med  penge,  som 
ikke  nytter  dig  til  noget;  tag  din  husbonds  vindfodede  hest 
ud  af  stalden,  bind  din  pengepose  på  dens  ryg  og  rid  bort 
imod  vest;  på  få  uger  kan  du  atter  nå  til  menneskene.  Men 
bind  hesten  med  jærnlænker,  ellers  løber  den  tilbage  til  sit 
hjem,  og  din  husbond  vil  da  snart  indhente  dig;  men  har 
han  ingen  hest,  da  er  hans  fødder  bundne«.  »Men  om  jeg 
drager  bort«,  sagde  han  »hvem  skal  da  våge  over  hundene, 
mens  min  husbond  sover?«  Ørnen  svarede  ham,  at  den  kære 
gud  havde  skabt  hans  herre  til  at  være  hundenes  vogter,  og 
at  det  kun  var  af  dovenskab,  han  sov  de  syv  uger  igennem. 
Da  sadlede  han  hesten  og  lagde  sin  pengesæk  på  den.  Han 
var  ikke  kommen  langt  fra  bjærget,  da  han  hørte  en  stemme: 
»Holdt,  holdt,  gå  med  dine  penge,  men  lad  mig  beholde  min 
hest«.     Men  han  hørte  ikke   derefter  og   red   videre;    på   få 

uger  nåede  han  menneskeverdenen.  Han  byggede  sig  et  smukt 
hus  og  giftede  sig,  og  hvis  han  ikke  er  død,  lever  han  endnu ; 
men   den  vindfodede  hest  skal  være  død  for  længe  siden1. 

Trods  den  mægtige  afstand  imellem  Altai-bjærgene  og 
Østersøen  slutter  Esternes  æventyr  sig  noje  til  Tartarernes 
heltesagn  i  selve  de  mytiske  træk:  bjærget  ved  verdens 
ende;  uhyrerne  er  en  flok  af  vilde  hunde,  som  er  indespær- 
rede og  lænkede  der;  en  overnaturlig  vogter  må  stadig  holde 
oje  med,  at  de  ikke  slipper  løs,  og  begge  steder  holdes  de 
tilbage  ved  at  der  væltes  sten  for  doren.  Hos  begge  folke- 
slag er  myten  flyttet  over  i  heltesagn,  men  på  ret  forskellig 
måde.  Den  samme  myte  om  verdens  undergang  må  altså 
have  eksisteret  hos  vidt  adskilte  grene  af  den  finsk-tyrkiske 
folkeæt  i  Asien  og  Østeuropa. 

Efter  denne  rundgang  igennem  de  forskellige  folkeslags 
myteforestillinger  vender  vi  os  atter  til  de  nordiske  former 
af  det  bundne  uhyre.  Det  er  nu  klart,  at  vi  har  parallel 
til  den  bundne  Loke  i  den  kristne  middelalders  bundne 
Satan;  og  parallelen  er  så  meget  mærkeligere,  fordi  denne 
bundne  trold  i  menneskeskikkelse  er  fremmed  både  for  de 
ældste  kristne  og  alle  de  hedenske  forestillinger  om  verdens 
undergang.  Geografisk  og  kronologisk  udgor  vor  Loke  én 
gruppe  med  den  bundne  Satan  i  de  kristne  lande.  Be- 
grebsmæssig hører  de  i  endnu  hojere  grad  sammen.  Det  er 
et  særsyn,  at  den  løsrevne  trold,  der  kommer  til  verdens 
ødelæggelse,  har  menneskeskikkelse.  Den  umiddelbare  ræd- 
sel er  ubetinget  storre  ved  det  vilddyragtige  uhyre ,  og  om- 
dannelsen nås  næppe  uden  ved  en  religiøs  udvikling,  som 
mere  fremhæver  den   ondes   sjælelige   beskaffenhed.     Vender 


1  Schiefner,  Zum  mythus  vom  weltuntergange  (Mélanges  russes, 
IV  [1859]  s.  8 — 17) ;  teksten  stemmer  —  ifølge  meddelelse  af  profes- 
sor Kaarle  Krohn  —  ordret  med  den  senere  offenliggjorte  estniske 
grundtekst  i  Kreutzwalds  estniske  ae  ventyrs  ånding .  Den  forste  del 
af  æventyret  har  jeg  gengivet  stærkt  forkortet. 

vi  tanken  om  og  tænker  os  den  bundne  Loke  og  den  bundne 
Satan  udviklede  uafhængig  af  hinanden,  står  vi  overfor  det 
i  hoj  grad  usandsynlige,  at  en  så  ejendommelig  forestilling 
skulde  opstå  på  samme  tid  og  næsten  på  samme  sted,  men 
med  ganske  forskellige  forudsætninger. 

Det  er  givet,  at  forestillingen  om  den  bundne  Loke  ikke 
er  ældgammel  i  nordisk.  Folketroen  i  alle  Nordens  lande 
vidner,  at  han  egenlig  er  en  naturguddom,  hersker  over  ilden 
og  over  den  glødende  sommerhede  (»Lokabrenna«,  »Lokke 
driver  sine  geder«),  et  delvis  plagende,  delvis  hjælpende 
væsen.  En  kres  af  myter,  hvor  han  optræder  sammen  med 
Odin  og  Høner,  viser,  at  han  egenlig  hører  gudeverdenen  til. 
Hans  optræden  som  den  bundne  gudefjende,  hvis  sidste  gen- 
komst nævnes  med  rædsel,  skyldes  da  en  omdannelse  og  vil 
lettest  forklares  ud  fra  en  fremmed  indvirkning:  Loke  går 
fra  den  snedige  og  tvivlsomme  gud  mere  og  mere  over  i  de 
kristnes  djævel1. 

På  et  enkelt  punkt  af  Loke-myterne  er  den  fremmede 
indflydelse  helt  sikker.  Der  en  fortælling  om,  hvorledes 
Torkel  Adelfar  på  kong  Gorms  befaling  drager  til  Udgårds- 
Loke  (Ugarthilocus  =  Utgar5aloki)  i  det  yderste  nord,  stiger 
ned  i  hans  morke  hule  og  bringer  et  af  hans  horntykke 
skæghår  tilbage  som  kendetegn.  Indholdet  er  identisk  med 
et  almindeligt  europæisk  æventyr  om  den  rige  mand,  der 
sender  den  fattige  dreng  til  Helvede  for  at  hente  tre  hår  af 
Fanden2. 

Selve  det  nordiske  billede  af  den  bundne  Loke  er  gen- 
nemgående identisk  med  den  middelalderlige  kristne  opfat- 
telse af  Lucifer.  Han  ligger  bunden  i  en  hule  i  jordens 
indre.  På  Gosforthkorset  ses  Loke  bunden  om  hals,  hænder 
og  ben;  således  også  Lucifer  på  flere  af  tegningerne  i  Kæd- 


1  Om  Loke  jf.   Axel  Kock  i  Indogermanische  forschungen  X 
90—103;  jf.  Bugge,  Eddie  poems,  lx. 

2  Asbjørnsen  og  Moe  I  nr.  5  (med  varianter)  ;  Grimm  nr.  29  (m. 
var.) ;  osv.  osv. 

mon-håndskriftet  (Arb.  1883,  341  ff.).  På  gravkorset  fra 
Kirkby  i  Westmor  el  and  (Arb.  1883,  322)  ses  djævlen  lænket 
til  et  spidst  klippestykke;  om  Loke  antydes  det  i  Lokasenna, 
at  han  skal  blive  bunden  til  den  spidse  klippe.  En  ret  ejen- 
dommelig lighed  er  det,  at  de  begge  ikke  blot  er  sikrede 
mod  at  gore  skade,  men  også  er  genstand  for  pinsel.  Lu- 
cifer pines  med  ild.  I  den  nordiske  myteverden  lod  dette 
sig  dårlig  indpasse;  derfor  pines  Loke  af  ormegift,  på  Gos- 
forth-korset  ses  slangen  hængende  over  ham.  Men  dette 
stemmer  med  den  oldengelske  opfattelse  af  helvede  som 
»ormesalen«   (se  wyrmsele). 

Der  er  ganske  vist  ett  ejendommeligt  træk  ved  den 
bundne  Loke.  Hans  hustru  står  hos  ham  og  holder  skål 
under  imod  edderdryppet,  således  som  det  allerede  ses  på 
Gosforth-korset.  Men  selv  denne  skikkelse  kan  forklares 
ud  fra  kristne  påvirkninger.  På  tegningerne  i  Kædmon- 
håndskriftet  ses  gærne  en  vinget  menneskeskikkelse  stående 
hos  den  bundne  Lucifer  og  vendt  imod  ham;  undertiden  ses 
en  lignende  skikkelse  flyvende  hen  til  ham.  I  de  kristnes 
opfattelse  er  det  den  af  de  faldne  engle,  der  bringer  helved- 
fyrsten budskab  og  udretter  hans  ærende;  men  en  eller  anden 
viking  har  let  kunnet  opfatte  det  som  den  bundne  jættes 
hustru. 

Derimod  finder  man  ingen  berøring  med  kristendommen 
i  beretningen  om,  hvorledes  Loke  blev  bunden.  Hans  færd 
i  lakseskikkelse  svarer  til  de  andre  myter  om  hans  dyrefor- 
vandlinger. Sonnens  tarme,  hvormed  han  bliver  bunden,  så- 
ledes at  båndene  bliver  til  jærn,  minder  om  et  tilsvarende 
træk  ved  kong  Vikars  ofring.  Indpodningen  af  det  frem- 
mede element  synes  at  være  sket  på  en  tid,  hvor  den  hjem- 
lige mytedannelse  endnu  var  frodig. 

Nogen  sikker  nordisk  tradition  tor  jeg  derimod  ikke  se 
i  forestillingen  om,  at  Loke  volder  jordskælv,  når  han  krym- 
per sig  i  sine  bånd.  Rundt  omkring  i  verden  opfattes  dron 
og  rystelser  i  jorden  som  virkning  af  en  bunden  jætte,   der 

prøver  at  rive  sig  løs.  Fortalt  om  den  kristne  djævel  findes 
dette  motiv  i  Schwaben  (Teufelsklinge  i  Rauhe-Alb)  og  ved 
Bodensøen  (Rootseer  Ried);  på  bunden  af  fjældsøen  på  Pi- 
latusbjærget  ligger  Pontius  Pilatus  bunden.  Om  almindelige 
jætter  fortælles  noget  lignende  ved  Felsberg  i  Hessen,  ved 
Steinsberg-søen  i  Elsangdalen,  osv.  (Menzel,  Odin,  s.  80  —  81); 
i  Østgøtland  om  Ur-koen  i  Urberget1.  Esternes  yndlingshelt 
Kalevipoeg  står  i  underjordsriget  med  hånden  klemt  fast  i 
klippen;  når  han  ryster  sig,  bruser  havet  og  jorden  skælver. 
Under  Ætna  ligger  Enkelados  og  Tyfon,  og  får  jorden  til 
at  skælve.  Denne  forestilling  synes  at  høre  til  dem,  der  med 
lethed  fødes  på  ny,  så  ofte  man  har  brug  for  dem. 

For  det  bundne  rovdyr  i  ragnarok  (Fenresulv-fore- 
stillingen  med  sine  afskygninger)  har  vi  det  nærmest  til- 
svarende i  de  østlige  landes  forestillinger  om  verdens  ende. 
Således  som  Voluspå  skildrer  den  bundne  Garm,  minder  det, 
træk  for  træk,  om  den  finsk- tartariske  myte.  Rovdyret  er 
en  hund,  dens  gøen  varsler  ragnarok,  den  er  bundet  ved 
fjældhulen,  og  når  den  sønderriver  sine  bånd,  vil  verdens 
undergang  indtræde.  Den  eneste  afvigelse  i  grundmotivet  er, 
at  den  er  bunden  foran  Gnipahulen,  altså  med  biforestil- 
ling  om  at  vogte  hulens  indgang;  men  sammenhængen  viser, 
at  dens  egenlige  væsen  er  at  være  bunden  indtil  ragnarok, 
og  tanken  om  at  den  vogter  indgangen  er  en  biforestilling, 
der  vel  er  fremkaldt  ved  de  i  mytologien  sædvanlige  vog- 
tende hunde. 

Men  også  Fenresulven  svarer  i  grundtræk  til  den  finsk- 
tartariske  myte.  Det  er  i  begge  tilfælde  rovdyret,  som  ingen 
anden  opgave  har  end  at  true  med  ødelæggelse.  Pladsen  på 
holmen  i  åens  munding  er  hos  sletteboere  en  naturlig  afløs- 
ning for  klippehulen;  og  sværdet  i  dens  mund  som  gémsparri 


1  Laurenius,  Dissertatio  de  Ydria  (1736)  s.  33;  jf.  nfor  §  13. 


246  OM    RAGNAROK. 

er  kun  tillæmpning  til  oldtidens  og  middelalderens  måde  at 
gore  vilddyr  uskadelige  på. 

Mest  af  alt  vejer  dog  ligheden  i  selve  begrebet.  Lige- 
som den  ragnaroksbundne  menneskeskikkelse  tilhører  et  vist 
område  (det  kristne  Europa  samt  Norden  med  dens  Loke- 
skikkelse), slutter  vort  bundne  rovdyr  sig  i  begreb  og  i  om- 
råde til  de  forestillinger,  som  vi  kan  følge  gennem  Østeuropa 
og  ind  på  Asiens  stepper. 

Flere  nyere  forskere  har  søgt  Fenresulvens  forbillede  i 
kristendommens  djævel,  opfattet  som  ulv.  Det  er  rigtigt  nok, 
at  man  hos  middelalderens  forfattere  ikke  sjælden  finder  Satan 
betegnet  som  »helvedulven«  o.  L;  men  jeg  kender  ikke  noget 
kildested  eller  noget  billedværk,  der  rent  legemlig  opfatter 
ham  som  ulv,  og  endnu  mindre  som  en  lænket  ulv.  Så  er 
det  ganske  anderledes  alvor  med  rovdyret  i  den  nordiske 
Fenresulv  og  de  finsk-tartariske  verdenshunde1. 

Her  må  dog  nævnes  den  overensstemmelse,  som  en  for- 
sker i  den  nyeste  tid  har  udpeget  mellem  en  serbisk  folke- 
legende og  den  nordiske  myte  om  Fenresulven.  Legenden 
begynder  med  at  fortælle,  at  Dabog  (djævlen,  egl.  en  gi. 
slavisk  gud)  var  kejser  over  jorden,  medens  Gud  Herren 
herskede  i  himlen;  de  blev  enige  om  at  dele  herredømmet, 
således  at  Gud  skulde  have  alle  de  retfærdige  sjæle,  men 
Dabog  alle  de  onde.  Men  da  de  fleste  mennesker  var  onde, 
blev  Dabogs  part  langt  den  storste.  Gud  fik  da  udforsket, 
at  hvis  han  fik  en  son,  kunde  denne  kræve  det  tabte  tilbage 
som  sin  arv.  »Da  Dabog  hørte,  at  Gud  Herren  allerede 
havde  født  og  undfanget  en  son,  og  at  han  havde  givet  sig 
på  vej  for  at  kræve  sin  arv,  spærrede  han  i  raseri  sit  gab 
så  hojt  op,  at  underkæben  gik  langs  ad  jorden  og  overkæben 


1  Om  djævlen  som  ulv:  Bugge,  Home  of  the  eddic  poems,  s.  Itu, 
med  henvisn.  Forestillingen  er  så  at  sige  slet  ikke  trængt  ind  i 
folkesagnene.  Kun  i  Tirol  har  man  hos  enkelte  truffet  den  forestil- 
ling, at  det  er  »en  glubende  ulv«  (eller  en  mangehovedet  drage,  eller 
helvedfyrsten  Lucifer),  som  Kristus  har  bundet  til  verdens  ende. 

rørte  himlen,  for  at  han  således  kunde  sluge  Guds  son. 
Men  Guds  son  undte  ham  ikke  mindste  pusterum,  men  stødte 
sin  lanse  i  hans  underkæbe  og  rejste  så  lansen  op,  så  at  den 
stod  fast  imod  overkæben.  Og  sådan  som  Guds  son  har 
spærret  gabet  op  på  ham,  står  det  endnu  den  dag  idag  og 
skal  blive  stående  i  evighed.  Men  de  syndige  sjæle,  som 
Dabog  i  umindelige  tider  havde  slugt,  styrtede  alle  ud  af 
hans  svælg  og  drog  med  Guds  son  til  Gud  Herren  i  him- 
len«1. Det  kan  ikke  nægtes,  at  Dabog  på  to  væsenlige 
punkter  stemmer  med  Fenresulven:  den  til  himlen  nående 
overkæbe  genfindes  i  dem  begge,  og  spyddet  i  Dabogs  gab 
svarer  ganske  til  sværdet  i  ulvens.  Hertil  kommer  den  mere 
flygtige  lighed  imellem  gudssonnen  og  Vidar  som  sejrherrer 
over  denne  fjende.  Men  derfra  kan  man  ikke  slutte,  at  de 
forestillinger  om  Fenre,  som  Nordboerne  havde  i  10de  og 
vel  allerede  i  9de  årh.,  var  tillæmpninger  af  den  kristne  le- 
gende. Det  er  uvist,  om  denne  overhoved  eksisterede  på  dette 
tidspunkt.  Den  bogumilske  sekt,  hvis  åndsprog  den  i  hoj 
grad  bærer,  opstod  forst  midt  i  10de  årh.  I  hvert  fald  var 
Nordboerne,  ved  et  mægtigt  bælte  af  hedenske  folkeslag,  skilte 
fra  de  kristne  Sydslaver.  Endnu  stærkere  synes  mig  ind- 
holdet at  tale  derimod.  Den  karakteristiske  omstændighed  i 
myterne  er,  at  overkæben  rører  himlen,  medens  underkæben 
er  ved  jorden.  Dette  passer  meget  dårligt  med  det  kristne 
verdensbillede  og  med  djævlens  plads  i  tilværelsen.  Men  hvis 
det  er  indkommet  i  den  serbiske  myte  fra  en  folkeoverleve- 
ring udenfor  kristendommen,  da  beviser  det  jo  ikke  den 
kristne  mytes  oprindelighed,  men  tyder  netop  på,  at  der  forud 
for  legenden  har  været  en  slavisk  folketradition,  der  lignede 
myterne  om  Fenresulven. 

Der  findes  et  heltekvad  fra   de   hedenske  Tartarer  midt 
i  Asien.    Den  unge  helt  får  af  sin  plejefader  hest,  sværd  og 


1  Jagic  i  Archiv  fur  slav.  philol.  V  12  (jf.  166) ;  jf.  Bugge,  Ed- 
die Poems,  s.  lxii — iv. 

bue,  og  en  advarsel  om  ikke  at  ride  mod  vest.  Men  da 
han  sidder  på  hesten,  siger  han  til  sig  selv:  Hvorfor  skulde 
jeg  ikke  ride  mod  vest?  Han  rider  imod  vest  og  bliver  ved 
at  ride.  Han  mærker,  at  det  er  vinter,  på  den  rimlrosne 
krave;  han  mærker,  at  det  er  blevet  sommer,  ved  at  solen 
bager  på  hans  skulder.  Da  han  er  kommen  over  et  stort 
fjæld,  vender  hesten  sig  pludselig  om;  djævlen  er  nær.  Hvad 
har  du  set?  sporger  han.  Se  ned,  og  se  op,  sagde  den.  Da 
så  han  troldens  overlæbe  snappende  efter  himlen,  og  dens 
underlæbe  efter  jorden.  For  at  redde  sig  skabte  han  sin 
jærngrå  hest  til  en  krage,  der  floj  i  vejret,  og  sig  selv  til 
hestemog,  der  lå  på  vejen;  men  i  næste  ojeblik  var  han  atter 
menneske,  trådte  ind  i  troldens,  Ker-Jutpas,  mund  og  fæstede 
med  en  nagle  hans  underlæbe  til  jorden,  og  på  samme  måde 
naglede  han  overlæben  fast  på  himlen.  Så  trådte  han  Ker- 
Jutpas  bug  i  stykker,  og  ud  af  den  kom  kvæg  i  utallig 
mængde,  folk  i  mængde,  foruden  store  skatte  af  guld  og 
sølv.  Nogle  af  menneskene  klagede  sig:  Vi  levede  i  et  varmt 
land,  nu  er  vi  komne  i  et  koldt.  Andre  sagde:  Hvad  for 
ædel  mand  har  friet  os  ud  af  denne  sorte  nat!  Så  gav  han 
sig  på  hjemvej,  drivende  det  hvide  kvæg  foran  sig,  og  med 
undersåtterne  i  følge1.  Handlingen  i  den  tyrkiske  heltemyte 
består  af  ganske  de  samme  led  som  den  serbiske  legende: 
gabet  der  er  spærret  op  til  himlen,  kæberne  der  ved  heltens 
hurtige  bevægelse  bliver  spærrede  fra  hinanden,  så  at  uhyret 
er  afvæbnet,  og  menneskene  der  kommer  frem  af  dets  morke 
indre.  Men  der  er  ikke  det  mindste  kristne  i  den  tyrkiske  myte; 
selv  en  formodning  om,  at  den  skulde  være  opstået  ved  at 
den  kristne  legende  afstrog  sine  religiøse  træk,  vil  føles  som 
overordenlig  vovet.  Myten,  således  som  vi  har  den  her, 
svarer  ganske  til  et  myte-  og  æventyr-motiv,  som  er  udbredt 


1  Radloff,  Proben  der  volkslit.  der  turkiscben  stamme  Siidsibi- 
riens .  I  38  —42  (jeg  har  forbigået  det  motiv,  at  han  skaffer  sine 
blinde  plejeforældre  deres  ojne  igen  fra  trolden ;  dette  hænger  sam- 
men med  et  slavisk  æventyr;  Archiv  f.  slår.  phil.  V  20 — 23). 

over  hele  jorden  og  må  gå  tilbage  til  ældgamle  tider:  helten 
der  vover  sig  ind  i  uhyrets  indre  og  befrier  de  af  det  slugte 
mennesker1.  Selv  den  serbiske  legende  indeholder  i  kamp- 
skildringen ikke  det  mindste,  der  er  særligt  for  kristendom- 
men. Tværtimod  bevæger  den  sig  i  ganske  barnlige  og  pri- 
mitive forestillinger  med  et  himmelrum,  hvor  der  er  ganske 
lavt  til  loftet  og  med  den  uklareste  forening  af  det  kolossale 
og  det  daglige  storrelsesmål:  kæberne  når  jo  fra  himmel  til 
jord  og  spyddet  tænkes  at  nå  lige  så  langt.  Med  andre  ord: 
det  er  en  gammel  folkemyte  eller,  om  man  vil,  et  æventyr, 
der  er  taget  i  brug  af  den  tidlige  middelalders  præster  og 
har  fået  en  religiøs  indledning  tilsat.  Heltemyten  om  det 
betvungne  uhyre  er  i  virkeligheden  den  samme  hos  de  he- 
denske Tartarer  og  de  kristne  Slaver. 

Dette  uhyre  kommer  endnu  oftere  for.  I  et  andet  helte- 
kvad fra  samme  tartariske  stamme  fortælles  der  om  Kan- 
Pudåi.  Da  en  himmelhqj  klippe  spærrer  ham  vejen,  kløver 
han  den  med  en  pil  og  rider  ind  gennem  skåret,  midt  ind  i 
jorden;  på  sin  vej  fælder  han  forst  »slange-herren«,  så  en 
uhyre  steppeflue;  midt  inde  i  jorden  standser  hesten  og  ad- 
varer ham:  »Ham  der  slikker  jordens  træer  med  sin  under- 
læbe og  himlens  stjærner  med  sin  overlæbe,  Altaibjærgets 
herre,  den  sorte  tyr,  er  det;  vi  er  komne  ind  i  hans  gab 
med  de  90  hugtænder«.  Han  binder  hesten  med  jærnlænker 
og  gor  sig  rede  til  at  skyde.  Her  går  fortællingen  over  i  et 
motiv,  der  er  meget  yndet  i  de  tartariske  heltekvad:  hesten 
råder  ham  til  hellere  at  vente  natten  igennem,  ved  morgen- 
gry skal  han  se  en  regnbue  med  en  rød  tråd  midt  i;  den 
skal  kan  ramme,  ti  i  den  sidder  jættens  sjæl.  Han  skyder 
og  rammer,  men  i  det  samme  segner  han  besvimet  om,  indtil 
han  efter  åringers  forløb  kaldes  til  live  af  sin  trofaste  skim- 
mel (Radloff  I  70 — 75).    Lidt  simplere  er  motivet  i  et  kvad 


1  Tylor,  Primitive  culture,  I  (3.  ed.)  335—372;   jf.  min   »Den 
lille  Rødhætte«  (i  »Naturen  og  mennesket«  1894,  s.  24  ff.). 


250  OM    RAGNAROK. 

fra  en  anden  Tartarstamme.  Karakans  eneste  datter  er  draget 
ud,  for  at  vise  at  hun  duer  til  at  forsvare  sin  faders  ejen- 
dom. Hun  drager  at  opsøge  »slangekongen««  i  hans  hytte; 
men  pludselig  står  hun  i  hans  gab;  »den  ene  læbe  er  ved 
himlen,  den  anden  læbe  ved  jorden,  hagen  er  nede  i  jorden«. 
Hun  går  ind  igennem  gabet;  mennesker  og  helte,  vilddyr  og 
fugle  findes  levende  derinde;  hun  standser  foran  hans  hjærte, 
beder  én  af  heltene  at  give  sig  et  sværd,  men  det  brast  imod 
hans  hårde  hjærte;  da  hug  hun  med  sit  eget  sværd  og  dræbte 
ham.  Alle  de  levende  væsner  gik  ud  af  slangekongens  krop 
og  priste  deres  befrier  (RadlofF  I  351 — 53). 

Endnu  nærmere  ved  grundformen  ligger  et  tredje  tar- 
tarisk  kvad.  En  modstander,  som  ikke  kan  overvinde  kva- 
dets helt,  går  at  hente  den  sorte  tyr,  for  at  den  skal  sluge 
ham  og  hele  hans  hytte;  tyren  er  så  stor,  at  dens  fodspor 
dækker  så  meget  som  en  arschin  filt.  Tana  skjuler  sin  hest 
i  græsset,  og  smeder  sig  en  lanse  af  jærn;  »han  steg  op 
til  himlen,  Tana  med  den  stenbrune  hest  gennemborede 
den  sorte  tyrs  overlæbe,  dens  underlæbe  fæstede 
han  i  jorden«.  Han  bandt  det  overvundne  uhyre  udenfor 
Padschåtti  Kans  hytte;  der  åd  den  forst  syv  heste  og  syv 
okser,  så  kanens  tre  sendebud  og  endelig  ham  selv  med  hus 
og  alt  kvæg  (Radloff  I  301).  Trods  den  uklare  fortælling 
genkendes  spyddet  i  det  serbiske  sagn,  hvormed  gabet  bliver 
spærret  op.  —  I  et  estnisk  æventyr  vandrer  tre  brødre  ud  i 
verden;  undervejs  spærrer  en  heks  sit  gab  op  »lige  til  sky- 
erne« for  at  sluge  dem,  men  brødrene  løber  igennem,  inden 
hun  kan  lukke  det  til1.    Således  kan  dette  motiv  —  uhyret 


1  Kallas,  Marchen  der  Ljutziner  Esten,  nr.  5  ("V erhandl.  d.  estn. 
gesellschaft  XX  118)  ;  fortællingen,  hvor  dette  bruges  som  ligegyldigt 
bimotiv,  er  i  sin  helhed  en  fordærvet  form  af  æventyret  om  tvilling- 
brødrene. Lignende  motiv  i  et  norsk  æventyr  (Asbjørnsen  og  Moe  I 
2483) :  gennem  et  opspærret  ulvegab  og  dernæst  gennem  et  lignende 
ulvegab  kommer  kongesønnen  ind  i  Spanieland  og  finder  der  den 
eftersøgte  kongedatter.     I  den  islandske  Eireks    saga   viåforla   fra 

med  gab  lige  til  himlen,  hvori  helten  styrter  sig  ind,  inden 
det  når  at  sluge  ham,  —  følges  over  hele  den  tyrkisk-finsk- 
slaviske folkeverden.  Og  fra  dens  nordøstlige  til  dens  syd- 
vestlige udkant  kan  vi  følge  det  særlige  træk,  der  svarer  til 
vor  Fenresulv,  at  kæberne  nagles  eller  spærres  fra  hinanden, 
så  at  uhyret  er  uskadeliggjort.  Det  serbiske  sagn  om  Guds 
son,  der  sætter  spyddet  i  Dabogs  mund,  er  da  en  gammel 
folkemyte  i  kristen  tillæmpning;  og  det  er  denne  slaviske 
folkemyte,  som  står  så  nær  ved  vor  nordiske  Fenresulv,  at 
der  rimeligvis  er  et  særligt  slægtskab  imellem  dem. 

Det  er  da  den  samme  østeuropæiske  folkemængde,  der 
gemmer  de  nærmeste  sidestykker  både  til  Fenresulven  som 
»bundet  rovdyr«  ved  ragnarok  og  til  dens  opspærrede  gab 
med  sværdet  i.  På  nordisk  (eller  måske  på  gotisk-germansk?) 
grund  synes  da  de  to  forestillinger  at  være  voksede  sammen ; 
rædselen  for  den  kommende  ødelæggelse  standses  ved  for- 
ventning om,  at  guddomsmagten  dog  skal  vinde  sejr. 

Vidarskikkelsens  betydning  indenfor  edda-mytologien  be- 
ror helt  på  hans  sejr  over  ulven.  Hver  gang  han  forekom- 
mer på  digtningens  scene,  er  den  med,  åbenlyst  eller  under- 
forstået. Vi  kender  ikke  andre  myter  om  ham,  og  vi  kender 
intet  sikkert  til  hans  påkaldelse  i  oldtiden1;  selv  hans  øde 
og  kratvoksede  land  (i  Grimnesmål)  er  muligvis  kun  en 
folkeetymologisk  afledning  af  hans  navn.  I  hvert  fald  beror 
hans  rang  i  asernes  verden  helt  på  denne  ene  kamp;  han 
er  en  episk,  ikke  en  religiøs  skikkelse. 

Motivhistorisk  synes  Vidarskikkelsen  at  være  skabt  ved 


14de  årh.  går  vejen  ind  til  Paradis  igennem  en  drages  opspærrede 
gab,  og  helten  vover  sig  derigennem  med  draget  sværd  i  hånden 
(Fornaldarsogur  III  668). 

1  Det  er  uvist,  om  de  to  sammenliggende  gårde  Virsu  og  Torsu 
er  opr.  "Vioarshof  og  *|)6rshof  (Rygh,  Norske  gårdnavne  III  84). 
Hvis  det  virkelig  er  tilfældet,  må  det  vel  hænge  sammen  med  den  i 
det  sydøstlige  Norge  fremtrædende  lyst  til  at  have  hellige  steder  for 
alle  guder  af  asakresen. 

foreningen  af  det  bundne  uhyre  og  det  himmelnående  gab. 
Men  denne  forening  er  sket  på  en  ejendommelig  måde,  i  den 
glimrende  plastiske  form  —  enestående  iblandt  alskens  folke- 
traditioner —  at  han  træder  med  sin  ene  fod  i  dyrets  under- 
kæbe, mens  han  med  hånden  griber  om  overkæben  og  river 
gabet  op.  Hertil  kommer  yderligere  det  ejendommelige  træk 
med  den  tykke  sko,  sanket  sammen  af  alverdens  bortkastede 
læderstumper. 

På  dette  punkt  gemmer  sig  sikkert  gammel  overtro,  der 
er  bleven  benyttet  i  myten,  ligesom  tilfældet  var  med  trol- 
denes negleskib.  Men  det  er  ikke  nær  så  let  at  gribe  den; 
også  på  det  punkt  hævder  Vidarmyten  sin  særstilling.  Der 
kan  mindes  om  en  jysk  folketro,  at  når  folk  smider  viskerne 
af  deres  træsko  bort,  tager  fanden  dem  og  går  med  dem 
(Jyske  folkeminder,  X  74).  Rigtignok  er  det  i  myten  blevet 
en  gud,  der  bruger  stumperne  til  menneskenes  hjælp;  men 
en  sådan  overgang  er  ikke  ukendt.  Mens  den  almindelige 
tro  om  de  afskårne  negle  er,  at  de  skal  skjules,  for  at  trol- 
dene ikke  skal  gore  menneskene  skade  med  dem,  træffer  vi 
et  sted  den  forestilling,  at  de  ligefrem  skænkes  til  guderne. 
I  Persernes  hellige  lov  Vendidad  hedder  det:  »Dig,  fugl  As- 
hozusta,  tilbyder  jeg  disse  negle,  dig  overlader  jeg  disse  negle; 
de  skal  blive  dine  lanser,  sværd  og  buer,  dine  ildfjedrede 
pile  og  slyngesten  imod  de  mazanske  djævle«  (Kohler,  Kl. 
schriften,  III  580).  Her  er  omvurderingen  sket;  hvor  det 
for  almindelig  gammel  folketro  gælder  at  sikre  sig  mod  trolde, 
der  vender  en  stærkere  religiøs  tro  motivet  om  og  tager  det 
i  guddommens  tjæneste.  Og  således  synes  det  netop  at  være 
sket  med  læderstumperne  til  Vidars  sko. 

Med  kristendommen  synes  hverken  Vidar  eller  Fenres- 
ulven  at  stå  i  særlig  forbindelse.  En  undtagelse  må  man 
måske  dog  gore  med  myten  om,  hvorledes  ulven  bliver  lokket 
til  at  tage  lænken  på;  den  minder  om  en  kristen  folke- 
legende. I  Italien  fortælles,  at  Kristus  kom  til  djævlen  med 
guldkæde  på;  djævlen  vilde  låne  den  og  prøve  den;  men  da 

han  fik  den  om  halsen,  blev  den  til  en  jærnlænke,  der  holdt 
ham  bunden  (Pitré,  Archivio  IV  488;  fra  Abruzzerne).  En 
anden  form  har  legenden  i  et  finsk  kvad  (Bugge,  Studier  I 
384)  og  i  en  overlevering  fra  Ukraine  (Revue  des  tråd.  pop. 
X  419);  den  sidste  fortæller,  at  djævlen  havde  gjort  en 
lænke  rede  til  at  fange  Jesus,  når  han  nedsteg  i  dødsriget, 
men  Jesus  fik  ham  til  at  vise  på  sig  selv,  hvordan  den 
skulde  tages  på,  og  i  det  samme  udtalte  han  sit  almagts- 
ord,  og  derved  blev  lænken  svejset  sammen  om  djævlens 
hals.  Slægtskabet  med  disse  kristne  forestillinger  er  dog 
næppe  helt  sikkert,  og  det  gælder  i  hvert  fald  kun  ulvens 
forhistorie,  ikke  noget  af  de  egenlige  ragnaroks-motiver. 

Som  resultat  af  min  granskning  mener  jeg  da  at  kunne 
fastslå  dette,  at  medens  den  bundne  Loke  bygger  på  kristne 
forestillinger  i  de  vestlige  lande,  hører  Fenresulven  sammen 
med  en  gruppe  af  østlige  landes  forestillinger  om  ragnaroks- 
rovdyret  og  uhyret  med  det  himmelnående  gab.  Selve  det 
store  kampoptrin  i  gudernes  sidste  strid  (Odin  —  ulven  — 
Vidar)  synes  at  indeholde  elementer  fra  to  sider:  dels  hænger 
det  sammen  med  keltisk  ragnaroks-myte  om  gudekongens  fald 
og  hævn,  dels  med  en  østlig  myteoverlevering  om  ulv  (eller 
hund)  der  skal  ødelægge  verden.  Har  den  forste  tilført  et 
mere  udviklet  og  sammensat  mytebillede,  da  er  der  fra  den 
anden  side  kommet  en  mere  plastisk  kraft  og  det  umiddel- 
bare indtryk  af  ragnaroks  rædsel.  Inderlig  sammensm æltede 
har  de  frembragt  vort  mægtigste  ragnaroksbillede  i  dets  gi- 
gantiske storhed:  Odins  død  og  Vidars  sejr. 


13.    Ormen. 

Der  er  et  andet  ragnaroks-motiv,  en  uhyre  orms  frem- 
brud, som  spiller  en  rolle  i  nyere  nordisk  folketro.  Stærkest 
gor  det  sig  gældende  i  det  nordlige  Jylland,  i  Ty. 

Om  Kløv  bakker  nord  for  Tisted  (Hundstrup  sogn, 
Hillerslev  herred)   hedder   det,  at  der  ligger  en  stor  lindorm 

Aarb.  f.  nord.  Oldk.  og  Hist.    1902.  17 

inde  i  bakken,  og  kommer  den  ud,  da  vil  næsten  hele  verden 
blive  lagt  øde.  Eller  det  hedder,  at  når  det  sidste  slag  står 
på  Tis-enge  ved  Tisted,  »så  skal  lindormen  i  Kløv  bakke 
bryde  ud  og  gore  det  af  både  med  venner  og  fjender,  så 
ikke  én  bliver  tilbage;  men  det  kan  også  være  det  samme, 
for  da  er  det  dommedag«  (Grundtvig,  GI.  danske  minder,  III 
136 — 38).  Lidt  længere  østpå,  i  Vester-Hanherred,  fortæller 
man,  at  der  kryber  en  lindorm  tværs  igennem  landet  imod 
vest;  for  nogle  år  siden  skal  folk  have  set  den  i  en  fordyb- 
ning i  Svinkløv  bakker,  men  når  den  når  ud  til  Vesterhavet 
ved  Bulbjærg  (den  bratte  klint  ud  mod  havet),  »så  skal  hele 
verden  forgå«  (E.  T.  Kristensen,  Jyske  folkeminder,  VIII  385). 
Andre  fortæller,  at  der  ligger  en  lindorm  i  Norbjærge  bakke 
(Gøttrup  sogn,  også  i  V.  Hanherred);  de  folk,  der  saver  kalk- 
sten i  bakken,  skal  have  hørt  den  dernede.  Til  en  bestemt 
tid  skal  den  komme  ud,  og  da  dør  alt  det  den  når  og  alt 
det  den  ser.  Nogle  siger,  at  det  varer  300  år,  inden  den 
kan  æde  sig  ud  af  Norbjærg,  da  bakken  er  så  svær  (E.  T. 
Kristensen,  Danske  sagn,  II  178 — 79,  nr.  10 — 13). 

I  Vestjylland  fortælles  lignende  sagn,  dog  uden  at  man 
er  sig  bevidst,  at  det  er  den  almindelige  verdensødelæggelse. 
Under  Brande  kirke  ligger  der  en  lindorm  og  nærer  sig  af 
ligene;  en  dag,  når  der  er  allerflest  mennesker  i  kirken,  skal 
den  vælte  den,  »og  derefter  vil  den  gå  ud  at  ødelægge  alle 
folk  i  sognet,  så  vidt  som  den  kan.«  Men  samtidig  bliver 
to  tyrekalve  opfødte  med  mælk,  og  de  kæmper  med  lind- 
ormen og  fælder  den,  men  er  selv  så  ilde  medhandlede,  at 
de  kun  går  syv  og  ni  skridt,  for  de  synker  livløse  til  jorden. 
Også  Norre -Nissum  kirke  skal  en  gang  blive  væltet  af  den 
underjordiske  lindorm1. 

Også  ret  afdæmpet  lyder  et  sagn  fra  Færøerne.  I  bygden 
Hattarvik  på  Fugloy  findes  der  en  hqj,  Gullheygur,  hvor  en 


1  E.  T.  Kristensen,  Jyske  folkeminder,  IV  65;  jf.  Danske  sagn, 
II  195. 

lindorm  ligger  og  ruger  på  sit  guld;  men  hvis  den  blot  når 
at  få  hovedet  ud  af  hojen,  da  skal  hele  bygden  forgå.  (Med- 
delt af  dr.  Jakob  Jakobsen). 

På  Island  venter  man  derimod,  at  ormen  i  Lagarfljot 
skal  komme  frem  til  verdens  ende.  I  Lagarfljot  —  den  lang- 
strakte sø  på  det  østlige  Island,  den  længste  i  hele  landet, — 
skal  der  findes  en  uhyre  orm,  som  undertiden  skyder  sin  ryg 
op  af  vandet  så  hojt,  at  man  kan  se  solen  under  dens  bug. 
»Og  siger  mand  end  ydermere,  at  den  hellige  biskop  Gud- 
mund skal  have  gaaet  fra  Hoolum  bispegaard  paa  blotte  fødder 
vel  over  30  miile  didhen  til  samme  flod,  og  med  hans  hellige 
maninger  bundet  ormen  fast  paa  hoved  og  hale;  .  .  .  men 
bugten  voxer  i  lycker  og  runddeel  alt  stille  indtil  den  sidste 
verdens  dommedag;  inden  hvilken  tiid  hånd  skal  vorde  løs, 
og  ødelægge  det  ganske  Fliotsdals  herred.  Ab  hoc  angve 
libera  nos  Domine!«  Således  lyder  beretningen  fra  en  præst 
midt  i  18de  årh.1. 

En  svensk  folketro  fra  Ydreherred  i  Østgøtland  hører 
delvis  sammen  hermed.  Inde  i  Urberget  findes  en  uhyre  ko 
Ur-koen,  som  en  gang  har  skrabet  søen  Somnen  frem,  men 
en  troldkarl  har  bundet  den  inde  i  bjærget  med  en  jærn- 
hestesko  om  halsen.  »Till  foda  år  for  henne  framlagd  i 
berget  en  stor  nothud,  af  hvilken  hon  hvarje  julafton  får 
uppåta  ett  hår;  och  då  alla  dessa  åro  fortårda,  slipper  hon 
los  och  forstorar  så  vål  Ydre  som  hela  vår  verld«.  Når 
det  er  mod  uvejr,  hører  man  koen  ryste  sig  i  båndene  der- 
inde (Raåf,  Ydre  hårad,  I  (1856)  s.  31;  jf.  ovfor  s.  245). 
Dette  sidste  motiv  med  kohuden  fortælles  noget  klarere  i  et 
smålandsk  sagn  om  jætten  Gilbert:  Troldmanden  Kettil  Runske 
har  bundet  ham  med  sin  runekævle  på  hænder,  fødder  og 
mund  i  en  grav  på  Visingsø;  »dårofver  lade  Kettil  tre 
tjurhudar   och    sju    tunnor    lindkol,    och    ej  blir  Gilbert  los, 


1  Jon  Marteinsson  i  Thott  953  fol. ;  jf.  Timarit,  1901,  s.  136. 

forrån  kolen  ruttnat  upp  och  alla  haren  afplockats  från 
huderna;  men  ej  får  han  taga  mer  ån  tre  hår  om  året« *. 

Igennem  alle  disse  overleveringer  går  meget  tydelig 
den  samme  sagntype.  Der  er  et  uhyre  i  dybet,  det  har 
skikkelse  af  en  vældig  orm  (undtagen  i  svensk),  det  skal 
en  gang  komme  frem  og  ødelægge  alt  levende  i  så  vid  en 
kres,  som  det  kan  nå.  Uhyret  bor  under  jorden,  inde  i 
bakke  eller  bjærg;  kun  islandsk  lader  det  bo  i  søen,  men 
den  islandske  folketro  henfører  alle  lindormeforestillinger  til 
floder  og  søer,  så  dette  vidnesbyrd  har  liden  betydning. 
I  ødelæggelsens  omfang  finder  vi  den  samme  svingning 
mellem  en  stor  og  en  lille  forestillingskres ,  som  vi  kender 
fra  jordens  synken  i  hav  og  fra  så  mange  andre  folkesagn. 
Nogle  af  vore  kilder  lader  den  »forstora  hela  vår  verld«, 
»da  vil  næsten  hele  verden  blive  lagt  øde«,  »ikke  én  bliver 
tilbage,  for  da  er  det  dommedag.«  Andre  fortællere  har  den 
snævrere  synskres:  den  vil  ødelægge  bygden,  herredet  eller  i 
almindelighed  »så  vidt  den  når« ;  men  dette  vil  jo  dog  sige 
hele  det  område  hvor  sagnets  fortællere  færdes  og  som  de 
daglig  forestiller  sig.  Flere  fortællere  opfatter  det  også  som 
en  indledning  til  dommedag2. 

I  de  fleste  overleveringer  lever  ormen  sit  eget  liv  i 
dybet,  indtil  den  en  gang  bryder  frem.  Kun  svensk  og  islandsk 
nærmer  den  til  forestillingen  om  det  bundne  uhyre;  men 
dette  har  øjensynlig   ganske   særlige   grunde.     På  Island  har 


1  Aldén,  I  Getapulien  (Stockh.  1883)  s.  95.  En  videre  forgrening 
af  samme  motiv  er  vistnok  følgende :  i  Visby  store  kirke  er  ophængt 
en  fisk ;  når  den  fortæres  eller  muler  op,  kommer  dommedag  (Rååfs 
hskr.  saml.,  meddelt  mig  af  H.  F.  Feilberg).  I  andre  landes  kendetegn 
på  dommedag  har  jeg  ikke  truffet  på  lignende.  Her  synes  at  foreligge 
en  sammensmæltning  af  Urko- motivet  i  ragnarok  og  den  ikke  så 
sjældne  tro  på  en  ophængt  husfetish  af  et  eller  andet  dyr. 

2  Når  lindormen  kommer  frem  af  Bulbjærg,  »så  skal  hele  verden 
forgå.«  (Det  vestjyske  sagn,  at  verden  skal  forgå,  når  rotterne  får 
gnavet  sig  ud  til  Vesterhavet,  er  formodenlig  en  formindsket  gen- 
tagelse af  sagnet  i  Ty.) 

man  —  overensstemmende  med  folkets  tro  —  gjort  lindormen 
til  en  vandslange  og  må  derfor  have  et  middel,  som  hindrer 
den  i  at  dukke  op  af  søen  i  en  nær  fremtid.  I  Sverig  har 
man  opgivet  forestillingen  om  den  rodende  orm  og  i  stedet 
knyttet  sagnet  til  en  underjordisk  ko,  formodenlig  i  kraft  af 
en  eller  anden  stedlig  folketro1.  Således  er  den  normale 
form  alene  den,  at  lindormen  roder  inde  i  bakke  eller  bjærg, 
indtil  den  en  gang  får  gnavet  sig  frem  og  bringer  ødelæggelse 
over  alt  det  den  når. 

Når  der  sporges  om  denne  orms  religiøse  eller  mytiske 
udspring,  kan  der  allerede  til  en  vis  grad  gives  svar  derpå 
ud  fra  det  nordiske  sagnstof.  Med  kristendommen  har  den 
intet  at  gore;  kun  i  en  eneste  særlig  dårlig  overlevering  er 
den  bragt  i  flygtig  forbindelse  med  en  kristen  helgen,  aldrig 
med  Kristus,  engle,  Satan  el.  desl.  Heller  ikke  i  edda- 
kvadenes ragnarok  passer  den  ind.  Kamp  imod  ormen  findes 
kun  i  en  eneste  vestjysk  opskrift,  og  der  er  den  fremkommen 
ved  en  meget  ny  tilegnelse  af  lindormekampen  foran  kirken 
(se  s.  209og261).  Midgårdsormens  komme  i  ragnarok  frem- 
byder vel  et  væsenligt  lighedspunkt;  men  lindormen  er  ikke 
rent  ud  identisk  med  den,  ti  der  er  en  fast  tradition  om,  at 
den  bor  i  bjærg,  og  dens  ophold  i  sø  er  kun  en  enkelt  egns 
omdannelse.  Går  vi  lindormesagnet  nærmere  på  klingen, 
viser  det  sig,  at  det  ikke  forudsætter  nogen  slags  mytologisk 
system;  den  lever  i  jorden,  fordi  lindorme,  ligesom  andre 
snoge  og  slanger,  plejer  at  leve  der,  og  den  kommer  frem 
og  besorger  den  almene  ødelæggelse  ganske  alene  og  kun  til 
tilfredsstillelse  af  sin  egen  grådighed.  Folkepoetisk  er  sted- 
fæstelsen —  den  bestemte  naturgenstand,  hvor  den  tros  at 
bo  og  ventes  at  skulle  bryde  frem,  —  det  faste  punkt,  hvorom 
sagnet  drejer  sig,  og  som  holder  traditionen  fra  at  glide  ud. 
Religiøst    set    er   den    rent    animistisk.     Den  er  det  væsen  i 


2  Det  ligger  nær.  at  Urberget  indeholder  uroksens  navn ,   og  at 
man  siden  har  tydet  dette  navn,  som  om  der  lå  en  urko  inde  i  bjærget. 

dybet,  hvis  røst  høres  ud  af  Urberget,  eller  hvis  nærhed 
mærkes  af  stenhuggerne  inde  i  kalkbjærget.  Hertil  svarer 
også  andre  forestillinger  om  en  stor  underjordisk  lindorm, 
som  man  har  i  det  nordlige  Jylland  i  egnene  omkring  Lim- 
fjorden, altså  i  egne,  der  ligger  ganske  nær  ved  den  store 
Bulbjærg-lindorms  leveplads.  I  Salling  tror  man,  at  der 
ligger  en  stor  lindorm  under  Borum  bakker  med  hovedet 
under  herregården  Norgård  og  halen  under  herregården 
Astrup;  når  den  trækker  halen  til  sig,  da  vil  Astrup  synke1. 
Om  Bro  mølle  i  Ty  hedder  det,  at  den  er  bygget  over  halen 
på  en  stor  lindorm,  og  en  gang,  når  ormen  trækker  halen 
til  sig,  vil  møllen  synke;  Sibylle  har  spået,  at  når  det  sker, 
vil  verden  forgå2.  Møllen  er  bygget  tværs  over  åen  og  står 
derfor  på  usikker  grund.  Her  er  lindormen  tænkt  som  det 
levende  væsen,  der  er  årsag  til  jordens  synkning;  det  hele 
er  en  forgrening  af  den  vidtudbredte  forestilling,  at  jord- 
skælvsfænomener  eller  underjordiske  lyd  skyldes  et  uhyre 
væsen  i  jordens  indre. 

(For  øvrigt  kender  man  også  i  edda- mytologien  en 
kæmpestor  underjordisk  orm,  der  lever  i  dybet  og  slider  lig; 
dens  navn  er  Ni5hgggr.  Selvfølgelig  er  den  ikke  stedbunden 
og  animistisk,  da  vikingetidens  mytedigtning  lever  i  en  friere 
fantasiverden.  Heller  ikke  optræder  den  i  ragnarok,  hvor 
den  vilde  være  en  kedelig  dublet  til  Midgårdsormen.) 

Vandrer  vi  videre  om  land,  træffer  vi  også  andensteds 
den  lindorm,  der  kommer  frem  af  jorden  ved  verdens  ende. 
I  Tirol  fortælles,  at  dalen  Wildschonau  og  dens  beboere 
skal  blive  lagte   øde   af  en  drage,   men   da  er   også  verdens 


1  Nogle  tilfojer,  at  med  det  samme  vil  Norgård  brænde,  eller  at 
Norgård  skal  forgå  når  den  spyr  ild  op.  Se  Thiele,  Danm.  folkesagn, 
2 II  289;  E.  T.  Kristensen,  Danske  sagn,  II  184  nr.  33—36.  Andre 
sagn  om  lindorme,  der  ligger  under  gårde  og  en  gang  skal  vælte  dem: 
Thiele  II  289 ;  Danske  sagn  II  183 ;  Jyske  folkeminder  VIII  63 ;  alle 
fra  Jylland  eller  Fyn. 

2  E.  T.  Kristensen,  Jyske  folkeminder,  VIII  383,  nr.  692—93. 

ende  kommen.  Dragen  skal  udruges  af  en  syvårs  hane,  som 
lægger  sit  æg  under  hustrappen  i  Agla;  når  dragen  er  voksen, 
flyver  den  gennem  luften,  ild  falder  fra  himlen,  Wildschonau 
og  hele  verden  opbrænder.  Der  har  allerede  en  gang  været 
en  lindorm,  men  den  blev  dræbt  med  plovjærnet  inden  den 
var  stor  nok;  og  nu  lader  man  i  Wildschonau  ingen  hane 
blive  syv  år  gammel  (Heyl,  Volkssagen  aus  Tirol,  1897, 
s.  85).  I  Salzburg  har  man  en  beslægtet  fortælling,  men 
den  er  sammenblandet  med  kristne  motiver.  Antikristen, 
hedder  det,  fødes  ved  at  en  syvårs  hane  lægger  et  æg  i  en 
mose,  deraf  kommer  der  en  lindorm  frem;  den  tager  sit  op- 
hold i  kløfter  og  huler,  men  når  den  er  bleven  storre, 
kommer  den  frem  under  en  hasselbusk,  går  ud  i  verden, 
hærjer  byer  og  stæder  og  forgifter  folk  og  fæ.  Da  en  pige 
af  rædsel  kaster  sig  ned  og  tilbeder  den,  bliver  den  til  en 
vidunderlig  skon  yngling,  kan  drage  fra  land  til  land  og  får 
storre  og  storre  følge,  han  kræver  at  alle  skal  afsværge  gud 
i  himlen.  Da  drager  Elias  imod  ham  med  en  skare  af  engle, 
han  overvinder  ham  og  styrter  ham  i  havet.  Så  holdes 
dommedag1.  Det  mærkes  let,  hvor  løselig  de  to  bestanddele 
er  svejsede  sammen;  og  den  tyrolske  opskrift  kender  jo  heller 
intet  til  denne  forening.  At  sagnet  er  omdannet  således,  er 
ikke  underligt;  Antikristen  spiller  allerede  i  det  9de  årh.  og 
ikke  mindre  i  den  nyere  folkeoverlevering  en  stor  rolle  hos 
Sydtyskerne.  Den  fælles  type  indeholder  kun  den  rent  na- 
turlige (ikke  kristnede)  lindorm;  og  sagnet  udpeger  det  sted, 
hvor  den  skal  bryde  frem  af  jorden.  Den  adskiller  sig  kun 
fra  nordisk,,  ved  at  det  animistiske  præg,  der  allerede  hos 
os  var  stærkt  afdæmpet,  her  er  fuldstændig  forsvundet;  den 
er  et  rent  fantasi  dyr  i  stil  med  andre  lindorme. 

Går  vi  så  langt  bort  som  til  den  gamle  persiske  religion, 


1  Zs.  f.  myth.  IV  (1855)  203;  ordret  den  samme  fortælling,  kun 
med  lidt  fyldigere  slutning,  findes  i  Vernaleken,  Alpensagen,  s.  68 — 69, 
der  som  kilde  anfører  bladet  »Donau«,  1855  nr.  316. 

træffer  vi  en  ragnaroksslange  af  animistisk  art.  Dahaka 
ligger  indespærret  i  fjældet  Demavend;  dens  livsytringer  er 
bulder  og  damp,  som  står  ud  af  fjældet;  den  virker  jord- 
skælv; og  den  skal  ved  verdens  ende  -bryde  ud  af  sit  fængsel 
og  begynde  at  ødelægge  verden;  men  helten  Keresaspa  vågner 
af  sin  dvale  og  fælder  den.  Atter  den  samme  i  fjældet 
skjulte  lindorm,  der  stadig  mærkes  og  ved  verdens  ende  skal 
bryde  ud.  Forskellen  er  kun  den,  at  den  tillige  er  et  bundet 
uhyre,  lagt  i  lænker  af  helten  Thraetaona,  og  sprængende 
dem  i  verdens  sidste  tid;  i  så  henseende  er  myten  rigere 
end  den  nordiske  folkesagnstype.  Også  heltens  sejr  over 
uhyret  er  en  ny  og  rigere  sagndannelse. 

Også  Hinduerne  kender  en  lignende  slange,  dog  ikke 
stedfæstet,  men  begrebsmæssig  forstorret  indtil  det  kolossale. 
Under  hele  verden  ligger  slangen  Sesha  og  bærer  den  på 
sine  hoveder;  når  den  ryster  sig,  bliver  der  jordskælv.  Ved 
verdens  ende  vil  den  spy  ild,  og  hele  den  synlige  verden 
opbrændes. 

Jeg  skal  ikke  her  søge  at  udgranske  årsag  og  udspring 
til,  at  en  sådan  fælles  type  af  ragnaroks -slanger  findes  så 
mange  steder;  men  jeg  vender  mig  atter  til  de  rent  nordiske 
forhold. 

Denne  lindorm,  der  ved  verdens  ende  vælter  sig  frem 
af  bjærget  og  ødelægger  alt  på  sin  vej ,  lader  sig  ikke  helt 
adskille  fra  Midgårdsormen ,  der  i  ragnarok  vælter  sig  ind 
over  land.  Forskellen  imellem  dem  beror  forst  og  fremmest 
på,  at  de  står  hvert  på  sit  trin  i  mytedannelse.  En  lindorm 
som  den,  der  ligger  i  Ty,  og  hvis  livsytringer  under  rædsel 
anes  af  den  omboende  befolkning,  lod  sig  ikke  bruge  af  en 
friere  og  mere  omskuende  mytedigtning;  den  måtte  i  stedet 
sætte  sit  storste  uhyre,  den  rent  abstrakte,  verdensom- 
spændende Midgårdsorm,  —  så  meget  mere  når  man  kendte 
den  som  Thors  og  gudernes  gamle  fjende.  Således  er  da 
ormen  flyttet  bort  fra  sin  nærhed  ved  menneskene  og  det 
umiddelbare  rædselsindtryk,  og  Thor  som  gudeverdenens  store 

kæmpe  sætter  grænsen  for  dens  ødelæggelser  om  end  med 
tabet  af  sit  eget  liv. 

Det  kunde  ellers  ligge  nær  nok,  at  fremhæve  ligheden 
mellem  Thors  ormekamp  og  heroen  Keresaspa,  der  med  sin 
kølle  knuser  Dahakas  hoved,  —  da  vi  kender  ormetypen 
som  væsenlig  identisk  fra  Iran  og  indtil  de  nordiske  egne. 
Men  det  er  let  at  se,  hvorledes  hver  formede  sit  motiv  af 
egne  forudsætninger:  Perserne  med  det  lystseende  og  heroiske, 
der  gor  menneskene  til  gudernes  hjælpere  i^ sejren  over  trolde; 
Nordboerne  med  deres  morke  blik  for  den  uhyre,  men  an- 
spændende jættekamp.  Og  intet  tvinger  os  til  at  antage  en 
sådan  færdig  myte,  der  er  vandret  fra  land  til  land;  det 
er  jo  kun  den  naturbundne  orm  i  bjærget,  der  genfindes 
allevegne. 

Nordboerne  kendte  jo  også  selv  den  tragiske  slange- 
kamp (Beovulf-motivet),  og  selv  om  de  ikke  havde  kendt  et 
lignende  tragisk  motiv  i  den  keltiske  gudekamp  (den  »stærke 
svends«  fald),  havde  de  vel  endda  kunnet  omskabe  det  til 
Thors  og  Midgårdsormens  sidste  dødelige  strid.  Det  er 
ganske  interessant,  at  vi  kan  iagttage  —  så  at  sige  lige  for 
vore  ojne  —  den  samme  episke  sammenknytning.  Ovenfor 
blev  fremdraget  sagnet  fra  Brande  kirke  i  Vestjylland  om 
den  lindorm,  der  ligger  under  kirken  og  en  gang  skal  bryde 
frem  til  egnens  ødelæggelse,  og  om  de  to  tyre  der  skal  stange 
den  ihjel,  men  kun  gå  syv  og  ni  skridt,  for  de  styrter. 
Sagnet  er  en  rent  individuel  kombination  af  to  motiver,  der 
ellers  altid  optræder  særskilt:  spådom  om  lindormens  ud- 
brud, og  fortidssagn  om  ormens  og  tyrens  kamp  foran 
kirken.  Selve  dette  sidste  er  atter  forholdsvis  ungt,  yngre 
end  de  romanske  kirkebygninger  (ovfor  s.  209).  Men  hvor 
ungt  det  end  er,  viser  det  de  samme  episke  kræfter  i  virk- 
somhed som  myten  om  Thors  og  ormens  fælles  fald. 

IV.    Fornyelsen. 
14.    Slægtsfornyelsen. 

Medens  formerne  for  tilintetgørelsen  er  mange  forskellige, 
sker  fornyelsen  på  mere  ensartet  måde.  I  stedet  for  dem, 
der  tilintetgøres  i  ragnarok,  træder  overalt  en  yngre  slægt; 
dette  gælder  både  for  asernes  og  for  den  af  mennesker  be- 
boede verden: 

1)  »Hvad  mennesker  lever,  når  den  mægtige  Fimbul- 
vinter lider  til  ende  hos  menneskene?  Liv  og  Leivthrase 
skjules  i  Hoddmimes  skov;  morgendug  har  de  til  mad;  fra 
dem  udspringer  [nye]  slægter«   (Vaf{)r.). 

2)  »Solen  føder  en  datter,  for  ulven  sluger  hende;  den 
mø  skal,  når  guderne  dør,  ride  sin  moders  veje«   (Vaffr.). 

3)  »Hvilke  aser  råder  for  gudernes  ejendomme,  når 
Surts  lue  slukner?  Vidar  og  Våle  bygger  guders  helligdomme, 
når  Surts  lue  slukner«  (Vaffr.).  »Sonner  af  tvende  brødre 
bygger  den  vide  himmel«  (vindheim  vidan,  Vsp.;  da  Høner 
nævnes  lige  foran,  er  de  to  brødre  sikkert  Odin  og  Lodur). 

4)  »Mode  og  Magne  skal  have  Mjølner  efter  Vingnes 
[Thors]  kraftophør«   (Vaf^r.). 

Det  er  en  ret  udbredt  forestilling  hos  forskerne,  at 
verdens  fornyelse  efter  ragnarok  er  det  sidste  og  svagest  ud- 
foldede skud  af  mytedigtningen.  Og  i  en  ensidig  kildekritisk 
betragtning  kan  man  finde  en  vis  støtte  for  denne  opfattelse. 
Kun  to  digte  indeholder  skildring  af  verdens  fornyelse  (hvortil 
vel  må  fojes  et  tredje  mere  vagt  vidnesbyrd  om  Balders 
genkomst).  Derimod  er  der  en  hel  række  af  kvad,  samt 
forskellige  prosatraditioner,  der  hentyder  til  ulvens  komme, 
til  at  jorden  synker  i  hav,  eller  til  andre  undergangs-motiver. 
Den  gængse  nordiske  opfattelse  er  klart  udtrykt  i  den  sæt- 
ning, at  »få  ser  længer  frem,  end  til  Odin  skal  møde  ulven« 
(den  korte  Voluspå). 

På  den  anden  side  vil  man  hurtig  indse,  at  de  to  kvads 

lærdomme  ikke  er  de  famlende  og  spredte  begyndelser  til  en 
genfødelseslære,  men  at  en  enkelt  grundtanke  er  gennemført 
i  dem  alle.  "Her  læres  ikke,  hvad  vi  vilde  kalde  personlig 
udødelighed,  men  det  er  dog  sjælenes  udødelighed,  idet 
sjælene  tænkes  overført  stadig  på  nye  mennesker«.  Således 
skriver  den  forsker  (Gustav  Storm  i  Arkiv  IX  222),  hvis 
arbejde  på  dette  punkt  har  været  banebrydende;  og  han 
påviser,  hvorledes  denne  gudetro  hænger  noje  sammen  med 
den  gamle  nordiske  —  for  ikke  at  sige  nordeuropæiske  eller 
almenmenneskelige  —  forestilling  om  sjælevandring.  »Det  er 
en  hedensk  (ikke  kristelig)  forestilling,«  således  slutter  han 
sin  undersøgelse,  »der  kommer  til  orde  i  troen  på  det  godes 
endelige  sejr  og  stadige  fornyelse  i  den  ny  verden.« 

Disse  myter  udgor  da  ikke  spredte  træk  til  en  gen- 
fødelseslære, men  en  virkelig  episk  redegorelse  for  den  ny 
verdens  dannelse.  Fimbulvinteren  svinder  bort,  ti  ligesom 
den  er  kommen  efter  solens  tilintetgørelse,  må  den  svinde 
for  varmens  magt,  da  den  ny  solmø  er  vokset  op  til  at  øve 
sin  moders  gerning;  renset  for  kulden  og  overstrålt  af  solen 
ligger  jorden  rede  til  at  modtage  en  ny  befolkning;  denne 
kommer  frem  af  den  skov,  hvor  den  under  uvinteren  har 
fundet  ly  hos  Hoddmime:  fra  det  ene  menneskepar  Liv  og 
Leivthrase  udgår  slægter,  der  befolker  jorden  (parlan  af  aldir 
a/ask).  Lige  så  fuldstændig  er  gudeverdenens  fornyelse  efter 
samme  grundkraft.  Surts  lue,  der  har  hærjet  gudernes  boliger, 
slukner  af  sig  selv,  da  husene  er  nedbrændte  indtil  tomten; 
nu  kommer  de  fra  ragnarok  overlevende  unge  guder.  Vidar 
og  Våle  genopfører  gudernes  hellige  boliger  (byggja  ve  goåa). 
»Tvende  brødres  sonner«  hersker  —  ligesom  deres  fædre 
havde  gjort  —  over  himmellandet  (yindheimr) ,  og  kan  da 
udfolde  en  tilsvarende  virksomhed  med  verdens  ordning,  som 
»de  vise  magter«  eller  »Burs  sonner«  en  gang  har  øvet; 
Voluspå  udmaler,  hvor  noje  de  gor  asernes  ungdomsgerning 
om  igen. 

Jeg  må  standse  et  ojeblik  ved  Voluspås  dunkle  udtryk  »tvende 
brødres  sonner«  : 

en  burir  byggja 
brædra  tveggja 
vindheim  vidan; 
vitud  ér  enn  eoa  hvat  ? 

S.  Grundtvig  (Sæm.  Edda  2191)  fremsætter  den  opfattelse,  1)  at  der 
måske  skal  læses  brædra  Tveggja,  »Odins  brodersønner«  o:  ætlinge 
af  Høner  og  Lodur  (eller  af  Vile  og  Ve) ,  2)  og  at  her  i  hvert  fald 
må  være  tale  om  en  ny  gudekres ,  svarende  til  de  unge  aser  i  Vaf|)r. 
Denne  gætning ,  som  Grundtvig  selv  forholder  sig  forsigtig  overfor, 
har  alle  senere  udgivere  optaget  i  teksten  ;  men  den  tilfredsstiller  ikke. 
Da  Høner  har  været  nævnt  lige  foran  i  samme  strofe,  kan  ikke  hans 
son  være  en  af  de  unge  herskere  over  himmellandet;  afløserne,  de 
unge  guder,  må  træde  i  stedet  for  de  to  andre  guder  af  samme  trehed, 
nemlig  Odin  og  Lodur.  (Fra  Vile  og  Ve  kan  vi  se  bort ,  for  så  vidt 
de  ikke  er  andre  end  Høner  og  Lodur  under  ny  form.)  Overhovedet 
kan  disse  nye  herskere  over  himlen  (»den  vide  vindheim«)  ikke  være 
væsner,  der  aldrig  nogensinde  nævnes  i  mytedigtningen;  Voluspå 
synes  endogså  at  forudsætte  dem  for  kendte  af  sine  tilhørere.  Men 
dette  herredomme  kan  efter  sammenhængen  i  Voluspå  (ligesom  i 
Vafpr.)  ikke  tilkomme  nogen  anden  end  Vidar;  han  er  gudekongens 
son  og  hævner,  men  derved  er  det  givet,  at  han  også  må  spille  en 
fremtrædende  rolle  som  hans  særlige  arvetager.  Derfor  beholder  jeg 
den  forståelse  af  teksten ,  som  ganske  umiddelbart  frembyder  sig : 
burir  brædra  tveggja.  I  stedet  for  den  gamle  Odins -trehed  træffes 
Høner  og  (hans)  to  brødres  sonner,  blandt  hvem  Vidar  naturligvis  er 
Odinssonnen.  Hvem  den  anden  broders  son  er,  fremgår  ikke  af  Vo- 
luspå; måske  er  det  en  ren  begrebsmæssig  konstruktion  af  digteren, 
at  han  lader  Lodur  have  en  son,  der  kan  overtage  hans  plads  i  tre- 
heden. 

Her  er  altså  ingen  begyndende  mytedannelse,  men  en 
færdig  mytologi,  og  hvert  af  dens  motiver  er  fast  indleddet 
på  ragnaroksmyterne.  Vidars  herredomme  på  gudetomterne 
er  den  naturlige  følge  af  hans  hævn  for  Odin.  Den  fimbul- 
vinter, hvor  alt  fryser  bort,  må  en  gang  have  ende  og  livet 
spire  frem  på  ny. 

At  denne  fornyelseslære  er  vokset  op  som  mytisk  top- 
skud til  den  vidtudbredte  tro  på  sjælevandring,  det  har  alle- 
rede Gustav  Storm  udtalt.  Men  ingen  synes  hidtil  at  være 
bleven    opmærksom  på,    at   selve    disse    religiøse    lærdomme 

genfindes  i  andre  mytologier.  I  den  keltiske  gudeverden 
bliver  den  unge  gud  Lug,  der  i  det  store  jætteslag  hævner 
gudekongen  Nuadu,  selv  valgt  til  gudekonge  over  den  til- 
bageværende del  af  gudefolket.  Perserne  har  lignende  fore- 
stillinger som  de  nordiske  om  en  uhyre  vinter,  hvor  alt 
fryser  bort,  undtagen  de  mennesker,  som  guden  Yima  har 
gemt  i  en  borg  eller  fold;  dem  lader  han  efter  vinterens 
forløb  komme  til  jorden  for  at  befolke  den  med  nye  slægter. 

Sådanne  mytiske  forestillinger  var  nærliggende  og  natur- 
lige for  disse  folkeslag.  Hos  Kelterne  var  troen  på  sjæle- 
vandring endnu  stærkere  udviklet  end  hos  Nordboer;  man 
indflettede  den  dristig  i  gude-  og  heltemyter;  så  det  var 
intet  under,  at  den  også  bidrog  til  en  lære  om  gudeverdenens 
fornyelse1.  For  Perserne  er  menneskeslægtens  redning,  om 
end  blot  i  kim,  lige  så  naturlig,  fordi  de  stadig  tænker  sig 
denne  menneskehed  i  kamp  for  sin  tilværelse  overfor  de 
onde  magter. 

Ligheden  mellem  Nordboernes  myter  om  genfødelse  på 
den  ene  side  og  de  persiske  og  keltiske  på  den  anden  side 
lader  sig  dog  ikke  forklare  ud  af  den  fælles  baggrund.  Det 
er  selve  de  enkelte  myter,  der  har  handling  fælles;  de  må 
være  vandrede  eller  efterlignede  fra  land  til  land.  Nord- 
boerne har  på  dette  punkt  ikke  fojet  noget  væsenligt  nyt 
til;  deres  gudekvad  indeholder  den  fyldige  fremstilling  af 
tanker,  som  også  levede  hos  beslægtede  folk  i  Forasien  og 
i  Nordeuropa.  Det  var  ikke  Nordens  eller  vikingetidens 
særtanker;  men  hvad  Odin  og  Vavthrudne  skiftede  ord  om, 
var  netop   »den  gamle  visdom.« 

15.  Genoprettelsen. 

I  de  nordiske  kvad  findes  dog  også  enkelte  forestillinger 
om    den  fremtidige  ordning   af   gudeverdenen,    som    ikke    så 


1  Jf.  Alfred  Nutt,  The  Celtic  Doctrine  of  Rebirth  (=  Voyage  of 
Bran,  II)  London  1897. 

umiddelbart  slutter  sig  til  denne  genfødelsestanke.  I  Vafjn*. 
38  hedder  det  om  Njord:  »I  Vanaheim  skabte  vise  magter 
ham,  og  de  gav  ham  som  gissel  til  guder;  ved  verdens  slut- 
ning (i  aldar  røk)  skal  han  komme  tilbage,  hjem  til  de  vise 
Vaner.«  Digteren  tænker  sig  øjensynlig,  at  alt  hvad  der  er 
kommet  i  ulave  i  tidens  løb,  skal  en  gang  atter  komme  på 
den  plads,  som  det  havde  ved  tidens  begyndelse. 

Vi  møder  her  en  tænkning  over  gudeverdenens  forhold; 
og  dette  er  så  meget  mere  iøjnefaldende,  fordi  Njords  hjem- 
venden  ikke  lader  sig  sætte  i  umiddelbar  forbindelse  med 
ragnarokskampen.  Hvis  hans  hjemfærd  skal  være  sket  for 
ragnarok,  har  han  sveget  aserne  i  farens  stund;  og  hvis  den 
er  sket  efter  ragnarok,  hvorledes  har  han  da  som  den  eneste 
af  den  gamle  gudeslægt  overlevet  gudernes  død?  Vi  står 
foran  en  teologiseren  af  ganske  anden  art  end  den  myte- 
fantasi, der  skaber  de  andre  mere  livfulde  fornyelses-optrin 
i  umiddelbar  handlingsforbindelse  med  ragnarok. 

Et  lignende  optrin  som  Njords  hjemvenden  er  Høners 
genkomst  i  den  rensede  gudeverden,  således  som  Voluspå 
skildrer  den.  Han  har  deltaget  med  Odin  og  Lodur  i 
skabelsesgerningen,  har  siden  været  forsvunden  (måske  given 
i  gissel  til  Vanerne,  således  som  Snorre  siger)  og  optræder 
nu  sammen  med  de  to  brodersønner,  der  råder  over  himmelen. 
Også  med  ham  er  vi  ganske  vildrådige  i  forhold  til  hans 
optræden  i  ragnarokskampen. 

Mere  folkelig  og  nærliggende  er  tanken  om  Balders  gen- 
komst; sagnet  om  hele  naturens  gråd  for  at  bede  Balder 
tilbage  blandt  de  levende  tilskynder  uvilkårlig  til  at  se  ham 
igen  i  den  forklarede  verden;  og  Voluspås  digter  er  i  over- 
ensstemmelse med  sin  tids  ånd,  når  han  skildrer  Balders 
hjemkomst  fra  Hel  som  den  store  herlighed  for  den  ny 
verden.  »Usåede  monne  agre  vokse,  alt  ondt  svinder, 
Balder  kommer;  Hoder  og  Balder  skulle  bebygge  Odins 
kampvang.«  Higen  efter  hans  genkomst,  måske  i  forbindelse 
med  genfødelsestanken,  findes  i  Eiriksmål:   »alle  bænke  brage, 

som  om  Balder  monne  komme  atter  til  Odins  sale.«  Endelig 
har  VafJDr.s  digter  fremstillet  de  ord,  der  af  Odin  hviskedes 
hans  son  i  øre  på  bålet,  som  den  dybe  hemmelighed,  der 
var  skjult  for  selv  den  klogeste  af  jætterne;  mener  han 
dermed  Balders  tilbagevenden  til  gudeverdenen? 

Balders  hjemkomst  er  på  en  måde  i  episk  overens- 
stemmelse med  den  nordiske  myteverden.  Han  kan  jo  ikke 
have  deltaget  i  ragnarok;  ti  gudernes  fjende  kunde  han  ikke 
blive,  og  hvis  han  optrådte  som  gudernes  forkæmper,  havde 
hans  dødningenatur  været  ophævet.  Altså  er  han  til  rest, 
ligesom  de  i  kampen  sejrende  unge  guder;  og  man  kan  til 
en  vis  grad  regne  ham  til  det  yngre  gudekuld,  der  nu  ind- 
tager det  ældres  plads.  Men  på  den  anden  side  mangler 
han  gudehævnernes  episke  holdning,  og  kommer  med  lyrik  i 
stedet.  Her  står  vi  da  overfor  et  nyt  forsøg  på  at  lade 
Balders-herligheden  smælte  sammen  med  genfødelsen ;  Voluspå- 
digteren  er  talsmand  for  denne  ny  digtning,  og  Vffr.  betegner 
endnu  hans  fremtid  som  den  londom,  der  kun  er  kendt  af 
de  indviede. 

Denne  genoprettelse  af  alle  ting,  således  som  de  var  ved 
verdensalderens  udspring,  er  eddadigternes  tilsætning  til  de 
gamle  fornyelsesmyter.  Forestillinger  heroin  dannes,  men 
famlende  i  forskellig  retning  og  ikke  uden  indbyrdes  mod- 
sigelse; få  véd  jo  længer  frem,  end  til  Odin  skal  møde  ulven. 

Om  denne  verdensfornyelse  er  foreløbig  eller  endelig,  derpå 
kan  der  ikke  svares,  uden  at  vi  går  til  Voluspå  —  som 
eneste  kilde. 

V.    Voluspås  skildring  af  ragnarok. 

16.    Voluspås  særpræg. 

Efter  at  have  gennemført  min  hovedundersøgelse  skal 
jeg  nu  komme  til  det,  der  for  tidligere  forskere  har  været 
udgangspunkt  og  grundlag:  Voluspås  fremstilling  af  under- 
gang og  genfødelse.     Men  jeg  kommer   dertil   med   en   langt 

pålideligere  kendskab  til,  hvad  der  utvivlsomt  var  sagnstof. 
Ud  fra  dette  standpunkt  må  man  dele  efterretningerne  i 
digtet  i  tre  grupper:  1)  de  der  bekræftes  af  de  andre  kilder, 
2)  de  der  ellers  ikke  kendes,  og  3)  de  der  endogså  modsiges 
af  de  andre  kilder.  Ad  denne  vej  kommer  vi  da  adskillig 
nærmere  til  at  udfinde,  hvad  der  er  det  personlige  stof  i 
digtet,  og  hvad  der  er  det  nedarvede. 

Hertil  kommer  visse  indre  kendemærker.  Kvadet  inde- 
holder dels  de  fuldt  ud  fortalte  optrin,  dels  antydninger  som 
kun  kan  forstås  med  kendskab  til  det  pågældende  mytestof. 
De  sidste  må  nødvendig  tilhøre  traditionen.  Derimod  er  den 
fyldige  fortælling  des  mere  nødvendig,  jo  mindre  digteren 
kan  regne  på  kendskab  til  myten  i  den  form,  hvori  han 
fremstiller  den.  Endelig  vil  også  selve  indholdet  røbe  sig 
som  myte  eller  som  enkeltmands  værk.  Myten  er  episodisk, 
plastisk,  karakterfuld,  undertiden  barok;  dens  verdensbetragt- 
ning  er  naiv:  i  hver  handling,  der  foregår,  ser  den  virksomhed 
af  et  levende  væsen,  dyr  eller  menneske.  Enkeltmands 
digterværk  er  udmalende,  mængden  af  enkeltheder  er  derfor 
storre;  der  er  også  en  storre  ævne  til  at  udtrykke  forskellige 
begivenheders  samtidighed  eller  deres  tidsfølge  efter  hinanden; 
en  mere  udviklet  verdensopfattelse  kommer  til  orde;  endogså 
en  mere  lutret  skonhedsfølelse  kan  finde  udtryk.  Men  med 
alle  sine  fortrin  vil  enkeltdigteren  ikke  kunne  nå  den  egen- 
lige myte  i  henseende  til  få  men  skarpe  omrids. 

Jeg  kan  tage  et  eksempel,  der  viser  sammenspillet  af 
disse  forskellige  momenter;  jeg  tager  det  forste  afsnit  i  Vo- 
luspå,  skabelseshistorien. 

Udenfor  dette  digt  har  vi  sådanne  fortællinger  som  den 
om  jætten  Yme,  af  hvis  søndrede  legem  himmel,  jord  og 
hav  blev  til,  —  en  vildt  fantastisk  myte,  der  også  spores  i 
littuisk,  og  som  har  sin  rod,  enten  i  almen  »folkepsykologi« 
eller  måske  så  fjærnt  ude  som  i  den  assyriske  sagnverden1. 

1  R.  M.  Meyer,  Ymi  und  die  weltschopfung  (Zs.  f.  deut.  alt. 
XXXVII  1  fif.) ;  Saussaye,  Germaansche  kosmogonie  (Amsterdam  rid. 

Videre  har  vi  fortællingen  om  gudestamfaderen,  der  groede 
frem  af  jorden,  da  koen  Audhumbla  slikkede  stenene1.  Og 
vi  har  endelig  de  mere  filosofiske  sagndannelser,  hvori  Vaf  JDr. 
udtrykker  livets  stigende  udvikling  fra  det  formløse  til  det 
formede:  hvorledes  urjætten  gror  frem  ved  de  størknende 
iskolde  dråber,  og  hvorledes  der  da  voksede  frem  »under 
jættens  arm  en  dreng  og  pige  på  én  gang«  (et  tvekonnet 
væsen)  og  »hans  ene  fod  fik  med  den  anden  en  sekshovedet 
son.«  Når  man  fra  disse  ophavsmyter  med  deres  håndfaste 
og  groteske  optrin  vender  sig  til  Voluspås  forste  del,  er  det 
som  at  komme  i  en  anden  verden.  Vi  ser  da  en  gudeskare, 
i  strålende  ungdom  og  snilde,  udføre  sit  herlig  planlagte 
værk  til  menneskeslægtens  lykke.  Deres  stærke  hænder  løfter 
landene  af  hav,  i  hellig  rådsforsamling  fastsætter  de  verdens- 
livets  baner,  »mægtige  og  kærlige«  vandrer  de  over  jorde- 
riget for  personlig  at  bringe  menneskelig  ånd  og  rørelse  ind 
i  den  endnu  halvt  slumrende  natur,  og  som  i  en  leg  danner 
de  sig  boliger  og  øver  herlig  idræt.  Digteren  hentyder  ganske 
vist  til  de  gængse  myter:  »Jeg  mindes  de  i  urtid  fødte 
jætter,«  og  Ymer,  Blåinn,  nævnes  en  eller  to  gange  (måske 
ved  yngre  omarbejdelse);  men  i  selve  hans  fremstilling  er 
alt  det  groteske  forsvundet,  og  en  næsten  hellenisk  skonheds- 
verden  er  trådt  i  stedet.  Ikke  således  at  digteren  skabte 
helt  på  egen  hånd.  Rundt  omkring  i  eddakvadene  findes 
antydning  af,  at  de  »blide«  guddomme  har  ordnet  himmel 
og  Asgård  efter  deres  vise  plan ;  men  dette  er  dog  oftere  en 


selsk.  forh.,  3.  række  VIII) ;  Zs.  d.  vereins  fur  volkskunde  IV  238—39 
(den  littuiske  myte) ;  jf.  Keane's  fortale  til  Bousset ,  The  Antichrist 
legend  (London  1896).  Også  Mogk,  Germ.  niyth.  2  148,  holder  Yme- 
myten  for  ægte  (idet  han  dog  mærkelig  nok  fastholder  sammenhængen 
med  Adam-mikrokosmos-forestillingen). 

1  Myten  findes  vel  kun  i  islandsk  prosatradition  (Sn.  Edda),  men 
flere  personer  af  Burs  slægt  nævnes  i  eddakvadene  og  den  ældste 
skjaldedigtning.  For  øvrigt  røber  den  sin  ælde  både  ved  sin  indre 
bygning  og  ved   sin  overensstemmelse  med  den  oldtyske  myte  hos 

Aarb.  f.  nord.  Oldk.  og  Hist.  1902.  -jo 

beretning  om  enkelthedernes  indretning,  mere  end  om  hele 
verdens  oprindelse.  Ejendommelig  for  Voluspå  er  den  gen- 
nemførte tanke  om  en  guddommelig  skabermagt. 
Det  beror  forst  og  fremmest  på  en  udrensning  af  alle  de 
forestillinger  om  verdens  tilblivelse,  som  ikke  passede  ind 
deri:  både  de  jætteagtige  trækog  de,  der  fremstillede  naturen 
som  en  art  selvudvikling.  På  den  anden  side  møder  vi  en 
udfoldning  af  selve  de  guddommelige  motiver.  Guderådet 
på  de  hellige  skæbnesæder  er  en  individualisering  af  den 
almindelige  forestilling  om  blid  regin  som  skabere.  Det  hele 
danner  en  jævnt  fremadskridende  beskrivelse;  digteren  nojes 
ikke  med  antydninger,  men  han  maler  hver  enkelt  scene. 
Kun  enkelte  personskikkelser  (Burs  sonner,  Ask  og  Embla) 
forudsætter  han  som  kendte  af  tilhørerne. 

Modsætningen  dertil  har  man  i  digtets  skildring  af  sam- 
tiden. Alt  er  antydninger:  Lokes  løfter,  Thors  edsbrud, 
Balders  fald,  valkyrjeridtet  osv.  Tilhøreren  må  selv  kunne 
udføre  dem  nærmere  efter  sin  kendskab  til  verdenslivet  og 
de  gængse  myter.  Kun  Ygdrasil  udmales  mere;  men  her  er 
der  også  et  gængs  verdensbillede,  som  digteren  ikke  har 
brug  for  (asernes  ting  under  verdensasken,  således  som  det 
med  strålende  farver  skildres  i  Grimnesmål),  og  han  samler 
i  stedet  derfor  alle  de  antydninger,  som  lader  de  jættebårne 
magter  (nornerne  og  Mime)  tage  skæbnens  ledelse  i  deres 
hånd.  På  hele  dette  område  kan  digteren  af  Voluspå  ikke 
have  skabt  mytestoffet;  han  har  kun  gjort  sit  udvalg 
indenfor  de  kendte  mytekrese  og  understreget  de  træk, 
der  forekommer  ham  mest  betydningsfulde  Kun  på  over- 
gangen mellem  urtid  og  samtid  træffes  Gulveig-myten,  hvoraf 
en  stor  del  er  ligefrem  fortalt.  Digteren  har  øjensynlig  ment 
at  kunne  lære  sine  tilhørere  en  del  nyt,  ikke  om  Gulveigs 
person  og  oprindelse,  men  om  de  vidtrækkende  følger,  som 
dette  syndefald  drog  efter  sig. 

Tacitus  om  Tuisco,  en  guddom  »terra  editus«,  der  blev  stamfader  til 
menneskene. 

17.   Skildringen  af  ragnarok. 

»Østpå  sad  den  gamle,  i  jærnskoven,  og  der  fostrer  hun 
Fenres  afkom;  en  af  dem  bliver  solens  raner  i  troldeskik- 
kelse«. Det  er  det  forste  handlingsmotiv  fra  ragnarok,  der 
berøres  i  digtet. 

Selve  forestillingen  om  en  ulv,  der  sluger  solen,  er  den 
gængse  nordiske  folketro.  Også  dens  fødsel  blandt  Fenres 
afkom  erkendt  udenfor  Voluspå  (»storuhyret«  i  Grimnesmål, 
se  s.  190).  Men  udenfor  enhver  hjemmel  og  i  strid  med 
alle  kilder  er  denne  ulvs  plads  i  jætteverdenen;  både  Grim- 
nesmål og  hele  den  nordiske  folketro  lader  solulvene  stadig 
forfølge  solen  på  dens  vej  over  himlen.  Grunden  til  digterens 
brud  med  den  udbredte  folketro  er  ojensynlig,  at  solulven 
stærkere  skal  opfattes  som  ragnaroksvarsel;  derfor  sættes 
den  midt  ind  i  den  jætteverden,  som  vokser  op  til  gudernes 
undergang.  Eller  man  kan  måske  redde  Voluspå  fra  mod- 
sigelsen med  de  andre  kilder  ved  at  tænke  sig,  at  det  er  i 
sin  barndom,  ulven  fostres  i  jærnskoven,  og  at  den  senere 
indtager  den  plads  som  solens  forfølger,  som  den  nu  har  til 
stadighed.  I  begge  tilfælde  har  digteren  behandlet  det  gængse 
mytestof  med  stor  personlig  frihed. 

»Den  fylder  sig  med  kroppene  af  døde  mænd,«  således 
fortsætter  digtet  »den  rødfarver  gudernes  bolig  med  det  røde 
blod;  sort  bliver  solskin  i  somrene  derefter,  alle  vinde  ond- 
sindede; véd  i  end  mer  eller  hvad?«  Her  møder  vi  væsner, 
der  aldrig  ellers  sættes  i  forbindelse  med  solulven,  og  som 
efter  deres  væsen  intet  har  at  gore  med  den:  solulven  op- 
træder her  som  almindelig  hærjer  af  guders  og  menneskers 
bosteder,  den  bliver  til  ragnaroks-uhyre  i  sin  almindelighed, 
forener  i  sig  solulvens  og  Fenres  træk,  og  det  er  ikke  frit 
for,  at  dens  æden  af  lig  kan  være  lånt  fra  dybets  orm  Nid- 
hugg  (Vsp.  39  og  62)  eller  fra  stormørnen  Hræsrælg  (Vsp.  50). 
Det  er  ikke  den  enkelte  myte,  digteren  her  vil  give,  men 
kort  antydning  af  hele  ragnaroks  rædsler.  —  Kun  den  sidste 

18* 

halvstrofe  ligger  nærmere  ved  folketroen  om  solulv.  Ved 
troldens  optræden  skal  »solen  formorkes  i  somrene  derefter.« 
Man  synes  snarest  at  tænke  sig  solen  medtaget  og  svækket 
i  længere  tid  ved  ulvens  angreb;  og  dette  vil  også  stemme 
med  den  hos  mange  folkeslag  gængse  opfattelse  af  solfor- 
morkelsen,  der  vel  ikke  kendes  fra  nordisk,  men  f.  eks.  var 
meget  stærk  hos  de  nærboende  Saksere.  Videre  hedder  det, 
at  »alle  vinde  bliver  ondsindede«;  i  folketroen  er  det  varsel 
om  storm,  når  solulven  lader  sig  til  syne  på  himlen.  Dog 
også  her  vil  man  lægge  mærke  til  digterens  ævne  til  at 
sætte  det  ligefremme  og  synlige  naturoptrin  i  stedet  for 
mytisk  handling. 

I  behandlingen  af  den  ovennævnte  strofe  er  jeg  fuldstændig  uenig 
med  Mullenhoff  (D.  alt.  V  126 — 27),  der  mener,  at  det  »uimodsigelig 
fremgår  af  sammenhængen,  af  den  forudgående  og  den  efterfølgende 
strofe,  at  her  ingenlunde ,  således  som  man  har  troet ,  kan  være  tale 
om  verdensundergangens  indtræden ,  eller  endogså  om  solens  sidste 
forsvinden.«  Som  følge  heraf  må  han  som  »den  eneste  udvej«  tolke 
strofen  således,  at  menneskene  lader  de  i  slagene  faldne  krigere  ligge 
ubegravede  til  føde  for  solulven  (!).  Og  når  det  straks  i  næste  linje 
hedder,  at  den  farver  gudernes  bolig  med  det  røde  blod.  må  han  »ud- 
tyde« det  om  de  blodrøde  bisole,  der  i  nordisk  folketro  benævnes  sol- 
ulve. Men  når  bisolene  opfattes  som  solulve,  udelukker  det  jo,  at  de 
opfattes  som  blodpøle ;  det  er  så  langt  fra,  at  folketroen  støtter  Miillen- 
hoffs  tolkning,  at  den  tværtimod  viser  dens  urigtighed.  Miillenhoffs  fejl- 
slutning består  deri,  at  han  —  her  som  oftere  i  Voluspå  —  ikke  har 
lagt  mærke  til,  at  digteren  foruden  den  egenlige  handlingstråd  oftere 
giver  et  fremblik,  som  viser  rækkevidden  af  det  i  øjeblikket  skildrede 
forhold.  Her  har  betegnelsen  af  ulven  som  »tungis  tjugari«  draget 
en  skildring  af  dens  færd  i  ragnarok  med  sig ;  og  denne  skildring  er 
så  meget  nødvendigere ,  fordi  solulven  helt  forbigås  i  den  senere  ud- 
førligere fremstilling  af  verdens  undergang;  ti  hele  udmalingen  samler 
sig  der  om  gudeslaget,  uden  at  digteren  ænser  de  mindre  skuepladser. 

For  en  naturlig  betragtning  er  det  selvfølgeligt,  at  det  forst  er  i 
ragnarok,  at  soltrolden  æder  livløse  mænd  og  farver  gudesædet  med 
blod.  Vanskeligheden  er  blot  at  få  fat  i  tidsforholdet  mellem  de  for- 
skellige momenter.  De  » ondsindede  vinde «  må  tilhøre  ragnaroks  ind- 
ledning, den  vindqld  hvorom  der  er  tale  i  v.  45.  Solens  formorkelser 
(svgrt  verfia  solskin)  er  så  nær  knyttet  til  den  anden  linje,  at  det  må 
betegne  stærke  eller  hyppige  solformørkelser  i  samme  indledningstid  ; 

herpå  tyder  også  ordene  »of  sumur  eftir«  (»de  følgende  somre«):  de 
må  tilhøre  en  tid,  hvor  yerdensløbet  endnu  så  nogenlunde  går  sin  gang. 
Vanskelighed  gor  kun  ordet  »eftir« ,  idet  der  ikke  kan  regnes  fra  solens 
tilintetgørelse,  men  formodenlig  regnes  fra  den  tid ,  da  solulven  for- 
lader troldeskoven  og  viser  sig  på  himlen. 

Selve  den  samlede  ragnarokfremstilling  —  efter  at  digtets 
manende  omkvæd  har  lydt  forste  gang  —  begynder  med 
menneskehedens  sidste  tid  (å5r  verpjd  steypisk),  karakteri- 
seret ved  tre  ting:  de  vanskeligere  naturvilkår  (vindgld),  de 
ødelæggende  krige,  og  bruddet  på  de  moralske  bånd.  Disse 
motiver  er  ellers  ukendte  i  de  gammelnordiske  kilder,  så  at 
man  med  god  grund  har  spurgt,  om  her  ikke  forelå  ind- 
flydelse fra  evangeliernes  skildring  af  verdens  ende.  Slet  så 
simpel  er  sagen  dog  ikke.  I  en  irsk  kilde  med  hedensk 
sagnstof  optræder  spådomme  om  en  ganske  lignende  fysisk- 
moralsk tilbagegang  (se  ovfor  s.  216).  I  nyere  europæisk 
folketro,  f.  eks.  overordenlig  rigelig  i  dansk,  findes  talrige 
spådomme  om  menneskeslægtens  fysiske  tilbagegang,  ofte  i 
barokke  former,  der  næppe  går  tilbage  til  kristent  forbillede. 
Heller  ikke  i  den  persiske  religion  er  de  fremmede,  i  alt  fald 
i  de  anden  rangs  kilder.  I  Indien  er  de  stærkt  fremtrædende, 
lige  fra  Mahabharata  og  til  de  buddhistiske  skrifter.  På  den 
anden  side  findes  der  intet  fast  holdepunkt  for  antagelsen 
af  en  sådan  tros  oprindelighed  i  Nordeuropa.  Den  nordiske 
folketro  har  ingen  berøring  med  Voluspå,  men  ser  snarere 
ud  til  at  være  et  indisk  vandre-sagnstof. 

Pludselig  er  nu  selve  katastrofen  i  gang.  Heimdal  støder 
hojt  i  Gjallarhornet;  Odin  søger  råd  hos  »Mims  hoved«; 
asken  Ygdrasil  skælver  og  knager;  aserne  er  samlede  på 
tinge;  dværgene  stonner  i  stenene,  medens  Jotunheim  fyldes 
med  gnyet  fra  de  fremdragende  kæmpeskarer.  Alt  det  er 
digterudmaling;  det  tillægger  kun  hvert  af  de  overnaturlige 
væsner  så  meget,  som  den  der  var  fortrolig  med  mytologien, 
uvilkårlig  måtte  forestille  sig.  Ind  imellem  findes  et  træk, 
der  er  utvivlsom  myte:   »jgtunn  losnar«,  det  velkendte  motiv 

at  det  bundne  uhyrer  slipper  løs,  —  hvad  enten  nu  digteren 
vil  have  det  forstået  om  Loke  eller  om  Fenre. 

Og  dog  er  der  blandt  disse  udmalende  træk  et  enkelt, 
som  adskiller  sig  fra  de  andre.  Det  er  Heimdals  blæsen  i 
Gjallarhornet.  Dette  motiv  er  sat  på  den  iøjnefaldende 
forreste  plads,  og  det  fylder  det  meste  af  sin  strofe  —  i 
stærk  modsætning  til  de  fleste  andre  ragnarok -varsler  med 
deres  knaphed  og  flygtighed.  Denne  fremtrædende  plads  er 
så  meget  mærkeligere,  som  vi  snarere  måtte  vente  lige  den 
modsatte  orden:  forst  efter  at  »jætten«  er  sluppen  løs,  og 
da  alle  Jotunheims  skarer  har  sat  sig  i  bevægelse,  måtte  vi 
vente  at  »gudernes  vogter«  kaldte  aserne  til  kamp.  Men 
denne  plads  giver  Heimdal  en  anden  rolle  end  som  »gudernes 
vogter«,  hans  hornblæsning  indleder  hele  ragnarok; 
digteren  har  givet  dette  til  kende  ved  det  indledende  udtryk, 
at  »skæbnen  (eller  afslutningen)  åbenbares  ved  det  klingre 
Gjallarhorn« l.  Således  står  dette  som  et  selvstændigere  og 
betydningsfuldere  moment  ved  ragnaroks  indtræden,  end 
noget  af  de  nærmest  efterfølgende  træk  i  digtet. 

Muligvis  har  vi  et  andet  mindesmærke,  der  tillægger 
Heimdal  en  lignende  selvstændig  rolle  i  ragnarok.  På  en 
gravsten  fra  Man,  med  nordisk  runeskrift,  vistnok  fra  sidste 
halvdel  af  det  Ilte  årh.,  findes  der  en  mandsskikkelse,  blæsende 
i  et  horn;  han  opfattes  almindelig  som  en  Heimdal,  der 
blæser  ved  ragnarok  (Arb.  1899,  250).  Man  kan  herimod 
indvende,  at  mænd,  der  blæser  i  horn,  også  forekommer  på 
skotske  gravstene,  og  at  jagtscener  i  det  hele  er  almindelige 
på  alle  disse  vesterlandske  mindesmærker.  Men  for  skik- 
kelsens mytiske  betydning  talen  dens  plads  ved  siden  af  den 
øverste  korsarm,  samt  hornets  usædvanlige  storrelse  (det  er 
længere  end  manden  og  strækker  sig  op  over  korsets  top). 
Endvidere    er    dr.  Alexander    Bugge  —  ifølge    privat    med- 


1  en  mjotuBr  kyndisk  (»das  ende  bricht  an  beira  tone  des  alten 
Giallarhornes«,  Miillenhoff  81  og  142). 

delelse  —  overbevist  om  at  have  set  på  stenen,  at  manden 
bærer  horn  og  bukkeskæg;  dette  sidste  tyder  på  et  over- 
naturligt væsen,  og  i  nordisk  forestilling  har  der  været  en 
forbindelse  mellem  Heimdal  og  vædderen.  Det  turde  da  alt 
i  alt  være  rimeligst,  at  denne  figur  forestiller  Heimdal,  og 
at  han  tænkes  at  blæse  i  ragnarok;  ti  vi  kender  ingen  anden 
bestemt  situation,  hvor  han  støder  i  hornet. 

Derimod  kan  vi  ikke  slutte,  at  der  eksisterede  en  myte 
om  Heimdals  optræden  i  ragnarok  uafhængig  af  Voluspå. 
Ti  gravstenen  på  Man  er  bleven  til  på  en  ret  sen  tid,  da 
opfattelsen  af  ragnarok  på  de  vestlige  øer  beherskedes  af 
Voluspås  fremstilling;  man  vil  mindes,  hvor  stærkt  den 
klinger  igen  ved  denne  tid  i  Arnor  jarleskjalds  digt. 

Under  disse  omstændigheder,  hvor  de  nordiske  kilder 
giver  så  sparsomme  oplysninger,  er  det  rimeligt  at  søge 
nogen  klarhed  ved  at  følge  motivet  gennem  andre  mytologier. 
Hverken  de  persiske  eller  de  keltiske  sagn  har  noget  til- 
svarende. Derimod  spiller  det  en  stor  rolle  forst  i  den  jødiske, 
så  i  den  kristne  og  den  muhammedanske  fores tillingskres. 
I  evangelierne  hedder  det  om  Kristi  genkomst,  at  han  skal 
udsende  sine  engle  med  stærkt  lydende  basune,  for  at  de 
skal  indsamle  hans  udvalgte  fra  verdens  fire  vinde.  Johannes 
Åbenbaring  k.  8 — 9  nævner  syv  engle,  hvis  basunstød,  ett 
efter  ett,  fremkalder  guds  syv  hjemsøgelser  og  plager.  Endnu 
stærkere  og  personligere  er  skildringen  hos  Paulus  (1.  Thess. 
4,  16):  »Ti  Herren  selv  skal  fare  ned  fra  himlen,  med 
overengels  røst  og  med  Guds  basun«.  Dette  sidste  motiv 
står  fast  i  hele  den  senere  kirkelige  overlevering.  Således 
f.  eks.  i  Bedas  Sibylle;  i  det  oldtyske  Muspilli:  »det  himmelske 
horn  gjalder«,  dommeren  kalder  alle  til  ting,  og  englene 
vækker  de  døde;  og  lidt  vagere  i  Kynevulfs  »Krist« :  kongernes 
konge  kommer  med  sin  hird  af  engle,  »lydt  himlens  lurer 
over  land  høres  drøne« .  og  han  renser  jorden  med  sin  ild. 
Tillige  udgår  der  fra  udtalelsen  hos  Paulus  en  endnu  stærkere 
personliggorelse.     »Tre  gange  blæser  ærkeengelen  Mikael 

i  basun,  og  ved  det  tredje  basunstød  skal  de  døde  brat  stå 
op«  (Petrus -apokalypsen).  »Og  foran  Herrens  åsyn  blæser 
ærkeengelen  Mikael  i  basun  og  vækker  de  hensovede  lige 
fra  Adam  og  til  verdens  ende«  (Pseudo-Chrysostomus).  Det 
norske  Draumekvæde  maler,  hvorledes  Mikael  rider  foran 
Krist  med  den  krumme  lur  under  sin  arm;  han  blæser  i  den, 
og  de  arme  sjæle  skælver  som  aspeløv  for  vinden.  Også  i 
jødisk  tradition  er  det  undertiden  Mikael  der  blæser;  men 
sædvanlig  er  det  Elias.  Tre  dage  for  Messias'  komme  be- 
stiger han  det  hojeste  bjærg  i  Judæa,  og  støder  i  et  stort 
horn,  så  at  det  høres  over  hele  verden;  og  dommen  finder 
sted1.  Man  kan  se,  hvor  stærk  driften  har  været  til  at 
skabe  en  bestemst  plastisk  skikkelse  ud  af  dommedagens 
vældige  lurblæser. 

Der  mælder  sig  uvilkårlig  det  sporsmål,  om  Heimdal 
med  Gjallarhornet  står  i  noget  forhold  til  denne  kristne 
mytedannelse.  Man  kan  besvare  det  med  et  andet  sporsmål: 
kan  Heimdals  rolle  i  ragnarok  forklares  ud  fra  hans  alminde- 
lige stilling  som  gudernes  vogter?  Hertil  må  svares  nej. 
Heimdal  har  i  Voluspå  ikke  blot  den  rolle  at  kalde  guderne 
ud,  da  fjenderne  nærmer  sig.  Hans  blæsen  i  hornet  betegnes 
udtrykkelig  som  verdensundergangens  hojtidelige  begyndelse; 
forbindelsen  med  (de  dunkle)  »Mims  sonner«  og  snart  efter 
med  »Mims  hoved«  giver  det  end  yderligere  karakter  af 
skæbneåbenbarelse.  Her  brister  den  nordiske  tråd,  og  i  stedet 
for  nordisk  tankegang  træder  lighed  med  dommedags-basunen. 
Derfor  vil  det  være  rimeligt  at  tro  på  et  kristent  forbillede 
for  dette  motivs  optræden  i  ragnarok;  vi  skal  senere  komme 


1  Bousset,  The  Antichrist  Legend  (1896)  s.  247  —  49,  som  også 
gor  opmærksom  på  den  fasthed,  hvormed  traditionen  lader  ærkeengelen 
være  basunblæser.  Mikael  og  Gabriel  sammen  forekommer  i  den  uægte 
Johannes-apokalypse.  Jødiske  overleveringer :  Bousset  299;  Am  ur- 
quell  1 V  44.  Hos  Muhammedanerne  er  det  Israfil,  der  blæser  tre  gange : 
et  rædselspust,  et  dødspust  og  et  opstandelsespust  (Sale,  The  Koran, 
2.  ed.,  pref.  59—60). 

tilbage  til   dette   sporsmål  i   sammenhæng  med  en  række  af 
andre  tilfælde  fra  Voluspå1. 

I  Voluspå  kommer  herefter  skildringen  af  de  frem- 
dragende jætteskarer,  fyldende  tre  strofer  og  omfattende 
en  mængde  forskellige  væsner.  Her  træffer  vi  for  det  forste 
alle  de  væsner,  der  andenstedsfra  kendes  som  deltagere  i 
ragnarokskampen :  Naglfars  mandskab,  Muspels  mænd,  Loke, 
ulven  og  Surt;  endvidere  Midgårdsormen,  hvis  deltagelse  er 
given,  ved  at  den  senere  nævnes  som  Thors  banemand.  Storre 
interesse  for  os  har  det  at  vide,  hvilke  væsner  der  er  særlige 
for  Voluspås  skildring.  Her  udtrykker  digteren  sig  i  reglen 
i  ubestemte  flertalsformer :  fifls  megir  allir  (alle  uhyre-afkom), 
gifr  (trolde),  halir  (helboer?);  kun  to  væsner  viser  sig  mere 
personlig.  Det  ene  er  den  ørn,  der  kommer  sammen  med 
Midgårdsormen  og  »bleg  om  næbbet  slider  lig« ;  i  denne 
skikkelse  har  man  med  rette  genkendt  stormørnen  Hræsvelgr 
(o:  ligsluger),  der  her  nævnes  for  at  øge  tallet  af  frygtelige 
uhyrer;  den  hører  altså  til  digtets  udmaling,  ti  nogen  be- 
stemt gerning  i  ragnarok  har  den  ikke.  Den  anden  person 
er  jætten  Hrymr,  et  navn,  der  ellers  er  fuldstændig  ukendt; 
kun  så  meget  sér  vi,  at  han  ikke  har  nogen  væsenlig  gerning 
at  udføre  i  selve  ragnarokskampen.  Den  rigtige  opfattelse 
af  hans  væsen  findes  sikkert  hos  Miillenhoff  (V  149);  navnet 
hænger  kendelig  sammen  med  hrumr,  affældig;  hrymja,  at 
være  affældig.  Fra  øst,  i  spidsen  for  jætteflokken,  kommer 
Hrymr,  »den  affældige«,  ikke  gående  men  agende  frem;  det 
er  jættemængden,  selv  de  allerældste  jætter,  der  er  på  færde2. 


1  En  yderligere  lighed  i  enkelte  træk  kan  her  nævnes.  I  Voluspå 
samles  alle  aserne  på  tinge  (æsir  ro  å  J)ingi).  efter  at  Gjallarhorn  har 
lydt.  Heri  kan  muligvis  ligge  en  erindring  om  Kristus'  domsforsamling, 
efter  at  basunen  har  lydt;  i  Muspilli  betegnes  denne  jo  som  »ting«. 

2  Jeg  kan  dog  ikke  følge  Miillenhoff,  når  han  heri  ser  et  bevis 
på  hele  jættefolkets  affældighed  og  svaghed  (»ihr  untergang  steht 
nahe  bevor«);  ti  hele  skildringen  fremhæver  troldeverdenens  frygt- 
indgydendemagt, og  voluspådigteren  udtrykker  intetsteds  den  tanke, 
at  jættemagten  står  for  fald. 

Miillenhoff  har  da  rigtig  indset,  at  denne  Hrymr  er  skabt 
alene  for  den  rolles  skyld,  som  han  spiller  her  (o:  i  jætte- 
toget, ikke  i  ragnarok).  Med  andre  ord,  han  er  ingen  fast 
myteskikkelse,  men  en  gennemsigtig  abstraktion,  skabt  af 
den  digter,  der  udmålte  verdens  undergang.  Men  der  er 
intet  i  vejen  for,  at  denne  digter  har  været  selve  forfatteren 
af  Voluspå. 

På  alle  disse  punkter  røber  Voluspås  digter  ikke  storre 
mytekendskab,  end  også  vi  har.  Men  endnu  er  der  hans 
tredeling  af  jætteskaren:  Hrymr  kommer  »fra  øst«,  Loke  og 
Muspells  lvQir  »fra  øst«  (læs:  fra  nord)  og  Surt  »fra  syd«; 
grunder  den  sig  ikke  enten  på  en  særlig  tradition  om  ragna- 
rok eller  på  en  almindelig  kendskab  til  den  mytiske  geografi? 
Næppe.  Hrym  kan  ikke  på  sine  affældige  skuldre  bære 
vægten  af  at  skulle  være  Surts  og  Lokes  ligemand;  Surt 
kendes  ellers  kun  som  dybets  jætte;  Loke  mangler  ganske 
forbindelse  med  de  vætter,  som  han  her  skal  være  fører  for, 
og  når  han  sættes  til  styrmand,  ser  det  unægtelig  noget 
arrangeret  ud.  Den  hele  skildring  er  øjensynlig  skabt  for  at 
vise  jætteverdenens  mange  skarer  og  frygtelige  uhyrer;  den 
optræder  som  en  udmalende  digters  brud  med  den  gængse 
forestilling:  én  jættehær  under  Surts  ledelse.  De  andre 
nordiske  kilder  så  udrykningen  til  ragnarok  fra  gudernes 
standpunkt;  digteren  af  Voluspå  så  den  med  ganske  modsat 
perspektiv,  og  derved  fik  han  frie  hænder  til  at  komponere 
billedet,  som  han  vilde. 

I  selve  ragnaroks-kampen  er  optrinnene  de  samme 
som  i  overleveringen.  Dette  gælder  —  med  sandsynlighed  — 
om  Thors  kamp,  og  det  gælder  med  fuld  sikkerhed  om  Odins 
fald  og  Vidars  hævn.  Men  fremstillingen  har  sit  særpræg: 
Ligesom  tidligere  er  det  drastiske  i  myterne  undgået.  Det 
hedder  ikke  som  ellers,  at  ulven  »sluger«  Odin,  men  mere 
blødt:  »dér  mon  Friggs  husbond  falde.«  Endnu  stærkere 
mærker  man  Voluspås  ædle  og  menneskelig  skonne  gude- 
skikkelser i  den   næste   strofe:    »Da   kommer   den   store   son 

af  Sejrfader  Vidar,  at  stride  mod  val-dyret;  fluks  lader  han 
sværdet  stå  i  jættesonnens  hjærte;  da  er  hans  fader  hævnet.« 
Det  er  utroligt,  at  digteren  ikke  skulde  have  kendt  de  folke- 
lige mytetræk  med  Vidars  tykke  sko  og  ulvens  opflængede 
gab;  men  de  vilde  ganske  vist  være  ude  af  hans  stil.  Det 
hele  optrin  er  støbt  om  i  menneskelig  form;  i  lighed  med 
Sigurd  Fåvnesbane  og  andre  unge  helte  støder  Valhals  konge- 
son,  hidtil  uforsøgt  i  kampen,  sit  sværd  i  udyrets  hjærte. 

Ligesom  ved  jættehærens  fremrykning  antyder  kvadet 
stadig  kampens  mangfoldighed.  Da  Odin  går  mod  ulven, 
går  den  lyse  Froj  imod  Surt.  Idet  Thor  segner,  monne  alle 
»halir«  (helboer?)  rydde  verden.  Denne  udmaling  af,  hvad 
der  samtidig  foregår  på  skuepladsens  baggrund,  er  umulig  i 
myten;  den  er  efter  sin  natur  digterens  eget  værk.  De 
enkelte  træk,  hvoraf  den  består,  er  da  heller  ikke  andre,  end 
hvad  der  naturlig  fremgik  af  den  hele  situation  (ovfor  s.  210 
og  202). 

Straks  efter  Thors  fald  lader Voluspå  verdens-tilintet- 
gorelsen  indtræde  i  hele  sit  kolossale  omfang:  »Solen 
sortner,  jorden  synker  i  hav,  de  klare  stjærner  styrter  fra 
himlen;  dampen  raser  sammen  med  ilden,  den  hoje  lue  leger 
op  mod  selve  himlen.«  Denne  strofe  er  det  reneste  udtryk 
for  Voluspås  forkærlighed  for  naturtildragelsen;  den  inde- 
holder alene  fysik  uden  den  mindste  mytologiske  farve.  I  så 
henseende  ser  digteren  med  helt  andre  ojne  end  den  gængse 
nordiske  mytologi;  den  lod  solen  blive  ædt  af  en  hojst  per- 
sonlig ulv,  og  den  tænkte  sig  en  personlig  Surt,  der  efter 
gudeslaget  hærjede  den  himmelske  gudeverden.  Og  mærkelig 
nok,  selve  Voluspås  digter  forudsætter  hos  sig  selv  og  sine 
tilhørere  en  ganske  lignende  kundskab;  han  hentyder  til, 
at  ulven  bliver  »tungis  tjiigari«,  til  Surt  som  den  der  bringer 
ilden,  og  til  at  den  gamle  ask,  verdenstræet  Ygdrasil,  skal 
blive  slugt  af  »Surts  frænde«  (ilden)?  Men  til  sin  skildring 
af  katostrofen  bruger  han  det  ikke.  Vi  står  her  i  usædvanlig 
rene  træk   overfor  den   dobbelthed,  vi  allerede  tidligere   har 

lært  at  kende  i  Voluspå:  en  kres  af  myter,  der  forudsættes 
kendte  af  tilhørerne,  og  en  anden  tankerække,  som  digteren 
fremsætter  med  sin  egen  myndighed  og  med  sin  fulde  kraft 
til  at  male  i  store  og  gribende  træk.  Her  er  modsætningen 
så  skarp,  fordi  standpunkterne  er  så  vidt  forskellige:  den 
gamle  naturbesjæling  overfor  den  mere  virkelighedstro 
stoflige  opfattelse  af  verden.  Den  digteriske  magt  i  Vo- 
luspås  skildring  beror  på,  at  han  så  fuldkomment  har  ladet 
den  sidste  opfattelse  blive  rådende.  Dette  hæver  den  ud  og 
skiller  den  af  fra  alle  de  øvrige  eddakvad;  de  er  på  anden 
måde  bundne  i  myte.  Derfor  er  dette  heller  ikke  vikinge- 
tidens nordiske  lære;  det  er  Voluspås  lære. 

Så  kommer  det  sidste  afsnit  i  digtet,  genfødelsen, 
som  digteren  maler  i  en  glans  af  skonhed  og  lykke.  Jorden 
hæver  sig  forynget  af  hav,  aserne  samles  på  Idasletten  og 
lever  deres  ungdom  om  igen,  med  fordums  visdom  og  gyldne 
tavl;  agrene  gror  usåede,  alt  ondt  svinder,  Balder  kommer 
tilbage  og  bygger  —  i  fred  med  sin  banemand  Hoder  —  på 
Odins  fordums  kampvange;  skyldfri  folkeskarer  lever  i  evig 
glæde  under  Gimles  gyldne  tag;  og  da  kommer  den  mægtige 
fra  oven  og  råder  for  alt. 

Her  hvor  de  andre  kilder  forstummer,  på  tærskelen  til 
det  nye  verdensliv,  synes  Voluspå-digteren  fortrolig  med  alt; 
hans  ilende  stil  ombyttes  med  rolig  udmaling;  her  elsker 
hans  fantasi  at  dvæle. 

I  denne  fremstilling  kan  der  findes  punkter,  som  utvivl- 
somt har  deres  rod  i  folkelig  overlevering.  Straks  efter 
Balders  komme  hedder  det,  at  »sonner  af  tvende  brødre  be- 
bygger den  vide  himmel.«  Sætningen  står  så  antydnings- 
mæssig,  at  den  synes  at  forudsætte  en  nærmere  viden  hos 
tilhørerne.  Denne  viden  er  da  læren  om  den  unge  gude- 
slægt, som  afløser  sine  fædre;  nærmest  ligger  udtrykkene  i 
Vafpr.,  at  »Vidar  og  Våle  bygger  gudernes  helligdomme, 
når  Surts  lue  slukner«  (ovfor  §  14).  Også  Balders  gen- 
komst   antydes  i  Vaffr.    og    foresvæver    måske    flere    af   de 

gamle  skjalde.  Høners  tilbagevenden  til  guderne  har  side- 
stykke i  Njords  hjemkomst  til  Vanerne  (Vaffr.).  Men 
mærkeligt  er  det,  at  efterslægtens  udødelighed  ikke  træder 
stærkere  frem,  da  den  dog  er  så  gennemført  i  Vaffr.  og  rod- 
vokset ude  i  de  beslægtede  folkeslags  myter.  Voluspå  nævner 
den  slet  ikke  i  forbindelse  med  de  nye  menneskeskarer,  og 
i  gudeverdenen  træder  den  i  baggrund  for  en  ny  kres  af 
ideer:  Balders  genkomst  fra  de  døde,  det  ondes  forsvinding, 
gudens  forsonede  samliv  med  sin  tidligere  banemand. 

Går  vi  de  andre  motiver  igennem,  træifer  vi  intet,  som 
bevidnes  af  andre  kilder,  og  næppe  heller  noget,  som  af 
indre  grunde  er  folkemyte.  At  jorden  stiger  af  hav,  gronnende 
på  ny,  er  ganske  vist  et  naturligt  modstykke  til  den  fore- 
gående strofe,  hvor  den  synker  i  havet;  men  intet  hjemler 
os  denne  analogidannelse  som  folkelig.  Den  passer  netop  til 
Voluspå-digterens  forkærlighed  for  naturens  eget  liv,  og  den 
står  i  skarp  modsætning  til  den  folkelige  myte,  at  Burs 
sonner  løfter  landene  af  hav. 

Asernes  liv  på  Idasletten  med  samtaleplads  og  gyldne 
tavl  er  en  gentagelse  af  verdens  forste  tid,  som  det  også 
stadig  henviser  til  (»og  mindes  der  Odins  gamle  runer«,  »de 
gyldne  tavl,  som  de  i  verdens  forste  tid  havde  ejet«);  her  er 
intet  nyt  mytetræk.  Også  de  usåede  agre  hører  med  til  det 
gamle  guldalders-begreb.  Vel  finder  vi  det  ikke  i  Voluspå; 
men  det  forekommer  i  Frodefreden  ligesom  i  den  tilsvarende 
græske  myte  hos  Hesiodos  og  Ovid.  —  Begge  disse  forste 
skildringer  af  jordens  og  gudelandets  fornyelse  måtte  derfor 
forekomme  nordiske  tilhørere  som  rundne  af  overleveringens 
rod,  selv  om  digteren  malte  det  med  nye  og  stærke  farver. 
Også  det  tredje  motiv,  de  nye  gudeskikkelser,  slutter  sig  til 
det  kendte,  selv  om  den  forsonede  Hoder  er  nydannelse  og 
opstandelseslæren  træder  frem  som  en  stor  og  uomtvistelig 
kendsgerning.  Men  fra  disse  motiver  går  kvadet  over  til  dem, 
der  står  ganske  anderledes  alene. 

Om  Gimles  guldtækte  sal  har  forskerne  stredes.   Nogle 

vil  have  den  henført  til  hedensk  udspring,  andre  til  kristen 
påvirkning.  Den  er  jo  netop  i  hoj  grad  dobbelttydig.  Den  der 
med  kristendommen  som  forudsætning  læser  om  de  »skyldfri 
skarer«,  der  evig  skal  nyde  glæden  (dyggvar  drottir  ...  ok 
um  aldrdaga  yndis  njota),  vil  deri  se  de  opstandne  og  salige 
i  Guds  bolig;  den,  der  læser  med  hedensk  forudsætning,  vil 
derimod  se  de  nye  slægter,  der  nedstammer  fra  Liv  og  Leiv- 
thrase  i  Hoddmimes  holt.  Billedet  er  så  vagt  og  almindeligt, 
at  tyngdepunktet  ligger  i  selve  Gimlehallen.  Hvad  skal  de 
nye  menneskeslægter,  Livs  og  Leivthrases  efterkommere,  med 
en  sådan  stor  fælleshal?  De  bor  jo  ligesom  Asks  og  Emblas 
born  spredes  over  jorden  og  befolke  den.  Forskerne  er  enige 
om,  at  Gimle  skal  danne  et  forklaret  modstykke  til  Valhal; 
men  hvilke  forklarede  ejnherjer  skal  da  bo  i  den?  Hvis  det 
er  de  gamle  ejnherjer,  der  lever  op  på  ny,  da  er  vi  i  det 
kristne  begreb  opstandelsen  fra  de  døde.  Men  vil  vi  ikke 
indromme  dette,  da  må  den  nye  verdens  mennesker  være 
underkastede  død  og  forkrænkelighed,  hvorom  vi  ikke  ved 
det  mindste  (jf.  »alt  ondt  svinder«),  og  oven  i  købet  kommer 
digtet  til  ganske  at  undvære  menneskelige  slægter.  Svaret  på 
det  opstillede  sporsmål  må  da  være,  at  Gimle  svæver  imellem 
kristendom  og  hedenskab.  Uden  at  bryde  skarpt  med  den 
nedarvede  slægtsgenfødelse,  og  uden  rent  ud  at  hævde  den 
personlige  opstandelse,  nojes  digteren  med  et  synligt  billede  — 
de  salige  i  den  gyldne  hal  —  der  i  virkeligheden  bunder  i 
den  kristne  opstandelsestro. 

»Da  kommer  den  mægtige  til  kongedommen,  vældig, 
fra  oven,  han  der  råder  for  alt,«  —  det  er  endepunktet  i 
volvesynet. 

Beviset  for  denne  guddomsskikkelses  fremmede  oprindelse 
føres  af  selve  Voluspå- digteren,  der  lader  ham  komme  »fra 
oven«  ind  i  de  genfødte  asers  verden.  Og  det  føres  yderligere 
af  netop  de  forskere,  der  søger  at  hævde  forestillingen  som 
hedensk,  idet  det  ikke  har  været  muligt  at  sætte  »hin  mæg- 
tige« i  forbindelse  med  nogen  kendt  form  af  Nordboernes  guds- 

begreb.  I  Voluspå  kommer  han  med  stor  dramatisk  virkning 
(og  strofen  om  ham  er  utvivlsomt  ægte);  men  episk  set  er 
han  ganske  overflødig,  da  den  unge  gudeslægt  selv  må  kunne 
ordne  den  fornyede  verden,  og  allerede  har  gjort  det1. 

.  18.     Voluspds  kilder. 

Hermed  er  gennemgangen  af  Voluspås  skildring  til  ende, 
og  vi  kan  søge  at  samle  resultaterne  til  en  vurdering  af 
digtets  betydning  som  mytologisk  mindesmærke.  Forst  og 
fremmest  ma  vi  slå  fast,  at  der  er  et  stort  personligt  ele- 
ment til  stede.  Folkemytens  barokke  træk,  selv  de  bedst 
bevidnede,  er  satte  til  side,  og  en  ædlere  stil  gennemført, 
der  minder  om  heltedigtningens  idealskikkelser,  men  også  til 
tider  udtrykker  et  mere  ophojet  gudsbegreb.  Folkemytens 
plastiske  naturbesjæling  har  givet  plads  for  en  mere  sanddru 
opfattelse  og  en  mere  farverig  udmaling  af  selve  naturfæno- 
menet. Endelig  har  denne  personlige  tillæmpning  af  stoffet 
fundet  sted  samtidig  med  en  ydre  påvirkning,  i  det  mindste 
på  et  enkelt  punkt;  den  mægtige,  der  kommer  til  konge- 
dommen, er  en  kristen  tanke.  Undersøgelsen  har  i  hoj  grad 
stadfæstet  den  sætning,  som  jeg  fremførte  ved  dette  arbejdes 
begyndelse,  at  en  enkelt  rigt  udmalende  digtning  mere  end 
nogen  anden  kilde  rummer  muligheden  for  en  stærkt  sub- 
jektiv tilrettelægning  af  stoffet. 

Vi  tager  nu  sporsmålet  om  Voluspås  kilder  for.  Stillet 
i  sin  skarpeste  form  lyder  det  således:  kendte  digteren  af 
Voluspå  væsenlig  andet  og  mere  af  nordisk  overlevering,  end 
vi  nu  kender  fra  de  andre  eddakvad?  Men  det  samme 
sporsmål  kan  også  stilles  på  en  anden,  mere  literaturhistorisk 


1  Endnu  yderligere  bevis  for  kristen  oprindelse  vil  det  være,  hvis 
den  almindelige  opfattelse  af  regindomr  som  »vældig  dom«  er  rigtig; 
ti  en  eskatologisk  dommer  er  en  fremmed  tanke  i  nordisk  mytologi. 
Men  jeg  er  mere  tilbojelig  til  at  tro,  at  -domr  kun  tjæner  som  afled- 
nings-endelse (jf.  konungdomr). 

måde:  vi  kender  mange  spredte  oplysninger  om  ragnarok 
(Vaffr.  osv.  osv.)  og  én  sammenhængende  fortælling  (Voluspå); 
det  er  givet,  at  den  nordiske  skjald,  der  digtede  Voluspå, 
også  kendte  mangfoldige  spredte  oplysninger  i  forskellige  digte ; 
men  kendte  han  også  nogen  samlet  og  fyldig  fremstilling? 
Dette  sporsmål  forekommer  sagtens  de  fleste  af  både  nu- 
levende og  ældre  myteforskere  som  ganske  orkesløst,  ti  de 
går  ud  fra,  at  der  har  været  mangfoldige  sådanne  fremstil- 
linger til.  For  folkemindeforskeren  stiller  sagen  sig  noget 
anderledes.  Han  véd,  hvor  ofte  et  bestemt  æmne  er  bundet 
til  en  bestemt  behandlingsmåde,  at  former  som  epos,  vise, 
remse,  sagn  hver  har  sine  æmner,  som  ikke  let  går  over  i 
de  andre  former;  og  når  han  ser  de  mangfoldige  behandlinger 
af  ragnarok  gennem  hentydninger,  må  han  til  en  begyndelse 
slå  fast,  at  det  hos  vikingetidens  nordiske  skjalde  har  været 
den  gængse  og  naturlige  form:  at  mane  den  fremtidige  kata- 
strofe frem  glimtvis  i  enkelte  typiske  optrin.  At  disse 
spredte  billeder  har  været  den  typiske  fremstilling,  får  vi 
bekræftet  ad  to  veje.  For  det  forste  ved  det  store  antal  af 
dybtgående  modsigelser,  som  findes  imellem  vore  forskellige 
kilder;  sådant  var  næppe  tænkeligt,  hvis  myten  var  bevaret 
gennem  samlende  fremstillinger.  For  det  andet  Voluspås 
særpræg  som  mægtigt  og  personligt  digterværk,  der  gor,  at 
dets  behandlingsmåde  ikke  kan  gælde  som  typisk  for  nordisk 
overlevering  i  det  hele.  Derimod  vil  det  på  forhånd  være 
ret  rimeligt,  at  dets  kilder  har  været  de  sædvanlige  o:  de 
glimtvise  fremstillinger  af  ragnarok.  Om  det  forholder  sig 
således,  skal  nu  prøves  på  selve  stoffet. 

Der  er  allerforst  de  fyldige  udmalinger  af  forberedelserne 
til  ragnarok,  af  jættehærens  fremtog,  af  den  genfødte  verden. 
De  må  enten  være  grundede  på  epos  eller  de  må  være  dig- 
terens egne  episke  skabelser;  ti  af  korte  glimtvise  antyd- 
ninger lader  de  sig  ikke  sammenstykke.  Men  vi  så,  at 
netop  hvor  Voluspå  blev  fyldigst,  fjærnede  den  sig  mest  fra 

det  andensteds  kendte;  f.  eks.  gjorde  jætternes  fordeling  i 
de  tre  skarer  et  meget  nylavet  indtryk. 

Men  lad  os  gore  sporsmålet  endnu  bredere  og  dybere. 
Lad  os  sporge,  om  digteren  af  Voluspå  overhoved  kendte  et 
mytestof,  der  var  væsenlig  storre,  end  det  som  foreligger  for 
vor  tids  forskere.  Jeg  forbigår  da  alt,  hvad  der  uden  videre 
genfindes,  og  alt  hvad  der  genfindes  med  mindre  afvigelser 
(f.  eks.  om  Muspelsvendene  kommer  på  Naglfar  eller  ridende 
over  morkskoven),  og  jeg  holder  mig  til  de  optrin,  hvor  Vo- 
luspå er  den  eneste  kilde,  prøver  om  de  af  indre  grunde 
kan  bestemmes  som  nordisk  folkemyte,  eller  om  de  står 
fremmede  i  den  nordiske  gudeverden. 

Der  er  ét  optrin,  som  af  indre  grunde  må  være  ægte 
folkeligt:  Thors  kamp  med  Midgårdsormen.  Herpå  tyder 
fortællingens  egen  plastik,  dens  nødvendighed  i  ragnarok, 
dens  overensstemmelse  med  Ogmes  fald  i  keltisk  mytologi, 
og  dens  analogier  i  nordisk  sagnstof  (Beovulf  og  dragen  m.m.). 
Men  der  kan  tvivles  om,  at  Voluspå  virkelig  er  vor  eneste 
kilde:  udtrykket  i  Vaffr.  »Vingnis  at  vigfroti«  kan  vel  hen- 
tyde til  en  bestemt  begivenhed,  der  ganske  svarede  til  op- 
trinnet i  Voluspå.  Det  lader  sig  ikke  heller  nægte,  at  det 
normanniske  søjlehoved  kan  indeholde  en  fremstilling  af 
dette  optrin. 

I  øvrigt  har  Voluspå  en  hel  række  af  selvstændige  mo- 
tiver og  optrin:  menneskehedens  fordærvelse  og  naturens  op- 
rør, Gjallarhornet  der  forkynder  ragnaroks  begyndelse,  verdens- 
branden  (i  stedet  for  den  blotte  »Surts  lue«  i  »gudernes 
helligdomme«),  Gimlehallen  for  den  rensede  menneskeslægt, 
og  hin  mægtiges  komme  til  kongedommen.  Her  er  ikke  tale 
om  nogen  blot  digterisk  udmaling;  det  er  tydelige  handlings- 
motiver  —  til  dels  af  stor  religiøs  rækkevidde  —  der  her 
stilles  frem.  Enkeltmand  kan  ikke  have  skabt  en  sådan 
fylde  af  nye  tanker;  de  tilhører  et  folkeliv.  Men  i  den  nor- 
diske myteverden  finder  man  ikke  støtte  for  denne  række  af 
optrin;   de   fleste   af  dem   står   endogså  i  bestemt  strid   eller 

Aarb.  f.  nord.  Oldk.  og  Hisi.  1902.  19 

modsætning  til  den.  Derimod  er  alle  disse  for  Voluspå 
særlige  ragnaroksmotiver  identiske  med  rækken  af 
træk  fra  den  kristne  dommedag:  den  sædelige  op- 
løsning, dommedagsbasunen,  verdensbranden,  det 
ny  Jerusalem  og  Herrens  genkomst. 

Deraf  må  sluttes,  at  Voluspå  har  to  kilder,  dels  den 
nordiske  overlevering  om  ragnarok  i  et  noget  lignende  om- 
fang, som  vi  bar  den  fra  de  spredte  oplysninger  i  eddakvad 
og  folketro,  dels  en  række  kristne  forestillinger.  Af  de 
kristne  forestillinger  har  en  enkelt  fået  nordisk  klædebon, 
Gjallarhornet;  de  fleste  står  uden  religiøs  forbindelse  (den 
sædelige  opløsning,  væsenlig  også  verdensbranden  og  væsenlig 
Gimle);  kun  den  mægtiges  komme  til  kongedommen  er 
væsenlig  engudsdyrkelse  og  for  så  vidt  kristen. 

Dog  må  vi  ikke  overvurdere  det  kristne  element  i  digtet. 
Kvadet  er  som  helhed  hedensk;  kristne  forestillinger  indgår 
kun  i  ringe  antal  og  i  stærkt  tilpasset  skikkelse;  digteren 
har  næppe  været  sig  sin  stærkt  subjektive  (og  dog  ikke- 
kristne)  behandling  af  det  gamle  mytestof  bevidst.  For  ham 
selv,  som  for  hans  samtid,  har  det  sikkert  stået  som  den 
mest  samlende  og  fuldendte  fremstilling  af  hedenske  tanker, 
og  i  mange  måder  med  ret.  For  os,  der  ser  mere  historisk 
på  dets  tilblivelse,  vil  det  dog  være  muligt,  ikke  blot  at  ud- 
pege de  enkelte  fremmede  handlingsmotiver,  men  også  at 
spore  de  indflydelser,  som  har  påvirket  hans  opfattelsesmåde. 
Hovedskellet  imellem  ham  og  de  andre  mytekvad  er  jo,  at 
de  opfatter  hele  naturen  i  menneskers  eller  dyrs  skikkelse: 
Ymes  pande  og  Ymes  krop,  solmøen  og  den  forfølgende  ulv; 
Voluspå  opfatter  naturen  stoflig,  forskellig  fra  de  udenfor 
den  stående  gudemagter,  hans  usædvanlig  rige  naturskildringer 
er  ren  fysik:  solen  morknes,  stormen  raser,  jordkloden  brænder 
i  lue  og  synker  dernæst  i  aske  og  ned  i  havet.  Men  hele 
denne  opfattelse  af  naturen  som  stof  —  som  leret  i  potte- 
magerens hånd  —  er  jo  den,  som  kristendommen  førte  med 
sig.     Digteren  har  ganske  vist  fulgt   den   nordiske   mytologis 

baner,  når  han  alt  stærkere  løsrev  guddommene  fra  den  syn- 
lige natur,  men  midlet  er  at  nærme  naturopfattelsen  til  de 
kristne  skabelsessagn  og  endnu  mere  til  den  kristne  dommedag. 

På  nogle  steder  synes  det  næsten,  som  om  selve  evan- 
geliernes udtryk  er  gåede  over  i  Voluspå.  »Men  straks  efter 
de  dages  trængsel  skal  solen  formorkes,  og  månen  ikke  give 
skin,  og  stjærnerne  falde  fra  himlen,  og  himlenes  kræfter 
rystes«  (sol  tér  sortna  ...  hverfa  af  himmi  hei5ar  stjp-rnur); 
»og  de  skal  se  menneskesønnen  komme  på  himlens  skyer 
med  megen  kraft  og  herlighed«  (få  kemr  enn  riki  at  regin- 
domi  gflugr  ofan,  sås  gllu  ræ5r).  Måske  også  i  »veernes 
begyndelse«:  »Folk  skal  rejse  sig  mod  folk  og  rige  mod 
rige«,  »og  de  skal  forråde  hverandre  og  hade  hverandre«, 
»broder  skal  overgive  broder  til  død,  og  fader  sit  barn«, 
»og  de  skal  falde  for  sværdets  ægg«  (bræ5r  munu  berjask 
.  .  .  skeggpjd,  skalmold  .  .  .  mun  engi  madr  pdrum  pyrma). 

Det  oldengelske  epos  fører  på  enkelte  punkter  endnu 
lidt  nærmere  til  Voluspå;  men  om  fremstillingen  som  helhed 
kan  det  næppe  siges.  I  Kynevulfs  »Krist«  møder  vi,  for- 
uden de  evangeliske  træk,  også  det  at  himmelhvælvingen 
brister.  Hans  skildring  af  Kristus,  der  kommer  med  ildsluer 
foran  sig  og  med  sejrssværdet  i  hånden,  har  man  sammen- 
stillet med  Surt  i  Voluspå  —  dog  med  tvivlsom  ret1. 

Snarere  finder  man  berøringer  med  spådoms-  og  åben- 
barings-digtene i  den  gamle  irske  litteratur,  hvor  kristne 
elementer  på  en  mærkelig  måde  blandes  ind  i  de  folkelig - 
hedenske  æmner.  Til  disse  må  vi  vel  regne  den  spådom  om 
ulykkerne  ved  »verdens  ende«,  der  lægges  stridsgudinden 
Bodb  i  munden  og  knyttes  til  slaget  på  Turedsletten  (se 
ovfor  s.  216);  der  findes  særlig  paralleler  til  Voluspås  »hor- 
domr   mikill« ,   navnlig   ægteskabet  mellem   nære   slægtninge. 

Et  andet  digt  indeholder   mærkelige   ligheder   med   »den 


1  Fr.  Hammerich,  De  episk -kristelige  oldkvad  hos  de  gotiske 
folk  (1873)  s.  62—63. 

mægtige«  der  kommer  til  kongedommet.  Her  er  jo  det 
mærkelige  forhold,  at  Voluspå  ganske  afviger  fra  de  egenlige 
kristne  kilder;  den  hverken  lader  ham  herske  nu  over  verden 
eller  lader  ham  komme  på  dommedagen  for  at  bryde  det 
ondes  magt,  men  han  kommer  i  en  meget  fjærn  fremtid  for 
at  overtage  magten.  I  den  irske  saga  om  »Bran  Febalsons 
udfærd«  findes  der  et  langt  kvad,  som  en  overnaturlig  kvinde 
synger  for  kongesonnen  for  at  lokke  ham  med  til  sit  hjem, 
udødelighedslandet.  Det  er  en  udmaling,  i  væsenlig  hedensk 
stil,  af  dette  lands  lyksalighed;  men  til  slutning  slår  kvadet 
over  i  spådom:  »Storsonnen  vil  komme  efter  tiders  forløb, 
han  vil  fødes  i  det  lave,  son  af  en  kvinde  hvis  mand  ikke 
kendes,  han  vil  gribe  herredommet  over  de  mange  tusender 
.  .  .  jord  og  hav  er  hans,  ve  den  der  er  under  hans  vrede! 
han  vil  rense  skarerne  under  det  rene  vand  (dåben)  og  han 
vil  helbrede  deres  sygdom« 1.  Denne  sammenblanding  af 
kristent  og  hedensk,  eller  rettere  denne  indfletning  af  kristne 
motiver,  særlig  kristne  spådomme,  i  det  hedenske  sagnstof, 
er  karakteristisk  for  hele  den  irske  heltedigtning,  både  i  disse 
ældste  kilder  og  ned  igennem  middelalderen.  Fra  digternes 
side  har  den  sikkert  været  tænkt  som  et  middel  til  at  bringe 
det  kirkelige  trosindhold  nærmere  til  deres  landsmænds  be- 
vidsthed. Men  for  tilhørere,  der  ikke  havde  den  kristne 
troslære,  allermest  for  hedenske  Nordboer,  der  i  vesten  til- 
egnede sig  kendskab  til  irsk  sprog,  måtte  kvad  af  den  art 
som  i  »Bran  Febalsons  udfærd«  frembringe  forestilling  om, 
at  der  en  gang  i  en  fjærn  fremtid  vilde  komme  en  hersker, 
som  overtog  magten  i  stedet  for  de   mangfoldige  guddomme 


1  The  voyage  of  Bran,  ed.  K.  Meyer  (Grimm  Library,  IV)  s  14. 
I  den  anden  oldirske  udfærdsdigtning  (»Condlas  udfærd«)  udtaler 
møen  fra  udødelighedslandet  en  lignende  spådom  om  sankt  Patriks 
komme  til  Irland,  der  skal  gore  ende  på  druidernes  herredomme  :  »En 
retfærdig  skal  snart  komme  med  mange  følgesvende,  talrige,  vidunder- 
lige ;  hans  retfærd  skal  ødelægge  druidernes  trolddom  og  misgerninger« 
(Jubainville,  Lit.  Celtique,  V  388). 


18.     VOLUSPÅS    KILDER.  289 

og  overnaturlige  væsner.  Eller  med  andre  ord:  for  den  ikke- 
kristne  tilhører  til  de  irske  kvad  måtte  Voluspås  lære  om 
den  mægtige  til  kongedommen  en  gang  ved  tidernes  ende 
opstå  ganske  af  sig  selv. 

Den  viden,  vi  på  denne  måde  har  indvundet,  er  altså 
følgende:  1)  Voluspås  digter  har  til  sine  kilder  haft  nordiske 
overleveringer,  der  i  art  og  omfang  væsenlig  svarede  til  dem 
som  vi  nu  kender  (de  spredte  hentydninger).  2)  Det  er  ikke 
sandsynligt,  at  han  har  haft  nogen  sammenhængende  og 
fyldig  fremstilling  af  ragnarok.  3)  De  optrin  i  ragnarok, 
som  kun  kendes  i  Voluspå,  svarer  alle  til  kristne  motiver  i 
verdens  undergang,  og  de  er  indkomne  i  nordisk  ved  lån  fra 
kristendommen.  4)  Mellemleddet  ved  denne  overførelse  synes 
i  enkelte  tilfælde  at  have  været  den  folkelig -irske  digtning 
af  gude-  og  helteæventyr. 

VI.    Slutning. 
19.    De  forskellige  alderslag  indenfor  Nordboernes  ragnarok. 

Forskerne  har  stredes,  om  de  nordiske  ragnarokfore- 
stillinger er  af  hedensk  eller  kristelig  oprindelse.  Min  under- 
søgelse har  givet  det  svar,  at  de  dels  er  af  hedensk,  dels  af 
kristen  oprindelse.  Nærmere  bestemt  fordeler  stoffet  sig  i 
tre  grupper: 

1)  hedensk: 

solen  sluges  af  solulv  (alm.) 

fimbulvinter  (jf.  persisk) 

jorden  synker  i  hav  (jf.  keltisk) 

Fenresulven  (alm.,  særlig  østlig) 

ormen  i  dybet  (alm.,  særlig  østlig) 

gudekampen  med  gudekongens  fald  og  hævn  (jf.  keltisk) 

Surts  lue  (jf.  keltisk) 

den  nye  gudeslægt  (jf.  keltisk) 

den  overvintrede  menneskeslægt  (jf.  persisk). 

2)  af  kristen   oprindelse,    men   almindelig   kendte  i 
vikingetiden: 

Loke  kommer  løs 
Muspels  folk(?) 
Balders  komme  (??) 

3)  af  kristen  oprindelse,  særlige  for  Voluspå: 

menneskehedens  fordærvelse  (?) 

Gjallarhornet  indvarsler  ragnarok 

solen  sortner  og  stjærner  styrter 

verdensbranden 

salighedsboligen 

den  mægtiges  komme. 

Målt  med  motivernes  mængde  står  den  »kristne«  og  den 
»hedenske«  del  af  ragnarok  omtrent  lige;  men  i  øvrigt  slet 
ikke.  Det  var  endda  den  mindste  forskel,  at  de  kristne 
motiver  væsenlig  er  indskrænkede  til  et  enkelt  kvad.  Endnu 
stærkere  ser  man  deres  nyhed  deraf,  at  intet  af  dem  har 
kunnet  skabe  det  plastiske  optrin,  som  gor  hvert  enkelt 
motiv  til  et  lille  ragnarok  for  sig.  Både  Loke  og  Fenre  er 
bundne  uhyrer,  men  Fenre  er  selve  katastrofen;  Lokes  af- 
gørende rolle  mærkes  der  intet  til.  Også  religiøst  er  de 
hedenske  ideer  mægtigere,  mere  levende.  Gudernes  fald  er 
for  nordisk  bevidsthed  ragnaroks  centrum.  Også  gude-  og 
menneskeættens  fornyelse  er  tydelig  udtalt  i  hedensk  form; 
de  mere  kristne  tanker  om  fordærvelse  og  rensning  har  ikke 
på  samme  måde  gennemsyret  mytetraditionen. 

Men  vore  sammenstillinger  viser  mere  end  dette.  De 
har  tillige  vist  den  selvstændighed  og  frihed,  hvormed  de  en- 
kelte motiver  former  sig.  Vi  har  set  de  to  store  grupper  af 
naturmotiver  og  af  gudemotiver,  har  set  naturmotivernes  af- 
hængighed af  nordisk  natur  og  ikke  mindre  af  de  enkelte 
egnes  vilkår.  Vi  så  forbindelserne  med  fremmede  forestil- 
linger: en  vestlig  keltisk  gruppe,  og  en  østlig  tysk,  finsk, 
tartarisk,  persisk.     Har  den  vestlige   strømning  tilført   os  de 

mest  almene  træk  for  undergang,  navnlig  gudekampen  i  hele 
sit  omfang,  så  fører  den  østlige  de  umiddelbart  stærke  ind- 
tryk af  ødelæggelsen:  fimbulvinteren  og  det  løsslupne  uhyre. 
Men  derigennem  har  vi  også  lært  ejendommeligheden  i  det 
nordiske  ragnarok  at  kende,  hvorledes  det  ikke  blot  er  en 
blanding  af  de  forskellige  strømninger,  men  former  dem  til 
nye  mægtige  optrin  eller  kaster  nyt  skær  over  de  kendte 
gamle,  prægende  det  hele  med  sin  viljestyrke  og  sit  tungsind. 
Hvad  vi  dog  endnu  mangler  til  forståelse  af  Nordboernes 
ragnarok,  er  det  fulde  indblik  i  verdensundergangen  hos  de 
andre  folkeslag,  både  dens  art  indenfor  enkelte  mytesystemer, 
og  dens  betydning  og  dens  enkelte  motiver  hos  menneske- 
heden i  det  hele.  Jeg  håber  i  en  senere  afhandling,  der 
slutter  sig  som  fortsættelse  til  den  nærværende,  at  give  bidrag 
til  denne  opgaves  løsning,  og  fra  denne  side  at  kaste  lys 
over  Nordboernes  religiøse  udviklingstrin. 

THINGHØIE  OG  THINGDYSSER1. 


VED 

CARL   NEERGAARD. 


I  ældre  Tider  holdtes  Thingene,  som  bekjendt,  under 
aaben  Himmel,  for  » dermed  at  bevise«,  som  Herredsfoged 
C.  Testrup  siger  i  sit  lille  Skrift:  »Relation  om  Tingene  og 
Tingstederne  i  Danmark«,  fra  1747,  »at  Retten  var  fri  for 
hver  Mand,  som  og  sees  af  de  gamle  Love,  at  de,  som  for 
nogen  Sag  bleve  beskyldte,  om  det  end  var  Grimen  læsæ 
Maiestatis,  saa  havde  de  Frihed  at  reise  til  Tinge  og  for- 
svare sig,  som  og  Frihed  at  reise  hjem  igjen,  om  de  ei  paa 
Tinge  vedgik  Skyld.« 

Samme  Herredsfoged  Testrup  meddeler  tillige,  udførligere 
end  nogen  anden,  hvorledes  et  saadant  Thingsted  under  aaben 
Himmel  har  seet  ud.  Vel  gjælder  Beskrivelsen  nærmest  et 
Herreds-  eller  Birkething,  men  samme  Udseende  maa  i  hvert 
Fald  ogsaa  Bythingene  have  havt.  »Tingstederne  vare  ind- 
rettede paa  Marken  med  4  Tingstokke,  som  i  en  Firkant 
laa  paa  Stene,  hvorpaa  sade  Fogden  og  Skriveren  med  flere, 
som  administrerede  Retten,  saa  og  de  8  Mænd,  som  af  disse 
Tingstokke  kaldes  Stokkemænd,  hvilket  Ord  endnu  bruges. 
Midt  paa  denne  Plads  imellem  de  4  Stokke  laa  en  stor  Sten, 
som  endnu  paa  Tingstederne  er  tilsyne;  paa  denne  Sten  skulde 


1  Hovedsagelig  efter  et  Foredrag  holdt  paa  det  kgl.  nord.  Old- 
skriftselskabs  archæologiske  Udflugt  d.  22.  Juni  1902. 

Tyvene  sidde,  naar  de  skulde  dømmes,  hvilke  Stene  endnu 
desaarsags  kaldes  Tyvstenen.« 

Som  de  aabne  Thingpladser  tegnede  sig  paa  C.  Testrups 
Tid,  maa  de  efter  alt  at  dømme  ogsaa  have  været  indrettede 
i  Middelalderen  og  nærmest  følgende  Tider.  Det  har  været 
en  gjennem  Aarhundreder  bestemt  fastholdt  Form.  Men 
gjennem  Selvsyn  ere  vi  nu  ikke  i  Stand  til  at  kontrollere 
Herredsfogdens  Beskrivelse.  Ikke  et  eneste  saadant  Thing- 
sted  er  bevaret  paa  fri  Mark,  og  i  Kjøbstæder  kun  et  enkelt 
Sted,  tilmed  i  forstyrret  og  meget  ufuldstændig  Skikkelse. 
Som  Rest  af  en  gammel  By-Thingplads  maa  nemlig  de  tre 
store  Sten  vistnok  opfattes,  der  findes  paa  Torvet  i  Ringsted, 
liggende  tæt  ved  Siden  af  hinanden  og  i  Række.  Den  mid- 
terste Sten  er  noget  høiere  end  de  to  andre,  dog  ikke  hæ- 
vende sig  til  mere  end  c.  0,60  M. ;  alle  have  en  flad,  næsten 
vandret  Overside1.  Stenene,  som  i  1886  ere  fredlyste,  kaldes 
endnu  i  Folkemunde  Thingstenene2. 

Hellerikke  nogen  Thingstok  findes  nu  længere  i  Behold. 
Det  har  været  løse  Træplanker,  der  kun  anbragtes  ovenpaa 
den  firkantede  Stenramme,  naar  Thinget  holdtes.  Ellers  op- 
bevaredes de  i  nærmeste  Hus  eller  andetsteds. 

Derimod  kan  der  til  Støtte  for  Testrups  Beskrivelse  hen- 
vises til  en  gammel  Illustration,  gjengiven  omstaaende  som 
Fig.  1.  Den  findes  i  den  svenske  Biskop  Olaus  Magnus' 
Værk:  »Historia  de  gentibus  septentrionalibus« ,  fra  1555, 
hvor  den  er  meddelt  som  Titelbillede  over  Afsnittet:  »de 
judicibus  et  judiciis  campestribus«  (S.  488).  Tegningen  viser 
en  Forsamling  af  6  Mænd  siddende  i  to  Rækker  efter  en 
Vinkel,   hver  Række,   som   det  maa  antages,  paa  sin  Thing- 


1  Afbildning  af  Thingstenene,  se  Trap :  Danmark,  3.  Udg.  II 
S.  567. 

2  1  sin  Dagbog  fra  en  Reise  Aar  1743  skriver  Langebek,  at  der 
i  Ringsted  er  »nogle  Stene  som  et  gammelt  Thingsted«  (Kirkehist. 
Saml..  4.  R.  IV  S.  432)  —  I  Resens  Atlas  nævnes  ved  Randers  :  Taarnet 
paa  Torvet,    »derhos  .Thinget  med  Stokke  og  Sten«. 

bænk.  Kun  en  af  disse,  af  ret  betydelig  Tykkelse,  er  synlig; 
den  hviler  paa  et  solidt  Underlag  af  3  firsidede  Legemer. 
Foran  de  6  siddende  Personer  staaer  der  2,  begge  ivrig  for- 
klarende. Til  Tegn  paa,  at  Handlingen  foregaaer  under  aaben 
Himmel,  er  der  anbragt  to  Træer  i  Udkanterne  af  Pladsen. 
Efter  hvad  der  foran  er  nævnt,  kan  denne  Tegning  dog 
ikke   antages   at   give    et  Thingsted  i   dets    fulde   Skikkelse. 


Fig.  1. 


Sandsynligvis  forestiller  den  kun  den  ene  Halvdel,  idet  de  to 
andre  Thingstokke,  der  hørte  med,  for  at  Pladsen  kunde  faa 
sin  firsidede  Form,  ikke  ere  medtagne.  Herpaa  tyde  ogsaa 
Olaus  Magnus'  egne  Ord:  »Constituta  sunt  inter  altas  silva- 
rum  planities  apta  tribunalia  (quæ  et  hodie  rigorose  servan- 
tur),  ubi  per  longa  terrarum  territoria  infinitæ  populorum  turmæ 
certis  anni  temporibus  regio  præfecto  ae  XII  viris  electis 
præsidentibus  audiri  et  judicari  possint«.  Fremdeles  sees 
hellerikke  Tyvstenen.  Men  har  Tegneren  saaledes  udeladt 
noget,  man  nok  kunde  ønske  at  have  seet,  saa  er  det, 
der  findes,  dog  sikkert  i  Hovedsagen  korrekt  gjengivet.  At 
Billedet  findes  i  et  svensk  Værk  og  saaledes  gj ælder  Sverige, 

gjør  mindre  til  Sagen.  Thi  Forholdene  her  vare  næppe  væ- 
sensforskellige fra  vore.  Vistnok  er  denne  Tegning  tilmed 
den  eneste,  der  nu  foreligger  af  et  nordisk  Thingsted  under 
fri  Himmel. 

Det  siger  sig  selv,  at  disse  aabne  Thingpladser  under 
visse  Forhold,  især  ved  Vintertide  og  under  ugunstigt  Veir, 
maatte  volde  adskillig  Ulempe.  I  Aaret  1521  søgte  da  ogsaa 
Christiern  II  for  Herredernes  Vedkommende  at  faa  en  Reform 
indført,  idet  han  i  den  saakaldte  »Lov  for  Landet«  paabød, 
at  alle  Herredsthingene  skulde  flyttes  fra  Marken  ind  til 
en  Kirkeby,  og  at  der  ved  Kirken  skulde  opføres  et  særligt 
Domhus.  I  Sammenhæng  hermed  forordnede  han  tillige,  at 
Dommerne  burde  »hver  Dag  høre  Messe,  førend  de  sætte 
dem  til  at  høre  Sager« l.  Men  disse  gode  Bestemmelser  fik 
kun  en  kortvarig  Levetid.  Efterat  Kongen  1523  havde  for- 
ladt Danmark,  vendte  alt  tilbage  til  sin  gamle  Skik,  og 
Thingstederne  lagdes  igjen  ud  paa  Marken.  Vistnok  havde 
man  endog  adskillige  Steder  i  Løbet  af  dette  korte  Tids- 
rum ikke  faaet  Flytningen  ind  til  Kirkebyen  iværksat.  I 
andre  Tilfælde  var  Paabudet  virkelig  blevet  efterlevet,  saa- 
ledes  i  Skads  Herred,  hvor  der  ifølge  et  Thingsvidne  fra  1522 
stod  et  Raadhus2. 

I  Løbet  af  det  16.  Aarhundredes  Slutning  gjenoptog  Re- 
geringen imidlertid  Forsøget  med  i  alt  Fald  hist  og  her  at 
faa  Herredsthingene  flyttede  fra  Marken  ind  til  nærmeste 
Landsby  eller  til  Kjøbstaden.  Der  foreligger  en  Række  For- 
ordninger herom  navnlig  gjældende  sjællandske  og  fyenske 
Herreder3.    Men  næsten  hver  Gang  blev  Resultatet,  at  Paa- 


1  Danske  Samlinger,  1.  R.  IV  S.  354  flg.  Her  findes  tillige  med- 
delt en  Liste  over,  hvor  Herredsthingene  fremtidig'  skulde  være  paa 
Sjælland,  Møen  og  Laaland-Falster.  Jvfr.  Videnskab.  Selsk.  Skrifter, 
5.  R.  hist.-philos.  Afdel.  III  S.  213. 

2  O.  Nielsen:  Gamle  jydske  Tingsvidner,  Indledn.  S.  II. 

3  Se  Kancelliets  Brevbøger.  Registrene,  og  V.  A.  Secher:  For- 
ordninger, Recesser  1558—1660,  Registrene. 

budet  efter  kortere  eller  længere  Tids  Forløb  maatte  hæves. 
Enten  klagede  Herredsmændene  over,  at  Thinget  nu  var 
kommet  til  at  ligge  i  en  Udkant  af  Distriktet,  saaledes  at  mange 
fik  en  uforholdsmæssig  lang  Reise  dertil.  Eller  ogsaa  blev 
Regjeringen  selv  nødsaget  til  Tilbagekaldelsen,  idet  Kroer  ved 
Landsbyerne  og  i  Kjøbstæderne  gave  Anledning  til  —  som 
det  stedse  hedder  —  megen  Uskikkelighed  og  Drukkenskab 
blandt  det  Godtfolk,  der  søgte  Thinget.  I  al  Almindelighed 
findes  dette  udtrykt  i  en  kongelig  Forordning  af  28/6  1617 
om  Herreds-  og  Birkething  og  deres  Fogder,  i  hvilken  det  hed- 
der, at  »hvor  Vore  og  Kronens  Herreds-  eller  Birkething  ligge 
i  Landsbyerne,  da  have  Vi  det  nu  saaledes  forordnet,  at 
forskrevne  Thing  med  Lensmændenes  og  bedste  Herredsmænds 
Raad  og  Samtykke  maa  flyttes  ud  fra  Byen  paa  Marken, 
hvor  bedst  er  beleiligt.« x 

At  man  derimod  ved  denne  Leilighed  ogsaa  skulde  have 
tilstræbt  at  faa  selve  Thingpladserne  under  Tag,  synes  der 
ikke  at  foreligge  Vidnesbyrd  om.  Vel  vare  just  ved  denne 
Tid  de  to  store  Landsthing,  Viborg  og  Ringsted,  flyttede  i 
Hus,  idet  hint  Aar  1552  havde  faaet  en  øde  Klosterkirke 
overladt,  dette  1584  et  Kapel  ved  St.  Bents  Kirkes  Kors- 
fløi.  Men  Bythingene  holdtes  fremdeles  paa  Kjøbstædernes 
Torv  under  aaben  Himmel.  Da  det  i  Begyndelsen  af  det 
17.  Aarh.  seer  ud  til,  at  man  hist  og  her  var  hørt  op  med 
denne  gode,  gamle  Skik,  indskærpede  en  kongelig  Forordning 
af  27A1635  og  senere  Chr.  IV's  Reces  af  1643,  at  »Bytning 
maa  herefter  i  Kjøbstæderne  ikke  holdes  paa  Raadhuset  inden 
lukkede  Døre,  men  Byfogden  er  forpligtet  at  holde  offentligt  By- 
tning.«2   Selv  i  Kjøbenhavn  holdt  man  Thing  udenfor  Raad- 

1  V.  A.  Secher :  Forordninger,  Recesser,  III  S.  505.  Senere  gjen- 
findes  Bestemmelsen  i  Chr.  IV's  Reces  af  1643  (anf.  Sted,  V  S.  272). 
—  8%  1593  udfærdigedes  et  aabent  Brev,  hvorved  det  forbødes  at 
holde  eller  opføre  Kroer  eller  Boder  til  Udskænkning  af  stærke  Drikke 
ved  Thingstederne.  Dette  Forbud  gjentoges  i  Recesserne  af  1615  og 
1643  (anf.  Sted,  II  S.  644,  III  S.  447  og  V  S.  263). 

2  V.  A.  Secher:  Forordninger,  Recesser,  IV  S.  635,  V  S.  243. 

huset  paa  Gammeltorv  lige  til  Indførelsen  af  Chr.  V's  danske 
Lov,  i  de  sidste  Aar  dog  med  den  Forandring,  at  der  var 
reist  et  Tag  over  Retspersonernes  Sæde1. 

Først  ved  Midten  af  det  17.  Aarh.,  som  det  synes,  paa- 
begyndtes i  Herrederne  og  Birkerne  en  almindelig  Overgang 
fra  den  stenhegnede  Thingplads  paa  aaben  Mark  til  det 
virkelige  Thinghus,  og  i  Løbet  af  de  følgende  to  Menneske- 
aldre fuldbyrdedes  Forandringen.  Men  denne  Overgang  fandt 
i  de  forskjellige  Landsdele  Sted  til  noget  forskjellig  Tid. 

Øerne  gik  i  Spidsen.  Hvad  Sjælland  angaaer,  udfærdige- 
des der  d.  15.  April  1664  et  Reskript  om  Opførelsen  af  Herreds- 
Thinghuse  i  Roskilde  Amt,  siden  de  tidligere  vare  blevne  » af- 
brudte i  forleden  Feidetid«  (o:  Svenskekrigen)2.  Og  tre  Aar 
tidligere,  den  4.  Febr.,  havde  Kongen  paabudt,  at  der  skulde 
skaffes  Materialer  til  Opførelsen  af  to  Thinghuse  i  Kronborg 
Len3.  I  Sammenhæng  hermed  maa  det  sikkert  ogsaa  be- 
tragtes, at  det  Herredsthing,  som  Chr.  Ostersen  Veile  har 
fremstillet  paa  Titelbladet  i  sit  Glossarium  juridico-danicum, 
fra  1641,  sees  afholdt  i  Hus,  i  et  Rum,  hvor  Stokkemændene 
sidde  paa  Bænke  om  et  Bord.  Dette  Billede  skal  sikkert 
vise  typiske  Forhold.  Skrevet  af  en  paa  Sjælland  bosid- 
dende Mand,  som  Bogen  er,  ligger  det  nær  at  antage,  at  det 
er  et  sjællandsk  Herredsthing,  der  er  gjengivet4. 

Paa  Samsø  omtales  et  Thinghus  som  øde  16605.  For 
Fyens  Vedkommende  kan  nævnes,  at  der  1667  opførtes  et 
nyt  Thinghus  i  Skam  Herred6,  og  1686  stod  der  et  i  Sunds 
Herred;  i  et  Reskript  af  22.  Dec.  1686,  ved  hvilket  de  fyenske 
Herreder  omlagdes,  angives  det,  hvor  hvert  enkelt  Thinghus 
nu  skulde  reises7. 

Længst  fastholdtes  den  gamle  Skik  med  de  aabne  Thing- 

1  O.  Nielsen :  Gamle  jydske  Tingsvidner,  Indl.  S.  I. 
2—8  Sjællandske  Tegneiser. 

4  Billedet  er  gjengivet  i  Danmarks  Riges  Historie,  IV  S.  94. 

5  F.  Poulsen:  Hist.  og  kulturhist.  Efterretn.  om  Samsø,  S.  81. 

6  Saml.  til  Fyens  Hist.  og  Top.,  IV  S.  289. 

7  Fyenske  Registre. 

pladser  i  Jylland.  Vel  foreligger  der  hist  og  her  Exempler 
paa,  at  man  allerede  i  Begyndelsen  af  det  17.  Aarh.  opførte 
virkelige  Thinghuse,  saaledes  1637  i  Skads  Herred1.  Men  som 
Regel  holdtes  til  henimod  Aarhundredets  Slutning  Herreds- 
og  Birkethingene  under  fri  Himmel,  og  kun  i  Tilfælde  af 
Regn  og  Sne  eller  andet  ugunstigt  Veir  tyede  man  midler- 
tidig i  Hus2  —  som  dette  sikkert  ogsaa  var  skeet  i  det  øv- 
rige Danmark.  For  at  nævne  nogle  Exempler  vides  det,  at 
man  i  Hvetbo  Herred  under  ugunstigt  Veir  gik  i  Ly  i  Sal- 
tum Kirkes  Vaabenhus3.  I  Sønderlyng  Herred  forlagde  man 
Pladsen  til  den  nærliggende  Kvorning  By4,  i  Jerslev  Herred 
til  en  Bondegaard  i  Stubdrup5.  Og  da  det  ovennævnte 
Thinghus  i  Skads  Herred  var  blevet  ødelagt  i  Svenskekrigen, 
og  et  nyt  snart  efter  havde  lidt  samme  Skæbne,  holdt  man 
om  Vinteren  ved  Snefog  eller  Regnveir  Thing  i  Landsbyen 
Tude6. 

Det  var  først  et  Reskript  af  13.  Marts  1688,  som  gav 
Stødet  til,  at  der  byggedes  Thinghuse  i  samtlige  Jyllands 
Landjurisdiktioner7.  I  dette  Dokument  findes  tillige  nøie  an- 
givet, hvor  hvert  enkelt  Thinghus  skulde  reises.  Samtidig 
hermed  foregik  iøvrigt  ogsaa  en  Omlægning  af  mange  Her- 
reder, og  der  indsattes  nye  Fogder  og  Skrivere  i  Stedet  for 
de  ældre,  af  Bondestand. 

Men  efter  de  nævnte  Tidspunkter  giede  de  stenhegn  ede 
Thingpladser  snart  over  til  at  blive   rene  Fortidsminder,  der 


1  O.  Nielsen :  Hist.  Efterretn.  om  Skadst  Hrd.,  S.  4. 

2  Jvfr.  en  meget  karakteristisk  Udtalelse  af  Stiftamtmand  F. 
Speckhan  i  Ribe,  fra  1690,  om  de  aabne  Thingpladser  (gjengiven  i 
O.  Nielsen:  Skodborg  og  Vandfuld  Herreder,  S.  6). 

3  Kirkehist.  Saml.,  3.  R.  II  S.  104. 

4  »Den  14.  Okt.  1679  holdtes  Thinget  i  Kvorning  for  Regns 
Skyld«  (E.  T.  Kristensen:  Jydske  Folkeminder,  VI  S.  75). 

5  Jvfr.  nedenfor  S.  306. 

6  O.  Nielsen:  Skadst  Herred,  S.  5. 

7  Indholdet  er  bl.  a.  gjengivet  i  C.  Testrup:  Relation  om  Tin- 
gene og  Tingstederne,  S.  17  flg. 

ikke  paaagtedes  og  derfor  Tid  efter  anden  forsvandt.  Nu  er 
der,  som  nævnt,  ikke  Spor  af  dem  tilbage.  Da  Testrup  1747 
beskrev  dem,  er  det  øiensynlig,  at  han  ogsaa  tildels  betrag- 
tede dem  som  halvglemte  Fortidslevninger. 

Fra  et  enkelt  Sted,  rigtignok  udenfor  det  nuværende  danske 
Omraade,  og  som  hellerikke  berørtes  af  de  nys  nævnte  Re- 
skripter fra  Slutningen  af  d.  17.  Aarh.,  foreligger  der  dog  et 
Vidnesbyrd  om,  at  man  fremdeles,  et  godt  Stykke  op  i  det 
18.  Aarh.,  har  holdt  Thing  under  aaben  Himmel.  Flensborg- 
Borgmesteren  G.  Glæden  fortæller  i  sine  »Monumenta  Flens- 
burgensia«,  fra  1765  (I  S.  120),  at,  i  de  første  Aar  medens 
han  var  Herredsfoged  paa  Als,  holdtes  der  endnu  Thing  paa 
den  gamle  Maade,  indenfor  4  Thingstokke  og  under  fri  Him- 
mel. Men  da  Blæst  og  Regn  ofte  voldte  store  Besværlig- 
heder, fik  han  det  flyttet  til  Nordborg  Slot. 

Saaledes  er  i  korte  Træk  Forløbet  af  den  eiendomme- 
lige  Skik  at  holde  Thing  under  aaben  Himmel.  Med  en  Op- 
rindelse, der  sikkert  falder  i  den  ældste  Middelalder,  har  den 
gjennemlevet  saa  lang  en  Periode,  at  den  kun  ved  et  Par 
hundrede  Aar  er  skilt  fra  vor  egen  Tid.  Dette  Forhold  er 
der,  af  Hensyn  til  hvad  der  i  det  følgende  skal  omtales,  al 
Grund  til  at  understrege.  Thi  det  giver  en  Tro  paa,  at 
hvor  fuldt  paalidelige  historiske  Efterretninger  om  Thing- 
pladsernes  Beliggenhed  mangle,  der  vil  man  dog  med  nogen 
Grad  af  Sikkerhed  kunne  bygge  paa,  hvad  Folketraditionen 
herom  har  berettet. 

Thingsteder  ved  Gravhøie. 

Efter  Reglen  skulde  Herreds-  og  Birkethingene  saavidt 
mulig  holdes  midt  i  Jurisdiktionen,  for  at  alle  Beboerne  kunde 
have  ens  Veilængde  dertil.  Her  gjaldt  altsaa  et  tilsvarende 
Lighedsprincip  som  det,  der  var  udtrykt  ved  Thingstedernes 
aabenlyse  Beliggenhed. 

Følgen  heraf  blev  imidlertid,  at  Thingstederne  maatte 
faa   deres  Plads   i   høist  forskjellige  Omgivelser.     Snart  kom 


300  THINGHØIE    OG    THINGDYSSER. 

de  til  at  ligge  i  Nærheden  af  en  Landsby  eller  en  Kirke, 
ved  en  Herregaard,  en  Bondegaard  eller  en  Mølle,  snart 
fjernt  fra  menneskelig  Beboelse,  midt  ude  paa  Heden,  som 
dette  hyppig  var  Tilfældet  i  Jylland.  Men  selv  under  disse 
sidste  Omstændigheder  sees  det,  at  man  ofte  har  ønsket,  at 
der  dog  skulde  være  ligesom  et  Motiv  til,  at  Thingstedet  just 
lagdes  paa  det  bestemte  Sted  i  Heden  og  ikke  paa  et  andet. 
Et  saadant  fandt  man  i  de  talrige  Gravhøie. 

At  Thingsteder  ofte,  især  dog  i  Jylland,  have  været  ind- 
rettede ved  Siden  af  Gravhøie,  og  at  disse  til  Minde  herom 
bære  Navnet  Thinghøie,  turde  være  et  ikke  ukjendt  Fæno- 
men. Spredt  i  vor  omfangsrige  topografiske  Literatur  findes 
der  adskillige  Notitser  herom.  Især  har  dog  en  enkelt  For- 
sker, Dr.  Oluf  Nielsen,  havt  Opmærksomheden  rettet  derpaa, 
dels  i  forskjellige  Herredsbeskrivelser,  dels  i  Skriftet:  Om 
Sysselinddelingen  i  Danmark,  fra  1867,  og  i  Fortalen  til  den 
Aar  1882  udgivne  Diplomsamling:  Gamle  jydske  Tingsvid- 
ner. Men  i  større  Sammenhæng  og  under  Fremførelse  af 
Rækker  af  Exempler  har  Sagen  ikke  hidtil  været  betragtet. 
Det  er  dette,  der  i  det  følgende  skal  forsøges,  idet  der  hertil 
tillige  er  knyttet  Bemærkninger  om  Thing  ved  andre  jord- 
faste Oldtidsmonumenter.  Paa  Forhaand  maatte  det  dog  ud- 
tales, at  der  ikke  er  tilstræbt  en  fuldstændig  Opregning  af 
alle  de  Tilfælde,  hvor  Thing  have  eller  dog  kunne  antages  at 
have  været  holdte  ved  Gravhøie.  Det  er  Helheden,  der  har 
været  sigtet  paa,  og  der  er  kun  meddelt  saamange  Enkelt- 
heder og  i  en  saadan  Behandling,  som  det  skjønnedes  fornø- 
dent, for  at  Sagen  kunde  fremtræde  i  et  nogenlunde  klart  Lys. 

Gravhøi  og  Thingsted  have  sikkert  som  Regel  ligget 
hinanden  meget  nær.  Da  Thingstenene  nu  allevegne  ere  fjer- 
nede og  deres  Plads  ikke  er  kjendelig,  maatte  dette  udtales 
med  et  vist  Forbehold,  om  der  ikke  ad  anden  Vei  under- 
tiden lod  sig  slutte  noget  heroin.  Flere  Steder,  hvor  Thing- 
høie ligge  ude  i  Heden,  anføres  det,  at  der  i  nærmeste  Om- 
egn lader  sig  skimte  gamle  Veispor,  samlende  sig  med  Høiene 

som  Endemaal  eller  gaaende  lige  forbi  dem1.  Naar  Sporene 
just  føre  derhen,  maa  dette  være  et  Udtryk  for,  at  Thing- 
pladsen  har  været  tæt  ved  Siden  af. 

Gravhøien  har  da  ikke  usandsynlig  spillet  en  vis  Rolle 
ved  Thingstedet.  Mulig  opsøgtes  den,  fordi  den  kunde  yde 
Læ  for  visse  Vinde,  eller  fordi  den  afgav  et  gunstigt  Stade, 
om  man  ønskede  at  tale  til  den  forsamlede  Folkemængde. 
Men  Hovedgrunden  har  dog  sikkert  været,  at  Høien  var  et 
ypperligt  Kjendingstegn  i  Terrænet,  synlig  viden  om.  Man 
kunde  nu,  selv  i  lang  Frastand,  udpege,  hvor  Thingstedet 
laa.  Uden  en  Høi  i  Nærheden  vilde  det  derimod,  hvor  det 
laa  i  Hede,  temmelig  let  kunne  unddrage  sig  Blikket  i  den 
høie  Lyng.  Ja  selv  i  Græsmark  vilde  Thingstenene  næppe 
have  været  meget  iøinefaldende.  Endelig  bør  hellerikke  over- 
sees  det  rent  æstetiske  Moment,  at  Gravhøien  dannede  en 
smuk  Baggrund  for  Thingstedet.  I  særlig  Grad  raaatte  dette 
gjøre  sig  gjældende,  naar  der  foruden  Høien  ved  selve  Thing- 
pladsen  fandtes  andre  i  umiddelbar  Nærhed.  Saaledes  sees 
det  jævnlig  at  have  været  Tilfældet.  Der  blev  da  paa  det 
enkelte  Sted  ikke  een  Thinghøi,  men  flere.  Endelig  skal  det 
nævnes,  at  Thinget  ofte  lagdes  paa  et  Høidedrag. 

Et  ligesaa  nødvendigt  som  uhyggeligt  Tilbehør  ved  en- 
hver Thingplads  var  Retterstedet.  Som  Regel  synes  det  at 
have  befundet  sig  tæt  ved  Thinget;  men  der  forekommer 
ogsaa  Exempler  paa,  at  de  have  ligget  i  nogen  indbyrdes 
Afstand.  Hyppigst  blev  Retterstedet  lagt  paa  et  høit  og 
iøinefaldende  Punkt  i  Landskabet,  paa  en  Bakke  eller  paa 
Toppen  af  en  Gravhøi.  Herom  minde  de  Betegnelser:  Galge- 
bakke, Galgebjærg  og  Galgehøi,  der  saa  hyppig  mødes  i 
ældre  skriftlige  Beretninger,  i  Folkemunde  og  paa  Kort.  Af 
og  til  ligger  der  ikke  een  Galgehøi,  men  flere  umiddelbart 
ved  Siden   af  hverandre.     Her    skulde    det    da    antages,   at 

1  O.  Nielsen:  Gamle  jydske  Tingsvidner,  Indl.  S.  I.  P.  Stor- 
gaard Pedersen:  Ulfborg  Herred,  S.  115.  Saml.  til  jydsk  Hist.  og 
Topogr.,  1.  R.  VII  S.  58.    Danske  Saml.,  1.  R.  I  S.  349. 

Navnet  fra  den  Høi,  der  har  baaret  Galgen,  er  blevet  over- 
ført paa  de  andre  og  nærliggende.  Undertiden  vides  det  dog, 
at  selve  Thinghøien  bar  tjent  som  Rettersted. 

Det  vil  efter  det  her  fremførte  være  klart,  at  der  kan 
gives  Tilfælde,  hvor  baade  Thingsted  og  Rettersted  have  været 
knyttede  til  Gravhøie,  og  hvor  kun  et  af  dem  sees  at  have 
været  det. 

Som  Exempler  paa  Thinghøi  og  Galgehøi  i  Nærheden 
af  hinanden  skulle  følgende  meddeles,  hentede  fra  Jylland. 

I  Hillerslev  Herred  ligger  der  ved  Kirkebyen  af  samme 
Navn  een  Thinghøi  og  c.  2000  M.  derfra  tre  Galgehøie.  Ved 
Skinders  Bro  i  Tostrup  Sogn,  Rinds  Herred,  findes  een  Thing- 
høi og  lige  derved  een  Galgehøi,  og  det  samme  er  Tilfældet  i 
Ulvborg  Sogn,  Ulvborg  Herred.  Een  Galgehøi  og  flere  Thing- 
høie  ligge  ved  Forsum  i  Nørre  Horne  Herred  og  ved  Han- 
ning  i  Bølling  Herred. 

Galgehøi  i  alt  Fald  nu  uden  ledsagende  Thinghøi  fore- 
kommer bl.  a.  ved  Aasted  i  Harre  Herred  (se  Fig.  3),  ved 
Kastbjærg  i  Gjerlev  Herred,  i  Gudum  Sogn,  Skodborg  Herred, 
ved  Blenstrup  i  Helium  Herred  og  ved  Vorde  i  Nørlyng  Herred. 

Hyppigst  ere  dog  Exemplerne  paa,  at  der  er  Thinghøie 
uden  nærliggende  Galgehøie,  idet  disse  da  vel  erstattedes  af 
Galgebakker  eller  Galgebjærge.  Dette  gjælder  om  flere  af 
de  nedenfor  nævnte  Thinghøie. 

Antallet  af  Steder,  hvor  der  findes  Thinghøie  i  det  en- 
kelte Herred  kan  variere  ret  meget.  Snart  er  der  kun  eet, 
snart  to  eller  flere.  Herved  tænkes  selvfølgelig  ikke  alene 
paa,  hvad  der  endnu  er  bevaret  af  Thinghøie,  men  ogsaa 
paa  dem,  som  kun  kjendes  gjennem  ældre  Beretninger. 

Naar  Herredet  kun  indeholder  een  Thinghøi,  med  no- 
genlunde central  Beliggenhed,  skulde  dette  ved  første  Øiekast 
synes  at  maatte  opfattes  som  et  Vidnesbyrd  om,  at  Thing- 
stedet  da  gjennem  lange  Tider  har  havt  sin  Plads  her,  mulig 
endog  fra  dets  Oprettelse  i  den  fjærne  Middelalder  og  lige 
til  den  nyere  Tid,  da  Thingene  fra  den  aabne  Mark  flyttedes 

ind  til  Byerne.  En  saadan  Slutning  vilde  imidlertid  kun 
i  nogle  Tilfælde  ramme  det  rette.  I  mangfoldige  andre  vilde 
man  derved  føres  paa  Vildspor.  Thi  et  Udsyn  over  de  aabne 
Things'teders  Beliggenhed  vil  snart  oplyse  om,  at  de  meget 
ofte  have  været  flyttede  rundt  fra  een  Plads  i  Herredet  til 
en  anden,  undertiden  endog  efter  kun  et  ringe  Antal  Aars 
Forløb.  Deres  primitive  Konstruktion  med  nogle  Sten  og 
løse  Træbænke  begunstigede  jo  disse  Flytninger.  Og  naar  Thing- 
stedet  da  ved  saadanne  Leiligheder  ikke  paany  knyttedes  til 
Gravhøie,  men  lagdes  ved  Siden  af  Gaarde  eller  Kirker, 
øgedes  Antallet  af  Thinghøie  ikke. 

Omvendt  tilsteder  det  Forhold,  at  der  nu  et  Par  Steder 
i  et  Herred  ligger  Thinghøie,  ikke  paa  Forhaand  den  Slutning, 
at  Thinget  saa  maa  have  skiftet  Plads.  Thi  et  Herred  i 
dets  nuværende  Omfang  kan  i  .Middelalderen  og  nærmest  føl- 
gende Tider  ofte  have  rummet  to  eller  endog  flere  Jurisdik- 
tioner, nemlig  foruden  selve  Herredet  et  eller  et  Par  Birker, 
kongelige,  adelige  eller  geistlige.  Og  Herred  og  Birk  havde 
hvert  sit  Thingsted  og  Rettersted. 

Saaledes  vil  der  ved  en  Betragtning  af  Thinghøiene  hyp- 
pigst være  flere  Forhold  at  undersøge,  før  der  kan  udtales  noget 
om   det  Thingsted,  der  engang  har  ligget  ved  Siden  af  dem. 

Og  saa  vil  det  endda  i  mange  Tilfælde,  maaske  endog 
i  de  fleste,  vise  sig,  at  i  hvert  Fald  paa  nuværende  Tids- 
punkt ingenlunde  alle  de  Spørgsmaal,  der  kunde  ønskes  ret- 
tede, lade  sig  besvare.  Navnlig  ikke  de  Spørgsmaal,  der 
gjælde  det  nøiagtige  Tidspunkt  for  Thingstedernes  Beliggenhed 
ved  Høiene.  Fra  trykte  Diplomsamlinger  lader  der  sig  vel 
hente  en  Del  Efterretninger  herom,  men  i  Sammenligning  med 
den  store  Mængde  af  Gravhøie,  der  paa  den  ene  eller  anden 
Maade,  mere  eller  mindre  sikkert,  ere  udpegede  som  Thinghøie, 
ere  de  faa  i  Tal.  Mulig  vilde  en  Gj  en  nemgang  af  ældre  Herreds- 
og  Birke-Thingbøger  kunne  yde  en  Del  herhen  hørende  Stof. 
Men  dette  store  Archivmateriale  foreligger  endnu  ikke  bear- 
beidet  og  lettere  tilgængeligt. 


304  THINGHØIE    OG    THINGDYSSER. 

Naar  der  da  i  det  følgende  først  skal  meddeles  en  Række 
Exempler  paa  Thingsteder  ved  jydske  Gravhøie  fra  Tiden 
inden  Aar  1688,  vil  det  findes  naturligt,  at  der  begyndes  med 
dem,  hvorom  historiske  Kilder  tydeligst  meddele  Oplysninger. 

Fig.  2  gjengiver  Nørre  Horne  Herred  i  Ringkjøbing  Amt. 
Lidt  sydvestlig  i  Herredet  hæver  der  sig  ved  Kirkebyen  Sønder 
Vium  to  Thinghøie ,  med  en  indbyrdes  Afstand  af  c.  25  M . 
En  Banke  tæt  vest  herfor  kaldes  Gallebjærg,  Galgebjærg2.  Det 
berettes,   at  en  Jordvold  i  ældre   Tid   har  forbundet  Høiene, 


Fig.  2.1 

og  at  der  endnu  sees  Spor  af  Veie  udgaaende  fra  dem  i 
alle  Retninger.  Her  har  Herredsthinget  gjennem  lange  Tider 
været.  I  et  Kongebrev  af  V*  1580  hedder  det,  at  Nørre 
Herreds  Thing  »nu,  da  det  Sted,  til  hvilket  det  for  nogle 
Aar  siden  blev  henlagt,  var  ubeleiligt  for  Almuen  i  Herredet, 
er  blevet  flyttet  tilbage  til  den  Plads,  hvor  det  forhen  laa, 
ved  de  to  Høie  i  Vium  Mark  østen  ved  Vium  Kirke«,  og  at 
det  herefter  al  Tid  skulde  ligge  ved  Høiene.3  Herredsthinget 
maa  saaledes  engang  før  1580  have  været  flyttet  andetsteds 
hen;   hvor,    meddeler  Dokumentet   desværre  ikke.    Sandsyn- 

1  Paa  denne  Afbildning  saavelsom  paa  to  senere  (Fig.  3-4)  be- 
tegner en  rund,  sort  Prik  Thinghøi ,  en  trekantet,  sort  Prik  Gaigehøi 
og  et  Kors  Landsby. 

2  To  nærliggende  Gaarde  hedde  Galgebjærggaarde.  Dette  Navn 
forekommer  allerede  i  Præsteindberetningen  til  Ole  Worm ,  fra  1638 
(Dsk.  Saml.,  2.  R.  IV  S.  87). 

3  V.  A.  Secher:  Forordninger,  Recesser,  II  S.  155.  Jvfr.  Saml. 
til  jydsk  Hist.  og  Top.,  1.  R.  VII  S.  58. 

ligvis  har  det  dog  været  til  Forsum  i  Egvad  Sogn,  idet  der 
her,  centralt  i  Jurisdiktionen,  ligger  baade  nogle  Thinghøie 
og  en  Galgehøi1.  —  1688  sammenlagdes  Nørre-  og  Øster 
Horne  Herreder,  og  Thinget  fik  da  sin  Plads  andetsteds. 

Et  Kongebrev  af  9/i2  1558  indeholder  Oplysninger  om 
en  Thinghøi  i  Slet  Herred,  Aalborg  Amt.  Det  anføres  i  dette 
Dokument,  at  Herredsthinget  herefter  bestandig  skulde  holdes 
paa  det  Sted,  som  Lensmanden  paa  Aalborghus,  Otte  Brahe, 
»med  andre  gode  Mænd  efter  Kongens  Befaling  havde  udlagt 
dertil,  nemlig  midt  i  Herredet  sydvest  for  Byen  Braarup  (i 
Ovtrup  Sogn)  paa  et  Bjærg  ved  en  lille  Høi.«2  Paa  angivne 
Sted  ligger  der  en  Bakke  med  flere  Gravhøie. 

Om  Forholdene  i  Sønderlyng  Herred  taler  et  Brev  af 
12/2  1583.  Herved  stadfæster  Kongen  den  Ordning,  som  Lens- 
manden paa  Dronningborg,  Jørgen  Skram,  havde  truffet,  at 
Herredsthinget  »lagdes  paa  Aarup  Mark  mellem  Rævlings- 
høiene«3.  Aarup  er  en  Landsby  i  Kvorning  Sogn,  omtrent 
midt  i  Herredet.  De  nævnte  Gravhøie  ere  sikkert  dem,  der 
ligge  et  godt  Stykke  nordøst  for  Aarup  og  nu  kaldes  Thing- 
høiene.  Tæt  øst  for  dem  findes  en  Galgebakke.  Det  er  foran 
(S.  298)  omtalt,  at  man  i  det  17.  Aarh.  i  Tilfælde  af  ugunstigt 
Veir  forlagde  Thinget  fra  Pladsen  ude  ved  Høiene  til  den 
nærliggende  Kvorning  By.  —  1688  sammenlagdes  Sønderlyng 
og  Middelsom  Herreder,  og  Thinget  blev  nu  ved  Lee. 

Om  Rinds   Herredsthing   fortæller  C.  Testrup   følgende  i 

1  O.Nielsen:  Hist.  Efterretn.  om  Nørre  Horne  Herred,  S.  65. 
—  Da  deres  nøiagtige  Plads  ikke  kjendes,  have  de  ikke  kunnet  af- 
sættes paa  Tegningen  Fig.  2. 

2  Kancelliets  Brevbøger,  udg.  ved  C.  F.  Bricka. 

3  V.  A.  Secher :  Forordninger,  Recesser ,  11  S.  329.  Flytningen 
af  Herredsthinget  var  fremkaldt  ved  et  Kongebrev  af  30/ii  1579  til 
Jørgen  Skram,  hvori  det  hedder,  at  da  nogle  af  Indbyggerne  i  Søn- 
derlyng have  klaget  over,  at  Herredsthinget  ligger  i  høi  Grad  til 
Trængsel  og  Skade  for  deres  Eiendom ,  skal  han  med  det  første 
flytte  Thinget  til  et  beleiligt  Sted  i  Herredet,  enten  paa  Heden  eller 
andetsteds  og  sende  Kongen  Besked  derom,  for  at  der  kan  udgaa 
Brev  om  Flytningen  (Kancelliets  Brevbøger,  udg.  ved  L.  Laursen). 

sin  Beskrivelse  af  Rinds-Gislum  Herreder,  fra  c.  1740:  »Thin- 
get  er  flyttet  nogle  Gange;  det  siges  en  Gang  at  have  staaet 
i  Heden  ved  Guldhule,  hvor  den  store  Sten  ligger;  siden  er 
det  holdt  i  Tostrup  Sogn  ved  Høien .  øst  for  Skindrup  Bro, 
hvor  Stenene  endnu  ligge  ved  Høien,  indtil  Rinds  og  Gislum 
Herreder  bleve  sammenlagte  1688.« 1  Paa  angivne  Sted,  ved 
Skinders  Bro,  ligger  endnu  Thinghøien  og,  som  ovenfor  an- 
ført, en  Galgehøi  (se  S.  302). 

Endelig  giver  en  Præste-Indberetning  fra  1809  Oplys- 
ning om  Jerslev  Herredsthing2.  En  forøget  Interesse  faaer 
den  ved,  at  den,  omend  ganske  kort,  ogsaa  omtaler  selve 
Thingstedet,  der  endnu  paa  den  Tid  var  i  Behold.  I  Øster 
Brønderslev  Sogn  »er  der  ved  den  vestre  Side  af  en  rund  Høi 
en  firkantet  Plads,  jævn  med  Hedens  Overflade.  Den  er  ind- 
hegnet af  temmelig  store  Sten  og  kaldes  Thinget,  fordi  der 
fordum  har  været  holdt  Thing.  Vel  er  dette  ikke  skeet  i  de 
nu  levende  ældste  Mænds  Tid;  men  deres  Oldefædre  have 
fortalt  dem,  at  de  kunde  huske  det;  og  at  Herredsfogeden 
boede  i  Øster  Brønderslev  By  i  en  Gaard  kaldet  Damsgaard. 
Derfra  reiste  han  til  bemeldte  Thing  (endnu  gives  der  og 
en  Vei  nord  paa  fra  Byen  hen  til  denne  Høi,  kaldet  Thing- 
veien),  og  naar  Thinget  formedelst  Regn  eller  Uveir  ikke 
kunde  holdes  der,  da  holdtes  det  i  Stubdrup  i  en  Mands  Stor- 
stue.« Paa  angivne  Sted  laa  der  i  1809  5  Gravhøie  ved  Navn 
Thinghøiene.    En  af  dem  skal  have  baaret  en  Galge. 

Til  disse  særdeles  gode  og  klare  Exempler  paa  Herreds- 
thing afholdte  ved  jydske  Gravhøie  i  Tiden  inden  1688  skal  der 
i  det  følgende  knyttes  en  Række  andre,  til  Grund  for  hvilke 
der  enten  ikke  ligger  slet  saa  fyldige  historiske  Efterret- 
ninger, om  de  end  maa  kaldes  tilstrækkelige  til,  at  Sagen  kan 
betragtes    som   ret    sikker ,    eller    hvor    Udgangspunktet    for 


1  Saml.  til  jydsk  Hist.  og  Top.,  I  S.  347  og  359. 

2  Antiqv.  Annaler,  III  S.  325.  Jvfr.  Saml.  til  jydsk  Hist.,  IH 
S.  273  og  IX  S.  306.  —  1494  holdtes  Jerslev  Herredsthing  ved  Byen 
Hvilshøi  (Danske  Mag.,  3.  R.  III  S.  258). 

Bestemmelsen  af  Herreds-  og  Birkethingets  Plads  er  mere 
tvivlsomt,  idet  det  snart  er  ældre  Folketradition,  snart  endog 
kun  selve  Navnet  Thinghøi.  Disse  Exempler  ere  hentede 
baade  fra  Jylland  og  fra  Sjælland,  dels  fra  Herreder  med 
en  enkelt  Thinghøi,  dels  fra  Herreder,  i  hvilke  der  paa 
flere  Steder  ligger  saadanne.  Hvor  dette  sidste  er  Tilfældet, 
og  hvor  det  altsaa  mulig  kunde  antages,  at  Herredsthinget 
har  skiftet  Plads,  vil  der,  som  det  skal  sees,  ogsaa  undertiden 
kunne  anføres  kongelige  Forordninger  om  Flytningen,  kun 
at  det  i  disse  Aktstykker  ikke  udtrykkelig  er  nævnt,  hvor 
Thingstedet  da  skulde  indrettes. 

Rækken  af  Exempler  skal  fremføres  i  geografisk  Orden, 
Amt  efter  Amt. 

Hjørring  Amt. 

Hvetbo  Herreds  Thing  angives  i  det  17.  Aarh.  at  have 
været  holdt  ved  de  to  Gravhøie  nord  for  Saltum  Kirke, 
paa  Over-Jonstrup  Mark,  som  nu  kaldes  Thinghøiene.  Paa 
en  af  dem  maa,  efter  Angivelser  i  Thingbogen,  Galgen  vist- 
nok have  staaet.  Senere  stod  den  paa  Galgehøi  eller  Galge- 
bakke lige  syd  for  Nols  Sø  i  Saltum  Sogn1. 

Aalborg  Amt. 

Aars  Herred.  I  Brorstrup  Sogn  nævnes  1769  paa  Præste- 
gaardens  Grund  en  Del  Høie,  »af  hvilke  nogle  kaldes  Thing- 
høiene, hvor  i  gamle  Dage  er  holdt  Thing«2.  To  Thinghøie 
(fredlyste)  ligge  endnu  paa  angivne  Sted. 

Fieskum  Herred.  1769:  »Nordvest  for  Gunderup  Kirke 
ligger  Thinghøi,  hvor  i  forrige  Tider  skal  være  holdt  Thing«  3. 
Gunderup  udgjorde  forhen  et  eget  Birk  (nævnes  1442). 

Om  Gislum  Herreds  Thing  meddeler  Testrup  c.  1740,  at 


1  Velvillig  Meddelelse    af  Herredsfoged  Dr.  jur.  V.  A.  Secher. 

2  Danske  Atlas,  V  S.  25. 

3  Danske  Atlas,  V  S.  56. 

Aarb.  f.  nord.  Oldk.  og  Hist.  1902.  21 

det  »i  fordum  Tid  skal  være  holdt  vesten  for  Nyrup  i  Heden, 
hvor  endnu  nogle  af  Stenene  sees,  siden  ved  Gislum  Kirke, 
men  sidst,  inden  1688,  ved  Vonsild  Kirke«1.  De  angivne 
Punkter  ligge  just  i  Herredets  Midte,  men  intet  af  Stederne 
har  Thinget  saaledes  været  knyttet  til  Gravhøie.  Derimod 
findes  der  i  den  vestlige  Udkant  af  Herredet,  mellem  Fov- 
lum  Kirke  og  Thinghusene,  en  Thinghøi,  og  ved  den  siges 
Herredsthinget  »i  gamle  Dage«  at  have  været  holdt2.  Hvad 
der  støtter  Angivelsen,  er  ikke  alene,  at  der  i  Nærheden  af 
Thinghøien  ligger  en  Galgebakke,  men  ogsaa  den  Omstæn- 
dighed, at  Fovlum  Kirke  skal  have  været  Herredskirke3. 
Thi  til  Herreds-  eller  Fjerdingskirkerne  synes  Thingstederne 
at  have  staaet  i  et  vist  Forhold;  i  disse  Kirker  opbevaredes 
ikke  sjælden  Thingbøgerne4. 

Thisted  Amt. 

I  Morsø  Nørre  Herred  ligger  der  ved  Bjergby,  omtr. 
midt  i  Jurisdiktionen,  en  Thinghøi  (fredlyst).  Her  skulde 
det  da  antages,  at  Thinget  engang  har  været  holdt.  Til  et 
andet  Tidspunkt  maa  den  Beretning  derfor  henvise,  som  lader 
Nørre  Herredsthing  være  holdt  ved  Thinghøien  nord  for  Tødsø 
og  udpeger  en  mindre  Høi  ved  Siden  af  den  som  Rettersted5. 
—  Om  de  senere  Forhold  paa  Mors  se  S.  317  flg. 

Viborg  Amt. 

Omstaaende  Fig.  3  gjengiver  Sallinglands  4  Herreder. 
Særlig  klare  ere  Forholdene  i  Rødding  Herred.  Her  ligger 
der  tæt  nord  for  Veiby  og  midt  i  Jurisdiktionen   en   Thing- 


1  Saml.  til  jydsk  Hist.  og  Top.,  I  S.  364. 

2  E.  T.  Kristensen:  Jydske  Folkeminder,  VI  S.  76. 
8  Saml.  til  jydsk  Hist.  og  Top.,  I  S.  366. 

4  Ny  kirkehist.  Saml.,  III  S.  829  flg. 

5  Saml.  til  jydsk  Hist.  og  Top.,  IX  S.  353. 

høi.    Det  angives,    at  Marken  syd   for  Høien   endnu  kaldes 
»æ  Ting« l. 

Ogsaa  midt  i  Harre  Herred,  et  Stykke  syd  for  Durup, 
er  der  en  Thinghøi.  Her  har  saaledes  Herredsthinget  for- 
mentlig engang  været.  Derimod  kunne  de  to  smaa  Galge- 
høie,  der  ligge  helt  mod  Nord,  tæt  ved  Aasted,  efter  deres 
Plads  ikke  have  nogen  Sammenhæng  med  nævnte  Thingsted. 
De  forklares  imidlertid 
ved,  at  Aasted  forhen  har 
udgjort  et  Birk,  opret- 
tet 4/7  1560.  Til  dette 
have  Galgehøiene  sikkert 
været  knyttede. 

Noget  lignende  er 
Forholdet  med  den  nu 
stærkt  ødelagte  Thinghøi, 
der  ligger  i  den  nordlige 
Udkant  af  Nørre  Herred, 
tæt  ved  Junget.  Den  maa 
have  sit  Navn  efter  Jun- 
get Birkething,  ikke  efter  Herredsthinget.  —  Om  den  nu  fred- 
lyste Thinghøi,  som  ligger  sydlig  i  Herredet,  ved  Bostrup, 
skal  der  siden  tales  (S.  317). 

Mindre  klare  ere  Forholdene  endelig  ved  den  Thinghøi, 
som  findes  i  Hindborg  Herred,  tæt  sydøst  for  Oddense.  Den 
ligger  ret  yderlig  i  Herredet.  Noget  Birk  har  der  ikke  været 
i  Nærheden. 

Vender  man  sig  herfra  til  andre  Herreder  i  Viborg  Amt, 
træffer  man  i  Hids  Herred,    nøiagtig  i  dets  Midte,  i  Sinding 


Fig.  3. 


1  Saml.  til  jydsk  Hist.  og  Top.,  V  S.  304.  Ved  aabent  Brev  af 
23 /6  1593  tillader  Kongen,  at  Rødding  Herredsthing,  »som  for  nogen 
Tid  siden  blev  flyttet  fra  sit  gamle  Arilds  Sted«,  men  efter  Herreds- 
mændenes  Udsagn  ligger  ubeleiligt  for  dem ,  maa  flyttes  tilbage  til 
sit  gamle  Sted  (Secher:  Forordninger,  Recesser,  II  S.  640).  Sand- 
synligvis gj  ælder  dette  Thinghøien  ved  Veiby. 

21* 

Sogn  Rester  af  en  Thinghøi.  Her  skal  Herredet  i  ældre 
Tider  have  havt  sit  Thingsted1. 

I  Lysgaard  Herred  findes  der  Thinghøie  ved  Almind  og 
Marsvinslund,  altsaa  nordlig  i  Herredet  (begge  fredlyste). 
Desuden  er  der  en  Thinghøi  længst  mod  Vest,  i  Nærheden 
af  Karup;  ved  den  har  Karup  Birkething,  der  allerede  næv- 
nes 1491  og  ophævedes  9/s  1637,  sikkert  været  holdt2. 

I  Fjends  Herred  er  der  een  anselig  Thinghøi  (fredlyst) 
ved  Stoholm,  i  Feldingbjerg  Sogn,  og  3  Thinghøie  nord  for 
Smollerup8  —  begge  Steder  altsaa  ret  centralt.  Det  skulde 
saaledes  antages,  at  Thingstedet  har  skiftet  Plads.  Hermed 
kunde  det  ogsaa  stemme,  at  der  fra  Tiden  omkring  Aar 
1600  foreligger  ikke  mindre  end  tre  Kongebreve  om  Flytning 
af  Thinget,  alle  dog  uden  nærmere  Angivelse  af,  hvor  det 
nu  skulde  have  sin  Plads.  4/2  1587  tillades  det,  at  Thinget, 
»som  for  nogen  Tid  siden  blev  flyttet  fra  det  Sted,  hvor  det 
havde  ligget  af  Arilds  Tid«,  atter  lægges  tilbage  dertil,  siden 
Herredsmændene  ankede  over,  at  det  nu  laa  paa  en  ubelei- 
lig  Plads.  3  Aar  efter,  30/io  1590,  kom  der  et  nyt  Konge- 
brev i  Anledning  af  en  Klage  over,  at  der  syd  for  Thinget 
var  »en  Bæk  og  Bløde,  saa  at  der  om  Vintertide  og  ved 
Vandflod  skal  være  meget  besværlig  at  komme  over«.  Det 
bestemtes  derfor,  at  Thinget  skulde  lægges  paa  et  beleiligt 
Sted  syd  for  denne  Bæk  og  Bløde.  Endelig  fik  Lensmanden 
paa  Hald  under  24/s  1606  Ordre  til  at  undersøge,  hvorhen 
Herredsthinget  passende  kunde  flyttes,  da  det  ikke  laa  paa 
beleiligt  Sted  midt  i  Herredet4.  Om  disse  Paabud  imidlertid 
staa  i  noget  Forhold  til  de  nævnte  Thinghøie,  er  uvist5. 


1  E.  T.  Kristensen  :  Jydske  Folkeminder,  VI  S.  74  flg. 

2  Danske  Atlas,  IV  S.  485. 

3  Danske  Atlas,  IV  S.  668,  hvor  det  hedder,  at  der  ved  Høiene 
»fordum  skal  være  holdt  Thing  under  aaben  Himmel.« 

4  V.  A.  Secher:  Forordninger,  II  S.  460  og  577,  III  S.  196. 

5  Den  Galgehøi,  som  foran  (S.  302)  er  nævnt  i  Vorde  Sogn,  Nør- 
lyng Herred,  har  sikkert  været  knyttet  til  Vorde  Birk.  Dettes  Thing 
holdtes  in.  et  Brev  af  s/6  1447  »af  Arild«  ved  Vorde  Kirke. 

Randers  Amt. 


Omtr.  midt  i  Galten  Herred,  mod  Nord  i  Galten  Sogn, 
er  der  een  Thinghøi;  en  anden  ligger  nordlig  i  Hadbjerg  Sogn. 

Sønder  Herreds  Thing  har  været  holdt  ved  Thinghøien  i 
Albøge  Sogn,  tæt  øst  for  Aalborgmølle  Bro.  Strax  øst  derfor 
er  en  Galgebakke.  Paa  Thinghøien  var  det,  at  Præsten 
Søren  Quist  fra  Veilby  1626  blev  henrettet1. 

Om  en  Thinghøi  paa  Krogsager  Mark  i  Hørning  Sogn, 
Sønderhald  Herred,  hedder  det,  at  dér  har  været  holdt  Thing 
i  gamle  Dage2. 

Aarhus  Amt. 

I  Tyrsting  Herred  har  der  ved  Slagballe,  i  Grædstrup 
Sogn,  været  en  Thinghøi. 

Veile  Amt. 

I  Nørvang  Herred  ligger  der  paa  Hastrup  Mark  i  Thy- 
regod Sogn  —  altsaa  lige  ved  Herredets  Nordgrænse  — 
en  Thinghøi.  Den  bar  allerede  1638  dette  Navn3.  Utvivl- 
somt har  ved  Siden  af  den  det  Birkething  været,  som  Jakob 
Skram  7.  Aug.  1567  fik  kongelig(  Tilladelse  til  at  oprette 
ved  sin  Gaard  Hastrup4.  —  Til  Herredets  Thingsted  har 
derimod  den  Thinghøi  mulig  været  knyttet,  som  findes  i 
Brande  Sogn,  ved  Skjærlund.  Ganske  vist  ligger  Høien  i 
en  Udkant  af  Jurisdiktionen,  helt  mod  Vest,  men  dette 
kunde  nok  forliges  med,  at  der  19/i2  1582  udgik  et  kongeligt 
aabent  Brev  om,  at  Herredsthinget  maatte  flyttes  hen  til  et 
andet  Sted,  midt  i  Herredet,  paa  Givskud  Mark,  siden  der 
var  klaget  over,  at  det  laa  meget  ubeleiligt  for  Størsteparten 
af  Herredsmændene.5    Paa  angivne  Plads  er  der  ikke  nogen 


1  Severin  Kjær :  Præsten  i  Veilby,  S.  167  flg. 

2  E.  T.  Kristensen :  Jydske  Folkeminder,  VIII  S.  78. 

3  Danske  Saml.,  2.  R.  IV  S.  61. 

4  Kancelliets  Brevbøger,  udg.  ved  L.  Laursen. 

5  Secher :  Forordninger,  Recesser,  II  S.  324. 

Thinghøi,  men  Brevet  taler  iøvrigt  hellerikke  om,  at  Thinget 
skulde  lægges  ved  nogen  Høi. 

I  Jerlev  Herred  meddeler  Danske  Atlas1  1769,  at  der 
paa  Tudvad  Mark  ligger  en  Thinghøi,  »hvor  Thinget  tilforn 
har  været  holdt«.    Dens  Plads  er  midt  i  Jurisdiktionen. 


Ringkjøbing  Amt2. 

Et  særlig  stort  Antal  Thinghøie  indeholder  Ginding  Herred, 
saaledes    som    dette    fremgaaer  af  hosstaaende  Fig.  4.    Dog 

viser  dette  Billede  ikke 
Herredet  i  dets  fulde  nu- 
værende Udstrækning,  idet 
det  store  Bording  Sogn, 
der  mod  Syd  skyder  sig 
ud  som  en  lang  Spids,  er 
udeladt.  En  Præsteindbe- 
retning fra  1638  (Danske 
Saml.,  2.  R.  IV  S.  26) 
meddeler,  at  der  vest  for 
Bastlund  fandtes  et  Bol, 
kaldet  Gindeskov,  hvor- 
efter det  mentes,  at  Her- 
redet havde  sit  Navn,  og 
at  der  i  et  nærliggende 
Krat  fandtes  nogle  Gravhøie,  Gindeskovhøiene.  Disse  ere  nu 
forsvundne,  men  det  turde  ikke  være  usandsynligt,  at  just 
ved  dem,  omtr.  midt  i  Jurisdiktionen,  har  Herredsthinget  i 
gamle  Dage  været  holdt.  Thinghøie  findes  derimod  bevarede 
paa  følgende  Steder.  Lige  syd  for  Mogenstrup  er  der  een; 
den  nævnes  allerede  i  et  Thingsvidne  fra  15503  og  ligeledes 

1  Danske  Atlas,  V  S.  972. 

2  De  to  Galgehøie,  der  foran  (S.  302)  nærnes  liggende  i  Gudum 
Sogn,  Skodborg  Herred,  i  den  nordlige  Del  af  Klosterhede,  have 
sikkert  hørt  til  Gudum  Birkething. 

3  Saml.  til  jydsk  Hist.  og  Top.,  IX  S.  59. 


Fig.  4. 

i  Præsteindberetningen  fra  1638.  En  anden  Thinghøi  findes 
tæt  nordøst  for  Stavlund,  en  tredie  ved  Mundbjerg,  og  ved 
Stendis  er  der  en  Gruppe  af  6  smukke  Thinghøie  (fredlyste). 
At  udrede  det  indbyrdes  Tidsforhold  mellem  disse  forskjellige 
Steder  med  Thinghøie,  lader  sig  neppe  med  fuld  Sikkerhed 
gjøre,  men  at  de  i  alt  Fald  delvis  have  afløst  hverandre, 
kunde  synes  at  fremgaa  af  følgende  Aktstykker.  1549  kla- 
gedes over  Thingstedets  Plads,  hvorfor  der  udgik  kongelig 
Befaling  til,  at  Herredsthinget  skulde  flyttes  hen  til  et  Sted, 
hvor  det  kunde  ligge  alle  Herredsmændene  lige  beleilig. 
1560  hedder  det  imidlertid,  at  Thinget  var  flyttet  fra  »dets 
rette  Arilds  Sted«  til  den  ene  Side  af  Herredet.  Og  1616 
ankes  der  paany  over,  at  Thinget  laa  i  den  ene  Ende  af 
Jurisdiktionen,  hvorfor  der  16/i  1617  udgik  Ordre  til  Lens- 
manden om  at  lægge  det  midt  i  Herredet1.  —  Thinghøien 
ved  Mundbjerg  har  dog  mulig  været  knyttet  til  Sevel  Birkething. 

I  Hjerm  Herred  angives  i  en  Præsteberetning  fra  1766, 
at  der  nordøst  for  Meirup  Kirke  findes  en  Thinghøi,  i  Nær- 
heden af  hvilken  Herredsthinget  en  Tid  har  været  holdt. 
Endnu  tidligere  havde  Thingstedet  dog  sin  Plads  midt  i  Ju- 
risdiktionen, i  Veirum  Sogn,  hvad  Navnene  Thinggaard  og 
Thing  her  endnu  minde  om.  Thinggaard  og  »det  gamle 
Thingsted«  i  Nærheden  af  Ausumgaard,  i  Veirum  Sogn,  næv- 
nes allerede  Aar  1519 2.  Om  dette  sidste  Thingsted  dog  har 
ligget  ved  Siden  af  en  Gravhøi,  vides  ikke. 

I  Hammerum  Herred  anfører  Præsteindberetningen  fra 
1638  Thinghøie  paa  følgende  to  Steder,  noget  nord  og  øst 
for  Herredets  Midte:  i  Sinding  Sogn  øst  for  Hedegaard  (2 
Høie)  og  i  Nøvling  Sogn  mellem  Tvevad  og  Østerhoved  (1  Høi)3. 


1  O.  Nielsen:  Hjerm  og  Ginding  Herreder,  S.  313  og  573. 

2  O.  Nielsen:  Hjerm  og  Ginding  Herreder,  S.  5  flg. 

3  Danske  Saml.,  2.  R.  IV  S.  56  flg.  En  Tid  lang  har  Herreds- 
thinget iøyrigt  været  holdt  i  Sneibjerg  Sogn;  om  ved  en  Gravhøi,  vides 
dog  ikke.  22/s  1646  udgik  et  kongeligt  Brev  om,  at  da  Herredsthinget 
»fra  Sneibjerg  Sogn,  hvor  det  af  Arilds  Tid  har  ligget,  for  nogen  Tid 

Efter  samme  Præsteberetning  var  der  i  Ølstrup  Sogn, 
Bølling  Herred,  to  Thinghøie1.  Endvidere  ligger  der  midt  i 
Herredet,  i  Hanning  Sogn  nord  for  Kirken  ved  en  Veiskjæringr 
to  Thinghøie  og  tæt  sydvest  for  dem  en  Galgehøi. 

Ulvborg  Herred  har,  som  foran  nævnt  (S.  302),  en  Thing- 
høi  og  en  Galgehøi  i  Ulvborgs  Sogns  østlige  Del.  At  Her- 
redsthinget  virkelig  en  Tid  har  været  holdt  her,  turde  frem- 
gaa  af,  at  Ulvborg  Kirke  sikkert  har  været  Fjerdings-  eller 
Hovedkirke  i  Herredet.  Thi  i  Nærheden  af  dem  pleiede 
Thingene  at  holdes2.  Desuden  ligger  der  i  Vinding  Sogn, 
østlig  i  Herredet,  en  Thinghøi. 

I  Vandfuld  Herred  omtaler  en  Præsteberetning  fra.  1766 
en  Thinghøi  syd  for  Flyvesgaard  i  Vandborg  Sogn.  Ved 
Siden  af  den  har  Herredsthinget  sikkert  i  ældre  Tider  været 
holdt.  Ikke  alene  ligger  Gravhøien  omtrent  midt  i  Jurisdik- 
tionen, men  Vandborg  Kirke  var,  som  det  angives  i  Præste- 
beretningen fra  1638,  Fjerdingskirke.  Der  haves  iøvrigt 
ogsaa  en  Notits  om,  at  en  Præstedatter  ved  Aar  1600  for- 
medelst Fostermord  blev  henrettet  paa  Thinghøien. 

Ribe  Amt. 

Skads  Herredsthing  har  sikkert  i  gammel  Tid  været 
holdt  paa  den  store  Thinghede  i  Skads  Sogn,  hvor  der, 
nordøst  for  Tude,  findes  to  Thinghøie.  Dette  Sted  ligger 
noget  sydvest  for  Jurisdiktionens  Midte.  Foran  (S.  295  og 
298)  er  det  dog  nævnt,  at  der  periodevis  før  1688  har  været 
virkelige  Raadhuse  i  Herredet,   ligesom   det  er  meddelt,   at 

siden  er  forflyttet  og  bortført  paa  et  andet  ubeleiligt  Sted,  som  for- 
menes ikke  midt  i  Herredet,  men  til  en  Afside  at  være.  saa  at  mange 
af  Herredsfolkene  om  Vinteren  undertiden  for  Is  og  Vand  ikke  kan 
komme  over  til  Thinget«,  skal  der  udfindes  en  anden  bekvem  Plads 
til  det,  midt  i  Herredet  (Ny  kirkehist.  Saml.,  III  S.  835). 

1  1.  c.  S.  46.  Om  et  Thingsted  i  Hanning  Sogn  (Bølling  Her- 
red) se  S.  324. 

2  P.  Storgaard  Pedersen :  Ulfborg  Herred,  S.  1  flg. 

3  O.  Nielsen :  Skodborg  og  Vandfuld  Herreder,  S.  409. 

Thinget  i  hvert  Fald  i  2.  Halvdel  af  17.  Aarh.  under  ugun- 
stigt Veir  holdtes  paa  en  Gaard  i  Tude.  Dette  sidste  støtter 
iøvrigt  Formodningen  om,  at  det  stenhegnede  Thingsted  virkelig, 
som  omtalt,  har  været  ved  de  to  Gravhøie  nordøstlig  for 
Tude1.  —  Desuden  anfører  Præsteberetningen  fra  1638  en 
Thinghøi  paa  Jerne  Mark  (i  Jerne  Sogn)2;  Navnet  kjendes 
ogsaa  i  Nutiden,  knyttet  til  to  Gravhøie  strax  syd  for  Jerne 
Kirke.     Dette  Sted  ligger  dog  i  en  Udkant  af  Herredet. 

Malt  Herredsthing  siges  i  Præsteberetningen  fra  1638 
at  være  i  »Hulvad  Skov,  som  hedder  Hessel«,  i  Brørup 
Sogn3.  Her  falder  omtrent  Herredets  Midte.  Paa  et  andet 
Tidspunkt  har  Thinget  maaske  været  holdt  ved  de  to  nu 
fredlyste  Høigrupper,  »Store  Thinghøie«  og  »SmaaThinghøie«, 
der  findes  i  Stiide  Plantage,  ligeledes  i  Brørup  Sogn.  En 
Flytning  af  Thingstedet  synes  at  være  skeet  1577  4. 

I  Øster  Horne  Herred  anfører  oftnævnte  Præsteindberet- 
ning to  Thinghøie  i  Ølgod  Sogn,  sydvest  for  Hedeager5  — 
hvilke  Høie  iøvrigt  endnu  findes  dér.  Om  der  virkelig  har 
været  holdt  Herredsthing  ved  dem,  skulde  det  snarest 
antages  at  være  foregaaet  paa  en  Tid,  da  Jurisdiktionens 
Grænser  gik  anderledes  end  nu,  idet  de  nævnte  Thinghøie 
ligge  lige  ved  Øster  Horne  Herreds  Nordvestgrænse.  Det 
synes  imidlertid  ogsaa,  at  de  tre  Horne  Herreder  endnu  i 
d.  13.  Aarh.  udgjorde  een  Retskreds6.  Ølgod  ligger  omtrent 
midt  i  Øster-  og  Nørre  Horne  Herreder. 

Endelig  fremgaa  Forholdene  i  Vester  Horne  Herred  ogsaa 
for  en  Del  af  samme  Præsteberetning.  Paa  et  medføl- 
gende, simpelt  og  ganske  ufuldstændigt  Kort  over  Ovtrup 
Sogn  omtrent  midt  i  Herredet  er  der,  som  det  synes,   nord- 

1  O.  Nielsen :  Skadst  Herred,  S.  4. 

2  Danske  Saml.,  2.  R.  IV  S.  104. 

3  Danske  Saml.,  2.  R.  IV  S.  110. 

4  O.  Nielsen:  Malt  Herred,  S.  168  flg. 

5  Danske  Saml.,  2.  R.  IV  S.  91. 

6  Se  Ny  kirkehist.  Saml.,  III  S.  836  flg.,  hvor  der  er  meddelt  et 
Par  Breve  fra  1594  og  1631  om  Flytning  af  Øster  Horne  Herredsthing. 


316  THINGHØIE    OG    THINGDYSSER. 

øst  for  Kirken  tegnet  en  firkantet  Plads  med  en  Prik  i 
Midten;  ved  Siden  heraf  staaer  skrevet :  Vester  Herredsthing 
(med  Figuren  er  der  utvivlsomt  ment  den  firkantede  Sten- 
indhegning og  Tyvstenen).  Umiddelbart  neden  under  Thing- 
stedet  er  der  afsat  tre  Gravhøie,  hvad  der  saaledes  turde 
vise,  at  Thingstedet  dengang  var  indrettet  ved  Gravhøie. 
Paa  angivne  Plads  findes  nu  imidlertid  ingen  Thinghøie; 
derimod  ligge  flere  saadanne  et  Stykke  sydvest  for  Ovtrup 
tæt  østen  for  Dyreby.  At  det  dog  er  til  disse  Thinghøie, 
der  har  været  sigtet,  er  efter  Ridsets  primitive  Art  neppe 
ganske  udelukket.  O.  Nielsen  formoder1,  at  først  1572  er 
Herredsthinget  blevet  henlagt  til  Ovtrup,  medens  det  inden 
den  Tid  holdtes  i  Aal  Sogn,  i  Borre  Hede,  hvor  der,  paa 
et  anseligt  Høidedrag,  ligger  en  Gruppe  store  Gravhøie  ved 
Navn  Thinghøie2. 

Allerede  de  her  givne  Exempler,  hvortil  der  sikkert 
lader  sig  føie  adskillige  andre,  vise  en  ikke  lille  Række  jydske 
Herreder  og  Birker,  i  hvilke  der  med  større  eller  mindre 
Grad  af  Sikkerhed  kan  antages  i  alt  Fald  periodevis  at  have 
været  holdt  Thing  ved  Gravhøie.  Særlig  synes  dette  at 
gjælde  om  Viborg,  Ringkjøbing  og  Ribe  Amter  —  karak- 
teristisk nok,  idet  disse  Egne  utvivlsomt  dengang  som  nu 
vare  de  tyndest  befolkede  og  rummede  de  største  Hedestræk- 
ninger, hvor  Thingstederne  derfor  oftest  maatte  komme  til  at 
ligge  fjernt  fra  menneskelig  Beboelse. 

Endvidere  henvise  alle  de  her  fremførte  Exempler, 
som  nævnt,  til  Perioden  før  1688.  Thi  Skikken  at  holde 
Thing  ved  Gravhøie  maatte  naturlig  ophøre,  efter  at  Re- 
skriptet af  13.  Marts  1688  havde  paabudt  en  Ombytning  af 
de  stenhegnede  Thingsteder  under  aaben  Himmel  med  Thing- 
huse.  Rigtignok  iagttoges  endnu  en  Tid  lang  herefter  den 
gamle   Skik,    at   Thinget   skulde  have   sin  Plads  nogenlunde 

1  Danske  Saml.,  1.  R.  II  S.  69  Anm. 

2  Om  disse  se  Saml.  til  jydsk  Hist.  og  Top.,  1.  R.  II  S.  199. 

midt  i  Jurisdiktionen,  og  man  kunde  vel  saaledes  hist  og 
her  blive  nødsaget  til  at  holde  det  ude  paa  Hede  eller  Mark. 
Men  selve  Stedet  var  nu  tilstrækkelig  kj endetegnet  ved 
Thinghuset.     Man  behøvede  ikke  at  opsøge  Gravhøiene. 

Og  dog  nævner  Reskriptet  af  1688  ialt  5  Landjurisdik- 
tioner, hvis  Thinghuse  da  forordnedes  reiste  ved  Gravhøie. 

Hillerslev-Hundborg  Herreder  og  Nørhaa  Birk  befaledes 
sammenlagte,  med  Thinghus  ved  Møgelhøiene  syd  for  Skinne- 
rup, i  Skinnerup  Sogn. 

Mors'  to  Herreder  og  Lund  og  Jegindø  Birker  fik  an- 
vist fælles  Thinghus  ved  Harrehøi  mellem  Vodstrup  og  Elsø. 

Fjends  og  Nørlyng  Herreder  med  Vorde  og  Asmild  Birker 
sammenlagdes,  og  Thinghuset  befaledes  bygget  ved  Bøghøiene 
syd  for  Kvaldersted  (vistnok  Kvodsted  i  Taarup  Sogn). 

Nørre-  og  Øster  Horne  Herreder  og  Nørholm  Birk  bleve 
een  Jurisdiktion  med  Thinghus  ved  Tranekjærhøiene  i  Øl- 
god Sogn1. 

Og  endelig  bestemtes  det,  at  Sallinglands  4  Herreder, 
Harre,  Nørre,  Rødding  og  Hindborg,  med  Aasted  og  Krei- 
bjerg  Birker  og  Øen  Fur  sammenlagdes,  og  at  Thinghuset 
sattes  ved  Thinghøien  mellem  Vium  og  Bostrup.  Her  bar 
altsaa  Gravhøien  fra  ældre  Tid  af  Navnet  Thinghøi,  hvad 
der  iøvrigt  ogsaa  fremgaaer  af  den  Betænkning,  som  en  Her- 
redsfoged 3.  Marts  1687  afgav  om  Sammenlægning  af  Salling- 
lands Herreder:  o  Blive  Nørre  og  Harre  Herreder  sammen- 
lagte, da  kan  Thinget  bedst  sættes  ved  Gamstrup  eller 
Snabe.      Komme    Rødding    og   Hindborg   Herreder  sammen, 


1  I  det  Udtog  af  Reskriptet  af  1688,  som  findes  hos  Testrup: 
Relation  om  Tingene  og  Tingstederne,  S.  19,  anføres  det,  at  Nørre- 
og  Øster  Horne  Herreders  Thinghus  skulde  reises  ved  Lyne  Kirke. 
Men  den  oprindelige  Gjengivelse  af  Reskriptet,  i  jydske  Registre,  har 
Tranekjærhøiene,  ligesaa  Indlæget  til  jydske  aabne  Breve,  13/3  1688 
(Rigsarkivet).  Mulig  har  det  været  noget  senere  i  Tiden,  at  Thinget 
holdtes  ved  Lyne  Kirke.  —  Tranekjærhøiene  nævnes  iøvrigt  allerede 
i  Præsteberetningen  fra  1638,  hvor,  som  tidligere  anført  (S.  315), 
Thinghøiene  i  Ølgod  Sogn  ogsaa  omtales. 

da  er  mig  berettet,  at  Vraa  er  midt  mellem  Herrederne. 
Men  kommer  al  Salling  tilsammen,  da  kan  Thinget  holdes  ved 
en  Høi,  kaldes  endnu  Thinghøi,  liggende  mellem  Bostrup  og 
Vium,  ved  hvilken  Høi  menes  i  gammel  Tid,  at  Thinget  skal 
have  været  holdt« 1.  At  der  saaledes  ligger  noget  faktisk 
til  Grund  for  Navnet  Thinghøi,  turde  herefter  ikke  være 
usandsynligt.  Efter  Høiens  Plads  midt  i  Sallingland  (jvfr.  Fig. 
3)  maa  det  være  rimeligst  at  antage,  at  enten  har  et  Her- 
redsthing  været  her  i  meget  gammel  Tid,  da  de  4  Sallingher- 
reder mulig  endnu  udgjorde  een  Retskreds,  eller  ogsaa  og 
snarere,  at  Salling  Sysselthing  har  været  holdt  her.  Fra 
1375  haves  i  alt  Fald  et  Sysselthingsvidne  udfærdiget  i 
Lyby  Kirke;  og  just  i  dette  Sogn  ligger  Thinghøien. 

Der  bør  imidlertid  her  gjøres  opmærksom  paa,  at  naar 
Thinghusene  i  disse  5  Landjurisdiktioner  paabødes  reiste 
ved  Gravhøie,  var  det  vel,  som  foran  nævnt,  næppe  for  at 
faa  Høiene  som  Kjendingstegn  for  Stedet.  Derimod  har  man 
vistnok  ønsket,  at  Thinghusene  af  Hensyn  til  Landbefolkningen 
skulde  have  deres  Plads  umiddelbart  ved  de  større  Landeveie; 
og  netop  lige  op  til  dem  laa  saa  tilfældig  Gravhøiene  i  alt  Fald 
i  de  3  af  Jurisdiktionerne,  hvor  Forholdene  endnu  sikkert  kunne 
erkjendes.  Møgelhøiene  ved  Skinnerup  ligge  ved  selve  Skærings- 
punktet af  to  Hovedveie,  og  det  samme  er  Tilfældet  med  Harre- 
høien  paa  Mors.  Thinghøien  mellem  Bostrup  og  Vium  i  Salling- 
land har  sin  Plads  tæt  ved  Hovedlandeveien  fra  Skive 
til  Glyngøre,  nær  det  Sted,  hvor  Holstebro-Hvalpsund  Veien 
krydser  den  (se  Fig.  3 ;  de  punkterede  Linier  angive  her  Veiene). 

Men  dernæst  skal  det  fremhæves  som  eiendommeligt,  at 
de  Gravhøie,  ved  Siden  af  hvilke  der  1688  paabødes  reist 
Thinghuse,  ikke  —  hvor  Forholdene  da  ellers  tillade  en  Be- 
tragtning —  nu  bære  et  Navn,  der  minder  om  Forbindelse 
med  Thing.  Gravhøiene  syd  for  Skinnerup  i  Hundborg  Her- 
red kaldes  fremdeles  Store  og  Lille  Møgelhøi,  og  Høien  ved 


1  Indlæg  til  jydske  aabne  Breve,  13/s  1688,  Nr.  44  (Rigsarkivet) 

Elsø  Harrehøien.  Der  har  altsaa  her  ikke  fundet  et  Navne- 
skifte Sted,  saaledes  som  dette  sikkert  gjennemgaaende  var 
Sædvane  i  noget  ældre  Tid,  naar  de  stenhegnede  Thingplad- 
ser  knyttedes  til  Gravhøie.  Rævlingshøiene  ved  Kvorning  i 
Sønderlyng  Herred  hedde  jo  saaledes  nu,  som  tidligere  nævnt, 
Thinghøiene.  I  Modstrid  hermed  er  det  ikke,  at  Høien  ved 
Bostrup  i  Sallingland  kaldes  Thinghøi;  thi  her  er  Navnet,  som 
foran  anført,  betydelig  ældre  end  1688. 

Sikkert  lader  dette  Forhold  sig  kun  forklare  ved,  at 
enten  have  Thinghusene  kun  staaet  en  ganske  kort  Aar- 
række  ved  Siden  af  Gravhøiene,  og  Mindet  herom  har  da 
ikke  fæstnet  sig,  tilmed  fordi  det  oprindelige  Navn  for  disse 
Gravhøie  vel  var  rodgroet  i  Befolkningen,  eller  ogsaa  ere 
Thinghusene  overhovedet  ikke  blevne  reiste  ved  Gravhøiene 
—  trods  Reskriptets  klare  Paabud.  Dette  sidste  var  i  alt 
Fald  Tilfældet  just  i  Sallingland1.  En  kongelig  Forord- 
ning af  30/ii  1712  oplyser,  at  Herredsfogden  her  har  an- 
draget om,  at  Thinget  maatte  henlægges  til  Skive,  »da  intet 
Thinghus  har  været  i  Salling  enten  i  hans  Formands  eller 
hans  Tid,  da  han  nu  paa  en  25  Aars  Tid  Herredsfogeds 
Embede  sammesteds  har  betjent,  men  han  Retten  udi  en  og 
anden  Bondegaard,  hvor  det  hos  Bønderne  kunde  formaaes, 
har  maattet  administrere«.  Først  ved  Reskript  af  12/s  1727 
kom  denne  Ordning  imidlertid  i  Stand2. 

Paa  Mors  indvarslede  Herredsfogden  d.  12.  Marts  1688 
det  næste  Møde  til  at  holdes  paa  den  nye  Plads  ved  Harre- 


1  Om  Forholdene  i  Rinds-Gislum  Herreder  meddeler  C.  Testrup 
c.  1740,  at  da  de  jydske  Herreder  1688  bleve  sammenlagte,  »blev 
ordineret  at  skulle  bygges  Thinghuse  i  Hederne  ved  Landsbyerne, 
som  da  i  Rinds-Gislum  Herreder  skulde  have  været  bygget  i  Heden 
imellem  Østerbølle  og  Knudstrup,  men  er  endnu  ikke  bygget,  medens 
Thinget  er  holdt  meste  Tiden  i  et  Hus  i  Østerbølle«  (Saml.  til  jydsk 
Hist.  og  Top.,  1.  R.  I  S.  347). 

2  Jydske  Tegneiser  1712,  Jydske  Registre  1727.  Paa  disse  to  Re- 
skripter har  Provin  s  arkivar  Saxild  velvilligst  henledet  min  Opmærk- 
somhed. 

høi.  »Men«,  sagde  han,  »da  intet  Thinghus  endnu  er  opsat, 
og  det  kunde  hænde  sig,  at  man  for  Guds  strenge  Veirlig 
ei  Retten  paa  den  vilde  Mark  skulde  kunne  betjene,  bedes 
enhver  at  møde  i  Elsø  hos  Josef  Christensen,  hvor  Retten 
indtil  videre  skal  blive  administreret.«  1693  var  Thinghuset 
ved  Harrehøi  dog  endnu  ikke  færdigt,  og  da  det  omsider 
kom  i  Stand,  var  det  kun  en  tarvelig  Hytte  med  lerklinede 
Vægge  og  Straatag.  Dette  primitive  Thinghus  (»hvis  Vægge 
Regnveirliget  nedskyller,  og  hvis  Døre  og  Vindueskodder 
onde  Mennesker  bortstjæler«)  forlodes  derfor  ogsaa  efter  godt 
en  Snes  Aars  Forløb.  Ved  Missive  af  20/i  1721  tillodes  det, 
at  et  nyt  Thinghus  maatte  reises  i  Nykjøbing1. 

Hvad  endelig  Hillerslev-Hundborg  Herreder  angaaer, 
blev  Thinghuset  i  Henhold  til  Reskript  af  4/6  1717  reist  i 
Thisted,  fælles  for  By  og  Herreder2.  Høist  i  30  Aar  kan  det 
saaledes  have  staaet  ved  Møgelhøiene.  Noget  lignende  have 
Forholdene  vel  ogsaa  været  i  Fjends-Nørlyng  og  Nørre-  og  Øster 
Horne  Herreder. 

Sjælland. 

Paa  Øerne  synes  Skikken  at  holde  Thing  under  aaben 
Himmel  ved  Gravhøie  ikke  at  have  spillet  nogen  betyde- 
ligere Rolle3.  I  hvert  Fald  kjendes  nu  kun  faa  Exempler 
herpaa,  og  disse  ere  tilmed  ikke  alle  fuldt  sikre.  Ikke  usand- 
synlig er  Forklaringen  dog  for  en  Del  at  søge  i,  at  Lan- 
det her  var  jævnere  og  tættere  bebygget.  De  store  Hede- 
flader manglede.  Man  kunde  saaledes  lettere,  om  det  øn- 
skedes, finde  en  Plads  til  Thingstedet  i  Nærheden  af  en 
Gaard  eller  en  Landsby  og  dog  midt  i  Jurisdiktionen.  Des- 
uden bør  der  peges  paa,  at  Antallet  af  Gravhøie  i  alt  Fald 
nu  er  betydelig  ringere  paa  Øerne  end  i  Jylland. 


1  Chr.  Villads  Christensen :  Nykjøbing  paa  Mors,  S.  188  flg. 

2  Jydske  Tegneiser. 

3  Galgehøie  kjendes  hist  og  her  paa  Øerne.  Noget  større  Antal 
synes  de  dog  ikke  at  udgjøre. 

Paa  Fyen,  Laaland-Falster  og  Bornholm  kjender  For- 
fatteren ikke  en  eneste  Thinghøi  og  har  hellerikke  i  ældre 
topografisk  Literatur  truffet  saadanne  nævnt. 

Derimod  findes  paa  Sjælland  enkelte  Thinghøie.  Een 
har  ligget  paa  høit  Terrain  i  den  sydlige  Udkant  af  Gladsaxe 
Sogn,  Sokkelunds  Herred.  At  Thinget  virkelig  i  ældre  Dage 
har  været  holdt  her,  turde  fremgaa  af,  at  i  en  Taxations- 
forretning  for  Brøndshøi  Sogn,  fra  1682,  kaldes  en  af  Husums 
Vange,  der  støder  tæt  op  til  Gladsaxe  Sogn,  Sokkelunds 
Vang,  og  en  Del  af  denne  hed  Thingbjerg  Aas,  ligesom  der 
var  en  Eng,  Thingbjerg  Eng.  Stedet  var  tillige  omtrent  midt 
i  Jurisdiktionen1. 

I  Smørum  Herred  staaer  der  paa  Risby  Mark  i  Her- 
stedvester Sogn  en  stærkt  overpløiet  Thinghøi.  Stedet  er 
nøiagtig  midt  i  Herredet  efter  dets  nuværende  Omfang;  men 
dette  har  det  kun  havt  siden  1577,  da  de  4  Sogne  vest  og 
syd  for  Store  Veile  Aa,  som  før  udgjorde  Lille  Herred,  hen- 
lagdes til  Smørum.  Ved  denne  Lejlighed  befaledes  der  et 
Thing  lagt  paa  beleiligt  Sted2. 

I  Sømme  Herred  nævnes  i  en  Beretning  fra  d.  18.  Aarh. 
en  Thinghøis-Ager  ved  Gundsømagle3. 

Ved  Vallekilde,  nu  i  Odsherred,  findes  en  Thinghøi 
(fredlyst).  I  Nærheden  ligger  Landsbyen  Skippinge,  hvorefter 
et  Herred  har  Navn. 

Endelig  har  der  ved  Ubby  i  Arts  Herred  været  en 
Thinghøi. 

Thingsteder  ved  Dysser. 

Efter  den  hyppige  Forekomst  af  Thingsteder  ved  Grav- 
høie  skulde  det  synes  naturligt  at  vente,  at  de  ogsaa  af  og 
til  have  været  indrettede  ved  Siden  af  Dysser.  Thi  de 
samme    Egenskaber,   i  Kraft  af  hvilke  Jordhøiene  saa  ofte 

1  O.  Nielsen:  Kjøbenhavn  i  Middelalderen,  S.  1. 

2  Kancelliets  Brevbøger,  udg.  ved  L.  Laursen,  VI  S.  160. 

8  Hofman:  Fundationer  og  Gavebreve,  X,  Appendix  til  Sjællands 
Stift,  S.  18. 

bleve  bestemmende  for  Thingets  Plads,  eie  Stengravene  i 
ikke  ringere  Grad.  De  danne  ogsaa  smukke  og  iøinefaldende 
Punkter  i  Landskabet.  Dog  maatte  det  paa  Forhaand  ventes, 
at  Antallet  af  Thingdysser  vilde  vise  sig  betydelig  ringere  end 
af  Thinghøie,  baade.  fordi  Stengravene  i  og  for  sig  ere  langt 
sjældnere  forekommende  Oldtidsmonumenter,  og  fordi  de  i 
store  Strækninger  af  Landet,  saaledes  i  det  meste  af  Midt- 
og Vestjylland,  næsten  fuldstændig  mangle. 

Denne  Formodning  finder  da  ogsaa  Bekræftelse  ved, 
hvad  der  i  det  følgende  skal  meddeles. 

Fra  trykte  Samlinger  af  Breve  og  Forordninger  synes 
der  kun  at  kunne  hentes  et  eneste  Exempel  paa  et  Thing- 
sted  ved  en  Dysse.  Karakteristisk  nok  er  det  i  et  Herred 
paa  Sjælland,  denne  paa  Stengrave  vistnok  rigeste  Del  af 
Landet.  I  et  Brev  af  29/6  1588  hedder  det,  at  Faxe  Her- 
redsthing,  som  for  nogen  Tid  siden  skal  være  flyttet  fra  det 
Sted,  hvor  det  fra  gammel  Tid  har  ligget,  og  lagt  i  Faxe 
By,  herefter  paa  de  bedste  Herredsmænds  Begjæring  atter 
maa  holdes  paa  det  Sted,  hvor  det  af  Arilds  Tid  har  ligget, 
mellem  Faxe  og  Værløse  ved  et  Sted,  som  kaldes  Skude- 
lege, ved  en  Stendysse«.1  Som  Grund  til  Flytningen  anføres 
den  sædvanlige,  »den  store  Uskikkelighed  og  Drukkenskab« 
blandt  de   Thing-Søgende    formedelst   Krohold  i  Landsbyen. 

En  Lokalitet  ved  Navn  Skudelege  kjendes  nu  ikke  i 
Faxe  Herred,  og  ligeledes  er  den  Dysse,  der  omtales  i  For- 
ordningen, forlængst  sporløst  ryddet.  Om  det  har  været  en 
Langdysse  eller  en  Runddysse,  er  saaledes  uvist. 

Værd  at  lægge  Mærke  til  er  det  imidlertid,  at  just  mel- 
lem Faxe  og  Værløse,  hvor  denne  Dysse  stod,  dér  falder 
Herredets  Midtpunkt.  Det  er  saaledes  den  gamle  Regel  om 
Thingstedets  Plads  centralt  i  Herredet,  der  her  gjentager  sig. 

Forskjellige  Forhold  vise  imidlertid,  at  den  paabudte 
Gjenreisning  af  Thinget  ved  Siden  af  Stendyssen  ikke  eller  i 


1  Brevet  er  trykt  i  Danske  Saml.,  2.  R.  II  S.  234. 

hvert  Fald  ikke  strax  fandt  Sted.  I  nogle  Almanakoptegnelser 
fra  1591 — 95  omtales  flere  Gange  Henrettelser  foregaaende 
i  Faxe1.  Her  har  altsaa  Retterstedet  dengang  været,  og 
efter  hvad  der  tidligere  er  anført,  skulde  Thingstedets  Plads 
saaledes  snarest  antages  at  have  været  i  Nærheden.  Dette 
fremgaaer  ogsaa  af  et  Kongebrev  fra  21.  Juni  1609.  Her- 
ved fik  Lensmanden  paa  Tryggevælde,  under  hvilket  Len 
Faxe  Herred  hørte,  Ordre  til  at  udtale  sig  om,  hvorhen  Her- 
redsthinget  kunde  flyttes,  da  det  nu  holdtes  i  Faxe,  og  Til- 
stedeværelsen af  Kroer  gav  Anledning  til  »stor  Uskikkelighed 
med  overflødig  Drik«  blandt  dem,  der  søgte  Thinget2.  I  For- 
bindelse hermed  staaer  det  mulig  ogsaa,  at  der  to  Maane- 
der  tidligere  var  rettet  en  Anmodning  til  Kjøbenhavns  Uni- 
versitet om,  at  der  maatte  opsættes  et  Rettersted  ved  Faxe 
paa  den  Universitetet  tilhørende  Faxe  Kirkes  Grund,  idet 
der  paa  Kronens    Grund   ikke  fandtes  noget  beleiligt  Sted3. 

Som  nys  nævnt,  synes  dette  Exempel  fra  Faxe  at  være 
det  eneste,  fuldt  historisk  godtgjorte,  der  paa  nærværende 
Tidspunkt  kan  anføres  for  Afholdelsen  af  Herredsthing  ved 
Dysser.  Imidlertid  lader  det  formode,  at  om  et  større  Akt- 
stykke-Materiale havde  staaet  til  Raadighed,  vilde  flere 
lignende  Tilfælde  sikkert  ogsaa  have  kunnet  paavises. 

Men  kan  da  ikke  her  ligesom  ved  Gravhøiene  Folke- 
traditionen træde  i  de  manglende  historiske  Efterretningers 
Sted,  og  lader  der  sig  ikke  ad  den  Vei  fremdrage  Exempler 
paa  Thing  ved  Dysser  og  andre  Stengrave? 

Der  skal  da  her  gjøres  opmærksom  paa,  at  et  Navn 
Thingdysse,  svarende  til  Thinghøi,  ikke  forekommer  i  en  ene- 
ste af  de  Kilder,  der  i  det  foregaaende  ere  raadspurgte,  ikke 
i  Præsteberetningerne  til  Ole  Worm  fra  det  17.  Aarh.,  i  Dan- 


1  Kirkehist.  Saml.,  3.  R.  II  S.  514  og  520. 

2  V.  A.  Secher:  Forordninger,  Recesser,  III  S.  259.  —  Det 
kunde  synes,  at  Faxe  Herredsthings  Flytning  ind  til  Faxe  By  var 
foregaaet  før  1521  (se  Danske  Saml.,  1.  R.  IV  S.  355). 

3  Kirkehist.  Saml.,  4.  R.  I  S.  225. 

Aarb.  f.  nord.  Oldk.  og  Hist.  1902.  22 

ske  Atlas  fra  det  18.  Aarh.,  i  ældre  topografisk  Literatur 
eller  paa  Kort.  Dog  omtales  her  to  Dysser  paa  en  saadan 
Maade,  at  der  mulig  kan  antages  at  have  været  holdt  Thing 
ved  dem.  Midt  i  Bølling  Herred  mellem  Hanning  Kirke  og 
Gammel  Hanning  anfører  Præsteberetningen  fra  1638,  at  der 
ligger  en  oval  Stensætning  (Langdysse?),  hvor Herredsthinget 
skal  have  været  holdt.  Og  en  med  tre  Rækker  Sten  omsat 
Høi  paa  Nebel  Mark  i  Tavlov  Sogn  kalder  Danske  Atlas 
Stevnshøi  og  siger,  at  der  skal  Elbo  Herredsthing  i  gamle 
Dage  have  været. 

Derimod  fortælles  det  oftere  i  forannævnte  Kilder,  navnlig 
i  Danske  Atlas,  og  overensstemmende  med  anden,  ældre  Lite- 
ratur, at  Dysser  have  været  benyttede  som  selve  Thingstedet, 
ikke  altsaa  som  Gravhøiene  kun  ligget  ved  Siden  af  Thing- 
pladserne  og  været  en  Baggrund  for  disse.  Rettens  Bisiddere 
tænkte  man  sig  vel  altsaa  havde  siddet  paa  Dyssernes  Rand- 
sten. 

Saa  fristende  det  end  kunde  være  at  tillægge  disse  Udsagn 
en  vis  Betydning  og  at  antage,  at  man  virkelig  hist  og  her 
i  Stedet  for  at  reise  et  særligt,  firsidet  Stenhegn  til  et  Her- 
reds- eller  Birkething  har  benyttet  en  Langdysses  Randsten 
til  Underlag  for  Thingbænkene,  saa  maa  enhver  Tanke 
herom  dog  sikkert  afvises.  Til  Grund  for  disse  gamle  Kil- 
ders Udsagn  om  Dysser  som  Thingsteder  ligger  der  nemlig 
utvivlsomt  kun  den  i  ældre  Tid  gængse  Forestilling,  at  Dys- 
serne vare  byggede  i  den  fjærne  Oldtid  just  med  det  For- 
maal  at  være  Thingsteder.  Dette  var  et  Tolkningsforsøg 
fremsat  af  Læg  og  Lærd  til  Forklaring  af  disse  gaadefulde 
Stensætninger,  man  saa  rundt  om  i  Landet,  og  som  ikke  saa 
umiddelbart  lode  sig  opfatte  som  Gravhøiene  —  et  Tolk- 
ningsforsøg af  lignende  Art  som  de,  hvorefter  Dysserne  gjordes 
til  hellige  Steder,  til  Offeraltre  eller  Boliger  for  Oldtidens  Kæm- 
per og  Trolde.  Ordet  »Thingsted«  i  de  gamle  Præsteberet- 
ninger skulde  saaledes  ikke  være  et  Egenavn  som  »Thing- 
høi«,   men  kun   en   forklarende   Fællesbetegnelse.     Til   Bevis 

herfor  kunde  det  anføres,  at  de  samme  Kilder  af  og  til  kalde 
Dysser  ikke   » Thingsted « ,  men   »Thingsted  eller  Alter«. 

Tolkningen  af  Stengravene  som  Thingsteder  kommer  i 
den  archæologiske  Literatur  første  Gang  til  Orde  hos  Ole 
Worm  i  hans  »Monumenta  danica«,  fra  1643.  Hos  de  føl- 
gende Tiders  Lærde  findes  den  ret  almindelig.1  I  videst 
udformet  Skikkelse  fremsættes  Theorien  dog  af  B.  Thorlacius 
i  et  lille  Skrift  om  »Hedenolds  Høie  og  Stensætninger«, 
fra  1809.  »De  runde  Thingsteder  vare«,  anfører  den  lærde 
Professor  som  Resultatet  af  lange  Overveielser,  »som  oftest 
Domssager  forbeholdne,  de  firkantede  og  almindelige  med  en 
bred  Sten  eller  et  Stensæde  i  Midten  vare  de  til  dagligt  Sam- 
kvem eller  maaske  til  Kampe  bestemte.  Hvor  Thingstedet  var 
omgivet  med  2  Rader  Stene,  maa  vel  atter  tænkes  paa  noget 
høitideligere  og  vigtigere;  og  Radernes  Bestemmelse  var  da 
maaske   at   sætte   en   Skranke   for  Mængdens  Tilstimlen.« 

Hvor  tidlig  Forklaringen  af  Dysserne  som  Thingsteder 
er  dannet,  vil  vel  ingensinde  kunne  afgjøres.  Derimod  er 
det  ikke  usandsynligt,  at  den  er,  om  ikke  opstaaet  saa  dog 
støttet  gjennem  den  ret  nærliggende  Sammenstilling  af 
Dysserne  med  de  Thingsteder  under  aaben  Himmel,  man 
saa  i  Brug  rundt  om  i  Landet.  Med  det  ringere  Krav  til 
en  virkelig  Parallelisme,  som  Datiden  sikkert  har  stillet,  vil 
man  næppe  have  undgaaet  at  finde  en  vis  Overensstem- 
melse mellem  Langdyssens  Randsten  og  Stenhegnet  om  den 
firsidede  Thingplads.  Endog  til  Dækstenen  over  Dyssens 
Gravkammer  var  der  et  Sammenligningsobjekt:  Tyvstenen 
midt  inde  paa  Thingpladsen. 

Men  fra  Forestillingen  om  Langdyssen  som  svundne  Tiders 
Thingsted  var  Springet  til  at  opfatte  Runddyssen  paa  samme 
Vis  ikke  stort. 

Naar  man  i  ældre  Tid  fremdeles  tænkte  sig  Stengrave- 
nes Randsten  som  Sæde  for  Oldtidens  Dommere,  kunde  man 


1  Se  nærmere  herom  Soph.  Muller:  Vor  Oldtid,  S.  112  flg. 

22* 


326  THINGHØIE    OG    THINGDYSSER. 

have  støttet  denne  Forestilling  ved  en  Henvisning  til,  at  der 
rundt  om  i  mange  Landsbyer  endnu  fandt  en  Art  Forsam- 
linger Sted,  hvor  Deltagerne  just  tronede  hver  paa  sin  Sten. 

Der  sigtes  her  til  de  Gadestevner,  som  i  Markfælles- 
skabets Tid  vare  reiste  i  mangfoldige  Landsbyer  midt  paa 
Fortoget.  Flere  ere  iøvrigt  endnu  i  Behold,  saaledes  i  Kjø- 
benhavns Omegn,  paa  Falster  og  navnlig  i  Egnen  mellem 
Odense  og  Nyborg.1  I  sin  oprindelige  Skikkelse  var  By- 
stevnet  en  cirkelrund  Kreds  paa  c.  8 — 10  M.s  Tværmaal, 
dannet  af  utilhugne  Steu,  saa  mange  som  der  fandtes 
Gaarde  i  Landsbyen  og  følgelig  stemmeberettigede  Mænd.  I 
nyere  Tid  ere  imidlertid  adskillige  af  dem  blevne  omsatte  i 
Form  af  en  Firkant,  Trekant  el.  lign.  og  Stenene  tilhugne. 
Naar  Møderne  holdtes,  tog  hver  Mand  Plads  paa  sin  bestemte 
Sten  og  Oldermanden  i  Midten  eller  ude  i  Kredsen.  Disse 
Stevnepladser  kunde  saaledes  vel  i  ældre  Tiders  Øine  have 
frembudt  en  vis  Lighed  med  Stenkredsen  om  Runddysserne. 

Der  foreligger  endog  et  bestemt  Vidnesbyrd  om,  at  en 
Oldtidsdysse  i  et  enkelt  Tilfælde  er  traadt  i  Stedet  for  et 
saadant  Bystevne.  I  Ørum,  Bjærge  Herred  (ved  Veile), 
staaer  der  ud  for  Kirkegaardsdiget  Rester  af  en  mindre 
Langdysse.  Om  den  beretter  Danske  Atlas,  fra  1768  (IV, 
S.  145),  at  der  holdt  Bymændene  Grandestevne  —  noget 
Traditionen  iøvrigt  den  Dag  i  Dag  veed  at  fortælle.  Anta- 
gelig have  Bymændene  da  her  under  Raadslagningen  havt 
deres  Sæde  hver  paa  sin  Randsten.2 


1  Bystevner,  bevarede  eller  sløifede,  kjendes  følgende  Steder: 
Sjælland:  Valby  i  Hvidovre  S.,  og  Farum.  La  al  and:  Nagelsti. 
Falster:  Virket,  Hillestrup  og  Sønder  Ørslev.  Fy  en:  Hjallese, 
Volderslev,  Stenløse  (alle  i  Odense  Herred),  Birkura,  Aasura,  Høiby, 
Fraugde  Kjærby,  Allerup,  Davinde,  Nørre  Lyndelse,  Dømmestrup 
(alle  Aasum  Herred),  Marslev,  Ladby,  Kjertinge  (Bjærge  Herred), 
Heden  (Salling  Herred)  og  Søllinge  og  Ellinge  (Vinding  Herred). 
—  Om  de  fleste  af  disse  Bystevner  se  Trap :  Danmark,  3.  Udg. 

2  Hist  og  her  have  Gadestevner  mulig  ogsaa  været  holdte  ved 
eller  paa  Gravhøie.      I  alt  Fald  kunde  Navne  som  Grandestevnshøi 

Men  Gadestev nerne  frembyde  ogsaa  en  anden  Inter- 
esse for  os  i  denne  Sammenhæng.  De  kunne  paa  en  Maade 
betragtes  paa  de  sidste  Udløbere  af  den  ældgamle  Skik,  der 
her  har  været  Gjenstand  for  Omtale,  at  holde  Thing  under 
aaben  Himmel.  Endnu  ere  enkelte  af  Stevnerne  i  Brug,  og 
endnu  vil  man  saaledes,  naar  Bymændene  forsamle  sig  paa 
Stenene,  kunne  danne  sig  en  svag  Forestilling  om,  hvorledes 
Middelalderens  og  den  nyere  Tids  Retsmøder  under  fri  Him- 
mel have  taget  sig  ud. 

Skikken  at  holde  Thing  ved  Oldtidsmonumenter  har  iøv- 
rigt  ikke  været  indskrænket  til  Danmark  alene.  Thinghøie 
forekomme  i  flere  andre  Lande,  saaledes  i  Norge1,  Sverige 
og  Slesvig2.  For  Tydsklands  Vedkommende  anfører  J.  Grimm 
i  sine  »Deutsche  Rechtsalterthumer« 3  flere  Exempler  paa 
Retsmøder  ved  Høie,  uden  at  Navnet  Thinghøi  dog  sees  at 
være  knyttet  til  dem.  Visse  Arter  af  Stenmonumenter,  navnlig 
de  runde  Stenkredse  (i  Norge  og  Sverige  kaldet  Domsringe, 
Dommerringe  eller  Thingstene4;  jvfr.  hermed  de  bornholmske 
»Thingborde«),  har  man  ogsaa  villet  sætte  i  Forbindelse 
med  Thing;  men  for  deres  Vedkommende  stiller  Sagen  sig 
ret  tvivlsom. 


(Grande    o:  Bymænd)    og  Grandhøi  synes  at  tyde  derpaa  (jvfr.  F. 
Poulsen:  Hist.  og-  kulturhist.  Efterretn.  om  Samsø,  S.  163). 

1  N.  Nicolaysen:  Norske  Fornlevninger,  passim. 

2  A.  Sach :  Das  Herzogtum  Schleswig,  II  S.  9  flg. 

3  4.  Udg.,  II  S.  421  flg. 

4  H.  Hildebrand :  De  forhistoriska  folken  i  Europa,  S.  123  flg. 
Aarsberetn.  fra  Foreningen  til  norske  Fortidsm.  Bevaring,  1901  S.  182 
flg.  Jvfr.  ogsaa  Aarb.  f.  nord.  Oldk.,  1897  S.  46  flg.  Som  en  hidtil 
ret  upaaagtet  eller  dog  ikke  meget  omtalt  Eiendommelighed  ved  de 
svenske  og  norske  Stenkredse  skal  det  fremhæves,  at  Stenenes  Antal 
meget  hyppig  er  12  (eller  24) ;  mulig  kunde  der  herunder  skjule 
sig  noget.  —  Ved  en  Stenkreds  i  Skotland  vides  det,  at  der  Aar 
1349  har  været  afholdt  et  Møde  (J.  Fergusson:  Rude  stone  monu- 
ments, S.  264). 

Allerede  i  det  12te  Aarhundrede  begyndte  Landets  gamle 
Boldeling  at  opløses  og  erstattedes  af  den  saakaldte  Guld- 
vurdering (Mark  Gulds  Jord);  men  da  denne  i  det  13de  Aar- 
hundrede helt  trak  sig  tilbage  til  Danmark  vest  for  Store 
Belt,  opstod  der  paa  den  sjællandske  Øgruppe  en  ny  kvan- 
titativ Jorddeling  under  Udtrykket  »terra  in  censu«.  De 
Kvota  af  »Rebetret«,  »terra«,  der  tilhørte  en  Ejendom,  op- 
førtes med  et  Maal:  Mark,  Øre,  Ørtug,  Penning  samt  den 
nøjere  Bestemmelse  in  censu,  i  Skyld.  Terræ,  unius  marcæ 
in  censu  betyder  altsaa  ordret  oversat:  een  Mark  Jorder  i 
Skyld;  una  ora  terræ  in  censu  er  een  Øre  Jord  i  Skyld  osv. 

Denne  Jorddeling  træffe  vi  i  Brug  i  Slægtleddet  før  Biskop 
Absalons  Død  1201,  og  de  sidste  Rester  af  den  forsvinde 
først  med  Christian  V's  Matrikel  1682,  altsaa  strækker  den 
sig  over  et  Tidsrum  af  næsten  fem  Aarhundreder.  Som  Ind- 
ledning anfører  jeg,  dels  efter  Scriptores,  dels  efter  Re- 
pertorium,  nogle  betegnende  Tekststeder.  Thoko  Ebbesøn  con- 
tulit  monasterio  in  Hæslærøth  terram  10  orarum  in  censu  et 
in  Lerholte  terram  de  censu  dimidiæ  marcæ  nummorum  annuo. 
(Kort  efter  1161).  ..  .  Domina  Gythe  contulit  monasterio  bona 
in  Sierstædhe,  videlicet  14  or  as  terræ  in  censu  de  terra  com- 
muni  et  in  Ornumme  dimidiam  marcam  (Før  Aar  1201) .  . . 
Bona  nostra  omnia  in  Dostorp  cum  quadam  parte  stive  Hole- 

Aarb.  f.  nord.  Oldk.  og  Hist.  1903.  1 


Z  OM  SKYLDJORU  ELLER  TERRA  IN  CENSU. 

scog  et  cum  par  te  fund  i  in  Gamlæryd,  continentis  censum 
å1j2  denar.  in  terra  (1278) .  .  .  Insuper  bona  mea,  que  habeo 
in  Hagnælef,  scilicet  6  or  as  scyld  et  dimid.  solid.  (1261)  . 

1  mansus  2  marcharum  terre  (1311)  . .  .In  Walensbæk  3  oras 
terre  in  censu  et  1  curiam  i  bid.  cum  suo  fundo  sine  agris 
aliis  (1317)  ...  1/8  bool  in  censu  terre  (1322)  ...  1  mansus, 
id  est  census  1  marche  (1335)  .  .  .  1  integrum  bool  terre  in 
censu  (1339)  . . .  Videlicet  terras  3  mr.  et  3  orarum  in  censu 
et  terras  ibid.  dictus  Sluuæjorth,  in  quibus  5  ore  seminis  an- 
nuatim  possint  seminari  (1355)  ...  12  orarum  cum  2  sol.  terre 
in  censu  cum,  eorum  pertinentiis  ad  é  camporum  limites  dictos 
markeskyæl  (1360).  .  .  Unam  curiam  inRegnstorp,  cui  adjacent 
8  sol.  terr.  in  censu,  cum  suis  wængæ,  bøgæ  haghæ  et  eghe 
haghæ  (Scrip.  IV.  381)  .  .  .  En  gaard  i  Egby,  som  tilligger 

2  ore  skyldjord  (Scrip.  IV.  354)  .  .  .  En  twiggæ  ørtis  jord 
(IV.  380)  . . .  1416  skødede  I.  P.  1  øre  skijld  jord  og  nogle  pen- 
nings skyld  dertil  (Rep.  III.  222) .  .  .  1  ørtug  skyld  i  grund, 
gaard  og  gods  (Ser.  VI.  186)  .  .  .  Halvdelen  af  en  3  ørtis 
skyld  liggendis  i  Lundbymark  i  Barnebool  (Ser.  IV.  403)  .  . . 
4  ørtis  skyld  i  Tockerup  (1554)  ..  .  sol.  in  censu  (1561)  ..  . 
Skippinge  har  7  bol  eller  168  ørtug  eller  ørler  skyld,  saa- 
kaldet  (1651)  K 

Siden  Velschows  Dage  har  denne  Inddelingsmaade  været 
stærkt  omstridt,  og  Spørgsmaalet  er  endnu  langt  fra  løst. 
Jeg  tror  dog  her  at  kunne  indskrænke  mig  til  en  Omtale  af 
C.  Paludan-Mullers  og  Kr.  Erslevs  Opfattelse,  da  de  i  deres 
Behandling  have  optaget  alt,  hvad  der  hidtil  er  kommet  frem 
i  Sagen2. 

Det  er  interessant  at  se,   hvorledes  Paludan-Muller  be- 


1  Præsteindberetningerne  om  Bol  paa  Sjælland  1651.  Baarse 
Herred.  Ørtugene  ere  fundne  yed  Opsummering  for  de  enkelte  Gaarde. 

2  C.  Paludan-Muller:  Studier  til  Danmarks  Historie  i  det  13de 
Aarhundrede.  »Vid.  Selsk.  Skrifter«  5.  R.  4.  B.  1874.  (Smlgn.  Joh. 
Steenstrup:  Studier  over  Kong  Valdemars  Jordebog.  1874),  Kr.  Ers- 
lev: Valdemarernes  Storhedstid.  1898. 

væger  sig  lige  op  ad  det  rette,  ja  saa  at  sige  holder  Løsningen 
i  sin  Haand,  og  dog  til  sidst  fortaber  sig  ud  i  de  uheldigste 
Fejlslutninger.  »Der  har  engang«  —  siger  han  —  »været  en  saa 
frugtbar  Tid  i  Østdanmark,  at  en  Skæppe  annonce,  Rug  eller 
Byg,  kostede  en  Denar  i  Sølv  .  .  .  Naar  da  en  Skæppe,  det 
eneste  kubiske  Kornmaal  man  havde,  gjaldt  en  Denar,  var 
det  naturligt  som  højere  Enheder  i  Kornmaalet  at  benytte 
Denarens  Multipla:  12  Skæpper  kaldtes  da  en  Ørtug  Korn, 
36  en  Øre,  288  en  Mark  Korn;  thi  en  Mark  Rug  eller  Byg 
stod  altsaa  i  en  Pris  af  en  Mark  Sølv.  Det  bliver  da  ogsaa 
let  at  forstaa,  at  ved  en  saadan  Kornpris  og  et  saadant  Korn- 
maal maatte  saa  stor  en  Del  af  »Rebetræt«  eller  den  Reb- 
ning underkastede  Kornjord,  der  kunde  modtage  en  Mark 
Korn  i  Udsæd,  kaldes  en  Mark  Jord,  og  Markens  Dele, 
Øre,  Ørtug,  Penning,  gaa  over  til  at  blive  Navne  paa  for- 
holdsvise Dele  af  Jorden.«     (S.  232). 

Denne  Slutning  er  noget  nær  uangribelig,  og  Forfatteren 
staar  lige  foran  Løsningen  af  Spørgsmaalet;  men  da  han  — 
efter  en  forudfattet  Mening  —  uheldigvis  tror  at  skulle  be- 
vise, at  »Jord  i  Skyld«  er  en  Art  Matrikulering,  opgiver  han 
det  vundne  Resultat  og  bøjer  af  i  ganske  uholdbare  Side- 
slutninger. Umiddelbart  efter  det  anførte  fortsætter  han  der- 
for saaledes:  »Denne  Forklaring,  at  det  var  Udsæ- 
dens Maal,  der  blev  Jordens  Værdimaal,  bestyrkes 
af  alle  Kilder«.  Med  Forundring  ser  Læseren,  at  P.-M. 
her  i  Tankerækken  indpoder  et  helt  nyt  Begreb,  der  hverken 
er  omtalt  foran  eller  berøres  eller  kunde  berøres  i  de  Kilde- 
steder, han  anfører  til  Støtte  for  Opfattelsen.  Hvorledes 
kommer  han  dog  i  denne  Sammenhæng  til  at  tale  om  Jor- 
dens Værdimaal,  og  hvad  forstod  han  ved  dette  søgte 
Udtryk?  Naar  vi  tale  om  en  Gaard  paa  40  eller  50  Tdr. 
Land,  eller  naar  de  gamle  paa  ganske  tilsvarende  Vis  talte 
om  en  Ejendom  paa  »8  Øre  Jord«  eller  »8  Øre  Jord  i  Ud- 
sæd«, saa  tænke  vi,  og  saa  tænkte  de  paa  det  rent  kvanti- 
tative, paa  Antallet  af  Maaleenheder,  paa  det  dyrkede  Areals 

1* 

Udstrækning  eller  Omfang,  men  aldeles  ikke  paa  dets  God- 
hed, Bonitet  eller  »Værdimaal«..  Selvfølgelig  var  en  Gaard 
paa  8  Øre  større  end  en  Gaard  paa  5  Øre,  maaske  var  den 
ogsaa  bedre,  men  det  kan  jo  dog  ikke  forudsættes,  at  den 
lærde  Professor  vil  oplyse  os  om  disse  simple  Talforhold,  og 
der  ligger  vel  ogsaa  noget  helt  andet  bag  hans  Deduktioner, 
skønt  det  kan  være  vanskeligt  nok  at  sige,  hvad  der  da 
egentlig  ligger  bagved  dem,  saa  knap  og  antydende  glider 
han  hen  over  hele  Problemet.  For  det  første  oversaa  han 
maaske  her  som  paa  andre  afgørende  Punkter1,  at  terra  er 
Middelalderens  tekniske  Udtryk  for  dyrket  Jord,  og  for  hans 
Blik  kom  Kultur-  el.  Dyrkningskvaliteten  derfor  først  frem 
med  Maalene  for  Udsæden,  og  for  det  andet  har  han  sand- 
synligvis ligesom  mange  ældre  Forfattere  ment2,  at  der  be- 
stod et  nogenlunde  bestemt  Forhold  mellem  Jordens  Godhed 
og  den  Udsædsmængde,  den  kunde  tage  imod,  og  ad  begge 
disse  Veje  førtes  han  da  sandsynligvis  til  den  Paastand,  at 
Udsæden  er  Jordens  Værdimaal.  Dermed  var  hans 
Opfattelse  af  terra  in  censu  som  en  Matrikulering  færdig. 

»Ved  denne  Skyldsætning  efter  den  Udsæd,  Jorden 
kunde  tage,  var  altsaa  vundet  en  Kvalitetsbestemmelse, 
der  i  Forbindelse  med  Kvantiteten  gav  et  Værdimaal  for 
Jorden«  (S.  240).  Men  dette  er  en  ganske  umulig  Tanke; 
thi  hvad  var  Udsæden,  den  absolute  Udsædsmængde,  andet 
end  Kvantiteten,  og  Kvantiteten  andet  end  Udsæden,  og  hvor- 


1  Se  S.  230  om  Bol. 

2  Det  er  sandsynligvis  A.  Berntsens  Udtalelser  (II.  1  Part  S.  57), 
der  gaa  igen  hos  P.-M.  Om  Besaaningsforholdene  i  Nutiden  har  jeg 
forhørt  mig  hos  forskellige  praktiske  Landmænd  og  raadspurgt  Stats- 
konsulent K.  Hansen,  Bestyrer  af  Forsøgsstationen  ved  Lyngby,  og 
fra  alle  Sider  bekræftes  det ,  at  man  fra  Udsædsmængden  ikke  kan 
slutte  sig  til  Jordens  Kvalitet.  Man  saar  tyndt  paa  magre  Sandjorder, 
fordi  man  der  maa  nøjes  med  en  tyndere  Plantebestand,  men  man 
saar  ogsaa  tyndt  paa  meget  frugtbare  Jorder,  fordi  hver  enkelt  Kærne 
der  giver  flere  Straa  og  let  fremkalder  Lejesæd.  Smlgn.  Stat.  Tabel- 
værk: III.  5.  III.  11.  III.  27,  IV.  C.  2,  4,  7.  V.  C.  1. 

ledes  er  det  muligt  gennem  een  Mængde  »i  Forbindelse  med« 
den  samme  Mængde  at  naa  til  Kvaliteten? 

Ikke  des  mindre  gaar  P.-M.  ufortrødent  frem  ad  den 
engang  betraadte  Vej.  »Fastholdes  maa  det  saaledes«  — 
siger  han  S.  238  —  at  »Udtrykkene  Mark  Jord,  Øre  Jord, 
Skilling  eller  Ørtug  Jord,  Denar  eller  Penning  Jord  betegne 
saa  meget  af  den  Rebning  underkastede  Maalsjord,  som  kunde 
besaas  med  en  Mark,  Øre,  Skilling,  Denar  Korn,  det  er  med 
henholdsvis  288,  36,  12  og  1  Skæppe  Rug  eller  Byg,  — 
ikke  just  hvert  Aar  besaas,  men  som  havde  Sædejord  til  en 
saadan  Udsæd.  Oprindelig,  foran  de  historiske  Mindesmærkers 
Tid,  har  dette  vel  været  den  virkelige  Udsæd;  men  denne 
Bestemmelse  er  bleven  staaende  saa  længe,  at  den  efterhaanden 
har  fjernet  sig  fra  Udsædens  virkelige  Maal  og  er  bleven  til 
en  Matrikelstørrelse,  om  man  vil  tillade  Ordet,  der  i 
Bøgerne  kaldtes  paa  Latin  census,  paa  Dansk  Skyld;  terra 
octo  solidorum  in  censu,  eller  otte  Ørtugskyld,  er  en  Jord, 
der  oprindelig  var  anslaaet  til  at  modtage  otte  Skilling  eller 
96  Skæpper  Korn  i  Udsæd.  Ordet  census  i  denne  Forbindelse 
betegner  paa  Bøgernes  Tid  i  Almindelighed  ikke  den  Afgift, 
der  svaredes  af  Jorden,  men  den  Skyld,  der  hvilede  paa  den 
i  Forhold  til  Udsæden,  saa  at  Ordet  er  nærmere  i  Slægt  med 
vort  Hartkorn  end  med  Landgilde.« 

Her  staa  vi  igen  over  for  den  samme  urigtige  Tanke- 
gang. Oprindelig  (d.  e.  foran  de  historiske  Mindesmærkers 
Tid)  var  census  den  absolute  Udsæd  eller  det  dyrkede  Areal, 
alt  saa  ikke  census;  men  den  blev  census  (en  Art  Matrikel- 
størrelse, nærmere  i  Slægt  med  vort  Hartkorn  end  med  Land- 
gilde) ved  under  Agerbrugets  Frem-  eller  Tilbagegang  at 
blive  staaende,  ved  »efterhaanden  at  fjerne  sig  fra  Udsædens 
virkelige  Maal«  —  altsaa  ved  at  forældes;  thi  da  fremkom 
der  ved  Siden  af  de  nye  formindskede  eller  forstørrede  Kvan- 
titeter en  gammel  Udsædsangivelse,  der  gav  et  »Værdimaal« 
for  de  forandrede  Dyrkningsenheder. 

Heri  bestaar  P.-M. s  Fejlsyn,  og  dette  hidrører  igen  ude- 

lukkende  fra,  at  han  under  et  middelalderligt  Udtryk  har 
villet  indsmugle  en  moderne  Tanke,  vor  Tids  Jordvurdering 
under  Valdemarstidens  simple  Kvantitetsangivelser.  Derfor 
kan  han  ikke  alene  ikke  forklare  os,  hvad  census  virkelig 
var,  men  han  kan  end  ikke  fremstille  den  positive  Side  af 
sin  egen  Opfattelse  saaledes,  at  den  kan  forstaas  af  andre. 
Ud  over  det  rent  negative,  at  census  ikke  betød  en  Afgift, 
har  han  kun  vage  Antydninger. 

I  Modsætning  hertil  er  Professor  Kr.  Erslevs  Tolkning 
overmaade  fyndig  og  ligetil.  Det  gælder  om  at  forstaa  — 
siger  han  S.  23  —  hvad  der  menes  ved  Ordet  census,  og  at 
afgøre,  hvad  det  er  for  Mark,  Øre  osv. ,  der  opføres  som 
Maal.  Tænkes  der  ved  dem  paa  Metal  eller  Kom;  thi  begge 
Dele  er  muligt?  Heldigvis  kan  dette  Tvivlsmaal  hurtig  af- 
gøres; thi  vel  ere  Navnene  paa  de  højere  Enheder  fælles, 
men  ved  de  virkelig  brugte  mindste  Maal  skiller  de  to  Reg- 
ningsarter sig  ud  fra  hinanden;  i  Kornmaalet  hedder  det 
Skæppe,  modius,  i  Pengeregningen  Penning  eller  Den  ar. 
Men  i  Skyldtaxationen  benyttes  nu  altid  det  sidste  Ud- 
tryk; Betegnelsesmaaden  er  staaende  og  fast:  terra  unius  de- 
narii  in  censu,  en  Penning  Jord  i  Skyld,  og  »»det  er  derfor 
ganske  umiskendeligt,  hvad  Taxationen  mener  med  sine  Maal; 
der  tænkes  ikke  paa  Korn,  men  paa  Metal,  og  der  kan  i 
det  højeste  være  Tvivl  om,  hvorvidt  man  skal  underforstaa 
Sølv  eller  Penge.« 

Efter  at  Forfatteren  dernæst  har  bestemt  sig  for  Sølv 
som  Inddelingsmiddel,  gaar  han  over  til  at  forklare  Ordet 
census  som  en  Afgift,  altsaa  netop  lige  det  modsatte  af,  hvad 
P.-M.  mente,  og  igennem  en  Række  Hypotheser,  som  det 
ikke  her  er  nødvendigt  at  gentage,  havner  han  i  den  Op- 
fattelse, at  census  er  Ledingsafgiften.  »Og  her  staa  vi  da 
ved  den  simple  og  næsten  selvindlysende  Forklaring  for,  hvad 
der  mentes  med  Jordens  Taxation  til  Skyld;  at  Jorderne  ere 
satte  til  en  vis  Skyld  betyder  ligefrem,  at  de  skyldte  saa 
meget   i   Ledingsafløsning.     Terræ  unius  marcæ  in  censu 

ydede  en  Mark  Sølv;  census  duarwn  orarum  in  terra  be- 
tegner Jord,  der  ydede  2  Øre,  naar  Ledingen  blev  afløst 
med  Penge.« 

Dette  er  Forfatterens  Hovedpaastand,  som  det  gælder 
om  yderligere  at  underbygge.  Derfor  spørger  han  videre: 
»Hvorledes  har  man  da  udfundet,  hvor  megen  Jord  der  skulde 
ansættes  til  at  udrede  een  Mark  i  Skyld  eller  i  Ledingsaf- 
løsning,  som  vi  nu  kan  udtrykke  det?«  Og  han  svarer:  »Man 
ansatte  Jorden  til  Skyld  efter  den  Udsæd,  den  kunde  tage, 
og  det  saaledes,  at  en  Jord,  der  kunde  tage  een  Mark  Korn 
i  Udsæd,  ansattes  til  een  Mark  (Sølv)  i  Skyld.«  Dette  søges 
saa  nærmere  paavist  ved  Hjælp  af  Kildesteder  fra  Roskilde- 
bogen, og  sluttelig  opsummeres  Resultatet  i  følgende  Sætninger: 

»Skyldtaxationens  Væsen  synes  her  efter  at  foreligge 
ganske  klar.  Med  Fordelingen  af  Ledingen  for  Øje  er  Jor- 
derne blevet  taxerede,  og  Taxeringen  angiver  den  Afgift, 
som  Kongen  kunde  kræve  i  Stedet  for  selve  Ledingsydelsen; 
Taxeringen  bygger  paa  en  Værdsættelse  af  Jorderne  gennem 
den  Udsæd,  de  kunde  modtage  paa  Taxationens  Tid.  Af 
Taxationen  kan  man  altsaa  direkte  udlæse,  hvor  meget  der 
skulde  ydes  i  Ledingsafløsning  af  Jorden,  og  indirekte  ligger 
der  tillige  i  den,  hvor  megen  Udsæd  vedkommende  Jord  kunde 
tage,«  (S.  33).  Ved  en  behændig  Synthese  lader  Forfatteren 
Velschows  Opfattelse  af  census  som  en  Afgift  og  Paludan - 
Mullers  Matrikeltheori  gaa  op  i  en  højere  Enhed,  begge  de 
ældre  Opfattelser  smeltes  ind  i  hans  Løsning,  og  denne  kunde 
derefter  synes  dobbelt  uangribelig. 

Det  er  altsaa  Prof.  Erslevs  Mening,  og  udtrykkelig  siges 
dette  S.  66,  at  Valdemarstiden  havde  kammeralistisk  Indsigt 
til. at  skabe  en  systematisk,  fiskal  Kongruens  mellem  Udsæd 
og  Skyld,  mellem  Jord  og  Afgift,  og  det  en  Kongruens  af 
en  saa  fuldendt  Natur,  at  ikke  alene  Penning  Jord,  Skæppe 
Udsæd  og  Penning  Sølv  dækkede  hinanden  som  Blade  i  en 
velbeskaaren  Bog,  men  at  endogsaa  Metallets  Regningsenhed, 
Penningen,  gennem  Skattesystemet  overførtes  paa  Jorden  som 

dennes  egentlige  Maaleenhed.  Dermed  er  Opfattelsen  saa- 
ledes  præciseret,  at  dens  Rigtighed,  der  staar  og  falder  med 
den  beskrevne  Kongruens,  kan  underkastes  en  Prøvelse.  To 
Spørgsmaal  trænge  sig  frem  til  Besvarelse,  nemlig  1)  var 
Ledingsafgiften  =  Jordskylden,  og  2)  var  den  af 
Prof.  Erslev  beskrevne  nøje  Overensstemmelse 
mellem  Ledingsskyldens  og  Jordens  Maal  virkelig 
til  Stede?  En  benegtende  Besvarelse  af  et  af  disse  Spørgs- 
maal vilde  være  tilstrækkelig  til  at  afvise  hele  Tolkningen, 
men  for  ikke  at  forsømme  noget  tages  de  med  begge  to. 

I  det  eneste  Lovsted,  der  behandler  disse  Forhold,  i 
Forordningen  for  Sjælland  1284  §  11,  hedder  det: 

»Hvo  som  har  Mark  Skyld  eller  9  Øre  eller  10  Øre 
eller  og  11  Øre  i  Jord,  rede  deraf  en  fuld  Havn;  men  har 
han  12  Øre  Skyld,  da  rede  han  for  halvanden  Havn.« 

Hvis  Professor  Erslevs  Tolkning  er  rigtig,  maa  den  kunne 
indsættes  i  Lovstedet  uden  at  forstyrre  Meningen,  og  det  vil 
da  komme  til  at  lyde  omtrent  saaledes:  Den  Bonde,  der  har 
saa  megen  Jord,  at  han  i  Ledingsafløsning  eller  Skyld  be- 
taler 8,  9,  10  eller  11  Øre  Sølv,  reder  fuld  Havn  osv.  Men 
det  er  jo  klart  nok,  at  Paragrafen  med  det  samme  har  slaaet 
en,  historisk  set,  umulig  Volte,  idet  det  oprindelige,  selve 
Ledingsydelsen  in  natura,  nu  skal  bestemmes  ud  fra  det 
deraf  afledede,  Ledingspligtens  Afløsningssum  i  Metal. 
Dette  kan  ikke  være  rigtigt.  Forordningen  oplyser  os  om, 
at  Sjællands  Jorder  1284  vare  inddelte  i  Havne  efter  visse 
Maal,  og  den  anfører  Navnet  paa  disse  Maal  under  Beteg- 
nelsen »Mark  Skyld«;  i  Skyld,  in  censu,  maa  derfor  være 
et  teknisk  Udtryk  for  agrarfiskale  Forhold,  for  en  Inddeling 
af  Jord  til  Skyld.  Denne  Inddeling  »Mark  Skyld«  er  Havne- 
lægenes  agrariske  Grundlag,  og  den  kan  da  umulig  samtidig 
være  en  Afledning  af  en  Pengeafløsning  af  »Havne "byrden. 

Heller  ikke  naar  Sagen  ses  fra  den  anden  Side,  fra  den 
foregivne  Kongruens  mellem  Skyldens  og  Jorddelingens  mindste 
Led:  Penning  Skyld  og  Penning  Jord,  vil  det  lykkes  at  faa 


OM  SKYLDJORD  ELLER  TERRA  IN  CENSU.  V 

Mening  i  Opfattelsen.  Af  flere  Kilder  vide  vi,  at  »rette 
Leding«  var  3  Mark  Penge  eller  1  Mark  Sølv  i  Afløsning 
af  hver  Havn,  altsaa  240  (eller  288)  Denar  Sølv  i  Ledings- 
skat.  Efter  Prof.  Erslevs  »Skyldtaxation«  skulde  der  til 
denne  Sum  i  Sølv  svare  det  samme  Antal  Penning  Jord 
(»den  taxerede  Udsæd«);  men  i  Følge  Forordningen  af  1284 
kunde  der  i  et  Havnelæg  inddrages  8 — 9 — 10 — 11  Øre  Jord, 
d.  e.  een  Penning  Sølv  i  Havneafgift  kunde  under  visse  Om- 
stændigheder lige  saa  fuldt  kræves  af  1  som  af  l3/s  Penning 
Jord,  og  det  er  derfor  ganske  uforstaaeligt,  hvorledes  Sølvets 
Penning  kan  være  overført  paa  et  saa  varierende  Jordmaal, 
eller  hvorledes  man  af  »Skyldtaxationen«s  Mark,  Øre,  Ørtug 
og  Penning  skal  kunne  aflæse,  hvormeget  der  skulde  ydes  i 
Ledingsafløsning  af  Jorden. 

Det  er  unegtelig  lykkedes  Forfatteren  at  give  en  for- 
staaelig  Forklaring  af  Sammenstillingens  to  Led:  »Mark  og 
Census«.  Census  er  Afgift,  Skyld,  Ledingsskyld,  og  Mark 
er  denne  Afgift  udtrykt  i  Sølv;  men  uheldigvis  kan  han  ikke 
faa  det  første  Led,  det  egentlige  Hovedled,  terra,  med  ind  i 
Tolkningen.  Det  glipper  for  ham,  saa  snart  han  skal  knytte 
sine  theoretiske  Slutninger  til  Virkeligheden  eller  fra  sin 
Skyldtheori  slaa  en  Bro  over  til  Censusbøgernes  og  Urbrevenes 
Jordmaal  og  Skattebasis.  Det  samlede  Udtryk:  lerræ  unius 
marcæ  in  censu  er  lige  saa  gaadefuldt  ved  Slutningen  som 
ved  Begyndelsen  af  Professorens  Udvikling.  Dette  kan  yder- 
ligere illustreres  ved  et  Exempel  valgt  iblandt  100  andre. 
I  Roskildebogen  S.  9  hedder  det  om  Jordegods  i  Hammer 
Sogn :  In  ipsa  villa  håbet  Episcopus  4  bool  4  solidos  terre,  minus 
4  denariis.  Jeg  skal  slet  ikke  opholde  mig  ved  den  for- 
underlige Sammenstilling  af  Bol  og  Solider,  af  Jord-  og  Sølv- 
maal,  jeg  indrømmer  straks,  at  Bol  kun  er  et  sædvanemæssigt 
Udtryk  for  Mark  Jord,  og  at  der  her  er  Tale  om  Skyldjord, 
terra  in  censu,  ja  jeg  skal  endogsaa  gaa  saa  vidt  i  Indrøm- 
melserne, at  jeg  med  Professoren  antager,  at  der  gik  240 
(ikke  288)  Denar  paa  Marken,  og  dog  indser  jeg  ikke,  hvor- 

ledes  det  vil  være  muligt  for  ham  at  give  en  forstaaelig  For- 
klaring af  det  samlede  Udtryk.  Det  kan  absolut  ikke  be- 
negtes,  at  Bol  (eller  Mark)  er  en  Samling  af  Jordstykker, 
Arealer,  og  et  Maal  for  disse  Arealer;  lige  saa  lidt  kan  det 
benegtes,  at  Soliderne  og  Denarerne  ere  underordnede  Af- 
delinger af  det  samme  Maal,  altsaa  hver  for  sig  ogsaa  Areal- 
maal.  Her  er  altsaa  in  summa  Tale  om  996  Denar  Jord. 
Derefter  gaa  vi  over  til  Ledingsskylden  og  se  selvfølgelig 
bort  fra  den  Tilfældighed,  at  disse  Jorder  som  gejstligt  Fæste- 
gods vare  ledingsfrie.  I  Følge  Forordningen  af  1284  er  det 
klart,  at  Ledingsafgiften  i  høj  Grad  maa  paavirkes  af  den 
Maade,  hvorpaa  disse  3375  Øre  Skyldjord  fordeles  til  Ejen- 
dom. Fordeles  de  ligelig  imellem  3  Ejere,  vil  hver  Ejendom 
komme  paa  111/«  Øre  Censusjord  og  rede  3  Havne  eller 
720  Denar  Sølv  af  996  Denar  Jord;  fordeles  de  ligelig  paa 
4  Ejendomme,  vil  hver  af  disse  faa  c.  8V7  Øre  Censusjord 
og  tilsammen  rede  4  Havne  eller  960  Denar  Sølv  af  996 
Denar  Jord.  Prof.  Erslev  skylder  os  endnu  en  Forklaring 
af,  hvorledes  en  saa  bevægelig  Størrelse  som  Ledingsskylden 
kan  bundfældes  som  et  brugbart  eller  konstant  Jordmaal. 

Paa  en  Maade  er  der  kun  en  rent  formel  Forskel  mellem 
Professor  Erslevs  og  P.-M.s  Tolkning.  Efter  at  have  for- 
klaret census  som  en  Ledingsskyld  falder  den  første  tilbage 
paa  P.-M.s  Fremstilling  af  Skattegrundlaget  som  en  Udsæds- 
matrikulering ,  og  han  gør  dette  i  endnu  stærkere  Ord  end 
Forgængeren.  Han  taler  ligefrem  om  en  »Skyldtaxation«, 
om  en  Jordvurdering  til  Skat,  hvor  P.-M.  dog  som  oftest  brugte 
mere  vigende  Udtryk.  Han  siger:  Det  bedste  Middel  i  dette 
Øjemed  bestaar  i  »at  se  paa,  hvad  Udsæd  Jorden  kunde 
tage;  heri  laa  paa  een  Gang  en  Bestemmelse  af  Arealet  og 
af  dettes  Godhed,  og  dette  har  da  aabenbart  ogsaa  for 
Middelalderen  og  endnu  længe  efter  staaet  som  Hovedmidlet 
til  at  bestemme  en  Jords  Værdi«   (S.  53). 

Selvfølgelig  er  dette  ganske  urigtigt.  Hverken  i  Middel- 
alderen eller  i  nogen  som   helst  anden  Tid  har  man  bestemt 

en  Jords  Værdi  efter  Udsæden;  thi  derved  bestemmes  kun 
Kvantiteten  eller  en  Del  af  Kvantiteten,  og  naar  Professoren 
paa  dette  Punkt  driver  det  til  at  ville  forbedre'  den  ros- 
kildske  Stiftsskrivers  Udtryk,  turde  hans  Kritik  dog  maaske 
være  vel  dristig.  I  Roskildebogen  S.  27  hedder  det:  Inqui- 
ratur  de  quantitate  terre  hujus  ville.  —  Håbet  terram  12  om- 
rum  et  31/g  sol.  terrarum.  Dette  Sted  staar  som  en  Afviser- 
sten for  alle  Matrikuleringsfantasier,  det  fortæller  os  i  klare 
Ord,  at  vi  have  med  simple  Kvantitetsmaal  at  gøre,  og  Kr. 
Erslev  kan  kun  gennem  følgende  helt  urigtige  Ytringer  slippe 
uden  om  det.  »Den  stadige  Anførelse  af  Skylden  har  sin 
Grund  i,  at  denne  indeholder  en  Værdsættelse  af  Jorderne, 
af  deres  Kvantitet  som  Jordebogen  selv  kalder  det  med  et 
ikke  helt  korrekt  Udtryk«.  Men  hvori  skulde  Ukorrekt- 
heden da  vel  bestaa?  Paa  den  næste  Side  i  Roskildebogen 
skriver  den  samme  Skriver:  Inquiratur  de  terra  hujus  [ville] ; 
håbet  malam  terram!  —  og  saa  skulde  han  alligevel  tage 
Fejl  af  Kvantitet  og  Kvalitet?  — 

Hverken  Paludan-Muller  eller  Kr.  Erslev  formaa  at  se 
Censussystemet  i  Forbindelse  med  de  Landboforhold,  hvori 
det  var  indpasset,  eller  at  forklare  det  ud  fra  Fællesskabets 
særegne  Tilstande  og  Vilkaar.  Til  at  begynde  med  erklærer 
den  første  ligefrem,  at  han  ikke  kan  og  ikke  vil  inddrage  de 
germanske  og  skandinaviske  Folks  Agrarvæsen  i  Under- 
søgelsen (S.  229),  og  det  er  da  heller  ikke  saa  underligt,  at 
han  ikke  kan  forklare  et  af  Fællesskabets  mest  vitale  For- 
hold: den  særegne  Maade,  hvorpaa  Ejendom  og  Skat  vare 
knyttede  sammen.  Professor  Erslev  er  ikke  naaet  videre. 
Ogsaa  han  gaar  ganske  theoretisk  løs  paa  Spørgsmaalet  uden 
at  skænke  de  til  Grund  liggende  Tilstande  den  fornødne  Op- 
mærksomhed, og  han  ender  ligesom  Forgængeren  ude  i  Fejl- 
slutninger. 

Men  hvad  var  da  Census,  hvori  bestod  denne  saakaldte 
Skyldsætning,  naar  den  hverken  var  en  Afgift  eller  en  Ma- 
trikulering?    Hvad  betød  da  disse  Maal:   Mark,   Øre,  Ørtug, 


12  OM  SKYLD  JORD  ELLER  TERRA  IN  CENSU. 

Penning,  naar  de  hverken  vare  Maal  for  Sølv,  for  Penge 
eller  for  Korn?  Ja,  hvad  betød  saa  det  samlede  Udtryk: 
terrce  unius  marcæ  in  censu? 

For  at  forstaa  Sagen  i  hele  sin  Simpelhed,  jevn  og  lige 
til  som  Tiden,  hvorfra  den  stammer,  og  for  at  rede  den  ud 
af  det  Fortolkningsvirvar,  hvori  den  for  Tiden  sidder  fast, 
maa  vi  først  ganske  frigøre  os  for  alle  moderne  Begreber  om 
Ejendom  og  Jordvurdering  og  dernæst  se  nøje  paa  de  sam- 
stillede tre  Led:  terra,  marca,  census. 

Om  terra. 

Terra  er  Middelalderens  tekniske  Udtryk  for  dyrket  Jord, 
en  Sprogbrug,  der  var  gængs  over  hele  Nord-  og  Mellem- 
europa1. Terra  var  Sædland,  Ejerlagets  Kulturareal,  den 
Del  af  Bymarken,  hvorpaa  Befolkningens  Erhvervsliv  og  Un- 
derhold særlig  beroede.  Fra  først  af  var  dette  Areal  udvalgt 
midt  inde  i  udyrkede  Strækninger,  enten  fordi  det  var  det 
bedste,  der  kunde  haves  paa  Stedet,  eller  fordi  det  var  det 
lettest  dyrkelige  og,  økonomisk  set,  altsaa  alligevel  det  bedste. 
Selve  Dyrkningen  gav  det  en  Kvalitet,  Kulturkvaliteten,  den 
eneste,  som  den  tidligere  Middelalder  fiskalt  regnede  med, 
og  derfor  blev  det  tillige  Tidens  egentlige  Skatteobjekt.  »Si 
terra  non  colitur,  nihil  solvat« 2. 

Men  Ejerlagets  Selvforsyning  beroede  ikke  udelukkende 
paa   disse   Arealer.      Enhver  Dyrkning  i   større  Stil  kræver 


1  »Bence  in  our  law  the  Latin  word  terra  nieans  arable  land. 
To  claim  unam  acram  terrae  when  you  meant  an  acre  of  meadow 
(prati)  would  have  been  a  fatal  error. «  —  F.  W.  Maitland :  Domes- 
day  book  and  beyond.  Cambridge  1897.  S.  388.  Anm.  —  I  nogle 
enkelte  Breve  fra  Vestjylland  1406  forekomme  dog  Udtryk  som  »5  plau- 
stronim  feni  terris « ,  men  de  turde  være  ret  enestaaende. — Repert.  111.76. 
Ogsaa  paa  Dansk  forekommer  Udtrykket  »  54  Skpr.  land  iordh«.  Dipl. 
Chr.  1.  S.  108. 

2  Forordningen  1251  §  6.  Smlgn.  Forordn,  for  Sjælland  1284  §  12. 
—  Se  Udgaven  1505  af  Kong  Eriks  sjæll.  Lov.  J.  Steenstrup  anf. 
St.  S.  156. 


OM  SKYLD  JORD  ELLER  TERRA  IN  CENSU.  13 

dyrisk  Arbejdskraft,  disse  Trækdyr  maatte  fødes,  og  da  de 
i  Sommertiden  ikke  kunde  finde  Næring  paa  de  besaaede 
Strækninger,  var  det  for  ethvert  Ejerlag  nødvendigt  at 
have  andre  Arealer  i  Ovredrev,  Enge,  Heder  og  Skove, 
kort  sagt  Fællesgræsninger  tilstrækkelige  til  at  føde  Besæt- 
ningen, medens  Kulturarealet  laa  »i  Vang.«  Her  staa  vi 
foran  det  springende  Punkt  i  Forstaaelsen.  Det  gamle 
Landbosystem  krævede  en  vis  Ligevægt  mellem  disse  to  Af- 
delinger paa  Bymarken.  Ejerlaget  maatte  kunne  sommer- 
græsse, hvad  det  havde  vinterfodret:  ejede  en  Mand  en  Mark 
term,  maatte  han  have  Græsningsarealer  i  et  tilsvarende 
Forhold.  Dette  var  simpelthen  en  Nødvendighed  for  Driftens 
sunde  Fortsættelse,  og  som  en  Nødvendighed  var  den  —  selv 
om  den  ikke  udtrykkelig  nævnes  —  en  stiltiende  Forudsæt- 
ning ved  enhver  Ejendomsdeling,  ved  ethvert  Salg  og  Køb. 
De  udyrkede  Strækninger  fulgte  de  dyrkede  som  Bælgen 
Ræven.  Derfor  kunde  Gave-  eller  andre  Overdragelsesbreve 
anvende  snart  en  kortere,  snart  en  længere  Formel  uden  der- 
for at  blive  misforstaaede.  Det  var  ligegyldigt,  om  en  Mand 
solgte  12  Øre  2  Ørtug  Skyldjord  eller  »12  orarum  cum  2  sol. 
terre  in  censu  cum  eorum  pertinentiis  ad  4  camporum 
limites  di  etos  markskyæl1.  Den  første  Form  for  Over- 
dragelsen var  lige  saa  omfattende  og  effectiv  som  den  anden. 
Formelt  ramte  Delingen  kun  det  dyrkede  Areal;  det  alene 
var  Maalsjord,  Rebetret;  men  med  dettes  enkelte  Portioner 
fulgte  tilsvarende,  ideelle  Kvotadele  af  Ejerlagets  øvrige  Goder. 
Hele  denne  Besiddelsesform  kan  og  bør  imidlertid  ikke 
udsondres  fra  Tidens  Skattevæsen.  Bol,  Otting,  Mark  Guld 
i  Jord,  Mark  Skyldjord  vare  de  grove  Masker  i  det  rudi- 
mentære Skattesystem,  der  træder  os  i  Møde  i  vore  ældste 
skrevne  Kilder,  og  alle  de  gamle  Inddelinger  havde  derfor 
en  dobbelt  Mening:  de  vare  Inddeling  baade  til  Skat  og 
Ejendom.     Af  disse  er  Ejendommen  det  oprindelige,   Skatten 


1  Repert.  II.  S.  66. 

#        å 

det  deraf  afledede,  og  vor  ældste  Skattebasis  var  derfor  ogsaa 
simpelthen  den  gamle  Tids  typiske  Ejendom:  Bolet,  »mansus«, 
Slægtjorden;  men  idet  Udviklingen  og  Opdyrkningen  dels 
sprængte,  dels  udvidede  Bolet  ud  over  rimelige  Grænser, 
skabtes  nye  Skattegrundlag  og  der  igennem  nye  Typer  for 
Ejendom.  Det  er  væsentlig  disse,  der  beskæftige  os  her,  og 
de  have  alle  det  tilfælles,  at  det  fiskale  er  ligesom  rykket 
frem  i  Forgrunden.  Inddelingen  synes  nedfældet  paa  By- 
marken uden  Hensyn  til  den  øjeblikkelige  Ejendomsfordeling. 
Ejerlagets  Skyld-  eller  Skattejord  (Ottings-,  Boisjord)  af- 
grænses, opmaales  og  inddeles  i  Skattequota,  og  disse  Skatte- 
quota  grupperes  saa  i  Ejendomme  efter  Besiddelsesretten. 
Fiskalt  set  vare  de  kun  Maal  i  Kulturarealet,  reelt  der- 
imod tillige  proportionale  Parthavere  i  alle  Ejerlagets  øvrige 
Jorder.  Derfor  var  et  Bol  en  dobbelt  Ting:  formelt  betød 
det  kun  en  maalt  Del  af  den  dyrkede  Bymark,  men  retslig 
omfattede  det  tillige  et  X  o:  en  Andel  i  de  udenfor  Kultur- 
arealet liggende,  urebede  Dele  af  Bymarken.  Det  er  dette 
dobbelte  Forhold,  Paludan-Muller  overser  saa  ganske  i  sin 
Behandling  af  Bolet.  »Bolet  er  —  siger  han  —  et  særskilt 
Stykke  dyrket  Jord  .  .  .  Ordet  betegner  tydelig  nok  ikke  et 
helt  Jordbrug  med  alle  dets  Bygninger  og  alle  dets  Tillig- 
gender, men  den  dyrkede  Jord  til  et  Jordbrug«  (S.  229). 
Men  dette  vil  jo  dog  ikke  sige  andet,  end  at  P.-M.  kun  har 
havt  Øje  for  Bolets  fiskale,  ikke  for  dets  reale  Indhold. 

Om  middelalderlige  Jordmaal. 

Derefter  gaa  vi  over  til  at  undersøge  Betydningen  af  de 
Maal:  Mark,  Øre,  Ørtug,  Penning,  der  i  Kilderne  opføres 
sammen  med  terra.  Med  Skarpsindighed  har  Professor  Erslev 
godtgjort,  at  de  ikke  kunne  være  Kornmaal,  ligeledes  for- 
trøster jeg  mig  til  at  have  paavist,  at  de  lige  saa  lidt  kunne 
være  Maal  for  Metal,  og  der  er  da  egentlig  kun  een  Udvej 
tilbage,  den  nemlig,  at  de  kunne  være  Maal  for  terra,  selv- 
stændige   Jordmaal,    der,    saaledes   som  P.-M.   smukt   og 

rigtigt  har  udviklet  det,  gennem  Udsæden  og  Prisen  paa  Korn 
have  laant  deres  Navne  fra  Sølvet.  Det  er  da  dette,  der 
skal  søges  bevist,  og  Spørgsmaalet  kan  stilles  saaledes :  Havde 
vi  her  i  Landet  i  Middelalderen  selvstændige  Maal  for  dyrket 
Jord,  og  er  det  disse  Maal,  der  indgaa  som  Led  i  Census- 
regningen? 

Ved  Undersøgelsens  Begyndelse  møde  vi  straks  en  Mærke- 
lighed. De  store  Kulturlande  syd  og  vest  for  os  havde  saa- 
danne  Jordmaal,  men  vore  Fædre  have  sandsynligvis  slet 
ikke  kendt,  i  hvert  Fald  ikke  brugt  deres  Maaleenheder,  og 
dette  har  maaske  mere  end  alt  andet  bidraget  til,  at  vor 
egen  originale  Maade  at  maale  Jord  paa  er  bleven  enten 
upaaagtet  eller  misforstaaet  lige  til  denne  Stund.  De  af 
den  romerske  Kultur  umiddelbart  paavirkede  Lande  maalte 
den  dyrkede  Jord  efter  Dagværk;  Maalingsenheden  var  det 
Areal,  som  et  Okseforspand  kunde  pløje  paa  en  Dag  eller 
rettere  paa  en  Formiddag,  og  deraf  Udtrykkene:  »Journale, 
Morgen,  acre«1.  Da  disse  Maal  imidlertid  ikke  faa  den 
mindste  Betydning  for  den  følgende  Undersøgelse,  kan  jeg 
nøjes  med  denne  Antydning,  og  bemærker  kun,  at  nord  for 
Ejderen  findes  kun  eet  Arealmaal,  der  i  sin  Oprindelse  minder 
om  den  romanske  Regnemaade,  nemlig  »Dagslet«  eller  <>Dei- 
mat«  d.  e.  et  Stykke  Eng,  der  kunde  slaas  af  een  Mand  i 
een  Dag.  Dette  Maal  overførtes  ogsaa  paa  Agerjorden,  det 
forekommer  allerede  paa  Provinslovenes  Tid2,  men  naaede 
forøvrigt  aldrig  ud  over  den  sydligere  Del  af  jydske  Lovs 
Omraade.  I  denne  Forbindelse  vedkommer  det  os  derfor  kun 
for  saa  vidt,  som  det  viser,  at  vore  Fædre  helt  tilbage  til 
Valdemarstiden  og  selvfølgelig  længe,  længe  før  vare  fortro- 
lige med  Arealmaal. 

Her  i  Landet  have  vi,  saa  langt  Efterretningerne  gaa 
tilbage,   maalt  Jorden,   ikke  efter  den  Tid,   det  tog  at  pløje 

1  Naar  Meitzen  i  »Agrarwesen«  etc.  J.  S.  111  identificerer 
skaanske  Lovs  »ager«  med  »morgen«,  er  dette  selvfølgelig  uden  al 
Beføjelse.       2  Repert.  I.  S.  141.  (1306). 

samme,  men  efter  den  Sædmasse,  der  gik  med  til  at 
besaa  den.  Dette  er,  om  ikke  en  særlig  dansk,  i  hvert 
Fald  en  særlig  nordisk  Form,  helt  uafhængig  af  romersk  Paa- 
virkning,  og  den  fortjener  derfor  at  undersøges  nærmere.  I 
det  følgende  har  jeg  sammenstillet,  hvad  jeg  har  kunnet  samle 
om  denne  Jordmaaling;  jeg  forsøger  at  drage  Hovedlinierne 
og  at  løse  de  vanskelige  Spørgsmaal,  som  møde  Undersøgeren, 
men  tør  dog  langtfra  haabe  at  have  faaet  alt  med;  dertil  er 
Spørgsmaalet  for  ubearbejdet  og  indviklet. 

Af  gode  Grunde  er  min  Fremstilling  retrospektiv.  I  en 
Tid,  der  ligger  os  nær,  søger  jeg  at  finde  nogenlunde  fast 
Fodfæste  for  derfra  at  bevæge  mig  tilbage  til  Tider  og  For- 
hold, som  det  uden  yngre  Oplysninger  kunde  være  vanskeligt 
at  fatte.  —  I  Aaret  1718  foretoges  en  Art  Opmaaling  eller 
» Sætning«  af  Frigaardene  i  Haderslev  Østeramt.  Disse  Gaarde 
vare  i  større  eller  mindre  Grad  Parthavere  i  det  almindelige 
Markfællesskab,  saaledes  som  dette  havde  udviklet  sig  i  Øst- 
slesvig  fra  Koldingfjord  til  Slien.  Den  dyrkede  Jord  faldt  i 
tre  Afdelinger,  nemlig  » Gaardvangen «  eller  indhegnet  Særeje, 
»Bylykken«  eller  indhegnet  Fællesjord  og  »Vangskifterne« 
eller  uindhegnet  Fællesjord.  I  de  sidste  dyrkedes  kun  Havre, 
i  de  første,  der  modtog  al  Gødningen,  derimod  haardt  Korn: 
Rug  og  Byg.  I  det  vidtløftige  »Sætningsdokument«  opføres 
Gaardenes  Arealtilliggende  paa  fuldstændig  middelalderlig 
Maade:  Pløjelandet  med  Ørtug  og  Skpr.  Jord,  Engene  efter 
»Læs  Hø«  og  Ovredrevene  efter  »Kvægs  Græsning«.  Om- 
staaende  Uddrag  viser  Beregningsmaaden. 

Det  allerførste,  vi  her  maa  lægge  Mærke  til,  er,  at  disse 
Ørtug  og  Skpr.  ikke  betegne  Udsædsmængder,  men  Ud- 
sædsjordmaal.  De  angive  ikke,  hvor  meget  Korn  hver 
Gaard  aarlig  kunde  saa,  men  de  angive  dens  samlede  Sæd- 
areal, altsaa  den  absolute  Udsædsmasse,  naar  alle  Sædjor- 
derne paa  een  Gang  besaaedes,  d.  v.  s.,  Ørtug  og  Skæppe 
Land  anvendes  ganske  i  samme  Bemærkelse  som  Nutidens 
Tønde  og  Skp.  Land.    Dernæst  ses  det  af  Sammentællingen, 

Sædland. 


1.  Gaardvang. 
Olufskjær  .  38  Ørtug  8  Skpr. 
Bejerholm.  40     —     Si    — 
Langmose.  28     —      1\    — 
Kraeelund.    6     —      9      — 


II.  Bylykke 
11  Ørtug  3    Skpr. 
29      —      \      — 
26     -     1      - 


11 


QJ5 


III.  Vangskifter. 
36  Ørtug  3  Skpr. 
42     -     4     - 

9     —     1     — 
17     —     9i   - 


Sum. . .  115  Ørtug  3  Skpr.      88  Ørtug  3Tf  Skpr.     105  Ørtug  7^  Skpr. 


I. 

Olufskjær  .  62£  Læs 
Bejerholm .  47£  — 
Langmose .  10  — 
Kragelund.    3      — 


Eng. 

"li. 

»     Læs 

8     - 

3T56- 


Græsning. 


III. 
4£  Læs 


I.  III. 

22  Høved.        4    Høved. 

4     -  35|       - 

.      -  28f      - 

7    -         n    - 


Sum...  123    Læs     ll^  Læs       5    Læs         33  Høved.      761  Høved. 

at  Ørtugen    regnes    til    10  Skpr.,   og  af  det  øvrige  Indhold 

fremgaar  det  desuden,    at   den   anvendte  Regningsenhed    er 

Rugørtugen.     Det  hedder   nemlig:    »Jorden   giver  fire   Fold, 

hvoraf  1  gaar  til  Sædkorn,  1  til  Arbejde  og  Gødning,  og  de 

øvrige  2  Fold  ere  da  det  egentlige  Skatteobjekt,  hvilket  for 

en  Ørtug  Land  giver  2  Tdr.  4  Skpr.  Rug  eller  3  Tdr.  Byg 

eller  5  Tdr.  Havre.«     Altsaa  kan  der  i  en  Ørtug  Land  saas 

10  Skpr.  Rug  eller  12  Skpr.  Byg  eller  20  Skpr.  Havre. 

Dette  er  det  vel  kendte  og  ofte  omtalte  Forhold  mellem 
Sædarterne,  men  det  fremtræder  her  i  en  Sammenhæng,  der 
indbyder  til  særegne  Overvejelser.  Professor  Johannes  Steenstrup 
har,  støttet  til  Jordebogens  Natholdsliste,  hævdet,  at  Havren  har 
Maal  for  sig,  men  det  synes,  at  han  derved  dog  nærmest  har 
tænkt  paa  Læsten,  ikke  paa  Skæppen  (marca  myrti  mensurali 
sicut  mensuratur  auena).  Med  nogen  Tvivl  gør  Professor  Erslev 
en  modsat  Mening  gældende.  Naar  Kornørtugen  —  siger  han  — 
rummede  10  Skpr.  Rug,  12  Skpr.  Byg  og  20  Skpr.  Havre,  saa 
var  dette  udelukkende  en  Følge  af  Prisforholdet  mellem  de  tre 
Kornarter;  Skæppemaalet  var  jo  ens,  og  Værdimaalet  naaedes 
derfor  ved  at  tage  henholdsvis  et  mindre  eller  større  Antal 
Skæpper,  og  det  var  da  ligegyldigt,  om  Afgiften  svaredes  f.  Eks. 
i  Ørtug  Rug  eller  i  Ørtug  Havre,  fordi  Havreørtugens  større 
Skæppetal  opvejede  Prisforskellen  mellem  de  to  Sædarter1. 


1  Joh.  Steenstrup  anf.  St.  S.  251.  Kr.  Erslev  anf.  St.  S.  13. 
€.  Paludan-Muller  anf.  St.  S.  237.  Med  Prof.  Erslev  antager  jeg, 
at  Havreørtugen  ogsaa  i  Middelalderen  har  været  regnet  til  20  Skpr. 

Aarb.  f.  nord.  Oldk.  og  Hist.  1903.  2 

Men  i  den  foreliggende  Sammenhæng  er  der  Tale  ikke  om 
Prisforhold,  men  om  Arealmaal,  bestemte  ved  Udsædsmængder, 
og  Kornsorternes  Besaaningsevne  skulde  altsaa  ogsaa  rette 
sig  efter  det  angivne  Forhold.  Kornets  Pris  er  en  saare  be- 
vægelig Sag  og  kan  i  Tidens  Løb  underkastes  de  betydeligste 
Svingninger;  men  derimod  er  en  Kornarts  Besaaningsevne  en 
mere  konstant  Størrelse,  som  i  hvert  Fald  med  nogen  Sikker- 
hed kan  kontrolleres  ud  fra  vor  egen  Tids  Erfaring.  I  vore 
Dage  besaas  en  Td.  Land  i  Østsjælland,  lad  os  sige,  med  7V2  Skpr. 
Rug,  op  imod  9  Skpr.  Byg  og  IOV2  Skpr.  Havre,  eller  Korn- 
sorternes Besaaningsevne  forholder  sig  til  hinanden  omtrent  som 
10  :  12 :  14  *.  Dette  synes  at  vise,  at  Rug-  og  Bygskæppen  maa  have 


1  I  Følge  Statistisk  Tabelværk  (III.  5,  11,  27,  IV.  C.  2,  4,  7, 
V.  C.  1.)  saaedes  der  1896  i  Gennemsnit  for  hele  Landet  i  1  Td. 
Land  noget  nær  1  Td.  Rug,  rigelig  1  Td.  Byg  (lidt  mere  af  2-radet 
end  af  6-radet)  og  c.  HV2  Skpr.  Havre,  men  jeg  har  af  forskellige 
Grunde  alligevel  foretrukket  rent  eksempelvis  at  regne  med  Op- 
givelser fra  Østsjælland.  Hvor  indviklede  og  ubestemte  Besaanings- 
forholdene  forøvrigt  ere,  fremgaar  af  følgende  Udtalelser  af  Stats- 
konsulent i  Plantekultur  Hr.  K.  Hansen,  som  han  godhedsfuldt  har 
tilladt  mig  at  aftrykke:  »Men  Udsædsmængden  veksler  ganske  be- 
tydeligt efter  Jordbunden  og  delvis  ogsaa  efter  Saatiden,  Saamaaden 
og  endnu  andre  Forhold.  Af  Rug  gaar  man  paa  vest-  og  midtjydske 
Sandjorder  ned  til  5  Skpr.,  medens  man  i  Nordjylland  gaar  op  til 
9  Skpr.,  undtagelsesvis  endog  derover.  I  Østjylland  og  paa  Øerne  gaar 
man  sjældent  over  8  og  under  7  Skpr.  Naar  man  i  Vest-  og  Midtjyl- 
land gaar  ned  til  en  saa  lille  Saamængde ,  beror  dette  dels  paa  den 
Opfattelse,  at  man  paa  meget  magre  Jorder  maa  have  en  tyndere 
Plantebestand ,  dels  paa  at  man  endnu  i  stor  Udstrækning  i  disse 
Egne  dyrker  den  smaakærnede  Hederug,  der  pr.  Maal  og  Vægtenhed 
indeholder  et  betydeligt  større  Antal  Korn  end  de  paa  bedre  Jorder 
almindeligt  dyrkede  Rugsorter.  Paa  meget  frugtbare  Jorder  gaar 
man  atter  ned  til  temmelig  smaa  Saamængder  (se  f.  Eks.  den  paagæl- 
dende Statistik  for  Laaland-Falster).  Aarsagen  hertil  er,  at  man  paa 
saadanne  Jorder  i  Reglen  faar  Lejesæd,  naar  der  saas  tykt,  dels  fordi 
hver  enkelt  Plante  giver  flere  Straa,  dels  fordi  Bladudviklingen  er 
større,  hvoraf  følger,  at  Straaets  nedre  Parti  faar  mindre  Lys,  bliver 
derfor  mindre  stivt  og  falder  følgelig  lettere  omkuld.  Endvidere  kan 
man  som  Regel  sige ,  at  jo  senere  paa  Efteraaret  man  saar ,  og  jo 
mindre  »bekvem«  Jorden  er,  desto  tykkere  saar  man  under  iøvrigt 
lige  Forhold.  Endelig  saar  man  gærne  1  a  2  Skpr.  mindre  pr.  Td. 
Land  ved  Radsaaning  (o :  med  Radsaamaskine)  end  ved  Bredsaaning. 

For  Bygget  s  Vedkommende  varierer  Saamængden  ikke  fuldt 

været  et  og  samme  Maal,  og  at  Forskellen  mellem  disse  to 
Kornsorter  udelukkende  stammer  fra  deres  forskellige  Besaanings- 
evne;  men  det  synes  paa  den  anden  Side  ligesaa  bestemt  at 
pege  hen  paa,  at  Havreskæppen  maa  have  været  mindre  end 
„  Haardtkornsskæppen  ■ . 

Antage  vi,  at  en  Ørtug  Land  var  21000  □  Alen,  skulde 
dette  Areal  —  under  Forudsætning  af  Skæppernes  lige  kubiske 
Indhold  —  have  været  besaaet  med  10  Skpr.  Rug,  12  Skpr. 
Byg  og  14  Skpr.  Havre.  Altsaa  skulde  1  Skp.  Havre  —  efter 
Udsædsevne  —  have   besaaet    1500    □  Alen,    men   efter   dens 


saa  stærkt,  idet  man  her  næppe  gaar  ned  under  7  Skpr.  og  vist- 
nok kun  sjældent  gaar  op  til  9  Skpr.  undtagen  i  Thisted  og  Hjør- 
ring Amter,  hvor  man  i  Følge  Statistiken  endog  gaar  op  til  IOV2  Skp. 
i  Gennemsnit.  Til  Jordbundsforholdene  tages  der  iøvrigt  til  en  vis 
Grad  de  samme  Hensyn  som  nævnt  under  Rugen.  Endelig  maa  det 
erindres,  at  der  i  Reglen  (Thisted  og  Hjørring  Amter  atter  undtagne) 
saas  noget  mere  af  2-radet  end  af  6-radet  Byg  (ofte  1/2  til  1  Skp. 
mere) ,  væsentlig  fordi  sidstnævnte  har  mindre  Korn  (1  Pd.  6-radet 
Byg  indeholder  13—14000  Korn,  1  Pd.  2-radet  10— 12000  Korn). 
Det  kan  endnu  bemærkes,  at  med  iøvrigt  lige  Forhold  saas  der  desto 
flere  Skpr.,  jo  stærkere  Sædkornet  er  sorteret. 

Størst  Udsædsmængde  —  udtrykt  i  Skpr.  —  anvendes  af 
Havre,  idet  man  af  denne  Kornsort  saar  lige  fra  c.  8  til  16  Skpr. 
Statistiken  viser,  at  man  paa  Øerne  saar  10,5  Skpr.,  i  Jylland  11,6  Skpr. 
(I  Viborg,  Randers  og  Thisted  Amter  tæt  ved  13  Skpr.,  i  Aalborg 
Amt  endog  13,3  Skpr.).  Forskellen  mellem  Jylland  og  Øerne  hidrører 
særlig  fra,  at  man  i  Jylland  i  stor  Udstrækning  dyrker  den  saakaldte 
graa  eller  brogede  Havre  (200,871  Tdr.  Land  mod  362,917  Tdr.  med 
hvid  Havre),  medens  man  paa  Øerne  saa  godt  s>om  udelukkende  dyr- 
ker hvid  Havre,  og  da  graa  Havre  i  Praksis  altid  indeholder  for- 
holdsvis mange  s  vange  Korn,  og  hvert  spiret  Korn  giver  færre  Straa 
end  hvid  Havre,  maa  der  af  den  første  saas  et  betydeligt  større  Kvan- 
tum. Naar  i  Henhold  til  Udsæds-Statistikken  i  Ringkjøbing  Amt  kun 
saas  11,9  Skpr.  Havre  pr.  Td.  Land,  altsaa  langtfra  Maximum,  medens 
i  Følge  Areal-Statistiken  samme  Amt  har  51,316  Tdr.  Land  med  graa 
og  kun  15,155  Tdr.  méd  hvid  Havre,  saa  er  den  forholdsvis  tynde  Ud- 
sæd her  dikteret  af  Hensynet  til  de  lette  Jorder.  —  Aarsagen  til  at 
man  i  Nordjylland  gennemgaaende  saar  tættere  end  i  Landets  øvrige 
Egne,  kan  jeg  ikke  angive.  Den  noget  lavere  Sommervarme  har 
formodentlig  nogen  Andel  deri,  idet  der  af  den  Aarsag  fremkommer 
færre  Straa  pr.  Plante,  maaske  er  der  ogsaa  Sygdoms-  eller  Bakterie- 
spørgsmaal  med  i  Spillet.« 

2* 

kubiske  Indhold  strakte  den  til  kun  for  1050  Q  Alen,  hvoraf 
synes  at  fremgaa,  at  den  udgjorde  21/30  af  Haardtkornsskæppen. 

Dette  er  dog  kun  et  rent  theoretisk  Regnestykke,  og  jeg 
skulde  slet  ikke  have  fremsat  det,  hvis  det  ikke  kunde  støttes  i 
hvert  Fald  af  nogle  Kendsgerninger.  Det  er  bekendt  nok,  at 
Kongeriget  1682  o.  flg.  Aar  opmaaltes  efter  Haardtkornstønden 
a  14000  □  Alen  Land  (gi.  sjællandsk  Maal).  Dette  Maal  blev 
—  af  mig  forøvrigt  ukendte  Grunde  —  ansat  som  Udsædsareal 
for  „en  Tønde  Korn  af  alle  Sædarter ";  det  skulde  passe  for 
alle  og  passer,  som  vi  have  set,  for  ingen.  —  Derimod  turde 
det  være  mindre  bekendt,  at  Nordslesvig  ved  Udskiftningen  i 
det  18de  Aarhundrede  opmaaltes  efter  Havretønden  å  8000 
sjællandske  □  Alen1.  (Dens  Underafdelinger  vare  8  Skpr. 
å  10  Vaand  å  100  Alen).  En  Sammenligning  mellem  disse 
Arealmaal  fører  til  lignende  Resultater  som  ovenfor.  Den  danske 
Haardtkornsskæppe  var  1750  □  Alen,  den  slesvigske  Havre- 
skæppe  1000  □  Alen;  men  efter  Kornarternes  Udsædsevne 
skulde  den  have  været  ikke  lidt  større.  Ryggets  og  Havrens 
Udsædsevne  forholder  sig  til  hinanden  som  6:7,  en  Rygskæppe 
besaar  1555  □  Alen,  og  den  slesvigske  Havreskæppe  skulde 
altsaa  —  under  Forudsætning  af  kubisk  Lighed  —  have  besaaet 
1330  □  Alen. 

I  Nordslesvig  møde  vi  meget  hyppigt  Havreskæppen  som 
Maal  for  Skov-  og  Udmarksj order  i  Modsætning  til  Haardtkorns- 
skæppen, der  er  det  brugelige  Maal  for  Gaardvangs-  og  Ry- 
lykkejorder.  1710  ejede  en  Mand  i  Ajtrup,  Rjert  Sogn:  „I  Toft- 
jord  2  Tdr.  Hortsæd,  i  Skovskift  14  Skpr.  Havreland"2. 
Men  Modsætningen  gaar  meget  længere  tilbage.  I  „den  haders- 
levske Præstebog"  fra  1563  tales  om  den  „haardmaalte"  Del 
af  Vonsild  Rymark;  til  Aastrup  Præstegaard  hørte  dengang  en 
Toft  „in  semine  2  Ørtug  Havre",  og  Hoptrup  Præstegaard  havde 
blandt  anden  Jord  10  Skpr.  Rygland,  2  Ørtug  Havreland  og 
8  Skpr.  Rugland,  medens  Degnen  ejede  18  Skpr.  Havresæd 
og  6  Skpr.  Rygsæd,  „hvorfor  6  Mænd  have  sat  Degne- 
toften". 

I  Præsteindberetningerne  fra  1651  stilles  den  op  maal  te 
Hartkornsskæppe  op  ved  Siden  af  Havretønden,  og  i  Dipl.  Viborg. 
(S.  109)  tales  om  „hamelt"  o:  haardmaalt  Korn  (Rug  eller  Ryg). 
I  et  vendsysselsk  Tingsvidne  fra  1340  siges:  „Her  for  uden 
hørte  vi,  at  F.  I.  og  V.  N.  skødede  samme  E.  N.  alt  deres  Gods 


1  Udskiftningsinstrumentet  for  S.  Stenderup  1772.    Traps  Stati- 
stik over  Slesvig  I.  S.  24. 

2  C oncept- Jordbog  for  Tyrstrup  Herred,  1709.  Bjert  Sogn. 

.  .  .  undtagen  6  Skpr.  Havre  i  Tydslund  Mark  og  2  Skpr.  Havre 
i  Lengsum  Mark1."  I  Ribe  Oldemoder  hedder  det  for  Tiden 
omkring  1317 2:  „Terræ  in  Snethum  mark  .  .  .  videlicet  agros 
continentes  in  semine  tresdecim  solidos  siliginis  seu  ordei,  ae 
eciam  agros  in  mærsch,  continentes  in  semine  decem  solidos  cum 
dimidio  auene" ,  og  paa  samme  Sted  er  der  Tale  om  3  Tofter 
ved  Forten:  „videlicet  vnus  continens  in  semine  octo  modios  et 
alter  quatuor  et  tertius  duos  modios  siliginis  seu  ordei."  Sam- 
menholdt med  disse  Oplysninger  faar  Stedet  om  Kindvig  i  Ros- 
kildebogen (S.  7)  fornyet  Interesse.  Først  meddeles  det,  at 
Byen  har  et  vist  Antal  Pund  terræ  in  semine  og  derefter  fort- 
sættes: „Nota,  quod  terre  istius  ville  computantur  in  semine 
quantum  potest  continere  modius,  sicut  mensuratur  avena,u  hvilket 
vel  kan  oversættes  saaledes:  »Læg  Mærke  til,  at  denne  Lands- 
byes  Jorder  beregnes  i  Udsæd  efter  saameget,  som  Skæppen 
kan  rumme,  naar  Havremaalet  lægges  til  Grund3."  Dette  synes 
ganske  klart;  men'  ikke  desmindre  rejser  der  sig  her,  som  ved 
saa  mange  andre  Tilbageslutninger  til  middelalderlige  Forhold, 
nye  Tvivlsmaal.  Det  er  ikke  bekendt,  om  vore  Fædre  dyrkede 
hvid  eller  graa  Havre,  i  Følge  K.  Hansens  ovenstaaende  Med- 
delelse havde  den  sidste  Kornsort  en  langt  ringere  Udsædsevne 
end  den  første,  og  det  kan  derfor  ikke  afgøres,  om  Afvigelserne 
i  Udsædsmaalene  hidrørte  alene  fra  den  anvendte  Kornsorts  Be- 
saaningsevne  eller  tillige  fra  et  mindre  Skæppemaal. 

De  haderslevske  Frigaardes  Arealmaal  var  maaske  ikke 
fremkommet  ved  en  samtidig,  egentlig  Opmaaling,  det  kan 
tænkes,  at  Skattekommissionen  ved  udsendte  Synsmænd  har 
ladet  foretage  et  lignende  Skøn  som  det,  hvorefter  6  Mænd 
havde  sat  Degnetoften  i  Hoptrup.  Men  gaa  vi  80  Aar 
længere  tilbage  i  Tiden,  træffe  vi  paa  en  virkelig  Opmaaling 
af  Jord  til  Skæpper,  Ørtug  og  Læst  eller  Mark  Jord. 
1637  overdrog  Herren  paa  Graasten,  Hr.  Hans  v.  Ahlefeldt, 
til  Hertug  Philip  paa  Lyksborg  et  Bol  paa  7  Mark  Guld  i 
Gammelgab,  Broager  Sogn,  og  fik  derfor  i  Mageskifte  10  Mark 
Gulds  Jord  dels  paa  Avnbøl,  dels  paa  Adsbøl  Mark  og  des- 
uden Land  for  200  %.  lybsk.  I  et  Bilag  til  Mageskifteakten 
hedder  det4: 


1  Repert.  I.   S.  304.         2  S.  104.         3  Smlgn.  Kr.  Erslev  anf. 
St.  S.  14.    Anm.        4  Glucksborgske  Arkivsager  i  Rigsarkivet. 

•>  Vorteknis  de  grundt  so  Hans  v.  Ahlefeldt  is  thogemeten, 
van  wegen  dat  bohl  in  Gammelgab,  vp  Auenbøll  Veldt  van 
Peter  Jørgensen  sin  bohlsgrundt. 

Erstlich  isz  dem  junker  ein  halff  bohls  grundt  thogemeten, 
is  gewesen: 

15  ortich  18  schip  22  roten  14x/2  voett. 

Tho  deme  is  dem  vorbenomde  junker  thogemeten  van 
de  sambtlichen  inwaners  grundt  in  Auenbol,  welche  J.  F.  Gn. 
thogehoren,  by  Atzbol: 

22  ortich  15  schip  1  rod.   IV2  voett. 

Belobt  sik  in  alles  =  10  %  goldes  na  dat  bohl  in  Gam- 
melgab  gereknet,  is  averst  an  orth 

38  orth  14  schip  landes. 

Desværre  er  den  midterste  Del  af  Brevet  gennemhullet  af 

Fugtighed,  og  det  kan  derfor  ikke  umiddelbart  ses,  hvor  stort 

et  Areal  der  beregnedes  til  en  Købesum  af  200  %;  men  baade 

dette  Areal  og  det  ovennævnte  Maal  opsummeres  derpaa  til 

1  last  15  orth  I8V2  schip  landes. 

Resten  af  Brevet  er  fuldt  læselig  og  beskæftiger  sig 
med  den  Erstatning  i  Jord,  som  Hertugen  maatte  give  Under- 
saatterne  i  Avnbøl.  De  skulde  have  1  Læst  Jord,  og  naar 
Hertugen  overlod  dem  den  anden  Halvdel  af  P.  Jørgensens 
Bol,  som  er  »15  orth  18  schip«  [22  roden  14V2  voett],  og 
fra  et  andet  benævnt  Bol  »3  ortich« ,  vilde  der  i  Læsten 
kun  mangle  »»5  orth  1  schip  landes.«  Hele  Beregnings- 
maaden  er  derefter  klar.  1  Læst  er  24  Ørtug,  en  Ørtug  er 
20  Skæpper,  en  Skæppe  er  24  Roder  å  16  Fod1. 


1  Dette  ses  af  følgende  Sammentællinger ; 

22  Ørt.  15  Skpr,    1  Rode    IV2  Fod 
+  15   —   18    —     22    —    14V2  — 
Sum  38  Ørt.  14  Skpr. 
Og  dernæst  af,  at 

15  Ørt.  18  Skpr.  22  Rode  U1/*  Fod 
+    5    -       1     — 

3    —      »     — 

er  lig  l  Læst  Jord  (mindre  1  Rode  IV2  Fod). 

Disse  Arealmaal  ere  saa  bestemte,  at  de  kunne  om- 
sættes i  andre,  os  nærmere  liggende.  Da  Ørtugen  har  20 
Skæpper,  have  vi  med  Havremaal  at  gøre,  og  fra  anden  Side 
vide  vi,  at  dette  netop  var  det  sundevedske  Arealmaal.  Helt 
op  til  det  19de  Aarhundrede  regnedes  her  og  i  Angel  efter 
Hedehyskæppen,  »HeitschefFel«,  eller  den  slesvigske  Byskæppe, 
Storskæppen,  (magnus  modius)1  å  6  Havreskæpper.  Som 
Arealmaal  regnedes  hver  Skæppe  til  24  □  Roder  å  16  Fod, 
og  det  er  altsaa  netop  dette  Skæppemaal,  der  indgaar  i 
ovenstaaende  Opmaaling.  En  Læst  er  24  Ørtug  å  20  Skpr. 
eller  480  Skpr.  Land,  hvilket  omsat  i  Byskæpper  giver  80 
Byskæpper  Land;  men  da  5  Byskæpper  er  lig  med  3  danske 
Tønder  (å  14000  □  Alen)2,  var  den  omhandlede  Læst  eller 
Mark  Jord  altsaa  lig  med  48  danske  Tdr. ,  hvilket  giver 
1400  □  Alen  paa  en  Havreskæppe. 3 

Gaa  vi  atter  et  lille  Aarhundrede  tilbage  i  Tiden,  finde 
vi  i  »den  haderslevske  Præstebog«  1563  ligeledes  talrige  Vidnes- 
byrd om  Jordopmaaling.  Jeg  anfører  dog  kun  et  Par  Steder. 
Aller  Præstegaard  havde  følgende  »givne  agre:  V«  ager, 
som  er  V2  ortig  land,  et  stycke  jord,  som  er  6  skpr.  land, 
1  ager,  som  er  3  skpr.  land,  2  agre,  som  er  8  skpr.  land, 
6  agre,  som  er  IV2  ortig  land«  osv.  Aastrup  Præstegaard 
havde   i   den    større  Mark   et  Stykke  samlet  Jord  ved  Navn 


1  Ser.  r.  d.  VII.  S.  471.  2  Traps  Statistik  over  Slesvig  II.  S.  460, 
3  »In  Angel  macht  ein  HeitschefFel  6  Schip  Haberlandes  a  24 
D  Ruthen  a  16  Fusz.  Es  kann  aber  ein  Schip  Landes  nach  solche 
Maasze  mehr  als  eine  Schip  Saat  Håber  empfangen,  ja  man  kann 
fiiglich  anderthalb  hineinsåen. «  —  N.  Oest :  Abhandlung  von  Acker- 
umsatz.  Flensburg.  1765.  S.  52.  Anm.  Gude  :  Bericht  von  Sundewitt. 
1778.  S.  23.  —  Gude  siger,  at  et  Bol  i  Sundeved  dengang  regnedes 
til  120  Byskæpper  Land ,  hvilket  er  lig  med  72  danske  Tdr.  Mærk 
ligeledes  ,  at  10  Mark  Guld  i  Avnbøl  sættes  lig  med  7  Mark  Guld  i 
Gamraelgab.  Disse  10  Mark  Guld  udgjorde  38  Ørtug  14  Skpr.,  hvilket 
giver  IV k  Havreskæppe,  129/io  Byskæppe  el.  o.  71/«  Td.  Land  for 
en  Mark.  Om  Jordmaal  i  Angel  og  Sydslesvig  haves  mange  flere  Op- 
lysninger, men  da  Skæpperne  ikke  omsættes  til  Ørtug  osv.,  forbigaar 
jeg  dem  her.    Se  Ser.  VII.  S.  463  o.  fl.  St. 

»Præstager,  et  valet  in  semine  cir citer  3  ortig  land,  5  læs  hø«. 
Halk  Præstegaard  havde  i  den  nørre  Mark  »3  ortig  land  og 
then  jord,  som  ligger  hos  kirken  og  kaldes  Holt,  er  12  ortig 
land«. 

Af  »Præstebogen«  kan  det  ikke  ses,  om  denne  Indde- 
ling til  Skpr.  og  Ørtug  er  sket  efter  Overslag  eller  efter 
virkelige  Maal,  men  gøre  vi  atter  et  Spring  paa  et  lille  Aar- 
hundrede  tilbage,  møde  vi  igen  mere  bestemte  Oplysninger. 
1484  bortskødedes  paa  Hvidding  Herredsthing  3  Gaarde  og 
efterfølgende  Arealer  i  Skærrebæk  Sogn1.  »Jett  godts  i 
Barsbøl  med  alle  sin  tilliggelse,  som  er  paa  Brønstrup  mark 
6  ortigh  land  och  11  stycker  iord  paa  Gassymark,  oc  [paa] 
Giessing  marck  24  ortigh  land  o  c  4  w  en  der;  y  Gresse- 
schyfft  en  engh,  i  Westerholm  20  schaer  y  ien  engh  osv. .  . . 
Noch  i  ieth  andet  godts,  som  heder  Gossebierg  med  sin  til— 
høring,  som  er  20  ortigh  land  liggendis  paa  Giessing  marck 
oc  70  laess  mersche  engh.  Oc  thet  tridie  godts  er  liggendis 
paa  Giessing  medt  alle  sine  tilhøring,  som  er  6  ortigh  land 
oc  ien  toft«   osv. 

I  og  for  sig  ere  disse  Udtryk  ikke  til  at  tage  Fejl  af. 
De  ere  Jord-  og  ikke  Udsædsmaal;  men  til  Overflod  se  vi 
desuden,  hvorledes  de  ere  fremkomne.  Paa  Giessing  Mark 
har  den  ene  Gaard  24  Ørtug  og  4  »wender«  Jord;  »wender« 
er  et  barbarisk  Flertal  af  »Vaand«,  det  jydsk -fynske  tekniske 
Udtryk  for  Maalestangen,  »Raft,  Reb,  Skaft«  (det  tyske  Rode, 
det  engelske  rod)2,  og  der  kan  saaledes  ikke  tvivles  om,  at 


1  Ser.  r.  d.  VIII.  S.  78. 

2  C.  L.  Stemann:  Schleswigs  Recht-  und  Gerichtsverfassung. 
S.  94  o.  fl.  St.  Endvidere:  Aktstykker  om  Danmarks  indre  Forhold 
i  ældre  Tider.  Udg.  af  Fyens  Stifts  literære  Selskab.  I.  S.  192.  I  et 
Magelæg  1633  omtales  en  Jord,  der  er  11  Reb  og  8  Favne  i  Længden 
og  2  »winder«  i  Bredden,  hver  »Vaand«  7  Alen.  Smlgn.  hermed: 
Rosenvinge:  GI.  Love  FV\  S.  210.  »I  enhver  Købstad  skal  gøres  en 
Jordalen  og  hænges  paa  Raadhuset,  .  .  .  med  den  samme  Alen  skal 
intet  andet  maales  end  Jord  og  Grund«  (1540).  Kbhvns  Diplom.  II. 
S.  330:  12x/2  Alen  2  Fingersbred  med  den  sjællandske  Jordalen  (1565). 

Ørtugmaalet  er  en  Opsummering  af  »Vaand«  (ligesom  Skæp- 
pen i  det  slesvigske  Havremaai  1772).  Ganske  vist  savne 
vi  enhver  Oplysning  om  Maalestangens  Længde,  og  hvilket 
Kvadratindhold  en  Vaand  Jord  havde,  men  for  vor  nær- 
værende Undersøgelse  har  dette  ogsaa  mindre  Betydning. 
Hovedsagen  er,  at  her  foreligger  en  Opmaaling  eller  Reb- 
ning til  Udsædsjordmaal,  og  at  Middelalderen  derfor  med 
lige  saa  god  Føje  kunde  tale  om  Ørtug  Land  som  vi  om 
Td.  Land. 

Denne  Maade  at  bestemme  Arealer  paa  er  ældgammel, 
og  vi  behøve  ingenlunde  at  standse  ved  Aaret  1484.  1378 
møde  vi  den  atter  i  et  Overdragelsesbrev  paa  Gods  i  Em- 
merlev  ved  Tønder.  Det  hedder1:  .  .  .  »m  fundo  orientalis 
terris  1  ore,  in  fundo  occidentalis  terris  3  orarum,  in  Syntringh- 
tawl  4  sol.  cum  4  modiis  et  in  Østringhtauel  8  sol.  preter 
4  modiis.«  1376  foretog  Løgum  Kloster  et  Mageskifte  med 
Enken  K.  B.  i  Skadst  ved  Visby2.  Klosteret  afstod  »om- 
nia  bona  sui(f)  in  campo  Schastedt  sita,  viclelicet  domum,  fun- 
dum  et  sex  oras  terrarum  cum  pratis  et  pascuis,  nil  excepto. 
Item  vnam  marcham  terrarum  in  campo  Bramthorp  sitam  cum 
fundo.  —  Det  modtog  af  Enken  »curiam  Cogstedt  cum  omni- 
bus attenentijs  suis,  videlicet  sex  oras  terrarum  cum  duobus 
sol.  terre .  . .  Similiter  et  omnia  bona  sua  in  campo  Abterp  sita, 
videlicet  domos,  fundos  et  12  oras  terrarum  cum  pratis,  pas- 
cuis, piscaturis,  nil  excepto«.  Ved  Byttet  fik  Abbeden  18  Øre 
2  Ørtug  Jord,  Enken  derimod  kun  14  Øre,  og  han  lover 
derfor  at  erstatte  hende  »den  halve  Mark  og  2  Ørtug  Jord« 
enten  i  Penge  eller  med  andre  Værdisager.  Altsaa  havde 
Marken  her,  ganske  som  paa  Sjælland,  8  Øre,  og  om  vi  efter 
Udtrykket  12  oras  terrarum  indskød  in  censu,  vilde  dette  sikkert 
ikke  i  mindste  Maade  forandre  selve  Maalenes  Mening. 


Ligeledes   Colding,  Diet.  Herlov.:     »Jordalen    decempeda«.      Ogsaa 
efter  Moth  var  den  sjæl.  Jordalen  10  Fod. 

1  Repert.  II.  S.  201.      2  Ser.  r.  d.  VIII.  S.  100. 

1355  haves  ganske  lignende  Maal  (Øre,  Ørtug)  fra  Rande- 
rup1,  ja  det  gaar  saa  vidt,  at  vi  omkring  Aar  1300  høre 
Tale  om  gamle  og  nye  Mark  Jord.  1312  købte  Løgum 
Kloster  »quatuor  antiquas  marck  terre  sitas  in  Løgtwed  march, 
una  quarta  parte  vnius  antiqua  marck  minus«,  og  1303  skæn- 
kede Munken  Jon  Bali  Klosteret  »quasdam  terras  in  Løitwedt 
marck,  videlicet  HH  gamle  marck« 2.  Med  Aar  1267  ere  vi 
inde  i  det  Slægtled,  der  oplevede  Valdemarstidens  Afslut- 
ning, og  i  det  nævnte  Aar  overdrog  Johan  Ascersøn,  Ridder, 
paa  sin  syge  Broders  Vegne,  Løgum  Kloster  en  Gaard  i 
Bilsted  Terp,  ad  quam  curiam  pertinent  XIII  I  hore  terra- 
rum  Repdragen  et  duo  Otting  in  Arndrupmark«3. 

Det  er  altsaa  fra  de  forskelligste  Tider  (1267—1718) 
og  fra  de  forskelligste  Egne  af  Slesvig  (Sundeved,  Haderslev 
Østeramt,  Løgumkloster-,  Tønder-  og  Skærrebækegnen),  at 
vi  have  kunnet  fremdrage  Eksempler  paa  det  middelalder- 
lige Jordmaal.  Men  dette  var  dog  ingenlunde  særlig  sønder- 
jydsk.  Gaa  vi  først  til  det  nærliggende  Ribe,  da  finde  vi  i 
»Oldemoder«   en  saa  overvældende  Masse  af  Vidnesbyrd  om 


1  Ser.  r.  d.  VIII.  S.  244.    Smlgn.  Repert.  III.  S.  274. 

2  Ser.  r.  d.  VIII.  S.  17.    Om  denne  »gamle  Mark«  vides  intet. 
8  Ser.  r.  d.  VIII.  S.  150. 

Professor  Kr.  Erslev  anfører  (S.  28)  et  skaansk  Brev  fra  1145, 
hvori  Jorderne  opregnes  snart  efter  Bol,  snart  efter  visse  Maal.  Det 
hedder  [Svenskt  Dipl.  I.  S.  49,  Ser.  r.  d.  III.  S.  429.]  Item  præbendas 
instituit  cum  terris  et  censu  subscripta :  Præbenda  sacerdotalis  Birki- 
byarge:  in  Gudisbo  V2  mansus,  Malum  V2  mansus.  Nes  5  solidi,  Ben- 
thorp  8  solidos  .  .  .  Øthestathæ  V2  marcam  .  .  .  Gøteleue  3  mansi  et 
7  solidi  etc.  —  Efter  Professorens  Opfattelse  gaa  disse  Maal,  Mark 
og  Ørtug,  paa  census  og  betyde  Afgift,  medens  Bolene  vise  tilbage 
til  terra.  Jeg  tør  ikke  benegte  Rigtigheden  heraf,  men  gør  dog  op- 
mærksom paa  det  tvungne  i  Tolkningen  af  saadanne  Udtryk  som 
»3  Bol  7  Ørtug«,  hvoraf  det  første  betyder  Jord,  og  det  andet  skal 
betyde  Penge.  Længere  fremme  i  Brevet  omtales  flere  Pengesummer, 
census,  og  det  sandsynligste  turde  da  være,  at  vi  allerede  her,  altsaa 
før  Valdemarstiden,  staa  over  for  vore  gamle  Jordmaal,  der  snart  tale 
om  Bol,  snart  om  opmaalt  Areal,  ligesom  Brevet  fra  Bilsted  Terp 
1267  i  samme  Aandedræt  nævner  Otting  og  Øre  Jord. 

dets  Brug  nord  og  syd  for  Kongeaaen,  at  jeg  i  det  væsent- 
lige maa  indskrænke  mig  til  en  Henvisning  til   selve  Bogen. 

Her  fremhæves  kun  et  Par  Forhold  af  større  Betydning. 
Ligesom  Slesvig,  saaledes  havde  ogsaa  den  anden  sønder- 
jydske  Stiftshovedby  i  Middelalderen  et  eget  Kornmaal:  Stor- 
skæppen eller  Ribebytønden  (lagena)  å  10  Skæpper.  Af 
dette  Maal  gik  der  24  paa  Læsten,  der  altsaa  bestod  af  240 
Skæpper  og  kunde  inddeles  i  8  Øre  å  3  Ørtug  å  10  Skæpper, 
en  Inddeling,  som  jeg  dog  aldrig  har  truffet  paa  i  Kilderne. 
Denne  Bytønde  optræder  ogsaa  som  Arealmaal,  og  der  op- 
staar  da  Udtryk,  som  ganske  svare  til  moderne  Talebrug: 
»Ifllor  lagene  terrarum,  4  Tdr.  Land«.  Men  man  maa  vel 
lægge  Mærke  til,  at  Bytønden  er  ganske  lokal,  og  at  den 
som  Jordmaal  aldeles  ikke  har  været  i  Stand  til  at  for- 
trænge Beregningen  efter  Ørtug.  Dette  ses  allerede  af  Sam- 
mentællingen i  »Oldemoder«  S.  66,  hvor  7  Ørtug,  57  Skpr. 
og  9  Bytønder  Land  opsummeres  til  7  Ørtug,  7  Skpr.  og 
14  Tdr.  Det  er  kun  de  50  Skpr.,  ikke  Ørtugene,  der  ere 
omsatte  til  Bymaalet,  og  det  af  ganske  nærliggende  Grunde; 
thi  for  det  første  vare  de  to  Skæppemaal  maaske  forskellige1, 
og  for  det  andet  siges  det  udtrykkeligt  (S.  105),  at  en  Ørtug 
Land  er  12  Skpr.:  »Item  in  W ester witstath  terra  unius  soli- 
datus 2  tribus  locis,  videlicet  fundus  iuxta  spingh  HIL  modiorum 
et  ager  ouæn  siik  HIL  modiorum  et  tholfhkiar  HIL  modi- 
orum«. 

Det    andet    Forhold,    jeg    skal    fremhæve,    er    at    ikke 


1  Ved  Landgildespeciernes  Konvertering  til  de  nye  Maal  1687 
sattes  en  Ribebytønde  til  10  Skpr.  1  Fjdkr.  IV*  Pot  i  vort  nuværende 
Maal,  medens  Aabomaalet,  der  ellers  anvendtes  i  Ribe,  Aarhus  og 
Odense  Stifter,  var  en  Kende  mindre.  (Forordn,  af  3%  1687).  Sam- 
menlign hermed  Ser.  VIII.  S.  132,  hvor  der  omtales  en  Ørtug  Korn 
af  den  Slags  Skæpper,  hvoraf  der  gaa  10  paa  Ribebytønden.  I  Mø- 
geltønder Birk.  hvorfra  denne  Oplysning  stammer,  benyttedes  igen 
et  helt  andet  Skæppemaal.  —  Se  Steenstrup  anf.  St.  S.  252.  Kr. 
Erslev  anf.  St.  S.  15 — 16. 

2  Se  O.  Nielsens  Ordforklaringer  til  »Oldemoder«. 

ringere  Interesse.  Vi  kende  nu  Jordinddelingen  i  alle  dens 
Trin.  En  Mark  Jord  er  8  Øre  å  3  Ørtug  å  12  Skpr.,  men 
vi  kende  ikke  et  eneste  Maal  paa  nogen  af  disse  Afdelinger, 
ja  ville  sandsynligvis  aldrig  lære  dem  at  kende,  og  hvad 
borger  os  da  for,  at  de  ikke  ere  Udsædsangivelser  paa  Slump 
eller  ret  abstrakte  Taleformer,  hvorved  der  i  første  Linie  ikke 
tænktes  paa  Areal,  men  paa  Sædmængder?  Spørgsmaalet  er, 
om  vore  Fædre  ved  disse  Maal  have  tænkt  paa  bestemte,  fast 
liggende  Arealer  eller  ikke.  Men  ogsaa  paa  dette  Punkt 
ere  »Oldemoders«  Oplysninger  afgørende,  fordi  den  med 
sjælden  Omhu  stedfæster  sine  Ørtug,  Tønder  og  Skæpper 
Land.  Her  anføres  kun  et  Par  Eksempler  af  Snese  andre 
fra  Tiden  omkring  1300.  Om  Jord  i  Øster  Vedsted  hedder 
det  (S.  66):  »Item  ab  orientali  parte  Kiølfhough  T^Me  modii 
terrarum,  item  ab  occidentali  parte  Kiølfhough  lagena  terrarum, 
item  dimidius  solidus  terrarum  apud  collem  Møllehough,  item 
II  modii  terrarum  inter  II  colles,  item  in  thorfsagre  1  solidus 
terrarum,  item  in  langhe  agræ  IIIIor  lagene  terrarum  in  IIIIor 
locis  disiuncte«. 

De  Udsæds-Jordmaal,  jeg  kender  fra  den  øvrige  Del  af 
Riget  (udenfor  den  sjællandske  Øgruppe),  give  ikke  nye  Bi- 
drag *il  Forstaaelsen1;  og  jeg  kan  derfor  indskrænke  mig  til 
en  Paavisning  af,  at  de  vare  kendte  og  benyttede  rundt  om- 
kring i  Landet.  1433  omtales  et  Byggested  i  Varde,  hvortil 
ligger  »12  Ørtug  Land  med  Eng«2.  1406  omtales  en  Del 
Jorder  i  Tirstrup  og  Hodde  Sogne,  blandt  andet:  10  sol. 
terrarum  in  campo  Oderstorp  . .  .  Curiam  Quiksbæk  de  12  oris 
terrarum  in  semine  ...  1  fundus  habitation.  cum  terris  V*  marche 
...  terras  6  solidorum  in  censu(!)  et  1  tofFt  inter  Nørreaa 
et  Biælderbæk  osv.3.  1464  skøder  T.  E.  Dueholm  Kloster 
»ti  ortug  jord«,  som  ligger  paa  Nør  Timmerby  Mark,  og  I.  P. 
skænker    Klosteret    en    »Ørtigh    Bygland«4.      1362    omtales 


1  Se  Aarhusbogen.  S.  r.  d.  VI.  S.  434  o.  ra.  a.  St.  2  Repert. 
III.  438.  3  Repert,  III.  S.  76  Æ.  A.  I.  S.  6.  4  Dueholms  Diplomat. 
S.  5,  75.     Smlgn.  Repert.  I.  S.  304.    GI.  jydske  Tingsy.  S.  38. 

»31/*  ortug  sædland  paa  Hundslevmark«  (Øen  Als)  og  »3 
ørtug  kom  sædland  ibid.«1.  1430  sælges  3  Stkr.  Jord  paa 
Faaborg  Mark,  som  er  »1  Stk.  paa  Strudebiergh  3  Skæpper 
Land,  1  Stk.  paa  Ruthegab  5  Skæpper  Land  og  paa  Møllæ- 
høghe  V«  Ørtug  Land«2.  Omkring  1370  hedder  det  fra 
Skaane:  »In  Willandshæreth  in  Østerløf  curia  principalis 
håbet  12  oras  terre,  est  terra  larga  in  semine«3.  (Smlgn. 
Sk.  Lov.  4.13.  »Jak  ællær  mini  forældræ  hafa  fangit  af 
jDinni  ior{)o  6 ræsland  ællær  meræ<».) 

I  de  yngre  Kilder,  særlig  fra  det  16de  og  17de  Aar- 
hundrede4,  omtales  disse  Jordmaal  ogsaa  af  og  til  fra 
Landets  forskellige  Egne;  men  her  skal  jeg  indskrænke  mig 
til  et  enkelt  Eksempel,  der  atter  viser,  at  de  fremkom  ved 
Rebning.  1647  fik  Erik  Kaas  til  Lindeskov  følgende  Gods, 
der  hidtil  havde  tilhørt  Sognepræsten  i  Tryggelev  og  Degnen 
i  Fodslette  (Langeland):  I  Haveskov  et  Maal,  som  er 
Stubbe,  lidt  Pløj ningsj ord  og  nogen  Eng  og  Mose,  der,  hvis 
det  var  Sædland,  vilde  være  1  Pund  og  21  Skpr. 
Land;  paa  Engelstoft  6  Skpr.  Land  og  Eng  til  et  Læs  Hø 
.  .  .  af  M.  E.s  Jord  i  Haveskov  et  Maal,  er  Pløjningsjord, 
Stubbe  og  Sterre  Mose,  om  det  var  alt  Sædland  20  Skpr. 
Land.  ...  I  Haveskov  et  Maal,  som  hvis  det  var  Sædland, 
var  til  22V2  Skpr.  Land  osv.  osv.  —  Han  giver  derfor  blandt 
megen  anden  Jord :  I  Kallehave  Vænge  1  Td.  Land,  i  Have- 
løkke et  Maal  paa  20  Skpr.  Land,  i  Refbjerg  et  Maal  Jord 
med  sin  Underskov,  ialt  8  Skpr.  Land  o.  m.  m.5. 

Vi  finde  altsaa  disse  Udsæds- Jordmaal  anvendte  i  Varde- 
Ringkøbingegnen,  i  Limfjordslandskaberne,  i  Vendsyssel,  paa 
Als,  paa  Langeland,  paa  Fyn,  i  Skaane,  og  vi  kunne  da 
med  Rette  spørge:  Er  det  disse  almen-danske  Jord- 
maal, der  indgaa  som  Led  i  den  sjællandske  Cen- 
susberegning? 


1  Kepert.  II.  S.  522.  2  Repert.  III.  S.  406.  3  Ser.  r.  d.  VII. 
S.  45.  4  Se  Kronens  Skøder  S.  433,  344,  365,  535  o.  fl.  St.  5  Kronens 
Skøder  I.  S.  549. 

For  at  komme  til  Klarhed  over  dette  Grundspørgsmaal 
skulle  vi  først  se  paa  et  Par  sjællandske  Tekststeder.  1311 
skænkedes  Roskilde  Kirke1  »1  mansum  2  marcharum  terræ 
in  Guthænsyø«,  og  1355  erhvervede  Kong  Valdemar  i  Trygge- 
vælde2 »eth  helt  bool  jordhæ,  som  ær  2  march  jordhæ  met 
allæ  therris  tilliggelse«.  Hvad  er  det  for  Mark  »Jordhæ«, 
som  her  omtales?*  Det  kan  ikke  være  Skyldberegningens 
Mark  (hvis  denne  var  noget  for  sig  selv);  thi  den  ligger 
jo  bag  Udtrykkene  »bol«  og  »mansus«  (1  mansus  id  est 
census  1  marchej,  og  det  vilde  ligeledes  være  ganske  uhjemlet 
at  opfatte  den  som  Mark  Udsæd;  thi  der  staar  ikke  noget 
saadant  i  Kilderne,  og  disse  sige  jo  udtrykkeligt,  at  Bolet 
er  to  Mark  Jord,  ikke  Jord  til  2  Mark  i  Udsæd,  der  kunde 
betyde  noget  langt  mere.  Brevene  bevise  simpelthen,  at  man 
paa  Sjælland  som  i  Slesvig,  Jylland,  Fyn  og  Skaane  i  det 
14de  Aarhundrede  har  kendt  og  brugt  det  fælles-danske 
Udsæds- Jordmaal :  Mark  Jord  o:  et  Areal  stort  nok  til  at 
modtage  en  Læst  eller  Mark  Korn,  naar  alt  bragtes  under 
Plov,  men  ikke  et  Areal,  hvori  der  aarlig  saaedes  en  Mark 
Korn. 

Desuden  antyde  de  anførte  Kildesteder,  at  Census- 
marken  og  den  almindelige  Jordmark  kunde  sammenlægges 
som  ensartede  Størrelser.  Bolet  var  en  Mark,  det  hele  ud- 
gjorde 2  Mark,  altsaa  maa  den  øvrige  opdyrkede  Jord  lige- 
ledes have  været  en  Mark.  I  Roskildebogen  S.  31  hedder  det: 
»  Wigh  sunt  duodecem  ore  terrarum  in  censu,  de  quibus  curiæ 
principalis  håbet  duas  oras  terrarum  et  vnum  ornummæ  de  3  oris 
terre.  Item  sunt  ibidem  decem  curie,  quarum  quelibet  håbet  or  am 
terre u.  Her  som  alle  Vegne  er  Ornummej orden  holdt  uden- 
for Skyldberegningen  og  opføres  med  det  almindelige  Udsæds- 
Jordmaal;  men  hvad  er  saa  de  12  Skyldøre  for  noget?  Ere 
de  ikke  ogsaa  Maal  for  Jord,  eller  kan  det  antages,  at  Middel- 
alderen skulde  have  været  saa  forvirret,  at  den  i  en  og  samme 


1  Repert.  I.  S.  159.        2  Æ.  A.  I.  S.  126. 

Tekstlinie  for  en  og  samme  By  opfører  to  Maal  med  samme 
Ordlyd  og  dog  med  himmelvid  Forskel  i  Betydningen,  idet 
det  ene  betød  Jord,  det  andet  Sølv?  (Sammenlign  hermed 
Gythe  Glugs1  Gave  til  Sorø  Kloster,  fra  Begyndelsen  af  det 
13de  Aarhundrede,  bestaaende  af  Gods  i  Sierstædhe,  vide- 
licet  14  aras  terrce  in  censu  de  terra  communi  et  in  Ornummæ 
dimidiam  marcam,  og  Udtryk  som :  1j2  ora  terre  in  censu  cum 
6  oris  in  silva2). 

Imellem  det  fælles  danske  Udsæds-Jordmaal  og  det  sjæl- 
landske Censusmaal  er  der  altsaa  en  ganske  overraskende 
Lighed.  Begge  ere  de  Jordmaal,  begge  bruge  de  de  fra 
Sølvet  laante  Regningsenheder,  og  begge  inddele  de  Marken 
i  8  Øre  å  3  Ørtug  å  12  Skæpper  eller  Penning.  Her  er 
kun  en  eneste  Afvigelse  og  en  eneste  Vanskelighed,  og  den 
opstaar  derved,  at  den  ene  Regningsart  bruger  Skæppe 
(modius),  den  anden  Penning  (denar)  som  mindste  Maal. 
Paludan-Mullers  og  Kr.  Erslevs  Forklaring  af  Penning  Jord 
er  allerede  omtalt.  For  den  første  lykkedes  det  ingensinde 
at  give  en  fyldestgørende  Forklaring  af  Udtrykket,  og  den 
sidste  glider  ud  i  en  Formalisme,  der  vel  forklarer  Navnet, 
men  ikke  Sagen.  Trods  deres  stærkt  afvigende  Meninger 
ende  .de  begge  med  at  fæstne  Tanken  ikke  ved  Jorden,  men 
ved  Udsædsmaalene. 

Mere  oplysende  er  det  at  se  paa,  hvad  selve  Middelalderen 
forstod  ved  Udtrykket:  Penning  Jord.  Af  gode  Grunde 
kunne  Oplysningerne  ikke  hentes  fra  Censusregningens  Be- 
gyndelse; men  saa  snart  Skødebreve  o.  1.  affattes  paa  Dansk, 
fremkomme  ogsaa  Oversættelser  af  den  ældre  latinske  Ter- 
minologi, og  vi  kunne  vel  nok  gaa  ud  fra,  at  Tiden  selv  for- 
stod sine  egne  tekniske  Udtryk,  hvorfor  dens  Oplysninger 
maa  have  ulige  mere   Værd  end  blotte  Nutidstheorier. 

1375  købte  St.  Peters  Kloster  i  Nestved  2  Ejendomme 


1  Ser.  r.  d.  IV.  S.  468.     2  Repert.  1.  S.  208.    Ligeledes  S.  r.  d. 
IV.   S.  35(3.     »En  ørtis  skov  paa  Gerderup  fang«. 

i  Kalkerup  med  »7/g  marcam  terrarum  in  censu«;  1434  om- 
tales disse  Gaarde  igen  med  deres  Jordmaal  paa  Dansk:  »Oc 
ligger  til  badæ  disse  Garde  12  ørtis  skepper  jorde  met-  skyld far« 
(o :  fure).  Dette  Tekststed  er  interessant  i  flere  Retninger,  men 
her  bemærkes  kun,  at  den  halve  Mark  gengives  ved  12  Ørtug, 
og  at  Ørtug  har  Skæpper  Jord  (Skyldjord)  til  Underafdeling, 
altsaa  Denar  =  Skæppe1.  Lignende  Oversættelser  kunne 
hentes  fra  de  ældste  danske  Arkivregistranter.  De  kalund- 
borgske og  vordingborgske  Breve  registreredes  1476,  altsaa 
medens  Censusberegningen  endnu  fandtes  rundt  omkring  paa 
Øen,  og  de  ukendte  Registratorers  Oversættelse  af  de  latinske 
Udtryk  kan  derfor  ikke  underkendes;  den  er  Datidens  Gen- 
givelse af  noget  samtidigt.  Men  i  disse  Brevuddrag  gengives 
denar  terræ  overalt  ved  Skæppe  Jord.  Her  anføres  nogle 
Eksempler.  1389  pantsattes  6  sol.  terræ  i  Skørpinge  til  L.  P., 
og  1440  skænker  dennes  Enke  »de  fornævnte  6  ørtis  schipper« 
til  Antvordskov.  1354  købte  Kongen  »1  bol  og  5  øris  oc 
7  schepper  jord«  i  Skippinge,  »11  ørtis  oc  7  skepper  jord« 
i  Rønnebæk,  og  1356  »11  ørtis  jord  6  skepper  mindre«  i 
Wæthløv2. 

Disse  Jordmaal  ere  selvfølgelig  danske  Gengivelser  af 
de  vel  kendte  latinske  Udtryk;  de  bevise,  at  Denar  eller 
Penning  Jord  1476  opfattedes  som  et  Jordmaal,  en  Skæppe 
Jord,  og  jeg  øjner  ikke  den  mindste  Hindring  for,  at  denne 
Forklaring  godkendes.  Censusberegningens  Maal,  Mark,  Øre, 
Ørtug,  Penning,  ere  Maal  for  Jord  ganske  paa  samme  Vis, 
som  de  tilsvarende  Udtryk  vare  det  i  det  fælles  danske  Ud- 
sædsjordmaal  i  Ribe-Skærrebækegnen  eller  paa  Sundeved. 
I  Skippinge  i  Sydsjælland  bevaredes  Censusberegningen  lige 
til  Chr.  V.s  Matrikel,  og  Byens  Jorder  udgjorde  7  Bol  eller 
168    Ørtug    Skyld.      I    Præsteindberetningen    1651    angives 


1  Ser.  r.  d.  IV.  S.  397. 

2  Æ.  A.  I.  S.  130,  132,  141,  149  o.  fl.  St.    Smlgn.  hermed  Eline 
Gøyes  Jordebog.    S.  131,  151,  153,  160  osv. 

Gaardenes  Størrelse  i  hele  og  halve  Ørtug,  1657  antydes 
Forskellen  derimod  ved  »Skaft«  (et  Skaft  Jord  mindre,  et 
Skaft  mere  osv.).  Altsaa:  en  Ørtug  i  Skippinge  var  visse 
»Skaft«  Jord,  en  Ørtug  i  Skærrebæk  var  visse  »Vaand« 
Jord,  og  begge  vare  de  middelalderlige  Jordmaal  og  intet 
som  helst  andet. 

Det  er  ikke  vanskeligt  at  forklare,  hvorledes  Udtrykket 
Denar  eller  Penning  Jord  kan  være  opstaaet.  Den  »haardmaalte« 
Skæppe  var  fælles  for  Rug  og  Byg  (annonce),  men  selve 
Kornsorterne  havde  forskellig  Udsædsevne,  5/6  Skpr.  Rug  be- 
saaede  det  samme  Areal  som  1  Skp.  Byg,  og,  som  paavist, 
træffe  vi  derfor  i  ældre  Tid  paa  Skpr.  Rugland  og  Skpr.  Byg- 
land;  men  ved  en  almindelig  og  ensartet  Opmaaling  som 
den,  der  ligger  til  Grund  for  den  sjællandske  Censusbereg- 
ning, var  det  nødvendigt  at  fastsætte  et  bestemt  Jordmaal 
for  Haardtkornsskæppen.  Vi  kende  ikke  dette  Maal,  det 
stemmede  maaske  med  Rug-,  maaske  med  Bygskæppens  Be- 
saaningsevne,  maaske  med  ingen  af  dem.  Vi  vide  kun,  at 
det  var  1/i21  af  Ørtugen,  V288  af  Marken,  og  i  Tilslutning 
til  hele  Regningsmaaden  fik  denne  »Skyldskæppe«2  da  ganske 
naturlig  det  neutrale  Navn:  en  Penning  eller  Denar  Jord. 
Dette  Navn    staar  da   ogsaa   som  et  sikkert  Vidnesbyrd  om 


1  Det  er  allerede  paavist  foran ,  at  i  Jylland  bestod  en  Ørtug- 
Land  af  12  Skpr.  Pal.-Miiller  (S.  237),  Joh.  Steenstrup  (S.  231)  og- 
længe  før  dem  Registrator  Knudsen  (se  hans  efterladte  Papirer)  have 
ligeledes  godtgjort,  at  den  sjællandske  Skyldørtug  udgjorde  12  Denar 
Jord  ,  en  Opfattelse ,  der  delvis  er  accepteret  af  Kr.  Erslev.  Med 
Pal.-Miiller  maa  vi  autage,  at  Forholdet  (1 — 8  —  3—12)  er  Metal- 
markens gi.  Deling,  som,  overført  paa  Jorddelingen,  her  fastholdtes 
Aarhundreder  igennem,  ganske  uafhængig  af  Møntmarkens  Fluktua- 
tioner. (Se  Stridsskriftet:  Kong  Valdemars  Jordebog.  1874.  S.  51. 
Anm.).  Mærkelig  er  dog  den  Sondring  mellem  en  gi.  og  en  ny  Jord- 
mark ,  der  pludselig  dukker  op  i  Løgumklosters  Brevbog  omkring 
Aar  1300.  (S.  r.  d.  VIII.  S.  17). 

2  Smlgn.  hermed  den  »Skyld skæppe«,  der  i  Slutningen  af  Fal- 
sterlisten synes  at  staa  som  Æquivalent  for  Censusberegningens  Jord- 
maal.   (Se:  Pal.-Miiller  anf.  St.  S.  221,  Kr.  Erslev  anf.  St.   S.  307). 

Aarb.  f.  nord.  Oldk.  og  Hist.  1903.  3 

Opmaalingens  ret  rationelle,  arithmetiske  Natur,  ganske  som 
det  maatte  ventes  i  et  Land,  hvor  det  dyrkede  Areal  gen- 
nem Aartusinder  er  blevet  »rebet  og  raftet«. 

Om  census. 

Forklaringen  af  Ordene  in  censu  kan  gives  i  større 
Korthed.  De  ere  tydelig  nok  en  latinsk  Oversættelse  af  et 
dansk  Udtryk,  føjet  til  Hovedbegrebet  Jord  enten  som  et 
præpositionelt  Tillæg  (Jord  i  Skyld,  at  Skyld,  til  Skyld) 
eller  som  et  Sammensætningsled  (Skyldjord).  Da  de  an- 
givne Maal  ere  Maal  for  Jord,  kan  in  censu  ikke  naa  ud 
over  en  saadan  adjektivisk  Hosstilling.  Men  vi  kende  ikke 
Ordlyden  af  det  danske  Udtryk  fra  Censusregningens  første 
Tid;  først  fra  og  med  Aar  1400  møde  vi  danske  Gengivelser 
ved  Siden  af  den  latinske  Terminologi,  og  af  Mangel  paa 
bedre  maa  vi  altsaa  nøjes  med  disse  noget  sene  Kilder.  Jeg  an- 
fører først  et  latinsk  Pantebrev  fra  1366  paa  Ejendomme  i  Vold- 
by, Hemmeshøj  og  Hylby  i  Vestsjælland  og  et  dansk  Skødebrev 
fra  Aar  1400  paa  de  samme  Ejendomme.    Brevene  sidestilles1. 


1366. 
Hemmingus  Tuwonis  de  Byer- 
korp  A.  Noveritis,  me  viro  discr. 
Ebboni  Jacobi  in  13  mr.  argenti 
et  2  sol.  grossorum  teneri  obliga- 
tum,  sibi  die  Martini  prox.  persol- 
vendis,  pro  quibus  sibi  1  curiam  in 
Wolby  habentem  terras  3  orarum 
in  censu,  1  curiam  in  Himmishowgh 
habentem  terras  1  quarte  in  censu, 
in  Hyulby  1  curiam  desolatam  ha- 
bentem terras  1  quarte  in  censu, 
in  Bondrup  1  fundum  (Petrus  Ger- 
wersz)  in  Slaulosæ  H.,  michi  per 
Fredericum  et  Katerinam  sororem 
suam,  heredes  Nicolai  Bruun,  in 
Placito  generali  Syellendie  sco- 
tata,  inpignero. 


1400. 
Jeg  Jæppe  Æbbason  kendes 
mig  at  have  opladt  en  velbaaren 
Mand  Hr.  Anders  Jæcopson  Lunga 
R  i  Eghed  al  min  Andel  af  det 
Gods,  som  min  Fader,  Ebbe  Jæ- 
copsz,  Gud  hans  Sjæl  have,  havde 
i  Pant  af  Hæming  Twassz  i  Bier- 
kop  for  13  lødige  Mark  skært  Sølv 
og  2  Skill.  Grot,  med  alle  Breve  og 
Ret,  som  han  havde  det,  saa  som 
er  1  Gaard  i  Wolby,  hvortil  ligger 
30reSkyld  Jord  ,  IGaard  i  Him- 
mishowgh, hvortil  ligger  1  Fjerding 
Skyld  Jord,  t  Gaard  i  Hylby, 
hvortil  ligger  1  Fjerding  Skyld 
Jord,  og  en  Toft  i  Bonstorp  (Pæ- 
ter  Gerwerssz)  i  Slaulosæ  H..  efter- 
som Hovedbrevene  udviser. 


1  Repert.  II.  S.  109,  479. 

Paa  Undersøgelsens  nuværende  Standpunkt  indses  det 
let,  at  der  i  ingen  af  Teksterne  kan  være  tænkt  enten  paa 
Udsæd  eller  Afgift  (Ledingsskyld),  men  alene  paa  en  sær- 
egen Art  af  Jord:  terra  in  censu,  Skyldjord.  Terra  er 
dyrket  Jord,  Øre  er  Maal  for  denne  Jord,  og  Skyld  kan 
kun  betegne  et  særegent,  sandsynligvis  fiscalt,  Forhold  ved 
samme.  Fra  en  lidt  tidligere  Tid  have  vi  Gengivelser  af 
Udtrykkene  dels  paa  Dansk,  dels  paa  Latin,  men  i  forøvrigt 
latinsk  affattede  Breve.  1393  pantsattes  18  ørtu  skyld  terre 
i  Drauby,  og  samme  Aar  overdroges  de  samme  ørtu  skyld 
terre  til  Ejendom1.  (Smlgn.  hermed  Udtrykkene:  16  sol. 
census  terre,  bool  in  censu  terre,  mansus  in  censu  terre2  osv., 
medens  derimod  den  anden  Fordrejelse  af  Udtrykket  ora  in 
censu  terrarum  kun  forekommer  nogle  faa  Gange3. 

Udtrykket  »Skyldjord«  for  terra  in  censu  kommer  igen 
i  andre  danske,  originale  Overdragelsesbreve  fra  den  nærmest 
følgende  Tid.  1410  sælger  A.  J.  sit  Jordegods  i  Svaledorp 
i  Ars  Herred,  »saa  meget  som  er  3  Øre  Skyld  Jord4  .  .  . 
og  en  øde  Stavn  hos  det  forsagte  Gods  saa  meget  som  en 
Øre  Jord«.  1410  pantsætter  N.  P.  »5  Ørtug  Skyld  Jord  i 
Kærby  i  Arsherred«  5,  og  1416  sælger  Panthaveren  de  samme 
»5  Ørtug  Skyld«6.  Fra  1415  hedder  det:  »Jeg  A.  A.  har 
lyst  til  evindelig  Eje  min  Husfrue  G.  J.  en  71/«  Ørtug  Skyld 
Jord  paa  Hersløff  Mark  i  Sæmæ  Herred  til  Gengæld  for 
andet  min  Husfrues  Gods  i  Flakkebjerg  Herred,  som  er  den 
Gaard,  hvortil  ligger  71/«  Ørtug  Skyldjord,  som  jeg  solgte«7. 
Fra  1416:  »Jeg  N.  M.  hørte  aldrig  ...  at  J.  P.  skødede 
S.  S.  sit  Gods  i  GeerløfF  mere  end  1  Øre  Skyld  Jord  og 
nogle  Penninger  Skyld  dertil«8.  Fra  1423:  »Jeg  N.  P.  har 
annammet  i  Leje  af  Abbeden  en  deres  Gaard  i  Reenstrup 
med  8  Ørtug  Skyld  Jord  i  3  Marker  og  end  to  Vænge,  som 


1  Repert.  II.  S.  386,  388.  2  Repert.  I.  S.  125,  133,  175,  182, 
198,  220,  222,  243,  284,  353,  376.  II.  S.  23.  3  Repert.  I.  S.  142,  143. 
4  Repert.  III.  S.  129.  5  Ibid.  III.  139.  6  Ibid.  III.  217.  7  Ibid. 
III.  S.  203.     8  Ibid.  III.  S.  222. 

3* 

er  Egehaffue  og  Bøgehaffue«.  Nogle  Aar  tidligere  omtales 
den  samme  Ejendom  i  et  latinsk  Brev:  .  ,  .  curia  in  Reinstrup, 
cui  adjacent  8  sol.  terrarum  in  censu,  cum  suis  areis,  videt. 
venge  Bøgehaffue  et  Egehaffue1.  Fra  1434:  »Item  en  gård  i 
Dustwed  oc  ær  een  sex  ørtis  skyld  jorde.« 2  —  »En  gaard 
i  Egby,  som  tilligger  2  øre  skyld  jord2«  osv.  Ligeledes  fore- 
kommer Udtrykket  Skyld  Jord  i  de  ældste  danske  Arkivre- 
gistranter. 1411  pantsættes  »4  ørtug  6  skæpper  skyld  jord« 
i  Sørby,  ligeledes  »13  ørtug  skyld  jord  og  en  stufjord«,  1446 
»6  ørtug  skylde  jord  og  en  stuf,  end  4  ørtug  skyld  jord  og 
en  stuf  i  hovedgaarden.«  1356  overdrages  Kong  Valdemar 
»V»  march  jordh  til  skyld«   i  Dyrlev3  osv. 

Det  er  sandsynligt,  om  end  ikke  bevisligt,  at  in  censu 
fra  først  af  var  en  Oversættelse  af  »at  skyld«  (Jydske  L. 
III.  12),  eftersom  dette  Udtryk  bedst  svarer  til  hele  Be- 
grebets Indhold,  og  det  er  sikkert,  at  dette  (terra  in  censu4") 
med  det  15de  Aarhundredes  Begyndelse,  endnu  medens  hele 
Regnemaaden  stod  ved  Magt,  genoversattes  ved  »Skyld  Jord«. 
Jord  »at  Skyld«  eller  Skyldjord  er  da  den  Del  af  Ejen- 
dommen eller  af  Bymarken,  hvorpaa  Skylden  hvilede.  Skyld 
var  Afgift,  Skat,  de  offentlige  Byrder,  medens  Jordrenten 
(Landgilden),  før  begge  Ydelser  giede  over  i  hinanden,  sæd- 
vanlig udtryktes  ved  pensio.  I  vort  nuværende  Sprog  kunde 
Skyldjord  derfor  nærmest  gengives  ved  Udtryk  som  Skatte- 
jord eller  Skatteareal;  men  som  fuldt  moderne  Udtryk  er 
dette  dog  ikke  helt  rammende;  det  siger  for  meget,  fordi 
Middelalderen  kendte  andre  Skattearealer  end  Censusjorden, 
og  det  siger  for  lidt,   fordi  det  kun  angiver  de   fiskale,   ikke 


1  Repert,  III.  S.  309, 305.  Se  Ser.  r.  d.  IV.  S.  381.  2  Ser.  r.  d.  IV. 
S.  397,  354.  3  Æ.  A.  J.  S.  131,  138  o.  fl.  St.  Dog  forekommer  her 
ogsaa  Udtrykket  Jordskyld.  4  Smlgn.  hermed  Udtrykkene  de 
censu,  ad  censum,  hvor  det  bevislig  drejer  sig  om  Fæstegodsets 
Landgilde.  S.  r.  d.  IV.  44.  Bona  in  Fylestathe  ad  censum  5  orarum 
annone  .  .  .  et  in  Lerholte  terram  de  censu  dimidiæ  marcæ  nummo- 
rum  annuo.    S.  r.  d.   IV.  S.  467. 

de  dermed  sammenkædede  agrare  Enheder;  den  middelalder- 
lige Dobbelthed  faar  det  ikke  med.  Begrebet  kan  kun  for- 
klares ud  fra  Tidens  egne  Forhold  og  Tilstande. 

En  middelalderlig  Landsbymark  bestod  af  tre  Hovedaf- 
snit, yderst  de  fælles  Græsgange  (Skove,  Heder  osv.),  inderst 
Bystedet  med  Bytofterne,  der  —  saa  vel  ved  Ottings-  som 
ved  Skyldberegningen  —  opførtes  for  sig  selv,  som  noget 
særegent  (In  Wallensbæk  3  oras  terre  in  censu  et  curiam  cum 
suo  fundo  sine  agris  aliisjy  i  Midten  de  dyrkede  Arealer.  Men 
disse  sidste  kunde  atter  falde  i  to  Afdelinger:  Rebetret 
(Maalsjorden,  den  »haardmaalte«  Del)  og  Kænnæland 
(Ornum,  Stuf,  Ryd  (Gribsjord),  Vængejord;  mærk  Udtrykket: 
sine  agris  alvis),  der  laa  tydelig  afdelt  ved  Sten  og  Stabel 
(Ornum)  eller  ved  Hegn  (Vænge,  Ryd).  Det  kunde  hænde, 
at  en  Ejendom  sammensattes  af  Kænnæland  alene,  og  saa- 
danne  omtales  hyppigt  i  Roskildebogen.  (I  Tommerup  er 
der  fire  Gaarde,  som  ikke  have  terram,  Rebetret,  secl  ornumme 
(S.  42)  .  .  .  Item  una  curia  parua  hobens  stweiorth  (S.  31). 
Ligeledes  har  Asnæs  Hovedgaard  ikke  Rebetret,  men  maaske  Ryd 
.  .  .  Item  Skalstrup  due  curie,  quarum  alter a  håbet  vnum  Wæn- 
gingæ  ad  terras  vnius  aratri,  et  alter a  eciam  wængæ  vltra 
terciam  partern  terre  aratri  (S.  6)1.  Derfor  taler  Roskilde- 
bogen paa  flere  Steder  om  Stufbønder,  og  i  de  senere  Kilder 
opføres  jevnlig  Smaatorper,  der  kun  havde  »J^ængejord,  som 
aarlig  bruges«  (Alsæd)2.  Den  Art  Ejendomme  savnede 
Middelalderens  typiske  Form,  de  dyrkede  Arealer  havde  ingen 
Tilknytningspunkter  uden  for  sig,  ingen  Andelsret  i  Ejer- 
lagets øvrige  Goder,  og  de  vare  derfor  uden  census.8 

Tidens  fulde  eller  typiske  Ejendom  bestod  derimod  af 
Kvotadele   i   Rebetret,   tilfældige   Andele   i    Kænnælandet, 


1  Smlgn.  Ser.  r.  d.  VII.  S.  7,  8,  43,  44  osv. 

2  Præsteindberetningerne     1651.       Jordebog    for    Vordingborg 
Len  1513. 

3  Dermed  menes  dog  ikke,   at  de  vare  skattefrie.      Se  derom 
Steenstrup  anf.  St.  S.  51. 

hvis  saadant  var  tilstede,  og  proportionel  Medejendomsret  i 
Bylagets  øvrige  Arealer.  Vi  kunne  tage  Landsbyen  Wigh 
som  Mønster.  Dens  Maalsjord  udgør  12  Øre  Land,  deraf 
har  Hovedgaarden  2  Øre  (foruden  et  Ornum  paa  3  Øre),  og 
Resten  er  fordelt  mellem  10  Gaarde  med  hver  1  Øre  Land, 
eller,  udtrykt  i  Brøkdele  af  »Mark«  Jord,  med  hver  en 
Ottendedel  eller  en  »Otting«.  Da  Ornummejorden  holdes 
uden  for  Beregningen,  er  Hovedgaarden  altsaa  Parthaver 
i  Ejerlagets  samlede  Fællesjord  med  to,  de  andre  med  een 
Ottendedel  (af  en  Mark).  Paa  jydske  Lovs  Omraade  ud- 
tryktes disse  Andele  ved  »Mark  Gulds  Jord«  eller  ogsaa 
ved  Otting  (af  Bol),  der  ligeledes  udfandtes  ved  Maalsjordens 
Rebning  eller  Opmaaling;  men  paa  den  sjællandske  Øgruppe 
udtryktes  Skatte-  og  Ejendomsenheden  ved  selve  Jordmaalene 
i  Rebetret,  ved  de  opsummerede  Jordmaal  med  Tilføjelsen  in 
censu.  Dette  Udtryk  er  derfor  af  rent  teknisk  Na- 
tur; det  siger  intet  som  helst  om  Udsæd  eller  Afgift,  det 
paavirker  ikke  i  mindste  Maade  Maalene  selv,  men  til- 
føjet, ophøjer  det  dem  til  Andelshavere  i  Ejer- 
lagets samlede  Goder  efter  det  Forhold,  hvori 
de  som  Maal  staa  til  hele  Rebetrets  Areal.  Dette 
turde  være  den  simple  og  ligefremme  Mening  i  den  sjæl- 
landske Censusberegning. 

Den  sjællandske  Censusberegning  er  altsaa  en  kvantita- 
tiv Inddeling  af  Byjorden  til  Skyld  og  Ejendom,  en  Fast- 
sættelse, gennem  Arealopmaaling  og  Fordeling,  af  Ejendom- 
mens Forhold  ind  ad  imod  Ejerlaget  og  op  ad  imod  det 
offentlige.  Som  fiskal  Enhed  betød  terræ  unius  marcæ  in 
censu  et  helt  Skattelæg,  et  Skyldbol  i  Marken,  som  Ejen- 
domsenhed  1)  en  Mark  eller  288  Skpr.  Jord  i  Rebetret  og 
2)  en  til  denne  Kvotadel  svarende  Medejendomsret  i  By- 
lagets  øvrige  Arealer  (Ornum  fraregnet).  At  dette  var  saa- 
ledes,  kan  ogsaa  ses  af  de  talrige  Steder,  hvor  Udtrykket 
gives  ligesom  i  udvidet  Form.  12  orarum  cum,  2  sol.  terre 
in  censu  cum  eorum  pertinentiis  ad  4  camporum  limites  dictos 

markesky æl1.  Aar  1312  har  Sorø  Kloster  18  Øre  Skyld- 
jord i  Hæsleby,  deriblandt  in  Tokhesbool  duas  oras  in 
censu  cum  duobus  denariis  et  dimidio,  cum  pratis,  pascuis  et 
succisione  lignorum  in  silva  Byskov  et  cum  omnibus  juribus 
et  pertinentiis  aliis  possessionum  earundem. «  Men  hele 
denne  Vidtløftighed  var,  som  alt  paavist  i  Afsnittet  om 
terra,  ganske  overflødig;  de  fleste  Overdragelsesbreve  nøjes 
derfor  ogsaa  med  den  simple  Tilføjelse  in  censu,  ja  Ros- 
kildebogen indskrænker  sig  endogsaa  til  i  Snese  af  Tilfælde 
kun  at  anføre  Jordmaalene,  ligesom  andre  samtidige  Kilder 
blot  nævne  Skyld-Maalene  med  Udeladelse  af  terræ  (»6  oras 
skyld«)2. 

I  daglig  Handel  og  Vandel  vare  disse  Mark,  Øre,  Ør- 
tug  Skyldjord  da  simpelthen  Ejendomsbetegnelser,  og  det 
behøver  slet  ikke  at  forklares,  hvorfor  Jordbøger,  Godsfor- 
tegnelser og  Skødebreve  med  saa  stor  Omhu  anføre  disse 
Maal.  De  anføre  dem,  fordi  de  vare  Tidens  Maal  for  Jord, 
ganske  paa  samme  Vis  som  vi  nu  tale  om  Tdr.  og  Skpr. 
Land.  Naar  det  hedder,  at  Roskildebispen  ejede  100  Ør- 
tug  minus  4  Penning  Skyldjord  i  Hammer  Bymark,  er  dette 
efter  Tidens  Lejlighed  ganske  klar  Tale,  og  vi  behøve  kun 
en  Opgivelse  af  Byens  hele  Census  for  at  udregne  hans 
Kvotadel  i  Udsædsjord,  Eng,  Græsning,  Skov,  Mose  etc. ;  men 
ganske  vist  kunne  vi  ikke  omsætte  hans  Besiddelser  i  Nu- 
tidens Maal,  fordi  Ejendomsforholdene  dengang  og  nu  ere 
incommensurable. 

Censusmaalene  angave  da  for  det  første  ikke  Udsæden  — 
saaledes  som  Paludan-Muller  synes  at  mene,    og  Kr.  Erslev 


1  Ser.  IV.  S.  509.  Se  ogsaa  S.  508  o.  m.  a.  St.  Særlig  ud- 
mærke Gave-  og  Skødebrevene  i  Godex  Esrom,  sig  paa  dette  Punkt. 

2  Suhms  Historie  af  Danmark  IX.  S.  974.  Ridder  Peder  Oluf- 
søns Testament  1261 :  Insuper  bona  mea,  que  habeo  in  Hagnælef, 
scilicet  VI.  oras  scyld  et  dimid.  solid.  etc.  Her  er  terra  underfor- 
staaet,  og  da  det  danske  Udtryk  »scyld«  her  gaar  tilbage  til  Midten 
af  det  13.  Aarh.,  er  dette  et  meget  vigtigt  Tekststed. 

saa  stærkt  fremhæver  (S.  32)  —  thi  Udsæden  beroede  ikke 
alene  paa  det  dyrkede  Areals  Størrelse,  men  ogsaa  paa 
den  Dyrkningsturnus,  der  herskede  paa  Stedet.  Men 
hvem  formaar  at  oplyse  os  om  Valdemarstidens  Driftsmaade. 
Professor  Erslevs  Opfattelse  og  vidtgaaende  historiske  Slut- 
ninger ere  kun  mulige  under  Forudsætning  af  Alsæddrift; 
men  uheldigvis  gaar  han  selv  ud  fra  Trevangsbruget,  og 
desuden  synes  han  slet  ikke  at  have  havt  Øje  for  den  be- 
tydelige Rolle,  som  »Oragrene«  spillede  i  de  fleste  Egne.  For 
ham  svarer  en  Øre  dyrket  Jord  (Skyldjord)  til  en  Øre  Ud- 
sæd, til  en  Øre  Sølv  i  Skyld,  og  fra  denne  Fejlslutning 
glider  han  over  i  Antagelser,  der  savne  enhver  Begrundelse. 

For  det  andet  følger  det  allerede  af  det  her  udviklede, 
at  Censusmaalene  heller  ikke  angave  Skattens  Størrelse.  I 
gode  som  i  mindre  gode  Jorder  vare  og  forbleve  de  kvanti- 
tave  Skattelæg  i  Rebetret,  og  saalænge  vi  ikke  kende  An- 
tallet paa  disse  Læg  og  ikke  vide  andet  om  Ledingsvæsenets 
Ordning  end  de  Brudstykker,  der  staa  i  Forordningen  af 
1284,  er  det  ganske  umuligt  at  danne  sig  en  blot  tilnær- 
melsesvis rigtig  Forestilling  om  Statens  Indtægt  af  Ledings- 
pligtens  Afløsning  i  Penge,  ligesom  alle  Forsøg  paa  at  ud- 
finde Forholdet  mellem  Skyldjord  og  Landgilde  maa  miste 
ethvert  Fodfæste,  saasnart  det  indses,  at  Censusberegningen 
slet  ikke  har  noget  med  Kvalitetsbestemmelser  eller  Jord- 
vurdering at  gøre. 

»Gulzwirthing«  og  Censusberegningen  ere  fremstaaede  af 
en  fælles  Aarsag:  Bolets  uforholdsmæssige  Udvidelse  ved 
Opdyrkning.  I  alle  Landets  Egne  skabtes  nye  og  til  at  be- 
gynde med  bestemte  Jordmaal  for  Inddeling  til  Ejendom  og 
Skat.  »Gulzwirthing«  er  den  ældste.  Af  Kong  Valdemars 
Jordebog,  af  Sorø-  og  Aarhusbogen  samt  af  mange  andre 
Kilder  ses  det,  at  denne  ogsaa  var  kendt  og  anvendt  paa 
den  sjællandske  Øgruppe,  for  saa,  noget  ind  i  det  13.  Aar- 
hundrede,  pludseligt  at  vige  helt  for  »Opmaalingen  til  Skyld«. 
Grunden   hertil   laa  sikkert  ret  nær.      Guldvurderingen   be- 

vægede  sig  i  lutter  overførte  eller  omsatte  Begreber  (Guld 
og  Sølv),  medens  Censusberegningen  anvendte  selve  Jord- 
maalene,  der  kunde  deles  og  opsummeres  i  alle  Forhold  fra 
1  til  288  og  dog  bevare  Karakteren  af  Kvotadel  og  Maal. 
Den  første  brød  ganske  overtvært  med  de  gamle  Ejendoms- 
betegnelser  (Bol,  Fjerding,  Otting)  og  skabte  nye  (Mark 
Gulds-  og  Mark  Sølvsjord),  den  sidste  betød  derimod  vel  kun 
en  reviderende  Tilbagevenden  til  det  gamle  Kvotum,  og  den 
tilegnede  sig  derfor  de  gamle  Navne.  Den  skabte  et  Reg- 
ning s  b  o  1 ,  et  Skyldbol,  bol  in  censu,  mansus  in  censu  —  1  Mark 
Skyldjord,  og  Markens  Underafdelinger  2  Øre  og  1  Øre 
(Fjerdedele  og  Ottendedele)  kunde  derfor  udtrykkes  baade  i 
Tal  og  ved  Fjerding  og  Otting  af  Mark.  Derfor  siger  P.-M., 
at  Bolet  taler  med  fremmede  Tunger,  idet  det  snart  be- 
nævner sine  ægte  Børn:  Fjerding  og  Otting,  ved  de  gamle 
Navne,  snart  ved  Dele  af  Jordmarken.  Ret  set  er  det 
dog  ikke  Bolet,  men  Marken,  der  her  taler  med  fremmede 
Tunger1. 

Censusinddelingen  krævede  dog  ikke  blot  et  bestemt 
Jordmaal,  men  ogsaa  en  bestemt  Delingsmasse,  d.  v.  s.  en 
nøje  Afgrænsning  af  Rebetret.  Kun  den  oprindelige  Maals- 
jord  (ikke  de  yngre  Opdyrkninger  eller  Gribsjorden)  var  Ad- 
komstgiver, og  Lovene  foreskrev  derfor  ogsaa  en  bestemt 
Fremgangsmaade  ved  Fastsættelsen  af  dens  Grænser.  12 
Selvejere  eller  Oldinge  skulde  sværge  (de  gamle)  Skæl  mel- 
lem Toft  og  Agerland,  mellem  Skov  og  Agerland,  mellem 
»deld  oc  allæ  vphof« 2,  og  disse  Skæl  maatte  da  bevares. 
I  yngre  Tider  droges  de  ved  »Far-  eller  Forjord«  (af  Ud- 
sagnsordet »faare,  imporco,  gøre  faar  paa  ageren«).  Dette 
er  vel  det  samme  Ord  som  vort  Fure  (islandsk  for  o:  grøft, 
rende),  men  teknisk  betød  det  Kammen  mellem  Agrene, 
Balk,  Græsstrimmel,  og  brugtes  i  denne  Betydning  baade  om 
Grænseskæl  og  Skæl  til  Afmaaling  og  den  ved  disse  afdelte 


1  Paludan-Muller  anf.  St.  S.  242.      2  J.  L.  1,  52.  Den  nyere  sj.  L. 

Jord.  Paa  Svensk  svarede  »for  i  akri«  til  »vaj.)  i  æng« 
(nedtrampet  Græsstrimmel  til  Skæl),  og  derfor  tales  der  om 
Jordstykker,  der  laa  under  een  Fure1,  d.  v.  s.  dannede  eet 
sammenhængende  Stykke,  ligesom  vi  træffe  paa  Udtryk  som : 
»Deres  enge,  fuurer,  agre,  mark«  osv. ,  der  vise,  at  disse 
Balke  kunde  være  store2.  At  de  ogsaa  have  været  an- 
vendte ved  Skyldinddelingen  kan  kun  ses  af  et  eneste  Kilde- 
sted3.  Som  alt  omtalt  gengives  »J/g  rnarcam  terrarum  in 
censu«  ved  »12  ørtis  skepper  jorde  met  skyld  far«,  eller 
med  andre  Ord:  in  censu  erstattes  paa  Dansk  med  »Skyld- 
far«, Skyldfure  eller  Skyldbalk,  det  Skælnemærke  ude  i 
Marken,  der  betegnede  disse  Jorders  Medejendomsret  i  de 
fælles  Byarealer. 

Alle  Middelalderens  Inddelinger  til  Skat  og  Ejendom  havde 
det  tilfælles,  at  de  kun  ramte  den  opdyrkede  Del  af  By- 
marken, men  lod  Resten  henligge  —  i  hvert  Fald  foreløbig  — 
udelt,  og  en  forøget  Opdyrkning  kunde  altsaa  forælde  dem 
lige  saa  fuldt  som  den  ældre  Bolsinddeling.  Dette  beroede  paa 
Middelalderens  »aabne  Mark,«  der  saa  ganske  strider  imod 
vort  Begreb  om  Ejendom  i  Jord.  Men  alligevel  var  der  en  ikke 
ringe  Forskel  mellem  den  jydsk- fynske  og  den  sjællandske 
Regnemaade.  Mark  Gulds  Jord  og  Otting  Jord  vare  ret  elastiske 
Begreber,  der  proportionelt  set  kunde  formindskes  eller  for- 
øges og  dog  vedblive  at  være  den  samme  Kvotadel  af  den 
enkelte  Bymark;  men  saaledes  forholdt  det  sig  ikke  med  den 
sjællandske  Mark  Skyldjord.  Netop  fordi  den  gav  klar  og 
ren   Besked,    maatte    den   ogsaa  hurtigst    forældes    og   blive 


1  Den  haderslevske  Præstebog.    Stepping". 

2  Danske  Saml.  2.  R.  II.  S.  10.  »Han  svor  selvtolvte  sin  moder 
Vs  til  af  25  furer  over  al  Lyndu  mark.«  N.  Hist.  Tidsskr.  5.  S.  223. 
Faarjord,  Kammen  mellem  Furerne:  Foorjord.  Rosenvinge  GI.  Love 
V.  S.  273,  277.  Paa  Svensk;  »Ærja  forår.  —  vaj)a  vaf)  i  ængium, 
æria  forår  i  akrum.«  (Schlyter.). 

3  Ser.  r.  d.  IV.  S.  397.     Se  Geh.  Ark.  Aarsb.  V.  S.  52.- 

ubrugelig.  Byens  Skyldbol  eller  Mark  kunde  ikke  forøges 
i  Antal  uden  en  samtidig  Forøgelse  af  Skattebyrden,  og  der- 
om kunde  der  selvfølgelig  ikke  være  Tale,  saalænge  det 
gamle  Skattesystem  holdt  sig;  her  var  kun  een  Udvej  mulig: 
de  nye  Sædarealer,  der  indvandtes,  maatte  (enten  gennem 
Solskiftets  Ligedeling  eller  Opdyrkningstilfældigheden)  hobes 
op  paa  de  gamle  Maal,  og  en  Mark  Skyldjord  blev  da  snart 
til  2,  maaske  til  3  eller  4  Mark  dyrket  Jord,  hvilket  vil 
sige,  at  Inddelingsmaalet  blev  ganske  misvisende  for  Ejen- 
dommens vigtigste  Bestanddel. 

Allerede  Kong  Valdemars  Jordbog  har  mærkelige  Eks- 
empler herpaa.  S.  33  hedder  det  om  Wiskingy:  Denne  Gaards 
Tilliggende  er  »4  Mark  mindre  6  Ørtug  i  Skyld«;  men  i 
hele  Jorden  kan  saas  8  Mark  4  Øre  og  2Va  Ørtug  Korn 
og  høstes  624  Læs  Hø,  og  i  det  tilliggende  Løgtved  findes 
»16  Ørtug  Jord  i  Skyld,  hvori  der  saas  2  Mark  Korn«.  Af 
Teksten  synes  det  at  fremgaa,  at  her  tales  om  Trevangsbrug 
og  aarlig  Udsæd,  og  en  Udsæd  paa  2  Mark  Korn  vilde  da 
kræve  mindst  3  Mark,  medens  Ejendommen  opføres  med 
kun  2/s  Mark  Skyldjord  eller  dyrket  Areal.  Disse  mærkelige 
Overskridelser  gennem  Opdyrkning  træffes  allerede  i  det 
Slægtled,  hvortil  Censusberegningens  Indførelse  i  Alminde- 
lighed (om  end  med  Urette)  henlægges,  og  det  kan  da  ikke 
forundre  os,  at  saadanne  Forhold  i  de  følgende  Aarhun- 
dreder  snarere  blive  Regelen  end  Undtagelserne. 

Roskildebispens  store  Jordbog  fra  Tiden  omkring  1370 
bærer  næsten  paa  hver  Side  Vidnesbyrd  om  Misforholdet 
mellem  Skyld-  og  Sædjord.  I  Ballerup  har  Biskopen  5  Bol, 
og  ethvert  af  disse  Bol  har  mere  i  Sæd  end  to  andre  Bol. 
Fra  N.  Valenderyth  hedder  det:  Iste  ore  terre  sunt  duplate 
et  large  in  semine.  —  Fawræbothæ  håbet  duas  marcas  terre 
cum  dimidia,  de  quibus  curia  principalis  håbet  12  oras,  que 
sunt  large  in  semine  4  marce.  —  To  Bønder  i  Thruethweth 
ejede  hver  en  Øre  Skyldjord,  men  den  ene  giver  en  Skilling, 
den  anden  18  Penning   Grot,    fordi  hans  Øre   est  amplior  in 

semine.    —   Vindikilde  håbet  tres  marcas  terre,   que  continent 
in  semine  5  marcas  annone1  osv. 

Alene  af  de  anførte  Eksempler  ses  det,  at  Skyldindde- 
lingen allerede  1370  stedvis  har  tabt  sin  Betydning,  idet  den 
hverken  er  Norm  for  Andelene  i  Kulturarealet  (Ejendommen) 
eller  for  Afgiften.  Ved  Pløjning  ud  over  Skyldfurerne,  ved 
Gribsjord  eller  Ryd,  ved  Vænge-  og  Haugeindhegninger, 
skabtes  nye  Dyrkningsomraader,  der  ikke  kunde  indordnes  i 
Systemet.  Ganske  vist  kunde  et  nyt  Solskifte  gennemføre 
en  ny  Kvotadeling  paa  den  forøgede  Maalsjord,  men  dels  var 
dette  et  besværligt  og  kostbart  Foretagende,  dels  kunde  det 
ikke  uden  Selvmodsigelse  gentage  de  gamle  Regningsenheder 
Mark,  Øre,  Ørtug,  naar  der  til  hver  Andel  faldt  det  dobbelte 
eller  tredobbelte  af  de  ved  dem  angivne  Arealer. 


Det  gamle  Slægtbol  havde  sat  Ejendomsgrænserne 
ude  i  Marken,  det  yngre  Skyldbol  gik  i  samme  Spor,  men 
trak  disse  Grænser  op  med  arithmetisk  Nøjagtighed,  idet  Bolets 
Indhold  fastsattes  til  288  Skpr.  Skyldjord.  Men  saasnart 
denne  Grænse  overskredes,  laa  det  saare  nær  at  bestemme 
den  nye  Adkomst,  som  en  Ejendom  per  fas  et  nefas  havde 
erhvervet  sig,  ved  dens  Udsædsret.  Den  ejede  ikke  alene 
x  Øre  Skyldjord,  men  den  dyrkede  eller  havde  i  Brug  Jord 
til  x  +  y  Øre  Sæd,  Udsædsjord,  terra  in  semine.  Den  skattede 
vedvarende  af  Skyldjorden,  men.  som  Ejendom  parti cipierede 
den  i  Sædarealet  efter  sin  Udsædsmængde.  Denne  nye  Ret 
hvilede  udelukkende  paa  Brug,  Hævd,  Dyrkningsadkomst,  og 
kun  igennem  et  Solskifte  kunde  Byen  atter  kvotadeles;  men 
dette  maatte  da  opløse  de  gamle  Skyldlæg  i  Marken  og 
gøre  Fordelingen  afhængig  af  et  arithmetisk  Regnestykke  »i 
By«,  idet  det  bestemte  enhver  Gaards  Udsædsret  i  Forhold 
til  Ejerlagets  hele  Udsædsmængde. 

1  Ser.  r.  d.  VII.  S.  67,  22,  30.  I  Aarhusbogen  (S.  r.  d.  VI.  S.  423) 
gives  et  malende  Billede  af  disse  indviklede  Ejendoms-  og  Besaa- 
ningsforhold  i  Beskrivelsen  af  Starræklint. 

Terra  in  semine  er  et  ældgammelt  Udtryk  og  findes  ved 
Siden  af  de  andre  Jorddelinger  selv  i  meget  gamle  Kilder; 
men  det  er  dobbelttydigt,  fordi  det  baade  kan  angive  den 
aarlige  Udsæd  og  hele  Udsædsarealet.  Som  oftest  benyttes 
det  dog  vistnok  i  den  sidste  Bemærkelse,  og  for  saa  vidt 
skred  Udviklingen  frem  i  det  gamle  Spor.  Af  nærliggende 
Grunde  anfører  Roskildebogen  meget  ofte  Skyld-  og  Udsæds- 
arealet  ved  Siden  af  hinanden,  hvorpaa  endnu  følgende  Ci- 
tater maa  tjene  som  Eksempel :  Villa  Jursthorp  håbet  4  marchas 
terre,  et  quelibet  marcha  terre  continet  in  semine  duas  marchas 
annone .  .  .  Eworf  håbet  4  bol ...  et  potest  seminari  in  bool  13 
oras  annone.  .  .  .  Stubbethorp  sunt  20  ore  terrarum  in  censu, 
in  quibus  possunt  seminari  4  marce  annone1.  —  Denne  Uover- 
ensstemmelse mellem  Skyld-  og  Udsædsjord  var  allerede  1370 
saa  almindelig,  at  Stiftsskriveren  noterer  som  en  Mærkelighed, 
naar  de  falde  sammen.  Ællinge  sunt  3  marce  terre,  que 
faciunt  tres  marchas  in  semine2. 

Ofte  udelades  dog  de  gamle  Skyldarealer  ganske,  og 
kun  de  nye  Udsædsjorder  anføres.  Brothorp  curia  princi- 
palis håbet  in  semine  3  mansus  terre.  Øfræby  sunt  septem 
ore  terre  cum  dimidia  ora  terre  in  semine.  . .  .  Æbbehjkke  curia, 
in  qua  P.  L.,  håbet  ter  ram  dimidie  marche  in  semine;  item 
curia,  in  qua  V.  P.,  håbet  terram  vnius  pund  in  semine 3  — 
og  i  den  følgende  Tid  gaa  Kilderne  da  ogsaa  over  til  at 
tale  om  Pund  Land  og  Læst  Land. 

Denne  Maade  at  bestemme  Ejendommens  Sædareal  paa 
holdt   sig   stedvis   lige   til   Chr.  V.s  Matrikel.      I   Smidstrup, 


1  Ser.  r.  d.  VII.  S.  54,  28,  29,  32.  Smlgn.  hermed  den  afvigende 
Regningsmaade  i  Skaane.  Repert.  II.  S.  183.  .  .  .  3  orarum  terras 
pro  semine  annuo  .  .  .  10  orarum  terras  pro  annuo  semine. 

2  Ser.  r.  d.  VII.  S.  33.  Smlgn.  dog  S.  20,  hvor  det  siges,  at 
Ællingegaard  alene  har  i  Sæd  6  Læster  Haardtkorn. 

3  Ser.  r.  d.  VII.  S.  16.  33,  32.  Ofte  tales  ogsaa  om  Tilbage- 
gang. (S.  63  om  Toltorp).  Smlgn.  endvidere  S.  54,  hvor  de  nye  Are- 
aler i  Jurstrup  og  Høtwit  søges  angivne  ved  Plovland,  Jord,  der  kan 
dyrkes  med  1 — 4  Plove. 

Baarse  H.,   hedder  det  1651  \  findes  ingen  Bol,  men  Jorden 

deles  i  hele  Gaarde  saa  regnet: 

Bonden  H.  N.  saar 

i  Søndermark    24  Skpr.  opraaalt  haardt  Korn  og  1  Td.  Havre, 

i  Troldemark    26     —         —          —  —      -    2/s       — 

i  Høgholtmark20     —         —          —  —      -   Vs       — 

Bonden  R.  H.  saar 

i  Søndermark    24      —         —           —  —      -1         — 

i  Troldemark    28     —         —          -—  —      -    2/s       — 

i  Høgholtmark  26     —         —           —  —     -   1/s       — 

Gaardene  vare  alle  hele  og  havde  derfor  lige  Part  i  de 
udyrkede  Dele,  men  Andelene  i  Maalsj orden  bestemtes  ude- 
lukkende af  deres  Udsædsret,  de  havde  terra  in  semine  eller 
(som  det  sædvanlig  udtrykkes  i  det  yngre  sjællandske  Sprog) 
Tockejord. 

I  Præsteindberetningerne  træffer  man  dog  sjældent  paa 
saa  bestemte  Angivelser.  I  Thorslunde  ejer  en  Mand  et 
halvt  Bol,  »og  i  dette  halve  Bol  fattes  1  Pd.  Sæd«.  Var- 
pelev har  19  Gaarde,  store  og  smaa,  som  ere  udledte  af  7 
Bol,  og  hvert  Bol  der  i  Byen  er  beregnet  til  3  Fjerdinger, 
og  hver  Fjerding  Jord  næppelig  2  Pd.  »Saaed«,  Havrejord 
derudi  og  beregnet.  Helsted  har  22  Gaarde,  skiftede  i  8 
Bol,  udi  hvert  Bol  saas  4  Pd.  haardt  Korn  ringer  1  Td.  i 
hver  Mark.  Udi  Arnøje  findes  16  Gaarde,  hvis  Jorder  aldrig 
have  været  skiftede  i  Bol.  Dog  have  8  af  disse  altid  været 
regnede  lige  i  Sæd,  nemlig  i  hver  Mark  5  Tdr.  Hartkorn, 
fire  andre  udi  hver  Mark  IV2  Pd.  Hartkorn  osv.  Udi  Bo- 
rup er  8  Smaagaarde,  skiftede  i  2  Bol ,  ere  alle  lige  i  Sæden 
og  kan  saa  hver  i  hver  Mark  1  Pd.  Korn,  kaldes  Fjerdings- 
bønder. 

Kun  for  Skippinge  i  Sydsjælland  haves  en  mere  indgaaende 
Fremstilling  af  Skyld-  og  Udsædsjorderne.     Ejerlaget  bestod 


1  Præsteindberetningerne  1651 :  I  Stenstrup  8  Gaardmænd  å  60 
Skpr.  I  Roneklint  11  Gaarde  a  60  Skpr.,  Gaardsæder  12  og  24  Skpr. 
1  Bønsvig  16  hele  Gaarde  a  50  Skpr.  I  Staverby  16  hele  Gaarde 
a  60  Skpr.    6  Gaardsæder  a  20  Skpr.  osv. 

1651  af  26  Gaarde;  de  gamle  Maalsj order  vare  inddelte  i 
7  Bol  eller  168  Ørtug  Skyldjord,  men  ved  Siden  af  dem 
fandtes  opdyrkede  Skovparter  (Ryd)  og  anden,  som  oftest 
.> udygtig«  Jord,  der  laa  uden  for  Bolsinddelingen.  Sogne- 
præsten nøjes  derfor  ikke  med  at  opføre  Gaardenes  Tillig- 
gende i  Ørtug  Land,  men  tilføjer  deres  Udsædsmængder  i 
hver  Vang.     Jeg  anfører  nogle  Eksempler. 

Ejeren  af  Tudebymølle  har  2  Gaardes  Brug  eller  »12 
Ørtug  eller  Ørter  Skyld  (saa  kaldet)«,  og  skulde  altsaa  have 
et  Udsædsareal  paa  144  Skpr.,  men  han  saar: 

i  Vangeskovsm.  og  i  4  Skovp.  60  Skp.  opmaalt  Hartk.  og  4  Td.  Havre 

i  Glerskovsmark 70-  —  —       -3-       — 

i  Kirkemark 34     -  —  —       -0-       — 

Desuden  i  Møllevænget    ...  20      -  —  —        -    0     -       — 

Sum :  184  Skp.  opmaalt  Hartk.  og  7  Td.  Havre 

Bonden  N.  B.  har  9  Ørter  (108  Skpr.)  og  saar: 

i  Vangeskovsm.  og  i  2  Skovp.  30  Skp.  opmaalt  Hartk.  og  2  Td.  Havre 

i  Glerskovsmark 60-  —  —       -1-        — 

i  do.  (som  ikke  er  hans  Bolsj.)  5      -  —  —       -0-       — 

i  Kirkemark      18      -  —  —       -0-       — 

Her  foruden  saar  han  i  samme  Kirkemark  36  Skpr.  opmaalt  Hartkorn 
og  »har  tilmed  en  hel  Hob  unyttig  Sandjord  ibidem,  og  er  ikke  Bols- 
jord«,     (lait  Udsædsjord  til  149  Skpr.  Hartkorn  og  18  Skpr.  Havre). 

Bonden  P.  R.  C.  ejer  en  »maadelig«  Gaard  paa  6  Ørter 
(72  Skpr.)  og  saar: 

i  Vangeskovsm.  og  1  Skovp.  24  Skp.  opmaalt  Hartk.  og  2  Td.  Havre 

i  Glerskovsmark 26-  —  —        -2-        — 

i  Kirkemark  med  Toften    ..28-  —  —       -0-        — 

»Foruden  24  Skpr.  Land  paa  Runismark,  som  er  sandig  og  unyttig 
Jord,  men  heraf  6  Skpr.  skellig  nyttig  Jord,  som  er  ikke  Boisjord«, 
(lait  102  Skpr.  Hartkorn  og  24  Skpr.  Havre). 

Som  Regel  lagdes  denne  Udsædsberegning  dog  ikke  til 
Grund  for  den  senere  Middelalders  Jorddeling.  Ved  den 
hurtige  Overgang  fra  Selvejendom  til  Fæste,  fra  Stats-  til 
Adelgods,  fra  smaa  Ejendomme  til  Godskomplexer,  droges 
Jordrenten,    den    nye    Skyld    (d.    e.    den   sammensmeltede 

Landgilde  og  Skat)  frem  i  første  Linie.  Det  interesserede 
Godsherren  ulige  mere  at  vide,  hvormeget  han  kunde  kræve 
i  aarlig  Jordrente  eller  Skyld  af  sine  Ejendomme,  end  hvor 
mange  Skpr.  gammel  Skyldjord  der  laa  til  disse  Ejendomme. 
Skylden  blev  en  summarisk  Extract  af  Ejendommens  Areal- 
tilliggende og  Ydeevne,  og  medens  Skatten  tidligere  var  bleven 
bestemt  ud  fra  Kvantiteterne,  bestemtes  disse  nu  ud  fra 
Skylden.  Gaardene  opførtes  med  deres  Skyld  i  haardt  Korn, 
Smør,  Honning  eller  andre  Landgildespecier,  der  efter  kendte 
Regler  omsattes  til  »Hartkorn«;  derefter  participerede  de  i 
Ejerlagets  samlede  Ydelser  med  visse  Pund  Hartkorn  (2,  3, 
4  Pd.)  eller  udredte  bestemte  Kvotadele  af  den  hele  Skyld, 
og  efter  dette  Forhold  tilrebedes  dem  saa  igen  Arealer  i 
Kommunens  Sædjorder.  Derfor  skulde  en  Gaard  paa  4  Pd. 
Skyld  ogsaa  have  4  Pd.  Land;  men  disse  4  Pd.  Land  an- 
gave  ikke  et  bestemt  Maal  paa  Jord1,  men  kun  et  Delings- 
forhold indenfor  dette  bestemte  Ejerlag.  Denne  Skyldbe- 
regning udtrykte  kun,  at  da  Ejendommen  svarede  en  Jord- 
rente paa  4  Pund  eller  96  Skpr.  haardt  Korn,  skulde  den 
ogsaa  tildeles  saa  store  og  saa  gode  Arealer,  at  den  efter 
Egnens  Lejlighed  kunde  præstere  Skylden. 

Det  er  Fæstegodsets  Jordrente,   der  bliver  bestemmende 
for  Kulturarealets  Fordeling.     Vi  træffe  det  allerede  i  Sorø- 


1  A.  Berntsen  II.  S.  457  flg.  Rebningen  foretoges  efter  den  Land- 
gilde, »for  hvilken  bør  haves  Eiedom  i  Marken  .  .  .  som  actis  at  være 
Landgilds-,  Ledings  -  oc  alle  de  Slags  P  e  n  d  i  n  g  e  ,  som  i  Land- 
gild  udgives,  oc  i  Taxten  ligesom  Landgilds  Pendinge  mod  fuldt 
Hartkorn  bliver  beregnede«  (Korn,  Smør,  Honning,  levende  Kvæg, 
Øxen,  Køer,  Bolgalte  —  Faar,  Lam,  Høns,  Gæs,  Æg  og  deslige 
Smaabede,  saavel  som  og  anden  Landgilde,  hvis  Tilvejebringelse 
Sædjord  eller  Engbund  behøver ;  derimod  ikke  Oldensvin,  Fødenød, 
Fisk.  Ved,  Gæsteri  osv.) 

S.  456 :  Regnes  udi  1  Reb  9  Alen  (Eragtes  at  være  i  Bredden 
af  en  Agers  fulde  Længde ;  holdes  derhos  fore,  at  man  nu  omstunder 
ikke  til  et  Reb  af  noget  vist  Maal  er  eller  kan  være  forpligt  og  til- 
bunden, men  at  man  efter  dé  Steders,  som  skal  maales,  deres  Under- 
sked  af  Længde  og  Bredde,  haver  at  lempe  og  rettes.) 

bogen1,  hvor  der  tales  om  »Jord  af  en  aarlig  Skyld  paa  en 
halv  Mark  Penge«,  eller  »Jord  paa  13  Ørtug  i  aarlig  Skyld«, 
og  Roskildebogen  udtaler  selve  Fordelingsprincipet :  Item  alii 
garzete  habent  proporcionaliter  terras  secundum  pensionem 
suam2,  og  i  de  yngre  Recesser  løftes  denne  Regel  op  til 
Lands  Lov  og  Ret,  uden  at  Overgangen  i  det  enkelte  kan 
forfølges.  Fiskalt  set  er  her  et  Fremskridt,  fordi  Skylden 
staar  som  en  Art  Exponent  baade  af  Arealet  og  dettes  God- 
hed; den  hviler  ikke  udelukkende  paa  Kvantiteterne,  men 
ogsaa  paa  et  Skøn  over  deres  Ydeevne  eller  Godhed.  Der- 
for hedder  det  i  Roskildebogen  om  Koldekotha:  Et  nota,  quod 
hec  pensio  est  ita  modica,  quia  ager  est  sterilis  et  in  malo 
situs;  men  forøvrigt  ere  disse  Forhold  saa  vel  kendte,  særlig 
fra  de  store  Mageskifter  i  det  16de  Aarhundrede,  at  jeg  ikke 
her  behøver  at  omtale  dem  nærmere4. 

Dog  maa  det  samtidig  vel  erindres,  at  hverken  Udsæds- 
beregningen,  terra  in  semine,  eller  Landgildeberegningen,  terra 
in  pensione,  betegner  et  gennemført  Jorddelingssystem.  De 
voksede  frem,  hvor  der  fandtes  Trang  til  dem,  efter  Over- 
enskomst mellem  Godsherre  og  Fæster,  efter  Stedets  Lej- 
lighed, Sædvane  og  Vilkaar,  oprindelig  uden  nogen  Regule- 
ring fra  oven  og  uden  at  tilintetgøre  Slægt-  eller  Skyldbolet. 
Mange  Gange  gave  de  kun  nye  Regler  for  Landgildens  og 
Sædjordernes  Fordeling,  ikke  derimod  for  Ejerlagets  øvrige 
Arealer  i  Skov,    Græsning,    Eng   og  Mose,    der  kunde  følge 


1  Se  blandt  andet  det  store  Overdragelsesbrev  af  6.  Juli  1199 
(Ser.  r.  d.  IV.  S.  473) :  ...  in  Schamstorp  terrara  de  pensione  17  soli- 
doruni  et  dimidii  annua.  In  Søringe  terram  20  solidorum  pensionis 
annnuæ,  in  Thorntved  terram  reddentem  9  oras  ...  in  Sorthorp  ter- 
ram  reddentem  25  nummos  etc.  —  Se  ogsaa  Ibid.  S.  467.  Et  paulo 
post  (1161)  obiit  Thoko  Ebbessøn  et  contulit  monasterio  demidiam 
capitalem  portionem  suam,  in  Hæslerøth  terram  10  orarum  in  censu 
et  in  Lerholte  terram  de  censu   dimidiæ  marcæ  nummorum  annuo. 

2  Ser.  r.  d.  VII.  S.  6.    Om  Sandvig. 

3  Ser.  r.  d.  VII.  S.  31. 

4  Se  P.-M.  anf.  St.  S.  243.    Kr.  Erslev  anf.  St.  S.  62. 

Aarb.  f.  nord.  Oldk.  og  Hist.  1903.  4 

Ejendommen  efter  det  gamle  Inddelingsgrundlag1.  Ofte  ere 
de  derfor  kun  en  ny  Lap  paa  den  gamle  Uniform,  og  det 
er  vanskeligt  at  give  almengyldige  Regler.  I  visse  midt- 
sjællandske Egne  med  stærkt  kuperet  Terrain,  i  det  bakke- 
fulde  og  skovrige  Nordsjælland  og  i  andre  lignende  Strøg, 
hvor  Boisinddelingen  kun  havde  slaaet  ringe  Rod,  vandt  den 
yngre  Inddelingsmaade  efter  Landgilde  helt  Overtaget.  Et- 
hvert Maal  i  Marken  (Bol,  Otting,  Mark  Skyldjord)  forsvandt, 
selv  om  det  maaske  tidligere  havde  været  i  Brug:  Indde- 
lingsgrundlaget  blev  af  rent  arithmetisk  Natur  (x  Pd.  haardt 
Korn  i  Skyld),  og  ved  enhver  ny  Fordeling  udrebedes  Agrene 
efter  dette  Forhold  uden  først  at  lægges  i  Læg  til  Bol.  Paa 
Sjælland  var  det  tekniske  Udtryk  for  denne  Inddelingsmaade 
»Maalsjordc  Men  i  Øens  Hovedstrøg  bevaredes  de  gamle 
Inddelinger  ved  Siden  af  de  nye,  og  der  opstod  da  en  sam- 
menrørt  Blanding  af  Bol-  og  Landgildeberegninger,  der  synes 
at  trodse  alle  faste  Regler  og  enhver  dybere  Indsigt.  De 
gamle  Skattelæg  i  Rebetret  vare  delvis  eller  helt  gaaede  af 
Brug,  men  mindedes  og  optraadte  derfor  som  Adkomstgivere 
til  vigtige  Dele  af  Ejerlagets  Ejendom,  og  de  nye,  der  kun 
udtrykte  et  arithmetisk  Forhold  »i  By«,  maatte,  saasnart  der 
var  Tale  om  fuld  Eiendom,  falde  tilbage  paa  Skyldbolet  og 
dets  Dele.  Det  er  noget  nær  umuligt  at  give  et  forstaaeligt 
Billede  af  disse  forstyrrede  Forhold,  og  da  de  ligge  uden  for 
mit  egentlige  Emne,  nøjes  jeg  med  de  følgende  Antydninger. 
Ligesom  Nordslesvig  savnede  Sjælland  i  det  16de  og 
17de  Aarhundrede  et  almen  anerkendt  Maal  for  Bondeejen- 
dom, en  typisk  Besiddelsesform.  Den  almindelige  Betegnelse 
var  »Gaard«  og  Brøkdele  af  samme,  men  Helgaardens 
Størrelse  varierede  ikke  alene  fra  Herred  til  Herred,  fra 
Sogn  til  Sogn,  men  endogsaa  indenfor  den  samme  By. 
Enten   en    Gaard   havde   2  eller  5  Pund    Skyld,   betegnedes 


1  Se  Præsteindberetningerne   fra  Koldinghuslen  til  Fred.   III. s 
Matrikel. 

den  alligevel  stedvis  som  hel.  »13  Gaarde  i  Værslev,  Skip- 
pinge H.,  regnes  for  hele  Gaarde,  dog  somme  er  ikkun  IV2  Pd. 
Skyld,  een  har  40  Skpr.  »Saaed«,  nogle  21/2,  3  og  3x/2  Pd. 
Skyld«.  I  andre  Byer  er  Forskellen  mellem  Helhederne  endnu 
større.  —  Samme  Forvirring  raadede  i  Forholdet  mellem 
Bol  og  Gaard.  I  Magleby  Sogn,  Stevns  H.,  har  Kirkebyen 
32V2  hele  Gaarde  i  8  Bol,  Sørup  13  hele  Gaarde  i  2  Bol, 
Klippinge  14V2  hele  Gaarde  i  4  Bol.  I  Risby,  Baarse  H., 
er  der  8  hele  Gaarde  i  1  Bol,  i  Flinterup,  Alsted  EL,  7  hele 
Gaarde  i  2  Bol,  i  Vilsted  6  hele  Gaarde  i  1  Bol;  derimod 
bestod  Benløse  af  17  Gaarde  i  17  Bol  osv. 

Præsteindberetningerne  1651  og  57,  hvorfra  disse  Oplys- 
ninger hentes,  ere  helt  igennem  prægede  af  denne  forvirrede 
Beregningsmaade  —  snart  efter  Bol,  snart  efter  Udsædsret 
eller  Landgilde,  snart  efter  »Plovgang«  (o:  fuld  Plovs  Ærje) 
og  sommetider  kun  efter  —  Maalestangen  eller  Rebet.  I 
København  og  Roskilde  Amter  og  flere  andre  Steder  regnedes 
sædvanlig  efter  Bolets  Dele,  hele  Boisgaarde,  halve  do., 
Tredinger,  Fjerdinger,  Ottinger  og  halve  Ottinger;  i  Nord- 
sjællands østlige  Del  og  i  mange  andre  Strøg  udelukkende 
efter  Landgilde;  i  den  sydlige  Del  af  Præstø  Amt  hoved- 
sagelig efter  Udsædsret;  i  Fjenneslev  og  Alsted  Sogn  og  del- 
vis i  Tybjerg  Herred  efter  »Plovgang«,  og  i  de  øvrige  Egne 
snart  efter  en,  snart  efter  flere  af  disse  Inddelingsmaader. 
Alle  Ejendomsbetegnelser  ere  uklare,  stedlige  Relativiteter, 
der  løbe  over  i  hinanden  uden  skarpe  Grænser.  Landbo- 
gaarde, halve  Landbogaarde.  Bomænd,  Gaardsæder,  Bol 
(o:  Landbol),  gaaende  Gaardsæder  osv.  ere  de  hyppigst  fore- 
kommende Udtryk  for  den  ubestemte  Trinfølge  i  det  landlige 
Aristokrati. 

Denne  Forvirring  var  ligefrem  uudholdelig,  og  sogne- 
eller byvis  søgte  man  at  komme  ud  over  den  ved  en  ny 
Kvotadeling  efter  Landgilde.  Foran  have  vi  set,  at  Be- 
tegnelsen Bol  overførtes  paa  Mark  Skyldjord,  fordi,  som 
Paludan-Muller    udtrykker    sig,     »saadanne   gamle   Ord   ere 

4* 

meget  ihængende«,  og  fra  anden  Side  kan  der  fremdrages  et 
meget  betegnende  Exempel  paa  det  samme.  I  Begyndelsen 
af  det  18.  Aarhundrede  inddeltes  Byerne  i  Aabenraa  Amt 
i  Redskudsbol  eller  Kørselslæg,  ikke  fordi  den  gamle 
Jorddeling  dannede  Grundlaget,  men  fordi  Ordet  Bol  mindedes 
som  Kvotumsbetegnelse  og  derfor  atter  kom  i  Brug.  Noget 
lignende  skete  paa  Sjælland  efter  Censusberegningens  For- 
fald. »Gaarden«  bestod  oprindelig  af  Skyldbolets  Brud- 
stykker, men  kunde  ikke  fastholdes  som  »Del«,  efter  at  En- 
heden var  forsvunden.  En  Betegnelse  efter  »Reb«  (Vaand, 
Skaft,  Raft)  eller  »Stenger«,  saaledes  som  det  ofte  fore- 
kommer i  Jylland,  Sverige  og  Finland1  fra  samme  Tid,  var 
ikke  alene  vidtløftig,  men  ogsaa,  hvor  det  egentlige  Forde- 
lingsgrundlag  var  Jordrenten,  baade  upraktisk  og  misvisende, 
da  Skyld  og  Jord  skulde  kongruere  ikke  alene  med  Hensyn 
til  Areal,  men  ogsaa  til  Ydeevne2.  Lader  os  antage,  at 
N.  N.  By  havde  40  Pd.  Skyld.  Disse  40  Pd.  kunde  kvota- 
deles med  10,  8,  5,  4,  og  Byens  Jorder  følge  Kvotadelingen 
i  tilsvarende  Læg.  Deltes  der  med  4,  kunde  det  altsaa 
siges,  at  Byen  bestod  af  10  Bol,  og  at  dens  Jorder  vare 
»afregnede«  for  10  Bol,  men  disse  havde  intet  med  Middel- 
alderens mansi  at  gøre,  de  vare  Landgildebol. 

For  mange  Egnes  Vedkommende  er  den  Bolsinddeling, 
som  vi  møde  i  Præsteindberetningerne  1651,  slet  ikke  andet 
end  en  saadan  moderne  Lægdeling,  snart  kun  rent  arith- 
metisk  efter  Byens  Landgildesum,  snart  mere  geometrisk  med 
afregnede  Læg  i  Marken.  »Tikjøb  Sogn  —  hedder  det  — 
er  afregnet  i  Bol  å  4  Pd.  Landgilde  i  Smør  og  Korn,  33  Bol, 
123  Gaarde.  En  Helgaard  har  2  Pd.  og  derover,  en  Halv- 
gaard  mellem  2  og  1  Pd.,  en  Gaardsædegaard  1  Pd.  og 
derunder«.     Blovstrød  har  14  Bol  å  4  Pd.  Landgilde,  Lille- 


1  Handlingar  til  belysande  af  Finlands  kamerala  forhållanden. 
Helsingfors  1899. 

2  Cancelliets  Brevbøger  I.  S.  231.     »13  Oldinge  skulle  tilkaldes 
og  dømme,  om  Landgilden  staar  i  det  rette  Forhold  til  Jorden«. 

rød  51/«  Bol  og  5  Skpr.,  hvert  Bol  å  4  Pd.  Landgilde  i 
Korn1  osv.  —  Derimod  have  »Bønderne  i  Værslev,  Skip- 
pinge H. ,  bolskiftet  Jord  udi  alle  3  Vongene,  ialt  5  Bol 
Jord,  hvert  Bol  beregnet  til  6  Pd.  Skyld  efter  dette  Lands 
og  Egns  Vis  at  tale.«  Ligeledes  »er  Birkende  Bys  Jord  i 
Marken  afregnet  for  4  Bol,  hvert  Bol  beregnet  for7Pd.«  osv.2 

Men  ogsaa  denne  Kvotadeling  var  ganske  lokal  og  vil- 
kaarlig.  Selv  i  Nabobyer  beregnedes  Landgildebolet  snart 
til  4,  snart  til  12  å  14  Pd.  Skyld.  „Vemmelev  har  sin 
Jord  skift  udi  4  Bol,  i  hvert  Bol  er  12  Pd.  Skyld.  Ormes- 
lev har  12'  Bol  Jord,  udi  hvert  Bol  er  4  Pd.  Skyld.  Hem- 
meshøj har  4  Bol  Jord,  udi  hvert  Bol  er  6  Pd.  Skyld.  Stude 
har  3  Bol  Jord  og  derudi  er  241/«  Pd.  »Saaed«.  Gerdrup 
har  ingen  bolskiftet  Jord,  men  Tochejord,  beregnet  for  21x/2  Pd. 
»Saaed«3.  Allerede  denne  Prøve  antyder  Inddelingens  Mang- 
foldighed. Stude  har  øjensynlig  endnu  1657  bevaret  de 
middelalderlige  Bollæg,  og  disse  træffes  ogsaa  i  andre  Byer. 
—  »Udi  Gjerslev  By  er  der  7  Bol,  dog  ulige  til  Land- 
gilde, men  lige  til  Maal  i  Marken,  og  af  nogle  Bol 
ganger  3  Pd.,  af  nogle  4,  af  nogle  5x/2  og  6  Pd.«  Knud- 
strup  i  samme  Sogn  har  2  Bol,  »og  af  hvert  Bol  udgives 
14  Pd.«  »Udi  Løve  By  er  der  14  Bol,  dog  ulige  paa 
Afgift;  af  somme  6  Pd.,  af  somme  6V2  Pd.,  af  somme  7 
og  af  et  8  Pd.«,  hvorfor  Bønderne  opføres  baade  med  deres 
Boldele  og  Landgildepund.4 

Ligeledes  kan  der  herske  stor  Uoverensstemmelse  mellem 
Landgilden    og    Udsædsretten.      Ligesom    i    middelalderlige 


1  Præsteindberetningerne  fra  Lynge-Kronborg  Herred. 

2  Smlgn. :  »Da  Kongen  har  undt  Poul  Schinkel  en  Kronens 
Gaard  i  Bro  i  Vends.  H.  til  Mageskifte  .  .  .  skal  ham  udlægges  den 
Gaarden  efter  dens  Landgilde  tilkommende  Part  i  Skoven.«  —  Can- 
celliets  Brevbøger  III.  S.  181.  Ligeledes  I.  S  348:  Befaling  at  Gam- 
borg Mark  skal  skiftes ,  saa  hver  Mand  faar  ligemeget ,  hvorefter 
Jorderne  skal  sættes  for  en  skellig  Landgilde. 

3  Præsteindberetningerne  1657.    Slagelse  Herred. 

4  Præsteindberetn.  1651.     Løve  Herred. 

Kilder  træffes  Byer,  hvis  Bønder  saa  og  skylde  ligemeget1; 
men  i  mange  Strøg  findes  uforklarlige  Afvigelser.  »Udi 
Gjørlef  By2  er  der  4  Bol  Jord  +  3  Pd.  Skyld,  udi  hvert 
Bol  er  der  8  Pd.  Skyld!  Bonden  N.  M.  giver  4  Pd.  Hart- 
korn og  tager  Maal  i  Marken  ikkun  for  3  Pd.  P.  S.  giver 
6  Pd.  Korn  og  6  Tdr.  Havre,  har  dog  ikkun  5  Pd.  Skyld« 
(i  Jord).  I  Kirkehelsinge,  Vindehelsinge  og  Dalby  træffes 
de  samme  Forhold;  thi  »udi  disse  Byer  findes  mange,  som 
give  mere,  end  de  tage  Maal  for  i  Marken,  og  tvert  om  igen.«  — 
Alle  disse  forvirrede  Forhold  fejedes  til  Side  af  Christ.  V.s 
Matrikel.  Ved  Ejendommenes  Opmaaling  og  Bonitering  skabtes 
et  fast  Fordelingsgrundlag  »i  By«,  Hartkornet,  der  gjorde 
alle  de  gamle  Læg  og  Beregninger  overflødige.  Oprindelig 
havde  det  været  Kammerets  Hensigt  at  udnytte  Boisindde- 
lingen ved  Matrikelværket,  men  da  dette  viste  sig  ugørligt, 
undertryktes  ogsaa  denne,  og  i  vore  agrarhistoriske  Kilder, 
yngre  end  1681,  findes  derfor  ingen  Oplysninger  om  Bol. 
Men  dette  fik  en  højst  uheldig  Indflydelse  først  paa  Prof. 
Chr.  Olufsens  Forstaaelse  af  Bol  og  gennem  ham  dernæst 
paa  den  agrarhistoriske  Opfattelse  Verden  over. 


Censuslægene  betød  altsaa  en  Opmaaling  af  Valdemars- 
tidens  Sædjorder,  og  de  kunde  derfor  synes  ypperlig  egnede 
til  en  Sammenligning  mellem  Kulturarealet  dengang  og  nu; 
men  desværre,  saa  snart  man  vil  gaa  nærmere  ind  paa  denne 
Sag,  mødes  man  af  ganske  overordentlige,  for  ikke  at  sige 
uoverstigelige  Vanskeligheder.  Hvor  stor  var  en  Penning 
Jord,  eller  hvilken  Besaaningsevne  havde  Skyldskæppen?  Dette 
Spørgsmaal  kan  ingen  besvare,  og  for  at  komme  videre  maa 
vi   altsaa   ind    paa   Gætningens    og    Formodningernes    usikre 


1  Bønderne  i  Bjørnstrup,  Refsnæs  Sogn,  skylde  hver  lVs  Pd. 
Byg,  eftersom  enhver  har  IV2  Pd.  Saaed.  I  Rugstrup  saa  og  skylde 
Bønderne  lige  meget,  og  er  hver  2  Pd.  Byg  og  1  Pd  Rug«  osv. 

2  Præsteindberetn.  1651.    Løve  Herred. 

Stier.  Der  gik  12  Skyldskæpper  eller  Penning  paa  en  Ørtug 
Land,  ligesom  der  gik  12  Bygskæpper  paa  en  Ørtug  Korn, 
og  med  et  Skær  af  Sandsynlighed  kunne  vi  derfor  antage, 
at  Skyldskæppen  er  Bygudsædsskæppen.  Men  dermed  ere 
vi  endnu  langtfra  hjulpne;  thi  for  at  bedømme  en  Kornarts 
Besaaningsevne,  maa  vi  kende  Tidens  Dyrkemaade;  vi  maa 
vide,  om  den  behandlede  Jorden  med  Omhu,  om  den  saaede 
tidligt  eller  sent,  tykt  eller  tyndt,  om  den  avlede  stor-  eller 
smaakærnet  Korn  osv.  I  Vestjylland  saas  i  vore  Dage  kun 
5  Skpr.  Rug  i  en  Td.  Land,  væsentlig  fordi  den  vestjydske 
Rug  er  smaakærnet,  men  hvem  formaar  at  underrette  os  om 
Kærnestørrelsen  og  Dyrkningsmaaden  i  Valdemarstiden.  Her 
er  slet  intet  at  stille  op.  For  at  komme  videre  maa  vi  an- 
tage, at  Byg  er  Byg,  hvad  enten  det  stammer  fra  det  13de 
eller  det  19de  Aarhundrede,  og  først  efter  et  saadant  For- 
hindringsløb kunne  vi  tage  fat  paa  en  Sammenligning  mellem 
Rumfanget  af  Datidens  og  Nutidens  Skæppemaal.  Men  uheldig- 
vis staa  vi  atter  her  paa  bar  Bund;  intet  Menneske  kender 
Valdemarstidens  Skæppemaal,  og  kun  igennem  en  Række 
tvivlsomme  Tilnærmelser  kunne  vi  danne  os  en  Mening  om 
den  yngre  Middelalders  Kornmaal. 

Vor  nuværende  Korntønde  indførtes  som  fælles  Maal  for 
hele  Landet  1604  og  bestemtes  endnu  nøjere  ved  Forordning 
af  1.  Maj  1683.  Efter  denne  skulde  en  Korntønde  uden 
Top  rumme  41/«  Kubikfod  og  deles  i  8  Skpr.  (9/ie  Kubikfod). 
Tøndemaalet  forblev  det  gamle,  men  Skæppemaalet  var  ganske 
nyt  og  stødte  overalt  an  imod  de  stedlige  Maal,  hvorfor  Re- 
geringen et  Par  Aar  efter  (3%  1687)  blev  nødt  til  at  offent- 
liggøre en  Konverteringsliste,  hvorefter  Landgildeydelserne 
skulde  omsættes  og  ydes  i  det  nye  Maal.  Denne  Liste  er 
et  talende  Vidnesbyrd  om  den  grænseløse  Uensartethed  og 
Forvirring,  der  herskede  Landet  over  i  en  saa  simpel  Sag 
som  en  Skæppe  Korn.  Paa  Mors  gik  der  20  stedlige  Skæpper 
til  at  fylde  Tønden,  paa  Thy  18,  i  Vendsyssel,  Salling  Syssel, 
Skodborg   og  Vandfuld   Herred   12,   i  Bøvling   og   Lundenæs 


56  OM  SKYLDJORD  ELLER  TERRA  IN  CENSU. 

Amter  10,  i  Hals-Mariageregnen  7x/2,  i  det  øvrige  Aalborg 
Amt  7,  paa  den  sjællandske  Øgruppe  6,  paa  Bornholm  5  osv. 
Her  interesserer  den  gamle  sjællandske  Skæppe  os  særlig,  og 
den  omsattes  1687  i  det  nye  Maal  til  1  Skp.  1  Fdk.  1  Otkr.  Byg 
eller  Rug,  og  altsaa  var  8  gi.  Skæpper  lig  med  11  nye.  Den 
gi.  sjællandske  Skæppe  paavirkedes  næppe  af  Chr.  IV.s  For- 
ordning om  Tøndemaalet  og  er  formodentlig  af  middelalderlig 
Oprindelse;  i  hvert  Fald  maa  dette  siges  om  Ørtug-  og  Pund- 
beregningen i  Landgildeydelserne,  og  da  ogsaa  disse  omsattes 
til  moderne  Maal,  kunne  de  tjene  som  Korrektiv  ved  Be- 
regningen. Det  hedder  i  Forordningen:  »For  en  Ørte,  som 
haver  været  udi  alle  Slags  Maal  af  Skæpper:  Rug  10  Skæpper, 
Byg  12  Skæpper,  Havre  20  Skæpper,  gives,  hvorudi  en  Tønde 
haver  været  mindre  end  10  Skæpper  .  .  .  nemlig  hvor  den 
haver  været  6  Skpr.  (altsaa  paa  Sjælland)  af  Rug  1  Td. 
5  Skpr.  2  Fdk.,  af  Byg  2  Td.  og  af  Havre  3  Tdr.  3  Skpr. 

2  Fdk.  1  Otkr.  pr.  Ørtug,  og  det  sjællandske  Pund  Korn 
omsattes  til  3  Tdr.  3  Skpr.  Rug,  4  Tdr.  1  Skp.  Byg  og  8  Tdr. 

3  Skpr.  Havre.  Mærkværdig  nok  er  Beregningen  af  Bygget 
ikke  konstant  ved  Konverteringen  af  Td.,  Ørtug  og  Pund, 
men  for  Nemheds  Skyld  kunne  vi  følge  Ørtug-Beregningen, 
der  gør  12  gi.  Skæpper  lig  med  16  nye,  og  altsaa  fastsætter 
Forholdet  som  3  : 4,  hvorefter  en  gi.  sjællandsk  Skæppe  Byg 
skulde  have  samme  Udsædsevne  som  P/3  moderne  Skæppe. 
En  Skæppe  Byg  besaar  nu  o.  1555  □  Al.  Land,  og  en  gi. 
sjæll.  Skæppe  skulde  altsaa  have  besaaet  o.  2080  □  Al., 
hvilket  for  en  Ørtug  giver  o.  25,000  □  AL,  for  en  Mark  o. 
600,000  □  Al.  eller  o.  42  Tdr.  Land  i  vort  Maal. 

Dette  Regnestykke  passer  aldeles  ikke  med,  hvad  A.  Berntsen 
har  derom.  I  hans  skruede  og  næsten  uforstaaelige  Sprog  hed- 
der det1:  „At  endog  hverken  i  Danmark  eller  Norge  Jorden  ikke 
efter  visse  Alen  Maal  og  Storlighed  sin  Sæd  tilregnes,  men 
alene  efter  som  der  ud  inden,  aarligen,  lidet  eller  meget  kan 
saa,  til  med  siunes  vel,    at  dermed  ingen  ret  Vished  kan  haves 


1  Danmark  og  Norges  frugtb.  Herlighed.  II.  1  Part.  S.  57. 

formedelst  den  Ulighed  udi  Sæden  holdes,  dermed:  At  ofte  udi 
en  af  tvende  Agre  eller  lige  store  Stykker  Jord  flux  mere  kand 
taale  at  saaes  end  udi  den  anden,  hvilken  da  af  Jordens  under- 
skedlige  Fedme  oc  Frugtbarhed,  skal  have  sin  Aarsag"  .  .  .  saa 
har  han  ikke  desmindre  efter  Ghr.  4. s  Forordning  af  28.  Juni 
1632  om  Rydningsværket  i  Norge  opstillet  en  hel  Skala  over 
forskellige  Skpr.s  Besaaningsevne,  deriblandt  særlig  den  sjællandske. 
Dette  er  betegnende  for  hans  Arbejdsmaade.  Det  falder  ham 
ikke  ind  at  spørge  den  første  den  bedste  Bonde  om,  hvad  han 
forstaar  ved  en  Skæppe  Land,  ja  han  fornegter  jo  endogsaa 
ligefrem  Udtrykket,  skønt  det  er  ligesaa  gammelt  som  vore  hi- 
storiske Kilder,  og  han  benytter  en  Forordning  om  fjærne  og 
stærkt  afvigende  Forhold  i  et  andet  Land  for  at  bestemme  de 
sjællandske  Udsædsjordmaal ,  ikke  at  tale  om,  at  han,  ligesom 
for  at  sætte  Top  paa  det  hele,  ogsaa  læser  Forordningens  Tal 
urigtigt. 

I  den  nævnte  Forordn,  bestemmes,  at  der  til  en  Fjerding 
(i1 /i  Skp.)  Korns  Sæd  skal  tilmaales  Bonden  37V2  sj.  Alen 
Jord  i  Længden  og  Bredden,  og  „et  halfhundrede  halffierde  Alen 
og  et  Kvarters  Jordmon  til  halvanden  Fierding  Sæd  udi  Længden 
oc  lige  saa  meget  udi  Bredden,  oc  fem  oc  halftrediesindstyve 
Allen  til  en  half  Tønde  Sæd  udi  Længden  oc  lige  saa  meget 
udi  Bredden,  oc  er  saa  hermed  Bønderne  til  Fordel  nogen 
videre  Jord  tilregnet  end  tilkommer  dem  efter  en  Fierding  Sæd.  ■ 
—  Uheldigvis  er  Forordningens  Tal  uoverensstemmende;  thi 
hvis  man  udregner  Skæppemaalet  efter  de  3  Angivelser,  kommer 
man  henholdsvis  til  937V2,  1264  og  10082/s  □  Alen  for  en 
sj.  Skæppe.  Berntsen  gaar  imidlertid  ud  fra  det  første  alene 
og  faar  da,  at  en  sj.  Tønde  Land  (å  6  Skpr.)  var  kun  5,625, 
en  Ørtug  Land  1 1,250  □  Alen,  eller  end  ikke  Halvdelen  af  det 
Maal,  vi  nu  beregne  til  den  samme  Udsædsmasse.  Det  hele 
synes  at  være  fejlagtigt. 

Af  det  foran  udviklede  fremgaar  det,  at  Læst  eller  Mark 
Jord  Riget  rundt  i  Middelalderen  maa  have  udgjort  lige  saa 
afvigende  Maal  som  Skæppen.  Opmaalingen  i  Sundeved  viser, 
at  man  der  regnede  omtrent  48  Tdr.  paa  Læsten,  Ribetønden 
vilde  derimod  kun  give  o.  30  Tdr.,  og  under  de  mange  an- 
førte Forbehold  kunne  vi  antage,  at  den  sjællandske  Mark 
har  ligget  indenfor  et  Spillerum  af  40 — 48  Tdr.  Udsædsjord. 
Kr.  Erslev  kommer  til  samme  Resultat,  og,  ved  Beregningen 
af  det  dyrkede  Areal  i  Middelalderen,  kunde  det  altsaa  synes, 

at  vi  befandt  os  i  den  nøjeste  Overensstemmelse.  Dette  er 
dog  kun  rent  tilsyneladende.  Professoren  betragter  terræ 
unius  marcæ  in  censu  som  Udtryk  for  den  aarlige  Udsæds- 
mængde,  ikke  for  Ejendommens  Udsædsarealer,  og  da  han 
rent  skematisk  regner  med  Trevangsbruget,  raaa  han,  for  at 
naa  frem  til  de  sidste,  lægge  Halvdelen  af  den  aarlige  Ud- 
sæd til  den  alt  anførte  Sum.  En  Mark  Skyldjord  er  altsaa 
efter  hans  Beregning  i  Virkeligheden  V/2  Mark  Udsædsjord, 
ikke  40,  men  60  Tdr.  Land. 

Paa  denne  Forudsætning  har  Professoren  udført  en 
Sammenligning  mellem  det  13de  og  17de  Aarhundredes  dyr- 
kede Areal  paa  Falster  og  i  nogle  sjællandske  Byer.  Paa 
Forhaand  skænker  han  altsaa  Middelalderen  et  stort  og  ganske 
uhjemlet  Plus,  og  da  han  som  andet  Led  i  Sammenligningen  be- 
nytter de  Udsædsangivelser,  der  fremkom  i  Anledning  af  Fred.  IIIs 
Matrikel  umiddelbart  efter  Fredsslutningen  1660,  altsaa  fra 
en  af  de  største  Nedgangsperioder,  vort  Land  har  kendt, 
gør  han  her  et  lige  saa  uheldigt  Skridt  til  den  modsatte 
Side.  I  en  Anmærkning  søger  han  vel  at  imødegaa  de  Ind- 
vendinger, der  kunne  rejses  imod  det  valgte  Tidspunkt;  de 
indhentede  Oplysninger  —  siger  han  —  angive,  hvad  der 
saaedes,  ikke  efter,  men  før  Krigen  og  beskrive  derfor  nogen- 
lunde normale  Forhold.  Selv  om  den  første  Paastand  del- 
vis kan  være  rigtig,  maa  hans  Hovedpaastand  dog  bestemt 
benegtes.  Enhver,  der  har  søgt  at  trænge  til  Bunds  i  vort 
Lands  økonomiske  Tilstand  i  Slægtledet  fra  1625  til  60,  véd. 
at  disse  Aar,  med  3  ulykkelige  Krige  Slag  i  Slag,  kun  kunne 
betegnes  som  en  med  rivende  Fart  voksende  Forarmelse,  der 
tilsidst  endte  med  momentant  at  bringe  mere  end  det  halve 
Land  ud  af  Dyrkning.  I  den  økonomiske  Kurve,  vort  Land- 
brug har  beskrevet  fra  1300  til  1700,  har  Forfatteren  valgt 
maaske  den  højeste  Stigning  og  den  dybeste  Sænkning  som 
Sammenligningspunkter ,  og  naar  han  saa  tilmed  forlods 
skænker  Valdemarstiden    den    halve   Udsæd,    kan    det    ikke 

undre  nogen,  allermindst  ham  selv,  at  han  kommer  til  ganske 
mærkelige  Udslag. 

Ifølge  Valdemars  Jordbog  havde  Falster  omkring  Aar 
1300  o.  620  Mark  Skyldjord,  der  beregnes  til  en  Udsæd  af 
o.  25,000  Tdr.  1660  havde  Øen  derimod  kun  en  Udsæd 
paa  12,500  Tdr.,  altsaa  brugte  Valdemarstiden  dobbelt  Ud- 
sæd imod  Tiden  omkring  1660.  »I  Aaret  1888  havde  Øen 
41,500  Tdr.  besaaet  Areal  foruden  30,000  Tdr.  Land,  der 
i  det  givne  Øjeblik  laa  brak  eller  anvendtes  til  Afgræsning 
eller  Høslet.  Baade  i  Valdemarstiden  og  ved  Aar  1660 
anvendtes  Trevangsbruget;  omtrent  halvt  saa  meget  Jord, 
som  der  var  under  Plov,  har  saaledes  henligget  til  Græs, 
og  turde  vi  da  regne,  at  man  i  hine  Tider  har  saaet  paa 
samme  Vis  som  vi  i  vore  Tider,  vilde  de  Tal,  man  skulde 
sammenstille,  blive  disse : 

13.  Aarh.  1660  1888 

Tdr.  Land  Tdr.  Land  Tdr.  Land 

Falsters  dyrkede  Areal :     o.  37,500  o.  18,750  o.  70,000 

1  de  store  Træk  fremtræder  her  Udviklingens  Gang  klart. 
At  der  siden  Fred.  III. s  Tid  er  inddraget  et  meget  stort 
Areal  under  Dyrkning,  kan  ikke  forbavse,  selv  om  man  vel 
knap  har  tænkt  sig,  at  det  dyrkede  Land  paa  en  0  som 
Falster  siden  er  omtrent  firdoblet.  Men  at  man  i  Valde- 
marstiden havde  saa  meget  Land  under  Dyrkning,  som  det 
fremgaar  heraf,  har  man  vist  aldrig  tænkt  sig,  og  dog  synes 
der  ikke  at  kunne  være  nogen  Tvivl  derom.-1 

Enhver,  der  kender  noget  til  vort  Lands  økonomiske 
Udvikling,  vil  give  mig  Medhold,  naar  jeg  i  min  Kritik  af 
Professorens  Resultater  flytter  det  midterste  Led  i  Sammen- 
ligningen en  Snes  Aar  frem  i  Tiden,  til  1682,  altsaa  til  et 
Tidspunkt,  da  Bondestanden  i  hvert  Fald  i  de  frugtbare 
Egne  atter  var  kommen  nogenlunde  til  Kræfter.  I  Aarene 
1682 — 83    foretoges    den     første     almindelige    Opmaaling    af 


1  Kr.  Erslev  anf.  St.  S.  119. 

Landets  Sædjorder,  Maalene  angaves  i  gi.  sjællandske  Alen 
og  omsattes  derefter  til  Tdr.  Land  å  14000  □  Al.  Dette 
Maal  bruge  vi  endnu,  og  Tallene  ere  altsaa  ganske  lige  til; 
vi  have  aldeles  ingen  Brug  for  tvivlsomme  Konverteringer 
fra  Udsæd  til  dyrket  Areal,  og  da  Valdemarstidens  Skyld- 
jordsmaaling  var  af  tilsvarende  Art  (om  dens  Nøjagtighed 
lader  sig  af  gode  Grunde  intet  sige),  behøve  vi  kun  at  stille 
Tallene  op  ved  Siden  af  hinanden. 

I  de  saakaldte  »Modelbøger»  opførtes  under  Matriku- 
leringen  1682  det  dyrkede  Areal  i  Tdr.,  Skpr.,  Ott.  og  Alb. 
for  hver  Ejendom,  og  jeg  har  for  Sognene  i  Falster  Nørre- 
herred1  foretaget  en  Sammentælling  af  disse  Poster  (dog 
med    Bortkastelse     af    Album),    og    disse   saaledes    let    af- 

1  Modelbog  Nr.  1736.  Bogo  er  ikke  taget  med  i  Beregningen, 
da  dens  dyrkede  Areal  ikke  findes  i  Kong  Valdemars  Jordbog.  Lige- 
ledes ere  enkelte  »øde«  Jorder  udeladte. 

rundede  Summer  findes  i  hosstaaende  Liste  sammen  med 
Kr.  Erslevs  Tal  fra  Falsterlisten,  hans  Tdr.  Udsæd  1660, 
Sognenes  opdyrkede  Areal  og  Hartkorn  i  Nutiden,  og  til 
yderligere  Sammenligning  desuden  en  Udregning  af,  hvor- 
mange  Tdr.  Land  og  Tdr.  Hartkorn  der  nu  vilde  være  faldet 
paa  Bolet. 

Ved  sin  Beregning  kom  Prof.  Erslev  til  det  Resultat, 
at  det  dyrkede  Areal  paa  Falster  i  Midten  af  Middelalderen, 
i  Midten  af  Nytiden  og  i  vore  Dage  forholdt  sig  til  hinanden 
noget  nær  som  2:1:4,  altsaa  at  det  dyrkede  Areal  1660 
var  sunket  ned  til  det  halve  af  Valdemarstidens  og  til  en 
Fjerdedel  af  det,  som  nu  findes  paa  Øen.  Opfattes  derimod 
den  middelalderlige  Censusberegning  paa  rette  Maade  som 
en  Opmaaling  af  det  dyrkede  Areal,  og  drages  saa  tillige 
det  dyrkede  Areal  1682  frem  i  Sammenligningen,  da  komme 
vi  til  et  helt  andet  Forhold.  I  Falster  Nørreherred  udgjorde 
det  dyrkede  Areal  paa  de  tre  Tidspunkter  henholdsvis: 
11,755  —  17,731  —  34,355  Tdr.  Land,  eller  de  forholdt 
sig  til  hinanden  omtrent  som  1  :  V/2 :  3.  De  to  sidste  Led 
i  Sammenligningen  ere  utvivlsomt  rigtige,  og  hvis  vi  altsaa 
blot  kunne  stole  noget  paa  de  middelalderlige  Censustal,  vil 
det  ses,  at  Kr.  Erslev  har  regnet  sig  til  en  ganske  over- 
dreven Forestilling  om  Valdemarstidens  Landboforhold.  Dens 
dyrkede  Areal  var  ikke  Halv-  men  kun  Trediedelen  af  Nu- 
tidens, ja  endog  med  Halvdelen  af  sin  egen  Størrelse  stod 
den  tilbage  for  Nedgangstiden  i  det  17de  Aarhundredes  Slutning. 

I  Slutningen  af  sin  Afhandling  om  Bronzelurernes  aku- 
stiske Egenskaber1  optager  Professor  K.  Krom  an  Spørgs- 
maalet  om  Lurerne  som  Musikinstrumenter  til  ny  Behandling. 
Han  udtaler,  at  det  tekniske  Arbejde,  der  er  anvendt  paa 
Lurerne,  maa  vække  vor  allerhøjeste  Beundring,  men  i  Be- 
tragtningen af  det,  de  rent  musikalsk  er  i  Stand  til  at  yde, 
stiller  han  sig  mere  skeptisk.  Vel  roser  han  i  Almindelighed 
deres  kraftige,  velklingende,  let  fremkaldte  Toner,  men  tillige 
drager  han  adskillige  Ufuldkommenheder  frem,  hvilke  lægges 
Lurerne  til  Last.  Forfs.  Udtryk  er  ret  rummelige,  men 
Læseren  maa  dog  af  hans  Fremstilling  nærmest  modtage  det 
Indtryk,  at  Lurerne  alligevel  ikke  kan  have  synderlig  Værdi 
som  Instrumenter.  Det  staar  i  Forbindelse  hermed,  naar 
Forf.  udtaler,  at  man  ikke  fra  dem  tør  slutte  andet  om 
deres  Frembringere  end,  at  disse  maa  have  været  dygtige 
Metalarbejdere,  men  intet  tør  slutte  om,  at  de  tillige  skulde 
have  været  i  Besiddelse   af  nogen   særlig  musikalsk  Kultur. 

Paa  væsentlige  Punkter  tager  Forf.  saaledes  Afstand  fra 
de  Slutninger,  jeg  ved  mine  Undersøgelser  af  Bronzelurerne 
er  kommet  til2.  De  Betragtninger,  han  i  den  Anledning  an- 
stiller,   forekommer  mig  imidlertid   ikke   at  være  i  Stand  til 


1  Dette  Tidsskrift,  Aarg.  1902  Pag.  79—118. 

2  Dette  Tidsskrift,  Aarg.  1893  Pag.  141—190. 

at  berøve  disse  enestaaende  Oldtidslevninger  deres  Interesse 
ogsaa  som  Musikinstrumenter.  Det  maatte  derfor  være  mig 
tilladt  at  knytte  følgende  Bemærkninger  til  Forfatterens  Frem- 
stilling. 

Et  enkelt  Punkt,  hvor  vore  Iagttagelser  ikke  falder 
sammen,  skal  først  kort  berøres  —  det  har  forøvrigt  ingen 
Betydning  for  Afgørelsen  af  Spørgsmaalet  om  Lurernes  Værdi 
som  Musikinstrumenter.  Ved  en  bestemt  Lur,  Nr.  21246 
(uden  Kæde),  har  jeg  anført  den  Mærkelighed,  at  den  har 
en  større  Tilbøjelighed  til  at  give  den  lille  Terts  end  den 
store  Terts,  hvilken  den  i  Kraft  af  Loven  om  Naturtoner 
skulde  give.  At  det  her  drejer  sig  om  en  Anomali,  har  jeg 
tidligere  stærkt  fremhævet  og  tilføjet,  at  denne  Anomali  heller 
ikke  er  mere  udpræget,  end  at  den  kan  bringes  til  at  forsvinde, 
idet  en  duelig  Blæser  kan  presse  hin  unormale  lille  Terts  op 
til  den  normale  store  Terts.  Men  det  kan  dog  ikke  overses, 
at  det  første  Interval  synes  at  ligge  nærmest.  Det  følger  af 
sig  selv,  at  jeg  for  at  fastslaa  denne  Anomalis  Tilstede- 
værelse, ved  mine  Undersøgelser  ikke  har  ladet  det  bero 
med  enkelte,  spredte  Forsøg,  men  atter  og  atter  har  gentaget 
disse  med  samme  Resultat. 

Prof.  Kroman  siger  nu,  at  ogsaa  denne  Lur  efter  de  af 
ham  anstillede  Blæseforsøg  viste  sig  at  være  ganske  normal, 
idet  den  trods  den  omhyggeligste  Undersøgelse  ikke  for  ham 
røbede  den  ringeste  Afvigelse  fra  det  normale.  Her  staar 
altsaa  Iagttagelse  imod  Iagttagelse.  Det  skal  tilføjes,  at 
Blæseforsøgene  i  sin  Tid  blev  anstillede  for  mig  af  de  dyg- 
tigste Blæsere  fra  det  kgl.  Kapel.  Deres  Navne  findes  an- 
førte i  min  tidligere  Afhandling1. 

Jeg  kommer  nu  til  Hovedsagen.  Prof.  Kroman  er  altsaa 
ved  sine  Undersøgelser  kommet  til  det  Resultat,  at  man 
næppe  tør  tilkende  Lurerne  særlig  Værdi  som  Musikinstru- 
menter.    Han    naar    til   denne   Opfattelse  ved   paa   den    ene 


1  A.  S.  Pag.  163. 

Side  at  fremdrage  alle  de  Ufuldkommenheder,  han  mener  at 
have  fundet  hos  Lurerne,  og  ved  paa  den  anden  Side  at  for- 
klare disses  gode  Egenskaber  som  uvilkaarlige  Følger  af  deres 
Frembringeres  kendte  Dygtighed  som  Bronzearbejdere,  derimod 
ikke  som  bevidst  tilstræbte  med  det  Formaal  at  fremstille 
saa  gode  Toneredskaber  som  muligt.  Det  er  Metalarbej- 
deren og  ikke  den  Tonekyndige,  som  for  Prof.  K.  staar 
som  Lurernes  egentlige  Frembringer,  og  han  præciserer  sit 
Grundsyn  derhen,  at  det  er  Øjets  og  ikke  Ørets  Sans,  der 
hos  Bronzealderens  Folk  har  været  Drivkraften  ved  Tilvirk- 
ningen af  disse  Blæsehorn. 

For  sin  Opfattelse  fremfører  han  følgende:  1)  Lurtonerne 
er  indbyrdes  falske.  2)  Lurerne  raader  kun  over  spredte 
Toner,  mangler  en  samlet  Skala.  Jeg  skal  undersøge  hvert 
af  disse  Argumenter  for  sig. 

1)  »Lurtonerne  er  indbyrdes  falske«.  Ja,  det 
er  rigtigt  nok,  absolut  taget.  For  at  blæses  rent,  maa  der 
hjælpes  paa  Tonerne  ved  Blæsemaaden,  ved  Blæserens  »Em- 
bouchure«  som  det  teknisk  hedder.  Naar  da  Tonerne  er 
falske,  skulde  vi  synes  at  have  al  Ret  til  at  bryde  Staven 
over  Lurerne  som  Musikinstrumenter.  Det  kan  vi  imidlertid 
ikke.  Thi  det  Argument,  der  hentes  herfra,  taber  ganske 
sin  Kraft  ved  en  nærmere  Betragtning  af  Tingene.  For  at 
vise  dette,  maa  det  være  tilladt,  et  Øjeblik  at  strejfe  bort 
fra  det  arkæologiske  Emne  og  tage  moderne  Musikinstrumenter 
for.  Thi  Lurerne  tør  naturligvis  ikke  betragtes  som  noget 
for  sig,  naar  vi  skal  komme  til  Erkendelse  af,  hvad  de  vir- 
kelig er  værd  paa  det  musikalske  Omraade,  men  maa  sammen- 
lignes med  andre  Instrumenter  af  lignende  Beskaffenhed.  Da 
vi  nu  ikke  i  et  Par  Tusinde  Aar  og  mere  træffer  saadanne, 
maa  vi  tage  vor  Tilflugt  til  vor  egen  Kulturperiodes  Frem- 
bringelser, tage  helt  moderne  Instrumenter  til  Sammenlig- 
ning. Denne  bliver  altsaa  yderst  ugunstig  for  Lurerne,  man 
skulde  paa  Forhaand  tro,  at  de  nødvendigvis  maatte  ligge 
under.   Det  viser  sig  imidlertid,  at  dette  slet  ikke  er  Tilfældet, 

Bronzealderens  Blæsehorn  bestaar  fuldkomment  denne  Sam- 
menligning. Sagen  er,  at  alle  Blæseinstrumenter  er  falske, 
absolut  taget.  Ogsaa  for  fuldstændig  moderne  Instrumenter,  til- 
virkede efter  alle  Erfaringens  og  Akustikens  Grundsætninger, 
gælder  det,  at  der  under  Blæsningen  stadigt  maa  rettes  paa 
Intonationen  ved  Blæserens  »Embouchure«.  At  dette  forhol- 
der sig  saaledes  med  de  Instrumenter,  der  ligesom  Lurerne 
har  et  konisk  dannet  Rør,  indrømmes  af  Prof.  K.  selv,  idet 
han  udtaler,  at  ogsaa  moderne  Blæseinstrumenter  med  Kegle- 
rør (altsaa  Valdhorn)  har  en  altfor  rask  Tonestigning  og 
derfor  ikke  er  fuldkommen  rene.  Han  kunde  have  tilføjet, 
at  alle  Blæseinstrumenter,  som  nævnt,  lider  af  samme  Ulempe. 
Saaledes  ogsaa  Metalinstrumenterne  med  tildels  cylindriske 
Rør,  Basuner  og  Trompeter.  Ogsaa  deres  Toner  er  indbyrdes 
falske,  den  første  Kvint  er  i  Forhold  til  Grundtonen  lidt  for 
lav,  Oktaven  for  høj,  den  følgende  Kvint  ligeledes  for  høj 
o.  s.  fr.  Det  er  en  Misforstaaelse  af  Prof.  K.,  naar  han  mener, 
at  der  ved  Opfindelsen  af  Ventiler  er  bødet  paa  disse  Uren- 
heder, de  er  tværtimod  blevne  værre  derved.  Overalt  viser 
det  sig,  at  selve  Redskabet  er  ufuldkomment.  Det  er  Blæ- 
serens Kunst  at  hjælpe  paa  disse  Mangler,  at  blæse  rent 
paa  det  ufuldkomne  Redskab. 

Bedre  end  disse  Metalinstrumenter,  med  hvilke  Lurerne 
efter  deres  Beskaffenhed  nærmest  bør  sammenstilles,  gaar  det 
ikke  vor  højt  udviklede  Kulturs  andre  Blæseinstrumenter, 
Træblæserne,  baade  i  deres  ældre,  nyere  og  allernyeste  Ud- 
gaver. Den  gamle  Blokfløjte  var  falsk  som  den  ny  Tver- 
fløjte  er  det,  den  gamle  Skalmeje  var  falsk  som  den  ny  Obo 
er  det  og  som  det  senest  tilkomne  Træblæseinstrument, 
Klarinetten,  er  det.  Endog  det  allernyeste  af  det  nye,  den 
forbedrede  Tverfløjte,  den  saakaldte  »Bohm-Fløjte«,  er  falsk, 
trods  den  efter  alle  videnskabelige  Regler  iværksatte  rationelle 
Inddeling  af  denne  Fløjtes  Tonerør.  Lad  os  i  det  hele  tale 
sagte,  naar  det  gælder  den  absolute  Renhed  af  vore  Blæse- 
instrumenter.    Til    alle  Tider    har    de    sat  Musikens  Mestre 

Aarb.  f.  nord.  Oldk.  og  Hist.  1903.  5 

graa  Haar  i  Hovedet.  Alessandro  Scarlatti,  det  18.  Aarh.s 
berømte  Operakomponist,  undgik  endog  af  den  Grund  at  be- 
nytte Metalblæsere  i  sit  Orkester.  »De  blæser  allesammen 
falsk«,  var  hans  Ord. 

Hvad  vi  ikke  kan  opnaa  med  al  vor  Erfaring  og  Klogt 
i  vor  egen  Kultur,  kan  vi  da  umuligt  forlange  af  en  længst 
forsvunden  Kulturperiodes  Instrumenter.  Vi  maa  derimod 
forbauses  over,  at  disse  paa  dette  vanskelige  Punkt  kan 
maale  sig  med  vore  moderne  Frembringelser.  Lurerne  er 
paa  ingen  Maade  vanskeligere  at  blæse  rent  paa  end  deres 
moderne  Efterfølgere.  Det  er  af  denne  Grund,  at  jeg  i  min 
tidligere  Afhandling  har  haft  Ret  til,  relativt  set,  at  frem- 
hæve Lurtonernes  Renhed.  De  Tusinder  af  Tilhørere,  der 
har  overværet  Lurblæsningen  Aar  efter  Aar  fra  National- 
museets Terrasse,  har  heller  ikke  haft  nogen  Anledning  til 
at  gøre  kritiske  Bemærkninger  paa  dette  Punkt. 

Og  selv  om  vi  maatte  indrømme,  at  Lurerne  fra  Bronze- 
alderen i  Retning  af  Intonation  var  vore  moderne  Blæse- 
instrumenter underlegne,  vilde  dette  kun  have  Betydning  som 
Vidnesbyrd  i  den  omhandlede  Retning,  saafremt  det  paa  en 
eller  anden  Maade  kunde  godtgøres,  at  Urenheden  ikke 
skyldtes  teknisk  Ubehjælpsomhed  ved  deres  Frembringelse, 
men  derimod  et  svigtende  musikalsk  Øre.  Men  Prof.  K.  viser 
jo  lige  det  modsatte,  idet  han  selv  konstaterer  Tilstede- 
værelsen af  et  skarpt  og  fint  Musikøre  hos  Lurernes  Frem- 
bringere. I  Slutningen  af  sin  Afhandling  gør  han  den  ny 
og  særdeles  interessante  Iagttagelse,  at  den  fine  Samstem- 
ning, vi  finder  mellem  de  to  Lurer,  der  udgør  et  Par,  maa 
være  tilvejebragt  ved  en  særlig  og  mærkelig  rationel  Tilpas- 
ning af  Instrumentet,  efter  at  det  var  færdigt,  nemlig  ved 
Forkortelse  af  Røret  forneden  paa  det  dybeste  Exemplar. 
Dermed  er  det  i  hvert  Fald  givet,  at  Lurernes  Frembringere 
særdeles  vel  har  vidst  at  skelne  mellem  falske  og  rene  Toner. 
Man  indvende  ikke,  at  dette  ikke  betyder  stort,  at  det  kun 
er  noget  saare  elementært,  musikalsk  taget.    Der  gives  visselig 

Folk  den  Dag  idag,  der  end  ikke  er  naaede  til  dette  Stand- 
punkt. 

2)  »Lurerne  raader  kun  over  spredte  Toner, 
mangler  en  samlet  Skala«.  Ogsaa  dette  er  rigtigt. 
Som  alle  Blæsehorn,  der  ikke  er  forsynede  med  Ventiler, 
raader  Luren  over  de  saakaldte  »Naturtoner«,  der  i  Instru- 
mentets naturlige  Toneleje  kun  bestaar  af  Prim,  Terts,  Kvint, 
Septim  og  Oktav,  medens  Sekund,  Kvart  og  Sext  i  Skalaen 
mangler.  En  samlet  Række  af  diatoniske  og  kromatiske 
Toner  optræder  først  i  Instrumentets  højeste  Oktav,  hvilken 
man  ikke  uden  videre  kan  antage,  at  Lurblæserne  i  hin 
fjerne  Oltid  har  haft  Blæsedygtighed  nok  til  at  anvende.  I 
min  tidligere  Afhandling  har  jeg  udførlig  gjort  Rede  for 
alt  dette  (S.  177—80,  182—84).  Det  er  givet,  Lurerne  er 
henviste  til  at  bevæge  sig  paa  »Naturtonernes«  mere  snævre 
Omraade.  Men  det  indses  rigtignok  ikke,  hvad  dette  beviser 
imod  Lurerne  som  Musikinstrumenter.  Det  vilde  kun  bevise 
noget,  saafremt  Lurerne  i  denne  Henseende  var  væsentlig 
ringere  stillede  end  de  andre  Instrumenter,  vi  kender  af 
samme  Art.  Men  dette  er  jo  ingenlunde  Tilfældet.  De 
samme  Toner,  Lurerne  mangler,  maa  hele  den  store  Instru- 
mentklasse, hvortil  de  hører,  ogsaa  give  Afkald  paa,  og  i 
denne  Klasse  —  Blæsere  med  kedelformet  Mundstykke  — 
befinder  sig  de  meget  kendte  moderne  Instrumenter  Trom- 
peter og  Valdhorn,  saaledes  som  de  var  beskafne  lige  indtil 
vor  egen  Tidsalder.  Alene  for  Basunerne,  der  hører  samme- 
steds hen,  gælder  det,  at  de  allerede  paa  et  forholdsvis  tidligt 
Stadium  blev  indrettede  med  en  vilkaarlig  Forskydning  af  Tone- 
røret (»Trækbasun«),  hvilken  tillader  at  supplere  de  nævnte 
Naturtoner  med  de  manglende  Toner  i  Skalaen.  Men  først 
saa  sent  som  i  den  første  Halvdel  af  det  19de  Aarh.,  altsaa 
i  en  Tidsalder,  vi  selv  tildels  har  oplevet,  naaede  Trompeter  og 
Valdhorn  det  samme  ved  Anbringelsen  af  et  Ventilsystem. 
Denne  Opfindelse  har  bevirket,  at  vi  ogsaa  paa  disse  Instru- 
menter   kan    faa    de    manglende   Toner    med,   men   den  har 

5* 

rigtignok  tillige  forringet  Instrumentets  naturlige  Ydeevne  i 
Retning  af  Tonefylde  og  Velklang.  Før  det  nævnte  Tids- 
punkt, altsaa  i  hele  vor  europæiske  Musiks  egentlig  »klas- 
siske« Periode,  kendte  man  ikke  til  andet  end  til  Trompeter 
og  Valdhorn,  der  kun  raadede  over  »Naturtoner«  ganske  lige- 
som Lurerne.  Man  kom  imidlertid  i  den  musikalske 
Praxis  godt  ud  af  det  med  dette  Tonemateriale.  For  Instru- 
menter af  denne  Art  er  det,  at  Mestre  som  Bach  og  Håndel 
og  Gluck,  at  Symfoniens  klassiske  Repræsentanter,  Haydn, 
Mozart,  ja  selv  Beethoven  har  komponeret  i  deres  Værker! 
Vi  maa  da  have  al  Agtelse  for  disse  »ufuldkomne«  Instru- 
menter ! 

Paa  dette  Omraade  er  der  altsaa  ingen  Forskel  mellem 
Bronzealderens  Blæsehorn  og  deres  moderne  Efterkommere 
lige  ned  til  vor  Tid.  Ikke  heller  er  der  Forskel  paa  Mæng- 
den af  deres  Toner,  det  skulde  da  være  den,  at  Oldtidens 
Lurer  snarest  er  de  fleste  andre  nyere  Instrumenter  af  samme 
Bygning  overlegne  i  denne  Henseende.  Tager  vi  hele  Om- 
fanget af  Lurens  brugelige  Toner,  er  der  kun  et  enkelt  mo- 
derne Instrument,  der  i  sine  Naturtoners  Mængde  kan  tage 
det  op  med  Luren,  nemlig  Valdhornet.  Denne  Tonerigdom 
hos  Bronzelurerne  er  det  vel  værd  at  mærke  sig,  naar  vi 
skal  blive  klar  over,  hvad  de  duer  til  som  Musikinstrumenter. 
Heller  ikke  staar  Luren  tilbage,  hvad  den  æstetiske  Be- 
skaffenhed af  Tonerne  angaar.  Dens  Toner  er  ganske  vist 
mindre  glansfulde,  mere  dumpe  i  Klangen  end  de  moderne 
Blæseinstrumenters.  For  at  frembringe  glansfulde  Toner,  maa 
nemlig  Rørvægene  af  Instrumentet  være  ganske  tynde,  og  i 
denne  Henseende  er  de  moderne  Trompeter,  Basuner  og  Vald- 
horn heldigere  stillede  end  Lurerne,  fordi  de  er  tildannede 
af  udvalsede  Metalplader,  medens  Lurerne  som  bekendt  er 
støbte.  Men  Lurens  Toner  er  afgjort  smukke,  fyldige  og 
mættede  med  Velklang,  alt  imens  de  kan  bringes  op  til  at 
gjalde   igennem    med    en   imponerende  Styrke.     Dertil   er   de 

sikre  i  Ansættelsen,  giver  nemt  an,  løber  let.  Luren  er  et 
Instrument,  der  falder  godt  til  Munden,  er  let  at  blæse. 

Vi  ser  altsaa,  at  Bronzealderens  Lurer  kan  staa  Maal 
i  alt  væsentligt  med  Nutidens  Blæseinstrumenter  af  samme 
Art,  baade  hvad  Intonation,  Toneomfang,  Tonernes  Beskaf- 
fenhed og  hele  Blæsemaaden  angaar.  Med  andre  Ord,  det 
er  fortræffelige  Instrumenter.  Det  eneste,  man,  snart  sagt, 
fra  et  Nutidsstandpunkt  kunde  savne  hos  dem,  er  Ventiler. 
Da  man  nu  vel  næppe  med  Rette  kan  bebrejde  Oldtidens 
Lurmænd,  at  de  ikke  for  henved  3000  Aar  siden  har  op- 
fundet det  Ventilsystem,  som  end  ikke  Klassikerne  i  vor 
moderne  Musik  har  kendt,  saa  ses  det  ikke  rettere  end,  at 
vi  maa  blive  staaende  ved  dette,  at  Bronzelurerne  er  for- 
træffelige Instrumenter,  saa  gode,  at  de  endog  kan  stilles 
sammen  med  dem,  Nutidens  Kultur  har  frembragt. 

Hvilke  Slutninger,  man  kunde  drage  af  denne  Erken- 
delse, bliver  et  Spørgsmaal  for  sig.  Prof.  K.  vil  her  ikke 
gaa  saa  vidt  som  jeg,  mener  derimod,  at  man  overhovedet 
fra  Lurerne  ikke  kan  slutte  sig  til  nogetsomhelst  angaaende 
deres  Frembringeres  musikalske  Evner.  Dette  turde  dog  vel 
hænge  sammen  med,  at  han  i  det  hele  ikke  har  faaet  Syn 
for  Lurerne  netop  som  Musikinstrumenter.  Vi  kan  ikke 
lukke  Øjet  i  for  den  mærkelige  Kendsgerning,  at  en  saa 
fjern  Kulturperiode  har  frembragt  Musikinstrumenter  af  saa 
fortrinlig  Beskaffenhed.  Prof.  K.  siger,  at  dette  kan  skyldes 
et  Tilfælde,  men  det  turde  dog  være  at  sætte  Lurerne  altfor 
lavt.  Man  kommer  ikke  ved  et  Lykketræf  til  Instrumenter 
som  disse.  De  Resultater,  vi  vinder  ved  en  nærmere  Be- 
tragtning af  deres  Ydeevne  og  ved  en  Sammenligning  med 
vore  egne  Instrumenter,  maa  naturligt  føre  os  til  den  almin- 
delige Slutning,  at  det  Folk,  som  har  frembragt  dem,  maa 
have  været  hvad  man  kalder  musikalsk,  har  besiddet  musi- 
kalsk Evne,  været  musikalsk  interesseret.  Videre  end  til 
denne  almindelige  Slutning  kan  vi  imidlertid  ikke  naa,  saa 
længe  vi  kun  har  Lurerne  at  holde  os  til.  Som  alle  lignende 

Instrumenter  kan  de  kun  blæse  Signaler  eller  korte  signal- 
lignende  Melodier.  Derfor  kan  vi  intet  vide  om  hin  Tidsal- 
ders Tonesystem  eller  den  nærmere  Beskaffenhed  af  dens 
Musikkultur.  Vi  kan  kun  sige,  at  Lurerne  maa  være  frem- 
gaaede  af  en  høj  almindelig  Kultur,  hvori  Musiken  har  været 
repræsenteret  langt  ud  over  et  primitivt  Standpunkt. 

Et  enkelt  Punkt  i  Prof.  K.s  Bemærkninger  kan  jeg  til 
Slutning  ikke  undlade  at  komme  lidt  nærmere  ind  paa.  Det 
er  hos  ham  kommet  til  at  træde  stærkt  frem.  Kan  vi,  ud 
fra  den  Omstændighed,  at  Lurerne  er  fundne  parvis  og  stem- 
mer parvis,  drage  den  Slutning,  at  der  mulig  kunde  være 
blæst  tostemmigt  paa  dem?  Udførligt  tager  Prof.  K.  her  til 
Orde  og  hævder,  at  om  dette  kan  der  aldeles  ikke  være 
Tale.  »Tostemmighed  i  moderne  Forstand  har  sikkert  ligget 
milevidt  fra  Tidsalderens  Tanke«.  Da  jeg  i  Slutningen  af 
min  Afhandling  kom  ind  paa  hele  dette  Spørgsmaal  om 
Flerstemmighed,  vidste  jeg  fuldt  vel,  hvilket  ømtaaligt  Emne, 
jeg  behandlede,  og  har  derfor  med  Villie  udtalt  mig  yderst 
forsigtig  her.  De  forskellige  Muligheder,  ikke  alene  for,  men 
ogsaa  imod  en  Antagelse  om  Tostemmighed,  er  i  min  Frem- 
stilling (Pag.  185 — 87)  redede  ganske  objektivt  ud  fra  hin- 
anden, og  det  udtales  til  Slutning,  at  den  endelige  Afgørelse 
maa  bero  paa  et  rent  individuelt  Skøn.  Musikhistoriens  Jord- 
bund, hedder  det  saaledes,  er  endnu  saa  lidt  opdyrket  paa 
dette  Omraade,  at  der  maa  mere  Lys  til  end  det,  disse  Stu- 
dier forskaffer  os,  inden  man  tør  drage  bestemte  Slutninger. 
At  jeg  herefter  skulde  have  tænkt  mig  »Tostemmighed  i  mo- 
derne Forstand«  som  praktiseret  af  Bronzealderens  Folk,  er 
da  en  besynderlig  Misforstaaelse. 

Noget  andet  er,  at  jo  mere  jeg  senere  har  beskæftiget 
mig  med  dette  Spørgsmaal,  desto  mere  staar  det  klart  for 
mig,  at  da  Lurfundene  altid  viser  den  Mærkelighed,  at  Lu- 
rerne ligger  parvis  sammen  og  stemmer  parvis  med  hinanden, 
og  da  Lurerne  derfor  maa  antages  at  være  beregnede  paa  at 
blæses  parvis,   saa  kan  en  vis  Grad  af  Tostemmighed  under 


OM   BRONZELURERNE  SOM  MUSIKINSTRUMENTER.  71 

Blæsningen  ikke  være  undgaaet.  Naturligvis,  for  at  jeg  atter 
skal  gentage  det,  kun  det  allerførste,  simple  Grundlag  for 
Tostemmighed,  saaledes  som  Lurerne  efter  deres  Beskaffenhed 
er  i  Stand  til  at  give  det,  altsaa  enkelte  Tertser,  Kvinter 
eller  Oktaver.  Den  ene  Lurblæser  behøver  blot  af  Vanvare 
at  blæse  en  fejl  Tone,  for  at  denne  primitive  Tostemmighed 
af  sig  selv  maa  vise  sig.  Det  være  langt  fra  mig  at  hævde, 
at  dermed  har  Bronzealderens  Folk  givet  sig  til  at  dyrke 
kunstnerisk  Flerstemmighed  —  fra  hine  elementære,  spredtvis 
forekommende  Samklange,  til  Tostemmighed  i  moderne  For- 
stand er  der  selvfølgelig  endnu  et  meget  stort  Spring.  Men 
noget  højst  interessant  har  vi  dog  hermed  fundet:  det  første 
primitive  Grundlag  for  al  Flerstemmighed.  De  mange  Blæse- 
horn,  Oldtiden  kendte,  maa  have  givet  samme  Resultat,  for  saa 
vidt  Instrumenterne  stemte  sammen  og  blæstes  samtidigt,  saa- 
ledes Jødernes  og  Ægypternes  Trompeter,  Antik  ens  Salpinx 
og  Tuba  og  Buccina.  Men  vore  danske  Bronzelurer  er  her 
langt  de  interessanteste,  fordi  de  er  de  ældste  existerende 
Instrumenter  og  dertil  kan  blæses  den  Dag  idag  og  vise  alle 
deres  Intervaller,  mens  vi  af  de  andre  Oldtidsinstrumenter 
kun  har  Navnet  igen.  Professor  Kroman  gør  rigtigt  op- 
mærksom paa,  at  primitive  Folkeslag  jævnlig  viser  den  Ejen- 
dommelighed, ikke  at  kunne  lide  Flerstemmighed.  Men  noget 
Bevis  for,  at  Bronzealderens  Folk,  der  har  haft  kunstnerisk 
Snille  til  at  fremstille  disse  prægtige  Blæsehorn,  skulde  staa 
paa  et  saa  lavt  musikalsk  Standpunkt,  afgiver  denne  fra 
vilde  Folkeslag  hentede  Iagttagelse  rigtignok  ikke.  Tvært- 
imod forekommer  det  mig,  at  vi  maa  antage,  at  Lurfolkets 
musikalske  Øre,  der  mærkelig  sikkert  har  forstaaet  at  skelne 
rene  Toner  fra  falske  Toner,  ogsaa  har  følt  æstetisk  Vel- 
behag ved  en  Samklang  af  en  Terts,  en  Kvint  eller  en  Oktav. 
Denne  Erkendelse  er  ikke  uden  historisk  Rækkevidde. 
Tænker  vi  nøjere  over  denne  Sag,  kommer  vi  til  at  se  Spørgs- 
maalet  om  de  musikalske  Harmoniers  Oprindelse  fra  en  helt 
ny  Side.    I  Samklangen  af  Naturtonerne  af  Oldtidens  Blæse- 

horn  —  saavel  af  Bronzelurerne  som  af  de  andre  Blæseinstru- 
menter fra  denne  tidlige  Periode  —  og  i  disses  hovedsagelig 
konsonerende  Intervaller  finder  vi  da  den  allerførste  Be- 
gyndelse paa  den  lange  Udvikling,  der  Aartusinder  senere 
skulde  føre  til  vor  Kulturmusiks  Flerstemmighed.  Det  er  fra 
dette  historiske  Standpunkt,  at  Spørgsmaalet  om  en  mulig 
primitiv  Tostemmighed  ved  Bronzealderens  Lurblæsning  har 
saa  betydelig  en  Interesse.  Hele  Kapitlet  om  Oprindelsen  til 
Harmonierne,  hvilken  vi  hidtil  har  plejet  at  datere  først  fra 
Middelalderens  barbariske  saakaldte  »Organum« ,  trænger 
sikkert  haardt  til  ny  Behandling.  Nyere  Forskninger  har  alt 
vist  dette  paa  andre  Omraader.  Det  Bidrag,  de  danske 
Lurer  fra  Bronzealderen  bringer,  vil  blive  af  stor  Betydning 
for  Undersøgelsen  af  hele  dette  interessante  Spørgsmaal. 


NIELS   EBBESENS  VISE 

AF 

SOFUS   LARSEN. 


I.    Overfaldet  i  Randers. 

Vi  er  ikke  længere  i  Stand  til  at  danne  os  en  klar  Fore- 
stilling om,  hvorledes  egentlig  det  Uvejr  trak  sammen,  der 
førte  til  Katastrofen  i  Randers  Natten  til  den  1.  April  1340. 

Det  er  ingenlunde,  fordi  vi  mangler  de  faste  Støttepunkter 
for  Forskningen,  som  kun  samtidige  Dokumenter  formaar  at 
give.  Tvertimod,  de  findes  i  ikke  ringe  Mængde  og  kaster 
skarpe  Streiflys  over  enkelte  Punkter;  men  Situationen  skifter 
paa  dette  Tidspunkt  med  rivende  Hast,  og  Traadene  i  den 
politiske  Væv  er  saa  spejede,  at  den  Vejledning,  vi  kan  hente 
hos  Datidens  tarvelige  Krøniker,  viser  sig  ganske  utilstrækkelig, 
naar  vi  forsøger  paa  at  udrede  Begivenhedernes  Gang  og 
belyse  de  handlende  Personers  Motiver.  Man  nødes  idelig 
til  ved  Hjælp  af  Formodninger  at  udfylde  Overleveringens 
Huller,  og  Resultatet  maa  derfor  nødvendigvis  blive  utilfreds- 
stillende. 


Ved  Begyndelsen  af  1336  stod  Grev  Gerhard  af  Hol- 
sten paa  Højdepunktet  af  sin  Magt:  Foruden  sine  holstenske 
Besiddelser  sad  han  inde  med  næsten  hele  Nørrejylland  som 
Pantelen;  Fyn  havde  han  som  Arvelen,  og  i  sin  Egenskab 
af  Formynder  for  Søstersønnen,  Hertug  Valdemar,  raadede 
han  i  Sønderjylland.  —  Tilmed  var  den  danske  Kongestamme 

Aarb.  f.  nord.  Oldk.  og  Hist.  1903.  g 

under  den  fortvivlede  Kamp  imod  ham  næsten  gaaet  til  Grunde : 
Kong  Kristoffer  var  død,  ligesaa  hans  ældste  Søn  Erik,  Otto 
sad  sikkert  forvaret  i  Grevens  eget  Fangetaarn;  den  yngste, 
Valdemar,  var  den  eneste  Arving  til  Slægtens  Krav  og  Haab ; 
men  han  var  kun  en  Dreng,  og  der  var  dengang  slet  ingen 
Udsigt  til,  at  han  igen  skulde  kunne  samle  det  Rige,  som 
Uforstand  og  Ulykke  havde  splittet. 

Det  svage  Punkt  i  Grevens  tilsyneladende  imponerende 
Magtstilling  var  Sønderjylland,  det  uundværlige  Bindeled 
mellem  hans  Besiddelser.  Her  havde  han  kun  Magten  ad 
interim,  og  derfra  var  det  ogsaa  Vanskelighederne  begyndte 
at  rejse  sig. 

Den  4de  Marts  1336  nedlagde  Greven  —  vel  næppe  med 
sin  gode  Vilje1  —  Formynderskabet  over  Søstersønnen,  som 
havde  fyldt  sit  21de  Aar.  Ved  denne  Lejlighed  frafaldt  Her- 
tugen i  en  højtidelig  Erklæring  alle  Krav,  som  han  maatte 
kunne  rejse  i  Anledning  af  Værgemaalet,  særlig  med  Hensyn 
til  Langeland.  Ikke  destomindre  opstod  der  —  rimeligvis 
allerede  i  den  nærmest  følgende  Tid  —  Rivninger  imellem 
dem  baade  paa  Grund  af  deres  uberigtigede  Mellemværende 
fra  Formynderskabets  Dage2,  og  fordi  Greven  krævede  fri 
Gennemmarsch  gennem  Hertugdømmet  til  sine  danske  Be- 
siddelser. Foreløbig  fandt  Hertugen  det  dog  ikke  raadeligt 
at  lade  det  komme  til  aabent  Brud  med  sin  mægtige  Mor- 
broder. Den  2den  Februar  1339  indgaar  han  i  Slesvig  For- 
Hor  med  ham3;  men  begge  Parter  har  vel  nok  været  paa  det 


1  Det  var  først  paa  Hertugens  udtrykkelige  Opfordring-,  at 
Greven  bekvemmede  sig  til  at  nedlægge  Formynderskabet;  jvnfr. 
Hasse,    Schl.-Holst.-Lauenb.    Regesten  &  Urkunden  3,  590. 

2  Hvornaar  disse  Stridigheder  begyndte,  er  det  ikke  muligt  at 
afgøre:  skøndt  baade  Greven  og  Hertugen  var  med  i  det  Lande- 
fredsforbund,  der  afsluttedes  mellem  en  Del  af  Nordtysklands  Fyrster 
og  Stæder  i  Lybek  11.  Jan.  1338  (Liib.  Urkb.  2,  619),  er  der  jo 
alligevel  intet  i  Vejen  for,  at  Uenigheden  mellem  dem  kan  have  været 
af  ældre  Dato. 

3  Hasse   S.  H.  L.  Reg.  &  Urk.  3,  587. 

Rene  med,  at  dette  Forlig  ikke  betød  varig  Udsoning,  men 
kun  Udsættelse  af  det  endelige  Opgør  til  bedre  Tid  og  Lej- 
lighed. Saameget  er  vist,  at  det  spændte  Forhold  ingen- 
lunde bedredes  i  Aarets  Løb;  og  naar  vi  i  Begyndelsen  af 
Januar  1340  finder  Grev  Gerhard  i  Færd  med  for  høj  Be- 
taling at  hværve  Lejetropper  i  Tyskland1,  kan  disse  Rust- 
ninger næppe  have  haft  andet  Formaal  end  at  true  Hertugen 
til  Eftergivenhed  eller,  hvis  han  var  dumdristig  nok  til  at 
prøve  Vaabenlykken ,  knuse  ham  og  under  en  eller  anden 
Form  indlemme  Sønderjylland,  der  saa  ubekvemt  spærrede 
Adgangen  til  Grevens  danske  Besiddelser,  i  det  nydannede  Rige. 

Enten  det  nu  var  paa  Opfordring  af  Hertugen,  som  ikke 
ventede  sig  noget  godt  Udfald  af  en  aaben  Kamp  med  sin 
krigsvante  Modstander,  eller  fordi  de  af  Hensyn  til  deres 
egen  Sikkerhed  nødigt  saa,  at  Grevens  Magt  voksede,  havde 
en  Del  af  Nordtysklands  Fyrster  og  Herrer,  allerede  før  Grev 
Gerhard  paabegyndte  sine  Rustninger,  indbudt  de  stridende 
Parter  til  et  Møde  i  Lybek  i  Begyndelsen  af  Januar  1340 
for  at  mægle  mellem  dem2. 

Her  trak  Forhandlingerne  i  Begyndelsen  i  Langdrag; 
det  har  aabenbart  ikke  været  nogen  let  Sag  at  naa  til  en 
rimelig  Løsning.  Naar  alligevel  Mødet  ikke  endte  resultat- 
løst,  var  det  fordi  Hertugen  kom  til  at  trække  det  korteste 


1  lbid.  3,  611;  Quellensamml.  d.  S.  H.  L.  Gesellsch.  f.  vat. 
Gesch.  1,  65. 

2  Detmar  (Die  Chron.  d.  niedersåchs.  Stådte  ed.  Koppmann  I, 
483)  udtrykker  sig  mindre  nøjagtigt,  naar  han  siger,  at  Mødet  blev 
sammenkaldt  for  at  forhandle  ,umme  vrede  des  landes  unde  umme 
andere  grote  sake'.  Det  var  næppe  noget  almindeligt  Landefreds- 
møde  (jvnfr.  Koppmanns  Bemærkning  i  Note  2  til  dette  Sted  ,Eine 
Landsfriedensversammlung  von  1340  ist  nicht  bekannt') ;  Hensigten 
med  det  har  kun  været,  som  den  følgende  Beretning  ogsaa  viser,  at 
stifte  Fred  mellem  Greven  og  Hertugen.  —  Samtidig  har  man  ogsaa 
forsøgt  at  rejse  Spørgsmaalet  om  Valget  af  en  Konge  i  Danmark; 
men  det  fremgaar  tydeligt  af  Forliget  af  11.  Febr.  1340,  at  Greven 
har  vidst  ganske  at  forpurre  denne  Sag. 

Straa  og  maatte  gaa  ind  paa  Forliget  af  Ilte  Febr.  1340. 
Lejetropperne,  der,  efterhaanden  som  Forhandlingerne  trak 
ud,  i  store  Skarer  flokkedes  om  Grevens  Faner,  havde  givet 
hans  Fordringer  den  fornødne  Vægt. 

Hertugen  indvilligede  ved  denne  Traktat1  i  at  sætte 
Grev  Gerhard  Sønderjylland  til  Pant  for  25000  Mark  lødigt 
Sølv.  Til  Gengæld  overtog  han  Grevens  Pantelen  i  Nørre- 
jylland med  Undtagelse  af  det  halve  Bruskherred2,  som 
Greven  forbeholdt  sig  for  at  have  fri  Forbindelse  med  Fyn, 
for  43000  Mark  lødigt  Sølv.  Differensen  mellem  disse  Summer 
skulde  Hertugen  udrede  til  nærmere  fastsatte  Terminer  i 
Løbet  af  et  halvt  Aar.  Betalte  han  ikke  til  den  bestemte 
Tid  eller  stillede  Gidsler  for  de  Summer,  han  skulde  udrede, 
forpligtede  han  sig  til  foreløbig  at  tilbagegive  Greven  visse 
Slotte  og  Landstrækninger  som  Sikkerhed  for  Beløbet.  Trak- 
taten tænktes  at  træde  i  Kraft  straks. 

Dog  forbeholdt  Hertugen  sig  Betænkningstid  og  Ret  til 
at  forblive  ved  sit  Land ,  hvis  han  efter  at  have  overlagt 
Sagen  nærmere  foretrak  ikke  at  indlade  sig  paa  Byttehandlen. 

Hvad  Grev  Gerhard  opnaaede  ved  denne,  er  klart  nok 3 : 
Hans  Lande  kom  til  at  udgøre  et  sammenhængende  Hele,  og 
han  slap  paa  en  nem  Maade  uden  om  de  Vanskeligheder, 
som  Haandhævelsen  af  Herredømmet  over  Nørrejyllands 
urolige  og  fjendtligsindede  Befolkning  stadig  voldte.  Her- 
tugen derimod  vandt  intet  ved  Byttet  uden  den  usikre  Ud- 
sigt til  noget  større  Besiddelser,  end  han  tidligere  havde  haft; 
men  denne  Fordel  blev  mere  end  opvejet  ved  de  store  Gælds- 
forpligtelser, han  havde  paataget  sig,  der  hurtigt  kunde  føre 


1  Aftrykt  hos  Hasse,  S.  H.  L.  Urk.  &  Reg.  3,  613—618. 

2  I  Byttet  indgik  ikke  Varde,  som  Greven  betragtede  som  sit 
Arvegods,  og  naturligvis  heller  ikke  Skanderborg  Slot  og  Len,  der 
tilhørte  Grev  Johan. 

3  Om  Betydningen  af  denne  Traktat  for  de  to  kontraherende 
Parter  se  K.  Erslev  i  Hist.  Tidsskr.  6,  6,  400  ff;  A.  D.  Jørgens  e  n 
ibid.  6,  6,  671  ff;  Erslev  ibid.  7,  1,  110  ff. 

ham  ind  i  uoverskuelige  Vanskeligheder.  Den  Ret,  han  i 
Traktaten  havde  forbeholdt  sig  til  igen  at  indløse  Hertug- 
dømmet fra  Greven,  var,  som  Forholdene  dengang  laa,  ret 
illusorisk. 

Den  Anskuelse  har  hidtil  været  eneraadende,  at  denne 
Traktat  aldrig  er  traadt  i  Kraft.  Gaar  man  ud  fra 
denne  Antagelse,  forekommer  det  mig,  at  de  nærmest  følgende 
Begivenheder  egentlig  er  ganske  uforklarlige. 

Kort  Tid  derefter  ser  vi  nemlig,  at  Grev  Gerhard  og 
hans  Lejehær  raser  med  Ild  og  Sværd  i  Nørrejylland,  og 
samtidigt  befinder  han  sig  i  aaben  Kamp  med  Hertugen1. 
I  Ilmarscher  er  han  med  sine  Tropper  draget  gennem  Sønder- 
jylland uden  at  sikre  sig  dets  faste  Pladser  og  Slotte;  da 
han  naar  ind  i  Nørrejylland,  deler  han  sin  Styrke  og  stiller 
to  Afdelinger  under  Kommando  af  sine  Sønner  Henrik  og 
Claus;  selv  koncentrerer  han  sig  —  efter  Sigende  med  4000 
Mand  —  ikke  omkring  en  af  sine  faste  Borge,  men  i  den 
aabne  By  Randers2.  Hvor  træffer  vi  nu  under  alt  dette 
Hertugen?  Naturligvis  i  hans  Land!  Nej,  i  Nørrejylland, 
hvorhen  han  er  naat  før  Grevens  Ankomst3.  Dennes  hele 
Optræden  tyder  bestemt  paa,  at  han  pludselig  er  bleven 
overrasket  af  en  farefuld  Situation,  og  Faren  synes  at 
have  truet  ikke  fra  Sønder-  og  Nørrejylland  i  Forening,  men 
alene  fra  Nørrejylland. 

Formodentlig  hænger  Sagen  da  saaledes  sammen:  Her- 
tugen har,  som  rimeligt  var,  kun  nødtvungen  indladt  sig  paa 
Forliget;  han  har  været  paa  det  Rene  med,  at  de  pekuniære 

1  Detmar  p.  483  (Chron.  d.  nieders.  Stadte  I);  Sej  de  lin, 
Diplom.  Flensb.  1,  46:  , Vort  mer,  alle  vangene,  de  gevangen  sint  an 
beyden  siden  in  desserne  ørløge,  de  de  hertoghe  mit  sinen  hulperen 
vseme  vadere  greuen  Gherde  vnde  vs  vnde  vsen  hvlperen  afge- 
vangen  hebben,  vnde  de  vse  vader  vnde  wi  mit  vsen  hvlperen  deme 
hertoghen  vnde  sinen  hvlperen  afgevangen  hebben,  de  scølen  los  wesen 
an  beyden  siden'. 

2  Den  jyske  Krønike  (Script,  rer.  Dan.  II,  392). 

3  Detmar  1.  1. 

Forpligtelser,  han  i  den  Anledning  havde  paataget  sig,  langt 
oversteg  hans  Kræfter  og  hurtigt  vilde  føre  ham  ind  paa 
det  samme  Skraaplan,  ad  hvilket  Kong  Kristoffer  var  gledet 
ned  i  Ulykke  og  Skændsel.  Han  har  da  i  sin  Nød  spillet 
højt  Spil,  forsøgt  at  rejse  Nørrejyllands  Befolkning  til  Kamp 
mod  det  holstenske  Voldsherredømme  og  sendt  Morbroderen 
sit  Fejdebrev  eller  maaske  blot  undladt  at  betale,  hvad  han 
skulde. 

Ud  fra  disse  Forudsætninger  bliver  Grevens  Optræden 
naturlig  og  let  forklarlig.  Han  retter  ikke  noget  Angreb  paa 
Sønderjylland,  simpelthen  fordi  det  ved  Forliget  allerede  var 
kommet  i  hans  Besiddelse;  derimod  gør  han  et  hærgende 
Indfald  i  Nørrejylland;  thi  under  de  givne  Omstændigheder 
galdt  det  for  ham  snarest  muligt  at  sætte  Hertugen  til  Vægs 
og  lamslaa  Bevægelsen,  inden  den  voksede  sig  stærk.  Saa- 
ledes  forstaar  man  ogsaa,  hvorledes  Hertugen  kommer  før 
Greven  til  Nørrejylland:  Han  er  draget  derhen  for  at  over- 
tage sine  ny  Besiddelser;  og  han  begynder  ikke  Kampen  i 
Sønderjylland,  fordi  dette  Land  ikke  længer  er  i  hans  Eje. 

Endelig  maa  det  bemærkes,  at  der  ikke  i  nogen  Kilde 
foreligger  Efterretning  om,  at  Nørrejylland  før  Grevens  Ind- 
fald paa  egen  Haand  har  rejst  Oprørsfanen  imod  ham.  Denne 
Forudsætning  maatte  man  naturligvis  i  tidligere  Tid  gaa  ud 
fra1,  da  ellers  hans  Handlemaade  blev  den  rene  Taabelighed. 
Ved   dens   Hjælp    kan   man   ganske   vist   ogsaa    forklare   sig 


1  Hvitfeld  har  i  II.  Part  af  sin  Krønike  S.  415  opstillet  den 
Formodning,  at  Jyderne  gjorde  Opstand,  fordi  Greven  uden  deres  eget 
Samtykke  vilde  give  dem  en  ny  , Herre  offuer  Hoffuet'.  Men  i  ældre 
Kilder  finder  vi  intet,  som  kan  bestyrke  denne  Antagelse.  Ja,  den 
strider  endog  mod,  hvad  der  fra  anden  Side  fortælles ;  thi  Grevens 
Sønner  kunde  i  saa  Tilfælde  umuligt  have  mistænkt  Hertugen  for  at 
staa  i  Ledtog  med  deres  Faders  Drabsmand  (jvnfr.  Detmar  ed.  Kopp- 
mann  p.  485) ;  og  ganske  ubegribeligt  vilde  det  ogsaa  være,  hvorledes 
Greven  under  saadanne  Omstændigheder  samtidigt  kunde  ligge  i  Strid 
baade  med  Jyderne  og  med  Hertugen,  som  han  vilde  indsætte  til  Herre 
i  deres  Land. 

hans  Indfald  i  Nørrejylland;  men  det  bliver  stadig  lige  ufor- 
staaeligt,  at  Hertugen,  som  nylig  har  sluttet  Forlig  med  ham 
i  Lybek,  iler  forud  for  ham  til  Nørrejylland  og  begynder 
Kampen  dér,  tilmed  da  han  paa  dette  Tidspunkt  ikke  kunde 
være  uvidende  om,  at  hans  Modstander  raadede  over  impo- 
nerende Troppemasser.  Endvidere  forbliver  det  en  Gaade, 
hvorfor  Greven  roligt  lader  sin  Fjendes  Land  og  Slotte  ligge, 
skøndt  hans  Retrætelinie  gik  igennem  Sønderjylland. 

Ud  over  disse  Vanskeligheder  kommer  vi,  som  sagt,  kun  ved 
at  antage,  at  Byttetraktaten  virkelig  er  traadt  i  Kraft,  og 
at  Greven,  inden  Striden  brød  ud,  har  overtaget  Sønderjylland, 
Hertugen  hans  Pantelen  i  Nørrejylland. 

Imod  den  af  mig  fremsatte  Formodning  kan  der  ikke 
hentes  nogen  Indvending  fra  de  i  den  nærmest  følgende  Tid 
afsluttede  Traktater1.  Ja,  jeg  vil  endog  driste  mig  til  at 
hævde,  at  det  ud  fra  dette  Synspunkt  bliver  langt  lettere 
forklarligt,  at  Hertugen  kunde  indlade  sig  paa  den  mærkelige 
Byttetraktat  af  25.  Juni  1340,  der  trods  enkelte  Ændringer 
i  hans  Favør  i  Virkeligheden  er  en  Fornyelse  af  Forliget 
med  Grev  Gerhard.  Han  har  rimeligvis  bekvemmet  sig  dertil 
under  Trykket  af  de  faktiske  Besiddelsesforhold,  som  han 
ikke  havde  Magt  til  at  ændre,  og  man  behøver  ikke  i  den 
Anledning  at  tillægge  ham  en  patriotisk  Offervillighed,  der 
kun  daarligt  stemmer  med  Traktaten  af  19/5  1340  og  hans 
senere  Optræden2. 


1  Jeg  sigter  herved  til  Traktaterne  af  19.  Maj  ,  21.  Maj  og 
23.  Juni  1340  (Hasse,  S.  H.  L.  Urk.  &  Reg.  3,  628;  631;  637). 

2  Detmar  ed.Koppmann  p.  486;  Reinhardt,  Valdemar  Atterdag 
p.  97.  —  I  det  anførte  Dokument  hedder  det  udtrykkelig  (Hasse 
p.  628} :  ,Dat  wi  (o :  Hertug  Valdemar)  vns  mit  dem  hocheborne  vorsten 
vnde  hern  woldemer  konnik  to  Denemarken  vsen  heren  vmme  alle 
schelinghe  vnde  twidracht,  de  twischen  vns  beydent  siden 
wente  her  to  ghewesen  is,  lefliken  vnde  gutliken  vorenet  vnde  be- 
richtet  hebben'.  Heraf  fremgaar  uimodsigeligt,  at  de  to  Fyrster  for 
Fredslutningen  ikke  har  staaet  i  noget  venskabeligt  Forhold  til  hin- 
anden.   Om  Hertugens  Oprør  mod  Kongen  og  Forbindelse  med  Rigets 

Ligesaalidt  modbevises  denne  Antagelse  ved  det  For- 
slag1 til  en  Fredslutning  —  thi  andet  og  mere  var  det 
ikke  —  med  de  holstenske  Grever,  som  Junker  Valdemar 
og  hans  Venner  udfærdigede  i  Spandau  den  22.  April  1340. 
Vi  møder  her  i  Hovedsagen  de  samme  Bestemmelser  for 
Nørrejyllands  Indløsning,  som  i  Traktaten  af  21.  Maj,  kun 
at  Greverne  nævnes  i  Hertugens  Sted  baade  som  Svogre  af 
den  fremtidige  Konge  og  Indehavere  af  Nørrejyllands  Pante- 
len. Er  det  tænkeligt,  at  Junker  Valdemar  og  hans  Venner 
kunde  foreslaa  Greverne  et  saadant  Arrangement,  naar  Her- 
tugen faktisk  sad  inde  med  Lenene?  Ja,  thi  man  er  natur- 
ligvis gaaet  ud  fra  den  Forudsætning,  at  Forliget  af 
11.  Februar  1340,  som  jo  under  alle  Omstændig- 
heder var  brudt,  gik  tilbage,  inden  denne  Traktat 
traadte  i  Kraft.  Hertil  sigter  ogsaa  den  Bestemmelse  i 
Forslaget,  at  ingen  af  Parterne  maatte  slutte  nogen  Separat- 
fred med  Hertugen. 

Det  kunde  maaske  synes  ret  dristigt  og  vilkaarligt  at  under- 


Fjender  se  Reinhardt  1.  1.  p.  202  ff.  Det  Troskabsbrev,  han  den 
13.  Marts  1345  udstedte  til  Kongen  i  Vejle  (S.  H.  L.  Urk.  2,  121), 
kan  næppe  betragtes  som  et  Udtryk  for  hans  Hengivenhed  for  det 
danske  Rige  og  Kongehus,  ligesaalidt  som  hans  tidligere  Erklæringer 
til  Grev  Gerhard  afgiver  noget  gyldigt  Vidnesbyrd  om  hans  Kærlig- 
hed til  Morbroderen.  Formodentlig  var  det  kun  politiske  Interesser, 
der  paa  dette  Tidspunkt  førte  de  to  Navnefæller  sammen;  ligesom 
det  sikkert  ogsaa  har  været  lignende  Grunde,  der  senere  skilte  dem  ad. 
1  Der  kan  umuligt  allerede  den  22.  April  1340  være  sluttet  Fred 
mellem  Junker  Valdemar  og  Greverne;  thi  faa  Dage  efter  (den 
30.  April)  lover  Greverne  Henrik  og  Claus  at  ville  mægle  mellem 
Hertug  Erik  den  unge  af  Sachsen  og  Herren  af  Mecklenburg,  medens 
Hertug  Erik  til  Gengæld  loverat  mægle  mellem  Greverne  afHol- 
sten  og  Kong  Valdemar  af  Danmark.  (Hasse,  S.  H.  L. 
Urk.  &  Reg.  3,  627).  —  I  selve  Dokumentet  lover  Junker  Valdemar 
at  holde  de  der  opstillede  Betingelser,  og  hans  Venner  staar  inde  for 
ham ;  men  et  lignende  Tilsagn  ses  ikke  at  være  givet  fra 
Grevernes  og  deres  Venners  Side.  Alene  dette  viser  noksom, 
at  det  er  et  Fredsforslag,  ikke  nogen  Fredstraktat.  (Hasse 
1.  1.  623  ff.). 

lægge  Forslaget  en  saadan  stiltiende  Forudsætning;  men  naar 
vi  finder,  at  Forliget  mellem  Hertugen  og  Kongen  af  19.  Maj 
1340  ligeledes  heltigennem  bygger  paa  den  stiltiende  Forud- 
sætning, at  Hertugen  er  retmæssig  Indehaver  af  Nørrejyllands 
Pantelen,  hvilket  han  jo  først  bliver  godt  en  Maaned  senere 
ved  Traktaten  af  23.  Juni,  forekommer  det  mig  ikke,  at  man 
behøver  at  nære  nogen  Betænkelighed  ved  en  saadan  An- 
tagelse. 

Den  eneste  Kilde,  som  delvis  synes  at  stride  mod  den 
her  forfægtede  Mening,  er  Detmar1).  Hans  Beretning  om  disse 
Begivenheder  lyder  i  dansk  Gengivelse  saaledes: 

»I  Tiden  efter  den  6.  Januar  kom  til  Lybek  mange 
Fyrster  og  Herrer,  hvis  Besiddelser  laa  der  omkring,  for  at 
forhandle  om  Landefreden  og  om  andre  Sager  af  Betydning. 
Der  havde  Markgreven  sine  Sendebud  og  lod  anmode  om, 
at  de  vilde  hjælpe  hans  Svoger  Valdemar,  som  han  længe 
havde  underholdt  som  landflygtig  fra  hans  Faders  Rige,  til 
igen  at  komme  til  det  Rige.  Da  var  ogsaa  Grev  Gert  af 
Holsten  der;  han  havde  sikker  Underretning  om,  at  hans 
Søstersøn,  Hertug  Valdemar  af  Slesvig,  havde  truffet  Aftale 
med  de  Danske  om,  at  de  skulde  indsætte  den  nævnte  Valde- 
mar til  Konge  i  Riget,  og  at  han  skulde  ægte  Hertugens 
Søster,  og  Greven  mærkede  da  tydeligt,  at  mange  Herrer  og 
Stæder  gærne  havde  set,  at  der  blev  valgt  en  Konge  der  i 
Landet  for  Fredens  Skyld,  hvortil  der  dersteds  var  stor  Trang 
baade  til  Lands  og  til  Vands.  Men  fordi  Hertugen,  hvis 
Formynder  han  med  Troskab  og  Redelighed  havde  været, 
saaledes  tænkte  paa  at  bringe  ham  i  Ulykke,  havde  han 
sendt  Bud  viden  om  efter  Hjælp.  Saaledes  fik  han  nu  i 
Lybek  Efterretning  om,  at  mange  Krigsfolk  var  paa  Vej  til 
ham  og  ikke  befandt  sig  langt  borte.  Da  blev  han  meget 
glad.  Da  de  kom  til  hans  Land,  viste  det  sig,  at  deres  An- 
tal var   meget   stort.     Før  han   med  dem  drog  ind  i  Nørre- 


1  Ed.  Koppmann  p.  483. 

Jylland,  fratog  Hertugen  ham  lumskelig  Staden  Ribe  og  lovede 
Borgerne  Sikkerhed;  det  (Løfte)  holdt  han  dem  kun  slet; 
han  tog  deres  Gods  og  afbrændte  Staden;  og  dermed  drog 
han  derfra.  Greven  kom  saa  efter  med  sine  Krigsfolk  og 
fandt  Slottet  i  Ribe  og  alle  andre  Slotte  i  Landet  vel  be- 
varede af  sine  Mænd.  Hans  Fjender  veg,  hvor  de  kunde; 
deres  Ejendom  blev  ødelagt  med  Rov  og  Brand.« 

Ved  første  Gennemlæsning  faar  man,  som  allerede  tid- 
ligere antydet1,   det  Indtryk,   at  dette  er  det   glade  Vanvid: 

Greven  deltager  kun  paa  Skrømt  i  Fredsmødet;  det  er 
hans  bestemte  Hensigt  at  bryde  med  Hertugen,  saasnart  han 
har  faaet  samlet  den  nødvendige  Troppestyrke.  Da  han  har 
faaet  Efterretning  om,  at  dette  er  sket,  bliver  han  glad  og 
slaar  straks  løs.  Men  —  i  Stedet  for  at  angribe  Hertugen 
i  Sønderjylland,  gør  han  et  hærgende  Indfald  i  Nørrejylland, 
der  var  hans  eget  Pantelen;  og  Hertugen,  som  aabenbart 
maa  forudsættes  at  have  faaet  Nys  om  hans  Planer,  for- 
søger ikke  paa  at  forsvare  sine  Fæstninger  eller  værge  sit 
Land,  hvilket  ubetinget  skulde  synes  at  være  hans  nærmeste 
Opgave.  Nej,  med  de  Tropper,  han  har  samlet,  iler  han 
forud  for  Greven  til  Nørrejylland  og  angriber  dennes  Stad 
Ribe.  Det  klinger,  som  sagt,  altsammen  højst  mærkeligt,  og 
Grunden  er  den,  at  Detmar  i  Virkeligheden  ikke  har  haft  den 
fjerneste  Anelse  om,  hvad  der  gik  for  sig  i  Lybek;  dette  Hul 
i  sin  Viden  har  han  søgt  at  udfylde  med  en  fri  Fantasi,  som 
slet  ikke  kan  gaa  i  Spænd  med  de  faktiske  Forhold,  vi 
kender  fra  Dokumenterne.  Derimod  bliver  hans  Beretning 
om  Grevens  og  Hertugens  Optræden  efter  Fredsmødet 
forstaaelig,  under  Forudsætning  af,  at  Lybekkerforliget,  der 
gav  Greven  Sønderjylland  og  Hertugen  Nørrejylland,  virkelig 
er  traadt  i  Kraft.  Det  er  da  kun  Misligholdelse  af  denne 
Traktat  fra  Hertugens  Side,  der  har  bragt  Fjendtlighederne 
til  Udbrud,    og   det   er  ganske  i   sin  Orden,    naar  Hertugen 


1  Se  ovenfor  p.  77  og  ff. 

paa  dette  Tidspunkt  befinder  sig  i  Nørrejylland  og  derfra 
fører  Kampen  mod  den  indtrængende  Fjende.  Dog  kan  det  ikke 
være  rigtigt,  naar  Detmar  fortæller,  at  Grev  Gerhard  fandt 
alle  sine  Slotte  i  Nørrejylland  velforvarede.  Thi  for  det 
første  kom  han  jo  ikke  længer  end  til  Randers;  havde  alt- 
saa  ikke  Lejlighed  til  at  erfare,  hvorledes  det  stod  til  med 
dem,  der  laa  nordligere;  for  det  andet  —  og  det  er  det  af- 
gørende —  havde  han  jo  ved  Lybekkerforliget  afstaaet  disse 
Fæstninger  til  Hertugen,  og  denne  har  sikkert  ikke  frivillig 
givet  dem  tilbage,  før  Greven  drog  ind  i  Landet. 

Foruden  Detmars  Beretning  findes  hos  en  anden  tysk 
Kronist,  den  saakaldte  Presbyter  Bremensis  fra  Midten  af 
det  15de  Aarhundrede,  en  kort  Skildring  af  de  Begivenheder, 
der  gik  nærmest  forud  for  Grevens  Drab1.  Det  er  en  let 
Sag  i  den  at  paavise  adskillige  grove  Fejl,  men  til  Grund 
for  den  synes  dog  at  ligge  en  Efterretning  om,  at  Greven 
lige  før  Toget  ind  i  Nørrejylland  havde  bortbyttet  dette  Land 
til  Hertug  Valdemar  for  Sønderjylland.  Jeg  skal  imidlertid 
villig  indrømme,  at  det  vilde  være  ubesindigt  at  lægge  stor 
Vægt  paa  en  saa  sen  Efterretning  fremsat  i  saa  fejlfuld  en 
Form,  for  vi  ved,  af  hvilken  Kilde  Kronisten  har  øst  sin 
Visdom2. 

Derimod  er  jeg  mere  tilbøjelig  til  at  tolke  i  min  Favør 
et  enkelt  Punkt,  der  omtales  i  Traktaten  af  23.  Juni  1340 
mellem  Hertugen  og  Greverne  Henrik  og  Claus.  Det  hedder 
her,  at  før  Hertugen  kan  fordre  igen  at  indløse  Torning  Slot, 


1  Krøniken  er  udgivet  i  Quellensamml.  d.  s.  h.  1.  Gesellsch.  f. 
vaterl.  Gesch.  1  Bd.    Det  Sted,  der  sigtes  til,  staar  p.  65. 

2  Krønikens  Udgiver  ,  Lappenberg ,  har  naturligvis  Ret  i ,  at 
dens  Forfatter  begaar  en  kronologisk  Fejl,  naar  han  henfører  Hertug 
Valdemars  Valg  til  Konge  i  Danmark  til  dette  Tidspunkt.  Et  andet 
Spørgsmaal  er,  om  der  ikke  til  Grund  for  denne  Fejltagelse  ligger  en 
Sammenblanding  af  to  Begivenheder,  der  havde  visse  Ligheds- 
punkter, særlig  da  det,  at  Hertugen  begge  Gange  overlod  Grev  Ger- 
hard sitLand  som  Kompensation  for  den  ny  Stilling,  han  skaffede  ham. 

skal  han  foruden  Indløsningssummen  betale  100  Mark  lødigt 
Sølv  til  en  holstensk  Ridder  ved  Navn  Markvard  Wulff1. 

Denne  Gæld  med  Sikkerhed  i  Torning  kan  Hertugen 
ikke  selv  have  stiftet,  thi  dels  bestemmer  Traktaten, 
at  Landet  skal  overgives  Greverne  kvit  og  ube- 
hæftet, dels  fremgaar  det  af  Dokumentet  tydeligt  nok,  at 
det  er  en  Byrde,  Greverne  benytter  Lejligheden  til 
at  vælte  fra  sig.  Men  hvorledes  kan  det  have  været 
muligt  for  dem  at  stifte  en  Pantegæld  paa  Torning  Slot, 
naar  dette  ikke,  før  Traktaten  blev  afsluttet,  har 
været  i  deres  Faders   eller   deres   egen  Besiddelse. 


Som  man  ser,  er  det  ikke  ret  meget,  vi  ved  om  de  Be- 
givenheder, der  dannede  den  politiske  Baggrund  for  Niels 
Ebbesens  Heltedaad. 

Næsten  ligesaa  slet  underrettede  er  vi,  hvad  hans  egne 
Livsforhold  angaar.  Indtil  for  faa  Aar  siden  svævede  hans 
Person  saa  at  sige  i  Luften,  man  vidste  ikke  andet  end  det, 
den  jyske  Krønike  meddeler,  at  han  hed  Niels  Ebbesen  og 
var  en  jysk  Adelsmand  (militaris).  Det  er  først  Hr.  Arkiv- 
sekretær Thisets  grundige  Undersøgelser2,  der  har  kastet 
noget  mere  Lys  over  hans  Familieforhold  og  sociale  Stilling. 
Ved  sindrig  Benyttelse  af  det  tarvelige  og  spredte  Materiale 
har  han  gjort  det  højst  sandsynligt,  at  Niels  Ebbesen  til- 
hørte den  ansete  Æt  Strangesøn  og  stod  i  nært  Slægtskabs- 
forhold til  de  i  Visen  nævnte  mægtige  jyske  Herremænd, 
Hr.  Niels  Bugge  paa  Hald,  Hr.  Anders  Frost,  Hr.  Povel 
Glob  og  Hr.  Aage  Hase,   ligesom  han   rimeligvis   ogsaa  selv 


1  Hasse  1.  1.  p.  6.  640;  jvnfr.  ogsaa  Diplom.  Flensborg. 
1,  47.  Her,  i  de  holstenske  Grevers  Genbrev  til  Hertugen,  har  den 
omhandlede  Bestemmelse  faaet  sin  rette  Form ,  medens  der  i  det  af 
Hertugen  udstedte  Brev  er  indløbet  en  Skrivefejl  (der  mangler  et  ,ne' 
foran  hebben). 

2  I  Hist.  Tidsskr.  5,  5,  443 ;  6,  2,  644 ;  Danmarks  Adelsaarbog 
1888,  58. 

har  indtaget  en  betydelig  Stilling  i  Samfundet.  Slægtens 
Ejendomme  laa  væsentligst  i  Thy  og  paa  Mors;  men  —  lige- 
saalidt  som  Hr.  Thiset1  —  ser  jeg  heri  nogen  Hindring  for, 
at  Visen  og  Sagnet  kan  have  Ret2,  naar  de  fortæller,  at 
Niels  Ebbesen  bode  paa  den  senere  forsvundne  Gaard  Nor- 
ringtoft  (Norringris  Hovgaard)  i  Folby  Sogn,  Sabro  Herred; 
Datidens  Adel  havde  jo  tidt  Gods  i  flere  forskellige  Egne  af 
Riget.  Jeg  lægger  Vægt  paa  denne  Efterretning  —  ikke  for 
at  redde  et  gammelt  Sagn  eller  værne  om  Visens  Troværdig- 
hed; men  fordi  nøje  Kendskab  til  Stedforholdene  i  og  omkring 
Randers  By3  var  en  ganske  nødvendig  Forudsætning  for  det 
dristige  Overfald,  og  et  saadant  Kendskab  kan  man  næppe 
med  Sandsynlighed  antage,  at  en  Mand,  der  var  bosiddende 
i  Jyllands  nordligere  Egne,  har  været  i  Besiddelse  af. 

Om  hans  senere  Skæbne  ved  vi  ikke  ret  meget.  Efter 
den  lykkeligt  udførte  Bedrift  i  Randers  ledede  han  som 
Jydernes  Høvding  Kampen  mod  de  holstenske  Grever  og 
hindrede  i  Maj  Maaned  samme  Aar  deres  Forsøg  paa  at 
bygge  en  Borg  i  Skjernaadalen.  Men  allerede  den  2.  No- 
vember 1340  faldt  han  ved  Belejringen  af  Skanderborg  og 
sammen  med  ham  to  af  hans  Brødre  og  mange  af  hans  Folk  4. 

1  Hist.  Tidsskr.  6,  2,  660. 

2  De  forskellige  Overleveringer  desangaaende  er  sammenstillede 
hos  Grundtvig,  D.  g  F.  3,  490  ff ;  jvnfr.  ogsaa  Thiset  i  Hist.  Tidsskr. 
6.  2,  663-4. 

3  Norringris  Hovgaard  ligger  3*/4  Mil  syd  for  Randers. 

4  Detmar  S.  487;  Script,  rer.  Dan.  II,  392  (Jyske  Krønike). 
Fortsættelsen  af  den  sjællandske  Aarbog  (Script,  rer.  Dan.  VI,  524) 
henfører  Niels  Ebbesens  Fald  til  1342.  I  Svannings  Excerpter  af 
denne  Krønike,  som  aabenbart  hviler  paa  en  bedre  Tekst  end  den. 
der  er  aftrykt  i  S.  r.  D.  1. 1.  (jvnfr.  K.  Erslev  i  Hist.  Tidsskr.  5,  3,  306 : 
disse  har  ogsaa  under  1340  for  det  meningsløse  ,collecto  gravi  exer- 
citu'  det  rette  ,collecto  grandi  exercitu'),  sættes  hans  Dod  til  1341. 
Ogsaa  dette  er  sikkert  urigtigt,  men  man  forstaar,  hvorledes  Fejlen 
kunde  fremkomme:  Begivenheden  faldt  jo  i  Slutningen  af  1340  og  er 
formodentlig  først  kommen  Krønikens  Forfatter,  som  vi  maa  antage 
var  en  Sjællænder,  for  Øre  i  Begyndelsen  af  1341 ;  derfor  fik  den  i 
hans  Optegnelser  Plads  under  dette  Aar. 

Holstenske  Krøniker1  beretter,  at  Fjenderne  lagde  hans  Lig 
paa  Stejle  og  Hjul  til  Hævn  for  Drabet  paa  Grev  Gerhard. 
Om  det  virkelig  har  været  Tilfældet,  er  ikke  let  at  afgøre; 
de  danske  Kilder  ved  intet  om  en  saadan  lumpen  Hævn 
over  den  faldne  Fjende. 


Niels  Ebbesens  Bedrift  var  efter  lange  Tiders  knugende 
Mørke  det  første  Lys,  der  blev  tændt  i  Landet.  Han  løste 
Fortryllelsen  og  banede  Vej  for  Befrielsen  fra  det  holstenske 
Aag.  Rygtet  om  det  dristige  Overfald  er  naturligvis  i  Hast 
fløjet  Landet  rundt;  med  Spænding  har  høje  og  lave  lyttet 
til  enhver,  der  kunde  give  nærmere  Besked  om  alle  Enkelt- 
hederne2. Det  klang  jo  næsten  som  et  Eventyr,  at  halv- 
hundrede behjærtede  Mænd  havde  fældet  den  forhadte  Tyran 
midt  i  hans  Lejehær  og  var  slupne  uskadte  fra  Vovestykket. 
Først  har  man  naturligvis  hentet  sin  Viden  hos  Deltagerne 
i  Overfaldet,  som  i  Virkeligheden  var  de  eneste,  der  kunde 
fortælle,  hvorledes  alt  fra  først  til  sidst  var  gaaet  for  sig. 
Herfra  har  saa  Efterretningerne  ad  Mundtlighedens  Vej  bredt 
sig  til  videre  og  videre  Krese.  Hvor  let  kan  ikke  under 
disse  Omstændigheder  en  Enkelthed  uden  nogensomhelst  mala 
fides  fra  Fortællerens  eller  Tilhørerens  Side  være  bleven  ud- 
pyntet, misforstaaet  eller  glemt,  før  Meddelelsen  om  det  skete 
førtes  til  Bogs  i  Datidens  tarvelige  Annaler! 

1  Detraar  ed.  Koppmann  p.  487.  — Presbyter  Brem.  ed.  Lap- 
penberg  p.  66  lader  ham  blive  fanget  ved  Indtagelsen  af  Skanderborg, 
radbrækket,  parteret  og  lagt  paa  Stejle  og  Hjul,  hvilket  vistnok  er 
for  meget  af  det  Gode.  En  lignende  Skæbne  lader  Henrik  af  Hereford 
ham  lide    (Chronicon  S.  257.  ed.  Potthast  1859). 

2  Et  godt  Vidnesbyrd  om  den  Stemning,  Begivenheden  vakte 
rundt  om  i  Landet,  er  nedenstaaende  leoninske  Hexametre,  forfattede 
af  en  samtidig  Klosterbroder  (A.  M.  Saml.  241b,  fol.  VIII;  ikke 
291,  som  almindeligvis  fejlagtigt  citeres): 

M  semel  ter  C  bis  binos  X  lege  per  te 
Danorum  mentes  beat  ipsa  dies  Sitientes : 
filius  Ebbonis  Nicholaus  more  leonis 
stravit  serpentem  Gerardum  bella  gerentem. 

At  en  saa  opsigtvækkende  Begivenhed  som  Drabet  paa 
Grev  Gerhard  kun  har  sat  faa  Spor  i  den  skriftlige  Over- 
levering, vil  sikkert  ingen,  der  har  Kendskab  til  vore  danske 
Annaler  fra  Middelalderen,  undre  sig  over.  Disse  Aarbogs- 
forfattere  var  jo  saa  godt  som  alle  i  Besiddelse  af  en  mærke- 
lig Ævne  til  at  plukke  en  Begivenhed  ren  for  alle  Biom- 
stændigheder og  reducere  den  til  tør  Kendsgærning,  før  den 
fik  Plads  i  deres  Optegnelser. 

Naar  vi  alligevel  ad  denne  Vej  kan  danne  os  et  Begreb 
om,  hvorledes  Fortællingen  om  Niels  Ebbesens  Daad  har 
lydt  Mand  og  Mand  imellem,  skyldes  dette  næsten  udeluk- 
kende den  samtidige  Forfatter  af  den  saakaldte  jyske  Krø- 
nike, der  jo  i  denne  literære  Genre  indtager  en  Særstilling. 
Allerede  i  Tillæget  til  den  sjællandske  Krønike  møder  vi 
Efterretningen  i  en  meget  reduceret  Skikkelse,  og  i  de  øvrige 
Annaler  har  den  ganske  det  sædvanlige  Tilsnit. 

Ogsaa  paa  holstensk  Side  har  Begivenheden  selvfølgelig 
vakt  en  umaadelig  Opsigt,  parret  med  Forbitrelse.  Grevens 
Sønner  søgte  snarest  muligt  at  komme  til  Klarhed  om 
de  nærmere  Omstændigheder  ved  Faderens  Drab1.  Det  Hele 
maatte  jo  forekomme  dem  meget  mistænkeligt.  Men  da 
Niels  Ebbesen  og  hans  Folk  ved  Nattetid  ubemærkede  havde 
listet  sig  ind  i  Byen  og  uskadte  var  slupne  ud  igen,  ligesom 
de  naturligvis  af  Hensyn  til  egen  Sikkerhed  havde  sørget 
for  først  og  fremmest  at  besætte  Adgangene  til  Huset  og 
dernæst  at  hugge  alle  ned,  der  var  omkring  Greven,  dengang 
Overfaldet  gik  for  sig,  har  Udbyttet  af  Undersøgelsen  næppe 
været  stort.  Navnlig  har  det  været  umuligt  at  kon- 
statere, hvad  der  gik  forud  for  Drabet  indtil  det 
Øjeblik,  da  Greven  skreg  om  Hjælp,  og  Døren 
sprængtes. 

Paa  holstensk  Side  var  der  ingen,  der  kunde  give  Be- 
sked om  disse  Ting:  de  døde  er  stumme. 


1  Liib.  Urkb.  3,  90. 

Straks  efter  Grevens  Død  drog  hans  Hær  i  opløst  Til- 
stand ud  af  Landet.  Alligevel  er  det  jo  højst  sandsynligt, 
at  danske  Fortællinger  om  Drabet  ad  forskellige  Veje  er 
komne  Holstenerne  for  Øre;  men  naar  man  ser  de  eventyr- 
lige Beretninger  desangaaende,  som  i  den  nærmest  følgende 
Tid  var  i  Omløb  i  tyske  Krese,  eller  de  Skildringer,  som 
bygger  paa  saadanne  (Detmar),  kan  man  roligt  hævde,  at  den 
danske  Version,  os  bekendt,  ikke  har  sat  noget  Spor  i  den 
samtidige  Overlevering  hinsides  Ejderen.  Grunden  dertil  er 
formodentlig  den  ret  nærliggende,  at  det,  der  fra  dansk  Side 
berettedes,  ikke  just  var  smigrende  for  Grevens  Krigsfolk.  Der- 
imod har  den  senere  tyske  Kronist,  der  gaar  under  Navnet 
Presbyter  Bremensis,  aabenbart  øst  sin  Viden  om  Drabet  af 
en  ret  velunderrettet,  men  næppe  samtidig  dansk  Kilde,  som 
nu  er  tabt,  formodentlig  en  eller  anden  Aarbog1. 

De  Kilder,  vi  paa  dette  Punkt  har  at  støtte  os  til, 
falder  altsaa  efter  min  Formening  i  to  skarpt  adskilte 
Grupper,  hvoraf  den  ene  grunder  sig  paa  mundtlig  dansk 
Tradition,   der  har  sit  Udspring  fra  Deltagerne  i  Overfaldet, 


1  Presbyter  Bremensis  Beretning  lyder  (ed.  Lappenberg  p.  65) : 
,Hos  stipendiarios  duxit  (comes  Gherardus)  in  Nor-Jutziam,  transiens 
de  castro  ad  castrum,  vincens  et  subdens  omnia.  Et  in  oppido  Ron- 
dershusen  posuit  castra  sua.  Ubi  quidam  prepotens  vir  de  Jutzia, 
nomine  Negels  Jebssis  miles  et  pro  tempore  subditus  factus,  obediens 
dicto  eomiti  Gherardo,  tamen  nescio,  quo  spiritu  interueniente  facta 
fuit  discordia  inter  comitem  et  Nicolaum  Jebssis.  Nam  dixit,  quod 
comes  iniuriabatur  sibi  et  suis.  Ideo  innocte  intrauit  oppidum  Ronders- 
husen  et  comitem  iacentem  in  lecto  cum  custodibus  interfecit  et  cum 
vno  prepotente  viro,  domino  Hasen  de  Jutzia  anno  Domino  1340  sab- 
bato  in  quadragesima  ante  dominicam  Oculi'.  —  Det  er  ikke  sand- 
synligt, at  Forvanskningen  af  Niels  Ebbesen  til  Niels  Jepsen  skyldes 
en  tysk  Forfatter,  hvorimod  den  kunde  ligge  ret  nær  for  en  dansk, 
forsaavidt  han  ikke  var  samtidig  med  Begivenheden  (om  en  ganske 
lignende  Forvanskning  af  Niels  $ebbesen  til  Niels  Jeppesen  se  Thiset, 
Hist.  Tidsskr.  6,  2,  664).  Ligeledes  tyder  den  Omstændighed,  at  den 
jyske  Adelsmand  Aage  Hase,  derimod  ikke  Tyskeren  Heinrich  v.  Wi- 
tinghofen  nævnes  blandt  de  faldne,  paa,  at  Beretningen  er  laant  fra 
en  dansk  Kilde. 

medens  den  anden  hviler  paa  tyske  (holstenske)  Skildringer 
af  Begivenheden,  udgaaede  fra  Folk,  der  selv  om  de  ønskede 
at  sige  den  fulde  Sandhed  —  hvad  de  af  nærliggende  Aar- 
sager  næppe  gjorde  —  ikke  kunde  have  nogen  begrundet 
Viden  om  alle  Enkeltheder,  navnlig  ikke  om  det,  der  var 
gaaet  for  sig  forinden  Drabet  og  Indbruddet  i  Grevens  Herberg. 

I  denne  Gruppe  af  Beretninger  kan  vi  derfor  muligvis 
finde  en  og  anden  troværdig  Enkelthed,  som  ikke  var  kommen 
nogen  Dansk  for  Øre  og  derfor  heller  ikke  har  fundet  Vej 
til  danske  Kilder;  men  naar  de  fortæller  os  hele  Historien 
omstændeligt  ab  ovo,  kan  man  med  Rette  henregne  dem  til 
den  Klasse  Hjemmelsmænd,  i  hvis  Mund  tre  Fjer  bliver  til 
syv  Høns. 

Lad  os  nu  paa  dette  Grundlag  prøve  det  overleverede 
Kildemateriale : 

Paa  dansk  Side  er  af  særlig  Vigtighed  den  jyske  Krø- 
nikes1 Fremstilling.  Af  de  samtidige  Beretninger  er  denne 
baade  den  udførligste  og  den,  der  staar  Begivenheden  nærmest. 

I  dansk  Gengivelse  lyder  den  saaledes: 

»Aar  efter  Guds  Byrd  1340  drog  Grev  Gerhard  af  Hol- 
sten ind  i  Jylland  med  en  stor  Hær.  Han  havde  nemlig 
med  sig  mer  end  11000  veludrustede  Krigere,  og  det  var 
hans  Agt  at  udrydde  hele  den  jyske  Adel  og  fordele  Landet 
til  sine  Tyskere.  En  Del  af  Hæren  beholdt  han  hos  sig,  en 
Del  sendte  han  under  sine  to  Sønner  til  andre  Egne  af  Jyl- 
land. Medens  han  da  selv  opholdt  sig  i  Randers,  drog  en 
jysk  Adelsmand  ved  Navn  Niels  Ebbesen  ved  Nattetid  den 
lste  April  over  Broen  ind  i  Randers  By  med  et  Følge  af 
kun  47  Mand.  Han  søgte  til  fornævnte  Greves  Herberg  og 
opbrød  det  med  Vold,  efterat  han  havde  ladt  Trommerne  røre 
og  sat  Ild  paa  Byen;  og  derinde  dræbte  han  forvovent 
Greven  tilligemed  nogle  andre,  endskøndt  Greven  der  i  Byen 
havde  en  Hær  paa  4000  Mand.     Da  det  var  gjort,    og  han 


1  Script,  rer.  Dan.  II,  392. 

Aarb.f.  nord.  Oldk.  og  Hist.  1903. 

vilde  undfly  over  den  samme  Bro,  forfulgte  Grevens  Mænd 
ham  med  flere  Bannere;  men  han  drev  dem  saa  tappert  til- 
bage, at  han  af  dem  dræbte  to  fornemme  Riddere  foruden 
nogle  andre,  og  idet  han  kastede  Broens  Fjæle  af  efter  sig, 
undslap  han  med  sine  og  tabte  kun  én  Mand. 

Da  nu  denne  Grev  Gerhard  var  død,  vendte  hele  hans 
store  Hær  med  Skam  tilbage  til  sin  Hjemstavn,  narret  for 
den  Sold  og  de  Herligheder (?),  der  var  dem  lovede;  og  mange 
af  dem  blev  dræbte  under  Vejs  ved  hemmelige  Overfald  af 
de  Danske.« 

Om  Niels  Ebbesens  senere  Skæbne  tilføjer  Aarbogen 
følgende : 

»Den  2.  Maj  samme  Aar  slog  samme  Niels  Ebbesen  ved 
Skjernaa  en  Mængde  Tyskere,  som  forsøgte  der  at  bygge  en 
Borg  til  Skade  for  de  Danske.  Samme  Aar,  da  fornævnte 
Niels  Ebbesen  belejrede  Skanderborg,  kom  han  i  Kamp  med 
en  stor  tysk  Styrke,  der  ilede  til  Undsætning,  og  anrettede 
Allesjælesdag  (o:  2.  Nov.)  et  stort  Nederlag  paa  dem,  men 
faldt  der  selv  tillige  med  nogle  flere  danske  Adelsmænd.« 

Der  er  i  denne  Skildring  kun  et  enkelt  Punkt,  som  ud- 
æsker til  Kritik,  nemlig  at  Niels  Ebbesen,  før  han  brød  ind 
i  Grevens  Herberg,  skulde  have  ladet  Trommerne  røre  og 
stukket  Ild  paa  Byen.  I  Staden  og  dens  nærmeste  Omegn 
laa  dengang  c.  4000  holstenske  Krigere.  Bortset  fra,  at 
en  saadan  Fremgangsmaade  i  Virkeligheden  var  det  rene 
Selvmord,  risikerede  han  jo  desuden,  at  Grevens  Folk  kom 
til  Stede  i  Hast,  inden  han  havde  faaet  Dørene  brudt  op,  og 
hindrede  hans  Forehavende. 

Næsten  ligesaa  usandsynligt  er  det,  at  han  skulde  have 
ladet  Trommerne  røre  og  sat  Ild  paa  Staden  efter  at  have 
dræbt  Greven.  Motivet  til  en  saadan  Handling  kan  jo  kun 
søges  i  en  ganske  malplaceret  Æresfølelse,  der  uden  Spor  af 
Nytte  udsatte  hans  trofaste  Følgesvendes  Liv  for  den  yderste 
Fare.  Sin  adelige  Ære  kunde  han  umuligt  redde  paa  den 
Maade,   hvis  han  virkelig  mente  at  have  sat  den  til  ved  sin 

Gærning.  Det,  han  havde  øvet,  var  og  blev  jo  i  ethvert 
Tilfælde  Drab  ved  Nattetide  paa  intetanende  Mand. 

Hertil  kommer,  at  det  var  ganske  meningsløst  fra  Niels 
Ebbesens  Side  omhyggeligt  at  sikre  sin  Tilbagetogslinie  ved 
at  løsne  Brofjælene1,  naar  han  dog  fra  først  af  havde  i  Sinde 
ved  Trommeslag2  at  allarmere  Fjenden —  Instrumentet  maa 
jo  nemlig  være  medbragt  netop  i  dette  Øjemed.  Han 
maatte  jo  vide,  at,  naar  Holstenerne  kom  paa  Benene,  vilde 
de  gøre  alt  for  at  afskære  ham  og  hans  Folk  Tilbagetoget. 

Hermed  skal  dog  ingenlunde  være  sagt,  at  dette  med 
Trommerne  og  Byens  Brand  er  grebet  ud  af  Luften.  Tvert- 
imod,  jeg  er  overbevist  om,  at  noget  saadant  virkelig  fandt 
Sted.      Kun   har  Kronisten   eller  hans  Hjemmelsmand,    som 

1  At  han,  før  han  skred  til  sin  Gærning,  har  gjort  dette,  siges 
ikke  udtrykkeligt  i  den  jyske  Krønike ;  men  det  fremgaar  klart  af 
dens  Beretning  om  Tilbagetoget,  at  han  maa  have  baaret  sig  saaledes 
ad  ;  thi  det  var  umuligt  for  ham  med  en  overlegen  Fjende  lige  i  Hæ- 
lene at  afbryde  Broen  efter  sig,  naar  ikke  Plankerne  i  Forvejen  var 
løsnede. 

2  Om  disse  Trommer  (tympana)  vil  jeg  gærne  tilføje  et  Par  Ord. 
—  Skal  der  være  nogen  Mening  i  hele  Efterretningen,  kan  der  her 
kun  tænkes  paa  Allarmtrommer,  ikke  paa  mindre  Haandpauker.  Er 
det  nu  ikke  højst  usandsynligt,  at  Niels  Ebbesen  skulde  have  ejet 
endog  flere  af  den  Slags  Redskaber?  Og  dog  er  dette  en  ganske 
nødvendig  Forudsætning  for  Efterretningens  Rigtighed;  thi  det  er 
utroligt,  at  han  skulde  have  bemægtiget  sig  nogle  af  de  Trommer, 
der  tilhørte  Grevens  Lejetropper,  og  slaaet  Aliarm  paa  dem.  I  saa 
Tilfælde  maatte  han  være  trængt  ind  i  deres  Kvarterer  eller  Vagt- 
stuer, og  det  lod  han  nok  være  med.  —  At  Grev  Gerhards  Lejetropper 
medførte  og  benyttede  Trommer,  var  ganske  i  sin  Orden;  men  det 
virker  unægteligt  i  højeste  Grad  forbløffende  at  se  dem  benyttede 
ogsaa  af  Niels  Ebbesens  lille  Rytterskare.  Trommen  som  militært 
Marschinstrument  synes  at  være  en  indisk  Opfindelse.  Gennem  Ara- 
berne blev  den  bekendt  i  Europa  (La  grande  Encyclop.  30,  902  Art. 
tambour  II),  men  anvendtes  i  lang  Tid  kun  ved  festlige  Lejligheder 
(Turneringer)  og  mest  som  Haandpauke.  Først  temmelig  sent  (i  Slut- 
ningen af  det  13de  Aarh.)  fandt  den  Anvendelse  til  militære  Formaal, 
samtidig  med  at  man  i  stigende  Grad  begyndte  at  føre  Krigene  ved 
Hjælp  af  Lejehære.  I  disse  kom  den  efterhaanden  til  at  spille  en 
stor  Rolle  baade  som  Marsch-  og  Signalinstrument. 

V 

det  saa  let  sker,  hvor  en  Beretning  gaar  fra  Mund  til  Mund, 
fejlagtigt  ladet  Niels  Ebbesen  og  hans  Folk  røre  Trommen, 
medens  det  naturligvis  var  en  eller  anden  af  de  Holstenere, 
som  kom  paa  Benene  ved  Larmen  og  Grevens  Nødraab,  der 
paa  denne  nemme  Maade  søgte  at  vække  de  sovende  Krigs- 
folk og  i  Hast  samle  saa  mange,  at  man  kunde  hindre  de 
indtrængte  Voldsmænd  fra  at  slippe  bort  igen.  At  de  raa 
Bander,  hvoraf  Grevens  Lejehær  bestod,  har  benyttet  denne 
gunstige  Lejlighed  til  at  plyndre  og  brænde  i  Byen  —  mulig- 
vis i  den  Tro,  at  Borgerne  spillede  under  Dække  med  Fjenden 
—  er  rimeligt  nok.  Men  at  Niels  Ebbesen  selv  eller  hans  Folk 
skulde  have  spildt  de  kostbare  Øjeblikke  med  sligt,  skal  ingen 
faa  mig  til  at  tro. 

Man  har  rigtignok  opstillet  den  Formodning1,  at  Niels 
Ebbesen  satte  Ild  paa  og  lod  Trommerne  røre  i  en  anden 
Kant  af  Byen  for  at  aflede  Opmærksomheden  fra  sit  Fore- 
havende; og  tilsyneladende  er  der  god  Mening  heri,  men 
ogsaa  kun  tilsyneladende.  Tænker  man  Sagen  igennem,  vil 
man  snart  være  paa  det  Rene  med,  at  de  Folk,  der  skulde 
udføre  denne  Del  af  Planen,  Trommeslageren  og  hans  Med- 
hjælpere, var  Dødens  sikre  Bytte.  De  maatte  skride  til 
Værket  f  ø  r  Niels  Ebbesen  selv,  ellers  var  deres  Gærning  jo 
unyttig,  og  kun  ved  et  rent  Mirakel  kunde  de  undgaa  at 
falde  i  Armene  paa  de  Soldater,  som  hidkaldte  ved  Allarmen 
strømmede  til  Brandstedet.  Men  Niels  Ebbesen  tabte  jo  kun 
en  eneste  Mand,  og  han  faldt  i  Kampen  for  Til- 
bagetoget. Jeg  forudsætter  endda,  at  der  kun  har  været 
én  Trommeslager  i  Virksomhed,  medens  Krønikens  Forfatter 
aabenbart  gaar  ud  fra,  at  der  har  været  flere.  Saa  bliver 
Sagen  endnu  mere  ubegribelig.  Dernæst  var  jo  Randers 
dengang  kun  en  lille  Flække  med  faa  Gader,  og  Niels  Ebbesen 


1  VelschowiDanskFolkeblad5.Aarg.  1840.  S.  20  Sp.  1 ;  smlgn. 
Grundtvig  D.  g.  F.  III,  488-489.  Noget  lignende  antog  Jørgensen  i 
Biogr.  Lexikon  4,  394,  men  ud  fra  en  ganske  forskellig  Opfattelse 
af  Situationen. 

maatte  være  klar  paa,  at  havde  han  først  ved  Brandallarmen 
bragt  de  sovende  Soldater  paa  Benene,  vilde  det  kun  vare 
faa  Øjeblikke,  inden  de,  der  var  i  Nærheden  af  Grevens 
Herberg  og  hørte  hans  Nødskrig,  i  Hast  kunde  samle  saa 
store  Skarer  ved  Aastedet,  at  alt  Haab  om  Flugt  var  ude- 
lukket. 

Nej,  den  størst  mulige  Stilhed  parret  med  Hurtighed  i 
Vendingen  var  de  uomgaaelige  Betingelser  for,  at  Overfaldet 
kunde  gennemføres  uden  for  store  Tab  af  Menneskeliv,  og 
Niels  Ebbesen,  for  hvem  saa  meget  stod  paa  Spil,  har  sikkert 
ikke  med  sin  gode  Vilje  syndet  mod  nogen  af  dem. 

Ganske  uafhængig  af  den  jyske  Krønike  er,  saavidt  jeg 
kan  se,  Fortsættelsen  af  den  sjællandske  Aarbog,  der  slutter 
ved  1363  og  rimeligvis  ogsaa  skriver  sig  fra  en  Samtidig1. 
Dens  Beretning  lyder  i  dansk  Gengivelse  saaledes: 

»Aar  1340  samlede  Grev  Gerhard  en  stor  Hær,  satte 
sig  fast  i  Randers  og  hærgede  frygteligt  alt  deromkring,  baade 
Klostre  og  Kirker,  og  hvad  der  var  udenfor  dem;  thi  han 
higede  efter  at  underlægge  sig  ikke  blot  Danmark,  men  ogsaa 
flere  Riger.  Men  paa  den  Lørdag,  da  »Sitientes«  synges, 
dræbtes  han  af  Niels  Ebbesen,  hvem  han  selv  i  Forvejen 
havde  undsagt,  og  hans  Hær  adspredtes.  —  Aar  1341  stod 
der  et  Slag  ved  Manebjerg,  hvor  Niels  Ebbesen  faldt.« 

Udover  den  tørre  Meddelelse  om  Daaden  har  denne  Kilde 
kun  Efterretningen  om,  at  Greven  i  Forvejen  havde  undsagt 
Niels  Ebbesen.  Jeg  ser  ingen  Grund  til  at  tvivle  om  Rigtig- 
heden heraf. 

De  øvrige  danske  og  svenske  Krøniker,  der  overhovedet 
berører  denne  Sag2,    udtaler   sig   om   den  i    den    sædvanlige 

1  Se  ovenfor  S.  85.  Anm.  4. 

2  Script,  rer.  Dan.  I,  258  (Ann.  min.  Visb.)  : 

(Under  1339)  Gerardus  comes  Holsacie  aNicolao  Ebbosson  Jutone 
noctu  interfectus  est. 

Ibid.  I,  395  (Chron.  Dan.-Suec): 

Cum  esset  in  regno  Dacie  interregnum,  mortuo  scilicet  rege  Chri- 
stophoro,   &  nondum  ex  aulo  imperatoris  reverso  illius  filio  Walde- 

lakoniske  Annalstil.  Da  de  hverken  indeholder  noget,  der 
kan  vække  Tvivl,  eller  som  har  Interesse,  kan  jeg  ganske 
roligt  forbigaa  dem  i  denne  Undersøgelse. 

Med  Hensyn  til  Datoen  for  Drabet  stemmer  alle  danske 
Kilder,  der  overhovedet  anfører  en  saadan,  overens.  Naar 
nogle  tyske  Kilder1  betegner  Dagen  som  »sabbato  ante  Iudi- 
ca  me«,  de  danske  derimod  som  •>  sabbato  Sitientes«,  er  Uenig- 
heden kun  tilsyneladende:  i  begge  Tilfælde  menes  nemlig  Lørdag 
den  1.  April  (jvnfr.  Langebeks  Note  d  til  Script,  rer.  Dan. 
III,  258). 

Prof.  K.  Erslev  har  fremsat  den  Mening  (Hist.  Tidsskr. 
6,  6,  422),  at  det  ud  fra  de  foreliggende  Angivelser  er  umuligt 
at  afgøre,  om  Drabet  blev  forøvet  Natten  før  eller  Natten 
efter  den  1ste  April;  men  da  det  er  in  confesso,  at  Kirken 
altid  henregnede  Natten  til  den  paafølgende  Dag,  og  da  alle 
vore  Hjemmelsmænd  utvivlsomt  var  Personer,  der  stod  i 
Kirkens  Tjeneste  —  de  skrev  paa  Latin  —  er  det  rimeligst 
at  antage,  at  de  ogsaa  i  dette  Tilfælde  har  holdt  sig  til  den 
kirkelige  Beregningsmaade  af  Døgnet  som  bestaaende  af  en 
Nat  og  en  paa  følgende  Dag.  Desuden  var  denne  Op- 
fattelse af  Døgnet,  idetmindste  her  i  Danmark,  ingenlunde 
indskrænket  til  Kirken;  den  findes  f.  Eks.  tydeligt  nok  udtalt 
i  vore  Love,  naar  de  regner  efter  Solmærker  (Jyske  Lov  II,  83 ; 


raaro,  ingressi  sunt  JutiamDomini  Holsatiæ  Johannes  Dux  &  Gerardus 
Comes  tanquam  illam  mox  occupaturi.  Cumque  Comes  ad  Randrusiam 
Jutiæ  civitatem  pervenisset,  ae  ibidem  sua  firmasset  præsidia,  a  no- 
bili  quodam  viro  Nicolao  Ebbonis  ,  patriæ  libertatis  studiosissimo, 
nocte  interfectus  occubuit.  Qui  paulo  post  iertur  interfectus  in  ob- 
sidione  arcis  Scandeborrigh,  cum  illam  conaretur  yindicare  e  manibus 
dictorum  Holsatorum. 

Ibid.  III,  258.    (Fragm.  annal.): 

Anno  Domini  1340  in  Randrus  est  Comes  Gerardus  interfectus 
Sabbato  Sitientes. 

Ibid.  VI,  254  (Chron.  br.  Dan.) : 

Anno  Domini  1340  .  .  .  Comes  Gerardus  interfectus  est. 

1  Om  Dateringen  af  Begivenheden  hos  Presbyter  Bremensis  og 
i  den  slesvig-holstenske  Aarbog  se  S.  96  Anm.  1. 

Aabenraa  Skraa  37;  Chr.  V's  danske  Lov  I,  24,  17).  Et 
Solmærke  er  nemlig  Tiden  mellem  to  Solnedgange,  bestaar 
altsaa  af  en  Nat  og  en  paafølgende  Dag  ligesom  det  kirke- 
lige Døgn.  Ganske  den  samme  Beregningsmaade  møder  vi 
ogsaa  i  Chr.  II.s  verdslige  Lov  (Rosenvinge  g.  d.  L.  IV,  110), 
hvor  det  hedder  »Vele  Wii  ocsaa,  at  huerLøgerdag  at  Afften 
oc  alle  andre  helliige  Aftene  skulle  wore  Borgerre  lade  feyge 
theres  Huss  oc  Gordt.o  Lørdag  Aften  betragtes  som  Hellig- 
aften (fra  Kl.  6),  fordi  den  og  den  paafølgende  Nat  hen- 
regnes til  Søndagen. 

Endelig  hedder  det  i  Jyske  Lov  1.  1.:  »Fra  thæn  løær- 
dagh  at  aftæn,  thær  aduent  gængær  in,  oc  til  atend  dagh 
æftær  tolftæ  dagh  til  sol  ær  sat,  hwa  sum  thær  bæriæs  i 
mellæ,  han  brytær  hælgh« ;  og  i  Sjæl.  Kirkelov  (Thorsens 
Udg.  S.  70):  »Allæ  buthhælghæ  daghæ  fran  mitdagh,  thæn 
half  hælgh  ær,  oc  annæn  dagh  til  quældz,  hva  sum  tha 
brytær  hælgh  i  the  timæ,  tha  bøtæ  thre  mare  eet.« 

Vil  man  for  de  sidste  to  Steders  Vedkommende  hævde, 
at  det  her  er  Kirkens  Røst,  som  lyder  gennem  Lovgiverens 
Mund,  saa  har  jeg  ikke  noget  derimod  at  indvende.  Kun 
maa  man  saa  tillige  antage,  at  Lovgiverne  næppe  vilde  have 
fulgt  Kirkens  Beregningsmaade,  hvis  denne  ikke  havde  været 
den  herskende  ogsaa  blandt  Lægfolk. 

At  Drabet  fandt  Sted  i  Natten  før  den  første  April  1340 
forekommer  mig  derfor  utvivlsomt,  ialfald  indtil  der  paapeges 
idetmindste  ét  sikkert  Eksempel  paa,  at  man  herhjemme  i 
Middelalderen  ogsaa  har  fulgt  den  modsatte  Fremgangsmaade 
og  henført  Natten  til  den  forridgaaende  Dag. 

Blandt  de  tyske  Kilder  har  det  Brev,  som  Greverne 
Henrik  og  Claus  kort  efter  Drabet  skrev  til  Raadet  i  Lybek,1 
Krav  paa  fuldstændig  Troværdighed.  Greverne  anklager  her 
en  tysk  Adelsmand,  Otto  von  Schenkenberg,  der  havde  staaet 
i  deres  Faders  Tjeneste,   for  af  Fejghed  at  have  forsømt  sin 


1  Liib.  Urkundenbuch  3,  90. 

Pligt.  Han  havde  sit  Herberg  lige  i  Nærheden;  men  skøndt 
han  i  Drabsnatten  hørte  Larmen  og  Grevens  Nødskrig,  stod 
han  dog  ikke  op  og  kom  ham  til  Hjælp. 

Dette  Brev  er  af  stor  Vigtighed,  fordi  vi  derigennem  faar 
fuld  Sikkerhed  for,  at  Niels  Ebbesen  og  hans  Folk  med 
Magt  brød  ind  til  Greven,  og  det  kaster  et  skarpt  Lys  over 
nedenstaaende  usandfærdige  Skildring  af  Overfaldet,  som  den 
tyske  Kronist  Henrik  af  Hereford  nogle  faa  Aar  efter  gav 
til  Bedste1.  Sandsynligvis  stammer  disse  Røverhistorier,  som 
Prof.  Kr.  Erslev  allerede  har  gjort  opmærksom  paa,  fra 
Grevens  tyske  Lejesvende,  for  hvem  det  var  magtpaaliggende 
at  rense  sig  for  den  Beskyldning,   at  de  kun  slet  havde  be- 


1  Liber  de  rebus  memorabilibus  sive  Chronicon  Henrici  de  Her- 
vordiæ  ed.  Potthast.  Gøttingen,  1859.  Under  Aar  1337  —  Aaret  er 
altsaa  ligesaa  urigtigt  som  alt  det  øvrige  —  fortæller  han  følgende: 

«...  Dum  enim  exercitum  aliquando  duceret  (scl.  comes  Ge- 
rardus) ,  in  custodiis  magnis  et  excubiis  dormire  solitus  erat.  Et  ob 
hoc  quidam  Dacus,  quondam  cubicularius  suus.  ingressum  ad  eum  et 
egressum  distincte  sciens,  ad  ipsum  in  magna  custodia  dormientem 
in  cubiculo  clam  intravit,  clam  dormientem  et  inermem  mactavit,  clam- 
que  recedens  aufugit.  Morte  comitis  comperta,  clamor  et  planctus  et 
luctus  in  celum  attollebatur,  miles  omnis  animo  viribusque  frange- 
batur;  exercitus  totus  induitur  confusione.  Cet.«  — Koppmann  ci- 
terer i  sin  Udg.  af  Detmar  p.  484  Anmk.  2  denne  Forf.s  Beretning 
om  Begivenheden ;  Prof.  K.  E  r  s  1  e  v  gør  i  Hist.  Tidsskr.  6, 6, 436  Anmk.  1 
opmærksom  paa,  at  den  er  bleven  benyttet  af  Herman  Korner.  Om 
det  ogsaa  er  den,  der  i  noget  ændret  Skikkelse  gaar  igen  i  følgende 
Notits  i  Annales  Slesv. -Holst.  (Script,  r.  Dan.  V,  508)  »Anno  Domici 
1340  ward  vorraden  vnde  ghemordet  de  Eddele  Greue  Gherd  van 
Holsten  tho  Randerhusen  van  enem,  de  heth  Nickels  Ebbesen,  vnde 
was  syn  eghæne  Raedgheuer,  men  he  was  eyn  schalk.  Dyt  schude 
des  vridaghes  na  mitvasten«,  drister  jeg  mig  ikke  til  at  afgøre;  dog 
er  jeg  tilbøjelig  til  at  tro  det.  Datoen  for  Drabet  er  her  ligesom  hos 
Presbyter  Bremensis  urigtigt  angivet.  De  samme  Annaler  har  imid- 
lertid, mærkeligt  nok,  lidt  i  Forvejen  (Script,  rer.  Dan.  V.  507)  en 
kort  latinsk  Optegnelse  om  samme  Begivenhed,  der  rimeligvis  er  af- 
skrevet efter  en  eller  anden  dansk  Aarbog.  (Anno  Domini  1340  Sab- 
bato  ante  Judica  occisus  fuit  Comes  Gherardus  in  Randerhusen  per 
Nicolaum  Ebbessøn).    Her  er  Datoen  rigtig. 

vogtet  deres  Herre.  Ligeoverfor  List  og  Lumskhed  maa  jo 
selv  den  omhyggeligste  Bevogtning  give  tabt. 

Fra  en  lignende  uren  Kilde  stammer  —  hvis  den  da 
ikke  er  en  fri  Fantasi  af  Forfatteren  selv  —  for  allerstørste 
Delen  følgende  udførlige  Beretning  i  Detmars  lybske  Krønike1. 

»Ikke  lang  Tid  derefter  blev  Greven  saa  syg,  at  han 
lod  sig  berette  og  modtog  vor  Herres  Legeme  og  den  hellige 
Olje.  I  den  Sygdom  laa  han  en  Tid  lang  og  blev  saa  en 
Del  bedre.  Da  havde  han  længe  plejet  den  Skik,  saavidt 
han  var  i  Stand  dertil,  at  være  oppe  om  Natten  med  sin 
Kapellan  og  holde  sine  Tider,  som  hørte  til  Dagen,  som  en 
gejstlig  Mand.  Da  de  Danske  hørte,  at  Greven  var  kommen 
sig,  samlede  sig  omtrent  60  stedkendte  Mænd  af  dem;  de 
kom  til  Randers  Lørdag  Nat  før  Iudica  me.  Som  om  de 
var  Patruljer  for  den  sovende  Hær,  begav  de  sig  til  et 
Stenhus.  Da  Greven  nu  havde  læst  sine  Tider  og  igen  lagt 
sig,  kom  de  derhen  og  ihjelslog  den  syge  Mand  paa  hans 
Seng  og  desuden  hans  Kapellan  og  tre  Pager.  Den  derved 
fremkaldte  Larm  hørte  en  tapper  Ridder  fra  Westfalen,  Hinric 
van  Vitinchoven,  hvis  Herberg  laa  i  Nærheden.  Ham  dræbte 
de  ogsaa  paa  deres  Vej  og  slap  bort,  hver  ad  sin  Vej  uden 
noget  Tab.  Det  udenlandske  Krigsfolk  maatte  høre  meget 
ilde  for,  at  de  saa  slet  havde  bevogtet  deres  Herre;  derfor 
maatte  de  med  Skam  og  Skade  drage  bort  til  de  fjærne 
Lande,  hvorfra  de  var  komne.« 

Efter  denne  Version  udføres  Overfaldet  ikke  af  en  en- 
kelt Mand  og  hans  Følgesvende,  men  sættes  i  Scene 
af  en  Skare  Sammensvorne,  der  maa  tænkes  at  have  haft 
Tilhold  i  Byen  eller  dens  umiddelbare  Nærhed.  Thi  de  ud- 
spionerer Greven  længere  Tid  igennem  under  hans 
Sygdom.  Først  da  han  begynder  at  komme  sig,  og  de  maa  op- 
give Haabet  om,  at  Sygdommen  vil  befri  dem  for  ham,  skrider 
de  til  Handling.    Fordelte  i  mindre  Hold,  der  kunde  tage  sig 


1  Ed.  Koppmann  1.  1. 

ud  som  patruljerende  Nattevagter,  samler  de  sig  i  Nattens 
Løb  i  et  Stenhus  tæt  ved  Grevens  Herberg.  Herfra  fore- 
tages saa  Angrebet. 

Lad  os  standse  her  et  Øjeblik.  Alt  hvad  der  hidtil  er 
fortalt,  staar  i  den  skarpeste  Modstrid  med  den  jyske  Krø- 
nikes Fremstilling  af  Sagen:  Dér  er  det  en  enkelt  Høveds- 
mand og  hans  Følge,  der  ude  fra  Landet  ad  Broen,  hvis 
Planker  løsnes,  i  Ly  af  den  mørke  Nat  lister  sig  gennem 
den  slumrende  By  hen  til  Grevens  Herberg  og  bryder  ind; 
her  derimod  en  Skare  Sammensvorne,  bosatte  i  Byen  eller  dens 
Nærhed,  som  efter  længere  Tids  omhyggelig  Forberedelse 
skrider  til  Værket.  De  giver  sig  endvidere  Skin  af  at  være 
patruljerende  Nattevagter;  men  dette  passer  aabenbart  ikke 
til  Situationen;  thi  hvis  virkelig  Vagttjenesten  i  Grevens  Hær 
havde  været  ordnet,  og  Nattevagter  havde  patruljeret  om- 
kring i  de  faa  Gader,  det  daværende  Randers  besad1,  kunde 
Overfaldet  næppe  være  lykkedes;  i  ethvert  Tilfælde  kunde 
Deltagerne  ikke  alle  være  undslupne.  Støjen  og  Grevens 
Raab  om  Hjælp  maatte  hurtigt  have  tilkaldt  Vagterne;  thi 
man  kan  dog  ikke  gaa  ud  fra,  at  disse  stod  i  Ledtog  med 
Fjenderne.  Men,  vil  man  maaske  sige,  Detmar  taler  jo  ikke 
om,  at  der  var  Nattevagter;  han  siger  blot,  at  de  gav  sig 
Skin  af  at  være  Nattevagter.  Men  den  Komedie  spiller  man 
kun,  naar  saadanne  virkelig  findes;  thi  da  først  er  der  nogen, 
man  kan  føre  bag  Lyset  ved  den;  i  modsat  Fald  bliver  den 
meningsløs  og  overflødig.  Heller  ikke  Slutningen  af  Detmars 
Beretning  kan  paa  nogen  Maade  bringes  i  Overensstemmelse 
hverken  med  Sandsynligheden  eller  med  det,  der  fra  anden 
Side  fortælles. 

I  Stenhuset  oppebier  de  Sammensvorne  det  Øjeblik,  da 
Greven,  som  dengang  havde  for  Skik  at  læse  sine  Tider  om 
Natten,  havde  lagt  sig;  saa  skrider  de  til  Angreb,  bryder 
Døren  op  og  hugger  ham  selv,   hans  Kapellan  og  tre  Pager 


1  Jvnfr.  Stadfeldt,  Randers  p.  1G  ff;  290  ff. 

ned;  dernæst  spreder  Skaren  sig  til  alle  Sider  og  slipper  bort 
gennem  Byen,  hver  ad  sin  Vej.  Ganske  ubemærket  er  Sagen 
dog  ikke  gaaet  af:  en  westfalsk  Ridder  Heinrich  von  Wit- 
tinghofen  vaagnede  ved  Støjen,  styrtede  ud  og  blev  dræbt. 

Jeg  fremhæver  ogsaa  for  dette  Partis  Vedkommende 
Uoverensstemmelsen  med  den  jyske  Krønike:  Dér  er  Grevens 
Krigsfolk  komne  paa  Benene  og  forfølger  skrapt  Niels  Eb- 
besen og  hans  Svende,  som  undflyr  i  samlet  Trop  Syd  paa 
over  Broen ;  her  sniger  de  Sammensvorne  sig  ubemærket  bort, 
hver  ad  sin  Vej;  kun  en  eneste  Mand  er  vaagnet  ved 
Larmen,  og  han  hugges  hurtigt  ned. 

Man  tænke  sig  blot!  Randers  var  dengang  kun  en  ube- 
tydelig Flække,  som  Detmar  endda  forestiller  sig  bevogtet  af 
patruljerende  Nattevagter.  Alligevel  slipper  de  Sammen- 
svorne bort,  hver  ad  sin  Vej.  Hvis  Forfatteren  her  over- 
hovedet har  haft  noget  Situationsbillede  for  Øje,  da  er  det 
sandelig  ikke  hentet  fra  den  usle  jyske  Købstad,  men  fra  det 
stolte  Lybeks  indviklede  Gadenæt,  fuldt  af  middelalderlige 
Krinkelkroge.  Der  kunde  sligt  maaske  tænkes,  men  i  Da- 
tidens Randers  var  det  Hele  med  et  mildt  Ord  en  Umulighed. 

Og  hvorfra  har  nu  Detmar  hele  denne  rige  Viden,  alle 
disse  malende  Enkeltheder.  Ikke  fra  de  danske  Deltagere  i 
Overfaldet,  som  dog  alene  kunde  vide  noget  om  disse  Ting; 
de  slap  jo  efter  hans  Formening  bort  alle  som  en  uden 
Skade,  og  af  deres  Beretninger  giver  sikkert  den  jyske 
Krønike  et  i  Hovedsagen  rigtigt  Billede ;  men  at  dette  stemmer 
grumme  daarligt  med  Detmars  Fortælling,  saa  vi  ovenfor. 
Visse  Oplysninger  har  han  formodentlig  fra  den  lybske  Raad- 
stuekrønike.  Saaledes  er  det  højst  sandsynligt,  at  Grevens 
Kapellan  og  tre  Pager  omkom  sammen  med  ham  selv;  det 
var  vel  alle  de  Mennesker,  der  befandt  sig  i  Huset,  dengang 
Overfaldet  fandt  Sted.  Heller  ikke  er  der  nogen  Grund  til 
at  tvivle  om  Heinrich  von  Wittinghofens  Fald  ved  denne 
Lejlighed:  det  var  altsammen  Ting,  der  efter  Drabet  med 
Lethed   kunde    konstateres    fra   holstensk   Side   og 


100  NIELS    EBBESENS    VISE. 

sikkert  ogsaa  ved  de  foretagne  Undersøgelser  er  blevet  kon- 
stateret. Desuden  supplerer  Detmar  i  dette  Punkt  ret  godt 
den  Viden,  vi  kan  hente  fra  de  øvrige  Kilder.  Presbyter 
Bremensis  beretter  nemlig,  at  en  fornem  jysk  Adelsmand  ved 
Navn  Hase  faldt  paa  tysk  Side  under  Kampen  om  Tilbagetoget 
fra  Byen.  Den  jyske  Krønike  fortæller,  at  to  fornemme 
Riddere  ved  denne  Lejlighed  lod  deres  Liv.  Sandsynligvis 
sigter  den  med  disse  to  unævnte  Riddersmænd  netop  til 
Heinrich  von  Wittinghofen  og  (Aage)  Hase.  Men  bortset  fra 
disse  Biomstændigheder,  er  Detmars  Skildring  af  Grevens 
Drab  ganske  af  samme  Kaliber  som  Henrik  af  Herefords, 
d.  v.  s.  den  er  Opspind  fra  Ende  til  anden,  hvad 
enten  det  nu  er  ham  selv  eller  en  utilforladelig  Hjemmels- 
mand, der  har  lavet  denne  Roman  om  den  stakkels  syge 
Greve,  der  paa  en  nedrig  Maade  blev  dræbt  i  sin  Seng  af 
lumske  Snigmordere,  just  som  han  havde  lagt  sig  til  Ro  efter 
at  have  holdt  Bøn  med  sin  Kapellan. 


Alle  vore  Kilder  er  enige  om,  at  Overfaldet  skete  om 
Natten;  men  ingen  angiver  direkte,  hvad  Tid  paa  Natten  det 
fandt  Sted. 

Prof.  Steenstrup  og  Prof.  Erslev  har  begge  forsøgt  at 
løse  Spørgsmaalet  ad  Kombinationens  Vej,  og  begge  lægger 
til  Grund  for  deres  Undersøgelse  Detmars  Beretning  om,  at 
Greven  dengang  havde  for  Skik  at  staa  op  om  Natten  med 
sin  Kapellan  og  læse  sine  Tider  ligesom  en  gejstlig  Mand. 
(Steenstrup,  Vore  Folkeviser  S.  306;  Erslev  i  Hist. Tidsskr. 
6,  6,  417).  Hvornaar  i  Døgnet  Kirkens  Tider  faldt,  ved  vi; 
tilsyneladende  gælder  det  altsaa  blot  at  træffe  det  rette  Valg. 
Paa  dette  afgørende  Punkt  divergerer  imidlertid  de  to  For- 
skere :  Prof.  S.  hævder,  at  Overfaldet  maa  have  fundet  Sted 
mellem  Laudes  og  Prim  eller  nærmere  bestemt  mellem  Kl.  31/* 
og  5;  Prof.  E.  antager,  at  Greven  er  bleven  dræbt  ved  Et- 

tiden,  umiddelbart  efter  at  han  havde  forrettet  sin  Midnats- 
bøn (1.  1.  S.  421). 

Var  det  givet,  at  Detmars  Beretning  var  rigtig,  vilde 
jeg  være  mest  tilbøjelig  til  at  tro,  at  Prof.  E.  havde  Ret; 
men  i  dette  Tilfælde  turde  det  være  meget  uforsigtigt  at 
fæste  Lid  til  den  lybske  Kronist.  Jeg  har  ovenfor  ud  fra 
andre  Grunde  søgt  at  vise,  at  hans  Beretning  om  Overfaldet 
for  største  Delen  maa  betragtes  som  Digt,  og  Fortællingen 
om  Grevens  natlige  Tidelæsning  skal  egentlig  ikke  bidrage 
til  at  styrke  dens  Kredit. 

Principielt  var  og  er  alle  katholske  Gejstlige  indtil  Sub- 
diakoner  incl.1  forpligtede  til  at  holde  deres  Tider  d.  v.  s. 
fremsige  de  af  Kirken  foreskrevne  Bønner  paa  bestemte  Tider 
om  Dagen  og  om  Natten2.  Men  for  deres  Vedkommende, 
der  ikke  er  forpligtede  til  Chortj eneste,  kræver  Kirken  ikke 
Bønnerne  fremsagte  netop  paa  de  dertil  bestemte  Tider  i 
Døgnet.  Naar  blot  Vedkommende  læser  sine  Tider,  kan  han 
meget  vel  forrette  alle  sine  Dagbønner  samtidigt  paa  et  for 
ham  bekvemt  Tidspunkt  og  ligesaa  Nattebønnerne3. 

Dengang  disse  Begivenheder  foregik ,  var  det  udenfor 
Klostre  med  streng  Observans  meget  ualmindeligt,  at  de  rette 
horæ  canonicæ  overholdtes4:  Selv  de,  der  havde  Forpligtelse 
til  Chortjeneste,  mødte  ikke  i  Kirken  til  Nattebøn;  for  at 
undgaa  det  dermed  forbundne  Besvær  forenede  man  trods 
gentagne  Paalæg  om  det  modsatte5  sædvanligvis  Nattebønnerne 
med  Aftenbønnen6. 


1  Wetzer  &  Weltes  Kirchenlexikon  oder  Encyclopådie  d. 
Kathol.  Theol.  2.  Aufl.  II.  Bd.,  1287. 

2  I.  O.  Andersen!  Nordisk  Kirkeleksikon  II,  11  (Art.  Farebog) 
samt  de  der  citerede  vidtløftige  Værker  af  V.  Thaihof  er  og  Suit- 
bert  Båumer. 

3Wetzer&Welte  Kirchenlexikon  II.  1290. 

4  Realencyclopådie  f.  prot.  Theol.  und  Kirche  herausgegeb.  von 
Å.Hauck  III,  39b. 

5  Wetzer  &  Welte  II,  1286-87. 

6  Selv  meget  fromme  Mænd  fandt  ikke  nogen  Synd  heri.  Smlgn. 
Beretningen  om  den  fromme  Mand,  der  ikke  forrettede  sin  Nattebøn, 

Noget  andet  var  det  naturligvis,  naar  en  Mand  ledet 
af  sin  brændende  Tro  ønskede  at  drive  Askese;  saa  over- 
holdt han  selvfølgelig,  enten  han  var  Gejstlig  eller  Lægmand, 
nøje  de  af  Kirken  fastsatte  Tider:  Netop  en  saadan  Hensigt 
er  det,  Detmar  eller  vel  snarere  hans  Hjemmelsmand  her  vil 
tillægge  denne  raa  Landsknægt;  og  Tendensen  er  tydeligt 
nok  den  at  fremstille  de  Mænd,  der  myrdede  saa  from  en 
Herre,  som  lumpne  og  forvorpne  Afskum  (smlgn.  Detmar  ed. 
Koppmann  S.  487  ,also  warde  wroken  de  vrome  doghent- 
aftighe  greve  Ghert').  Herfor  er  ogsaa  Historien  om  Natte- 
bønnen  den  Nøgle,  som  aabner  os  Forstaaelsen  af  de  mange 
Mærkeligheder,  der  findes  i  denne  Beretning  om  Drabet.  Alt 
er  lagt  til  Rette  omkring  dette  Hovedpunkt:  Gaar  man  nemlig 


i  An   old    danish  manuscript  fragment  (Cambridge  philol.  Transact. 
Vol  5,  174). 

Blandt  de  regelbundne  Chorherrer  ved  Domkirkerne  herhjemme 
var  det  vistnok  en  Sjældenhed,  at  Nattetiderne  dengang  holdtes  regel- 
mæssigt i  Kirkerne  ;  de  nævnes  nemlig  ikke,  hvor  deres  Forpligtelser  til 
Kirkebøn  anføres;  jvnfr.  saaledes  Mo  Ib.  &  Petersen  Danske  Di- 
plomer og  Breve  S.  45:  ,kanikene  the  then  daghen  æræ  i  Syælemessen 
oc  om  aftænen  til  foren  j  vigiliis,  som  seethuane  ær  j  then  samme 
kirkiæ'.  Smlgn.  ogsaa  S.  316  og  333.  —  Hvor  let  man  i  det  19de  Aar- 
hundrede  tog  sig  denne  Forpligtelse  i  de  østrigske  Benedictinerklostri', 
kan  ses  af  Dr.  A.  E.  Wagners  oplysende  og  lærerige  Værk  Au  s 
dem  o  sterreich  ischen  Klosterleben.  Berlin  1869.  Her  hedder 
det  (Bd.  I  S.  210)  :  »Uebrigens  ist  das  Chorgebet,  wie  es  jetzt  gehalten 
wird,  im  Vergleiche  zu  dem  in  der  Ordensregel  vorgeschriebenen  be- 
deutend  abgekiirzt  und  auf  wenige  Tageszeiten  zu- 
sammengedrångt.  Vormittags  werden  um  9  Uhr,  unmittelbar  vor 
der  Conventmesse  und  binnen  einerguten  Viertelstunde  alle  vier  Tages- 
zeiten nacheinander,  die  Prim,  Terz,  Sext  und  Non  in  grosst  mog- 
lichster  Geschwindigkeit  abgefertigt.  am  Nachmittag  aber  oder  gegen 
Abendandacht,  Vesper  und  das  Completorium.  Die  lån^licheren  An- 
dachten  des  Matutinum  und  der  nåchtlichen  Vigilien  werden  dem 
Einzelnen  aufs  Gewissen  gebunden,  d.  h.  es  wird  jeder  Mønch  bei 
Todessiinde  verpflichtet,  im  Stillen  und  Jeder  fur  sich  zu  irgend  einer 
gelegenen  Zeit  jene  ehemals  nåchtlichen  Gebete  zu  verrichten.  IS  ur 
hohe  Feste  machen  darin  eine  Ausnahme,  so  dass  die  Mitternachts- 
Andacht  gemeinsam  vor  dem  Abendessen  abgehalten  wird.« 

ud  fra,  at  Greven  havde  for  Skik  at  staa  op  om  Natten  og 
læse  sine  Tider,  maa  Overfaldet  jo  ogsaa  være  planlagt  af 
Folk ,  der  var  vidende  om  denne  hans  Sædvane.  Ellers 
kunde  det  jo  træffe  sig  saa  uheldigt,  at  Drabsmændene  nær- 
mede sig  Huset  paa  et  Tidspunkt,  da  Greven  og  hans  Tjenere 
var  oppe  og  kunde  gøre  Anskrig.  Følgelig  er  det  efter  Det- 
mars  Version  en  Bande  ubekendte  Sammensvorne  fra  Byen 
og  den  nærmeste  Omegn,  der  udfører  denne  Mørkets  Gærning; 
de  er  velkendte  med  Forholdene,  buser  ikke  lige  paa,  men 
samler  sig  lidt  efter  lidt  i  Smaahold  for  ikke  at  vække  Op- 
mærksomhed i  et  nærliggende  Stenhus,  hvorfra  de  i  Ro  kan 
se,  hvad  der  foregaar  i  Grevens  Herberg,  og  vælge  det  gun- 
stige Øjeblik,  da  Bønnen  er  endt,  og  der  hersker  Ro  og  Stil- 
hed. Med  andre  Ord:  Fortællingen  om  Stenhuset  er  ind- 
flettet i  Beretningen,  fordi  de  Sammensvorne,  naar  Ofret 
holdt  Nattebøn,  maatte  have  en  Observationsbasis,  hvorfra 
man  kunde  iagttage  Situationen  lige  overfor  og  bestemme, 
naar  der  skulde  skrides  til  Angreb. 

Det  Hele  er  veltømret  og  hænger  under  de  angivne 
Forudsætninger  ret  godt  sammen,  men  ogsaa  kun  under 
disse.  For  den  jyske  Krønikes  Beretning  og  for  Niels  Ebbesen 
og  hans  Svende  er  der  ingen  Plads  i  denne  Sammenhæng. 
Derfor  nævnes  Helten  heller  ikke  med  et  Ord  —  og  med 
Rette;  thi  hans  Rolle  vilde  her  være  som  en  Hunds  i  et  Spil 
Kegler. 

Ogsaa  paa  dette  Punkt  tror  jeg  derfor,  at  man  bør 
holde  sig  til  den  samtidige  jyske  Krønike.  Ganske  vist  an- 
giver heller  ikke  den  direkte,  naar  Drabet  fandt  Sted;  men 
imellem  Linierne  kan  man  læse  sig  dertil.  Det  fortælles 
nemlig  der,  at  Niels  Ebbesen  efter  at  have  dræbt  Greven 
flygtede  ned  til  Broen,  (hvis  Planker  han  i  Forvejen  havde 
løsnet)  skarpt  forfulgt  af  Grevens  Folk,  der  satte  efter  ham 
med  flere  Bannere.  Under  denne  Forfølgelse  kom  det  ogsaa 
til  Kamp:  Niels  Ebbesen  mistede  én  Mand,  og  af  Forfølgerne 
faldt   to    fornemme  Riddersmænd.     Det  er  klart,   at  en  saa- 

dan  Forfølgelse,  hvorunder  det  endogsaa  er  kommet  til  Kamp, 
umuligt  har  kunnet  iværksættes  i  den  bælgmørke 
Nat;  den  kan  tidligst  være  foregaaet  i  Dagbrækningen,  efter 
at  det  var  blevet  saa  lyst,  at  man  kunde  skelne  Ven  fra 
Fjende.  Endvidere  kan  der  kun  have  ligget  en  ganske  kort 
Tid  mellem  selve  Drabet  og  Flugten  ned  til  Broen;  thi  at 
Niels  Ebbesen  ikke  er  forblevet  længere  i  Byen  end  højst  nød- 
vendigt, siger  sig  selv. 

Under  disse  Omstændigheder  forekommer  det  mig  at 
være  givet,  at  Overfaldet  efter  den  jyske  Krønikes  Version 
først  kan  have  fundet  Sted  mod  Slutningen  af  Natten, 
noget  før  det  begyndte  at  lysne. 


Sammenfatter  jeg  nu  til  Slutningen  de  Resultater,  som 
denne  Prøvelse  af  Kilderne  har  ført  mig  til,  i  en  kort  Frem- 
stilling af  den  mindeværdige  Nats  Begivenheder,  kommer  den 
til  at  lyde  saaledes: 

Natten  mellem  den  31.  Marts  og  den  1.  April  13401 
red  den  jyske  Adelsmand  Niels  Ebbesen  i  Spidsen  for  en 
Skare  paa  c.  halvhundrede  Mand  ad  Hærvejen  syd  fra  mod 
Randers.  I  Skoven  lige  sønden  for  Aaen  efterlod  de  deres 
Heste  og   drog   til  Fods   ned   til  Broen2,    ad   hvilken   Vejen 


1  Se  ovenfor  S.  94-95. 

2  Om  Broen  og  Vejen  ,  der  sydfra  førte  over  Aaen ,  samt  om 
Skoven  paa  Aaens  søndre  Bred  se  Ro  s  en  ørn,  Greve  Gert  af  Hol- 
sten og  Niels  Ebbesøn  af  Nørreris  I,  157-158;  186-190.  —  I  de  Kilder, 
jeg  ovenfor  har  gennemgaaet,  findes  ganske  vist  ikke  et  Ord  om.  at 
N.  E.  og  hans  Folk  steg  af  Bestene  og  efterlod  dem  paa  det  omtalte 
Sted.  Beretningen  herom  møder  os  først  hos  Chr.  Pedersen  (Skr. 
V,  458),  der  vistnok  har  laant  dette  Træk  fra  Folkevisen.  Jeg  har 
dog  ikke  betænkt  mig  paa  at  medtage  det  her,  da  det  synes  mig  at 
være  en  ganske  nødvendig  Forudsætning  for  den  jyske  Krønikes 
Skildring  af  Begivenheden ,  eftersom  man  hverken  kan  antage .  at 
Skaren  har  tilbagelagt  Vejen  til  Randers  tilfods,  eller  at  den  til  Hest 
er  draget  ind  i  Byen.  Larmen  af  de  klaprende  Sko  vilde  snart  have 
vækket  de  sovende. 

førte  over  Gudenaaen  nordpaa  gennem  Randers,  hvor  Grev 
Gerhard  dengang  laa  med  c.  4000  Mand  tyske  Lejetropper. 
Ved  Broen  gjordes  Holdt,  og  Plankerne  løsnedes  paa  Midten, 
saa  at  Forbindelsen  mellem  den  nordlige  og  sydlige  Bred  i 
Hast  kunde  afbrydes.  Formodentlig  er  et  Par  Mand  blevet 
efterladt  her  og  ved  Hestene  i  Skoven.  Resten  begav  sig 
uantastet  af  Vagtposter  og  Patruljer,  som  man  i  sorgløs 
Tryghedsfølelse  havde  undladt  at  udstille,  ind  i  den  lille  By 
og  søgte  saa  hurtigt  og  stille  som  muligt  hen  til  det  Hus, 
hvor  man  vidste,  at  Greven  havde  sit  Herberg.  Alle  Ad- 
gangene blev  besatte,  og  man  gav  sig  i  Lag  med  at  sprænge 
Døren.  Greven  vaagnede  ved  den  første  Larm,  sprang  op 
og  raabte  om  Hjælp,  men  blev  hurtigt  nedhugget  tilligemed 
alt  det  Tjenerskab,  der  var  omkring  ham  (tre  Pager  og  en 
Kapellan,  der  vel  tillige  har  været  hans  Sekretær).  Skrigene 
og  Støjen  havde  imidlertid  vækket  adskillige  af  dem,  der 
sov  i  Nærheden.  Af  disse,  der  saaledes  i  Hast  kom  paa 
Benene,  kender  vi  Navnene  paa  to:  den  westfalske  Ridder 
Heinrich  von  Wittinghofen  og  den  jyske  Adelsmand  Hr.  (Aage) 
Hase.  Naturligvis  var  Forvirringen  i  Nattens  Mørke  over- 
ordentlig stor;  men  en  og  anden  af  Grevens  Folk  maa  dog 
have  haft  Aandsnærværelse  nok  til  at  lade  Allarmtrommerne 
røre  for  i  Hast  at  samle  Mandskab  til  at  forfølge  den  ind- 
trængte Skare.  Under  alt  dette  var  det  imidlertid  begyndt 
at  lysne  svagt;  man  kunde  skelne  Ven  fra  Fjende,  og  det 
var  kun  med  den  yderste  Nød,  at  Niels  Ebbesen  og  hans 
Folk  slap  ud  af  Byen.  Uden  Kamp  løb  det  dog  ikke  af;  i 
denne  omkom  paa  holstensk  Side  foruden  flere  andre  de  to 
ovenfor  nævnte  fornemme  Riddersmænd.  Niels  Ebbesen 
mistede  kun  en  eneste  Mand,  Resten  naaede  med  Holstenerne 
i  Hælene  uskadte  over  Broen,  hvis  løse  Fjæle  i  en  Fart  blev 
afkastede  for  at  standse  videre  Forfølgelse.  Hinsides  Aaen 
steg  den  lille  Skare  atter  til  Hest  og  red  skyndsomt  bort. 

I  den  holstenske  Lejr  er  der  formodentlig,    da  Efterret- 
ningen om  Grevens  Drab  udbredte  sig,  opstaaet  den  vildeste 

Aarb.  f.  nord.  Oldk.  og  Hist.  1903.  8 

Panik:  de  herreløse  Horder  har  brændt  og  plyndret  i  den 
ulykkelige  By  dels  for  at  tilfredsstille  deres  tøjlesløse  Lyster 
dels  i  den  Tro,  at  Borgerne  havde  staaet  i  Ledtog  med 
Fjenden. 

II.    Synspunkter  for  Visens  Bedømmelse. 

I  den  foregaaende  Undersøgelse  har  jeg  saavidt  muligt 
undladt  at  tage  Hensyn  til  Folkevisen  om  Niels  Ebbesen; 
den  er  noget  for  sig  og  maa  behandles  for  sig.  Vi  har  ikke 
uden  videre  Lov  til  at  betragte  en  Vise  som  en  historisk 
Kilde,  rent  bortset  fra  de  mange  Forvanskninger,  den  i  Tidens 
Løb  er  bleven  belemret  med. 

Det  er  fremfor  andre  afdøde  Rigsarkivar  Jørgensen,  som 
med  Iver  har  hævdet  og  forfægtet  dette  Standpunkt1  baade 
overfor  Grundtvigs  og  andre  Forskeres  Behandling  af  disse 
Digte.  Han  kalder  dem  træffende  ikke  historiske  Viser,  men 
Viser  om  historiske  Personer,  og  hans  Syn  paa  dem 
og  paa  den  historiske  Forsknings  Stilling  til  dem  kommer 
klart  frem  i  følgende  Udtalelse:  ,.  ...  de  er  fremgåede  af 
en  mer  eller  mindre  fri  poetisk  produktion;  deres  forhold  til 
den  historiske  virkelighed,  således  som  forfatteren  godt  kan 
have  kendt  den,  er  ikke  af  den  umiddelbare  art,  som  kan 
kræves  af  et  kildeskrift,  men  af  en  mere  sammensat  og  en 
finere  natur,  som  det  bliver  vor  sag  i  hvert  enkelt 
tilfælde  at  efterspore42. 

Selvfølgelig  har  Jørgensen  Ret  i  den  Opfattelse,  at  Dig- 
teren til  alle  Tider  maa  omforme  det  Stof,  han  henter  ud 
fra  Virkeligheden.  Hans  Øjemed  er  jo  ikke  at  gengive,  hvad 
han  har  set  eller  hørt,  saa  sandfærdigt  som  muligt,  men  at 
skabe  en  Stemningsværdi,  lade  Begivenheden  fremtræde  i  en 


1  A.  D.  Jørgensen,  Bidrag  til  Nordens   historie   i  middelal- 
deren.   1871.    S.  164  ff.    Smlgn.  Hist.  Tidsskrift  6,  3,  72  ff. 

2  Hist.  Tidsskr.  6  R.  3.  Bd.  61.     De  sidste  Ord  i  Citatet  er  ud- 
hævede af  mig. 

saadan  Form,  at  hans  Tilhørere  besjæles  af  de  samme  Følelser, 
som  greb  ham  selv,  og  dette  naar  han  ikke  ved  umiddelbar 
Genfortælling. 

Principielt  sét,  er  ogsaa  den  Fordring,  han  stiller  til  den 
historiske  Forskning  angaaende  Behandlingen  af  disse  Viser 
fuldstændig  rigtig,  og  Opgaven  overordentlig  interessant. 
Stoffet  er  saa  fyldigt,  at  man  skulde  synes  i  det  at  have  et 
rigt  Materiale  til  Sammenligning  af  de  forskellige  Digteres 
Standpunkt  overfor  det  historisk  givne,  og  det  vilde  utvivl- 
somt være  lønnende  baade  i  historisk  og  kulturhistorisk  Hen- 
seende, hvis  man  kunde  paavise,  hvilke  Forandringer  Æmnerne 
til  forskellige  Tider  undergik  i  Poesiens  Smeltedigel.  End- 
videre skulde  man  tro,  at  Arbejdet  maatte  lettes  og  simpli- 
ficeres i  høj  Grad  ved  Visernes  i  det  Hele  ensartede  Karakter. 
Vi  staar  aabenbart  her  overfor  en  digterisk  Produktion,  der 
er  udgaaet  fra  et  stærkt  traditionsbundet  Samfund,  hvis  Ind- 
virkning i  væsentlig  Grad  eliminerer  det  individuelle  Moment : 
Udtryk,  Vendinger  og  formelmæssige  Vers  overføres  fra  den 
ene  til  den  anden.  Den  hele  Maade  at  se  Tingene  paa,  det 
moralske  Gennemsnit,  er  fra  den  ældste  Vise  til  den  yngste  ens- 
artet: Variationen  fremkommer  kun  ved  Æmnets  skiftende 
Karakter  og  Stemningens  større  eller  mindre  Styrkegrad. 

Ja,  saaledes  tager  det  sig  ud  paa  Frastand !  Men  kommer 
man  Opgaven  nærmere  ind  paa  Livet,  viser  det  sig  klart, 
at  den  er  uløselig.  For  at  magte  den  maatte  vi  have  til 
vor  Raadighed  et  historisk  og  kulturhistorisk  Materiale,  der 
i  hvert  enkelt  Tilfælde  tillod  os  med  Sikkerhed  at  afgøre, 
om  Visen  var  digtet  af  en  samtidig  Digter  eller  ikke,  hvilke 
Forandringer  Stoffet  havde  undergaaet  gennem  den  digteriske 
Bearbejdelse,  hvilke  Motiver  der. havde  været  bestemmende  for 
Forfatteren,  rent  kunstneriske  eller  muligvis  partipolitiske  osv. 

I  Virkeligheden  stiller  Sagen  sig  jo  saaledes,  at  de  hi- 
storiske Kilder  kun  for  ganske  enkelte  Visers  Vedkommende 
flyder  saa  rigeligt,  at  vi  kan  føre  et  Sandsynlighedsbe- 
vis  for  Samtidigheden;   for  de  allerflestes  Vedkommende  er 

endogsaa  dette  ganske  umuligt  baade  paa  Grund  af  de  hi- 
storiske Kilders  Magerhed  og  formedelst  den  forvanskede  Form, 
hvori  Viserne  er  os  overleverede.  Det  siger  sig  selv,  at  et 
saadant  Materiale  afgiver  et  ganske  utilstrækkeligt  Grundlag 
for  Besvarelsen  af  de  ovenfor  antydede  Spørgsmaal;  thi  ét 
er  at  kunne  sige:  Der  er  Rimelighed  for,  at  dette  eller  hint 
i  Visen  er  historisk  Sandhed;  et  andet  er,  paa  Grundlag  af 
en  fyldig  Viden  om  de  faktiske  Forhold  at  kunne  give  en 
Karakteristik  af  den  Maade,  hvorpaa  en  Digter  har  behandlet 
et  historisk  Æmne,  vise,  hvad  han  har  lagt  til,  og  hvad  han 
har  trukket  fra,  og  belyse  de  Motiver,  der  har  bevæget  ham 
til  overhovedet  at  lægge  til  og  trække  fra.  Men  hvor  fri 
eller  hvor  bundet  af  Realiteterne  Visedigterne  følte  sig  i  Be- 
handlingen af  de  historiske  Æmner,  derom  ved  vi  slet  intet, 
og  den  Forsker,  der  vilde  give  sig  i  Kast  med  dette  Problem, 
maatte  sikkert  forløfte  sig  paa  Opgaven.  Man  bevæger  sig 
her  paa  et  Omraade,  hvor  under  de  givne  Betingelser  det 
rent  personlige  Skøn  bliver  det  afgørende,  og  hvor  den  enes 
Nej  i  og  for  sig  kan  være  ligesaa  godt  som  den  andens  Ja.1 

Vi  bør  derfor  slaa  os  tiltaals  med  at  betragte  og  nyde 
disse  Viser  blot  som  Kunstværker;  thi  det  er  mange  af 
dem  i  ethvert  Tilfælde,  selv  om  der  af  fordums  Herlighed 
nu  kun  er  en  Torso  tilbage;  og  dette  Standpunkt  bør  fast- 
holdes ogsaa  i  de  ganske  enkelte  Tilfælde,  hvor  vi  formaar 
at  tilvejebringe  Sandsynlighedsbevis  for,  at  Visen  er  forfattet 
af  en  Samtidig. 

Det  er  kun  naturligt  og  rimeligt,  at  man  under  saa- 
danne  Omstændigheder  samler  alle  de  fattige  Oplysninger, 
vi  raader  over,  for  at  klargøre  Enkelthederne  i  Kunstværket; 
men,  som  Forholdene  nu  engang  er,  falder  det  Lys,  vi  for- 
maar at  kaste  over  Sagen,  udelukkende  paa  spredte  Punkter 


1  Smlgn.  f.  Eks.  Steenstrups  Bemærkninger  om  en  Række 
historiske  Viser  (Vore  Folkeviser  S.  208  ff)  med  Jørgensens  Ud- 
talelser om  de  samme  (Hist.  Tidsskr.  6.  3.  58  ff). 

i  Periferien;  i  det  Store  og  Hele  belyses  Digtet  kun  indenfra 
af  den  kunstneriske  Idé  og  Stemning,  der  skabte  det. 

Blandt  de  saakaldte  historiske  Viser  er  der,  som  sagt, 
enkelte,  om  hvilke  vi  med  en  vis  Sandsynlighed  kan  sige, 
at  de  maa  være  forfattede  af  en  Mand,  der  levede  samtidigt 
med  den  besungne  Begivenhed. 

Til  dem  hører  efter  min  og  mange  andres  Formening1 
ogsaa  Visen  om  Niels  Ebbesen.  Beviset  finder  jeg  for  mit 
Vedkommende  ikke  deri,  at  dens  Fremstilling  i  det  Hele 
stemmer  godt  baade  med  den  samtidige  jyske  Krønike  og 
med  Fortsættelsen  af  den  sjællandske  Aarbog.  Den  Mulig- 
hed er  jo  ingenlunde  udelukket,  at  en  senere  Digter  ligesaa 
vel  som  vi  kan  have  kendt  disse  Kilder  og  benyttet  dem  i 
sit  Digt. 

Derimod  er  det  vistnok  utænkeligt,  at  en  Mand,  der  ikke 
var  samtidig  med  Begivenheden,  skulde  have  haft  et  saadant 
Kendskab  til  Personer  og  Slægtskabsforhold  i  Datiden,  som 
Visedigteren  aabenbart  maa  have  været  i  Besiddelse  af2. 
Man  maatte  i  saa  Tilfælde  forudsætte,  enten  at  der  havde 
eksisteret  en  nu  tabt  samtidig  Beretning  om  Begivenheden, 
der  indeholdt  detaillerede  Angivelser  om  disse  Ting,  og  at 
Visedigteren  af  den  havde  øst  sin  ret  imponerende  Visdom, 
eller  at  han  havde  fordybet  sig  i  en  svunden  Tidsalder  og 
gjort  ligefremme  Dokumentstudier  til  Brug  for  sit  Digt.  Begge 
Dele  er  urimeligt. 

Naar  hertil  saa  kommer,  at  Digtets  Forfatter  uden  at 
ville  stille  sin  Viden  til  Skue  røber  Lokalkendskab  til  den 
Egn,  der  var  Skuepladsen  for  Bedriften  (Fruerlund,  Broen 
over  Gudenaa),    og   at  visse   kulturhistoriske  Træk  bestemt 


1  Velschow  i  Dansk  Folkeblad  5.  Aarg.  S.  19;  Sv.  Grundt- 
vig D.  g.  F.  III,  486  ff;  A.  D.  Jørgensen  i  Bidrag  til  Nordens  hist. 
i  middelalderen  S.  150;  Steenstrup  i  Vore  Folkeviser  S.  314. 

2  Smlgn.  Velschows  Bemærkninger  paa  det  ovenfor  cite- 
rede Sted. 

peger  mod  det  14de  Aarh.  som  Digtets  Tilblivelsestid1,  fore- 
kommer det  mig,  at  man  kun  kan  forklare  sig  Forfatterens 
Viden  om  alle  disse  Ting,  naar  man  antager,  at  han  har 
levet  paa  den  Tid,  da  Begivenheden  fandt  Sted,  og  at  hans 
Hjemstavn  laa  i  den  Egn  af  Jylland,  hvor  Overfaldet  foregik. 

Visen  er  jo  et  Kunstværk,  og  som  saadant  maa  den  be- 
dømmes som  et  enkelt  Led  i  en  stor  og  rig,  men  ensartet 
Produktion,  der  strækker  sig  over  et  Tidsrum  af  mer  end 
firehundrede  Aar.  Mange  Slægtled  efter  hverandre  har  i  disse 
Viser,  den  danske  Middelalders  eneste  literære  Storværk,  naar 
bortses  fra  Saxo's  latinske  Krønike,  fundet  et  Udtryk  for 
deres  Stemningsliv  i  Lyst  og  Smærte;  og  selv  om  kun  faa 
eller  ingen  af  de  ældste  Viser  nu  er  bevarede  som  selvstæn- 
dige Arbejder,  har  de  dog  sat  dybe  Spor.  Ligesom  de  ho- 
meriske Digte,  der  jo  ogsaa  kun  er  det  sidste  Skud  af  den 
græske  Middelalders  Heltedigtning,  baade  hvad  Sprogform  og 
Livsskildring  angaar,  i  rigt  Maal  har  indarbejdet  Fortidens 
Materiale  i  deres  Beskrivelse  af  Heltenes  Liv  og  Færden, 
saaledes  ogsaa  vore  hjemlige  Viser.  Man  kan  næsten  vælge 
i  Flæng;  overalt  møder  man  Spor  af  Traditionen.  Har  et 
Situationsmaleri  eller  et  Billede  engang  vundet  Anklang  som 
træffende  eller  gribende,  gaar  det  igen  som  Fælleseje  og  an- 
vendes ganske  ugenert  ved  passende  Lejlighed  i  senere  Viser, 
undertiden  næsten  som  en  staaende  Formel:  Før  Adelsmanden 
ganger  ind  i  Højeloft,  endnu  i  Borgegaarden 
der  aksler  han  sit  Skind. 

Rider   han   hen  et  Sted  for  at  indhente  en    eller  anden 
Efterretning  og  gør  Holdt  ved  Borgeled, 


1  Saaledes  er  Niels  Ebbesens  Syende  rustede  med  Plade  (D.  g.  F. 
III,  517  v.  12).  Men  dette  Stykke  af  Rustningen  forsvinder  med  Ring- 
panseret kort  efter  1400  og  erstattes  af  den  sammenhængende  fuld- 
stændige Jernrustning;  jynfr.  Viollet-le-Duc,  Dictionnaire  du 
mobilier  francais  T.  VI,  225  ff;  H.  Hildebrand,  Sveriges  medeltid 
II,  338-39;  Alw.  Schulze,  Das  hofische  Leben  zur  Zeit  der  Minne- 
sanger II  Bd.  p.  38  (1880). 

da  staar  en  liden  Smaadreng 
og  hviler  sig  derved. 

Og  sendes  den  betroede  Page  afsted  i  et  vigtigt  Ærinde,  da 

er  han  snild  i  Tale, 
kan  føje  sine  Ord. 

Den  Slægt,  der  baade  for  Sværd-  og  Spindesidens  Ved- 
kommende med  Forkærlighed  vandrede  i  de  af  Fædrene  traadte 
Spor,  fandt  det  vistnok  ganske  i  sin  Orden,  at  ogsaa  Digteren 
laante  af  Fortidens  Skatte  og  uden  væsentlige  Ændringer 
smykkede  sin  Fremstilling  med  Billeder  og  Lignelser,  hvis 
kunstneriske  Form  ikke  var  hans  egen  Aands  Værk. 

Naturligvis  bærer  ogsaa  Sangen  om  Niels  Ebbesens  Daad, 
som  den  ægte  Middelaldersvise  den  er,  i  denne  Henseende 
tydelige  Mærker  af  at  være  et  Barn  af  sin  Tid  (14.  Aarh.). 
Man  behøver  ikke  at  lede  længe  for  ogsaa  i  den  at  finde 
den  literære  Traditions  Spor:  Saaledes  benyttes,  da  Niels 
Ebbesen  efter  Samtalen  med  Grev  Gerhard,  rider  ind  i  sin 
Gaard,  følgende  traditionelle  Strofe  til  at  skildre  hans  An- 
komst og  Mødet  med  Hustruen1 

Det  wor  alt  Niels  Ebisøn, 

och  han  kom  ridende  y  sin  egen  gaardtt: 

ude  stod  hans  kiere  høstru, 

hånd  spurde  hende  om  god  raadtt. 

Sin  Glæde  og  Taknemlighed  over  de  formentlig  glimrende 
Efterretninger,  Niels  Ebbesen  bringer  Greven  under  Foregivende 


1  D.  g.  F.  III.  518,  31.  —  Sidste  Linie  er  kun  rigtigt  overleveret 
i  E.  (»hun  vaar  vel  suøbt  udi  mord«),  som  Rimet  viser.  Ved  at  sam- 
menligne de  øvrige  Redaktioner  med  Undtagelse  af  D,  der  her  som 
næsten  overalt  er  stærkt  omarbejdet,  kan  man  se,  at  Verset  oprinde- 
lig maa  have  lydt  saaledes  : 

Niels  Ebbesøn  kam  ritbændæ 

hem  i  sin  eghæn  garth: 

hans  wænæ  (kæræ)  husfrø  utæ  stoth ; 

hun  war  wæl  swept  i  marth. 
I  denne  Skikkelse  er  det  et  Vandrevers,  som  vi  med  smaa  Varia- 
tioner møder  mangfoldige  Steder;  jvnfr.  f.  Eks.  D.  g.  F.  VI,  72,  28; 
226,  25;  293,  14;  VII,  73,  4;  194,  3. 

af  at  være  et  Bud  fra  hans  Søn,  udtrykker  denne  i  føl- 
gende Verslinier  hentede  —  med  en  lille  Variation  i  Ud- 
trykket —  fra  Digtet  om  Marsk  Stig1. 

Er  thett  sannden,  du  siiger  mig, 
tha  er  thett  thiende  guodt: 
hest  oc  kleder  udi  min  gaard, 
then  stund  wi  leffue  bode. 

Ogsaa  i  Fortællingen  om  det  voldsomme  Indbrud  i  Gre- 
vens Herberg  træffer  vi  en  Strofe2,  som  aabenbart  er  en  nær 


1  D.  g.  F.  III,  519,  50.  Smlgn.  III,  354,  88;  360,  14;  361,  11. 
Jeg  formoder,  at  Verset  i  sin  oprindelige  Skikkelse  har  lydt  saaledes  : 

Ær  sannænd  thæt,  thu  sighær  megh, 
bær  thu  the  tidind  gothæ, 
tha  hæst  ok  klæthæ  i  min  garth, 
thæn  stund  wi  lewæ  bothæ. 

2  Ligesom  de  øvrige  her  citerede  Vers  forekommer  dette  i  for- 
skellige Redaktioner  af  Visen,  hvad  der  jo  tyder  paa,  at  de  alle  hørte 
til  dens  oprindelige  Bestand.  (D.  g.  F.  III,  519,  52;  smlgn.  525,  44; 
528,  37).  —  Eksempler  paa  de  to  Vandrevers,  jeg  sigter  til,  findes 
D.  g.  F.  VI,  16,  15;  15,  11;  17,  14;  77,  32;  79,  28).  Det  ene  af  dem 
lyder  i  en  af  Redaktionerne  saaledes : 

Dett  waar  herr  Aage, 

hånd  støtte  paa  dbrren  med  fod ; 

alle  de  nagler,  i  dørren  waar, 

de  dreff  Tor  Iffuersøn  imodt. 
Meningen  er  .jo  tydeligt  nok  denne :  Døren  sprængtes  med  et 
saa  gevaltigt  Spark,  at  Naglerne  fløj  ud  af  deres  Leje  og  raslede 
ned  omkring  Hr.  Thor.  Tankegangen  i  Verset  af  Niels  Ebbesens  Visen 
har  rimeligvis  været  ganske  den  samme  :  Døren  til  Grevens  Herberg 
sprængtes  med  en  saadan  Kraft ,  at  Naglerne  røg  (stukkæ)  Greven 
om  Ørene  og  drak  ham  Skaler  (d.  v.  s.  klinkede  med  ham).  Jvnfr. 
hermed  det  endnu  brugelige  Udtryk  , drikke  en  Skalle4.  Hele  Verset 
har  formodentlig  haft  denne  Skikkelse: 

The  støttæ  døræn  op  mæth  spiuth, 

thæt  naglær  allæ  stukkæ 

moth  grewæn,  som  forinnæn  war, 

ok  hanum  skaler  drukkæ. 
Med  Hensyn  til  den  Form,  anden  og  tredie  Linie  her  har  faaet, 
bedes  jævnført  henholdsvis  D.  g.  F.  VI,  366,  11,  3-4  og  III,  528,  37. 

Slægtning  af  to  Vandrevers,    der  beskriver   lignende  Optrin, 
og  som  først  bliver  forstaaelig  ved  Hjælp  af  dem: 

De  støtte  paa  dør  mett  skiold  och  spiud, 

thi  nagler  ginge  alle  y  støcke: 

„Est  thu  her-ende,  greff  Giertt, 

wy  wiille  dieg  en  skolie  tiil-driicke." 

Ja,  Traditionens  Magt  over  Digterens  Sind  er  saa  stor, 
at  den  paatrænger  sig  hans  Bevidsthed  selv  paa  Steder,  hvor 
den  kun  daarligt  passer,  saaledes  i  Skildringen  af  Grevens  Drab : 

Saa  toge  de  greffue  her  Gertt 
alt  udi  sin  gulle  locke: 
saa  hugitt  di  hanum  hoffuitt  fra 
altt  offuer  then  senge-stock. 

Greven,  der  jo  dengang  allerede  var  tilaars  og  skaldet, 
har  sikkert  ikke  ejet  de  gule  Lokker,  hvormed  Digteren  her 
udstyrer  ham1. 

Ved  første  Øjekast  skulde  man  synes,  at  der  paa  dette 
Punkt  var  et  Svælg  mellem  disse  Middelaldersviser  og  mo- 
derne Kunst.  Traf  man  i  et  Nutidsdigt  den  Slags  direkte 
Laan,  vilde  man  kalde  det  Plagiat,  og  Sandsynligheden  vilde 
være  for,  at  Forfatteren,  hvor  han  i  sine  Skildringer  forsøgte 
at  staa  paa  egne  Ben,  vilde  vise  sig  som  en  Stymper;  men 
i  Virkeligheden  er  Forholdet  mellem  dengang  og  nu  kun  en 
Gradsforskel,  thi  ogsaa  i  moderne  Værker  træffer  man  jo 
hyppigt  rent  konventionelle  Skildringer  ved  Siden  af  Partier, 
der  fortjener  Navn  af  ægte  og  oprindelig  Kunst.  Men  den 
Forskel  er  der  ganske  vist,  at  Nutiden  maskerer  sine  Laan 
bedre,  Fortiden  var  i  denne  Henseende  adskilligt  mere  naiv. 

Blandt  de  Partier  i  Visen,  hvor  vi  virkelig  har  at  gøre 
med  Digterens  eget  Jeg,  forekommer  det  mig,  at  Skildringen 
af  Mødet  mellem  Niels  Ebbesen  og  Greven  staar  højst.  Dette 
er    virkelig    Førsterangskunst :    Aarhundreder    ligger    mellem 


1  Grundtvig  har  allerede  gjort  opmærksom  paa  (D.  g.  F.  III, 
510-11),  at  dette  Vers  hører  til  Folkevisens  traditionelle  Bestand. 

dengang  og  nu,  men  skøndt  Overleveringen  her  som  overalt 
har  sat  sine  skæmmende  Mærker  i  Kunstværket,  gribes  man 
uvilkaarligt  af  den  mægtige  Stemningsbølge,  der  bruser  en  i 
Møde  gennem  de  enkle  og  storslaaede  Vers. 

Greven  forsøger  i  Begyndelsen  forsigtigt  og  høfligt  at 
sondere  Niels  Ebbesens  Sindelag,  men  vises  stejlt  tilbage;  man 
aner  straks  gennem  Niels  Ebbesens  første  Replik,  at  Mødet 
vil  ende  med  et  ulægeligt  Brud.  Mer  og  mer  tilspidses  Mod- 
sætningerne; Replikkerne  falder  hvasse  som  Sværdhug,  og 
Greven,  der  til  at  begynde  med  er  den  diplomatisk  overlegne, 
bringes  efterhaanden  helt  ud  af  Ligevægt  ved  Modstanderens 
Haan.  Der  er  i  Tegningen  af  hans  skiftende  Sindstilstande 
fra  nedladende  Overlegenhed  til  flammende  Forbitrelse  en 
Fart  og  Flugt,  som  kun  den  ægte  Kunstner  raader  over; 
og  dette  Stemningsmaleri  træder  dobbelt  skarpt  frem  paa 
Baggrund  af  Niels  Ebbesens  stolte  og  retlinede  Ro.  Han  er 
kommen  til  Mødet  med  den  urokkelige  Beslutning  ikke  at 
vige  et  Fjed,  ikke  at  gaa  paa  Akkord  med  Tyrannen;  hos 
ham  er  der  ingen  Stemningsskiften,  kun  et  Forbitrelsens  Cres- 
cendo,  der  tilsidst  giver  sig  Udslag  i  hadefuld  Spot. 

Næsten  ligesaa  malende  og  anskueligt  er  trods  dens  Kort- 
hed den  Scene,  hvor  Niels  Ebbesen  paany  tager  sine  Folk  i  Ed, 
før  han  drager  ud  paa  det  farlige  Tog.  Ikke  Stænk  af  Senti- 
mentalitet, ikke  Spor  af  uægte  Pathos  skæmmer  hans  mandige 
og  ærlige  Ord  til  Svendene.  Man  forstaar  tilfulde,  at  den 
Herre  vil  de  alle  følge  i  Liv  og  Død. 

Skulde  jeg  nævne  et  enkelt  Sted,  hvor  jeg  tror,  at 
Digteren  med  velberaad  Hu  har  fjærnet  sig  fra  den  historiske 
Sandhed  for  at  vinde  en  større  Stemningsværdi,  vilde  jeg 
pege  paa  Scenen  ved  Broen  mellem  ham  og  den  trøste  Svend. 
Den  er  rent  digterisk  set  virkningsfuld  nok  ved  det  overra- 
skende i,  at  netop  den  mest  trofaste  svigter  i  det  afgørende 
Øjeblik;  men  Digteren  gennemfører  ikke  sin  Idé,  han  nænner 
ikke  at  lade  Mistanken  hvile  paa  den  brave  Svend  længere 
end  til  Strofens  Ende.    I  næste  Vers  lader  han  tydeligt  hans 

ædle  Motiv  skimte  igennem,  og  man  smiler  uvilkaarligt  over 
hans  naive  Udbrud: 

thæn  sammæ  dagh,  før  aftæn  kam, 
han  thiæntæ  hanum  bezt. 

Desuagtet  kunde  der  jo  godt  ligge  noget  virkeligt  til 
Grund  for  Situationen ;  men  man  bliver  lidt  mistænksom  over- 
for den,  naar  man  ser,  at  Niels  Ebbesen  ifølge  Visedigterens 
Fremstilling  har  anlagt  sin  Plan  paa  en  List.  Stille  nærmer 
han  sig  Grevens  Herberg  og  søger  ved  et  falsk  Foregivende 
at  faa  ham  til  at  lukke  op  for  at  udføre  Drabet  saa  ube- 
mærket som  muligt  og  slippe  bort  med  sine  Folk,  inden 
Fjenden  kom  paa  Benene.  Først  da  Listen  mislykkes,  bryder 
han  Døren  op  med  Magt1.  Naturligvis  maa  han  have  taget 
den  Mulighed  med  i  Betragtning,  at  den  fjendtlige  Hær  kunde 
blive  vækket,  og  han  selv  forfulgt.  Hvad  laa  da  nærmere 
end  at  forsøge  paa  at  sikre  Tilbagetoget  ved  at  løsne  Bro- 
plankerne. Denne  Idé  maa  sikkert  have  været  et  vigtigt 
Led  i  hans  egen  Plan,  den  kan  umuligt,  som  Digteren  vil,  i 
det  yderste  Øjeblik  være  undfanget  i  den  trøste  Svends 
Hjærne2.  Rimeligvis  er  heller  ikke  Skildringen  af  Drabet 
korrekt  i  alle  Enkeltheder;  det  omtales  saaledes  slet  ikke, 
at  Greven  raabte  om  Hjælp3.  Rent  æsthetisk  set  staar  den 
højt  ved  sin  Livfuldhed  og  dramatiske  Spænding,  men  da 
Forfatteren,  som  alle  Visedigtere,  slet  ikke  indlader  sig  paa 
Lokalkolorit,  savner  man  til  en  vis  Grad  Anskuelighed;  man 
har  ikke  den  usvigelig  sikre  Følelse  af,  at  dette  foregaar 
netop  i  Randers  Gader  og  intet  andet  Sted  i  hele  Verden. 

Dog,  denne  Indvending  rammer  ikke  særlig  Visen  om 
Niels  Ebbesen,  den  gælder,  som  sagt,  alle  vore  Middelalders- 
viser.  Ikke  med  en  Tanke  falder  det  disse  Digtere  ind  at 
indlade  sig  paa  en  virkelig  Skildring  af  Begivenhedens  Milieu. 


1  Smlgn.  angaaende  dette  Punkt  mine  Bemærkninger  S.  134  ff. 

2  Smlgn.  Jørgensens  Bemærkninger  i  Hist.  Tidsskr.  6,  3,  85. 

3  Se  ovenfor  S.  95-96. 

Medens  Handlingen  i  de  samtidige  islandske  Sagaer  udvikler 
sig  paa  Basis  af  en  bred  og  anskuelig  Virkelighedsskildring, 
hvor  man  ligesom  kan  tage  og  føle  paa  de  Omgivelser,  hvori 
den  foregaar,  svæver  den  i  Folkevisen,  dens  Stemningsværdi 
ufortalt,  ofte  ganske  i  Luften1.  Og  heri  maa  ogsaa  Grunden 
søges    til,   at  vor  Viden  om  Livet  i  Datidens  Danmark   paa 


1  Jeg*  skal  medet  Par  Eksempler  oplyse,  hvor  vilkaarligt  de  Dig- 
tere, der  lagde  disse  Viser,  omgikkes  med  de  faktiske  Forhold  i  deres 
Skildringer:  I  Slutningen  af  Sangen  om  Slaget  ved  Lena  fortæller  Dig- 
teren (D.  g.  F.  III,  223.  V.  11)  for  ret  at  indprente  Tilhørerne,  hvor 
frygteligt  Nederlaget  var,  at  de  danske  Fruer  stod  i  Højeloftet  og 
ventede,  at  deres  Mænd  skulde  vende  tilbage  fra  Kampen ;  men  de 
blev  skuffede:  Hestene  kom  blodige  hjem, 

og  Sadlerne  vare  tomme. 

Enhver  føler  sikkert,  hvor  gribende  og  glimrende  Billedet  fra 
et  rent  digterisk  Synspunkt  er  valgt.  Men  med  Virkeligheden  har 
det  intet  at  gøre.  Slaget  var  udkæmpet  oppe  i  Vestergøtland.  Hvil- 
ken Stedsans  maa  de  Dyr  ikke  have  haft,  hvis  de  uden  videre  kunde 
finde  Vejen  hjem,  adskillige  endda  over  Vand  og  Vove! 

I  Visen  om  Nilaus  Markgrevens  Søn  (D.  g.  F.  III,  284)  berettes 
det,  at  Kongen  holder  Ting.  Men  bedst  som  han  staar  der,  afbryder 
han  Forhandlingerne,  da  han  hører  sin  Datter  græde  hjemme  i  hendes 
Bur.  Selv  om  ogsaa  Tingsted  og  Kongeborg  her  tænkes  at  ligge  i 
Nærheden  af  hinanden,  maa  hun  dog  snarere  have  hylet  end  grædt, 
og  hendes  Stemme  maa  have  været  god  at  kende  ! 

I  Visen  om  Ebbe  Skammelsen  fortæller  Digteren  (D.  g.  F.  VI, 
233.  V.  18),  at  Helten,  advaret  ved  en  Drøm  om  Broderens  lumpne 
Frieri  til  hans  Fæstemø,  søger  Orlov  og  rider  hjem;  saa  stærkt  skyndte 
han  sig,  hedder  det,  at 

,han  red  det  i  dage  to, 
som  før  war  syndagsfrest' 

(o :  søntærfrest  d.  v.  s.  en  Uges  Rejse). 

Man  faar  et  kraftigt  Indtryk  af  Ridtets  rasende  Hast  gennem 
denne  Sammenligning.  Men  selvfølgelig  er  sligt  umuligt;  det  hører 
til  den  Slags  Eventyr,  som  kun  en  barnlig  Fantasi  hitter  paa  og  et 
naivt  Publikum  gouterer;  smlgn.  ogsaa  A.  D.  Jørgensens  Bemærk- 
ninger om  D.  g.  F.  III.  360,  1-2  i  Hist.  Tidsskr.  6,  3,  70.  Os  undrer  en 
saadan  suveræn  Foragt  for  Virkeligheden  i  Viser,  der  væsentlig  skild- 
rer historiske  Forhold ;  men  dengang  de  blev  sungne,  tog  vist  ikke 
nogen  Modersjæl  Anstød  af  sligt.    Tiderne  skifte  ! 

saa  mange  Punkter  er  grumme  tarvelig.  Den  Betydning, 
Tilværelsens  Ydersider  ogsaa  i  kunstnerisk  Henseende  har, 
var  endnu  ikke  gaaet  op  for  de  Krese,  hvorfra  disse  Digte 
stammer. 

Efter  at  det  blodige  Drama  er  endt,  og  Forfølgelsen 
standset,  er  Sangen  egentlig  forbi.  Om  Heltens  Hjemkomst 
efter  Bedriften  faar  vi  intet  at  vide  ud  over  den  korte  Med- 
delelse, at  han  red  hjem,  og  det  lille  Vers  om  Besøget  hos 
den  fattige  Kone,  der  smukt  og  simpelt  tolker  den  menige 
Mands  Taknemlighed  mod  Befrieren. 

Slutningsverset,  det  eneste  i  hele  Sangen,  hvori  Digteren 
taler  i  sit  eget  Navn  og  direkte  giver  sin  Stemning  Luft1, 
er  i  dobbelt  Henseende  interessant.  For  det  første  er  det 
et  Vidnesbyrd  om  de  Følelser,  man  ogsaa  i  adelige  Krese 
nærede  for  Grevens  Drabsmand,  og  danner  som  saadant  et 
smukt  Pendant  til  Klosterbroderens  ovenfor  citerede  Ærevers. 
Man  kan  vistnok  heraf  slutte,  at  Landets  Befolkning  har  be- 
tragtet Drabet  som  en  mandig  og  ærefuld  Daad,  Helten  fuldt- 
vel  kunde  være  bekendt,  ikke  som  en  Mørkets  Gærning,  hvor- 
over han  og  hans  Landsmænd  behøvede  at  skamme  sig. 
Dernæst  viser  Verset,  at  Sangen  er  forfattet  efter  Niels 
Ebbesens  Død,  men  inden  Landet  endnu  var  fuld- 
stændig befriet  for  de  fremmede  Voldsmænds 
Herredømme. 


III.    Nyere  Anskuelser  om  Overleveringen. 

Niels  Ebbesens  Vise  foreligger,  som  bekendt,  i  flere  ind- 
byrdes temmelig  forskellige  Former.  I  denne  Henseende  deler 
den  Skæbne  med  alle  andre  danske  Folkeviser,  af  hvilke  mer 
end  én  Opskrift  er  bevaret.  Man  forvirres  i  Begyndelsen  ved 
denne  overvældende  Mængde  af  Varianter,  der  baade  i  for- 
mel Henseende   virker  opløsende   paa   disse  Digte  og  under- 


1    Smlgn.    Steenstrup,    Vore    Folkeviser   fra    Middelalderen 
S.  174  ff. 


118  NIELS    EBBESENS    VISE. 

tiden  helt  eller  delvis  sprænger  Fortællingens  faste  Ramme; 
men  en  omhyggelig  sammenlignende  Undersøgelse  vil  dog  i 
de  allerfleste  Tilfælde  vise,  hvor  de  oprindelige  Linier  gik, 
og  føre  til  den  Erkendelse,  at  disse  indbyrdes  mer  eller 
mindre  afvigende  Redaktioner,  engang  har  udgjort  en  Enhed, 
som  kun  en  uheldig  Overlevering  har  spaltet  i  varierende 
Afarter  af  samme  Hovedtype.  Enhedsmærkerne  er  gennem- 
gaaende  endnu  saa  fyldige  og  stærkt  fremtrædende,  at  det 
vilde  være  ulige  vanskeligere  at  forstaa,  hvorledes  disse  blev 
Fælleseje  for  flere  fra  først  af  selvstændige  Digte,  end  at 
forklare  sig  Oprindelsen  til  de  talrige  Uoverensstemmelser. 
En  Del  af  disse  beror  paa,  at  skiftende  Sprogbrug  i  Tidens 
Løb  har  sat  stærkere  Mærker  i  én  Viseform  end  i  en  anden ; 
største  Parten  skyldes  svigtende  Hukommelse  med  deraf 
følgende  vilkaarlig  Omdigtning  og  Indblanding  af  Reminiscenser 
fra  andre  Viser. 

Mellem  de  Blinde,  siger  Ordsproget,  hersker  den  Enøjede; 
og  dette  har  sin  Rigtighed,  ogsaa  hvor  Talen  er  om  Vise- 
haandskrifter.  Hyppigt  rager  nemlig  mellem  flere  forvanskede 
Opskrifter  en  enkelt  frem  og  kan  betegnes  vel  ikke  som  god, 
men  dog  som  den  forholdsvis  bedste.  Sædvanligvis  er  den 
nemlig  lige  saa  vrimlende  fuld  af  formelle  Fejl  som  de  andre; 
men  disse  ligger  dog  ikke  sjældent  det  oprindelige  noget  nær- 
mere end  i  de  øvrige,  og  Fortællingens  Ramme  har  for  det 
meste  lidt  mindre  ved  vilkaarlige  Ændringer. 

For  Niels  Ebbesens  Visens  Vedkommende  mente  Grundt- 
vig at  kunne  udpege  den  i  Rentzels  Haandskrift  bevarede 
Form  (A)  som  den  mest  oprindelige,  og  efter  min  Forme- 
ning har  han  her  Ret.  A.  D.  Jørgensen,  som  med  stor  Kær- 
lighed og  Interesse  gentagne  Gange  har  behandlet  denne  Vise, 
kom  derimod  til  det  Resultat,  at  den  af  Grundtvig  i  D.  g.  F. 
under  Mærket  B  aftrykte  Form  ikke  blot  var  den  forholds- 
vis bedste,  men,  bortset  fra  mindre  Mangler,  den  eneste  Re- 
præsentant for  den  ægte  Overlevering  af  den  gamle  Sang. 
Begrundelsen   af  denne  Dom  har  han  givet   gennem  en  ud- 

førlig  Analyse  i  Tidsskriftet  For  Idé  og  Virkelighed 
1869  S.  371  fF,  der  med  mindre  Forandringer  er  optrykt  i 
Bidrag  tilNordens  historie  i  middelalderen  S.  135  fF. 
og  suppleret  ud  fra  ny  Synspunkter  med  enkelte  væsentlige 
Rettelser  i  Hist.  Tidsskrift  6.  R.  3.  Bd.  S.  58  ff. 

Jørgensen  gaar  ud  fra  det  indenfor  visse  Grænser  fuld- 
stændig berettigede  Standpunkt,  at  man  ikke  til  Grund  for 
Bedømmelsen  maa  lægge  Viseformens  større  eller  mindre 
Overensstemmelse  med  kendte  historiske  Fakta.  Den  Mulig- 
hed kan  jo  ingenlunde  udelukkes,  at  Visedigteren  enten  ikke 
har  villet  eller  ikke  har  kunnet  give  os  ren  Historie,  men 
kun  frit  har  bearbejdet  et  historisk  Æmne  i  poetisk  Form. 
Derfor  mener  han,  at  man  ved  Folkeviserne  om  historiske 
Personer  skal  opsøge  den  Form,  der  repræsenterer  den  dig- 
teriske Enhed  i  størst  Fylde  og  Kraft.  Her  har  vi  —  hvis 
en  saadan  da  overhovedet  foreligger  —  Sangen  i  den  Skik- 
kelse, der  kommer  den  oprindelige  nærmest. 

At  disse  Egenskaber  for  Niels  Ebbesens  Visens  Ved- 
kommende findes  i  Opskrift  B  —  og  kun  der  —  søger  han 
at  godtgøre  for  det  første  ved  at  hævde  denne  Redaktions 
formentlig  ensartede  digteriske  Støbning:  Paa  Trods  af  den 
historiske  Overlevering  er  Helten  fremstillet  som  en  ægte 
Ridder;  hans  Bedrift  som  en  ridderlig  Daad,  en  Frugt  af 
Kækhed  og  List,  udsprungen  af  et  ægte  ridderligt  Sind, 
saaret  Stolthed  og  ubøjelig  Selvstændighedsfølelse.  »Visen 
opfatter  ikke  Niels  Ebbesen  som  frihedshelt.  Hvad  han  gør, 
sker  fordi  han  er  fornærmet  og  uden  grund  er  bleven  fredløs ; 
han  vilde  hævde  ridderens  ret  til  at  tage  tjeneste  og  tage 
orlov  efter  eget  tykke,  det  kunde  greven  ikke  taale  at  høre, 
og  derfor  undsagde  de  hinanden«. 

Et  Udtryk  for  den  digteriske  Enhed  og  Konsekvens,  der 
skal  præge  B  i  Modsætning  til  de  øvrige  Opskrifter,  finder 
Jørgensen  især  deri,    at  den  er  den  eneste,    der  lader  Niels 


1  Bidrag  til  Nordens  hist.  S.  142. 

Ebbesens  List  overfor  Greven  lykkes.  I  de  andre  indledes 
ganske  vist  Overfaldet  med  den  samme  List;  men  Greven  mær- 
ker Uraad,  Planen  strander,  og  Niels  Ebbesen  bliver  nødt  til  at 
sprænge  Døren  til  Grevens  Bopæl  for  at  komme  ind.  Denne 
Fremstilling  af  Begivenheden  opfatter  Jørgensen  som  senere, 
mere  historiske  Tiders  Forsøg  paa  at  bringe  Visens  Beret- 
ning i  Overensstemmelse  med  den  historiske  Virkelighed1. 

En  yderligere  Støtte  for  Rigtigheden  af  sin  Opfattelse 
finder  han  endvidere  ved  Sammenligning  af  visse  Partier  i 
B  med  de  tilsvarende  i  de  øvrige  Redaktioner.  »Ingensteds' 
—  mener  han  —  ,viser  denne  opskrifts  fortrin  sig  tydeligere 
end  lige  i  begyndelsen.  Greven  drog  til  Danmark  —  saa 
ilde  lod  han  sig  råde  — ,  skønt  det  forlængst  var  spået  ham, 
at  han  skulde  lade  sit  liv  derinde;  han  trode  ikke  på  spå- 
dommen, han  vilde  trodse  den  og  friste  sin  lykke.  Og  hvor 
han  drog  frem,  bøjede  alt  sig  for  ham,  riddere  og  svende, 
bønder  og  bomænd  modtog  ham  som  deres  herre;  kun  én 
mand  vovede  at  modsætte  sig,  og  det  var  Nils  Ebbesen; 
han  nægtede  at  gå  den  mægtige  til  hånde'2  . . .  ,Indledningen 
(i  B)  er  som  helhed  en  fint  udført  efterligning  af  Marsk 
Stigvisens  drømme,  der  også  et  øjeblik  udtydes  fejlagtig  og 
tilsyneladende  gøres  til  skamme,  men  hvis  urolige  billeder 
dog  ligesom  kommer  til  at  gennemvæve  det  hele'.3 

Ogsaa  i  Samtalen  ved  Randers  Strand,  hvor  B  lægger 
Greven  det  ganske  meningsløse  Spørgsmaal  i  Munden :  ,Hvor 
lide  de  Sønderjyder',  og  i  Niels  Ebbesens  Tiltale  til  sine 
Svende  finder  Jørgensen,  at  B  bærer  Prisen  fremfor  de  øv- 
rige Opskrifter,  og  det  Grundsyn,  der  har  været  ledende  for 
hans  Bedømmelse  af  de  foreliggende  Redaktioners  relative 
Værdi,  formulerer  han  endelig  saaledes:  ,Visen  udgør  altsaa, 
som  den  foreligger  i  sin  ældste  form,  en  fuldendt  helhed,  det  er 
dens  styrke  som  digtning,  dens  svaghed  som  historisk  aktstykke. 


1  Bidrag  til  Nordens  hist,  S.  141-142.        2  Samme  Sted  S.  144. 
3  Samme  Sted  S.  144-145. 

Den  er  rimeligvis  digtet  ud  af  samtiden  og  ud  af  fuldt 
kendskab  til  begivenheden,  men  digteren  bar  dannet  et  poe- 
tisk emne  af  det  historiske  efter  eget  tykke.  De  brud,  der 
senere  er  gjort  paa  den  for  at  gøre  den  mere  rimelig,  har 
forstyrret  dens  harmoni  uden  at  forandre  dens  karakter  som 
væsentlig  uhistorisk'.1 

Jeg  har  ovenfor  udtalt  min  Tilslutning  til  Jørgensens 
Standpunkt,  naar  han  hævder,  at  vore  saakaldte  historiske 
Folkeviser  ikke  maa  opfattes  og  bedømmes  som  histo- 
riske Aktstykker.  De  er  Viser  om  historiske  Personer  og 
Begivenheder,  intet  andet.  Som  saadanne  er  de  selvfølgelig 
ogsaa  —  de  bedste  maaske  ikke  mindst  —  farvede  af  en 
stærk  Tendens.  Det  vilde  jo  ogsaa  Være  mærkeligt,  hvis 
det  ikke  var  saa.  Selv  en  Historiker,  der  for  Alvor  sætter 
sin  Personlighed  ind  paa  et  Æmne,  undgaar  ikke  Tendensen; 
det  følger  simpelthen  af  det  Faktum,  at  intet  Menneske  i 
Virkeligheden  kan  leve  sig  fuldstændigt  ind  i  et  andet  Men- 
neskes Syn  og  Tænkemaade  og  derfor  heller  ikke  kan  dømme 
helt  korrekt  om  Vedkommendes  Forhold  og  Motiver:  han 
lægger  uvilkaarligt  noget  til  af  sit  eget,  særlig  da  naar  Gen- 
standen for  Bedømmelsen  tilhører  en  svunden  Tid,  hvor  In- 
dividets Udviklingsmuligheder  og  Traditionsbestemthed  var 
af  en  ganske  anden  Art. 

Men  gælder  dette  for  den  historiske  Fremstilling,  saa 
gælder  det  i  endnu  højere  Grad  for  den  digteriske,  hvis 
Værdi  netop  har  sit  Tyngdepunkt  i  Forfatterens  Individua- 
litet, i  den  Stemning,  der  bærer  hans  Syn  paa  Mennesker  og 
Tider.  Derfor  maa  den  digteriske  Fremstilling  altid  mer 
eller  mindre  forrykke  Linier,  Forhold  og  Motiver;  thi  dens 
Maal  er  ikke  at  docere  Fakta,  men  at  bringe  Læserens  eller 
Tilhørerens  Stemning  til  at  svinge  i  Takt  med  Digterens  egen. 
Herigennem  er  det  ogsaa  antydet,  hvor  Grænsen  skal 
søges    for   Digterens    Frihed    overfor    et    historisk 


1  Bidrag  til  Nordens  hist.  S.  150. 

Aarb.  f.  nord.  Oldk.  og  Hist.  1903. 

Æmne:  Den  ligger  i  det  Kendskab  til  Sagen,  han 
kan  forudsætte  hos  sit  Publikum. 

Til  Størstedelen  af  vor  Viden  er  der  jo  knyttet  en  ikke 
ringe  Stemningsværdi,  særlig  da  til  den,  der  angaar  Hjem- 
stavn, Slægt  og  Fædreland,  hvad  enten  den  er  vundet  gennem 
personlige  Oplevelser  eller  ved  Tilegnelsen  af  fremmede  Fore- 
stillinger. Afviger  nu  den  digteriske  Fremstilling  i  væsentlig 
Grad  fra  det,  man  ved  eller  tror  er  rigtigt,  skabes  der  Dis- 
harmoni i  Tilhørerens  eller  Læserens  Sjæl;  det  tilsigtede 
Stemningsindtryk  faar  ingen  Magt  over  Sindet,  Illusionen  er 
brudt,  og  uvilkaarligt  falder  Latterlighedens  Skær  over  Digte- 
rens forlorne  Maskeradefigurer.  Hvem  vilde  saaledes  nu  til 
Dags  kunne  undlade  at  smile  haanligt  over  et  historisk  Digter- 
værk, der  gjorde  Tyre  Danebod  til  Harald  Blaatands  Hustru 
eller  lod  Frederik  den  sjette  vinde  Sverigs  Krone  ved  Freden 
i  Kiel.  Paa  dette  Punkt  er  der  ingen  Forskel  mellem  fordum 
og  nu:  Ligesaalidt  som  en  Digter  i  vor  Tid  ustraffet  kan 
tillade  sig  den  Slags  Udskejelser  overfor  sit  Publikums  bedre 
Viden,  ligesaalidt  kunde  han  det  sikkert  i  det  14.  Aar- 
hundrede. 

Derfor  er  det  ogsaa  paa  Forhaand  ganske  utænkeligt, 
at  en  samtidig  Digter  i  en  Sang,  der  utvivlsomt  er  bleven 
modtaget  med  Begejstring  paa  alle  Jyllands  Adelsgaarde, 
skulde  have  vovet  at  fortælle,  at  Niels  Ebbesen  drog  som 
fredløs  til  Norge,  naar  hvert  Barn  vidste,  at  han  for  kort 
Tid  siden  var  faldet  paa  Ærens  Mark  ved  Skanderborg; 
eller  at  han  ved  List  havde  skaffet  sig  Adgang  til  Grevens 
Sovekammer,  naar  der  blandt  Tilhørerne  var  Folk  til  Stede, 
hvis  Slægtninge  maaske  havde  været  med  til  at  sprænge  Døren ! 

Nej,  hvis  den  Fremstilling,  Redaktionen  B  giver  af  Be- 
givenheden, virkelig  er  den  ægte  og  oprindelige,  saa  kan 
Visen  umuligt  være  samtidig,  saa  maa  den  have  været  digtet 
for  en  Generation,  der  var  ganske  uvidende  om  alle  de  nærmere 
Omstændigheder,  der  knyttede  sig  til  den  mindeværdige  Nat 
i  Randers. 

Dog,  saaledes  forholder  det  sig  ikke:  Digtet  er  utvivl- 
somt samtidigt,  og  en  omhyggelig  Prøvelse  vil  ogsaa  vise,  at, 
naar  Formen  B  paa  væsentlige  Punkter  afviger  fra  de  andre, 
skyldes  det  senere  Tiders  Forvanskning.  Hermed  skal  dog 
ingenlunde  være  sagt,  at  B  overhovedet  ikke  ejer  noget  Parti, 
der  udmærker  sig  ved  større  Oprindelighed  end  de  tilsvarende 
i  de  øvrige  Opskrifter.  Den  har  sine  Fortrin  og  sine  Mangler 
ligesom  de  andre.  Ulykken  er  kun,  at  Jørgensen  i  sin  Kritik 
her  er  kommen  galt  ind  paa  Sagen;  og  Resultatet  er  derfor 
blevet,  at  det,  han  udhæver  som  ejendommelige  Fortrin,  gen- 
nemgaaende  maa  betegnes  som  Forvanskninger  af  den  rette 
Overlevering. 

Slutningen  af  B  Redaktionen,  der  lader  Helten  drage  i 
Landflygtighed  til  Norge,  betragtede  Jørgensen  tidligere  som 
ægte  og  som  et  ganske  uundværligt  Led  i  Kompositionen1; 
senere  indsaa  han  selv2,  at  dette  Standpunkt  ikke  lader  sig 
forsvare.  Slutningen  passer  nemlig  slet  ikke  til  det  Svar, 
som  B  selv  lader  Niels  Ebbesen  give  Greven,  da  denne  truer 
ham  med  Døden,  hvis  han  ikke  vil  gaa  i  Landflygtighed 
(V.  23),  og  heller  ikke  til  hans  Udtalelse  overfor  Hustruen 
om  Grevens  Trusel  (V.  29).  Den  Mand,  der  har  ladet  disse 
Ytringer  falde,  drager  ikke  kort  efter  med  glad  Hjærte  og 
ubøjet  Mod  i  Landflygtighed  til  Norge  (V.  59  og  60). 

Ligesaalidt  kan  jeg  dele  Jørgensens  Begejstring  for  den 
Indledning,  Visen  i  Opskrift  B  har  faaet.  Der  kan  næppe 
være  Tvivl  om,  at  det  Vers,  der  betinger  Jørgensens  Dom 
(B  V.  3),  er  en  senere  Tildigtning:  V.  15  og  16,  der  danner 
et  uundværligt  Led  af  Samtalen  ved  Randers,  kan  umuligt 
forliges  med  Paastanden  om,  at  Niels  Ebbesen  var  den  eneste, 
der  ikke  vilde  underkaste  sig  Grevens  Herredømme3.  Den 
ejendommelige  Indledning  i  B  er  altsaa  ligesaavel 
senere  lavet  som  den   ejendommelige   Slutning. 


1  Bidrag  til  Nordens  hist.  S.  142.      2  Hist.  Tidsskr.  6  R.  3.  Bd. 
S.  79  Anmk.  1.      3  Smlgn.  Steenstrup,  Vore  Folkeviser  S.  299  ff. 

9* 

Endvidere  forekommer  det  mig,  at  det  Forsvar,  Jørgensen 
fører  i  Marken1  for  Grevens  Spørgsmaal  til  Niels  Ebbesen 
under  Samtalen  ved  Randers  »Hvor  lide  de  Sønderjyder?« 
er  ganske  mislykket.  Betegnelsen  Sønderjyde  har  aldrig 
været  i  Brug  for  andre  end  Beboerne  af  Landsdelen  sønden 
for  Kongeaaen,  og  naar  Jørgensen  er  af  en  anden  Mening 
desangaaende,  burde  han  have  støttet  den  ved  bedre  Beviser 
end  den  skruede  Fortolkning,  han  her  giver  til  Bedste.  Slige 
Spidsfindigheder  kan  ikke  tildække  den  Kendsgærning,  at 
Overleveringen  i  B  ogsaa  paa  dette  Punkt  er  forvansket. 

Angaaende  B's  Fremstilling  af  Overfaldet  har  jeg  alt 
tidligere  i  en  anden  Sammenhæng  bemærket,  at  en  samtidig 
Digter  næppe  vilde  have  tilladt  sig  en  slig  grov  Forvansk- 
ning af  Kendsgærninger,  naar  Talen  var  om  en  saa  velkendt 
Begivenhed.  Men  da  dette  Punkt  synes  at  være  den  Kærne, 
hvorom  hele  Jørgensens  ejendommelige  Syn  paa  denne  Sag 
har  udkrystalliseret  sig,  kan  Spørgsmaalet  ikke  godt  afgøres 
ved  en  almindelig  Betragtning;  det  maa  underkastes  en  nær- 
mere Prøvelse. 

B's  Beretning  er  her  gennemgaaende  enslydende  medA's, 
naar  undtages,  at  A's  Vers  51  og  52: 

Greffuen  ud  an"  winduit  saae, 
hånd  saae  thi  blancke  spiude: 
„Saa  ussell  jeg  tiill  Dannemarck  kom, 
Niels  Ebiisen  holler  her-ude!" 

De  støtte  paa  dør  mett  skiold  och  spiud, 

thi  nagler  ginge  alle  y  støcke: 

„Est  thu  her-ende,  greff  Giertt, 

wi  wiille  dieg  en  skolie  tiil-driicke." 

i  B  er  ombyttet  med  følgende  (V.  46): 

Dy  lucte  op  den  greffuis  dør, 
thett  budt  skulle  indt  gaa: 
daa  war  det  Niels  Ebbessenn, 
hånd  monne  thil  sengenn  gaa. 


1  Bidrag  til  Nordens  hist.  S.  145. 

B's  Version  staar  ene,  alle  de  andre  Opskrifter  stem- 
mer med  A.  I  og  for  sig  var  der  jo  slet  intet  i  Vejen 
for  at  antage,  at  kun  en  enkelt  Version  havde  bevaret  det 
rette,  medens  alle  de  øvrige  var  forvanskede.  Overleveringen 
er  af  den  Art,  at  man  maa  være  glad  til,  naar  det  rigtige 
findes  idetmindste  ét  Sted.  Men  naturligvis  bør  Kritikeren  ved 
et  saadant  Valg  køre  sit  Skøn  i  nogenlunde  stramme  Tøjler 
og  give  gode  Grunde  for,  at  just  den  Version,  han  giver 
Fortrinet,  bærer  Ægthedens  umiskendelige  Præg.  Det  eneste, 
Jørgensen  kan  anføre  til  Gunst  for  sin  Opfattelse,  er  imid- 
lertid, at  kun  Opskrift  B  helt  igennem  —  d.  v.  s.  naar  til- 
strækkelig mange  generende  Vers  stryges1  —  bærer  Præget 
af  Enhed  og  Konsekvens  i  Fremstillingen,  og  at  denne  En- 
hed netop  betinges  af  den  lykkeligt  gennemførte  List.  Denne 
Grund  holder  ikke  længer  Stik,  naar,  som  vi  ovenfor  saa, 
baade  den  ejendommelige  Begyndelse  og  Slutning  begge 
viser  sig  at  bero  paa  grove  Forvanskninger  af  Overleveringen, 
og  naar  den  lykkeligt  gennemførte  List  i  Virkeligheden  slet 
ikke  harmonerer  med  det,  som  følger  efter.  Kort  derpaa 
hedder  det  nemlig  i  B  V.  51: 

Der  greffuen  hånd  vor  dødt, 
da  slog  di  paa  thromme: 
det  wor  Niels  Ebbessenn, 
hånd  lodt  aff  byenn  gange. 

Der  siges  ganske  vist  ikke  udtrykkeligt  her,  hvem  det 
er,  der  lader  Trommerne  røre;  men  at  det  efter  Visens  Op- 
fattelse ikke,  som  man  i  Almindelighed  har  antaget2,  er  Niels 
Ebbesen  og  hans  Folk,  forekommer  mig  utvivlsomt:  Han 
søger  efter  fuldbragt  Daad  at  undfly  med  sine  Svende  saa 
hurtigt  som  muligt,  og  i  Verset  udhæves  netop  den  skarpe 
Modsætning  mellem  hans  Færd  og  deres,  der  lader 


1  Smlgn.  Hist.  Tidsskr.  6,  3.  S.  81. 

2  Saaledes  Steenstrup  i  vore  Folkeviser  S.  306,  Jørgensen 
Bidrag  S.  141  og  i  Hist.  Tidsskr.  6,  3.  86  med  Anmk.  2. 

Trommerne  røre   (de    slog  paa  Tromme  —   han   lod  af 

Byen  gange).     Havde  ,det  wor'   været  udeladt,   og  Verset 

lydt  saaledes: 

Der  greffuen  hånd  vor  dødt, 
da  slog  di  paa  thromme; 

Niels  Ebbessenn 

hånd  lodt  aff  byenn  gange. 

vilde  næppe  nogen  have  misforstaaet  dets  Mening.  I  Virke- 
ligheden er  det  ogsaa  kun  et  mangelfuldt  Kendskab  til  Betyd- 
ningen af  dette  staaende  Udtryk  i  det  senere  Folkevisesprog, 
der  har  givet  Anledning  til  den  gale  Fortolkning.  Formlen 
,Thett  wor  N.  N.  hann'  knytter  aldrig  nogensomhelst 
Forbindelse  mellem  et  foregaaende  og  et  efterfølgende  Led, 
men  tjener  —  enten  den  nu  er  oprindelig  eller  senere  ind- 
skudt—  kun  til  at  udhæve  Subjektet  i  den  kommende 
Sætning,  ofte  saaledes  at  det  ligefrem  svarer  til 
et  adversativt  Asyndeton  i  moderne  Dansk1. 

Det  kan  altsaa  kun  være  Holstenerne,  der  efter  Drabet 
slaar  Allarm.  Men  saa  kan  ikke  Fortællingen  om  den  lyk- 
keligt gennemførte  List  have  haft  Plads  i  den  oprindelige 
Vise:  Den  maa  af  en  senere  Bearbejder  være  indsat  i  B; 
thi  hvis  virkelig  Listen  var  lykkedes,  og  Niels  Ebbesen  ved 
Hjælp  af  den  ubemærket  var  kommen  ind  til  Greven,  var 
det  Hele  jo  løbet  af  i  Stilhed,  og  det  er  da  ganske  ufor- 
staaeligt,  hvad  der  giver  Anledning  til,  at  Fjenderne  kommer 
paa  Benene  og  lader  Trommen  røre. 


1  Som  her  f.  Eks.  D.  g.  F.  II,  125,54 
Satte  de  dend  unge  brud 
udi  dend  brudeseng: 
Det  var  Spanelandtz  høffding, 
hånd  dualde  icke  halffue  lenge. 
Endvidere  D.  g.  F.  III,  255,  43 

Saa  snart  da  bleff  den  sorte  iord 
med  silcke  och  sindeli  bredt: 
det  war  de  tre  kongebørn, 
bleff  till  deris  moder  indledt. 
Jvnfr.  II,  127,  85 ;  III,  590,  38 ;  VI,  18,  7 ;  72,  26 ;  256,  19 ;  VII,  167,  16. 

Hverken  for  Helhedens  eller  for  Enkelthedernes  Ved- 
kommende kan  jeg  altsaa  underskrive  Jørgensens  Dom  om 
Værdien  af  de  Opskrifter,  hvorigennem  Visen  er  kommen  til 
os.  Hvor  vilkaarligt  og  ensidigt  hans  Syn  paa  disse  Ting 
var,  fremgaar  bedst  af  hans  Paastand  om,  at  Niels  Ebbesens 
Bedrift  i  B  skildres  som  en  ægte  ridderlig  Daad1.  Der  er 
dog  virkelig  Maade  med  Ridderligheden,  naar  Resultatet  kun 
naas  ved  et  listigt  og  velberegnet  natligt  Overfald  paa  en 
intetanende  Fjende!  Det  var  en  kæk  og  vovelig  Daad,  en 
glimrende  Bedrift.     Men  ægte  ridderlig  —  nej! 

I  Jørgensens  Stilling  til  dette  Spørgsmaal  er  der  en  iøjne- 
faldende Svingning,  naar  man  sammenligner  det  Standpunkt, 
han  indtager  i  Bidrag  til  Nordens  hist.  i  middelalderen  med 
den  Behandling,  det  undergives  i  Hist.  Tidsskrift  6.  R.  3.  Bd. 
S.  58  ff.  Ikke  saaledes  at  forstaa,  at  han  har  opgivet  Paa- 
standen  om  B's  Fortrinlighed  i  Sammenligning  med  de  øvrige 
Opskrifter;  den  fastholdes2  stadig  omend  med  enkelte  Mo- 
difikationer. Men  hele  denne  Side  af  Sagen  træder  dog  langt 
mere  i  Baggrunden  end  tidligere:  Hans  Øjne  er  aabnede  for 
adskillige  Vanskeligheder,  som  han  før  oversaa,  og  Tanken 
om  at  drage  en  helt  ny  Delingslinie  indenfor  Overleveringen, 
som  han  allerede  tidligere  løst  havde  henkastet3,  antager  her 
fastere  Form  og  opstilles  som  en  Mulighed,  der  ogsaa  maa 
tages  i  Betragtning4.  Med  andre  Ord:  Han  vakler  mellem 
to  grundforskellige  Hypotheser,  der  egentlig  udelukker 
hinanden,  men  som  desuagtet  begge  uden  at  holdes  skarpt 
adskilte  drages  ind  i  Undersøgelsen. 


1  Bidrag  til  Nordens  hist.  S.  141.  —  Prof.  Steenstrup  (Vore 
Folkeviser  S.  305)  har  ganske  Ret,  naar  han  hævder,  at  Drabet  efter 
Visens  Beretning  foregik  paa  samme  Maade  som  ellers  ved  Fejder 
mellem  Adelsmænd  herhjemme  i  Middelalderen.  Man  søgte  nemlig 
i  saadanne  Tilfælde  ved  alle  Midler  og  med  saa  liden  Risiko  for  sig 
selv  som  muligt  at  komme  sin  Modstander  til  Livs.  Men  at  en  saa- 
dan  Adfærd  nogensinde  er  bleven  betragtet  som  ,ægte  Riddervis', 
skylder  Prof.  Steenstrup  Bevis  for.  I  Viserne  finder  han  det  næppe. 
2  L.  1.  S.  77  ff.      3  Bidrag  S.  149.      4  Hist.  Tidsskr.  6,  3,  80  ff. 


128  NIELS    EBBESENS    VISE. 

Den  ny  Skellinie,  han  nu  kunde  tænke  sig  draget,  sondrer 
ikke  mellem  én  forholdsvis  god  og  flere  stærkt  forvanskede 
Opskrifter  af  samme  Vise,  men  mellem  to  oprindelig  ganske 
forskellige  Bearbejdelser  af  samme  Æmne,  der  i  Tidens 
Løb  efterhaanden  gik  over  i  hinanden,  saa  at  man  nu  kun 
kan  skimte  svage  Spor  af  de  oprindelige  Linier.  Det  er  især 
de  Partier  af  Visen,  som  omhandler  Overfaldet  paa  Greven 
i  Randers,  der  giver  Jørgensen  Materialet  til  Underbygning 
af  den  ny  Hypothese.  Han  hævder  nemlig,  at  der  i  de  over- 
leverede Viseredaktioner  med  Undtagelse  af  B  paa  dette  Punkt 
findes  en  Sammenblanding  af  to  oprindelig  diametralt  mod- 
satte Fremstillinger:  Af  nogle  Vers  faar  man  det  bestemte 
Indtryk,  at  Overfaldet  foregik  ved  Nattetide,  og  at  Dig- 
teren tænkte  sig  det  Hele  udført  ved  List,  medens  andre 
ligesaa  utvetydigt  taler  for  den  Opfattelse,  at  det  foregik 
om  Dagen,  og  at  Niels  Ebbesen  med  sine  Folk  kom  ri- 
dende hen  til  Grevens  Herberg.  Disse  Modsætninger, 
mener  Jørgensen,  er  uforenelige;  de  kan  ikke  begge  fra  først 
af  have  haft  deres  Plads  indenfor  den  samme  Vises  Ramme; 
og  heri  har  han  utvivlsomt  Ret:  det  er  umuligt.  Men  et 
andet  Spørgsmaal  bliver  det  rigtignok,  om  Jørgensens  kri- 
tiske Methode  her  er  forsvarlig.  Han  indrømmer  selv  ufor- 
beholdent, at  vor  Overlevering  er  stærkt  forvansket;  han  er 
ikke  sparsom  med  at  erklære  snart  enkelte  Vers,  snart  hele 
Partier  for  uægte  Tilføjelser1.  Med  hvilken  Ret  antager  han 
da,  at  netop  de  Verslinier,  paa  hvilke  han  bygger 
Modsætningsforholdet,  og  som  snart  findes  i  en 
Redaktion  snart  i  en  anden,  alle  i  den  foreliggende 
Form  er  ægte  og  oprindelige  Dele  af  to  fra  Begyn- 
delsen af  forskelligt  anlagte  Fremstillinger  af  det 
samme  Æmne?  En  saadan  Løsning  af  Vanskelighederne 
er  vistnok  af  meget  problematisk  Værd.  Ikke  at  tale  om, 
at  den  vilde  drage   ganske  urimelige  Konsekvenser  efter  sig. 


1  Hi*t.  Tidsskrift  6,  3,  78  og  80-81. 

For  de  allerfleste  Viser  gælder  det  jo,  at  der  findes  betyde- 
lige saglige  Uoverensstemmelser  mellem  de  forskellige  Redak- 
tioner, fordi  Handlingens  Gang  indenfor  den  enkelte  Opskrifts 
Ramme  for  det  meste  er  bleven  bragt  i  Ulave  ved  Over- 
springning af  Vers,  Indskud  og  vilkaarlige  Ændringer.  Der- 
for kan  man  ikke  paa  dette  Grundlag  alene  opstille  en 
Hypothese,  der  sondrer  mellem  flere  oprindelig  forskellige  Be- 
handlinger af  det  samme  Æmne,  som  i  Tidens  Løb  er  gaaet 
over  i  hinanden.  Hvor  lidet  rationel  en  saadan  Fremgangs- 
maade  er,  ses  bedst,  naar  man  tænker  sig  den  konsekvent 
gennemført  for  alle  Visers  Vedkommende.  Hvad  der  er  Ret 
for  den  ene,  maa  jo  være  billigt  for  den  anden:  hverken 
Niels  Ebbesens  Vise  eller  i  det  Hele  taget  de  saakaldte  hi- 
storiske Viser  er  noget  for  sig,  danner  ikke  en  særegen  En- 
klave indenfor  Folkevisedigtningen;  denne  Side  af  den  store 
Produktion  maa  kritisk  vejes  og  sigtes  efter  de  samme  Prin- 
ciper som  de  øvrige.  Gennemførte  man  nu  Jørgensens  Hy- 
pothese -ogsaa  for  disses  Vedkommende,  kunde  man  i  ad- 
skillige Tilfælde  sætte  en  smuk  Rekord:  Det  vilde  ingen- 
lunde være  nogen  Sjældenhed,  at  en  Vise  ud  fra  disse  For- 
udsætninger maatte  antages  oprindelig  at  have  eksisteret  i 
3 — 4  selvstændige  Tekster,  der  i  Tidens  Løb  var  blevet 
blandede  sammen.  Saadanne  Konsekvenser  forekommer  mig 
i  høj  Grad  afskrækkende.  Naar  hertil  saa  kommer,  at 
Størsteparten  af  disse  Sange  bestaar  af  de  samme  Vers  i 
mer  eller  mindre  varieret  Skikkelse,  vilde  det  vistnok  være 
en  meget  vanskelig  Opgave  at  vise,  under  hvilke  Betingelser 
disse  mærkelige  poetiske  Produkter  havde  udviklet  sig. 

Dog  dette  er  ikke  Jørgensens  eneste  Forklaring  paa 
Fænomenet.  Ogsaa  den  Mulighed  lader  han  aaben1,  at 
Uoverensstemmelsen  i  vor  Overlevering  kan  skyldes  senere 
Tiders  Forvanskning,  og  Jier  er  sikkert  den  Retning  antydet, 
i   hvilken  Forskningen   skal   gaa;    men   det   forekommer  mig 


1  Hist.  Tidsskrift  6,  3,  S.  81-82. 

rigtignok,  at  den  Behandling,  han  har  givet  Æmnet,  er  lidet 
fyldestgørende. 

Desværre  falder  min  Dom  i  denne  Sag  ikke  sammen 
med  den,  andre  Forskere  har  udtalt1.  Jeg  bliver  derfor 
nødt  til  at  gaa  nærmere  ind  paa  Enkelthederne  og  vise,  hvor- 
for jeg  ikke  kan  anerkende  de  Resultater,  Jørgensen  mente 
at  være  naat  til. 

De  to  Partier,  det  her  kommer  an  paa,  er  Scenerne  i 
Hjemmet  efter  Undsigelsen  samt  Overfaldet  i  Randers;  thi 
navnlig  om  dem  er  det,  Jørgensens  Kritik  koncentrerer  sig. 
Hvad  han  forøvrigt  har  anført  til  Forsvar  for  B  Versionens 
Fortrinlighed,  har  jeg  i  alt  Væsentligt  sagt  min  Mening  om 
ovenfor  og  skal  ikke  gentage  den  nu. 

Hver  Redaktion  af  Visen  betragter  jeg  foreløbig  som  en 
Enhed  for  sig.  Derfor  bør  naturligvis  ogsaa  hver  Opskrifts 
Beretning  prøves  for  sig,  og  det,  der  ved  denne  Undersøgelse 
maatte  vække  Anstød,  kan  kun  kritiseres  ud  fra  den  samme 
Viseredaktions  øvrige  Beretning.  Paa  denne  Maade  fore- 
kommer det  mig,  at  man  vil  kunne  naa  et  forholdsvis  sikkert 
Resultat.  Thi  er  Niels  Ebbesens  Vise  virkelig  en  oprindelig 
digterisk  Enhed,  saa  skal  det  nok  vise  sig,  at,  naar  vi  efter 
Prøvelsen  sammenstiller  de  Resultater,  Særundersøgelserne 
har  givet,  vil  Overensstemmelsen  i  det  Væsentlige  træde  saa 
stærkt  frem,  at  ingen  kan  være  i  Tvivl  om,  hvor  de  op- 
rindelige Hovedlinier  i  Visens  Fabel  løb:  det,  der  afviger 
herfra,  maa  utvivlsomt  skyldes  senere  Tiders  Forvanskning 
og  bør  fjærnes.  Ved  denne  Gennemgang  holder  jeg  mig  for 
at  vinde  et  klarere  Overblik  over  Stoffet  udelukkende  til 
det,  der  angaar  Handlingens  Komposition;  den  historiske  og 
sproglige  Side  af  Sagen  lades  ude  af  Betragtning.  Natur- 
ligvis er  det  især  de  af  Jørgensen  fremsatte  Anker,  jeg  her 
har  i  Sinde   at   drøfte;    men   ogsaa   Punkter,    der  har  vakt 


1  Prof.  K.  Er  slev  i  Hist.  Tidsskrift  6,  6,  423  ff  og  Dr.  A.  Olrik 
Danske  Folkeviser  1899.  S.  63. 

Anstød  hos  andre  Forskere,    eller  som  forekommer  mig  selv 
at  fortjene  nærmere  Prøvelse,   er  inddragne  i  Undersøgelsen. 


A  V.  31 — 57.  Hustruens  Opfordring  til  at  vende  Heste- 
skoene1 passer  ikke  i  denne  Sammenhæng.  Raadet  fremstilles 
som  en  glimrende  List,  en  Snedighed  uden  Lige2,  og  man  venter 
derfor  bestemt,  at  det  vil  blive  taget  til  Følge  under  Udfø- 
relsen af  Overfaldet.  Ellers  var  der  jo  ingen  Grund  for  Dig- 
teren til  at  lade  Hustruen  fremkomme  med  et  saadant  For- 
slag og  udhæve  det  saa  stærkt;  men  mærkeligt  nok  omtales 
det  aldeles  ikke  ved  denne  Lejlighed.  Dog  dette  er  ret  beset, 
ganske  i  sin  Orden;  thi  der  er  under  de  givne  Omstændig- 
heder overhovedet  ikke  Plads  for  en  saadan  Manøvre;  denne 
Forholdsregel  var  simpelthen  taabelig,  hvad  enten  Over- 
faldet foregik  om  Dagen  eller  om  Natten.  Om  Natten  var 
det  jo  umuligt  at  forfølge  et  saadant  Spor,  og  om  Dagen  — 
»Hvilken  opsigt  måtte  de  ikke  vække  overalt,  hvor  de  kom 
frem,  uden  hensigt  og  til  den  største  fare  for  dem  selv?«3 
Formodentlig  er  de  to  Vers  laante  fra  en  anden  Vise,  hvor 
en  lignende  Snedighed  omtaltes,  men  hvor  den  vel  at  mærke 


1  AV.  36-37  (D.  g.  F.  III,  518): 

»I  lader  ether  hest  tiill  smide  gaa, 

saa  inderliig  well  beslo  : 

alle  hagerne  wende  fram, 

thett  giffuer  ieg  ether  for  raadtt. 

Alle  hagerne  ind-att  wende. 
po  sporitt  de  ether  icke  kiende : 
y  lader  thett  ingen  mand  wiide, 
thett  radtt  gaff  ether  en  quinde ! « 

2  Dette  fremgaar  af  V.  37  L.  3-4.  N.  E.  maa  ikke  fortælle 
nogen  Mand,  at  han  lærte  denne  List  af  en  Kvinde ;  thi  enhver  Mand 
vilde  paa  Kønnets  Vegne  føle  sig  ydmyget  og  forbitret  over,  at  dets 
Ævner  i  den  Grad  var  blevet  stillede  i  Skygge  af  en  Kvinde. 

3  Saaledes  Jørgensen  i  Hist.  Tidsskr.  6,  3,  83.  Smlgn.  hans 
Bemærkninger  S.  85  og  S.  79. 


132  NIELS    EBBESENS    VISE. 

var  paa  sin  Plads.  Visen  er  tabt;  men  vi  har  Efterretning 
om,  at  den  har  eksisteret,  og  at  dette  Træk  fandtes  i  den1. 
Opfordringen  til  Svendene  tiltaler  Jørgensen  mere2  i  B's 
Gengivelse  end  i  A's  og  de  øvrige  Opskrifters :  mig  forekommer 
den  i  høj  Grad  mangelfuld  i  dem  alle.  Kun  D  har  bevaret 
det  uundværlige  Overgangsvers  (V.  22) 3;  i  B  alene  findes 
den  Strofe,  hvori  han  giver  Svendene  Orlov,  hvis  de  ikke 
ønsker  at  tage  Tjeneste  paany4,  og  som  efter  Sammenhængen 
her  ikke  kan  undværes.  Til  Gengæld  har  saa  A,  C  og  til- 
dels D  alene  to  Strofer5,  i  hvilke  Niels  Ebbesen  først  op- 
fordrer Svendene  til  at  gøre  sig  til  Gode  og  dernæst  an- 
tyder, at  han  har  planlagt  et  farefuldt  Foretagende.  Be- 
gyndelsen af  disse  to  Vers  passer  nøje  til  det  i  D  bevarede 
Overgangsvers,  og  Slutningen  udfylder  selv  i  sin  forvanskede 
Skikkelse  et  Hul  i  Fortællingen:  Der  er  ingen  Mening  i,  at 
Niels   Ebbesen  uden   Spor   af  Foranledning  spørger,   hvilken 


1  Grundtvig  i  D.  g.  F.  III,  422.        2  Hist.  Tidsskr.  6,  3,  79 
smlgn.  Bidrag  til  Nordens  hist.  i  middelalderen  S.  148. 

3  D.  g.  F.  III,  527,  22: 

Ded  vare  Nielaus  Ebessenn, 
hånd  ganger  i  fruer-stuen  innd: 
skencker  hånd  for  sine  dane-suene 
baade  miød  och  wienn. 
Smlgn.  Bemærkningen  nedenfor  S.  139  om  anden  Linie. 

4  D.  g.  F.  III,  522,  35: 

»Huilcke  wil  mig  følge 
dy  recker  mig  hånd  paa  nye : 
huem  som  orloff  haffue  vill, 
hånd  siger  mig  det  rett  nue ! « 

5  D.  g.  F.  III,  518,  38-39: 

»I  eder  och  dricker,  y  dannissuene, 
y  gier  ether  fuld  glade ! 
først  thenne  natt  forgangen  ere, 
tha  fannger  wy  dagen  y  stadtt. 

Dagen  korner  ick.  for  solen  skin, 
saa  faa  wy  thidende  ny: 
saa  will  ieg  paa  mine  suene  see 
huilcken  fra  sin  herre  wiill  fly.« 

af  Svendene  der  nu  vil  følge  ham,  og  hvilken  der  vil  fly; 
thi  det  er  en  Selvfølge,  at  under  almindelige  Forhold  var  de 
alle  forpligtede  til  at  følge  ham;  derfor  havde  de  jo  taget 
Tjeneste  hos  ham.  Anderledes  stiller  Sagen  sig,  hvis  det  er 
et  dumdristigt  Vovestykke,  han  fører  dem  til;  saa  er  der 
Mening  i  at  give  dem  selv  Valget.  Men  saa  maa  dette  ogsaa 
stilles  saaledes,  at  Svendene  kan  vide,  at  Spørgsmaalet  rettes 
til  dem  under  en  ganske  bestemt  Forudsætning,  og  den  faar 
vi  først  ind  i  Teksten  ved  Hjælp  af  disse  to  Strofer. 
Om  Vers  41  (D.  g.  F.  III,  518): 

Saa  redtt  di  tiill  Fruuer-lundtt, 
ther  bunde  the  theriis  heste: 
saa  ginge  the  y  Randers  indtt, 
greffue  Giertt  hanum  wille  di  gieste. 

bemærker  Jørgensen  (1.  1.  S.  82):  »Skønt  A  senere  lader 
N.  E.  »holde«  foran  grevens  dør,  har  den  dog  ikke  villet 
bortkaste  verset  om,  at  hestene  bindes  i  fruerlund;  men  hvad 
der  gav  god  mening,  når  talen  var  om  et  overfald  på  en 
gård1,  i  hvis  fruerlund  hestene  lades  tilbage,  bliver  menings- 
løst, når  man  skal  tænke  på  et  ridt  til  Randers  ved  højlys  dag.« 
Ordet  Fruerlund  forekommer  aldrig  som  Fællesnavn, 
men  udelukkende  som  Egennavn,  og  efter  Sammenhængen 
kan  det  her  kun  betegne  en  i  Nærheden  af  Randers  syd  for 
Gudenaa  liggende  Skov,  hvorved  senere  en  Avlsgaard  byg- 
gedes2. Det  er  et  løst  Paafund,  som  J.  formodentlig  har  laant 
fra  Vedel-Simonsen ,  at  ,fruerlund'  skulde  være  en  gængse 
Benævnelse  for  en  Lund  i  Nærheden  af  en  Adelsmands  Gaard. 


1  Herved  sigtes  til  Fremstillingen  i  B,  hvor  Verset  lyder  saa- 
ledes (D.  g.  F.  III,  522,  37); 

Saa  red  dy  y  Fruerlund, 

der  bant  dy  deris  heste : 

saa  gick  dy  y  gaardenn  indt, 

greffue  Giert  saa  wille  dy  gieste. 

2  Om  dette  Skovland  paa  Aaens  sydlige  Bred,  dets  oprindelige 
Udstrækning,  Rydning  i  ,den  keiserlige  Feide'  (o :  Trediveaarskrigen) 
og  Opførelsen  af  Avlsgaarden  Fruerlund  se  Rosenørn,  Greve  Gert 
af  Holsten  og  Niels  Ebbesøn  af  Nørreris  1,  186  ff. 

J.'s  Opfattelse  af  Situationen  er  altsaa  urigtig,  og  Strofen 
om  Hestenes  Anbringelse  i  Fruerlund  giver  ikke  blot  god 
Mening,  som  den  her  staar,  men  er  ligefrem  uundværlig,  saa 
vist  som  Niels  Ebbesen  efter  A's  Version  er  tilfods  og  i 
Nattens  Mørke  lister  sig  ind  i  Randers  By  og  hen  til  Grevens 
Bopæl.  Den  Modsigelse,  J.  finder  i  A's  Fremstilling  af  Be- 
givenhederne, beror  i  Virkeligheden  kun  paa  en  eneste  Linie1, 
om  hvilken  mere  nedenfor,  og  det,  der  har  bibragt  ham  et 
rent  skævt  Syn  paa  Sagen,  er  hans  totale  Misforstaaelse  af 
A's  V.  51—52: 

Greffuen  ud  aff  winduit  saae, 
hånd  saae  thi  blancke  spiude: 
„Saa  ussell  ieg  tiill  Dannemarck  kom, 
Niels  Ebiisen  holler  her-ude!" 

De  støtte  paa  dør  mett  skiold  och  spiud, 
thi  nagler  ginge  alle  y  støcke: 
„Est  thu  her-ende,  greff  Giertt, 
wy  wiille  dieg  en  skolie  tiil-driicke." 

om  hvilke  han  bemærker  (1.  1.  S.  80): 

»Her  er  helten  altså  til  hest,  og  det  er  højlys  dag;  han 
kommer  med  en  overvældende  magt;  straks  greven  ser  ham, 
er  det  ham  klart,  at  spillet  er  tabt.  Der  er  ikke  tale  om 
nogen  list,  Niels  Ebbesen  spørger  truende:  »er  du  herinde?« 
—  greven  er  ikke  i  sengen,  men  ved  vinduet,  og  digteren 
lægger  vægt  på  at  få  slået  fast,   at  det  er  en   dagens  dåd.« 

De  to  første  Linier  siger  selv  i  den  forvanskede  Skikkelse, 
Overleveringen  har  givet  dem,  intet  om,  at  det  er  høj- 
lys Dag.  Under  den  i  de  foregaaende  Strofer  skildrede 
Forhandling  mellem  Greven  og  det  foregivne  Bud  maa  man 
tænke  sig,  at  Pagen  (smlgn.  C  V.  46)  efter  Ordre  har  tændt 
Lys,  og  ved  et  Blik  ud  ad  Vinduet  opdager  saa  Greven  fra 
Sengen,  hvori  han  stadig  maa  tænkes  liggende, 
de  blanke  Spyd  udenfor,  som  reflekterer  Lysene  fra  Værelset. 
Da  mærker  han,  at  Spillet  er  ude,  ikke  fordi  Niels  Eb- 


1  V.  51.  L.  4:  Niels  Ebiisen  holler  her-ude. 

besen  kommer  med  en  overvældende  Styrke,  men 
fordi  han  trods  sine  4000  Mand  i  det  givne  Øjeblik  er  værge- 
løs. Og  fra  nu  af  er  der  ganske  vist  ikke  Tale  om  List: 
den  var  kun  paa  sin  Plads,  saalænge  Greven  fæstede  Lid 
til   det  foregivne  Buds   falske  Ord.      Naar   det  derfor  V.  51 

L.  4  hedder:      _-,  .    _.  ..        t  _     % 

Niels  Lbnsen  noller  ner-ude 

staar  denne  Linie  i  den  mest  skrigende  Modsætning  til  hele 
den  øvrige  Beretning  og  maa,  som  dens  metriske  For- 
fatning ogsaa  tyder  paa,  være  forvansket.  Paa  en  slig  En- 
kelthed kan  der  i  en  saa  medtaget  Overlevering  som  den, 
vi  maa  arbejde  med,  intet  bygges.  Bestræbelsen  maa  her  gaa 
ud  paa,  naar  Modsigelsen  staar  fast,  at  faa  den  fjærnet  af 
Teksten  paa  den  mest  rationelle  Maade;  thi  den  har  ikke 
været  der  fra  først  af. 

I  Vers  44  (D.  g.  F.  III,  518): 

Hånd  begierdede  orloff 
och  ther-thiill  sadell  och  hest; 
den  same  dag,  førind  afftenn  kom, 
handtt  thienntte  hannom  allerbest. 

mente  Jørgensen  (1.  1.  S.  80)  at  have  en  stærk  Støtte  for 
den  Antagelse,  at  Overfaldet  efter  A's  Beretning  maatte 
tænkes  udført  om  Dagen.  Naar  det  allerede  var  Dag,  den- 
gang Scenen  ved  Randersbro  foregik,  og  Overfaldet  fandt 
Sted  samme  Dag  inden  Aften,  saa  var  det  sket  om  Dagen 
og  ikke  om  Natten.  Dette  vilde  være  uimodsigeligt,  hvis 
Ordet  Dag  her  virkelig  kun  kunde  have  den  Betydning, 
Jørgensen  tillægger  det.  Men  saaledes  er  det  ingenlunde; 
han  har  ikke  lagt  Mærke  til,  at  det  baade  paa  ældre  Svensk1 
og  paa  Dansk2  ogsaa  kan  betegne  hele  Døgnet,  ikke  blot 


1  Smlgn.  S  c  h  1  y  t  e  r,  Corp.  iur  Sveo-Goth.  XIII,  Artik.  D  a g  h  e  r  2 
og  Søderwalls  Ordbok  I,  179  Artik.  Dagher  3. 

2  Jynfr.  saaledes  Jyske  Lov  II,  83  (Thorsens  Udg.  S.  172), 
hvor  begge  Betydninger  forekommer  lige  ved  Siden  af  hinanden  » oc 
allæ  the  dagh  thær  prest  bivthær  full  hælægh  at  haldæ  fra  u'm 

dets  lyse  Halvdel,    og   det  er   netop  Tilfældet  her.     Da  Op- 
trinet ved  Broen    maa    tænkes   foregaaet,   medens  det  endnu 
var  Nat,    er  Døgnet   altsaa   ogsaa   paa   dette  Sted  beregnet 
paa  kirkelig  Vis  som  en  Nat  og  en  efterfølgende  Dag. 
Mellem  Vers  55  og  56: 

Suariit  thett  then  sortte  suend, 
for  hånd  vor  icke  huidtt: 
„Lege  wy  nether  then  lange  thalle, 
wy  lader  thi  suerde  biide!" 

„Icke  haffuer  ieg  slott  eller  leenn, 
att  giffue  (o:  gøme)  saa  riig  en  fannge: 
y  spare  nu  icke  thi  skarpe  suerdtt, 
y  lader  thenum  fast  gannge!" 

er  vistnok  en  Strofe  udfaldet.  Niels  Ebbesens  Ord  i  V.  56 
er  formede  som  et  Afslag  paa  en  Bøn;  men  dette  forud- 
sætter, at  der  her  har  staaet  et  Vers,  hvori  Greven  bad  om 
Skaansel.  * 

Heller  ikke  Vers  63—64: 

Faaritt  breger,  och  gaassen  keger, 
och  hanen  galler  poo  halle: 
her  Offue  Hals  bleff  halff  miere  wiiltt, 
po  thi  Holster  mone  hånd  kalle. 

Her  Offue  Halss  blieff  halff  miere  wiiltt, 
po  thi  Holster  monne  hånd  kalle: 
greffuin  bleff  om  dagen  slagen, 
och  icke  om  nathen  mett  alle. 


aftæn  sool  sættes  oc  til  annæn  dagh  (=  næste  Dag)  at 
aftæn  thær  sool  ær  sat.  Æn  for  hællægh  dags  yrknæth  mughæ 
mæn  æi  sækthæs  vten  the  daghæ  thær  præst  bivthær  full  hællæet. 
thet  ær  oc  mellæ  twiggi  sol  mærki  eet«.  Lucidarius  ed.  Brandt 
S.  6:  Hwy  skall  man  huer  dawVII  synnæ  læsæ  synæ  tydher.  Med 
de  syv  Tider,  der  skal  læses,  tænker  han,  som  det  følgende  viser,  paa 
4  Dags  tider  og  3  Nattetider  d.  v.  s.  Dag  staar  her  =  Døgn. 

Smlgn.  ogsaa  Hellige  Kvinder  ed.  Brandt  19,  1  yuer  triggi 
dagh  =  3  Døgn  igennem.  —  Arn.  Magn.  Hdskr.  187  S.  32,  1  i 
thre  daghæ  o:  3  Døgn  igennem  og  34,  9  om  ni  daghæ  o:  i  9  Døgn. 
—  Ganske  den  samme  Betydning  af  Ordet  møder  vi  i  dansk  middel- 
alderligt Latin.  Saaledes  hedder  det  i  den  jyske  Krønike,  at  Niels 
E  bbesen  drog  ind  i  Randers  » primo  d  i  e  Aprilis  nocturnotempore. « 

afgiver,  som  Jørgensen  mærkeligt  nok  antager  (1.  1.  S.  80. 
Anmk.  1),  nogen  Støtte  for  den  Opfattelse,  at  Drabet  i  A  tænkes 
udført  ved  højlys  Dag.  De  udgør,  som  de  her  staar,  et  Led 
i  Skildringen  af  en  Episode,  der  fandt  Sted  umiddelbart  efter, 
og  oplyser  os  om,  at  paa  dette  Tidspunkt  brægede 
Faaret  og  kækkede  Gaasen,  d.  v.  s.  netop  da  vaagnede  Dyrene 
efter  Nattesøvnen  og  gav  de  første  Livstegn  fra  sig.  Derfor 
kan  jeg  ikke  se  rettere  end,  at  disse  Strofer  afgiver  et  utve- 
tydigt Vidnesbyrd  om,  at  A  henlægger  Drabet  ingenlunde  til 
højlys  Dag,  men  til  Dagbrækningen  eller  vel  snarere  til  et 
lidt  tidligere  Tidspunkt ;  thi  det  er,  som  Sammenhængen  viser, 
først  under  Forfølgelsen,  at  Deltagerne  i  Overfaldet  hører 
Gæssene  kække  og  Faarene  bræge. 

Saameget  skal  jeg  dog  indrømme,  at  Vers  64  synes  mig 
at  indeholde  et  ikke  videre  vellykket  Forsøg  paa  at  tilsløre 
det  Faktum,  at  Greven  blev  ombragt  ved  Nattetide.  Netop 
derfor  nærer  jeg  ikke  nogen  Tvivl  om,  at  Verset  er  ægte  og 
gammelt;  thi  dette  Spørgsmaal  har  næppe  interesseret  de 
nærmest  følgende  Aarhundreder  synderligt. 

B  V.28—50  (D.  g.  F.  III,  521—522).  Her  kan  jeg 
fatte  mig  i  større  Korthed,  da  de  fleste  Punkter  er  gennem- 
gaaede  under  A.  Med  Hensyn  til  V.  32 — 33  har  jeg  intet 
at  føje  til  det,  som  ovenfor  er  anført  ved  Behandlingen  af 
A  V.  36 — 37.  —  Det  samme  gælder  for  Opfordringen  til 
Svendene  i  V.  34 — 36:  de  herhen  hørende  Spørgsmaal  har 
allerede  faaet  deres  Behandling  ved  Omtalen  af  A  V.  38 — 40. 

Naar  det  i  Vers  37  hedder: 

Saa  red  dy  y  Fruerlund, 
der  bant  dy  deris  heste: 
saa  gick  dy  y  gaardenn  indt, 
greffue  Giert  saa  wille  dy  gieste. 

beror  den  Form,  tredie  Linie  har  faaet,  paa  en  Forvanskning. 
At  Greven  ifølge  Sangens  oprindelige  Anlæg  ikke  tænktes  at 

Aarb.f.  nord.  Oldk.  og  Hist.  1903.  10 

opholde  sig  paa  en  Gaard,  men  i  Randers  By,  fremgaar  tyde- 
ligt nok  af  næste  Strofe  (V.  38) : 

Det  vor  Niels  Ebbessenn, 
hånd  kom  thill  Randers-bro: 

Naar  Skaren  maa  passere  Randersbro  for  at  naa  til 
Handlingens  Skueplads,  kan  N.  E.  ikke  lige  i  Forvejen  have 
opsøgt  Greven  paa  en  Gaard  uden  for  Byen.  Hvad  Fruer- 
lund paa  dette  Sted  betyder,  har  jeg  berørt  ved  Omtalen 
af  A  V.41. 

V.  44  har  i  denne  Redaktion  faaet  en  gal  Slutning1. — 
Straks  efter  Mødet  med  Greven  rider  Niels  Ebbesen  hjem  og 
raadfører  sig  med  sin  Hustru;  umiddelbart  derpaa  taler  han 
med  Svendene,  og  endnu  samme  Nat  rider  han  afsted  til 
Randers  paa  sit  eventyrlige  Tog.  Naar  han  nu  for  at  komme 
ind  til  Greven  udgiver  sig  for  et  Bud  fra  Hertug  Henrik, 
der  lige  er  kommet  med  Efterretninger  fra  Kolding  og  Ribe, 
kan  dette  Bud  umuligt  have  erfaret  noget  om  Niels  Ebbesens 
Skæbne.  En  Viden  som  den,  det  falske  Sendebud  her  lægger 
for  Dagen,  maatte  have  vakt  den  stærkeste  Mistanke  hos  Gre- 
ven. Bemærkningen  er  derfor  i  denne  Sammenhæng  en  Taabe- 
lighed :  Af  den  Slags  Fadæser  har  den  utroligt  skødesløse  Tra- 
dition, der  bar  disse  Viser,  en  stor  Mængde  paa  sin  Samvittighed. 

De  Grunde,  der  taler  for,  at  V.  46  er  et  uægte  Indskud, 
har  jeg  fremsat  ovenfor  S.  125 — 126. 

C  V.28—47.  (D.  g.  F.  III,  525). 

Om  V.  33 — 34  samt  om  Lakunerne  mellem  V.  34—35 
og  36—37  er  det  fornødne  allerede  anført  S.  131—133. 

V.  40  har  i  denne  Redaktion  følgende  Form : 

Niels  Ebbissen  sielff  til  døren  red, 
som  hånd  fick  da  udi  sind: 
„Jeg  er  hertug  Henrichs  budt, 
bed  greffuen  lade  [mig]  iindt!" 

1  »Kolding  er  bestollitt, 

och  Ribe  thet  er  brendt; 

och  det  wil  ieg  for  sanndingenn  sige. 

Niels  Ebbes senn  hånd  ehr  hengt«. 

At  første  Linie  og  sandsynligvis  endnu  mere  af  Verset 
er  forvansket,  fremgaar  af  en  Sammenligning  med  de  to  fore- 
gaaende  Strofer.  Naar  Hestene  bindes  i  Fruerlund,  og 
Skaren  gaar  over  Randers  Bro,  saa  kan  Niels  Ebbesen  ikke 
være  redet  hen  til  Grevens  Dør.  Heller  ikke  V.  43  L.  4 
kan  være  rigtigt  overleveret,  som  alt  paavist  ved  Behand- 
lingen af  A. 

Ved  Omtalen  af  A  V.  55  og  56  har  jeg  angivet  de 
Grunde,  der  syntes  mig  at  tale  for,  at  et  Vers  var  udfaldet 
foran  Strofe  56.  Det  samme  Ræsonnement  gælder  ogsaa  for 
C's  Vedkommende,  hvis  V.  47  er  identisk  med  A's  V.  56. 

0  V.17—42.    (D.  g.  F.  III,  527—528).     Om  Ægtheden 

af  V.22: 

Ded  vare  Nielaus  Ebessenn, 
hånd  ganger  i  fruer-stuen  innd: 
skencker  hånd  for  sine  dane-suene 
baade  miød  och  wienn. 

har   jeg    allerede    fremsat   min   Anskuelse.      Sammenhængen 
viser,    at   der   skal   læses   Borgestue,    ikke   Fruerstue,    hvor 
Svendene  intet  havde  at  gøre. 
Mellem  V.  23  og  24: 

„I  eder  och  drecker,  i  dane-suene, 
i  giører  eder  roesenns-glad ! 
først  dene  nadt  for-gangen  ere, 
saa  vil  Niels  Ebesen  ridde." 

Op  stoed  di  danne-suene, 
di  suaredt  deris  herre  saa  frie: 
„Vi  will  eder  følge,  huor  i  vill, 
och  waage  baade  hals  och  lifif". 

er  der  et  Hul,  som  kan  udfyldes  ved  Hjælp  af  A  og  B. 
Som  Versene  her  følger  efter  hinanden,  bliver  Svendenes 
Svar  paa  Niels  Ebbesens  Tiltale  meningsløst:  hans  Ord  giver 
dem  ingen  Anledning  til  at  aflægge  et  højtideligt  Løfte. 

1  de  to  sidste  Linier  af  V.  23  har  Jørgensen  ment  at 
finde  et  tydeligt  Spor  af  Dagsvisen.  Naar  Niels  Ebbesen  vil 
ride   hjemmefra,    efter   at  Natten    er   forløbet,    maa  man  jo 

10* 

tænke  sig,  at  Overfaldet  først  har  fundet  Sted  den  følgende 
Dag.  Men  det  er  vistnok  ikke  raadeligt  at  bruge  disse  to 
Linier  som  Bevismiddel;  dertil  egner  de  sig  ikke.  Her  fore- 
ligger simpelthen  en  grov  Tekstforvanskning,  som  baade  det 
manglende  Rim  i  fjerde  Linie  og  Sprogfejlene  i  tredie  be- 
stemt tyder  paa1. 

Denne  Opfattelse  bestyrkes  ogsaa  ved  en  Sammenligning 
med  den  øvrige  Fremstilling  af  Begivenheden  i  D.  Ganske 
vist  er,  som  jeg  straks  skal  vise,  Skildringen  af  Overfaldet 
i  Randers  i  denne  Redaktion  fuld  af  vilkaarlige  Forvansk- 
ninger og  saa  forvirret,  at  det  ikke  er  helt  let  at  forestille 
sig  Handlingens  Forløb;  men  med  Undtagelse  af  V.  36  L.  4 
(,Niels  Ebbissinn  holler  ude'),  om  hvilken  tidligere  er  talt, 
forklares  alle  øvrige  Enkeltheder  naturligst  ud  fra  et  natligt 
Sceneri  (saaledes  befinder  Greven  sig  i  Sengen,  og  hans  Dør 
er  laaset),  og  et  Par  af  dem  udelukker  bestemt  Tanken  om 
et  Overfald  ved  højlys  Dag:  Da  det  foregivne  Bud  banker 
paa  Grevens  Dør  og  siger,  at  Hertug  Henrik  ønsker  at  træffe 
ham,  svarer  han: 

,bed  hannom  møde  mig  i  kierchen  y  morgen  n, 
mellum  messenn  och  uthe-sanng!' 

Er  det  højlys  Dag,  bliver  det  fuldstændig  uforstaaeligt, 
at  Greven  opsætter  saa  alvorlige  Forretninger  til  næste  Dag. 
Derimod  er  det  forklarligt  nok,  at  han  ikke  vil  indlade  den 
Fremmede  i  sit  Værelse  ved  Nattetide  og  derfor  beder  ham 
vente  til  om  Morgenen.  Naar  Prof.  Erslev2  antager,  at 
mellem  Messe  og  Ottesang  er  en  poetisk  Frihed  for  mellem 
Ottesang  og  Messe,  kan  jeg  ikke  slutte  mig  til  hans  For- 
tolkning. Selv  om  vi  indrømmer  den  poetiske  Frihed  saa 
vidt  et  Spillerum  som  muligt:  saa  langt  har  den  vist  aldrig 
strakt  sig,   at  man  i  Ly  af  den  kunde  sige  det  modsatte  af, 


1  I  først  gemmer  der  sig  en  Fejl:  Meningen  kræver  enten 
første  (o:  saasnart  som)  eller  før  (o:  inden).  Heller  ikke  Flertals- 
formen  ere  kan  være  rigtig.      2  Hist.  Tidsskr.  6,  6,  421. 

hvad  man  mente,  og  dog  blive  rigtig  forstaaet.  Formodentlig 
er  Verselinien  under  Protestantismen,  da  Sansen  for  og  Kend- 
skabet til  den  katholske  Kirkes  Tider  ikke  var  synderlig  le- 
vende, bleven  ændret  ud  i  det  Meningsløse;  den  oprindelige 
Tankegang  har  vel  været:  ,Bed  ham  møde  i  Morgen  i  Kirken 
ved  Ottesangstid'. 

Endvidere  forekommer  det  mig,  at  ogsaa  V.  41  selv  i 
den  mærkelige  Skikkelse,  det  her  har: 

Gøsinne  kieger,  och  farett  breger, 
och  hanenn  galer  paa  hialdenn: 
greffuenn  bliff  unnder  thielenn  veitt, 
handt  glemtte  paa  sinn  moder  adt  kalle. 

udelukker  Tanken  om  et  Overfald  ved  højlys  Dag.  Det  frem- 
hæves jo  ogsaa  her,  at  straks  efter  Drabet  begynder  Dyrene 
at  give  de  første  Livstegn  fra  sig  efter  Nattesøvnen. 

Endelig  kan  jeg  ikke  se  rettere  end,  at  ogsaa  denne 
Redaktion  forestiller  sig  Greven  liggende  i  Randers  med  et 
stort  væbnet  Følge  (V.  1 — 3)  —  større  end  det,  de  øvrige 
Opskrifter  angiver.  Er  det  da  muligt  at  tænke  sig  den  i 
V.  26 — 30  skildrede  Scene  opført  ved  højlys  Dag  lige  foran 
Hovedadgangen  til  den  af  Soldater  vrimlende  By?  Og  er  det 
ikke  saa  unaturligt  som  vel  muligt,  at  Passagen  hen  til 
Grevens  Hus  synes  at  ligge  ganske  fri  og  aaben  for  den 
fremmede  til  Tænderne  væbnede  Skare? 

Til  Slutningen  skal  jeg  kortelig  omtale  den  mærkelige 
Skikkelse,  som  Fortællingen  om  Overfaldet  har  faaet  i  D, 
og  af  Sammenhængen  søge  at  godtgøre,  at  de  afvigende  Ejen- 
dommeligheder, vi  her  møder,  er  opstaaede  ved  en  slet  gen- 
nemført Omarbejdelse  af  det  ældre  Thema.  Da  Niels  Eb- 
besen ved  Randersbro  for  sidste  Gang  stiller  Svendene  Valget 
mellem  at  følge  ham  eller  at  tage  Orlov,  er  det  i  denne  Re- 
daktion ikke  blot  Svend  Trøst,  der  mod  Forventning  svigter, 
men  ogsaa  ,den  liden  Smaadreng,  han  havde  saa  kær',  na- 
turligvis  ligesom  Svend  Trøst   ledet   af  de  ædleste  Motiver1. 


1  Smlgn.  V.  30. 

Ogsaa  for  ham  maatte  der  altsaa  skabes  en  Rolle,  hvorved 
han  kunde  lægge  sin  opofrende  Tjenstiver  for  Dagen.  Men 
her  strandede  Bearbejderen  af  D;  saa  vidt  strakte  hans  Op- 
findsomhed sig  ikke,  at  han  kunde  skaffe  Plads  for  en  ny 
Episode  i  Handlingen  uden  at  gøre  Dumheder:  Han  lader 
Smaadrengen  uden  Niels  Ebbesens  Vidende  gaa  i  For- 
vejen til  Grevens  Bopæl  og  spille  det  falske  Buds  Rolle,  som 
alle  de  øvrige  Redaktioner  lader  Niels  Ebbesen  selv  udføre. 
Det  er  egentlig  ikke  indlysende,  hvad  Gavn  han  gør  ved 
denne  Tjenstivrighed,  endsige  da  hvorledes  han  paa  denne 
Maade  tjener  sin  Herre  bedst.  Ikke  saasnart  har  han  for- 
rettet sit  Ærinde,  saa  befinder  ogsaa  Niels  Ebbesen  sig  med 
sine  Folk  udenfor  Herberget;  Greven  ser  de  blanke  Spyd,  og 
Niels  Ebbesen  giver  sig  øjeblikkelig  i  Lav  med  at  sparke 
Døren  op.  I  Virkeligheden  har  altsaa  Smaadrengens  Tjenstiver 
kun  givet  Anledning  til,  at  Greven  er  vaagnet  for  tidligt,  og 
Læseren  faar  et  levende  Indtryk  af,  at  Niels  Ebbesen  be- 
stemt vilde  have  frabedt  sig  hans  Assistance  i  denne  Affære, 
hvis  han  havde  haft  mindste  Anelse  om  hans  Hensigter.  Her- 
til kommer  saa,  at,  medens  det  var  ganske  naturligt,  at 
Svend  Trøst  efter  at  have  taget  Orlov  blev  tilbage,  da  de 
andre  drog  videre,  maatte  det  se  i  høj  Grad  mistænkeligt  ud, 
at  Smaadrengen  ilede  forud  for  Skaren  ind  i  Byen.  En- 
hver maatte  jo  tro,  at  det  var  hans  Hensigt  at  spille  For- 
ræder, og  man  forstaar  slet  ikke,  at  han  overhovedet  kunde 
faa  Lov  til  sligt.  Jeg  kan  derfor  ikke  se  andet  end,  at 
denne  Episode  virker  som  et  fremmed  og  forstyrrende  Ele- 
ment i  Handlingens  Gang. 

I  Sammenligning    hermed   er   det   af   mindre  Betydning, 
naar  det  i  D  V.  39  hedder: 

Icke  tha  sagde  i  saa  i  gar, 
ieg  stodt  for  eders  senng: 

Vel  lader  D  ikke  som  de  øvrige  Redaktioner  Mødet  fore- 
gaa  ved  Randers  Strand;   men   skøndt  det  i  denne  Opskrift 

finder  Sted  inden  fire  Vægge,  er  der  dog  en  tydelig  Mod- 
sætning mellem  det  ovenfor  citerede  Vers  og  V.  5.  I  dette 
sidste  siges  det  nemlig  om  Greven: 

och  dett  tha  war  denn  kollede  greffue, 
hannd  stannder  hannom  op  igienn. 

Atter  her  har  vi  et  Bevis  blandt  mange  paa  den  lige- 
glade Skødesløshed,  med  hvilken  Overleveringen  omkalfatrede 
de  gamle  Tekster. 

E.  V.  20—23.  (D.  g.  F.  III,  530).  Denne  Redaktion 
er  jo  kun  et  Fragment.  Af  de  i  nærværende  Undersøgelse 
behandlede  Partier  af  Visen  har  den  kun  bevaret  Fortæl- 
lingen om  Raadslagningen  i  Hjemmet,  væsentlig  i  samme 
Skikkelse  som  i  de  øvrige  Opskrifter;  dog  er  det  her  Heltens 
Moder,  ikke  hans  Hustru,  der  giver  de  snilde  Raad. 

Da  vi  har  med  et  Brudstykke  at  gøre,  er  det  jo  ikke 
godt  muligt  at  prøve  Berettigelsen  af  denne  Afvigelse  ud  fra 
Opskriftens  eget  Anlæg,  og  jeg  skal  derfor  kun  bemærke,  at 
der  ogsaa  andetsteds1  findes  Eksempel  paa,  at  Overleveringen 
i  formelmæssige  Vandrevers  tankeløst  har  ladet  Moderen 
overtage  den  Rolle,  der  ifølge  Sammenhængen  tilkom  en  anden 
Kvinde. 

Umiddelbart  til  denne  Scene  er  der  som  sidste  Strofe 
af  Fragmentet  føjet  følgende  Vers: 

Niels  Ebbessen  red  til  Bygholm, 

oc  bød  Knud  Ebbessøn  ud: 

„Grefme  Gert  hånd  haffuer  mig  und-sagd, 

som  her  ath  hind  stalte  her  Knud." 

hvis  mærkelige  Indhold  har  bevæget  Grundtvig2  til  at  op- 
stille den  Formodning,  at  vi  muligvis  her  har  den  sidste 
Rest  af  et  nu  tabt  Afsnit  af  Visen,  der  >maa  antages  at 
have  berettet  om  Niels  Ebbesens  Samraad  med  en  anden  Jydsk 


1  Smlgn.  D.  g.  F.  VI,  39,  32  med  VI,  37,  25  og  VI,  42,  29. 

2  D.  g.  F.  III,  504-505. 

Herremand,  maaske  en  Broder,  hvad  Navnet  jo  bringer  os  til 
at  gætte  paa,  og  dennes  Nægtelse  af  Bistand  til  den  be- 
sluttede farlige  Daad.« 

Fra  den  foreliggende  Opskrift  kan  der  af  den  Grund, 
jeg  alt  har  anført,  intet  Bevis  hentes  hverken  for  eller  imod 
Grundtvigs  Antagelse.  Lad  os  da  se,  om  der  i  de  øvrige 
Opskrifter  er  Plads  for  en  saadan  Episode;  at  man 
ikke  savner  den  der,  vil  vist  alle  give  mig  Ret  i. 

Straks  efter  Samtalen  med  Hustruen  beslutter  N.  E.  sig 
til  at  følge  hendes  Raad:  ufortøvet  tager  han  paany  sine 
Svende  i  Ed;  i  den  kommende  Nat  skal  Foretagendet  sættes  i 
Værk.  At  træffe  de  nødvendige  Forberedelser  har  naturlig- 
vis taget  mindst  et  Par  Timers  Tid;  og  det  har  vel  lakket 
henad  Aften,  før  alt  var  parat.  Senere  end  Kl.  10  har  han 
ikke  godt  kunnet  bryde  op.  Afstanden  fra  Norringris  til 
Randers  udgjorde  ad  den  gamle  Vejlinie  over  Vorup  3x/2  Mil1, 
og  denne  Strækning  maatte  tilbagelægges  i  Mørke  og  ad  Veje, 
der  sikkert  ikke  havde  megen  Lighed  med  en  moderne  Chaussé. 
Følgelig  kunde  Ridtet  ikke  forceres;  Tempoet  maatte  nærme 
sig  meget  til  Skridtgang.  Under  disse  Forhold  kunde  man 
ikke  regne  at  naa  Randers  før  ved  Totiden.  Red  man 
hjemmefra  senere  end  Kl.  10,  risikerede  man,  hvis  et  eller 
andet  Uheld  indtraf,  at  komme  for  sent  til  Maalet,  og  saa 
var  med  det  samme  hele  Planen  strandet. 

Hvis  derfor  denne  Episode  virkelig  har  udgjort  en  Del 
af  den  oprindelige  Vise,  maatte  Forfatteren,  der  næppe  har 
været  ubekendt  med  de  ydre  Forhold,  som  dannede  Grund- 
laget for  hans  Digt,  have  tænkt  sig,  at  Niels  Ebbesen  efter 
at  have  taget  sine  Svende  i  Ed  er  redet  til  Bygholm  ved 
Horsens2    og    har   været   tilbage   igen    inden   Kl.    10   samme 


1  Jvnfr.  Rosenørn,  Greve  Gert  af  Holsten  og  Niels  Ebbesøn 
af  Nørreris  II  S.  189  Anmk.  360. 

2  Luftlinien  frem  og  tilbage  er  12  Mil ;  den  virkelige  Afstand  er 
vel  c.  14  Mil. 

Aften.  Dette  er  simpelthen  en  Umulighed,  og  en  saadan 
Historie  vilde  en  samtidig  Digter  ikke  have  forsøgt  at  binde 
sine  Tilhørere  paa  Ærmet. 


Sammenfatter  vi  nu  Resultatet  af  disse  Undersøgelser, 
forekommer  det  mig,  at  vi  af  dem  er  berettiget  til  at  drage 
følgende  Slutning :  De  Enkeltheder,  som  man  har  ment  pegede 
tilbage  enten  paa  Eksistensen  af  to  selvstændige  Viser  om 
dette  Æmne  (Dag-  og  Natvise)  eller  paa  en  senere  Bear- 
bejdelse af  den  oprindelige  Tekst  med  det  bestemte  Formaal 
for  Øje  at  gøre  Natvisen  til  en  Dag  vise,  har  i  Virkeligheden 
en  helt  anden  Karakter:  Det  er  for  Størstedelen  tankeløse 
Ændringer  uden  bestemt  Tendens  ganske  af  samme 
Art  som  dem,  man  i  Mængde  træffer  rundt  omkring  i  alle 
andre  Viser,  og  som  her  ikke  maa  bedømmes  og  betragtes 
ud  fra  et  Særstandpunkt.  Hvor  der  overhovedet  kan  være 
Tale  om  en  Bearbejdelse  (o:  en  gennemført  Omarbejdelse) 
saaledes  som  i  enkelte  Partier  af  D,  spiller  Dag-  og  Nat- 
spørgsmaalet  aldeles  ingen  Rolle. 

Under  disse  Omstændigheder  mener  jeg,  at  man  roligt 
kan  se  bort  fra  det,  der  bryder  det  oprindelige  Anlægs  Ramme, 
og  naar  disse  Ting  tjærnes,  viser  det  sig,  at  Fortællingens 
Gang  for  de  omtvistede  Afsnits  Vedkommende  omtrent  maa 
have  været  denne: 

Efter  Mødet  med  Greven  rider  Niels  Ebbesen  hjem  og 
modtages  ved  Borgeled  af  sin  Hustru,  hvem  han  meddeler 
Udfaldet  af  Samtalen  og  beder  om  Raad  i  Anledning  af 
Grevens  Trusler.  Hun  opfordrer  ham  straks  til  enten  at 
slaa  Greven  ihjel  eller  brænde  ham  inde.  Han  indser,  at 
dette  virkelig  er  den  eneste  Redning,  og  beslutter  allerede  i 
den  kommende  Nat  at  udføre  det  dristige  Forslag.  Derpaa 
forsamler  han  ufortøvet  sine  Svende,  skænker  Mjød  og  Vin 
for  dem  og  beder  dem  gøre  sig  til  Gode:  før  Dagens  Komme 

har  han  i  Sinde  at  indlade  sig  paa  et  voveligt  Foretagende, 
derfor  vil  han  nu  løse  dem,  der  ikke  ønsker  at  følge  ham, 
fra  deres  Troskabsløfte.  Alle  som  en  sværger  de  at  ville  vove 
Liv  og  Blod  for  ham  og  ride,  hvorhen  han  end  fører  dem. 
Kort  efter  bryder  han  op  og  drager  ad  Randers  til.  I  Fruer- 
lunden syd  for  Gudenaaen  bliver  Hestene  bundne,  og  tilfods 
begiver  Skaren  sig  i  Nattens  Mørke  ud  paa  det  farefulde 
Eventyr.  Ved  Broen  over  Aaen  lader  Niels  Ebbesen  Folkene 
gøre  Holdt  og  spørger  for  sidste  Gang,  om  alle  er  villige  til 
at  følge  ham.  Hvem,  der  ønsker  det,  kan  endnu  fjærne  sig. 
Da  sker  det,  ingen  ventede:  Den  Svend,  han  satte  højst, 
træder  frem  og  beder  om  Orlov,  Saddel  og  Hest.  Han  faar 
sit  Ønske  opfyldt,  og  ;samme  Dag  inden  Aften'  viser  det  sig, 
at  det  alligevel  var  ham,  der  ydede  sin  Herre  den  bedste 
Tjeneste.  De  andre  drager  videre  over  Broen  og  hen  til 
Grevens  Herberg  uden  at  standses  af  nogen.  Niels  Ebbesen 
banker  paa  Døren  og  beder  Greven  lukke  op.  ,Han  er  et 
Ilbud  fra  Hertug  Henrik'.  Greven  byder  ham  vente,  til 
Dagen  er  brudt  frem,  saa  vil  han  møde  ham  ved  Brødre- 
klostret. Niels  Ebbesen  opfordrer  ham  saa  til  at  lade  en 
Dreng  (o:  Page)  gaa  til  Døren  og  modtage  vigtige  Brev- 
skaber, hvis  Indhold  han  angiver.  Overvældet  af  Glæde  ved 
det,  han  hører,  lover  Greven  ham  Hest  og  Klæder  i  sin 
Gaard,  hvis  disse  Tidender  viser  sig  at  være  sande.  Men  i 
det  samme  kaster  han  fra  Sengen  Blikket  ud  ad  Vinduet; 
ved  Genskinnet  fra  de  i  Stuen  tændte  Lys  ser  han  blanke 
Spyd  udenfor  Ruden,  og  straks  er  det  ham  klart,  at  det  er 
Niels  Ebbesen  og  hans  Folk,  der  staar  udenfor  hans  Dør. 
Saasnart  Niels  Ebbesen  indser,  at  Listen  er  opdaget,  lader 
han  Døren  sprænge.  Da  Greven  faar  Øje  paa  den  ind- 
trængende Skare,  giver  han  Køb  og  tilbyder  Forlig;  men 
Niels  Ebbesen  lader  sig  ikke  narre  og  minder  ham  om  de 
Trusler,  han  igaar  rettede  mod  ham.  Nu  begynder  Svendene 
at  knurre  over,  at  de  kostbare  Øjeblikke  spildes  med  Snak. 

Niels  Ebbesen    giver   derfor  Ordre  til   at   trække  blank,    og 
Greven  halshugges  over  Sengestokken1. 

Der  findes  i  denne  Skildring  intet,  som  kan  støde  Læ- 
serens sunde  Sans.  Ja,  jeg  vil  gaa  et  Skridt  videre  og  hævde, 
at  den  fra  et  digterisk  Standpunkt  set  baade  er  helstøbt, 
livfuld  og  koncis,  fuldt  ud  paa  Højde  med  den  storslaaede 
Bedrift,  den  besynger.  Og  denne  Dom  betænker  jeg  mig  ikke 
paa  at  lade  gælde  ogsaa  for  Værket  som  Helhed.  Den,  der 
i  sin  Tid  lagde  denne  Vise,  var  et  stort  Stykke  af  en  Kunstner: 
derom  vidner  endnu  den  i  det  Store  og  Hele  imponerende 
Tektonik,  hvormed  de  enkelte  Hovedscener  (Mødet  med 
Greven,  Optrinene  i  Hjemmet,  Overfaldet  i  Randers)  er  tøm- 
rede fast  sammen  til  en  knap  Handling  med  stigende  Spæn- 
ding, hvorigennem  Heltens  beslutsomme  og  raadsnare  Per- 
sonlighed med  faa  og  skarpe  Træk  tegner  sig  for  Læserens 
Bevidsthed.  Hver  Enkelthed  har  aabenbart  staaet  lyslevende 
for  den  Mands  Øjne:  Han  har  anskuet  Sceneriet  med  en 
Energi,  der  har  sat  dybe  Spor  i  hans  Værk.  Kun  paa  ganske 
enkelte  Punkter  er  han  bleven  staaende  ved  det  traditionelle 
og  formelmæssige  i  Udtryk  og  Skildring,  hvorpaa  denne 
Digteart  ellers  er  saa  rig.  Naar  der  n  u  i  hans  Værk  i  Vers, 
der  ligger  lige  op  ad  hinanden,  findes  de  taabeligste  Inkon- 
sekvenser og  Modsigelser,  og  selv  skarpsindige  og  fordomsfri 
Forskere  har  ment  ved  Hjælp  af  dem  at  kunne  paavise  tyde- 
lige Spor  af  to  Viser  eller  to  Bearbejdelser  af  samme  Vise, 
er  dette  kun  ét  Vidnesbyrd  til  om  den  endeløse  Forvirring, 
en  fordærvet  Overlevering  er  i  Stand  til  at  fremkalde. 


1  Jeg  betoner  atter,  at  der  i  denne  Gengivelse  kun  er  taget  Hen- 
syn til  Kompositionen,  medens  de  historiske  Enkeltheder  helt  er  ladte 
ude  af  Betragtning.  Disse  sidste  yil  blive  udførligt  behandlede  i  den 
Kommentar  til  hele  Visen,  Forfatteren  haaber  om  kort  Tid  at  kunne 
offentliggøre. 


Aarb.  f.  nord.  Oldkynd.  og  Hist.  1903.  \]_ 

MAGLEMOSE  VED  MULLERUP,  SAMMENHOLDT  MED 

BESLÆGTEDE  FUND. 

BIDRAG   TIL  BELYSNING  AF    NYSTENALDERENS    BEGYNDELSE  I   NORDEN. 

AF 

GEORG  F.  L.  SARAUW. 


Indledning:    Findestedets  beliggenhed  og  undersøgelsens 

historie. 

Ved  Sællands  kyst  mod  Storebelt,  midtvejs  mellem  Kal- 
lundborg  og  Korsør,  ligger  Mullerup  havn. 

Fra  stranden  hæver  landet  sig  til  et  højdedrag,  som 
følger  kysten,  og  som  ved  Drøsselbjærg  stiger  til  45  m.  over 
havet.  På  strækningen  mellem  denne  øverste  bakketop  og 
den  nordligere,  ved  19  m.  o.  h.,  liggende  landsby  Mullerup 
er  højderyggen  kun  2.5  km.  (1/3  mil)  bred,  idet  den  her  mod 
øst  begrænses  af  en  stor,  lavt  liggende  mosestrækning,  en 
»kærmose«,  der  gennemstrømmes  af  Bøstrup  å. 

På  grund  af  sin  størrelse  kaldes  mosen  Maglemose1.  Den 
er  delt  mellem  Bøstrup  gård,  Løve  og  Mullerup  byer,  efter 
hvilke  dens  enkelte  dele  benævnes.  Det  hosføjede  kort,  fig.  1, 
giver  et  overblik  over  det  vanddrag,  hvortil  mosen  hører; 
den  er  beliggende  i  dets  sydlige  afsnit. 


1  Jfr.  generalstabens  atlasblad  »Slagelse«  samt  Trap:  Beskri- 
velse af  Danmark.  3.  udg.  Bd.  2.  Kbhvn.  1898.  p.  465,  471  og  hertil 
Klingseys  atlas,  hvor  navnet  anføres. 


EN  STENALDERS  BOPLADS  I  MAGLEMOSE  VED  MULLERUP. 


149 


På  en  af  lodderne  i  den  under  Mullerup  hørende  vest- 
lige del  af  mosen1  havde  man  ved  at  grave  tørv  i  den  sidste 
halve  snes  år  stadig  fundet  oldsager  af  ben  og  horn  og  en 
mængde  flintaffald,  hvis  tilstedeværelse  navnlig  var  bemærket, 


Fig.  1.  Halleby  åens  vanddrag  fra  Tissø  til  Store-Belt.  Mod  syd  Magle- 
mose, hvorfra  vandet  afledes  ved  Bøstrup  å.  Moserandene  er  antydede 
ved  stiplede,  de  gamle  strandvolde  ved  fuldt  optrukne  linjer  (efter  kortbladet 
») Kalundborg«.  Danmarks  geologiske  Undersøgelse.  I.  Række.  Nr.  8. 
Kbhvn.  1900).  Tallene  (koterne)  angiver  højden  over  havet  i  meter. 
En  •  i  Maglemose  betegner  bopladsen  fra  stenalderen. 


1  Tilhørende  ejendommen  matr.  nr.  7  af  Mullerup  by,  Drossel- 
bjærg  sogn.  Løve  herred,  Holbæk  amt. 


IV 

fordi   det   besværliggjorde   æltningen   af   tørvemassen   ved   at 
skære  arbejdernes  hænder  og  fødder. 

Fundet  var  dog  forblevet  upåagtet  og  kun  meget  få  gen- 
stande opbevarede  indtil  den  sidste  dag  i  maj  1900,  da  lærer 
M.  J.  Mathiassen  i  Mullerup  fra  en  af  tørvegraverne 
modtog  nogle  nylig  fundne  benredskaber.  Mathiassen 
undersøgte  umiddelbart  derefter  stedet  og  fandt  nu  selv  tal- 
rige marvkløvede  knogler,  stejlen  af  et  uroksehorn,  forkullet 
træ,  flintaffald,  benodde  o.  m.  a.,  som  lod  ham  formode,  at 
der  her  var  en  stenalders  køkkenmødding  af  særegen  art. 
Endnu  samme  dag  underrettede  han  Nationalmuseet  herom, 
og  da  hans  beskrivelse,  der  gav  fortræffelig  oplysning  om  de 
fundet  vedrørende  forhold,  måtte  vække  forventning  om  et 
fund  af  sjælden  art  og  betydning,  traf  museet  straks  forbe- 
redelser til  en  omfattende  undersøgelse,  hvis  udbytte  neden- 
for skal  blive  fremstillet.  I  undersøgelsen,  der  varede  fra  d.  8. 
til  29.  juni  1900,  deltog,  foruden  denne  afhandlings  forfatter, 
den  norske  arkæolog,  cand.  philol.  Theodor  Petersen  fra 
Trondhjem  og  museets  konservator  G.  A.  Rosenberg. 

Stedet. 
Mosens   naturforhold. 

Maglemose  er  henved  300  ha.  (omkring  500  td.  Id.)  stor; 
overfladen,  der  ligger  omtrent  4  m.  over  havet,  er  nu  så  fast, 
at  der  køres  derpå  med  vogn  og  læs;  men  denne  tilstand 
er  først  fremkommen  i  den  seneste  tid,  efterat  arbejder  til 
forbedret  vandafledning  er  foretagne. 

Ved  Bøstrup  å,  der  gennemløber  mosen,  afledes  vandet 
i  nordlig  retning  ad  en  9  km.  lang  vej  til  Halleby  å  tæt  ved 
dennes  udløb  af  Tissø1,  hvis  vandspejl  kun  ligger  2  m.  over 
havet.     Søen   gennemstrømmes   af  Halleby   å,   som   for   hele 


1  »Åerne  løber  sammen  omtrent  300  m.  fra  søens  vestlige  bred. 
Oprindelig  har  denne  sikkert  nåt  herud  og  endda  længere  mod  vest : 
men  en  af  søen  opskyllet,  smal  sandstrimmel  skiller  nu  Tissø  fra  Bø- 
strup å. 

vanddraget  danner  afløbet  mod  vest  til  Store  Belt  på  en 
10  km.  lang  strækning.  For  vandet  fra  Maglemose  er  der 
således   lang  vej  til  havet,    og  faldet  er  kun  ringe.      Fig.   1. 

Det  øvre  lag  overalt  i  mosen  består  af  tørv;  denne 
benyttes  til  brændsel,  der  i  reglen  fremstilles  ved  æltning 
af  tørven,  som  kun  sjældnere  egner  sig  for  tilvirkning  af 
skæretørv. 

Mosebundens  dybde  og  dermed  tørvelagets  tykkelse  er 
meget  forskellig;  nær  randen  mod  øst  var  tørven  således 
meget  dyb,  men  længere  ude  var  der  strækninger,  hvor  laget 
kun  var  V* — 1  m.  tykt  eller  endog  tyndere.  Hvor  tørven 
på  sådanne  steder  var  bortskåren,  fremtrådte  derunder  over- 
fladen af  et  lag  snegledynd,  væsenlig  bestående  af  skaller  af 
små  snegle  og  muslinger,  der  almindelig  træffes  i  vore  fersk- 
vandssøer. At  den  således  blottede  flade,  dannet  af  talløse, 
hvide  snegleskaller,  som  foden  nu  her  trådte  på,  måtte  være 
bunden  af  en  fordums  sø,  i  hvis  vand  tørven  var  afsat,  kunde 
rent  umiddelbart  for  iagttageren  ikke  være  tvivlsomt  og  er 
ogsaa  ved  den  senere  nøjere  undersøgelse  blevet  bekræftet. 

Søens  udfyldning  med  tørv  eller  rettere  den  del  af  tørve- 
dannelsen, som  skyldes  vegetationen  af  sumpplanter,  må 
tænkes  at  være  udgået  fra  kærmosens  rand,  fra  søbredden 
og  fra  holme,  og  fortsat  udefter  i  den  opgrundede  sø1,  medens 
skoven  efterhånden  rykkede  ud  på  det  tørlagte  randbælte. 
Forekomsten  af  træstød,  som  på  forskellige  steder  opgraves 
af  tørven,  vidner  om,  at  der  i  alt  fald  på  disse  steder  til 
en  given  tid  har  været  tilstrækkelig  tørt  til  at  træerne  har 
kunnet  gro  her,  medens  yngre  tørv  senere  har  dannet  sig  over 
skovbunden,  vel  fordi  vandet  ved  søens  fortsatte  tilgroning 
atter  blev  opstemmet. 


1  Om  kærmoserne,  der  dannes  i  fladvandede  ferskvandssøer  eller 
omkring  vandløb  se  J.  H.C.  D  au :  DieTorfmoore  Seelands.  Kopenhagen. 
1829.  p.8.  Jap.Steenstrup:  Skovmoserne Vidnesdam- og Lillemose. 
Kbhvn.  1841.  4°.  p.  99.  111  og  K.  Rørdam  i  Danmarks  geolog. 
Unders.  I.  Række.  Nr.  1.  p.  66;  1.  R.  Nr.  8.  p.  127,  II.  R.  Nr.  2.  p.  67. 

På  en  strækning  mod  nordvest  i  mosen  stod  stubbene, 
fra  hvilke  tørveskæret  havde  fjærnet  den  omgivende  og  dæk- 
kende tørv,  så  tæt,  at  de,  dersom  de  da  var  samtidige,  måtte 
have  dannet  skov.  Træstød  bemærkedes  også  længere  mod 
nordøst  og  øst  i  mosen;  de  stod  alle  i  tørvelaget,  noget  over 
snegledyndet.  Efter  beskaffenheden  både  af  ved  og  bark 
var  træarten  let  at  bestemme;  alt,  hvad  jeg  på  stedet  fik 
lejlighed  til  at  se,  var  skovfyr  (Pinus  silvesiris  L.).  Stub- 
bene var  ikke  forkullede  foroven,  træerne  således  ikke  fæl- 
dede ved  ild,  som  man  ellers  ofte  kan  iagttage  det  i  vore 
moser. 

Foruden  de  nævnte,  af  forfatteren  trufne  steder  kan  der 
i  Maglemose  fremdeles  påvises  en  række  andre,  hvor  stødene 
endnu  findes  eller  bevislig  først  er  fjærnede  i  den  seneste  tid. 

Imødekommende  min  anmodning  har  lærer  Mathiassen 
med  megen  omhu  nøjere  undersøgt  denne  sag.  Det  har  vist 
sig,  at  rodstødene,  netop  som  man  kunde  formode,  fandtes  i 
et  bælte  langs  mosens  rand,  navnlig  i  dens  vestlige  del, 
medens  de  manglede  længere  ude.  lait  kunde  der  påvises 
253  træstød,  hvoraf  152  i  et  bælte  nord  for  bopladsen  og  i 
en  afstand  af  kun  100 — 300  m.  fra  denne.  Mange  andre 
stubbe  vidstes  bestemt  at  være  oppløjede.  Træarten  var 
næsten  udelukkende  fyr,  kun  et  enkelt  stød  af  birk  blev 
fundet  (prøver  af  veddet  har  jeg  anatomisk  undersøgt). 
Tykkelsen  af  stammerne  forneden  svingede  fra  omtrent  5  til 
40  cm.,  hyppigst  var  den  omkring  15  til  20  cm.  Om  skoven 
skal  iøvrigt  tales  nærmere  nedenfor. 

Der  har  været  gravet  tørv  i  Maglemose  gennem  de  to 
sidste  århundreder,  rimeligvis  endog  meget  længere.  Be- 
stemte oplysninger  herom  har  Mathiassen  fundet  ved  un- 
dersøgelse af  aktstykkerne  i  Bøstrup  godsarkiv,  hvoraf  han 
har  gjort  følgende  uddrag: 

I  en  udskrift  af  Løve  herreds  justits-protokol  for  16.  de- 
cember 1700,  der  fremlagdes  ved  en  proces  i  1765,  er  det  af 
et  tingsvidne  udtalt,  at   »hver  Mand  som  den  Tid  [1666]  boede 

i  Byen  [Løve]  og  nu  Lever  kan  kiende  deres  Agre  [i  Toelstang], 
for  hvilke  Agre  de  endnu  i  Moesen  har  deres  Enge  og  Tørve- 
skiær« ,  og  af  et  andet  vidne:  »Løve  Byemænd  haver  deres 
Eng  og  Tørveskiær  ud  for  deres  Ager  paa  Tolstangs  Jorden, 
ligesom  Agrene  har  ligget  til  deres  Gaarder  til,  hvilket  af  de 
gamle  Mænd  endnu  er  kiendt.« 

Fremdeles  hedder  det  i  en  udateret  tilføjelse1  til  en  ud- 
skrift af  »den  nye  Landmaalings  Matriculs  Forretning«  [matriklen 
af  1688]:  »Udj  Løve  by  es  Schanbechs  Wang  er  beliggende  En 
Jord  kaldes  Toelstang,  som  for  1 5  Aar  siden  | :  nembl  for  Land- 
maalingen  :|  er  tagen  fra  Løve  bye,  og  er  lagt  til  forskrefne 
Bøsterupgaard  . . .  Gaarden  [Bøstrup]  haver  .  .  .  Fiskerie  i  Bildsøe 
fornøden  Tørveskiær  i  dend  stoere  Moese.« 

Toelstang  er  navn  for  en  række  huse  langs  mosens  nord- 
lige bred.  Der  skelnes  mellem  Bøstrup  Toelstang  (lagt  til  hoved- 
gården o.  1666)  og  Løvegårds  Toelstang.  Ovennævnte  ud- 
talelser hentyder  til  Bøstrup  Toelstang,  som  er  den  jord  af  det 
»faste  land«,  der  ligger  bopladsen  nærmest. 

Det  omtalte  tørveskær  har  herefter  rimeligvis  fundet 
sted  i  bopladsens  nærhed;  lodden,  hvorpå  den  ligger,  har 
tidligere  hørt  til  Bøstrup  gods;  muligvis  er  der  da  alt  den- 
gang gravet  tørv  også  på  bopladsen  selv.  Bøstrupgård  har 
sagtens  fra  gårdens  oprettelse  (o.  1660)  haft  sit  tørveskær 
navnlig  i  mosens  sydlige  del. 

Toelstang-husene  findes  angivne  paa  Videnskabernes  Selskabs 
i  1771  og  1772  af  G.  Wessel  tegnede  kort  over  den  nordvest- 
lige og  den  sydvestlige  fjerdedel  af  Sælland.  Begge  kortene 
viser  os  Magle  Moese  som  en  sid  mosestrækning,  i  hvis  sydlige 
halvdel  en  fastere  holm  fremtræder.  Denne  holm,  der  på  et 
godskort  fra  1840  kaldes  »Hestholmen«,  er  nu  næppe  kende- 
lig; den  ligger  umiddelbart  vest  for  åen,  syd  for  den  del  af 
mosen,  hvori  oldtidspladsen  findes.  Mosevejen  fra  Mullerup  til 
Bøstrup  løber  langs  holmens  vestside. 

Ved  tørveskæret  har  man  i  ældre  tid  ikke  kunnet  grave 
så  dybt  som  nu.  Først  i  1892  skete  den  forandring  i  mo- 
sens tilstand,  der  har  muliggjort  benyttelsen  af  dybere  lag. 
Åen,  der  har  sit  udspring  mod  SØ.,   og  som   først  gennem- 


1  Originalen  til  denne  optegnelse  må  ifølge  indholdet  være  fra 
1681  eller  nærmest  følgende  år. 

løber  moserne  Ellemade  og  Knudstrup  mose  (se  fig.  1),  blev  da 
gravet  dybere,  hovedgrøften  blev  oprenset  og  flere  ny  grøfter 
gravede.  Herved  sænkedes  grundvandet  1  alen  eller  0.6  m. 
Medens  vandet  i  hovedgrøften  og  nærliggende  tørvegrave  i 
juni  1900  stod  ved  3.io — 3.20  m.,  og  i  november  1901  i  grøf- 
ten nåede  3.16  m.  over  havet,  var  grundvandets  stand  før 
1892  altså  omtrent  3.70 — 3.80  m.  over  havet.  Men,  når 
mosens  overflade  gennemsnitlig  er  4  m.  o.  h.  (jfr.  nedenfor 
side  157),  har  afstanden  fra  overfladen  til  grundvandet  følge- 
lig forhen  kun  været  ringe.  Vandstandens  sænkning  gjorde 
overfladen  tør  og  fast.  Forinden  kunde  man  ikke  færdes  i 
den  nordlige  del  af  mosen  med  vogn,  men  endog  det  høstede 
hø  måtte  man  bære  i  favnen  flere  hundrede  alen  langt  hen 
til  »holmen«.  I  ældre  tid  gik  kreaturerne  ofte  i  »blød«  her- 
ude og  omkom,  når  de  ikke  blev  reddede  af  de  ved  tude- 
hornet tilkaldte  hoveribønder.  Om  rigtigheden  af  denne  be- 
retning, der  meddeltes  af  en  gammel  mand,  som  havde  op- 
levet hoveriets  dage  på  Bøstrupgård,  vidner  vel  nogle  til  dels 
sammenhørende  skeletdele  af  kalve,  som  ved  museets  grav- 
ning fandtes,  i  det  øverste  tørvelag,  og  som  allerede  ved 
deres  ydre  afveg  fra  knoglerne  i  oldsaglaget. 

Indtil  den  sidste  tid  stod  mosen  om  vinteren  i  reglen 
under  vand  og  var  samlingssted  for  store  flokke  af  ænder. 
Ved  tøbrud  om  foråret  skal  vandet  adskillige  gange  været 
steget  så  højt,  at  det  trængte  ind  i  husene  ved  mosens  rand, 
altså  have  nåt  til  mindst  5  m.  over  havet1. 

Bopladsen.  Efter  fundets  hele  præg  må  findestedet 
for  oldsagerne  og  det  forskelligartede  affald  opfattes  som  en 
boplads  fra   stenalderen. 

Beliggenheden  af  bopladsen  kan  nu  angives  på  følgende 
måde. 


1  Efter  vandspejlets  sænkning  nås  en  sådan  højde  nu  ikke  mere. 
Ved  forårstøbrud  i  februar  1903  fandt  Mathiassen  vandhøjden 
3.47  (3.46 — 3.48)  m.  o.  h.,  altså  en  forskel  mod  sommertiden  af  0.30  m. 

Skellet  for  Drøsselbjærg  sogn  følger  på  en  lang  stræk- 
ning gennem  mosen  en  hovedgrøft,  der  kommer  fra  nord  og 
derpå*  bøjer  mod  ØNØ.  til  Bøstrup  å,  som  danner  den  videre 
grænse  i  sydlig  retning. 

Bopladsen  stødte  umiddelbart  op  til  sogneskellet  omtrent 
midt  for  og  syd  for  det  korte  stykke  af  sk  el  grøften,  der  har 
retningen  VSV. — ØNØ.  Stedet  vil  herefter  let  findes  på 
kortet  og  ses  angivet  på  vore  figg.   1  og  8. 

Til  randen  af  mosen  var  der  temmelig  langt;  det  nær- 
meste »faste  land«  traf  man  i  retning  mod  NV.  Fra  5  meter- 
kurvens nærmeste  punkt  på  denne  kant  var  afstanden  til  bo- 
pladsen omtrent  350  m.  (500  alen). 

Fast  forbindelse  med  moseranden  havde  bopladsen  op- 
rindelig ikke  haft  i  nogen  retning.  Nu  førte  vejspor  tæt  til 
stedet  dels  fra  N. ,  dels  i  en  større  bue  fra  NV.,  ud  over 
mosen. 

På  pladsen  fremtrådte  en  svag  højning  i  mosens  græs- 
groede  overflade.  Højningen  havde  længderetning  i  N. — S., 
hævende  sig  15 — 25  cm.  indenfor  et  bælte  på  omkring  10  m. 
brede,  udenfor  hvilket  den  tabte  sig  umærkeligt  i  overfladen. 

Hertil  svarede  der,  som  det  omfattende  nivellement  ud- 
viste, en  højning  i  bunden  under  tørven.  Bundens  ryg  lå  lidt 
vestligere,  dens  højeste  punkt  noget  sydligere  end  overfladens, 
og  dens  sider  skrånede  betydelig  stærkere,  med  1  m.  fald  på 
10 — 15  m.,  mod  øst  og  vest.     (Fig.  2). 

Hvor  bunden  lå  højest,  var  tørvelaget  kun 
17  cm.  tykt;  20  m.  længere  mod  øst  nåedes  derimod 
bunden  først  under  et  tørvelag  på  1.24  m.  tykkelse  (iberegnet 
græstørven;  jfr.  nedenstående  tabel  I,  side  159).  Forholdet 
vil  ses  af  omstående  tværprofil  i  øst — vest  gennem  pladsen 
ved  overfladens  højeste  punkt.     (Fig.  3). 

Søbunden  havde  på  stedet  dannet  en  i  N.— S.  langstrakt 
højning,  sikkert  en  af  de  højeste  grunde,  der  fandtes  i  søen, 
inden  denne  groede  til. 

Tørvens  øverste  del  var  gennemvokset  af  græsrødder  og 

Fig.  2.     Mosens  højdeforhold  ved  bopladsen.     De  fuldt  optrukne 

kurver  og  de  understregede  tal  betegner  overfladen,  de  stiplede   kurver 

med  tilhørende  tal  gælder  bunden  af  tørven   (snegledyndets  overflade). 

Den  mørke  rand  angiver  grænsen  for  det  undersøgte  areal. 


2:59 
Sn  eg-le  dynd 

Fig.  3.     Profil.     Snit  over  bopladsens  højeste  punkt  i  retning  V.— 0. 

efter  linjen  a— b  (se  fig.  2).     Længden  a— b  =  19  m. 

Målestoks-forholdet  for  højder  :  længder  =  5:1. 

stærkt  formuldet;  skylden  for  denne  omdannelse  faldt  sikkert 
væsenlig  på  den  store  mængde  regnorme,  der  forekom  i  laget. 

Under  tørven  fulgte  snegledynd,  derpå  dynd  uden  frem- 
trædende skalrester  og  derunder  endelig  sten,  fint  blåler  eller 
sand,  som  dannede  den  øverste  istidsaflejring.  Hosstående 
profil,  fig.  4,  oplyser  herom. 

Lagdelingen   iagttages   tydelig   på   fotografiet   fig.  5,   der 
viser  et  lodret  snit  gennem  bopladsens  østlige 
del.    Lidt  nedsunkne  i  snegledyndet  forneden 
ligger  to  knoglestykker  synlige  i  væggen. 

Lagdelingen  og  lagenes  tykkelse 
oplyses  af  omstående  oversigt  over  et  lille 
udvalg  af  de  målte  profiler  (Tab.  I).  Måle- 
punkternes betegnelse  hentyder  til  arealets 
inddeling,  der  vil  blive  forklaret  nedenfor. 

Højden  over  havet  af  mosens  overflade 
og  bund  såvel  som  lagenes  tykkelse  er  an- 
givet i  meter.  Tallene  for  højden  står  i 
rigtigt  forhold  indbyrdes  men  er  behæftede 
med  en  »systematisk«  fejl,  idet  der  ikke  har 
været  lejlighed  til  nøjagtig  bestemmelse  af 
udgangspunktets  højde  over  dagligt  vande. 

På  generalstabens  målebordsblad  c  4 
er  højden  af  overfladen  kun  angivet  for  5 
punkter  i  mosen,  hvilke  kotepunkter  alle  er 
sat  til  4  m.  Denne  værdi  har  jeg  da  også 
givet  middelhøjden  indenfor  bopladsen.  Den  herved  begåede 
fejl  kan  ikke  være  stor;  et  nivellement  udgående  fra  flere 
punkter  ved  mosens  rand,  som  skønnedes  at  ligge  i  5  m.- 
kurven,  syntes  at  antyde,  at  alle  højdetallene  burde  forhøjes 
med  omtrent  CUo  m.  Det  er  en  selvfølge,  at  alle  højde- 
angivelser for  punkter  indenfor  mosen  er  beregnede  i  for- 
hold til  samme  udgangspunkt. 

Bunden  af  bækkenet,  hvori  søens  aflejringer,  dvnd  og 
tørv,  var  udfældte,  dannedes  af  fint,  stenfrit  blåler,  der  sine 
steder  hvilede  på  sand  eller  grus.    Dette  ler  var  enten  deu- 


Fig.4.    Profil  af 

mosens  lag. 
a  Græstørv,  b  Tørv, 

c  Snegledynd, 
d  Dynd,  e  Ler  og 
sand  med  større 
eller  mindre  sten. 
Vi*.  (Vil  E  2,  se 
Tab.  i,  pag.  159). 

toglacialt  moræneler  eller  bundfældt  indsøler1  og  i  så  fald  måske 
snarest  senglacialt  ferskvandsier.  I  sidste  tilfælde  kunde  det 
tænkes  at  indeholde  levninger  af  arktiske  planter,  men  så- 
danne lod  sig  dog   ikke   påvise  ved    en   slemning   af  mindre 


Fig.  5.  Profil  i  lavningen.  Vestvæg  af  bænk  III  C  2— 5.  Under 
græsset  mørk  tørv  nedadtil  med  en  lysere  stribe.  Derunder  brun,  dyndet 
tørv  over  lyst  snegledynd.  Øverst  i  snegledyndet  ses  under  pæl  4  en 
knogleledrulle,  under  pæl  2  et  andet  knoglestykke.  Afstandene  2—3  og 
3—4  er  hver  1  m. 

prøver  af  ler  og  grus  fra  bunden,  som  godhedsfuldt  udførtes 
af  mag.  se.  N.  Hartz. 

På  det  højeste  parti  af  bunden  dækkedes  leret  af  et 
enkelt,  lag  sten,  der  lå  tæt  sammen,  skyllede  fri  for  ler  og 
dannende  en  art  naturlig  stenbro,  som  man  hyppig  ser  det 
ved  sø-  eller  strandbredder.  Stenene  var  af  meget  forskellig 
størrelse,  fra  2  indtil  80  cm.,  oftest  dog* 5 — 30  cm.  i  tvær- 
mål. Af  stenarterne  heri  var  flinten  hyppig;  denne  forekom 
også  i  mængde  i  de  grus-  og  sandlag,  hvorpå  tørven  inde 
ved  mosens  rand  hvilede2. 


1  I  samme  betydning  som  »insjolera«  hos  Gunnar  Anders- 
son i  Bulletin  de  la  Commission  géologique  de  Finlande.  N:o  8.  Hel- 
singfors. 1898.  p.  9. 

2  Iagttaget  i  en  sandgrav  ved  moseranden  mod  NNV.,  350 — 
400  m.  fra  bopladsen. 

Grænsen  for  stenlaget  havde  omtrent  samme  forløb  som 
kurven  for  snegledyndets  overflade  i  højden  3.50  m.  o.  h., 
idet  den  fulgte  under  denne  kurve1. 

Det   dyndlag,    der   dækkede   blåleret   og   stenene,    var 

lysegråt,  sjældnere  noget  brunligt  af  farve  og  indeholdt  megen 

kulsur  kalk   (stærk   brusning  med  syre).      Dr.  phil.  C.  We- 

senberg-Lund  har  velvilligst  undersøgt  nogle  mindre  prøver 

Tabel  I.  Lagdeling. 


Højde 

Tykkelse 

af  lagene. 

m. 

Målepunktets  betegnelse 

over  havet, 
m. 

i 

F2 

I 
K3 

I 
K4 

III 
C4 

III 
K4 

III 
Ko 

Overfladen  . . 

4.27* 

0.78 

4.00 
0.73 

3.95 
0.66 

3.93 
0.88 

3.803 
1.24 

3.84 

Tørv 

1.23 

(indbefattet  græs- 
tørven) 

Snegledynd   . . 

0.28 

4 

Dynd 

0.39 

Sten  lag 

0.10 

Bunden  

(Blåler  eller  sand, 
ikke  gennemtravet) 

2.52 

IV 
K2 

IV 
K3 

IV 
K4 

VII 
A2 

VII 
E2 

VII 
12 

Overfladen    .... 

4.oo 

0.20 

4.03 
0.17  5 

4.04 
0.24 

4.06 
0.26 

4.10 
0.43 

4.00 

Tørv 

(indbefattet  græs- 
tørven) 

0.67 

Snegledynd   .  . 

0.29 

0.28 

0.17 

0.22 

0.80       0.22 

Dynd 

0.24       0.23 

0.16 

0.80 

0.39 

Stenlag  

0.07       0.08 

0.12 

0.04 

0.02 

Bunden  

3.20   j    3.27 

3.356 

3.24 

2.96 

(Blåler  eller  sand, 
ikke  gennemgravet  j 

1  Mod  øst  i   hovedfelt  I  nåede  stenlaget  dog  længere  ud  indtil 
hen  under  den  tilsvarende  kurve  på  3.25  m.  Jfr.  fig.  2. 

2  Højeste  punkt  af  bopladsens  overflade. 

3  Laveste  punktaf  bopladsens  overflade,  3. 79m.  o.  h.,  er  tæt  herved. 

4  Her  var  tørven  tykkest,   snegledyndets  overflade  lavest,  kun 
nående  til  2.56  m.  o.  h.    Jfr.  fig.  2. 

5  Her  var  tørvelaget  tyndest,    snegledyndets   overflade  højest, 
nående  op  til  3.86  m.  over  havet. 

6  Højeste  punkt  af  bunden  under  dyndet. 

af  dette  dynd  og  herved  fundet,  at  det  nærmest  har  karak- 
ter af  »strandgytje« ,  hvorved  forstås  en  dynd  dannelse  på 
lavere  vand  ved  søbredder  og  grunde,  væsenlig  bestående  af 
snegles,  muslingers  og  vandinsekters  ekskrementer1. 

Den  øvre  del  af  dyndet  indeholdt  så  mange  bløddyr- 
skaller, at  disse  blev  stærkt  fremtrædende  for  øjet,  hvorfor 
arbejderne  simpelthen  betegnede  laget  som  »snegl«. 

Dynd  og  snegledynd  tilsammen  havde  ved  det  højeste 
punkt  af  bunden  en  tykkelse  af  kun  0.33  m.  (se  tabel  I  ved 
IV  K  4),  men  mod  øst,  hvor  bunden  lå  dybt  (ved  III  K  2 — 5), 
var  tykkelsen  over  2. so  m. 

Snegledyndet  var  lyst,  blev  ved  tørring  hornagtigt 
at  skære  i  og  antog  en  gråhvid  farve.  To  prøver  heraf  (fra 
I  D  5,  3.  lag  og  II  H  7,  3.  lag)  er  undersøgte  af  mag.  se. 
V.  Nor  dm  an  n,  som  i  begge  prøver  fandt  skaller  af  neden- 
nævnte bløddyr: 

Limnæa  ovata  f.  peregra  Miill.,  Planorbis  nautileus  L., 
Valvata  cristata  Miill.,  V.  piscinalis  Miill.,  Bythinia  tentaculata  L., 
Sphærium  sp.,  Pisidium  sp. 

I  den  ene  af  prøverne  forekom  tillige  varieteten  Valvata 
piscinalis  var.  ambigua  Westerlund,  der  tyder  på  tilstede- 
værelsen af  rindende  vand  i  nærheden  (tilløb  eller  afløb  fra 
søen). 

Alle  disse  skaldyr  lever  almindelig  i  vore  ferske  vande 
nær  bredden;  sneglehusene  må  være  aflejrede  på  ringe 
dybde  i  søen,  snarest  1 — 2  m.,  og  er  ikke  hidførte  langvejs 
fra;  skallerne  af  Bythinia  har  nemlig,  som  Nordmann  gør 
opmærksom  på,  ikke  mistet  låget  og  er  således  ikke  flyttede  langt. 
De  nævnte  snegle  kan  dog  også  træffes  på  mindre  vanddybde 
end  1  m.,   undtagelsesvis   endog  meget  nær  ved  bredden,    og 


1  Se  herom  C.  We  senberg -Lund:  Studier  over  Søkalk,  Bøn- 
nemalm og  Søgytje  i  danske  Indsøer.  Meddelelser  fra  Dansk  geolo- 
gisk Forening  Nr.  7.  Kbhvn.  1901.  p.  99,  137.  Grænsen  for  strand- 
gytjen  udefter  ligger  i  vore  søer  omtrent  ved  9 — 11  m.  vanddybde ; 
rigeligst  er  aflejringen  fra  3 — 4  m.  vanddybde  indefter  mod  bredden. 

ligeledes  gå  længere  ud  end  til  2  m.;  men  former,  der  er 
ejendommelige  for  dybere  vand  som  Dammuslingerne  ((Jnio, 
Anodonta)  og  Valvata  piscinalis  var.  antiqua  mangler  i  aflej- 
ringen; denne  er  da  foregået  på  grundt  vand,  hvormed  det 
også  stemmer,  at  lungesneglene  synes  noget  hyppigere  end 
gællesneglene1. 

Snegledyndet  havde  almindelig  en  tykkelse  af  20 — 30  cm. 
og  strakte  sig  over  næsten  hele  bopladsen;  kun  mod  SØ. 
blev  det  tyndere  for  tilsidst  at  forsvinde,  idet  en  lysebrun 
tørv  her  trådte  i  stedet,  hvilende  på  dyndet.  Det  sænkede 
sig  fra  bundens  øverste  punkt  til  alle  sider;  grunden  var  ikke 
»landfast«  i  nogen  retning  men  har  overalt  været  omgivet  af 
dybere  vand. 

»Snegledynd«  eller  »sneglemergel«,  aflejret  under  tørv, 
kendes  også  fra  andre  moser  i  Nordsælland2  så  vel  som  fra 
bunden  at  vore  søer3. 

Det  højeste  punkt  af  snegledyndets  overflade  (ved  IV  K  3) 
nåede  til  3.86  m.  over  havet4.  Søens  vandspejl  på  den  tid, 
da  dynddannelsen  var  ved  at  afsluttes,  har  vel  stået  mellem 


1  Jfr.  A.  C.  Johansen:  Om  Aflejringen  af  Molluskernes  Skaller 
i  Indsøer  og  i  Havet.  Vidensk.  Medd.  fra  den  naturhist.  Foren,  i  Kjø- 
benhavn  1901.  Særtryk,  p.  10.  —  Skaller  af  dammuslingerne,  der 
ikke  let  kunde  undgå  opmærksomheden,  fandtes  intetsteds  på  pladsen. 
Smlgn.  også  Wesenberg-Lund,  1.  c,  p.  71  (Vegetationsbæltets  mol- 
luskfauna). 

2  Jap.  Steenstrup:  Skovmoserne  Vidnesdam  og  Lillemose. 
1842.  p.  28.  Fig.  II,  n;  p.  62.  Jap.  Steenstrup:  Tørvemosernes 
Bidrag  etc.  1888.  p.  41.  K.  Rørdam:  De  geologiske  Forhold  i  det 
nordostlige  Sjælland.  Danmarks  geol.  Unders.  I.  Række  Nr.  1.  Kbhvn. 
1893.  p.  68,  84. 

3  Ved  sænkningen  (nående  omtr.  7')  af  vandspejlet  i  Søndersøen 
ved  Jonstrup  fandtes  tykke  lag  af  skaller  af  muslinger  og  snegle,  aflej- 
rede i  en  ring  omkring  hele  søen.  Spredt  på  søbunden,  navnlig  i  dyndets 
øverste  lag ,  opsamledes  her  flintredskaber,  knogler,  hjortehorn  og 
brudstykker  af  et  menneskekranium.  H.  Mortensen:  Søndersøens 
Vegetation.  Botanisk  Tidsskrift.  Bd.  2.  Kbhvn.  1868.  p.  264  og  skrift- 
lige meddelelser  fra  forfatteren. 

4  Se  fig.  2  og  tabel  I.  side  159. 

4  og  5  m.,  snarest  måske  omtrent  ved  4.5  m.  over  havets 
nuværende  stand,  altså  kun  lidet  højere  end  mosens  overflade 
på  stedet  i  vore  dage. 

Efter  dynddannelsens  ophør  begyndte  afsætningen  af 
tørven.  Også  denne  er,  i  alt  fald  for  hovedmængdens  ved- 
kommende, dannet  under  vand. 

Den  nedre  del  af  tørven,  altså  laget  nærmest  ovenpå  snegle- 
dyndet, bestod  over  hele  pladsen  væsenlig  af  yderst  findelt  or- 
ganisk affaldsstof,  plastisk ,  lidt  klæbrigt  eller  afsmittende  som 
dynd  og  med  en  brunrød  farve;  heri  var  indlejret  talrige  vel 
bevarede  plantefrø.  Allerede  denne  beskaffenhed  af  den  dyndede 
tørv  eller  „gytje"  godtgjorde  med  sikkerhed,  at  den  var  afsat, 
bundfældet  på  søbunden  under  vand. 

Denne  i  søens  »åbne«  vand  dannede  nedre,  dyndede 
tørv  vil  vi  kalde  Vandtørv. 

I  den  fandtes  hovedmængden  af  oldsagerne,  forkullet 
træ,  knogler  m.  m.,  største  delen  af  »oldsaglaget«1. 

Mos  bemærkedes  slet  ikke  i  tørven  nogetsteds. 

Efterhånden  som  vanddybden  aftog,  idet  bunden  under 
tørvelagets  vækst  højnedes,  eller  fordi  vandstanden  sank,  ændredes 
plantevæksten.  »Vandplanterne«,  d.  v.  s.  de  helt  under  vand, 
på  søbunden,  voksende  planter,  der  enten  slet  ikke  ses  over 
vandet  eller  som  på  Åkandernes  vis  kun  sender  nogle  blade  og 
blomster  op  i  vandskorpen,  afløstes  af  sumpplanter,  hvis  rester 
navnlig  blev  trufne  i  den  mellemste  del  af  tørven.  Denne  var 
gennemvævet  af  rødder  og  jordstængler  af  enkimbladede  planter, 
vel  navnlig  Almindelig  Tagrør  (Phragmites  communis),  hvor- 
ved massen  blev  så  sammenhængende,  at  den  kunde  bruges  som 
skæretørv.  Den  øverste  del  af  tørven  var  gennemvokset  af  rødder 
af  Halvgræsser  og  tuedannende  Græsser;  et  tæt  græstæppe  dæk- 
kede hele  mosens  overflade. 

Af  sådan  sump-  og  senere  følgende  landplantevegetation 

var  foroven  dannet  hvad  vi  kunde  kalde  Sumptørv  og  Landtørv2. 

1  Disse  forhold  har  jeg  berørt  allerede  ved  fremlæggelsen  af 
fundet  i  det  kgl.  nordiske  oldskrift-selskabs  møde  den  20.  november 
1900.  Se  »Nationaltidende«  for  21.  november  og  » Berlingske  Tidende « 
for  23.  november  1900  samt  Zeitschrift  fiir  Ethnologie.  Jg.  32.  Berlin. 
1900.    Verhandlungen.  p.  (584)— (585). 

2  En  tilsvarende  fremstilling  af  mosedannelsen  i  Norge  er  nylig 
given  af  Jens  Holmboe:  Planterester  i  norske  torvmyrer.     Viden- 

Sumpen  eller  rørsumpen  (Scirpetum  og  Phragmitetum)  er  det 
sivbælte,  som  kranser  en  sø  eller  å   nærmest    udenfor   bredden. 

1  dyndet   under  vandet,    indtil  ud  på  en  vanddybde   af    omtrent 

2  —  3  m.,  gror  her  de  lange  »siv«,  d.  v.  s.  Rør  og  Kogleaks 
med  deres  ledsagere,  ragende  højt  op  over  vandfladen  med 
toppen.     På  grundt  vand  er  Tagrør  fremherskende. 

Landtørven,  som  kendetegnes  ved  Stargræs  og  Græs,  planter, 
der,  voksende  i  kær  og  eng,  ikke  tåler  at  oversvømmes  hele 
året  rundt,  er  på  bopladsen  indskrænket  til  de  øverste  lag  og 
turde  være  en  nyere  dannelse,  der  ikke  når  tilbage  til  oldtiden. 

Det  må  dog  erindres,  at  ligesom  der  ikke  er  nogen  skarp 
grænse  mellem  plantebælterne,  således  kan  man  heller  ikke  fast- 
sætte bestemte  grænser  mellem  tørvearterne,  hvorefter  sikre  slut- 
ninger om  dannelsesvilkårene  kan  drages,  når  bortses  fra  yder- 
grænserne, hvor  slutningerne  er  fuldkommen  sikre  eller  dog 
sikre  nok. 

For  vandtørvens  og  til  dels  for  sumptørvens  vedkommende 
tør  det  hævdes,  at  dannelsen  er  foregaaet  i  og  under  vand. 
Herpå  hviler  den  største  vægt,  fordi  hovedmængden  af  old- 
sagerne fandtes  aflejrede  i  disse  lag. 

At  også  landtørven  dannedes  under  stadig  fugtige  forhold 
er  ligeledes  givet,  eftersom  planteresterne  ellers  simpelthen  ikke 
vilde  være  bevarede.  Men  om  vandmængden  her,  der  vel  endog 
efter  årstiden  kendelig  har  skiftet,  er  det  vanskeligt  at  udtale 
noget  sikkert.  Betydning  får  dette  forhold  kun,  fordi  en  ringe  del 
af  oldsager  og  affald  fandtes  i  de  øvre  lag,  på  de  højeste  steder 
dog  endogså  i  større  mængde;  men  betydningen  heraf  svækkes 
atter  i  høj  grad  derved,  at  forholdene  i  disse  øvre  tørvelag  ikke 
kan  anses  for  at  være  ganske  uforstyrrede. 

I  den  øvre  tørv  fandtes  (ved  det  sø.  hjørne  af  hovedfelt  II 
og  i  rum  VII  F  5,  1.  lag)  de  alt  tidligere  nævnte  skeletdele  af 
kalve,  som  vel  er  druknede  på  stedet,  og  ligeledes  i  tørven,  i 
en  dybde  af  30 — 50  cm.  under  overfladen  (i  rum  III  G  7)  lå 
en  tøjrepæl  af  bøgetræ  og  med  temmelig  nyt  udseende.  Den 
lå  i  vandret  stilling,  var  altså  ikke  banket  ned,  og  i  tørve- 
laget ovenover  den  kunde  man  trods  omhyggelig  undersøgelse 
ikke  påvise  nogen  forstyrrelse.  Snarest  skulde  det  antages,  at 
denne  tøjrepæl  er  falden  i  vandet  på  stedet,  og  at  et  omtrent 
40  cm.  tykt  tørvelag  siden  havde  dannet  sig  over  den. 

Netop  i  nærheden  af  disse  steder,  ved  det  sv.  og  sø.  hjørne 
af  hovedfelt  I,  forekom  det  mig  ved  undersøgelsen,  at  der  kunde 


skabsselskabets  Skrifter.  I.  Math.-naturv.  Klasse.  1903.  Nr.  2.    Kri- 
stiania.  1903.  p.  30—33  med  fig.  2. 

Aarb.  f.  nord.  Oldk.  og  Hist.  1903.  12 


164  EN  STENALDERS  BOPLADS  I  MAGLEMOSE  VED  MULLERUP. 

ses  spor  af  gamle  tørvegrave,  som  atter  var  tilgroede  navnlig 
med  jordstængler  af  Tagrør,  men  sikre  grænser  for  sådanne 
tørvegrave  kunde  ikke  påvises,  hvorfor  iagttagelsens  værd  er  mere 
tvivlsomt.  Heller  ikke  ved  hjælp  af  historiske  kilder  er  det  lyk- 
kedes mig  at  godtgøre,  at  der  fordum  er  gravet  tørv  netop  på 
dette  sted  i  mosen;  men  selv  tvivler  jeg  ikke  om,  at  forholdet 
virkelig  er  så.  En  støtte  for  denne  antagelse  finder  jeg  deri,  at 
Dau  på  sin  rejse  i  1828  gennem  den  nærliggende  Store  Åmose 
af  sine  iagttagelser  mente  at  kunne  slutte,  at  et  øvre  dæklag 
var  afskåret  i  ældre  tid1.  Den  mærkelige  forekomst  af  old- 
sager og  affald  i  mosens  øverste  lag,  til  dels  skilt  fra  hoved- 
mængden ved  tykke  tørvelag,  frie  for  sådant  indhold,  kunde  for- 
klares ved  spredning  på  en  stakkeplads  for  opgravet  tørv  i  ældre 
tid ,  medens  tørvegravene ,  hvorfra  materialet  stammede ,  efter- 
hånden var  tilgroede  og  nu  vanskelige  at  skelne  fra  omgivelserne. 

Om  rigtigheden  af  denne  tydning  kan  der  tvivles;  den  får 
stå  som  udtrykket  for  min  opfattelse  af  alle  iagttagne  forhold 
på  stedet. 

Man  vil  dog  sikkert  indrømme,  at  det  vilde  være  næsten 
utænkeligt,  om  oldsagerne  i  de  nedre  lag  skulde  være  aflejrede  i 
vand,  men  i  de  øvre  derimod  ikke,  når  de  er  ganske  af  samme  art. 

I  de  nedre  lag  er  tørven  afgjort  vandtørv.  Disse 
nedre  tørvelag  og  snegledyndet,  som  indeholder  hovedmængden 
af  oldsagerne,  er  dannede  i  åbent,  fersk  vand,  der  må 
have  nåt  op  til  en  højde  af  mindst  3.80  m.,  snarest  om- 
trent 4.50  m.,  over  havet.  At  også  oldsagerne  i  den  ringe 
rest  af  tørven,  som  ligger  højere  end  3.80 — 3.90  m.,  oprindelig 
er  aflejrede  under  vand  i  en  sø  eller  sump  må  jeg  antage, 
men  beviset  herfor  lader  sig  ikke  føre  sikkert. 

Vigtigt  er  at  vandtørven  med  dens  indhold  af  oldsager 
dækker  bunden  over  hele  pladsen;  der  har  fra  begyndel- 
sen ikke  været  nogensomhelst  nok  så  lille  plet, 
der  har  ligget  tør,  selv  på  det  højeste  strøg. 

Vandplanterne  har  her  grot  på  stedet  i  en  sø,  der  ikke 
tørrede  ud. 

På  flere  steder  af  pladsen  udtoges  prøver  af  tørven,  som 
opbevaredes,  for  at  de  senere  kunde  blive  underkastede  en  særlig 


1  J.  H.C.Daii:  Die  Torfmoore  Seelands.  Kopenhagen  u.  Leipzig. 
1829.  p.  181,  186,  193.    Jfr.  Holmboe,  1.  c,  p.  38. 

plantekyndig  undersøgelse.  Vigtigst  i  denne  henseende  var  to 
»tørvepiller«,  to  firsidet  prismeformede  udsnit,  1.25  m.  høje, 
nående  fra  overflade  til  bund.  Om  lagdelingen  og  lagenes  ind- 
hold på  de  steder,  hvor  disse  større,  sammenhængende  prøver 
udtoges,  skal  her  kun  bemærkes  følgende: 

Den  ene  pille  udskares  af  rum  III  D  4  (hvis  overflade  var 
1  D  m.  stor)  i  lavningen  mod  øst  nær  bopladsens  rand.  Græs- 
tørvens overflade  lå  her,  i  rummets  fire  hjørner,  ved  3.92—3.93  m., 
snegledyndets  overflade  ved  2.90 — 3.05  m.  over  havet.  Tørven 
i  dette  rum  var  altså  på  det  nærmeste  90 — 100  cm.  tyk,  græs- 
tørven iberegnet. 

I  græstørven  fandtes  3  stk.  flintaffald,  som  formentlig  er 
komne  her  ved  tidligere  tørveskæring;  hele  den  derunder  lig- 
gende tørvemasse,  som  væsenlig  bestod  af  sumptørv,  ned  til 
omtrent  70  cm.  dybde  under  overfladen,  indeholdt  hverken  old- 
sager, flintaffald  eller  knogler.  Disse  viste  sig  først  i  den  nedre 
del  af  vandtørven  over  snegledyndet;  imellem  70  og  100  cm. 
dybde  under  overfladen  fandtes  her  5  stk.  oldsager,  36  stk.  flint- 
affald og  14  knoglestykker,  ialt  55  stykker.  Ved  grænsen  mel- 
lem snegledyndet  og  den  brune,  dyndede  tørv  indeholdt  selve 
tørvepillen  to  flintstykker  fra  »oldsaglaget«,  af  hvilke  det  ene  var 
tilhugget  (en  flintknude),  det  andet  et  affaldsstykke. 

Den  anden  tørvepille  var  udtaget  midt  på  overfladen  øj nin- 
gen  i  rum  VII  E  2.    Dens  profil  ses  i  fig.  4,  side  157. 

Højden  over  havet  af  græstørvens  overflade  bestemtes  her, 
ligeledes  ved  nivellement,  til  at  være  4.04 — 4.14  m.,  af  snegle- 
dyndets overflade  ligeså  til  3.67 — 3.72  m.  Tørvens  tykkelse  ved 
rummets  fire  hjørner  var  mellem  37  og  43,  altså  omkring  40  cm., 
græstørven  iberegnet.  Også  ved  direkte  måling  af  laget  under 
arbejdet  fandtes  tørvens  tykkelse  at  være  kun  40  cm.  Grænsen 
mod  det  underliggende,  lyse  snegledynd  var  her,  ligesom  i  for- 
rige tørveprøve,  skarp. 


Lagets  dybde 

Rum  VII  E2.    Indhold. 

Nedadtil  var  massen  tydelig  vandtørv,  opefter  mod  græs- 
tørven var  laget  stærkt  formuldet,  den  oprindelige  karakter  der- 
for ukendelig.     Vandspejlet   må  under  dannelsen   af  den  nedre, 

brune,  dyndede  tørv  have  stået  mindst  3.80—3.90  m.  over  havets 
nuværende  stand,  rimeligvis  en  del  højere. 

Den  langt  overvejende  mængde  af  oldsager  og  affald  også 
i  dette  rum  på  højningen  indeholdtes  i  vandtørven  tæt  over  snegle- 
dyndet, som  det  vil  ses  af  foranstående  sammenstilling. 

Derimod  fandtes  der  intet  i  snegledyndet  og  de  under  dette 
liggende  lag.  Profilet  i  rummets  fire  hjørner  udviste  gennem- 
snitlig: øverst  40  cm.  tørv,  derunder  27  cm.  snegledynd,  32  cm. 
gråt  dynd,  5  cm.  sten  og  grus  over  ler  og  sand,  der  fortsattes  i 
dybden  (jfr.  Tab.  I,  side  159).  Om  oldsagernes  leje  i  tørv  og 
dynd  skal  iøvrigt  tales  nærmere  nedenfor. 

At  imidlertid  vandstanden  i  mosen  ikke  stadig  har  nåt  så 
stor  en  højde  viser  undersøgelsen  af  niveauet,  hvori  den  nær- 
liggende fyrreskov  har  vokset,  en  undersøgelse,  der  nylig  med 
megen  omhu  er  udført  af  Mathiassen,  og  hvis  resultat  sær- 
deles imødekommende  er  stillet  til  rådighed  for  os. 


Tabel  II.    Træstød. 


Voksestedets  højde 

over  havet. 

m. 

Antal 
stød 

Voksestedets  højde 

over  havet 

m. 

Antal 
stød 

4.30—4.21 

4.20—4.11 
4.io—4.oi 
4.00—3.91 

3.90—3.81 
3.80—3.71 
3.70  -  3.61 

1 
1 
2 
8 
6 
8 
20 

3.60—3.51 
3.50—3.41 
.3.40-3.31 
3.30—3.21 

3.20—3.11 
3.10-3.01 
3.00—2.91 

34 
23 
13 
6 
2 
0 
1 

lait  125  træstød 


46 


+ 


79 


Ved  nivellement  bestemtes  beliggenheden  af  den  moseflade, 
på  hvilken  rodstødene  har  grot,  for  hvert  enkelt  af  125  stød  i 
mosens  nordvestlige  del  nærmest  ved  bopladsen.  De  målte 
punkter  af  den  tidligere  skovbund,  indordnede  i  højdeklasser, 
grupperer  sig  herefter,  mellem  2.99  og  4.25  m.  o.  h.,  som  vist 
i  ovenstående  tabel. 

Ved  nivellementet  anbragtes  målestangen  ovenpå  de  vandret 
udgående  rødder,  almindelig  nær  stammen  eller,  ved  sværere 
stød,  længere  ude. 

Højdeklasserne  er  blot  brugte  i  tabellen  for  oversigtens 
skyld  og  kunstig  valgte;  en  naturlig  fordeling  af  stødene  i  for- 
skellige, bestemt  adskilte  horizonter  kunde  ikke  iagttages.    Endnu 

under  niveauet  3.50  m.  o.  h.  er  indmålt  45  stød,  og  det  dybeste 
af  disse  har  vokset  i  2.99  m.  højde  over  havet,  altså  i  samme 
dybde  som  oldsaglaget  i  tørveprøven  fra  bopladsens  østlige, 
lavere  del. 

Fyrreskoven  her  kan  da  ikke  være  samtidig  med  de  i  vand 
afsatte  lag  på  bopladsen;  skoven,  der  oprindelig  fandtes  ved 
bredden,  må  efterhånden  være  rykket  længere  ud1.  Aldersfor- 
holdet  kan  kun  bestemmes  ved  mægtigheden  af  det  underlig- 
gende tørvelag  eller,  hvad  der  er  det  samme,  ved  afstanden 
fra  snegledyndet.  Dette  syntes  at  strække  sig  uden  afbrydelse 
med  bølgende  overflade  fra  bopladsen  hen  under  fyrrestødene, 
der  alle  ved  et  tyndere  eller  tykkere  tørvelag  var  adskilte  fra 
snegledyndet,  den  gamle  søbund. 

Under  det  øverste  stød,  der  var  nærmest  mosens  bred  mod 
nordvest,  stående  ved  4.25  m.  o.  h.,  lå  snegledyndets  overflade 
i  3.63  m.  højde;  tørven  var  altså  her  0.62  m.  tyk. 

Prøver  af  tørven  under  dette  fyrrestød,  tagne  omtr.  0.15  m. 
over  snegledyndets  overflade,  eller  omtr.  3.78  m.  over  havet,  er 
velvilligst  blevne  undersøgte  af  mag.  se.  N.Hartz;  tørven  inde- 
holdt herefter  en  mængde  frugter  af  Avneknippe  (Cladium  Ma- 
riscus),  ganske  enkelte  frugter  af  Star  (Carex  Pseudocyperus)  og 
Birk  (Betula  sp.)  samt  enkelte  frø  af  Skovfyrren  (Pinus  silve- 
stris).  Desuden  har  Mathiassen  heri  bemærket  forkullede 
plantelevninger. 

Forkullet  træ  er  fremdeles  fundet  under  flere  stød  og 
andensteds  i  tørven  indtil  ned  mod  snegledyndet. 

Hvis  disse  forkullede  plantedele  og  trækullet  tør  antages  at 
være  af  vandet  skyllede  herhen  fra  bopladsen  og  altså  at  til- 
høre samme  tid  som  beboelsen,  vilde  de  endnu  stående,  men 
om  få  år  forsvundne  rester  af  fyrreskoven  følgelig  stamme  fra 
en  yngre,  om  end  vel  ikke  meget  yngre  tid  end  bopladsen. 

Indenfor  selve  bopladsens  grænser  sås  kun  et  enkelt 
lille  rodstød  af  fyr;  dette  blev  truffet  løst  på  den  forstyrrede 
del  af  pladsen  i  en  tørvegrav,  og  det  var  af  et  ganske  lille 
træ,  ikke  større,  end  at  det  let  kunde  være  bragt  derud  af 
mennesker.  Dette  var  øjensynlig  tilfældet  med  den  store 
mængde  træ,  som  tørven  i  øvrigt  indeholdt  overalt  på  bo- 
pladsen. Her  fandtes  ingen  stammer,  men  kun  grene  og  kviste, 


1  Om  forekomsten  af  stubbelag  i  tørvemoser  og  de  endnu  ikke 
fuldt  opklarede  årsager  hertil  se  Holmboe,  1.  c,  p.  36,  38-42  med 
fig.  3-4. 

næppe  nogen,  som  var  tykkere  end  en  arm,  de  fleste  langt 
tyndere,  og  ingen  længere  end  en  halv  meter. 

En  stor  mængde  af  disse  grene  var  helt  eller  delvis  for- 
kullede, hvorved  i  forbindelse  med  de  øvrige  forhold  tydelig 
godtgjordes,  at  de  havde  været  i  menneskers  hænder. 

Nogle  træ-  eller  kulstykker  havde  en  afslidt  overflade, 
som  denne  kendes  fra  stykker,  der  har  været  rullede  og  om- 
tumlede af  vand.  Samme  iagttagelse  gjordes  ved  nogle  af 
knoglerne;  disses  overflade  var  ellers  gennemgående  så 
fortrinlig  bevaret,  hyppig  endog  med  rester  af  bruskhinden, 
at  de  ikke  kan  have  ligget  ret  længe  udsat  for 
luften,  inden  de  gik  til  bunds  i  vandet,  medens  de 
siden  må  have  været  dækkede  af  fugtige  tørvelag. 

Intetsteds  traf  man  tilført  »jord« ;  hverken  ler  eller  sand 
var  indblandet  i  tørven. 

Om  naturforholdene  i  den  fordums  »Maglesø«,  inden  denne 
ved  at  fyldes  med  tørv  omdannedes  til  den  nuværende  »Magle- 
mose « ,  kan  man  måske  lettest  gøre  sig  en  forestilling  ved  at 
sammenligne  den  med  den  nærliggende  Sorø  sø,  der  har  om- 
trent samme  form,  vel  noget  mindre  udstrækning  (220  ha.),  men 
til  gengæld  vistnok  noget  større  dybde.  På  bunden  af  Sorø  sø 
findes  tilsvarende  aflejringer  af  dynd  (gytje)  og  snegledynd  l,  me- 
dens mosestrækningen  »Flommen«  øst  for  søen  viser  tilgroningen 
og  plantevækstens  forandring2  ved  tørvedannelsen  og  udtørringen. 

Oldsaglaget,  der  indeholdt  træ,  kul,  knogler,  red- 
skaber og  affald  fra  disses  tildannelse  på  bopladsen,  fulgte 
overalt  søb  und  en.  Hen  over  højderyggen  nåede  det  fra 
bunden  sine  steder  helt  op  gennem  tørven  og  græstørven  til 
mosens  overflade;  men  på  skråningen  mod  øst,  hvor  snegle- 
dyndet lå  dybt,  bestod  de  øvre  lag  af  næsten  ren  tørv  uden 
oldsager  og  affald.     Noget  flintaffald  traf  man  vel   også   her 


1  C.  Wesenberg-Lund  i  Oversigt  over  det  Kgl.  Danske 
Videnskab.  Selskabs  Forhandlinger,  1903.  p.  172-173.  I  bugten  ved 
Akademiet  findes,  på  1-3  m.  vanddybde,  gråt  snegledynd  til  dels  med 
skaller  af  samme  arter  som  på  bopladsen  i  mosen. 

2  P.  Nielsen  i  Botanisk  Tidsskrift.  Bd.  1.  1866.  p.  225. 

nu  og  da  øverst  i  tørven;  men  dette  kunde  let  tænkes  at 
hidrøre  fra  spild  ved  tørveskær  og  opsætning  af  tørv  på  over- 
fladen i  ældre  tid,  ligesom  forekomsten  af  oldsager  og  affald 
i  højningens  øvre  lag  muligvis  skyldtes  samme  årsag. 

Oldsaglaget  var  0.2  til  Lo  m.  tykt;  genstandene  lå  hyp- 
pigst nederst  i  tørven,  ofte  på  grænsen  mellem  denne  og 
snegledyndet,  således  at  redskabet,  knoglen  eller  træstykket 
var  halvt  nedsænket  i  dyndet.  Kun  sjælden  dækkedes  de 
helt  af  snegledyndet  og  da  kun  med  et  tyndere  lag,  i  det 
højeste  vel  5  cm.  tykt.  Bensagerne  var  da  lyse  af  farve 
ved  berøring  med  kalken,  ikke  brune  som  i  den  mørke  tørv, 
samt  ganske  rene.  Genstande,  der  havde  større  længdeud- 
strækning, lå  almindelig  omtrent  vandret;  kun  få  redskaber 
fandtes  i  en  stilling,  der  kunde  tyde  på,  at  de  var  nedstukne 
i  dyndet1;  rimeligvis  var  sådant  oftest  ikke  sket. 

Sagerne  var  fordelte  gennem  hele  oldsaglaget  uden  hen- 
syn til  vægtfylden,  således  at  trækul  og  knogler  hyppig  lå 
på  bunden,  mange  stensager  højt  oppe  lige  til  mosens  over- 
flade. 

Nogen  synken  ned  gennem  tørven  i  tidernes  løb  lod  sig 
ikke  påvise  og  synes  af  nævnte  grunde  udelukket. 

De  hosføjede  tabeller  III  og  IV  skulde  tjene  til  oplys- 
ning om  oldsagernes  mængde  i  de  forskellige  tørvelag  inden- 
for to  arealer,  hvert  på  10  □  m.,  valgte  således,  at  det  ene 
(tab.  III)  omfatter  pladsens  højeste  del,  medens  det  andet 
(tab.  IV)  strækker  sig  over  bopladsens  østlige  lavning2. 
Mellem  arealerne  er  der  en  afstand  af  5  m.  (fra  I  G  4  til 
III  C  4). 

Optællingen  har  medtaget  redskaber  (R)  og  flintaffald  (A), 


1  I  rum  I  E  9,  2.  lag  stod  en  12.4  cm  lang,  smuk  benod  med 
spidsen  ned  i  snegledyndet,  medens  den  var  knækket  foroven  og  kun 
omtr.  1  cm.  af  skaftendestumpen  ragede  op  over  dyndets  overflade 
(nr.  251). 

2  Det  vil  erindres,  at  bopladsens  højeste  overfladepunkt  er  (ved 
1  F  2)  4.27  m.  o.  h.,  dens  laveste  (ved  III  I  2)  3.79  m.  o.  h. 

Oldsagernes  antal  og  spredning. 
Tabel  III.    Høj  ni  n  g  på  bopladsen.  R  —  Redskaber.  A  =  Affald  af  flint. 


Rum 
med 

Højde  over 
havet1 

Tørvens 
tyk- 
kelse 

La 

gene 

Omtrentlig  dyb 

ie  under 

1  Dm. 
over- 
flade 

Overfla 
Græs- 
tørv 

den  af 

Snegle- 
dynd 

lait 

0—10 
cm. 

10-30 
cm. 

30—50 
cm. 

50-70 
cm. 

I 

m. 

m. 

m. 

R 

A 

R 

A 

R 

A 

R 

A 

Stk. 

El 

4.25 

3.53 

0.72 

* 

* 

1 

42 

9 

73 

7 

189 

321 

E2 

4.25 

3.51 

0.74 

1 

80 

1 

50 

5 

34 

2 

270 

443 

E3 

4.26 

3.54 

0.72 

2 

25 

0 

7 

1 

9 

6 

99 

149 

E4 

4.23 

3.60 

0.63 

5 

137 

1 

37 

1 

15 

4 

93 

293 

F2 

4.27 

3.49 

0.78 

1 

89 

0 

44 

0 

30 

3 

151 

318 

F3 

4.25 

3.52 

0.73 

4 

55 

0 

13 

5 

39 

4 

55 

175 

F4 

4.19 

3.59 

0.60 

0 

35 

1 

19 

2 

24 

5 

49 

135 

G2 

4.23 

3.48 

0.75 

4 

113 

0 

3 

2 

76 

8 

254 

460 

G3 

4.19 

3.51 

0.68 

6 

79 

0 

6 

9 

78 

6 

160 

344 

G4 

4.14 

3.53 

0.61 

2 

54 

2 

26 

1 

220 

0 

20 

325 

I  alt  S 

tk.... 

25 

667 

6 

247 

35 

598 

45 

1340 

2963 

*  Ikke  optalt  særskilt  for  laget  i  dette  rum. 


TabellV.  Lavning  på  bopladsen.   R  =  Redskaber.  A  =  Affald  af  flint. 


Rum 
med 

Højde  over 
havet1 

Tør- 
vens 

tyk- 
kelse 

Lagene. 

Omtrentlig  dybde 

mnspns   nvp.rflarlp. 

under 

1  D  m. 
over- 
flade 

Overfla 
Græs- 
tørv 

den  af 

Snfcole- 

dpd 

lait 

o-ioi 

cm. 

10—30 
cm. 

30—50 
cm 

50-70 
cm. 

70-90 
cm. 

90-110 
cm. 

110-130 
cm. 

III 

m. 

m. 

m. 

R 

A 

R 

A 

R 

A 

R 

A 

R 

A 

R 

A 

R 

A 

Stk. 

C4 

3.93 

3.05 

0.88 

0 

5 

0 

4 

0 

0 

1 

19 

5 

40 

— 

— 

— 

— 

74 

D4 

3.93 

2.92 

1.01 

0 

3 

0 

0 

0 

0 

0 

0| 

4 

35 

1 

1 

— 

— 

44 

E4 

3.89 

2.83 

1.06 

0 

0 

0 

1 

0 

0 

0 

1 

4 

35 

0 

0 

— 

— 

41 

F4 

3.86 

2.74 

1.12 

0 

0 

0 

0 

0 

0 

0 

0 

0 

1 

3 

2G 

— 

— 

30 

F5 

3.86 

2.79 

1.07 

0 

0 

0 

0 

0 

O1 

0 

0 

0 

3 

2 

34 

— 

— 

39 

F6 

3.86 

2.82 

1.04 

0 

0 

0 

0 

0 

0 

0 

0 

0 

0 

5 

6 

— 

— 

11 

G4 

3.82 

2.69 

1.18 

0 

0 

0 

0 

0 

0 

0 

0 

0 

0 

0 

0 

2 

13 

15 

H3 

3.82 

2.64 

1.18 

0 

0 

0 

0 

0 

0 

0 

o 

0 

0 

0 

0 

1 

14 

15 

H4 

3.83 

2.65 

1.18 

0 

0 

0 

0, 

0 

o 

0 

o 

0 

0 

0 

0 

1 

16 

17 

H5 

3.86 

2.64 

1.22 

0 

0 

0 

0 

0 

0 

0 

i 

0 

0 

0 

0 

2 

18 

20 

1 

alt  St 

L... 

0 

8 

0 

5| 

0 

0 

1 

20 

13 

114 

11 

67 

6 

61 

306 

1  Højdeangivelserne  gælder  for  rummets   ene,    det   sydøstlige    hjørne;    dybderne   er 
derimod    omtrentlige  gennemsnitstal  for  hele  laget  (mindre  nøjagtig  bestemte). 

medens  det  af  knogler  bestående  affald  og  enkelte  forarbejder 
af  ben  ikke  er  medregnede.  Forholdet  vilde  ikke  ændres, 
dersom  disse  medtoges. 

Det  ses,  at  det  dybeste  tørvelag  på  nejningen,  50 — 70  cm. 
under  overfladen,  i  hvilket  snegledyndet  flere  steder  viser  sig 
forneden1,  indeholdt  i  alt  45  +  1340  =  1385  stk.  oldsager. 
Netop  halvt  så  mange  (692  stk.)  fandtes  i  græstørvlaget,  som 
imidlertid  kun  havde  den  halve  tykkelse  (0 — 10  cm.  under  over- 
fladen), hvorfor  forholdet  mellem  øverste  og  nederste  lag  her  er 
lige,  medens  mængden  absolut  er  størst  forneden;  det  nederste 
lag  indeholdt  i  eksemplet  henved  halvdelen  af  alle  sagerne 
(1385  af  2963).  Ved  bundens  højeste  sted,  i  rum  IV  K  3, 
lå  hele  indholdet:  25  stk.  flintaffald  og  4  knogler  nederst  i 
tørven  tæt  over  snegledyndet. 

På  lavningen  indeholdt  de  øverste  lag  så  godt  som  intet; 
oldsaglaget  ses  her  tydelig  at  ligge  dybt  og  at  følge  bunden 
tæt  over  snegledyndet.  Dog  ikke  blot  her  men  også  på 
højningen  indeholdt  de  nederste  tørvelag,  altså 
vandtørven,  den  langt  overvejende  mængde  af 
oldsagerne;  om  adskillige  af  disse,  selv  ved  pladsens 
højeste  del,  gælder  det,  at  de  fandtes  på  eller  tæt  over 
snegledyndet,  andre  endog  i  snegledyndet  selv. 

Umiddelbart  på  snegledyndets  overflade,  sjæld- 
nere tæt  over  eller  under  denne,  fandtes  indenfor  høj- 
ningen i  felt  I  bl.  a.  følgende  redskaber:  17  benodde  (nr.  217 
i  D  1,  62  i  D  5,  218  og  221  i  D  8,  220  i  D  9,  101  i  E  7, 
251  i  E9,  252  i  E  10,  120  og  121  i  F  3,  277  i  F  6,  175  i 
G  10,  193  i  H3,  524  i  14,  556,  563  og  564  i  K  5),  8  har- 
puner (nr.  68  i  D  7,  198  i  H  5,  794—799  i  K  7),  2  hornøkser 
(nr.  134  i  F  8,  718  i  I  1),  2  tandknive  (nr.  149  i  G  5,  577  i 
K  9),  1  benøkse  med  skaftrør  (nr.  559  i  K  5),  1  netknytter  af 
ben  (nr.  566  i  K  4),  3  skiveskrabere  (nr.  219  i  D  9,  171  i  G  3, 
177  i  G  10),  5  knuder  og  blokke  (nr.  206  i  G  7,  207  i  G  7, 
222  i  D8,  578  i  K  9,  580  i  K  10).  Desuden  nogle  flintflækker 
og  spåner  samt  meget  flintaffald  og  mange  knogler. 


2  Ved   det  ene  hjørne  af  I  F  4  således  60  cm.  under  overfladen. 

Alt  dette  er  aflejret  i  vand,  hvilket  ganske  udelukker 
muligheden  af,  at  der  oprindelig  kunde  have  været  en  tør 
holm,  som  blev  valgt  til  beboelse.  En  slig  holm  fandtes 
her  ikke. 

På  billedet  fig.  6  ser  man  ved  væggen  af  den  gennem- 
skårne  højning,  nederst  i  tørven,  der  var  50  cm.  tyk  (i  rum  I 


Fig.  6.  Højn  ingen  i  felt  I.  Ved  pladsens  øverste  punkt  er  en  land- 
målerstok lagt  vandret  ned  på  græsset,  som  dækker  mosen.  Tre  andre 
stokke  er  stillede  i  feltets  hjørner  (indbyrdes  sideafstand  10  m).  Nummer- 
pælene står  med  1  m.  indbyrdes  afstand  langs  østvæggen  af  bænk  B  1—8. 
Fra  0  til  5  er  græstørven  og  to,  20  cm.  tykke,  lag  tørv  undersøgte,  bort- 
gravede ned  til  det  lyse  snegledynd,  som  tydeligst  fremtræder  i  væggen 
tilhøjre.  I  forgrunden  (til  venstre)  den  gennemsøgte  tørvemasse  opdyn- 
get. På  poser  bag  hvert  af  de  undersøgte  rum  er  de  i  disse  sidst  fundne 
sager  foreløbig  henlagte  til  videre  behandling 

B  3,  2.  lag)  den  afskårne  krone  af  en  hjortetak.  Den  lå 
her  sammen  med  67  stk.  flintaffald  tæt  over  snegledyndet, 
der  fremtræder  som  en  lys  stribe  forneden. 

Aflejringen  må  være  begyndt  i  åbent  vand  og  fortsat 
under  tørvelagets  dannelse  i  søen. 

Tilsvarende  aflejringsforhold  er  ingenlunde  ualmindelige. 
Oldsagfund   fra   stenalderen   er   i   Danmark    vistnok    ret   ofte 

optagne  under  lignende  forhold,  men  kun  meget  sjælden  har 
fundene  været  mere  righoldige  eller  tilstrækkelig  omhyggelig 
oplyste.  Nævnes  skal.  her  til  sammenligning  blot  fundet  fra 
Storemosen  i  Gentofte  sogn,  hvor  to  træskafter  til  stenøkser, 
andre  redskaber  af  træ  og  af  ben ,  et  tilhugget  flintstykke 
samt  et  lille  stykke  af  et  fiskenet  optoges  sammen  med  mange 
træstykker,  der  bar  spor  af  ild,  liggende  på  et  lag  af  snegle- 
dynd ved  mosebunden,  henved  3  m.  under  overfladen.  Disse 
fundomstændigheder  har  hidtil  forekommet  gådefulde1,  men 
turde  nu  finde  deres  forklaring. 

Mange  steder  rundt  om  i  Evropa,  fra  Norditalien,  Frankrig 
og  Schweiz  gennem  Tyskland  og  det  vestlige  Rusland  indtil 
Østersøen,  lige  til  Wismar2,  har  stenalders  såvel  som  senere 
tiders  fund  været  aflejrede  på  lignende  måde,  idet  oldsagerne 
også  her  fandtes  i  mosernes  nedre  tørvelag  nær  ved,  eller 
på  selve  grænsen  mod  det  underliggende  snegledynd,  fango 
con  mama,  blanc  fond  (i  snævrere  forstand),  Weisser grund, 
Schneckenmergel,  Seemer  gel,  Wiesenkalk,  Seekreide,  Alb  og  hvad 
navn,  man  nu  ellers  har  givet  denne  art  bundlag,  i  de  for- 
dums søer.  Fundene  er  ofte  fra  store  bopladser,  om  hvis 
natur  man  ikke  har  været  i  tvivl;  i  næsten  alle  tilfælde  er 
det  pælebygninger,  om  hvilke  man  stedse  har  antaget, 
at  de  er  opførte  i  søer,  der  under  beboelsen  og  senere  er 
tilgroede  med  tørv. 

Navnlig  synes  naturforholdene  ved  stenalders  pælebyg- 
ningen i  Moosseedorfsee  (10  km.  N.  f.  Bern),  der  er  forholds- 
vis omhyggelig  beskrevne  af  naturforskeren  Uhlmann,  at 
stemme  ret  nøje  med  dem,  vi  har  lært  at  kende  i  Maglemose, 
såvel  med  hensyn  til  anlægget  af  bopladsen  på  en  højning 
af  snegledyndet  langt  ude  i  den  oprindelige  sø,  hvori  pælene 


1  Aarb.  f.  nord.  Oldkyndighed.  1898.  p.  136.  Mus.  nr.  A  2659-70. 

2  G.  C.  F.  Lisch:  Lagerungsverhåltnisse  des  Pfahlbaues  von 
Wismar.  Jahrbucher  des  Vereins  fur  meklenburg.  Geschichte.  Jg.  30. 
1865.  p.  17. 

var  nedrammede,  som  også  med  hensyn  til  oldsagernes  leje  og 

fordeling  i  tørven  uden  afhængighed  af  vægtfylden. 

Samme  overensstemmelse  viser  de  to  fund  ved  tykkelsen 
af  oldsaglaget  i  tørven.  Uagtet  alle  de  på  bopladsen  i  Moossee- 
dorfsee  fundne  oldsager  tilhører  stenalderens  korte  slutnings- 
periode,  var  kulturlaget  af  samme  tykkelse  som  vort,  nemlig 
ved  randen  omtrent  5"  (13  cm.),  ved  pladsens  midte  2  —  3  fod 
(63 — 94  cm.).  At  forholdet  var  så  kan  vel  undre;  men  den 
kendsgerning,  at  det  tykke  lag  var  dannet  i  forholdsvis 
kort  tid  på  denne  som  sagtens  også  ved  andre  pælebygninger, 
lader  sig  ikke  afvise1. 

Bopladsens  udstrækning.  Det  er  allerede  ovenfor 
nævnt,  at  bopladsen  i  Maglemose  lå  tæt  op  til  den  hoved- 
grøft, som  sogneskellet  følger.  Nord  for  grøften  blev  der 
gravet  et  par  prøvehuller,  hvori  dog  kun  fandtes  et  enkelt 
stykke  flintaffald ;  om  tidligere  fund  i  tørvegravene  her  vidste 
man  intet. 

Det  er  da  rimeligt,  at  grøften  omtrent  danner  grænsen 
for  bopladsen  mod  nord. 

Mod  de  andre  verdenshjørner  fortsattes  undersøgelsen 
af  pladsen  så  langt,  indtil  affaldets  og  oldsagernes  sparsom- 
hed antydede,  at  grænsen  sandsynligvis  måtte  være  nåt. 
Herefter  var  bopladsens  udstrækning,  i  N. — S.  omtrent  35  m., 
i  0. — V.  henved  30  m. ;  pladsen  var  således  omkring  50  alen 
lang  og  bred. 

Tørveskæret  var  begyndt  ved  grøften  og  fortsat  i  ret- 
ning mod  syd;  den  del  af  pladsen,  som  var  forstyrret  herved, 
inden  museet  tilkaldtes,  kunde  antages  at  have  udgjort  mel- 
lem tredjedelen  og  halvdelen  af  arealet. 


1  J.  Uhlmann:  Geologisch-archåologische  Verhåltnisse  am 
Moosseedorfsee.  Berner  Mittheilungen.  Nr.  447.  Bern.  1860.  p.  60 
med  profiler  og  plan.  Jahn  und  Uhlmann:  Die  Pfahlbau- Alter 
thumer  von  Moosseedorf.  Bern  1857.  12°.  p.  15.  Uhlmann 
Kellers  Pfahlbauten.  2.  Ber.  1858.  p.  119,  155,  Taf.  HI,  fig.  56 
3.  Ber.  1860.  p.  97.  Taf.  VI.,  fig.  2.  Jfr.  ibid.  p.  73  med  anm.  1,  p.  75 
Taf.  I,  fig.  1,  ogRob.  Munro:  Lake-Dwellings  of  Europe.  1890.  p.  75 

Både  nord  og  syd  for  bopladsen  er  der  i  mosen  dog  også 
fundet  sager  af  samme  art,  som  antyder,  at  opholdet  ikke 
var  indskrænket  til  denne  plads  alene. 

Bopladsens  art.  Da  alle  iagttagelser  på  stedet  førte 
til  den  slutning,  at  hele  mængden  af  oldsager  og  affald  var 
aflejret  i  en  sø,  hvori  tørvedannelsen  gik  for  sig,  var  det 
ved  undersøgelsen  højst  overraskende,  at  der  trods  den  om- 
hyggeligste søgen  ikke  fandtes  noget  spor  af  en  bygning,  der 
kunde  have  tjent  til  stade,  til  fast  underlag  for  beboelsen. 

Bopladser  anlagdes  i  oldtiden  meget  hyppig  i  søer.  I 
Danmark  træffes  sådanne  ofte  på  små  naturlige  holme,  hvor- 
til man  vel  navnlig  har  trukket  sig  tilbage  for  om  natten  at 
være  i  fred  for  de  vilde  dyr.  En  slig  lille  holm  med  sten- 
alders boplads  er  således  Magleø  i  den  nærliggende  store 
Amose1,  en  kærmose,  der  gennemstrømmes  af  Halleby  å,  som 
straks  efter  at  have  gennemløbet  Tissø  optager  den  fra  Magle- 
mose kommende  Bøstrup  å  (se  kortets  nø.  hjørne,  fig.  l,side  149). 

Hvor  en  sådan  holm  imidlertid  ikke  stod  til  rådighed, 
har  man  i  andre  lande  ofte  bødet  derpå  ved  kunst,  idet  man 
enten  har  opført  en  kunstig  ø  eller  en  pælebygning. 

Til  den  sidste  form  udkrævedes  almindelig  en  stor  mængde 
pæle  —  indtil  50000  på  en  enkelt  plads  — ;  til  den  første 
brugtes  færre  pæle,  men  mere  greneris,  jord  og  sten2. 

Noget  sådant  fandtes  ikke  på  bopladsen  i  Maglemose. 
Der  var  her  ikke  et  eneste  stykke  træ,  som  ved  sin  størrelse 
eller  stilling  kunde  formodes  at  have  gjort  tjæneste  som  pæl. 
Den  indvending,  at  pælene  kunde  være  bortrådnede  eller  op- 
revne ved  isgangen  på  søen  om  foråret  og  således  forsvundne, 
må   afvises,   eftersom   der  i   tørven   fandtes   en   stor  mængde 


1  Danmarks  geolog.  Unders.  I.  Række.  Nr.  8.  p.  128.  Kort- 
bladet »Holbæk«.    S.  Muller:  Vor  Oldtid.  Kbhvn.  1897.  p.  22. 

2  Om  de  forskellige  former  se  Rob.  Munro:  Prehistoric  Scot- 
land.  Edinburgh.  1899.  p.  426.  Jfr.  Munro:  Lake-Dwellings  of 
Europe.    London  1890. 

andet  træ  fra  bopladsen  bevaret,  og  eftersom  pæle  af  virke- 
lige pælebygninger  i  mangfoldige  søer,  hvor  der  også  er  is- 
gang,  har  beholdt  deres  plads1.  Desuden,  selv  om  pælene 
her  var  blevne  rykkede  op,  måtte  hullerne,  som  ved  deres 
nedramning  i  snegledyndet  var  frembragte  i  dette,  derefter 
være  blevne  fyldte  med  mørk  tørv  og  således  let  lade  sig 
påvise  i  det  kalkhvide  bundlag.  Slige  runde,  udfyldte  pæle- 
huller kunde  imidlertid  ingen  steder  iagttages.  Derimod  så 
man  ikke  sjælden  ganske  smalle  revner,  spalter  i  snegle- 
dyndet, udfyldte  med  tørv,  et  forhold,  der  sikkert  blot  var 
en  følge  af  udtørringen  ved  mosens  afvanding. 

Om  en  regelret  pælebygning  kunde  her  således  aldeles 
ikke  være  tale;  men  heller  ikke  havde  man  i  Maglemose  an- 
lagt en  kunstig  0,  en  crannog. 

Grene  forekom  ganske  vist  i  mængde,  men  kun  som 
korte  pinde,  ikke  samlede  i  lag  eller  sammenholdte  på  nogen 
vis  og  uden  påfyldt  jord.  En  stor  del  af  grenene  var  des- 
uden halvt  eller  helt  forkullede  ved  ild  og  kan  således  ikke 
have  tilhørt  en  underbygning  i  vand.  Vort  resultat  bliver 
da,  at  der  ingen  bygning  har  været  opført  på  søbunden,  og 
spørgsmålet  om  beboelsens  art  må  søges  besvaret  på  anden 
måde. 

Idet  man  må  forudsætte,  at  søen  har  været  i  tilgroning 
allerede  under  beboelsen,  og  at  den  således  fra  bredden  af 
efterhånden  indsnævredes,  kunde  man  tænke  sig,  at  der  i 
stenalderen  var  en  lille  åben  sø,  et  vandhul  i  mosen,  rundt 
om  hvilket  man  havde  slået  sig  ned.  Men,  at  denne  for- 
klaring ikke  er  den  rette  fremgår  tydeligt  af  oldsagernes 
lejring.      Disse   måtte   nemlig   i  så  fald    have    ligget    tættest 


1  Se  fotografiske  gengivelser  i  Keller:  Pfahlbauten.  8.  Bericht. 
Ziirich  1879.  Vignette  A  &  B,  og  Munro:  Prehistoric  Scotland. 
p.  429,  fig.  257.  (Schweiz).  Den  ovennævnte  Moosseedorfsee  ved  Bern 
og  alle  andre  små  søer  i  det  nordlige  Schweiz  lægger  hver  vinter  til 
med  fast  is.    Keller,  1.  c,  2.  Ber.,  p.  119. 

langs  bopladsens  rand,  medens  de  i  virkeligheden  aftog  stærkt 
i  mængde  fra  midten  udefter. 

Heller  ikke  lå  den  tanke  fjærnt,  at  man  i  stenalderen 
kun  havde  bot  her  om  vinteren,  når  søen  var  tillagt  med  is, 
og  at  sagerne  var  sunkne  til  bunds  ved  isens  smeltning. 
Når  man  har  forsøgt  at  klare  sig  betydningen  af  lignende 
fund  i  udlandet,  er  det  da  også  i  reglen  hypotesen  om  en 
beboet  isflade,  hvormed  man  har  slået  sig  til  ro. 

Dog  vilde  det  jo  være  lidet  sandsynligt,  at  stenalderens 
jægere  og  fiskere,  medens  de  ellers  boede  inde  på  land,  netop 
i  vinterens  strengeste  kulde  og  bidende  blæst  skulde  være 
tyede  ud  på  søens  åbne  ismark,  når  de  ved  bredden  havde 
ly  og  læ  af  skoven.  Just  ved  vort  fund  kan  det  da  også 
godtgøres,  at  heller  ikke  denne  forklaring  holder  stik. 

Det  er  bekendt,  at  dyrelevningerne  blandt  affaldet  i  vore 
køkkenmøddinger  har  givet  fortrinlig  oplysning  om  årstiden 
for  benyttelsen  af  disse  bopladser.  I  tillid  til  at  knoglerne 
fra  Maglemose  kunde  yde  en  lignende  belæring  rettede  jeg 
et  spørgsmål  herom  til  viceinspektør  Herluf  Winge,  der 
med  største  imødekommen  har  udført  bestemmelsen  af  de 
mange  til  fundet  hørende  knogler.  Svaret  skuffede  ikke  for- 
ventningerne; det  lød  på,  at  pladsen  sikkert  havde  været 
bebot  om  sommeren,  fordi  fundet  indeholdt  knogler  af 
ællinger  og  andre  fugleunger,  der  måtte  være  spiste  på 
stedet,  idet  man  på  knoglerne  kunde  se  skrab  og  snitmærker 
af  redskaber1  eller  gnav  af  hunde.  Flere  naturlig  fældede 
krondyrtakker  kunde  måske  snarest  tyde  på  vinterhalvåret. 
Også  forekomsten  af  hæsselnødder  peger  vel  i  samme  retning. 

Særlig  for  vinterophold  alene  taler  ingen  bestemt  kends- 
gerning. 

Efter  alt  dette  synes  der  da  kun  at  være  én  forklaring 
mulig:  man  må  i  stenalderen  have  bot  i  søen  på  et  flydende 


1  En  knogle  af  en  ung  fugl  fra  rum  I  H  2,  2.  lag  er  således 
skrabet  og  skåret  af  stenaldersfolket. 

underlag.  Om  dettes  art  kan  vi  ikke  danne  os  nogen  sikker 
forestilling,  fordi  intet  spor  deraf  er  bevaret.  At  man  skulde 
have  opholdt  sig  til  stadighed,  altså  ligefrem  bot,  i  både  eller 
i  eger  er  vel  lidet  rimeligt;  den  virksomhed,  der  her  er  fore- 
gået, synes  for  omfattende  til  at  den  skulde  kunne  rummes 
i  en  enkelt  udhulet  træstamme.  Dersom  et  større  antal  af 
både  havde  haft  samlingsplads  her  og  ligget  forankrede  på 
stedet,  vilde  vel  oldsagernes  ophobning  lettere  forklares; 
men  mere  naturlig  end  en  flåde  af  denne  art,  en  flotille, 
bliver  dog  en  af  træstammer  sammenbunden  tømmerflåde. 
En  sådan  var  her  let  at  skaffe  tilveje.  Stammer  af 
skovfyrren,  hvis  grene  afhuggedes,  og  som  sammenbandtes 
med  vidier,  vilde  danne  en  fortræffelig  tømmerflåde,  hvad 
tusinder  af  slige  flåder,  der  i  vore  dage  stages  ned  ad  floderne 
i  udlandet,  tilfulde  godtgør. 

Vægtfylden  af  skovfyrrens  ved  er  i  lufttørret  tilsiand  om- 
trent 0.5,  i  frisk  tilstand  omtrent  0.8.  Det  største  fyrrestød,  man 
har  set  i  mosen,  var  omtrent  40  cm.  tykt.  Selv  om  man 
regner  med  en  så  stor  tykkelse  af  stammerne  i  tømmerflåden, 
vilde  denne  altså  kun  ligge  20—30  cm.  dybt  i  vandet;  en  al- 
mindelig let  og  simpel  tømmerflåde  har  vel  kun  et  dybgående 
af  omtr.  15  cm.  Belastning  med  en  halv  snes  mennesker  og 
anden  vægt  af  lignende  størrelse  forøger  ikke  dybgåendet  ken- 
delig. Ved  rationelt  dreven  flådning  på  udlandets  åer  og  floder 
regnes  en  vanddybde  af  0.60—0.70  m.  for  tilstrækkelig  til  trans- 
port og  fragt1.  En  tømmerflåde,  der- blot  skal  ligge  stille  eller 
stages  langsomt  fremad  gennem  en  lille  sø,  behøver  noget 
mindre  vanddybde. 

For  at  flåden  skulde  kunne  flyde  vilde  der  på  bopladsen 

i  Maglemose  ikke   kræves   mere   end   30 — 50  cm.  vand   over 

de  højeste  steder  af  det  lag,   der  til  en  hver  given   tid  var 


1  K.  Gayer:  Die  Forstbenutzung.  6.  Auflage.  Berlin.  1883. 
p.  377.  —  På  tre  vel  bevarede  eger  (udhulede  egestammer)  fra  jærn- 
alderen  i  Nationalmuseet  har  jeg  målt  den  lodrette  afstand  mellem 
rælingen  og  bundens  underside  til  henholdsvis  25,  35  og  40  cm.  Dyb- 
gåendet har  altså  været  mindre  end  disse  tal,  når  ikke  båden  skulde 
fyldes  med  vand.  En  klinkbygget  båd  fra  nutiden  af  12' — 20'  længde 
ligger  1'  — 2'  (30—60  cm.)  dybt  i  vandet. 

funden,  hvorpå  oldsagerne  og  affaldet  aflejredes.  Den  om- 
stændighed, at  vandet  her  i  oldtiden  var  lavt,  har  sikkert 
netop  været  grunden  til  at  stedet  valgtes  til  ankerplads,  idet 
vandet  som  følge  heraf  måtte  være  roligt  og  smult.  Herved 
er  rimeligvis  den  største  vanddybde  given;  intet  tvinger  eller 
opfordrer  til  at  antage,  at  vandet  under  beboelsen  skulde 
have  stået  mere  end  30 — 50  cm.  over  den  nuværende  over- 
flades højeste  del.  Dersom  man  tænkte  sig,  at  vandet  i 
mosen  var  blevet  opstemmet  blot  lige  så  meget,  som  det 
i  året  1892  blev  sænket,  vilde  vandet  stå  18  cm.  over  bopladsens 
nuværende  højeste  punkt.    Dette  vilde  omtrent  være  nok. 

At  den  tømmerflåde,  på  hvilken  jeg  formoder,  man  har 
bot  i  søen,  er  forsvunden  kan  ikke  undre;  den  kan  være 
dreven  andensteds  hen,  være  rådnet  bort  eller  ødelagt  ved 
afgravning  af  det  øvre  tørvelag  i  ældre  tid.  Der  må  da 
også  herved  erindres  om,  at  man  ved  pælebygningerne  i 
reglen  heller  ikke  finder  andre  dele  af  underlaget  end  de 
nedre  pæleender  bevarede.1 

Vi  kommer  nu  til  et  meget  vigtigt  spørgsmål,  som  oftere 
har  været  fremme,  men  som  hidtil  er  forblevet  ubesvaret  og 
har  syntes  at  rumme  en  gåde. 

Hvorfor  har  man  i  Danmark  og  Sverige,  fra  disse  landes 
hele  rige  stenalder,  aldrig  kunnet  påvise  nogen  pælebygning, 
medens  sådanne  ellers  forekommer  hyppig  rundt  om  i  Ev- 
ropa,  selv  i  stenalderfattige  lande,  lige  til  Østersøen? 

For  at  kunne  svare  herpå  ordner  vi  stenalderens  bo- 
pladsfund fra  moser  eller  tilgroede  søer  i  to  grupper,  efter- 
som de  tilhører  pælebygninger  eller  ikke.  Ved  en  nærmere 
undersøgelse  og  sammenligning  viser  det  sig  da,  at  alle  disse 
pælebygningsfund ,  fra  Sydevropa  indtil  Østersøen,  tilhører 
stenalderens  slutningstid,  medens  tilsvarende  bopladser 
uden  pæle  alle,  eller  dog  for  største  delen,  er  ældre.    Det  er 

1  Ved  isgang  på  søen  afbrydes  den  øvre  del  af  pælen,  som  er 
indefrossen  i  isen,  og  bortføres.  Jfr.  Hochstetter  i  Sitzber.  d. 
math.-naturw.  Classe.    Bd.  51.  Abth.  1.  Wien  1865.  p.  275. 

Aarb.  f.  nord.  Oldk.  og  Hist.  1903.  13 

tidsforskellen,  som  er  det  afgørende.  Med  rette  er  det 
af  Beltz  fremhævet,  at  pælebygningerne  i  Mecklenburg  ikke 
er  samtidige  med  de  store  stengrave  men  med  de  stensatte 
gravkister,  altså  stenalderens  yngste  gravformer1.  Et  lig- 
nende forhold  turde,  at  dømme  efter  hvad  der  hidtil  er  blevet 
bekendt,  gælde  for  hele  Evropa2.  Pælebygningen  blev, 
synes  det,  først  opfunden  henimod  stenalderens  slutning  eller 
dog  i  dens  seneste  afsnit  for  siden  at  holde  sig  som  vand- 
bygningsform gennem  hele  oldtiden,  i  visse  egne  endog  ind- 
til langt  ned  i  eller  helt  igennem  middelalderen. 

Fra  den  ældre  stenalder  derimod  kendes  endnu  intet 
spor  af  pælebygninger  noget  steds  i  verden. 

At  der  ingen  sådanne  hidtil  er  påvist  i  Danmark,  Norge 
og  Sverige  kan  da  bero  på,  at  de  ellers  hér  i  stort  antal 
trufne  stenalders  bopladser  stammer  fra  en  ældre  tid,  medens 
der  hidtil  næsten  ingen  eller  dog  kun  meget  få  bopladser 
kendes  hos  os  fra  stenalderens  slutning  og  fra  bronzealderen 
i  det  hele.  Om  livet  i  Skandinavien  gennem  denne  mere 
end  1500-årige  periode  véd  vi  endnu  næppe  andet,  end  hvad 
de  fundne  oldsager  og  de  dødes  boliger  har  kunnet  lære  os. 
Dette  tidsrum  var  i  det  øvrige  Evropa  pælebygningernes 
blomstringstid.  Fremtiden  er  det  da  måske  forbeholdt  at 
finde  pælebygninger  gemt  i  moserne  også  hos  os. 

Ganske  vist  har  man  både  i  Danmark,  Sverige  og  Norge, 
i  moser,  hvor  fund  fra  den  yngre  eller  yngste  stenalder  er  gjort, 
oftere  truffet  pæle ;  men  disses  betydning  har  stedse  været  uklar, 
og  rester  af  pælebygninger  har  man  endnu  ikke  her  kunnet  på- 
vise sikkert. 

Endog  så  langt  mod  nord  som  på  øerne  ved  Molde  i 
Romsdal  ved  Norges  vestkyst  (63°  n.  br.)  fandtes  slige  tynde 
pæle,  der,  med  rette   eller   urette,   antoges  at  stamme  fra  sten- 


1  Jahrb.  des  Vereins  f.  meklenb.  Gesch.  Jg.  64.  1899.  p.  158. 
Jfr.  Lisch,  ibid.    Jg.  30.  1865.  p.  97. 

2  Jfr.  V.  Gro  ss :  Les  tombes  lacu stres  i  Keller:  Pfahlbauten. 
7.  Ber.  1876.  p.  36  og  A.  Morel-Fatio  i  Matériaux  e.tc.  Vol.  17. 
1882.  p.  64.  A.  Naef  i  L'Anthropologie.  T.  12.  1901.  p. 269 (Schweiz). 

alderen  og  at  have  »spillet  en  bestemt  rolle  under  datidens 
kampe  for  tilværelsen«1. 

Vi  skal  nu  fremdrage  og  kort  omtale  nogle  af  de  sten- 
alders fund,  som  er  gjort  på  bopladser  uden  pælebygninger 
i  fordums  søer  og  moser: 

Fra  rensdyrtiden  i  Tyskland  stammer  det  meget  be- 
kendte fund  fra  Schussenquelle  i  Wurttemberg2  og  fra  den 
forudgående  interglacialtid  det  kendte  fund  fra  Taubach  ved 
Weimar3,  hvor  kalktuf  siden  har  udfyldt  søen. 

Fra  tidlig  neolitisk  tid,  nærmest  svarende  til  vore  køk- 
kenmøddingers, hidrører  et,  derimod  nu  snarest  halvglemt, 
fund  fra  Abbeville  i  Nordfrankring  nær  Sommeflodens  ud- 
løb i  Kanalen.  På  bunden  af  kærmosen  ved  nodens  bred 
traf  man  her  en  stenalders  boplads  med  lag  af  stænger  eller 
bjælker  men  uden  pæle.  Ved  undersøgelsen,  der  ligger  mange 
år  tilbage,  opfattede  man  ganske  vist  urigtig  bopladsen  som 
en  »keltisk  gravplads«  og  lerkarskårene  som  brudstykker  af 
»askeurner«4;  men  vort  nuværende  kendskab  til  oldtids- 
minderne viser  os  let,  at  stedet  har  været  en  boplads5. 

1  Foreningen  til  norske  Fortidsmindesmerkers  Bevaring.  Aars- 
beretning  for  1891.    Kristiania  1892.  p.  64',  67,  72-75. 

2  O.  Fraas  i  Congrés  internat.  d'Anthropol.  de  Copenhague, 
1869.  p.  286-314.  Archiv  f.  Anthropologie.  Bd.  2.  1867.  p.  29-50. 
F.  A.  Forel  i  Bulletin  de  la  Soc.  vaudoise  des  sciences  naturelles. 
Vol.  9.  1867.  Nr.  57.  Kulturlaget,  aflejret  i  et  bassin,  dækket  af  tuf 
og  tørv.  indeholdt  ingen  pæle. 

3  A.  GStze  i  Zeitschr.  f.  Ethnologie.  Bd.  24.  1892.  Verhandl. 
p.  (366).  Lis  s  au  er,  ibid.  1902.  p.  (279).  Hoernes:  Der  diluviale 
Mensch.  1903.  p.  23.  Om  forekomsten  af  skaller  af  ferskvandsbløddyr 
sammen  med  spor  af  mennesket  og  levninger  af  uddøde  pattedyr  fra 
diluviet  sml.  Wahn  schaffe:  Die  Ursachen  der  Oberflåchengestal- 
tung    des  norddeutschen  Flachlandes.    2.  Aufl.  1901.  p.  219. 

4  Boucher  de  Perthes:  Antiquités  celtiques.  Tome.  1.  Paris 
1847.  p.  182  ff.,  187-188,  205,  210,  215.  Oldsager  herfra  findes  i  Na- 
tionalmuseets komparative  samling.  Jfr.  Pi  c  ard  i  Mémoires  de  la 
société  royale  d'émulation  d'Abbeville.  1834-35.  p.  94;  1836-37.  p.  221. 

5  Om  natur-  og  lejringsforholdene  jfr.  Aarb.  f.  nord.  Oldkyndig- 
hed.  1867.  p.  320,  324.  J.  Lubbock:  Pre-historic  times.  London. 
1865.  p.  307,  311. 

Et  lag  af  sammenflettede  træstammer  med  spor  af  forkul- 
ning men  uden  pæle,  vistnok  rester  af  en  tømmerflåde,  fandtes 
i  en  kærmose  ved  Gave  d'Oloron  (Basses-Pyrénées) ;  oldsa- 
gerne her  var  fra  rensdyrtiden  og  den  ældste  neolitiske  tid1. 

Den  eneste  større  stenalders  boplads  i  mose,  som  hidtil 
kendtes  fra  Skandinavien,  var  den  ved  udløbet  af  Ringsjon 
i  Skåne,  som  greverne  C.  og  F.  Reventlow  har  opdaget 
og  undersøgt.  En  rig  samling  af  oldsager  optoges  her  sam- 
men med  knogler  og  andet  affald  nederst  i  et  tørvelag  eller 
øverst  i  det  underliggende  sand,  der  ligesom  tørven  påvistes 
at  være  aflejret  i  vand  på  søens  bund2. 

Fundet  tilhører  den  ældre  køkkenmøddingtid  og  den  yngre 
stenalders  tidligere  del3.  Afstanden  fra  bopladsen  til  den  da- 
værende nærmeste  søbred  var  omtrent  900  m.;  men  hverken 
i  tørven  eller  i  søbunden  fandtes  nedrammede  pæle,  der 
kunde  stamme  fra  stenalderen,  og  heller  ikke  kunde  der  på- 
vises andre  rester  af  underlag  for  boliger.  En  del-  korte,  vand- 
ret liggende  stokke  eller  grene,  hvoraf  flere  havde  været  i 
ild,  udgjorde  ganske  som  i  Maglemose  alt  træværket. 

Vandret  liggende,  for  en  del  ildsvedne  grene  i  et  åbent 
lag  uden  spor  af  pæle  iagttoges  ligeledes  på  en  stenalders 
boplads  i  Kownatken-See  nær  det  sydvestlige  hjørne  af  Ost- 


1  ChaplainDuparc  i  Matériaux  etc.  Tome  8.  1873.  p.  456. 
Et  bopladsfund  fra  en  mose  ved  Goincourt  (Oise)  med  redskaber  af 
Madelaine-typer  nævnes  af  Mortillet:  Le  Préhistorique.  3e  édit. 
1900.  p.  638. 

2  C.D.Reventlow:  Fynden  vid  RingsjcJn.  Kongl.  Vitterh.  Hi- 
storie och  Antiqv.  Akad.  Månadsblad.  15.  årg.  1886.  p.  189;  18.  årg. 
1889.  p.  86-87.  Jfr.  H.  Hildebrand ,  ibid.  1886.  p.  144, 185.  De  geo- 
logiske forhold  er  undersøgte  og  beskrevne  af  Bernhard  Lund- 
gren, ibid.  1889.  p.  110.  Jfr.  også  L.  Zinck:  Nordisk  Archæologi. 
Stenalderstudier  II.  Kbhvn.  1893.  p.  38-57. 

3  Redskaber  fra  stenalderens  slutning,  gravkisternes  tid,  sav- 
nes, hvilket  også  er  fremhævet  af  C.  D.  Reventlow,  1.  c.  1889. 
p.  88,  jfr.  p.  160.    Ingen  knogler  af  husdyr  fandtes,  p.  95. 

preussen1.  Denne  »Pfahlbau«  uden  pæle  regnes  for  at 
være  den  ældste  boplads,  som  endnu  kendes  fra  landet;  den 
tilhører  den  yngre  stenalder,  men  vistnok  en  tidlig  del  af 
denne. 

Bestemmelsen  af  de  her  fundne  knogler,  som  på  grund  af 
fundets  vigtighed  burde  revideres,  har  givet  følgende  arter:  rens- 
dyr, en  okseart,  antagelig  urokse  (Bos  taurus  fossilis),  kronhjort, 
rådyr  og  svin  (vildsvin?).  Blandt  affaldet  var  der  næppe  rester 
af  husdyr;  et  enkelt  tilspidset  benredskab  angives  dog  at  være 
tildannet  af  mellemfodsben  af  hest,  men  det  er  måske  kun  en 
senere  tilkommen  benskøjte  fra  yngre  tid2. 

Virkelige  pælebygninger,  men  .da  fra  senere  tider,  fore- 
kommer derimod  'meget  hyppig  såvel  i  de  sidst  nævnte  egne 
som  i  Pommern,  Posen,  Polen,  Galizien  og  Lifland3. 

Til  slutning  skal  blandt  disse  spredte  eksempler4,  hvor- 
til kunde  føjes  mange  af  de  nedenfor  nævnte  mindre  fund, 
der  ikke,  efter  hvad  der  foreligger,  afgjort  tør  siges  at  stamme 
fra  bopladser,  endnu  nævnes  et  stort  fund,  der  har  mange 
lighedspunkter  med  vort,  og  som  vistnok  tilhører  samme  tid. 
Det  er  bopladsen  i  »Mergel-Mosen«  ved  Kunda  i  Estland  midt 
for  sydkysten  af  den  finske  bugt.  Mosen  er  en  udstrakt 
kærmose,  »mergelen«  er  et  mægtigt  lag  af  snegledynd,  i  hvis 
øvre  del  en  mængde  oldsager  af  ben,  navnlig  harpuner,  er 
optagne.  Til  redskaberne  var  anvendt  knogler  af  urokse,  els- 
dyr og  vildsvin.  Et  horn  af  rensdyr  fandtes  i  den  nedre  del 
af  mergellaget  Hvor  vidt  nogle  knogler  af  husdyr,  der  stammer 


1  Sitzungsberichte  der  Alterthumsgesellschaft  Prussia.  Jg.  43. 
1886-87.  p.  73,  Taf.  I-II.  Katalog  des  Prussia-Museums.  Teil  I.  Ko- 
nigsberg.  1893.  p.  48. 

2  Munro:  Lake-Dwellings  of  Europe.  1890.  p.  328.  Munro: 
Prehistoric  Problems.    Edinburgh.  1897.  p.  291. 

3  Munro,  1.  c.  1890.  p.  312-331.  Kohn&Mehlis:  Materialien 
zur  Vorgeschichte  des  Menschen  im  ostlichen  Europa.  Bd.  1.  Jena. 
1879.  p.  66  ff. 

4  Pundet  fra  kærmosen  ved  Endingen  i  Pommern  rest  for  Stral- 
sund,  hvor  der  bl.  a.  optoges  bearbejdede  horn  og  knogler  af  den 
uddøde  Kæmpehjort  (Megaceros  eurycerus),  hører  også  sikkert  til  de 
ældste  bopladser  i  søer.    W.  Deecke  i  Globus.  Bd.  78.  1900.  p.  13. 

fra  mosen,  også  hører  til  fundet,  er  sikkert  mere  end  tvivl- 
somt1. Lerkarskår  mangler  fuldstændig;  ligeså  træskafter 
til  redskaber.  Bopladsen  ligger  omtrent  250  m.  fra  mosens 
nærmeste  rand,  ikke  langt  fra  bredden  af  den  mosen  gen- 
nemstrømmende å.  Intet  spor  af  pæle  eller  anden  under- 
bygning for  boligerne  i  den  fordums  sø  har  kunnet  påvises, 
hvorfor  man  har  tyt  til  den  forklaring,  der  forudsætter  vinter- 
ophold på  isen2. 

Bopladsen  er  endnu  ikke  udtømt.  Til  Nationalmuseet  er 
en  samling  oldsager  herfra  i  de  senere  år  skænket  af  ingeniør 
Emil  Riisager,  der  har  opholdt  sig  længere  tid  på  stedet  og 
angivet,  at  oldsagerne  lå  »ovenpå  mergelen  under  tørvejorden«, 
eller  »hovedsagelig  lige  på  grænsen  mellem  kalken  og  tørve- 
jorden« 3. 

Vi  antager  altså,  at  den  ældre  stenalders  folk,  når  de 
tog  ophold  ude  på  vandet  i  søerne,  stedse  boede  på  tøm- 
merflåder, med  hvilke  de  stagede  om  i  søen  og  som  de  for- 
ankrede over  en  grund,  hvor  vandet  var  lavt.  Denne  an- 
tagelse bliver  end  rimeligere,  når  man  betænker,  at  tømmer- 
flåden er  prototyp,  forbilledet  både  for  de  senere  tiders  pæle- 
bygninger og  for  de  kunstige  øer. 

Den  berømte  pælebygningsforsker  Keller  har  gjort  den 
træffende  bemærkning,  at  enhver  pælebygning  forudsætter  til— 


1  C.  Grewingk:  Geologie  und  Archaeologie  des  Mergellagers 
von  Kunda  in  Estland.  Dorpat.  1882.  Forfatteren  antager  selv  (p.  29, 
64),  at  beboerne  manglede  husdyr, 

2  C.  Grewingk  l.c,  p.37,  63.  Dette  arbejde  er  det  eneste,  der 
i  større  omfang  endnu  har  behandlet  den  fundgruppe,  der  beskæftiger 
os.  Jfr.  S.  Nikitin  i  Congrés  internat.  d'Archéologie  préhist.  a 
Moscou  1892.  Tome  1.  p.  17.  Om  lejringsforholdene  og  deres  analogi 
med  tilsvarende  i  Skåne  se  iøvrigt  A.  G.  Nathorst  i  Bihang  till 
K.  Svenska  Vetenskaps-Akad.  Handlingar.  Bd.  17.  Afd.  III.  Nr.  5 
(1891).  Stockh.  1892.  p.  15. 

3  Det  turde  næppe  være  rigtigt,  når  det  undertiden  hedder,  at 
oldsager  og  knogler  er  fundne  både  i  kalken  (sneglemergelen)  og  i 
leret  under  denne,  se  F.  Schmidt:  Excursion  durch  Estland.  Con- 
grés géologique  internat,  å  Saint-Pétersbourg  en  1897.  Nr.  12.  p.  14. 

stedeværelsen  af  en  flåde,  på  hvilken  man  kunde  stå,  medens 
pælene  blev  nedrammede1.  Rigtigheden  heraf  vil  indrømmes 
af  enhver,  der  har  set  opførelse  af  broer  og  bolværker  i 
vore  dage.  Gulvet,  der  blev  lagt  over  pælene,  lignede  tøm- 
merflåden, men  var  kunstfærdigere  end  denne,  dog  så  utæt,  at 
mangfoldige  redskaber  faldt  gennem  hullerne  ned  på  søbunden. 

En  særegen  form  af  pælebygningerne,  der  benævnes  »Pack- 
werkbau«,  er  dannet  af  flere  trælad  over  hverandre.  Det  er  be- 
tegnende, at  man  ved  den  første  undersøgelse  af  disse  ved  Wau- 
wyl  i  kanton  Luzern  ikke  fandt  grunde,  der  modbeviste  den 
opfattelse,  at  laddene  var  sunkne,  tid  efter  anden  benyttede 
tømmerflåder,  der  oprindelig  flød  på  vandets  overflade  og  som  kun 
havde  været  fastspigrede  til  bunden  ved  hjælp  af  pælene.  Efter 
analogier  andensteds  fra  endte  man  dog  med  at  slutte,  at  byg- 
ningen snarest  var  opført  på  én  gang  i  flere  lag,  der  nederst 
havde  hvilet  umiddelbart  på  søbunden2. 

Herigennem  dannes  overgangen  til  den  »kunstige  ø«,  der  i 
sin  fuldkomneste  skikkelse  møder  os  i  den  irske  og  skotske  crannog. 
»Ved  opførelsen  af  en  sådan  synes  man  først  at  have  bygget  en 
flåde  af  træstammer,  greneris,  bregner  og  lyng  m.  m.,  blandet 
med  sten  og  jord,  indtil  massen  nåede  bund.  Derpå  blev  hele 
massen  pløkket  sammen  og  omgiven  med  kredse  af  pæle,  fast 
forbundne  ved  vandrette  bjælker  o.  s.  fr. « 3 

Alle  disse  former  af  vandbygninger  viser  således  tilbage 
til  tømmerflåden  som  den  simple  grundform,  hvoraf  de 
har  udviklet  sig. 

Endelig  turde  det  også  nu  være  muligt  at  angive  grunden 
til,  at  udviklingen  gik  i  den  nævnte  retning.  Sikkert  har 
indførelsen  af  husdyrbruget  været  årsagen,  idet  husdyrenes 
opstalding  krævede  faste  boliger.  Så  længe  mennesket  kun 
var  ledsaget  af  hunden,  kunde  de  to  alene  fortræffelig  klare 
sig  på  flåden;  men  med  en  sådan  var  køer,  får  og  svin  kun 
dårlig  hjulpne. 


1  Keller:  Pfahlbauten.  2.  Ber.  1858.  p.  134-135. 

2  Suter  i  Kellers  Pfahlbauten.  3.  Ber.  1860.  p.  75.  J.  Lub- 
bock:  Pre-historic  Times.  London.  1865.  p.  131. 

3  Rob.  Munro:  Prehistoric  Scotland.  p.  430.    Munro:  Lake- 
Dwellings.  p.  426. 

Undersøgelsesmåden.  Ved  tørveskæret  var,  som 
nævnt,  den  nordlige  del  af  bopladsen  forstyrret;  men  tørven 
var  dog  ikke  bortgravet  helt  til  bunds  overalt,  et  tyndt  lag 
tørv  over  snegledyndet  stod  her  tilbage,  og  ved  nu  at  gen- 
nemgrave  dette  fandt  man  en  del  oldsager.  Fra  sogneskels- 
grøften  af  mod  syd  havde  denne  strækning  en  brede  af  omkring 
14  m.  Den  uforstyrrede  del  af  bopladsen  blev  undersøgt  på 
den  måde,  som  er  kommen  til  anvendelse  ved  de  i  de  senere 
år  udførte  større  undersøgelser  af  danske  affaldsdynger,  hvorom 
en  udførlig  beretning  foreligger1.  Kun  var  de  anvendte  red- 
skaber i  overensstemmelse  med  tørvens  fra  skaldyngernes  af- 
vigende beskaffenhed  her  ikke  håndriver  men  små  graveskeer 
af  form  som  murskeer  og  lign. 

Først  blev  afsat  et  kvadratisk  felt  med  10  m.  side,  og  da 
en  rundt  om  feltet  gravet  grøft  havde  vist,  at  oldsaglaget  strakte 
sig  over  hele  pladsen,  blev  denne  ternet  af  i  100  enkelte  rum 
med  1  □  m.  overflade,  der  undersøgtes  hvert  for  sig.  Inden- 
for hvert  rum  deltes  efter  dybden  i  flere  lag:  græstørvfaget  af 
omkring  10  cm.  tykkelse  og  derunder  1—6  tørvelag  af  20  cm. 
tykkelse,  indtil  man  var  nåt  ned  i  snegledyndet.  Dette  blev 
derefter  gennemgravet.  De  fundne  oldsager  blev  hver  for  sig 
forsynede  med  nummer  og  kortlagte  efter  deres  plads  og  dybde 
indenfor  rummet.  Rummene  betegnedes  ved  bogstaverne  A,  B, 
G,  D,  E,  F,  G,  H,  I,  K  i  række  fra  vest  til  øst,  ved  tallene 
1  til  10  i  række  fra  nord  til  syd;  de  afgrænsedes  ved  pæle  i 
de  fire  hjørner;  pælen  i  det  sydøstlige  hjørne  bar  samme  bog- 
stav og  tal  som  rummet.     Se  fig.  9. 

Billederne  fig.  6  og  7  viser  prøver  på  inddelingen  og 
arbejdsmåden. 

Alle  100  rum  af  dette  felt  I  undersøgtes  fuldstændig.  Af 
de  andre  umiddelbart  mod  vest,  øst  og  syd  tilstødende,  på 
samme  måde  inddelte  felter  II,  III,  IV,  VII  og  VIII,  undersøgtes 
de  nærmeste  partier  så  langt  udefter,  som  udbytte  heraf  vandtes, 
tilsammen  i  alt  200  Q  m.     Fig.  8. 


1  A.  P.Madsen,  Sophus  Muller  m.  fl. :  Affaldsdynger  fra 
Stenalderen  i  Danmark,  undersøgte  for  Nationalmuseet.  Kjøbenhavn. 
1900,  4°. 

Den  regelmæssige  undersøgelse  omfattede  således  en  plads 
af  300  □  m.  størrelse;  af  bopladsens  nordlige,  forstyrrede 
del  (felt V  og  VI)  gennennemsøgtes  desuden  en  strækning  på 
108  □  m.,  hvorfra  sagerne  holdtes  adskilte  i  en  særlig  af- 
deling.    Fig.  2  og  8. 

De   fundne  knogler,   træ  og  trækul   samledes   efter   rum 


Fig.  7.     Arbejdet.     Felt  I,  bænk  E  5— 10  undersøges.    De  fundne  sager 

vaskes,  tørres  på  brædter,  forsynes  med  nummer  og  indpakkes  samtidig 

med  at  deres  plads  og  art  bogføres. 

og  lag;  af  knogler  medtoges  alt;  af  træ,  trækul  og  hæssel- 
nødskaller,  som  fandtes  i  betydelig  mængde,  indsamledes 
rigelige  prøver.  Fig.  9  viser  oldsagernes  lejringsforhold  inden- 
for de  rum,  hvor  de  lå  tættest. 

I  begyndelsen  blev  flintaffaldet  bortkastet  efter,  ligesom 
knoglestykkerne,  at  være  optalt  på  sædvanlig  måde  indenfor 
hvert  rum  lag  for  lag;  men  under  arbejdets  gang  bestemtes 
det,  at  alt  flintaffaldet  skulde  medtages  og  opbevares  som 
den  øvrige  del  af  fundet. 

Det  bør  endnu  fremhæves,  at  grundvandet  på  bopladsen 
ved  undersøgelsen  stod  meget  lavt,  lidt  lavere  end  i  de 
nærmeste  tørvegrave  og  i  hovedgrøften,  hvor  dets  stand  var 
3.1 — 3.2  m.  over  havet.    Vandet  lagde  således  ingen  nævne- 

værdig  hindring  i  vejen  for  arbejdet,  hvad  ellers  ofte  er  til- 
fældet under  lignende  forhold.  Undersøgelsen  lettedes  herved 
i  høj  grad. 

Fundet. 

Fundets  hovedbestanddele  var,  som  allerede  nævnt,  træ, 
knogler  og  oldsager. 

Af  træet  indsamledes   navnlig  forkullede  eller  af  ilden 
svedne  stykker,   fordi   disse   bedst   lader  sig  bevare,   idet  de 

ikke  skrumper  ind  ved  udtør- 
ring, revner  eller  forandrer 
struktur,  og  fordi  træarten  let- 
tere bestemmes  på  trækul  end 
på  subfossilt  ved.  Med  bestem- 
melsen af  nogle  løvtræarter 
har  professor,  dr.  phil.  E.  Ro- 
strup ydet  sin  overmåde  vær- 
difulde hjælp;  enkelte  træprø- 
ver har  jeg  undersøgt  under 
mikroskopet,  den  langt  over- 
vejende mængde  af  træet  og 
alt  kullet  kun  ved  hjælp  af 
lupe. 

1033  udførte  bestemmelser 
af  ved  og  bark  fordeler  sig 
efter  træarterne  således: 
Skovfyr  (Pinus  silvestris  L.)  835,  Hæssel  (Corylus  Avel- 
lana  L.)  120,  Ælm  (Ulmus  montana  Sm.)  45,  Asp  (Populus 
tremula  L.)  27,  Birk  (Betida  cfr.  odorata  Bechst.)  6  prøver; 
af  Tørst  (Rhamnus  Frangula  L.)  foreligger  nogle  kulprøver 
fra  III  C  2,  4.  lag,  af  Bøg  (Fagus  silvatica  L.)  et  enkelt 
lille  kulstykke  fra  IV  K  5.  1.  lag.  En  del  af  det  indsamlede 
træ  er  ikke  blevet  undersøgt,  men  bestemmelsen  af  større  mæng- 
der vilde  rimeligvis  ikke  ændre  ovennævnte  forhold  synderligt. 
Det  ses,  at  skovfyrren  er  langt  overvejende  (750  prøver 

Fig.  8.  Oversigtsplan ,  visende 
bopladsens  beliggenhed  ved 
hovedgrøften,  som  sogneskellet 
følger,  samt  dens  inddeling  i 
8  felter,  hvert  på  100  D  m. 

træ,  85  prøver  bark);  særlig  den  mikroskopiske  undersøgelse 
af  veddet,  grenenes  form  og  barken  godtgør  med  sikkerhed, 
at  træarten  er  fyr,  ikke  noget  andet  nåletræ.  Derimod  er 
der  på  hele  bopladsen  ikke  fundet  en  eneste  fyrrekogle.    Så- 

Fig.  9.  Prøve  af  den  optagne  plan  over  oldsagernes  plads  og 
dybde  på  højningen  i  felt  I.  Rummene  G,  H  og  I  1—3  (1  øverste, 
2  midterste,  3  nederste  række).  Gr  =  græstørv.  De  små,  understregede 
dybdetal  foroven  ved  oldsagernes  numre  betegner  tørvens  1.,  2.  og  3.  lag 
(hvert  på  20  cm.)  under  græstørvens  10  cm.  tykke  lag.     V40. 


danne  kunde  ikke  undgå  opmærksomheden;  deres  fraværelse 
turde  afgive  yderligere  støtte  for  antagelsen  af,  at  fyrreskov 
ikke  har  grot  på  stedet,  men  at  træet  ved  mennesker  er 
bragt  herud  fra  skoven  ved  søbredden.  Hæsselen  var  der- 
imod repræsenteret  ikke  blot  ved  træ  og  bark  med  også  ved 
sine  frugter.  Der  taltes  i  de  undersøgte  prøver  24  hele  (mest 
små)  nødder  og  370  større  brudstykker  af  nøddeskaller.  Både 
den  runde  form  (/.  silvestris)  og  de  aflange  former  (f.  ovata 

og  /.  oblonga)  forekom;  den  runde  var  langt  den  hyppigste1. 
Skallen  var  ikke  sjælden  tydelig  ribbet. 

Noget  sikkert  spor  af,  at  nødderne  var  knækkede  af 
mennesker,  har  vel  ikke  kunnet  påvises;  dog  er  det  højst 
rimeligt  for  mange  stykkers  vedkommende;  mærker  af  tænder 
kan  kun  ses  i  enkelte  tilfælde2.  Ikke  få  nødder  er  kløvede 
efter  længden  i  to  halvdele;  dette  forhold  var  påfaldende  og 
kan  forklares  på  forskellig  måde. 

Med  et  stykke  træ,  brugt  som  kølle,  skal  man  kunne  kløve 
nødderne  således,  og  denne  fremgangsmåde  kunde  da  have 
været  anvendt.  Dog  må  mærkes,  at  naturen  selv  kan  frem- 
bringe samme  kløvning  idet  nødden  revner,  når  skallen  udtørres : 
den  »springer  op«  som  en  frugtkapsel  med  to  klapper,  åbnende 
sig  fra  spidsen.  En  række  prøver  herfra  på  forskellige  trin  viser 
denne  sammenhæng.  Sådanne  nødder  er  da  ikke  åbnede  af 
mennesker,  hvad  også  Virchow  har  henledt  opmærksomheden 
på8;  mosens  udtørring  kan  have  bragt  skallerne  til  at  åbne 
sig,  medens  de  ellers  i  moserne  almindelig  forbliver  hele. 

I  øvrigt  kunde  dog  her  endnu  en  -tredje  årsag  komme  i 
betragtning.  H.  Winge  har  oplyst  mig  om,  at  egern  kan  knække 
nødder  netop  således,  at  skallen  kløves  med  lige  brudflader  i  to 
halvdele  uden  mærke  af  tænderne.  Blandt  knoglerne  i  fundet 
forekommer  også  en  enkelt  af  egern;  da  der  nu  ikke  har  været 
skov  ved  bopladsen,  må  egernet  være  bragt  herud  på  søen 
fanget  eller  dræbt.  Den  tanke  har  tidligere  været  fremsat,  at 
stenaldersfolket  har  holdt  egern  i  fangenskab  på  sine  pælebyg- 
ninger4, men  noget  bevis  for,  at  dette  har  været  tilfældet,   kan 


1  Jfr.  Gunnar  Andersson:  Svenska  våxtvårldens  historia. 
Stockholm.  1896.  p.  80. 

2  Knusemærker  af  tanden  fremkommer  langtfra  altid  ved  nød- 
dens knækning. 

3  Rud.  Virchow:  Die  Pfahlbauten  im  nordlichen  Deutschland. 
Zeitschr.  f.  Ethnologie.  Bd.l.  1869.  Berlin,  p.413.  V.  siger  vel,  at  nød- 
der let  springer  op,  når  de  ligger  i  vand  ;  men  det  turde  dog  vel  snarest 
være  den  påfølgende  udtørring,  som  er  årsagen.  Se  Gunnar  An- 
dersson: Hasseln  i  Sverige.  Sveriges  geolog.  Undersokning.  Ser. 
Ca.  Nr.  3.  Stockholm.  1902.  4°.  p.  156,  fig.  1,  2,  20.  Her  også  afbild- 
ninger af  de  forskellige  former  af  nødderne  med  indgående  under- 
søgelse af  disse. 

4  Pælebygning  i  Mondsee  i  Øvre-Østerrig.  M.  Much  i  Mit- 
theilungen  der  Anthropolog.  Gesellsch.  in  Wien.  Bd.  4.  1874.  p.  306. 

dog  lige  så  lidt  føres  her  for  Maglemose,  som  man  har  kunnet 
det  andensteds. 

Gnav  af  mus  ses  ikke  på  nødderne  eller  måske  dog  blot  på 
en  enkelt  nød1,  medens  det  er  overmåde  hyppigt  på  sager  af 
horn  i  dette  fund2,  ligesom  enkelte  knogler  er  musegnavede. 

Flere  nøddeskaller  er  sværtede,  svedne  eller  delvis  for- 
kullede af  ild  fra  bålene. 

Barken  af  hæssel  og  birk  forekom  oftere  i  korte,  ring- 
formede ruller.  De  fleste  var  sikkert  dannede,  afskallede  på 
naturlig  måde;  men  en  af  de  mindre,  2  cm.  vid  og  0.8  cm. 
bred,  bærer  mærke  af  at  være  skåret  til,  og  det  er  ikke  helt 
udelukket,  at  sådanne  barkruller  kan  have  været  anvendte 
til  fiskeri  eller  i  andet  øjemed.  Mærker  af  brug  kan  dog 
ikke  ses.  Små  ruller  af  birkebark  finder  endnu  i  vore  dage 
anvendelse  som  flod  eller  flydholter  for  fiskenet,  og  denne 
betydning  har  man  også  tillagt  slige  barkruller,  der  fandtes 
på  en  stenalders  boplads  på  Gotland3.  På  en  stenalders 
boplads  ved  Schussenried  i  Wurttemberg  fandt  man  et  fad, 
fyldt  med  sådanne  små  ruller  af  birkebark4;  disse  har  måske 
været  bestemt  til  det  samme,  eller  de  brugtes  ved  tilvirk- 
ningen af  birketjære  til  harpiksmasse,  hvorfor  man  også  her 
i  vort  fund  har  haft  anvendelse. 

Ælmens  forekomst  på  bopladsen  i  Maglemose  er  inter- 
essant, bl.  a.  fordi  det  er  første  gang,  denne  træart  er  på- 
vist i  danske  moser.  I  vore  ældste  skaldynger  fra  sten- 
alderen forekommer  ælmekul  derimod  hyppig5. 


1  Sml.  Gunnar  Andersson,  1.  c.  (1896).  p.  80,  fig.  51a. 

2  Samme  iagttagelse  af  musegnav  på  hjortehorn  er  gjort  ved 
pælebygninger  i  Schweiz  (Keller:  Pfahlbauten.  8.  Bericht.  1879. 
p.  13,  28),  ligesom  det  af  Jap.  Steen  strup  er  bemærket  på  horn 
fra  skaldyngen  ved  Mejlgård  (Mus.  Nr.  11423). 

3  Hansson  i  Svenska  Fornminnesforeningens  Tidskrift.  Bd.  10. 
Stockholm.  1900.  p.  11. 

4  Rob.  Munro  :  Lake-Dwellings  of  Europe.  1890.  p.  151. 
5E.  Rostrup  i    Affaldsdynger   fra    Stenalderen    i  Danmark. 

Kjøbenhavn.  1900.  4°.  p.  191. 

Endelig  bør  det  nævnes,  at  der  på  to  brudstykker  af 
fyrrégrene  (Pinus  silvestris),  yderst  i  veddet,  ses  larvegange 
af  barkbiller  (Hylesinini  og  Tomicini);  det  ene  af  stykkerne 
er  svedet  og  forkullet  af  ild  ved  den  ene  ende,  har  altså 
utvivlsomt  været  i  menneskers  hænder.  Gangene  er  gnavede 
af  to  arter  af  barkbiller,  en  større  og  en  mindre. 

Bål  har  der  flammet  på  bopladsen  herude  på  søen.  Her- 
fra hidrører  de  mange  brande  og  trækullet,  som  fandtes  spredt 
overalt  i  tørven.  Desuden  spores  ildens  virkning  ved  fore- 
komsten af  adskillige  stykker  ildskørnet  flint  samt  brændte 
og  svedne  knoglestykker,  deriblandt  knogler  af  elsdyr,  kron- 
dyr og  vildsvin.  Egenlige  bålpladser  og  arnesteder  med 
stenlægninger,  som  disse  kendes  fra  andre  bopladser,  kunde 
derimod  ikke  påvises,  hvilket  også  ganske  stemmer  med, 
at  aflejringen  er  foregået  i  vand,  idet  kullet  er  udkastet  eller 
nedfaldet  fra  bålet  på  tømmerflåden. 

Ilden,  hvorved  bålet  tændtes,  kan  vel  tænkes  frembragt 
på  forskellig  måde.  Noget  bevis  for,  at  gnidning  eller  boring 
i  dette  øjemed  skulde  være  anvendt,  foreligger  her  dog  ikke ; 
sandsynligt  er  det  derimod  af  visse  grunde,  at  man  har  for- 
stået at  skaffe  sig  ild  ved  at  slå  gnister  med  flint,  som  jo 
forekom  i  stor  mængde.  Der  fandtes  nemlig  ikke  blot  et 
enkelt,  5.4  cm.  stort,  stykke  svovlkis,  liggende  øverst  i  snegle- 
dyndet (i  rum  VII  D  3,  2.  lag  sammen  med  en  økse  af  urokse- 
knogle), hvorhen  det  ikke  let  vilde  komme  tilfældig1;  men 
også  en  anden  af  de  til  ildslagningen  brugte  genstande,  fæng- 
stoffet,  var  tilstede,  tønderet,  hvormed  man  opfanger  de  ved 
flintens  slag  mod  svovlkisen  frembragte  gnister. 

1  På  stenalders  bopladsen  på  Gotland  optoges  ligeså  et  par 
små  stykker  svovlkis  (Han  s  s  on ,  1.  c,  p.  14),  og  i  belgiske  huler,  der 
beboedes  i  rensdyrtiden,  bar  man  fundet  svovlkisnyrer  med  tydelige, 
rendeformede  slagmærker,  slagfurer,  anvendte  i  dette  øjemed.  E.  Du- 
pont:  L'homme  pendant  les  åges  de  la  pierre.  2e  édit.  Bruxelles. 
1872.  p.  153,  fig.  29.  Dupont  i  Mémoires  de  l'Académie.  Bruxelles. 
Coll.  in  8°.  Tome  19.  1866.  p.  39.  PI.  IX,  fig.  2. 

Man  fandt  på  bopladsen  et  større  brudstykke  af  en  pore- 
svamp, hvilken  professor,  dr.  E.  Rostrup  har  haft  den 
godhed  at  bestemme  som  Tøndersvamp  (Polyporm  ignia- 
riusFr.).  Denne,  der  som  snyltesvamp  vokser  på  eg,  birk,  bævre- 
asp,  hæssel  og  andre  træarter,  har  lige  til  den  nyere  tid 
også  her  i  Norden  været  anvendt  til  at  fænge  ild  og  navnlig 
til  at  vedligeholde  en  ulmende  ild  på  arnen  natten  igennem.1 
Rostrup  har  hos  os  oftere  fundet  den  subfossil  i  tørv.2  Da  den, 
som  nævnt,  snylter  på  træer,  kan  den  dog  ikke  uden  menneskets 
indgriben  komme  til  steder,  hvor  ingen  træer  gror,  altså  ikke 
til  et  sted  som  bopladsen  i  Maglemose.  Jeg  slutter  heraf, 
at  svampen  i  dette  tilfælde  er  indsamlet  af  stenaldersfolket. 
At  den  endvidere  ikke  er  fulgt  tilfældig  med  ved  sankning 
af  brænde  til  bålet  støtter  jeg  på  den  omstændighed,  at 
tøndersvampen  eller  dens  nære  slægtninge,  der  har  samme 
anvendelse,  kendes  fra  ikke  få  sten-  og  bronzealders  bo- 
pladser i  forskellige  egne  af  Evropa,  hvilken  regelmæssighed 
ikke  ret  vel  kan  skrives  på  tilfældets  regning. 

I  Danmark  har  man  således  fundet  et  frugtlegeme  af  tøn- 
dersvampen på  en  undersøisk  stenalders  boplads  i  Nysted  Nor3. 
Fra  udlandet  kan  nævnes  pælebygninger  i  Bosnien  (Ripac),  Østrig 
(Mondsee),  Norditalien  (ved  Verona  og  flere  steder  ved  Parma ;  her 
ikke  sjælden),  Schweiz  (Moosseedorfsee,  Meilen,  Robenhausen) 
og  Tyskland  (Wangen,  Wismar  og  Gressow),  samt  et  ældre 
stenalders  fund  dybt  i  tørv  ved  Husum  i  Slesvig.  På  pæle- 
bygningen i  Mondsee  fandtes  også  svovlkis,  hvis  forekomst  man 
dog  ikke  har  tænkt  på  at  sætte  i  forbindelse  med  tøndersvampen.4 


1  Jfr.  E.  R  o  s  trup  i  Tidsskrift  for  Skovbrug.  Bd.  4.  Kbhvn.  1880. 
p.182.  E.  Rostrup:  Plantepatologi.  Kbhvn.  1902.  p.376,  %.  154-156. 

2  Ligeså  er  denne  svamp  funden  i  norske,  svenske  og  finske 
tørvemoser.  J.  Holmboe,  1.  c,  1903.  p.  112. 

3  Mus.  nr.  A  17196-17220.  Bestemt  af  E.  Rostrup  som  Po- 
lyporus  igniarius. 

4  Radimskyi  Wissenschaftl.  Mitth.  aus Bosnien  und  derHerze- 
govina.  Bd.  5.  1897.  p.  71.  »Feuerschwanim«.  —  Much:  Die  Kupfer- 
zeit  in  Europa.  2.  Aufl.  Jena.  1893.  p.  11.  Much  i  Mitth.  d.  anthro- 
polog.  Gesell.  in  Wien.  Bd.  6.  1876.  p.  188.  »Buchenschwåmme«, 
»Holzschwåmme«.    —    Strobel  e  Pigorini:    Le  terremare  e  le 

Denne  er  endelig  funden  på  en  forhistorisk  boplads,  hvor 
den  under  alle  omstændigheder  må  være  bragt  hen  af  men- 
nesker; i  Karhof-hulen  i  Westfalen  lå  der  rester  af  svampen  i 
det  fra  oldtiden  stammende  kulturlag1. 

Bortset  fra  hæsselnødderne  er  der  på  bopladsen  i  Magle- 
mose ikke  fundet  levninger  af  planter,  som  kunde  antages 
at  have  tjænt  beboerne  til  føde.  Man  har  her  vistnok  ude- 
lukkende levet  af  kød,  som  jæger-  og  fiskerfolket  har  for- 
stået at  skaffe  sig  af  en  hel  række  forskellige  dyr,  hvis  sønder- 
brudte og  marvkløvede  knogler  fandtes  spredte  over  pladsen 
i  mængde. 

Knoglerne,  hvoraf  en  del  afgaves  til  Zoologisk  Museum, 
er  blevne  undersøgte  af  vice-inspektor  Herluf  Winge,  der 
med  stor  imødekommen  har  meddelt  nedenstående  oversigt 
over  sine  bestemmelser: 

Esox  lucius,  Gedde.  Adskillige  knogler,  deriblandt  mindst 
9  højre  underkæber. 

Enkelte  knogler  af  andre  fiske,  vist  ubestemmelige. 

Emys  orbicularis,  Sumpskildpadde.  En  plade  af  et  bryst- 
skjold. 

Anas  acuta.  Spidsand.  5  ravnenæbsben,  3  overarme,  2  spole- 
ben, 3  stykker  af  albueben,  1  mellemhånd2.  Forskellen  fra 
Anas  penelops,  Pibeand,  kun  ringe. 

Anas  boscas,  Stokand.  3  ravnenæbsben,  1  nøgleben,  11 
overarme  med  øvre  ende,  deraf  5  højre,  6  venstre,  desuden 
4  andre  stykker  af  overarme ;  1  albueben,  1  mellemhånd,  1  skinne- 
ben.   Adskillige  knogler  af  ællinger,  uvist  af  hvilken  art. 


palafitte  del  Parmense.  2  a  relazione.  Milano  1864.  p.  28,  125.  Fund 
fra  Loffia,  tørvemose  nær  ved  Verona.  Nuovo  giornale  botanico  itali- 
ano.  Vol.  22.  Firenze.  1890.  p.  28.  Polyp.  ign.  —  Keller:  Pfahl- 
bauten,  2.  Bericht,  p.  147 ;  3.  Ber.  p.  99.  Polyp.  ign.  —  L  i  s  ch  :  Pfahl- 
bauten  in  Meklenburg.  2.  Bericht.  1867.  p.  26,  46.  Polyp,  igniarius. 
—  J.  Mestorf  i  Mitt.  d.  anthropol.  Ver.  Schl.-Holst.  H.  15.  Kiel. 
1902.  p.  19.  »Baumschwåmme.« 

1  Nachrichten  iiber  deutsche  Alterthumsfunde.  Jg.  5.  1894.  p.71. 
Polyporus. 

2  Angående  fugleknoglerne  jfr.  H.  Winge:  Om  jordfundne 
Fugle  fra  Danmark.  Videnskab.  Medd.  fra  den  naturhist.  Forening  i 
Kjøbenhavn.  1903.  p.  61-109. 

Cygnus  olor ,  Knopsvane.  Ingen  mere  ejendommelige  styk- 
ker findes,  der  klart  kunde  vise  forskellen  fra  C.  musicus,  Sang- 
svanen; men  knoglerne  synes  at  stemme  bedst  med  C.  olor. 
Stykke  af  underkæbe,  bækkenhvirvler,  skulderblad,  8  stykker  af 
overarme,  7  stykker  af  albueben,  7  stykker  af  spoleben,  en 
mellemhånd,  et  fingerled,  stykke  af  et  bækken,  et  helt  mellem- 
fodsben  og  stykker  af  4  andre,  et  tåled.  —  Nogle  knogler  af 
ganske  unge  fugle,  et  ravnenæbsben,  et  lårben,  3  skinneben  o.  a., 
er  vist  også  af  svaner. 

Pagonetta  glacialis,  Havlit.     2  venstre  overarme. 

Podicipes  cristatus ,  Stor  Lappedykker.  Bækkenhvirvler, 
2  brystben,  3  overarme,   1   spoleben,  2  lårben,  3  skinneben. 

Colymbus  arcticus,  Sortstrubet  Lom.  Stykke  af  en  under- 
kæbe, mellemfod. 

Grus  cinerea,  Trane.  Midtstykke  af  overarm,  midtstykke 
af  skinneben. 

Larus  ridibundus,  Hættemåge.     En  overarm. 

Ardea  cinerea,  Hejre.     Midtstykke  af  overarm. 

Botaurus  stellaris,  Rørdrum.  Midtstykker  af  2  uens  albue- 
ben, midtstykke  af  lårben. 

Phalacrocorax  carbo,  Skarv.  Stykke  af  bækken,  stykke  af 
overarm  af  en  ung  fugl,  3  stkr.  af  albueben,  stykke  af  mellem- 
hånd, stykke  af  skinneben,  mellemfod. 

Milvus  ictinus,  Glente.  Øvre  ende  af  albueben,  en  mel- 
lemhånd, begge  knogler  af  ung. 

Haliaetus  albicilla,  Havørn.  Øvre  ende  af  spoleben,  midt- 
stykker af  2  uens  albueben,  midtstykker  af  2  lårben,  et  tåled. 

Picus  martius,  Sortspet.     En  mellemhånd,  hel. 

Garrulus  glandarius,  Skovskade.  Skinneben  uden  nedre 
ende.  Nøje  stemmende  med  skovskaden.  Knoglen  er  af  en  ung 
fugl,  dog  lidt  sværere  end  hos  nøddekrigen.  Om  skade  eller 
allike  kan  der  ikke  være  tale;  ligheden  med  nøddekrigen  er  der- 
imod stor. 

Lepus  europæus,  Hare.     Et  2det  mellemhåndsben. 

Castor  fiber,  Bæver.  Stykke  af  fortand,  en  kindtand,  et 
nøgleben,  3  uens  overarme,  et  spoleben,  3  uens  albueben,  en 
bækkenhalvdel,  2  lårben,  3  uens  skinneben,  et  hælben. 

Sciurus  vulgaris,  Egern.    Øverste  ende  af  et  skinneben. 

Felts  catus  fera,  Vildkat.  Et  skulderblad,  øvre  ende  af 
overarm,  hofteben,  nedre  ende  af  lårben. 

Canis  vulpes,  Ræv.  Et  skulderblad,  nedre  ende  af  en  over- 
arm, spoleben  uden  nedre  ende,  2  uens  skinneben,  et  3dje  mel- 
lemfodsben. 

Canis  familiaris,  Hund.     En   underkæbe-gren    af  en   hvalp 

Aarb.  f.  nord.  Oldk.  og  Hist.  1903.  14 

med  rovtanden  skjult  i  kæben ,  tindingben  og  isseben  lige- 
ledes af  unge,  nakkeben  og  trommeben  af  voksen,  stykke  af 
ringhvirvel,  en  3dje  halshvirvel. 

Ursus  arctusy  Bjørn.  En  øvre  forreste  knudetand,  ung; 
et  pandeben,  nedre  ende  af  overarm  og  et  albueben  af  unge; 
en  underkæbe-gren,  to  øvre  ender  af  albueben,  øvre  ende  af  et 
2det  mellemhåndsben,  2  kloled  af  voksen. 

Martes  sylvatica,  Skovmår.  En  overkæbe,  2  højre  under- 
kæber, stykke  af  hjærnekasse,  en  ringhvirvel,  2  uens  overarme, 
3  uens  albueben,  2  uens  bækkenhalvdele,  5  højre,  5  venstre 
skinneben. 

Meles  taxus,  Grævling.  Et  ansigt,  stykke  af  en  overkæbe, 
stykke  af  hjærnekasse,  4  uens  underkæber,  en  overarm,  2  spole- 
ben, et  albueben. 

Sus  scrofa  ferus,  Vildsvin.  Knogler  i  mængde,  af  hanner, 
hunner,  unge  og  gamle,  blandt  andet:  6  overkæbestykker  med 
hjørnetand-grube  af  gamle  hunner,  2  af  gamle  hanner;  10  over- 
kæber med  bageste  kindtand,  alle  uens;  2  højre  overkæber  med 
mælketænder  og  med  m  1  i  grube;  1  underkæbe  af  voksen  hun 
med  hjørnetand,  2  af  voksne  hanner ;  4  underkæber  med  bageste 
kindtand;  14  underkæber  med  mælketænder,  5  højre,  9  venstre, 
de  yngste  med  m  1  skjult  i  kæben,  nogle  med  m  1  i  frem- 
brud, en  med  m  2  i  frembrud;  mange  løse  nedre  hjørnetænder 
af  orner,  mindst  25  mere  hele,  deraf  15  højre,  og  mange  brud- 
stykker; 2  øvre  hjørnetænder  af  orner;  nogle  få  øvre  og  nedre 
hjørnetænder  af  hunner;  15  højre,  19  venstre  skulderblade;  17 
øvre  ender  af  spoleben;  22  øvre  ender  af  albueben;  21  nedre 
ender  af  skinneben  af  voksne;  20  bækkenhalvdele  af  voksne; 
15  rulleben;   18  hælben;  osv. 

Cervus  capreolus,  Rådyr.  Mange  knogler  af  hanner  og 
hunner,  unge  og  gamle,  deriblandt:  5  hele  pander  med  horn 
og  9  løse  pandeben  med  horn  (et  af  dem  af  et  ungt  dyr  med 
hudklædt  tak)  vist  alle  af  forskellige  dyr;  et  afkastet  horn  og 
flere  brudstykker;  adskillige  stykker  af  underkæber,  deraf  8 
venstre  med  bageste  kindtand  eller  dens  grube,  og  en  under- 
kæbe med  mælketænder  og  med  m  1  i  frembrud;  8  højre,  13 
venstre  skulderblade;  7  højre,  6  venstre  nedre  ender  af  over- 
arme; 7  højre,  4  venstre  bækkenben;  osv. 

Cervus  elaphus,  Krondyr.  Knogler  i  mængde,  deriblandt: 
3  underkæber  af  voksne  (de  to  vist  sammenhørende,  fra  I  F  6, 
2.  lag  og  III  A  2,  3.  lag) ;  en  underkæbe  af  en  unge  med  mælke- 
tænder i  frembrud;  mange  takker,  mere  eller  mindre  forarbej- 
dede, flere  af  dem  naturlig  afkastede ;  adskillige  hvirvler ;  6  uens 
skulderblade;    6   nedre   ender   af  overarme,    vist   uens;    3  uens 

nedre  ender  af  spoleben;  osv. ;  25  hele  nedre  ender  af  mel- 
lemhånds- eller  mellemfodsben  og  13  løse  ledruller  (næsten  alle 
afskårne). 

Alces  machlis,  Elsdyr.  Mange  knogler,  deriblandt:  to  øvre 
fuldstændige  tandrader  og  en  nedre  af  voksen,  vist  alle  sammen- 
hørende (fra  I  K2,  3.  lag,  III  A  2,  2.  lag,  III  B  1,  4.  lag),  nogle 
løse  øvre  og  nedre  kindtænder  af  andre  voksne,  øvre  og  nedre 
kæbestykker  af  mindst  3  unger  med  mælketænder  (den  yngste 
med  tænderne  ikke  fuldt  frembrudte,  den  ældste  med  mælke- 
tænderne stærkt  slidte  og  deres  efterfølgere  rede  til  at  bryde 
frem);  mange  andre  stykker  af  ansigter  og  hjærnekasser,  deraf 
en  pande  af  en  han  med  afskåren  tak,  en  pande  af  en  hun  og 
en  pande  af  mindst  én  unge;  mange  stykker  af  takker;  flere 
hvirvler;  stykker  af  mindst  4  skulderblade;  nedre  ender  af  3 
venstre  overarme ;  2  øvre,  2  nedre  ender  af  spoleben  (det  ene 
med  tilhørende  stykke  albueben :  I  I  4,  3.  lag  og  I  I  3,  2.  lag)  ; 
øvre  ende  af  albueben  (tildannet  som  dolk,  ung);  håndrods- 
knogler,  tildels  sammenhørende,  af  mindst  6  uens  hænder  (en 
af  dem  ung);  stykker  af  3  uens  bækkener;  flere  stykker  af 
lårben  og  skinneben;  2  knæskaller;  5  højre,  3  venstre  rulleben; 
2  højre;  3  venstre  hælben;  3  navic.-cub. ;  1  cuneif.  III;  18  hele 
nedre  ender  af  mellemhånds-  og  mellemfodsben  (alle  afhuggede) 
og  8  løse  ledruller  (også  afhuggede),  flere  andre  stykker  af 
mellemhånd  og  mellemfod,  også  et  stykke  af  en  bitå;  26  øvre 
ender  af  1ste  finger-  eller  tåled;  19  øvre  ender  af  2det  finger- 
eller tåled  (kun  2  hele  led);   18  hele  hovled;  o.  a. 

Bos  taurus  urus,  Urokse.  Mange  knogler:  det  meste  af 
den  ene  side  af  et  ansigt,  flere  andre  stykker  af  hovedskaller, 
en  hornstejle;  adskillige  hvirvler,  deriblandt  2  bageste  lende- 
hvirvler,  sammenhørende,  med  »kunstige«  ledflader  på  ledtap- 
pene (begge  mærkede  I  H  2,  2.  lag,  en  tilhørende  stump  mærket 
I  G  3,  3.  lag.);  flere  ribben;  stykker  af  mindst  5  skulderblade; 
nedre  ende  af  et  spoleben,  håndrodsknogler  af  mindst  5  uens 
hænder;  et  helt  mellemhåndsben  og  nedre  ender  af  3  andre 
(alle  på  en  eller  anden  måde  kunstig  behandlede);  stykker  af 
5  venstre  bækkener  og  1  højre;  2  lårbenshoveder ;  2  stykker 
af  skinneben;  4  knæskaller;  2  rulleben;  4  hælben,  vist  alle 
uens;  3  højre,  3  venstre  navic.-cub.;  13  øvre  ender  af  lste  finger- 
eller tåled;  11  2det  finger-  eller  tåled;  10  hovled.  De  aller- 
fleste af  de  nævnte  knogler  stemmer  ganske  med  uroksens; 
kun  for  enkeltes  vedkommende  kan  det  være  et  spørgsmål,  om 
de  er  af  ualmindelig  små  urokser  eller  af  stort  tamt  kvæg; 
dette  gælder  særlig  to  nedre  ender  af  mellemhåndsben,  begge 
tildannede    (fra  I  K  6,    2.  lag   og  fra   ringgrøften   omkring   eller 

14* 

en  del  af  græstørvlaget  over  felt  I);  snarest  synes  disse  knogler 
at  være  af  tamt  kvæg  (jfr.  side  225  og  293). 

Bos  taurus  domesticus,  tam  Okse.  Fra  øverste  lag  nogle 
knogler  af  kalve,  tildels  sammenhørende. 

Menneske.  Et  lårben  og  et  fingerled  af  voksne,  en 
underkæbe  af  et  barn.  —  HerJuf  wjnge 

Menneskeknogler  findes,  som  bekendt,  ret  hyppig  på 
stenalderens  bopladser,  oftest  dog  kun  i  ringe  antal  og  spredt; 
således  også  her.  Mindst  to  personer,  en  voksen  og  et  barn, 
har  knoglerne  i  dette  tilfælde  tilhørt.  Det  fundne  lårben  af 
en  voksen  viser  mærker  af  snit  og  skrab;  da  det  imidlertid 
lå  i  øverste  tørvelag,  under  græstørven,  ved  hvis  fjærnelse 
spade  måtte  anvendes,  kan  skrabet  antages  at  skyldes  spaden ; 
tilbage  bliver  dog  flere  snitmærker,  hvoraf  nogle  på  den  mod- 
satte side,  som  kunde  synes  at  stamme  fra  oldtiden.  Begge 
knoglens  ender  er  desuden  afbrudte.  Heraf  at  drage  slut- 
ninger om,  at  man  skulde  have  skåret  kødet  af  menneske- 
benene, måske  endog  for  at  spise  det,  vilde  dog  være  ube- 
rettiget. Dertil  er  beviset  altfor  svagt1.  Men  sagen  for- 
tjæner  at  nævnes,  fordi  andre  stenalders  fund  både  fra  Dan- 
mark og  Sverige  kunde  synes  at  pege  i  samme  retning.  I 
affaldsdyngen  ved  Ørumå  fandtes  således  den  afhuggede 
nedre  ende  af  sammenhørende  spole-  og  albueben  af  men- 
neske2, og  den  i  stenalderens  sidste  tid  beboede  hule  »Stora 
Forvar«  på  Stora  Kariso  ved  Gotland  indeholdt  i  kultur- 
laget menneskeknogler,  som  var  behandlede  på  en  måde,  der 
måtte  lede  tanken  hen  på  menneskeæden3;   tilsvarende  for- 


1  Beskadigelse  ved  tidligere  tørveskær  er  således  ikke  udelukket. 
Om  fejltagelser,  foranledigede  ved  knoglers  naturlige  spaltning,  se 
Jap.  Steenstrup  i  Overs,  over  Vid.  Selsk.  Forhandl.  1888.  p.  179. 

2  A.  P.  Madsen  m.  fl. :  Affaldsdynger  fra  Stenalderen  i  Dan- 
mark. 1900.  p.  144 ;  jfr.  p.  80,  110. 

3  O.  Montelius:  Les  temps  préhistoriques  en  Suéde.  Paris. 
1895.  p.  20.  Montelius:  Statens  historiska  Museum.  Kort  beskrif- 
ning  till  vågledning.  Stockholm  1897.  p.  14.  Undersøgelser  af  Hj. 
Stolpe.  Jfr.  Ymer  1890.  Stockholm  1891.  p.  285-287. 

hold  nævnes  fra  andre  lande1.  Dog  bør  man  sikkert  endnu 
modtage  disse  meddelelser  med  stor  varsomhed,  da  flere 
kilder  til  fejltagelse  ikke  er  udelukkede. 

Hunden  er  det  eneste  tamdyr,  hvis  knogler  med  sikker- 
hed er  påvist  blandt  dyrene  fra  stenalderen  i  Maglemose,  et 
forhold,  man  må  tillægge  den  største  betydning.  Hundens 
gnav    ses   desuden   på  mange   knogler  af  andre  dyr. 

Ingensomhelst  rester  fandtes  af  tamt  svin  og  får,  disse 
for  den  yngre  stenalder  så  vigtige  husdyr,  medens  der  af 
oksearten  kun  var  nogle  ganske  få  knogler,  som  vel  kunde 
henføres  til  den  tamme  okse,  men  som  dog  også  kan  have 
tilhørt  den  dværgform,  hvori  uroksen  optrådte. 

De  knogler  af  kalve,  som  optoges  i  det  øverste  lag,  og 
som  tildels  hørte  sammen,  kan  med  rimelighed  antages  at 
stamme  fra  dyr,  som  i  ny  tid  er  omkomne  i  mosen;  i  alt 
fald  vil  de  ikke  kunne  bruges  til  bevis  for,  at  stenaldersfolket 
her  holdt  tamt  kvæg.  På  bopladsen  fandtes  jo  også,  endda 
noget  dybere  (40  cm.  under  mosens  overflade),  en  tøjrepæl 
af  bøgetræ  og  af  ganske  moderne  form,  der  giver  et  tydeligt 
vink  herom.2 

Knoglerne  af  vilde,  ikke  tæmmede  dyr,  tilhørte  30 
arter,  der  for  største  delen  har  været  forud  kendte  fra  sten- 
alderens bopladser  i  Danmark3.  Af  køkkenmøddingernes 
78  arter  af  vilde  hvirveldyr  var  22  arter  tilstede  i  Magle- 
mose, medens  8  er  fundne  i  denne  alene,  nemlig:  Sumpskild- 
padde, spidsand,  knopsvane,  hættemåge,  rørdrum,  glente, 
sortspet  og  skovskade. 


1  Eksempelvis  pælebygningen  ved  Schussenried.  Fraas  i  Corre- 
spondenz-Blatt.  Jg.  1877.  p.  161.  Jfr.  herom  M.  Hoernes:  Urge- 
schichte  des  Menschen.  1892.  p.  97,  men  tillige  E.  Cartailhac:  La 
France  préhistorique.  1889.  p.  140;  Mortillet,  1.  c,  1900.  p.  336, 
og  Piette  i  L'Anthropologie.  T.  7.  1896.  p.  386. 

2  På  dette  sted  fandtes  ingen  oldsager  højere  oppe  i  tørven  end 
70-90  cm.  under  overfladen.    Jfr.  p.  154,  163. 

3  Se  H.  Winge  i  Affaldsdynger  fra  Stenalderen,  p.  178-180. 

Forskellen  beror  ganske  afgjort  derpå,  at  bopladsen  lå  i 
en  indsø,  ikke  ved  havet.  Af  de  56  arter,  der  savnes,  er 
omtr.  42  udelukkede,  fordi  de  lever  i  havet  eller  er  væsen  lig 
knyttede  til  dette.  De  14  øvrige  er:  Tjur,  lille  og  gråstrubet 
lappedykker,  hvepsevåge,  natugle,  ringdue,  stor  flagspet,  krage, 
pindsvin,  rødmus,  los,  ulv,  ilder  og  odder.  Kun  den  sidste  og 
tjuren  forekommer  ret  hyppig  i  skaldyngerne;  at  de  begge 
mangler  i  Maglemose  beror  vistnok  kun  på  en  tilfældighed; 
de  12  andre  er  sjældne. 

Uagtet  havet  kun  er  3  kilometer  borte  fra  bopladsen, 
har  man  fra  stranden  ingen  fangst  og  intet  bytte  bragt  med 
hjem,  hverken  af  skaldyr  eller  højere  dyr;  man  har  her  kun 
levet  af  de  dyr,  der  fandtes  i  bopladsens  nærmeste  omgivelser, 
i  sø,  skov  og  mark.  Dette  forhold  turde  det  være  værdt  at 
lægge  mærke  til;  en  forklaring  derfor  skal  siden  blive  given. 

Fiskeknoglerne  forekom  ret  hyppig  men  ikke  i  større 
mængde,  hvilket  snarest  må  undre;  dog  kunde  disse  små 
knogler  i  den  sejge  tørv  let  undgå  opmærksomheden  og  ikke 
alle  være  opsamlede  og  medtagne. 

Den  rest,  man  fandt  af  sumpskildpadden,  en  skjoldplade, 
bar  ikke  mærker  af  snit,  hvorfor  det  ikke  er  godtgjort,  at 
dyret  er  dræbt  af  mennesket;  det  kunde  jo  i  disse  omgivelser 
have  ført  en  frivillig  tilværelse  og  fundet  en  naturlig  død. 

Man  kunde,  som  alt  sagt,  have  ventet  blandt  affaldet 
at  finde  knogler  af  tjuren,  da  naturforholdene  netop  måtte 
synes  at  stemme  fortrinlig  med  dens  krav.  En  slags  erstat- 
ning haves  i  sortspetten  (Picus martius),  der,  som  H.  Winge 
gør  opmærksom  på,  stiller  lignende  fordringer  til  opholdssted 
med  forekomst  af  nåleskov  som  tjuren,  hvorfor  den  nu  hører 
til  de  største  sjældenheder  som  tilfældig  gæst  her  i  landet, 
medens  den  endnu  lever  både  syd  og  nord  for  Danmark1. 
Af  de   andre   dyr  frembyder   elsdyret    størst   interesse,    fordi 


1  H.  Winge:  Om  jordfundne  Fugle  fra  Danmark.    Videnskab. 
Meddel,  fra  den  naturhist.  Forening  i  Kjøbenhavn.  1903.  p.  103. 

det  hidtil  kun  var  sparsomt  kendt  fra  en  enkelt  dansk  stenalders 
boplads,  Ertebølle-dyngen  ved  Limfjorden.  Påfaldende  er  derfor 
den  store  mængde  knogler  i  vort  fund,  der  godtgør,  at  dyret  på 
Sælland  endnu  har  levet  samtidig  med  stenaldersfolket  og  været 
stærkt  efterstræbt  af  dette,  som  vel  navnlig  har  jaget  det 
for  kødets  skyld  men  også  forstået  at  bruge  dets  knogler, 
horn  og  tænder  til  redskaber  og  smykker. 

I  øvrigt  forekom  knoglerne  af  krondyr,  rådyr,  urokse  og 
vildsvin  i  størst  mængde,  hvorved  skovens  nærhed  antydes; 
haren,  der  nærmest  er  et  markdyr,  savnedes  dog  heller  ikke. 
Bæveren  har  sagtens  bot  i  selve  søen,  hvor  bopladsen  lå; 
bæverstokke  fandtes  dog  ikke. 

Det  hele  antal  af  opsamlede,  ikke  til  redskaber  til- 
dannede stykker  af  knogler  og  horn  beløb  sig  til  366  7,  for- 
delte temmelig  regelmæssig  over  pladsen,  pletvis  og  navnlig 
i  et  bælte  tværs  over  højningen  gennem  felt  I  dog  tættere 
samlede  og,  ligesom  oldsagerne,  optrædende  i  alle  lag  fra 
overfladen  af  det  højeste  parti  til  bunden,  talrigst  eller  langt 
overvejende  i  mængde  dog  nedefter  i  vandtørven  imod  snegle- 
dyndet, i  hvis  øverste  del  enkelte  knogler  kunde  være  ned- 
sunkne.    Fig.   5    og   6  (side  158  og  172)  oplyser  herom. 

Også  de  forskellige  dyrearter,  hvis  knogler  blot  forelå  i 
tilstrækkelig  stort  antal,  forekom  fra  øverste  til  nederste 
lag;  dette  galdt  således  både  urokse,  vildsvin,  elsdyr,  kron- 
dyr og  rådyr. 

En  meget  stor  mængde  af  takkerne  og  knoglerne,  over 
400  stykker  eller  11  °/o,  bærer  mærke  af  snit. 

Kronhjortens  afkastede  takker  har  man  opsamlet,  eller 
man  har  afslået  takkerne  fra  pandebenet  og  siden  ved  mange 
snit  skåret  dem  i  mindre  stykker.  En  lignende  fremgangs- 
måde blev  anvendt  ved  elsdyrets  takker. 

Om  redskaber  og  om  forarbejder  til  sådanne  af  ben  og 
horn  skal  blive  talt  nedenfor  i  det  følgende  afsnit,  der  be- 
handler oldsagerne. 

Oldsagerne  tilhørte  alle  stenalderen;  de  var  dannede 
af  sten,  af  ben  eller  horn1.  At  der  ikke  fandtes  spor  af 
metal  kan  ikke  undre.  Mærkeligere  er  det,  at  redskaber  af 
træ  ganske  savnedes,  uagtet  lejringsforholdene  måtte  være 
særlig  gunstige  for  sådannes  bevaring.  Navnlig  er  den  fuld- 
stændige mangel  af  træskafter  til  redskaberne  påfaldende; 
det  må  vel  antages,  at  de  forarbejdede  genstande  af  træ, 
som  har  kunnet  flyde  på  vandet,  er  skyllede  bort  af  strøm- 
ninger, medens  kun  de  tungere  oldsager  er  sunkne  til  bunds 
i  søen. 

I  det  følgende  skal  vi  gennemgå  rækken  af  de  redskabs- 
former,  som  fundet  omfatter.  De  sjældnere,  som  ikke  tid- 
ligere har  været  nærmere  behandlede,  skal  blive  mere  ud- 
førlig beskrevne  og  afbildede. 

Formens  udbredelse  indenfor  og  udenfor  vort  land  skal 
live  eftersporet,  for  at  man  derigennem  kan  få  oplysning  om 
området  for  den  kultur,  hvortil  formerne  hører. 

Længe  har  man  for  stenalderens  vedkommende  været 
tilbøjelig  til  at  søge  alle  sammenligningsled  i  Vestevropa,  og 
grunden  hertil  er  let  at  indse:  stoffet  har  her  været  langt 
rigere  og  lettere  tilgængeligt;  men  det  har  medført  en  ensidig- 
hed i  opfattelsen,  som  sikkert  vil  vise  sig  at  være  urigtig. 
Også  mod  syd  og  øst  må  blikket  rettes.  Det  er  særlig  lan- 
dene omkring  Østersøen,  i  hvilke  vor  fundgruppe,  så  vidt 
man  endnu  kan  skønne,  hører  hjemme2. 


1  I  Nationalmuseet ,  hvor  fundet  er  indgået ,  er  det  betegnet 
med  nr.  A  18269. 

2  Jeg  benytter  her  lejligheden  til  at  bringe  min  bedste  tak  til 
bestyrelserne  for  og  embedsmændene  ved  de  museer,  hvorfra  stoffet 
til  denne  afhandling  er  hentet.  Først  og  fremmest  da  Nationalmu- 
seet i  København.  Dernæst  de  andre  museer,  hvor  jeg  har  været  i 
stand  til  selv  at  gøre  studier  i  dette  øjemed :  Lund,  Konigsberg, 
Danzig,  Stettin,  Stralsund,  Neubrandenburg,  Berlin,  Hannover,  Hil- 
desheim,  Rostock,  Schwerin,  Lubeck,  Kiel,  Oldenburg,  Leiden,  Brux- 
elles, Namur  og  Liege.  Endelig  Nationalmuseet  i  Stockholm,  hvorfra 
jeg  har  modtaget  oplysninger,  og  flere  privatsamlinger,  hvortil  jeg 
har  haft  adgang,  og  som  nævnes  nedenfor. 

For  at  bestemme  det  trin  af  kulturudviklingen  og  der- 
med det  tidsafsnit,  hvortil  fundet  må  henføres,  er  det  nød- 
vendigt at  følge  formens  optræden  gennem  et  længere  tids- 
rum, begyndende  tidligere,  sluttende  senere.  Målet  må  være 
at  finde  netop  den  plads  i  udviklingskæden,  hvor  det  frem- 
dragne led  passer  ind.  Vanskelighederne  herved  lader  sig 
langt  fra  alle  overvinde,  navnlig  ved  en  fundgruppe  som 
denne,  der  hidtil  har  været  såre  lidet  kendt;  men  tiden  synes 
nu  dog  kommen  til  at  gøre  et  forsøg. 

Hvilket  resultat  undersøgelsen  nu  eller  siden  end  måtte 
føre  til,  vil  fundet  fra  Maglemose  stedse  bevare  sin  betyd- 
ning derved,  at  dets  talrige  redskabsformer  hører  sammen  og 
således  gensidig  belyser  hverandre  m.  h.  t.  brug  og  tid. 

Vi  skal  herefter  lære  formerne  at  kende. 

Stenredskaberne  var  med  få  undtagelser  alle  af 
flint;  fra  deres  tildannelse  stammede  en  stor  mængde  flint- 
affald, der  viser,  at  tildannelsen  er  foregået  på  stedet  selv. 

Som  et  meget  vigtigt  træk  må  straks  fremhæves,  at 
der  blandt  dette  affald,  på  hele  bopladsen  i  Maglemose,  ikke 
fandtes  den  mindste  splint  eller  spån  af  flint  med  slebne 
flader,  end  sige  noget  slebet  flintredskab.  Havde  sådanne 
været  brugte  her,  vilde  man  sikkert  have  fundet  deres  spor; 
derfor  taler  erfaringen  fra  alle  andre  større  fund. 

På  den  af  museet  undersøgte  del  af  bopladsen  (300  □  m. 
stor)  fandtes  ialt  15469  stykker  flintaffald,  fordelte  gennem 
lagene.  Særlig  rigelig  forekom  dette  affald  nær  midten  af 
bopladsen  i  felt  I  bænk  E,  hvor  der  i  fem  forskellige  rum 
med  1   □  m.  overflade  optoges   nedenstående  antal  stykker: 

Flintaffald     Hovedfelt  I. 

I  Omtrentlig  El  E2  E3  E4  E5 

ljd^-  dybde.  cm. 

Græstørvlag 0-10  mgl.  80  25  137  71  stk. 

1.  Tørvelag 10—30  42  50  7  37  57     - 

2.  —         30-50  73  34  9  15  37     - 

3.  -        . .  ...50—70         189  270  99  93  72     - 

lait  ...  304  434        140         282        237  stk. 

En  nøjere  undersøgelse  af  dette  flintaffald  vilde  vistnok 
kunne  lede  til  vigtige  slutninger  om  redskabernes  tildannelse 
m.  m. ;  men  et  sådant  studium  vilde  let  blive  både  meget  omfat- 
tende og  brydsomt,  hvorfor  der  her  må  gives  afkald  derpå. 

En  overgang  fra  affaldet,  der  har  allehånde  uregelmæssige 
former,  til  redskaberne,  danner  spånerne,  hvis  form  vel 
også  er  bestemt  af  tilfældet,  men  som  dog  hyppig  har  været 
tagne  i  brug*. 

Det  redskab,  der  på  så  mange  af  stenalderens  bopladser 
forekommer  i  langt  overvejende  mængde,  flintflækken,  var 
i  Maglemose  forholdsvis  sjældent.  De  strængeste  for- 
dringer til  en  regelmæssig,  typisk  form  og  en  antagelig  længde 
opfyldtes  egenlig  kun  af  en  enkelt  flække  (11. 2  cm.  lang); 
men  en  vis  mængde  (67)  kortere  og  tarveligere  stykker,  til 
dels  brudstykker,  kunde  dog  endnu  til  nød  henregnes  til 
flækkerne.  Hvad  der  var  for  ringe  blev  snarest  at  betegne 
som  spåner;  disse  var  til  gengæld  talrige  (248  stk.). 

I  mængde  forekom  også  spdnblokke,  flækkeblokke  og  knuder. 
Disse  former,  der  ikke  var  skarpt  afgrænsede  fra  hverandre, 
er  nylig  blevne  meget  indgående  undersøgte  af  Sophus 
Muller  ved  behandlingen  af  det  fra  de  store  skaldynger 
stammende  betydelige  materiale1.  Der  skal  her  derfor  blot 
henvises  til  denne  fremstilling.     lait  fandtes  316  stk. 

Overensstemmende  med  flækkernes  ringe  antal  var  de 
egenlige  flækkeblokke  heriblandt  meget  få. 

Det  kan  bemærkes,  at  al  flint  i  fundet  havde  en  farve, 
der  skiftede  mellem  hvid,  grå,  blå  og  sort,  medens  de  røde, 
gule  og  brune  farver  slet  ikke  forekom. 

Ret  ejendommeligt  for  dette  fund  synes  det  at  være,  at 
så  mange  spåner  og  afslagne  stykker  af  knuder  eller  blokke 
er  tildannede  til  brug  eller  dog  viser  spor  af  at  være  brugte. 
Stykkets  kant  er  tilhugget  på  samme    måde  som   skiveskra- 

1  A.  P.Madsen,  Sophus  Muller  m.  fl. :  Affaldsdynger  fra 
Stenalderen  i  Danmark,  undersøgte  for  Nationalmuseet.  Kbhvn.  1900. 
4°.  p.  89. 

berens,    men   det   savner   dette   redskabs   regelmæssige   form, 
medens  anvendelsen  muligvis  har  været  den  samme. 

Spånskrabere,  mest  flækkelignende  spåner,  hvis  ene  kant 
var  tildannet  som  skraberæg,  forelå  i  et  antal  af  136  stykker, 
hvortil  kommer  38  blok-  eller  knudeskiver  med  lignende  til- 
dannelse af  kanten,  og  nogle  spåner,  som  kun  på  en  kort 
strækning  af  denne  har  et  ved  flere  slag  eller  ved  brug  frem- 
bragt dybere  indhak.  I  nogle  tilfælde  strækker  tilhugningen 
sig  over  begge  kanter  eller  helt  rundt.  Spånskraberne  kan 
betragtes  som  en  simplere  grundform  for  de  nedenfor  følgende 
former,  der  dog  ikke  derfor  netop  behøver  kronologisk  at 
have  udviklet  sig  af  hine.  Længden  er  2.5 — 10.0  cm.  Det 
afbildede  stykke  (fig.  10)  er  på  oversiden  tilhugget  langs 
begge  kanter;  under  det  parti,  der  bærer  skorpe  (ved  spidsen 
forneden  tilvenstre  i  figuren),  er  kanten  tilhugget  på  undersiden. 

Flækkeskraberen  foreligger  dels  med  udbuet,  dels  med 
indbuet  æg;  i  alt  dog  kun  3  stykker,  3.5 — 6.9  cm.  lange. 
Formen  som  SM.  I1,  12  og  13. 

Skraberen  med  indbuet  æg  eller  med  indhak  i  kanten 
kunde  vel  være  anvendt  til  dermed  at  glatte  overfladen  af 
de  trinde  benredskaber  som  benoddene  o.  a.  Den  sidste  af 
de  to  former  brugtes  allerede  i  palæolitisk  tid2. 

.  Skiveskraberen  optræder  med  31  stykker,  2.6 — 7.4  cm. 
lange;  nogle  er  af  den  runde,  andre  af  den  aflange  form 
(SM.  I,  146  og  147).  Tilhugningen  af  skraberæggen  er 
oftest  omhyggelig  udført,  som  det  ses  af  omstående  afbild- 
ning, fig.  11,  der  viser  den  lille,  runde  form.  Det  lyse  parti 
er  skorpe.  Undersiden  har  meget  tydelig  slagbule.  Den 
omhyggelige  tildannelse  er  regel,  selv  hvor  en  lille  og  tarvelig 
skive  er  valgt.  For  skiveskraberens  kronologiske  stilling  og 
forhold  til  dette  fund  skal  nedenfor  nærmere  blive  gjort  rede. 

Flækkekniven  (SM.  I,  143  og  144)  forekommer  her  i  tre 

1  Sophus  Muller:  Ordning  af  Danmarks  Oldsager.  Stenalderen. 
Kbhvn.  1888.  4°.  Citeres  her  som  SM.  I. 

2  Jfr.  J.  Niiesch:  Das  Schweizersbild.  1896.  p.301,313.Taf.XI. 

små  eksemplarer,  5.7 — 6.3  cm.  lange.  Den  ene  har  indsnit 
for  neden  til  fastgørelsen  af  et  skaft.  Lignende,  dog  uden 
indsnit,  kendes  fra  vore  ældre  affaldsdynger1;  tilsvarende  små 
flækkeknive  med  skaftindsnit  haves  også  fra  rensdyrtidens  bo- 
pladser i  udlandet2. 

Til   redskaber  med  borespids   kan   henføres    6   stykker: 


Fig.  10.  Vs. 


Fig.  11.  Vi. 


Fig.  12.  V2. 


1  tykt  bor  (SM.  I,  28;  11.5  cm.  langt),  4  tynde  bor  (SM.  I, 
30;  5.5 — 8.8  cm.  1.)  og  1  flækkebor  (SM.  I,  32;  5.7  cm.  1.). 
Det  ene  af  de  tynde  bor  er  tilspidset  mod  begge  ender. 

Stenredskaber,  der  kan  være  brugt  som  økser,  fore- 
kommer kun  i  ringe  antal  i  fundet. 

Til  skivespalterne  (SM.  I,  14)  må  henføres  2  stykker, 
hvis  form  dog  afviger  lidt  fra  typen.  På  den  ene  er  hele 
æggen  knækket  af;  ved  den  anden  er  kun  et  hjørne  afbrudt. 
Længden  6.3  og  7.5  cm.     Fig.  12. 

En  enkelt  økse,  dannet  af  en  flintkærne,  har  typisk  form 
med  to  hvælvede  sideflader  (SM.  I,  18),  12.2  cm.  lang.  Næsten 
hele  æggen  er  afbrudt.  Den  ene  side  bærer  skorpe  på  hele  fladen, 


1  S.  M ti  11  er  i  Affaldsdynger  fra  Stenalderen  i  Danmark.  Kbhvn. 
1900.  4  °.  p.  47.  Tavle  VI,  fig.  33;  p.  118,  fig.  6. 

2  Jakob  Niiesch  :  Das  Schweizersbild,  eine  Niederlassung  aus 
palaeolithischer  und  neolithischer  Zeit.  (Neue  Denkschriften  d.  allg. 
schweiz.  Gesellsch.  f.  d.  ges.  Naturwiss.  Bd.  35.  1896).  Zurich.  1897. 
4  °.   p.  326.  Taf.  XIII,  fig.  27. 


EN  STENALDERS  BOPLADS  I  MAGLEMOSE  VED  MULLERUP. 


207 


den  anden  kun  på  en  stribe  ved  midten.  Hertil  slutter  sig 
4  stykker,  der  ikke  afviger  mere  fra  hovedformen,  end  dette 
ofte  er  tilfældet  med  bopladsernes  økseredskaber,  samt  3 
mere  afvigende  former,  der  kun  med  tvivl  kan  stilles  sammen 
med  denne  type.  Tre  ejendommelig  tilspidsede  stykker  med 
en  flad  og  en  hvælvet  side  er  vistnok  nakke- 
ender af  tværøkser  (SM.  I,  19),  hvis  æg- 
ende  er  afknækket.  7.5 — 9.5  cm.  lange.  Den 
hvælvede  side  er  på  det  ene  stykke  til- 
hugget med  særlig  omhu.  Fig.  13.  Tarve- 
lig tilhuggede  flintstykker  af  ubestemmelig 
form,  nærmest  lignende  økserne  og  af  stør- 
relse som  disse,  foreligger  i  et  antal  af  9; 
8.5 — 12.5  cm.  lange. 

Mærkeligter  det,  at  fundet  ingen  flække- 
spaltere  indeholdt;  de  tværæggede  pile,  der 
kun  hører  hjemme  i  den  neolitiske  tid1,  er 
jo  ellers  almindelige  på  stenalderens  bopladser  både  hos  os  og 
andensteds  i  Evropa;  men,  formen  er  ikke  ældre  end  vore 
ældste  køkkenmøddinger.  Som  flintpile  har  derimod  her  måske 
tjænt  to  små  redskaber,  der  er  formede  henholdsvis  af  en 
skive  og  af  en  flække  ved  tilhugning  langs  kanterne,  der  er 
således  indadbuende,  at  en  smallere  skaftende  dannes  mellem 
slagbulen  forneden  og  den  tværstillede,  til  siderne  udvidede 
æg  foroven.  Æggen  er  dog  på  flækkestykket  afknækket,  på 
det  af  en  skive  dannede,  beskadiget,  hvorfor  bestemmelsen 
bliver  lidt  usikker.  Længden  er  4.3  og  3.2  cm.  Et  andet 
lille  flintredskab,  der  sikkert  også  må  opfattes  som  pil,  er 
afbildet  i  omstående  figur  14.  Det  er  dannet  af  en  lille  spån 
med  en  tykkere  og  en  tyndere  kant.  Den  tykkere  kant  er 
helt  igennem  tilhugget  som  ryg  i  en  svagt  udadkrummet  bue, 
medens   den   tynde,    æggen,    kun   viser  tilhugning   langs   den 


Fig.  13.  Vi. 


1  L.  Zinck:  Nordisk  Archæologi.  Stenalderstudier  II.  Kbhvn. 
1893.  p.  1—19. 

nedre  del,  der  efter  al  rimelighed  har  været  indsat  i  et  skaft 
af  træ.  De  to  fundne  stykker  af  denne  form  har  længden 
3.3  og  3.9  cm. 

Disse  små,  enæggede  pilespidser  med  længdeæg  og  skaft- 
tunge kendes  endnu  kun  i  ringe  antal  fra  Danmark.  Først 
i  den  seneste  tid  er  sådanne  indkomne  til  Nationalmuseet. 
De  savnes  i  de  store  bopladsfund.  Et  enkelt  stykke  af 
ganske  samme  form  er  fundet  i  en  mose  ved  Nørstoft 
i  Sevel  sogn,  midt  imellem  Holstebro  og  Skive1.  Et 
større  antal  er  af  lærer  Frode  Kristensen  optaget 
på  flere  stenalders  bopladser  i  Gudenådalen  ved  lands- 
byen Tørring  vest  for  Horsens  2.  De  fleste  af  disse  små 
flintredskaber  har  dog  en  lidt  afvigende  form,  idet 
ægkanten  med  få  undtagelser  er  uden  tilhugning  i  hele 
Fig.14.  sjn  længde,  således  at  der  ingen  skaftspids  er  dannet. 
Formen  har  en  række  varianter;  ved  en  af  disse  er 
den  tilhuggede  ryg  formet  i  vinkel,  omridset  trekantet. 

Også  mod  øst,  i  Skåne,  træffes  disse  enæggede  pile- 
spidser. I  greverne  Chr.  og  Fritz  Reventlows  samlinger  i 
Lund  har  jeg  haft  lejlighed  til  at  se  flere  sådanne,  som  var 
fundne  dels  på  stenalders  bopladser  ved  Ringsjon,  dels  på 
bakkerne  vest  for  søen  indtil  en  afstand  af  flere  kilometer 
fra  bredden. 

Den  enæggede  flintpil  med  længdeæg  forekommer  hyp- 
pigere i  landene  mod  syd,  hvor  rækken  af  varianter  er  ganske 
den  samme  som  hos  os. 

Straks  hinsides  Østersøen  har  man  fundet  disse  små  pile, 
hvoraf  nogle  har  tilhugget  skaftspids,  på  flere  bopladser  mel- 
lem Dammgarten  og  Barth  ved   bredden  af  fjorden  (6  mil  SØ. 


1  Mus.  nr.  A  13751. 

2  Mus.  nr.  A  17276-17308.  Hermed  kan  sammenlignes  to  pile- 
spidser fra  en  boplads  ved  Hammeren  på  Bornholm.  Mus.  Nr.  A  10735. 
—  Når  skaftspidsen  mangler,  lader  formen  sig  undertiden  vanskelig 
skelne  fra  flækkeboret  (S  M.  I,  32). 

for  Gedser)1.  Hedeegnene  V.  og  SV.  for  Luneburg  har  ydet 
andre  fund2.  Ved  Wehlen,  Bispingen  og  Steinbeck,  steder,  af 
hvilke  de  to  sidste  ligger  ved  åen  Luhe,  en  biflod  til  Elben, 
er  truffet  bopladser,  der  turde  tilhøre  en  tidlig  neolitisk  periode. 
Sammen  med  små  skrabere,  lignende  dem  fra  Maglemose,  flint- 
blokke, spåner,  spånskrabere  og  flintaffald  optoges  her  en  del 
ftintpile  i  de  forskellige  formændinger,  medens  der  ikke  fandtes 
noget  lerkarskår  og  end  ikke  nogen  stump  af  sleben  flint  eller 
andre  redskaber  fra  yngre  tid8. 

Pilespidserne  kendes  fremdeles  fra  stenalders  bopladser  ved 
Dove-See  og  Mittelriede  i  Braunschweig,  ved  Schmockevitz  (ved 
Zeuthener  See),  Kladow  og  Rhinow,  alle  i  omegnen  af  Berlin,4 
samt  fra  bopladser  i  Posen,  i  den  sydlige  del  af  russisk  Polen5 
og  i  guvernementet  Vilna  nær  den  russisk-preussiske  grænse6. 

I  Frankrig  og  Belgien  forekommer  endnu  hyppigere  disse 
ældre  former  af  flintpile,  —  de  samme  varianter  af  små  flække- 
spåner  med  tilhugning  langs  den  ene  kant  men  oftest  uden 
tydelig  skaftspids  — ,  og  tiden,  i  hvilken  de  hører  hjemme,  kan 
her  sikrere  bestemmes;  det  er  slutningen  af  den  palæolitiske 
og  begyndelsen  af  den  neolitiske  tid,  perioden  Tardenoisien. 

Pilene  er  almindelige  i  hulefund  og  andre  bopladsfund 
fra  rensdyrtiden  i  det  nordøstlige  Spanien7,  i  Frankrig8,  Belgien9, 


1  Et  større  antal  har  jeg  set  i  Provinzial-Museum  fur  Neu- Vor- 
pommern und  Rugen  i  Stralsund. 

2  Provinzial-Museum  i  Hannover.    Invent.  nr.  12126-13002. 

8  E.  Bracht:  Vorgeschichtliche  Spuren  in  der  Liineburger 
Heide.  Correspondenzblatt  des  Gesammtvereins  der  deutschen  Ge- 
schichts-  und  Alterthumsvereine.  Jg.  28.  1880.  Darmstadt,  p.  1. 
Taf.  II,  Fig.  27-29 ;  III,  Fig.  50-52;  X,  Fig.  161, 171.  Museet  i  Hannover. 

4  Museum  fur  Volkerkunde  i  Berlin. 

5  Stykker  herfra  i  Nationalmuseets  komparative  samling.  Mus.  nr. 
O.  A.  VI,  1  72,  1  98. 

6  Swiatowit.  Tom.  3  (1901).  Warszawa.  Tab.  VII-IX.  En 
række  former. 

7  Matériaux.  Vol.  17  (1882-83).  p.  297.  fig.  131.  E.  Cartailhac: 
Les  åges  préhistoriques.  Paris  1886.  p.  45.  fig.  51-53. 

8  Cartailhac  &  Boule:  La  grotte  de  Reilhac.  Lyon.  1889.  4°. 
p.  34,  fig.  18-22.  Lartet  &  Christy:  Reliquiæ  Aquitanicæ.  II.  Lon- 
don. 1875.  4°.  p.  175.  A.  PI.  XLI,  fig.  20.  Mortillet:  Musée  préhi- 
storique.  Paris.  1881.  PI.  XVIII,  fig.  114-115,  PI.  XXI,  fig.  140-142.  L'An- 
thropologie.  Tome  9.  1898.  p.  543.  T.  10.p.394,  fig.  17 :  p.450,  fig.  10-12. 

9  E.  Dupont:  L'homme  pendant  les  åges  de  la  pierre  dans  les 
environs  de  Dinant-sur-Meuse.  2e  édit.  Bruxelles  1872.  p.  148.  Fig.  23. 

det  nordlige  Schweiz,  x  Østrig  og  Rusland  2,  såvelsom  i  hyttetomter 
og  andre  bopladsfund  fra  tidligst  neolitisk  tid  i  England3,  Belgien4, 
Frankrig,  Portugal,  Italien,  Krim,  Nordafrika,  Syrien  og  Indien5. 

Formen  afløstes  senere  af  tværpilene,  flækkespalterne,  til 
hvilke  en  række  overgangsformer  kan  påvises. 

I  et  enkelt  tilfælde  i  vort  fund  fra  Maglemose  var  flinten 
anvendt  som  »flintkugle«  eller  slagsten  (SM.  I,  38).  Det  let 
tilhuggede  flintstykke  bærer  knusemærker  på  de  afstødte 
kanter;  ved  brugen  var  det  revnet;  de  sprængte  dele  lå  sam- 
men og  viste  sig  at  passe  til  hverandre.  Længden  9.5  cm. 
Slagsten  af  kvartsit,  sandsten  og  granit  med  afstødte  slag- 
flader (form  SM  I,  39)  forekom  i  et  antal  af  15,  hvoraf  dog 
nogle  kun  med  lidt  tvivl  kan  henføres  hertil  som  virkelige 
redskaber.     Tværmålet  er  5.3 — 12.5  cm. 

Foruden  disse  slagsten  og  det  tidligere  (side  192)  omtalte 
stykke  svovlkis,  der  vel  kan  formodes,  men  ikke  fuldt  bevises,  at 
være  brugt  som  ildsten,  indeholder  fundet  fra  Maglemose 
endnu  kun  et  enkelt  redskab,  som  er  af  en  anden  stenart 
end  flint,  nemlig  en  stenkølle  af  grå,  temmelig  løs  sandsten. 
Den  er  dannet  af  en  afrundet  rullesten,  der  er  uregelmæssig 
formet  af  naturen  og  noget  flad,   6.0  cm.  i  tværmål.    I  hver 

1  Niiesch:  Das  Schweizersbild.  Ziirich.  1896.  4°.  p.  326.  Taf. 
XIII,  fig.  30-32  (dog  utydelige  og  usikre). 

2  Much:  Kunsthistorischer  Atlas.  Wien.  1889.  I.  Taf.  IX,  fig.  7 
(Marchegg).  —  Stenalders  boplads  i  byen  Kijef. 

3  J.  Evans:  Ancient  Stone  Implements.  2.  edit.  London.  1897. 
p.  325,  502.  British  Museum.  A  Guide  to  the  Antiquities  of  the  Stone 
Age.  1902.  p.  110,  fig.  132.  Journ.  Anthr.  Inst.  Vol.  25.  p.  137.  PL  XII. 

4  Samlingerne  i  Liége  og  Bruxelles.  Ed.  de  Pierpont:  Ob- 
servations sur  de  tres  petits  instruments  en  silex.  Bull.  de  la  Société 
d'Anthropol.  de  Bruxelles.  Tome  XIII.  1894-95.  Særtr.  PI.  XVIII. 
Lerkarskår  og  slebne  flintredskaber  træffes  her  under  uforstyrrede 
forhold  ikke  sammen  med  pilespidserne  af  denne  form. 

5  Fund  fra  Coincy-l'Abbaye  mellem  Paris  og  Reims.  La  so- 
ciété, l'école  et  le  laboratoire  d'anthropologie  de  Paris  a  l'exposition 
universelle.  Paris.  1889.  p.  194.  fig.  98-105 :  pointes  å  dos  abattu.  — 
Mas-d'Azil.  L'Anthropologie.  T.  7.  Album.  PI.  XXIII,  fig.  10-11.  Adr. 
de  Mortillet  i  Revue  mens.  de  l'Ecole  d' Anthr.  de  Paris.  6e  ann. 
Tomeli.  1896.  p.  377.  Hoernes:  D.  diluv.  Mensch.p.94.  Udbredelsen. 

af  de  to  modstående,  svagt  hvælvede  sider  er  indboret  et 
tragtformet  hul.  Tragtenes  akser  peger  meget  nær  i  for- 
længelse af  hinanden,  og  det  synes  rimeligt,  at  man  har 
villet  gennembore  stenen,  men  at  arbejdet  ikke  er  blevet  fuld- 
ført. I  den  ufærdige  form  har  stenen  imidlertid  været  brugt, 
hvad  de  afstødte  kanter  tydelig  viser. 
Fig.  15.  Dette  forhold  er  bestemmende  for 
at  opfatte  den  som  kølle,  tilhørende  typen 
SM.  I,  120  eller  bedre  Mortillet:  Musée 
préhistorique  (1881).  PI.  LUI,  fig.  498 
(stykke  fra  Danmark).  Fra  tilhugningsste- 
nene  (SM.  I,  199),  som  den  i  øvrigt  meget 
ligner,  afviger  den  ved  at  hullerne  er 
tragtformede,  ikke  fladt  skålformede,  og 
derfor  mindre  egnede  til  støtte  for  fing- 
rene1. Foruden  knusemærkerne  ses  på  overfladen  nogle  lige- 
som slebne  flader  og  nogle  længderidser,  der  vel  er  frem- 
komne ved  brugen. 

Stenredskaber  af  denne  art  med  dobbelt-tragtformet 
gennemboring  har  man  dog  også  villet  tyde  som  sænkesten 
til  fiskenet2,  en  anvendelse,  hvorfor  fundforholdene  i  det 
hele  vel  her  kunde  tale,  men  som  ellers  ikke  vilde  være  til- 
strækkelig begrundet  ved  redskabets  form.  Tilsvarende  sten- 
køller eller  slagsten  er  vel  ikke  sjældne,  men  er  kun  i  få  til- 
fælde trufne  på  vore  stenalders  bopladser.  I  udlandet  kendes 
de  fra  rensdyrtiden3  og  den  nærmest  følgende  tid. 

Redskaber  af  ben  og  horn  var  i  Maglemose  usæd- 


1  Jfr.  J.  Evans :  Ancient  Stone  Implements.  2.  ed.  1897.  p.  238, 
fig.  160.    Proceedings  Soc.  Antiq.  Scotland.  Vol.  29.  1895.  p.  218. 

2  Ch.  Rau:  Prehistoric  Fishing  in  Europe  and  North  America. 
Washington.   1884.  4°.  p.  60,  fig.  73;  p.  89,  fig.  118;  p.  166,  fig.  279. 

3  Girod  &  Massénat:  Les  stations  de  Page  du  renne.  Paris  1900. 
4°.  PI.  CIII,  fig.  2-3.  Lartet&Christy:  Reliquiæ  Aquitanicæ.  II. 
p.  59,  108.  A.  PI.  XIII,  XXIII.  Schoetensack  i  Anzeiger  fur 
schweiz.    Altertums kunde.     Neue  Folge.   Bd.  3.  1901,  p.  7.   Fig.  10. 

Aarb.  f.  nord.  Oldk.  og  Hist.  1903.  15 

vanlig  talrige;  netop  herved  får  fundet  et  særeget  præg. 
Blandt  formerne  er  der  ikke  få  af  sjælden  art,  medens  om- 
vendt en  ellers  i  vor  stenalder  så  almindelig  form  som  slag- 
stokken (SM.  I,  40)  slet  ikke  fandtes. 

Hornøksen  med  skafthul,  der  tildannedes  af  kronhjortens 
takker,  forekommer  i  flere  typer,  som  tilhører  to  hovedgrupper, 
nemlig  dels  den  fra  vore  bopladser  almindelig  kendte  med 
en  skråt  tilskåren  ægflade,  dannet  af  selve  snitfladen 
gennem  hornstykket,  dels  en  meget  sjælden  form,  ved  hvilken 
der  i  den  tvært  afskårne  ægende  er  indboret  et  dybt 
hul  med  elliptisk  tværsnit,  hvori  sikkert  en  skærpe  af  sten, 
vel  navnlig  flint,  eller  af  et  andet  hårdt  stof  (ben),  har 
været  anbragt. 

Indenfor  begge  disse  hovedafdelinger  betinger  skafthullets 
anbringelse  en  adskillelse  mellem  flere  typer,  foruden  at 
brugen  som  ret-  eller  tværøkse  afhænger  af  hullets  retning 
i  forhold  til  æggens. 

Det  ses,  at  man  ganske  naturlig  som  regel  har  stræbt 
at  indbore  eller  udskære  skafthullet  på  det  sted  af  horn- 
stykket, som  var  stærkest,  altså  det,  der  frembød  mindst  fare 
for  brud.  Derfor  valgte  man  at  gennembore  hjortetakken 
enten  tæt  ovenfor  rosen  (SM.  1,24;  Mestorf:  Vorgeschicht- 
liche  Alterthumer  aus  Schleswig-Holstein.  1885.  Taf.  XVI, 
fig.  130),  eller  ved  en  sidegren  (SM.  I,  25 ;  Mestorf,  fig.  128) 
eller  endelig  i  bredningen  ved  grunden  af  kronen  (Mestorf, 
fig.  129).  Den  sidste  form  er  sjælden;  dog  forekommer  den 
sammen  med  de  to  andre  i  affaldsdyngen  ved  Ertebølle1. 

I  vort  mosefund  foreligger  der  af  hornøkser  med  skråt  til- 
skåren ægflade  2  hele,  af  hvilke  den  ene  har  skafthullet 
indboret  eller  rettere  udskåret  ved  rosen,  den  anden  ved 
kronen,  samt  1  ægende  og  2  nakkeender,   der  vistnok  begge 


1  C.  Neergaard  i  Affaldsdynger  fra  Stenalderen  i  Danmark, 
undersøgte  for  Nationalmuseet.  Kjøbenhayn.  1900.  4°.  p.  58  med 
tavle  VII. 

hører  herhen.  Den  første  økse  synes  at  have  fået  æggen 
knækket  og  påny  opskærpet.  Ved  tidligere  tørveskær  på  den 
forstyrrede  del  af  bopladsen  (hovedfelt  VI)  var  desuden  fnndet 
endnu  1  økse  af  førstnævnte  art,  som  erhvervedes  for  museet 
(mus.  nr.  A  18270). 

Denne  økseform,  der  er  så  hyppig  i  Danmark  i  skal- 
dynger og  på  stenalderens  undersøiske  bopladser,  og  som 
ligeledes  forekommer  i  Skåne1,  har  en  vid  udbredelse  efter 
tid  og  sted. 

Hornøksen  af  kronhjortetak  med  skråt  tilskåren  ægflade 
går  måske  tilbage  til  den  palæolitiske  tids  slutningsperiode,  rens- 
dyrtiden; flere  hornøkser  eller  mejsler  af  lignende  form,  dog 
uden  skafthul,  hører  således  til  det  berømte  fund  fra  klippe- 
grotten La  Madelaine  i  Dordogne,  der  er  typisk  for  dette 
afsnit  af  stenalderen2.  Almindeligst  brugtes  dog  denne  økse- 
form i  neolitisk  tid.  På  palæolitiske  bopladser  i  Schweiz3 
og  det  sydlige  Polen4  har  man  truffet  tildannede  hornstykker, 
som  utvivlsomt  er  brudstykker  af  sådanne  hornøkser;  men 
de  optoges  her  i  de  øvre,  til  den  neolitiske  tid  henhørende  lag. 

I  denne  sidste  periode,  fra  dens  begyndelse  til  dens 
slutning,  var  redskabet   udbredt  over  hele  Vest-  og  Mellem- 


1  Nationalmuseets  komparative  studiesamling,  nr.  21806  (Fr.  VII, 
nr.  1656),  funden  ved  Vallåkra,  10  km.  N.  f.  Landskrona.  Andre  i 
museet  i  Lund.  —  En  ejendommelig  økse,  vistnok  af  elsdyrhorn,  med 
indridsede  dyrefigurer,  funden  i  en  tørvemose  i  egnen  om  Ystad, 
afbildes  af  Montelius  :  Sveriges  forntid.  Atlas.  Fig.  43.  Text.p.  108, 
111.  Han  henfører  den  til  et  tidligt  afsnit  af  stenalderen.  Se  Mon- 
telius :  Les  temps  préhistoriques  en  Suéde.  Paris.  1895.  p.  32.  Den 
synes  at  tilhøre  samme  tid  som  vort  fund.  Om  fundforholdene  vides 
intet  nærmere.  Jfr.  Sv.  Nilsson:  Die  Ureinwohner  des  scandinav. 
Nordens.  Steinalter.  Hamburg.  1868.  p.  59.  PI.  XV.  Fig.  256-259. 

2  L  artet  &  Chris  ty:  Reliquiæ  Aquitanicæ.  II.  London.  1875. 
4°.  p.  104;  B.  PI.  XV  &  XVI,  fig   4. 

3  Niiesch:    Das   Schweizersbild.   p.  315.  Taf.  XIV.    Fig.  21. 

4  M.  Much:  Kunsthistorischer  Atlas.  I.  Wien.  1889.  4°. 
Taf.  VI,  fig.  2.  (Maszicka-hulen  nær  ved  Krakov). 

evropa:  Storbritannien1,  Frankrig2,  Belgien3,  Schweiz4,  Tysk- 
land og  Østrig5.  I  Tyskland  kendes  fund  fra  de  sydligste6 
til  de  nordligste  egne:  Hannover,  Oldenburg7  og  hele  kystlandet 
langs  Østersøen:  Holsten8,  Liibeck9,  Mecklenburg10,  Pom- 
mern, Westpreussen  og  Ostpreussen11.  Hertil  slutter  sig  da 
Danmark  og  Sverige. 

1  Munr o:  Prehistoric  Scotland.  1899.  p.  58,  fig.  18. 

2  Boucher  de  Perthes:  Antiquités  celtiques.  Tome  1.  1847. 
p.288.  pi.  II.  fig.  5.  Matériaux.  Vol.  21. 1887.  p.  15-16.  (Flintbruddene). 
La  Société  d'Anthropologie  de  Paris  a  l'exposition  de  1889.  p.  174. 
fig.  68. 

3  C.  Ubaghs:  L'åge  &  lhonime  préhistoriques  et  ses  ustensiles 
de  la  station  lacustre  pres  de  Maestricht.  2e  édit.  Liége.  1884.  p.  66. 
PI.  2.  Fig.  4-6.  Dupont,  1.  c,  p.  237.  Claerhout  i  Annales  de  la 
société  d'archéologie  de  Bruxelles.  T.  16.  1902.  p.  15. 

4  Munr  o:  Lake-Dwellings  of  Europe.  London.  1890.  p.  115 
Fig.  24,  nr.  12.  Keller:  Pfahlbauten.  8.  Ber.  Taf.  VII.  Fig.  19. 

5  Much,  1.  c.  Taf.  XIV.  Fig.  14-17.  Lindenschmit:  Das  rd 
misch-germanische  Central-Museum.  Mainz.  1889.  4°.  Taf.  IL.  Fig.  33 

6  Keller:  Pfahlbauten.  3.  Ber.  p.  106.  Taf.  VI.  Fig.  16.  Lin 
denschmit:  Die  vaterlånd.  Alterthiimer  zu  Sigmaringen.  Mainz 
1860.  4°.  p.  172.  Taf.  XXV.  Fig.  2.  Album  d.  Ausstellung  zu  Berlin 
1880.  Sect  VII.  Taf.  16.  Nr.  42. 

7  Lindenschmit:  Die  Alterthiimer  unserer  heidnischen  Vor 
zeit.  Mainz.  1858.  4°.  H.  V.  Taf.  1.  Museum  i  Oldenburg.  (Inv.  Nr.  14) 

8  Mestorf,  1.  c.  Taf.  II,  Fig.  6;  Taf.  XVI,  Fig.  128-129. 

9  Festschrift  zur   XXVIII.    Versammlung  der  Deutschen    An 
thropologischen  Gesellschaft.  Liibeck,  August  1897.  Pråhist.  Abtheil 
p.  9,  27.  Taf.  II.  Fig.  1-3.    Et  stykke  fundet  ved  opmudring  i  Trave 
2  andre  fundne  7  meter  under  vandspejlet  i  en  mose  ved  floden  Trave 
i  selve  byen  Liibeck  sammen   med  rester  af  urokse. 

10  R.  Beltz:  Vorgeschichte  von  Mecklenburg.  Mecklenburgische 
Geschichte  in  Einzeldarstellungen.  H.  1.  Berlin.  1899.  p.  8.  Abbild.  5. 
Beltz:  Steinzeitliche  Funde  in  Meklenburg.  Jahrbiicher  des  Vereins 
f.  mekl.  Gesch.  Jg.  63.  1898.  p.  9. 

11  I  museerne  i  Hannover,  Hildesheim,  Berlin,  Oldenburg,  Kiel, 
Schwerin,  Stralsund,  Stettin,  Danzig  og  Konigsberg  har  jeg  set  ad- 
skillige hornøkser  med  skrå  ægflade.  Jfr.  Katalog  des  Prussia-Mu- 
seums.  Teil  I.  Konigsberg.  1893.  p.  19.  Abbild  4.  G.  Bujack: 
Preussische  Steingeråthe.  Konigsberg.  1875.  4°.  Taf.  V.  Fig.  1-2. 
XIX.  Amtlicher  Bericht  des  Westpreussischen  Provinzial-Museums 
fur  das  Jahr  1898.  Danzig.  1899.  4°.  p.  36.  Fig.  16. 

At  indordne  formerne  i  en  kronologisk  rækkefølge  alene 
efter  typen  er  næppe  gørligt,  fordi  der  kun  i  ringe  grad  har 
været  mulighed  for  eller  anledning  til  fremskridt  i  udvik- 
lingen. Fundforholdene  må  da  blive  afgørende;  men  fundene 
er  endnu  ikke  så  talrige,  at  tidspunktet  kan  bestemmes 
sikkert.  Kun  så  meget  synes  klart,  at  de  hornøkser,  som 
mest  ligner  dem  fra  Maglemose,  og  som  er  fundne  under 
lignende  forhold,  tilhører  snarere  et  meget  tidligt  end  et  sent 
afsnit  af  den  nordiske  stenalder. 

Skafthullet  er  på  denne  såvel  som  på  den  i  det  følgende 
omtalte  økseform  udskåret  eller  indboret  fra  modsatte  sider; 
på  begge  formerne  har  det  almindelig  et  kredsrundt,  i  et 
enkelt  tilfælde  elliptisk  tværsnit.  Skafterne  må  efter  hullets 
vidde  at  dømme  have  været  omkring  2  cm.  tykke;  men  ingen 
stump  af  træet  er  bevaret. 

Flere  af  hornøkserne  har  været  brugte  som  tværøkser. 

En  af  dem  bærer  på  undersiden  tydelige  mærker  af 
musetænders  gnav;  disse  mærker  er  komne  her,  inden  øksen 
faldt  i  vandet,  rimeligvis  mens  den  lå  bortkastet  og  halvt 
gemt  blandt  affaldet;  ved  ægenden  er  mindre  stykker' af- 
sprængte (den  optoges  i  rum  VII  K6  i  4.  tørvelag  eller  om- 
trent 80  cm.  under  mosens  overflade).  En  anden  økse  er 
gnavet  på  lignende  måde. 

Hornøksen  med  hul  til  stenskærpe  i  den  tvært  afskårne 
ægende  foreligger  i  vort  mosefund  med  6  stykker,  hvoraf  5 
er  nogenlunde  hele.  Da  stenskærpen  nu  mangler,  og  da 
hornets  indre,  porøse  væv  er  tilbøjeligt  til  at  smulre,  kan 
hullets  oprindelige  størrelse  og  form  ikke  nøje  angives;  men 
at  det  har  haft  den  nævnte  bestemmelse  er  utvivlsomt,  da 
det  afstumpede  hornstykke  først  blev  brugeligt  som  redskab, 
når  en  skærpe  af  sten  eller  ben  tilføjedes. 

Skafthullet  er  anbragt  på  forskellig  måde.  Den  i  fig.  16 
afbildede  økse,  som  er  20.6  cm.  lang,  har  skafthullet  nær 
den  af  takkens  rose  (uden  rosenstokken)  dannede  nakke; 
den  svarer  således  nøje  til  formen  SM.  I,   24,   kun  at  æg- 

enden  ikke  er  skråt  afskåren,  men  forsynet  med  hul  til  skærpe. 
Øksen  optoges  i  rum  I  F8;  den  lå  ved  bunden  af  tørven 
umiddelbart  på  snegledyndet.  På  en  anden  hornøkse  er  skaft- 
hullet anbragt  ud  for  en  sidegren  men  vinkelret  på  dennes 
retning,  ikke  ført  igennem  grenen,  som  det  ellers  almindelig 
er  tilfældet.     Ved  grunden  af  kronen  er  hullet   gennemboret 


Flg.  16.    Vs. 

på  1  stykke,  og  endelig  er,  hvad  der  ved  denne  hovedform 
forekommer  hyppigere  end  ved  hin,  i  3  tilfælde  benyttet  et 
afskåret  stykke  af  hjortetakken,  som  hverken  bærer  mærke 
af  r,osen,  af  kronen  eller  af  nogen  sidegren,  men  i  hvilket 
hullet  er  gennemboret  mellem  to  tvært  overskårne  endeflader. 

Kun  en  enkelt  hornøkse  med  isiddende  flintskærpe  er 
fra  Danmark  hidtil  indkommen  til  Nationalmuseet.  Som 
skærpe  er  her  anvendt  et  brudstykke  af  en  sleben  flintøkse. 
Denne  har  oprindelig  været  en  retøkse,  men  ved  senere  til- 
hugning er  stykket  omdannet  til  tværøkse,  svarende  til  skaft- 
hullets retning.  Redskabet  opgives  at  være  fundet  sammen 
med  andre  redskaber  af  ben  og  hjortetak  og  nogle  flintsager 
i  en  mose  ved  Bregninge,  13  km.  øst  for  Kallundborg  eller 
kun  21  km.  nord  for  Maglemose.     (Mus.  nr.  A  4923). 

Tre  hornøkser  af  samme  form  men  uden  skærpen 
er  fundne  i  Jylland,  den  ene  i  Århus  havn  ved  opmud- 
ring1,    den    anden    nær  Sjørring   sø  ved   kanalisering    af   et 


1  Mus.  nr.  18294  (formen  dog  tvivlsom,  fordi  ægenden  er  stærkt 
beskadiget). 

åløb1,   den  tredje,    som   er  smukt  ornamenteret,   er   opfisket 
af  en  å  ved  Fredbjærg,  18  km.  S.  f.  Løgstør2. 

En  noget  lignende  økse,  indrettet  til  flintskærpe  og 
ligeledes  smukt  ornamenteret  med  fine  stregbånd,  stammer  fra 
Odsherred;  den  tilhører  dog  vel  snarest  en  senere  del  af 
stenalderen3. 

I  museets  komparative  samling  opbevares  en  hornøkse  med 
tilhørende  flintskærpe  og  træskaft 4,  funden  på  den  tidligere  nævnte 
boplads  ved  Abbeville  i  Sommedalen,  liggende  på  den  gamle  flod- 
bund under  tørven  (se  p.  181).  Skærpen  er  i  dette  tilfælde  et  brud- 
stykke af  en  sleben,  spidsnakket  flintøkse,  og  under  samme  for- 
hold er  her  optaget  flere  andre  hornøkser  af  denne  form,  skær- 
pede med  slebne,  spidsnakkede  økseblade  af  flint,  som  i  det 
hele  forekom  almindelig  i  laget  sammen  med  flintøkser,  der 
svarede  til  vore  ældre  affaldsdyngers5.  Fra  Themsens  flodseng 
har  vor  samling  også  erhvervet  en  sådan  økse  uden   skærpen6. 

I  Belgien  er  en  hornøkse  med  samme  art  skærpe  funden 
i  en  tørvemose  ved  Antwerpen7,  ligesom  adskillige  stykker  uden 
skærpen  andensteds  i  Belgien8  og  Holland9;  talrige  økser  af 
denne    type   med    eller    uden    skærpen    stammer    fra    stengrave 


1  Mus.  nr.  D  1048. 

2  Indgået  1902. 

3  Mus.  nr.  22244.  Afbildet  SM.  I,  fig.  112.  Jfr.  D'Acy  i  L'An- 
thropologie.    Tome  4.  1893.  p.  385-401 ;  p.  395. 

4  Mus.  nr.  OA  IV.  6.  (12589).  Afbildet  af  F.  Sehested  i  hans 
værk:  Fortidsminder  og  Oldsager  fra  Egnen  om  Broholm.  Kbhvn. 
1878.  4°.  p.  31,  fig.  19. 

5  Boucher  de  Perthes:  Antiquités  celtiques.  Tome  1.  Paris. 
1847.  p.  211,  282,  321  ff.    PI.  I,  II,  XIII,  XIV.  Tome  2.  1857.  p.  125. 

6  Mus.  nr.  O  A  IV.  86.  Om  forekomst  i  England  se  J.  Evans: 
Ancient  stone  implements.  1897.  p.  434  og  Journal  of  the  anthropol. 
Institute.    Vol.  12.  London.  1883.  p.  194,  fig. 

7  E.  Dupont:  L'homme  pendant  les  åges  de  la  pierre.  2e  édit. 
Bruxelles.  1872.  p.  214,  fig.  38;  p.  237. 

8  Ubaghs:  L'åge  &  l'homme  préhistoriques  etc.  Liége  1884. 
p.  69.  PI.  2,  fig.  9.  J.  Claerhout:  Quelques  objets  en  corne  et  en 
os.  Annales  de  la  soc.  d'archéologie  de  Bruxelles.  Tome  16.  1902. 
p.  11.  PI.  II. 

9  Et  stykke  fundet  i  en  bæk  ved  Amersfoort.  W.  Pie y te:  Ne- 
derlandsche  Oudheden.  Leiden.  1877.  Bd.  2.  West-Friesland.  PI.  III. 
Fig.  2. 

(dysser,  »dolmens«)  i  Nordfrankrig1,  fra  neolitiske  grave  i  klippe- 
huler2 eller  fra  moser  sammesteds8.  En  sådan  økse  hidrører 
fra  neolitiske  lag  i  en  hule  i  Sydfrankrig4,  flere  andre  fra  pæle- 
bygninger i  Schweiz,  tilhørende  stenalderens  slutning5. 

I  disse  landes  palæolitiske  fund  er  denne  økseform  derimod 
hidtil  ikke  truffen. 

Hvad  angår  egnene  syd  for  Østersøen,  er  hornøksen  med 
hul  til  stenskærpe,  ligesom  hos  os,  sjælden.  Fra  Weichsel  flod  ens 
opland  i  West-  og  Ostpreussen  har  jeg  set  enkelte  i  museerne  i 
Danzig  og  Konigsberg6,  men  de  fleste  af  dem  har  firkantet  skaft- 
hul7 ligesom  en  økse  fra  Liiptow-See  i  Pommern8  og  tilhører 
måske  derfor  en  forholdsvis  sen  tid.  Rundt  skafthul  har  en  så- 
dan hornøkse  fra  en  mose  ved  Konow  i  det  sydvestlige  Meck- 
lenburg9,  tregrenet  ligesom  en  økse  fra  Mallin10. 

1  Skåne  har  man  fundet  en  sleben  stenøkse,  anbragt  i  et 
kløftet  hornstykke  med  rundt  skafthul,  vist  en  sildig  form11. 


1  Mortillet:  Musée  préhistorique.  Paris.  1881.  PI.  XL  VII, 
fig.  431,  433.  Revue  archéologique.  Vol.  15.  1867.  p.  366.  PI.  VIII, 
fig.  1,  11,  12.  La  société  d'anthropologie  a  l'exposition  de  1889.  Paris, 
p.  270,  fig.  210-211. 

2  J.  de  Baye:  L'archéologie  préhistorique.  Paris.  1880.  p.  87, 
fig.  6 ;  p.  307,  fig.  41. 

8  D'Acy  i  L'Anthropologie.  Tome  4.  1893.  p.  385-401.  La  so- 
ciété d'anthropologie  de  Paris  a  l'exposition  de  1889.  p.  174,  fig.  67. 
Mortillet:  Le  préhistorique.  1883.  p.  546.  »Gaines  a  trou«.  Mé- 
moires  de  la  société  royale  d'émulation  d'Abbeville.  1834-35.  p.  94  ; 
1836-37.  p.  238. 

4  Cartailhac  &  Boule:  La  grotte  de  Reilhac.  1889.  Fig.  58. 

5  Keller:  Pfahlbauten.  1.  Ber.  Taf.  II,  5;  3.  Ber.  PI.  III, 
13-15,  V,  2;  8.  Ber.  T.  V,  33.  J.  Evans:  Ancient  Stone  Implements 
1897.  p.  159-161. 

6  Westpreuss.  Provinzial-Museum :  Nr.  I,  110  (Steinwage),  I,  284 
(Podwitz),  V.  S.  2786  (Friedrichsbruch),  4222  (Kolln),  7865  (Thorn). 
—  Ostpreuss.  Prov. -Museum :  Nr.  3846  (Heiligenwalde). 

7  Jfr.  A.  Lissauer:  Die  pråhistorischen  Denkmåler  der  Pro- 
vinz  Westpreussen.  Leipzig.  1887.  4°.  p.  32.  Taf.  II.  Fig.  20. 

8  Vi  rcho w  i  Zeitschr.  f.  Ethnol.  Bd.  4. 1872.  Verhandl.  p.  (171). 

9  Geolog. -mineral og.  Institut,  Rostock.  Længden  23.5  cm. 

10  Museum  Schwerin.  Nr.  2670.  Jahrb.  d.  Ver.  f.  mekl.  Gesch. 
Jg.  15.  1850.  p.  263;  Jg.  35.  1870.  p.  217. 

11  Kongl.  Vitterhets  Hist.  och  Antiqv.  Akademiens  Månadsblad. 
Årg.  29  (1900).  p.  153.  fig.  37. 

Efter  hvad  forholdene  i  ind-  og  udland  således  endnu 
kan  lære  os  herom,  vilde  det  ligge  nær  at  antage,  at  vore 
hornøkser  snarest  havde  været  bestemte  til  at  optage  blade 
af  slebne,  spidsnakkede  stenøkser,  hvormed  hullets  elliptiske 
tværsnit  også  vilde  passe  bedst;  men  det  vil  let  indses,  at 
denne  slutning  ikke  kan  være  sikker,  da  andre  økseformer 
også  kunde  anbringes  deri,  og  da  hornøksen  med  flintskærpe, 
som  det  nedenfor  skal  nærmere  begrundes,  kan  antages  at 
have  været  i  brug  gennem  hele  den  neolitiske  tid  lige  så  vel 
som  hornøksen  med  skrå  æg  (sid.  310).  En  skærpe  af  ben, 
særlig  vildsvinets  huggetand,  kunde  også  have  været  indsat, 
hvad  siden  skal  omtales  (fig.  23,  sid.  236).  Sikkert  er,  at 
vore  økser  mest  ligner  de  ældste  i  rækken  af  dem,  der  kendes 
fra  udlandet,  ikke  de  yngste. 

Endnu  et  redskab  fra  Maglemose  kan  måske  henføres 
til  denne  økseform.  Det  er  dannet  af  en  lang,  bugtet  gren 
af  kronhjortetak  med  et  vedhængende  stykke  af  stammen, 
hvilket  dog  er  stærkt  beskadiget.  Grenen  skulde  da  have 
været  brugt  som  økseskaft,  hvorpå  også  dens  glat  slidte 
og  noget  skrabede  overflade  kunde  tyde,  medens  der  i  det 
udhulede  stammestykke  formodenlig  var  anbragt  en  flint- 
skærpe1.  Grenens  ende  er  but  afskåren  omtrent  som  ved 
en  slagstok.  Redskabets  længde  er  39.8  cm.  Øksebladet  har 
vistnok  haft  æggen  rettet  skråt  opefter,  et,  som  det  skulde 
synes,  fornuftstridigt  forhold  ved  skæftningsmåden,  der  gen- 
tager sig  ved  hornskafterne  fra  skaldyngernes  tid2. 

Slanke  hornøkser  eller  hornmejsler  kan  vi  kalde  19  red- 
skaber i  fundet,  dannede  af  et  grenstykke  af  en  kronhjorte- 
tak.  Ægfladen  er  skråt  tilskåren,  hyppigst  noget  hvælvet  og 
blankt  poleret.  Æggen  er  0.5 — 3.o  cm.  bred.  Nogle  af  styk- 
kerne med  bred  eller  dog  ikke  ganske  smal  æg  er  tilspidsede 
i  den  modsatte  ende  for  at  kuune  indsættes  i  et  skaft.    Fig.  17. 


1  Sml.  Munro:  Lake-Dwellings  of  Europe.  1890.  p.  137,  fig.  15. 

2  S.  Muller  i  Aarb.  f.  nord.  Oldk.  1896.  p.  321  med  fig.  9-11. 

Længden  af  de  hele  redskaber  er  9.7 — 23.8  cm.  Mellem  yder- 
formerne forekommer  alle  overgange,  hvorfor  en  adskillelse 
eller  deling  i  grupper  ikke  vel  lader  sig  gennemføre.  På  nogle 
af  økserne  med  bredere  æg  er  denne  beskadiget  eller  knækket. 
På  en  enkelt  er  der  tæt  bag  æggen  skåret  en 
skure,  som  fortsættes  næsten  helt  rundt.  Mu- 
ligvis har  den  skullet  tjæne  ved  tilbinding;  noget 
slid  har  dog  ikke  kunnet  spores;  sådant  ses 
derimod  ved  en  indsnøring  på  en  lignende  horn- 
økse fra  Fyn,  der  nylig  er  indgået  i  museet. 

Fra  en  mose  nær  Hørsholm  i  Nordsælland 
har  Nationalmuseet  i  1853  modtaget  et  smukt 
redskab  af  denne  form1. 

Hverken  om  dette  eller  om  de  fire  andre 
stykker  fra  Danmark,  der  er  komne  i  museets 
eje,  vides  der  dog  noget  nærmere.  I  de  yngre 
fund  forekommer  formen  ikke. 

Fra    udlandet    kender    jeg   af  selvsyn   kun    1 
sådan  hornmejsel,    et   smukt   stykke,    tilhørende   et 
fund    fra   en   mose   ved   Angerapp   i  Ostpreussen2, 
hvor  den  netop  forekom  sammen   med   andre   for- 
mer af  benredskaber,    der   nøje  svarer  til   dem   fra 
„.      r^j.       Maglemose,    hvorom  nærmere  nedenfor   (sid.  223). 
Nogle  hornmejsler,  fundne  i  de  øvre,  neolitiske 
lag  på  den   ellers   palæolitiske   boplads   ved   Schweizersbild 3   og 
stykker  fra  AsyHen-laget  ved  Mas-d'Azil  i  Sydfrankrig4  samt   fra 
bopladsen  ved  Kundai  Estland5  hører  dog  vistnok  til  samme  form. 

Benøkser  med  skaftrør.  Af  den  øvre  ende  af  uroksens 
mellemfodsben  er  dannet  et  økse-  eller  mejselformet  redskab, 

1  Mus.  nr.  12948.  Afbildet  i  Worsaae:  Nordiske  Oldsager. 
1859.  Nr.  25,  og  A.  P.  Madsen:  Afbildninger.  Steenalderen.  1868. 
Tavle  25,  fig.  5.  Takken  er  af  krondyr,  ikke  elsdyr  (H.  Winge  i 
Vidensk.  Medd.  fra  naturhist.  Forening  i  Kbhvn.  1899.  p.  304). 

2  Prussia-Museum ,  Konigsberg.  Nr.  6404.  Katalog.  Teil  I. 
1893.  p.  19.  Nr.  82  A  (»Sprosse  eines  Hirschgeweihs«). 

3  Niiesch,  1.  c,  p.  327.  Taf.  XIV,  fig.  10,  18-19. 

4  L'Anthropologie.  Tome  7.  1896.  Album.  PL  XXIV,  fig.  10. 

5  Nationalmuseets  komparative  samling,  nr.  1.  131. 

idet  knoglens  forside  er  afskåren  med  en  lang,  skrå  flade, 
der  nedadtil  slutter  med  en  tværstillet  æg.  Denne  er  ret 
skarp,  lidt  afrundet  ved  hjørnerne  og  3 — 4  cm.  bred. 

De  tre  på  bopladsen  fundne  økser  har  dog  en  mere 
eller  mindre  stærkt  beskadiget  æg;  den  ene  er  endog  kløvet  efter 
længden  helt  igennem  og  et  større  stykke  derved  afbrudt. 

Mange  længderidser  på  ægfladen  viser  det  besværlige  ar- 
bejde ved  tilskæringen;  efter  denne  blev  fladen  glattet,  og 
på  det  ene  stykke  er  den  skinnende  blank. 

Rørknoglens  naturlige  hulhed  blev  foroven  noget  ud- 
videt og  ledfladen  gennembrudt  således,  at  et  skaft  kunde 
indsættes.  Øksen  har  rimeligvis  været  skæftet  på  samme 
måde  som  broncealderens  celter  (hulcelter).  Om  skæftningen 
og  om  redskabets  brug  kan  der  iøvrigt  ikke  siges  noget 
sikkert,  da  der  intet  skæftet  redskab  foreligger. 

Ægfladens  nedre  del  er  gennembrudt  af  rørknoglens  na- 
turlige hulhed;  denne  åbning  har,  som  det  kan  ses  af  sliddet, 
ikke  været  tilstoppet.  Knoglens  bagside  har  foroven  et  lille, 
naturligt  hul  (ikke  synligt  i  figuren),  som  måske  har  gjort 
tjæneste  ved  tilbinding  eller  indsætning  af  en  nagle;  noget 
slid  oplyser  dog  ikke  herom.     Længden  er  16  cm.    Fig.  18. 

Tidligere  kendte  man  kun  en  eneste  benøkse  af  denne 
form,  et  overmåde  smukt,  ganske  fuldstændigt  stykke,  der 
indkom  til  museet  i  1848;  det  er  afbildet  flere  gange1  og 
blev  af  Japetus  Steenstrup,  der  rigtig  bestemte  det  som 
forarbejdet  af  uroksens  mellemfodsben,  endnu  samme  år 
nævnt  som  det  første  afgørende  bevis  for,  at  uroksen  havde 
levet  samtidig  med  vort  lands  ældste  beboere2. 


1  J.  J.  A.  Worsaae:  Afbildninger  fra  det  Kongelige  Museum 
for  Nordiske  Oldsager.  Kbhvn.  1854.  Nr.  19.  Worsaae:  Nordiske 
Oldsager.  1859.  Nr.  26.  A.  P.  Madsen:  Afbildninger.  Steenalderen. 
Kbhvn.  1868.  4°.  Tavle  25.  Fig.  6.  —  Mus.  Nr.  10205. 

2  Oversigt  over  det  Kgl.  danske  Videnskabernes  Selskabs  For- 
handlinger i  Aaret  1848.  Kbhvn.  p.  74  (særtryk  p.  27) ;  jfr.  Oversigt 
over  Forhandlingerne  i  Aaret  1851.  p.  31  (særtr.  p.  57)  anm. 

Ikke  blot  herved  og  ved  sin  store  sjældenhed,  men  og- 
så ved  fundforholdene  er  dette  stykke  af  megen  interesse. 
Det  er  nemlig  fundet  ved  tørveskæring  i  en  mose  ved  Kirke- 
Helsinge,  som  kun  ligger  nogle  få  kilometer  nord  for  Magle- 
mose; de  fire  benøkser  af  denne 
form,  som  indtil  nu  er  kendte 
fra  Danmark,  stammer  altså  fra 
et  snævert  begrænset  område. 

I  udlandet  er  formen  ligeledes 
sjælden  og  har  kun  været  lidet 
omtalt;  den  kendes  dog  fra  flere 
egne  af  kystlandet  syd  for  Øster- 
søen. 

Ved  sænkning  af  vandstan- 
den i  Liiptow-See,  SØ.  for  Kos- 
lin  i  Pommern,  kun  få  mil  fra 
kysten,  tørlagdes  kærmosen  ved 
søens  bred;  her  fandt  man  da, 
især  nær  bunden  af  tørven,  flere 
redskaber  af  ben  eller  horn,  sva- 
rende til  dem  fra  Maglemose, 
samt  en  økse  af  elsdyrhorn1. 

Et  af  benredskaberne  beskri- 
ves af  Virchow  som  en  17  cm. 
lang  mejsel,  dannet  af  mellemfodsknoglen  af  et  stort  dyr,  med 
marvhulen  blottet  ved  en  skråt  tilskåren,  glat  poleret  æg- 
flade,  med  skarp  æg  og  en  »noget  beskadiget  øvre  ledflade  c 
At  denne  mejsel  er  samme  form  som  den,  vi  her  kalder  ben- 
økse med  skaftrør,  turde  være  hævet  over  tvivl,  og  man 
gætter  vist  næppe  fejl  ved  at  formode,  at  »det  store  dyr« 
har  været  en  urokse. 

Mosen  indeholdt    endnu   mange   sager  fra   langt  senere 


Fig.  18. 


1  Virchow  i  Zeitschr.   f.  Ethnologie.     Bd.  2.    1870.    p.  454; 
Bd.  4.  1872.  Verhandlungen.  p.  (171). 

tid,  » pælebygninger «<  m.  m.,  uden  at  fundene  har  kunnet  ad- 
skilles og  ordnes  efter  deres  oprindelige  sammensætning. 

Fra  dstpreussen  stammer  flere  sådanne  benøkser,  som 
jeg  har  haft  lejlighed  til  at  se  i  museerne  i  Konigsberg. 

Et  meget  smukt,  19.6  cm.  langt,  poleret  stykke,  ypper- 
lig bevaret,  ganske  som  det  fra  Kirke-Helsinge,  er  fundet  ved 
Plauten  (Kreis  Braunsberg)  i  kystlandet  indenfor  Frisches 
Haff;  et  brudstykke  af  en  anden  benøkse  er  opmudret  ved 
byen  Memel1. 

Længere  mod  øst,  i  kredsen  Darkehmen  syd  for  Inster- 
burg,  er  fundet  3  benøkser  med  skaftrør,  nemlig  2  ved  Po- 
grimmen2 og  1  ved  Angerapp3.  Det  sidste  fund  er  særlig 
interessant,  fordi  der  sammen  med  benøksen  optoges  tre  horn- 
økser af  former,  der  nøje  stemmer  med  dem  fra  Maglemose: 
en  tværøkse,  en  retøkse  og  en  slank  hornøkse  (sid.  220).  I 
landene  ved  Østersøen  hører  da  disse  redskaber  sammen  i  tid. 

Sagerne  fra  Angerapp  fandtes  dybt  i  en  tørvemose  ved 
opførelsen  af  fundamenterne  for  en  bro  over  et  lille  vandløb. 
Fundforholdene  her  stemmer  da  også  med  de  nævnte  for 
Pommern  og  Sælland.  Pæle  iagttoges  ikke  på  stedet;  der- 
imod har  man  i  nærheden  fundet  rester  af  en  formentlig 
pælebygning,  der  dog  sikkert  tilhører  en  senere  tid*. 

De  fleste  af  disse  benøkser  er  ligesom  de  danske  dan- 
nede af  mellemfodsben,  kun  en  af  et  skinneben.  Dyrearten 
forekom  mig  også  her  at  være  urokse,  med  hvis  knogler  jeg 
på  stedet  kunde  anstille  sammenligning.  Zoologen,  dr.  Luhe, 
der  senere  godhedsfuldt  har  undersøgt  stykkerne,  bestemte 
arten  som  Bos  sp.  uden  at  ville  afgøre,  om  der  forelå  ur- 
okse eller  tamokse. 


1  Ostpreuss.  Provinzial-Museum.    Invent.  Nr.  2268,  17951. 

2  Ibid.  Nr.  2207  og  2208.    Den  sidste  kun  11  cm.  lang,    stærkt 
opskærpet ;  naglehullet  udvidet. 

3  Prussia-Museum.     Invent.    Nr.  6404.    Katalog.    Teil  I.  1893. 
p.  19.  Nr.  81-82. 

4Heydeck     i    Sitzungsberichte    der     Alterthumsgesellschaft 
Prussia.    Heft.  19.     Konigsberg.  1894.  p.  164. 

Af  uroksens  underarm  er  tildannet  en  stor  og  svær  ben- 
økse, som  er  funden  i  en  kærmose  ved  Refsøv,  NV.  for  Haders- 
lev. Den  optoges  ved  regulering  af  Nørreå,  2  m.  dybt  i  tørven. 
Den  bar  dog  ikke  skaftrør  men  et  fra  siden  gennemboret  skaft- 
hul og  lang,  skrå  ægflade1. 

Museet  i  Kiel  gemmer  endelig  en  benøkse,  dannet  af  en 
svær  rørknogle.  Den  øvre  del,  der  ligesom  æggen  er  noget 
beskadiget,  synes  at  have  tjænt  som  skaftrør;  på  siden  er  ind- 
ridset en  zigzaglinje  som  på  flere  benredskaber  fra  Maglemose. 
Overfladen  er  delvis  poleret.  Denne  økse,  der  i  form  nærmer 
sig  vore,  lidt  spidsere  kun  mod  æggen,  er  sammen  med  de  for- 
annævnte arter  af  hornøkser2,  benkøller  og  forskellige  stensager 
samt  knogler  fundet  ved  bredden  af  Bothkamper  See  syd  for  Kiel. 

Et  fund  fra  rensdyrtiden  i  Freudenthalerhulen  ved  Schaff- 
hausen  indeholdt  et  redskab  af  denne  form3.  Blandt  benred- 
skaberne fra  et  stenalders  hulefund  ved  Genovabugten  i  Nord- 
italien vil  benøksen  med  skaftrør  også  muligvis  genfindes4. 

På  jærnalders  bopladser  i  Holland,  de  såkaldte  »Terpen«, 
optræder  nogle  redskaber  med  skaftrør  og  skrå  ægflade,  til- 
dannede på  lignende  måde  af  mellemfodsben,  men  dog  tydelig 
forskellige  fra  stenalderens5. 

Benkølle  kunde  man  passende  kalde  et  redskab,  der 
simpelthen  består  af  en  stærk  og  tung  knogle,  hvis  ende- 
flader bærer  tydelige  mærker  af,  at  den  er  brugt  til  slag. 

To  sådanne  køller  forekommer  i  fundet   fra  Maglemose. 

I  det  ene  tilfælde  er  anvendt  en  urokses  svære  mellem- 
håndsben,  hvorpå  den  øvre  ledflades  og  de  nedre  ledrullers 
fremstående  kanter  og  udsider  er  stærkt  medtagne  ved  stød 
og  knusning.  Blankt  slid  navnlig  på  kanterne  af  det  slanke 
midtstykke  viser,   at  dette  har  været  omviklet  og  fastgjort 

1  Museum  f.  Volkerkunde,  Berlin.  Katal.  I.  ra.  745.  Beskrevet 
af  Nehring  i  Zeitschr.  f.  Ethnol.  Bd.  26.  1894.  p.  (115).  Taf.  II. 

2  J. Mestorf:  Vorgeschichtliche  Alterth urner.  Hamburg.  1885. 
Fig.  128-129. 

3  M.  Hoernes  :  Der  diluviale  Mensch  in  Europa.  1903.p.66.Fig.22. 

4  Caverna  delle  Arene  Candide  in  Liguria.  Bullettino  di  Palet- 
nologia  Italiana.  Anno  12.  Parma.  1886.  p.  119 ;  tav.  VI,  fig.  8.  Af- 
bildningen fototypisk ,  men  beskrivelsen  meget  mangelfuld :  punta 
d'osso  d'uso  indeterminato. 

5  Stykker  i  Rijks-Museum  van  Oudheden  i  Leiden  fra  Terperne 
ved  Teerns,  Stiens  og  Beetgum  ved  Leeuwarden. 

til  eller  indsat  i  et  skaft.  Endnu  tydeligere  fremtræder  dette 
af  skæftningen  fremkaldte  slid  på  den  anden  benkølle,  et 
mellemhåndsben  af  en  okse;  indfatningen  har  her  på  de 
smalle  sider  efterladt  et  fordybet  mærke  af  omtrent  5  cm. 
længde  (noget  svagere  end  vist  i  figuren).  Fig.  19. 

På  urokseknoglen  er  kun  nogle 
hjørner  afbrudt  ved  knusningen;  læng- 
den er  24.5  cm.  Den  fandtes  i  felt  III, 
rum  E  4,  4.  lag.  Den  anden  knogle, 
den  afbildede,  der  enten  har  tilhørt 
en  usædvanlig  lille  urokse  eller  en 
stor  tamokse  (?), .  har  tilsvarende  be- 
skadigelser men  er  desuden  ved  brugen 
knækket  tværs  over;  det  bevarede 
brudstykke  er  kun  11.7  cm.  langt. 
Den  optoges  i  felt  I,  rum  K  6,  2.  lag. 

Af  knusemærkerne  ses,  at  slaget 
har  været  rettet  mod  et  hårdt  stof, 
som  kun  har  virket  på  ledrullernes 
udsider  og  på  bagsiden  af  deres  frem- 
springende kamme,  medens  fordybningerne  mellem  disse  er 
ganske  uskadte1. 

Lignende  benkøller  er  vel  lidet  kendte;  men  de  forelig- 
gende redskaber  kan  dog  i  visse  henseender  jævnføres  med 
de  rigtignok  langt  mindre  køller  af  gennemborede  finger-  eller 
tåled  af  okser,  som  er  fundne  i  den  yngre  stenalders  affalds- 
dynger, og  hvis  endeflader  er  afstødte  på  tilsvarende  måde2. 

De  store  så  vel  som  de  små  benkøller  er  sagtens  an- 
vendte ved  tilhugning  af  flinten.  I  denne  forbindelse  kan 
der  mindes  om,   at  slagstokke  af  hjortetak  mangler  i  fundet. 


1  Beskadigelserne  og  s  lid  mærkerne  er  ikke  meget  iøjnefaldende  ; 
de  vilde  næppe  være  blevne  påagtede,  hvis  ikke  H.  Winge  havde 
henledt  opmærksomheden  derpå. 

2  Neergaard  i  Affaldsdynger  fra  Stenalderen  i  Danmark, 
p.  142,  154.  En  svær  benkølle  fra  Bothkamp  ses  i  Kiel.  (jfr.  p.  224). 

Sømglatter.  Med  dette  navn  —  eller  måske  ved  ordet 
»flåkniv«  —  kan  man  foreløbig  betegne  et  sjældent  benred- 
skab, hvis  anvendelse  endnu  ikke  lader  sig  sikkert  bestemme. 
De  fleste  af  de  i  Danmark  forekommende  stykker  er  forar- 
bejdede af  mellemfodsbenet  af  et  krondyr,  så- 
ledes også  det  her  på  bopladsen  fundne,  som  er 
afbildet  i  hosstående  figur  20. 

Det  er  dannet  af  mellemfodsbenets  forside, 
idet  bagsiden  helt  er  bOrtskåren,  så  at  rørknoglens 
hulhed  fremtræder  gennem  det  rendeformede  red- 
skabs hele  længde.  Derved  er  det  lille,  naturlige 
hul,  som  findes  i  bagsiden  tæt  ved  den  øvre  rand, 
fjærnet,  men  til  erstatning  er  der  i  siden  indboret 
et  kunstigt  hul  af  lignende  størrelse.  Hullet  må 
derfor  antages  at  have  haft  betydning  for  brugen 
eller  snarest  måske  for  stykkets  ophængning  ved 
bæltet. 

Redskabets  længde  er  25  cm.;  det  er  mod 
spidsen  affladet  på  undersiden  med  jævnt  rundet 
udlinje. 

Oversiden  bærer  knoglens  naturlige  fure  efter 
hele  længden  (se  figuren).  Ved  den  øvre  ende 
er  der  i  undersidens  rende  en  naturlig,  fremsprin- 
Fig.  20.  Vs.  gende,  lille  kam  ligeud  for,  tværs  for,  det  indborede 
hul;  da  kammen  ikke  er  bortskåren,  har  det  fore- 
liggende redskab  efter  al  sandsynlighed  ikke  været  skæftet. 
Det  er  fuldstændig  ubeskadiget.  Udvendig,  omtrent  midt  på 
den  ene  side  har  man  begyndt  at  indridse  et  simpelt  orna- 
ment, en  kort  vinkelbøjet  linje,  med  få  streger,  som  er  vist 
i  fuld  størrelse  til  venstre  i  ovenstående  figur.  Stykket  lå 
på  snegledyndet  ved  bunden  af  tørven  i  rum  VI  D  2. 

Redskabet  er  vel  sjældent  i  sin  art,  men  der  foreligger 
dog  hos  os  af  denne  form  en  række  (9)  indbyrdes  noget  afvigende 
stykker.  Et  af  disse  bærer  endnu  forneden  knoglens  led- 
ruller og  har  således  ikke  været  skæftet;   ved   et   par   andre 

er  rørknoglens  hulhed  bevaret  foroven  og  udvidet  som  dølle 
til  indsætning  af  skaft.  Odden  er  snart  tilspidset,  snart 
tvært  afskåren  og  bred.  Overfladen,  der  hyppig  er  blankt 
sleben  og  poleret,  er  i  flere  tilfælde  prydet  med  ornamenter, 
navnlig  skråstreger  eller  skråbånd. 

Da  intet  af  stykkerne  viser  nogen  beskadigelse  eller 
noget  grovere  slid,  har  redskabet  vistnok  kun  tjænt  til  ar- 
bejde i  blødere  stoffer  som  til  udglatning  af  sømme,  afflåning 
af  huder  eller  lignende.  En  nærmere  bestemmelse  af  brugen 
er  endnu  næppe  mulig. 

Stykkerne  stammer  sandsynligvis  alle  fra  moser;  om  flere 
vides  det  bestemt,  at  de  er  fundne  i  tørvemoser,  dybt  i  tørven 
eller  på  bunden  af  mosen. 

Dette  gælder  således  et  med  indridsede  stregbånd  prægtig 
ornamenteret  stykke  fra  det  nordlige  Fyn  l,  2  fra  Nordsælland2 
og  1  fra  Skåne3. 

Sømglatterne  er  næsten  alle  fundne  alene  uden  andre 
ledsagende  oldsager,  der  kunde  give  oplysning  om  tiden,  i 
hvilken  de  hører  hjemme.  Så  meget  des  større  er  betyd- 
ningen af  forekomsten  i  Maglemosefundet.  Muligvis  er  de 
blevne  brugte  gennem  hele  stenalderen,  snarest  dog  kun  i 
dennes  ældre  del. 

Om  et  enkelt  sådant  benredskab,  der  indkom  til  Na- 
tionalmuseet i  1885,  angaves  det,  at  det  var  fundet  sammen 
med  fem  hornøkser,  af  hvilke  den  ene  er  ornamenteret,  i  nær- 
heden af  den  bekendte,  ældre  køkkenmødding  ved  Fannerup 
vest  for  Grenå4. 

Fra  udlandet  kendes   adskillige   stykker   af  denne   form. 


1  Mus.  nr.  A  17368. 

2  Mus.  nr.  A  12306  og  A  18282  (fundet  4  alen  [2.5  m.]  dybt  i  en 
tørvemose  i  Freerslev  hegn). 

3  Mus.  nr.  21811   (Fr.  VH's  samling  nr.  1731).     Fundet  4  alen 
[2.5  m.]  dybt  i  en  tørvemose  ved  Torup  ØSØ.  for  Malmo. 

4  Mus.  nr.  A  6243-48.     Om  dyngen  jfr.  Madsen:  Afbildninger 
af  danske  Oldsager.   Steenalderen.  1868.  4°.  p.  6. 

Aarb.  f .  nord.  Oldk.  og  Hist.  1903.  16 

Foruden  det  ovennævnte  fra  en  mose  i  det  sydlige  Skåne1, 
der  opbevares  i  vort  Nationalmuseum,  er  der  i  Sverige,  ofte 
dybt  i  moser,  fundet  flere  sådanne  redskaber  indtil  Dalarne 
mod  nord  og  Oland  mod  øst.  Efter  Hjalmar  Stolpes  be- 
stemmelse er  de  tildannede  af  knogler  af  elsdyr  eller  kron- 
dyr; et  ornamenteret  redskab  med  dølle  stammer  fra  Bo- 
huslån ;  et  andet,  der  er  fra  Dalarne,  er  prydet  med  parallele 
linjer,  hvorpå  rækker  af  korte  skråstreger,  samt  zigzagbånd  i 
mønster,  der  nøje  svarer  til  de  danske. 

Et  tredje  af  disse  redskaber,  forfærdiget  af  højre  spole- 
ben af  elg,  poleret  og  ornamenteret  i  kanterne,  fandtes  i  en 
lergrav  ved  Tångstad,  omtr.  15  km.  sydvest  for  Norrkoping 
i  Ostergotland.  Dette  redskab  er  på  grund  af  fundforholdene 
af  fremragende  betydning.  Det  optoges  nemlig,  så  vidt  det 
har  kunnet  oplyses,  i  Ancylus- ler,  som  er  aflejret  af  den 
baltiske  sø  i  en  tid,  der  svarer  til  fyrreperioden  i  Danmark, 
og  som  således  er  ældre  end  vore  »ældste  køkkenmøddinger2. 

Ancylusleret  indeholdt  levninger  af  fyr,  asp,  birk  og  æl 
og  var  overlejret  af  Littorinaler.  Redskabets  alder  anslås 
herefter  af  geologen  Munthe,  der  har  beskrevet  fundet  efter 
snarlig  undersøgelse  af  findestedet,  til  nogle  gange  titusinde  år. 

Vel  har  Stolpe  ment,  at  ornament  og  tildannelse  sikkert 
henførte  også  dette  redskab  til  slutningen  af  den  nordiske 
stenalder;  men,  hvor  voveligt  det  end  kunde  synes  at  fra- 
vige hans  af  det  nøjeste  kendskab  støttede  mening  på  dette 
område,  tror  jeg  dog,  at  de  geologiske  forhold  just  på  et 
punkt  som  dette  må  beholde  den  største  vægt,  ligesom  jeg 
også  blot  behøver  at  minde  om,  at  benredskabernes  tildannelse 
og   ornamentik,   der   i    den   forudgående   rensdyrtid    netop 


1  På  bopladsen  ved  Ringsjons  udløb  fandtes  5  formentlige  søm- 
glattere afben.  C.  D.  Reventlow  i  Månadsblad.  1886.  p.  191. 

2  Henr.  Munthe:  Om  fyndet  af  ett  benredskab  i  Ancyluslera 
nåra  Norsholm  i  Ostergotland.  Ofversigt  af  Kongl.  Vetenskaps-Aka- 
demiens  FSrhandlingar.  Årg.  52.  1895.  Stockholm,  p.  151-177.  Af- 
bildning, p.  166. 

nåede  den  højeste  blomstring,  snarere  peger  tilbage  end  frem 
i  tiden. 

At  sømglatterne  fra  Mullerup  og  Tångstad  begge  til- 
hører omtrent  midten  eller  den  senere  del  af  Ancylus-tiåen, 
tror  jeg  at  måtte  betegne  som  sandsynligst;  begge  skulde 
da  stamme  fra  begyndelsen  af  den  neolitiske  tid  i  Norden. 

I  museet  i  Stettin  har  jeg  haft  lejlighed  til  at  se  et  for- 
trinlig bevaret  redskab  af  formen  med  dølle  foroven,  tildannet 
af  et  mellemfodsben,  vistnok  af  krondyr.  Det  naturlige  hul 
og  furen  findes  her  på  sømglatterens  side;  hullet  synes  at 
være  brugt  som  bærehul  eller  naglehul,  den  indvendige,  na- 
turlige kam  er  fjærnet.  Æggen  er  fortil  afrundet,  den  blanke 
overflade  foroven  prydet  med  et  mønster  af  krydsende  skrå- 
streger; længden  er  21  cm.  Den  skrå  ægflade  viser  de 
sædvanlige  snitmærker  fra  tildannelsen  med  stenalderens 
skæreredskaber.  Dette  benredskab,  der  således  nøje  svarer 
til  de  danske,  er  fundet  ved  Dahmsdorf  (Kreis  Biitow),  syd- 
øst for  Stolp  i  Pommern1.  Om  fundforholdene  vides  des- 
værre kun,  at  det  er  optaget  i  en  »mergelgrav«,  hvorved 
dog  vel  må  forstås,  at  det  har  ligget  i  sneglemergel  eller  i 
en  ældre  dannelse. 

Til  denne  redskabsform  hører  vistnok  også  en  »lansespids« 
af  elsdyrknogle,  funden  i  en  tørvemose  i  Ostpreussen  sammen 
med  to  flintægharpuner 2,  samt  måske  et  herfra  dog  noget  af- 
vigende, ornamenteret  benstykke  med  to  huller  forneden,  fundet 
i  samme  provins3.  Herhen  hører  formodenlig  også  et  særdeles 
smukt,  24  cm.  langt  benredskab  fra  Travenort  i  Holsten,  fundet 
i  en  mose  ved  floden  Trave,  og  fremdeles  to,  sammen  med 
flere  harpuner  og  benodde  optagne  redskaber  fra  Fernewerder 
og  Doberitz  ved  Berlin.     Alle  tre  har  et  bærehul  forneden ;  de 

1  Altertumsmuseum,  Stettin.  Jnventar  Nr.  4193.  Jfr.  Monats- 
blåtter,  herausgegeben  von  der  Gesellschaft  fiir  Pommersche  Geschichte 
und  Alterthumskunde.  1895.  p.  187.  5. 

2  L.  v. Ledebur:  Das  konigliche Museum  vaterlåndischerAlter- 
thumer.  Berlin.  1838.  p.  11.  Tab.  I.  (nr.  II,  1639).  E.  Friedel  i  Ar- 
chiv  fiir  Anthropologie.  Bd.  5.  1872.  p.  434.  Fig.  121. 

3  Photogr.  Album  der  Ausstellung  zu  Berlin  1880.  Sect.  I.  Taf.  6. 
Nr.  167.  —  Sml.  Aarb.  f.  nord.  Oldk.  1896.  p.  340.  Fig.  20. 

to  første  er  smukt  ornamenterede.  Disse  tre  sømglattere1  op- 
bevares i  museerne  i  Kiel  og  Berlin.  Et  mærkeligt  stykke  med 
greb  forneden  og  småtandede  ægge,  udskåret  af  en  rørknogle 
(mellemfodsben  ?)  og  poleret,  er  fundet  ved  gravning  af  den  ny 
Norderbåcke  NV.  for  Oldenburg  og  opbevares  i  museet  i  denne 
by  (Amt  Westerstede.  Nr.  10).  Lighed  med  vort  har  endelig 
et  benredskab,  fremgravet  blandt  andre  sager  fra  stenalderen 
ved  Ladogasøens  sydlige  bred2. 

Vi  har  således  kunnet  følge  disse  redskabers  forekomst  gen- 
nem landene  ved  Østersøen.  Da  de  savnes  i  alle  fund,  der  sikkert 
hører  til  den  yngre  stenalder,  har  de  (modsat  »benmejslerne«) 
rimeligvis  alle  hjemme  i  det  ældre  afsnit  af  den  neolitiske  tid. 

Fra  samme  tidsafsnit  stammer  vistnok  også  denne  form 
i  fund  fra  Skotland,  sydligere  egne  af  Tyskland  og  Polen 
samt  fra  Frankrig  og  Norditalien3.  Redskabet  har  i  lignende 
skikkelse  sin  oprindelse  i  rensdyrtiden ;  hervarsømglatteren  eller 
flåkniven  (»Falzbein«,  »Griff«,  »Schaber«,  »Lissoir«,  »Spatule«) 
i  Tyskland,  Schweiz  og  Frankrig  et  hyppig  anvendt  redskab, 
tildannet,  som  vore,  af  ben  eller  navnlig  af  rensdyrtak4. 

En  sømglatter  af  elfenben,  mammuttand,  prydet  med 
krydsstreger  som  det  ovennævnte  stykke  fra  Dahmsdorf, 
fandtes  i  en  af  rensdyrtidens  huler  ved  Lahn  i  Nassau5. 


1  Zeitschr.  f.  Ethnol.  Bd.  24. 1892.  Verhandl.  p.  (249).  —  Nach- 
richten  tiber  deutsche  Alterthumsfunde.  Jg.  13.  1902.  p.  31.  Fig.  8. 

2  A.  Inostranzeff:  L'homme préhistorique  de  l'åge  de  la  pierre 
sur  les  cotes  du  Lac  Ladoga.  St.  Pétersbg.  1882.  4°.  Tav.  IX,  fig.  1. 

3  Proceed.  Soc.  Ant.  Scotland.  Vol.  29.  1895.  p.  219.  Congrés  de 
Copenhague  1869.  p.  76.  L'Anthropologie.  T.  7.  Album  PI.  XXIII,  1 ; 
XXIV,  6.  Bullettino  di  Paletnologia  Italiana.  Anno  12.  1886.  p.  120. 
Tav.  IV,  fig.  1.  »Lisciatore«. 

4  O.  Fraas:  Schwåbische  Hohlen.  Archiv  fiir  Anthropologie. 
Bd.  5.  1872.  p.  184.  Fig.  30;  p.  209.  Fig.  47.  K.  Merk:  Der  Hohlen- 
fund  ira  Kesslerloch  bei  Thayngen.  Mitth.  Antiquar.  Ges.  Ziirich. 
Bd.  19.  H.  1.  1875.  p.  29.  Taf.  IV.  Fig.  29,  31.  G.  &  A.  de  Mor- 
tillet:  Le  Préhistorique.  3e  édit.  1900.  p.  195.  Girod  &  Mas  senat 
Les  stations  de  l'åge  du  renne.    1900.  4°.   p.  81.  PI.  LXXXV-VIII. 

5  Annalen  des  Vereins  fiir  Nassauische  Alterthumskunde.  Bd. 
15.  1879.  Wiesbaden.  p.  313.  Taf.  VIII.  Fig.  5.  Andre  sømglattere  her 
var  af  knogler,  p.  333.  (»Wildscheuer«).  Jfr.  dogHoernes  ,  1.  c.,p.  74. 

Ganske  lignende  redskaber  af  ben  bruges  af  Eskimoer  og 
Indianerstammer  i  NV. -Amerika  som  knive  til  at  flå  eller  op- 
skære dyr  med  og  til  beredning  af  skind1. 

Opfattelsen  af  redskabets  anvendelse  som  »sømglatter«  kunde 
også  noget  støttes  ved  den  kendsgerning,  at  mellemfodsbenet  af 
oksen  indtil  den  seneste  tid  har  været  i  brug  som  »glatteben«  i 
sådant  øjemed  både  i  Norge,  Sverige  og  Tyskland2. 

Bendolken,  der  blev  dannet  af  et  albueben,  hvis  nedre 
del  afbrødes,  forekom  også  i  Maglemose. 

Fremgangsmåden  ved  tildannelsen  af  denne  redskabs- 
form  er  beskreven  af  S.  Muller3.  Den  enkelte  dolk,  der 
foreligger  i  vort  bopladsfund,  er  dog  ikke,  som  ellers  almindelig, 
dannet  af  krondyrets  eller  tamoksens,  men  af  et  ungt  els- 
dyrs albueben.  Dette  er  tilspidset  eller  tilskærpet  med  en 
buet,  blankt  glattet  od.  Albuens  yderste,  hueformede  stykke 
mangler;  det  har  på  det  unge  dyr  endnu  ikke  været  tilvokset. 
Redskabet  er  17.8  cm.  langt  og  er  fundet  i  rum  III  D  3, 
nederst  i  4.  lag,  eller  omtrent  90  cm.  under  mosens  over- 
flade, nær  dens  bund.  Ved  odden  er  en  lille  splint  knækket 
af  under  brugen.     Fig.  21. 

Allerede  i  palæolitisk  tid  blev  bendolken  anvendt;  i  rens- 
dyrtiden brugtes  den  således  i  Frankrig4,  og  en  dolk,  dannet 
af  elsdyrets  (?)  albueben,  er  funden  i  kulturlaget  på  den  be- 
kendte boplads  for  mammut-  og  rensdyrjægere  ved  Predmost 
i  det  nordlige  Måhren5  ;  senere ,  i  den  neolitiske  stenalder, 
brugtes  dette  redskab  mange  steder  rundt  om  i  Evropa6. 

1  W.  J.  Hoffman  :  The  graphic  art  of  the  Eskimos.  Smithsonian 
Institution.  Report  of  the  U.  S.  National  Museum  for  1895.  Washing- 
ton. 1897.  p.  777,  pi.  15,  fig.  3;  p.  784,  pi.  18. 

2  P.  G.  Vistrand:  Gnidstenar.  Meddelanden  från  Nordiska 
Museet.  1899-1900.  Stockholm.  1902.  p.  19;  fig.  5.  Jfr.  O.  Herman 
i  Mitth.  der  anthrop.  Gesellschaft  in  Wien.  Bd.  32.  1902.  p.  237. 

8  Aarb.  f.  nord.  Oldkyndighed.  1896.  p.  362-365.  Jfr.  C.  Neer- 
gaard i  Affaldsdynger  fra  Stenalderen  i  Danmark.  1900.  p.  65.  Tavle  VII. 

4  Girod  &  Massénat:  Les  stations  de  l'åge  du  renne.  Paris. 
1900.  4  °.  p.  73.  PI.  LXXVI,  figg.  8,  10. 

5  W  an  kel:  Die  praehistorische  Jagd  in  Måhren.  Olmtitz.  1892. 
p.  16.  Taf.  III.  Fig.  C. 

6  SeJ.  d eBaye:L'archéologiepréhistorique. Paris.  1880.  p.342og 

I  Sverige  skal  bendolken  ikke  være 
sjælden;  særlig  interesse  frembyder  en  dolk 
af  elsdyrets  albueben  fra  den  udtørrede 
del  af  Håstefj orden  mellem  Vånersborg 
og  Uddevalla1,  fordi  fundet,  hvortil  den 
hører,  i  det  hele  synes  at  have  flere  ligheds- 
punkter med  vort  (se  p.  257).  De  nærmeste 
findesteder  udenfor  Danmark  turde  ellers 
være  en  stenalders  boplads  ved  Politz  i 
Mecklenburg2,  Zachow  vest  for  Berlin3 
og  andre  bopladser  i  Arys-See  og  Szonstag- 
See  i  Ostpreussen4  samt  ved  Rinnekalns 
i  Lifland5. 

Huggetandsknive,  dannede  af  vildor- 
nens nedre  hjørnetænder,  var  talrige  i  Mag- 
lemose: der  foreligger  11  fra  højre  under- 
kæbehælvte  og  5  fra  venstre  side. 

De  har  vel   ikke  ganske  samme  ud- 
seende  som   de  i   affaldsdyngerne   optræ- 
dende former  af  tandknive6,  men  viser  dog 
Fig.  21.  Vz.  tydelige  spor  af  at  have  været  behandlede 

og  brugte   på   lignende    måde    som    hine.      Forskellen    synes 
nærmest  at  være  den,   at  knivene  i  det  foreliggende  tilfælde 


Mortillet:  Origines  de  la  chasse.  Paris.  1890.  p.  144,  samt  angivel- 
serne hos  Muller  i  Aarbøger  f.  nord.  Oldk.  1896.  p.  365. 

1  Kinberg  i  Ofvers.  Kongl.  Vet.-Akad.  Forh.  1869.  p.  55. 

2  JahrbucherdesVereins  f.  mekl.  Geschichte.  Jg.  34. 1869.  p.  209. 

3  En  25  cm.  lang,  med  skråstreger  prydet,  poleret  dolk,  funden 
sammen  med  en  stor  medekrog  (Museum  fur  Volkerkunde,  Berlin. 
Katalog  nr.  I.  f.  5769-70). 

4  Munro:  Lake-Dwellings  of  Europe.  1890.  p.  327,  fig.  99,3 ; 
Katalog  des  Prussia-Museums.  Teil  I.  Ktfnigsberg.  1893.  p.  50, 
fig.  27,  g. 

5  Zeitschr.  f.  Ethnologie.  Bd.  7.  1875.  Verhandl.  p.  (219).  Taf. 
XIV.  Fig.  47. 

6  S.  Muller  i  Aarb.  f.  nordisk  Oldkynd.  1896.  p.  370.  Neer- 
gaard i  Affaldsdynger.  1900.  p.  66,  99,  168. 

kun  har  været  lidet  brugte,  inden  de  bortkastedes  eller 
tabtes.    Fig.  22. 

På  tandens  naturlige  slidflade  ses  her  talrige  længderidser, 
der  fuldkommen  ligner  knivenes,  medens  de  mangler  på  de 
huggetænder  i  fundet,  som  er  uden  al 
tildannelse,  og  ligeledes  forgæves  er 
søgt  på  tænder,  der  endnu  sad  på 
deres  naturlige  plads  i  kæberne  af 
en  række  vildsvinehoveder  i  Zoologisk 
Museums  samling. 

Mærkeligt  er  det  kun,  at  disse 
ridser,  der  således  ikke  kan  antages 
at  skyldes  slid  hos  dyret  selv,  men 
må  være  skårne  med  en  flintflække 
eller  et  lignende  redskab,  på  en  enkelt 
undtagelse  nær,  hvor  de  fortsættes 
ned  ad  den  i  kæben  skjulte  del  af 
hjørnetanden,  er  indskrænkede  til  den 
naturlige  slidflade.     Denne   viser  dog 

også  andre  mærker  af  kunstig  bearbejdning,  idet  den  er  udvidet 
ved  nedskæring  indad  mod  den  brede  emaljeflade  på  lignende 
måde  som  ved  huggetandsknivene  (fig.  22  b,  forneden  tilhøjre, 
bagud).  Den  herved  dannede  snitflade  når  vel  ikke  dybt 
ned  eller  langt  tilbage,  men  er  dog  kendelig  forskellig  fra 
den  mere  jævne  og  blanke  fordybning,  som  sliddet  mod  en 
uregelmæssig  formet  overtand  undertiden  kan  frembringe. 

Tænderne  har  da  sikkert  ved  tildannelse  og  anvendelse 
som  redskaber  fået  dette  fra  det  normale  afvigende  udseende, 
der  ved  fortsat  brug  vilde  komme  til  at  stemme  nøjere  over- 
ens med  de  hidtil  kendte  huggetandsknives. 

Den  udbuede  kant  mellem  den  brede  og  den  smalle 
emaljeflade  er  på  alle  tænder  stærkt  slidt  eller  tydelig  skrabet; 
da  de  fine  ridser,  som  i  mængde  fra  denne  kant,  ryggen,  fortsættes 
ind  over  emaljen,  langt  overvejende  er  rettede  på  tværs,  ikke 
på  langs  af  kanten,   og   da   såvel   det   afskrabede   parti   som 


Fig.  22.  72 

ridserne  kan  fortsættes  langt  ned  på  den  i  kæben  dækkede 
del  af  tanden,  kan  dette  slid  heller  ikke  være  naturligt,  men 
må  være  frembragt  ved  kunst  (fig.  22  a,  midtkanten). 

Knivens  skraben,  når  den  førtes  tilbage  for  at  begynde 
et  nyt  snit,  vilde  næppe  alene  kunne  fremkalde  sådanne 
ridser  i  den  hårde  emalje;  kanten  ser  snarest  ud,  som  om 
den  var  kraftig  skuret  i  sand.  Ved  kanterne  mellem  emalje- 
fladerne og  snitfladen  ses  derimod  kun  få  eller  næsten  ingen 
ridser. 

Ved  rodenden,  grebet,  hvorom  hånden  fattede,  er  nede- 
fra ofte  større  splinter  af  emaljefladen  afsprungne  (den  af- 
bildede tand  er  afbrudt  foroven  i  figuren),  men  nogen  af- 
skrabning af  kanterne  eller  anden  tildannelse  spores  ikke. 

Tænderne  fra  højre  kæbehælvte  synes  mig  at  falde  bedst 
for  brugen,  når  de  føres  i  venstre  hånd  og  man  da  skærer 
»fra  sig«.  Holdes  kniven  i  højre  hånd,  vil  denne  let  ge- 
neres af  rodendens  yderste  krumning.  Omvendt  falder  venstre- 
tænderne bedst  i  højre  hånd. 

Til  en  sådan  føring  af  kniven  vilde  det  også  passe,  at 
snitfladen  ikke  når  længere  ned,  fordi  resten  af  tanden  omfat- 
tedes af  hånden.  Slidmærkerne  eller  skuremærkerne  på  den 
udbuede  kant  fortsættes  dog  på  nogle  tænder  så  langt  ned, 
at  hånden  måtte  holdes  langt  tilbage,  maske  om  et  i  tandens 
hulhed  indsat  skaft,  hvis  ellers  dette  slid  skulde  være  frem- 
kommet samtidig  med  skæringen,  hvad  dog  næppe  kan  siges 
at  være  afgjort1. 

Huggetandsknive,  vistnok  alle  af  lignende  art,  er  uden- 
for Danmark  fundne  flere  steder.  Nævnes  kan  således  en 
en  undersøisk  boplads  i   havnen  ved  Kiel2,   det  yngre  hule- 


1  Der  kan  herved  erindres  om,  at  svinets  huggetand  her  i  Norden 
indtil  den  seneste  tid  har  været  anvendt  som  »sømglatter«  til  ud- 
jævning af  høje  sømme  o.  lign.  (P.  G.  Vistrand  i  Meddelanden 
från  Nordiska  Museet  1899  och  1900.  Stockholm.  1902.  p.  19.  Fig.  6). 

2  Ved  Ellerbek.  Museum  vaterl.  Alterthumer,  Kiel. 

fund  fra  Stora  Kariso  ved  Gotland1,  bopladsen  i  mosen  ved 
Kunda  i  Estland2,  affaldsdyngen  ved  Rinnekalns  i  Lifland3, 
neolitiske  bopladser  i  klippehuler  vedBaireuth4  og  stenalders 
bopladsen  ved  Schussenried5.  I  museet  i  Bruxelles6  har  jeg 
set  en  tandkniv  fra  en  neolitisk  boplads  ved  St.-Symphorien 
(4  km.  ØSØ.  for  Mons),  der  var  stærkt  tilskåren  samt  skrabet 
langs  ryggen  ganske  som  de  nævnte  fra  Maglemose.  Nogle  af 
tandknivene7  tilhører  vel  en  senere  tid;  at  indordne  knivene 
af  vildsvinets  huggetænder  i  et  kronologisk  system  er  efter 
det  hidtil  foreliggende  endnu  næppe  muligt;  knivene  fra  Magle- 
mose hører  dog  sikkert  til  de  ældste  i  rækken. 

To  huggetænder  i  vort  fund  er  behandlede  på  en  her- 
fra afvigende  måde. 

Af  en  mindre  tand  er  den  brede  emaljeflade  næsten  helt 
fjærnet;  brudfladerne  er  glattede,  og  den  konkave  tandbens- 
flade  er  stærkt  skrabet  med  mange  længderidser;  sådanne 
ses  også  på  den  smalle  emaljeflade.  Kanten  har  tværridser. 
Redskabet  er  snarest  brugt  som  kniv8;  længden  er  8.2  cm.; 
spidsen  er  afbrudt. 

Ved  den  anden  er  kun  benyttet  tandens  midterste  del, 
idet  spidsen  forsætlig  er  afknækket,  medens  tandens  nedre 
del,  omtrent  4  cm.  under  randen  af  den   naturlige   slidflade, 


1  Montelius:  Statens  historiska  Museum.  Vågledning.  6.  uppl. 
Stockholm.  1897.  p.  14. 

2  Grewingk,  1.  c,  p.  28.  Taf.  III,  fig.  20. 

8  Zeitschr.  f.  Ethnologie.  Bd.  7.  1875.  Verhandl.  p.  (219),  (223). 
Katalog  der  Ausstellung  in  Riga  1896.  p.  X  og  3.  Taf.  1.  fig.  16. 

4  Ranke:  Der  Mensch.    Bd.  2.  1887.  p.  505. 

5  Phot.  Album  der  Ausstellung  zu  Berlin  1&80.  Sect.  VII.  Taf. 
15.  Katalog,  p.  606. 

6  Musée  royal  d'histoire  naturelle.  Velvilligst  forevist  mig  af 
Conservateur  A.  Ru  tot.  Til  fundet  hører  slebne,  spidsnakkede,  fir- 
sidede  retøkser  af  flint  (som  SM.  I.  50). 

7  Om  andre  fund  se  S.  M u Iler  i  Aarb.  f.  nord.  Oldk.  1896.  p.  370 
med  anm.  2-3. 

8  Behandlingen  minder  noget  om  kniven  fra  Koldingfjord,  mus. 
nr.  A  8621  ;  Aarbøger  for  nord.  Oldkynd.  1896 ;  sid.  371,  fig.  46. 

er  skråt  overskåren  således,  at  emaljen  danner  en  skarp, 
tværstillet  æg,  som  ved  en  mejsel,  med  skrå  ægflade.  I 
denne  fremtræder  tandens  indre  hulhed.  Fig.  23.  Stykkets 
længde  er  8.8  cm. ;  men  det  er  utvivlsomt  kun  en  skærpe, 
der  har  været  indsat  i  en  længere  redskabsdel,  rimeligvis 
i  en  hornøkse  med  dertil  indrettet  hul  ved  enden.  Den 
brede  emaljeflade,  navnlig  dens  kanter,  bærer  talrige 
ridser  og  mærker  af  slid  ved  skæftningen. 
Æggen,  der  er  poleret,  har  slidmærker,  og  ved 
dens  øvre  hjørne  er  under  brugen  en  større 
splint  afsprungen.  Det  nedenfor  den  afbrudte 
spids,  modsat  æggen,  bevarede  stykke  af  tandens 
naturlige  slidflade  (foroven  tilhøjre  i  figuren) 
er  ikke  tilskåret,  og  de  fleste  af  de  talrige, 
fine  tværridser  på  denne  flade  er  naturlige; 
redskabet  er  derfor  ikke  en  omdannet  kniv. 
Ved  brudfladen  foroven  viser  nogle  skrab  af  en 
Fig.  23.  /2.  flintflække,  at  en  sådan  har  medvirket  ved 
overbrydningen  af  tandens  spids;  skrabene 
overskærer  de  fine,  naturlige  ridser  og  ses  allerede  derved 
at  være  senere  end  hine.  Skærper  af  denne  art  har  hidtil  været 
næsten  ukendte1. 

Benodde  fandtes  i  stort  antal,  nemlig  88  stykker.  Hoved- 
mængden af  disse  turde  være  tildannede  af  splinter  af  kron- 
dyrets, elsdyrets  eller  rådyrets  mellemhånds-  eller  mellem- 
fodsben;  men  også  andre  knogler  af  disse  hjortearter  har 
været  anvendte.  Tillige  benyttedes  knogler  af  uroksen  og 
måske   af  vildsvinet    i   dette    øjemed.      Fig.  24  viser   os   en 


1  Hermed  kan,  og  med  god  grund,  sammenlignes  et  redskab  af 
vildsvinetand  fra  Sommeflodens  gamle  leje  ved  Crouy;  se  Pi  c  ard  i 
Mémoires  de  la  Sociéte  royale  d'Emulation  d'Abbeville.  1836-37. 
p.  243.  Planchen,  fig.  2.  Den  meget  omhyggelige  beskrivelse  af 
stykket  angiver,  at  det  fandtes  anbragt  som  skærpe  for  en  hornøkse, 
begge  dele  ganske  lignende  vore.  Jfr.  L'Anthropologie.  T.  4.  1893. 
p.  393-394  (hvor,  ved  misforståelse  af  beskrivelsen,  æg  og  spids  af 
tanden  er  forvekslede). 

mindre  benod,  spids  som  en   syl,   med   brudflade    foroven   og 
tilskæring  til  skæftning. 

Når  benodde  her  skulde  fremstilles  af  mellemhånds- 
eller  mellemfodsbenet  {metacarpus ,  metatarsus) ,  blev  de  to 
ledruller  ved  knoglens  nedre  ende  altid  afskårne  eller  afbrudte  og 
bortkastede  som  affald,  aldrig  bevarede  som  del  af  red- 
skabet, som  dettes  hoved.  Fundet  indeholder  mange  så- 
danne ledruller,  afskårne  tæt  ovenfor  stedet,  hvor  de  er 
indbyrdes  forbundne,  og  derfor  oftest  sammenhængende 
to  og  to;  kun  sjældnere  er  rullerne  kløvede  fra  hin- 
anden. Der  fandtes  af  krondyr  22  dobbelte  og  10 
enkelte,  afskårne  ledruller;  nogle  af  de  sidste  hørte 
sammen1.  Af  elsdyr  optoges  16  dobbelte  og  6  en- 
kelte, af  urokse  2  dobbelte  og  2  adskilte,  sammen- 
hørende ledruller. 

Enkelthederne  ved  udskæringen  af  benoddene  ses 
tydelig  på  en  række  af  disse  knogler  i  fundet. 

Fig.  25  viser  forsiden  af  den  nedre  ende  af  et  „.  \± 
mellemfodsben  af  krondyr,  fundet  i  rum  I  K  2,  2.  lag.  V«. 
Langs  ad  »løbet«  er  indskåret  6  dybe  furer,  hvorved 
adskiltes  3  listeformet  fremstående  partier  på  forsiden,  3  lig- 
nende på  bagsiden.  Disse  strimler  er  tilskårne,  skrabede  og 
glattede,  inden  ledrullerne  blev  fjærnede  ved  det  dybe  indsnit  på 
tværs  forneden.  Dette  blev  her  ikke  ført  igennem ;  knoglen  er  knap 
halvt  gennemskåren  fra  den  ene  side,  slet  ikke  fra  den  anden; 
ved  overbrydningen  er  den  derfor   knækket  for  højt  oppe. 

I  almindelighed  skar  man  indtil  over  midten  eller  lod  snittet 
gå  helt  rundt.  Undertiden  blev  ledrullerne  afskårne,  førend 
løbet  deltes  efter  længden;  på  andre  knogler  har  man  gjort 
begyndelsen  med  at  skære  længdefurerne  og  skrabe  overfladen. 

De  lange,  udflækkede  splinter  af  knoglevæggen  blev  der- 
på tilskårne,  glattede  og  polerede.  Knoglens  øvre  del  ved 
eller  under  ledhovedet  formedes  til  benoddens  bredere  ende, 
medens  spidsen  vendte  i  retning  mod  ledrullerne. 

1  Således  to,  henholdsvis  fra  I  K  5,  2.  lag  og  III  B  6,  4.  lag. 

Af  elsdyret  har  man  tillige  benyttet  skinnebenet  på 
samme  måde;  knoglen  deltes  ved  6  længdefurer,  og  dens 
nedre  ende  blev  afbrudt  ved  et  ringformet  indsnit,  som  dette 
ses  på  hosføjede  fig.  26.  Stykket  er  fundet  i  rum  III  B  5, 
4.  lag.  Et  ganske  lignende  af  et  andet  elsdyr  optoges  i 
rum  III  A  4,  3.  lag.      Skinneben    af  vildsvin   blev    flækkede 


Fig.  25.   Va. 


Fig.  26.    Vi. 


eller  splintrede  og  skrabede  for  at  tjæne  vistnok  i  samme 
øjemed;  en  af  disse  knogler  bærer  et  dybt,  ringformet  ind- 
snit, hvorved  ledenden,  den  nedre  ende,  tilsigtedes  fjærnet 
(fra  I  B  6,  2.  lag).  Rådyrets  mellemfodsben  er  tildannet 
ved  skrabning,  og  splinter  er  udflækkede  af  knoglevæggen  uden 
forudgående  længdedeling  og  afskæring  af  ledrullerne;  dette 
var  ved  den  spinkle  knogle  ikke  nødvendigt;  kun  i  et  enkelt 
tilfælde  har  man  begyndt  at  gøre  det  sædvanlige  indsnit  over 
ledrullerne  eller  at  dele  løbet  ved  en  fure  på  for-  og  bag- 
siden i  to  længdehalvdele. 

En  enkelt  benod  er  tildannet  af  forsiden  af  rådyrets 
skinneben;  også  her  belyses  fremgangsmåden  klart  ved  sam- 
menligning med  et  forarbejde,  som  fundet  indeholder,  et  skinne- 
ben, gennem  hvis  væg  der  er  skåret  en  dyb  og  bred  længde- 
fure  netop  med  samme  forløb  som  benoddens  kant. 

Fremgangsmåden  var  således  væsenlig  overensstemmende 

med  den,  der  brugtes  på  bopladserne  fra  vor  ældre  sten- 
alder, forskellig  derimod  fra  den,  hvorved  de  i  de  yngre  af- 
faldsdynger og  i  gravene  forekommende  prene  tildannedes 
af  fårets  mellemfodsben1. 

Dette  træk,  der  er  af  ikke  ringe  betydning  for  fundets 
tidsbestemmelse,  møder  os  i  samme  skikkelse  fra  udlandet. 

I  rensdyrtiden,  ved  slutningen  af  den  palæolitiske  sten- 
alder, udskares  benodde  af  mellemhånds-  eller  mellemfodsben 
på  ganske  samme  måde  som  i  vort  fund.  Dette  ses  af  snit- 
mærkerne på  sådanne  knogler  af  rensdyr,  vildhest  og  sne- 
hare, der  på  hin  tids  bopladser  er  efterladte  som  ufuldendte 
forarbejder,  således  i  selve  den  berømte  hule  La  Madelaine 
i  Sydfrankrig2  og  ved  Schweizersbild3.  Lignende  forarbejder 
kendes  fra  Nordfrankrig,  trufne  i  et  hulefund  fra  samme  tid4. 

Også  de  afskårne  ledruller,  affaldet  fra  tildannelsen  af 
benoddene,  afgiver  vidnesbyrd  i  samme  retning.  Man  træffer 
dem  i  fund  fra  nordfranske  bopladser  ved  Seine  og  Somme, 
tilhørende  et  tidligt  afsnit  af  den  neolitiske  tid,  til  dels  fund, 
der  stemmer  overens  med  vort5,  og  i  de  sydfranske  hulefund 
fra  Madelaineperioden6. 


1  Se  herom  C.  Neergaards  indgående  fremstilling  i  Affalds- 
dynger fra  Stenalderen,  p.  60  og  141 ;  jfr.  p.  65,  98,  120,  128,  153, 
168.  Afskårne  ledruller  (1.  c,  p.  61,  fig.  1)  forekommer  også  i  bo- 
pladsfundet fra  Koldingfjord.   Jfr.  Aarb.  for  nord.  Oldk.  1892.  p.  171. 

2Lartet  &  Christy:  Reliquiæ  Aquitanicæ.  II.  London.  1875. 
4°.  p.  121.  B.  Plate  XVII,  fig.  2,  3,  23. 

3  Jakob  Niiesch:  Das  Schweizersbild.  Neue  Denkschriften  der 
allgem.  schweiz.  Ges.  f.  die  gesammten  Naturwiss.  Bd.  35.  Basel. 
1896.  4°.  p.  259,  301,  304,  321.  Taf.  VIII,  IX  og  X,  særlig  X,  fig.  60, 
61,  70. 

4  La  société  d'anthropol.  de  Paris  å  l'exposition  universelle.  Paris. 
1889.  p.  196.  Grotte  du  Trilobite  ved  Arcy-sur-Cure  (Yonne). 

5  Congrés  internat,  d'anthropologie  de  Copenhague  1869.  p.  76. 
(Villeneuve-St. -Georges).  Boucher  de  Perthes:  Antiquités  cel- 
tiques.  T.  1.  Paris.  1847.  p.  313.  PI.  X,  fig.  21  (Abbeville). 

6  British  Museum.  A  Guide  to  the  Antiquities  of  the  Stone  Age. 
London.  1902.  p.  47,  fig.  48,  nr.  3.  Knogleaffald  s  stykke  fra  Bruniquel 
(Tarn-et-Garonne)  med  længdesnit  og  ringfure  ganske  som  vor  fig.  26. 

Benoddene  fra  Maglemose  blev  i  hele  deres  længde  eller  dog 
mod  spidsen  skrabede  trinde  og  jævne  og  overfladen  blankt 
poleret1.  Længden  når  fra  5.0  til  17.5  cm.  I  alt  fald  de 
større  stykker  har  vel  ikke  været  anvendte  som  prene,  men 
snarest  som  pile-  eller  harpunspidser  til  jagt  og  fiskefangst; 
mange  af  dem  har  en  fladt  tilskåren  skaftende,  hvorfor  de 
sandsynligvis  har  været  anbragte  på  et  længere  skaft.  Ikke 
få  er  knækkede  forneden;  forholdsvis  sjælden  er  spidsen  be- 
skadiget. De  spidse  benredskabers  bevaringstilstand  i  det 
hele  også  andensteds  taler  nærmest  for,  at  de  brugtes  til 
fangst  i  vand,  idet  odden  ved  at  ramme  jorden,  når  skuddet 
eller  kastet  ikke  traf  i  luften,  måtte  være  bleven  stærkt  med- 
tagen, hvilket  sjælden  ses. 

Benoddene  stemmer  i  form  med  rensdyrtidens 2  og  brugtes 
i  den  ældre  del  af  den  neolitiske  stenalder  i  forskellige  egne 
af  Evropa3  ligesom  hos  os  (form  SM.  I,  184).  En  sådan 
benod  er  det,  man  har  fundet  ved  Skateholm  ved  Østersøens 
strand  midt  mellem  Trelleborg  og  Ystad;  den  optoges  her 
ved  tørveskæring  3  m.  dybt  under  Littorina-str8Lnåv  oldens 
overflade4  i  lag,  afsatte  under  den  periode,  der  af  geologen 
Holst  benævnes  »den  ældre  Littorinatiå« ,  gående  forud  for 
den  danske  køkkenmøddingtid  og  ikke  ved  nogen  skarp  grænse 
skilt  fra  Ancylustiåen. 

Med  benoddene  fra  Maglemose  stemmer  ligeledes  to  stykker 


1  Jfr.  Affaldsdynger  fra  Stenalderen,  p.  64.  Fig.  5. 

2  Rel.  Aquitanicæ.  II.  p.71.  B.P1.X,  fig.4(La  Madelaine).  N  u  e  s  c  h : 
Schweizersbild.  Taf.  IX.  Cartailhac  &  Boule:  Grotte  de  Reilhac. 
p.43,  fig. 35.  Schaaffhausen  i  Jb.  d.  Vereins  y.  Alterthumsfreunden 
im  Rheinlande.  H.  86.  Bonn.  1888.  p.  29.  Taf.  I.  fig.  13-16.  (Andernach 
ved  Rhinen).  Much:  Kunsthistorischer  Atlas.  Wien  1889.  I.  Taf.  IV. 

3  Sy.  Nilsson,  1.  c,  p.  77.  PI.  II,  fig.  161  (tørvemose  i  det  sydl. 
Skåne).  —  Tyskland :  Album  d.  Ausstell.  Berlin  1880.  Sect.  I,  Taf.  6. 
nr.  169,  Ostpreussen;  IV,  Taf.  17,  fig.  1;  VII,  Taf.  15.  —Belgien.  — 
Frankrig  :  Asylien-laget  i  hulen  Mas-d'Azil.  L'Anthropologie.  Tome  7. 
1896.  p.  386.  Album.  PI.  XXIV,  fig.  1,  4;  XXV,  fig.  6. 

4  N.  O.  Holst  i  Sveriges  geolog.  UndersOkning.  Ser.  C.  Nr.  189. 
Stockholm.  1902.  p.  26. 

fra  Østersøens  sydlige  kystegne,  fundne  sammen  i  en  mose 
midtvejs  mellem  Koslin  og  Stolp  i  Pommern1.  De  lå  her  6  m. 
dybt  i  »kalk«  (snegledynd)  under  tørven,  fundforhold,  der 
tyder  på  høj  ælde. 

Sammen  med  de  nedennævnte  harpunformer  er  benoddene 
også  trufne  flere  steder  i  Brandenburg,  navnlig  i  egnen  om 
Berlin2. 

Harpuner  var  vel  i  vort  fund  talrigere  end  i  noget  andet 
fra  Norden.  De  optrådte  i  flere,  til  dels  meget  sjældne  former, 
der  indbyder  til  en  mere  indgående  behandling. 

I  form  og  tildannelse  ikke  meget  afvigende  fra  ben- 
oddene er  en  egen  slags  harpunspidser,  udskårne  af  mellem- 
fodsben  af  krondyr,  udstyrede  med  en  enkelt  eller  med  fd, 
korte  modhager  bag  spidsen. 

På  bopladsen  optoges  6  sådanne,  liggende  tæt  sammen, 
jævnsides  og  øverst  i  snegledyndet  under  tørven  med  et  tyndt 
lag  dynd  over  sig3  (i  felt  I,  rum  K  7,  nederst  i  2.  lag).  Efter 
deres  leje  og  ensartede  beskaffenhed  må  de  antages  at  have 
hørt  sammen  til  et  sæt,  en  lyster  eller  et  lignende  redskab, 
som  kunde  tænkes  at  have  været  brugt  til  fangst  af  gedder 
i  søen.  Formen  ses  af  omstående  afbildning,  tig.  27.  Fem  af 
harpunerne  har  kun  en  enkelt  modhage  tæt  bag  spidsen ;  på  den 
sjette  ses  efter  et  længere  mellemrum  spor  af  en  anden  mod- 
hage, der  er  afbrudt.     Længden  er  17.8 — 23.5  cm. 

I  fundet  forekommer  endnu  to  harpuner  af  samme  form 
men  med  afbrudt  modhage,  som  det  synes,  i  lighed  med  de 
nævnte,  dannede  af  mellemfodsben  af  krondyr  eller  rådyr. 

Ellers  kendes  harpunen  med  få,  korte  modhager  kun  i 
et  ringe  antal  fra  Danmark.      I  Nationalmuseet  haves  3  fra 


1  Ved  Kusserow,  Kreis  Schlawe.  Album  der  Ausstellung  zu 
Berlin  1880.  Sect.  II.  Taf.  9.  Nr.  1669.  Katalog  p.  328.  Nr.  142.  Mu- 
seet i  Stettin. 

2  Stykker  i  Museum  fiir  Vdlkerkunde,  Berlin. 

3  Snegledyndets  overflade  nåedes  her  ved  3.36  m.,  harpunbundtet 
lå  i  3.34  m.  højde  over  havet  med  oddene  vendt  mod  NØ. 

moser  på  Sælland1,  2  andre  fra  ukendt  findested.  I  en  pri- 
vatsamling2 opbevares  et  meget  smukt  sæt  af  8  sådanne  har- 
puner, der  vides  at  være  fundne  1896  netop  i  Mullerup  mose 
ved  Slagelse  og  at  have  ligget  samlede  på  samme  plet.  De 
er  udskårne  af  mellemfodsben;  den  ene  harpun  bærer 
ved  skaftenden  endnu  knoglens  naturlige  hul;  en 
anden  er  forneden  forsynet  med  et  hak  til  fastbinding. 
To  af  harpunerne  har  hver  1,  tre  har  2,  1  har  3 
og  2  har  4  modhager. 

To  harpuner  af  lignende  form,  men  kortere,  fra 
ukendt  findested  indeholdes  i  samme  samling. 

En  anden  privatsamling  ejer  et  benredskab,  der 
omvendt  er  adskilligt  længere,  33  cm.  langt,  men  som 
dog  efter  formen  synes  at  være  en  harpun  af  denne  type 
med  afbrudt  od  og  modhage.  Det  er  særlig  mærke- 
ligt ved  at  være  tildannet  af  skinnebenet  af  et  els- 
dyr —  efter  Japetus  Steenstrups  bestemmelse 
—  og  er  fundet  i  det  tilgroede  udløb  fra  den  nu 
helt  tørlagte  Søborg  sø  i  Nordsælland,  hvor  der  synes 
at  have  været  en  stenalders  boplads  på  et  flad- 
grundet  sted  i  søen  ligesom  i  Maglemose3. 

At  henholdsvis  6  og  8  harpuner  i  Maglemose 
fandtes  liggende  sammen  ligesom  i  bundter  er  ikke 
noget  enestående  træk.  På  bopladsen  ved  Kunda  i 
Estland  optoges  således  samlet  12  mindre  harpun- 
spidser4.    Det  er  næppe  tvivlsomt,   at  de  i  forening 


1  A  5126  funden  sammen  med  to  andre  i  Løjes-Mølle  mose  i 
Rerslev  sogn  øst  for  Tis  sø.  A  8143-44  fundne  sammen  i  en  tørve- 
mose tæt  syd  for  Søndersø  i  Jonstrup  Vang. 

2  Tilhørende  hr.  etatsråd,  kaptajn  C.  A.  Næser,  København, 
der  med  megen  forekommenhed  har  givet  mig  adgang  til  undersøgelse 
af  benredskaberne  i  oldsagsamlingen.    Jfr.  Fotogr.  Album. 

3  V.  Boye:  Fund  af  Gjenstande  fra  Oldtiden  og  Middelalderen 
i  og  ved  Søborg  Sø.  Kjøbenhavn.  1882.  4°.  p.  12.  PI.  1,  fig.  2. 

4  Grewingk,  1,  c,  p.  23.  —  Lystere  af  jærn  brugtes  i  Ost- 
preussen, således  som  gravfund  viser,  allerede  i  3.   årh.   efter  Chr. 

dannede  et  fiskeredskab;  efter  deres  form  vilde  de  nærmest 
svare  til  »bråddene«  i  ålelysteret,  men  om  måden,  hvorpå 
de  var  forbundne,  vides  i  øvrigt  intet. 

Harpuner  af  denne  form  kendes,  om  end  kun  i  ringe 
antal,  fra  hele  kystlandet  syd  for  Østersøen. 

I  Mecklenburg  har  man  ved  Dobbertin  (0.  f.  Schwerin) 
i  1866  gjort  et  fund,  der  i  flere  henseender  minder  om  det 
fra  Maglemose.  Under  det  tilgroede  randbælte  af  en  sø,  der 
gennemstrømmes  af  et  vandløb,  og  som  i  øvrigt  er  tørlagt, 
lå  et  så  mægtigt  lag  »Wiesenkalk«  (snegledynd?),  at  det 
benyttedes  til  drift  af  en  kalkovn.  Omtrent  3  fod  (86  cm.) 
dybt  i  dette  lag  fandtes  flere  benredskaber,  harpuner  af  for- 
skellig form,  blandt  hvilke  også  2  sådanne  harpuner  med  enkelt, 
kort  modhage,  udskårne  af  rørknogler,  21  og  12  cm.  lange1. 

Lisch  udtalte  allerede  da,  at  fundet  syntes  at  tyde  på 
en  ældgammel  boplads  i  vandet,  hvor  et  3  fod  mægtigt 
kalklag  siden  var  dannet  over  oldsagerne.  Han  henførte 
fundet  til  den  første  postdiluvialtid2,  sammenlignede 
benredskaberne  med  de  franske  fra  rensdyrtiden  og  var  endog 
tilbøjelig  til  at  opstille  en  egen  »Knochenperiode«  som  ældste 


SeTischleri  Correspondenz-Blatt  d.  Deutschen  anthrop.  Gesellsch. 
1890.  p.  137.  Tig.  2.  Som  geddelystere,  »Hecht-Stecher«  har  man 
i  egnen  ved  Spreefloden  til  nyere  tid  anvendt  lignende  simple  red- 
skaber. Zeitschr.  f.  Ethnologie.  Jg.  31.  1899.  Verhandl.  p.  (297). 
Fig.  2  og  3. 

1  Lisch  i  Jahrbiicher  des  Vereins  f.  meklenburg.  Geschichte 
und  Alterthumskunde.  Jg.  34.  1869.  p.  210.  Nr.  1  og  3.  Redskabet  be- 
tegnes her,  ligesom  oftere  af  tyske  forfattere,  som  »Håkelnadel  zum 
Netzstricken«  ,  »Netzstricknadel«  ;  at  denne  tydning  af  brugen  er 
urigtig  viser  klart  de  harpuner  af  samme  form,  der  har  mere  end  1 
modhage.  —  Museet  i  Schwerin.  Invent.  nr.  4119  og  4134  (knækket 
forneden) ;  jeg  har  her  haft  lejlighed  til  at  se  redskaberne.  Mod- 
hagernes spidser  er  afbrudte,  det  ene  brud  påny  tilglattet.  Nærmere 
oplysninger  skylder  jeg  velvillig  meddelelse  fra  professor,  dr.  R.  B  e  1 1  z . 

2  At  han  ved  dette  udtryk  forstår  den  nordiske  rensdyrtid  frem- 
går klart  af  hvad  han  bemærker  om  fund  af  rensdyrhorn  i  Mecklen- 
burg.   Jahrbiicher.  Jg.  33.  1868.  p.  206. 

Aarb.  f.  nord.  Oldk.  og  Hist.  1903.  17 

led  af  stenalderen  i  de  tyske  Østersølande1.  At  han  her- 
under også  henførte  fund  fra  stenalderens  senere  afsnit  viser 
ganske  vist,  at  denne  »> benalder«  for  ham  ikke  var  ind- 
skrænket til  den  ældste  tid  alene;  men  det  fortjæner  aner- 
kendelse, at  Lisch  allerede  1869  på  grundlag  af  det  lille 
fund  fra  Dobbertin  kunde  angive  en  tidsbestemmelse  og  en 
opfattelse  af  fundets  art  så  rigtig,  at  man  nu  næppe  vilde 
kunne  gøre  det  ret  meget  bedre. 

En  meget  smuk,  blankt  poleret  harpun  med  enkelt  mod- 
hage, 17.7  cm.  lang,  har  jeg  haft  lejlighed  til  at  se  i  mu- 
seet i  Stettin2.  Sammen  med  nogle  andre  benredskaber  var 
den  optagen  af  et  lag  mergel  under  tørv  ved  Gnewin  i  Pommern, 
15  km.  fra  Østersøen  og  tæt  ved  grænsen  mod  Westpreussen. 
Museet  i  Hannover  opbevarer  et  smukt,  poleret  stykke  med 
3  modhager  og  3  indsnit  forneden  til  tilbinding.  Det  er 
fundet  ved  Elben  ved  Magdeburg3. 

I  Ostpreussen4  og  Lifland5  er  harpuner  af  denne  art  fundne 
flere  steder,  og  lignende  former  kendes  fra  neolitiske  hule- 
fund i  det  nordøstlige  Bayern  mellem  Bamberg  og  Bayreuth6. 

Det  er  muligt,  at  formen  har  været  i  brug  endnu  i  den 
senere  stenalder,  men,  ligesom  den  væsenlig  afviger  både  fra 
rensdyrtidens  ældre  og  pælebygningernes  yngre  harpuner, 
således  synes  den  også  nærmest  at  være  betegnende   for  det 


1  1.  c.  Jg.  34.  1869.  p.  210-211,  214. 

2  Inv.  nr.  2406.  a.  Monats blåtter  fur  Pommersche  Gesch.  u. 
Alterthumskunde.  Stettin.  Jg.  1889.  p.  168.  Taf.  IV.  Fig.  1. 

3  Inv.  nr.  693. 

4  G.  Bujack:  Preussische  Steingeråthe.  Konigsberg.  1875. 
Taf.  5,  fig.  9;  jfr.  C.  Grewingk:  Das  Steinalter  der  Ostseepro- 
vinzen.  Dorpat.  1865.  p.  29.  »Netzstrickhaken«,  funden  ved  Preuss. 
Hollåndischer  Kanal. 

5  Grewingk:  Mergellager  von  Kunda.  1882.  p.  39.  Taf.  III, 
fig.  24,  25,  27-28.  Zeitschr.  f.  Ethnologie.  Bd.  7.  1875.  Verh.  p.  (218). 
Taf.  XIV.  Katalog  der  Ausstellung  zum  X.  archåolog.  Kongress  in 
Riga  1896.  Riga.  1896.  p.  3,  7.  Taf.  1,  fig.  1-4,  35. 

6  J.  Ranke:  Der  Mensch.  Bd.  2.  1887.  p.  511.  » Håckelnadeln « . 
Phot.  Album  d.  Berliner  Ausstellung  1880.  Sect.  VIII.  Taf.  11. 

ældste  afsnit  af  den  neolitiske  tid1.  Fra  køkken- 
møddingerne kendes  den  ikke. 

Harpuner  af  ribben  forekom  i  Maglemose  langt 
talrigere  end  de  foran  nævnte,  af  rørknogler  tildannede. 

Til  denne  i  fig.  28  afbildede  form  benyttedes 
kløvede  ribben  af  større  hovdyr   (hjortearter  osv.). 

Ribbenet  blev  flækket  efter  længden  og  de  her- 
ved vundne,  flade  skinner  skrabede  mere  eller  mindre 
glatte  på  begge  sider  og  langs  kanterne.  Under 
den  pigformet  tilskærpede  od  blev  ved  indsnit  i  den 
ene  kant  udskåret  1 — 4  modhager  med  længere 
indbyrdes  mellemrum.  Modhagerne  findes  stedse 
kun  ved  den  ene  kant  og  er  ikke  meget  store  men 
ret  skarpe ;  de  rager  kun  2 — 4  mm.  frem  fra  grunden 
og  er  således  langt  mindre  end  de  krogformede 
modhager,  som  dannedes  ved  dybe,  krummede  ind- 
snit i  de  af  sværere  knogler  udspaltede  harpuner 
(navnlig  formen  SM.  I,  186).  Disse  sidste,  der 
har  deres  oprindelse  i  rensdyrtiden2,  og  som  kendes 
fra  stenalderens  bopladser  rundt  om  i  Evropa3,  er 
også  fundne  i  forskellige  egne  af  Danmark  under 
lignende  forhold  som  her,  hvor  der  kun  optoges 
et  brudstykke,  vistnok  af  en  harpun  med  krog- 
formede modhager,  der  nedenfor  skal  nærmere  om- 


i 


1  De  flade,  af  krondyrtak  udskårne  harpuner  med  tandrækker 
langs  den  ene  eller  begge  kanter,  som  i  Frankrig  og  Skotland  kendes 
fra  bopladser,  der  må  henregnes  til  tidlig  neolitisk  tid,  optræder  ikke 
i  vort  fund.  L'Anthropologie.  Tome  6.  p.  283 ;  T.  7.  1896.  p.  314-324, 
Album,  pi.  XXV,  fig.  4.  De  viser  sig  alt  ved  rensdyrtidens  slutning. 
Fundet  fra  Koldingfjord  indeholder  en  harpun  af  flækket  hjortetak 
med  modhager  langs  den  ene  kant(A  18449).  En  anden  er  fraKielerfjord. 

2  Girod  &  Massénat:  Les  stations  de  l'åge  du  renne.  Paris. 
1900.  4°.  PI.  LXIX.  Matériaux.  Vol.  7.  1872.  PI.  XI.  fig.  4-5.  Jahr- 
biicher  des  Vereins  von  Alterthumsfreunden  im  Rheinlande.  H.  86. 
Bonn.  1888.  Taf.  I.  Fig.  4.  (Andernach). 

3  I  museet  i  Danzig  har  jeg  set  et  brudstykke  af  en  sådan  harpun 

17* 

tales  (p.  257).  De  tilhører  vel  til  dels  samme  tid;  andre  former 
med  mindre  stærkt  krummede  modhager  turde  være  yngre. 

Ribbensharpunen  er  noget  tilspidset  nedefter  vel  for  at 
kunne  indsættes  i  eller  bindes  på  et  skaft.  Mærker  af  skæft- 
ningen ses  dog  ikke.  Iberegnet  brudstykker  optoges  ialt  41 
ribbensharpuner  med  modhager;  den  længste,  som  endda 
mangler  spidsen,  er  29.2  cm.  lang.  T  andre  samlinger  opbe- 
vares endnu  to  brudstykker  fra  bopladsen  i  Maglemose1  samt 
2  store,  smukke  harpuner,  der  vides  at  være  fundne  sammen 
i  en  mose  i  Slagelseegnen,  muligvis  altså  fra  samme  sted2. 
De  ligner  ganske  harpunerne  herfra;  den  ene  har  6,  den 
anden  2  modhager. 

Flere  forarbejder  viser  fremgangsmåden  ved  tildannelsen, 
som  begyndte  med  at  ribbenets  kanter  beskares  så  vidt,  at 
de  to  halvdele  kunde  flækkes  fra  hinanden. 

Mærkeligt  nok  er  ribbensharpunen  et  meget  sjælden 
forekommende  redskab.  I  Nationalmuseet  havdes  forud  kun 
et  enkelt  brudstykke  af  en  sådan;  det  er  kommet  hertil 
netop  fra  Tissøens  vanddrag,  hvortil  Maglemose  hører,  men 
dets  findested  er  ikke  nærmere  kendt3. 

Fra  Sverige  haves  ligeledes  et  enkelt  stykke,  fundet  i 
den  udtørrede  sø  ved  Nåsbyholm  i  det  sydlige  Skåne,  midt- 
vejs mellem  Malmo  og  Ystad4.  Efter  tørlægningen  optoges 
her  oldsager  fra  forskellig  tid,  navnlig  fra  den  yngre  sten- 
alder, liggende  på  en  lille  højning  i  søbunden,  200 — 250  m. 
fra  bredden;  blandt  disse  sager  var  der  flere  benodde  samt 
harpuner  og  fiskekroge  af  ben  og  horn5. 


fra  Krampkewitz  i  det  østligste  Pommern,  der  viser  tilskæringsmåden 
(Inv.  nr.  I,  364).  Ved  talrige  tværskurer  langs  krogenes  buede  ud- 
side, hvoraf  iagttages  tydelige  spor,  svækkedes  benet,  inden  længde- 
snittet førtes  og  hakket  udglattedes. 

1  Mullerup  skole  (Mathiassen).  2  Tilhørende  hr.  etatsråd 
C.  A.  Næser.  3  Mus.  nr.  A  6769.  4  Lunds  universitets  historiska 
museum,  nr.  8440.  Brudstykke,  8.2  cm.  langt.  5  Arvid  Kurck: 
Om  stenålderns  delning  och  kustfynd  i  Skåne.  Lund.  1872.  p.  33. 
Oplysninger  på  etiketten  ved  det  i  Lunds  museum  opstillede  fund. 

Harpuner  af  denne  type  optræder  allerede  i  Frankrigs 
rensdyrtid1,  og  ribbensharpuner  ses  endelig  at  forekomme  i 
neolitiske  hulefund  fra  bjærgegnene  vest  for  Bayreuth2. 

En  anden  redskabsform  fra  Maglemose  skal  opføres  her, 
fordi  den,  ligesom  ribbensharpunen,  er  tildannet  af 
et  flækket  ribben.  Den  adskiller  sig  dog  fra  hin 
ved  at  mangle  modhagerne  og  ved  at  være  til- 
skærpet i  begge  ender,  som  figuren  viser.  Fig.  29. 
Rimeligvis  er  det  et  fangstredskab;  men  forskellige 
andre  tydninger  vilde  dog  også  ligge  nær.  Der  fandtes 
7  stykker,  hvoraf  dog  kun  2  hele;  længden  var  | 
6.0 — 20.2  cm. 

Et  lignende  stykke,  men  tildannet  af  en  rør- 
knogle og  derfor  mindende  om  benodde  (14  cm.  1.), 
foreligger  i  fundet  fra  Dobbertin3. 

Harpuner  med  mange,  små  tænder  optoges  på 
bopladsen  i  Maglemose  kun  i  et  enkelt  eksemplar, 
udskåret  af  ben  eller  måske  hjortetak. 

Langs  den  ene,  tyndere  kant  er  ved  20  smalle 
indsnit  dannet  en  noget  uregelmæssig  række  af  små 
tænder  som  på  en  sav.     Odden  er  langt  tilspidset.  Fi8<  29,   's- 
Fig/,30. 

En  harpun  af  samme  art  med  afbrudt  skaftende  er  senere 
funden  o.  650  m.  syd  for  bopladsen,  dybt  i  dyndet  under 
tørven  4. 


1  Pi  et  te  i  L'Anthropologie.    Tome  6.  1895.  p.  286,  fig.  7. 

2  Ranke:  Der  Mensch.  Bd. 2. 1887. p. 511.  Vistnok  ægte  eksem- 
plarer har  jeg  set  i  Museum  fiir  Volkerkunde,  Berlin. 

3  Jahrb.  d.  Vereins  f.  mekl.  Gesch.  Jg.  34.  1869.  p.  210,  nr.  4. 
(Invent.  nr.  4135).  Lisch  opfattede  det  somÆlerpind,  hvortil  dets  form 
netop  ikke  gør  det  skikket.  Jfr.  sid.  243.  —  Vistnok  kun  en  tilfældig 
lighed  er  der  med  bentænderne  i  den  som  hørhegl  tydede  kam  fra  den 
yngre  stenalders  pælebygninger.  Keller:  Pfahlbauten.  6.  Ber.  Taf. 
I.  Fig.  7;  7.  Ber.  p.  6;  8.  Ber.  Taf.  II.  fig.  17.  V.  Gros  s:  Les  Proto- 
helvétes.  Berlin.  1883.  4°.  PI.  VIII,  fig.  16,  19.  Much:  Kunst- 
histor.  Atlas.  Wien  1889.  Taf.  XII,  fig.  10. 

4  I  Mullerup  skoles  samling;  meddelt  af  M.  J.  Mathiassen. 

Tandrækken  er  på  begge  omtr.  10  cm.  lang, 
begyndende  noget  over  skaftenden  og  2.6  cm.  bag 
odden;   harpunernes  længde  er  14.2  og  14.6  cm. 

Disse  »tandede  benspidser«  hører  vel  til  vore 
sjældnere  oldsager,  men  kendes  dog  netop  fra  Dan- 
mark i  forholdsvis  stort  antal.  I  Nationalmuseet  opbe- 
varedes forud  34  stykker,  hvoraf  19  fra  Sælland,  2 
fra  Fyn,  1  fra  Langeland,  6  fra  Jylland  og  6  fra 
ukendt  findested,  af  hvilke  sidste  atter  de  fleste  turde 
være  fra  Sælland,  som  således  langt  har  overvægten 
over  de  andre  landsdele. 

Et  typisk  eksemplar  fra  Sælland1  er  afbildet  af 
S.  M ti  11  er:  Ordning  af  Danmarks  Oldsager.  Sten- 
alderen, fig.  185;  et  andet2,  der  stammer  fra  en  mose 
rimeligvis  på  samme  ø,  er  gengivet  hos  Worsaae: 
Nordiske  Oldsager  (1859),  fig.  75;  et  tredje3,  som  er 
fundet  dybt  i  en  mose  i  Vejby  sogn  ved  Sællands 
nordkyst,  og  som  oprindelig  tilhørte  student  Worsaaes 
privatsamling,  vakte  i  sin  tid  i  så  høj  grad  Sven 
Nilssons  interesse,  at  han  gav  en  beskrivelse  og  af- 
bildning deraf4.  En  bedre  gengivelse  af  samme  stykke, 
set  fra  modsat  side,  findes  endelig  i  A.  P.  Madsens 
Afbildninger  af  danske  Oldsager.  Steenalderen.  (1868). 
PI.  40,  fig.  85. 

Fig.  30.  Med  hensyn   til  denne   harpunforms  udbredelse 

2/8,  hos  os  kan  bemærkes,  at  den  er  funden  i  moser 
over  hele  landet,  fra  Hassing  Østerkær  i  Thy6,  Store  Vild- 
mose i  Vendsyssel7,  Birkemosen  mellem  Ørding  og  Ljørslev 
på  Mors8  og  Hinge  sø  ved  Silkeborg9  til  egnen  ved  Århus10 


1  Nat.  Mus.  nr.  A  3307.  2  Mus.  nr.  CMXXXIX.  3  Mus.  nr.  22390. 
4  Sv.  Nilsson:  Skandinaviska  Nordens  ur-invånare.  2.  uppl.  Bd.  1. 
Stockholm.  1866.  p.  64,  pi.  VIII,  fig.  147.  5  Rau,  der  gengiver  begge 
afbildninger  i  den  tro,  at  det  er  to  forskellige  harpuner,  finder  der- 
for ganske  naturlig,  at  de  »nøje  ligner  hinanden  i  form.«  (Prehi- 
storic  Fishing.  1884.  p.  73,  74,  77).  Fejlen  hænger  sammen  med  for- 
veksling af  to  figurer  hos  Nilsson.  6  Nat. Mus.  nr.  A  16966.  7  A  4763. 
8A  3321.  9  A  17363.  10  A  8565  (2  harpuner).  Museet  i  Århus  har 
en  sådan  harpun  (nr.  3097),  der  er  funden  2  alen  (1.25  m.)  dybt  i 
kalkmergel  under  4  alen  tørv   i   en  mose  ved  Vadsted  i  Søby  sogn 

og  Grenå1,  over  Fyn2  til  en  mose  ved  Haubølle  i  Humble 
sogn  sydlig  på  Langeland3,  til  Skottemarke  på  Lolland4  og 
dernæst  rundt  om  på  Sælland. 

Fra  Gørlev  sogn,  der  grænser  op  til  Toelstangsj orden 
nord  for  Maglemose,  har  Nationalmuseet  modtaget  3  sådanne 
harpuner,  af  hvilke  den  ene  vides  at  være  funden  i  Ravns- 
mosen  på  landsbyen  Ryes  mark5,  hvorigennem  Bøstrup  å  leder 
vandet  fra  Maglemose  til  Halleby  å,  SV.  for  Tissø  (se  kortet, 
fig.  1).     I  eller  ved  selve  Tissø  er  optaget  to  andre6. 

Tre  harpuner  af  denne  form  er  fundne  sammen  ved 
Svedstrup  i  Ølstykke  sogn,  tæt  øst  for  Roskildefjord;  de  gør 
indtryk  af  at  have  hørt  sammen  til  en  lyster7;  ikke  langt 
herfra  fandtes  to  andre8.  Tre  stammer  fra  Sællands  nord- 
ligste kyststrækning;  den  ene  af  disse  optoges  i  den  ud- 
tørrede Søborg  sø,  hvilket  sidste  fund  har  flere  ligheds- 
punkter med  vort9  (p.  242,  255).  Andre  er  komne  fra  egnene 
om  Hillerød,  København,  Køge  og  Sorø.  Af  disse  skal  jeg  kun 
nævne  to,  som  fandtes  i  en  mose  bag  gasværket  ved  den  sydlige 
udkant  af  købstaden  Hillerød  (Mus.  nr.  A  8523 — 24).  Sammen 
med  disse  to  småtandede  harpuner  optog  man  nemlig  her  også 
en  harpun  med  store  modhager  (A  8525 ;  form  SM.  I,  186) 
og  et  mærkeligt  redskab,  dannet  af  elsdyrhorn,  formet  som 
tværøkse  med  skråt  gennemboret  eller  indskåret  skafthul 
(A  8526).  Dette  sjældne  redskab  er  nylig  blevet  omtalt  af 
S.  Muller,  der  har  været  tilbøjelig  til  heri  at  se  et  af  de 
formodede,  svage  spor  af  en  importeret,   »arktisk«  stenalder  i 


ved  Hammel.  Fra  den  nærliggende  Søbygård  sø  stammer  et  brud- 
stykke af  en  anden  (Randers  Museum,  nr.  1831).  1  Ålborg  Mus.  nr. 
2684.  2  Nat.Mus.  19741  og  A  5396.  3  A  4032.  4  Bopladsfund,  ind- 
gået 1902.  5  A  3029 ;  A  6463  (26.4  cm.  lang) ;  A  10721.  6  Erhvervede 
med  en  privatsamling  i  1901  af  Nationalmuseet.   7  Mus.  nr.  A  8230. 

8  A4762,  mose  ved  Skenkelsø  ;  A261,  f.  ved  Græse  mølle  (31.4  cm.  lang). 

9  Mus.  nr.  22390,  mose  i  Vejby  sogn;  A  12200,  Fjellenstrup  mose  i 
Søborg  sogn ;  —  V.  B  oy e  :  Fund  af  Gjenstande  fra  Oldtiden  og  Mid- 
delalderen i  og  ved  Søborg  sø.    Kbhvn.  1882.  p.  14,  nr.  6. 

Danmark,  idet  redskabet  sammenlignes  med  en  »arktisk« 
elghornsøkse  fra  Norge1.  Helst  skulde  jeg  ville  sammenligne 
det  med  en  tværøkse  af  elsdyrhorn  fra  Skåne,  hvormed  det 
stemmer  meget  nøje  i  form  som  også  ved  arten  af  over- 
fladens slid.  Denne  økse,  der  afbildedes  af  Sven  Nilsson2, 
er  funden  i  en  tørvemose  ved  Sjorup  vest  for  Ystad,  men  om 
fundet  vides  intet  yderligere3. 

Lignende  tværøkser  af  elsdyrtak  er  fundne  ved  den  tid- 
ligere nævnte  Ltiptow-See  i  Pommern4  (side  222)  og  på  Ku- 
rische  Nehrung5. 

At  harpunerne  fra  Hillerød  er  optagne  sammen  med  et 
redskab  af  elsdyrhorn  er  et  sammentræf,  der  fortjæner  op- 
mærksomhed, idet  det  her  tyder  på,  at  fundet  stammer  fra 
en  tidlig  del  af  stenalderen. 

Den  mangetandede  harpun  er  også  funden  i  tørvemoser 
i  Skåne6.  Dens  udbredningsområde  når  i  øvrigt  fra  det  nord- 
lige Frankrig  og  Belgien7  til  landene  omkring  Østersøen,  fra 


1  Aarb.  f.  nord.  Oldkynd.  1896.  p.  816.  Det  til  afbildningen  her 
(fig.  8)  svarende,  norske  stykke  blev  dog  af  O.  Rygh  selv  anset  for 
at  tilhøre  den  »skandinaviske«,  ikke  den  »arktiske«  stenalder.  Chri- 
stiania Vid.-Selsk.  Forhandl.  1876.  Nr.  9.  p.  10.  —  Med  fundet  fra 
Hillerød  fulgte  vel  endnu  en  sleben,  tyndnakket  retøkse  af  grå- 
broget  bjærgart  (form  SM.  I,  56;  mus.  nr.  A  8522);  men,  da  intet 
nærmere  er  oplyst  om  fundforholdene,  kan  der  på  grundlag  af  det 
enkelte  fund  intet  sikkert  sluttes  om  sagernes  sammenhøren  i 
tid ;  snarest  hører  stenøksen  ikke  til  fundet. 

2  Sv.  Nilsson:  Skandinaviska  Nordens  ur-invånare.  Bd.  1. 
Stenåldern.  2dra  uppl.  Stockholm,  1866.  4°.  p.  59.  PI.  VI.  fig.  135. 

8  Lunds  universitets  histor.  museum.  Inv.  nr.  5037. 

4  Virchow  i  Zeitschrift  fur  Ethnologie.  Bd.  4.  1872.  Verhandl. 
p.  (171). 

5  Ostpreuss.  Provinzial-Mus.  Nr.  3479.  Photograph.  Album  der 
Ausstellung  zu  Berlin  1880.  Sect.  I.  Taf.  6.  Nr.  176.  Katalog,  p.  396. 

6  Nilsson,  1.  c,  p.  76-78,  184-185.  PI.  II.  fig.  157,  158,  160. 
PI.  VI,- fig.  B.  O.  Montelius:  Sveriges  forntid.  Atlas.  Stockholm. 
1872.  Fig.  54. 

7  Fund  fra  floden  Dendre  ved  Ninove,  vest  for  Bruxelles.  Baron 
A.  de  Loé:  Exposition  préhist.  a  Bruxelles  1891.  Notice-Catalogue. 
Bruxelles.  1892.  p.  27.  PI.  V. 

strædet  ved  Caiais1  til  den  finske  bugt.  Talrige  harpuner 
af  denne  art  er  således  fundne  på  den  bekendte  boplads  i 
kærmosen  ved  Kunda  i  Estland.2 

Formen  forekommer  i  fund  fra  tørvemoser  i  Mecklen- 
burg3,  således  i  det  forhen  omtalte  fra  Dobbertin4,  fremdeles 
i  Hannover5,  provinsen  Sachsen  og  Brandenburg  6,  Ostpreussen 7, 
Lifland8  og  måske  andre  egne  af  det  vestlige  Rusland9. 

Et  af  disse  fund,  der  omfatter  flere  mangetandede  har- 
puner, skal  her  omtales  med  et  par  ord. 

Ved  Kalbe  (32  km.  V.  f.  Stendal  i  prov.  Sachsen)  op- 
toges harpuner  i  en  mose  sammen  med  redskaber  af  flint  og 

1  Fund  ved  floden  Lacque  nær  ved  Caiais.  L  artet  &  Christy: 
Reliquiæ  Aquitanicæ.  II.  1875.  p.  50.  Fig.  10.  Mose  i  egnen  om  Bé- 
thune  (Pas-de-Calais).  Mortillet:  Musée  préhistorique.  Paris. 
1881.  PI.  XLII,  fig.  364.  Mortillet:  Origines  de  la  chasse.  Paris. 
1890.  p.  244.  —  Jfr.  L'Anthropologie.  T.  6.  1895.  p.  285. 

2  C.  Grewingk,  1.  c,  p.  24.  Taf.  III.  Fig.  3-6.  En  række  så- 
danne harpuner  herfra  opbevares  i  Nationalmuseets  kompar.  samling. 

8  Phot.  Album  d.  Ausstell.  zu  Berlin  1880.  Sect.  V.  Taf  2.  Ka- 
talog, p.  296.  Nr.  16  (Friedland  i  M.-Strelitz).  Zeitschr.  f.  Ethno- 
logie.  Bd.  3.  1871.  Verh.  p.  3-4.  (Harpun,  funden  4.5  m.  dybt  under 
tørv  og  kalk  i  nærheden  af  Neu-Strelitz). 

4  Jahrh.  des  Vereins  f.  mekl.  Gesch.  Jg.  34.  1869.  p.  210.  Nr.  2. 
(Museum  Schwerin.  Inv.  nr.  4120).  Dette  12  cm.  lange  brudstykke, 
der  har  12  stumpe  tænder,  er  dannet  af  en  rørknogle,  af  hvis  hulhed 
der  ses  spor  på  den  flade  side.  En  anden  med  21  små  tænder,  ligeledes 
dannet  af  en  rørknogle,  fra  samme  sted,  opbevares  i  museet  i  Neu- 
Brandenburg  (Inv.  nr.  2028).    Jfr.  sid.  243,  247. 

5  En  smuk  harpun  med  lang  od  fra  Wandhausen  ved  Hildes- 
heim  (Roemer-Museum  i  H.). 

6  Zeitschrift  f.  Ethnologie.  Bd.  12.  1880.  Verhandl.  p.  (300). 
Fig.  3;  Bd.  18.  1886.  Verhandl.  p.  (127). Et  større  antal  fra  Ferchesar, 
Pritzerbe  og  andre  steder  i  egnen  om  Berlin  samt  fra  Fienerode  i 
Altmark  (Museet  i  Berlin). 

7  Bujack,  1.  c.  Taf.  5,  fig.  6.  Katalog  des  Prussia-Museums. 
Teil  I.  Konigsberg.  1893.  p.  20.  Abbild.  5  a.  Phot.  Album.  Ausstell. 
Berlin.  Sect.  I.  Taf.  6.  Nr.  171.  Katalog,  p.  396.  413. 

8  Katalog  der  Ausstell.  zum  X.  archåolog.  Kongress  in  Riga 
1896.  p.  7.  Taf.  1,  fig.  39. 

9  Ch.  Rau:  Prehistoric  Fishing  in  Europe  and  North  America. 
Washington.  1884.  p.  79-80. 

skifer  og  med  knogler  af  fisk  og  af  elsdyr  i  et  lag  dynd, 
5  fod  (1.6  ro.)  dybt  under  tørv.  De  var  tildannede  af  rørknogler 
(snarest  af  elsdyr),  og  Virchow,  der  har  beskrevet  fundet, 
henfører  det  med  rette  til  de  ældste,  som  kendes  fra  Nord- 
tyskland. Manglen  af  lerkarskår  var  påfaldende  og  mindede 
om  palæolitisk  tid.  At  der,  ligesom  i  Maglemose,  ingen  pæle 
fandtes,  hvorpå  boliger  kunde  have  hvilet,  gav  anledning  til 
urigtige  tydningsforsøg,  idet  man  tog  sin  tilflugt  til  teorien 
om  isen  som  fast  dække  over  det  åbne  vand1. 

Polere  omstændigheder  gør  det  sandsynligt,  at  harpuner 
af  denne  art,  der  ellers  på  grund  af  deres  simpelhed  vel 
kunde  tænkes  opståede  på  forskellige  steder  uafhængig  af 
hverandre,  dog  er  nøje  knyttede  sammen  i  tid  og  brug. 

Forholdet  til  en  anden  harpunform,  benodden  med  ind- 
indsatte  flintægge  (SM.  I,  187),  som  er  af  langt  mere  sammen- 
sat natur,  tyder  blandt  andet  herpå.  Ikke  blot  optræder 
de  to  former  undertiden  i  samme  fund,  men  både  fra  Dan- 
mark, fra  Skåne  02:  fra  Estland  kendes  harpuner  af  en  over- 
gangsform  mellem  begge,  idet  tandrækken  delvis  er  erstattet 
med  furer,  hvori  flintspåner  er  indsatte2.  Dette  træk  kan 
ikke  vel  forklares  som  spontant,  men  må  bero  på  efterligning, 
på  sammenhøren  i  kultur  og  tid,  om  end  begrebet  tid  må 
forstås  som  gældende  for  en  længere  periode3. 


1  Virchow  i  Zeitschr.  f.  Ethnologie.  Bd.  18.  1886.  Verhandl. 
p.  (125)-(129).  OgsåNehring  anså  elsdyrknoglerne  for  meget  gamle. 
Harpun  og  benod  i  Museum  f.  Volkerkunde.  Berlin.  Katal.  I.  g.  602, 
T.  g.  1311. 

2  Mus.  nr.  A  1884  fra  Krogholm  mose  ved  Holtegård  nord  for 
København;  21852  fra  egnen  om  Randers;  21849  og  21851  fra  ukendt 
findested.  —  Mus.  nr.  21850  fra  Torup  i  Skåne,  ØSØ.  f.  Malmo ;  jfr. 
S v.  Nilsson,  1.  c,  p.  76.  PI.  II,  fig.  159.  Harpun  fra  Åmosen  ved 
Trelleborg.  —  Kunda.  Nationalmuseets  komparative  samling,  nr.  1. 157. 
Grewingk,l.  c.  1882.  p.  25.  Taf.  III.  Fig.  9-10. 

3  Benreds'kaber  med  render  langs  kanterne  til  indsætning  af 
flintspåner  brugtes  alt  i  rensdyrtiden,  slutningen  af  den  palæolitiske 
tid,  ved  øvre  Jenissej  i  Sibirien,  som  et  bopladsfund  fra  Krasnojarsk 
viser.    Congrés  internat,  d'archéol.  a  Moscou  1892.  Tome  1.  p.  129. 

Benharpunen  med  flintægge  synes  at  mangle  i  hele  Vest- 
evropa1  men  har  mod  nord  og  øst  omtrent  samme  udbre- 
delse som  den  mangetandede  harpun. 

I  Danmark2  og  det  sydlige  Sverige3  er  fundet  ikke  få; 
flintægharpunen  kendes  fra  Oland4,  Brandenburg  og  Ost- 
preussen5, —  adskillige  stykker  fra  de  vestligste  til  de  øst- 
ligste egne  af  sidstnævnte  provins6  — ,  fra  Polen  og  fra 
Estland7. 

Til  de  nordligste  findesteder  hører  to  punkter  i  land- 
skabet mellem  Vånern  og  Vattern.  Nær  Gotakanalens  munding 
i  søen  Viken  fandtes  ved  kanalgravningen  en  smuk  harpun, 
liggende  på  grusbunden  under  8  fod  (2.5  m.)  ler  og  tørv8. 

Ved  sænkning  afNossaåen,  der  fra  syd  løber  til  Vånern, 
traf  man  under  0.5  m.  tørv  og  2.5  m.  dyndet  ler,  ved  ler- 
lagets bund  en  sådan  harpun  sammen  med  et  lignende  ben- 
redskab, der  dog  savner  siderender  og  flintægge.    Af  den  om- 

1  Jfr.  G.  de  Mortillet :  Origines  de  la  chasse.  Paris.  1890.p.l37. 

2  S.  Muller:  Ordning.  Stenalderen.  Form  187. 

3  Nilsson,  1.  c,  p.  44-45.  PL  IV,  fig.  83-85.  O.  Montelius: 
Sveriges  forntid.  Text.  p.  99,  fig.  88.  Sv.  Fornminn.  Tidskr.  Bd.  2. 
1875.  p.  282.  Lund.  Et  større  antal  af  disse  harpuner  fra  bopladsen 
i  Åmossen  i  Stora  Slågarps  sogn  og  fra  en  anden  (?)  mose  i  nærheden 
af  Trelleborg  opbevares  i  museet  i  Stockholm.  En  harpun  fra  Sverige 
ses  i  Struckmanns  samling  i  Roemer-Museum  i  Hildesheim. 

4  Nilsson,  1.  c,  p.  45.  Angivelsen  dog  usikker. 

5  Ledebur,  1.  c.  p.  11.  Tab.  I.  Friedel  i  Archiv  f.  Anthro- 
pologie.  Bd.  5.  1872.  p.  434.  Fig.  116,  119-120.  Bujack,  I.  c.  Taf.  V, 
fig.  11.  Katalog  des  Prussia-Museums.  Teil  I.  1893.  p.  19-21.  Nr.  83, 
85,  93,  97. 

6  En  harpun  i  Prussia- Museum  (K.  A.  S.  Nr.  810)  er  funden 
ved  Oberlånd.  Kanal  nær  vestgrænsen.  Jfr.  Grewingk:  Das  Stein- 
alter  der  Ostseeprovinzen.  Dorpat.  1865.  p.  29.  Flere  stammer  fra 
kredsene  Gumbinnen  og  Johannisburg.  Phot.  Album  der  Ausstellung 
zu  Berlin  1880.    Sect.  I.  Taf.  6.  Nr.  168.  Katalog  p.  396,  413. 

7  Grewingk:  Mergellager  von  Kunda.  1882.  p.  25.  42.  Taf.  III. 
Fig.  9,  33.  Tørvemose  syd  for  Mariampol  i  det  nordøstlige  Polen, 
5  fod  dybt,  under  tørven. 

8  Liljegren:  Nordiska  Fornlemningar.  Bd.  2.  Stockholm. 
1823.  XCIV,  fig.  1-2.    Nilsson,  1.  c,  p.  45. 

hyggelige  undersøgelse  af  det  gyttje- 
holdige  ler1  fremgik,  at  dette  var  dan- 
net i  et  bækken  med  åbent  vand  og 
indeholdt,  foruden  kulstykker,  plante- 
rester væsenlig  af  samme  arter  som  bund- 
tørven i  mosen  ved  Mullerup. 

Et  af  de  smukkeste  stykker  i  fundet 
fra  Maglemose  er  en  sådan  harpun  af 
ben  med  flintægge.  Som  afbildningen 
fig.  31  viser,  er  den  flad  og  bred  med 
spydformet  tilspidset  od.  Bag  dennes 
grund  er  der  på  en  7.6  cm.  lang  stræk- 
ning i  begge  kanter  indskåret  længdefurer, 
hvori  små  flintspåner  har  været  fast- 
gjorte med  harpiksmasse.  Stumper  af 
de  knækkede  flintstykker  (se  figuren  til 
højre)  rager  endnu  frem  af  den  brune 
kit,  hvis  væsenligste  bestanddele  rimelig- 
vis er  beg  af  birketjære,  blandet  med 
fedt  eller  bivoks,  og  måske  fyrreharpiks 
eller  smeltet  rav2. 

Skaftenden  er  knækket  tæt  nedenfor 
de  med  harpiksmassen  fyldte  siderender; 
længden  derfor  kun  13.7  cm.  Ved  bruddet 
ses  renderne  at  være  2 — 3  mm.  dybe. 

Harpunen  er  udskåren  af  en  lang,  lige 
rørknogle,  snarest  mellemfod  eller  spole- 
ben.    Dyrearten  er  ubestemmelig.    1  den 

Fig.  31.  Vi. 


1  Udført  af  Gunnar  Andersson  1895. 
Godhedsfuldt  meddelt  af  dr.  Bernhard  Sa- 
lin  (Nationalmuseum.    Inv.  nr.  9917,  9918). 

2  Om  undersøgelser  af  dette  stof  se 
GrewiDgk,l.  c.  1882,  p:  25;  Aarb.  f.  nord.  Oldkynd.  1868.  p.  119; 
V.  Boye:  Fund  af  Egekister  fra  Bronzealderen  i  Danmark.  Kbhvn. 
1896.  4°.  p.  22,  anm.  2;  Jahrbucher  des  Vereins  von  Alterthums- 
freunden  im  Rheinlande.  Heft  86.  Bonn.  1888.  p.  135. 

glat  skrabede,  blankt  polerede  overflade  er  både  på  den 
svagt  hvælvede  og  på  den  flade  side  indridset  et  fint  streg- 
mønster.    Funden  i  rum  I  K  1,  ved  bunden  af  2.  lag. 

Et  med  krydsstreger  fyldt,  smalt  bånd  følger  indenfor 
kanterne  af  den  5.7  cm.  lange  od.  Nedenfor  denne  er  fladen 
mellem  sidefurerne  prydet  med  korte  tværbånd  af  dobbelte, 
mindre  skarpt  vinkelbøjede  linjer  og  med  længderækker  af 
delvis  stregfyldte  trekanter  på  en  fælles  grundlinje.  Den 
hvælvede  side  har  kun  en  enkelt  sådan  række  langs  midten, 
den  flade  side  har  to  rækker  nærmere  kanterne,  medens  her 
midtlinjen  er  prydet  med  små,  vinkelbøjede  stik. 

Nøjere  overensstemmende  med  denne  i  form  er  kun  en 
eneste  harpun,  der  er  funden  i  den  udtørrede  Søborg  sø  eller 
i  kanalen  fra  denne  til  Sællands  nordkyst.  Det  er  et  18  cm. 
langt  brudstykke,  fladt  med  spydformet  od  og  indskårne  side- 
furer  til  flintskærpe,  ornamenteret  med  krydsstreger  mellem 
disse,  tildannet  af  spolebenet  af  en  kronhjort1.  Jlr.  side  242, 
249.  Stregmønstre  findes  oftere  på  de  lidt  fjærnere  stående 
harpuner  af  samme  type;  i  et  enkelt  tilfælde  forekommer 
en  dyrelignende  figur2. 

Den  brede,  bagtil  udvidede  od  findes  kun  ved  de  to 
nævnte  stykker,  og  en  omfattende  undersøgelse  af  flintæg- 
harpunerne  synes  snarest  ikke  at  bekræfte  den  af  Nilsson8 
fremsatte  formodning,  at  odden  altid  oprindelig  har  haft  dette 
udseende,  men  at  udvidelsen  hyppigst  er  forsvunden  ved  slid 
og  gentagen  opskærpning.    En  harpun,  der  netop  er  fra  Skåne4, 


1  V.  Boye,  1.  c.  1882.  p.  13  med  tekstfigur  og  tavle  1,  fig.  5. 

2  Mus  nr.  13706.  Harpun  fra  Langeland.  A.  P.  Madsen:  Af- 
bildninger af  danske  Oldsager  og  Mindesmærker.  Steenalderen.  Kbhvn. 
1868.  4°.  Tavle  40,  fig.  1.  —  En  harpun  af  horn  med  smukke  orna- 
menter, indlagte  med  harpiksmasse,  er  funden  i  Ostpreussen.  Schriften 
phys.-okonom.  Gesellsch.  Konigsberg.  Jg.  18.  1877.  p.  266;  Jg.  23. 
1882.  p.  24.  Album  Berlin.  Ausstellung  1880.  Sect.  I.  Taf.  6.  Nr.  172. 
Katalog,  p.  413.  Fig.  4. 

3  Nilsson,  1.  c,  p.  44,  76. 

*  Nationalmuseet  i  København.  Nr.  21845. 

har  således  en  meget  tynd,  facetteret  od,  der  næppe  kan 
være  opskærpet,  men  synes  oprindelig. 

På  bopladsen  i  Maglemose  fandtes  kun  den  nævnte, 
flade  harpun  med  flintægge,   ingen  af  den  mere  trinde  form. 

c 

En  sådan,  der  opbevares  i  museet  i  Århus  (nr.  5003),  stammer 
imidlertid  fra  den  nærliggende,  såkaldte  » Ellemose«  eller 
»Ellemade«,  der  kort  før  Maglemose  gennemstrømmes  af  Bø- 
strup å,  i  den  indre,  sydlige  vig  af  samme  mosedrag.  (Kortet, 
fig.  1).  Findestedet  er  omtr.  3  km.  SØ.  for  bopladsen  og 
tilhører  Broagergaard  i  Bilsø. 

Ifølge  velvillig  oplysning  fra  gårdens  ejere  optoges  har- 
punen ved  tørvegravning  25 — 30  m.  fra  mosens  sydlige,  faste 
bred;  den  lå  i  tørv  omtr.  0.6  m.  under  overfladen,  0.5  m. 
over  lerbunden.  I  samme  tørvegrav  fandtes  en  benod,  og  i 
nærheden  traf  man  oldsager  af  flint  samt  hjortetakker.  Et 
lag  af  snegledynd  lå  under   tørven.     Stedet  er   nu    afvandet. 

Der  synes  da,  efter  disse  angivelser,  her  at  have  været 
en  mindre  boplads  i  lighed  med  den  større  i  Maglemose  eller 
måske  snarere  en  midlertidig  opholdsplads  for  de  samme  folk. 

I  Nationalmuseet  opbevares  40  harpuner  med  flintægge 
fra  Danmark1.  Findestederne,  som,  hvor  noget  om  for- 
holdene er  oplyst,  har  været  mose  eller  strandkant,  er  kendte 
for  27;  deraf  er  25  fra  Sælland  (særlig  Københavns,  Frede- 
riksborg og  Holbæk  amter),  1  fra  Langeland  og  1  fra  Jylland 2, 
medens  13  er  fra  ukendt  findested  og  4  fra  Skåne.  Under- 
tiden er  to  eller  flere  optagne  på  samme  sted3. 

Fundet  fra  Maglemose  indeholder  endnu  en  række  brud- 
stykker af  harpuner,  hvis  oprindelige  form  det  ikke  er  muligt 


1  Heri  er  medregnet  de  4  ovennævnte,  som  har  både  flintægge  og 
savtænder  (p.  252  anm.  2),  men  ikke  den  ny  fra  Maglemose. 

2  Mus.  nr.  21852.  Funden  i  egnen  ved  Randers.  En  harpun  fra 
Kolindsund  ses  i  Århus  museum  (nr.  3377).  National. -Mus.  nr.  21848 
er  vel  funden  »ved  Sæby«,  men  dette  formodes  snarest  at  være  Sæ- 
by på  Sælland. 

8  Mus. nr. 21846-47,  A3202-03,  A9053.  (Madsen,  1.  c.  Tv. 40, 3). 

at  bestemme  sikkert1.  Hertil  må  henregnes  et  fint  tilspidset, 
poleret,  forneden  afbrudt  benstykke,  5.2  cm.  langt,  der  ned- 
adtil langs  den  ene  side  har  haft  en  udvidelse,  som  er  knækket 
af  tæt  over  grunden.  Det  synes  at  være  odden  af  en  har- 
pun med  større,  nedad  krummede  modhager,  nærmest  af  form 
som  den,  der  er  afbildet  af  Montelius  i  Sveriges  Forntid. 
Atlas,  fig.  53,  og  som  er  funden  i  den  tørlagte  del  af  søen 
Håstefj orden  i  Dalsland,  nær  Vånerns  udløb. 

Ved  gravningen  af  en  kanal  i  1868  traf  man  denne 
sidste  harpun,  der  er  tildannet  af  mellemhåndsbenet  af  et 
elsdyr2,  temmelig  langt  ude  fra  bredden,  liggende  i  ler  omtr. 
8  fod  (2.5  m.)  under  søens  bund,  12  fod  under  vandfladen. 
Sammen  med  den  optoges  en  bendolk  (?)  af  albueben  (sepag.232), 
flere  kløvede  og  tilspidsede  ribben,  nogle  delvis  tildannede,  slebne 
og  polerede  stykker  af  mellemhånds-  og  mellemfodsben,  alle 
af  elsdyr,  samt  nogle  knogler  af  bjørn,  los  og  sangsvane, 
hvoraf  flere  med  snitmærker,  ialt  16  benstykker  foruden  har- 
punen. Ovenpå  den  tørlagte  søbund  fandtes  flere  steder 
en  mængde  knogler  og  oldsager  af  sten3,  der  således  snarest 
må  være  meget  yngre  end  hine. 

Disse  lejringsforhold  og  fundets  sammensætning  synes 
mig  at  tale  tydelig  for,  at  harpunen  tilhører  en  meget  tidlig 


1  De  få  brudstykker  af  harpuner,  der  er  fundne  i  to  af  vore 
køkkenmøddinger ,  Ted  Sølager  på  Sælland  og  Fannerup  i  Jylland 
(Mus.  nr.  A  18283),  tilhører  snarest  den  senere  stenalder.  Lignende 
former  kendes  fra  udlandet,  f.  eks.  en  boplads  på  Gotland.  Jfr.  Con- 
grés  internat,  de  Copenhague  1869.  PL  XIII,  fig.  9.  Svenska  Forn- 
minnesforeningens  Tidskrift.  Bd.  10.  1900.  p.  9,  fig.  6-7. 

2  J.  G.  H.  Kinberg:  Om  några  ben  och  redskap  funna  vid 
Håstefjorden.  Ofvers.  af  Kongl.  Vetenskaps-Akad.  Forhandlingar. 
Arg.  26,  1869.    Stockholm.  1870.  p.  56. 

3  Montelius,  1.  c,  p.  184.  Om  hovedfundets  sammensætning 
se  den  udførlige  beskrivelse  hos  Kinberg  (knoglen  af  bjørn  blev 
dog  bestemt  som  af  menneske  ;  jfr.  Holst  i  Sver.  geol.  Unders.  Ser.  C. 
Nr.  189.  1902.  p.  9,  anm.  3).  For  oplysninger  fra  Statens  Historiska 
Museums  arkiv  bringer  jeg  min  bedste  taktil  dr.  Bernhard  S  al  in 
og  dr.  N.  O.  Holst. 

del  af  vor  nordiske  stenalder,  og  at  fundet  stammer  fra  en  bo- 
plads i  søen.  Leret  er  postglacialt1,  dets  geologiske  alder 
dog  ikke  nøjere  bestemt;  muligt  er  det  vel,  at  der  her  ud 
for  Vånerfj ordens  bred  i  Ancylustiåen  var  en  boplads  i  lig- 
hed med  den  i  Maglemose. 

Sammenlignes  hermed  kan  en  harpun  fra  en  mose  ved 
Barnow  SSØ.  for  Stolp  i  Pommern2,  en  fra  Krampkewitz  i 
samme  egn3  og  en  harpunstump  (?)  fra  Mas-d' Azil  i  Frankrig. 4. 

Modhagens  grund  er  på  denne  harpunform  kun  skilt  fra 
ryggen  ved  en  fure  i  modsætning  til  de  skarpere  afsatte, 
store,  næbkrummede  modhager  på  den  form  (SM.  I,  186), 
der  ellers  savnes  i  vort  fund.   Jfr.  sid.  245. 

Ved  at  slutte  omtalen  af  harpunerne  skal  jeg  kort  berøre 
et  forhold,  der  vel  fortjæner  opmærksomhed. 

En  27.2  cm.  lang  harpun  fra  Jylland  med  kun  fire  små 
savtænder,  begrænsede  af  fem  korte  indsnit,  er  på  en  stræk- 
ning af  overfladen,  4  cm.  lang,  corroderet  helt  rundt.  I  en 
afstand  af  omtrent  5  cm.  bag  odden  begynder  dette  bælte,  hvor 
den  blanke  overflade  er  afskallet  efter  en  ret  skarp  grænse. 
Harpunen  stammer  fra  Søbygård  sø  ved  Hammel  og  opbevares 
i  Randers  museum  (nr.  1831).  Tre  andre,  hvoraf  to  sammen- 
hørende, benharpuner  fra  Sælland  med  lignende  beskadigelse 
haves  i  Nationalmuset5. 

Man  kunde  tænke  sig,  at  beskadigelsens  begrænsning 
skyldtes  den  omstændighed,  at  harpunen  havde  gennemboret 
en  fisk,  der  var  bleven  hængende  netop  på  denne  strækning, 
men  at  fangsten  var  gået  tabt.  Ved  forrådnelsen  kunde  da 
benvævet  særlig  her  være  blevet  angrebet. 


1  O.  Toreli:  Sur  les  traces  les  plus  anciennes  de  l'existence 
de  l'homme  en  Suéde.  Congrés  internat,  a  Stockholm  1874.  Tome  2. 
p.  865.  De  her  nævnte  skeletter  af  Phoca  groenlandica,  der  fandtes 
i  nærheden,  harvel  snarest  ligget  i  det  dybere  Yoldialer;  men  iøvrigt 
må  erindres  om,  at  Svartsiden  langt  ned  i  stenalderen  forekom  ved 
Danmarks  kyster  (Winge  i  Affaldsdynger,  p.  185),  ja  endog  i  Øster- 
søens indre  del  ved  Lifland  (Riitimeyeri  Zeitschr.  f.  Ethnol.  Bd.  9. 
1877.  p.  (409)).    Først  senere  er  den  bleven  højnordisk,  »arktisk«. 

2  Neh  ring  i  Zeitschr.  f.  Ethnol.  Bd.20.  1888.  Verhandl.p.  (343). 

3  Museet  i  Danzig  (Inv.  nr.  I.  364).    Se  ovenfor  p.  245,  anm.  3. 

4  L'Anthropologie.  T.  7.  1896.  Album.  PI.  XXV,  %.  7.  Asylien. 

5  Mus.  nr.  A5126.  Løjes  mølles  mose.  Mus.nr.  A8230.  Svedstrup. 

9 

Fiskekroge  forarbejdede  man  ved  Mullerup  både  af  horn 
og  af  ben.  Til  en  hornkrog  er  benyttet  et  8.2  cm.  langt 
stykke  af  stammen  af  en  rådyrtak,  afskåret  tæt  nedenfor  en 
af  takkens  grene,  der  er  tilspidset  til  en  lang,  skarp  krog 
uden  modhage.  Fig.  32.  Nogle  indsnit  foroven,  tæt  ved  den 
øvre  snit-  og  brudflade,  er  muligvis  kun 
fejlsnit  fra  tildannelsen,  men  kunde 
også  være  anbragte  forsætlig  som  kærv 
til  leje  for  snøren.  Hornstykkets  over- 
flade er  glattet  ved  længdesnit. 

Denne  store  krog  har  kun  kunnet 
anvendes  til  fangst  af  større  fisk  som 
gedder  o.  lign.  Den  lå  nederst  i  tørven 
(i  rum  I  G  2,  3.  lag). 

En  rådyrtak  i  fundet  synes  at  have 
været   udset    til   at   tjæne   som   forarbejde  pjg  32.  i/2. 

til  en  anden  hornkrog  af  samme  art.    Man 

er  dog  her  ikke  nåt  videre  end  til  at  spidse  den  ene  gren  med 
nogle  snit  for  at  danne  krogspidsen,  medens  resten  af  arbejdet 
er  ladt  ufuldendt.  Takken,  der  lå  i  nederste  tørvelag  (rum  I 
B  7,  2.  lag),  kan  i  alt  fald  have  været  bestemt  til  geddekrog,  og 
fundet  indeholder  ingen  antydning  af,  at  den  skulde  have  afgivet 
æmne  til  andet,  hvorfor  den  fremsatte  forklaring  er  den  rimeligste. 

Hornkrogen  er  ikke  forud  kendt  fra  Danmark,  og  denne 
krogform  er  vel  i  det  hele  ret  sjælden. 

I  Bielersee  og  Neuenburger  See  i  Schweiz1  og  ligeså  i 
en  yngre  stenalders  pælebygning  ved  Wangen  i  Baden2  er  der 
fundet  kroge  af  denne  art;  navnlig  den  sidst  nævnte  ligner  meget 
vor,  som  dog  er  fuldt  så  omhyggelig  tildannet. 

Fiskekrogen  begynder  at  optræde  i  Frankrigs  rensdyrtid 
endnu  inden  harpunerne,  hvilke  den  følger  og  tilsidst  for- 
trænger3. Vore  danske  medekroge  fra  stenalderen  hører  til 
de  ældste,  der  kendes  fra  Norden. 

1  K  e  1 1  e  r :  Pfahlbauten.  7.  Bericht.  Taf.  II,  fig.  4.  E.  D  e  s  o  r :  Die 
Pfahlbauten  des  Neuenburger  Sees.  Frankfurt  a.  M.  1866.  p.  24.  Fig.  11. 

2  Ch.  Rau:  Prehistoric  Fishing  in  Europe  and  North  America. 
Washington.    1884.  4  °.  p.  48,  fig.  44. 

8  Bulletins  et  Mémoires  Soc.  d'Anthropologie  de  Paris.  5.  serie. 

Aarb.  f.  nord.  Oldk.  og  Hist.  1903.  18 

Langt  almindeligere  end  hornkroge1  har  man  anvendt 
medekroge  af  ben,  hvis  form  på  grund  af  sin  simpelhed  har 
holdt  sig  væsenlig  uforandret  gennem  lange  tider,  og  som 
har  haft  en  overordenlig  vid  udbredelse2. 

I  fundet  fra  Maglemose  foreligger  der  brudstykker  af 
tre  sådanne  benkroge;  kun  ved  den  ene  er  krogspidsen  be- 
varet; den  er  uden  modhage;  ved  de  to  andre 
er  spidsen  afbrudt  på  det  svageste  sted  ved 
krumningen  forneden.  Fig.  33.  Det  længste 
stykke  (8.2  cm.  langt)  er  udskåret  af  et  kløvet 
ribben;  til  de  andre  (5.8  og  3.5  cm.  1.)  er 
brugt  en  rørknogle. 

Hvorledes  disse  medekroge  blev  tildannede 
kan  allerede  delvis  oplyses  ved  deres  form, 
men  med  langt  større  tydelighed  fremgår  det 
af  et  ufærdigt  stykke,  et  forarbejde,  der  ses 
afbildet  i  omstående  figur  34.  Fremgangs- 
måden var  herefter  følgende. 

Af  en  rørknogles  væg  brødes  et  passende  stort  stykke 
løs,  hvilket  man  derpå  med  flintkniven  glattede  og  tillige 
afrundede  ved  den  ende,  der  skulde  danne  krogens  nedre 
del  og  bøjning.  Ud  for  krumningens  yderste  punkt,  omtrent 
1  cm.  indenfor  randen,  borede  man  dernæst,  halvt  fra  hver 
side,  et  lille,   kredsrundt    hul  igennem   knoglevæggen,   omtr. 


Fig.  33 


Tome  1.  1900.  p.300-301.  På  bopladsen  fra  rensdyrtiden  ved  Schussen- 
quelle  iWiirttemberg  siges  vel  også  at  være  fundet  fiskekroge  af  rens- 
dyrhorn (Congrés  internat,  d'anthropol.  a  Copenhague,  1869.  p.  312); 
men  de  pågældende  redskaber  er  utvivlsomt  brudstykker  af  harpuner. 
Se  Archiv  fur  Anthropologie.  Bd.  2.  1867.  p.  43.  Fig.  26.  Ligeså 
på  bopladsen  ved  Andernach  ved  Coblenz.  Jahrbiicher  des  Vereins 
von  Alterthumsfreunden  im  Rheinlande.  Heft.  86.  Bonn.  1888.  p.  28, 
41,  Taf.  I.  Fig.  2-4. 

1  Sml.  krogformer  af  rensdyrhorn  fra  højt  mod  nord  i  fundet  fra 
Kjelmeso*  ved  den  norsk-russiske  grænse.  Congrés  internat,  d'an- 
thropologie  a  Stockholm,  1874.  Tome  1.  p.  180,  187. 

2  Rau,  1.  c,  p.  49,  71,  124-128. 

5  mm.  i  tværmål1.  Herved  opnåede  man  at  »få  hul«  på 
knoglestykket  uden  at  flække  dette  eller  beskadige  det  svageste 
sted  ved  krumningen.  Den  dannede  åbning  blev  siden  ved 
længdesnit  fra  hullet  opefter  udvidet  til  en  5  cm.  lang  slidse, 
og  efterhånden  formedes  herved  både  krogens 
spids  og  snøregrenen.  Først  når  disse  krogens 
to  hoveddele  var  fuldendte  ved  afrunding  og 
glatskrabning  af  overfladen,  bortskares  den  del 
af  knoglestykket,  som  ikke  behøvedes  til  udform- 
ning af  snøregrenens  øvre  ende. 

Ved  det  foreliggende  forarbejde  er  man 
stanset,  inden  denne  sidste  afpudsning  blev  ud- 
ført, fordi  benstykket  trods  al  anvendt  forsigtighed 
knækkede  ved  det  svage  sted  mellem  det  lille 
hul  og  krumningen  og  derfra  videre  på  langs 
gennem  slidsen.  De  to  brudstykker  var  da  uden 
værd  og  blev  bortkastede;  de  fandtes  i  1.6  m. 
indbyrdes  afstand,  liggende  på  bunden  af  tørven 
umiddelbart  på  overfladen  af  snegledyndet 
(rum  VII  C  8  og  VII  D  8,  3.  lag).  Brudstykkets 
længde  er  13. i  cm.  Den  medekrog,  hvis  spids  er  bevaret  (fig.33), 
lå  øverst  i  snegledyndet  under  tørven  (i  rum  III  D  2,  nederst 
i  4.  lag),  de  andre  nær  grænsen  mellem  tørv  og  dynd  (rum  I 
A  8,  2.  lag,  II  I  9,  2.  lag). 

Andensteds  fra  kender  jeg  ellers  kun  afbildningen  af  et 
enkelt  benstykke,  der  meget  ligner  ovennævnte  forarbejde,  og 
som  jeg  tyder  på  samme  måde.  Det  stammer  fra  en  yngre 
stenalders  boplads  ved  Volosovo  ved  floden  Oka  mellem  Moskva 
og  Nischnij  Novgorod.  Af  afbildningen  ses  det,  at  dette  for- 
arbejde er  knækket  på  tangs  midt  over  krumningen  ligesom  vort ; 
derefter  har  man  endnu  forsøgt  at  danne  krogen  ved  stykkets 
modsatte  ende  men  har  opgivet  det  efter  at  have  boret  det 
lille  hul  og  begyndt  tildannelsen  af  krogspidsen2. 


Fig.  34 


1  I  figuren  er  hullet  kommet  den  nederste  rand  lidt  for  nær; 
benbuen  er  lidt  bredere  end  vist  herpå. 

2  A.  S.  Uvarof:  Archeologija  Rossii.  Stenalder.  T.  2.  Moskva. 
1881.  Tavle  21,   fig.  4089.     Om  bopladsen  og  fundet  se  nærmere  J. 

18* 

Sporene  af  at  man  har  fulgt  denne  fremgangsmåde  ved 
tilskæringen  af  medekrogene  udviskes  ved  den  senere  afglat- 
ning  af  benkrogens  kanter;  heller  ikke  tør  det  påstås,  at 
man  stedse  skulde  have  behandlet  krogene  som  ovenfor 
skildret.  På  benkroge  fra  vore  affaldsdynger  ses  forholdet 
ikke  klart1;  derimod  skelnes  det  tydelig  på  en  medekrog  af 
ben  fra  stenalderen,  funden  ved  Søborg  sø2,  og  på  en  krog 
fra  en  stenalders  boplads  på  Gotland3.  Fremdeles  haves 
der  kroge  fra  stenalders  pælebygninger  i  Schweiz  og  Syd- 
tyskland, dannede  af  ben  eller  vildsvinetand,  på  hvilke  det 
først  borede  hul  ved  bøjningen  er  bevaret  og  tydelig  oplyser 
om  fremgangsmåden  ved  tildannelsen,  idet  hullet  ikke  kan 
have  tjænt  til  noget  ved  brugen.  Man  har  ment,  at  der 
boredes  to  huller,  og  at  benmassen  fjærnedes  mellem  disse4. 
De  nævnte  fiskekroge  tilhører  den  yngre  stenalder;  de  savner 
modhage,  som  dog  ellers  almindelig  forekommer  på  mede- 
kroge fra  denne  periode  i  Norden5.  Rimeligvis  er  modhagen 
en  videre  udformning   af  det  fremspring,    som  krogspidsens 


Polj  ak  o  w  i  Beitråge  zur  Kenntniss  des  russischen  Reiches.  2.  Folge. 
Bd.  8.  St,  Petersburg.  1885.  p.  337-372  og  P.  Koudriavtsev:  Les 
vestiges  de  Thomme  préhistorique  de  l'åge  de  la  pierre  pres  du  vil- 
lage  Volosova,  district  et  gouy.  de  Vladimir.  Congrés  internat,  d'ar- 
chéologie  préhist.  å  Moscou  1892.  T.  2.  Moscou.  1893.  p.  233-262. 

1  Neergaard  i  Affaldsdynger  fra  Stenalderen  i  Danmark.  1900. 
p.  67.  PI.  VII;  p.  141,  fig.  3. 

2  Boye,  1.  c,  p.  18.  Tayle  1,  fig.  6. 

3  Hanssoni  S venska  Fornminnesfo reningens  Tid  skrift.  Bd.  10. 
Stockholm.  1900.  p.  11.  Fig.  8. 

4  Keller:  Pfahlbauten.  6.  Bericht.  1866.  p.  256,  281.  Taf.  III. 
Fig.  22  (Moosseedorf,  Nussdorf).  Rau,  1.  c,  p.  48-49,  fig.  47-48 
(Wangen);  jfr.  p.  126,  fig.  188.  Troltsch:  Die  Pfahlbauten  des 
Bodenseegebietes.  Stuttgart.  1902.  p.  105.  Fig.  124.  (Haltnau  ved 
Ober-See). 

5  S.  Muller:  Ordning  af  Danmarks  Oldsager.  Stenalderen. 
1888.  nr.  188.  Foren,  norske  Fortidsm.  Aarsberetn.  1872.  p.  74.  PI. 
I.  Fig.  1.  Montelius:  Sveriges  forntid.  Atlas,  fig.  91;  Text  p,  101, 
fig.  92.  A.  Kurck:  Om  stenålderns  delning.  Lund.  1872.  p.  35-37. 
Rau,  1.  c,  p.  71. 

grund  tilfældig  danner  mod  det  indborede  hul1.  Størst  lighed 
med  krogene  fra  Maglemose  synes  fiskekroge  fra  Ostpreussen 
at  frembyde,  særlig  gælder  dette  en  benkrog,  funden  ved 
Bieskobnicken  nær  kysten  af  Samland,  der  dog  kun  fore- 
ligger som  brudstykke,  idet  snøregrenen  er  knækket2. 
De  få  fund,  der  iøvrigt  haves  fra  det  tyske  kyst- 
land, er  ikke  så  sikkert  oplyste,  at  en  tidsbestem- 
melse på  grundlag  af  fundforholdene  er  mulig3, 
medens  man  alene  af  redskabets  form  næppe  kan 
drage  sikre  slutninger  i  denne  retning. 

Redskaber  til  knytning  af  fiskenet.  Ved  knyt- 
ning af  net  turde  to  arter  af  benredskaber  fra  Magle- 
mose have  fundet  anvendelse.  Den  ene  form, 
»bentvejen«,  der  svarer  til  vore  dages  bindenål 
(filernål),  er  ved  enden  tilskåren  som  tvegrenet 
gaffel.  Fig.  35.  Det  er  svagt  hvælvede  knoglestykker, 
udskårne  af  skinneben  af  krondyr  eller  af  andre  rør- 
knogler. Der  foreligger  8  redskaber  af  denne  form, 
alle  dog  mere  eller  mindre  beskadigede,  hvis  længde 
er  5.6 — 12.0  cm.,  samt  5  brudstykker,  der  snarest 
hører  herhen4.  Gaffelgrenene  er  tilspidsede;  den  ene  kan 
være  længere  end  den  anden,  som  det  ses  på  den  længste 
af  bentvejerne,   den,    der  her  er  afbildet;   almindelig   er   dog 


1  Sml.  Kurck,  1.  c,  p.  36,  fig.  29.  Hansson  i  Svenska  Forn- 
minnesforen.  Tidskrift.  Bd.  10.  (1900).  p.  10,  fig.  8  (Gotland). 

2  G.  Bujack:  Preussische  Steingeråthe.  Konigsberg.  1875.  4°. 
Taf.  V,  fig.  10. 

3  I  Prussia-museet  i  Konigsberg  har  jeg  set  flere  fiskekroge, 
som  ikke  findes  afbildede.  (Katalog.  Teil  1.  p.  21)  ;  museet  i  Danzig 
besidder  to  fra  Weichselfloden,  opmudrede  vedKulm  (jfr.  Conwentz: 
Vorgesch.  Wandtafeln.  Taf.  I.  Fig.  3,  og  samme  i  Festschrift  fiir  den 
internationalen  Fischerei-Congress) ;  museet  i  Stettin  ejer  en  stor  krog" 
fra  Reddis  (syd  f.  Stolp)  i  Pommern,  funden  »14  fod  dybt,  i  mergel« 
(mus.  nr.  1511 ;  afbildet  hos  Rau,  1.  c,  fig.  92  og  i  Album  d.  Berliner 
Ausstellung  1880.  Sect.  II.  Taf.  9). 

4  Flere  afknækkede  spidser,  der  muligvis  er  af  bentyejer,  er 
henregnede  til  benoddene. 

den  ene  af  spidserne  knækket  tæt  over  grunden,  hvorfor 
den  hele,  oprindelige  form  ikke  tydelig  lader  sig  erkende. 

Modsat  gaffelen  er  benet  hyppigst  brudt  over  med  splintret 
brud;  kun  et  enkelt  stykke  er  bevaret,  som  er  tilspidset  mod 
begge  ender,  hvilket  synes  at  tyde  på,  at  redskabet  oprindelig 
har  været  kløftet  både  for  og  bag.  Med  sikkerhed  kan  dette 
dog  ikke  siges  at  gælde  om  noget  af  redskaberne.  En  anden 
af  bentvejerne  turde  endog  snarest  have  været  afrundet  til— 
skåren  forneden  og  haft  enkelt  kløft. 

Stykkerne  er  ikke  stærkt  slidte;  blankest  er  gaffelgrenene 
og  de  fremstående  kanter.  Mærker  af  de  ved  nettets  flet- 
ning strammende  snore  iagttages  ikke. 

Det  kan  skønnes,  at  redskabet  blev  ubrugeligt,  når  en 
af  tvejens  grene  knækkede,  og  at  det  da  bortkastedes. 

De  fundne  brudstykker  passer  ikke  til  hverandre;  men 
det  er  værdt  at  lægge  mærke  til,  at  stykkerne  er  fundne  par- 
vis eller  flere  meget  nær  sammen;  6  lå  således  indenfor  et 
areal,  hvis  største  udstrækning  var  2  m.  (rum  I  El,  E  2, 
F  1,  F  2  og  G  3),  3  andre  ikke  langt  derfra  indenfor  en  plet 
med  største  tværmål  1.6  m.  (rum  I  I  4  og  K  4),  og  2  brud- 
stykker lå  i  samme  rum  (II  I  9)  med  kun  en  halv  meters 
indbyrdes  afstand.  Det  tolvte  stykke  er  fundet  tæt  ved  den 
første  gruppe;  for  dette  og  det  trettende  stykke  kan  fundfor- 
holdene dog  ikke  nærmere  angives;  men,  hvad  dybden  an- 
går, lå  næsten  alle  de  andre  ovennævnte  bentvejer  i  det 
dybeste  tørvelag,  tæt  over  snegledyndet;  den  afbildede  tveje, 
nr.  566,  lå  umiddelbart  på  dyndets  overflade. 

Den  skildrede  beliggenhed  i  samlinger  kan  næppe  for- 
klares på  anden  måde  end  ved  at  antage,  at  bentvejerne  er 
brugte  i  forbindelse  med  hinanden,  måske  med  kløfterne  an- 
bragte i  modsat  retning,  hvorved  ligheden  med  filernålen  vilde 
blive  fuldstændig,  eller  ved  at  forudsætte,  at  en  bestemt 
plads  har  været  anvendt  til  opstilling  af  garnene,  når  disse 
skulde  bødes. 

Netknyttere  af  denne   art  har  ikke   forud  været   kendte 

fra  Nordens  stenalder;  derimod  har  man  på  en  yngre  sten- 
alders boplads  nær  Heilbronn  i  Wiirttemberg  fundet  nogle 
benredskaber  med  dobbelt  eller  med  enkelt  kløft,  som  nøje 
ligner  vore,  og  som  man  har  tydet  på  samme  måde1.  De 
af  en  ikke  kløvet  rørknogle  dannede,  og  derfor  meget  sværere, 
bentvejer  med  dobbelt  kløft,  som  har  været  antagne  for  net- 
knyttere  fra  den  yngre  stenalder  (form  SM.  I,  191),  tilhører 
vel  snarest  en  langt  senere  del  af  oldtiden2. 

Bentvejerne  fra  Maglemose  er  indtil  2.6  cm.  brede  og 
således  kun  egnede  til  knytning   af  net   med  videre   masker. 

Garn  med  såvel  større  som  mindre  maskevidde  brugtes 
imidlertid,  som  man  ved,  allerede  i  stenalderen3.  Til  net 
med  en  maskevidde,  der  ikke  meget  oversteg  1  cm.,  —  som 
et  sådant  haves,  flettet  af  bastsnore,  fundet  i  en  mose  på  Sæl- 
land sammen  med  oldsager  fra  den  yngre  stenalder4,  — 
måtte  anvendes  smallere,  mere  nåleformede  redskaber. 

1  A.  Schliz:  Das  steinzeitliche  Dorf  Grossgartach.  Stuttgart. 
1901.  4  °.  p.  21.  Taf.  V.  Fig.  27-30  (»Schiffchen  zum  Netz^tricken«). 
Hermed  kan  sammenlignes  nogle  for  »vævskytteler«  ansete  benred- 
skaber fra  neolitiske  hulefund  i  det  nordøstlige  Bayern  (J.  Ranke: 
Der  Mensch.  Bd.  2.  1887.  p.  511-512;  Album  Berliner  Ausstell.  1880. 
Sect.  VIII.  Taf.  9)  samt  forskellige  tvejer  af  ben  eller  horn  fra  en 
stenalders  boplads  i  Lifland  (Zeitschr.  f.  Ethnol.  1875.  Taf.  XIV. 
Fig.  18)  og  fra  stenalderens  pælebygninger  ved  Schussenried  og  i 
Schweiz.  Photogr.  Album  der  Ausstellung  zu  Berlin  1880.  Sect.  VII. 
Taf  16,  nr.  43.  Katalog,  p.  614  (»Filetnadel«).  Munro:  Lake-Dwel- 
lings.  p.  149.  Keller:  Pfahlbauten.  6.  Ber.  p.  261.  Taf.  III,  fig.  31. 
Disse  tvejer,  som  har  enkelt  kløft,  findes  parvis  eller  flere  sammen. 
De  er  dannede  af  ribben,  og  gaffelgrenene  er  slidt  af  tråden  under 
brugen  (tydedes  som  tænder  til  hørhegl).  —  Om  redskaber  til  net- 
knytning jfr.  iøvrigt  Rau,  1.  c,  p.  64-65.  De  begynder  i  Frankrigs 
rensdyrtid.     Bull.  &  Mém.  Soc.  d'Anthr.  de  Paris.  T.  1.  1900.  p.  300. 

2  Rimeligvis  jærnalderen;  de  er  fundne  enkeltvis  på  Sælland, 
på  Fyn  og  i  Thy,  formodenlig  alle  i  moser. 

3  Keller:  Pfahlbauten.  4.  Ber.  p.  19.  Taf.  IV,  fig.  6;  5.  Ber. 
p.  170.  Taf.  XI,  fig.  8. 

4  S.  Muller:  Ordning.  Stenalderen,  nr.  189.  Fra  Storemosen 
eller  Christiansholms  mose  ved  Charlottenlund.  Dette  net  er  dog 
vistnok  flettet  frit  i  hånden  uden  brug  af  noget  redskab  til  knytning 
(Mus.  nr.  A  2670).    Jfr.  ovenfor  side  173. 

Et  sådant  er  vistnok  det  i  fig.  36  afbildede  stykke. 
Det  er  en  afkløvet,  tynd  spån  af  et  ribben  (dyrearten  ube- 
stemmelig), der  bar  ribbenets  naturlige  krumning.  Overfladen 
er  på  begge  sider  skrabet  efter  længden  med  en  flække  og 
glattet.  Tæt  bag  den  smallere  ende  er  i  kanterne 
indskåret  to  små,  modstående  hak,  uden  tvivl  be- 
stemte for  tilbinding,  idet  hakkene  opadtil  afgrænser 
et  »hoved«. 

Der  foreligger  to  ensdannede  redskaber  af  denne 
art;  på  dem  begge  er  ribbenets  bredere  ende  brudt 
tværs  over;  hvorledes  afslutningen  oprindelig  har 
været  kan  ikke  afgøres,  snarest  har  redskabet  vel 
været  tilspidset,  så  at  det  er  odden,  som  nu  mangler. 
Længden  er  18.5  og  20.0  cm.,  breden  henholds- 
vis indtil  1.2  og  l.i  cm.,  tykkelsen  knap  3  mm. 

Særlig  tydelig  på  det  kortere  redskab,  det,  der 
er  vist  i  afbildningen,  fremtræder  langs  ned  ad  den 
ene  kant  talrige  svage  tværskurer,  der  synes  frem- 
komne ved  trykket  af  en  snærende,  omviklet  tråd. 
Mindre  tydelig  iagttages  nogle  skurer  i  den  mod- 
satte kant  og  tværridser  på  overfladen.  Svage 
tværfurer  skimtes  dog  på  begge  stykkerne. 

Redskabet    skulde    da    være    brugt  som    en    art 
bindenål,  der  førtes  gennem  maskerne,  idet  tråden, 
fastgjort  ved  indhakket,  var  viklet  rundt  om  ben- 
Fig.  36.     stykket  som  på  et  vindsel  eller  en  ten.    Det  kunde 
dog   også   have   været   anvendt   som  skælde    (filer- 
pind),    over  hvilken  maskerne  knyttes,    og  hvis  brede  derfor 
bestemmer  maskens  vidde.     I  så  fald  turde  indhakkene  ved 
hovedet  blot  have  tjænt  til  fastgøring  af  en  ophængningssnor. 
Stykkerne  er  fundne  nær  sammen  (i  rum  III  Al  og  B  2) 
nederst  i  tørven  eller  umiddelbart  på   overfladen   af  snegle- 
dyndet. 

Til  denne  form  kan  vistnok  også  henregnes  et  tildannet 
brudstykke  af  et  ribben,  hvis  overflade  er  prydet  med  et  net- 

formet  mønster.  Det  er  et  ribben  af  et  mindre  dyr,  som  er 
kløvet  på  langs.  Brudstykket,  der  kun  er  6.5  cm.  langt,  er 
knækket  ved  begge  ender,  hvorfor  den  oprindelige  form  ikke 
lader  sig  sikkert  bestemme.  Ornamentet  består  af  en  zigzag- 
linje på  langs  og  tværlinjer,  udgående  fra  dens  spidser,  hvilke 
tilsammen  danner  masker  af  0.8 — 1.1  cm.  vidde1. 
Netop  i  dette  mønster  er  man  måske  berettiget  til 
at  se  en  antydning  af  anvendelsen.    Fig.  37. 

Stykket,  hvis  brede  stemmer  med  de  smalle 
netknytteres,  lå  i  rum  II  1 10,  2.  lag. 

Netknyttere  af  denne  form  har  man,  så  vidt 
mig  bekendt,  hidtil  kun  fundet  på  en  stenalders 
boplads  ved  Rinnekalns  nær  ved  udløbet  af  Burt- 
necksøen  i  Lifland.  Det  er  flade,  tilspidsede  nåle 
med  hoved,  dannede  af  ribben  2,  i  hvis  overflade  og 
kanter  man  iagttager  lignende,  svage  indtryk  af  den 
omviklede  snor  som  de  ovenfor  beskrevne3. 

Nåle  med  hoved  har  iøvrigt  deres  oprindelse  i 
rensdyrtiden,  men  var  da  meget  sjældne4. 

Nåle.     Et  redskab,   der   sikkert  har  været  en 
nål,   er   dannet   af  en   splint  af  væggen  af  en  rør-     lg      ' 
knogle,  flad  eller  lidt  hvælvet  på  den  ene  side,  svagt  hul  på 
den  anden.      Nålen  er  tilspidset   med  en   lang,   trind   od   og 
modsat  denne  forsynet  med  et  aflangt  hul,  der  har  tjænt  som 
øje  til  at  fastholde  en  tråd;  øjet  er  dog  nu  brudt  tværs  over, 


1  Jfr.  Zeitschr.  f.  Ethnologie.  Bd.  9.  1877.  Verhandl.  p.  (401). 
Katalog  der  Ausstellung  in  Riga  1896.  Taf.  1.  Fig.  29.  (Rinnekalns). 

2  Katalog  der  Ausstellung  zum  X.  archåolog.  Kongress  in  Riga 
1896.  p.  3.  Taf.  1.  Fig.  10. 

3  S ie vers  i  Zeitschr.  f.  Ethnologie.  Bd.  7.  1875.  Verhandl. 
p.  (223).  Nålen  15.5  cm.  lang,  1.8  cm.  bred,  0.25  cm.  tyk.  Om  mær- 
kerne af  tråden  på  lignende,  og  på  de  foran  nævnte,  netknyttere  fra 
Bayern  se  Ranke:  Der  Mensch.  Bd.  2,  1887.  p.  512. 

4  Mortillet:  Le  préhistorique.  1883.  p.  401.  Musée  préhisto- 
rique.  PI.  XXIV,  174.  Matériaux  etc.  Vol.  16.  1881.  p.  284.  PI.  IX, 
fig.  9.  (Brassempouy,  Landes). 

så  at  nålens  øverste  del  mangler.  Også  oddens  yderste  spids 
er  knækket  af.  Længden  7.2  cm.  Overfladen  er  noget  ujævn, 
ikke  blank  overalt.     Fig.  38. 

En  anden  bennål  er  ganske  fladt  tilskåren,  9  mm.  bred, 
1  mm.  tyk,  og  nær  den  øvre,  kun  råt  tilskårne  ende  gennem- 
boret med  et  lille,  kredsrundt  hul,  indboret 
halvt  fra  begge  sider.  Det  er  et  brud- 
stykke, som  er  knækket  forneden,  hvor- 
for den  oprindelige  form  ikke  fuldstændig 
kan  bestemmes.  Rimeligvis  har  nålen 
været  svagt  tilspidset.  Korte  snit  ses  ved 
øjet.    Længden  nu  7.5  cm.  Fig.  39. 

Dyrearten  er  for  disse  to  nåles  ved- 
kommende  ubestemmelig. 

Et  tredje,  meget  sværere  redskab  er 

udkløvet  og  tildannet  af  bagsiden  af  mel- 

lemfodsbenet  af  et  krondyr;  det  naturlige 

hul    i  knoglevæggen   har  her    tjænt  som 

øje,    idet  hullets  rande   blot  er  skrabede 

svagt;  redskabet  har  haft  en  lang,   trind 

od.     Da  spidsen  dog  er  afbrudt,  kan  det 

ikke   med    sikkerhed    ses   at    have   været 

anvendt   som   nål;    muligvis    er   det    kun 

Fig.  39.  Vi.   en   benod ,    og  hullet   tilfældig   bibeholdt. 

Stykket  måler  13.3  cm.  i  længden. 

Medens  den  første  form  vel  har  været  en  synål,  er  den 

anden,   som  er  mindre  slank,   snarere  brugt   som   trækkenål. 

En   sådan   svær   nål   er   også    funden  i   en   tørvemose   i   det 

sydlige  Skåne1. 

Ingen  af  formerne  kendtes  forud  fra  Danmark;  men  nær- 
stående bennåle  brugtes  almindelig  på  rensdyrtidens  bopladser 


Fig.  38.  Vi 


1  Lunds  univers,  hist.  museum.  Inv.  nr.  5085.  Sv.  Nilsson: 
Skandinaviska  Nordens  urinvånare.  Bd.  1.  2ra  uppl.  Stockholm.  1866. 
4  °.  p.  79.  PL  II,  fig.  162. 

i  det  sydlige  udland1.  Hyppigst  er  øjet  kredsrundt  boret; 
dog  forekommer  også  nåle  med  aflangt  øje2.  Nålene  fra 
den  senere  stenalder  i  Danmark3  og  Sverige4  var  gennem- 
gående finere  af  form  og  tildannelse  end  nålene  fra  Maglemose. 

Horntriller.  Med  dette  vage,  intet  foregribende  udtryk 
vil  jeg  betegne  nogle  korte,  cylindriske  hornstykker,  skårne 
af  kronhjortetak  og  gennemborede  efter  længden  eller  på 
tværs.  Fig.  40  viser  den  ene  form.  Trillens  overflade  er 
glatskrabet  undtagen  ved  enderne,  der  bærer 
tydelige  mærker  af  flintknivens  besværlige  ar- 
bejde med  overskæringen.  Nogle  tværskurer 
i  række  hen  over  siden  stammer  måske  snarest  Fj  ^q  y 
fra  snit,  hvorved  man  tilsigtede  at  svække 
modstanden  af  den  hornmasse,  der  skulde  fjærnes  ved  skrab- 
ningen;  skurerne  skulde  da  være  trængte  dybere  ind  end 
tilsigtet.     Muligvis  er  de  dog  anbragte  til  pynt. 

Trillen  er  3.3  cm.  lang,  2  cm.  i  tværmål  og  gennemboret 
på  langs  fra  begge  ender  med  et  hul,  hvis  mindste  vidde  er 
5  mm.  En  anden,  lidt  tyndere  trille  har  samme  vidde  af 
hullet.  Den  ene  ende  er  på  dem  begge  ved  overskæringen 
bleven  længere  tilspidset  end  den  anden,  fordi  man  ganske 
naturlig  har  skåret  ned  mod  en  først  anbragt,  rundt  løbende 


1  England:  J.  Evans:  Ancient  Stone  Implements.  1897.  p.  506, 
fig.  408;  p.  524,  fig.  413  H.  Belgien:  Dupont,  1.  c,  p.  152,  fig.  28. 
Frankrig:  Lartet  &  Christy,  1.  c,  I.  p.  135;  II.  p.  122.  B.  PI.  XVII, 
fig.  7-20.  G.  de  Mortillet:  Le  préhistorique.  Paris.  1883.  p.  400. 
Mortillet:  Musée  préhistorique.  PI.  XXIV.  Tyskland:  S cha aff- 
il au  s  en  i  Jahrb.  d.  Vereins  v.  Alterthumsfreunden  im  Rheinlande. 
H.  86,  Bonn.  1888.  p.  29.  Taf.  I,  fig.  21  (Andernach  ved  Rhinen). 
Schweiz :  N  ii  e  s  c  h :  Das  Schweizersbild.  1897.  Taf.  XI.  Nedreøsterrig : 
Much:  Kunsthistorischer  Atlas.  1889.  Taf.  V.  Fig.  1-4.  Mahren: 
Much,  1.  c.  Taf.  II.  Fig.  14. 

2  Heierli:  Urgeschichte  der  Schweiz.  Ziirich.  1901.  p.  45. 
Fig.  11  (Thaingen).  Mitth.  d.  Antiquar.  Ges.  in  Ziirich.  Bd.  19.  H.  1. 
1875.  p.  30.  Taf.  VI,  fig.  62,  72. 

3  A.  P.  Madsen :  Afbildninger.  Steenalderen.  1868.  PI.  17 og  25. 

4  Montelius:  Sveriges  forntid.  Atlas.  Fig.  75-78. 

skure.  Vistnok  har  man  også  delt  takken  i  flere  triller 
umiddelbart  over  hverandre  og  således  vundet  flere  af  samme 
stykke.  Lignende  horntriller  kendes  fra  stenalderens  pæle- 
bygninger i  Schweiz1  og  fra  bopladsen  i  tørvemosen  ved 
Abbeville  i  Nordfrankrig2,  hvor  man  har  tydet  dem  som 
perler  til  halsbånd.  Denne  tydning  synes  også  rimeligst,  om 
end  man  ikke  på  vore  stykker  kan  se  noget  slid,  der  kunde 
oplyse  om  brugen.  Denne  kunde  da  let  tænkes  at  have 
været  en  ganske  anden3.  Enkelte  afskårne  styk- 
ker af  kronhjortetak  med  samme  længde,  men  ikke 
gennemborede,  forekommer  også  i  vort  fund;  måske 
er  det  blot  affald,  måske  dog  virkelige  forarbejder4. 
Til  fundet  hører  endelig  det  i  hosstående  fig.  41 

afbildede,  mærkelige  stykke,    som  er  gennemboret 
Fig   41     V2       o 

pa  tværs  med  to,  tæt  ved  hinanden  stillede,  huller 

af  1.2  cm.  tværmål.  På  den  ene  side  af  hornstykket,  hvis  over- 
flade er  skrabet  glat,  når  hullerne  næsten  sammen  (se  figuren); 
på  den  modsatte  side  adskilles  de  af  et  l.i  cm.  bredt  mellemrum. 
Inde  ved  midtaksen  har  man  begyndt  at  bore  en  forbindelses- 


1  Fr.  Troyon:  Habitations  lacustres.  Lausanne.  1860.  p.  63. 
PI.  VII,  fig.  5,  13,  19  (Lac  de  Neuchatel).  Keller:  Pfahlbauten. 
8.  Ber.  p.  31.  PI.  V.  Fig.  20  (Lac  de  Bienne).  9.  Ber.  [Heierli].  1888. 
Taf.  XIV.  Fig.  14  (sammesteds). 

2  B  ou c  her  de  Perthes:  Antiquités  celtiques.  T.  1.  p.  206, 
299.  PI.  VI,  fig.  23-24.    Jfr.  ovenfor  side  181. 

3  Man  kan  sammenligne  hermed  de  gennemborede  » rondelles« 
af  hjortehorn  fra  Villeneuve  -  St.  Georges  ved  Paris  (Congrés  inter- 
national a  Copenhague,  1869.  p.  76-78  med  afbildning),  og  de  halv- 
vejs gennemborede  triller  fra  dyssen  ved  Crécy  (La  société  d'anthro- 
pologie  de  Paris  a  l'exposition  de  1889.  p.  272,  fig.  215),  eller  tænke 
på  de  små  horntapper,  der  indsattes  som  en  slags  spunds  i  nakke- 
enden på  hornøkser  med  flintskærpe  (således  fra  Danmark  øksen 
SM.  I,  112,  andre  fra  Westpreussen  (Museet  i  Danzig)  og  fra  Frankrig. 
L'Anthropologie.  T.  4.  1893.  p.  392,  399,  fig.  8,  9.  Mortillet,  1.  c. 
PI.  XL  VII,  fig.  432).  Undertiden  har  man  opfattet  trillerne  som 
skafter  til  redskaber.  J.  de  Baye:  L'archéologie  préhistorique.  1880. 
p.  346.  Matériaux.  2.  serie.  T.  6.  1870.  p.  412.  PI.  XVI.  fig.  2. 

4  Jfr.  N  ii  e  s  c  h :  Das  Schweizersbild.  1897.  p.  327.  Taf.  XIV,  fig.  2. 

gang  mellem  hullerne,  men  denne  er  ikke  ført  igennem. 
Stykket  er  brækket  på  tværs  over  begge  hullerne,  hvor 
væggen  var  svagest;  det  er  4.1  cm.  langt.  Ved  det  ene  hul 
er  indervæggen  på  en  mindre  plet  svedet  og  sværtet  af  ild, 
som  dog  vist  ikke  tør  antages  at  være  opstået  ved  selve 
boringen;  pletten  fortsættes  på  en  strækning  af  overfladen 
hen  til  det  andet  hul.     (Den  ses  foroven  til  venstre  i  figuren). 

Hvad  dette  hornstykke  har  tjænt  til  kan  ikke  siges; 
lignende  kendes  ikke,  med  mindre  man  vilde 
tænke  på  en  forbindelse  med  visse  af  rens- 
dyrtidens såkaldte  »kommandostave« ,  der 
har  flere  jævnsides  stillede  huller1.  Også 
om  disses  anvendelse  haves  dog  endnu  kun 
usikre  gætninger2. 

Tandperler.  Der  fandtes  i  Maglemose 
6  dyretænder  med  gennemboret  hul  nederst  Fi  42  2/3  pig^3 
ved  rodenden  (formen  SM.  I,  45).  Hullet 
er  indboret  fra  begge  sider.  Af  disse  tænder  er  2  nedre, 
mellemste  fortænder  af  en  gammel  urokse  (fig.  42),  stærkt 
slidte  på  kronen,  2  er  nedre  fortænder  af  elsdyr  (fig.  43), 
1  er  nedre  hjørnetand  af  en  middelstor  hund  som  stenalderens 
og  endelig  1  øvre  hjørnetand  af  vildkat.  Længden  2.8 — 4.8  cm. 
Overfladen  af  tandbenet  er  på  flere  tænder  noget  skrabet 
ved  længderidser,  navnlig  nærmest  hullet.  Ingen  mærker  af 
slid,  fremkomne  ved  brugen,  er  kendelige. 

Disse  tænder  har  sikkert  været  brugte  til  smykker  som 
en  slags  perler,  trukne  på  snor.  Allerede  i  tidligere  pa- 
læolitiske  perioder,  men  navnlig  mod  slutningen  af  rensdyr- 
tiden, var  sådanne  smykker  i  brug  og  træffes  blandt  affaldet 
på  bopladserne.  Et  bestemt  valg  af  dyreart,  en  art,  der 
blev  foretrukken  fremfor  andre,    kan   i   reglen   ikke   påvises; 


1  Reliquiæ  Aquitanieæ.  II.  1875.  p.  33.  B.  PI.  IV,  fig.  5-6. 

2  Om  Schoetensac k's  tydning  som  et  halsspænde  se  Zeitschr. 
f.  Ethnologie.  Jg\  35.  1903.  p.  378  og  Congrés  internat,  d'archéologie  å 
Paris,  1900.  p.  123.  PI.  I. 

man  tog  for-  eller  hjørnetænderne   af  de  større  dyr,   der  på 
given  tid  og  sted  var  nærmest  ved  hånden. 

Fra  klippegrotterne  i  Sydvestfrankrig  nævnes  tandperler  af 
ulv,  ræv,  bjørn,  huleløve,  los,  stor  okse  (urokse?),  vildhest,  stenbuk, 
rensdyr  og  kronhjort1,  fra  huler  i  Belgien  hjort  og  bjørn2  samt 
ulv,  ræv,  stor  okse  og  hest3,  fra  Schweizersbild  fjældræv,  jærv 
og  vildhest4,  fra  mammuthulen  ved  Ojcov  i  det  sydvestlige  Polen 
hulebjørn,  ulv,  ræv,  hjort  og  elsdyr5. 

Om  måden,  hvorpå  disse  smykker  anbragtes,  vides  vel 
intet  sikkert;  men  at  de  bares,  trukne  på  snor  som  perler, 
kan  dog  næppe  med  grund  betvivles. 

I  vore  danske  affaldsdynger  fra  tidlig  neolitisk  tid  fore- 
kommer gennemborede  for-  og  hjørnetænder  af  vildsvin,  således  i 
dyngerne  ved  Mejlgård6  og  Ertebølle7;  men  de  er  her  sjældne. 

I  stenalderens  yngre  grave  i  Danmark  og  Sverige  er 
tandperler  hyppigere;  almindeligst  brugtes  tænderne  af  bjørn, 
ulv,  svin  og  navnlig  hund,  desuden  odder  og  sæl8.  Køkken- 
møddingen på  Signalbakken  ved  Ålborg  indeholdt  en  gen- 
nemboret nedre  hjørnetand  af  hund;  i  dyngen  ved  Lejre  å 
optoges  gennemborede  hjørnetænder  af  svin9. 


1  L  artet  &  C  hr  i  s  ty:  Reliquiæ  Aquitanicæ.  II.  p.  41.  B.  PL  V, 
fig.  2-10.  Mortillet:  Musée  préhistorique.  PL  XXIII,  fig.  159-161. 
Mortillet:  Le  préhistorique.  Paris.  1883.  p.  396.  Mortillet:  Ori- 
gines  de  la  chasse.  1890.  p.  17. 

2  Dupont,  1.  c,  p.  93,  157. 

3  Mortillet:  Le  préhistorique.  1883.  p.  396. 

4  Niiesch,  1.  c,  p.  305.  Taf.  VII.  Fig.  15-17,  28-29. 

5  Zawisza  i  Congrés  international  d'anthropologie  å  Stock- 
holm. 1874.  Tome  1.  p.  70,  72.  Kohn  &  Mehlis:  Materialien  zur 
Vorgeschichte  des  Menschen  im  ostlichen  Europa.  Bd.  1.  Jena.  1879. 
p.  25. 

6  A.  P.  Madsen:  Afbildninger.  Steenalderen.  1868.  p.  7.  PL  I, 
fig.  10. 

7  Neergaard  i  Affaldsdynger  fra  Stenalderen,  p.  70.  Fig.  1-3. 

8  S.  Muller  i  Aarb.  f.  nord.  Oldk.  1888.  p.  276.  A.  P.  Madsen: 
Gravhøje  og  Gravfund  fra  Stenalderen  i  Danmark.  Kbhvn.  1896.  4  °. 
passim.  O.  Montelius:  Sveriges  Forntid.  Stenåldern.  Text.  p.  90. 
Atlas.  p.  184.  Fig.  89-90.  Hansson  i  Svenska  Fornminnesforen. 
Tidskrift.  Bd.  10.  1900.  p.  13. 

9  Neergaard,  1.  c,  p.  156,  169. 

Til  denne  skiften  af  dyreart  ved  valget  af  materiale  til 
tandperler  hos  os  svarer  forholdene  andensteds  i  Evropa. 

I  det  øvre  lag  i  Maszicka-hulen  i  det  sydlige  Polen,  nær  ved 
Krakov,  samt  i  Asylien-\a,get  i  hulen  Mas-d'Azil  i  Sydfrankrig, 
et  lag,  der  tilhører  den  ældste  neolitiske  tid,  fandtes  gennem- 
borede tænder  af  vildsvin  og  hjort1;  fra  flere  af  klippe- 
grotterne med  neolitiske  grave  ved  Petit-Morin,  biflod  til  Marne, 
øst  for  Paris,  haves  adskillige  perler,  dannede  af  svinets  fortænder2. 

Pælebygningerne  fra  stenalderens  slutning  i  Sydtyskland, 
Schweiz3  og  Østrig4  har  givet  tandperler  af  bjørn,  vildsvin,  ulv, 
hund,  svin  og  okse. 

Ved  sammenligning  vil  det  ses,  at  perlerne  af  bjørn, 
ulv  og  vildsvin  brugtes  gennem  en  lang  periode,  at  hus- 
dyrene hund,  svin  og  okse  kun  i  den  senere  stenalder  har 
afgivet  materiale,  fordi  de  tidligere  savnedes,  og  at  tænder 
af  hjortearterne  samt  uroksen  almindelig  kun  benyttedes  i 
rensdyrtiden  og  det  ældste  neolitiske  tidsafsnit. 

Tandperler  af  urokse  og  elsdyr  brugtes  dog  i  det  øst- 
lige Evropa  endnu  i  den  senere  stenalder;  de  forekommer 
således  i  det  neolitiske  bopladsfund  ved  Rinnekalns,  nær  ud- 
løbet af  Burtnecksøen  i  Lifland,  sammen  med  tandperler  af 
grævling,  bjørn,  mår,  ulv  og  vildsvin5.  Også  fra  den  yngre 
stenalders  boplads  ved  Volosovo  i  Oka-dalen  sydvest  for 
Nischnij-Novgorod  stammer  tandperler  af  elsdyr  foruden  af 
ulv,  vildsvin  og  navnlig  af  bjørn6;   men  i  denne  egns  skove 


1  M  u  c  h :  Kunsthistorischer  Atlas.  I.  1889.  Taf.  VI,  fig.  12-13. 
Pi  ette  i  L'Anthropologie.  Tome  7. 1896.  p.  386.  Album.  PL  XXV,  fig.  1. 

2  J.  de  Baye:  L'archéologie  préhistorique.  Paris.  1880.  p.  374, 
fig.  54. 

3  Troyon:  Habitations lacustres.  Lausanne.  1860.  p.63.  PI.  VII, 
fig.  18.  Keller:  Pfahlbauten.  l.Ber.  p.  78.  Taf.  III,  fig.  32;  3.  Ber. 
p.  84  og  98;  6.  Ber.  p.  280,  319.  T.  III,  17,  VII,  15-19;  7.  Ber.  T.  II, 
24-26;  8.  Ber.  p.  31.  T.  V,  19.  V.  Gros  s:  Les  Protohelvétes.  Berlin. 
1883.  4  °.  p.  18.  PI.  VI. 

4  Much,  1.  c.  Taf.  XIII,  fig.  1-8.  (Attersee). 

5  Katalog  der  Ausstellung  zum  X.  archåologischen  Kongress 
in  Riga  1896.  p.  3-4.  Taf.  1.  Fig.  21-24. 

6  A.  S.  Uvarof:  Archeologija  Rossii.  Stenalderen.  II.  Moskva. 
1881.  p.  125.    Tavle  21,  fig.  4180-4183;  jfr.  p.  24.  Tv.  30.  (Guv.  Ja- 

hører  endnu  i  vor  tid  elsdyr,  ulv  og  bjørn  såvelsom  rens- 
dyret hjemme,  medens  vildsvin  og  urokse  først  er  uddøde 
her  i  historisk  tid1. 

Ubestemmelige  arter  af  redskaber  af  ben  eller  horn.  Som 
sådanne  må  først  nævnes  nogle  brudstykker  af  redskaber 
med  skråt  tilskåren  ægflade,  hvoraf  der  er  bevaret  for  lidet 
til  at  man  ret  kan  dømme  om  redskabets  oprindelige  form 
og  bestemmelse. 

Det  største,  11.8  cm.  langt,  er  dannet  af  spolebenet  af 
et  krondyr;  knoglen  er  overskåren  ved  et  skråt  snit,  skrabet 
og  noget  poleret.  Formen  minder  om  de  ovennævnte  flåknive 
eller  sømglattere  (p.  226).  Oversiden  er  ud  mod  den  rundede, 
svagt  tilspidsede  æg  prydet  med  et  bundt  vifteformet  ud- 
strålende, mindre  omhyggelig  indridsede  linjer,  af  hvilke  den 
midterste  er  fortsat  gennem  hele  længden.   Fra  I  F  7,  2.  lag. 

Et  andet,  mindre  brudstykke,  udskåret  af  en  rørknogle, 
hører  måske  til  samme  form.  5.3  cm.  langt.  Et  tredje,  lille 
stykke  med  skrå  æg,  4.6  cm.  langt,  er  udspaltet  af  kron- 
dyrtak og  kunde  måske  være  en  til  andet  brug  omdannet 
splint  af  en  hornøkse2. 

Mellem  forarbejder  til  redskaber  og  brudstykker  af 
færdige  redskaber  er  det  ikke  altid  let  at  skelne  sikkert. 
Dette  gælder  bl.  a.  også  om  nogle  ribben,  der  dog  snarest 
bør  opfattes  som  forarbejder,  idet  kanten  er  afskåren  for  at 
muliggøre  kløvning  på  langs.  Ribben  med  skrabemærker 
alene  på  indersiden,  som  sådanne  kendes  fra  de  yngre  skal- 
dynger3, forekommer  ikke  her,  medens  andre  mærker  af 
skrabning  i  øvrigt  ikke  er  sjældne. 


roslav).  Polj  akow  i  Beitråge  zur  Kenntniss  des  russischen  Reiches. 
2.  Folge.  Bd.  8.  St.  Petersburg.  1885.  p.  368.  Congrés  internat,  d'ar- 
chéol.  a  Moscou  1892.  Tome  2.  1893.  p.  254. 

1  Polj  akow,  1.  c,  p.  371. 

2  Hermed  kan  dog  sammenlignes  et  eget  redskab  fra  Søborg  sø. 
V.  Boye,  1.  c,  p.  13.  T.  1,  fig.  3. 

3  Neergaard  i  Affaldsdynger  fra  Stenalderen.  1900.  p.  169. 

Ornamenterede  benstykker  og  redskaber  af  ben.  Allerede 
i  det  foregående  er  omtalt  ornamenter  på  nogle  benred- 
skaber, af  hvilke  særlig  bør  fremhæves  den  smukke  harpun 
med  flintægge  (side  254,  fig.  31).  Hertil  må  føjes  en  række 
andre  benstykker,  der  har  tjænt  dels  som  redskaber,  dels 
som  smykker. 

Et  sådant  redskab,  hvis  anvendelse  ikke 
er  klar,  men  som  vel  snarest  må  opfattes 
som  mejsel  eller  måske  som  spijdblad, 
er  afbildet  i  hosstående  figur  44.  Det  er 
tildannet  af  midtstykket  af  et  spoleben,  vist- 
nok af  elsdyr (?),  der  bagtil  er  overskåret  med 
en  skrå  snitflade.  Den  nedre  del  af  denne,  der 
danner  æggen,  er  knækket,  hvorfor  det  ikke 
kan  ses,  om  odden  har  været  spids  eller  af- 
rundet. Også  foroven,  hvor  knoglens  hul- 
hed vistnok  har  været  benyttet  som  dølle, 
er  redskabet  knækket  med  et  splintret  brud. 
Længden  bliver  herved  10  cm.,  breden  er  3.6,  tykkelsen  1.9  cm. 

I  den  glat  skrabede  og  blankt  polerede  overflade  er 
indridset  et  ornament,  bestående  af  5  noget  uregelmæssig 
trukne  længdelinjer,  hvorpå  korte,  parallele  skråstreger.  Neden- 
for disse  går  en  enkelt,  vinkelbøjet  linje  på  skrå  henover 
fladen.  Sammenstillingen  af  disse  elementer  frembyder  en 
ikke  ringe  interesse.  Begge  motiver  benyttedes  vel,  om  end 
i  en  mere  forfinet  udførelse  endnu  i  stenalderens  slutningstid 
som  ornamenter  på  smykker  af  ben  (jfr.  SM.  I,  248,  244); 
men  på  den  anden  side  må  deres  oprindelse  søges  langt 
tilbage.     Stykket  lå  i  græstørven  i  rum  I  H  3. 

Ganske  det  samme  mønster  af  korte  skråstreger  på  en 
fælles  grundlinje  forekommer  indridset  på  et  brudstykke  af 
et  benredskab,  fundet  i  en  tørvemose  ved  Illebølle  på  Lange- 
land1.     Formen    af   redskabet    kan    ikke    bestemmes;    ben- 


Fig.  44 


1  Mus.  nr.  A  1751.    Vistnok  tildannet  af  forsiden  af  et  spoleben 
(H.  Winge). 

Aarb.  f.  nord.  Oldkynd.  og  Hist.  1903.  19 

stykket,  hvis  overflade  er  glat  skrabet  og  blankt  poleret,  må 
efter  dets  store  brede,  knoglevæggens  tykkelse  og  marv- 
hulens vidde  at  dømme  næsten  sikkert  være  af  en  urokse. 
Det  tilhører  snarest  en  tidlig  del  af  stenalderen,  hvilket  også 
turde  gælde  om  en  harpun  af  ben  med  flintægge,  der  er 
prydet  med  samme  ornament  og  funden  dybt  i  en  tørvemose 
ved  Farum  på  Sælland1. 

Mønsteret  af  parallelt  stillede  skråstreger  i  rækker,  an- 
bragte frit  eller  oftest  begrænsede  af  sidelinjer,  genfindes  al- 
mindelig i  rensdyrtidens  ornamentik,  således  på  ribbensstykker 
af  mammut  fra  bopladsen  ved  Predmost2  i  Måhren  og  på 
adskillige  benredskaber  fra  hulerne  i  kanton  Schaffhausen: 
Kesslerloch  ved  Thaingen3  og  Schweizersbild4. 

I  rensdyrtiden  optræder  også  hyppig  som  ornament  den 
i  vinkler  brudte  linje,  zigzaglinjen5,  der  ligeledes  vil  bemærkes 
på  et  af  de  ældste  redskaber,  som  kendes  fra  Norden,  en 
i  Jylland  funden  økse  af  rensdyrtak,  der  er  prydet  med  et 
bånd  af  en  let  indridset,  tredobbelt  zigzaglinje6. 

Fundet  fra  Mullerup  indeholder  flere  stykker,  hvorpå 
zigzaglinjer  er  indridsede.  Ovenfor  er  allerede  nævnt  en  kort, 
vinkelbøjet  linje  på  det  som   »sømglatter«   betegnede  benred- 

1  Mus.  nr.  5912.  Afbildet  hos  Madsen:  Afbildninger.  Steen- 
alderen. 1868.    Tavle  40,  fig.  5. 

2  Much:  Kunsthistorischer  Atlas.  Taf.  II.  Fig.  11,  12. 

3  Mittheilungen  der  Antiquar.  Gesellschaft  in  Ziirich.  Bd.  19. 
H.  1.  1875.  4°.  Taf.  UI-VI. 

4  Niiesch,  1.  c,  p.  307.  Taf.  VIII,  fig.  4. 

5  Wildscheuer  ved  Nassau.  H.  Se  haaf  fhau  sen  i  Annalen 
des  Vereins  fiir  Nassauische  Alterthumskunde.  Bd.  15.  1879.  Wies- 
baden.  p.  312.  Taf.  VIII,  fig.  4.  Kesslerloch  (1.  c.  Taf.  III,  fig.  19,  22); 
Schweizersbild  (1.  c.  Taf  VIII,  fig.  6) ;  Dordogne  (Reliquiæ  Aquitanicæ. 
II.  p.  13,  124. B.  PI.  II,  fig.  2,  B.  PI.  XVIII  og  XXIII).  Jfr.  Hoernes: 
Urgeschichte  der  bild.  Kunst.  1898.  p.  28-35. 

6  Aarb.  f.  nord.  Oldkynd.  1896.  p.  307,  fig.  4.  Om  redskabet 
se  iøvrigt  nærmere  nedenfor  (p.  304).  —  Mønster  af  zigzag  og  kryds- 
streger, der  er  beslægtet  hermed,  optræder  også  på  bensager  fra  de 
ældre  køkkenmøddinger.  Aarbøger.  1888.  p.  3J7 ;  Affaldsdynger  fra 
Stenalderen,  p.  129.  Fig.  1. 

skab  (tig.  20,  side  226);  ganske  tilsvarende  elementer  ses 
på  et  12  cm.  langt  brudstykke  af  et  mellemtbdsben  af  rådyr, 
der  er  skrabet  og  udstyret  med  en  dyb  længdefure  ned  ad 
forsiden  og  længderidser  på  bagsiden,  men  hvis  anvendelse 
som  redskab  ikke  lader  sig  be- 
stemme; snarest  er  det  vel  et 
opgivet  forarbejde  til  benodde 
eller  lign.  Endvidere  er  der  på 
forsiden  af  en  knækket  mellem- 
håndsknogle  af  urokse  let  ind- 
ridset nogle  korte,  dobbelte  zig- 
zaglinjer. Ordnede  i  3  fine,  ad- 
skilte tværbånd,  genfindes  sådanne 
på  den  glatte  overflade  af  et  lige- 
ledes ubestemmeligt  benredskab, 
et  brudstykke,  dannet  af  den  nedre 
ende  af  et  spoleben,  vistnok  af 
elsdyr  (?).  Fladerne  mellem  tvær- 
båndene oplives  ved  at  der  her 
er  anbragt  korte  elementer  af 
samme  mønster,  ordnede  i  længde- 
rækker. Fig.  45.  Længden  af 
disse  brudstykker  er  henholdsvis 
14  og  11.6  cm. 

Overfladen  af  et  ribbensstykke  af  et  mindre  dyr  er 
prydet  med  en  zigzaglinje  i  et  netformet  mønster.  Det  er 
et  brudstykke  af  et  redskab,  som  er  henført  til  netknytterne 
og  omtalt  ovenfor  under  disse  (se  side  267,  fig.  37). 

Som  prydelse  af  en  eller  anden  art  må  vel  opfattes  det  lille, 
i  omstående  fig.  46  afbildede  stykke  af  en  nedre  hjørnetand 
af  vildsvin.  En  række  små  hak  eller  kærv  er  indskårne, 
navnlig  langs  den  ene  kant,  i  tandben  og  emalje.  Denne  er 
skrabet  pålangs  og  benet  på  bagsiden  afrundet  ved  skrabning; 
stykket  er  3.i  cm.  langt,  knækket  ved  enderne;  det  optoges 
i  rum  II  H  9,   1.  lag,   kun   1.5  m.   fra  det  foregående,   orna- 

19* 


Fig.  45 

meriterede  benstykke.  Lignende  rækker  af  kærv  kendes  fra 
rensdyrtiden  i  Frankrig,  indskårne  i  kanten  af  visse  som 
perler  brugte,  gennemborede  dyretænder1,  i  tynde  plader  af 
rensdyrhorn  og  på  andre  sager2.  Rimeligvis  har  de  her 
tjænt  til  pynt. 

Ikke  et  eneste  lerkarskår   fandtes  på   bopladsen 

eller  vides  i  øvrigt  at  være   fundet   noget   steds  i 

Maglemose. 

For   en   nordisk  boplads,    der    er    undersøgt 

i  så   stor   udstrækning  som  denne,   er   dette   for- 

f$jjja      hold    ganske    enestående.      Hvor    mennesker    har 
\i!å     kQt  i  stenalderen  eller  i  senere  tid  indtil  vore  dage, 
.  vil  lerkarskår  ellers  være  en  almindelig  forekom- 
18'      *     1    mende    bestanddel    af   affaldet,    som    det    er    vel 
kendt  fra  køkkenmøddingerne3. 

At  bopladsen  i  dette  tilfælde  har  ligget  i  en  sø  eller 
mose  ændrer  intet  ved  dette  forhold;  stenalders  lerkar  er 
hos  os  oftere  fundne  i  moser;  stenalders  bopladsen  i  Ringsjon  i 
Skåne  indeholdt  store  mængder  (mindst  12000)  ypperlig  be- 
varede skår,  og  sådanne  er  jo  også  almindelige  i  udlandets 
pælebygninger. 

En  undtagelse  fra  den  almengyldige  regel  danner  kun 
de  bopladser,  der  stammer  fra  den  palæolitiske  tid,  fordi 
pottemagerkunsten  da  endnu  var  ukendt.  I  de  af  rensdyr- 
tidens huler,  som  ikke  senere  har  været  beboede,  tindes  aldrig 
lerkarskår.  Tilvirkningen  af  lerkar  er  en  yngre  opfindelse, 
som  vel  endog  var  fremmed  for  Nordens  befolkning  i  den 
ældste  neolitiske  periode. 


1  Reliquiæ  Aquitanicæ.  II.  1875.  p.  46.  B.  PL  V,  fig.  6,  7. 

2  ibid.  p.  96.  B.  PI.  XII,  fig.  10;  B.  PI.  XXV,  fig.  6. 

3  Til  sammenligning  kan  nævnes  den  store,  ældre  stenalders  skal- 
dynge ved  Ertebølle.  Det  undersøgte  areal  var  314  D  m.,  altså  noget 
mindre  end  bopladsen  i  Maglemose.  Der  fandtes  der  enkelte  lerkar- 
skår eller  samlinger  af  sådanne  på  635  forskellige  steder  i  dyngen. 
(Affaldsdynger  fra  Stenalderen.  1900.  p.  72).  På  yngTe  bopladser 
plejer  skårene  at  være  endnu  talrigere. 

De   for   vort   fund  særegne  former  af  benredskaber,   der 

også  kendes  fra  fund  i  andre  egne,  er  ligeledes  der  trufne 
uden  forbindelse  med  lerkarskår. 

Således  må  det   da  være   tilladt   allerede   ud   fra  denne 

mangel  at  slutte,  at  bopladsen  i  Maglemose  stammer  fra  en 
ældre  tid  end  selv  vore  ældste  køkkenmøddinger. 

Optælling. 
I  nedenstående  oversigt  over  de  fundne  sager  er  med- 
regnet såvel  brudstykker  som  hele  redskaber. 
Affald. 

Utildannede  stykker  af  knogler  og  horn 3667 

Flintaffald,  stkr 15469 

Ildskørnet  flint,  stkr 43 

Redskaber  af  sten. 

a.  Flint. 

Spåner 248 

Flækker 68 

Spånblokke,  flækkeblokke,  knuder  o.  lign 316 

Spånskrabere 136 

Blok-  og  knudeskiver  med  skraberæg 38 

Spåner  med  særegen  tilhugning 5 

Flækkeskrabere 3 

Skiveskrabere    31 

Flækkeknive    3 

Bor 6 

Skivespaltere 2 

Økser 5 

Økselignende  stykker 15 

Pile 4 

Slagsten 1 

b.  Andre  stenarter. 

Slagsten 15 

Stenkøller 1 

Ildsten  (?)  af  svovlkis 1 

Redskaber  af  ben  eller  horn. 

Hornøkser  med  skrå  æg 5 

Hornøkser  med  hul  til  stenskærpe 6 

Hornøkseskaft  (?) 1 

Slanke  hornøkser  eller  hornmejsler 19 

Benøkser  med  skaftrør 3 

Benkøller 2 

Sømglattere 1 

Bendolke 1 

Huggetandsknive 16 

Økseskærpe   og    andre   skæreredskaber,   dannede    af   vild- 
svinets huggetænder 2 

Benodde 88 

Harpuner  af  rørknogler  med  få,  korte  modhager 8 

Harpuner  af  ribben  med  få  modhager 41 

Mod  begge  ender  tilspidsede  redskaber  af  ribben 7 

Harpuner  med  mange,  små  tænder 1 

Harpuner  med  flintægge 1 

Harpuner  med  større,  krummede  modhager 1 

Fiskekroge  af  horn 1 

Fiskekroge  af  ben 3 

Netknyttere,  tvejede 13 

Netknyttere,  nåleformede 3 

Nåle 3 

Horntriller 3 

Tandperler 6 

Ubestemmelige  redskaber 3 

Forarbejder  og  brudstykker 51 

Andre  redskaber  og  stykker  af  ben  med  ornamenter.  ...  5 

Lerkarskår  0 

Redskaber,  ialtTT.  .  .  .  1192 

Affald,  ialt  .  . 19179 

Tilsammen  .  . 20371 

Oldsagernes  indbyrdes  lejringsforhold.  Lige- 
som der  ved  knogleafFaldet  ikke  kunde  spores  nogen,  til  lej- 
ringsforholdene ,  alt  efter  højere  eller  dybere  lag,  svarende 
forskel  på  dyrearterne  (bortset  fra  de  .nævnte  rester  af  druk- 
nede kalve),  således  gælder  det  også  om  redskaberne,  at 
disses  arter  ikke  skiftede  i  afhængighed  af  aflejringen. 

Uagtet  undersøgernes  opmærksomhed  stadig  var  hen- 
vendt herpå,  kunde  der  under  arbejdet  på  stedet  ingen  så- 
dan sammenhæng  udledes;  iagttagelserne  gav  umiddelbart,  at 
redskaberne  var  tilfældig  fordelte,  og  et  senere  studium  af 
de  optegnede  planer  har  ikke  ændret  denne  opfattelse. 

Oldsagernes  indbyrdes  beliggenhed  viser  da,  at  de  må 
tilhøre  samme  tid,  d.  v.  s.  et  tidsrum,  indenfor  hvilket  en 
ændring  af  formerne  ikke  kan  påvises.  Som  prøver  på  sa- 
gernes fordeling  skal  her  kun  fremdrages  følgende: 

Skiveskraberne  fandtes  i  alle  lag  og  dybder  fra  græstørven 
til  søbunden.  Et  lille,  typisk  stykke  (nr.  219  i  rum  I  D  9,  2.  lag, 
afbildet  i  fig.  11,  side  206)  lå  således  nederst  i  tørven,  umiddel- 
bart på  snegledyndets  overflade. 

Den  ene  af  skivespalterne  (nr.  603  i  III  G  6,  4.  lag,  af- 
bildet i  fig.  12,  side  206)  lå  ligeledes  på  søbunden,  på  over- 
fladen af  snegledyndet.  Herved  i  samme  lag  to  flintblokke; 
ovenover  kun  affald;  men  næppe  2  m.  derfra  (i  rum  III  G  4, 
4.  lag)  lå  i  samme  dybde  en  skiveskraber  tillige  med  en  flint- 
spån, knuder  og  flintblokke,  medens  en  tandperle  af  vildkattens 
hjørnetand  fandtes  i  laget  nærmest  over  skraberen. 

Den  anden  skivespalter  (nr.  399  i  I,  I  2),  lå  i  2.  tørvelag 
sammen  med  nogle  flækker  og  en  benod.  Derover  kun  affald 
og  spåner.  Derunder  fandtes  i  3.  lag  et  flintbor,  to  hornmejsler 
eller  slanke  hornøkser,  den  ene  med  rundt  om  indskåren  fure, 
en  benod,  flere  flækker,  blokke  og  knuder.  I  det  tilgrænsende 
rum  (I,  II)  optoges  en  tredje  hornmejsel,  liggende  på  snegle- 
dyndet; derover  i  2.  lag  en  hornøkse  med  skafthul  og  skrå 
æg,  en  skiveskraber,  flere  flækker  m.  m.  Kun  xji  meter  fra 
skivespalteren  lå  et  af  de  økseformede  flintstykker  (nr.  345  i  I, 
H2)  på  bunden  af  2.  lag.  Derover  affald  (142  stkr.),  flækker, 
en  flækkeblok  og  en  huggetandskniv ;  derunder  i  3.  lag  en  skive- 
skraber, en  spånskraber,  en  benod,  en  knude,  nogle  flækker  og 
spåner  samt  161   stkr.  affald. 

Heraf  fremgår,  at  skiveskraberne  snart  lå  i  samme 
dybde  som,  snart  højere  eller  dybere  end  skivespalterne  og 
hornøkserne.  Tilsvarende  forhold  vil  ved  sammenligning 
af  andre  redskabsformer  kunne  vises  at  gælde  almindelig. 

Alt  tyder  således  på,  at  fundet  fra  Maglemose  er  et 
ublandet,  samlet  fund,  det  største  af  denne  særegne  art, 
som  endnu  kendes  fra  Norden. 

Tidsbestemmelse. 

Allerede  dette,  at  brugen  af  lerkar  synes  at  have  været 
ukendt  giver  os  en  meget  vigtig  vejledning  til  bestemmelsen 
af  det  tidsafsnit,  hvori  vort  fund  hører  hjemme.   Undersøgelsen 

af  de  sjældnere  redskabsformer,  hvis  slægtskabsforhold  til 
ældre  typer  i  de  enkelte  tilfælde  er  antydet,  har  bragt  os 
målet  nærmere. 

I  dette  afsnit  skal  der  gives  en  oversigt  over  hvad  en 
almindeligere  betragtning  af  såvel  naturforholdene  som  men- 
neskets forhistorie  kan  lære  os  om  fundets  tidsstilling.  Hvert 
led  vil  vi  betragte  særskilt,  begyndende  med  jordlagenes, 
planternes  og  dyrenes,  og  sluttende  med  menneskets  og  red- 
skabernes historie.  Det  vil  vise  sig,  at  vidnesbyrdene  alle 
peger  i  samme  retning. 

Jordlagenes  historie. 

Både  øst  og  vest  for  Maglemose  ligger  teglværker,  som 
arbejder  på  stenfrit  teglværksler. 

Dette  ler  er  senglacialt  ferskvandsier,  afsat  af  vandet 
fra  den  bortsmeltende  is  ved  istidens  slutning. 

Et  blik  på  det  geologiske  kortblad  »Kalundborg«  viser 
os  mosen  omringet  af  sådanne  større  eller  mindre  pletter  af 
lagdelt  ler1,  hvortil  undertiden  slutter  sig  bræmmer  af  grus 
over  moræneleret. 

Også  det  fine,  stenfri  ler,  der  fandtes  ved  mosens  bund 
under  dyndlaget,  tør  vistnok  betragtes  som  senglacialt,  selv 
om  det  ikke  lykkedes  heri  at  påvise  arktiske  plantelevninger, 
der  kunde  afgive  et  virkeligt  bevis  for  denne  antagelse. 

Dyndet  og  den  herover  aflejrede  tørv  er  i  alt  fald  yngre 
end  den  sidste  istids  dannelser.  Bopladsen  tilhører  den  post- 
glaciale tid. 

Det  gælder  nu  om  at  udfinde,  til  hvilket  afsnit  af  denne 
beboelsen  må  henføres,  og  dette  må  ske  ved  at  bestemme 
aflejringens  alder  i  forhold  til  strandlinjens  langsomme  for- 
skydning. 

Efterat  isen  havde  trukket  sig  tilbage,  lå  den  sydlige 
del  af  Danmark  betydelig  højere  end  nu.    Belterne  og  Sundet 

1  Jfr.  Beskrive] sen  i  Danmarks  geologiskeUndersøgelse.  1. Række. 
Nr.  8.  Kbhvn.  1900.  p.  52. 


EN  STENALDERS  BOPLADS  I  MAGLEMOSE  VED  MULLERUP.  283 

var  lukkede  mod  syd,  så  at  Jylland  ved  en  fast  landbro 
var  forbundet  med  Skåne.  De  nordlige  kyster  af  Sælland 
og  Fyn  strakte  sig  betydelig  længere  ud  i  havet  end  i  nu- 
tiden, hvorom  de  af  bølgerne  dækkede,  »submarine«  skove 
og  tørvemoser  udenfor  kysterne  af  Samsø1,  Endelave2,  Hinds- 
holm3, Sejerø4  og  mange  andre  steder  vidner.  Blandt  træarterne 
optræder  her  både  fyr  og  eg;  egen  var  således  indvandret, 
inden  den  påfølgende  sænkning  bragte  skovbunden  under 
havets  vandspejl. 

I  sænkningsperioden ,  der  betegnes  som  Littorina  ti  den, 
rykkedes  kystlinjen  endog  indenfor  den  nuværende  grænse 
mellem  land  og  hav;  de  af  bølgeslaget  da  opkastede  strand- 
volde ligger  nu  indenfor  strandbredden;  ved  Mullerup  havn 
og  teglværk  når  voldenes  krone  op  til  2.6 — 3.1  m.  over 
dagl.  vande5.     Se  kortet,  fig.  1,  side  149. 

Til  disse  strandvolde  er  det,  at  så  mange  af  stenalderens 
ældre  køkkenmøddinger  rundt  om  i  Danmark  er  knyttede, 
aflejrede  samtidig  med  eller  senere,  men  ikke  meget  senere, 
end  voldene. 

Littorinahavet  nåede  ved  Store  Belt  ikke  højere  op  end 
til  den  nævnte  grænse,  og  kun  den  yderste  del  af  Halleby 
åens  vanddrag,  hvortil  jo  Tissø  og  Bøstrup  å  med  Magle- 
mose hører,  dækkedes  af  talrige,  bag  hverandre  aflejrede  strand- 
volde, der  her  mødes  med  bækkenets  tørvelejer  (se  tig.  1). 
Dette  forhold  bevirker,  at  man  intet  middel  ejer  til  direkte 
at  bestemme  aldersforholdet  mellem  de  nævnte  strandvolde 
og  tørvelagene  i  Maglemose,  der  ligger  inderst  i  vanddraget. 
Kun  indirekte,  ved  undersøgelsen  af  tørvelagenes  indhold 
her  og  i  de  af  havets  aflejringer  dækkede  moser,  og  da  særlig 
ved  skovens  sammensætning,  som  nedenfor  beskrevet,  kan 
et  grundlag  for  sammenligningen  vindes6. 


1  Danmarks  geologiske  Undersøgelse.  1.  Række.  Nr.  5.  p.  75. 
2  Ibid.  1.  R.  Nr.  7.  p.  91.  3  Ibid.  1.  R.  Nr.  2.  p.  68.  4  Ibid.  1.  R.  Nr.  8. 
p.  121,  jfr.  p.  101.  5  Ibid.  1.  Række.  Nr.  8.  p.  125.  6  Man  jævn- 
føre hermed  fund  af  stenalders  oldsager  under  saltvandstørven  under 

Kendskabet  til  de  undersøiske,  submarine  skove  i  vore 
farvande  er  dog  endnu  alt  for  mangelfuldt  til  at  man  der- 
på kan  bygge  sikre  slutninger.  Imidlertid  fejler  man  næppe 
ved  at  antage,  at  de  undersøiske  skove  på  større  dybder,  til 
hvilke  den  geologiske  undersøgelse  endnu  ikke  er  nåt,  og 
som  kun  kendes  fra  lægfolks  beretning,  væsenlig  er  fyrre- 
skove og  i  tid  sammenhørende  med  fyrreskoven  i  de  sæl- 
landske tørvemoser. 

Den  forud  for  Littorinatiåen  med  landsænkningen  gående 
hævningsperiode,  til  hvilken  de  undersøiske  skove  hører, 
benævnes  Ancylus  ti  åen,  og  til  denne  er  det,  at  fundet  i 
Maglemose  af  flere  grunde  synes  at  burde  henregnes. 

Det  virkelige,  højeste  beløb  af  hævningen  lader  sig  ikke 
angive;  man  er  navnlig  henvist  til  at  slutte  ud  fra  kend- 
skabet til  dybden  af  undersøiske  flodrender,  tørvemoser  og 
skove  i  Øresund  og  ved  Skånes  kyst1.  Forudsætter  vi,  for 
at  kunne  danne  os  et  billede  af  forholdene,  som  de  den  gang 
rimeligvis  har  været,  at  nutidens  kystlinje  ud  for  Sprogø  var 
hævet  25  m.  (omtrent  80  fod  eller  13  favne)  over  vand- 
spejlet, medens  den  mod  nord  var  hævet  noget  mindre,  mod 
syd  noget  mere,  da  vilde  Store  Belt  være  omdannet  til  en 
fjord,  som  gennem  et  snævert  indløb  mellem  Samsø  og  Sejerø 
trængte  ind  fra  Kattegat  indtil  Sprogø.  Inderst  i  fjorden, 
hvis  brede  omtrent  var  en  tredjedel  af  Beltets  nuværende, 
mundede  en  flod,  der  bugtede  sig  gennem  Langelandsbeltets 
ellers  tørre  dalbund2  og  ad   en   smal   flodseng  skaffede  afløb 


strandvolden  »Jåravallen«  ved  Skånes  kyst.  Sv.  Nilsson  i  Forhandl, 
skand.  Naturf.  8.  Møde  i  Kbhvn.  1860.  p.  844.  Nilsson:  Ur-invånare. 
Bd.  1.  1866.  p.  92.  G.  Andersson:  Svenska  våxtvårldens  historia. 
Stockholm.  1896.  p.  86.  Toreli  i  Congrés  intern.  d'Anthropologie 
a  Stockholm,  1874.  Tome  2.  p.  866. 

1  Jfr.  navnlig  G.  de  Geer:  Om  Skandinaviens  geografiska  ut- 
veckling  efter  istiden.  Stockholm.  1896.  p.  106,  med  tafl.  5  og  N.  V. 
Ussing:  Danmarks  Geologi.  Kbhvn.  1899.  p.  242. 

2  Et  oversigtskort  over  dybdeforholdene  giver  f.  eks.  K.  Rør- 
dam i  Beretning  fra  Kommissionen  for  videnskabelig  Undersøgelse  af 

for  det  ferske  vand  fra  Østersøen  \  som  da  var  en  indsø, 
den  største  af  alle  indsøer  på  jorden.  I  den  fladgrundede 
Storebeltfjord  havde  også  Hallebyå,  som  flere  andre  åer,  sit 
udløb;  men  kysten  lå  da  1 — 2  mil  eller  omtrent  10  km. 
længere  ude  end  nu,  hvorfor  vandet  havde  længere  vej  til 
havet. 

Det  er  muligt,  at  hævningen  i  Ancylustiåen  har  været 
endnu  større,  så  at  Store  Belt  helt  har  ligget  over  havet, 
og  Østersøen  ad  denne  vej  kun  ved  et  langt,  smalt  flodløb 
har  været  i  forbindelse  med  Kattegat;  men  selv  under  den 
ovenfor  gjorte  antagelse  om  kystlinjens  forskydning  vilde 
Maglemose  være  så  langt  fjærnet  fra  stranden,  at  denne  fra 
de  omliggende  højder  kun  vilde  skimtes  langt  ude  i  syns- 
kredsen. 

Dette  giver  forklaringen  for  et  mærkeligt  forhold,  som 
ovenfor  har  været  berørt.  Uagtet  den  nuværende  kyst  er 
mosen  så  nær,  fandtes  der  på  bopladsen  ikke  den  mindste 
rest  af  noget  havdyr;  intet  sådant  kunde  ses  nogensinde  at 
have   tjænt  de  i  søen  boende  mennesker  til  føde. 

Dette  er  så  meget  mere  påfaldende,  som  man  ikke  sjælden, 
både  i  stenalderens  køkkenmøddinger  og  i  fylden  af  grav- 
højene træffer  skaller  af  snegle  og  muslinger,  der  er  slæbt  et 
langt  stykke  vej  bort  fra  datidens  strand  for  at  spises  på 
bopladsen  eller  under  højens  opførelse. 

På  bopladsen  i  Maglemose  fandtes  ikke  en  eneste  skal 
af  strandsnegl,  østers,  hjærtemusling  eller  blåmusling.  Man 
indvende  ikke  herimod,  at  de  kalkholdige  skaller  vilde  være 


de  daoske  Farvande.  Bd.  1.  Hefte  2.  Kbhvn.  1896.  4°.  Tav.  I  og 
C.  G.  Joh.  Petersen:  Kanonbaaden  »Hauchs«  Togter.  Atlas. 
Kbhvn.  1893.  Ty.  I. 

1  Jfr.  N.  O.  Holst  i  Sveriges  geolog.  Undersokning.  Ser.  C. 
Nr.  189.  Stockholm.  1902.  p.  30,  og  E.  Geinitz:  Das  Land  Mecklen- 
burg  vor  3000  Jahren.  Rektorats -Programm.  Rostock.  1903.  p.  15. 
Kortet  viser  en  smal,  »baltischerUrstrom«  mellem  Lolland  og  Fehmarn, 
fortsat  langs  østkysten  af  Langeland. 

blevne  opløste  af  tørven;  man  har  jo  set,  at  de  mange 
knogler  ingen  nok  så  ringe  skade  havde  taget,  og  på  søens 
bund,  hvor  mange  af  oldsagerne  fandtes,  lå  et  lag  af  snegle- 
dynd med  utalte  millioner  af  fuldt  bevarede  skaller  af  fersk- 
vandssnegle. 

Forklaringen  for  den  ejendommelige  mangel  på  strandens 
spiselige  bløddyr  og  andre  havdyr  er  simpel:  havet  var  i 
Ancylustiåen  langt  borte  fra  »Maglesøens«  bred. 

Det  i  den  følgende  Littorinatiå  højt  stegne  hav  dækkede 
med  sine  strand  dannelser  mange  af  de  kysten  nærmeste  tørve- 
moser, der  i  større  antal  kendes  langs  de  fra  Kattegat  ind- 
skårne fjorde1.  Fra  disse  moser  savnes  imidlertid  spor  af 
menneskets  færd,  der  kunde  oplyse  om  dets  tilværelse  i  hint 
fjærne  tidsrum,  damosen,  ligesom  atter  nu,  lå  over  havet,  medens 
omvendt  fundene  i  moser,  som  ligger  over  den  højeste  stand, 
hvortil  havet  er  nåt,  ikke  umiddelbart  ved  lejringsforholdene 
tidfæstes  i  forhold  til  kystlinjens  langsomme  flytning. 

Fra  Øresundets  sydlige  del,  der  i  Ancylustiåen  lå  tørt, 
helt  hævet  over  havets  flade,  kendes  der  imidlertid  et  fund, 
som  snarest  stammer  fra  samme  tid  som  bopladsfundet  ved 
Mullerup,  og  som,  hvor  megen  usikkerhed,  der  end  klæber 
ved  opgivelserne  om  fundforholdene,  dog  herved  får  megen 
betydning  for  os. 

Findestedet  er  Københavns  frihavn. 

I  den  sydlige  del  af  frihavnens  vestbassin  og  i  den  nordlige 
del  af  østbassinet  traf  man  ved  udgravningsarbejderne  en 
delvis  forstyrret  tørvemose,  hvis  bund  lå  omtrent  4 — 6  m. 
under  havets  nuværende  vandspejl2. 

Tørven  har  oprindelig  udfyldt  en  lille  sø,    der  synes  at 


1  K.  Rørdam  i  Danm. geolog.  Unders.  2.  R.  Nr.2.  Kbhvn.  1892. 
p.  122,  129. 

2  Se  H.  N.  Rosenkjær:  Fra  Frihavnen.  Naturen  og  Men- 
nesket. Bd.  9.  Kbhvn.  1893.  p.  13  ff. :  »Vandløbeta  og  »Lavning-en«  ; 
p.  10,  28:  Mosen  ved  A  og  B  på  kortet  (p.12).  Bd.  15.  Aarhus.  1896. 
p.  262. 


EN  STENALDERS  BOPLADS  I  MAGLEMOSE  VED  MULLERUP.  287 

have  været  gennemstrømmet  af  et  vandløb.  Ved  eller  snarere 
i  denne  ferskvandssø  har  været  en  stenalders  boplads  i  lig- 
hed med  den  i  Maglemose;  oldsager  af  flint,  ben  og  horn  fra 
den  ældre  stenalder  fandtes  i  tørven,  blandede  med  trækul 
og  andet  affald,  hvoriblandt  dog  ingen  potteskår.  Af  old- 
sagerne herfra  er  særlig  mærkelig  en  benharpun  med  siderender, 
hvori  er  indsat  flintægge1.  Dette  redskab  traf  vi  jo  også  i 
Maglemose,  og  alt  tyder  på,  at  der  på  denne  form  tør  bygges 
slutninger  om  sammenhøren  i  tid,  idet  redskabet  er  ukendt 
fra  alle  vore  rige  køkkenmøddingfund,  såvel  ældre  som  yngre. 

Tørven,  der  sikkert  for  en  del  er  dannet  efter  anlægget 
af  bopladsen,  indeholdt  levninger  af  fyr,  eg,  hæssel  og  andre 
træarter2.  Tørvedannelsen  såvel  som  pladsens  beboelse  af 
stenaldersfolket  turde  siden  være  fortsat  under  landets  følgende 
sænkning,  indtil  havet  trængte  menneskene  tilbage  og  dækkede 
tørven  med  strandbundens  grus,  sand  og  dynd. 

Det  er  med  det  ældre  afsnit  af  dette,  nu  »undersøiske« 
landskabs  beboelse3,  at  vi  mener  at  kunne  sammenligne  for- 
holdene i  Maglemose. 

Hvorledes  afløbet  fra  denne  sidste  snart  har  været 
hæmmet,  snart  lettet,  er  det  næppe  muligt  at  udrede,  idet 
mange  uberegnelige  årsager  har  kunnet  gribe  ind. 

Formodenlig   var   mosen   i  Danmarks   »fastlandstid«, 


1  Rosenkjær,  1.  c.  Bd.  9.  1893.  p.  16.  Jfr.  her  ovenfor  p.  256. 
Mus.  nr.  A  11214. 

2  Rosen kj  ær,  1.  c.  S  ar au w  i  Meddelelser  fra  dansk  geo- 
logisk Forening.  Nr.  4.  Kbhvn.  1897.  p.  32,  anm.  1.  Mosen  strakte 
sig  vistnok  ud  gennem  midtermolen ,  fra  hvis  profiler  det  af  mig 
undersøgte  materiale  stammer. 

3  Ifølge  en  notits  i  »Berlingske  Tidende«  for  13.  februar  1893 
om  »Frihavnens  Archæologi  og  Geologi«  skal  dr.  Sophus  Muller 
i  en  forelæsning  have  udtalt,  at  visse  stenalder  s  s  ager  fra  frihavnen 
»røbede  en  umiskendelig  lighed  med  de  palæolithiske  former  fra  det 
vestlige  Evropa«,  måske  tilhørende  en  ældre  stenalder  end  vor  hidtil 
kendte.  Benharpunen  har  muligvis  været  blandt  de  redskaber,  hvortil 
der  hentydes.    Jfr.  dog  Nat.  og  Mennesket.    Bd.  9.  1893.  p.  23. 

Ancylustiåen,  en  større  sø,  der  efterhånden,  medens  den  beboedes, 
groede  til  med  tørv,  hvorpå  fyrreskoven  siden  vandrede  ud. 

Under  sænkningen  i  Liltorinatiden  steg  måske  vandet 
i  søen  således,  at  det  dækkede  tørvens  overflade 
og  holdt  egeskoven  borte. 

Den  højere  vandstand  har  da  her  tillige  bevaret  resterne 
af  »fastlandstidens«  fyrreskove  til  vore  dage. 

Planternes  historie. 

Af  de  planter,  hvis  rester  fundet  har  indeholdt,  kan 
kun  skovtræerne  give  oplysning  om  fundets  tidsstilling;  men 
det  vidnesbyrd,  træarterne  afgiver,  må  der  da  også  tillægges 
megen  vægt. 

Det  er  noksom  bekendt,  hvorledes  mange,  omhyggelige 
undersøgelser  af  moserne  i  Sælland  og  Skåne  har  godtgjort, 
at  fyrreskoven  udmærker  et  særligt  led  af  skovens  udvik- 
lingshistorie i  disse  egne,  et  tidsafsnit,  der  fulgte  efter  en 
periode,  hvor  birk  og  asp  havde  herredømmet,  medens  fyrren 
selv  senere  fortængtes  af  egen. 

Til  skovtræernes  historiske  rækkefølge  i  Sydskandinavien 
svarer  omtrent  den  geografiske  rækkefølge  af  skovbælterne 
over  store  strækninger  af  vore  dages  evropæiske  Rusland  og 
Vestsibirien,  hvor  udviklingsgangen  ses  endnu  i  sammenhæng 
med  de  herskende  naturforhold. 

Vigtigt  er,  at  skovfyrren  i  Maglemose  er  den  langt  over- 
vejende træart,  medens  egen  ganske  savnes.     Se  side  188. 

Asp  og  birk,  der  alt  havde  været  tilstede  forud  for 
fyrrens  indvandring,  hørte  fremdeles  hjemme  i  mosen.  Tørst 
(Rhamnus  Frangula)  var  fyrrens  ledsager  allerede  i  fyrreperi- 
odens  ældre  afsnit,  medens  ælm  og  hæssel  kun  kendes  fra 
den  øvre  del  af  mosernes  fyrrelag,  hvad  undersøgelserne  i 
det  sydlige  Sverige  har  belært  os  om1.     Rester  af  ælmen  er 


1  GunnarAndersson:  Svenska  våxtvårldens  historia.  Stock- 
holm. 1896.  p.  32,  35. 

ikke  tidligere  fundne  i  danske  tørvemoser  men  vel  påviste 
i  sællandsk  kildekalk  sammen  med  skovfyrren  og  de  andre 
fra  Maglemose  kendte  træarter  i  jævnaldrende  lag,  hvor  egen 
manglede  ligesom  hist1. 

Mangelen  af  eg  i  mosen  synes  kun  at  kunne  forklares 
ved,  at  fundet  og  hele  mosedannelsen  tilhører  en  tid,  der 
ligger  forud  for  egens  indvandring  til  Sælland.  Denne  træart 
vilde  ikke  undlade  at  trænge  ud  på  den  fugtige  bund,  og  fra 
mange  moser  rundt  om  på  Sælland  kendes  den  som  frem- 
herskende i  senere  tid,  ligesom  der  også  i  en  højere  liggende 
mose  ved  Mullerup  af  Mathiassen  er  fundet  rester  af  eg2 
i  tørven. 

Alle  disse  forhold  berettiger  os  til  at  slutte,  at  bo- 
pladsen tilhører  den  senere  del  af  den  sællandsk- 
s kanske  fyrreperiode. 

Et  enkelt  lille  kulstykke  af  bøg,  der  fandtes  i  tørvens 
øverste  lag  —  ligesom  tøjrepælen,  der  også  var  af  bøg  — , 
tilhører  vel  snarest  en  meget  sen  tid3. 

1  mere  end  hundrede  år  har  man  vidst,  at  en  fordums 
fyrreskov  lå  begravet  i  vore  moser,  og  den  rette  sammen- 
hæng har  længe  været  anet;  men  først  Japetus  S  teen  - 
strup  gav  med  større  sikkerhed  den  videnskabelige  be- 
grundelse herfor,  der  indtil  nu  har  bestået  sin  prøve.  Det 
vil  erindres,  at  han  stedse  holdt  fast  ved  forestillingen  om, 
at  vor  stenalder  faldt  sammen  med  fyrreperioden.  For  køk- 
kenmøddingernes og  gravenes  vedkommende  er  det  senere 
godtgjort,  at  hans  slutninger  var  fejlagtige;  men  det  må  ikke 
glemmes,  at  det   oprindelig  var  hans  undersøgelser  af  tørve- 


1  C.  Elberling:  Undersøgelser  over  nogle  danske  Kalktuf- 
dannelser.  Vidensk.  Medd.  fra  den  naturh.  Forening.  1870.  p.  255,260. 

2  Prøver  af  veddet  har  jeg  undersøgt  mikroskopisk. 

3  Det  bør  dog  ikke  lades  uomtalt,  at  visse  fund  synes  at  til- 
lægge bøgen  en  ret  stor  ælde  endog  så  langt  mod  nord  som  i  Vend- 
syssel. En  oversigt  herover  er  given  af  Jessen  i  Danmarks  geolog. 
Undersøgelse.  I.  Række.  Nr.  3.  Kbhvn.  1899.   p.  286,  313,  326. 

moserne,  hans  iagttagelser  her  af  »Stenredskabernes  Leje  i 
Tørven«  og  sporene  af  menneskets  behandling  af  fyrrestam- 
merne i  moserne,  der  bragte  ham  på  denne  tanke1.  Til 
disse  forhold  besad  han  et  kendskab,  hvoraf  ingen  anden 
kunde  rose  sig. 

Det  foreliggende  fund  fra  Maglemose  har  vist,  hvor- 
meget  han  havde  ret. 

Steenstrup  nåede  derimod  aldrig  til  erkendelsen  af, 
at  vor  danske  stenalder  spænder  over  en  lang  udvikling  gen- 
nem et  tidsrum  af  mange  årtusinder  og  med  en  hel  række 
af  trin,  ældre  og  yngre  end  de,  til  belysning  af  hvilke  hans 
studier  har  bidraget  så  overordenlig  meget. 

Dyrenes  historie. 

Det  er  allerede  ovenfor  nævnt,  at  dyrearterne  fra  Magle- 
mose væsenlig  var  de  samme  som  de,  der  kendes  fra  de 
ældre  køkken  møddinger,  og  at  forekomsten  af  Sortspætten  på 
bopladsen  stod  i  forbindelse  med  tilstedeværelsen  af  fyrreskoven. 

Herved  er  givet  en  lavere  tidsgrænse  for  fundet. 

Om  den  øvre,  ældre  tidsgrænse  kan  kun  to  arters  historie, 
uroksens  og  elsdyrets,  give  nogen  oplysning. 

Elsdyret  turde  snarest  være  indvandret,  inden  rensdyret 
forsvandt,  uroksen  først  senere  med  fyrreskoven. 

Fundene  i  Sverige,  hvortil  disse  dyr  vel  kom  over  Dan- 
mark, har  lært,  at  elsdyret  var  nåt  til  egnen  om  Norrkoping 
og  her  var  samtidigt  med  mennesket  kort  efter  midten  af 
Ancylustiåen  (se  ovf.  side  228),  samt  at  uroksen  i  egnen  om 
Kalmar  levede  ved  selve  begyndelsen  af  fyrreperioden,  midt  i 
Ancylustiåen 2.  Til  dette  afsnit  af  den  postglaciale  tid  turde 
også  vort  fund  være  at  henføre. 


1  Steenstrup:  Kjøkken-Møddinger.  Kopenhagen.  1886.  p.  19, 
46.  Steenstrup:  Tørvemosernes  Bidrag  til  Kundskab  om  Dan- 
marks forhistoriske  Natur  og  Kultur.  Kbhvn.  1888.  p.  14. 

2  N.  O.  Holst:  Bidrag  till  kånnedomen  om  Ostersjdns  och  bott- 
niskavikens  postglaciala  geologi.  Stockholm.  1899.  p.89.  Nathorst: 
Jordens  historia.  Del  2.  Stockholm.  1894.  p.  1084. 

I  Danmark  synes  Elsdyret  (Cervus  alces)  væsenlig  at  være 
forsvundet  med  fyrreskoven  og  således  at  være  blevet  udryddet 
hos  os  på  et  langt  tidligere  tidspunkt  end  i  nabolandene. 
Medens  levninger  af  elgen  hyppig  er  fundne  i  vore  moser, 
særlig  i  bævreaspens  lag,  er  dens  samtidighed  med  mennesket 
hidtil  kun  i  meget  få  tilfælde  bleven  godtgjort.  Disse  fund 
skal  vi  nævne. 

Om  en  gennemhullet  tak  på  et  elsdyrskelet,  fundet  ved 
Broholm,  formodede  Jap.  Steenstrup,  at  den  var  gen- 
nemskudt af  en  benpil  og  dyret  således  samtidigt  med  sten- 
alders mennesker  her  i  landet1.  Denne  formodning  støttes 
nu  i  høj  grad  af  vort  fund,  der  indeholder  såvel  elsdyrtakker 
som  benodde  i  mængde. 

Kun  en  eneste  af  de  mange  hidtil  undersøgte  køkken- 
møddinger,  Ertebølledyngen  ved  Limfjorden,  har  dog  indeholdt 
knogler  af  elsdyr2.  Redskaber,  dannede  af  elsdyrets  knogler 
eller  horn,  har  været  særdeles  få  hos  os.  Det  tidligere  nævnte, 
som  et  brudstykke  af  en  stor  harpun  tydede  redskab  fra 
Søborg  sø,  der  var  tildannet  af  et  elsdyrs  skinneben,  og 
to  økser  af  elghorn  (se  side  242,  249)  udgør  alt,  hvad  man  fra 
Danmark  har  kendt  af  denne  art.  Rimeligheden  af  de  fra 
flere  sider  udtalte  formodninger  om,  at  disse  redskaber  skulde 
være  indførte  fra  Sverige  eller  Norge3,  svækkes  dog  i  høj 
grad  netop  ved  elsdyrets  forekomst  i  fundet  fra  Maglemose, 
der  har  indeholdt  flere  redskaber  og  talrige  bearbejdede  stykker 
af  elsdyrets  knogler  eller  horn.  Alle  redskaberne  må  herefter 
snarere  antages  at  være  danske,  tildannede  i  Danmark  i  en 
tid,  da  elsdyret  levede  her4. 


1  Overs,  over  D.  Kgl.  D.  Vid.  Selskabs  Forhandl.  1880.  p.  141 
— 146.  F.  Sehested:  Fortidsminder  og  Oldsager  fra  Egnen  om 
Broholm.  Kbhvn.  1878.  p.  279. 

2  H.  Winge  i  Affaldsdynger  fra  Stenalderen.  1900.  p.  87, 
180,  184. 

3  V.  Boye:  Fund  af  Gjenstande  fra  Søborg  Sø.  Kbhvn.  1882. 
p.  13  og  S.  Muller  i  Aarbøger  f.  nord.  Oldk.  1896.  p.  316. 

4  Ved  Holtenau,  tæt  nord  for  Kiel,  er  fundet  to  ejendommelige. 

Aarb.  f.  nord.  Oldk.  og  Hist.  1903.  20 

Fundene  af  mange  levninger  i  moserne  har  godtgjort, 
at  elsdyret  i  Danmark  var  videst  udbredt  i  bævreaspens  pe- 
riode, og  H.  Winge  har  sikkert  ret  i  den  antagelse,  at  det 
væsenlig  forsvandt  her  hos  os  sammen  med  skovfyrren,  fordi 
det  ved  nåletræets  uddøen  mistede  ly  og  skjul1. 

Således  er  der  givet  en  tidsgrænse  for  dets  optræden 
opadtil  og  nedadtil,  dog  kun  bestemt  i  forhold  til  skov- 
træernes historie. 

Udenfor  Danmark  vedblev  elsdyret  at  leve  i  det  mindste 
gennem  hele  stenalderen;  knogler,  horn  og  redskaber,  til- 
dannede af  disse,  er  fundne  på  den  senere  stenalders  bo- 
pladser i  alle  nabolande:  Skåne  (Ringsjon),  Gotland  (Gull- 
rum),  Hannover  (Einhornhohle  i  Harzen),  Mecklenburg  (Wis- 
mar),  Preussen,  Lifland  og  Estland,  så  vel  som  i  Mellem- 
evropa2.      Gennem   de   siden   da  forløbne   årtusinder   er   det 

langsomt  veget  tilbage  mod  nord  og  øst. 

Endnu  lever  elsdyret  som  standvildt  ved  Østersøens  kyst 
netop  på  samme  geografiske  brede  som  Mullerup  men  11° 
længere  mod  øst.  Fra  Ibenhorster  Forst  ved  østsiden  af  Ku- 
risches  Haff,  hvor  der  er  en  bestand  på  omtr.  100  stykker,  går 
det  over  isen  til  Kurische  Nehrung.  Da  jeg  i  oktober  1901 
gennemrejste  landtangen,  meddelte  man  mig,  at  der  i  klitskov- 
distriktet Rossitten  stod  38  elsdyr  foruden  de  i  årets  løb   fødte 


økseformede  redskaber  af  ekdyrhorn  med  tandet  æg  (Museum  f. 
Volkerkunde.  Berlin.  Katal.  I.  m.  365-366).  Et  ligneDde  stammer 
fra  Osswitz  i  Schlesien;  et  fjerde  stykke  af  samme  art  med  orna- 
menter er  fundet  i  Hoppenbruch  syd  for  Marienburg  i  W. -Preussen 
(Tischleri  Schr.  der  phys.-okon.  Ges.  Konigsberg.  Jg.  23.  1882. 
p.  24.  Fig.  5).  En  tidsbestemmelse  for  disse  redskaber  er  dog  endnu 
umulig. 

1  1.  c,  p.  184.  —  Selvfølgelig  er  det  bagvendt,  når  M  or  til  let 
(Origines  de  la  chasse.  1890.  p.  101, 108)  har  ment,  at  elsdyret  ikke  fore- 
kom i  vore  køkkenmøddinger,  fordi  det  var  yngre  i  landet  end  disse. 

2  Jfr.  sammenstilling  hos  Mortillet,  1.  c,  p.  108,  for  bopladser 
i  Mellemevropa.  Om  elsdyrets  udryddelse  i  Evropa  se  R.  Behla  i 
Correspondenz-Blatt  d.  deutschen  Ges.  fur  Anthropologie.  Jg.  17. 
1886.  Miinchen.  p.  97.  Fra  år  943  begyndte  man  i  Tyskland  at 
lægge  bånd  på  jagten,  fordi  elsdyret  allerede  da  de  fleste  steder  var 
udryddet. 

kalve.  De  holder  mest  til  i  det  sumpede  strøg  ved  Rossitten 
og  Preil  med  skov  eller  krat  af  birk  og  æl  men  søger  dækning 
i  nåleskoven.  De  strejfer  nord  på  gennem  tangen  men  nødes 
til  at  vende  om  ved  spidsen  af  denne  overfor  byen  Memel. 

Nord  for  Danmark  træffes  elsdyret  nu  i  det  sydlige  Norge 
og  mellemste  Sverige. 

Uroksen  (Bos  taurus  var.  urus,  B.  primigenius)  er  hos 

os  også  bleven  meget  tidlig  udryddet.  Den  fandtes  her  vel 
endnu  i  den  yngre  stenalder,  men  er  ikke  kendt  fra  senere 
perioders  fund,  og  dens  knogler  forekommer  kun  sjælden  i 
stenalderens  køkkenmøddinger. 

Det  er  tidligere  omtalt,  at  enkelte  knogler  fra  Magle- 
mose tydede  på  dyr  af  så  ringe  størrelse,  at  det  var  tvivl- 
somt, hvorvidt  de  tilhørte  uroksen  eller  måske  snarere  tam- 
oksen, hvilket  sidste  dog  blev  gjort  meget  usandsynligt  ved 
fundets  fuldstændige  mangel  på  knogler  af  får  og  svin,  der 
ellers  almindelig  forekommer  sammen  med  tamoksen  (se  oven- 
for side  199,  225). 

En  dværgform  af  uroksen  synes  da  ikke  heller  at  have 
været  sjælden  i  Danmark  og  Skåne.  Jap.  Steenstrup  på- 
viste forlængst  »Levninger  af  en  mindre  Vild-Oxe,  hvis  Stør- 
relse omtrent  har  været  som  Tam-Oxens«  i  køkkenmøddingen 
ved  Mejlgård  og  andre  affaldsdynger  i  Danmark1  samt  på 
stenalders  bopladsen  i  Ringsjon  i  Skåne2.  I  en  mose  øst  for 
Trelleborg  er  for  ikke  mange  år  siden  fundet  et  dværgagtigt, 
men  fuldt  udvokset  individ  af  uroksen8.  Skelettet  lå  5  m. 
dybt  i  tørven  og  formodes  at  stamme  fra  fyrreperioden. 

At  de  omtalte  knogler  fra  mosen  ved  Mullerup  har  til- 
hørt uroksens  dværgform  turde  vel  da  betragtes  som  sikkert; 
men  knogler   af  store   dyr   forekom  også.     Der   fandtes   kun 


1  Oversigt  over  det  Kgl.  danske  Vidensk.  Selskabs  Forhand- 
linger for  Aaret  1861,  p.  367  med  anm.  2. 

2  Kongl.  Vitterhets,  Historie  och  Antiqvitets  Akademiens  Må- 
nadsblad.    Årg.  18.  1889.  p.  115,  jfr.  p.  91. 

3Rutger  Sernander:  Zur  Kenntniss  der  qvartåren  Såuge- 
thier-Fauna  Schwedens.  Bull.  of  the  Geol.  Instit.  of  Upsala.  Vol.  3. 
1897.  p.  328. 

20* 

en  enkelt  hornstejle,  som  var  uden  hornskede;  skeden  har 
man  vel  løsnet  og  aftaget.  Stejlen  er  brudt  af  pandeskallen 
med  et  splintret  brud,  hvorved  kun  ses  nogle  få  snitmærker 
på  tværs  af  bruddet.  Et  mindre  stykke  af  panden  hænger 
ved.  Stejlen  er,  målt  langs  den  ydre  krumning,  56  cm.  lang, 
medens  dens  omfang  forneden  er  39  cm. 

En  lignende,  lige  så  stor  hornstejle  af  uroksen  fandtes 
1867  ved  Wismar  i  en  pælebygning,  tilhørende  stenalderens 
slutning1.  Indtil  da  i  alt  fald  har  følgelig  uroksen  endnu 
levet  ved  Østersøens  sydlige  kyst  i  Mecklenburg;  i  det  mel- 
lemste og  østlige  Tyskland  fandtes  den  ned  i  den  historiske 
tid,  medens  de  sidste  rester  først  forsvandt  for  få  århundreder 
siden  i  Polen2. 

Den  fremtrædende  plads,  som  elsdyr  og  urokse  indtager 
i  fundet  fra  Maglemose,  antyder  snarest,  at  fundet  tilhører  en 
ikke  alt  for  sen  del  af  f  y  r  r  e  p  e  r  i  o  d  e  n ,  og  udelukker  muligheden 
af,  at  fyrreskoven  her  blot  havde  holdt  sig  længe  som  en 
efternølende,  overgemt  bevoksning.  Heri  ligger  disse  dyre- 
arters betydning  for  tidsbestemmelsen. 

Menneskets   og  redskabernes   historie. 

Siden  Worsaae,  i  Aarbøger  for  nordisk  Oldkyndighed, 
skrev  sin  glimrende  afhandling  om  »Ruslands  og  det  skan- 
dinaviske Nordens  Bebyggelse  og  ældste  Kulturforhold« 3,  dette 
ypperlige  bidrag  til  Evropas  forhistoriske  arkæologi,  er  der 
hengået  mere  end  tredve  år. 

I  løbet  af  den  sidste  menneskealder  er  vor  erkendelse 
bleven  så  meget  udvidet  ved  de  fortsatte  undersøgelser  i  geo- 
logisk og  arkæologisk  retning,  at  det  billede,  man  da  måtte 
danne  sig  af  Nordevropas  tidligste  bebyggelse  og  kulturstrøm- 


1  Lisch  i  Jahrbiicher  des  Vereins  fur  meklenburgische  Gesch. 
und  Alterthumskunde.  Jg.  32.  1867.  p.  55. 

2  Jfr.  Nehr  ing  i  Zeitschr.  f.  Ethnologie.  Bd.  20. 1888.  Verhandl. 
p.  (222),  (341). 

3  Aarb.  for  nord.  Oldkynd.  1872.  p.  309-430.  % 

ningernes  hovedretning,  ikke  i  alle  sine  træk  kan  ventes  at 
svare  til  den  opfattelse  af  disse  forhold,  som  man  vel  nu  bør 
gøre  gældende.  Men  vejen,  ad  hvilken  man  når  til  en  for- 
ståelse, er  den  samme  nu  som  da.  Worsaae  betegnede  det 
netop  som  hovedformålet  med  hans  fremstilling  af  kulturud- 
viklingen, at  det  måtte  blive  klart,  »at  intet,  nok  saa  stort 
Lands  forhistoriske  Oldsager,  selv  med  den  nøieste  Kjend- 
skab  til  alle  Enkeltheder,  ville  kunne  oplyses  tilbørlig,  naar 
de  ikke  tillige  sees  i  Sammenhæng  med  den  verdenshi- 
storiske Kulturudvikling  og  i  det  Hele  kun  opfattes  som 
meget  smaae  Led  af  et  langt  større  Heelt.«1 

Næppe  noget  fund  fra  Nordens  stenalder  kan  i  højere 
grad  end  fundet  fra  Maglemose  opfordre  til  en  sådan  sammen- 
ligning og  til  eftersporen  af  sammenhængen  i  kulturudvik- 
lingen fra  menneskets  første  optræden  i  landene  omkring 
Østersøen. 

Når  jeg  da  nu  skal  forsøge  at  samle  fundets  enkeltvis 
optrukne  linjer  til  et  billede,  må  jeg  først  i  hastige  træk  tegne 
den  baggrund,  på  hvilken  billedet  må  vise  sig  for  os. 

Livet  i  Norden  tager  sin  begyndelse  efter  istiden,  hvis 
umådelige  ismasser  satte  en  uovervindelig  grænse  for  men- 
neskets fremtrængen. 

I  Evropa  skelner  man  almindelig  mellem  to  istider2.  På 
den  tid,  da  isen  havde  størst  udbredelse,  strakte  fire  mægtige 
ismarker  sig  over  Kavkasus,  Alperne,  Pyrenæerne  og  over 
den  nordlige  del  af  Evropa.  Foruden  disse  fire  store  isom- 
råder  fandtes  enkelte  mindre. 

Alpernes  is  fyldte  hele  Schweiz  og  nåede  ind  over  Øst- 
rig til  henimod  Wien.  Mange  gange  større  var  dog  den  fra 
Skandinavien  udgående  landis.  Som  et  uhyre  kæmpeskjold, 
flere  tusinde  kilometer  langt  og  bredt,  flere  hundrede,  ja  vel 


1  1.  c,  p.  310. 

2  Muligvis  har  der  været  tre  eller  flere.  Spørgsmålet  er  omstridt. 
Jfr.  herom  J.  Geikie  i  Annual  report  of  the  board  of  regents  of  the 
Smithsonian  Institution  (1898).     Washington.  1899.  p.  321  med  kort. 

endog  tusinde  meter  tykt,  dækkede  denne  sammenhængende 
ismasse  61/2millioner  kvadratkilometer  af  Nordevropa.  Skjoldets 
midtpunkt  var  omtrent  ved  Alandsøerne;  dets  nordrand  sæn- 
kede sig  i  Ishavet,  vestranden  i  Atlanterhavet,  nående  uden- 
om Norge  og  de  brittiske  øer;  mod  syd  mødtes  randen  med 
de  mellemtyske  bjærge,   mod  øst  med  Volgafloden   og  Ural1. 

Den  isfri  jord  udenom  og  ind  imellem  områderne  for 
landisen,  beboedes  af  mammuten,  det  uldhårede  næshorn, 
hulehyænen,  hulebjørnen  og  andre  uddøde  dyr.  Sammen  med 
disse  optrådte  mennesket,  udbredende  sig  over  de  åbne  stræk- 
ninger i  Sydengland,  Belgien,  Frankrig,  Sydtyskland,  Østrig- 
Ungarn  og  Sydrusland2. 

Størst  interesse  for  os  har  udbredelsen  mod  nord. 

Sydranden  af  den  nordevropæiske  landis  forløb  på  stræk- 
ningen fra  Atlanterhavet  til  henimod  Volga  overvejende  mel- 
lem den  50.  og  den  52.  nordlige  bredegrad.  Lettere  fatte- 
ligt for  tanken,  uden  støtte  af  kortet,  kan  dette  udtrykkes 
således,  at  sydgrænsen  for  landets  nedisning  gik  ikke  langt 
fra  følgende  række  af  vore  dages  større  byer:  Cork  —  Bri- 
stol —  Oxford  —  London  —  Rotterdam  —  Essen  —  Got- 
tingen  —  Weimar  —  Dresden  —  Krakov  —  Lemberg  — 
Kijev  —  Poltava  —  Saratov. 

Derfra  bøjede  den  mod  nord  til  henimod  Nischnij  Nov- 
gorod  og  videre  i  nordøstlig  retning  til  og  over  Ural. 


1  Om  de  geologiske  forhold  se  G.  de  Geer:  Om  Skandinaviens 
geografiska  utveckling  efter  istiden.  Stockholm.  1896.  p.39ff.  med  kort. 

2  Menneskets  samtidighed  med  mammuten  har  været  omstridt, 
dog  sikkert  uden  grund.  Jeg  må  herom  og  om  andre  hermed  i  for- 
bindelse stående  forhold  nøjes  med  at  henvise  til:  Nehring:  Ueber 
Tundren  und  Steppen.  Berlin.  1890.  p.  138,  163.  A.  G.  Nathors  t: 
Jordens  historia.  Del  2.  Stockholm.  1894.  p.  966-976.  A.  Penck: 
Mensch  und  Eiszeit.  Archiv  fiir  Anthropologie.  Bd.  15.  1884.  p.  211 
-228,  m.  Taf.  III.  u.  IV  (kort).  A.  Mak  o  w  sky  og  J.  Szombathy 
i  Mittheilungen  der  anthropolog.  Gesellschaft  in  Wien.  Bd.  27.  1897. 
p.  73;  Bd.  29.  1899.  p.  53,  78;  Bd.  31.  1901.  p.  [74].  Capitan  & 
Breuil  i  Comptes  rendus  de  l'académie  des  sciences.  Paris.  Seances 
16.  og23.Septbr.1901.  Hoernes:  Der  diluv.  Mensch.  1903. p.  144, 193. 

Nord  for  denne  skranke  kunde  mennesket  ikke  komme; 
derimod  trængte  det  frem  til  isranden  og  fulgte  efter  isen,  da 
denne  trak  sig  tilbage. 

Fra  Kent's  Cavern  ved  Torquay  i  Englands  sydvestlige 
hjørne1,  forbi  hulerne  i  Belgien2,  Nordfrankrig3,  Tyskland, 
Bohmen,  Måhren,  Galicien4  og  Polen5  indtil  bopladserne  i 
byen  Kijev6,  Gontsy  (mellem  Kijev  og  Poltav a),  Kostjonki 
(nær  Voronesch)  ved  Don  og  Karatscharovo  ved  Murom  syd- 
vest for  Nischnij  Novgorod7,  ja  indtil  Krasnojarsk  ved  øvre 
Jenissej  i  det  sydlige  Sibirien8  kan  vi  følge  sporene  af  den 
ældre  stenalders  menneske,  levende  i  en  væsenlig  ensartet 
kultur,  jagende  mammut  og  rensdyr. 

Det  tidsafsnit,  hvori  denne  kultur  hører  hjemme,  be- 
nævner vi  oldstenalderen,  den  palæolitiske  tid,  til  forskel 
fra  nystenalderen,  den  neolitiske  periode,  som  siden  fulgte. 

Under  afsmeltningen  rykkede  isranden  tilbage  mod  Skan- 
dinaviens bjærge;  tilbagetoget  skete  med  kortere  eller  længere 
stansninger  og  fornyet  fremrykning.  De  tydeligste  mærker 
af  et  længere  ophold  på  det  »baltiske  stadium«  viser  dan- 
nelsen af  den  vestrussisk — baltisk — jyske  højderyg  med  dens 
morænelandskab,    lange   endemorænevolde   og   de   foran  dem 


1  J.  Evans:  The  ancient  Stone  Implements  of  Great  Britain. 
2.  ed.  London.  1897.  p.  488. 

2  Congrés  international  d'anthropologie  et  d'archéologie  préhi- 
storiques  a  Bruxelles,  1872;  passim. 

3  L'Anthropologie.    Tome  12.  1901.  p.  119. 

4  G.  O  ss  o  w  ski:  Etat  des  recherches  dans  les  Cavernes  en 
Pologne.  Matériaux.  Vol.  17.  1882.  p.  1. 

5  Congrés  international  d'archéol.  a  Stockholm,  1874.  Tome  1. 
p.  69.    L'Anthropologie.  Tome  9.  1898.  p.  438,  680. 

6  L'Anthropologie.  Tome  5.  1894.  p.  506.  T.  12.  1901.  p.  158. 

7  Congrés  international  d'archéologie  préhistorique  a  Moscou, 
1892.  Tome  1.  p.  20,  28-30.  Poljakow  i  Beitråge  zur  Kenntniss  des 
russischen  Reiches.  2.  Folge.  Bd.  8.  St.  Petersburg.  1885.  p.  139, 170. 373. 

8  Congrés  internat,  a  Moscou,  1892.  p.  121.  L'Anthropologie. 
Tome  10.  (1899).  Paris.  p.  172.  Bulletins  de  la  société  d'anthropol. 
de  Paris.  4.  serie.  T.  10.  1899.  p.  322.  På  56°  n.  hr.  (som  Helsingør). 

liggende  store  hedesletter.  Landisens  sydrand  dannede  da 
en  bugtet  bue  omtrent  fra  Valdai  over  Vilna  og  Berlin  til 
Rendsburg;  herfra  fortsattes  grænsen  i  nordlig  retning  op 
langs  Jyllands  højderyg  indtil  Dollerup  ved  Hald  sø,  hvorfra 
den  bøjede  mod  vest  ud  til  havet  ved  Bovbjærg1. 

Geologerne  udskiller  endvidere  en  eller  flere  interglacial- 
tider,  perioder,  i  hvilke  isdækket  ganske  forsvandt  fra  landet, 
der  da  klædtes  med  skove. 

Om  mennesket  allerede  i  interglacialtiden  er  trængt  frem 
gennem  Rusland  og  Tyskland  til  Østersøens  kyster  eller 
mulig  endnu  længere  mod  nord  vides  ikke.  Endnu  er  der 
ikke  gjort  noget  fund,  der  kan  afgive  sikkert  vidnesbyrd 
herom 2. 

I  Pyrenæernes  forland,  i  Frankrigs  sydvestlige  hjørne, 
egnen  ved  Bordeaux  og  Toulouse,  nåede  oldstenalderen  sin 
højeste  blomstring.  På  grundlag  af  fundene  her  og  anden- 
steds i  Frankrig  og  i  Belgien  har  man  kunnet  opstille  en  ud- 
viklingsrække indenfor  oldstenalderen,  af  hvis  led  kun  det 
yngste  har  betydning  for  os,  fordi  et  hvert  spor  af  direkte 
berøring  med  ældre  led  hidtil  ganske  savnes  i  Norden. 

For  det  nævnte,  sidste  afsnit  af  den  palæolitiske  tid 
gælder  som  typisk  fundet  fra  klippegrotten  La  Madelaine  ved 
floden  Vézére,  en  biflod  til  Dordogne. 

Den  kultur,    som    herskede    i  Madelaineperioden,    falder 


1  Se  N.  V.  Ussing:  Om  Jyllands  Hedesletter.  Oversigt  over 
d.  Kgl.  Danske  Vidensk.  Selsk.  Forhandl.  1903.  p.  99-152,  fig.  3.  — 
Jfr.  Aarb.  1898.  p.  124.  F.  Wahnschaffe:  Die  Ursachen  der  Ober- 
flåchengestaltung  des  norddeutschen  Flachlandes.  2.  Aufl.  Stuttgart. 
1901.  p.  91.    Beilage  2. 

2  Om  fund,  som  man  har  villet  henføre  til  den  sidste  intergla- 
cialtid  i  Posen  og  Brandenburg  jfr.  F.  Wahnschaffe,  1.  c,  p.  218. 
P.  G.  Krausei  Archiv  fur  Anthropologie.  Bd.  22.  1894.  p.  49.  Fra 
Polen:  1/ Anthropologie.  Tome  9.  1898.  p.  438,  680.  Fremdeles  Ro- 
s  en  kj  ær  i  Naturen  og  Mennesket.  Bd.  9.  1893.  p.  23  (Københavns 
frihavn).  A.  M.  Hansen:  Menneskeslægtens  Ælde.  Kristiania.  1898. 
p.  401  (Viken  i  Norge),  p.  404  (Gentofte  ved  København) ;  disse  sidste 
fund  er  dog  snarest  langt  yngre. 

nærmest  sammen  med  rensdyrtiden  og  var  med  rensdyret 
udbredt  over  hele  det  isfri  bælte  af  Mellemevropa  foran  bræ- 
randen af  den  store,  nordiske  indlandsis  og  derfor  rimeligvis 
samtidig  med  denne1. 

Ved  isens  tilbagetog  rykkede  mennesket  sikkert  frem 
over  de  blottede  strækninger  og  rimeligvis  overalt  fra  rand- 
bæltet, så  langt  det  var,  imod  nord.  Under  bele  istiden 
(med  interglacialtiderne)  har  rensdyrtidens  kultur  utvivlsomt 
vedvaret;  men  endnu  kendes  fra  Norden  intet  sikkert  spor 
af  menneskets  optræden  før  den  sidste  istids  slutning. 

Da  rensdyret  i  Vest-  og  Mellemevropa  uddøde  med 
den  palæolitiske  kultur,  for  hvis  slutningsperiode  det  særlig 
er  karakteristisk,  bliver  dets  forekomst  i  fundene  af  væsenlig 
betydning  for  tidsbestemmelsen. 

Det  må  da  fremhæves  her,  at  fundet  fra  bopladsen  i 
Maglemose  ikke  har  indeholdt  noget  som  helst  spor  af  rens- 
dyret, uagtet  det  kan  godtgøres,  at  dette  tidligere  har  levet 
i  de  nærmeste  omgivelser.  Vel  vides  ingen  levning  af  rens- 
dyret at  være  funden  nogetsteds  i  selve  denne  mose,  men  i  kun 
2  kilometers  afstand  fra  bopladsen  er  fremdraget  et  smukt 
rensdyrhorn,  der  yder  os  et  værdifuldt  udgangspunkt  ved 
drøftelsen  af  fundets  tidsstilling. 

Om  hornet,  der  er  en  ret  vel  bevaret  rensdyrtak,  fast- 
siddende på  et  brudstykke  af  pandeskallen,  har  lærer  M.  J. 
Mathiassen  tilvejebragt  følgende  oplysninger2. 

Takken  fandtes  i  juli  1901  ved  en  af  Mullerup  teglværks 
lergrave,  520  m.  NV.  f.  Mullerup  skole,  180  m.  V.  f.  lande- 
vejen til  Helsinge.  Stedet  er  en  lavning  med  mosejord,  hvor 
tørven  i  et  ofte  kun  meget  tyndt  lag  dækker  det  stenfri  tegl- 
værksier; det  er  et  af  de  små  tørvelejer  over  senglacialt,  lagdelt 


1  Jfr.  herom  Pen  ck,  l.c.,p.215,  219;  Nathorst,  1.  c.,p.971, 
1087;  A.  M.  Hansen,  1.  c,  p.  138.  S.  Nikitin  i  Congrés  interna- 
tional d'archéologie  a  Moscou,  1892.    Tome  1.  p.  28,  34. 

2  Findestedet  er  matr.  nr.  1  af  Mullerup  by.  Hornet  er  senere 
afgivet  til  Zoologisk  Museum. 

ler  mellem  Mullerup  og  Engvang  (jfr.  kortet,  fig.  1),  der  vil  ses 
anførte  på  det  geologiske  kortblad   »Kalundborg« l. 

Fundet  gjordes  ved  afrømning  af  tørvemulden  over  leret  i 
en  dybde  af  0.8—1.0  m.  under  overfladen.  Hornet  må  have 
ligget  øverst  i  leret;  dets  lyse  farve  antyder  dette,  og  ler  iagt- 
tages indtrængt  i  fordybningerne  ved  bruddet  på  pandebenet  og 
andre  steder.  Rensdyret  har  altså  levet  her  ved  Mullerup  ved 
den  sidste  istids  slutning. 

I  Danmark  er  levninger  af  rensdyret  næsten  altid  fundne 
i  senglacialt,  lagdelt  ler,  stammende  fra  den  sidste  isbedæk- 
ning2.  Ligesom  det  dog  alt  tidligere  har  været  udtalt,  at 
der  forelå  nogle  enkelte,  meget  sjældne  tilfælde,  hvor  ren- 
levninger var  trufne  i  selve  tørven3,  således  kendes  også  fra 
seneste  tid  et  fund  af  rensdyrtak  i  submarin  tørv  på  Sejerø 
og  et  andet  fra  »mosekalk«  under  tørv  i  nærheden  af  Vam- 
drup4. Dette  er  imidlertid  kun  undtagelser,  og  som  regel 
må  det  udtales,  at  levninger  af  rensdyret  ikke  hører  hjemme 
i  Danmarks  alluvium  men  kun  i  diluviets  arktiske  aflej- 
ringer5. 

Rensdyrhornet  fra  Mullerup  tilhører  da  en  meget  ældre 
tid  end  bopladsen  i  Maglemose,  hvor  det  dybeste  tørvelag, 
der  indeholdt  hovedmængden  af  oldsagerne,  ved  et  mægtigt, 
alluvialt  dyndlag  var  adskilt  fra  diluviets  aflejringer. 

Også  i  Skåne  hidrører  alle  nærmere  kendte  fund  af 
rensdyret  fra  senglaciale  ferskvandsdannelser  under  tørve- 
moserne.    Vigtigt    er    dog   fundet    af   rensdyrlevninger  i   en 


1  Danmarks  geologiske  Undersøgelse.  I.  Række.  Nr.  8.  Kbhvn. 

1900.  Beskrivelsen,  p.  52-53. 

2  Se  Meddelelser  fra  dansk  geologisk  Forening.  Nr.  8.   Kbhvn. 

1901.  p.  55,    og   N.  Hartz    i   Danmarks  geologiske  Undersøgelse. 
II.  Række.  Nr.  11.  Kbhvn.  1902. 

3  Jap.  Steenstrup  i  Congrés  international  d'archéologie  å 
Copenhague,  1869.  p.  1G2. 

4  Hartz,  1.  c,  45,  49;  jfr.  p.  48  (Bornholm). 

5  Jfr.  Jap.  Steenstrup  i  Oversigter  over  D.  Kgl.  Danske 
Vidensk.  Selsk.  Forhandl.  1880.  p.  143,  samme :  Kjøkken-Møddinger. 
1886.  p.  20,  46  og  N.  V.  Ussing:  Danmarks  Geologi.  Danmarks 
geolog.  Undersøgelse.  III.  Række.  Nr.  2.  Kbhvn.  1899.  p.  218. 

mose  på  Oland,  fordi  denne  ø  først  i  en  senere  periode 
hævedes  op  over  havet1. 

Længere  mod  nord  kendes  den  fossile  ren  ikke;  i  Mel- 
lemevropas  »rensdyrtid«  lå  Danmark  ved  nordgrænsen  for 
rensdyrets  område  og  vel  også  ved  grænsen  for  det  af  men- 
nesker beboede  land. 

Nutidens  vildren  i  Skandinavien  nedstammer  næppe  fra 
hin  nordiske  stenalders  rensdyr,  men  turde  først  i  en  senere, 
måske  endog  langt  senere  tid,  være  indvandret  til  det  nord- 
lige Sverige  fra  Rusland2,  hvor  rensdyret  nu  er  trængt  tilbage 
indtil  nord  for  strækningen  mellem  St.  Petersborg  og  Moskva. 

Fundene  fra  det  nordtyske  kystland  afgiver  vidnesbyrd 
om  rensdyrets  optræden  såvel  i  den  senglaciale,  som  også  i 
den  første  postglaciale  tid  i  disse  egne.  Det  sidste  forhold, 
der  vel  turde  være  hævet  over  tvivl,  har  ikke  ringe  betyd- 
ning for  os. 

Dyndlagene  på  bunden  af  søen  Dummer  ved  sydspidsen 
af  Oldenburg  indeholder  knogler  og  takker  af  rensdyret,  der 
ikke  sjælden  fiskes  op  med  garnene3;  halvdelen  af  disse 
takker  er  ikke  naturlig  afkastede,  men  må,  da  stykker  af 
hovedskallen  hænger  ved,  hidrøre  fra  omkomne  eller  snarest 
fra  dræbte  dyr;  man  har  antaget  dem  for  at  stamme  fra  en 


1  Nathorst:  Jordens  historia.  Del  2.  Stockholm.  1894.  p.  1066, 
1083.  G.  de  Geer:  Om  Skandinaviens  geografiska  utveckling  efter 
istiden.  Stockholm.  1896.  p.  113.  —  Dog  må  det  fremhæves,  at  andre 
angivelver  går  ud  på ,  at  rensdyrlevningerne  i  Skåne  vel  er  fundne 
under  tørven,  men  dog  ovenpå  snegledyndet,  hvilket  gør  en  væ- 
senlig forskel.  Se  N.  O.  Holst  i  Sveriges  geolog.  Undersokning. 
Ser.  C.  Nr.  189.  Stockholm.  1902.  p.  34. 

2Sv.  Nilsson  i  Forhandl,  ved  de  skand.  Naturf.  8.  Mode  i 
Kjøbenhavn  1860.  p.  836.  J.  G.  H.  Kinberg:  Utdrag  ur  Arkåologisk 
Zoologi.  1877.  p.  238.    Worsaae  i  Aarb.  f.  nord.  Oldk.  1872.  p.  328. 

3  C.  Struckmann  i  Correspondenz-Blatt  der  deutschen  Ge- 
sellschaft  fiir  Anthropologie,  Ethnologie  und  Urgeschichte.  Jg.  18. 
1887.  4°.  p.  13.  Archiv  f.  Anthropologie.  Bd.  18.  1889.  p.  174.  Jfr. 
F.  Wahnschaffe:  Die  Ursachen  der  Oberflåchengestaltung  des 
norddeutschen  Flachlandes.    Stuttgart.  1901.  p.  217. 

tidlig  stenalders  boplads  i  søen.  Forholdene  er  dog  i  denne 
henseende  ikke  nøje  undersøgte;  som  levninger  fra  beboelsen 
kendes  ingen  redskaber  men  kun  delvis  bearbejdede  horn  og 
knogler  af  ren,  elg,  krondyr,  rådyr,  urokse,  vildsvin  og  hund, 
en  samling  af  arter,  der  —  med  undtagelse  netop  af  renen 
—  kunde  minde  om  dyreselskabet  i  Maglemose. 

Sikkert  er  rensdyret  her  dog  postglacialt,  og  det  samme 
fremgår  af  fundene  fra  Westfalen(?),  Mecklenburg,  Pommern, 
Preussen  og  de  russiske  Østersøprovinser,  hvor  levninger  af 
ren  træffes  ikke  blot  i  diluviets,  men  også,  og  navnlig  i  al- 
luviets  ældre  aflejringer1,  snegledyndet  (»Wiesenmergel«, 
»Kalkmergel«,  »Kalk  unter  Torf«),  i  dynd  under  tørv  og  i 
de  dybere  tørvelag2. 

I  landene  syd  for  Nordsøen  og  Østersøen  indtil  den 
Finske  Bugt3  levede  rensdyret  ved  slutningen  af  istiden  og 
ind  i  den  postglaciale  tid.  For  Danmarks  og  Skånes  ved- 
kommende har  forholdet  da  vel  næppe  været  anderledes,  selv 
om  rensdyret  måske  her  —  ligesom  flere  andre  dyr  —  er 
blevet  forholdsvis  tidlig  udryddet.  At  levninger  af  rensdyret 
hverken   er  fundne  på    svenske,    nordtyske,    liflandske    eller 


1C.  Struckmann:  Ueber  die  Verbreitung  des  Renthiers. 
Zeitschr.  d.  Deutschen  geolog.  Gesellschaft.  Bd.  32  (1880).  Berlin, 
p.  728-773. 

2  R.  Beltz:  Die  palåozoischen  Funde  des  Grossherzoglichen 
Museums  in  Schwerin.  Archiv  des  Vereins  der  Freunde  der  Natur- 
geschichte  in  Mecklenburg.  Jg.  51  (1897).  p.  36.  Sammenstilling  af 
fundene.  Geinitz,  ibid.  Jg.  53  (1899).  p.  146.  Lisch:  Sur  la  pe- 
riode postdiluviale  et  sur  le  renne  dans  le  Mecklembourg.  Bulletins  de 
l'Académie  royale  de  Belgique.  2e  serie.  Tome  21.  1866.  Bruxelles, 
p.  136.  A.  Jentzsch:  Fiihrer  durch  die  geolog.  Sammlungen  des 
Provinzialmuseums.  Konigsberg.  1892.  p.  23.  Virchow  i  Zeitschr. 
f.  Ethnol.  Bd.  4.  1872.  Verhandl.  p.  (166);  Bd.  2.  1870.  p.  162.  C. 
Grewingk:  Ueber  die  fruhere  Existenz  des  Renthieres  in  den  Ost- 
seeprovinzen.  Dorpat.  1867.  p.  9.  Nikitin  i  Congres  internat, 
d'archéologie  a  Moscou,  1892.  T.  1.  p.  16. 

3  Grewingk:  Geologie  und  Archaeologie  des  Mergellagers  von 
Kunda  in  Estland.    Dorpat.  1882.  p.  22,  29,  33. 

estlandske  bopladser  fra  stenalderen,  bør  dog  ikke  undre,  da 
disse  tilhører  et  sildigere  afsnit  af  kulturperioden1;  heller  ikke 
i  de  ældste  danske  køkkenmøddinger  er  der  truffet  noget 
spor  af  rensdyret. 

Når  dette  nu  også  mangler  på  bopladsen  i  Maglemose, 
tør  man  sikkert  antage,  at  fundet  er  yngre  end  rensdyrtidens 
slutning  i  Danmark,  hvor  denne  hjorteart  vel  ikke  holdt  sig 
længe  efter  begyndelsen  af  den  postglaciale  tid.  Havde  rens- 
dyret ikke  alt  været  forsvundet  på  dette  tidspunkt,  vilde 
levninger  deraf  næppe  savnes  i  fundet. 

Spørgsmålet  om  menneskets  samtidighed  med  rensdyret 
her  i  Norden  i  senglacial  eller  tidlig  postglacial  tid  synes 
dog  på  dette  sted  at  indbyde  til  nærmere  undersøgelse. 

Som  de  eneste  hidtil  nøjere  kendte,  sparsomme,  men 
næppe  derfor  usikre  minder  fra  en  Madelaine-periode,  en 
rensdyrtidens  kultur  i  Danmark,  opfatter  jeg  tre  økseskafter 
af  rensdyrtak  eller  hornhakker,  fundne  hvert  i  sin  hoved- 
del af  vort  land.     De  skal  her  kort  omtales. 

I  kong  Frederik  VIFs  samling  opbevaredes  og  derfra 
overgik  til  Nationalmuseet2  et  redskab  af  rensdyrtak,  der 
er  dannet  af  et  stammestykke,  47  cm.  langt,  med  en  side- 
gren, den  øvre  øjegren,  udgående  7  cm.  fra  stammens  bre- 
dere, proximale  ende.  Sidegrenen  er  afkortet  til  en  længde 
af  17  cm.,  og  i  snitfladen  er  indskåret  et  hul  med  elliptisk  tvær- 
snit, 4  cm.  dybt.    Heri  har  sikkert  en  flintskærpe  været  anbragt. 

En  »Spids  eller  Øxe  af  Flint«,  et  »raat  tildannet,  hakke- 
dannet  Flintstykke«,  var  oprindelig  fastlimet  i  hullet,  men, 
ved  modtagelsen  i  muset  i  1864  ansås  det  for  tvivlsomt, 
om  det  virkelig  hørte  til  hakkeskaftet,  og  nu  savnes  skærpen. 
Skaftets  nedre,  distale  ende  dannes  af  en  splintret  brudflade. 

Rensdyrhakken  eller  renøksen  er  funden  ved  Vejleby  i 
Horns  herred,   12  km.  ØNØ.  f.  Holbæk.     Om  fundforholdene 


1  Nehring,  1.  c,  1890.  p.  166.  Jfr.  dog  Sitzber.  Alterthumsges. 
Prussia.  1886-87.  p.  75.  Ost-Preussen.    Se  ovenfor,  sid.  183. 

2  Mus.  nr.  21808  (Fr.  VII,  nr.  103). 


304  EN  STENALDERS  BOPLADS  I  MAGLEMOSE  VED  MULLERUP. 

er  i  øvrigt  intet  nærmere  oplyst.  I  en  brudflade  ved  den  proxi- 
male  ende  ses  porerne  at  være  stoppede  med  ler  eller  dynd, 
ikke  tørv;   hornets   farve  er  i  overensstemmelse   hermed  lys. 

En  hertil  nøje  svarende  økse  af  rensdyrtak,  kun  afvi- 
gende derved,  at  sidegrenen  med  hullet  til  stenskærpen  er 
kortere  og  takken  noget  sværere,  fandtes  1889  ved  Jyllands 
vestkyst,  ikke  langt  nord  for  Lyngby  kirke,  15  km.  SV.  for 
Hjørring.  Øksen  lå  i  lervællingen  ved  foden  af  en  høj  blå- 
lerskrænt  ud  mod  havet,  mellem  Lyngby-Rubjerg  sogneskel 
og  Tvonnet  Rende1.     Dens  længde  er  46  cm. 

Da  der  nu  netop  her  i  klinten  fremtræder  et  lag  af 
ferskvandsier  fra  senglacial  eller  den  ældste  postglaciale  tid, 
hvori  er  fundet  levninger  af  rensdyret  og  steppeegernet  (Sper- 
mophilus  rufescens)  m.  m.,  synes  intet  rimeligere,  end  at  øksen 
oprindelig  har  ligget  i  dette  lag  og  herfra  nylig  er  styrtet  ned  ved 
klintens  udvaskning2.  At  takken  af  et  senere  stenaldersfolk 
skulde  være  opgravet  af  leret  eller  opsamlet  efter  i  sin  tid 
at  være  udvasket  af  dette  lag  er  lidet  troligt;  de  forsøg,  som 
hidtil  er  gjorte  med  fossile  eller  blot  gamle  rensdyrtakker 
har  vist,  at  sådanne  ikke  lader  sig  forarbejde  til  redskaber 
eller,  som  vort,  pryde  med  ornamenter3.  Klinten  er  jo  her 
desuden  ny;  i  stenalderen  lå  kysten  langt  længere  ude  mod  vest. 

Den  slutning  synes  da  at  ligge  nær,  at  redskabet  virke- 
lig stammer  fra  Danmarks  ældste  befolkning  i  rensdyrtiden 
kort  efter  istidens  ophør. 


1  Efter  godhedsfuldt  indhentede  oplysninger  fra  finderen  ved 
formanden  for  bestyrelsen  af  Vendsyssels  historiske  Museum,  justits- 
råd Lønborg  Friis  (i  brev  af  31/l  1902). 

2  Om  de  geologiske  forhold  oplyser  A.  Jessen  i  Beskrivelsen 
til  kortbladet  Løkken.  Danmarks  geologiske  Undersøgelse.  1.  Række. 
Nr.  3.  Kbhvn.  1899.  p.  236-242.  Når  her  (p.  242)  og  andensteds  i 
literaturen  Rubjerg  Knude  er  bragt  i  forbindelse  med  fundet,  beror 
det  på  en  tidligere,  fejlagtig  opgivelse  af  findestedet,  der  er  langt 
sydligere.    Jfr.  ibid.  2.  Række.  Nr.  11.  1902.  p.  52. 

8  O.  Fraas:  Die  pråhistorischen  Bildschnitzereien.  .  Zeitschrift 
fiir  Ethnologie.    Bd.  10.  1878.  p.  245. 

Et  tredje  redskab  eller  våben  af  rensdyrtak,  hvis  øje- 
gren er  afskåren  tæt  ved  udspringet  som  en  skrå  tap,  — 
muligvis  erstatter  denne  blot  en  oprindelig  tilstedeværende, 
længere  gren  med  skærpe  — ,  er  fundet  1890  ved  udgravningen  af 
kanalbassinet  ved  Odense  by.  Porerne  i  snittet  indeholder 
også  her  ler  eller  dynd;  men  om  fundforholdene  vides  intet 
yderligere.     Længden  er  47  cm. 

De  to  sidst  nævnte,  smukke  stykker  er  begge  nærmere 
beskrevne  og  afbildede  af  S.  Muller,  der  har  opfattet  dem 
som  indførte  senere  ved  forbindelser  med  folk  fra  den  »ark- 
tisk-lappiske«  stenalders  område  i  det  nordlige  Norge,  Sve- 
rige, Finland  og  Rusland1. 

Da  man  dog  netop  fra  disse  arktiske  egne  ingen  så- 
danne redskaber  kender,  og  da  ligheden  med  visse  af  Ma- 
delaine-periodens redskaber  af  rensdyrtak  ikke  synes  mig 
fjærn,  vil  jeg  foretrække  at  jævnføre  de  danske  rensdyr- 
hakker med  den  mellemevropæiske  rensdyrtids  redskaber  og 
antager  dem  for  at  tilhøre  den  på  sædvanlig  vis  syd  fra  ind- 
komne kultur.     Formen  afviger  også  fra  de  yngre  øksers. 

Ingen  af  de  beslægtede  former,  som  kendes  fra  udlandet, 
er  dog  så  udpræget  eller  så  vel  bevaret  som  vore,  hvorfor  en 
sammenligning  bliver  særdeles  vanskelig. 

1  Aarbøger  f.  nord.  Oldkyndighed.  1896.  p.  305.  Fig.  1  og  2.  —  Det 
under  fig.  3  afbildede  stykke  er  vel  snarest  virkelig  arktisk  og-  ind- 
ført i  sen  tid,  måske  fra  Nordvest-Amerika.  Stykket  har  en  ube- 
tydelig rest  tilbage  af  den  brede  skråflade,  hvorpå  vistnok  en  sten- 
økse har  været  tilbunden  ved  remme  gennem  hullet  (foroven  til  v  e  n  - 
s  tre  i  figuren).  Bølgeornamentet  genfindes  på  de  amerikanske 
skafter  af  rensdyrhorn,  ligesom  samme  skæftningsmåde  er  anvendt 
dér  ved  stenøkser  (Nationalmuseets  etnograf,  samling  ejer  sådanne). 
Jfr.  Smithsonian  Report.  U.  S.  National  Museum  for  1888.  PI.  XXIII, 
fig.  87, 90, 91,  XLVI,  fig.  260;  forl895,p.803,P1.31,  fig.  2  (ornamentet). 

At  iøvrigt  den  »arktiske«  stenalder  i  Skandinavien  ikke  tilhører 
en  særlig  lappisk  kultur,  men  væsenlig  kun  er  en  af  naturforholdene 
betinget  afart  af  den  almindelig  nordiske,  turde  vel  nu  være  erkendt. 
Se  herom  navnlig  H.  Schetelig  i  Bergens  Museums  Aarbog.  (1901). 
No.  5.  p.  11-12  og  K.  Rygh  i  Det  Kgl.  norske  Videnskabers  Sel- 
skabs Skrifter.  (1902).  Nr.  3.  Trondhjem.  1903.  p.  56-63,  hvor  også  de 
grunde  fremføres,  som  taler  for  den  ældre  antagelse. 

Jeg  skal  indskrænke  mig  til  at  nævne  et  enkelt  fund  fra 
de  egne,  som  er  vore  grænser  nærmest. 

Det  er  en  rensdyrtak  fra  Heegermiihle  ved  Eberswalde,  45 
km.  NØ.  for  Berlin ;  den  menes  at  stamme  fra  interglaciale  lag, 
hvilket  dog  ikke  er  hævet  over  tvivl.  En  snitflade  herpå  er  til- 
dannet med  stenalderens  værktøj1,  og  redskabet  har  muligvis 
haft  samme  form  som  vore,  men  er  for  stærkt  medtaget  til  at 
spørgsmålet  herom  kan  besvares  sikkert2. 

At  disse  redskaber  har  tilhørt  Nordens  ældste  stenalders- 
folk  synes  det  mig  af  de  ovenfor  anførte  grunde  naturligst 
at  antage.  Fremtidige  fund  må  det  dog  være  forbeholdt  at 
skaffe  fuld  vished  i  denne  sag3. 

Efterat  rensdyrtidens  kulturbølge  var  skyllet  hen  over 
Mellemevropa,  indtil  den  ved  Skagerak  mødte  oceanet,  fulgte 
en  ny  bølge,  der  tog  samme  vej. 

Denne  ny  stenalders  kultur,  der  af  Worsaae  betegnedes 
som  Danmarks  »ældre  stenalder«  eller  »kjøkkenmøddings- 
tiden« ,  og  som  karakteriseres  ved  skivespalteren  som  nyt 
fremtrædende  redskab,  har  rimeligvis  været  udbredt  over  hele 


1  Archiv  f.  Anthropologie.  Bd.  22.  1894.  p.  53,  fig.  3. 

2  En  skæbnesvanger  fejltagelse  knytter  sig  til  et  benstykke,  der 
er  fundet  i  en  kærmose  ved  Neu-Brandenburg  i  Mecklenburg-Strelitz. 
Det  beskreves  afR.  Virchow  som  en  »kølle  af  rensdyrtak«  og  be- 
tegnedes som  det  første  redskab  af  rensdyrhorn,  der  kendtes  fra 
Nordtyskland  (Zeitschr.  f.  Ethnologie.  Bd.  4.  1872.  Verhandl.p.  (276)). 
Også  senere  har  han  omtalt  det  som  vidnesbyrd  om  menneskets  sam- 
tidighed med  rensdyret  i  Nordtyskland  (Correspondenz-Blatt  fiir  An- 
thropologie, 1877.  p.  79)  uden  at  vide,  at  Riitimeyer  allerede  da 
havde  undersøgt  stykket,  der  opbevares  i  museet  i  Neu-Brandenburg 
(Invent.  nr.  16,  634),  og  set,  at  det  ikke  er  fra  oldtiden  og  ikke  nogen 
rensdyrtak  men  uden  tvivl  penis-ls.nog\en  af  en  hvalros  (Trichechus 
rosmarus)  fra  en  samling  af  curiositeter.  Afbildet  i  Album  der  Ber- 
liner Ausstellung  1880.  Sect.  V.  Taf.  2.  Fig.  16.  Katalog,  p.296,  nr.17. 

3  Jeg  skal  dog  herved  erindre  om,  at  Jap.  Steenstrup  for- 
længst har  erklæret,  at  han  i  vore  danske  moser  bar  fundet  tilhuggede 
flintstykker  ikke  blot  i  skovfyrrens ,  men  også  i  den  arktiske  floras 
lag,  Dryasl&get,  med  levningerne  af  rensdyret.  Det  nærmere  herom 
kendes  imidlertid  ikke.  Se  Congres  intern,  d'archéol.  a Bruxelles,  1872. 
p.  161  og  Matériaux  etc.  Vol  8.  1873.  p.  13.  Hans  senere  udtalelser 
modsiger  desuden  denne  meddelelse.  Kjøkk en-Møddinger.  1886.  p.  20. 

Mellemevropa.  Mærkelig  nok  kendes  dens  spor  endnu  dog 
kun  få  steder  udenfor  Danmark,  hvor  den,  som  man  ved, 
fik  en  rig  udvikling. 

Denne  nystenalderens,  den  neolitiske  tids,  ældste  af- 
snit, der  udviklede  sig  af  rensdyrtidens  kultur,  har  efterladt 
særdeles  tydelige  minder  i  egnen  om  det  oftere  nævnte  Abbe- 
ville  nær  Sommeflodens  udløb  i  Kanalen.  Hertil  hører  så- 
ledes en  boplads  ved  Campigny,  hvorefter  franske  forskere 
har  benævnt  perioden  »le  Campignien«  l;  bopladsen  tilhører 
dog  ikke  begyndelsen,  men  stammer  fra  en  sildigere  del  af 
perioden,  der  også  østligere  og  sydligere  i  Frankrig  har  afsat 
sine  mærker2. 

Herfra  kan  sporene  følges  indtil  Skotland8  og  Belgien, 
men  taber  sig  så  langs  Nordsøen,  indtil  de  atter  kommer  tilsyne 
ved  Østersøens  kyster  i  Holsten,  Mecklenburg  og  Pommern. 
Særlig  på  Rugen  findes  betydelige  bopladser  fra  denne  tid4. 

Mod  syd  og  i  kystlandene  længere  mod  øst  svigter  atter 
fundene,  men  fjærnt  ude  dukker  de  op  påny.  De  samme 
redskabsformer ,  tilhørende  samme  kultur,  møder  os  nemlig 
atter  så  langt  mod  øst  som  i  det  vestlige  Rusland. 

På  stenalders  bopladser  ved  bredderne  af  floden  Ula, 
midtvejs  mellem  Grodno  og  Vilna,  har  man  fundet  flintred- 
skaber af  samme  typer  som  de  danske,  deriblandt  også  »skive- 
spalteren«,  betegnet  som  »øksen  med  den  brede,  ved  et  enkelt 
slag  dannede  æg« 5. 

Disse    bopladser    ligger  lige  så  langt  øst   for  Danmark, 

1  Ph.  Salmon,  d'Ault  du  Mesnil  &  Capitan:  Le  Cam- 
pignien.   Revue  mensuelle  de  Fécole  d'anthropologie  de  Paris.   1898. 

2  Capitan  i  L'Anthropologie.  T.  12  (1901).  p.  354.  La  société, 
l'école  et  le  laboratoire  d'anthropologie  de  Paris  a  Fexposition.  Paris. 
1889.  p.  196,  228.  I  øvrigt  literatur  hos  Sal.  Re  in  ae  h:  Le  mirage 
oriental.  L'Anthropologie.  Tome  4.  (1893).  p.  550  med  note  1-2. 

3  Proceedings  Soc.Antiq.  Scotland.Vol.29. 1895.  p.211,410.(Oban). 

4  Album  der  Ausstell.  zu  Berlin  1880.  Sect.  II.  Taf.  1-4.  Kata- 
log, p.  329-332,  341. 

5W.  Szukiewicz  i  Swiatowit.  Tom.  3  (1901).  Warszawa, 
p.  3,  23.  Tab.  IV,  fig.  3-4.  (Kaszety). 

Aarb.  f.  nord.  Oldk.  og  Hist.  1908.  21 

som  de  tilsvarende  bopladser  mellem  Seinens  og  Somme- 
flodens  mundinger  ligger  mod  vest. 

At  der  i  Tyskland  forekommer  så  store,  fundblottede 
strækninger  står  sikkert  i  forbindelse  med  disse  egnes  yder- 
lige fattigdom  på  flint.  Først  kridtformationen  på  Rugen,  i 
Holsten,  Skåne  og  Danmark  ydede  den  syd  fra  mod  Øster- 
søen fremtrængende  kultur  det  nødvendige  stof  for  kulturens 
blomstring1.  Hvorledes  denne  videre  udviklede  sig  skal  her 
ikke  undersøges;  alene  dens  oprindelse  og  udbredelse  til 
Danmark  måtte  her  berøres. 

I  de  franske  fund  optræder  skiveskraberen  sammen  med 
skivespalteren,  men  den  er  af  ældre  oprindelse  end  denne. 

På  rensdyrtidens  bopladser  var  skiveskraberen  et  al- 
mindelig anvendt  redskab;  dette  gælder  både  Frankrig,  som 
hulefundet  fra  La  Madelaine  blandt  mange  andre  viser,  Bel- 
gien2, Østrig  og  Schweiz3.  Den  fandtes  i  rensdyrtiden  også 
helt  mod  nord  i  Tyskland  som  ved  Thiede  (8  km.  syd  for 
Braunschweig)  4  og  ligeledes  i  Østevropa  som  på  mammut- 
jægerpladsen  ved  Kostjonki  ved  Don5  sammen  med  en 
mængde  knogler  og  stødtænder  af  mammut.  Fremdeles  op- 
træder den  i  Asylien-laget  i  hulen  Mas-d'Azil  i  Sydfrankrig6. 

Disse  skiveskrabere  er  hyppigst  af  den  mere  primitive  form, 
som  udmærker  fundet  fra  Maglemose;  ligheden  er  påfaldende. 

At  dette  redskab  forekommer  i  vort  fund  kan  da  ikke 
rykke  tiden  for  dette  nedad  men  snarere  skyde  den  tilbage. 
Besynderlig    er    kun    den    omstændighed,    at    skiveskraberen 


1  Den  på  brugen  af  flint  redskaber  baserede  stenalder  hører 
særlig  hjemme  indenfor  kridtsystemets  område.  Om  dettes  udstræk- 
ning i  Evropa  se  Nathorst:  Jordens  historia.  Del  2.  p.  823.  828. 

2  Dupont,  1.  c,  p.  147,  fig.  21.  —  Skiveskrabere  fra  langt 
ældre  tid  findes  også  i  Belgien. 

3  Niiesch,  1.  c,  p.  313,  323.  Taf.  XII. 

4  A.  Nehringi  Archiv  f.  Anthropologie.  Bd.  10.  1878.  p.  363. 
Fig.  27.    Hoernes:  Der  diluviale  Mensch.  1903.  p.  50. 

5  Potøakow,  1.  c.  1885.  p.  161,  178.  Taf  III,  fig.  18,  20. 

6  L'Anthropologie.  Tome  7. 1896.  p.  386.  Album.  Pl.XXIII,  fig.6-8. 

næsten  ganske  savnes  i  vore  ældre  køkkenmøddinger1,  så- 
ledes at  denne  redskabsform  har  kunnet  gælde  som  særkende 
for  de  yngre,  ligesom  skivespalteren  for  de  ældre  dynger. 
Mangelen  af  skiveskraberen,  der  vel  opvejes  af  flække- 
skraberens  hyppige  forekomst,  er  et  af  de  forhold,  der  giver 
de  ældre,  danske  køkkenmøddinger  en  mærkelig  særstilling 
indenfor  den  evropæiske  stenalders  bopladser. 

At  bopladsen  i  Maglemose  i  tid  berører  og  er  knyttet 
til  de  ældste  køkkenmøddinger  fremgår  både  af  overensstem- 
melsen i  affaldets  sammensætning,  navnlig  knoglernes  art,  og 
af  visse  redskabers  former,  idet  særlig  skivespalteren  og  andre 
flintøkser  er  fælles.  Heri  ligger  et  vigtigt  holdepunkt  for 
tidsbestemmelsen. 

Men  de  indbyrdes  uligheder,  forskellen  i  naturforhold 
og  redskabernes  art  i  mange  tilfælde,  henfører  fundet  fra 
Maglemose  til  et  tidligere  afsnit  af  nystenalderen  end  det, 
der  hos  os  har  været  kendt  fra  selv  de  ældste  køkkenmød- 
dingers indhold2. 

Skovfyrrens  overvægt  i  fundet  over  andre  træarter,  man- 
gelen af  egen,  der  findes  så  hyppig  i  køkkenmøddingerne,  den 
væsenlige  andel  i  dyrelevningerne,  som  elsdyret  har  i  for- 
ening med  uroksen,  viser  hen  til  en  tidligere  tid. 

Den  fuldstændige  mangel  af  lerkar,  der  er  særkende  for 
denne,  afgiver  et  tavst,  benredskaberne  et  talende  vidnesbyrd  i 
samme  retning.  Tiden  svarer  nærmest  til  Frankrigs  »As  y  li  en«. 

Vel  indeholder  vort  fund  intet  af  de  redskaber,  der 
særlig    udmærker    rensdyrtiden,    lige  så   lidt   som   fundet  af 


1  Der  gives  undtagelser  fra  regelen ;  se  således  under  Fårevejle 
i  »Affaldsdynger  fra  Stenalderen  i  Danmark«,  p.  118,  fig.  7-9. 

2  Vort  fund  giver  desværre  ingen  oplysning  om  tidsforholdet  til 
de  afMontelius  som  de  ældste,  nordiske  flintredskaber  udpegede, 
groft  tilhuggede  former.  Forhandl,  skand.  Naturforskermøde  i  Kjø- 
benhavn  1873.  p.  624.  Montelius:  Sveriges  Forntid.  p.  36.  Atlas. 
Fig.  44.  Montelius  i  Svenska  Fornminnesfo reningens  Tidskrift. 
Bd.  7.  Stockholm.  1888-90.  p.  155,  fig.  17.  Montelius:  Les  temps 
préhistoriques  en  Suéde.  Paris.  1895.  p.  8,  fig.  1  og  pi.  I. 

nogen  anden  grund  kunde  føres  så  langt  tilbage;  men  formerne 
er  tydelig  beslægtede  med  rensdyrtidens,  og,  hvad  der  vejer 
mindst  lige  så  tungt,  måden,  hvorpå  tildannelsen  er  foregået, 
arbejdet  og  den  kunstneriske  udsmykning  bærer  umiskende- 
ligt præg  af,  at  den  i  fundet  fra  Maglemose  foreliggende  kultur 
er  afledt  af  hin.     Der  er  ingen  kløft,  ingen   »hiatus<«. 

Enkelte  redskabsformer  kan  ganske  vist  ikke  føres  til- 
bage til  forbilleder  fra  Mellemevropas  rensdyrtid.  Dette 
gælder  særlig  hornøkserne  med  hul  til  flintskærpe,  tildannede 
af  krondyrtak  (sid.  215);  men  herved  må  da  erindres,  at  der 
netop  i  Danmark  foreligger  økser  af  rensdyrhorn,  udstyrede 
med  et  hul,  hvori  en  stenskærpe  øjensynlig  har  været  an- 
bragt (sid.  303).  At  disse  økser  brugtes  i  den  rensdyrtid, 
som  også  Danmark  med  fuld  vished  vides  at  have  gennem- 
levet, synes  der  mig  ingen  skellig  grund  til  at  betvivle,  og 
i  så  fald   havdes  forbilledet  jo  allerede  på  hjemlig  grund. 

Benredskaberne  udgør  en  forholdsvis  meget  stor  del  af 
fundet,  hvilket  netop  er  et  træk,  der  tyder  på  fundets  ælde. 
Ikke  helt  uden  grund  talte  Lisch,  som  ovenfor  nævnt,  om  en 
benalder,  en  »Knochenperiode«,  i  Norden  som  overgangsled 
fra  rensdyrtiden  (sid.  243).    Det  samme  gælder  sydligere  egne1. 

Den  smukke  ornamentik,  der  pryder  flere  af  ben- 
stykkerne, er  netop  også  en  arv  fra  rensdyrtiden.  Dennes 
dyrebilleder  savnes2,  og  der  findes  kun  anvendt  dens  streg- 
mønstre; dette  var  just  udviklingsgangen.  Fundet  fra  Schweizers- 
bild  viser  det  klart:  dyretegningerne  fandtes  på  sager  fra  det 
nederste  lag;  de  andre  ornamenter  forekom  i  den  mellemste 
og  øverste  del  af  aflejringen  fra  rensdyrtiden3. 

Bopladsen  i  Maglemose  har  ydet  et  fund,  der  vel  i  righol- 
dighed overgår  alle  andre,  som  kendes  fra  nystenalderens  be- 


1  J.  Ranke:  Der  Mensch.  Bd.  2.  1887.  p.  515.  Hulefundene  i 
»Frånkischer  Jura«  i  det  nordøstlige  Bayern. 

2  De  findes  kun  på  den  ovenfor  (side  213,  anm.  1)  nævnte  horn- 
økse fra  en  mose  ved  Ystad  og  måske,  stiliseret,  på  en  benharpun 
med  flintægge  fra  Langeland  (side  255). 

3  Nuesch,  1.  c,  p.  307. 

gyndelse  i  Evropa.  Kun  få  andre  af  vore  stenalders  fund 
har  indholdt  så  mange  forskellige  redskabsformer,  samlede  i 
enhed  efter  tid  og  sted. 

Snart  et,  snart  et  andet  af  de  optrædende  redskaber 
kendes  i  nøje  tilsvarende  skikkelse  fra  andre  egne  af  vort 
land  eller  fra  udlandet,  men  kun  sjælden  som  led  af  større 
fund.  Landene  omkring  Østersøen:  Danmark,  Sverige,  Meck- 
lenburg,  Pommern,  Preussen,  Lifland  og  Estland  har,  som 
ovenfor  udviklet,  frembudt  redskaber  af  de  samme  former, 
og  disse  synes  ret  egenlig  knyttede  til  Østersølandene. 

At  den  samme  form  kan  leve  længe  og  tillige  længere 
i  den  ene  egn  end  i  den  anden  rummer  ganske  vist  en  fare 
for  slutninger  om  fællesskab  i  tid;  men  meget,  og  da  navn- 
lig de  ensartede  fundforhold,  tyder  på,  at  tiden  væsenlig  er 
den  samme1,  og  hvor  den  har  kunnet  nærmere  bestemmes, 
synes  den  at  være  den  senere  del  af  Ancylustiåen,  den  periode, 
i  hvilken  Østersøen  dannede  en  uhyre  indsø,  et  ferskvandshav 
mellem  Nordens  lande. 

Under  omtalen  af  redskabsformerne  og  deres  udbredelse 
i  Evropas  stenalder  er  ikke  blot  nævnt  de  ældre  forbilleder, 
hvorefter  de  må  antages  at  være  dannede,  og  sådanne,  som 
på  grund  af  den  nøjeste  lighed  må  antages  at  tilhøre  den 
samme  tid,  men  tillige  lignende  redskaber  fra  fund,  som  sikkert 
er  yngre,  og  som  viser,  at  formen  fremdeles  var  i  brug. 

For  at  tage  et  eksempel:  den  af  et  albueben  tildannede 
bendolk  stammer  oprindelig  fra  rensdyrtiden;  men  et  red- 
skab, der  var  så  let  at  fremstille  og  så  brugbart,  bibeholdtes 
ganske  naturlig  hele  stenalderen  igennem  lige  til  begyndelsen 
af  bronzealderen.     En  oversigt  over  formens  udbredelse  giver 


1  Den  til  sammenligning  oftere  næynte  køkkenmødding  yedRinne- 
kalns  i  Lifland  er  dels  en  boplads  af  anden  art,  dels  også  for  de  øvre 
lags  vedkommende  i  alt  fald  meget  yngre.  En  undersøgelse  med 
tidsforskellen  for  øje  er  ikke  udført,  og  i  visse  fremstillinger  af 
fundet  er  uvedkommende  sager,  der  blot  fandtes  i  nærheden,  i  mulden, 
meget  forstyrrende  indblandede.  Jfr.  Virchow  i  Zeitschr.  f.  Eth- 
nologie.    Bd.  9.  1877.  Verhandl.  p.  (401). 

da  tillige  et  overblik  over  dens  historie,  medens  de  enkelte 
træk  heri  endnu  ikke  kan  tegnes  med  sikkerhed.  Ved  disse 
ord  vilde  jeg  advare  mod  den  misforståelse,  at  alle  de  oven- 
for nævnte,  sammenstillede  fund  skulde  tilhøre  samme  tid; 
at  dette  ikke  er  så,  vil  fremstillingen  i  de  enkelte  tilfælde 
forhåbenlig  have  vist  tilstrækkelig  klart. 

Dersom  de  slutninger,  hvortil  undersøgelsen  af  tidsbe- 
stemmelsen har  ført  os,  måtte  vise  sig  at  være  rigtige,  vilde 
et  nyt  afsnit  af  Nordens  oldtid  ved  fundet  fra  Maglemose 
være  oplukket  for  os. 

Helt  uventet  kommer  dette  vel  ikke;  særlig  benharpu- 
nerne har  man  også  i  Danmark  opfattet  som  minder  fra  en 
ældste  tid,  liggende  forud  for  skaldyngernes;  men  kun  slægt- 
skabet med  de  vestevropæiske  former  var  herved  vejledende1; 
et  bredere  og  sikrere  grundlag  for  slutningerne  har  man  hid- 
til savnet. 

Det  har  indtil  nu  i  reglen  været  antaget,  at  den  sten- 
alders kultur,  som  vore  ældre  køkkenmøddinger  tilhører,  op- 
rindelig var  kommen  fra  Vestevropa  og  havde  fra  den  cim- 
briske  halvø  og  de  danske  øer  udbredt  sig  til  Skåne,  Meck- 
lenburg  og  Rugen,  at  kulturbølgen  altså  var  udgået  fra  vest 
og  nord  og  kun  var  trængt  lidet  frem  mod  syd  og  øst  i  Tysk- 
land2. Oftest  har  man  tillige  sat  disse  strømninger  i  for- 
bindelse med  indvandringer  af  landenes  ældste  befolkning; 
nogen  ældre  kendte  man  jo  ikke.  Til  Estland  antoges  de 
ældste  indbyggere  at  være  komne  fra  Sverige.  Landene  syd 
for  Østersøen,,  har  man  ment,  blev  først  befolkede  i  den 
senere  eller  sildigste  del  af  stenalderen,  fordi  man  ikke  her 
havde  fundet  redskaber  af  de  ældre,  danske  køkkenmødding- 
typer3. 


1  S.  Muller:  Vor  Oldtid.  Kbhvn.  1897.  p.  42. 

2  Se  f.  eks.  R.  Beltz:  Die  Vorgeschichte  von  Mecklenburg. 
Berlin.  1899.  p.  7.  L.  Zinck:  Nordisk  Arkæologi.  Stenalderstudier. 
III.  Kbhvn.  1901.  p.  64. 

3  Denne,  endnu  herskende  opfattelse  deltes  også  af  Worsaae, 

Alle  disse  slutninger  tror  jeg  er  urigtige.  Fremtiden  vil 
vistnok  bringe  de  manglende  fund  for  dagen,  og  fra  de  på- 
gældende lande  er  der  ved  denne  vor  undersøgelse  frem- 
draget sammenligningsstof,  som  efter  vor  antagelse  skulde 
være  endnu  ældre,  tilhørende  samme  kultur  og  samme  tid 
som  bopladsen  i  Maglemose. 

Kulturstrømningerne  er  sikkert  komne  til  os  fra  syd, 
og  der  er  næppe  grund  til  at  tro,  at  de  snarere  skulde  have 
haft  en  vestlig  end  en  østlig  retning.  Man  må  vogte  sig  for 
at  tilskrive  mangelen  af  flintredskaber  i  flintfattige  egne  en 
urigtig  årsag;  hvor  denne  stenart  manglede,  hjalp  man  sig 
vel  på  anden  måde. 

De  fremtrængende  jæger-  og  fiskerfolk  skyede  ikke,  som 
man  har  sagt,  skovene  og  sumpene.  Skovens  dyr  udgjorde 
jo  deres  vigtigste  næring,  og  fundene  viser,  at  de  netop  valgte 
søer  og  sumpe  til  opholdssteder.  Floderne  har  vel  været 
fulgte  som  hovedveje;  men  »uigennemtrængelige«  har  i  øvrigt 
skovene  i  Evropa  ikke  været  i  den  nuværende  jordperiode  og 
således  ikke  heller  frembudt  nogen  væsenlig  hindring  for  ud- 
bredelsen. Denne  har  derfor  ikke  behøvet  at  foregå  langs 
kysterne  af  Atlanterhavet  og  Nordsøen  for  at  nå  til  vore  egne. 

Slutning. 

Kun  usikkert  og  svagt  tegner  sig  endnu  billedet  af  den 
nordiske  rensdyrtid,  da  landets  ældste  indbyggere  tog  den 
jord  i  eje,  som  isen  havde  forladt. 

Nærmest  under  og  om  den  50.  bredegrad,  i  et  bælte  gennem 
Mellemevropas  bjærgegne  og  over  slettelandene  mod  øst, 
strakte  sig  fra  Atlanterhavet  til  Ural  og  sagtens  herfra  videre 


der  af  de  nævnte  grunde  mente  den  »ældre  stenalder«  væsenlig  ind- 
skrænket til  de  skandinaviske  lavlande.  Aarb.  1872.  p.  334.  Der- 
imod har  H.  Hildebrand  (De  fdrhistoriska  folken  i  Europa.  Stock- 
holm. 1880.  p.  401)  fremsat  den  formodning,  at  den  nordiske  sten- 
alderskultur  havde  sit  udgangspunkt  i  Polen  og  herfra  havde  udbredt 
sig  til  Østersøen,  de  danske  øer  og  det  sydlige  Sverige.  Jeg  anser 
den  sidste  opfattelse  for  den  rimeligste. 

gennem  Asien  til  Altaj  og  Jenissej  en  lang  kæde  af  rens- 
dyrfolkets bopladser.  Kommende  fra  denne  forpostkæde 
bredte  folket  sig  i  løbet  af  oldstenalderens  årtusinder  over 
de  nord  for  liggende  lavlandes  tundrer  og  stepper.  D  a  alle- 
rede indvandrede  mennesket  i  Jylland  og  på  de   danske  øer. 

Landets  natur  ændredes  langsomt:  det  klædtes  med 
åbne  og  siden  med  tættere  skove.  Ved  ophøret  af  isens  tryk 
sattes  jordskorpen  i  gyngende  bevægelse,  og  havet  veg  så 
langt  tilbage,  at  de  danske  øer  blev  landfaste  indbyrdes  og 
med  Jylland  og  Skåne,  medens  kun  en  bred  flod,  der  løb  ud 
gennem  Storebelt,  skilte  landet  fra  Holsten  og  Mecklenburg. 
Over  den  jysk-skånske  landbro  herskede  nu  fyrreskoven. 
Mennesket  var  i  kultur  nåt  til  det  trin,  der  er  betegnet  som 
nysten  alderen,  den  neolitiske  tid. 

Til  dennes  første  del,  Ancylustiåens  senere  afsnit,  hen- 
fører vi  fundet  fra  Maglemose.  Dette  viser  os  mennesket 
boende  i  en  sø,  rimeligvis  på  en  flåde,  et  flydende  lad  eller 
stænge;  pælebygninger  var  endnu  ukendte.  Bopladser  af 
denne  art  synes  at  have  været  anlagte  i  landene  rundt  om 
Østersøen  indtil  de  store  svenske  søer,  gennem  hvilke  Øster- 
søen endnu  havde  afløb  til  Kattegat,  og  indtil  sydkysten  af 
den  Finske  Bugt. 

Ferskvandsfiskeri  og  jagten  på  skovens  vilde  dyr,  blandt 
hvilke  særlig  må  nævnes  elsdyret  og  uroksen,  bragte  men- 
nesket føden.  Jagten  drev  han  vel  ved  på  rovdyrets  vis  at 
lure  på  hjorten,  når  den  kom  til  søen  for  at  drikke.  Kødet 
blev  stegt  ved  bålet;  kogning  var  ukendt,  fordi  man  mang- 
lede kar  til  at  rumme  vandet;  kunsten  at  danne  lerkar  var 
endnu  uopfunden.  Af  husdyr  havde  man  hunden  og  den 
alene.     Fra  planteriget  var  kun  liden  næring  at  hente. 

Atter  sank  jordskorpen,  og  havet  trængte  ind  over  de 
gamle  kyster,  mange  steder  afsættende  sine  mærker  så  højt 
i  land,  at  de  nu  efter  den  sidste,  tilbagegående  bevægelse 
ligger  på  det  tørre  og  ikke  nås  af  bølgerne.  Det  salte  hav 
med  dets  rigdom  på  bløddyr  og  fisk  lokkede  menneskene   til 


EN  STENALDERS  BOPLADS  I  MAGLEMOSE  VED  MULLERUP.  315 

kysterne,  hvor,  som  levninger  fra  måltiderne,  store  dynger  af 
skaller  ophobedes  sammen  med  det  øvrige  affald  i  vore  vel 
kendte  køkkenmøddinger.  Saltvandsfiskeriet  var  da  ved  siden 
af  jagten  befolkningens  hovederhverv;  først  efter  lange  tiders 
forløb  afløstes  det  af  agerdyrkning  og  husdyrbrug.  Hele  denne 
lange  udvikling  rummedes  indenfor  nystenalderen ,  hvis  slut- 
ning her  i  Norden  næppe  falder  senere  end  1500  år  før 
Christi  fødsel,  snarest  tidligere. 

Fundet  fra  Maglemose  har  da  bragt  bud  om  et  afsnit 
af  vort  lands  historie,  der  ligger  mangfoldige  årtusinder  forud 
for  vor  tid.  Til  at  tælle  disse  årtusinder  savner  vi  ethvert 
middel;  kun  ufuldkomment  kan  vi  endnu  angive  målet  for 
jordskorpens  hævning  og  sænkning  og  bestemme  tiden  i  for- 
hold til  størrelsen  af  den  gyngende  bevægelses  langsomt 
skiftende  udsving. 


FLINTENS  NATURLIGE  FOREKOMST  PAA  BORNHOLM 
OG  DE  BORNHOLMSKE  STENALDERSREDSKABER. 

AF 

KARL  A.  GRONWALL. 


Allerede  1898,  det  første  Aar,  jeg  var  beskæftiget  med 
geologiske  Arbejder  paa  Bornholm,  blev  min  Opmærksomhed 
rettet  paa  Flintens  Forekomst.  I  Bornholms  Museum  i 
Rønne  saa  jeg  en  Fylde  af  Flintredskaber,  til  Dels  af  store 
Dimensioner  og  hyppig  af  fremragende  Arbejde.  I  Jordbunden 
havde  jeg  ikke  fundet  nogen  Flint,  der  kunde  afgive  Mate- 
riale til  Værktøj  og  Vaaben  af  den  Art,  og  den  Tanke  paa- 
tvang sig  mig,  at  Stenaldersfolket  paa  Bornholm  maatte  have 
hentet  sine  Vaaben  (eller  Raamaterialet  til  dem)  andet- 
steds fra. 

Denne  Anskuelse  er  allerede  tidligere  blevet  udtalt  fra 
arkæologisk  Side1,  men  jeg  er  nu  istand  til  at  give  det 
geologiske  Bevis  for,  at  Flint  er  blevet  importeret  til  Born- 
holm under  Stenalderen. 


Flint    forekommer  i  Norden   i  Kridtformationen.     I  den 
bornholmske  Kridtformation  savnes  helt  Flint;  i  Grønsands- 


1  E.  Vedel.  Bornholms  Oldtidsminder  og  Oldsager.  S.  10  og  12. 
Sophus  Muller.  Vor  Oldtid.    S.  167—168. 

J.  A.  Jørgensen  (Bornholms  Historie,  Rønne  1900 — 1901.  S.  12 
og  17 — 18)  udtaler  dog  en  anden  Mening. 

mergelen  paa  Sydkysten  kan  der  vel  findes  haarde,  forkis- 
lede  Partier,  men  endog  disse  staa  saa  langt  fra  den  Flint, 
der  benyttedes  af  Stenaldersfolket,  at  de  slet  ikke  komme  i 
Betragtning.  Den  Flint,  der  forekommer  oprindelig  paa 
Bornholm,  maa  være  ført  derhen  af  Istidens  Gletschere  og 
skal  findes  i  det  Dække  af  Moræneler  (til  Dels  ogsaa  Mo- 
rænegrus og  -sand),  der  danner  Overfladen  af  Bornholm.  De 
Steder,  hvor  man  faar  den  bedste  og  sikreste  Oplysning  om 
de  Stene,  som  Morænedannelserne  indeholde,  ere  Mergelgra- 
vene. I  de  6  Somre,  i  hvilke  jeg  har  udført  geologiske  Ar- 
bejder paa  Bornholm,  tør  jeg  nok  sige,  at  jeg  har  undersøgt 
største  Delen  af  Mergelgravene  i  Bornholms  Vestre,  Søndre 
og  Østre  Herreder,  foruden  utallige  Bunker  af  Marksten.  I 
denne  Tid  har  jeg  ikke  nogetsteds  fundet  et  eneste  Stykke 
homogen  Flint  af  den  Størrelse  og  den  Beskaffenhed,  at  man 
deraf  kunde  tilvirke  et  Redskab,  selv  af  beskeden  Størrelse 
og  taalelig  Godhed. 

Den  Flint,  som  findes  i  de  bornholmske  Mergelgrave, 
er  dels  en  sort  Flintart  med  hvide  Prikker,  der  mellem  Geo- 
loger bærer  Navnet  »Kristianstadsflint« ,  dels  graalige  og 
brunlige,  meget  løse  og  lysplettede,  hyppig  stærkt  forvitrede 
Flintarter,  der  næppe  nok  altid  fortjene  Navnet  »Flint«,  men 
maaske  snarere  burde  kaldes  »Hornsten«,  og  endelig  smaa 
(4 — 8  cm.  lange),  runde,  rullede  Stene  af  sort  eller  brun 
Flint,  der  i  Folkemunde  bærer  Navnet  »Stenkøer«  og  som 
benyttes  til  Legetøj  af  Børn. 

De  talrige  Mærker,  som  Isen  har  efterladt  paa  Born- 
holm i  Form  af  Rundklipper  og  Skurstriber,  vise  alle,  at 
Isen  er  kommen  fra  NØ  og  NNØ  (med  Undtagelse  af,  at 
der  i  det  sidste  Afsnit  af  Bornholms  Istid  har  gaaet  en  Is- 
strøm  med  ØSØlig  og  SØlig  Retning  over  den  sydlige  Del 
af  Øen). 

Vi  maa  saaledes  søge  Hjemstavnen  for  disse  Blokke  i 
NØlig  og  Ølig  Retning  for  Bornholm.  I  denne  Retning  findes 
ingen    Kridtdannelser    faststaaende,    hvis   de  ikke  findes  paa 

Bunden  af  den  nuværende  Østersø.  I  det  nordostlige  Skaane 
og  den  dertil  grænsende  Del  af  Blekinge  findes  Kridtdannel- 
ser, hvori  den  omtalte  hvidprikkede  eller  plettede  Flint  fore- 
kommer. Det  er  en  løs  Stenart,  som  meget  let  springer  i 
Stykker  og  vanskelig  lader  sig  bearbejde,  da  Bruddet  er 
meget  uregelmæssigt.  De  hvide  eller  lysegraa  Pletter  be- 
tegne en  begyndende  Forvitring1,  og  i  enkelte  Stykker 
findes  de  meget  hyppig.  Ved  den  fremskridende  Forvitring 
har  Stenarten  ogsaa  optaget  kulsur  Kalk  i  stor  Mængde  i 
den  ydre  Skorpe.  Kridtdannelserne  i  NØ  Skaane  og  Ble- 
kinge maa  have  en  Fortsættelse  ud  i  de  Egne,  som  nu  dæk- 
kes af  Østersøens  Vand. 

De  hornstensagtige,  graalige  og  brunlige  Flintstene 
stamme  fra  Lag,  der  nu  findes  paa  Østersøens  Bund,  og  hvis 
Sammenhæng  med  de  Kridtdannelser,  som  vi  nærmere  kende, 
ikke  er  sikkert  opklaret. 

Flintrullestenene  stamme  fra  nu  ødelagte  Tertiærlag2  0 
og  NØ  for  Bornholm.  Et  Hav,  hvis  Strand  bestod  af  Kridt- 
dannelser med  Flint,  har  i  sine  Havstokke  ophobet  Masser 
af  Flintrullestene,  som  Isen  senere  har  spredt  vidt  omkring. 
De  kendes  fra  hele  Bornholm  og  fra  store  Dele  af  det  nord- 
tyske Lavland8. 

De  omtalte  Flintarter,  der  ere  de  eneste,  som  oprindelig 
forekomme  paa  Bornholm,  ere  kun  lidet  egnede  til  Materiale 
for  Værktøj,    men  dog  ere  de  bleven  brugte,    idetmindste  til 


1  A.  H.  Hennig.  Språcklig  och  enfårgad  flinta  i  Sveriges  mu- 
cronatakrita.  Geologiska  Foreningens  i  Stockholm  Forhandlingar. 
Bd.  17.    S.  391—411.    Sthlm.  1895. 

2  K.  A.  Gronwall.  Referat  af  Foredrag.  Geol.  F6r.  Forh.  Bd. 
22.    S.  463.    Sthlm.  1900. 

3  Disse  rullede  Flintstene  synes  ved  forskellig  Tid  at  hare  til- 
trukket sig  Menneskenes  Opmærksomhed.  I  Bopladsfundene  fra  den 
ældre  Stenalder  paa  Bornholm,  Frennemark  særlig  (Vedel  1.  c.  Efter- 
skrift S.  3),  findes  saadanne  baade  hele  og  forarbejdede.  I  de  born- 
holmske Brandpletter  fra  den  ældre  Jærnalder  (Vedel  1.  c.  S.  64)  fin- 
des de  temmelig  hyppig. 

en  vis  Grad.  Enkelte  Stykker,  lavede  af  dem,  ere  fundne, 
hovedsagelig  i  Bopladsfundene  fra  Hammeren  og  Frennemark, 
baade  Blokke  af  Kristianstadsflint,  fra  hvilke  Flækker  ere 
slagne,  og  Flækker  eller  smaa  Redskaber  med  Æg,  tildannede 
af  de  smaa  Flintrullestene. 

Mine  geologiske  Undersøgelser  have  saaledes  bevist,  at 
homogen  Flint  ikke  oprindelig  findes  paa  Born- 
holm, og  derfra  maa  jeg  videre  slutte,  at  Stenalderens 
Folk  paa  Bornholm  for  den  allerstørste  Del  har 
indført  enten  deres  Flintredskaber  eller  Raama- 
terialet  til  dem. 


De  videre  Slutninger  heraf  maa  jeg  overlade  til  Arkæo- 
logerne; kun  vil  jeg  henlede  Opmærksomheden  paa  nogle 
hidhørende  Forhold.  De  Lande,  der  ligge  Bornholm  nær- 
mest, den  skaanske  Kyst,  Sjælland  og  Møen -samt  Rugen  og 
den  pommerske  Kyst,  ere  alle  meget  rige  paa  Flint,  og  det 
vil  næppe  være  muligt  ved  petrografiske  Undersøgelser  at  be- 
stemme, hvorfra  Importen  af  Flint  til  Bornholm  er  foregaaet. 

Forekomsten  af  Flintflækker  og  Affald  gør  det  sikkert, 
at  idetmindste  en  Del  Værktøj  og  Vaaben  ere  forfærdigede 
paa  Stedet. 

Danmarks  geologiske  Undersøgelse. 
Kjøbenhavn,  den  2.  November  1903. 

